
Lukijalle 


eskustapuolueen kuudennen historian 

kirjoittaminen sai alkunsa 20.4.2018, 
jolloin Keskustan puoluehallitus teki asiasta 
päätöksen. Teoksen historiatoimikuntaan 
kuuluivat dosentti Tytti Isohookana-Asun- 
maa puheenjohtajana ja jäseninä Eduskun- 
tatutkimuksenkeskuksen johtaja Markku 
Jokisipilä, dosentti Lasse Kangas, Euroopan 
historian professori Laura Kolbe, historian 
professori Henrik Meinander ja Keskustan 
ja maaseudun arkiston johtaja Tuomo Sohl- 
man. Historiatoimikunta kutsui allekirjoit- 
taneen kirjoittamaan puolueen historian 
kuudennen osan. Otin tehtävän mielihyvin 
vastaan. Olin vähän aiemmin kirjoittanut 
valtioneuvos Johannes Virolaisen elämäker- 
ran ja hänen kauttaan perehtynyt puolueen 
historiaan. 

Lähihistoriaa koskeva tutkimus on tutki- 
jalle toisaalta kiitollista, lähdemateriaalia löy- 
tyy runsaasti, lähes liiaksikin, ja tutkija voi 
yhä myös haastatella aikalaistoimijoita. Toi- 
saalta taas tapahtumat ovat yhä niin lähellä ja 
henkilöiden väliset suhteet yhä niin ”pinnalla? 
kunkin henkilön omasta perspektiivistä tar- 
kasteltuna, että menneisyys nähdään väis- 

tämättä kiistanalaisena ja erilaisena. Vähän 
leikilläni olen sanonutkin, että keskusta- 
puolueen historiasta on vähintään 300 000 
erilaista näkemystä, sillä jäsenrekisterin mu- 
kaan puolueella oli 1980-luvun alkupuolella 
näin paljon jäseniä. Tutkija taas perustaa 
tutkimuksensa lähteisiin ja niiden lähde- 
kriittiseen tarkasteluun, joiden pohjalta hän 
muodostaa kokonaistulkinnan. Keskusta- 
puolueen historian kuudes osa on kirjoitettu 
historiatieteen kriteerien mukaisesti ja se on 
vertaisarvioitu tutkimus. Olenkin kiitollinen 
hankkeen historiatoimikunnalle, joka suos- 
tui vertaisarviointiprosessiin. Isot kiitokset 
historiatoimikunnalle myös rakentavista ja 
mielenkiintoisista keskusteluista. Erilaisten 
näkökohtien ja käsitysten esiin nostaminen 
on tutkimuksen kannalta aina hedelmällistä, 
mutta kirjoittaja luonnollisesti kantaa vas- 
tuun teoksen sisällöstä. 

Tekijä kiittää myös Keskustan ja maaseu- 
dun arkistoa hyvästä yhteistyöstä ja avusta, 
ilman arkistoja ja lähdeaineistoja ei synny 
tutkimusta. Niina Koskihaaralle erityisesti 
kiitokset avusta kirjan kuvien kanssa. Läm- 
pimät kiitokset myös teokseen omia kuviaan 


https://doi.org/10.21435/ha.155 


antaneille sekä tietenkin kaikille haastatel- 
luille. Teitä oli monia, jotka annoitte aikaan- 
ne. Haastattelut antavat tärkeää kontekstitie- 
toa ja niin sanottua hiljaista tietoa puolueen 
eri virtauksista. Kiitokset myös kaikille kol- 
legoilleni, jotka eri yhteyksissä ovat tavalla 
tai toisella auttaneet viemään tutkimustani 
eteenpäin. Professori Anu Lahtinen auttoi 
muun muassa affiliaatioasioissa, dosentti 
Jenni Karimäen ja professori Vesa Vareksen 
kanssa olemme keskustelleet poliittisesta 
historiasta eri konferensseissa, ja professo- 
ri Johanna Rainio-Niemi, jonka projektissa 


tutkin nykyään komitealaitosta, suhtautui 
joustavasti uuden työni aloitukseen mahdol- 
listaen tutkimuksen vaatiman loppurutistuk- 
sen. Kiitokset myös perheelleni, sillä tutkijan 
työ ei ole mitään kahdeksasta neljään -työtä 
vaan tahtoo imaista tekijänsä välillä vähän 
liiankin intensiivisesti. 

Isot kiitokset myös kaikille, jotka rahal- 
lisesti mahdollistivat tämän tutkimuksen 
synnyn. Teosta ovat tukeneet: Keskitien tuki- 
säätiö, Maaseudun Säätiö, Maaseudun yhteis- 
valiokunnan säätiö, Suomen Keskusta rp. ja 
Keskustan eduskuntaryhmä. 


Helteisessä säässä Helsingissä 18.6.2023 
Kati Katajisto 

Johdanto 


Aikarajaus, kysymyksenasettelu ja tausta 


ämä on tutkimus keskustapuolueen 

historiasta vuosina 1981-1991. Teos 
jatkaa siitä, mihin edellinen puoluehistoria, 
Virolaisen aika - Maalaisliitosta Keskustapuo- 
lue 1963-1981, ulottui. Tutkimuksen pääte- 
piste on rajattu vuoden 1991 eduskuntavaa- 
leihin. Aikaraja on vedetty tähän siksi, että 
poliittisessa toimintaympäristössä tapahtui 
1990-luvun alussa iso murros. Aikaisemmat 
poliittiset realiteetit murtuivat ja muuttivat 
muotoaan, kun Suomi ajautui syvään la- 
maan, Neuvostoliitto ja idänkauppa romah- 
tivat sekä Euroopan integraatio muutti voi- 
makkaasti maan poliittista kehikkoa. Kaikki 
maan poliittiset puolueet joutuivat sopeut- 
tamaan politiikkansa uudenlaisiin yhteis- 
kunnallisiin, taloudellisiin ja kansainvälisiin 
reunaehtoihin. Aikarajausta voi perustella 
myös keskustapuolueen sisäisillä muutoksi! 
la. Puolueen johto oli vaihtunut Porin puo- 
luekokouksessa kesällä 1990. Paavo Väyrysen 
tilalle uudeksi puheenjohtajaksi nousi mata- 
laprofiilisempi Esko Aho ja Seppo Kääriäisen 
tilalle puoluesihteeriksi Erja Tikka. Puolueen 

1980-luvun politiikkaa voimakkaasti värit- 
tänyt korkean profiilin strategia, vaikkakin 
uuden puheenjohtajan myötä eri tavalla pai- 
nottuneena, jatkui silti uuden johdon aikana 
ja huipentui vuoden 1991 eduskuntavaaleissa', 
joissa puolue nousi ensimmäistä kertaa sitten 
vuoden 1962 maan suurimmaksi puolueeksi. 
Sen jälkeen puolueella oli edessä aivan uudet 
haasteet. 

Korkean profiilin politiikassa oli kyse 
vuoden 1980 puoluekokouksessa valitun 
uuden puoluejohdon, puheenjohtaja Väy- 
rysen ja puoluesihteeri Kääriäisen, uudes- 
ta strategisesta linjauksesta. Kääriäinen on 
kuvannut väitöskirjassaan korkean profiilin 
politiikkaa siten, että se oli 1970-luvun lo- 
pulta vähitellen muotoutunut SDP:n haasta- 
misstrategia, jonka tarkoituksena oli nostaa 
keskustapuolue SDP:n apupuolueroolista 
kohti tasavertaisuutta ja suurimman puo- 
lueen asemaa. Hänestä apupuoluestrategia 
olisi saattanut vaikuttaa turvalliselta, mutta 
siihen liittyi uhka kannatuksen menetykses- 
tä ja kokoomuksen noususta. Heikko keskus- 
tapuolue olisi presidentti Kekkosen jälkeen 
ollut helposti korvattavissa kokoomuksella. 

Uhka tästä sekä ”puoluejohdon näyttämis- 
halut” johtivat korkean profiilin strategiaan? 
Keskeistä oli siis erottautua SDP:stä, mutta 
myös kokoomuksesta, ja saada puolueen 
oma profiili näkyviin ja sen myötä kasvavaa 
kannatusta. 

Väyrynen ja Kääriäinen oli valittu uudis- 
tamaan puolue ja ennen kaikkea nostamaan 
puolue vahvemmaksi yleispuolueeksi. Edel- 
linen puheenjohtaja, Johannes Virolainen, 
oli johtanut puoluetta jo 1960-luvun puo- 
livälistä. Hän oli uudistanut puolueen heti 
puheenjohtajakautensa alussa maalaisliitosta 
keskustapuolueeksi, mutta puolueen murtau- 
tuminen Etelä-Suomeen ja kaupunkeihin ei 
ollut onnistunut.’ Keskustapuolue oli koke- 
nut romahdustappion vuoden 1970 eduskun- 
tavaaleissa, joissa sen kannatus oli laskenut 
ensimmäistä kertaa sitten vuoden 1919 alle 
20 prosentin. Myös SDP:n kannatus oli lasku- 
suunnassa, mutta se säilytti silti asemansa 
maan suurimpana puolueena kaikissa edus- 
kuntavaaleissa koko 1970-luvun. Merkittävin 
trendi puoluekentässä vuodesta 1970 lähtien 
oli kokoomuksen kasvu. Vielä vuonna 1966 
sen kannatus oli ollut vain 13,8 prosenttia ja 
keskustapuolueen 21,2 prosenttia. Keskusta- 
puolueen kannatus taas käytännössä jämähti 
1970-luvulla.*t Keskustapuolue oli kuitenkin 
yksi neljästä suuresta puolueesta (SKDL, SDP 
ja kokoomus), ja sillä oli läpi 1970-luvun kes- 
keinen asema hallituksia muodostettaessa. 
Enemmistöhallituksia ei pystytty muodos- 
tamaan ilman keskustapuoluetta. 

Pitkään jatkunut hallitusvastuu vaikut- 


ti luonnollisesti keskustapuolueen kanna- 


tukseen. Hallituksen ulkopuolella pidetty 
kokoomus taas kasvoi oppositiossa, kun 
keskustapuolue ainoana suurena porvarilli- 
sena hallituspuolueena käytti koko ei-sosia- 
listisen äänestäjäkunnan valtaa — aiheuttaen 
katkeruutta kokoomuksessa ja sen äänestä- 
jäkunnassa sekä ärsyttäen myös sosiaalide- 
mokraatteja. Hallituskoalition liikkumatto- 
muus nostattikin kasvavaa muutospainetta, 
erityisesti vuoden 1979 eduskuntavaalien 
jälkeen. Kyseisen vuoden eduskuntavaalit 
eivät olleet keskustapuolueelle prosentuaa- 
lisesti iso tappio: kannatus laski 17,6 prosen- 
tista 17,3 prosenttiin, mutta kansanedustajien 
määrässä se tarkoitti laskua 39 kansanedus- 
tajasta 36:een eli vastaavaan määrään kuin 
vuoden 1970 romahdusvaaleissa. Vuoden 
1972 ja 1975 vaaleissa keskustapuolue oli 
kansanedustajapaikoilla mitattuna isompi 
puolue kuin kokoomus, mutta vuoden 1979 
vaaleissa kaula repesi. Kokoomuksella oli nyt 
11 kansanedustajaa enemmän kuin keskusta- 
puolueella. Keskustapuolue säilytti silti kol- 
manneksi suurimman puolueen asemansa, 
sillä se oli kansanedustajien paikoilla mitat- 
tuna nyt yhden paikan suurempi kuin SKDL. 
Kaksissa edellisissä vaaleissa SKDL oli saanut 
enemmän paikkoja.’ 

Vuoden 1979 vaalitulos oli vauhdittanut 
Väyrysen nousemista puolueen puheenjohta- 
jaksi.* Uusi puoluejohto joutui kuitenkin pian 
valintansa jälkeen hyvin haastavan tilanteen 
eteen. Presidentti Urho Kekkonen sairastui 
ja joutui luopumaan ennenaikaisesti viras- 
taan tasavallan presidenttinä. Vallanvaihdos 
muutti perustavalla tavalla poliittisen kentän 

perustuksia ulottuen aina eri puolueiden ase- 
maan, mikä johtui presidentin merkittävistä 
valtaoikeuksista. Presidentti Kekkonen oli 
osannut hyödyntää valtaoikeuksiaan maksi- 
maalisesti koskien niin ulkopolitiikkaa kuin 
hallitusten muodostamista ja kokoonpanoa. 
Aikalaisten oletuksena oli, että Kekkosen 
myötä keskustapuolue menettäisi vahvat ase- 
mansa maan politiikassa. Omasta puolueesta 
lähtöisin ollut tasavallan presidentti oli tuo- 
nut turvaa ja valtaa vuosikymmenten ajan, 
varsinkin kun puolueen kannatus oli samaan 
aikaan laskenut yhteiskunnan rakennemuu- 
toksen myötä.? Käytännössä Kekkonen oli 
ollut niin pitkään vallassa, aina vuodesta 1956 
lähtien, ettei keskustapuolueessakaan enää 
ollut tuntumaa siihen, miten puolue selviäisi 
ilman presidentin tukea ja puolueen omin 
voimin. 

Tutkimuksen pääkysymys onkin: Miksi 
ja miten keskustapuolue selviytyi Kekkosen 
valtakauden jälkeen? Miten tilanne muut- 
tui ja miten puolue onnistui säilyttämään 
asemansa 1980-luvulla? Tutkimuskysymys- 
tä tarkastellaan paitsi kronologisesti etene- 
vän poliittisen tilannekehityksen ja vaalien 
sekä puolueiden välisen kilpailun myös 
keskustapuolueen järjestökentän ja -työn 
näkökulmasta. Tutkimuskysymys on siten 
tarkoituksellisesti asetettu siten, että se mah- 
dollistaa puolueen tarkastelun niin sanotusti 
kokonaisuutena - kuten puoluehistorioissa 
on historiantutkimuksessa traditionaalisesti 
edellytetty. Näkökulma on kuitenkin perus- 
teltu ennen kaikkea siksi, että kysymyksen- 
asetteluun sisältyy kaksi aikakauteen liittyvää 

keskeisintä kysymystä sekä puolueen että 
koko puoluekentän kehityksen ja muutoksen 
kannalta: 1) kysymys puolueen sisäisestä yh- 
tenäisyydestä ja koheesiosta sekä 2) kysymys 
puolueen muuttuvasta asemasta poliittisella 
kentällä, suhteessa muihin puolueisiin ja pre- 
sidenttiin, eli miten puoluekentän muutos 
neljästä suuresta puolueesta kolmen suureen 
muutti puoluekentän asetelmia ja miten ne 
näkyivät ennen kaikkea hallituspoliittisten 
asetelmien muutoksessa. 

Koko kirjan tekstiä tuleekin lukea tä- 
män kysymyksenasettelun läpivalaisemana, 
vaikka tekstissä ei joka kohdassa voidakaan 
lähteä eksplisiittisesti selittämään, miten po- 
liittiset tapahtumat, vaalitulos tai esimerkiksi 
aatteellinen ja järjestöllinen vahvistaminen 
vaikuttivat puolueen koheesioon ja asemaan 
puoluekentän muutoksessa.* Olennaista on, 
että molemmat kysymykset ajankohtaistuivat 
Kekkosen valtakauden päätyttyä ja molem- 
mat niistä vaikuttivat hyvin monitahoisesti 
sekä puolueeseen että politiikan koko kent- 
tään, puolueiden välisiin yhteistyöasetelmiin 
ja valtasuhteisiin, ja siten aina ratkaisuihin, 
joilla suomalaista yhteiskuntaa kehitettiin ja 
rakennettiin ja jotka vaikuttivat sen myötä 
kaikkien suomalaisten elämään tavalla tai 
toisella. 

Keskustapuolue oli jakaantunut Kekkosen 
pitkän valtakauden aikana kahteen kilpai- 
levaan linjaan. Linjajako liittyi Kekkosen 
seuraajasta käytyyn taisteluun, ja siksi lin- 
jat henkilöityivät Kekkosen seuraajaehdok- 
kaina pidettyihin henkilöihin, ex-puheen- 
johtaja Virolaiseen ja K-linjan ehdokkaana 

pidettyyn Ahti Karjalaiseen. Julkisuudessa 
K-linja ymmärrettiin yleensä Kekkosen ja 
Neuvostoliittoa myötäilevän poliittisen lin- 
jan vankkumattomaksi tukipylvääksi, eikä 
sen maine ollut hyvä. Väyrynen taas on to- 
dennut, että K-linja muotoutui 1970-luvulla 
Karjalaisen valtapoliittisesta tukiryhmästä 
sisällöltään laajemmaksi asiaksi, jolloin ”siitä 
tuli puoluetta uudistavien voimien, kekkos- 
laisten tunnus”. Tytti Isohookana-Asunmaa 
on katsonutkin, että Väyrynen rakensi tie- 
toisesti K-linjasta eroavaa omaa profiiliaan, 
maaseutua ja ihmisyyttä korostavaa alkio- 
lais-kekkoslaista linjaansa ennen kaikkea 
nuorten tuella. Väyrynen on itse todennut 
sitoutuneensa K-linjaan siinä, että keskeistä 
oli politiikan kekkoslainen sisältö, kun taas 
Karjalainen ja tämän lähipiiri pitivät hänestä 
K-linjaa etupäässä puolueen ja eduskunta- 
ryhmän sisällä olevana valtaryhmittymänä. 
Näiden kahden eri K-linjan raja oli silti häi- 
lyvä, sillä Väyrysen itsensäkin mukaan ne 
olivat ”olemassa päällekkäin ja sisäkkäin”? 
Tulenaraksi linjajaon keskustapuolueessa 
teki se, että Neuvostoliiton katsottiin suosi- 
van vain K-linjaa. Väyrynen kirjoittaa muis- 
telmissaan avoimesti, että K-linjaa haluttiin 
käyttää kekkoslaisten tunnuksena ”yleispo- 
liittisistakin syistä”; koska NKP näki keskus- 
tapuolueessa vain K-linjan arvokkaana. 
Käytännössä K-linja oli kuitenkin jo hä- 
vinnyt taistelun, kun Virolainen oli valittu 
puolueen presidenttiehdokkaaksi Kuopion 
ylimääräisessä puoluekokouksessa vuonna 
1981. Linjajako ei silti kadonnut välittömäs- 
ti Virolaisen valinnan myötä. Presidentin- 


vaalien loppuun hoitaminen ja eri henkilö- 
valinnat olivat tässä suhteessa koetinkiviä 
puoluejohdolle, joka oli ajanut Karjalaisen 
valintaa vastoin puolueen kentän enemmis- 
tön näkemyksiä. Vaakalaudalla oli paljon: 
puolueen yhtenäisyys ja toimintakyky sekä 
puoluejohdon omakin asema." Linjajakojen 
häivyttäminen edellytti puolueen johtajalta 
tekoja ja luottamuksen vahvistamista, eikä 
prosessi ollut täysin kivuton. 
Keskustapuolueen selviytymiseen ja Kek- 
kosen jälkeiseen aikaan liittyi keskeisesti 
myös kysymys puoluekentän muutoksesta ja 
siihen kohdistuneista muutospaineista, jot- 
ka olivat voimistuneet erityisesti Kekkosen 
kauden loppua kohden, ennen muuta ratkai- 
semattomaksi jäänyt kysymys kannatustaan 
kasvattaneen kokoomuksen hallitukseen 
noususta. Keskustapuolueen näkökulmasta 
uhaksi nousi puoluekentän polarisoituminen 
SDP:n ja kokoomuksen ympärille ja keskus- 
tapuolueen jauhautuminen näiden kahden 
suuren väliin. Lisäuskottavuutta tällaiselle 
uhkakuvalle antoi se, että SKDL:n kannatus 
oli laskussa ja puolue oli sisäisten riitojen 
rasittama. Puoluekentän muutoksen lisäksi 
tilanteen teki kriittiseksi toinenkin huomat- 
tava muutos, sosiaalidemokraatin nousu ta- 
savallan presidentiksi. Toisaalta presiden- 
tinvaihdos avasi tilaa. Keskustapuolue sai 
entistä vapaammat kädet SDP:n haastami- 
seen, kun sen ei presidenttipuolueena tarvin- 
nut enää huomioida yhtä lailla presidentin 
pyrkimyksiä kuin aikaisemmin. 
Puoluejohdon, Väyrysen ja Kääriäisen, 
analyysi vallitsevista uhista johti korkean 

profiilin strategiaan. Sen lähtökohtana oli 
näkemys, että keskustapuolueen oli nostetta- 
va oma profiili voimakkaasti esiin, vedettävä 
selvä raja SDP:hen, ja toteutettava korkeaa 
profiilia kattavasti kaikessa poliittisessa toi- 
minnassa, niin hallitus- ja eduskuntatyössä 
kuin paikallis- ja järjestöpolitiikassa sekä me- 
diassa.s SDP:n haastaminen ei kuitenkaan 
ollut täysin ongelmatonta, sillä samalla oli 
myös pyrittävä pitämään kiinni hallitusyh- 
teistyökelpoisuudesta ja siitä, ettei kokoomus 
kiilaisi keskustapuolueen edelle. Kekkosen 
jälkeistä aikaa leimasikin yhä kiihtyvämmäk- 
si käyvä kolmiodraama keskustapuolueen, 
SDP:n ja kokoomuksen kesken siitä, kuka 
valitsisi ja kenet. Jatkuisiko vanha punamulta, 
muodostettaisiinko maahan porvarihallitus 
vai ylitettäisiinkö vanhat ideologiset rajat 
muodostamalla maahan sinipunahallitus? 
Vai olisiko kolmen suuren yhteishallitus sit- 
tenkin mahdollinen? 

Puolueen menestysmahdollisuuksiin 
vaikutti poliittisen kentän muutoksen ohella 
yhteiskunnan ja sen rakenteen muutos. Kes- 
kustapuoluetta oli pidetty jo vuosikymmeniä 
auringonlaskun puolueena, ja yhteiskunnan 
elinkeino- ja ammattirakenteen muutok- 
sen perusteella sen olisi pitänyt kuihtua jo 
1980-luvun alkuun tullessa pienpuolueeksi. 
Näin ei ollut kuitenkaan käynyt. Puolue oli 
pitänyt paikkansa maan poliittisessa kes- 
kustassa, ja se sai kannatuksensa paitsi vil- 
jelijäväestöltä myös etupäässä maaseudun 
asukkailta, alueellisesti ennen kaikkea maan 
pohjois- ja itäosista.” Alun perin lähtökoh- 
diltaan sosiaali-radikaaliliike, jonka tavoit- 

teena oli parantaa yhteiskunnan heikompien 
ihmisten ja alueiden asemaa, puolustaa yk- 
sityisomistusta, pienyrittäjyyttä ja perhevil- 
jelmiä ja varsinkin huolehtia maatalouden 
ja maaseudun elinvoimasta, oli 1960-luvulta 
lähtien laajentunut yleispuolueeksi. Asunto- 
politiikka, koulutus-, sosiaali- ja terveyspal- 
velut ja enenevästi yrityspolitiikka 1970-lu- 
vulta kuuluivat puolueen asialistalle. Silti 
erityisesti aluepolitiikka ja alueellisen tasa- 
arvon varmistaminen olivat puolueen yti- 
messä — mikä ei sinänsä ollut ristiriidassa 
uusien tavoitteiden kanssa, jotka koskivat 
niin maaseutua kuin väestökeskuksia.'* 
Keskustapuolue oli muuttunut yleispuo- 
lueeksi 1980-luvulle tultaessa myös tarkastel- 
taessa sen kannattajakunnan ammattiraken- 
netta. Vielä vuonna 1973 maanviljelijöiden 
osuus kannattajakunnasta oli 60 prosenttia, 
mutta vuonna 1982 se oli enää 40 prosenttia. 
Eniten kasvua oli tapahtunut toimihenki- 
löammateissa: vuonna 1973 näiden osuus oli 
ollut 17 prosenttia ja vuonna 1982 se oli 32 
prosenttia. Myös työväestön tai työntekijöi- 
den osuus oli kasvanut vastaavina vuosina 23 
prosentista 28 prosenttiin.” Vaikka puolue 
oli pitänyt pintansa äänestäjäkunnan am- 
mattirakenteen voimakkaasta muutoksesta 
huolimatta, säilyi sen asema SDP:hen ja ko- 
koomukseen nähden silti haastavana koko 
1980-luvun. Peruskannattajajoukko, maanvil- 
jelijäväestö, kutistui yhä. Vuonna 1980 maa-, 
metsä- ja kalatalouden sekä metsästyksen 
toimialalla toimi yhteensä 269 896 ihmistä, 
vuonna 1987 vastaava luku oli 204 674. Vuon- 
na 1985 maanviljelijöiden osuus ammatissa 

toimivista oli 7 prosenttia.” Kilpapuolueiden 
lähtökohdat olivat täten edullisemmat äänes- 
täjistä kilpailtaessa. 

SDP oli suurin työntekijä- tai työväen- 
puolue, ja sen kannattajakunnassa oli kaksi 
kolmasosaa työväestöä ja yksi kolmasosa toi- 
mihenkilöitä. Maanviljelijäväestö sen sijaan 
oli kuihtunut SDP:stä lähes kokonaan pois. 
Kokoomuksessa taas maanviljelijäväestön 
osuus oli yhä yhdeksän prosenttia, mutta yli- 
voimaisesti suurin osuus kannattajista kuului 
toimihenkilöväestöön, vuonna 1982 yhteensä 
67 prosenttia. Vuonna 1982 työväestön osuus 
oli 24 prosenttia. Keskustapuolue pystyikin 
kilpailemaan kokoomuksen kanssa työ- 
väestön kannatuksesta ja SDP:n kanssa taas 
toimihenkilöistä, mutta kumpikin näistä oli 
ylivoimaisia omalla perinteisellä kannatta- 
jakuntasektorillaan: SDP työväestön parissa 
ja kokoomus toimihenkilöissä. Vastaavasti 
keskustapuolueen kannatus oli ylivoimais- 
ta sen perinteisessä kannattajakunnassa eli 
maanviljelijäväestön keskuudessa. Tämä 
asetelma myös ruokki kuvaa keskustapuo- 
lueesta maatalouspuolueena, vaikka se ei 
enää vastannutkaan puolueen kannattaja- 
kunnan ammattirakennetta. 

Puoluesihteeri Kääriäinen jaottelikin 
puolueen kannattajakunnan koostuvan 
kolmesta eri osasta vuonna 1982: viljelijä- 
väestöstä, pienyrittäjistä ja palkansaajista.?" 
Jaottelussa näkyy hyvin, että keskustapuo- 
lueen kannattajakunnassa ei-palkansaajien 
(maanviljelijöiden ja pienyrittäjien) osuus 
korostui, kun taas SDP ja kokoomus olivat 
selvästi palkansaajapuolueita. Tämä teki 


osaltaan keskustapuolueesta altavastaajan, 
sillä edellisvuosikymmen oli ollut tulopoli- 
tiikan kultakautta, jolloin työntekijä- ja 
työnantajajärjestöt pystyivät sopimuksillaan 
kaventamaan puolueiden parlamentaarista 
valtaa.” Maatalous oli myös sidottu tulopo- 
liittiseen järjestelmään MTK:n kautta, mut- 
ta se ei ollut helpottanut keskustapuolueen 
asemaa. Isohookana-Asunmaa on todennut, 
että 1970-luvulla Heikki Haaviston johtama 
MTK jätti tuloneuvotteluissa aina kuuluisak- 
si tullutta iltalypsyvaraa, minkä lasku kaatui 
sitten keskustapuolueen päälle.? 
Maanviljelijät ja pienyrittäjät putosivat 
tulonjakopolitiikan korporatiivisten perus- 
fundamenttien — kuten Anders Blom on niitä 
kutsunut — ulkopuolelle ei-palkansaajina, ja 
he eivät siten kuuluneet esimerkiksi ansiosi- 
donnaisen eläkejärjestelmän piiriin. Ansio- 
sidonnaisesta eläkejärjestelmästä oli sovittu 
jo 1960-luvun alussa työmarkkinajärjestöjen 
painostuksesta. Ratkaisevaa päätöksessä oli 
ollut SDP:n ja kokoomuksen sopimus. Uu- 
distuksen seurauksena työnantajat alkoivat 
kerätä työntekijöidensä eläkkeet, jolloin 
työnantajat saivat uuden rahoitusinstru- 
mentin ja palkansaajat ansiosidonnaisen 
eläketurvan.? Työnantajien ja työntekijöiden 
intressit sidottiin yhteen siten, että ei-palkan- 
saajat tipahtivat järjestelmän ulkopuolelle. 
1960-luvun lopulta lähtien solmitut tulo- 
poliittiset ratkaisut vahvistivat entisestään 
työntekijä- ja työnantajajärjestöjen valtaa, 
sillä niillä muokattiin myös sosiaalipoliittis- 
ta ja muutakin lainsäädäntövaltaa. Samalla 
tulonjakopolitiikkaan liittyi toinen perus- 

fundamentti, jäsenmaksuperintäsopimus. 
Työnantajat alkoivat kerätä työntekijäjär- 
jestöjen jäsenmaksut vahvistaakseen so- 
siaalidemokraatteja kommunistien vallan 
kasvamisen pelossa. Se taas teki yhdessä jä- 
senmaksujen verovähennysoikeuden kanssa 
ammattiliitoista taloudellisesti vahvoja edun- 
valvojia, mikä tarkoitti sitä, että sosiaalisia 
uudistuksia ajettiin entistä vahvemmin pal- 
kansaajien näkökulmasta. ”Palkansaajasta 
tuli hyvinvointivaltion tärkeä mittari ja pe- 
rustelu”? 

Keskustapuolueen haasteena taas oli, 
että sen kannattajakunta painottui ei-pal- 
kansaajiin. Puolueen oli pyrittävä ajamaan 
tasapuolisesti sekä palkansaajien että näihin 
kuulumattomien pienyrittäjien ja maanvilje- 
lijöiden asiaa. Jos viimeksi mainittujen kan- 
natus olisi menetetty, puolueen peruskannat- 
tajajoukkokin olisi menetetty. Jos taas puolue 
ei pystynyt olemaan uskottava palkansaaja- 
puolue, oli se tuomittu kuihtumaan pienpuo- 
lueeksi. Asetelmaan liittyi myös riski, että 
kokoomus ja SDP löytäisivät toisensa, sillä 
molemmat olivat tiukemmin sidoksissa sekä 
palkansaajiin että työntekijä- ja työnantaja- 
järjestöihin kannattajakuntansa osalta kuin 
keskustapuolue. Lisäksi näiden molempien 
kannatus painottui vahvasti kaupunkeihin, 
ja keskustapuolue taas oli maaseudun valta- 
puolue.” Myös 1980-luvun rakennemuutos, 
yritysten kansainvälistyminen, rahamarkki- 
noiden vapauttaminen eli pääomaliikkeiden 
kansainvälisen sääntelyn purkaminen ensi 
sijassa Suomen Pankin päätöksin, ja tieto- 
yhteiskuntakehitys?*, vahvistivat entisestään 

suuntausta, joka suosi eteläiseen Suomeen 
ja kaupunkeihin perustuvan kokoomuksen 
ja SDP:n kannatusta. 

Rakennemuutoksessa olikin kyse myös 
siitä, että valtiolliset poliittiset päätöksente- 
kijät alkoivat menettää yhä enemmän val- 
taansa ylikansallisille talouden voimille, jol- 
loin keskustapuolue oli yhä tukalammassa 
asemassa ajaessaan sen kannattajakuntansa 
osan etuja, jotka olivat riippuvaisia valtios- 
ta — kuten maataloudesta tulonsa saavat sekä 
ei-palkansaajat. Toisaalta taas jo 1970-luvulla 
alkanut yhteiskunnan vasemmistovirtauksen 
hiipuminen ja läntisistä teollisuusmaista tu- 
levien markkinataloushenkisempien näke- 
mysten ja oppien rantautuminen Suomeen 
suosivat keskustapuoluetta ideologisesti 
ei-sosialistisena puolueena. Hyvinvointi- 
valtioihin kohdistunut kritiikki oli lähtenyt 
liikkeelle Yhdysvalloista 1970-luvulla, ja se 
sai asteittain yhä enemmän jalansijaa myös 
eurooppalaisessa kontekstissa kasvaneiden 
taloudellisten ongelmien vuoksi.” Keskus- 
tapuolueen haasteeksi poliittisten tuulten 
kääntyessä vasemmalta oikealle jäi kuiten- 
kin nimenomaan sen oman, keskustalaisen 
aatteen esille saaminen. 

Väyrynen oli haastanut puolueensa uu- 
distumaan jo 1970-luvulla On muutoksen 
aika -kirjallaan, jossa hän katsoi, että nimen- 
omaan perinteinen, alkiolainen, keskusta- 
aate oli ajankohtainen. Väyrysen mukaan 
Suomen, kuten myös Ruotsin ja Norjan, 
talonpoikais-keskustapuolueet olivat ”luon- 
nollinen vaihtoehto oikeistolaiselle ja sosiali- 
demokraattiselle politiikalle”, joita hän piti 

vaihtoehdottomina jatkuvan kasvun, teol- 
listumisen ja kaupungistumisen ajureina ja 
jotka sivuuttivat ihmisyyden ja ekologian nä- 
kökulman jatkuvassa kehityksessä. Väyrynen 
painotti kulutus- ja kasvukriittistä vihreyttä 
ja sitoi ekologisen näkemyksensä puolueen 
perinteiseen vihreyteen, maaseutuun ja sen 
elinkeinoihin, maan omien uudistuvien 
luonnonvarojen käyttöön.?* 

Väyrynen ei kuitenkaan lähtenyt luotsaa- 
maan puolueesta modernia ympäristöliiket- 
tä, mihin vaikuttivat Isohookana-Asunmaan 
mukaan muun muassa tämän yhteydet 
liike-elämään ja toisaalta MTK:n ote puo- 
lueeseen.” Keskeiseksi keskustapuolueen 
puolueolemusta määrittäväksi tekijäksi ei 
siten noussut 1970-luvulta lähtien postmate- 
rialistinen arvokumous, sen yksilöllisyyden 
painotus ja perinteisten puolueiden pakotta- 
vaksi koetun yksimielisyyden kritiikki, joka 
oli leimallista uusille vihreille liikkeille.3* 
Ennemminkin päinvastoin, Väyrysen aika- 
na korostui puheenjohtajan rooli puolueen 
linjojen viitoittamisessa ja varsinkin media- 
tilan hallitsemisessa — vaikka puolueen nuo- 
ret ja myös naiset vaativat toisenlaisia otteita 
ja puolueen perinteisestä kansaliikeideaalista 
ammennettiin liikepuolueaineksia. 1980-lu- 
kua leimasikin puolueen aatteellisen vih- 
reyden ja käytännön politiikan toteutuksen 
välinen jännite, jossa aatteellisesti kilpailtiin 
nousevan vihreän liikkeen kanssa ja käytän- 
nön politiikassa taas ennen kaikkea SDP:n ja 
kokoomuksen kanssa. 

Vaikka aatteellinen ohjelmatyö ja puo- 
lueen aatteen kirkastaminen olivat puolue- 


johdon agendassa tärkeällä sijalla 1980-lu- 
vulla, käytännössä puolueen politiikkaa 
tuli kuitenkin leimaamaan eniten räiskyvä 
tahtopolitiikka, joka sai runsaasti huomiota 
mediassa ja joka vaikutti keskeisesti politii- 
kan sisältöihin ja puolueiden sekä poliittisten 
toimijoiden välisiin suhteisiin. Keskustapuo- 
lueen historian lähempi tarkastelu kyseen- 
alaistaakin aikaisemmassa tutkimuksessa 
esitetyn näkemyksen vakiintuneesta konsen- 
sus-Suomesta 1980-luvulla. Makroperspek- 
tiivistä tarkasteltuna voidaan katsoa, että 
1980-luvun puolivälin Suomi oli yhteiskun- 
tana ja poliittisena järjestelmänä ”sisäisesti 
integroitunut, tasapainoinen ja vakaa niin ra- 
kenteiden, ideologioiden kuin toiminnankin 
puolesta”? Aikakauden poliittisen elämän 
tapahtumahistoriaan perustuva tarkastelu 
paljastaa kuitenkin, että käytännössä konsen- 
sus-Suomi rakoili liitoksissaan, mikä näkyi 
varsinkin yhteiskuntakehityksen suuntaan 
tyytymättömän keskustapuolueen toimin- 
nassa ja tavoitteissa. Vanhat konsensusra- 
kenteet eivät tyydyttäneet keskustapuoluet- 
ta, varsinkaan puheenjohtaja Väyrystä, mikä 
näkyi muun muassa työmarkkinajärjestöjen 
vallan kritiikissä, idänkauppa- ja talouskysy- 
myksissä sekä suhteessa presidenttiin. 
Monet selvästi vasta 1990-luvulla toden- 
nettavissa olevat muutosvoimat tuntuivat 
selvästi jo 1980-luvulla. Aikalaiset aistivat, 
kokivat ja puhuivat niistä. Näitä olivat me- 
dian vallan kasvu, politiikan henkilöitymi- 
nen, puolueiden eräänlainen kriisi yksilöl- 
listymisen ja vähenevän järjestösitoutumisen 
myötä sekä vallan painopisteen siirtyminen 

valtiollisilta toimijoilta yhä enemmän ylikan- 
sallisille markkinavoimille ja siihen liittynyt 
talouskasvun ylläpitämisen ja vahvistamisen 
nousu eräänlaiseksi ”metasuperideologiak- 
si? sekä niin sanotun uuden julkishallinnon 
(New Public Management) periaatteiden 
omaksuminen.” Poliittisen aluetutkimuksen 
asiantuntijan, professori Sami Moision ter- 
mejä käyttäen tutkimusaikaa voikin kuvata 
hajautetun hyvinvointivaltion viimeiseksi 
kolmanneksi, sillä 1990-luvulla siirryttiin 
hajautetun kilpailuvaltion kauteen. 
Tutkimuksen aineistolähtöinen ja poli- 
tiikan tapahtumahistoriaa tarkasteleva tut- 
kimusote paljastaa myös sen, ettei Suomen 
poliittinen järjestelmä siirtynyt vielä tutkit- 
tavana aikana semi-presidentialismista nor- 
maaliin parlamentaristiseen malliin, vaan 
presidentti Mauno Koivisto piti ohjakset 
tiukasti käsissään — vaikka hänen julkinen 
imagonsa korosti parlamentarismia.* Ni- 
menomaan presidentin vahvasta otteesta ja 
keskeisestä asemasta johtuen keskustapuo- 
lue ajautuikin oppositioon vuoden 1987 vaa- 
lien jälkeen. Oppositioaika osoittautui kui- 
tenkin puolueen kannalta otolliseksi ajaksi 
uudistua ja kasvattaa kannatusta, mikä näkyi 
vuoden 1991 eduskuntavaalimenestyksessä. 
Vaalit osoittautuivat käänteentekeviksi, puo- 
lue sai ”veret seisauttavan” vaalivoiton. Siitä 
tuli maan suurin puolue, minkä jälkeen se 
pysyi maan suurimpana tai toiseksi suurim- 
pana puolueena seuraavat kaksi vuosikym- 
mentä, aina vuoden 2011 eduskuntavaaleihin 


asti. 

Puoluehistoriantutkimus, 
lähteet, kirjallisuus ja 
metodologinen näkökulma 


Miksi puoluehistoriaa on syytä tutkia? Puo- 
lueet ovat demokraattisesti toimivan yhteis- 
kunnan edellytys. Puolueet mahdollistavat 
poliittisen toiminnan, ja ne ovat linkki, joka 
yhdistää kansan laajat joukot ja poliittista val- 
taa käyttävät päätöksentekijät. Puolueet ovat 
osallistuneet keskeisesti suomalaisen yhteis- 
kunnan rakentamiseen ja siihen, millaiseksi 
Suomi on muotoutunut vuosikymmenten 
aikana. Puolueet ovat keskeisiä vallankäyt- 
täjiä, joiden toimintaa on syytä tutkia — aivan 
kuten kaikkien keskeisten vallankäyttäjien, 
jotka muokkaavat ratkaisevasti eri yhteiskun- 
tien olosuhteita. 

1980-luvun poliittinen historia on vielä 
hyvin pitkälti kirjoittamatta, ja ennen kaik- 
kea hallituspoliittiset tapahtumat ja väännöt 
ovat olleet puoluehistorian kartoittamaton- 
ta aluetta. Vesa Vares on kirjoittanut ko- 
koomuksen oppositiokauden historian aina 
vuoteen 1987 asti. Sari Aalto on kirjoittanut 
tutkimuksen Vihreän liikkeen synnystä ja 
siirtymisestä puoluepolitiikkaan, mikä tuo 
näkökulman 1980-luvun poliittisessa kentäs- 
sä tapahtuneeseen uudenlaiseen ideologiseen 
muutokseen, joka haastoi vanhat perinteiset 
puolueet mutta joka ei vielä vaikuttanut käy- 
tännössä puolueiden välisiin voimasuhteisiin, 
sillä kaksinkertaistettuaan kansanedustajien- 
sa määrän vuoden 1987 vaaleissa vihreillä oli 
vasta neljä kansanedustajaa. Jenni Karimäki 
onkin analysoinut, miten vihreiden puo- 

lueeksi vakiintuminen tapahtui käytännössä 
vasta 1990-luvulla. Vuoden 1991 jälkeisen 
vaalimenestyksen tuoman muutosvoiman 
kautta puolue joutui muiden eurooppalaisten 
vihreiden puolueiden tapaan ottamaan paik- 
kansa edustuksellisen järjestelmän sisällä ja 
joutuen samalla keskelle puolueiden välis- 
tä kilpailua 3* Vasemmiston puoluehistoriat 
taas odottavat yhä kirjoittamistaan. Siksi nyt 
kyseessä olevassa tutkimuksessa on jouduttu 
käyttämään suhteellisen paljon tilaa poliit- 
tisten tapahtumien pääkehityslinjojen esiin 
tuomiseen kronologisessa etenemismuodos- 
sa, joskin ennen kaikkea keskustapuolueen 
ja tutkimuksen pääkysymyksenasettelun 
näkökulmasta. 

Puolueen tarkastelussa olennaisen puo- 
lueen sisäisen yhtenäisyyden (koheesion) 
muutokset ja jännitteet sekä toisaalta puo- 
lueen suhde muihin poliittisiin puolueisiin 
ja Suomen 1980-luvun poliittisessa järjestel- 
mässä myös presidenttiin olivat tekijöitä, jot- 
ka olivat jatkuvassa ja kronologisesti vaihtele- 
vasti etenevässä vuorovaikutuksessa toisiinsa. 
Kilpaillussa asetelmassa oli kyse (hallitus) 
vallasta ja poliittisista päätöksistä. Siksi tut- 
kimuksessa edetään kronologisesti tuoden 
esiin aina kussakin ajassa merkittävimmiksi 
nousevia kysymyksiä — sekä puolueen sisäi- 
sen koheesion ja toisaalta puolueiden välisen 
kilpailun näkökulmasta.” Sisäisesti hajanai- 
nen ja tavoitteissaan epäyhtenäinen puolue 
on altavastaajan asemassa, sillä se ei pysty 
ajamaan yhtä tehokkaasti tavoitteitaan, ja 
vastapuoli voi yrittää käyttää hyväkseen tätä 
hajanaisuutta. Lisäksi on huomioitava, että 


puolueilla on useita eri tavoitteita ja tavoit- 
teiden tärkeysjärjestys vaihtelee poliittisesta 
tilanteesta johtuen. Tavoitteet aktualisoituvat 
ja nousevat politiikan agendalle puolueiden 
välisessä kilpaillussa asetelmassa, jossa myös 
median rooli asioiden esiin nostajana on 
merkittävä — ja jossa myös poliittisen ken- 
tän ulkopuoliset yllättävät tekijät saattavat 
muuttaa äkillisestikin tilannetta, kuten esi- 
merkiksi Tsernobylin ydinvoimalaonnetto- 
muus vuonna 1986 teki. 

On myös huomioitava, että Suomen kal- 
taisessa monipuoluejärjestelmässä puoluei- 
den välistä kilpailua värittää myös kilpailu 
yhteistyökumppaneista omien tavoitteiden 
läpisaamiseksi. Tätä kilpailua väritti erityi- 
sesti 1980-luvun olosuhteissa eräänlaisena 
metakilpana, asiatavoitteiden yläpuolella vai- 
kuttavana tekijänä, kysymys kokoomuksen 
hallitukseen noususta aina siihen asti, kun- 
nes kannatusta kasvattaneen kokoomuksen 
parlamentarismin kannalta vaikeasti seli- 
tettävä oppositioaika päättyi. Esimerkiksi 
kirjassa myöhemmin käsiteltävässä ym- 
päristöministeriökysymyksessä on selvästi 
nähtävissä tämä metatason hallitusvaltaa 
koskeva kysymys itse varsinaisen asiatavoit- 
teen eli ympäristöministeriön rakenteen ja 
tehtävänmäärittelyn ohella. Lisäksi ympäris- 
töministeriöpäätös ja sen seuraukset taas vai- 
kuttivat myöhemmässä vaiheessa puolueiden 
välisiin muuttuneisiin poliittisiin asetelmiin 
ja osaltaan myös keskustapuolueen sisäiseen 
koheesioon ympäristökysymyksiin liittyen. 
Siksi nimenomaan kronologinen etenemi- 


nen avaa tätä puolueen sisäisen koheesion 

ja puolueiden välisen kilpailun vaihtelevia 
asetelmia — temaattisessa lähestymistavassa 
tällainen olisi vaarassa jäädä asioiden alle an- 
taen poliittisesta elämästä ja puolueista liian 
staattisen ja yksioikoisen kuvan. Nämä kaksi 
eri ulottuvuutta olivat hyvin monitahoises- 
sa vuorovaikutuksessa toisiinsa, ja niiden 
vuorovaikutusta rytmittivät paitsi kunkin 
ajan poliittinen tilanne myös vaalit - mikä 
myös puhuu kronologisen käsittelytavan 
puolesta. 

Puolueen sisäiseen koheesioon on luet- 
tava paitsi sitä hajottavat tekijät, erilaiset 
asia- ja henkilöjännitteet, myös yhdistävät 
tekijät, joista keskeisimpinä voidaan pitää 
puolueen järjestöllistä ja aatteellista yhte- 
näisyyttä ja vahvuutta. Tutkimuksessa py- 
ritäänkin nostamaan esiin myös puolueen 
aatteellista kehitystä ja järjestötyötä, vaikka 
varsinkin järjestötyön yksityiskohtaisempi 
tarkastelu ei ole mahdollista keskustapuo- 
lueen järjestöorganisaation laajuuden ta- 
kia - eikä se myöskään nouse relevantiksi 
tutkimuksen kysymyksenasettelun kannalta. 
Esimerkiksi puolueen paikallisjärjestöjen eri- 
laisuus ja erilaiset tavoitteet eivät nousseet 
lähdeaineistossa puolueen sisäisen kohee- 
sion näkökulmasta ongelmaksi, eivätkä ne 
vaikuttaneet merkittävästi puolueiden väli- 
seen kilpailuun. Toisaalta voi mainita, että 
puolueen piireistä ja ylipäätään järjestötoi- 
minnasta sekä lehdistöstä on tehty erillisiä 
tutkimuksia. Tuoreimpia esimerkkejä tästä 
ovat Annastiina Henttisen kirja Maaseudun 
Sivistysliitto 1952-2002 ja Timo Laanisen kir- 
ja Sata vuotta sanan voimalla - Keskustan 

lehtimiehet median murroksen näkijöinä ja 
tekijöinä 1919-2019. 

Tutkimuksen päälähdemateriaali koostuu 
puolueorganisaation virallisista asiakirjois- 
ta, joista keskeisimpiin kuuluvat puoluehal- 
lituksen työvaliokunnan, puoluehallituksen, 
puoluevaltuuskunnan, puoluekokouksen 
sekä eduskuntaryhmän pöytäkirjat, jotka 
kaikki on käyty läpi. Asiakirjat ovat säily- 
neet kattavasti, mutta eduskuntaryhmän 
pöytäkirjoissa on kuitenkin jonkin verran 
aukkoja. Eduskuntaryhmän pöytäkirjat ovat 
myös sisällölliseltä anniltaan niukimmat si- 
ten, että niissä keskityttiin ryhmän tehtävän 
mukaisesti eduskunta-asioiden käsittelyyn - 
joten niistä ei näy puolueen yleispoliittinen 
tilanne. Oppositioaikana eduskuntaryhmän 
pöytäkirjojen merkitys kuitenkin korostuu, 
sillä politiikan teon painopiste siirtyi edus- 
kuntaan. Kääriäinen on todennutkin väi- 
töskirjassaan, että eduskuntaryhmä saavutti 
1980-luvulla vallankäytössä tasavertaisen 
aseman puoluehallituksen työvaliokunnan 
rinnalla.3 

Keskeisin lähderyhmä, josta puolueen 
politiikan ymmärtäminen avautuu 1980-lu- 
vulla, ovatkin juuri kyseisen työvaliokunnan 
asiakirjat. Työvaliokunnassa olivat edustet- 
tuina puolueen kaikki keskeiset tahot: pu- 
heenjohtaja, puoluesihteeri, varapuheenjoh- 
tajat, ministerit ja eduskuntaryhmä. Lisäksi 
jäsenten valinnassa pyrittiin ottamaan huo- 
mioon alueellinen (piirien) sekä nuorten ja 
naisten edustus. Työvaliokunta oli nimen- 
omaan puoluejohdon, Väyrysen ja Kääriäi- 
sen, väline johtaa ja ohjata operatiivisesti 

puoluetta. Työvaliokunnan pöytäkirjojen 
merkitys korostuu myös siksi, että ne ovat 
kattavasti ja laajasti kirjoitettuja keskuste- 
lupöytäkirjoja, joissa on myös laajat asia- 
liitteet. 

Puoluehallituksen pöytäkirjat ovat myös 
hyvä lähde puolueen tutkimukseen, sillä niis- 
säkin kuvataan laajasti kokousten sisältöä, ja 
puoluehallitus oli työvaliokunnan tapaan 
puoluejohdon keskeinen väline ohjata puo- 
luetta ja paikka viedä poliittisia prosesseja 
laajemmalti läpi. Puoluehallituksessa oli jo 
työvaliokuntaa selvästi laajempi järjestö- 
kentän edustus. Puoluehallitus kokoontui 
myös sen verran usein, suurin piirtein ker- 
ran kuukaudessa, että se pystyi reagoimaan 
paremmin ajankohtaisiin tilanteisiin kuin 
kahdesti vuodessa kokoontuva puolueval- 
tuuskunta tai kerran kahdessa vuodessa jär- 
jestetty puoluekokous. Puoluevaltuuskunta 
ja puoluekokous taas avaavat näkymän puo- 
lueen laajempaan jäsenkenttään. Todellinen 
vaikuttaminen isoissa kokouksissa puolueen 
päätöksiin oli tosin rajallista muun muassa 
puoluejohdon, puoluetoimiston ja muiden 
puolueorgaanien etunojaisen käsittelyn ja 
kannanottojen takia paitsi niissä kysymyk- 
sissä, joissa kenttä todella tahtoi ottaa vallan 
käsiinsä — kuten esimerkiksi Kekkosen seu- 
raajakysymysvalinnassa. 

Tutkimuksessa on läpikäyty myös puo- 
lueen piirijärjestöjen pöytäkirjoja. Niiden 
sisällöllinen anti on hyvin vaihtelevan ta- 
soista ja pöytäkirjoissa on osittain aukkoja. 
Yleisarviona voi sanoa, että puolueen vah- 


voista piireistä löytyy kattavimmat pöytä- 


kirjat, ja monissa kuumissa yleispoliittisissa 
kysymyksissä tilanne oli ehtinyt jo jäähtyä 
piirikokoukseen mennessä. On myös syytä 
todeta, että puoluejohdon ja -toimiston ote 
järjestökenttään tai paremminkin vuorovai- 
kutussuhde siihen oli hyvin toimiva sen jäl- 
keen, kun puolue oli päässyt irti kiistoja nos- 
tattaneesta Kekkosen seuraajakysymyksestä. 
Kentällä ei ollut tarvetta näkyvään kritiikkiin, 
sillä puoluejohto ja erityisesti puoluesihtee- 
ri Kääriäinen puoluetoimiston avustamana 
pyrkivät ottamaan huomioon kentän näke- 
mykset tai ainakin kuuntelemaan sen huolia 
ja näkemyksiä sekä toisaalta selittämään ylä- 
tason poliittisten ratkaisujen ja operaatioiden 
syitä ja taustavaikuttimia. Lisäksi puoluejoh- 
don strategiaan nimenomaan kuului kentän 
sitouttaminen korkean profiilin politiikkaan 
siten, että kenttäväki koki olevansa ainakin 
suurimmissa käänteissä politiikan tekijä.” 
Kenttä oli myös suhteellisen yhtenäinen, 
esimerkiksi alueellisia eroja ei ilmennyt sil- 
miinpistävästi.** Ilmeisestä tyytyväisyydestä 
johtuen puolueen kentän äänen esiin nos- 
taminen on ollut tutkimuksessa osin haas- 
tavaa, sillä suhteellinen tyytyväisyys, toisin 
kuin tyytymättömyys, ei jätä näkyviä jälkiä 
lähteisiin. 

Puolueen piiri- ja järjestöhistoriikit todis- 
tavat samaan suuntaan. Keskustapuolueen 
Varsinais-Suomen historian kirjoittanut Lauri 
Palmunen on todennut, että vuoden 1981 
presidenttiehdokaspiirikokouksen jälkeen 
piirikokousten henki muuttui, ja kokousten 
ylle ”laskeutui syvä rauha”. Piirikokousten 
kannanotot keskittyivät asiakysymyksiin, 

joissa näkyi puolueen muutos yleispuo- 
lueeksi. Perinteisten maatalouden toiminta- 
edellytyksiä koskevien kannanottojen lisäksi 
esiin nostettiin muun muassa kysymykset 
koulutuksesta ja yrittämisestä, mutta ei po- 
liittisesti painavia tai vaikeita kiistakysymyk- 
siä.* Lisäksi lähteinä on käytetty valikoivasti 
eri keskustajärjestöjen, kuten Keskustapuo- 
lueen Naisten (KN) ja Nuoren Keskustan 
Liiton (NKL) asiakirjoja, sekä puolueen eri 
toimikuntien ja puoluetoimiston ja puolue- 
sihteeri Kääriäisen arkistoja. Keskeisen läh- 
teen puolueen laajan järjestöorganisaation 
tarkasteluun tarjoavat erityisesti puolueen 
vuosikertomukset, joiden sisällöistä näkee tii- 
vistetysti, minkälaista ja miten monitahoista 
puolueen toiminta on kunakin vuonna ollut. 
Puolueen pää-äänenkannattaja Suomenmaan 
systemaattinen läpikäynti taas on avannut 
politiikan eri asiayhteyksiä, taustoittanut 
henkilösuhteita, paljastanut pöytäkirjoissa 
käsittelemättä jääneitä asioita sekä ylipäätään 
luonut laajempaa kuvaa puolueen piiri- ja 
kenttätasosta. 

Kokonaiskuvan saamiseksi on ollut olen- 
naista käydä läpi myös presidentti Koivis- 
ton sekä SDP:n ja kokoomuksen arkistoja. 
Olennainen lähdekategoria maan politiikan 
kokonaiskuvan hahmottamisessa on ollut li- 
säksi sanoma- ja aikakausilehdistö. Puolueen 
oman lehdistön ohella on ollut keskeistä tar- 
kastella sitä, miten keskustapuoluetta koh- 
deltiin ja miten se pärjäsi julkisessa sanassa, 
erityisesti sille haasteellisessa eteläisessä Suo- 
messa, jossa sillä ei ollut omia valtamedioita. 
Erityisesti Helsingin Sanomilla on katsottu ol- 

leen Suomessa suuri vaikutusvalta laajalevik- 
kisenä ja arvovaltaisena mielipidevaikuttaja- 
na. Yleispuoluekehityksen valossa on syytä 
tarkastella puolueen uudistumistavoitteiden 
saamaa vastaanottoa nimenomaan Etelä- 
Suomen mediassa eikä puolueelle lähtökoh- 
taisesti myötämielisessä omassa maakun- 
talehdistössä. Lisäksi lähteinä on käytetty 
valikoiden valtiopäiväasiakirjoja, eri henki- 
löarkistoja, aikalaispoliitikkojen muistelmia, 
eduskunnan veteraanikansanedustajahaas- 
tatteluja sekä haastatteluja. Valtavan käsillä 
olevan lähdemateriaalin takia tutkimuksessa 
onkin täytynyt käydä jatkuvaa karsintaa sen 
suhteen, mitä lähteitä läpikäydään, ja läpi- 
käydyistä lähteistä taas kirjaan on päätynyt 
vain pieni osa. 

Tutkimuksen haasteena ei olekaan ollut 
lähteiden puute — vaikka lähteet eivät usein 
vastaakaan juuri niihin kysymyksiin, joihin 
tutkija haluaisi vastauksen -, vaan löytää 
puoluetta koskevasta valtavasta virallisesta ja 
epävirallisesta lähdemateriaalista puolueen 
kehityksen ja sisäisen dynamiikan punai- 
nen lanka, keskeiset virtaukset ja muutokset, 
jolloin kunkin lähteen, sen nostaman näkö- 
kulman, esiin nostaminen on jo tulkintaa 
siitä, mikä on puolueen kehityksen kannalta 
olennaista. Monia muitakin näkökulmia olisi 
voitu kirjassa vielä nostaa esiin, mutta tämä 
on allekirjoittaneen tulkinta siitä, mikä oli 
keskustapuolueen kehityksen ja selviytymi- 
sen kannalta keskeistä nyt tutkittavana ole- 
vana ajanjaksona. 

Kuten edellä olevasta käy ilmi, tutkimus 
perustuu vahvasti empiiriseen lähdeaineis- 

toon ja historiantutkimuksessa yleisesti 
käytettyyn hermeneuttiseen metodiin. Tut- 
kimuksessa ei pyritä politologisen puoluetut- 
kimuksen kaltaiseen teorian muodostukseen 
tai soveltamaan puoluetutkimuksen teorioita. 
Historiantutkimuksen näkökulmasta polito- 
logiset teoriat ja määrittelyt ovat usein liian 
yleistäviä sovellettavaksi sellaisenaan tutki- 
mukseen — vaikka tietyissä tapauksissa ne 
saattavatkin edesauttaa kysymyksenasettelua 
ja analysointia. Varsinkin keskustapuolueen 
kaltaiseen, vahvasti kansallisista lähtökoh- 
dista syntyneeseen ja agraaritaustaiseen 
puolueeseen kansainvälisestä tutkimuksesta 
vahvasti vaikutteita saanut teoriamuodostus 
sopii huonosti. Keski- ja Etelä-Euroopan 
monipuoluejärjestelmissä ei ole agraaripuo- 
lueita, ja agraaripuolueet olivat aina toisen 
maailmansodan jälkeisestä ajasta 1990-lu- 
vun alkuun nimenomaan pohjoismaalainen 
ilmiö. Politologisessa puoluetutkimuksessa 
keskeiseksi nostetut kysymykset esimerkik- 
si puolueiden luonteesta (kaaderipuolueet 
ja joukkopuolueet) ja puoluejärjestelmis- 
tä (kaksi- ja monipuoluejärjestelmät) eivät 
yleisyydessään auta avaamaan historiantut- 
kimuksen kannalta keskeisiä puoluehistorian 
näkökulmia ja sitä, mitä puolueen sisällä ja 
politiikan kentällä todella tapahtui ja miksi. 
Tämä todentuu muun muassa politologisessa 
puoluetarkastelussa keskeiseksi nostetussa 
ristiriitaulottuvuuksien tarkastelussa.1* 
Ristiriitaulottuvuuksia ovat muun muas- 
sa sosio-ekonomiset, keskustan ja periferian 
väliset, ulkopolitiikan alan ja materialisti- 
set versus postmaterialistiset ulottuvuudet. 


Keskustapuolue istuu huonosti sosio-eko- 
nomiseen vastakkainasetteluun, joka jakaa 
poliittista kenttää perinteisellä vasemmisto- 
oikeisto-ulottuvuudella.47 Puolue on histo- 
riallisesti asettunut jakolinjan oikealle siinä, 
että se on kannattanut yksityisomistusta ja 
vastustanut sosialismia, tuotantovälineiden 
yhteisomistusta, mutta toisaalta puolue on 
alusta lähtien asettunut nimenomaan poliit- 
tiseen keskustaan vastustaen sekä oikeiston 
oppeja talouden liiallisesta vapaudesta että 
vasemmiston vaatimuksia talouden tiukas- 
ta valtiollisesta kontrollista. Puolue on voi- 
nut olla tällä ulottuvuudella vaihtelevissa 
paikoissa riippuen siitä, mistä asiasta on 
kyse. Varsinkin 1980-luvun todellisuuteen 
sosio-ekonominen jakolinja sopi huonosti, 
sillä ei-palkansaajien vahvana puolustajana 
keskustapuolue asettui tällä ulottuvuudel- 
la enemmän ”vasemmalle” kuin SDP, joka 
puolestaan korosti hyväosaisempien palkan- 
saajien asemaa, mikä tulee esiin esimerkiksi 
kirjassa myöhemmin käsiteltävissä ansio- 
sidonnaisuusjärjestelmissä ja perusturvaky- 
symyksissä. Toisaalta pienyrittäjiä koskien 
puolue näytti olleen enemmän oikealla kuin 
kokoomus, jonka intressit taas kohdistuivat 
enemmän suurempiin yrityksiin. 

Myös keskusta-periferia-lohkeama on 
keskustapuolueen käytännön politiikan 
kannalta tarkasteltuna ongelmallinen, sillä 
puolue itse nimenomaan pyrki kuromaan 
umpeen tätä ristiriitaulottuvuutta 1980-lu- 
vulla. Samoin materialistiset vastaan postma- 
terialiset arvot -ulottuvuudella puolueen itse- 
ymmärrykseen kuului puolueen näkeminen 

jo perinteisesti ei-materialistisena keskitien 
kulkijana verrattuna toisiin suuriin puoluei- 
siin. Tässä ulottuvuudessa keskustapuolue 
pyrki houkuttelemaan nousevat vihreät liik- 
keet sisäänsä 1980-luvulla — ei nostamaan 
vastakkainasettelua, vaikka postmaterialis- 
tisten arvojen itsearvoisuuden ja yksilölli- 
syyden suhteen ilmenikin vastakohtaisuutta. 
Ulkopolitiikan osalta taas 1980-luvun todelli- 
suudesta on todettava, että virallisen ulkopo- 
litiikan tasolla ei ilmennyt ristiriitoja tai eri- 
mielisyyttä - mutta kulissien takana käytiin 
vielä taistelua siitä, mitkä puolueet nauttivat 
naapurisuurvallan suosiosta ja ”ystävyydestä”. 

Lopuksi voi vielä lisätä, että historiantut- 
kimuksen kannalta on mielenkiintoista, että 
politologisessakin puoluetutkimuksessa on 
viime aikoina noussut esiin nimenomaan 
kansallisen tason tekijöiden merkittävyys 
yleistävien mallien sijaan.** 


Puolueen vahva järjestörakenne 


Keskustapuolue koostui nyt kyseessä oleva- 
na aikana 21 piiristä. Piirit muodostivat puo- 
lueen maakunnallisen järjestöselkärangan. 
Kunkin piirijärjestön tehtävänä oli alueel- 
linen koordinointi ja yhteydenpito kuntiin. 
Kunkin piirijärjestön sisällä oli vaihtelevassa 
määrin kunnallisjärjestöjä, paikallisosastoja, 
KN:n, NKL:n ja KOL:n osastoja — vahvoilla 
kannatusalueilla lukumääräisesti eniten. 
Järjestörakenne oli laaja ja vahva, vaikka 
puolueessa koettiinkin vuoden 1979 vaalien 
jälkeen, että järjestöorganisaatio oli rapautu- 
nut. Kyse ei kuitenkaan ollut varsinaisesti jär- 

jestörakenteen rakenteellisesta heikkoudesta 
tai sen kattavuudesta vaan siitä, ettei järjestö- 
rakenteesta koettu saatavan entisellä tavalla 
tehoja irti. Osastoihin oli saatava uutta virtaa, 
ja siksi koulutusta ja tiedotusta oli lisättävä.*? 
Keskustapuolueella oli vuonna 1981 yhteensä 
2910 paikallisosastoa ja 346 kunnallisjärjes- 
töä, vuonna 1985 vastaavat luvut olivat 2927 
ja 352. Jos määrää vertaa aikaisempiin vuo- 
sikymmeniin, oli keskustapuolue vahvempi 
1980-luvulla kuin puolueen kannatuksen 
suuruuden aikoina 1950- ja 1960-luvuilla. 
Vuonna 1960 paikallisosastoja oli ollut yh- 
teensä 2 614 ja kunnallisjärjestöjä 298.” Puo- 
lueen järjestörakenne säilyikin vahvana koko 
tarkastelujakson, vuonna 1990 puolueella oli 
349 kunnallisjärjestöä ja 2 837 paikallisosas- 
toa, vaikka paikallisosastojen määrä olikin jo 
kääntynyt laskuun. 

Puolueen jokaisen piirin johdossa oli 
puheenjohtaja ja palkattu toiminnanjohtaja. 
Piirijärjestöjen asema oli vahva ja varsin it- 
senäinen, varsinkin isoissa piireissä, sillä pii- 
rit päättivät pääasiassa itse rahoituksestaan, 
asettivat ehdokkaat eduskuntavaaleihin sekä 
päättivät mahdollisista vaaliliitoista. Puo- 
lueen tuotoista, joista pääosa koostui valtion- 
avusta, suurin osa meni piiri- ja muiden jär- 
jestöjen sekä puolueen lehdistön tukemiseen. 
Suurin osa tuesta meni ilmeisesti kuitenkin 
nimenomaan lehdistön tukemiseen, sillä kun 
puolueen vuosikirjassa vuonna 1987 eriteltiin 
erikseen puolueen piiri-, jäsen- ja sisarjär- 
jestöjen tukeminen sekä tuki lehdistölle, oli 
lehtien avustamisen osuus 33,6 prosenttia ja 
järjestöjen 16,1 prosenttia. 

Jaakko Sankala oli Peräpohjolan piirin pitkäaikai- 
nen toiminnanjohtaja. KMA. 


Piirien talous oli riippuvainen ennen kaik- 
kea alueellisesta rahankeräyksestä, joka tapah- 
tui alueittain eri perustein, eikä piireissä kat- 
sottu hyvällä, jos puolueen ylätasolta pyrittiin 
puuttumaan siihen. Pohjois-Pohjanmaan piiri 
moittikin vuonna 1980, että ylätasolta tulleet 
ohjeet keräysperusteissa uhkasivat romuttaa 
piirin talouden. Piirin vuosien 1980-1985 si- 
toumuskeräys oli käynnissä, ja tulokset olivat 
myönteisiä: Pudasjärjellä nousu oli 30 000 
markasta 50 000 markkaan ja Kuusamossa 
35000 markasta 70 000 markkaan. Keräyk- 
sen perusteena oli tavoite, että karjanomistajat 
maksoivat 10 kiloa per lehmä vuodessa meije- 
rin kautta perittynä, muut maatalouden har- 
joittajat viisi markkaa per peltohehtaari sekä 


yksi markka per kasvullinen metsähehtaari 
vuodessa. Palkanansaitsijan osuus oli päivän 
bruttopalkka. Puolueen eteläisissä piireissä, 
kuten Lahdenseudun piirissä, tällaiset keräys- 
järjestelmät taas eivät toimineet, vaan kyse oli 
markkamääräisistä vuosimaksuista.5* 

Kunkin piirin aktiivisuudesta kertoi myös 
se, miten laajastiihmiset osallistuivat piirien 
vuosi- ja syyskokouksiin. 1980-luvun alku- 
puolella pidettiin huolestuttavana kehitystä, 
että piirikokousten arvostus ja merkitys las- 
kisi niin sanottuna alueellisena poliittisena 
parlamenttina, ja siksi osallistujamääriä seu- 
rattiin tarkasti. Piirikokousten kiinnostavuus 
kuitenkin säilyi, ja vuonna 1986 osallistujien 
määrä oli korkeampi kuin edellisvuosina. 
Tämän jälkeen puolueen vuosikirjoissa ei 
kuitenkaan enää seurattu kokousosallistu- 
jien määriä - joihin vaikuttivatkin eri tekijät, 
kuten eduskuntavaalien ehdokasasettelun ja 
puoluevaltuuskunnan jäsenvaalin nostatta- 
ma mielenkiinto. 

Keskustapuolueen vahva järjestöraken- 
ne perustui myös puolueen jäsenjärjestöis- 
tä sekä keskustajärjestöistä muodostuvaan 
mittavaan kokonaisuuteen. Puolueen jäsen- 
järjestöihin kuuluivat Keskustanpuolueen 
Naiset, Nuoren Keskustan Liitto, Keskustan 
Opiskelijaliitto sekä Keskustan Lehtimiehet. 
Nämä järjestöt kuuluivat myös puolueen po- 
liittiseen ytimeen, sillä jäsenjärjestöillä oli 
edustus puoluehallituksessa sekä käytännös- 
sä myös puoluehallituksen työvaliokunnas- 
sas, Keskustajärjestöihin taas kuuluivat vuo- 
den 1981 vuosikirjan mukaan Alkio-Opisto, 
Eläkeliitto, Huoltoliitto, Keskustajärjestöjen 

toimihenkilöt, Keskustan ja maaseudun arkis- 
ton säätiö, Keskustan Koulutuspoliittinen Liit- 
to, Keskustan Terveysliitto, Keskustapuolueen 
Toiminnanjohtajat, Lomayhtymä, Maaseudun 
Raittiusliitto, Maaseudun Sivistysliitto, Maa- 
seudun Terveys- ja Lomahuolto ja Vesaiset.7 

Näistä Alkio-opisto ja Maaseudun Sivis- 
tysliitto osallistuivat merkittävällä tavalla 
puolueen järjestöväen koulutukseen ja yli- 
päätään aatteelliseen työhön 1980-luvulla. Ne 
pyrkivät myös tukemaan omista lähtökoh- 
distaan keskustapuolueen poliittisia tavoit- 
teita. Maaseudun Sivistysliiton historiassa 
todetaan, että liiton toiminta oli linjassa kes- 
kustapuolueen strategisen tavoitteen kans- 
sa murtautua Etelä-Suomeen, Salpausselän 
eteläpuolelle. Alkio-opiston rehtori Touko 
Perko taas vieroksui keskustalaisuuden nä- 
kymistä opiston varsinaisessa toiminnassa, 
mutta hän kehitti opistoa keskustapuolueen 
kurssi- ja koulutuskeskuksena lyhytkurssien 
osalta. Kääriäinen onkin arvioinut, että jär- 
jestökursseilla oli huomattava merkitys puo- 
lueen järjestölliselle aktivoitumiselle ja sitä 
myötä kannatuksen kasvulle. 

Käytännössä puoluetyö ja poliittinen 
toiminta keskittyivät kuitenkin nyt kyseessä 
olevana tarkasteluaikana entistä tiiviimmin 
virallisen puolueorganisaation ja siihen kes- 
keisesti liittyvien jäsenjärjestöjen ympäril- 
le- mikä todentui näiden edellä mainitussa 
kiinteässä yhteistyörakenteessakin. Yhtenä 
osoituksena tästä on se, että kun vuoden 
1981 vuosikirjassa esiteltiin vielä mittavasti 
puolueen järjestökenttää, nostettiin puolueen 
vuoden 1990 vuosikirjassa keskustajärjestöis- 

tä esiin enää Keskustanaiset, Nuoren Kes- 
kustan Liitto, Keskustan Opiskelijaliitto sekä 
Keskustan ja maaseudun arkisto.** Muutos 
näkyi ensimmäisen kerran vuonna 1986, jol- 
loin vuosikirjassa nostettiin esiin edellä lue- 
teltujen lisäksi vielä Keskustan Lehtimiehet." 
Kehitys kuvaa sitä, että puolue ja sen toimin- 
ta alettiin nähdä entistä selvemmin nimen- 
omaan puoluepoliittisena toimintana eikä 
laajempana harraste- ja koulutustoimintana. 

Keskeinen rakenteellinen vahvuustekijä 
oli myös puolueen maakuntalehdistö, joka 
huolehti keskeisiltä osin puolueen viestin 
saamisesta läpi eri alueilla. Puolueorganisaa- 
tio piti tiivistä yhteyttä maakuntalehdistöön 
ja järjesti muun muassa maakuntalehtien 
päätoimittajille neuvottelupäiviä. Esimer- 
kiksi vuonna 1981 neuvottelupäivät pidettiin 
kolme kertaa. Lisäksi puolueen Sanomakes- 
kus lähetti maakuntalehdistölle artikkelei- 
ta, joiden avulla pyrittiin nostamaan esille 
puolueen kannalta tärkeitä asioita. Vuonna 
1981 keskustalaisia maakuntalehtiä oli yh- 
teensä 13: Etelä-Saimaa, Iisalmen Sanomat, 
Ilkka, Itä-Savo, Kainuun Sanomat, Karjalan 
Maa, Keski-Pohjanmaa, Keskisuomalainen, 
Kymen Sanomat, Lalli, Liitto, Pohjolan Sano- 
mat ja Savon Sanomat.” Yli puolet näistä oli 
maakuntiensa ykköslehtiä ja osa maakun- 
tia pienempien alueiden ykköslehtiä ja osa 
taas alueidensa kakkoslehtiä (Liitto, Lalli ja 
Karjalan Maa) 1980-luvulla. Maakuntiensa 
ykköslehtiä olivat Savon Sanomat (Kuopion 
kaupallinen reviiri), Keskisuomalainen (Jy- 
väskylän kaupallinen reviiri), Ilkka (Seinä- 
joen kaupallinen reviiri), Pohjolan Sanomat 

Lehden lukua Rovaniemen puoluekokouksen ohjelman alkua 

(Kemi-Tornion kaupallinen reviiri), Etelä- 
Saimaa (Lappeenrannan kaupallinen reviiri), 
Keskipohjanmaa (Kokkolan kaupallinen re- 
viiri) ja Kainuun Sanomat (Kajaanin kaupal- 
linen reviiri). Puolueen pää-äänenkannatta- 
ja oli Helsingissä ilmestyvä Suomenmaa, joka 
ei onnistunut saamaan merkittävää asemaa 
julkaisualueellaan. Nimenomaan Etelä-Suo- 
mi oli puolueen tiedonvälityksen kannalta 
ongelma, ja tilannetta yritettiin kohentaa li- 
säämällä Suomenmaan levikkiä.** Tilanne ei 
kuitenkaan parantunut. 

Lehtien ja puolueen suhteet alkoivat kui- 
tenkin etääntyä 1980-luvulla, mutta muu- 
tos ei ollut radikaali vaan hyvin maltillinen. 
Muutoksen kärjessä ollut Keskisuomalainen 
päätti lokakuussa 1986, että lehti ei halun- 
nut lukeutua keskustapuolueen virallisiin 
äänenkannattajiin eikä se ottanut enää vas- 
taan puoluepoliittista lehdistötukea, vaan 
lehdestä käytettäisiin vastedes ilmaisua ”kes- 
kustalainen sanomalehti”. Lehti jatkoi myös 
keskustalaisen uutistoimiston Uutiskeskuk- 
sen asiakkaana.‘ Keskisuomalaista seurasi 
seuraavaksi Savon Sanomat, joka ilmoitti si- 
toutumattomuudestaan muutama kuukausi 
ennen vuoden 1991 vaaleja — ja myöhemmin 
perässä tuli muita lehtiä lisää.** Puolueen ja 
lehdistön sidoksen etääntyminen näkyi myös 
siinä, että vielä vuoden 1987 vuosikirjassa 
lueteltiin kaikki keskustalaiset lehdet, mu- 
kaan lukien Keskisuomalainen, mutta vuo- 
desta 1988 lähtien näitä ei enää mainittu. 

Puolueen ja sen lehdistön muutoksen 
suhde olisi oman erikoistutkimuksen aihe, 
mutta päälinjana voi pitää sitä, että keskusta- 

lainen lehdistö säilyi koko tutkimuskauden 
vakaana, eikä se ottanut puolueen kannalta 
ongelmallista irtiottoa puolueeseen. Järjes- 
töväki ei tosin aina katsonut omien lehtien 
tukevan tarpeeksi puolueen intressejä. Esi- 
merkiksi Pohjois-Pohjanmaan piirissä ar- 
vosteltiin Liittoa. Myös puolueen antama 
rahoitus sen äänenkannattajille säilyi merkit- 
tävänä. Vuonna 1990 puolueen kuluista meni 
33,6 prosenttia lehtien avustamiseen, mikä 
oli selkeästi suurin kuluerä ja kuvaa samalla 
lehdistön huomattavaa merkitystä puolueen 
laajemmassa rakenteessa.” 
Puoluetoimiston vahva asema ja aktii- 
vinen ote olivat olennainen tekijä puolueen 
järjestörakenteessa. Puoluetoimisto oli kes- 
keinen toimija politiikan valmistelussa sekä 
yhteyksien pitämisessä ja tiedon välittämi- 
sessä eri suuntiin, kuten piireihin ja osas- 
toihin, eduskuntaryhmään ja lehdistöön. 
Puoluetoimistoa johti puoluesihteeri, ja se 
toimi Kääriäisen ja Väyrysen apuna poliitti- 
sessa operoinnissa niin puolueen virallisessa 
puolueorganisaatiorakenteessa, erityisesti 
puoluehallituksen työvaliokunnan kautta 
lähteneinä syötteinä, kuin ylipäätään jär- 
jestökentän suuntaan. Oleellista puoluetoi- 
miston keskusroolissa oli, etteivät syötteet ja 
tiedot kulkeneet vain niin sanotusti ylhäältä 
alaspäin, vaan että puoluetoimiston henkilöt 
jalkautuivat aktiivisesti puolueen paikallis- 
järjestöjen tasolle ja huomioivat sekä kuun- 
telivat kentän huolia ja näkökohtia. Lisäksi 
järjestöremontti, järjestökyselyt ja ohjelma- 
uudistukset tekivät vuorovaikutuksesta tii- 
viin. Informaatio ja tunnelmat kulkivat siis 

molempiin suuntiin, vaikka poliittinen ote 
olikin selvästi puoluejohdon käsissä.” Piiri- ja 
paikallistasolla oli tuskin edes aikaa muuhun 
kuin yrittää pysytellä puoluejohdon erilaisten 
operaatioiden ja uudistusten tahdissa — aikaa 
vievän vaalityön lisäksi. 

Puoluetoimistolla olikin parhaimmat 
resurssit suunnitella ja organisoida toimin- 
taa — kun taas nykypäivänä voimavarat ovat 
vahvasti eduskunta- ja ministeriryhmillä.? 
Puoluetoimiston virallisen organisaatiokaa- 
vion mukaan se jakaantui vuodesta 1985 
lähtien kolmeen osastoon: järjestö- ja hal- 
linto-osastoon sekä poliittiseen osastoon. 
Nimenomaan poliittinen osasto toimi puo- 
luejohdon neuvonantajana, ja tarvittaessa 
kriitikkona, vaikka Väyrysen vahvoja omia 
näkemyksiä olikin hyvin vaikea saada muu- 
tetuksi. Ehkä jokin hyvin vahva asia-argu- 
mentti saattoi toimia, on poliittisen osaston 
osastopäällikkönä toiminut Lassi Jaakkola 
myöhemmin arvioinut.? Puoluetoimiston 
tehokkaan työn mahdollisti paitsi puolue- 
sihteeri Kääriäisen intensiivinen ote ja tiivis 
yhteistyö puheenjohtaja Väyrysen kanssa 
myös sen vahvat henkilöresurssit. Puolue- 
toimistossa oli vuonna 1982 yhteensä 30 
työntekijää ja Kääriäisen kauden loppuessa 
vuonna 1990 yhteensä 29 työntekijää.” Lisäk- 
si puolue-elinten ja puoluetoimiston tukena 
toimi huomattava asiantuntijajoukko. 

Vuonna 1981 keskustapuolueella oli yh- 
teensä 25 asiantuntijatoimikuntaa, jotka oli 
koottu eri teemojen ympärille. Näitä olivat 
muun muassa asuntopolitiikka, energiapo- 
litiikka, perhepolitiikka, talouspolitiikka, 


Puoluetoimiston poliittisen osaston osasto- 
päällikkönä toiminut Lassi Jaakkola. KMA. 


tiede- ja korkeakoulupolitiikka, työmark- 
kinapolitiikka ja ympäristöpolitiikka. Toi- 
mikuntien työn pääpaino oli aloitteellisen 
hallitus- ja eduskuntapolitiikan tukemises- 
sa, mutta ne tukivat myös eduskuntavaalei- 
hin valmistautumista sekä seurasivat puo- 
luekokousaloitteiden toteutumista. Lisäksi 
puolueella oli ay-valtuuskunta, piiritason 
ay-edustajien katto-organisaatio, ja yrittäjä- 
poliittinen valtuuskunta, jotka antoivat kan- 
nanottoja niiden alaan kuuluvista ajankohtai- 
sista asioista.” Toimikunnat ja valtuuskunnat 
vahvistivat puolueen tiedollisia resursseja ja 
edesauttoivat siten puolueen kykyä toimia ja 
menestyä yleispuolueena. 

I 


FEheytymisen alku 


Keskustapuolueen alkuasetelmat olivat vai- 
keat vuoden 1982 presidentinvaaleihin lähdet- 
täessä. Puolueen tuli päästä nopeasti eroon 
vanhoista linjariidoista, jotka olivat koetelleet 
vuosikausia puolueen sisäistä yhtenäisyyttä 
ja koheesiota. Tilanteen teki herkäksi se, että 
puolueen johto oli asettunut presidenttiehdo- 
kasväännössä Ahti Karjalaisen taakse ja puo- 
lueen kenttä taas nosti Johannes Virolaisen 
puolueen ehdokkaaksi. Puolueen kentällä 
ja mediassa suhtauduttiin epäilevästi siihen, 
pysyisikö Virolainen varmasti ehdokkaana 
loppuun asti vai nousisiko Karjalainen vie- 
lä niin sanottuna mustana hevosena esiin. 
Puolue kuitenkin selvisi presidentinvaaleista 
kunnialla, eikä puolueessa ollut intoa vaa- 
lien jälkeen sisäiseen pyykinpesuun. SDP:n 
vahvistuneet asemat ja puolueen syrjäyttä- 
minen ulkopoliittisista asemista vuoden 1982 
hallitusratkaisussa tiivistivät puolueen rivejä. 
Voimat haluttiin suunnata puolueen vahvis- 
tamiseen tilanteessa, jossa poliittinen kenttä 
uhkasi polarisoitua SDP:n ja kokoomuksen 
välille - vaikka täysin kivuitta Kekkosen jäl- 
keisen ajan jälkijäristyksistä ja sisäisistä jän- 
nitteistä ei ollut mahdollisuutta päästä eroon. 

Keskustapuolueen vaikea 
lähtötilanne 


irolaisen aika - Maalaisliitosta Keskusta- 
Va -tutkimus päättyi Kuopion yli- 
määräiseen puoluekokoukseen, jossa valit- 
tiin puolueen presidenttiehdokas Kekkosen 
jälkeen. Kokous oli dramaattisesti värittynyt 
käännekohta puolueen historiassa, johon 
on syytä palata lyhyesti sen taustoittamisek- 
si, millaisista kriisiasetelmista puoluejohto 
lähti rakentamaan puolueen yhtenäisyyttä 
ja miten vaikeaksi tilanne kehittyi Kekkosen 
yllättävän väistymisen myötä. Kääriäinen on 
kuvannut asetelmaa seuraavasti: ”Miten sel- 
viytyä hengissä Virolaisen ja Karjalaisen kak- 
sintaistelusta ja miten toimitaan, jos tai kun 
Koivisto voittaa?”7* Puoluejohto sai tosissaan 
pelätä, miten puolue säilyisi ehjänä repivässä 
ehdokastaistelussa. Keskustapuolueen kent- 
täväki kallistui Johannes Virolaisen kannalle. 
K-linjan ehdokas Ahti Karjalainen taas sai 
enemmän kannatusta puolueen virallisissa 
elimissä.? Lisäjännitettä taistoon toi se, että 
ilmassa väreili kysymys siitä, sekaantuisiko 
Neuvostoliitto presidentinvaaleihin. Pravdan 

kirjoituksessa oli todettu, että valinta Viro- 
laisen ja Karjalaisen välillä oli keskustapuo- 
lueen historian vastuullisin päätös ja että sii- 
nä saattoi tehdä erehdyksen. Ulkopolitiikan 
esiin vetäminen ei kuitenkaan vaikuttanut 
keskustapuolueen kenttään - ennemminkin 
se vaikutti päinvastoin kuin oli tarkoitus.?* 

Väyrynen sanoi ennen Kuopiota puolue- 
hallituksessa, että hänestä Karjalainen tulisi 
asettaa puolueen ehdokkaaksi. Pääperustelu- 
na oli ”huoli nykyisen ulkopoliittisen linjan 
jatkumisesta”? Kääriäinen ilmoitti Karja- 
laista tukevan kantansa julki vasta puolue- 
valtuuskunnassa, jonka tehtävänä oli tehdä 
ehdotus presidenttiehdokkaasta puolueko- 
koukselle. Eniten kohua puoluevaltuuskun- 
nassa herätti maaherra Martti Miettusen 
puhe, jossa hän kertoi hallussaan olevasta 
Kekkosen kirjeestä, jossa Virolainen leimat- 
tiin kelpaamattomaksi presidentin virkaan, 
varsinkin Karjalaiseen verrattuna. Miettunen 
totesi lukeneensa kirjeen Väyryselle, valtio- 
varainministeri Ahti Pekkalalle sekä päämi- 
nisterinä toimivalle Eino Uusitalolle, jotka 
olivat pitäneet välttämättömänä, että kirjeen 
sisältö sekä Miettusen keskustelu asiasta 
Kekkosen kanssa saatettaisiin kokousväen 
tietoon." 

Kirjeen esiin vetäminen kärjisti keskuste- 
lua entisestään, eikä kokouksessa todellakaan 
säästelty sanoja — millä voi toisaalta katsoa 
olleen myös vanhoja paineita puhdistava 
myönteinen vaikutus puolueen tulevaisuu- 
teen pitkällä tähtäimellä. Vaikka kokous pi- 
dettiin suljettujen ovien takana, löytyivät heti 
seuraavana päivänä lehdistä tiedot Miettusen 


puheesta. Tilanteen kriittisyys näkyi Väyry- 
sen lausunnoista lehdistölle. Hän myönsi 
puolueen sisäisen presidenttitaistelun voivan 
johtaa keskusteluun hänen puheenjohtajan 
tuolistaan. Kuopion jäähallissa Väyrynen 
vakuutti puoluekokousyleisölle, että oli ”hen- 
kilökohtaisesti vakuuttunut siitä, että maan 
ja puolueen etu” vaati Karjalaisen asettamis- 
ta puolueen presidenttiehdokkaaksi, vaikka 
olisi ollut helpompi kannattaa Virolaista tai 
olla hiljaa. Väyrysestä kyse oli ensi sijassa 
ulkopoliittisesta ratkaisusta ja Karjalainen oli 
ulkopolitiikan saralla ylivoimainen, vaikka 
pehmensikin kantaansa todeten, että molem- 
mat ehdokkaat olivat Paasikiven-Kekkosen 
linjalla ja että molemmilla oli ulkopoliittista 
kokemusta. Vetoaminen Karjalaisen ylivoi- 
maisuuteen neuvostosuhteissa tai Kekkosen 
oppeihin ei kuitenkaan kääntänyt puolue- 
kokousedustajia Karjalaisen kannalle. 
Puolueen kenttäväki näytti äänestyksessä 
tahtonsa. Virolainen sai selvän voiton äänin 
2666-1365. Päätös sinetöi keskustapuolueen 
kentän suorastaan mystisen maineen. ”Tuo 
suunnaton elävä massa, maailman mahta- 
vimpiin kuuluva yhden puolueen edustaja- 
joukko, vaikuttava, taitavan johtajan käsissä 
suorastaan pelottava voima”; kuten sitä Suo- 
men Kuvalehdessä kuvattiin, osoitti puo- 
luejohdolle ja K-linjalaisille, ketkä todella 
määräsivät puolueen suunnan. Puolueen joh- 
tajana ja Karjalaisen valintaa kannattanee- 
na Väyrynen sai kantaa asiasta suurimman 
vastuun. Väyrysen katsottiin puhuneen 
kansanvallasta ja puolueen jäsenistön äänen 
kuulemisesta, mutta teot olivat osoittaneet 

toista. Ratkaisu oli yritetty sanella johdon 
päätöksin etukäteen. 

Virolainen totesi heti voiton jälkeen usko- 
vansa puoluejohdon vakuutuksiin, että kaik- 
ki läsnäolijat tyytyisivät äänestysratkaisuun 
ja toimisivat yhdenmukaisesti ratkaisun 
mukaisesti. Erityisesti hän toivoi, ettei enää 
kiisteltäisi menneisyyden tapahtumista, vaan 
katsottaisiin Suomen ja puolueen tulevaisuu- 
teen.*6 Myös Kääriäinen korosti valinnan 
jälkeen puolueen yhtenäisyyttä. Hän sanoi 
uskovansa mahdollisuuteen saavuttaa hyvä 
vaalitulos ja myös vaalivoitto. Puolueen rivit 
oli koottava ja katse kohdistettava eteenpäin 
yhtenäisen sekä vahvan keskustapuolueen 
puolesta.” Puoluesihteerin tavoin Väyrynen 
korosti yhteistyötä ja puolueen tulevaisuut- 
ta. ”Kuopion kokouksen jälkeen tässä puo- 
lueessa ei saa olla Karjalaisen kannattajia 
ja Virolaisen kannattajia, vaan yhteiseen 
asiaamme uskovia ja puolueen hyväksi uh- 
rautuvaa työtä tekeviä kelpo keskustalaisia”; 
hän totesi. Väyrysestä oli aika koota voimat 
yhteen ja palauttaa se otollinen asema, joka 
keskustapuolueella oli ollut ennen vaalitilan- 
teen syntymistä. Hän muistutti, että olipa 
presidentinvaalien tulos mikä tahansa, niin 
yhtenäinen ja elinvoimainen keskustapuo- 
lue oli välttämätön. Virolaisen kannattajien 
korviin tosin särähti Väyrysen puheen lopun 
huomautus, että hänestä oli välttämätöntä 
aloittaa ulkopoliittinen keskustelu, joka sel- 
keyttäisi puolueen järjestöväen asennoitu- 
mista ulkopoliittisiin kysymyksiin.” Sen 
saattoi tulkita moitteeksi, että kenttä oli va- 
linnut Virolaisen presidenttiehdokkaaksi. 

Ehdokasvalinta laukaisi keskustapuoluet- 
ta vuosikausia kuluttaneen jännitteen Kar- 
jalaisen ja Virolaisen kannattajien kesken. 
Kuopion jäähallissa oli vain voittajia ja hä- 
viäjiä. Samalla tilanteen laukeaminen mah- 
dollisti puolueen eheytymisen alkamisen. 
Haaste oli mittava. Uusitalo on todennut 
muistelmissaan: ”Yleisesti otaksuttiin, että 
kiivaan Kuopion puoluekokouksen jälkeen 
keskustapuolueen kenttä hajoaa eikä puolue 
voi yhtenäistää rivejään.”* 

Puolueen edessä olikin heti vaikea testi 
siitä, miten puolue onnistuisi puhaltamaan 
yhteen hiileen presidentinvaaleissa. Miten 
haastaa SDP ja heidän ylivoimaista kansan- 
suosiota nauttiva presidenttiehdokkaansa 
Mauno Koivisto? Karu arkitodellisuus löi heti 
kasvoille, kun Kuopion jäähalli alkoi tyhjen- 
tyä tuhansista osanottajista. Presidenttiehdo- 
kas Virolainen vetäytyi muutaman tukijansa 
ja lehdistön edustajien kanssa voitonjuhliin 
hotelli Puijonsarven kabinettiin. Paikalle oli 
kutsuttu myös puheenjohtaja, puoluesihteeri 
sekä vastaehdokas Karjalainen, mutta kukaan 
heistä ei ilmaantunut paikalle, mikä ei jäänyt 
lehdistöltä huomaamatta. Väyrynen, Kääriäi- 
nen, Karjalainen ja pieni joukko K-linjalaisia 
kokoontui sen sijaan samaan aikaan apeissa 
tunnelmissa Siilinjärven kuntoutuskeskuk- 
seen. Voitonjuhlat olivat sulaneet Virolaisen 
valintaan, ja tilaisuutta varten varattu iso sali 
kumisi tyhjyyttään.” 

Inhorealistisimman kuvauksen K-linjan 
tunnelmista Kuopion kokouksen jälkeen lie- 
nee antanut Mikko Pesälä, joka on kuvannut 
muistelmissaan, miten hän Miettusen kanssa 

odotteli poispääsyä kuopiolaisella bussipysä- 
killä. Kummallakaan ei ollut kerta kaikkiaan 
yhtään mitään sanottavaa, ilmapiiri oli täysin 
latistunut. ”Koko homma oli meidän kan- 
naltamme katsottuna mennyt karkeasti per- 
seelleen. Se kupla, jonka sisällä olimme Isä- 
Aurinkoisen loisteessa paistatelleet, oli äkisti 
ja lopullisesti puhkaistu*; Pesälä muistelee.” 
Helsingin Sanomissa K-linjan veikkailtiin 
kokeneen kohtalon iskun - ellei Karjalainen 
jollain keinolla vielä nousisi ehdokkaaksi. K- 
linjalaisia kuvailtiin vähän hämäräperäiseksi 
valtaryhmittymäksi, joka alun perin presi- 
dentti Kekkosen uskollisena hovijoukkona 
oli onnistunut kapuamaan valta-asemiin. 
Lehdessä lueteltiin seikkaperäisesti näiden 
saavutuksia: Mikko Immonen oli noussut 
johtajaksi Alkoon, Esa Timonen maaher- 
raksi Pohjois-Karjalaan, Kauko Sipponen 
Keski-Suomen maaherraksi, Arvo Pentti ja 
sittemmin Seppo Tiitinen Suopon päällikök- 
si, Jaakko Pajula Kansaneläkelaitoksen johta- 
jaksi, Esko Ollila Keran kautta säästöpankki- 
johtajaksi ja Tapio Siikala TV2:n johtajaksi. 
Lehdessä katsottiinkin aiheelliseksi kysyä, 
miten mahtaisi käydä muille K-linjalaisille 
tai siihen päin kallellaan olleille, joilla ei ollut 
virkaa turvanaan. Ennen kaikkea Väyrysen, 
mutta myös Markku Kauppisen, Olavi Marti- 
kaisen, Mauri Pekkarisen, Petter Savolan, 
Matti Ruokolan, Juhani Perttusen, Jukka Juu- 
selan ja Eeva Kuuskoski-Vikatmaan tulevai- 
suuden katsottiin olevan kysymysmerkki.” 
K-linjan vastaleirissä taas tunnelmat 

olivat tyytyväiset ja riemukkaat. Veikko 
Pihlajamäki on todennut, että murskaavat 


Veikko Pihlajamäki oli puolueen pitkäaikainen 


kansanedustaja ja Etelä-Pohjanmaan piirin puheen- 
johtaja, joka nousi vuonna 1983 puolustusminis- 
teriksi. KMA. 


voittolukemat tuntuivat todella hyviltä, sillä 
olihan kyse paljon enemmästä kuin vain 
oman ehdokkaan valinnasta. Pihlajamäki 
kirjoitti muistelmissaan, että Kuopion jätti- 
läiskokous oli suurvoitto kansanvallalle ja 
eräänlainen käännekohta maan poliittisessa 
historiassa. ”Näin näkivät ainakin ne, jotka 
olivat saaneet läheltä seurata, miten keskus- 
kustapuolueen K-linja valtakunnan asioita 
hoiteli” Yhteistä kummallekin linjalle oli 
kuitenkin sen tiedostaminen, että keskusta- 
puolue oli uuden alun edessä. 

Virolaisen kannattajat katsoivat, että puo- 
lueen kenttä oli näyttänyt puoluejohdolle, 
ettei sitä määräiltäisi, eikä puolueen johta- 
minen ulkopoliittisella pelottelulla tai suo- 
sikkijärjestelmän avulla toimisi. Pihlajamäki 
siteerasi muistelmissaan lehtimiestä, joka to- 
tesi, että on syytä toivoa, että kumous kes- 
kustapuolueessa avaisi silmät myös muiden 
puolueiden puoluepampuissa ja että ”ruo- 
honjuuritasoa on ensi sijassa kuunneltava 
eikä opetettava niin kuin Väyrynen on yrit- 
tänyt tehdä tuloksena sarja kuperkeikkoja”. 
Virolaisen kannattajien katseet kääntyivätkin 
Kuopion jälkeen puolueen johtoon, joka oli 
nyt tarkan paikan edessä. Puolueen tuli toi- 
mia puoluekokouspäätöksen mukaisesti — oli 
K-linja siitä mitä mieltä tahansa. 

Myös SDP:n taholla nähtiin, miten vai- 
keissa olosuhteissa keskustapuolue lähti vaa- 
litaistoon, eikä se ollut sillekään pelkästään 
myönteinen asia. Suomen Sosialidemokraatis- 
sa kirjoitettiin, että vaikka keskustapuolueen 
ahdinko herätti tietysti toisissa puolueissa 
inhimillistä vahingoniloa, niin viimeistään 
vaalien jälkeen se olisi ohi, sillä maan asioita 
olisi hoidettava senkin jälkeen ja keskusta- 
puolueella oli siinä yhä oma roolinsa. ”Muu- 
tenkin vaikean yhteistyökumppanin sekasor- 
toinen tila ei välttämättömien sopimusten 
tekemistä helpota. Maan rakoon lyöty puo- 
luejohto joutunee miettimään rooliaan ai- 
nakin Rovaniemellä kesäkuussa pidettävään 
puoluekokoukseen saakka —-?** Helsingin 
Sanomien pääkirjoituksenkaan mukaan kes- 
kustapuolueen kriisitila ei edesauttanut maan 
poliittisia oloja. Hajaantunut keskustapuo- 

lue ilman kokoavaa johtajaa oli negatiivinen 
ilmiö suomalaisessa politiikassa.” 

Kokoomuksen eduskuntaryhmän pu- 
heenjohtaja Pentti Sillantaus taas kuvasi 
presidentinvaaleja keskustapuolueen koh- 
talonkysymykseksi, sillä Kekkonen oli ollut 
presidenttinä 25 vuotta ja puolueen valta- 
rakennelma oli rakentunut hyvin pitkälti sen 
varaan. Kuvaus oli yliampuva ja voimakkaas- 
ti Kekkosen roolia korostava, mutta luonneh- 
ti silti ajassa ilmeneviä tunnelmia. Sillantaus 
totesikin heti perään realistisemmin, että 
hänestä keskustapuolue oli nyt tipahtanut 
kakkosketjuun ja puolueella oli Väyrysessä 
johtajaongelma. Keskustapuolueen sisäinen 
tila oli hänestä silti ongelma koko ei-sosia- 
listiselle leirille, sillä se ei helpottanut näiden 
asemia suhteessa SDP:hen. Kokoomuksen 
päätavoite oli porvarillinen presidentti, ku- 
ten puolueen johtaja Ilkka Suominen totesi 
eduskuntaryhmän kokouksessa, vaikka sa- 
malla olikin pidettävä kiinni omasta ehdok- 
kaasta. 

Keskustapuolueessa ja kokoomuksessa 
tiedostettiin, että ainut keino voittaa Koivisto 
olisi porvarillisten puolueiden yhteistyö. 
Kokoomuksessa oli vaikuttanut 1970-luvul- 
ta lähtien ryhmittymä, jonka tiedettiin ha- 
keutuneen yhteistyöhön K-linjan kanssa ja 
katsottiin työskennelleen Karjalaisen presi- 
denttiyden puolesta. Moni kokoomuslainen 
ei kuitenkaan voinut hyväksyä Karjalaista tai 
yhteistyötä Väyrysen kanssa.” Kokoomuk- 
sen eduskuntaryhmässä esiintyikin epäilyjä, 
että puheenjohtaja Suominen ja eräät muut 
olisivat etukäteen sitoutuneet kannattamaan 

Karjalaista presidentinvaalien ratkaisevalla 
kierroksella edellyttäen, että kokoomus pää- 
sisi hallitukseen. Suominen taas vastasi pitä- 
vänsä tätä sellaisena asiana, mistä ei voinut 
edes keskustella, koska kukaan ei pystynyt 
lupaamaan kokoomukselle ”tässä vaiheessa? 
vielä mitään.” 

Virolaisen ehdokkaaksi valinnan jälkeen 
kokoomuksen presidenttiehdokas Harri 
Holkeri taas ilmoitti hyvin tiukasti, ettei 
hän osallistuisi presidentinvaaleissa mihin- 
kään ”peliin; minkä saattoi tulkita niin, että 
hän ei kannattanut lainkaan porvarillisten 
puolueiden yhteistyötä — tosin Karjalaisen 
valinta mustana hevosena oli yhä poissul- 
kematon mahdollisuus. Suominen taas oli 
sanonut kokoomuksen eduskuntaryhmäs- 
sä, että suurimman porvarillisen puolueen 
tulisi voida nimetä porvarillisen puolen 
ehdokas.” Väyrynen oli puolestaan perus- 
tellut aikaisemmin Karjalaisen valintaa pre- 
sidenttiehdokkaaksi sillä, että keskustan ja 
oikeiston enemmistö ei voisi parhaimmas- 
sakaan tapauksessa olla kovin suuri, ja kun 
vennamolaiset ja perustuslaillisetkin olivat 
ilmoittaneet kannattavansa Koivistoa, niin 
ehdokkaana tuli olla Karjalainen, joka juu- 
ri ulkopoliittisista syistä voisi saada tukea 
osalta SKDL:n valitsijamiehistä.'** Vaalima- 
temaattisesti Väyrysen laskelmat saattoivat 
teoreettisesti pitää paikkansa, mutta käytän- 
nössä niiltä puuttui pohja kokoomuksessa 
ilmenevien kielteisten asenteiden ja Karjalai- 
sen heikon kansansuosion takia.' Virolaisen 
mahdollisuuksien kannalta taas Väyrysen 
laskelmat antoivat pessimistiset lähtökohdat. 


Väyrynen pitää linjansa 


Keskustapuolueen puoluehallituksen työva- 
liokunta kokoontui muutama päivä Kuopion 
puoluekokouksen jälkeen. Väyrynen sanoi 
olevansa vakuuttunut, että kaikki puolueen 
jäsenet olivat nyt mukana vaalityössä. Pää- 
kysymyksenä oli vain, miten saada voimakas 
vaalihenki päälle. Opettaja Terttu Rantasola 
Ruokolahdelta toivoi puolueen korostavan 
kaikissa tilaisuuksissa, että tarkoitus oli saada 
puolueen ehdokas presidentiksi. Väyrynen 
vastasi puolueen olevan tosissaan Virolaisen 
kannalla, mutta hän ei voinut ”rehellisesti 
väittää, että Virolainen on varmasti loppu- 
äänestyksessä”. Tehokkain tapa katkaista 
spekulaatioilta siivet oli hänestä Virolaisen 
itsensä antama lausunto, jossa tämä sanoisi 
luottavansa puolueensa pyrkimykseen tukea 
häntä.'*t Väyrynen ei ollut valmis sitoutu- 
maan Virolaisen taakse loppuun asti, mikä 
oli perusteltavissa siten, että puolueen tavoi- 
te oli yli linjojen ei-sosialistinen presidentti. 
Työvaliokunta tiesi, että Väyrynen oli käynyt 
tähän suuntaan neuvotteluja epävirallisesti jo 
ennen puolueen presidenttiehdokkaan valin- 
taa.” Väyrysen lausuntoa tulkittiin kuitenkin 
niin, ettei hän ollut Virolaisen takana. 
Marjatta Väänänen huomautti, että ”ti- 
lanne on vaikea, jos valitun ehdokkaan ta- 
kana ei voida olla’. Hänestä pääkysymys oli 
se, että puolueen tuli saada enemmän valitsi- 
jamiehiä kuin kokoomuksen. Tästä oltiinkin 
yhtä mieltä. Ahti Karjalainen sanoi, että nyt 
tuli keskittyä saamaan hyvä vaalitulos, mut- 
ta lisäsi epäilyksiä herättävästi, että hänellä 

oli oikeus olla asettumatta valitsijamieseh- 
dokkaaksi, koska hän ei ollut siitä Virolai- 
sen kanssa sopinut.'* Karjalainen ei ollut 
suostunut myöskään vastaamaan Virolaisen 
valinnan jälkeen, olisiko hän vielä käytettä- 
vissä mustana hevosena. Ilta-Sanomille hän 
oli sanonut pitävänsä mustan hevosen mah- 
dollisuuksia reaalisina ja lisännyt vielä, että 
keskustapuolue oli lähtenyt ulkopoliittisesti 
epävakaalle tielle. Sen sijaan keskustapuo- 
lueen vaalimenestyksen eteen hän lupasi 
tehdä kaikkensa - mainitsematta lainkaan 
Virolaista." 

Erityisesti puheenjohtajalta odotettiin 
kantaa siihen, että Virolainen oli keskusta- 
puolueen ehdokas loppuun asti. Väyrynen 
kuitenkin väisti vaateen työvaliokunnassa 
sanoen, ettei hän voinut vakuuttaa sellaista, 
koska pahimmassa tapauksessa se voisi joh- 
taa sosialistin valintaan presidentiksi — ja sai 
tukea K-linjan edustajilta. Väänänen arvioi, 
että puolueeseen oli syntymässä melkoinen 
repeämä, kun työvaliokuntakin oli näin eri- 
mielinen. Rantasolasta mitään takaportteja ei 
tullut nyt edes tutkailla, ja hän painotti sen 
olevan kentän, hänen edustamansa piiri- 
toimikunnan, yksimielinen pyyntö puolue- 
johdolle.'ss 

Väyrynen piti kuitenkin kiinni näkemyk- 
sestään, että ainut keino, millä hän henkilö- 
kohtaisesti pystyisi lopettamaan spekulaatiot, 
olisi se, että hän ilmoittaisi olevansa varma 
siitä, että Virolainen valitaan. ”Tätä hän ei 
voi rehellisesti kuitenkaan tehdä; Väyrynen 
totesi. Tämä jätti pelivaraa neuvotteluille ei- 
sosialistisen yhteisehdokkaan valitsemiseksi 

toisella kierroksella, mutta samoin se jätti 
auki sen, että silloin ehdokas saattaisikin 
neuvottelujen seurauksena olla Karjalainen 
eikä Virolainen. Työvaliokunnan pöytä- 
kirjoihin kirjattu keskustelu osoittaa, ettei 
Väyrynen ollut niin sanotusti valmis nöyrty- 
mään puoluekokousratkaisun edessä, joskin 
myös K-linjan, erityisesti Karjalaisen, paine 
oli kova. Väyrysestä oli tärkeää, että ”kaikki 
suppeammat puolue-elimet olivat selvällä 
kannalla presidenttiehdokaskysymyksessä. 
Puoluekokouksen päätökseen vaikutti paljon 
irrationaalisia tekijöitä. Jos uho jatkuu ja sen 
seurauksena sisäinen kehitys puolueessa joh- 
taa muutoksiin johdossa, on olemassa vaara, 
että keskustapuolue häviää ulkopoliittisessa 
mielessä kokoomukselle?" Väyrynen piti siis 
uhkakuvana, että keskustapuolue ajautuisi si- 
vuraiteille ja jopa oppositioon kokoomuksen 
tilalle, varsinkin jos puolueen johtokin vielä 
vaihdettaisiin. Vaakakupissa olivat sekä kes- 
kustapuolueen että Väyrysen omat asemat. 
Muistelmissaan Väyrynen toteaakin, 
että puolue olisi joutunut todelliseen korpi- 
vaellukseen, jos puoluejohto olisi asettu- 
nut tukemaan Virolaista. NKP:n edustajat 
kertoivat suhtautuvansa erittäin kielteisesti 
Virolaiseen, ja heidän mielestään Holkeri- 
kin oli parempi ehdokas. Väyrysen mukaan 
NKP:n valtapeli olisi ilmeisesti mahdollista- 
nut sen, että kokoomus olisi ottanut keskus- 
tapuolueen paikan idänsuhteissa ja samalla 
myös maan sisäpolitiikassa ja SDP olisi mie- 
lellään auttanut tässä kuviossa." 
Virolaiselle taas oli sanottu, ettei Neu- 
vostoliitto puutu vaaleihin. Neuvostoliiton 

suurlähetystön ministerineuvos ja KGB:n 
paikallispäällikkö Viktor Vladimirov oli 
todennut avaavansa ovet Kremliin kenelle 
tahansa ehdokkaista — Karjalaiselle, Virolai- 
selle tai Koivistolle —, jonka kansa valitsisi 
presidentikseen. Tosin Karjalaisen oli to- 
dettu olevan etusijalla siksi, että tämän ovet 
olivat jo valmiiksi auki." Osa aikalaisista 
pitikin Väyrysen näkemyksiä ulkopolitii- 
kan osalta vain yrityksenä varmistaa hänen 
omat ja K-linjan valta-asemat. Lehdistössä- 
kin kysyttiin: ”Onko Väyrynen kammennut 
Virolaista, koska tämä on ulkopoliittisesti 
epäluotettava — vai leimattiinko Virolainen 
epäluotettavaksi, jotta Väyrysen ja K-linjan 
tuolit pelastuisivat?”"? Kyse ei ollut yksioi- 
koisesta asetelmasta, käytännössä molemmat 
tekijät vaikuttivat. Neuvostoliiton edustajat 
eivät antaneet kaikille yhtäläistä informaatio- 
ta, ja K-linjalaiset vetivät tilanteesta erilaiset 
johtopäätökset kuin Virolaisen kannattajat. 
Keskustapuolueelle ambivalentti asetelma 
tarkoitti vaikeuksia. 

Vaalienalustilanne jäikin työvaliokunnas- 
sakin osin solmuun. Vaalit edellyttivät kui- 
tenkin yhtenäisyyttä, ja kokouksessa päädyt- 
tiin siihen, että keskustelu puolueen tilasta 
tuli käydä vasta vaalien jälkeen. Väänänen 
katsoi, että aihetta arvosteluun oli puolin ja 
toisin, mutta puolueen kenttää oli hyödytön- 
tä moittia. Hän myös huomautti Väyryselle, 
että puolueen puheenjohtajan tehtävänä oli 


koota joukot."* Skisma jäi elämään. 


Musta hevonen ja mahdoton Manu 


Virolaista vaaleihin liittyvät ongelmat eivät 
hidastaneet, hän puski presidentinvaalikam- 
panjaansa voimalla eteenpäin. Pelkästään 
Koiviston kansansuosio oli musertava, mut- 
ta Virolainen uskoi pärjäävänsä tälle, kun 
vain pääsisi vastatusten Koiviston kanssa. 
Ongelmaksi kuitenkin muodostui, että Koi- 
visto vältteli julkisia yhteenottoja. Tätä poh- 
dittiin joulukuussa työvaliokunnassa, jolloin 
Virolainen ja hänen vaalitoimistonsa edus- 
tajat, Antti Tuomikoski ja Paavo Pirttimäki, 
olivat mukana kokouksessa vaaleja koske- 
van esityskohdan ajan. Virolainen tiedus- 
teli, tulisiko Manua, kuten Virolainen tätä 
nimitti, vaatia keskustelemaan. Väyrynen 
sanoi, että Koiviston kupla puhkeaisi, mitä 
enemmän tämä olisi esillä."* Puoluesihteeri 
Kääriäinen esittikin julkisuudessa vaatimuk- 
sen, että Koiviston tuli astua ulos ”kolostaan”, 
mutta Koivisto viivytteli vedoten siihen, että 
hänen täytyi hoitaa tasavallan presidentin 
tehtäviä.” 

Virolaista tämä otti päähän. Hän luon- 
nehti Koiviston toimintaa epäreiluksi pakoi- 
luksi."* Virolainen ei kuitenkaan halunnut 
arvostella Koivistoa liian ankarasti, koska ar- 
vioi sen kääntyvän vain tämän eduksi. ”Koko 
kansan Manu” miellettiin julkisuudessa epä- 
poliittiseksi henkilöksi, joka oli puolueiden 
ja poliittisten kähmintöjen ulkopuolella."? 
Virolainen taas oli auttamattomasti osa 
Kekkosen aikakautta, mistä suuri osa kan- 
saa ja mediaa nimenomaan halusi irtiottoa. 
Keskustapuolueen valitsijamiesvaaliehdokas 

Virolainen oli yksi maan kokeneimpia poliittisia vaikuttajia. Hän oli kokenut 
sota-ajan vaikeudet ja sotien jälkeisen ajan kovat poliittiset väännöt, eikä 
hän lannistunut 1982 presidentivaalien vaikeuksista. KMA. 


Toivo Orasmaa totesikin, että ”Kekkosen 
linjalla eteenpäin” -tunnus oli sisäpoliitti- 
sesti myrkkyä, sillä kansa halusi eroon 
myllykirjeistä ja ulkopolitiikankin käsitte- 
lemisestä mytologiana."* Puolueen K-linjan 
puristuksessa Virolainen leimautuikin vain 

entistä tiukemmin osaksi vanhaa regiimiä. 
Hälventääkseen häneen liitettyjä ulkopoliit- 
tisia epäilyjä Virolainen julisti, ettei hän ai- 
noastaan seissyt Paasikiven-Kekkosen linjan 
takana, vaan että hän jatkaisi ulkopoliittista 


, 


linjaa ”piiruakaan muuttamatta”? Keskusta- 

Kekkosen linjalla 


etleenpain 


KESKUSTAPUOLUE 


Vuoden 1982 presidentinvaaleissa haluttiin korostaa, että 
keskustapuolue jatkaisi turvallisesti Kekkosen linjalla eteen- 
päin. Se oli teema, joka yhdisti koko puoluetta. KMA. 

puolueen kannalta Kekkosen perintö oli 
puoluetta yhdistävä tekijä yli linjajakojen.”* 
Silti kampanjan perustaminen Kekkosen pe- 
rintöön sitoi puoluetta väkisinkin mennei- 
syyteen. 

Keskustapuolueessa taas koettiin louk- 
kaavaksi, että Kekkosen pitkän ja Suomelle 
menestyksekkään presidenttikauden jälkeen 
maassa rummutettiin muutoksen puolesta. 
Virolaisesta Koivistoa arvosteltiinkin eri kri- 
teereillä kuin hänen kaltaisiaan vuosikymme- 
niä politiikan eturivissä ryvettyneitä poliitik- 
koja." Hän totesi työvaliokunnassa, että olisi 
tuotava esiin Koiviston toiminnan heikkoja 
puolia, erityisesti hänen ynseää suhtautumis- 
taan alue- ja maatalouspolitiikkaan. Samalla 
pohdittiin, miten sosialismi-kysymyksen 
voisi ottaa esiin. Koivisto oli leimautunut 
niin vahvasti epäpoliittiseksi, että vanhan- 
aikaiselta kalskahtavan sosialismi-teeman 
esiin nostaminen oli vaikeaa. Koivisto ei si- 
nänsä nostattanut sosialisointipelkoja, mutta 
presidentin vahvojen valtaoikeuksien takia 
SDP:n valta-asema lujittuisi. Kansa ja media 
taas pitivät presidentinvaaleja ennen kaikkea 
henkilövaaleina.'? 

Keskustapuolueessa laadittiin presiden- 
tinvaaleja varten muutaman sivun mittainen 
muistio, jossa käsiteltiin Koiviston sosialis- 
mia sekä suhtautumista maatalouteen ja 
aluepolitiikkaan. Muistiossa pyrittiin todiste- 
lemaan, että Koivisto oli sosialisti, pääasiassa 
hänen 1960-luvun puheittensa ja kirjoitus- 
tensa perusteella. Lisäksi muistutettiin, mi- 
ten nuivasti Koivisto oli arvostellut Väyrysen 
kirjaa On muutoksen aika vuonna 1974:” Vain 

epätoivoinen ihminen voi Väyrysen lailla va- 
kavissaan uskoa, että jokin merkittävä määrä 
maataloudesta irtaantunutta väkeä olisi oh- 
jattavissa takaisin harjoittamaan maataloutta 
Väyrysen ihannoimalla tavalla — —' Laajem- 
paan julkisuuteen muistiossa esiin nostetut 
asiat eivät kuitenkaan nousseet. 

Virolainen yritti puolestaan saada Koivis- 
ton vastaamaan selvästi, minkä sortin sosia- 
listi tämä oli ja hyväksyikö hän sosialisoinnin, 
tiputtaakseen osan Koiviston äänestäjiä pois. 
Koivisto kuitenkin luovi ja väisti kysymyk- 
sen epämääräisillä vastauksillaan.'?* Koivis- 
ton vaalikampanjan taistelukärki oli tähdätty 
nimenomaan keskustapuolueeseen, mitä voi 
pitää osoituksena siitä, että hän koki tämän 
suunnan vahvimmaksi kilpailijakseen.” Pit- 
kään oppositiossa istunut kokoomus ei ollut 
tässä suhteessa yhtä uskottava, mikä näkyi 
muun muassa vaikutusvaltaisten talous- 
elämätahojen laskelmissa.”* Uskottavuutta 
keskustapuolueen vaalikampanjalle toi sekin, 
että puolueen vaalikoneisto ja valmistautumi- 
nen vaaleihin etenivät mallikkaasti — alussa 
ilmenneestä kitkasta huolimatta. Kääriäisen 
johtama puoluetoimisto organisoi ja valvoi 
puolueen vaalitoimintaa.” Myös puheenjoh- 
taja kiersi ahkerasti vaalikentillä.”* Väyrysen 
laaja vaalityö ja kosketus kenttään palvelivat 
samalla puolueen yhtenäistymistä, mikä oli 
tuiki tärkeää Kuopion tapahtumien jälkeen. 
Puolueen kenttä pääsi näkemään omin sil- 
min, että puheenjohtaja pyrki vauhdittamaan 
Virolaisen vaalimenestystä. 

Keskustapuolueen kentällä ei silti luotettu 
täysin siihen, että kaikki puolueessa olisivat 

Virolaisen takana. Etelä-Pohjanmaan piiri- 
järjestö oli tehnyt asiasta kirjelmän. Kääriäi- 
nen ehdotti siihen vastattavan, että puolueen 
presidenttiehdokkaalla ja valitsijamieseh- 
dokkailla oli yhteinen linja, kuten oli sovittu, 
myös valitsijamiesvaalien jälkeen. Virolainen 
oli todennut Väyrysen ehdotuksen mukaises- 
ti lehdistölle, että hän luotti puolueen joh- 
toon ja valitsijamiehiin. Väyrynen esittikin 
vastaukseen vielä lisättävän kopiot hänen ja 
Virolaisen lausunnoista. Virolaisen lausun- 
nossa todettiin, että puoluekokouksessa tehty 
valinta presidenttiehdokkaasta oli puoluetta 
sitova eikä tehnyt mahdolliseksi niin sanot- 
tuja mustia hevosia, vaikka myös neuvotte- 
luja yhteistyön mahdollistamiksi tarvittiin, 
koska mikään puolue ei voisi valita presi- 
denttiä yksin. Väyrynen taas vakuutti, että 
kaikki ratkaisut tehtäisiin yhdessä puolueen 
presidenttiehdokkaan kanssa. Epäilyt ja 
spekulaatiot jatkuivat silti.'" 

Epäilyjä ruokittiin yhä puolueen omas- 
sakin piirissä. Suomenmaassa oli ollut Jouko 
Loikkasen kirjoitus, jossa Kekkosen todet- 
tiin olevan idänsuhteissa ehdoton ykkönen ja 
Karjalaisen tulevan heti perässä. Loikkanen 
huomautti, että K-linjan yksi peruselementti 
oli luottamus: ”Meillä saatetaan sanoa, että 
pysytään Paasikiven-Kekkosen linjalla sitä 
piiruakaan muuttamatta, mutta mitäpä se 
käytännössä merkitsisi?” Loikkanen pai- 
notti vastapuolen ilmaiseman luottamuksen 
tärkeyttä, kuten Neuvostoliitto oli Karjalai- 
sen kohdalla käytännössä tehnyt. Väyrynen 
selitti puoluehallituksessa, että Loikkasen 
kirjoitus oli yksityishenkilön ajattelua, eikä 


tällaista pystytty estämään. Saman päivän 
Suomenmaassa oli myös SKP:n puheenjoh- 
tajan Aarne Saarisen haastattelu, jossa tämä 
totesi pitävänsä mustaa hevosta, eli muun- 
kin kuin virallisen ehdokkaan valitsemista 
presidentiksi, mahdollisena? Puoluejohdon 
asenne puolueen pää-äänenkannattajaan hei- 
jastaa sitä, ettei se pyrkinytkään suitsimaan 
koko puoluetta tiukasti puolueen virallisen 
kannan taakse, vaan K-linjalle annettiin ti- 
laa toimia, vaikka se haittasikin Virolaisen 
ja puolueen kampanjaa. 

Vaalikampanjan vaikeudet näkyivät myös 
rahoituskuvioissa. Rahoituksen saanti tuotti 
vaikeuksia, ja siksi puolueen alun perin 1,7 
miljoonaksi markaksi suunniteltu budjetti 
oli supistumassa 1,3 miljoonaksi. Talouselä- 
män keskusorganisaatiot olivat lupailleet 
reilun miljoonan markan tukea puolueelle, 
jonka harkintaan jäi, miten rahoitus käytet- 
täisiin. Virolaisen kampanjatoimiston rahoi- 
tus täytyi siis hoitaa muulla tavoin. Se oli kyl- 
mä suihku Virolaisen kampanjatoimistolle. 
Uhkana oli koko kampanjakoneiston pakko- 
pysäytys, rahaa ei ollut ja laskut kasaantui- 
vat. Pirttimäki kritisoikin Väyrysen näke- 
mystä, että kaikki raha-asiat olisi hoidettu 
puolueen ja kampanjatoimiston yhteistyönä. 
Hän huomautti, että ”rahaneuvottelijoita on 
ollut kahdelta taholta” ja siksi tulisi siirtyä 
yhteen neuvottelijatahoon. Puoluesihteeri- 
kin sanoi hänelle todetun, että rahaa oli jo 
käyty kysymässä. Puolue ei ollut saanut vielä 
penniäkään rahaa.” 

Virolainen totesi saaneensa sellaisen käsi- 
tyksen, että vastausta useista neuvottelijoista 

käytettiin antajataholla vain verukkeena, ja 
esitti uutta yhteistä kierrosta. Puoluesihtee- 
rin ja Pirttimäen saamat vastaukset Taloudel- 
lisesta Tiedotustoimistosta olivatkin ristirii- 
dassa keskenään.''t Vaalien rahoitushankinta 
jäi osin epäselväksi, mikä herätti Virolaisen 
leirissä myöhemminkin epäluuloja.' Syy 
saattoi kuitenkin olla, kuten Virolainen totesi, 
antajatahon selityksissä. Ilmeisesti Virolai- 
seen suhtauduttiin elinkeinoelämän puolella 
nihkeästi vielä senkin jälkeen, kun tämä oli 
valittu keskustapuolueen ehdokkaaksi. TKL 
oli esiintynyt Karjalaisen puolesta ennen 
Virolaisen valintaa, eikä myöskään STK:sta 
löytynyt Virolaiselle tukea. EVA:n toiminnan 
taas katsottiin tukevan Koivistoa. Virolaiselle 
sen sijaan löytyi tukijoita MTK:sta, Peller- 
vosta, Valiosta, OKO:sta ja SOK:sta.”* Puo- 
luetoimiston osalta vaalikampanjan rahoi- 
tus saatiin kuitenkin kuntoon jo tammikuun 
alkuun mennessä. Sen sijaan vaalitoimiston 
osalta vajaus oli vielä tässä vaiheessa 620 000 
markkaa.'7 

Virolainen otti itse vaalikampanjaansa 
liittyvät vaikeudet tyynesti. Musta hevo- 
nen -keskustelusta hän totesi, että se ei johtai- 
si mihinkään. Väyrysestä taas keskustelulle ei 
voitu kerta kaikkiaan mitään — vaikka monen 
mielestä puheenjohtajan ponnekkaampi va- 
kuuttelu olisi edesauttanut asiaa. Väyrynen 
katsoi, että jos puolueen ehdokas ei tulisi 
valituksi, tuli puolueen valitsijamiesten kan- 
nattaa toista ei-sosialistista, ”mieluummin 
keskustalaista henkilöä”. Virallisista ehdok- 
kaista kyseeseen olisivat tällöin tulleet Helvi 
Sipilä (LKP) ja Jan-Magnus Jansson (RKP), 

mutta oli hyvin epätodennäköistä, että he 
olisivat olleet toisella kierroksella.” Virolai- 
nen tai Holkeri olivat Koiviston todennäköi- 
simpiä haastajia, mutta toisaalta lehdistössä 
spekuloitiin myös sillä, että Janssonilla olisi 
mahdollisuuksia, jos tämä valittaisiin ei-so- 
sialistien kompromissiehdokkaaksi.' Valit- 
sijamiesvaalijärjestelmä antoi jo sinänsä nos- 
tetta pohdinnoille mustista hevosista, mutta 
keskustapuolueessa epäily kohdistui nimen- 
omaan Karjalaisen uudelleentulemiseen. 
Aihe nousi toistuvasti esiin. Sirkka-Liisa 
Anttila ilmoittikin tammikuun puoluehalli- 
tuksessa odottavansa yhä tekoja: puolueen 
kenttäväki toivoi puoluehallitukselta, edus- 
kuntaryhmältä ja ministereiltä kannanottoja 
Virolaisen puolesta. Ilkan entinen päätoimit- 
taja Veikko Pirilä esitti, että tehokkain tapa 
toimia olisi, jos ”puoluehallituksen jäsen, 
tohtori Karjalainen, ilmoittaisi julkisuudessa 
kantansa”. Väänänen yhtyi tähän ja perusteli, 
että se vaikuttaisi erityisesti puolueen ulko- 
puolisiin. Paikalla ollut Karjalainen ei kuiten- 
kaan reagoinut tähän mitenkään." K-linja ei 
helpottanut puoluejohdon tehtävää kentän 
tahdon ja K-linjan ydinjoukon välissä. 
Epäilykset näkyivät myös Pirilän moit- 
teessa, että kaikkien valitsijamiesehdokkai- 
den ilmoituksissa tai kirjoituksissa ei näkynyt 
selvästi, ketä he olivat ajamassa presidentiksi. 
K-linjalaisista ainakaan Pekkala ja Ruokola 
eivät laittaneet Virolaisen nimeä vaalimai- 
noksiinsa.'*" He lähtivät silti ehdokkaiksi, toi- 
sin kuin puolustusministeri Lasse Äikäs. 
Puheenjohtaja Väyrysen vaalikortissa oli 
Virolaisen nimi, mutta painotus oli Kekkosen 

Johannes Virolainen 


— kokoava voima — 
tasavallan presidentiksi 


Sirkka-Liisa Anttila 
valitsijanaiseksi 


No 58 


KESKUSTAPUOLUE 


Valitsijamies-termi kertoi ajan politiikan 
miehisistä rakenteista. Sirkka-Liisa Anttila 
mursi kuvaa esittäytymällä Virolaisen valit- 
sijanainen-ehdokkaana. KMA. 


Keskustapuolueen presidenttiehdokas 
Johannes Virolainen 1982. Kokoava voima 
-vaalilauseen saattoi ymmärtää eri tavoin: 
viittauksena puolueen tilaan tai toiveeseen 
porvaripuolueiden yhteisrintamasta. KMA. 


Johannes 
Virolainen 8 


KOKOAVA VOIMA 

linjan jatkumisessa - minkä parhaan tuen 
ja turvan todettiin olevan Kekkosen omassa 
puolueessa, keskustapuolueessa.'* Epäilyjen 
hälventämiseksi puoluehallitus päätyikin 
vielä hyväksymään Väyrysen esittämän jul- 
kilausuman, jossa todettiin selväsanaisesti, 
että presidentiksi tuli valita Virolainen eikä 
mahdollista mustaa hevosta." Sekään ei silti 
hälventänyt kaikkia epäilyjä. 

Virolaisen kampanjatunnus oli ”Johannes 
Virolainen - kokoava voima”. Sen saattoi 
tulkita yritykseksi koota paitsi oma puo- 
lue myös ei-sosialistit yhteiseen rintamaan. 
Puolueen ulkopuolisten silmissä se saattoi 
kuitenkin kuulostaa varsin paradoksaaliselta 
lehdistössä räväkästi esitettyjen puoluekiis- 
tojen jälkeen. Sen sijaan SDP:n kampanja- 
tunnus Koiviston valitsemiseksi osui ajan 
henkeen: ”Tasavallan presidentin valitsee 
Suomen kansa - äänestä Mauno Koivisto 
Suomen presidentiksi" Koiviston kampan- 
jassa korostettiin äänestäjien oikeutta suo- 
rittaa presidentin valinta, mikä oli epäsuora 
viittaus siihen, ettei ratkaisua tehtäisi kabi- 
nettien hämärissä tai ulkopuolisten tahojen, 
kuten itänaapurin, vaikutuksesta. 

Talouselämäkin osallistui näkyvästi 
vaaleihin. STK ja TKL julkaisivat vuoden- 
vaihteessa 1981-1982 Mietipä tätä suomalai- 
nen -ilmoitussarjan sanomalehdissä. Ilmoi- 
tuksessa varoitettiin valitsemasta sosialistia 
presidentiksi ja muistutettiin, ettei kyse ollut 
vain henkilövaalista vaan puoluepoliittises- 
ta ratkaisusta, jolla olisi merkittävä vaikutus 
maan sisäpolitiikkaan. Ilmoituskampanjas- 
sa ei kuitenkaan viitattu nimeltä kehenkään 

ehdokkaaseen, mikä mahdollisti spekulaa- 
tiot, että porvarillisen yhteisrintaman taka- 
na saattoikin yhä kummitella Karjalaisen 
ehdokkuus tai mahdollisesti Janssonin nos- 
taminen yhteisehdokkaaksi.'?? SDP:ssä Koi- 
viston sosialismilla pelottelu ärsytti — vaikka 
toisaalta tiedettiin, ettei se uponnut kansaan 
laajasti. Puoluesihteeri Erkki Liikanen nau- 
ratti omiaan, että Suomea uhkasi nyt puolen 
vuoden sisällä kolmatta kertaa siirtyminen 
sosialismiin, sillä keväällä oli ollut soraharju- 
kysymys ja syksyllä pilkkilaki. Hän kehot- 
ti silti suhtautumaan asiaan vakavasti, sillä 
porvaripuolueet käyttivät teemaa hyväkseen. 
Liikasesta Virolainen oli nyt nousemassa näi- 
den vahvimmaksi kandidaatiksi ja arvioi tä- 
män saavan myös parhaimman tuloksen.'* 
Suomenmaassakin kirjoitettiin seuraavana 
päivänä etusivulla: ”Väyrynen toiveikas 
Virolainen voittaa presidentinvaalit”. Väyry- 
sen todettiin uskovan, että Virolainen voittaa 
ja että ainakin kaikki ei-sosialistit tulevat lop- 
puvaiheessa Virolaisen taakse." 

Viikon päästä taas Liikanen arvioi, ettei 
Virolainen tai Holkeri pystyisi yhdistämään 
porvaririntamaa, jos se saisi enemmistön, 
vaan ennemminkin Jansson. Kalevi Sorsa 
ei kieltänyt Liikasen näkemystä, mutta hän 
tiesi myös porvaripiireistä, joissa pelättiin 
kuin paniikissa Virolaisen nousua.’ Kes- 
kustelun voi laittaa osin vaalijännityksen 
piikkiin, mutta samalla se kuvaa sitä, että 
ei-sosialistisen rintaman yhteistulos ja mah- 
dollinen yhteistoiminta olivat reaalinen uhka. 
Koivisto säilytti kuitenkin asemansa kansan 


ylivoimaisena suosikkina, vaikka tämän 

Kyllikki ja Johannes Virolainen saapuivat Paavo Väyrysen 


kanssa samalla ovenavauksella Virolaisen vaalitoimiston 
kutsuille 18.1.1982. Kuva Jari Laukkanen, Suomenmaa. KMA. 


esiintymistä television viimeisessä suuressa 
vaaliväittelyssä olikin epäilty SDP:ssä. Kan- 
saan se tehosi. Hätkähdyttävintä kyseises- 
sä vaaliväittelyssä oli kuitenkin se, että eh- 
dokkaiden taakse oli tuotu vaalilavasteeksi 
ihmisen kokoinen shakkinappula, musta 
hevonen. Vaalilavaste poistettiin ehdokkai- 


den vaatimuksesta, mutta lehdistöön kuvat 
ehtivät levitä. Virolainen luki vaalitentissä 
Väyrysen edellispäivänä antaman lausunnon, 
ettei keskustapuolue tule esittämään mustaa 
hevosta. Veikko Vennamo sen sijaan väitti 
Karjalaista yhä juntattavan ja vakuutti Koi- 
vistonkin puolesta, ettei tämä sosialisoisi 

Keskustapuolue sai vuoden 1982 presidentinvaaleissa yhteensä 
53 valitsijamiestä. Kuva Valokuvaamo Pentti Seppänen. KMA. 


mitään.'* SMP julisti myös toimivansa ter- 
veen muutoksen puolesta tilanteessa, jossa 
K-linjan valtakausi oli kestänyt jo yli neljän- 
nesvuosisadan.*3 

Mitä lähemmäksi vaalit tulivat, sitä 
voimakkaammin ja selvemmin keskusta- 
puolueen johto puhui Virolaisen puolesta. 
Käytännössä vaalikampanja oli kuitenkin 


46 IFheytymisen alku 


alkumetreistä lähtien kiinni menneisyyden 
kahleissa.t Keskustapuolueen pitkittynyt si- 
säinen taistelu Kekkosen perinnöstä, K-linja 
ja uhka Karjalaisesta mustana hevosena sekä 
Neuvostoliiton mahdollinen sekaantuminen 
olivat rasitteita, joista ei yksinkertaisesti ollut 
mahdollista päästä eroon. Poliittisten kilpai- 
lijoiden ja median ylläpitämät spekulaatiot 

mustasta hevosesta nakersivat tehokkaasti 
Virolaisen ja keskustapuolueen kampanjaa, 
puolueen sisäistä yhtenäisyyttä ja ylipäätään 
ei-sosialististen puolueiden uskottavuutta ja 
yhteistyömahdollisuuksia. Kun tähän vielä 
yhdisti Koiviston yli puoluerajat ylittävän 
kansansuosion, oli tulos varsin selvä. 


Koivisto sai vaaleissa ylivoimaisen ääni- 
saaliin. Hän sai taakseen 144 valitsijamiestä. 
Holkeri nousi toiseksi 58 valitsijamiehellä 
ja Virolainen sai taakseen 53 valitsijamies- 
tä. SDKL:n Kalevi Kivistö sai 32, RKP:n 
Jan-Magnus Jansson 11 ja Koivistoa tukenut 
SMP yhden valitsijamiehen. LKP:n Helvi 

Sipilä, ensimmäinen koskaan asetettu nais- 
ehdokas, sai taakseen yhden valitsijamie- 
hen. Vaalitulos oli niin selvä, että se mykisti, 
kuten Väyrynen totesi tuloksesta puolueen 
valitsijamiesten kokouksessa. Hän oli silti 
tyytyväinen, sillä keskustapuolue oli SDP:n 
ohella ainut puolue, joka onnistui kasvatta- 
maan äänimääräänsä verrattuna edellisiin 
eduskuntavaaleihin. Väyrysestä oli turha 
jossitella, olisiko jotakin pitänyt vielä tehdä 
toisin, sillä parempaan tulokseen ei olisi kui- 
tenkaan päästy. Tätä näkemystä Virolaisen 
tukipiirissä tuskin jaettiin. Puoluehallituksen 
esityksen mukaisesti Väyrynen esitti valitsija- 
miehille, että nämä pysyisivät vaalissa Viro- 
laisen takana.'s* Keskustapuolueen, RKP:n ja 
kokoomuksen kaikki valitsijamiehet äänesti- 
vät omaa ehdokastaan. SDP:n ohella SKDL:n 
enemmistö ja SMP:n valitsijamies äänestivät 
Koivistoa heti ensimmäisellä kierroksella, jo- 
ten Koivisto sai yli puolet äänistä ja ratkaisu 
syntyi ilman toista kierrosta ja ilman monien 
äänestäjien pelkäämää monimutkaista puo- 
lue- ja ehdokastaktikointia - mikä oli var- 
masti keskustapuolueenkin etu.' Puolueen 
piina oli ohi. 


Ulkopoliittisten linjojen merkitys 


Virolainen totesi vaalien jälkeen Uudenmaan 
piirikokouksessa, että kansa halusi tällä kertaa 
presidentiksi Koiviston, vaikka huomauttikin 
omaa menestystään leikanneen puheen mus- 
tasta hevosesta. Uudenmaan piirissä vaalien 
yhtenä opetuksena todettiinkin olevan, että 
vaaleihin oli mentävä yhtenäisenä - vuoden 

1983 eduskuntavaalit häämöttivät jo edessä. 
Virolainen painotti, että johtajien tuli kuul- 
la kentän ääntä ja ensi kesän Rovaniemen 
puoluekokouksesta tulisi tehdä puolueen 
yhtenäisyyttä lujittava tilaisuus, jotta menes- 
tyminen turvattaisiin.” Virolainen ymmärsi, 
ettei puolueella ollut varaa repivään jälkisel- 
vittelyyn, mutta samalla puoluejohdon tuli 
katsoa peiliin toimintatapojaan koskien. 

Presidentinvaalit olivat koetelleet anka- 
rasti puolueen yhtenäisyyttä. Keskustapuo- 
lueessa oltiin helpottuneita siitä, että puolue 
kesti siihen kohdistuneet ulkoiset ja sisäiset 
paineet, kuten eduskuntaryhmän puheenjoh- 
taja Ruokola asiaa kuvasi. Puoluetta ei kyet- 
ty murskaamaan, vaan se säilytti asemansa. 
Virolaisen onnistunut kampanja sai kiitosta 
K-linjaan kuuluneelta Ruokolalta. Hänestä 
Virolainen oli onnistunut luomaan puolueen 
omaan väkeen sellaisen hengen, joka mah- 
dollisti kunniallisen lopputuloksen. Ruokola 
totesi monen kyllä toivovan, että Kekkosen 
jälkeen puolue ”runtattaisiin päätöksenteos- 
sa sivuraiteille ja sivustakatsojan asemaan”; 
mutta hän vakuutti keskustapuolueen olevan 
ja pysyvän pystyssä.’ 

Ulkopolitiikka oli ollut keskeisin puo- 
luetta hajottanut kysymys, sillä Virolaista 
oli yritetty leimata huonoilla neuvostosuh- 
teilla. Koivisto taas oli antanut ymmärtää 
vaalikampanjansa aikana, että hänen suh- 
teissaan itänaapuriin ei ollut kehumista, 
minkä nimenomaan media nosti näkyvästi 
esiin. Muistelmissaan Koivisto on sen sijaan 
todennut, että olisi voinut sanoa, että ei niis- 
sä ollut valittamistakaan.'** Kulissien takana 

Koivistolla olikin erittäin toimivat suhteet 
KGB:n Helsingin päällikköön Vladimiroviin. 
Lisäksi Koiviston idänsuhteiden takuuna oli- 
vat SDP:n ja Sorsan tuki.'* Sorsa taas valotti 
puoluetoimikunnassa Neuvostoliiton suh- 
tautumista Koiviston valintaan vain hyvin 
niukkasanaisesti: ”Olen tavannut virallisen 
ystäväni. Hän sydämellisesti onnittelu [sic] 
shampanjapullon kera, minkä tulkitsin 
myönteiseksi eleeksi?'s? 

Väyrynen on arvioinut myöhemmin, että 
Neuvostoliiton virallinen linja oli ensin tu- 
kea Karjalaista, mutta Suomen realiteetit eli 
Koiviston kansansuosion paremmin tunte- 
van Vladimirovin opastuksella NKP meni 
Koiviston taakse. Vladimirovin muistelmien 
voi katsoa tukevan ainakin osin tällaista 
tulkintaa. Tosin Neuvostoliiton tavoittee- 
na saattoi alun alkaenkin olla sosialistinen 
presidentti. Suomenmaassa todettiin vaalien 
jälkeen Moskovan radion olevan tyytyväinen 
presidentinvaalitulokseen, sillä se osoitti sel- 
vää kallistumaa vasemmalle, mikä oli Neu- 
vostoliitolle ideologisesti parempi ratkaisu 
kuin porvarillinen presidentti. ® Väyrynen 
ja K-linjalaiset taas olivat uskoneet, että 
Karjalaisen presidenttiehdokkuuden taak- 
se asettuminen turvaisi parhaiten puolueen 
Kekkosen kaudella saavuttamat yleispoliit- 
tiset asemat. Puhe Kekkosen puolueesta oli 
kuitenkin mitä ilmeisemmin vain nostalgiaa, 
kun NKP tarkasteli pragmaattisesti valta- 
poliittisia intressejään Suomessa. 

Vallan painopiste oli siirtymässä SDP:lle, 
sillä Koiviston kansansuosion avulla SDP:n 
oli mahdollista varmistaa valta-asemansa 


niin sisä- kuin ulkopolitiikassa. Koiviston 
matala profiili ja puheenjohtaja Sorsan vai- 
kutusvaltaiset asemat SI:n aseriisuntaryhmän 
johtajana nostivat SDP:n arvoa Neuvostolii- 
ton silmissä. Keskustapuolue taas oli hajanai- 
nen ja heikko, eikä sen puheenjohtajalla ollut 
otetta puolueeseen, minkä Virolaisen valinta 
oli juuri todistanut. Karjalainen ja K-linjakin 
olivat Virolaisen valinnan myötä sivuraiteil- 
la. Lisäksi Suomen mediassa suhtauduttiin 
K-linjaan ja sen neuvostosuhteisiin avoimen 
epäilevästi. Myöskään Väyrysen edesotta- 
mukset eivät olleet Neuvostoliiton edusta- 
jien mieleen. Väyrynen korosti Suomen puo- 
lueettomuuspolitiikkaa ja oli omapäinen ja 
tarjosi jopa itseään presidenttiehdokkaaksi 
Karjalaisen tilalle.'4 

Neuvostoliiton edustajat taas olivat nos- 
taneet jo 1960-luvun lopulta lähtien Virolai- 
sen yöpakkas-synnit uudestaan esiin, vaikka 
Virolainen oli toiminut niiden jälkeen jopa 
pääministerinä. Virolaisen vieroksunnassa 
olikin kyse mitä ilmeisemmin laajemmasta 
kuviosta kuin vain vuoden 1958 yöpakkashal- 
lituksesta. Virolainen oli toiminut aktiivisesti 
Parlamenttienvälisessä liitossa (IPU), missä 
hän oli ajanut liennytyspolitiikkaa. Hän oli 
tukenut voimakkaasti Etykin mukaista rajo- 
jen loukkaamattomuutta ja maiden sisäisiin 
asioihin puuttumattomuutta, minkä saattoi 
tulkita myös yritykseksi kieltää Moskovan 
yliasema itäblokissa. Neuvostoliiton vai- 
keudet näkyivät presidentinvaalien aikaan 
akuutisti muun muassa Puolan levottomuuk- 
sissa. Virolaisen valinta presidentiksi olisi- 
kin antanut väärän signaalin kommunistisen 

systeemin kahleissa kipuileville satelliitti- 
valtioille ja vahvistanut toivetta muutokses- 
ta. Sen sijaan Koivisto näytti ymmärtävän 
Neuvostoliiton vaikeuksia paremmin, sillä 
hän totesi Suomen puuttumisesta muiden 
valtioiden asioihin: ”Lähdemme siitä, että 
emme tyrkytä käsityksiämme sinne, missä 
niitä ei kaivata tai missä ne olisivat omiaan 
aiheuttamaan lisää sekaannusta. Mutta sil- 
loin, kun jokin asia koskettaa meille tärkeäl- 
lä tavalla etujamme, meillä on täysi oikeus 
sanoa siitä käsityksemme? Koivisto toteaa 
muistelmissaan kehittäneensä tätä teemaa 
edelleen vaalikampanjansa aikana.'* 

Asian voi kiteyttää siten, että keskusta- 
puolue yritti tarjota Kekkosen perintöä, vaik- 
ka sen esittäjillä, Väyrysellä ja Virolaisella, ei 
ollut samanlaista uskottavuutta tai asemaa 
kuin Kekkosella. SDP:ssä taas myötäiltiin ja 
ymmärrettiin Neuvostoliiton vaikeuksia — ja 
esitettiin näkemykset siten, etteivät suurval- 
lan kasvot kärsineet. 


SDP:n valta-asemat työntävät 
keskustalaisia yhteen 


Presidentin paikan menettäminen sosiaali- 
demokraateille asetti keskustapuolueen 
täysin uuden tilanteen eteen. Miten puolue 
säilyttäisi asemansa maan poliittisessa pää- 
töksenteossa? Väyrynen pohti asiaa heti va- 
litsijamieskokouksessa. Hänestä puolueen 
vahva asema oli perustunut pitkälti siihen, 
että puolue oli ollut keskustassa keskeisessä 
asemassa sekä pystynyt hyvään yhteistyöhön 
sekä vasemmiston että oikeiston kanssa. Käy- 

KEKKOSEN LINJA 


ulkopoliittinen opintoaineisto 


Vuoden 1982 presidentinvaaleja varten oli laadittu 
myös kirjanen Kekkosen linja. KMA. 


tännössä keskusasema ei kuitenkaan ollut 
syntynyt täysin luonnollisesti, vaan siihen oli 
vaikuttanut Neuvostoliiton näkemys hallitus- 
kelpoisista puolueista eli niin sanotut yleiset 
syyt. Väyrynen varoittikin omaa puoluettaan, 
että ellei se toteuttaisi jatkossakin Kekkosen 
linjaa, se saattaisi ajautua sivuraiteelle eli me- 
nettää käytännössä keskusasemansa. Tämä 
koituisi SDP:n ja kokoomuksen eduksi ja 
saattaisi johtaa näiden yhteistyön tiivistymi- 
seen. Edessä oli hänestä ankara kujanjuoksu, 
jossa sekä vasemmisto että oikeisto pyrkivät 
nujertamaan keskustapuolueen.'** 
Erityisesti puolueen yhtenäisyyden säi- 
lyttäminen oli uudessa tilanteessa tärkeää. 

Väyrysestä se oli edennyt hyvään suuntaan 
Turun puoluekokouksen jälkeen, mutta 
presidentinvaalit olivat nostaneet vanhoja 
asioita pintaan. ”Kuopion kokous ei ole ai- 
heuttanut mitään vakavia säröjä puolueen 
yhtenäisyyteen, sillä kaikki on mennyt kan- 
sanvallan periaatteiden ja sääntöjen mukaan”; 
arvioi Väyrynen itsekritiikittömästi. Virolai- 
sen kannattajat eivät varmastikaan yhtyneet 
tähän, sillä kaikki tiesivät, miten Karjalaisen 
ehdokkuutta oli yritetty puskea puolueen ylä- 
tasolta ja jopa pelotellen Neuvostoliiton reak- 
tioilla. Sen sijaan puolin ja toisin voitiin olla 
tyytyväisiä Väyrysen näkemykseen siitä, että 
puolueessa oli nyt kaikki edellytykset erin- 
omaiseen yhteisymmärrykseen. Kauan jäytä- 
nyt presidenttikysymys oli vihdoin ohi. Väy- 
rynen totesi suorasanaisesti, että puolueessa 
oli nyt päästävä kokonaan eroon jäsenten 
jaotteluista erilaisiin linjoihin, tusinoihin 
tai Karjalaisen ja Virolaisen kannattajiin.“ 
Piireissä elettiin samanlaisissa tunnelmissa. 
Pohjois-Pohjanmaan piirin keskustelussa 
todettiin: ”Riitely puolueen sisällä lopetetta- 
va, 'junttatoimistot suljettava ikiajoiksi; jaot- 
telu puolueen sisällä lopetettava?”'ss 
Väyrynen oli kirjoittanut pari päivää 

aiemmin myös Suomenmaassa, että yhtenäi- 
syyteen oli hyvät edellytykset, sillä aatteelli- 
sessa perustassa ja politiikan yleislinjassa ei 
ollut eroja eikä näköpiirissä ollut myöskään 
enää henkilökiistoja.'s? Puolueessa raken- 
nettiin yhtenäisyyttä puolin ja toisin, ja puo- 
lueen pää-äänenkannattaja edesauttoi osal- 
taan prosessia. Suomenmaassa kirjoitettiin, 
että puolue lähti presidentinvaalien jälkeen 


yhtenäisenä kohti Rovaniemen puolueko- 
kousta. Virolaisen kannattaja Anttila totesi, 
ettei uskonut mihinkään jälkipyykinpesuun. 
Väyrysen tukija Martikainen puolestaan ko- 
rosti tarvetta entistä suurempaan yhtenäisyy- 
teen, koska presidentinvaalien aiheuttama 
muutos oli niin suuri. Molemmat olivat myös 
yhtä mieltä siitä, että Väyrysen asema Rova- 
niemellä olisi vahva.”* SDP:n valta-asemat 
maan johdossa ja muuttunut poliittinen ase- 
telma työnsivät keskustapuoluetta yhteen ja 
helpottivat yhtenäistymistä. 

Koivisto oli onnistunut keräämään 
ääniä myös keskustapuolueen perinteisi!- 
lä kannatusalueilla. Pekkala huomauttikin 
työvaliokunnassa, että Koiviston valinta oli 
madaltanut äänestyskynnystä ei-sosialistis- 
ten ja sosialistien välillä. Moni äänesti nyt 
ensimmäisen kerran tämän rajan yli, joten 
seuraavalla kerralla se olisi entistä helpom- 
paa. Myös tämä kannusti entistä suurem- 
paan yhtenäisyyteen. Pekkala painottikin 
realiteetin nyt olevan sen, että SDP:llä oli 
presidentti, vaikka ”Koivisto henkilökoh- 
taisesti ei käytännön politiikan asioihin 
sekaantuisikaan”. Kääriäisestäkin tosiasiat 
oli tunnustettava. Keskustapuolue oli nyt 
keskisuuri puolue, jolla ei ollut presiden- 
tin tukea takanaan. Hätiköityjä päätöksiä 
ei tullut tehdä, mutta Väyrysen kaltaisesti 
hän piti uhkana politiikan kaksinapaistu- 
mista SDP:n ja kokoomuksen akselille. Siksi 
seuraavat eduskuntavaalit tulisivat olemaan 
ratkaisevat.” Osa kokoomuslaisistakin pel- 
käsi seuraavien vaalien tuovan eduskuntaan 
vasemmistoenemmistön, mikä tarkoittaisi 

SDP:n ehdotonta ylivaltaa.' Osa taas näki 
mahdollisuuden SDP:n ja kokoomuksen yh- 
teistyöhön yli keskustapuolueen." 

Keskustapuolueessa ymmärrettiin tilan- 
teen vaatima yhtenäisyys, mutta puolueessa 
vallitsi kuitenkin näkemyseroja sen suhteen, 
miten yhtenäisyyden tuli näkyä käytännössä. 
K-linjan vastavoimissa katsottiin, että kentän 
tahdon tuli näkyä puolueen yleisilmeessä ja 
ennen kaikkea henkilöratkaisuissa. Veikko 
Pirilä Etelä-Pohjanmaan piiristä oli esittä- 
nyt jo (7.1.1982) valittaessa puoluehallituksen 
työvaliokuntaa, että Kuopion hengen tuli nä- 
kyä valinnoissa. Väyrynen oli väistänyt vaa- 
timuksen toteamalla, ettei puolueessa voitu 
sallia jaottelua Pirilän esittämään tapaan. 
Väyrynen ei hyväksynyt Pirilän ehdotusta ja 
vei kiistanalaisen asian äänestykseen, vaikka 
tiesi, että Pirilän esitys häviäisi puoluehalli- 
tuksessa vallitsevien voimasuhteiden takia. 
Pirilä oli nimenomaan huomauttanut, että 
aikaisemmista äänestyksistä tunnettu voi- 
masuhteiden käyttö herätti puolueen ken- 
tällä pahaa verta - enemmistö oli K-linjan 
käsissä. Tämän jälkeen puoluehallituksessa 
löydettiin kuitenkin sopu siten, että työva- 
liokuntaan valittiin neuvotteleviksi jäsenik- 
si Pirilän ehdottamat Terttu Rantasola ja 
Sirkka-Liisa Anttila. Vähän myöhemmin 
Etelä-Pohjanmaan piiri teki puolestaan esi- 
tyksen, että Veikko Pihlajamäki tulisi valita 
ministeriksi.” 

Keskustelu puolueen yhtenäisyydestä ja 
sen edellytyksistä jatkui pienemmässä pii- 
rissä puolueen työvaliokunnassa. Ruokola 
yhtyi Kääriäisen näkemykseen, että edus- 

kuntavaalit olivat tärkein seuraava tavoite ja 
niissä menestyminen edellytti yhtenäisyyttä, 
mutta sitä ennen oli kuitenkin välitavoite eli 
selviytyminen Rovaniemen puoluekokouk- 
sesta. Ruokola sanoi, ettei puolue kestä ”kol- 
matta railakasta kokousta perätysten”, eikä 
puoluetta saanut tuhota henkilökysymyksiin. 
Hänestä kokouksen henkilökysymykset tuli 
hoitaa yksimielisesti, eikä hän pitänyt Viro- 
laisen puheita lupaavina. Väänänen taas ar- 
vioi, että kentän enemmistö halusi Väyrysen 
voivan jatkaa puheenjohtajana, ja hän sanoi 
henkilökohtaisestikin olevansa sitä mieltä, 
mutta Väyrysestä itsestään riippuisi kuiten- 
kin hyvin pitkälti se, mitä Rovaniemellä ta- 
pahtuisi.” 

Kokouspöytäkirja antaa keskustelusta 
varsin maltillisen kuvan, mutta Väänäsen 
omien muistiinpanojen mukaan hän kui- 
tenkin vaati huomattavasti painokkaammin, 
että Väyrynen ottaisi huomioon Kuopion 
tuloksen ja että tämä yhtenäistäisi puoluetta 
muun muassa henkilövalintojen kautta. Ko- 
kouspöytäkirjan mukaan Ruokola taas totesi, 
että hän olisi toivonut Väänäsen sanovan, että 
koko puoluejohto voisi jatkaa. Väänänen il- 
moitti tarkoittavansa koko puoluejohtoa, ”mi- 
käli Kuopiossa voittanut osapuoli otetaan 
toiminnassa tasapuolisesti huomioon” — eli 
käytännössä henkilövalinnoissa.”?? Näyttää- 
kin siltä, että työvaliokunnassa saavutettiin 
jonkinlainen yhteisymmärrys puolueen yhte- 
näistämislinjasta: Väyrysen asemaa puolueen 
puheenjohtajana ei kyseenalaistettaisi, kuten 
ei myöskään kenenkään varapuheenjohtajan. 
Väänäsen itsensä ohella varapuheenjohtajina 

toimivat Pekkala ja Taisto Tähkämaa.”* Myös 
puolueen piirijärjestöjen puheenjohtajat an- 
toivat vankkaa tukea Väyryselle, joka oli ollut 
lehdistössä kovassa ryöpytyksessä presiden- 
tinvaalien ja alkavien hallitusneuvottelujen 
takia. Kahdeksantoista piirijohtajaa ilmoitti 
varauksettoman tukensa Väyryselle, ja vain 
kaksi kytki Väyrysen ja puolueen varapu- 
heenjohtajien aseman tulevaan hallitusrat- 
kaisuun. Yhden kantaa ei kerrottu." 

Seuraavassa puoluehallituksessa Väyry- 
sen ja Väänäsen näkemykset menivät yksiin. 
Väyrynen valoi kokouksessa uskoa siihen, 
että puolueella oli hyvät menestysmahdolli- 
suudet, kun kiistanalainen presidenttikysy- 
mys oli vihdoin ratkennut. Nyt oli purettava 
tähän liittyvät rakennelmat. Puolueella tuli 
olla vain yksi linja, joka oli keskustalainen, 
Kekkosen linja. Väyrysestä oli aika kuunnella 
toisten mielipiteitä ja ottaa henkilövalinnois- 
sa huomioon puolueessa esiintyvät erilaiset 
mielipidesuunnat. Yhtenäisyyden lisäksi 
oli tärkeää pitää mielessä se, miten puolue 
säilyttäisi vahvan yleis- ja ulkopoliittisen 
asemansa, joka oli saavutettu Kekkosen an- 
siosta. Myös tässä suhteessa yhtenäisyydellä 
oli merkitystä: ”On huolehdittava siitä, ettei 
synny sellaista käsitystä, että linjamme olisi 
muuttumassa. Jos toimimme typerästi, ko- 
koomus voi ottaa meiltä keskeisen paikan 
maamme poliittisessa elämässä? Väyrynen 
totesi"? Puolueen aseman säilyttäminen ja 
kohentaminen edellyttivät hänen mielestään 
yksimielisyyttä. 

Puolueen johtohenkilöt olivat kokoukses- 
sa silmiinpistävän yksimielisiä. Yksimielisyy- 


destä huolimatta vanhat kiistat pääsivät silti 
ryöpsähtämään pinnalle. Maanviljelysneuvos 
Eeri Hyrkkö kiitti Väyrystä sen korostamises- 
ta, että puolueessa ei olisi enää Virolaisen ja 
Karjalaisen miehiä, vaan kaikki olisivat Kek- 
kosen linjalla. Tämä tarkoitti hänestä myös 
sitä, että henkilökysymykset tuli jättää sivuun. 
Veikko Pihlajamäen tv-esiintymiseen viitaten 
Hyrkkö kuitenkin katsoi, että osa puolueesta 
kävi jo Rovaniemen puoluekokousta. Hä- 
nestä Neuvostoliiton analyysi oli sellainen, 
että jokaisessa Suomen puolueessa oli ystä- 
vyyden linjalla olevia, tämän vastustajia ja 
välinpitämättömiä, jotka nämäkin luettiin 
vastustajiin. Näitä kysymyksiä oli Hyrköstä 
seurattava tarkoin muun muassa hallituksen 
muodostamisen yhteydessä. Hyrköstä puo- 
lueen oli toimittava aktiivisesti sen puolesta, 
että omassa keskuudessa vastaavaa ei tapah- 
tuisi ja että puolue pääsisi kuitenkin takaisin 
entisiin asemiinsa. Hyrkkö sai tukea vanho- 
jen K-linjalaisten taholta. Pekkalasta paljon 
riippui presidentistä, vaikka Koivisto olikin 
korostanut sisäpolitiikan kuuluvan hallituk- 
selle ja eduskunnalle. Silti oli uhka, että SDP ja 
kokoomus löytäisivät toisensa hallituspolitii- 
kassa ja keskustapuolue ja kommunistit työn- 
nettäisiin syrjään. Uusitalo taas painotti, että 
jos puolue ei voi ”hyvin selvästi jatkaa myös 
teoissa Kekkosen linjalla; saattoi hyvinkin 
käydä, että SDP ja kokoomus ottaisivat val- 
ta-asemat.'** Vanhojen K-linjalaisten puheet 
saattoi tulkita siten, että Neuvostoliiton edus- 
tajiin hyvät suhteet omaavat olivat puolueessa 
etuasemassa — vaikka puhe olikin aiheeseen 
kuuluvasti sumeaa ja monitulkintaista. 

Pirilä tarttuikin Hyrkön puheessa ilmen- 
neeseen jaotteluun. Hän sanoi Etelä-Poh- 
janmaan piirin olevan täysin samaa mieltä 
siitä, että tarvittiin yhtenäisesti eteenpäin 
menevä puolue, mutta siihen vaadittiin myös 
johdon sisäisiä toimenpiteitä, jotka todisti- 
vat puoluejohdon tähtäävän yhtenäisyyteen. 
Tarvittiin käytännön tekoja. Väyrysestä taas 
kaikenlainen osapuoliajattelu oli tuhon alkua. 
Hän vakuutti: ”Olen sillä kannalla, ja kannas- 
sani pysyn, että hallitusratkaisussa on otet- 
tava huomioon kaikki eri mielipiteet. Samaa 
henkeä tulisi noudattaa kentällä ja hyväksyä 
erilaiset mielipiteet”? Väyrynen siis ikään 
kuin lupasi, että hän huomioisi hallitusrat- 
kaisussa eri linjojen näkemykset. 

Myös Virolaisella oli keskeinen rooli 
puolueen tilanteen rauhoittamisessa ja yh- 
tenäistämisessä. Vielä vuonna 1981 hän oli 
julkisesti todennut, että ”poikien kampan- 
ja” häntä vastaan näytti jatkuvan, tarkoitta- 
en tällä puheenjohtaja Väyrysen ja tämän 
kumppaneiden toimia presidenttipeliin 
liittyen. Virolainen oli todennut: ”Tietysti 
miulla olis jo mahdollisuus ja melkein vel- 
vollisuuskin vastailla näihin kaikkiin potkui- 
hin, mitä viime vuosina on saanu... Mutta 
en mie viitti. Parempi on, että nielen nes 
Virolainen nieli ne myös presidentinvaalien 
jälkeen." Virolaisen ja hänen tukijoidensa 
osalta tilannetta edesauttoi myös se, että 
Virolainen valittiin yksimielisesti eduskun- 
taryhmän puhemiesehdokkaaksi Koiviston 
valinnan jälkeen. Virolainen sanoi ryhmän 
kokouksessa: ”En halua, että Kuopion alla ta- 
pahtuneesta enää puhutaan. Tämä yksimieli- 

sesti tehty päätös puhemiesasiasta velvoittaa 
meitä kaikkia, myös minua? Keskustaväki 
ymmärsi, että repivään välienselvittelyyn ei 
ollut varaa eikä siinä mielessä tarvettakaan, 
että niin puoluejohto kuin Virolainen olivat 
ilmaisseet halunsa unohtaa vanhat kiistat. 
SDP:n vahvat asemat ja keskustapuolueen 
epävarma tulevaisuus, uhka kokoomuksen 
noususta keskustapuolueen tilalle, loivat pai- 
netta yhtenäisyyteen. 


Keskustapuolueen sopeuduttava 
SDP:n presidenttipuolueasemaan 


Sorsa sanelee Väyrysen 
ulos hallituksesta 


SDP lähti hallitusneuvotteluihin hyvin edul- 
lisista asemista Koiviston äänivyöryn ansios- 
ta. Mitterrand-ilmiötä pidettiin Suomessakin 
mahdollisena. Ranskan kansalliskokous oli 
hajotettu presidentinvaalien jälkeen, minkä 
myötä vasemmisto oli saanut parlamentti- 
vaalivoiton. Tilanteesta johtuen Väyrynen 
katsoi, että oli syytä neuvotella myönteisesti 
siitä, että hallituspolitiikkaa jatkettaisiin suu- 
rin piirtein nykypohjalta. Hän ei halunnut 
lähteä testaamaan, miten paljon Koiviston 
suosio nostaisi SDP:n kannatusta. Väyrynen 
näki tilanteessa silti myös mahdollisuuksia: 
Nyt oli ”mahdollista puolustaa keskusta- 
puolueen omia etuja, kun puolue ei enää ole 
presidenttipuolue. Nyt ei ole mahdollista ajaa 
läpi kentän mielestä epämiellyttäviä ratkaisu- 
ja? Hänestä tuli tavoitella mahdollisimman 

laajapohjaista hallitusta, jonka pohjaa vielä 
nykyisestä laajennettaisiin oikealle. Periaat- 
teessa siis toivotettiin myös kokoomus ter- 
vetulleeksi hallitukseen. Käytännössä Väy- 
rynen tiesi vaihtoehtoja kuitenkin olevan 
vain kaksi: suunnilleen nykypohja tai tyh- 
jältä pöydältä aloittaminen. Nykypohja oli 
hänestä turvallisempi vaihtoehto.'** 
Väyrystä tai keskustapuoluetta ei liiem- 
min kiinnostanut pääministerin paikka, 
vaikka SDP yritti sitä tarjota." Suomenmaan- 
kin mukaan eduskuntaryhmässä ja työvalio- 
kunnassa vallitsi hyvin yhtenäinen näkemys 
siitä, ettei puolue halunnut pääministerin 
paikkaa.'** Se olisi ollut puolueelle hankala 
monestakin syystä. Vakiintuneen tavan mu- 
kaan pääministeri ja ulkoministeri olivat eri 
puolueesta, joten pääministerin paikka olisi 
tarkoittanut, että keskustapuolue olisi menet- 
tänyt ulkoministerin paikan SDP:lle ja siten 
ulkopoliittiset asemansa. Lisäksi ilmassa oli 
epäilyksiä, ettei Koivisto suostuisi nimit- 
tämään Väyrystä pääministeriksi vaan en- 
nemminkin Uusitalon tai Pekkalan. Päämi- 
nisteripaikka olisi saattanut vaarantaa paitsi 
puolueen puheenjohtajan aseman myös 
Virolaisen puhemiehen paikan, sillä myös 
pääministerin ja puhemiehen paikat olivat 
olleet yleensä sidoksissa toisiinsa siten, että 
ne olivat eri puolueesta. Virolaisen syrjäyttä- 
minen taas olisi voinut nostaa vanhat kiistat 
esiin. Lisäksi taustalla vaikuttivat lähestyvät 
eduskuntavaalit ja kasvava työttömyys. Pis- 
teenä i:n päälle SDP olisi saanut otollisen 
(vaali)asetelman osoitella keskustapuolueen 
ja Väyrysen vallanhimoa, jos puolue olisi 


hamstrannut pääministerin paikan, vaikka 
SDP ja kokoomus olivat saaneet paremman 
presidentinvaalituloksen. 

Keskustapuolueen pöytäkirjojen mukaan 
puolue lähti hallitusneuvotteluihin varsin yh- 
tenäisenä ja huolissaan asemistaan.'*" SDP:n 
pöytäkirjojen mukaan taas puolue oli aivan 
hajanainen. SDP:n puoluetoimikunnassa oli 
keskusteltu jo 21.1., että keskustapuolueen 
eri siivet olivat tarjonneet pääministeriksi 
Karjalaista, Virolaista ja Pekkalaakin, mutta 
eivät juurikaan Uusitaloa. Väyrysen nimeä 
Liikanen ei maininnut lainkaan. Sen sijaan 
puoluetoimikunnan jäsenet painottivat, että 
ainakaan Väyrystä ei tulisi päästää päämi- 
nisteriksi, joidenkin mielestä ei edes minis- 
teriksi.”* Puoluetoimikunnan seuraavassa 
kokouksessa oli jo tiedossa, ettei keskusta- 
puolue halunnut pääministerin paikkaa. 
Tämänkin epäiltiin johtuvan Väyrysestä ja 
keskustapuolueen hajanaisuudesta. ”-- Väy- 
rynen lähtee siitä, että hänen pitäisi olla pää- 
ministeri, eikä kukaan muu voi mennä hänen 
ohitseen tässä tilanteessa, ja jos se ei ole hän, 
niin sitten ei kukaan””? Onkin esitetty, että 
Väyrysen kanta puolueen pääministeriyteen 
tuli kielteiseksi, kun hän tajusi, että hän ei 
voisi itse sitä saada." Näissä arvioissa ei 
kuitenkaan oteta huomioon sitä, että pää- 
ministeriyden tarjoaminen jollekin muulle 
olisi ollut puolueen yhtenäisyyden kannalta 
erittäin kyseenalainen ratkaisu. Pääminis- 
teriehdokkaiksi oli nostettu ennen kaikkea 
K-linjalaisia, mikä olisi saanut tilanteen näyt- 
tämään puolueen sisällä siltä, että puheen- 
johtaja Väyrynen mahdollisti yhä K-linjan 

vallan — ja että hänen oma asemansakin oli 
näihin nähden heikko. 

Puolueen pöytäkirjojen valossa Väyrysel- 
lä tai kenelläkään muulla ei näyttänyt var- 
sinaisesti olevan halua muuhun ratkaisuun 
kuin siihen, että SDP ottaisi pääministerin 
paikan. Suomenmaassa julkaistiin kysely- 
tulos, jonka mukaan puolueen 21:stä piirin 
puheenjohtajasta 19 katsoi, että pääminis- 
terin paikka kuului SDP:n puheenjohtajalle. 
Sen sijaan ulkoministerin salkun saamista pi- 
dettiin hyvin tärkeänä, jotta puolue säilyttäisi 
ulkopoliittiset asemansa — nyt kun president- 
tikin oli SDP:stä. Ulkoministerin paikan me- 
nettäminen olisi alleviivannut sitä, että SDP 
pystyi hoitamaan ulkopolitiikan yksin ilman 
keskustapuoluetta eikä Kekkosen puoluetta 
tarvittu ulkopolitiikan jatkuvuuden takaa- 
miseksi. Ongelmaksi muodostuikin se, että 
Sorsa halusi nyt ulkoministeriksi." 

Varsinainen hallituksen kokoaminen 
lähti käyntiin perinteisesti puhemiehen 
kierroksella. Eduskunnan puhemieheksi va- 
littu Virolainen tapasi presidentin heti val- 
tiopäivien avajaisten jälkeen. Koivisto toivoi 
pikaista ratkaisua ja esitti samalla, että nykyi- 
nen pohja jatkaisi vaalikauden loppuun asti. 
Koivisto kirjasi Virolaisen kanssa käymäänsä 
keskustelupaperiin, ”mitä vähemmän muu- 
toksia, sitä parempi” Väyrysen ja eduskun- 
taryhmän toiveissa oli myös, että hallituksen 
nykykokoonpano säilyisi ja salkkujakoon 
tehtäisiin ainoastaan yhdessä sovittavissa 
olevia muutoksia. Parhaiten ja nopeimmin 
ratkaisu nähtiin olevan saatavissa siten, että 
sosiaalidemokraatti jatkaisi pääministerinä. 

Puolueen odotettua heikommat neuvottelu- 
asemat olivat kuitenkin jo valjenneet Väyry- 
selle. Hän totesi puoluehallituksessa eri pii- 
rien esittämiin toiveisiin saada oma ministeri, 
että SDP:ssä oltiin nyt niin ”polleita”, että he 
aikoivat päättää ministeripaikoistakin mei- 
dän puolestamme.” 

Keskustapuolueessa toivottiin Väyrysen 
omien kaavailujen kaltaisesti, että tämä pys- 
tyisi jatkamaan ulkoministerinä, mutta se oli 
käymässä mahdottomaksi. Puolueessa oli 
oletettu, ettei SDP:llä olisi varaa kaataa han- 
ketta, jos pidettäisiin kiinni nykyisestä hal- 
lituspohjasta. Arvio osoittautui vääräksi.'* 
SDP oli ilmoittanut jo 4.2.1982 Koivistolle, 
että he tukivat nykypohjaa ja hallituksen no- 
peaa muodostamista, mutta ulkoministeriö 
haluttiin SDP:lle. Koivisto totesi Sorsalle, 
että hänelle oli syntynyt sellainen vaikutel- 
ma, että kepua grillataan minun myötävai- 
kutuksellani”. Hän sanoi yrittävänsä välttää 
sellaista ja kehotti Sorsaa muodostamaan 
hallituksen. Sorsa ilmoitti haluavansa edel- 
leen ulkoministeriksi, mutta esitti samalla 
Veikko Hellettä eikä keskustapuoluelaista 
pääministeriksi. Koivisto yhtyi Sorsaan sii- 
nä, ettei ulkoministeriö kuulunut kepulle tai 
kenellekään, mutta ymmärsi silti, että siitä 
pidettiin kiinni muun muassa siksi, että joh- 
tavat kepulaiset virkamiehet olivat olleet siel- 
lä pitkään. Sorsa ei taipunut ja kysyi, saisiko 
hän keskustella ulkoministeriöstä. Koivisto 
myöntyi, mutta ei montaa päivää, sillä ei ollut 
syytä nöyryyttää kepua.* 

Seuraavana päivänä Väyrynen ja Koivis- 
to keskustelivat tilanteesta. Väyrynen sanoi 

Sorsan todenneen, että Koivisto ei puuttuisi, 
vaan puolueiden olisi sovittava keskenään. 
Väyrynen tiedusteli, aikoiko Koivisto muut- 
taa käytäntöä, sillä perinteisesti presidentti 
oli valinnut ulkoministerin. Koivisto sanoi, 
ettei ollut sääntöä vaan säännönmukaisuus. 
Hän halusi lausua käsityksensä ulkominis- 
terin persoonasta. Väyrynen ilmoitti, että 
keskustapuolue pitäisi loppuun asti kiinni 
ulkoministerin paikasta. Koivisto vastasi, että 
hän hyväksyi Väyrysen jatkavan, mutta ei ai- 
noastaan Väyrystä — ja ilmoitti soittavansa 
Sorsalle, ettei tule hämmennystä.'99 Sorsa oli 
ratkaisijan roolissa. Hän ilmoitti Koivistol- 
le 10.2., että ellei Väyrynen luovu ulkomi- 
nisterin paikasta, hän luopuisi hallituksen 
muodostamisesta. Sorsasta Väyrynen ei ollut 
tarpeellinen ulkopolitiikan hoidon kannalta, 
vaan saattoi jopa olla vahingoksi. Sorsa sanoi 
puhuvansa omissa nimissään, ei puolueen, 
eikä hänen ratkaisunsa ollut suunnattu Koi- 
vistoa vastaan.*** 

Sorsalla ei ollut mitään vaikeuksia saada 
omaa puoluettaan kantansa taakse. SDP:n 
puoluetoimikunnassa pidettiin seuraavana 
päivänä kiinni siitä, että jos se joutuisi luo- 
pumaan tärkeimmästä salkkutavoitteestaan 
eli ulkoministeriöstä, sitä ei myöskään voisi 
antaa keskustapuolueelle. Väyrysen asentee- 
na katsottiin olevan, että tämän aseman piti 
säilyä ennallaan, mutta kaikesta muusta voi- 
tiin neuvotella. Sorsa kertoi myös Koiviston 
kannasta. Väyrynen kävi Koivistolle ulkomi- 
nisteriksi — mutta presidentti ei kuitenkaan 
vaatinut tätä ulkoministeriksi. Sorsa katsoi- 
kin, että löydettävissä oli välimuoto, jossa 


kumpaakaan johtavista puolueista ei nöyryy- 
tettäisi, mikä tarkoitti sitä, että kumpikaan ei 
saisi ulkoministeriötä. Hän lisäsi, että hänen 
olisi henkilökohtaisesti vaikea hyväksyä sitä, 
että Väyrynen tai sanottaisiinko keskusta- 
puolue saisi tahtonsa läpi. Hän ei mielellään 
tekisi sellaista, vaikka saattoikin ymmärtää, 
että puolue voisi sen hyväksyä. ”Henkilö- 
kohtainen mielipiteeni nimittäin on, että 
Väyrysen röyhkeydelle pitää jossakin kohtaa 
panna piste, muuten hän ei opi valtiomie- 
heksi koskaan — siis ihan kasvatuksellisessa 
mielessä” Sorsa sanoi. ”Siinä ei kyllä tämä- 
kään vielä riitä; huudahti Helle. Sorsa sai heti 
voimakasta tukea. Keskustelussa kommen- 
toitiin, että SDP:n kenttä oli samaa mieltä, eli 
Väyrysen röyhkeydelle oli todellakin pantava 
päätepiste?" 

Puoluetoimikunnan keskustelut osoitta- 
vat, että Väyrysen toiminta edellisessä hal- 
lituksessa oli jättänyt SDP:hen syviä arpia. 
Liikanen nimitti sen loppuaikoja terrorik- 
si, missä mistään ei sovittu, vaan kaikesta 
äänestettiin. Varsinkin Väyrysen toiminta 
budjettineuvotteluissa oli kiristänyt SDP:n 
ja keskustapuolueen yhteistyösuhteita, ku- 
ten Isohookana-Asunmaa on todennut tut- 
kimuksessaan. Nyt Liikasen mukaan piti 
saada aikaan sovinto, ja keskustapuolueen 
johdon oli otettava siinä ensimmäinen askel. 
Hän lisäsi: ”Me tiedämme sen, että kepun pii- 
rissä on paljon ihmisiä, jotka ovat valmiita 
hyväksymään sen ajatuksen, että nyt on sen 
aika, että ruvetaan tekemään yhteistyötä tasa- 
vertaisella pohjalla” Liikanen ei kuitenkaan 
nähnyt Väyrysen tulevan yhtään vastaan. 

Hänestä Väyrynen näytti pelkäävän omiaan, 
kun ei uskaltanut luopua mistään, vaikka 
hänelle tarjottiin pääministerin sijaisuutta 
ja vahvaa superministeriötä: kauppa- ja teol- 
lisuusministerin salkkua.?" 

Liikasen vuodatuksen jälkeen Sorsa totesi, 
että aivan niin, hänestäkään kyse ei ollut Väy- 
rysen henkilöstä, vaan siitä, että keskustapuo- 
lueen sanelupolitiikan tuli loppua. Hänestä 
Väyrynen saisi kyllä olla pääministeri, mutta 
kaksi puoluetta, SDP ja keskustapuolue, eivät 
sitä hyväksyneet — keskustapuolueen kannal- 
la tarkoitettiin Ruokolan ilmoittamaa kiel- 
teistä kantaa pääministeriyteen. Sorsa selitti 
oman ulkoministeriajatuksensa lähteneen 
siitä, että Koivisto oli puhunut asiasta hänel- 
le ennen vaaleja. Nyt hän sanoi kuitenkin jo 
irtaantuneensa ajatuksesta sikäli, että joku 
muu hyväksyttävä ratkaisu löytyisi. ?** Käy- 
tännössä Sorsa siis antoi täten suostumuk- 
sensa pääministeriksi. Puoluetoimikunnan 
erikoisen keskustelukierroksen, joka kuvasi 
vanhoja Väyrys- ja keskustapuoluetraumoja, 
jälkeen keskustelijat onnistuivat kääntämään 
henkisen solmunsa auki sellaiseen muotoon, 
että hallitusratkaisussa ei ollut kyse Väyrysen 
henkilöstä — vaikka Sorsan puheenvuoro oli 
nimenomaan lähtenyt liikkeelle siitä, että 
Väyrynen oli laitettava ruotuun. 

Väyrynen taas joutui toteamaan työvalio- 
kunnassa: ”Nyt Sorsa on kuitenkin uhannut, 
että hän voi ilmoittaa tasavallan presiden- 
tille epäonnistuneensa tehtävässään, kun 
keskustapuolue ei taivu” Hän arvioi, että 
SDP:n tavoitteena oli vahvistaa asemiaan 
keskustan kustannuksella ja syrjäyttää kes- 

kustapuolue täysin ulkopolitiikan hoidosta. 
Oleellista hänestä oli, ketä yleinen mielipide 
lähtisi nyt tukemaan. Väänäsestä ainakaan 
Helsingin Sanomat ei keskustapuoluetta ym- 
märtäisi, mutta silti ulkopoliittisten asemien 
säilyttäminen olisi tärkeää. Tähkämaastakin 
ulkoministerin paikka olisi nyt erittäin tär- 
keä, Sorsa ”pyrkii ottamaan meiltä pois ul- 
kopolitiikan tyystin”. Väänäsestä kansa odotti 
keskustapuolueelta ymmärrystä SDP:tä koh- 
taan, koska SDP tarjosi keskustapuolueelle 
pääministerin paikkaa, mutta oma väki taas 
ei sitä halunnut. Keskustapuolue, varsinkin 
puheenjohtaja, oli pahasti lehdistön ham- 
paissa. Tilanne koettiin niin tukalaksi, että 
pääministerivaihtoehtokin nousi uudestaan 
esiin keskustelussa vaihtoehdoksi sille, että 
ulkoministerin paikka menetettäisiin.?% Ti- 
lanteeseen ei kuitenkaan ollut löydettävissä 
keskustapuoluetta tyydyttävää vaihtoehtoa. 
Väyrynen totesi eduskuntaryhmässä, että 
siedettävin vaihtoehto oli, että ulkoministeri 
tulisi RKP:stä. Väyrysen mukaan RKP piti 
kiinni samasta perusasetelmasta kuin kes- 
kustapuolue, mutta se oli valmis ottamaan 
itselleen ulkoministerin paikan - mistä syys- 
tä pääministerivaihtoehdon ottaminen esiin 
viimeisenä keinona Sorsan sanelua vastaan ei 
onnistunut. Savolasta siedettävinkään vaih- 
toehto ei ollut siedettävä. Tilanne oli kuiten- 
kin se, ettei ryhmän auttanut kuin taipua, 
sillä vaihtoehtona olivat Sorsan uhkaamat 
vaalit. Ryhmänkin kantaan vaikutti yllättä- 
vän voimakkaasti se, ettei keskustapuolueen 
näkemysten uskottu pääsevän esille tiedo- 
tusvälineissä - mikä kuvaa hyvin median 

kasvanutta valtaa ja roolia ajan politiikassa 
ja mitä on pidetty tutkimuksessa 1980-lu- 
vulle tyypillisenä ilmiönä.” Väyrynen yritti 
vielä seuraavana päivänä vedota president- 
tiin ulkoministeriökysymyksessä, mutta se 
ei tuottanut tulosta.” Koivisto irtautui rat- 
kaisusta eikä valinnut Kekkosen tapaan pre- 
sidenttinä ulkoministeriä, mikä mahdollisti 
Sorsan saneluvallan. 

Tosin nimenomaan se, että Koivisto toi- 
voi Pär Stenbäckiä ulkoministeriksi, ratkaisi 
sen, että Stenbäck suostui tehtävään — eli ta- 
vallaan Koivisto viime kädessä valitsi ulko- 
ministerin.?9 Sorsa oli kuitenkin ratkaisijan 
roolissa koskien niin Väyrystä kuin ylipää- 
tään hallitusratkaisua. Hän sai taakseen vah- 
van tuen SDP:n puoluetoimikunnassa, jossa 
haluttiin uskoa — ainakin pöytäkirjan mu- 
kaan — että kyse ei ollut keskustapuolueen 
nöyryyttämisestä, kun Väyryselle tarjottiin 
pääministerin sijaisuutta ja kauppa- ja teol- 
lisuusministerin salkkua.?* Tosiasiassa Sorsa 
oli kuitenkin pystynyt sanelemaan ratkaisun 
vaaleilla uhkaamalla, ja tietenkin ratkaisu oli 
nöyryyttävä, kun keskustapuolueelta vietiin 
täten ulkoministerinkin salkku jo menetetyn 
presidentin paikan lisäksi. Kekkosen puo- 
luetta ei enää tarvittu maan ulkopolitiikan 
hoitamiseen. Ainoastaan puhemies Viro- 
lainen oli yrittänyt pistää hanttiin Sorsalle 
todeten julkisesti, että vaalit olivat parempi 
ratkaisu, ”koska yksi hallituspuolueista tun- 
tee joutuneensa saneluratkaisun kohteeksi”; 
kuten Sorsa valitti ärsyyntyneenä puolue- 
toimikunnassa.’ Muut keskustapuolueessa 
halusivat kuitenkin välttää vaalit, vaikka siitä 


olikin maksettava kitkerä hinta — ja Virolai- 
senkin puheissa saattoi olla kyse osin takti- 
koinnista.”* 

Väyrynen joutuikin toteamaan eduskunta- 
ryhmälle, että keskustan hallitusneuvottelijat 
olivat yrittäneet pitää kiinni ulkoministerin 
salkusta, mutta tuloksetta. Koivisto ei aikonut 
sekaantua asiaan. Väyrynen itse päätyi siihen, 
että hän jäisi hallituksen ulkopuolelle koko- 
naan ulkoministerisalkun menetyksen takia. 
Toivo Yläjärvestä käynnissä olivat ”keljuilun 
MM-kilpailut. Sdp menestyy liian hyvin, jos 
nyt pidetään vaalit” Kauko Juhantalo yhtyi, 
hänen mielestään Väyrystä ja keskustalaisia 
nöyryytettiin. Vaalit olivat silti poissuljettu 
vaihtoehto. Martikainen piti myönteisenä 
sentään sitä, että ihmiset näkivät Koiviston 
voiton seuraukset yleispolitiikkaan.?" 

Vaikka ulkoministerin paikan menetys 
oli karvas tappio, johti ulkoministerin pai- 
kan vaihtaminen kauppa -ja teollisuusmi- 
nisterin salkkuun muilta osin varsin hyvään 
tulokseen, mistä eduskuntaryhmässä oltiin 
sangen tyytyväisiä. Väyrynenkin kommen- 
toi ratkaisua puolueelle edulliseksi, vaikka 
myöskään liikenne- ja opetusministeriötä ei 
saatu. Virolainen taas ihmetteli, miksi SDP 
halusi ulkoministeriön pois kepulta ja olisiko 
joku muu kuin Väyrynen, kuten valtiosihtee- 
ri Matti Tuovinen, kelvannut. Ruokola selitti 
Koiviston kertoneen, että hän oli luvannut 
Sorsalle ulkoministerin paikan jo edellissyk- 
synä, ja kun tästä piti luopua, ei sitä voitu an- 
taa myöskään keskustapuolueelle. Väyrynen 
lisäsi, että Koivisto ja Sorsa olivat ilmoitta- 
neet, ”etteivät he vastusta minua henkilönä”.?? 

Tätä voi pitää erityisesti Sorsan osalta sangen 
kyseenalaisena totuutena — kuten edellä on 
tullut ilmi. 

Virolaisen kysymyksen taustalla oli, että 
Koivisto oli soittanut hänelle aamulla tilan- 
teesta — Virolaisenhan oli epäilty olevan vii- 
meinen este hallituksen tiellä. Virolainen se- 
litti, ettei tiennyt mitä huomenna sanottaisiin 
ja mitä puoluevaltuuskunta siis päättäisi, eli 
hän itse ei ollut ainakaan suoranaisesti vas- 
taan. Hän totesi kyllä perään, että ”vaalit joka 
tapauksessa edessä”. Saman päivän Ilta-Sano- 
missa olikin juttu, jonka mukaan Virolainen 
valitsi mieluummin ennenaikaiset vaalit kuin 
menisi tapahtuneiden myönnytysten jälkeen 
hallitukseen. Koivisto on säilyttänyt artikke- 
lin arkistossaan. Koivisto totesi Virolaiselle 
ulkoministeriöstä, että ”Väyrynen kytki it- 
seensä jos Tuovinen, parempi”? Koiviston 
lyhyt ja vähän epämääräinen muistiinpano 
keskustelusta siis viittaisi siihen, että Väyry- 
selle ei ollut käynyt, että kukaan muu kuin 
hän itse olisi voinut nousta keskustapuolueen 
mandaatilla ulkoministeriksi. Asian esiin 
nostaminen olisi voinut nostaa aikamoisen 
metakan keskustapuolueessa, eikä Virolai- 
nen ajanutkaan Väyrystä asiassa nurkkaan. 

Tosin on varsin todennäköistä, että Sorsa 
ei olisi hyväksynyt ketään keskustapuoluet- 
ta edustavaksi katsomaansa henkilöä ulko- 
ministeriksi, ei ehkä kukaan SDP:ssä — ei 
ainakaan enää näin myöhäisessä vaiheessa. 
Koivisto nosti ikään kuin vahingossa ulko- 
ministerikysymyksen uudestaan esille, kun 
totesi Tuovisen paremmaksi. Sorsa taas sui- 
vaantui puhemies Virolaisen kannanotosta 


60 I Eheytymisen alku 


ja totesi esittävänsä puolueiden virallisten 
kannanottojen lisäksi puhemiehen ehdo- 
tusta eduskunnan hajottamiseksi tasavallan 
presidentille — eli uhkasi käytännössä taas 
vaaleilla.” Koivisto ei tietenkään tällaiseen 
ryhtynyt, ja Sorsan lausunto osoitti vain, 
ettei hän sietänyt vastaansanomista, vaan 
keskustapuolueen oli nyt astuttava Sorsan 
askelmerkkien mukaan. 

Aikaisemmin presidentillä oli ollut viime 
kädessä valta hallituksia muodostettaessa. 
Nyt Koivisto kuitenkin salli Sorsan manöö- 
verit”, mikä johtui mitä ilmeisemmin siitä, 
että Koiviston omat ulkopoliittiset asemat 
suhteessa Neuvostoliittoon eivät vielä olleet 
yhtä vahvat kuin Sorsalla.?* Myös Koiviston 
omien muistelmien voisi katsoa tukevan nä- 
kemystä, että Koivisto luotti Väyrysen osalta 
Sorsan ulkopoliittiseen arvioon.?” Sorsa taas 
oli kommentoinut Suomenmaalle, kun tältä 
oli kysytty, oliko hän Koiviston idänsuhtei- 
den takuumies, että se oli hyvin, hyvin liioi- 
teltua — Sorsa ei siis kieltänyt asiaa.” Liioit- 
telua se saattoi ollakin siinä suhteessa, että 
Jaakko Kalelan rooli saattoi olla yhtä tärkeä 
kuin Sorsan.” Toisaalta Väyrysen syrjäyt- 
täminen ei välttämättä ollut vastenmielistä 
Koivistollekaan, vaikka hän ei Väyryseen 
kielteistä kantaa ottanutkaan. 

Erikoisinta Väyrysen kannalta hallitus- 
neuvotteluissa olikin se, että KGB:n lähe- 
tystöneuvos Valentin Kossov oli ilmoittanut 
jo ennen hallitusneuvottelujen alkua, että 
Väyrystä ei saisi nimittää missään tapauk- 
sessa pääministeriksi ja Sorsa taas olisi so- 
piva ulkoministeriksi, mistä erityisavustaja 

Jaakko Kalela oli laatinut Koivistolle muis- 
tion. Oliko Neuvostoliitto yrittänyt saada 
pääministerin paikalle jonkun vanhemman 
polven K-linjalaisen? Kalelan laatiman muis- 
tion mukaan Kossov ei ottanut kantaa pää- 
ministerin henkilöön, mutta ilmeisesti tämä 
ajatteli lähinnä Uusitaloa tai Pekkalaa. Sen 
sijaan tietoihin, että Karjalainen oli kieltäy- 
tynyt pääministeriydestä sanoen paikkansa 
olevan Suomen Pankissa, Kossov oli tyyty- 
väinen, ja Kalelan mukaan ilmeisesti ajatel- 
len tämän nimitystä Suomen Pankin pääjoh- 
tajaksi, ”jossa olisi turvassa eläkeikään asti 
uhkaamatta seuraavissa vaaleissa”. Sorsankin 
nimitystä ulkoministeriksi Kossov perusteli 
sillä, että edellä mainittu kolmio ”takaisi Koi- 
vistolle lujan aseman ja politiikalle varman 
jatkuvuuden”? Kossov siis näytti pelkäävän, 
että Karjalainen ja varsinkin Väyrynen voi- 
sivat nakertaa presidentti Koiviston asemia — 
tämä ei kävisi pääministeriksi eikä käytän- 
nössä myöskään ulkoministeriksi. Kalelan 
laatiman muistion mukaan Neuvostoliitossa 
siis katsottiin, että Koivisto takaisi vanhojen 
K-linjalaisten ja Sorsan tukemana parhaiten 
jatkuvuuden. Väyrystä taas pidettiin arvaa- 
mattomana. 

Kyse ei mitä ilmeisimmin ollut kuiten- 
kaan Suomen sisäpolitiikasta. Neuvostolii- 
tossa oltiin erittäin huolissaan kiristyvästä 
kansainvälisestä tilanteesta. NKP:n keskus- 
komitean kansainvälisen osaston päällikkö 
Boris Ponomarjov totesikin tähän viitaten 
Sorsalle, että Suomella oli ”jatkuvasti mah- 
dollisuuksia antaa myönteinen panoksensa 
kansainväliseen elämään, erityisesti Euroo- 


passa”. Sosiaalidemokraatit olivat siis Neu- 
vostoliiton silmissä hyödyllisiä kansainvä- 
lisen politiikan kannalta, ja siksi näiden 
oli syytä olla myös oman maansa johdossa. 
Sorsa oli tavannut Ponomarevin 3.2. heti sen 
jälkeen, kun Sorsan johtaman SI:n aseiden- 
riisuntaneuvoston edustajat olivat tavanneet 
pääsihteeri Leonid BreZnevin Kremlissä. 
Keskustelussa oli sivuttu myös Suomen 
hallitusratkaisua, ja Sorsa oli todennut hä- 
nestä todennäköisesti tulevan ulkoministe- 
ri. Ponomarjovin kysyessä pääministeristä 
Sorsa vastasi lähtökohdan olevan, että se tu- 
lisi keskustapuolueesta. Hän kuitenkin totesi 
henkilön löytämisen olevan heille — viitaten 
ilmeisesti keskustapuolueeseen — vaikeaa. 
Siksi voitaisiin ajatella myös muita keskus- 
talaisia, kuten Janssonia, tai sitten Rekolan 
kaltaista ratkaisua, mutta ellei näiltä linjoilta 
löydetä pääministeriä, saattaa SDP:kin olla 
valmis ottamaan tehtävän vastaan”? 
Ruokola taas oli nimenomaan ilmoitta- 
nut SDP:lle, ettei keskustapuolue halunnut 
lainkaan pääministerin paikkaa. Ruokola 
ilmoitti myös puoluevaltuuskunnassa, ettei 
eduskuntaryhmän tavoitteena ollut missään 
vaiheessa pääministerin paikka, vaikka jul- 
kisuudessa oli sellaista esitetty, vaan entinen 
paikkajako. Keskustapuolueen yhtenäisyy- 
den kannalta tilanne olisikin ollut räjähdys- 
altis, jos joku vanhoista K-linjalaisista olisi 
nimetty puheenjohtaja Väyrysen ohi pää- 
ministeriksi.?? Voidaankin kysyä, oliko K- 
linjaan kuuluneella Ruokolalla jonkinlaista 
tietoa Kossovin näkemyksistä.”* Vastustiko 
Ruokola pääministerin paikkaa alusta alkaen 

juuri siksi, että hän halusi varjella puolueen 
yhtenäisyyttä, vai oliko kyse yksinkertaisesti 
vain ryhmän kannasta? 

Lopullinen hyväksyntä hallitusratkai- 
suun oli vielä saatava puoluevaltuuskun- 
nalta. Keskustapuolueen sääntöjen mukaan 
hallitukseen osallistumisesta päättivät puo- 
luevaltuuskunta ja eduskuntaryhmä yhdessä. 
Eduskuntaryhmä oli kuitenkin käytännössä 
etunojassa siten, että ryhmä antoi päätöksensä 
ensin ja puoluevaltuuskunta vasta seuraavana 
päivänä?” Puoluevaltuuskunta edusti laajas- 
ti puolueen kentän ääntä. Siihen kuuluivat 
edustajat kaikista puolueen 21 piirijärjestös- 
tä sekä erikseen Keskustapuolueen Naisista, 
Keskustan Opiskelijaliitosta, Nuoren Keskus- 
tan Liitosta, eduskuntaryhmästä ja Keskustan 
lehtimiehistä. Näiden ohella puoluevaltuus- 
kuntaan kuuluivat puolueen puheenjohtaja, 
varapuheenjohtajat ja puoluesihteeri.?* 

Väyrynen piti puoluevaltuuskunnassa 
puheen, jossa hän korosti jälleen puolueen 
yhtenäisyyttä. Hän kertoi hallitusneuvot- 
teluiden taustat ja miten puolueella ei ollut 
käytännössä muuta mahdollisuutta kuin 
myöntyä, tai muuten ennenaikaiset vaalit 
olisi laitettu puolueen syyksi. Hallitusohjel- 
ma oli Väyrysestä kuitenkin hyvä. Hän totesi, 
että presidentin vaihdoksen takia oli tärkeää, 
että ohjelmassa todettiin selvästi, ettei ulko- 
politiikassa tapahdu mitään muutoksia — pe- 
lastaen näin keskustapuolueen ulkopoliittisia 
kasvoja. Sisäpolitiikan osalta taas myönteisin 
puoli oli se, että hallitusohjelmassa oli sovittu 
työllisyyden parantamiseksi monista keskus- 
tapuolueen pitkään ajamista keinoista.?? 

Yleiskeskustelussa käytettiin yhteensä 48 
puheenvuoroa. Keskustelussa pidettiin var- 
sin railakkaitakin puheenvuoroja — kuten oli 
tavallista keskustan ”kentän? äänten päästes- 
sä esiin. Eräässä puheenvuorossa todettiin, 
ettei hallitukseen tullut mennä ja jos mentiin, 
niin ”kaikki kepun ministerit on vaihdetta- 
va”. Keskustelussa heijastuivat järjestöväen 
keskeisinä pitämät näkökulmat. Väyryselle 
muistutettiin, etteivät yhtenäisyys ja luotta- 
mus kenttäväen ja puoluejohdon välille syn- 
tyisi sanojen vaan ainoastaan tekojen kautta, 
minkä tuli näkyä tulevissa ministerivalin- 
noissa. Myös kokoomusta vaadittiin hallituk- 
seen sekä naisia ja nuoria ministereiksi, ja 
perinteiseen tapaan kehotettiin muistamaan 
alueellisetkin näkökohdat.?* 

Emäntä, valtiotieteen maisteri Ritva 
Palmunen Turusta taas ei halunnut nöyrtyä 
SDP:n saneluvaltaan, vaan vaati hallitukseen 
menon ehdoksi entistä paikkajakoa. Väyry- 
nen vastasi vaihtoehtoina olevan enää neu- 
vottelutuloksen hyväksyminen tai hylkää- 
minen. Hylkäys tarkoittaisi vaaleja, jolloin 
keskustapuoluetta pidettäisiin syypäänä ja 
vaalituloskin olisi heikko. Virolainen taas 
hätkähdytti toteamalla, että valtuuskunnan 
enemmistö päättäisi, mentäisiinkö vaalei- 
hin nyt vai vuoden päästä. Hän hyväksyi 
kumman tahansa vaihtoehdon, vaikka kal- 
listuikin poisjäännin puolelle.” Virolaisen 
puheenvuoroa tulkittiin siten, että tämä 
olisi haastamassa Väyrysen ensi kesän puo- 
luekokouksessa, mikä kuvastaa sitä, miten 
herkästi puolueen yhtenäisyyttä epäiltiin. 
Mitä ilmeisemmin Virolaisen tarkoituksena 

KANSAINVÄLISESSÄ 
TOIMINNASSA. 


Ritva Palmunen on mukana Pohjois- 
maisten keskustan naisjärjestöjen yh- 
teistyössä. Hän on osallistunut myös 
naisten kansainväliseen rauhantyö- 
hön. Hän oli mm, Keskustapuolueen 
Naisten edustajana naisten ETY-ko- 
kouksessa Helsingissä v. 1973. Yh- 
tenä Suomen edustajana Ritva osallis- 
tui maailmanlaajuiseen naisten rau- 
haa käsittelevään kongressiin Prahas- 
sa v. 1981 syksyllä. 


= 
KANSSAIHMINEN. 


Ritva on elämänkatsomukseltaan aito 
keskustalainen. Ajattelutavassa on 
ihanteellisuutta, mutta aina kuiten- 
kin olemassaolevien tosiasioiden pun- 
nintaa, jonka pohjalta tehdään ratkai- 
sut. 

Ritvan sydäntä lähellä ovat yhteiskun- 
nan vähäosaiset. Osoituksena tästä 
on, että hän on toiminut seurakunnan 
diakonityössä lähes parinkymmenen 
vuoden ajan. 


(Œ) KESKUSTAPUOLUE 


OTA VASTUU HUOMISESTA 


Puoluevaltuuskunnassa ja puoluehallituksessa 
vaikuttanut Ritva Palmunen vuoden 1983 edus- 
kuntavaalimainoskuvassa. KMA. 


Keskustalainen emäntä ja valtiotieteen maisteri 
vuodelta 1983. KMA. 


s" Pitva 
Palmunen 

oli vain taktikoida keskustapuolueelle lisää 
toimintatilaa osoittamalla SDP:lle, ettei se 
voisi tulevassa hallitusyhteistyössä pelotel- 
la jatkuvasti vaaleilla — kuten Virolainen oli 
aiemmin epäillyt Sorsan tekevän.?* Laajan 
keskustelun, kokouksen poliittisen valiokun- 
nan myönteisen suosituksen ja Väyrysen yk- 
simielisyysvetoomuksen jälkeen Palmunen 
vetikin esityksensä pois, minkä jälkeen puo- 
luevaltuuskunta päätti yksimielisesti osallis- 
tua hallitukseen.?" 

Edessä olivat vielä puolueen ministeri- 
valinnat. Väyrynen esitteli ehdotuksen mi- 
nisteripaikoista puoluehallituksen ja edus- 
kuntaryhmän yhteiskokouksessa. Nykyisten 
ministerien lisäksi esillä olivat olleet Veikko 
Pihlajamäki, Heikki Haavisto, Esko Pekonen, 
Olavi Martikainen, Mikko Jokela, Esko Olli- 
la, Mikko Kaarna, Juhani Saukkonen, Mikko 
Pesälä, Markku Kauppinen, Toivo Yläjärvi, 
Paavo Vesterinen ja Mauri Pekkarinen. Hal- 
litusneuvottelijoiden ehdotus oli seuraava: 
maa- ja metsätalousministeriksi Tähkämaa, 
sosiaali- ja terveysministeriksi Väänänen, 
toiseksi sisäasiainministeriksi Jokela, kauppa- 
ja teollisuusministeriksi Ollila, valtiovarain- 
ministeriksi Pekkala ja puolustusministeriksi 
Saukkonen. Väyrynen toivoi, että ehdotus 
voitaisiin hyväksyä yksimielisesti: ”Kaikkia 
tyydyttävään ratkaisuun ei ole mahdollista 
päästä, mutta viimeistään vuoden kuluttua 
salkkuja taas jaetaan”? 

Maanviljelijä Aimo Kuisma Lempäälästä 
huomautti, ettei heidän esittämäänsä Matti 
Maijalaa mainittu ehdotuksessa lainkaan. 
Väyrynen pahoitteli Maijalan unohtamista, 

hänet oli kyllä huomioitu. Kuisma katsoikin, 
että jos muut tyytyisivät esitykseen, tekisi- 
vät he samoin. Virolaisesta esitys oli ”askel 
hyvään ja oikeaan suuntaan” ja hän hy- 
väksyi sen. Virolainen helpotti kannallaan 
Väyrysen asemia, varsinkin kun Virolaiselle 
oli jo ehditty soittaa MTK:sta ja ehdotettu 
sen puheenjohtaja Heikki Haavistoa kaup- 
pa- ja teollisuusministeriksi tai tarvittaessa 
maatalousministeriksi. Virolainen pudotti 
kuitenkin tämän vaihtoehdon pois sillä pe- 
rusteella, että hallitusneuvottelijoiden esi- 
tys oli yksimielinen, ja tuskin 1970-luvulla 
Haaviston kanssa maatalouspolitiikasta 
tiukasti vääntänyt Virolainenkaan oli asias- 
ta innostunut. MTK:n puheenjohtajan 
nousu ministeriksi keskustan mandaatilla 
puolueen puheenjohtajan jäädessä hallituk- 
sen ulkopuolelle olisi nakertanut erityisesti 
Väyrysen asemia tai ainakin arvovaltaa, eikä 
Väyrysellä ollut sellaiseen varaa Kuopion ta- 
pahtumien jälkeen. 

Pirilästä taas lista täytti monia alueellisia 
ja muita vaatimuksia, mutta hänestä tilaa oli- 
si tullut antaa enemmän erilaisille näkemyk- 
sille — eli käytännössä K-linjaan kuulumat- 
tomille —, ja hän valitti Pihlajamäen nimen 
puuttumista. Pirilä oletti puheenjohtajan ja 
puoluesihteerin olevan tietoisia tästä ja epäili, 
ettei äänestystulos muuttaisi tilannetta. Ku- 
kaan ei tarttunut Pirilän epäröintiin ja ehdot- 
tanut äänestystä. Ehdotus ministeripaikkojen 
jaoksi hyväksyttiin yksimielisesti.? 

Pihlajamäki ei noussut ministeriksi, mut- 
ta K-linjan näkyvänä vastavoimana esiinty- 
nyt Väänänen nousi. Puolustusministeriksi 

valittua Saukkosta taas pidettiin linjojen väli- 
maastossa olevana henkilönä. Toisaalta huo- 
mionarvoista on se, keitä ministerilistalta ei 
enää löytynyt. Uusitalo, Kekkosen uskottuna 
tunnettu K-linjan näkyvä hahmo, ei enää jat- 
kanut. Hän vain naurahti asiasta kysyttäessä, 
että hänelle oli vaalien jälkeen muistutettu, 
että kaljupäiden aika oli nyt ohi Suomen 
politiikassa.” Muistelmissaan Uusitalo to- 
teaa Väyrysen ilmoittaneen tylysti, että K- 
linjan piirissä oli katsottu, ettei hänellä ollut 
enää asiaa hallitukseen. Uusitalo toteaakin 
hämmästyneensä enemmän Väyrysen tyyliä 
esittää ”käsky” kuin itse asiasisältöä. * Ehkä 
Väyrynen ei osannut esittää asiaa riittävän 
tahdikkaasti, mutta käytännössä Uusitalolla 
ei ollut myöskään eduskuntaryhmän kanna- 
tusta. Uusitalon asema Kekkosen viestinvie- 
jänä oli herättänyt puolueessa närkästystä. 
Lisäksi keskustalaisia oli hämmästyttänyt se, 
että Uusitalo oli pyytänyt pääministeri Koi- 
viston poliittista sihteeriä Paavo Lipposta 
(SDP) jatkamaan tehtävässään, kun Uusitalo 
oli siirtynyt Koiviston tilalle virkaa tekeväksi 
pääministeriksi.” Uusitalon myöntyväisyys 
SDP:tä kohtaan oli tälle selvä rasite. 

Sen sijaan Väänäsen ministerinimitystä 
pidettiin SDP:ssä Väyrysen kostona Sorsal- 
le - mikä oli varmaan osin vitsailua ja osin 
totta perustuen Väänäsen aikaisempaa mai- 
neeseen vasemmistolle tiukat rajat asettava- 
na ministerinä. Samalla kommentti kuvastaa, 
ettei SDP:ssä nähty tai ymmärretty Väyrysen 
vaikeaa asemaa puolueen puheenjohtajana 
tilanteessa, jossa vanhoista linjajaoista oli 
voimakkaat paineet päästä eroon." Vää- 


nänen ei mitä ilmeisimmin ollut Väyrysen 
valinta, saatikka kosto SDP:lle, vaan Väyry- 
nen oli pakotettu huomioimaan puolueessa 
vallitsevat mielipide-erot. Väänäsen valinta 
rikkoi K-linjan hegemonian. Vahvasti K-lin- 
jaan leimautuneista henkilöistä vain Pekkala 
jatkoi ministerinä. K-linjaan kuuluneista mi- 
nistereistä myöskään Katri-Helena Eskelinen 
ja Lasse Äikäs eivät enää jatkaneet uudessa 
hallituksessa. 

Silmiinpistävintä ministerivalinnoissa 
keskustapuolueen kannalta oli kuitenkin se, 
että puheenjohtaja Väyrynen jäi hallituksen 
ulkopuolelle. Väyrynen totesi Suomenmaalle, 
että SDP:n sanelukanta tulisi vaikeuttamaan 
yhteistyötä. Hän ei itse mennyt hallitukseen, 
koska puolue menetti ulkoministerin sal- 
kun? Sen oli tarkoitus osoittaa, millaiseen 
valta-asemaan SDP oli nyt noussut — tosin se 
saatettiin tulkita myös Väyrysen itsepäisyy- 
deksi ja vallanhaluksi, kun tämä ei suostunut 
vastaanottamaan SDP:n tarjoamaa kauppa- 
ja teollisuusministerin salkkua ja varapäämi- 
nisteriyttä. Kyse oli kuitenkin merkittävästä 
vallankeikauksesta SDP:n eduksi, minkä 
Sorsa oli toteuttanut ilmeisellä Neuvostolii- 
ton tuella tai ainakin hyväksynnällä, kuten 
Kossovin lausunnot osoittavat**, ja jolla si- 
netöitiin SDP:n valta-asemat ulko- ja sisäpo- 
liittisesti - myös presidentti Koiviston asema. 
Poliittiset mannerlaatat olivat liikahtaneet 
SDP:n presidenttiyden myötä ratkaisevasti, 
vaikka Koivisto itse näyttikin olevan vähiten 
aktiivinen tekijä SDP:n ja omien asemiensa 
lujittamisessa. Väyrynen taas osoitti ratkai- 
sullaan, ettei hän veisi puoluettaan SDP:n 

myötäilijäksi, vaan taistelisi keskustapuo- 
lueen asemista SDP:n rinnalla. 

Keskustapuolue oli saanut ensimmäisen 
opetuksen siitä, millainen sen asema olisi 
Koiviston tasavallassa. Tämä toimi mitä il- 
meisemmin puoluetta entistä enemmän yh- 
teen hitsaavana tekijänä, sillä ulkopoliittisten 
asemien menetys osoitti K-linjan vastustajil- 
lekin, miten tiukoissa asemissa puolue lähti 
eteenpäin. Kannatusvoima ratkaisisi jatkossa 
yhä enemmän, sillä SDP ei tarvinnut Kek- 
kosen puoluetta rinnalleen edes ulkopoli- 
tiikan hoitoon - ja se saattoi tarkoittaa ko- 
koomuksen nousua keskustapuolueen tilalle 
seuraavassa hallituksessa. Kokoomuksen pu- 
heenjohtajan haastatteluista olikin luettavis- 
sa into päästä hallitusyhteistyöhön SDP:n 
kanssa. Suominen laskeskeli optimistisesti, 
että kokoomuksen kannatus olisi suurem- 
pi kuin keskustapuolueen, RKP:n ja LKP:n 
yhteensä.?*' 


Tiukka asialinja SDP:hen 


Keskustapuolue lähti hallitusyhteistyöhön 
epäilevän odottavissa tunnelmissa. Ulkomi- 
nisterin paikan menetys oli kova isku, mutta 
toisaalta se näytti nimenomaan Väyryseen 
kohdistuneelta täsmäosumalta. Ilmaan jäi 
epäilyjä, että SDP:n toiminnassa oli kyse ni- 
menomaan Väyrysen persoonasta — vaikka 
muuta oli vakuutettu. Toisaalta ministeri- 
paikkojen määrä ja hallitusohjelma olivat 
puolueelle mieleen.” Sorsa vinoilikin leh- 
distölle antamassaan lausunnossa, että oli 
vaikea ymmärtää keskustapuolueen nuorten 


66 IEheytymisen alku 


ja vanhempien Wertherien kärsimyksiä, sil- 
lä keskustapuolue säilytti kiistattoman yli- 
edustuksen hallituksessa.’ SDP:llä oli viisi ja 
keskustapuolueella kuusi ministeriä. Lisäksi 
hallituksessa säilytettiin ainakin periaattees- 
sa se vakiintunut tapa, että jos pääministeri 
oli vasemmistosta, olisi hallituksessa ei-so- 
sialistinen enemmistö. SKDL:llä oli kolme ja 
RKP:llä kaksi ministeriä, ja Esko Rekola oli 
sitoutumaton? 

Keskustapuolueen voimamieheksi halli- 
tuksessa nousi valtiovarainministerinä jat- 
kava Pekkala, joka sai myös pääministerin 
sijaisen tehtävän itselleen. Pekkalan ja Sorsan 
henkilökemia näytti toimivan. Pekkalas- 
ta hallitusneuvotteluissa oli vallinnut hyvä 
yhteishenki, ja hän yhtyi neuvotteluissa syn- 
tyneeseen yhteiseen päätökseen, että halli- 
tuksen toiminnan kannalta keskeisistä kysy- 
myksistä ei äänestettäisi.? Myös hallituksen 
ohjelma oli keskustapuolueen tavoitteiden 
mukainen. Lähtökohtana oli, että hallitus 
jatkoi järkähtämättömästi Paasikiven-Kek- 
kosen linjalla. Keskustapuolue oli ilmoitta- 
nut tukevansa presidentti Koivistoa ”hänen 
johtaessaan Paasikiven-Kekkosen linjan mu- 
kaista ulkopolitiikkaa” eli linjan piti säilyä. 
Koivisto tuskin arvosti tällaista holhoavaa 
asennetta. Vaikeimman ajankohtaisen ongel- 
man, työttömyyden, vähentämiseksi hallitus 
aikoi ottaa käyttöön keskustapuolueen jo pit- 
kään ajamia keinoja, kuten työvoimaveron 
alentamisen, osa-aikatyön, aluepolitiikan 
tehostamisen sekä kotimaisen energian- 
tuotannon lisäämisen ja maatilatalouden ja 
ylipäätään maaseudun tarjoamat työllistä- 

mistoimet. Työllisyydessä erityisesti nuorten 
työllistyminen ja heikompien alueiden työlli- 
syyden parantaminen olivat hallitusohjelman 
painopisteitä.*** 

Edeltävän Koiviston hallituksen vai- 
heet olivat olleet turbulentteja, mutta kes- 
kustapuolue oli onnistunut saamaan siinä 
hyvin tavoitteitaan läpi — osin juuri presi- 
dentinvaalikamppailun takia SDP oli ollut 
valmis joustamaan. Eduskuntaryhmä nosti 
keskustapuolueen tärkeimmäksi saavutuk- 
seksi vähimmäiseläkejärjestelmän toisen ja 
kolmannen vaiheen lakiesitysten saamisen 
keväällä eduskunnan käsittelyyn ja niiden 
hyväksymisen juuri ennen presidentinvaa- 
leja. Ratkaisu oli vaatinut puolueelta tiuk- 
koja otteita SDP:n vastustuksen takia, mutta 
SKDL:n tuella se saatiin läpi. Uudistus pa- 
ransi noin 660 ooo eläkeläisen toimeentuloa. 
Uudistuksella taattiin kaikille eläkeläisille 
vähintään noin 1200-1300 markan vähim- 
mäiseläke kuukaudessa. Oleellista oli, että 
pelkkää kansaneläkettä saavien eläkkeiden 
verovapaus ja pienten työeläkkeiden vero- 
tuksen keventäminen varmistettiin sitomalla 
eläketulovähennys indeksiin. Näin estettiin 
jokavuotiset riidat eläketulovähennyksen 
suuruudesta. Uudistus paransi ennen kaik- 
kea pienituloisten kansalaisten, kuten koti- 
äitien, veteraanien ja omaa työtään tekevien 
eli pääasiassa ei-palkansaajien, asemaa. 
SDP:n ja kokoomuksen lisäksi vastahangassa 
olivat olleet myös työnantaja- ja työntekijä- 
järjestöt.” Uudistuksella oli myös erityisen 
suuri merkitys keskustapuolueen perintei- 
selle kannattajakunnalle viljelijäväestölle, 


jonka työeläkkeet olivat ennen uudistusta 
keskimäärin 700-800 markkaa kuukaudessa. 
Varsinkin emäntien eläkkeitä uudistus nosti 
selvästi.?* 

Koiviston hallituksen toinen merkittävä 
kiista oli koskenut aluepoliittista lainsäädän- 
töä, jossa tilanne oli ajautunut äärimmäisen 
kireäksi. Sosiaalidemokraatit taipuivat vasta, 
kun keskustapuolueen ministeriryhmä ja 
eduskuntaryhmä uhkasivat lähteä hallituk- 
sesta. Keskustan tiukka vaatimus tuotti 
tulosta, ja vyöhyke- ja tukialuejako saatiin 
keskustapuolueen näkökulmasta oikeuden- 
mukaisemmaksi, ja samalla torjuttiin ”voi- 
makkaat paineet aluepolitiikan mitätöimisek- 
si”. SDP:n ja keskustapuolueen lähtökohdat 
hallitusyhteistyölle eivät olleet edellisvuoden 
tapahtumien takia parhaat mahdolliset, ja 
katse olikin jo tulevissa vaaleissa. Kääriäinen 
oli esitellyt jo ennen hallitusratkaisua työ- 
valiokunnan kokouksessa eduskuntavaali- 
suunnitelmia, joissa tavoitteena oli profiloi- 
tua SDP:n todellisena vaihtoehtona. 

Väyrynen linjasikin työvaliokunnassa 
hallituksen muodostuksen jälkeen, että puo- 
lueen ministerien tuli ottaa heti ote käsiinsä 
eikä antaa Sorsan viedä. Se olisi puolueen 
eduskuntavaalimenestyksen kannalta tär- 
keää, sillä vaarana oli, että keskustapuolue 
jäisi SDP:n ja kokoomuksen jalkoihin. Myös 
muut jakoivat tämän näkemyksen. Väyry- 
sestä hallituksessa oli vedettävä tiukkaa asia- 
linjaa, sillä se varmisti parhaiten puolueen 
profiilin näkymisen. Hallituksessa oli yhä 
keskustaenemmistö, ja siksi linjan tuli jatkua 
samanlaisena kuin Koiviston hallituksessa. 

Vastuun tästä tuli kuitenkin olla puolueen mi- 
nistereillä. Pekkala tuki Väyrysen näkemyk- 
siä. Hallitus oli vasta aloittanut toimintansa, 
mutta kiistakysymyksiä oli heti luvassa esi- 
merkiksi maataloustulolaissa. Väyrynen lisä- 
sikin, että vaikka pääministerin harkinnassa 
olivat kysymykset, joista hallitus ei äänestäisi, 
saattoi hallituksen keskustaenemmistö silti 
käyttää äänestysuhkaa kiistakysymyksissä.*"' 
Väyrysen ja Kääriäisen vaatima korkea pro- 
fiili hyväksyttiin — vaalit painoivat. 
Hallituspolitiikan sijaan Väyrynen ja Kää- 
riäinen keskittyivät puolueen hoitamiseen. 
Rovaniemen kesän puoluekokous lähestyi 
hyvää vauhtia, ja sitä ennen oli vahvistettava 
puolueen sisäistä yhtenäisyyttä. Suunnitel- 
missa oli yllättäviäkin operaatioita puolueen 
asemien vahvistamiseksi. Kaksikon suunnitel- 
missa ei jätetty mitään arvailujen varaan, vaan 
yritettiin kaikin keinoin vahvistaa puolueen 
niin rakenteellisia kuin henkisiä asemia. Kää- 
riäinen näki uudessa periaateohjelmassa mah- 
dollisuuden vahvistaa ja yhtenäistää puoluetta 
aatteen voimin ja koota yhteen erilaisia ihmi- 
siä ja alueita vahvoin linjavedoin. Puolueen 
aatteellista ja järjestöllistä uudistumista vietiin 
puoluetoimiston voimin ruohonjuuritasolle 
jalkautumalla paikallisosastoihin. Myös Väy- 
rynen kiersi puolueen kenttää käyden muun 
muassa ministerivalintoihin tyytymättömän 
Etelä-Pohjanmaan piirin kokouksessa — ilmei- 
sellä menestyksellä. Lisäksi puolueen tiedo- 
tustoimintaa ja yhteyksiä lehdistöön tiivistet- 
tiin. Ennen puoluekokousta puoluejohdolla 
oli kuitenkin eräs iso ja puolueen kannalta 
merkittävä operaatio hoidettavanaan. 

Uutta puhtia LKP:n liittymisestä 
keskustapuolueeseen 


Liberaalinen Kansanpuolue oli tehnyt tar- 
jouksen liittyä keskustapuolueeseen. Yh- 
teistyön tiivistämisestä oli puhuttu jo 
edelliskeväänä perustettaessa Keskustan Val- 
tuuskuntaa (Keva), joka oli keskipuolueiden 
yhteistyöelin. Vasta presidentinvaalitulos oli 
kuitenkin johtanut LKP:n piirissä käsityk- 
seen, että puolueella ei olisi tulevaisuutta it- 
senäisenä puolueena. LKP:n ehdotus oli, että 
se liittyisi keskustapuolueen jäseneksi ja sen 
asema olisi samanlainen kuin KN:n ja NKL:n. 
LKP:n juristien mukaan tämä oli mahdollis- 
ta, jos puolueet sopivat asiasta. Väyrynen ja 
Kääriäinen ehdottivatkin työvaliokunnassa, 
että LKP:n liittäminen keskustapuolueeseen 
voitaisiin hyväksyä, jos neuvotteluissa saa- 
taisiin aikaan tyydyttävä ratkaisu talouden, 
toimihenkilöiden ja muiden käytännön jär- 
jestelyiden osalta sekä varmuus siitä, että 
hanke menisi läpi puolue-elimissä. Hanketta 
oli mitä ilmeisemmin pohjustettu K-linjaan 
lukeutuvien tuella, sillä se sai heti kannatusta 
Pekkalalta, Karjalaiselta, Ruokolalta, Jokelal- 
ta ja Ollilalta.?? 

Väyrynen tiedusteli läsnäolijoilta, me- 
nisikö hanke läpi puolue-elimissä. Virolai- 
sen tukijana tunnettu Anttila vastasi usko- 
vansa sen läpimenoon. Vanhanen painotti, 
että puheenjohtajan ja puoluesihteerin oli 
puhuttava etukäteen puhemies Virolaisen 
kanssa, jonka uskoi kyllä kannattavan han- 
ketta. Kokouksessa läsnä ollut puoluetoimis- 
ton järjestöpäällikkö Antti Mäki-Reinikka 

ilmoitti, että ”melko selvä enemmistö” piirien 
toiminnanjohtajista oli jo hankkeessa mu- 
kana. Epäilevimmin hankkeeseen suhtautui 
Väänänen, joka kyseli käytännön toteutuk- 
sen perään. Hän ei kuitenkaan vastustanut. 
Työvaliokunta hyväksyikin ehdotuksen. 
Liitosasia eteni vauhdikkaasti. Väyrynen 
esitteli 24.3.1982 puoluehallitukselle asiaa 
koskevan neuvottelutuloksen. Sen mukaan 
LKP:lle jäisivät nykyinen järjestörakenne ja 
puoluetoimisto. Puolueen paikallisosastojen 
oli tarkoitus siirtyä keskustapuolueen ja sen 
piirijärjestöjen jäseniksi. Keskeinen lähtö- 
kohta oli siis se, ettei LKP:ta yritetty sulaut- 
taa keskustapuolueeseen, vaan se säilyi ikään 
kuin puolueena puolueessa, itsenäisenä jä- 
senjärjestönä. Tämä tarkoitti muun muassa 
sitä, että LKP:lle kaavailtiin paikkoja puo- 
luehallitukseen ja puoluevaltuuskuntaan sa- 
maan tapaan kuin muille jäsenjärjestöille.? 
Järjestely näytti siltä, että keskustapuoluee- 
seen ikään kuin liitettiin ”kaupunkijärjestö” 
nais- ja opiskelijajärjestöjen tapaan. 

Eniten järjestelyssä huolestutti talous- 
puoli, mikä ilmeni vanhojen linjajakojen 
mukaan - ja ilmeisesti liitoksella epäiltiin 
pyrittävän myös K-linjalaisten asemien vah- 
vistamiseen. Väänänen ja Kaarna ilmaisivat 
huolensa sopimuksen taloudellisen puolen 
pitävyydestä. Hankkeesta innostunut Pekka- 
la taas piti liitosta äärimmäisen merkittävä- 
nä paitsi keskustapuolueen myös koko maan 
poliittisen historian kannalta. Hän ei voinut 
ymmärtää, että puolueen kannattajapohjan 
kasvuun suhtauduttaisiin torjuvasti. Val- 
tiovarainministeristä jopa talousasiat olivat 


toisarvoisia näin merkittävässä asiassa. Ollila 
yhtyi Pekkalan intoon: kysymys oli historial- 
lisesta tapahtumasta, joka selvensi poliittisia 
asetelmia ja antoi upeat lähtökohdat edus- 
kuntavaaleihin. Ruokolakin lisäsi, että ”kun 
radikaaliin uudistuspuolueeseen tulee libe- 
raalia lisää, ei tule osoittaa pikkumaisuutta”. 
Julkisuuteen kaavaillussa lausunnossa yh- 
teistyön painotettiin olevan johdonmukais- 
ta jatkoa puolueiden yhteistyöperinteelle, 
joka oli alkanut puolueiden perustajien ja 
henkisten johtohenkilöiden, Santeri Alkion 
ja K.J.Stählbergin, yhteistyöstä maan itse- 
näisyyden alkuaikoina.%* 

Kääriäinen taas vakuutti puoluehallituk- 
sessa, että keskustapuolueen intressinä oli 
säilyttää puolueen talous vakaalla pohjalla. 
LKP:lla oli noin kahden miljoonan markan 
velat, ja velkojen järjestely oli olennainen osa 
sopimusta. Lähtökohtana oli, että LKP hoi- 
taisi omat velkansa. Käytännössä se tarkoitti 
sitä, että keskustapuolue vastaisi siitä, että 
LKP saisi vuosittain neljän kansanedustajan 
puoluetukea vastaavan summan - eli sen 
määrän kuin LKP liitoshetkellä sai. Tämän 
ohella oli sovittu, että jos LKP saisi enemmän 
kuin neljä kansanedustajaa, tuki käytettäisiin 
ensi sijassa LKP:n velkoihin. Kun velat olisi 
maksettu, minkä arvioitiin vievän noin kym- 
menen vuotta, puoluetuen käyttö mukautet- 
taisiin yhteistyösopimuksen toimintakuluja 
vastaavaksi, mikä olisi noin kahden kan- 
sanedustajan puoluetukea vastaava summa 
kuukaudessa. LKP:lle keskeisin kimmoke 
liitokseen näyttikin olevan kannatuskadon 
lisäksi rahapula. 

KESKUSTAPUOLUEEN 
59. PUOLUEKOKOUS 


Vuoden 1982 puoluekokous pidettiin Rovaniemellä. Kokous- 
julisteessa luotettiin puolueen graafisen logon selkeään viestiin: 
puolue ja sen yhtenäisyys olivat nyt etusijalla. KMA. 

Keskustelun lopuksi Tähkämaa tiedusteli, 
milloin asia annettaisiin julkisuuteen. ”Tä- 
nään kello 13.00% ilmoitti Väyrynen. Kaik- 
ki hyväksyivät asian pikaisen julkistamisen, 
mikä osaltaan kuvastaa, miten myönteisesti 
asia otettiin vastaan.* Liitoshanke notee- 
rattiin myös SDP:n puoluetoimikunnassa, 
jossa Liikanen antoi tunnustusta operaation 
hoitamiselle tiukasti julkisuudelta pimennos- 
sa: ”Kyllä se oli hyvin huolellisesti ja taitavasti 
suoritettu operaatio. Kyllä se on Väyrysen 
voitoksi tulkittava — 
nyt puolueen nimilyhenteeksi tuli omak- 


—? Sorsa taas ivaili, että 


sua ”kepuli”.?59 

Liittymisestä voitiin lukea lehdistöstä 
heti seuraavana päivänä. Helsingin Sanomat 
uutisoi yllätysratkaisusta neutraalisti, vaikka 
toi samalla esiin huolen LKP:n lopullisesta 
kuolemasta puolueena. Myös Maaseudun 
Tulevaisuuden ja Länsi-Savon otsikot kertoi- 
vat liittymisestä neutraaliin sävyyn, mutta 
Etelä-Suomen Sanomissa, puolueen kannalta 
kriittisessä eteläisessä Suomessa, otsikko oli 
repäisevä: ”Yllätysratkaisu keskustan yhteis- 
työhön, Kepu nielaisee liberaalit”. Molem- 
pien puolueiden puoluehallitusten todettiin 
olleen ratkaisun takana, mutta LKP:n va- 
rapuheenjohtajan Paavo Nikulan todettiin 
kannattaneen yhdentymissopimuksen hyl- 
käämistä, mutta jääneen yksin. Väyrysestä 
liitos oli iso voitto keskustapuolueen ja yli- 
päätään keskustalaisesti suuntautuvien kan- 
nalta. Hänestä se osoitti, että keskustapuo- 
lueesta oli muodostunut aito keskustalainen 
yleispuolue, johon pääosin palkansaajia ja 
pienyrittäjiä edustanut LKP saattoi vaivatta 


yhdistyä.?** Liitos vahvisti ja yhtenäisti poliit- 
tista keskustaa — ja oli samalla puoluejohdon 
keino taistella SDP-kokoomus-polarisaatio- 
ta vastaan. 

Kevan (keskustapuolue, RKP ja LKP) yh- 
teistyön tiivistäminen ja LKP-liitos olivatkin 
paitsi keino torjua kokoomuksen kasvua?" 
ja SDP:n valtaa myös keino näyttäytyä ko- 
koomuksen silmissä entistä varteenotetta- 
vammalta hallitusyhteistyötaholta. Kyse oli 
siis todella taitavasta peliliikkeestä, mikä 
vahvisti ennen kaikkea keskustapuolueen 
mutta myös sen liittolaisten asemaa ja muutti 
koko politiikan pelikentän siten, että SDP ei 
näyttänyt ainoalta vaihtoehdottomalta tieltä 
hallitukseen. 


Yhtenäisesti eteenpäin — aate vahvistaa, 
liitos antaa kannatusvoimaa 


Presidentinvaalitaistelun aikana oli heitetty 
ilmaan kysymys Väyrysen kohtalosta puo- 
lueen puheenjohtajana. Ilmapiiri puolueessa 
oli kuitenkin alkanut lauhtua nopeasti, kun 
presidentinvaalit olivat ohi — puolueen tu- 
kala asema ja SDP:n vallankasvu tiivistivät 
rivejä. Väyrynen saattoi todeta huhtikuussa, 
että piirijärjestöjen vuosikokouksissa yleis- 
tunnelmat olivat olleet rauhalliset ja myös 
tulevia Rovaniemen puoluekokoushenki- 
lövalintoja oli käsitelty maltillisesti ja yksi- 
tuumaisesti. Koko puoluejohdon uudelleen- 
valinta oli saanut laajasti tukea. Ainoastaan 
Keski-Pohjanmaan piiri esitti muutosta. He 
ehdottivat puheenjohtajaansa Heimo Linnaa 
varapuheenjohtajaksi.?*? 

Puoluekokouksissa oli vieraina myös ulkovaltojen edustajia. Kuvassa Puolan 
Talonpoikaispuolueen puheenjohtaja Roman Malinowski (vas.), Väyrynen ja 
Bulgarian Talonpoikaispuolueen sihteeri Angel Dimitrov vuonna 1982 Rova- 
niemellä. Kuva Jyri Vanninen. KMA. 


Väyrysen asema oli kohentunut myös 
siinä suhteessa, että hän oli saanut kutsun 
Neuvostoliittoon. Kyse oli historiallisesta 
vierailusta, sillä keskustapuolueen puheen- 
johtaja toimi nyt ensimmäistä kertaa val- 
tuuskunnan puheenjohtajana. Virolaisen 
aikana puheenjohtajaa ei ollut kelpuutettu 
puolueen valtuuskunnan johtajaksi. Väyry- 
selle kutsu oli erittäin tervetullut vahvistus 
hänen asemastaan puolueen puheenjohta- 

jana. Edelliskesänä vierailleen keskustapuo- 
lueen valtuuskunnan puheenjohtajana oli 
toiminut Ruokola.? Samalla Neuvostoliitto 
halusi viestiä Väyrysen nostolla sitä, ettei 
Neuvostoliitossa pidetty liian voimakkaista 
muutoksista, kuten Jaakko Hallama kirjoitti 
analyysissaan presidentille. Hallaman mie- 
lestä Väyrysen saama vastaanotto oli tälle 
täydellinen synninpäästö, sillä siinä ”allevii- 
vattiin keskustapuolueen merkitystä nyt ja 

Rovaniemen puoluekokouksen ruokailun oli organisoinut 
Lapin keskustanaiset. Kuva Juhani Heikkinen. KMA. 


tulevaisuudessa sekä tuettiin täysin keskus- 
tapuolueen presidentti Kekkosen linjan (ei 
siis Paasikiven-Kekkosen linjan) edelleen 
noudattamista. Tämä on tietysti kaikki ajoi- 
tettu ennen keskustapuolueen kokousta?”?64 
Myös keskustapuolueen ja NKP:n perintei- 
sen YYA-seminaarin yhteydessä NKP:n kor- 
kein johto oli lähettänyt vakuutuksen, että 
keskustapuolue säilyisi niiden voimien jou- 
kossa, joiden varaan maiden väliset hyvät ja 
luottamukselliset suhteet perustuivat.?5 


Asetelmat Rovaniemen puoluekokousta 
ajatellen näyttivät siis puolueen yhtenäi- 
syyden ja puoluejohdon aseman kannal- 
ta hyviltä. Haasteeksi jäi lähinnä se, miten 
puoluekokoukseen saataisiin viritettyä kun- 
non kansanvallan juhlahumu ja paikalle 
runsaasti väkeä — mistä keskustapuolueen 
puoluekokoukset olivat kuuluisia. Ensim- 
mäisenä päivänä Rovaniemen kokoukseen 
osallistui 1600 ja seuraavana päivänä 2743 
virallista edustajaa. Osanottajien määrässä 

jäätiin jälkeen Kuopion kokouksesta, mutta 
salit saatiin kuitenkin täyteen ja tunnelmat 
kohotettua. Vuosikirjan mukaan kokouksen 
toisena päivänä osanottajamäärä oli tosiasi- 
allisesti yli 6000 henkilöä, ja nimenomaan 
paikallisten keskustalaisten aktiivisuuden an- 
siosta.?** Se oli osoitus puolueen ruohonjuu- 
ritason voimasta ja lojaalisuudesta puolueelle 
ja puoluejohdolle. 

Väyrynen iloitsi avauspuheessaan, että 
puolueen sisäinen sopu oli vahvistunut. Men- 
neitä kiistoja ei enää muisteltu, vaan katseet 
oli tähdätty tulevaisuuteen. Hänestä suuressa 
puolueessa oli ja tulikin olla erilaisia mieli- 
piteitä, mutta kaikenlaisen jaottelun aika oli 
ehdottomasti ohi. Puolue joutui hänestä yhä 
maksamaan hintaa Kekkosen kaudesta, sillä 
tämän presidenttikautta ja sen loppuaikoja 
mustamaalattiin nyt siekailematta. Kekkos- 
ta loppuun asti tukenut keskustapuolue ja 
sen johtohenkilöt saivat rökityksessä osan- 
sa. Väyrynen oli kuitenkin tyytyväinen sii- 
hen, että Koivisto oli torjunut spekulaatiot 
muutoksista maan ulkopolitiikassa. Sen si- 
jaan sisäpolitiikassa oli syytä muutokseen. 
Hallitusyhteistyö oli perustunut vuodesta 
1966 lähtien pääasiassa keskustan ja vasem- 
miston yhteistyöhön, mikä perustui moniin 
yhteneviin tavoitteisiin koskien erityisesti 
kansalaisten tasa-arvoa ja vaikutusmahdol- 
lisuuksia, mutta nyt kansan ja eduskunnan 
enemmistö vaativat uudistuksia, jotka pysäh- 
tyivät vasemmiston vastustukseen esimer- 
kiksi veropolitiikassa. Toinen epäkohta koski 
kokoomukseen oppositioasemaa, jota kansa 
piti epäoikeudenmukaisena.?7 

Väyrysen puhe avasi hallitusovia kokoo- 
mukselle. Viesti oli suunnattu paitsi kokoo- 
mukselle ja laajemmalle äänestäjäkunnalle 
myös keskustapuolueen sisälle. Suuri osa 
keskustapuolueen kenttää ja nimenomaan 
Virolaisen kannattajia oli inhonnut Mosko- 
van kortin heiluttelua eli sitä, ettei kokoo- 
mus tai ylipäätään kukaan, joka ei nauttinut 
Neuvostoliiton luottamusta, ollut hallitus- 
kelpoinen tai soveltuva hoitamaan maan 
ulkopolitiikkaa. Samalla Väyrynen laajensi 
keskustapuolueen toimintatilaa. Hän totesi 
paljon pohditun, miten presidentinvaihdos 
vaikuttaisi puolueen asemaan ja toimin- 
taan: ”Hallituspolitiikkaa ajatellen tärkein 
muutos on, ettei meillä enää ole presidentin 
puolueen erityistä vastuuta siitä, että toi- 
mintakykyinen hallitus saadaan syntymään” 
Presidenttipuolueen aseman menetys antoi 
mahdollisuuden ajaa korkeaa profiilia: ”Osal- 
listumme seuraavaan hallitukseen vain sillä 
ehdolla, että tavoitteittemme mukainen pe- 
ruslinja hyväksytään hallituksen ohjelmak- 
si”? Se oli selvä viesti SDP:n suuntaan, ettei 
keskustapuolueella ollut enää tarvetta halli- 
tuspoliittisiin myönnytyksiin. 

Väyrynen edellytti puoluekokouksen 
päättävän selkeistä tavoitteista eduskunta- 
vaaleja ja sen jälkeistä aikaa silmällä pitäen. 
Hän nosti esiin ongelmakohtia, joihin oli 
puututtava. Ne olivat työttömyys, maaseu- 
dun autioituminen, alueellinen eriarvoisuus, 
elinympäristön pilaantuminen, etujärjestö- 
jen ja virkavallan ylilyönnit, lapsiperheiden 
ja nuorten ahdinko sekä pienyritysten tukala 
asema. Listassa oli kyse keskustapuolueen 

Näkymä Rovaniemen puoluekokoustilasta. Kuva Jyri Vanninen. KMA. 


kahdeksan kohdan ohjelmasta lähivuosiksi, 
jonka puoluekokous hyväksyi puoluejohdon 
ohjenuoraksi ja niin sanotuksi selkänojak- 
si tuleviin neuvotteluihin. Tuki haettiin siis 
vahvasti puolueen kentältä. Puoluekokous 
hyväksyi myös näkemyksen, että keskustan 
ja kokoomuksen hallitus oli mahdollinen 
oletuksella, että hallitus olisi keskustapai- 
notteinen ja keskustalaista ohjelmaa toteut- 
tava.?* Punamultaa eli hallitusyhteistyötä 
SDP:n kanssa katsottiin silti yhä pidettävän 
etusijalla?" 


Puoluekokouksessa hyväksyttiin myös 
puolueen uusi periaateohjelma, joka korva- 
si vuodelta 1974 peräisin olevan yleisohjel- 
man. Ohjelmatyöryhmän puheenjohtajana 
oli toiminut Kääriäinen, joka oli painottanut 
ohjelman lähtökohtana kansanomaisuutta. 
Ohjelma oli voitava ymmärtää ja omaksua 
ihmisten omien kokemusten pohjalta. Oh- 
jelma oli vietykin käsiteltäväksi aina paikal- 
lisyhdistysten tasolle asti, ensimmäistä ker- 
taa puolueen historiassa. Kunnianhimoisena 
tavoitteena oli ollut saada kaikilta paikallis- 

yhdistyksiltä kommentit sen sisältöön. Aivan 
näin hyvään tulokseen ei päästy, mutta kenttä 
oli silti saatu aktivoitua laajalti. Joka neljäs 
yhdistys oli vastannut periaateohjelma-ky- 
selyyn, ja lisäksi yli tuhat opintokerhoa oli 
käsitellyt sitä useamman kuukauden ajan?” 
Puolueen koko kenttä oli siis pyritty sitout- 
tamaan ohjelman tekoon, mikä oli onnistu- 
nutkin varsin hyvin. 

Kääriäisestä periaateohjelmaa oli pidetty 
päälinjoiltaan oikeaan osuneena. Hän suit- 
sutti, että ”rehellisellä ja kiitollisella mielel- 
lä voi sanoa, että järjestöväki on kannan- 
otoillaan rakentanut omalle puolueelleen 
periaateohjelman”. Ohjelmassa oli löydet- 
ty yhtenäinen, vankkumaton linja, ja sen 
myötä oli syntymässä puolueen yhteinen 
perustuslaki.?? Väyrysestä periaateohjelma 
oli puoluekokouksen tärkein asia. Hän sa- 
noi siinä esitettävän selkeän keskustalaisen, 
ihmisyysaatteeseen pohjaavan vaihtoeh- 
don oikeiston ja vasemmiston yksioikoisen 
materialistiselle ajattelutavalle. Ohjelman- 
kin tavoitteena oli siis vahvistaa puolueen 
profiilia erona SDP:hen ja kokoomukseen. 
Väyrysestä ohjelma antoi ”luonnontaloudel- 
lisesti kestävän, vihreän vaihtoehdon” maan 
tulevaisuuden rakentamiseen.” Se vastasi 
samalla siten myös nousevan vihreän liik- 
keen haasteeseen. 

Ohjelman peruslähtökohtana oli ajatus, 
että oli muutoksen aika. Elinympäristön saas- 
tuminen, elintason riippuminen vähenevistä 
raaka- ja polttoainevarannoista, maailmanta- 
louden rakennemuutos ja maailmanlaajui- 
nen epäoikeudenmukaisuus vaativat uusia 

poliittisia painotuksia. Muutoksen katsottiin 
lähtevän ihmisistä käsin. Ohjelman ensim- 
mäinen luku oli ”Ihmisyys ja sen edellytykset”; 
jossa tuotiin esiin perinteinen alkiolainen ih- 
misyysaate ja ihmisen kehitystarpeet. ”Kes- 
kustalainen ihanne on ihminen, joka tuntee 
vastuun itsestään, lähiyhteisöstään, kansas- 
taan ja viime kädessä koko ihmiskunnasta”; 
luvussa kirjoitettiin. Ihmisen itsenäisyyden 
ja vapauden vastapainona oli vastuu itsestä 
ja yhteiskunnasta. Ohjelmassa korostettiin 
luonnon merkitystä kestävän luonnonta- 
louden ja ihmisen henkisen hyvinvoinnin 
kannalta: ”Luonnon merkitys ihmisyydelle 
ja ihmisen aineelliselle toimeentulolle tukee 
asutuksen hajauttamista ja kaupunkien väl- 
jentämistä.” Talouden tuli olla ihmisiä varten 
eikä päinvastoin. Oli luotava ylisukupolvinen 
tasapainotalous, joka turvasi tulevienkin su- 
kupolvien elinehdot. Parhaiten tähän sopi 
puitetalousjärjestelmä, joka toimi luonnon- 
taloudellisesti, sosiaalisesti ja inhimillisesti 
oikeudenmukaisella tavalla.?* 

Ohjelmassa näkyivät puolueen tradi- 
tionaaliset painopistealueet - kansanvalta, 
aluepolitiikka ja kotiseutu. Aluepolitiikan 
tärkeyttä tuotiin ohjelmassa esiin puhumal- 
la maakuntien Suomesta. Kotiseudun osal- 
ta painotettiin, että niin kaupungeissa kuin 
maaseudullakin tavoitteeksi kävivät viihtyi- 
syys, luonnonläheisyys ja hyvät ihmissuhteet. 
Puolueen perinteisiä periaatteita oli kuiten- 
kin muokattu ajan olosuhteisiin sopivik- 
si — kotiseutuna painotettiin kaupunkiakin. 
Esimerkiksi kansanvaltaa käsittelevässä koh- 
dassa korostettiin myös sukupuolten tasa-ar- 

voa: ”Naisten näkemykset ja arvomaailma on 
otettava tasavertaisesti huomioon kaikessa 
yhteiskunnallisessa päätöksenteossa”? 

Periaateohjelmassa ei pyritty radikaalei- 
hin uudistuksiin, vaan siinä rakennettiin ai- 
kaisemman, kestäväksi katsotun aatepohjan 
perustalle muokaten sitä kuitenkin yhteis- 
kunnan uusiin haasteisiin ja vaatimuksiin 
vastaavaksi. Samalla tavoite oli sitoa linja- 
jaoista kärsinyt puolue aatteellisesti yhteen. 
Oleellista oli saada koko jäsenistö, eri lailla 
painottuvine intresseineen, yhteisten peri- 
aatteiden taakse sekä samalla avartaa kuvaa 
puolueesta. Nuorten ja naisten vaatimukset 
vihreydestä ja tasa-arvosta sidottiin viljeli- 
jä- ja maaseutuväestön huoleen maaseudun 
elinvoimaisuudesta korostamalla talousjär- 
jestelmää, jonka tuli olla sekä luonnontalou- 
dellisesti ja sosiaalisesti että inhimillisesti 
oikeudenmukainen. Oletusarvona oli, että 
yhteiskunnan muutos kävisi suuntaan, jossa 
keskustapuolueen periaatteet nousisivat ja 
toisivat samalla puolueen näkemysten taakse 
yhä enenevässä määrin ihmisiä. Suunnan- 
muutos koski ennen kaikkea luonnonvaroja, 
ympäristöä ja taloutta. 

Väyrynen arvioi, että Suomen hyvinvointi 
perustuisi tulevaisuudessa yhä enemmän uu- 
distuvien luonnonvarojen, peltojen, metsien, 
soiden ja vesien kasvuun, ja siksi kyseisten 
luonnonvarojen hoitaminen ja käyttäminen 
olivat talouselämän tärkein tehtävä, ja se oli 
toteutettava kestävällä tavalla. Jatkuva tava- 
ratuotannon kasvu uhkasi kuluttaa liiaksi 
uudistumattomia luonnonvaroja ja pilata 
ympäristön. Siksi maaseutu oli pidettävä 


elinvoimaisena ja kehitystä käännettävä osin 
vastakkaiseen suuntaan asuttamalla paikoit- 
tain maaseutua uudelleen.?* Vaikka periaate- 
ohjelmassa korostettiin avartunutta keskus- 
ta-aatetta siten, että se kokosi keskustalaisesti 
ajattelevat ihmiset yhteen asuinpaikasta ja 
ammatista riippumatta, niin käytännössä, 
ja varsinkin Väyrysen puheen perusteella, 
ohjelmassa korostui nimenomaan puolueen 
perinteisen kannattajakunnan arvomaailma 
uudistuvin painotuksin ja lisäyksin. 

Väyrynen oli painottanut heti repivän 
presidentinvaalitaistelun jälkeen valitsi- 
jamiesten kokouksessa, että kannatuksen 
turvaamiseksi puolueen tuli säilyttää viljeli- 
jäväestön vankka tuki, vaikka hän oli heti 
perään lisännytkin, että kannatuskehitys 
riippuisi jatkossa ratkaisevasti siitä, kuinka 
nuoret ja asutuskeskusten äänestäjät ottaisi- 
vat puolueen omakseen. Väyrynen joutui yhä 
le, ettei puolue hylkäisi talonpoikia, vaikka 
puolueen yleispuolueilmettä olikin korostet- 
tava entistä voimakkaammin.” Periaateoh- 
jelma vahvisti puolueen yleispuoluekehitystä, 
mutta siinä ei pyritty antamaan uusia mullis- 
tavia vastauksia puolueen tulevaisuuden kan- 
nalta ratkaisevaan kysymykseen eli puolueen 
kannattajakunnan rakenteeseen - siihen täh- 
dättiin toisenlaisten, hyvin konkreettisten, 
muutosten kautta. 

Kääriäinen muistutti puheessaan puo- 
lueen kannattajakunnan koostuvan pää- 
osin kolmesta väestöryhmästä, jotka olivat 
myös organisoituneet puolueen sisällä, ku- 
ten LKP:nkin oli tarkoitus. ”Viljelijöillä on 

Yrjö Tiihonen ja Tauno Pelkonen kirjasivat ylös puhepyynnöt 


AE 


Rovaniemen puoluekokouksessa. Kuva Juhani Heikkinen. KMA. 


keskeinen asema puolueen jäsenorganisaa- 
tiossa, pienyrittäjillä on oma yrittäjävaltuus- 
kuntansa ja palkansaajat sekä ammattiyh- 
distysväki työskentelevät ay-valtuuskunnan 
puitteissa”, totesi Kääriäinen. Nyt liberaalit 
ja liberalismi toivat siihen oman lisänsä.” 
LKP:n liittyminen puolueeseen oli keino 
vastata Etelä-Suomen ja pääkaupunkiseudun 
heikkoon kannatukseen. Liitos vahvensi ja 
laajensi puolueen kannattajaperustaa, mutta 
siten ettei puolueessa koettu, että vanhoilta 
kannattajilta olisi viety tilaa tai että heidät 
olisi pakotettu muuttumaan. 

Väyrynen kertasi puoluekokouksessa, että 
keskiryhmien yhteistyön perinteet ulottuivat 
aina 1960-luvulle. Reilu vuosi aiemmin oli 
perustettu Keva, jonka puitteissa LKP, RKP 
ja keskustapuolue suunnittelivat yhteistyö- 
tään, ja nyt otettiin vielä tiiviimpi askel kes- 
kustapuolueen ja LKP:n kesken. Väyrysestä 
kyse oli entistä avarammasta ja vireämmästä 
keskustalaisesta puolueesta, joka toimisi po- 
liittisena kotina niille, jotka eivät kannatta- 
neet vasemmiston tai oikeiston oppeja. Hän 
argumentoi liitosta samaan tyyliin kuin jo 
1960-luvulla oli perusteltu nimenmuutosta 

maalaisliitosta keskustapuolueeksi. Lähtö- 
kohtana oli, että keskustapuolue oli yleispuo- 
lue, mikä oli myös viljelijäväestön ja MTK:n 
edun mukaista, sillä vain yleispuolueena kes- 
kustapuolueella olisi riittävästi kannatusvoi- 
maa tavoitteidensa läpiviemiseksi.? 

Kääriäinen painotti puolueen yhä tu- 
kalammaksi käynyttä asemaa SDP:n ja ko- 
koomuksen puristuksessa. Se näkyi entistä 
selvemmin myös kunnallispolitiikassa. Kun- 
nallisvaalien jälkeen oli nähty vasemmiston 
ja kokoomuksen yhteispeli keskustaa vastaan 
useissa kunnissa ja valittaessa henkilöitä kun- 
nallisten keskusjärjestöjen johtoon. Kääriäi- 
sestä kokoomus oli hypännyt SDP:n kelkkaan 
valtasyistä, ja kyse oli SDP:n ja kokoomuksen 
valta-asetelmien rakentamisesta. Kokoomus 
oli ottanut päävastustajakseen keskustan, ja 
se julisti olevansa vaihtoehto sosiaalidemo- 
kraateille, vaikka se pyrki samanlaiseen po- 
litiikkaan kuin SDP. Kääriäisen tulkinnassa 
keskustavoimat asettuivat keskittämisvoimia 
eli SDP:tä ja kokoomusta vastaan. Hän pitikin 
keskustapuolueen ja LKP:n liittoa ainutlaa- 
tuisena ratkaisuna, joka oli keskustan vastaus 
meneillä olevaan politiikan murrokseen." 

Keskustapuolueen puoluekokous hyväk- 
syi LKP:n liittymisen puolueen jäsenjärjes- 
töksi yksimielisesti. Sen sijaan LKP:ssa pää- 
tös oli vaikeampi. Samaan aikaan pidetyssä 
LKP:n puoluekokouksessa ratkaisu tehtiin 
äänestämällä: 141 äänesti liitoksen puolesta, 
26 vastaan ja 25 tyhjää.”*' Ratkaisun seurauk- 
sena 21 kokousedustajaa ilmoitti eroavansa 
LKP:sta, mukaan lukien varapuheenjohtaja 
Paavo Nikula.?? 


LKP-liitos ja aatteelliset suuntaviivat vah- 
vistanut periaateohjelma olivat puoluejohdon 
osoittama tie ulos siitä ahdingosta, jossa puo- 
lueen katsottiin vallitsevalla hetkellä olevan. 
Puoluekokouksessa ei käyty tilintekoa men- 
neisyyden kiistoja tai Kekkosen valtakautta 
koskien, vaan sen sijaan kokouksessa keski- 
tyttiin voimien keräämiseen ja tulevaisuuden 
rakentamiseen - SDP:n ja kokoomuksen uh- 
kaavassa paineessa. Periaateohjelman lisäksi 
Rovaniemen puoluekokouksessa hyväksyt- 
tiin ”Periaatteellinen toimintasuunnitelma, 
Keskustapuolueen toiminnan painopisteet 
vuosina 1982-84”. Siinäkin painotettiin aat- 
teen merkitystä: ”Keskustapuolue perustaa 
poliittiset ratkaisunsa ja järjestötyönsä aat- 
teellisiin lähtökohtiin. Olemme aatteellinen 
kansanliike vastakohtana kovalle valtapolitii- 
kalle ja luokkapuolueajattelulle?*: 

Aatteen korostaminen oli myös keino yrit- 
tää karistaa puolueen valtapoliittista imagoa. 
Kääriäinen tarjosi aatetta ja järjestötoimin- 
taa valtapolitiikan ja ylipäätään politiikasta 
vieraantumisen vaihtoehdoksi. Hän kehotti 
konstailemattomaan politiikan tekoon, min- 
kä saattoi tulkita hienovaraiseksi kritiikiksi 
puheenjohtajalle: ”Ihmisten on vaikea seura- 
ta nopeita käänteitä ja vaikea ymmärtää run- 
sasta etu- ja jälkikäteisselittelyä.”?$+ Keskusta- 
puoluetta varjosti yhä Väyrysen ja K-linjan 
huono maine, mikä juontui ennen kaikkea 
presidentinvaihdokseen liittyneistä tapahtu- 
mista.” Nyt oli aika päästä eroon vanhoista 
rasitteista. Kääriäinen painotti järjestöväelle, 
että kun aate kestää, kestää puoluekin ajan 
paineissa.?*s 

Nuoret kannattivat Hilkka 


Hi ilkka Piet, ilä Pietilää puolueen vara- 


IHMISEN JA ELÄMÄN PUOLESTA — "enpustuoiaokoukssssa. 


N š 5 Fi P Hän oli myös puolueen 
= ydinaseita ja ydinvoimaa vastaan kansanedustajaehdokas 
Helsingistä seuraavana 
vuonna, mutta paikka jäi 
saavuttamatta. KMA. 


Maat. ja metsät.kand. Hilkka Pietilä, Suomen YK-liiton 
pääsihteeri ja Suomen Unesco-toimikunnan varapuheenjohtaja. 


Puoluekokouksen yhtenäisyyttä hakeviin luopui ehdokkuudestaan — hän oli sanonut 


tunnelmiin tuli kuitenkin pieni särö siitä, saman jo edellispäivän lehdistötilaisuudessa. 


että Väänästä ehdotettiin yllättäen Väyrysen Väänänen painotti, että puolue pystyi vain 


vastaehdokkaaksi. Ehdotuksen teki Lahja sisäisesti yhtenäisenä saavuttamaan tavoit- 


Tuunainen Helsingistä. Asia eteni aina puo- teitaan: ” Täällä on keskustaväen keskuudes- 


luekokouksen menettelytapavaliokunnan — sa ollut paineita henkilövalinnan suhteen ja 


käsittelyyn, jossa ehdotuksesta äänestettiin. niitä on nyt purettu” Hän korosti voimak- 


Väyrynen sai 28 ääntä ja Väänänen seitse- kaasti, ettei puolueen jäsenistöä jaoteltaisi tai 


män, joten valiokunta esitti Väyrysen uudel- eroteltaisi, ja lupasi itse toimia kaikin tavoin 


leenvalintaa puoluekokoukselle.?7 Väänä- sekä puolueen sisäisen yhtenäisyyden että 


nen ilmoitti puoluekokouksessa, että hän menestyksen puolesta. Lopuksi Väänänen 

Uudelleen valittu puheenjohtajisto valinnan jälkeen Rovaniemellä 1982: Ahti Pekkala, 
Marjatta Väänänen, Paavo Väyrynen ja Taisto Tähkämaa. Kuva Jyri Vanninen. KMA. 


kehotti valitsemaan Väyrysen puheenjoh- ten asialistalla polttavin kysymys. Nuoret 
tajaksi ja ilmoitti olevansa itse käytettävissä — yrittivät saada puoluekokouksessa ehdotto- 
varapuheenjohtajaksi.?** man kielteisen kannan ydinvoimaan, mutta 

Väänäsen nostaminen Väyrysen vasta- Väyrysen ja kauppa- ja teollisuusministeri 
ehdokkaaksi ei liittynyt niinkään vanhoihin Ollilan kanta, keskustapuolue ei ”näillä nä- 
kiistoihin, vaan siihen, että puolueen nuo- kymin” pidä tarpeellisena viidettä ydinvoi- 
ret nostivat Hilkka Pietilän varapuheenjoh- malaa, vei voiton.” Väänänen ja hänen tu- 
tajaehdokkaaksi eli käytännössä Väänäsen — kijansa taas saattoivat tulkita tilanteen siten, 
vastaehdokkaaksi.?*? Nuorten tarkoituksena että K-linjalaiset yrittivät syrjäyttää Väänä- 
oli nostaa puolueen ympäristöpoliittista pro- sen nuorten avustuksella. Siksi Väänäsen 
fiilia, sillä ympäristökysymykset olivat nuor- yllättävällä nostolla Väyrysen haastajaksi 

varoitettiin mitä ilmeisemmin syrjäyttämästä 
tätä varapuheenjohtajistosta. 

Väänäsen vetäytymisen jälkeen Väyry- 
nen valittiin yksimielisesti puheenjohtajaksi. 
Väyrynen sai kokouksessa kiitosta tukijoiltaan, 
mutta Väänäsen kannattajien puheenvuo- 
roissa näkyi yhä, etteivät kaikki puolueessa 
luottaneet vieläkään Väyryseen. Valtakun- 
nan päälehteä myöten nostettiin esiin Väy- 
rystä evästetyn, että jos menettelytavat eivät 
muuttuisi, niin Väyrynen lentäisi puolueen 
puheenjohtajan paikalta kuin leppäkeihäs.?? 

Varapuheenjohtajaehdokkaina olivat 
entiset puheenjohtajat Tähkämaa, Pekkala 
ja Väänänen sekä uusina Pietilä ja Linna. 
Äänestyksessä Väänänen sai eniten ääniä 
2183, Pekkala sai 2129 ja Tähkämaa 1921 
ääntä. Väänänen sai taakseen vankan kan- 
natuksen, ja koko entinen varapuheenjohta- 
jisto jatkoi. Linna totesi puheenvuorossaan, 
että tarve kasvattaa puolueen sisäistä yh- 
tenäisyyttä oli syy, miksi hän oli suostunut 
ehdokkaaksi. Hän oli täysin samaa mieltä 
Väyrysen kanssa siitä, että puolueen jako eri 
leireihin oli lopetettava, mutta peräänkuulut- 
ti, että tämän tuli näkyä myös käytännössä 
eikä vain juhlapuheissa. Linna sai yhteensä 
733 ääntä. Uudentyyppiseksi ehdokkaaksi 
kuvailtu, uudenlaista aatteellisuutta ja puo- 
luepelin ulkopuolisuutta edustava Suomen 
YK-liiton pääsihteeri Pietilä sai yhteensä 696 
ääntä. Puheenjohtajiston valinnan jälkeen oli 
vuorossa vielä puoluesihteerin valinta, mikä 
kävi hyvin nopeasti. Kääriäiselle ei esitetty 
vastaehdokkaita, vaan hänet valittiin yksi- 
mielisesti jatkoon.?” 

Poukkoinen tie kohti vaaleja 


Kielteinen julkisuus oli Väyryselle rasite, 
mistä näytti olevan lähes mahdotonta päästä 
eroon. Väyrynen oli itsekin erittäin tietoi- 
nen huonosta imagostaan, kuten hän totesi 
puoluehallituksessa. Hän sanoi olettaneensa, 
että tilanne rauhoittuisi, kun hän jäisi pois 
hallituksesta, mutta näin ei ollut käynyt. Hä- 
nestä oli harmillista, ikävää ja vastuutonta- 
kin, että”monet asiat ovat keskustalaisten 
julkisuuteen syöttämiä. Päiväraha-asia lähti 
alun perin liikkeelle huomattavan lappilaisen 
keskustalaisen toimesta” Sorsalle taas Väy- 
rynen oli sanonut, että hän uskoi ajojahtinsa 
lähteneen liikkeelle sosiaalidemokraattien 
taholta, kuten Sorsa kertoi puoluetoimi- 
kunnassa. Sorsa sanoi, ettei hän ainakaan 
tiennyt, että olisimme ”mitenkään aktiivi- 
sesti — tietysti meidän lehdistöämme lukuun 
ottamatta - puolueena järjestämässä hänen 
ajojahtiaan”. Väyrynen iski Sorsasta nyt ta- 
kaisin SDP:n kansanedustajia, eli lyötiin vas- 
tustajaa, jonka vain kuviteltiin olevan juonen 
takana, ”mutta sitä asiaa ei kai saa hänelle 
vakuutetuksi”? 

Väyrynen oli joutunut julkisuudessa ti- 
kun nokkaan siitä, että hänen oli katsottu 
saaneen väärin perustein päivärahoja, kun 
hän oli ilmoittanut vakituiseksi asunnokseen 
Keminmaan jalasmökin eikä Helsingin- 
asuntoaan. Kysymys oli lähtenyt liikkeelle 
Suomen Kuvalehden jutusta, ja asian käsit- 
tely sai lisää kierroksia, kun oikeuskansleri 
Kai Korte katsoi, että Väyrynen oli asunut 
vuodesta 1977 lähtien Helsingissä eikä hänen 

hallussaan ollutta jalasmökkiä Keminmaalla 
voinut pitää päivärahasäännösten edellyt- 
tämänä asuntona. Myös SDP:n Jermu Lai- 
neella ja Lasse Lehtisellä oli vastaavanlainen 
tilanne. 

Kansanedustajien päivärahasysteemi oli 
jäänyt ajastaan jälkeen, ja kansanedustajien 
palkkaukseen liittyi ylipäätään räikeitä epä- 
oikeudenmukaisuuksia. Päivärahojen lisäksi 
joillain kansanedustajilla oli mahdollisuus 
kaksoispalkkaan eli palkan saamiseen työs- 
tä, jota ei edes tehty. Tällaista Väyrysellä ei 
ollut. Päivärahojen laintulkinta oli moni- 
mutkainen prosessi, ja erikoisinta Väyrysen 
päivärahajupakassa oli se, että laintulkintaa 
muutettiin hänen kohdallaan. Aikaisemman 
laintulkinnan mukaan hänen päivärahois- 
saan ei olisi ollut ongelmaa.’ Jopa SMP:n 
Veikko Vennamo myönsi, että lain tulkintaa 
muutettiin Väyrysen kohdalla.? 

Väyrysen julkisuuskuva oli ongelma 
koko puolueen kannalta, varsinkin kun 
eduskuntavaalit lähestyivät. Asiaa käsiteltiin 
myös puoluehallituksessa. Agronomi Matti 
Suntelasta Väyryseen kohdistuvassa kam- 
panjassa oli kyse ajojahdista: ”Rinnastaisin 
kampanjan siihen kampanjaan, johon Urho 
Kekkonen aikanaan joutui? Pirilästä taas oli 
puolueen kannalta vaarallista, jos oikeasti 
tärkeät asiat, kuten yritystoiminnan elvyttä- 
minen, hukkuisivat julkisuuskohinassa. Kes- 
kustelussa ei kuitenkaan löydetty liiemmin 
keinoja Väyrysen imagon parantamiseksi ja 
parjauskampanjan tyrehdyttämiseksi. Kes- 
kustan lehtimiesten edustajasta puolueen 
tiedottamisessa oli käytettävä enemmän 


sellaisia henkilöitä, joita kohdeltiin julki- 
suudessa myönteisesti. Näitä olivat ainakin 
Ollila, Pekkala ja Kääriäinen, vaikka puheen- 
johtajankin tuli toki olla esillä.” Lehdistös- 
sä superministeriksi ristitty Ollila oli saanut 
myönteistä julkisuutta uudistamalla valtion- 
yhtiöiden hallintokäytäntöjä. Esimerkiksi 67 
vuotta täyttäneitä ei tullut enää nimittää val- 
tionyhtiöiden hallintoneuvostojen jäseniksi, 
mikä sulki pois myös merkittäviä keskusta- 
laisia vaikuttajia." 

Tiedotusvälineet ja niiden antama kuva 
keskustapuolueesta koettiin puolueessa jat- 
kuvaksi ongelmaksi, vaikka valopilkkujakin 
oli nähty. Pekkala oli arvioinut puolueko- 
kouksen jälkeen, että tiedotusvälineissä oli 
suhtauduttu puoluekokoukseen aikaisempaa 
myönteisemmin, ja jopa valtakunnan suu- 
rimmassa lehdessä, Helsingin Sanomissa, oli 
ollut myönteinen pääkirjoitus maaseudun 
pelastamisesta.**' Kääriäinen pyrkikin täh- 
dentämään puolueen edustajille, että nykyi- 
sessä viestintämaailmassa jokainen poliitik- 
ko oli itse itsensä tiedottaja.” Puoluejohto 
myös tiivisti suhteitaan tiedotusvälineisiin, 
ja kokonaan uutena muotona kokeiltiin kut- 
sua tiedotusvälineiden edustajia kekriviikon 
juhliin. Paikalle saapuikin noin 150 tiedotus- 
välineiden edustajaa.3% 

Hankaluuksia oli lisäksi MTK:n kans- 
sa, ja puolue pyrki parantamaan suhteitaan 
myös sen suuntaan. Väyrynen oli todennut 
jo maaliskuussa, että MTK:n kanssa pitäisi 
järjestää yhteisneuvottelu. MTK:n puheen- 
johtaja oli haukkunut puoluejohdon hallitus- 
ratkaisun takia, ja myös puolueen ministerit 

olivat saaneet osansa Haaviston käsittelyssä, 
vaikka tämä olikin keskustapuolueen maa- 
taloustoimikunnan puheenjohtaja. Jokelas- 
takin keskusteluja tarvittiin, sillä ”MTK on 
pienentänyt Kepun kannatusta omaksi va- 
hingokseen” — kuten 1970-luvullakin. 394 

Keskustapuolueen työvaliokunta ja 
MTK:n edustajat pitivät yhteiskokouksen 
toukokuun lopulla. Haaviston puheista kuul- 
si kritiikki, ministerit eivät pitäneet riittävästi 
yhteyttä ja MTK:ssa ihmeteltiin, oliko kes- 
kustapuolueella aikomus luoda uusi profiili, 
joka jättäisi viljelijäväestön toisarvoiseen ase- 
maan. Väyrysestä maatalousväestön asema 
oli vaikea, kun sen määrä väheni. Siksi voimat 
oli käytettävä viisaasti. Sekä etujärjestön että 
keskustapuolueen tuli olla vahvoja, mutta 
työnjakoa tuli kehittää. Keskustapuolueen 
oli ollut pakko saada lisäkannatusta muualta 
asemien säilyttämiseksi, ja varsinkin presi- 
dentinvaihdoksen jälkeen puolueen asema oli 
tukala, selitti Väyrynen, sillä sekä vasemmisto 
että oikeisto käyttivät tilannetta hyväkseen. 
Puolue oli kahden rintaman rutistuksessa.3* 
Sorsa olikin todennut vain vähän aikaisem- 
min, että mikäli keskustapuolue kutistuisi ja 
kokoomus kasvaisi, oli SDP:n aika kysyä it- 
seltään, eikö se voisi olla hallitusyhteistyössä 
sellaisen ”*keskustan puolueen kanssa, jonka 
nimi on kokoomus”.3*$ 

Väyrysestä MTK ei helpottanut keskus- 
tapuolueen asemaa julkisuudessa. Hän 
mainitsi esimerkkinä ympäristöministeriö- 
kysymyksen, johon muilta puolueilta ei ollut 
saatu tukea keskustapuolueen alkuperäiselle 
kannalle, jossa maa- ja metsätalousminis- 

teriöstä olisi kehitetty luonnonvarainminis- 
teriö. Tämän takia oli tehty esitys erityisen 
ympäristönsuojeluministeriön perustami- 
sesta, jotta voitaisiin estää vasemmiston ja 
kokoomuksen ajama laaja-alainen ympäris- 
töministeriöhanke. Silti MTK arvosteli kes- 
kustapuolueen eikä kokoomuksen kantaa. 
Haavisto sanoi MTK:ssa tiedettävän keskus- 
tapuolueen olevan yleispuolue, mikä oli hyvä 
asia, mutta se hankaloitti yksittäisten maa- 
talousasioiden hoitoa. Erimielisyyttä saattoi 
syntyä, jos asioista ei sovittu etukäteen. Hän 
ehdottikin, että jatkossa järjestettäisiin 3-4 
kertaa vuodessa vastaava kokous kuin nyt, 
ja viittasi samalla SAK:n ja SDP:n tiiviim- 
pään yhteydenpitoon. Väyrynen muistutti, 
ettei ollut kertaakaan puheenjohtajana ar- 
vostellut julkisesti MTK:ta. Hän oli valmis 
yhteydenpidon tiivistämiseen ja toivoi, että 
keskustapuoluetta kohdeltaisiin julkises- 
ti ”tasavertaisesti muiden puolueiden kans- 
sa”. Konkreettiseksi tulokseksi keskustelusta 
jäi, että vastaavia kokouksia oli syytä pitää 
jatkossa säännöllisesti.” Vaikka tapaaminen 
ei keskustelun perusteella vaikuttanut mer- 
kittävältä, niin se oli. Keskustapuolue ja MTK 
tapasivat ensimmäistä kertaa vuosiin, vaikka 
jonkinlaisia yhteyksiä oli ollut olemassa.3* 


Yhdentyminen, mutta kenen ehdoilla 


Puolueen vanhat jännitteet nousivat uu- 
delleen pintaan, kun työvaliokunnassa kä- 
siteltiin puolueen valtuuskunnan vierailua 
Neuvostoliittoon. Valtuuskunnan puheen- 
johtajana toiminut Väyrynen kertoi kohtelun 

olleen joka puolella ystävällistä, Neuvosto- 
liitto ja NKP arvostivat keskustapuoluetta. 
Väyrynen oli päässyt tapaamaan myös ulko- 
ministeri Andrei Gromykon, ja tapaamises- 
ta annetussa tiedonannossa NKP totesi kes- 
kustapuolueen osuuden olleen ja olevan yhä 
näkyvä maiden välisissä suhteissa. Tämän 
jälkeen Väyrynen sanoi kertovansa seuraavat 
asiat hyvin luottamuksellisesti ja toivoi, ettei 
tietoja käytettäisi puolueen kannalta väärin. 
Hän kuvasi NKP-suhteiden olevan puolueel- 
le elintärkeät. Suhteet olivat rakentuneet hen- 
kilötasolla jo Kekkosen ja Korsimon ajoilta 
lähtien, ja 1970-luvulla niistä oli tullut puo- 
luetasolla viralliset. Keskustapuolue olikin 
Suomessa ainut ei-sosialistinen puolue, jolla 
oli tällaiset suhteet, ja se antoi etulyöntiase- 
man kokoomukseen nähden. Fdellistalvena 
NKP:ssa oli kuitenkin ollut hämminkiä, sil- 
lä Kuopion puoluekokoustapahtumat olivat 
saaneet NKP:n ihmettelemään, oliko keskus- 
tapuolue yhä Kekkosen puolue ja Kekkosen 
linjalla. Sittemmin epäilykset olivat kaikon- 
neet, mutta yhä tietysti seurattiin, mihin 
suuntaan puolue kävi. 

Näissä tiedoissa ei ollut mitään uutta ja 


ihmeellistä, mutta sitten Väyrynen jatkoi: 


keskustapuolueen taholta vierailun ai- 
kana korostettiin pyrkimystä yhtenäis- 
tää keskustapuolue Kekkosen linjalle. 
Päättäjäisillallisilla isännät perinteiseen 
tapaan korostivat keskustapuolueen edis- 
tyksellisen siiven eli ns. K-linjan merki- 
tystä suhteiden ylläpitämisessä. Myös 
perinteiseen tapaan eräiden henkilöiden 


nimet mainittiin tässä yhteydessä. Kes- 
kustapuolueen taholta korostettiin kes- 
kustapuolueen yhtenäisyyden rakenta- 
mista Kekkosen linjalla ja tämä ilmoitus 
pantiin myönteisesti merkille. Väyrynen 
totesi ymmärtäneensä asian niin, että mi- 
käli keskustapuolue kykenee eheytymään, 
NKP:n taholla on valmiutta hyväksyä se, 
että keskustapuolue kokonaisuudessaan 
on valmis toteuttamaan Kekkosen poli- 
tiikkaa. Jos keskustapuolue kykenee tä- 
män käytännössä osoittamaan, tullaan 
tämä asia myöntämään myös NKP:n 
taholta.?' 


Väänänen huomautti, että Virolainen painot- 
ti vaalikampanjassaan ulkopoliittisen linjan 
säilyttämisen tärkeyttä kaikin osin. Väyry- 
nen puolestaan korosti, että hänen kerto- 
mansa vastasi Neuvostoliitossa vallitsevaa 
ajattelutapaa. Väyrysestä keskustapuolueen 
sisäinen jakautuminen oli tulkittu menneinä 
vuosina ”Neuvostoliitossa myös ulkopoliit- 
tiseksi jakautumaksi, vaikka kaikki merkit- 
tävät voimat puolueessa ovat olleet viralli- 
sen ulkopolitiikan takana”. Yhtenäisyys oli 
hänestä nyt myös käytännössä osoitettava, 
ja hän myös lisäsi, että puolueen omaa ul- 
kopoliittista aktiivisuutta oli päätetty lisätä. 
Länsi-Euroopan keskustavoimia oli pyritty 
kokoamaan yhteistyöhön, mutta oli toimitta- 
va varovasti, koska näissä puolueissa esiintyi 
monenmoista ulkopoliittista ajattelua — eli 
NATO-maita. Väyrynen arvioikin, että kes- 
kustapuolueen oma ulkopoliittinen aktiivi- 
suus oli ollut Kekkosen presidenttikaudella 

liian passiivista. Vierailuselostuksensa lo- 
puksi Väyrynen vielä totesi, että hänen edellä 
kertomansa tiedot olivat avomielisiä ja luot- 
tamuksellisia, eikä hän toivonut niiden valu- 
van julkisuuteen miltään osin?" Julkisuuteen 
ne kuitenkin levisivät. 

Väyrynen valitti elokuun puoluehallituk- 
sessa, että Pirilä oli kirjoittanut vastoin sovit- 
tua valtuuskunnan matkasta Ilkkaan. Väy- 
rysestä lehden kirjoitus ei vastannut hänen 
antamaansa selostusta. Hän korosti yhtenäi- 
syyttä, eikä jaottelua esiintynyt. Pirilä vastasi, 
että kysymyksessä oli iso asia: ”puolueen si- 
säinen eheys sekä luottamus puolueen sisällä 
ja sen ulkopuolella” Hän sanoi yhä vieläkin 
ilmaistavan käsityksiä, jotka osoittivat ha- 
lua ylläpitää kahtiajakoa. Pirilästä kyseessä 
olevan kokouksen pöytäkirjasta ei käynyt 
ilmi puheenjohtajan nyt vakuuttama puhe 
yhtenäisyydestä. Hän kritisoikin, että ”Väy- 
rysen mukaan eheytymisen on tapahdut- 
tava K-linjan esittämällä linjalla. Tämä on 
järkyttävää. En voi olla puuttumatta asiaan, 
koska myös tulevaisuutta varten on kirjattu 
näkemys ulkopoliittisin perustein tapahtu- 
van jaottelun säilymisestä? Pirilä oli myös 
kirjoittanut näkemyksensä paperille, jonka 
halusi liitettäväksi kokouksen pöytäkirjaan. 
Väyrynen vastasi, että valtuuskunta korosti 
koko ajan puolueen olevan Kekkosen linjalla, 
ja Pirilä taas kirjoitti lehteen täysin päinvas- 
taisen selostuksen. Maanviljelijä ja Itä-Savon 
piirin puheenjohtaja Markku Lehtosaari tuli 
Väyrysen tueksi, mitään jaottelua ei todella- 
kaan tapahtunut. Asiasta ei kuitenkaan ryh- 
dytty pidempään keskusteluun. Pirilän mieli- 

pide vain liitettiin pöytäkirjaan Lehtosaaren 
puheenvuoron jälkeen.” Mistä kiistassa oli 
kyse? Ylireagoiko Pirilä vai mistä Väyrysen 
puheissa oli kysymys? 

Pirilän näkemys, että keskustapuolueen 
eheytymisen tuli tapahtua K-linjan ehdoilla, 
saa tukea työvaliokunnan pöytäkirjamerkin- 
nöistä. Väyrynenhän totesi ymmärtäneensä 
niin, että mikäli keskustapuolue ”kykenee 
eheytymään, NKP:n taholla on valmiutta 
hyväksyä se, että keskustapuolue kokonai- 
suudessaan on valmis toteuttamaan Kekko- 
sen politiikkaa. Jos keskustapuolue kykenee 
tämän käytännössä osoittamaan, tullaan 
tämä asia myöntämään myös NKP:n taholta.” 
Myös Väyrysen aikaisempi toiminta, muun 
muassa presidentinvaalien yhteydessä, tukisi 
tällaista tulkintaa. Väyrysestä Neuvostoliiton 
luottamus oli erittäin tärkeää puolueelle, ja 
vaikka Väyrynen pyrkikin puolueen aikai- 
semmista linjajaoista eroon, niin Neuvostolii- 
ton taholta tätä menneisyydestä kumpuavaa, 
aina Kekkosen ja Korsimon ajoilta nousevaa 
jakolinjaa nostettiin yhä esiin, halusi Väyry- 
nen sitä tai ei — kuten Väyrysen Neuvosto- 
liiton-matkan selostuksesta voi selvästi lu- 
kea." Suurin ongelma näyttikin olevan se, 
että Neuvostoliitossa haluttiin yhä painottaa 
vanhaa linjajakoa”+, eikä Väyrysellä ollut vä- 
lineitä tai asemia kumota NKP:n käsityksiä. 
Väyrysellä ei ollut mitään intressejä ylläpitää 
linjajakoa presidentinvaalien jälkeen, sillä ne 
vain heikensivät hänen asemaansa puolueen 
puheenjohtajana, varsinkin kun puolueen 
kenttä ei ollut K-linjan hallittavissa — mistä 
Virolaisen presidenttiehdokkuus oli tuore 

muistutus. Toisaalta myös Neuvostoliiton 
suuntaan Väyrysen oli säilytettävä kasvonsa 
ja luottamukselliset puoluesuhteet, joista taas 
K-linjan jatkuminen oli NKP:n edustajille 
varmin tae. 

Kysymys suhteista Neuvostoliiton edus- 
tajiin oli arka, mitä kuvastaa myös Väyrysen 
pyyntö vaieta keskustelun sisällöstä. Onkin 
ymmärrettävää, ettei Väyrynen halunnut 
julkisuuteen kuvaa, että keskustapuolueen 
K-linja oli yhä voimissaan ja että nimen- 
omaan sen suhteet Neuvostoliiton edustajiin 
kukoistivat. Juuri tällaisesta politiikan teko- 
tavasta kansa halusi eroon — olihan kansan 
suosikki Koivisto juuri todennut, ettei hä- 
nen suhteissaan itänaapuriin ollut kehumista. 
Erityisesti keskustapuolueen sisällä vanhat 
linjajaot nostattivat kuitenkin katkeruutta, 
eikä kyse ollut vain presidenttiehdokkaasta 
vaan ylipäätään puolueen sisäisistä henki- 
lövalinnoista. Ministerivalintoja tehdessä 
ja alemmallakin tasolla henkilöjä oli voitu 
raakata pois vihjaamalla, ettei tämä nautti- 
nut Neuvostoliiton luottamusta. Puolueen 
aikaisempien sisäisten tapahtumien valossa 
ei olekaan ihme, että Väyrysen selostus Neu- 
vostoliiton-matkasta ja erityisesti sen luotta- 
muksellisuudesta herätti närää. Lisäksi olen- 
nainen osa ongelmaa oli, että salakähmäinen 
vetoaminen Neuvostoliiton luottamukseen 
nostatti epäilyksiä sen mahdollisesta väärin- 
käytöstä. Epäilyksiä siitä, että sitä käytettiin 
vain verukkeena puolueen omien sisäisten 
valtaklikkien asemien vahvistamiseen. 

Pirilä nimenomaan katsoikin, että puo- 
lueen johto pyrki yhä vieläkin jaottelemaan 


puolueväkeä ulkopoliittisesti luotettaviin ja 
epäluotettaviin. Hänen mukaansa selonteos- 
ta kävi ilmi, että ”pitkäaikainen epäluulojen 
virittäminen niiden puolueen jäsenten ulko- 
poliittista luotettavuutta kohtaan, jotka eivät 
kuulu Väyrysen määrittelemään K-linjaan, 
on kantanut satoa myös NKP:n piirissä”? 
Tosiasiassa Väyrysellä ei ollut tällaisia asemia 
eli valtaa määritellä hyväksyttävä K-linja.*'* 
Sen sijaan Neuvostoliiton edustajien tavoite 
saattoi olla puolueen sisäisen hajaannuksen 
ylläpitäminen - kuten ylipäätänsä porvarilei- 
rin —, varsinkin sen jälkeen, kun Väyrynen oli 
avannut kokoomukselle hallitusovia kesän 
puoluekokouksessa. Kimmo Rentola on to- 
dennut, että KGB:n ohjekirjeessä elokuussa 
1982 todettiin, että residentuuran tuli jatkaa 
työtä, jonka tavoite oli ylläpitää porvarileirin 
hajanaisuutta ja varsinkin keskustaryhmien 
ja kokoomuksen ulkopoliittisia ristiriitoja.?? 


Keskustapuolueen ympäristöministeriö- 
malli ei saa kannatusta 


Vaikka keskustapuolueella oli yhä hanka- 
luuksia Kekkosen kauden jälkitunnelmissa, 
sujui eduskuntatyö puolueen näkökulmasta 
varsin hyvin. Puolueessa oltiin tyytyväisiä 
vuoden 1983 tulo- ja menoarvion yleislin- 
jaan, jossa jatkettiin puolueen tavoitteiden 
mukaista talous- ja veropolitiikkaa ja jonka 
seurauksena inflaatio oli hidastunut, alueelli- 
nen kehitys oli oikeudenmukaisempaa ja uu- 
sia työpaikkoja luotiin. Suurimmat vaikeudet 
ilmenivät ympäristöministeriön perustami- 
sessa. Ympäristöministeriökysymyksestä 

tuli vaikea, sillä siinä nousivat esiin puolueen 
sisäiset erimielisyydet ja kolmen suuren puo- 
lueen kiihtyvä kolmiodraama. 
Ympäristönsuojelulle oli yritetty löytää 
oikeaa hallintomallia jo 1970-luvun alusta 
lähtien, mutta asia ei ollut edennyt ristirii- 
taisten näkemysten vuoksi.” Hallituksen 
ohjelmassa sovittiin, että ympäristöministe- 
riöratkaisu vietäisiin eduskunnan ratkaista- 
vaksi. Hallituksen sisällä asiasta ei löydetty 
yksimielisyyttä, sillä vasemmisto ajoi niin 
sanottua laaja-alaista ympäristöministeriötä 
ja keskustapuolue puolestaan niin sanottua 
suppeaa ministeriötä. Keskustapuolueesta 
ympäristöministeriön alaan eivät kuulu- 
neet kaavoitus-, rakennus- ja asuntoasiat, 
mistä syystä mallia kutsuttiin suppeaksi. 
Väyrynen katsoikin työvaliokunnassa, että 
puolueen tuli nyt valmistella oma kantansa 
niin, että kokoomus joutuisi eduskunnassa 
temppelin harjalle ja kantamaan vastuun- 
sa ratkaisusta. Viljelijäväestö oli huolissaan 
siitä, miten ympäristöministeriö vaikuttaisi 
heidän toimintaansa muun muassa raskaan 
lupamenettelyn takia. Keskustapuolueessa 
nähtiin vaara, että viljelijäväestö siirtyisi ää- 
nestämään kokoomusta näkemättä sitä, että 
kokoomus oli itseasiassa ympäristöminis- 
teriöasiassa lähempänä vasemmistoa kuin 
keskustapuolue. Uhkakuvana oli myös, että 
puolue joutuisi ympäristönsuojelukysymyk- 
sissä vastustajan maineeseen. Aihe kiinnosti 
erityisesti nuoria.” Koijärven myötä päätään 
voimakkaasti nostanut vihreä liike vetikin 
puoleensa erityisesti nuoria kaupunkilaisia, 
mutta toiminnan fokus oli kansalaisaktiivi- 

suudessa ja elämäntapakokeilussa, eivätkä 
ympäristöministeriön kaltaiset kysymykset 
saaneet liikkeessä jalansijaa — eikä puolueella 
ollut vielä edes kansanedustajia." 

Kysymys ympäristöministeriöstä eteni 
keskustapuolueen sisällä takkuisasti. Väyry- 
nen totesi työvaliokunnassa, että hän oli pe- 
rehtynyt asiaan hyvin ja suppea ministeriö 
oli vaihtoehdoista paras. Hän toivoi edus- 
kuntaryhmältä asiassa yksimielisyyttä. Kes- 
kustapuolueen, kokoomuksen, teollisuuden 
ja MTK:n kesken käytiin parhaillaan neu- 
votteluja yhteisen linjan löytämiseksi. Väyry- 
nen oletti, että maa- ja metsätalousministeri 
Tähkämaa esittäisi vielä lähipäivinä omaa 
malliansa eli maatalousministeriön kehittä- 
mistä ympäristöministeriön perustamisen 
sijaan. Väyrysestä ministereiden tulisi kui- 
tenkin olla hallituksessa yksimielisesti sup- 
pean ministeriön kannalla. Eduskuntaryh- 
män puheenjohtaja Ruokola taas ei uskonut 
suppean ympäristöministeriöratkaisun me- 
nevän läpi eduskunnassa. Hän katsoi, että 
keskustapuolueen tulisi avartaa kuvaansa 
ja ympäristöministeriökysymys olisi siihen 
sopiva. Ruokola tarkoitti kuvan avartamista 
käytännössä Etelä-Suomessa, vaikka hän ei 
sitä ääneen sanonutkaan. Ruokola huomautti, 
että eduskuntaryhmällä oli paljon sananval- 
taa asiassa. Väyrynen taas näpäytti takaisin, 
ettei ollut puolueen edun mukaista, jos joku 
sen edustajista yhtyisi SDP:n kantaan.?? 

Nuorten edustaja Vanhanen katsoi, että 
ympäristöministeriöasia oli ihmisille symbo- 
likysymys, ja hänestä kannatti harkita, tulisi- 
ko eduskuntaryhmän jäsenille antaa asiassa 

vapaat kädet. Hän myös kertoi aikovansa esit- 
tää puoluevaltuuskunnalle, että keskustapuo- 
lueelle laadittaisiin eräänlainen ekologinen 
julistus periaateohjelman lisäksi. Kääriäisen 
mielestä puolueen kannatti esiintyä asiassa 
mahdollisimman yhtenäisesti. Hän arvioi 
yhtenäisyyden olevan saavutettavissa par- 
haiten suppean mallin kautta. Ruokola taas 
ei uskonut yhtenäisyyteen. Eduskuntaryh- 
män sihteeri Mikko Tuohi kommentoikin, 
että ryhmässä oli kannatusta niin Ruokolan, 
Väyrysen kuin Tähkämaan mallille. Väyry- 
nen huomautti ärtyneenä, että kysymys oli 
valmisteltu keskustapuolueessa poikkeuksel- 
lisen hyvin yhdessä asiantuntijoiden kanssa. 
Puolueen ympäristöpoliittinen toimikunta 
oli esittänyt, että ympäristöministeriö tuli 
perustaa ja siitä tulisi muodostaa toimialal- 
taan ”suppea pilaantumiskysymyksiä” eli ve- 
siensuojelua, jätehuoltoa, ilmansuojelua ja 
kemiallisten aineiden ympäristövaikutuksia 
käsittelevä ministeriö. 

Ruokolan ja Tähkämaan kannat olivat 
ääripäissä. Tähkämaa ajoi yhä, että maa- ja 
metsätalousministeriöstä muodostettaisiin 
laaja luonnonvarainministeriö. Väyrynen 
yritti selittää, että se ei valitettavasti menisi 
läpi. Siksi hän oli esittänyt kompromissiksi 
suppeaa mallia.3** Väyrysen esittämä suppea 
malli oli perustunut poliittisiin realiteettei- 
hin. Oli nähty, ettei keskustapuolueen alku- 
peräinen malli menisi muissa puolueissa 
läpi. Nyt suppealle mallille ei kuitenkaan 
löytynyt edes omasta puolueesta yksimielistä 
tukea. Väyrynen esittikin toivomuksen, ettei 
Tähkämaa esittäisi kantaansa julkisesti eikä 


myöskään kukaan puolueesta esittäisi laajaa 
mallia. ”Pyritään yksimielisesti ajamaan lin- 
jaa, joka puolueessa ja ryhmässä on ollut esillä 
jo vuoden verran; Väyrynen totesi. Ryhmässä 
ei kuitenkaan löydetty yhteistä kantaa, vaikka 
Väyrynen yritti vedota asiantuntijoiden nä- 
kemyksiin ja siihen, että Suominen ja RKP 
yrittivät saada oman ryhmänsä keskustapuo- 
lueen mallin taakse. Ruokola vain vastasi, että 
kokoomus hajoaisi kysymyksessä. %* 

Puoluevaltuuskunta antoi kokouksessaan 
tukensa suppealle ministeriölle, mutta edus- 
kuntaryhmässä asiassa ei edistytty. Ruokolal- 
ta ja Kuuskoski-Vikatmaalta löytyi ymmär- 
rystä laajemmalle mallille, ja osa ryhmästä, 
kuten Mauno Manninen ja Kaarna, taas 
olivat suppeaa mallia tiukemmalla kannal- 
la. Kaarnaan yhtynyt Manninen näki SDP:n 
vain haluavan itselleen lisää valtaa. Vesteri- 
nen taas moitti, että Ruokolan kannanotto 
oli ”sotkenut kenttää”, ja viljelijäväestö oli 
tilanteesta hermostunut.” Ruokola oli esit- 
tänyt puheessaan laaja-alaista ministeriötä, 
joka oli herättänyt kritiikkiä MTK:ssa.$ 
Erimielisyyksistä huolimatta ryhmä antoi 
Väyryselle valtuudet käyttää ryhmäpuheen- 
vuoron kompromissilinjalta eli suppean ym- 
päristöministeriön pohjalta eduskunnassa. 
Tällaisesta oli sovittu jo 23.4.1982 puoluehal- 
lituksessa, joskin Tähkämaa oli jättänyt omat 
varauksensa. Paineet asian ympärillä kävivät 
kuumina. Väyrysen ryhmäpuheenvuoroa 
kannattanut Pekkarinen totesi, että ”MTK 
on ajanut linjaa, että kansanedustajat, jotka 
uuden ministeriön kannalla, on pudotettava 
pois eduskunnasta”. 

Hallitus antoi toukokuun alussa eduskun- 
nalle tiedonantona kolme eri ympäristömi- 
nisteriömallia. Ensimmäinen vaihtoehto oli 
SDP:n ajama laaja malli, jolle myös SKDL 
antoi tukensa. Keskustapuolueen mallissa 
ympäristöministeriöstä oli jätetty pois kaa- 
voitus, rakentaminen ja asuntoasiat. Näiden 
sijaan ympäristöministeriön tehtäviin olisi 
pitänyt sisällyttää kemikaalien aiheuttamien 
terveyshaittojen torjunta, säteilyturvallisuus 
sekä ydinjätehuolto ja ydinenergian käytön 
valvonta. Kolmas vaihtoehto perustui RKP:n 
ajamaan malliin, jossa keskustapuolueen 
mallia oli täydennetty lisäämällä siihen vielä 
maa- ja metsätalousministeriön alaan kuulu- 
vat luonnonsuojelutehtävät.s? Myös keskus- 
tapuolueen nuoret katsoivat, että nämä tulisi 
siirtää uuden ministeriön alaan." 

Väyrynen totesikin eduskunnassa, että 
keskustapuolue oli mahdollisesti valmis lä- 
hestymään RKP:n mallia, jos ympäristön- 
suojeluministeriön ja toisaalta maatalous- 
ministeriön sekä metsähallituksen kesken 
löydettäisiin luonnonsuojeluasioissa hyvä ja 
toimiva työnjako. Maa- ja metsätalousminis- 
teri Tähkämaa taas piti eduskuntakäsittelys- 
sä kiinni omasta mallistaan.?? Tiedonannon 
jälkeen kokoomuksen eduskuntaryhmä esitti 
keskustapuolueelle kutsun ei-sosialististen 
puolueiden ympäristöministeriöneuvot- 
teluun. Aloitteentekijänä toimi kokoo- 
muksen eduskuntaryhmän puheenjohtaja 
Sillantaus, jota puheenjohtaja Suominen 
tuki - mutta kokoomuksenkin ryhmä oli 
sisäisesti hajanainen. Perustuslakivaliokun- 
nan puheenjohtaja Erkki Pystynen (kok.) 

oli lähtenyt viemään asioita SDP:n mallin 
suuntaan. Pystynen oli sivuuttanut muiden 
valiokuntien kuulemisen ja kiirehtinyt asian 
käsittelyä.4 Keskustapuolueen edustaja pe- 
rustuslakivaliokunnassa, Juhani Tuomaala, 
valittikin toukokuun lopulla, että valiokun- 
nassa oli kohta kuultu kaikki asiantuntijat ja 
tilanne oli vaikea. Kokoomus oli ratkaisevas- 
sa asemassa siinä, menisikö vasemmiston 
ajama kanta läpi vai ei. Ratkaisuksi kokoo- 
mus esitti, että hallitus asettaisi välittömästi 
parlamentaarisen toimikunnan, joka selvit- 
täisi kiistanalaisia kysymyksiä, kuten kaavoi- 
tus-, rakennus- ja asuntoasioiden liittämistä 
ympäristöministeriöön.”* Täten kokoomus 
säilytti muodollisesti yhtenäisyytensä asiassa. 
Keskustapuolueen näkökulmasta taas kokoo- 
mus vain lykkäsi ratkaisuaan. 

Suomenmaan mukaan päätös oli kompro- 
missi kokoomuksen ”ympäristösiiven”; joka 
tuki SDP:tä, ja muiden keskustapuolueen 
kantaa tukevien kesken. Matti Ahteen (SDP) 
taas kerrottiin kimpaantuneen asiasta ja syyt- 
täneen, että ympäristöministeriökysymykses- 
tä oltiin tekemässä hallituskysymystä. Ahde 
viittasi Väyrysen äskettäiseen haastatteluun, 
jossa hän katsoi tämän antaneen ymmärtää, 
että kokoomuksen hallituskelpoisuus riip- 
pui suhtautumisesta ympäristöministeriöön. 
Ahde antoi oman ukaasinsa: ”Jos kyse on yh- 
den puolueen hallitukseen pääsystä, kysyä 
sopii, kuka voi lupauksen yksin lunastaa? 
Pelissä katsottiin siis olevan jo tulevat halli- 
tusratkaisut. 

Keskustapuolueen eduskuntaryhmä 
päätti pyrkiä yhteiseen ratkaisuun ei-sosia- 

lististen puolueiden kanssa, vaikka merkit 
viittasivatkin siihen, että kokoomuksen 
eduskuntaryhmä oli SDP:n mallin takana. 
Keskustapuolueen ja kokoomuksen yhteistyö 
saikin heti kolauksen liberaalien taholta — tai 
kokoomus sai ainakin siitä hyvän syyn kart- 
taa yhteistyötä. LKP:n edustaja jätti porva- 
ripuolueiden yhteistyöryhmässä varauksen 
yhteiseen ehdotukseen: liberaalien mielestä 
kaavoitus tuli liittää ympäristöministeriön 
alaan. Tämän jälkeen monet kokoomuksen 
edustajat edellyttivät, että liberaalien tuli 
olla porvarien yhteisen ehdotuksen takana 
tai he varaisivat mahdollisuuden harkita 
oman kantansa uudelleen. Ben Zyskowicz 
taas ”korosti tärkeäksi saada tietää puolueen 
puheenjohtaja Suomiselta sen, oliko kokoo- 
muksen puoluejohdon ja keskustapuolueen 
puoluejohdon välillä keskusteltu ympäristö- 
ministeriöstä eräänlaisena hallitusyhteistyön 
koepallona”.3 

Kokoomuksen eduskuntaryhmä antoi 
julkilausuman, että se edellytti keskustapuo- 
lueen eduskuntaryhmän pysyvän kokonai- 
suudessaan porvarillisen yhteisehdotuksen 
takana.“ LKP ja SMP tekivät silti omat vasta- 
ehdotuksensa porvarienemmistön mietin- 
töön. Ulospäin tilanne näytti kuitenkin vie- 
lä siltä, että keskustapuolueen ajama malli 
etenisi. Eduskunta päätti keskustapuolueen 
ja kokoomuksen äänin kevätkauden vii- 
meisessä istunnossa ympäristöministeriön 
perustamisesta siten, että sen hallinnollinen 
malli jäi avoimeksi ja siitä päätettäisiin par- 
lamentaarisessa komiteassa.’ Komitean työ 


ajautui kuitenkin keskustapuolueen osalta 


hyvin nopeasti umpikujaan. Keskustapuo- 
lueen ja RKP:n jäsenet erosivat komiteasta 
suuttuneena siitä, että komitean kokoomus- 
lainen puheenjohtaja Pystynen oli ryhtynyt 
teettämään komiteassa päätöksiä ilman, että 
eduskunnan edellyttämiä selvityksiä oli en- 
sin hankittu. Komitean jäsenenä toiminut 
agrologi Martti Pura on todennutkin, että 
keskustalaisille kävi pian selväksi pelin henki. 
Kokoomus ja SDP olivat sopineet etukäteen 
ympäristöministeriön tehtävistä ja raken- 
teesta 3 

SDP:n puoluesihteeri suorastaan ihmet- 
teli SDP:n menestystä ympäristöministeriö- 


kysymyksessä: 


Kun me puoluetoimikunnassa keväällä 
keskusteltiin ja kovasti korostettiin sitä, 
että tärkein tavoite meillä on särkeä Kes- 
kustapuolueen ja Kokoomuksen yhteistyö 
ympäristökysymyksissä, niin ihan täm- 
möiseen me emme olisi uskoneet, että se 
johtaisi jopa Keskustapuolueen ulosmars- 
siin komiteasta ja Kokoomuksen tuloon 


samaan rintamaan meidän kanssamme 34 


SDP oli onnistunut luomaan kiilan keskusta- 
puolueen ja kokoomuksen välille, minkä 
jälkeen keskustapuolueen kannat ympäris- 
töministeriökysymyksessä hajosivat jälleen. 
Kesäkuussa oli näyttänyt siltä, että keskusta- 
puolue löytäisi yhtenäisen kannan, kun sitä 
haettiin yhdessä ei-sosialististen ryhmien 
kanssa.3 Väyrynen informoi työvaliokun- 
nassa, että puolueen edustajien poislähtöä 
komiteasta ei ollut ilmoitettu etukäteen 

puolueen johdolle. Ministeriryhmässä asias- 
ta oli tiedetty, mutta Väyrysen tiedon mukaan 
selvää kantaa ei ollut otettu. Jälkiviisaasti oli 
myös todettu, että komiteasta olisi pitänyt 
lähteä ennen äänestyksiä, joissa SDP ja ko- 
koomus ratkaisivat ympäristöministeriön 
alan, sillä ”oikea hetki olisi kai ollut silloin, 
kun komitea päätti olla kuulematta asiantun- 
tijoita ja alkoi valmistella äänestyksiä minis- 
teriön toimialasta”. Väyrynen oli kuitenkin 
tyytyväinen siihen, että puolueen kanta oli 
tullut tiedotusvälineissä kohtalaisen hyvin 
esiin, ja myös RKP:n edustajan liittyminen 
keskustapuolueen rinnalle oli parantanut 
asemia ”tiedotussodassa”. Per-Edvin Persson 
oli eronnut komiteasta yhtä aikaa Puran ja 
Tuomaalan kanssa.?** Keskustapuolueen ja 
RKP:n ministerit olivat vaatineetkin Pysty- 
sen eroa komiteasta ehtona sille, että heidän 
puolueensa palaisivat komiteaan.” Tällä ei 
kuitenkaan ollut vaikutusta hallituskump- 
pani SDP:hen tai kokoomukseen — keskusta- 
puolue ja RKP jätettiin muitta mutkitta 
ulkopuolelle. 

Keskustapuolueen eduskuntaryhmä hy- 
väksyi kannanoton, että se edellytti hallituk- 
sen sisällyttävän ensi vuoden tulo- ja meno- 
arvioon ympäristöministeriön perustamisen 
eduskunnan päätöksen mukaisesti.’ Puolue 
antoi tukensa ympäristöministeriön perus- 
tamiselle, vaikka siitä olikin nyt tulossa laaja 
ympäristöministeriö. Keskustapuolueen ja 
kokoomuksen aiempi yhteisymmärrys oli 
perustunut puolueiden puheenjohtajien, Suo- 
misen ja Väyrysen, yhteistyöhön. Pystynen 
vei kuitenkin oman mallinsa läpi komiteas- 

sa 39 Suomenmaassa katsottiinkin, että ympä- 
ristöministeriöpäätöksessä näkyi punamusta 
allianssi, SDP:n ja kokoomuksen keskittämis- 
into. Suomisen mielenmuutoksen takana 
taas olivat mitä ilmeisemmin hallituspoliitti- 
set laskelmat, jotka olivat keikauttaneet SDP:n 
ajaman mallin taakse. Suominen oli pitänyt 
jo 18.8.1982 kokoomuksen eduskuntaryh- 
mälle katsauksen, jossa hän totesi pitävänsä 
todennäköisimpänä, että ympäristöministe- 
riökomitean kannaksi muotoutuisi laajempi 
vaihtoehto. Kuvaavasti heti perään hän arvioi 
Suomessa olevan 1990-luvun alussa kaksi yli 
30 prosentin kannatuksen puoluetta, SDP ja 
kokoomus, ja näiden lisäksi kaksi alle 15 pro- 
sentin puoluetta, keskustapuolue ja SKDL." 
Ovi hallitukseen näytti avautuvan todennä- 
köisemmin SDP:n kautta, joka oli paitsi presi- 
denttipuolue myös kannatukseltaan suurempi 
kuin keskustapuolue. SDP:n puheenjohtaja 
Sorsa antoikin kuin vakuudeksi julkisuuteen 
lausunnon, ettei Suomessa ollut puolueita, 
jotka eivät kelpaisi hallitukseen. 

Asia eteni lopulta siten, että hallitus antoi 
eduskunnalle esityksen ympäristöministe- 
riön perustamisesta suppeana keskiryhmien 
voimin. Kokoomuksen kannan takia edus- 
kunnassa oli nyt kuitenkin enemmistö laajan 
ympäristöministeriön takana. Eduskunta hy- 
väksyi ympäristöministeriön perustamista ja 
sen toimialaa koskevan lain vasemmiston ja 
kokoomuksen sopimassa muodossa, laajana 
ympäristöministeriönä. Ratkaisu hyväksyt- 
tiin vasemmiston, kokoomuksen, keskusta- 
puolueen neljän liberaalijäsenen ja kahden 

Ympäristöministeriökiista voidaan näh- 
dä prismana, jossa heijastuivat keskusta- 
puolueen vaikeudet ja asema ennen vuoden 
1983 eduskuntavaaleja. Keskustapuolue oli 
asian vuoksi heikoilla erityisesti Etelä-Suo- 
messa. Väänäsestä ihmiset ymmärsivät asian 
niin, että keskustapuolue vastusti ympäris- 
tönsuojelua, kun se pyrki torjumaan laajan 
ympäristöministeriön. Kysymys ympäristö- 
ministeriön alasta oli hyvin monimutkainen, 
eikä puolue saanut viestiään läpi mediassa. 
Suppea-termin käytöllä puolue leimautui 
ympäristökysymyksessä jarrumieheksi.*s 

Kysymys oli myös puolueen sisällä han- 
kala. Vihreä aalto oli lyönyt läpi puolueen 
nuorissa 1970-luvulla, ja Väyrynen oli ol- 
lut Risto Volasen kanssa yksi keskeisimpiä 
vihreän ideologian kehittäjiä. Periaateoh- 
jelmassa oli juuri vahvistettu, että vihreys, 
luonnontaloudellisesti kestävä yhteiskunta- 
kehitys, oli puolueen aatteellinen kivijalka. 
Ohjelmassa ymmärrettiin, että ympäristön 
ja talouden suhteesta tulisi keskeinen poli- 
tiikan ”draiveri” - vanhentuneen sosialismi- 
kapitalismi-jaon sijaan, joissa molemmissa 
korostui materialistinen yhteiskuntakehitys. 
Sosialismipelko vaikutti kuitenkin yhä puo- 
lueen perinteisessä kannattajakunnassa, jossa 
pelättiin MTK:n lietsomana, että sosiaalide- 
mokraatit saisivat siitä välineen kontrolloida 
maaseudun väestön elämää. Keskisuomalai- 
sessa ihmeteltiinkin, että MTK asettui aluksi 
jyrkästi laajaa ympäristöministeriötä vastaan, 
mutta kun kokoomus hyppäsi asiassa SDP:n 
mukaan, niin MTK vaikeni. Päinvastaisessa 
tilanteessa MTK:n koko koneisto epäilemättä 


todistaisi ”jyräävällä voimallaan keskustan 
sosialisoivan maamiehen oikeuksia” ja ko- 
koomuksen sentään puolustavan yksityis- 
omistusta. 

Väyrynen oli pyrkinyt kompromissiin 
puolueen sisällä saaden tukea puoluehal- 
litukselta. Väyrysen mallilla oli tähdätty 
puolueen yhtenäisyyden säilyttämiseen, 
varsinkin kun puolueen vankin tukijalka eli 
viljelijäväestö suhtautui epäillen ympäristö- 
ministeriöön, mikä olisi saattanut kostautua 
vaaleissa. Väyrysen ja keskustapuolueen ase- 
mat olivat kuitenkin ratkaisun osalta heikot, 
sillä SDP:llä oli presidenttipuolueena valtti- 
kortit käsissään, ja sillä oli vaikutusta kokoo- 
muksen laskelmiin. Väyrynen yritti, mutta 
ei saanut vedettyä kokoomusta yhteisrinta- 
maan. Politiikassa elettiin murroskohdassa, 
jossa ideologiset näkökohdat ja valtapoliit- 
tiset laskelmat velloivat voimakkaasti suun- 
taan ja toiseen. Väyrysen vaakakupissa pai- 
noivat puolueen yhtenäisyys ja vaalituloksen 
varmistaminen — ei ympäristöpuolueimagon 
vahvistaminen, joka vallitsevassa poliittises- 
sa tilanteessa olisi kaiken lisäksi tarkoittanut 
leimautumista SDP:n apupuolueeksi. 

Eduskuntaryhmän puheenjohtaja Ruoko- 
lan laskelmissa taas painoivat puolueen 
ympäristöpuolueimago, eteläisen Suomen 
äänestäjien kosiskelu ja yhteistyösuhteet 
SDP:hen. Ruokolan linja olisi ollut tur- 
vallisempi vaihtoehto punamultayhteistyön 
jatkon kannalta, vaikka itse vaalituloksen 
kannalta se olisi voinut johtaa takaiskuun: 
keskustapuolueen peruskannattajoukko 
olisi saattanut reagoida voimakkaasti ja 

Timo 
Kietäväinen 


eduskuntaan toimimaan 


— alueellisen eriarvoisuuden poistamisen 

— oikeudenmukaisen sosiaalipolitiikan 

— työttömyyden, erityisesti nuoriso- 
työttömyyden poistamisen ja 

— Mikkelin läänin tulevaisuuden puolesta 


KESKUSTA - vihreä liitto elämän puolesta 


Ydinvoimaan kielteisesti suhtautuva Timo Kietäväi- 
nen valittiin eduskuntaan Etelä-Savosta vuoden 
1983 vaaleissa. KMA. 

kokoomus olisi profiloitunut äänestäjille ai- 
noana selvänä vaihtoehtona SDP:lle, eli ris- 
kinä oli kannatuksen romahdus - ja sitä tietä 
hallitusasemien menetys. 
Keskustapuolueen ympäristöimago jau- 
hautui ajan poliittisten voimien puristuksessa, 
eikä tulevaisuus näyttänyt yhtään helpom- 
malta. Ydinvoimakysymys oli nousemassa 
seuraavaksi kuumaksi kysymykseksi, ja 
siinä puolueen nuoret olivat ehdottoman 
kielteisellä kannalla. Puolue, mukaan lukien 
puheenjohtaja Väyrynen, oli periaatteessa 
profiloitunut ydinvoiman vastustajaksi. Kes- 
kustapuolue oli ottanut vuoden 1980 puolue- 
kokouksessa kielteisen kannan ydinvoimaan. 
Kanta oli kuitenkin syntynyt erikoisen sattu- 
man kautta. Suomenmaan päätoimittaja Lauri 
Kontro kirjoitti tästä myöhemmin puolueen 
pää-äänenkannattajassa. Hän istui yhdessä 
Timo Kietäväisen kanssa puoluekokouksen 
poliittisessa valiokunnassa ja kirjoitti tämän 
kanssa kielteisen lauseen: ”Väyrynen vastus- 
ti ydinvoiman vastustamista jo silloin. Hän 
joutui kuitenkin poistumaan kesken saliin 
eikä saanut tahtoaan läpi. Salissa ei kukaan 
enää puuttunut ydinvoimalle kielteiseen 


kantaan?3? 


SKDL:n vaikeudet 
hyödyttävät keskustaa 


Pahimman kriisin Sorsan III hallituksen ai- 
kana aiheutti devalvaatio. Taloustilanne oli 
heikko, maailmantalouden taantuma jatkui 
ja idänkaupan vahvin kasvu oli ohi. Hallitus 
tähtäsi vakaaseen markan kurssiin, mutta al- 

kusyksyyn mennessä huhut devalvoinnista 
olivat kasvaneet ja Suomen Pankin valuut- 
tavaranto väheni vauhdilla. Maan kilpailu- 
kyvyn turvaamiseksi Suomen Pankin johto- 
kunta alensi markan arvoa neljä prosenttia 
suhteessa muihin valuuttoihin 6. lokakuuta 
1982, mihin pankilla oli oikeus niin sanotun 
valuuttaputken sisällä. Yleisten talouspoliit- 
tisten vaikutusten takia pankin johtokunta oli 
kuitenkin yhteydessä hallitukseen, erityisesti 
pääministeri Sorsaan ja valtiovarainministeri 
Pekkalaan. Pekkala hyväksyi toimenpiteen, 
joskin hän olisi halunnut odottaa Ruotsin 
toimivan ensin. Hallitus tuki päätöksen jäl- 
keen kurssitarkistusta marraskuun loppuun 
ulottuvalla hintasululla. Tilanne kuitenkin 
muuttui nopeasti, kun Ruotsin uusi hallitus 
devalvoi pian tämän jälkeen 16 prosentilla. 
Tämä tarkoitti sitä, että Suomen hallituksen 
oli ryhdyttävä pikaisesti pohtimaan toimen- 
piteitä kilpailukyvyn parantamiseksi, mikä 
johti hallituskriisin esivaiheisiin.?** 

Aluksi oli näyttänyt siltä, että hallitukses- 
sa löytyisi yhteisymmärrys Suomen deval- 
vaatioprosentin suuruudesta ja teollisuuden 
saamista tukitoimenpiteistä. Sorsa informoi 
presidentti Koivistoa sunnuntaina 10. loka- 
kuuta, että hallitusosapuolet olivat hahmo- 
telleet edellisiltana pakettia vastauksena 
Ruotsin devalvaatioon, mutta SKP:n poliit- 
tinen toimikunta oli kuitenkin seuraavana 
aamuna kieltäytynyt hyväksymästä sitä. Nyt 
kaatajat esittivät, että devalvaatioprosentin 
tuli olla alhaisempi, ja myös teollisuuden 
saamien etujen suhteen oltiin epäröiväl- 
lä kannalla. Sorsa oli vastannut tähän, että 


asiasta oli päätettävä yksimielisesti eli asia oli 
hallituskysymys. Hallitus päättikin samana 
päivänä kuuden prosentin devalvaatiosta ja 
siihen liittyvistä muista toimista. Päätös syn- 
tyi äänin 14-2, SKDL:n työvoimaministeri 
Jouko Kajanoja ja liikenneministeri Jarmo 
Wahlström äänestivät vastaan. Tuloksena oli 
hallituskriisi." 

Keskustapuolueen työvaliokunta käsitteli 
tilannetta keskiviikkona 13.10., jolloin Väy- 
rynen totesi puolueen kannan olleen selvä 
talouspoliittisia ratkaisuja koskien. Ruotsia 
oli seurattava, ettei sille syntyisi kilpailu- 
etua. Sen sijaan iloinen yllätys oli ollut se, 
että ”SDP oli valmis täyskäännökseen deval- 
vaatioon liittyneissä liitännäisratkaisuissa”. 
Pöytäkirjasta ei selviä, mitä Väyrynen liitän- 
näisratkaisuilla tarkasti ottaen tarkoitti, mut- 
ta työvaliokunnan kannanotossa painotettiin 
keskustapuolueen arvostavan erityisesti sitä, 
että hallitus tässä yhteydessä päätti pysyväs- 
ti parantaa yritystoiminnan edellytyksiä ja 
työllisyyttä alentamalla työvoimakustannuk- 
sia, keventämällä tuntuvasti tuotannollisten 
investointien liikevaihtoverotusta sekä siir- 
tämällä verotuksen painopistettä välillisen 
verotuksen suuntaan. Nämä olivat kaikki 
toimenpiteitä, joita keskustapuolue oli pit- 
kään vaatinut. Lisäksi kannanotossa vaadit- 
tiin, että devalvaatiopakettia tuli täydentää 
malttillisilla, pienituloisia suosivilla tulorat- 
kaisuilla ja erityisesti lapsiperheiden asemaa 
olisi helpotettava.3* 

Tähkämaa taas huomautti, että maata- 
louden osalta devalvaatiopaketti oli huono, 
ja myös MTK protestoi sitä vastaan. Heikki 

Haavisto on myöhemminkin kritisoinut, että 
keskustapuolue kulutti kaiken voimansa teol- 
lisuuden tukipakettiin, vaikka kustannukset 
nousivat devalvaation takia maataloudessa. 
Väänänen oli huolissaan työvaliokunnassa 
Kansaneläkelaitoksen ja erityisesti eläkeuu- 
distuksen kolmannen vaiheen toteutumi- 
sesta ratkaisujen myötä. Väyrynen vakuutti 
Väänäselle, etteivät devalvaatioratkaisut veisi 
pohjaa kansaneläkeuudistukselta. Sen sijaan, 
mitä tuli itse hallituskriisin ratkaisuun, oli 
se Väyrysen mukaan yhä epäselvä. Kommu- 
nistit olivat sanoneet haluavansa neuvotella, 
mutta ratkaisuja ei ollut esitetty. Hänestä 
SDP ja keskustapuolue eivät voineet peräy- 
tyä. Pääministeri taas oli arvioinut, ettei 
ratkaisua syntyisi. Hallitus ei kuitenkaan 
hajonnut. 

Sorsa päättikin sallia erimielisyyden, 
mikä oli Väyrysestä omituista ja ylipäätään 
vastoin hallituksen menettelytapasopimus- 
ta. Sorsan ratkaisu oli tullut Väyryselle it- 
selleenkin yllätyksenä. Hän oli kuullut siitä 
vasta päätöksen jälkeen, kun se oli annettu 
julkisuuteen. Väyrynen arvioi silti, ettei puo- 
lueella ollut muuta mahdollisuutta kuin hy- 
väksyä tapahtunut tosiasiana.’ Väyrysen nä- 
kemys hyväksyttiin työvaliokunnassa, vaikka 
Tähkämaata tilanne ärsyttikin. ”Äänestäjä- 
kentässä katsotaan nyt, että kommunistit 
saavat temppuilla miten tahansa” Tähkämaa 
sanoi. Ratkaisut olivat menneet hänestä ko- 
koomuksen kannalta täysin nappiin. Ollila 
taas ei ymmärtänyt Tähkämaan purkausta 
ja kehotti katsomaan ratkaisujen sisältöä. 
Arne Berner (LKP) yhtyi Ollilaan: ”Tehdyt 

ratkaisut ovat kansakunnan kannalta hyviä, 
mikä on paljolti keskustapuolueen ansiota. 
Keskustapuolue taivutti ensin SDP:n, jonka 
tehtäväksi jää taivutella SKDL, joka myös nyt 
on pakotettu tähän politiikkaan mukaan?” 
Itse ratkaisujen osalta keskustapuolue oli 
siis voittanut, lukuun ottamatta maatalout- 
ta, vaikka ulospäin tilanne näytti siltä, että 
puolueen oli nieltävä, mitä hallituksen va- 
semmistopuolueet keskenään sopivat. 

SKDL jatkoi hallituksessa, mutta sen saa- 
ma erivapaus devalvaatioratkaisussa vaikutti 
jälkikipinöinä koko loppuvuoden. Lopulta 
puolustusmäärärahoista muodostui kyn- 
nyskysymys, jonka seurauksena SKDL ero- 
si hallituksesta.3** Väyrynen totesi uudesta 
hallituskriisistä, että se tuli yllättäen, vaikka 
sillä olikin pitkä tausta. Hän kertoi keskusta- 
puolueen antaneen pääministerin määritel- 
lä suhtautumisen SKDL:ään, eikä puolueen 
kanta ollut tiukempi tai väljempi. Presidentin 
tiedusteluun keskustapuolueelta, voitaisiin- 
ko hallitusyhteistyötä jatkaa ilman SKDL:ää, 
puolue oli vastannut myönteisesti. Samalla 
oli korostettu enemmistöhallituksen tarpeel- 
lisuutta ja sen seurauksena LKP:n mukaan 
ottamista hallitukseen 37 

SDP oli esittänyt, että heidän tuli saada 
SKDL:ltä vapautuvat salkut ja mahdollises- 
ti yksi keskustapuolueen ministerisalkuista 
tulisi siirtää LKP:lle. Melko nopeasti SDP 
oli kuitenkin taipunut siihen, että ammat- 
tiministeristä luovutaan eli Esko Rekolan 
paikka annettaisiin liberaaleille. Sen sijaan 
kaikki muut keskustapuolueen salkkumuu- 
tosehdotukset torjuttiin. Ministeriruletin 

lopputuloksena kaikki SKDL:n kolme minis- 
terisalkkua siirtyivät SDP:lle ja Arne Berner 
(LKP) korvasi Rekolan. Muodollisesti hal- 
litus ei siis eronnut — eikä puoluevaltuus- 
kuntaa tarvittu hyväksymään ratkaisua. Se 
oli silti hyväksytetty eduskuntaryhmässä.3* 
Ryhmässä oli todettu, että ilman LKP:tä ei 
synny enemmistöhallitusta.3*9 Se oli vah- 
va peruste nostaa LKP hallitukseen myös 
SDP:lle, vaikka hyöty tuli nimenomaan kes- 
kustapuolueelle. LKP:n uusi puheenjohtaja 
Berner olikin ilmoittanut aiemmin, että puo- 
lue oli oppositiossa niin kauan kuin sillä ei 
ollut omaa ministeriä." 

Väyrynen piti ratkaisua kaiken kaikkiaan 
hyvänä, kuten hän totesi puoluehallitukses- 
sa. SKDL:n irtautuminen SDP:n kyljestä oli 
keskustapuolueen etu, vaikka toisaalta levot- 
tomuus työmarkkinoilla ja yhteiskunnassa 
saattoi kasvaa. Väänänen kiitteli nopeita 
toimia, mutta valitti kuitenkin sitä, että mo- 
lemmat opetusministeriön salkut menivät 
SDP:lle. Väyrynen vastasi, että keskustalla 
oli nyt hallituksessa selvä enemmistö. So- 
siaalineuvos Aarre Ojala Espoosta jatkoi 


silti kysymällä, ”onko meillä poliittista tu- 
levaisuutta, jos koulujärjestelmää kehite- 
tään vasemmiston ehdoilla”. Hän esittikin, 
että hallitusratkaisu hyväksyttäisiin muuten 
paitsi opetusministeriön osalta. Väyrynen 
selitti, että SDP:n yleisenä linjana oli nyt ve- 
tää porvarilliseen suuntaan, ja jos keskusta- 
puolue venkoilisi hallitusratkaisussa, joutuisi 
se syntipukiksi. Pekkala yhtyi Väyryseen to- 
deten, että siitä vasta soppa syntyisikin, jos 
keskustapuolue lykkäisi ratkaisua. Puolue- 
hallitus hyväksyi yksimielisesti hallituksen 
täydennysratkaisun, vastustavia ehdotuksia 
ei kannatettu.” 

Ratkaisu oli puolueelle edullinen sekä 
vaalien että LKP-liitoksen kannalta - myös 
kokoomukseen nähden. Samalla se kuiten- 
kin osoitti SDP:n sisä- ja ulkopoliittisen 
mahtiaseman. Lipponen on kuvannut, että 
Sorsa heitti SKDL:n julmasti pois hallituk- 
sesta: ”Näin katkesi lopullisesti SDP:n ja 
kansandemokraattien välinen napanuora: 
SDP ei enää tarvinnut SKDL:ää suojatakseen 
vasenta laitaansa tai varmistaakseen idän- 
suhteidensa pitävyyden?”*?? 

II 


Nousu ja uho, 1983-1987 


Keskustapuolueen johdossa vuoden 1983 edus- 
kuntavaaleja pidettiin ratkaisevina koko maan 
poliittisen kentän tulevaisuuden kannalta. Kes- 
kustapuolueen tavoitteena oli nousta SDP:n 
vastavoimaksi ja siten välttää jauhautuminen 
SDP:n ja kokoomuksen väliin. Aatteellisesti 
pyrittiin ottamaan eroa SDP:n ja kokoomuk- 
sen materialistisina pidettyihin arvoihin ja 
samalla pyrittiin houkuttelemaan vihreitä kes- 
kustapuolueen helmaan. Käytännön voimaa 
haettiin LKP-liitoksesta ja keskipuolueiden 
vaaliliitoista. Puolue saikin vaaleissa nokan 
nousuun, ja puolueen oma profiili, korkean 
profiilin strategia, alkoi vahvistua ja tuottaa 
tuloksia. Puoluejohdon aktiivinen ote ja kor- 
kea profiili alkoivat kuitenkin nostaa myös 
jännitteitä niin puolueen sisällä kuin varsin- 
kin puolueiden välillä ja etenkin SDP:n tahol- 
la. Puolueiden välinen kolmiodraama kiihtyi 
vuoden 1987 eduskuntavaalien lähestyessä ja 
presidentinvaalienkin jo värittäessä puoluei- 
den välistä valtataistelua. Keskustapuolueen 
yhtenäisyys vahvistui entisestään linjajakojen 
jäljiltä, mutta sisäisiä jännitteitä nostatti nyt 
kysymys puheenjohtajan politiikantekotavoista 
ja siitä, mihin ne lopulta johtaisivat. 

Puolueen nokka nousuun 


Vaaliasetelmat: vaaliliitot saatava, 
kokoomus torjuttava, vihreille ovi auki 


duskuntavaalivalmistelut olivat puo- 

luesihteerin vahvoissa ohjaksissa. Hän 
totesi helmikuun alun puoluehallituksessa, 
että vaaliliittojen osalta ”tulisi ottaa karski 
linja valtakunnallisen vaaliliiton muodosta- 
miseksi keskustapuolueen, RKP:n ja LKP:n 
kesken” vain Vaasan vaalipiiri olisi poikkeus. 
Piirien puheenjohtajien ja toiminnanjohta- 
jien neuvottelupäivillä oli jo tehty päätös 
pyrkiä valtakunnalliseen vaaliliittoon. SKL:n 
kanssa taas yhteistyö tapahtuisi piirikohtai- 
sesti. Jokaisessa puolueen piirissä pidettäisiin 
helmi- ja maaliskuun aikana kokous, jossa 
valmisteltaisiin eduskuntavaalitoimintaa ja 
johon kutsuttaisiin kunnallisjärjestöjen vii- 
den hengen avainryhmä ja joihin Kääriäinen 
aikoi myös itse osallistua. 

Vaaliliitot olivat keskeisessä osassa torjun- 
tataistelussa kokoomusta vastaan. Liittojen 
solmimisessa ilmeni kuitenkin vaikeuksia. 
Aikaisemmin oli näyttänyt siltä, että neljän 

puolueen vaaliliitot (keskustapuolue, LKP, 
RKP ja SKL) saataisiin myös Helsingis- 
sä, Uudellamaalla ja Etelä-Hämeessä. Asia 
oli kuitenkin alkanut hajota, kun puolueen 
Helsingin vaalipiiri oli sulkenut RKP:n pois 
vaaliliitosta, minkä arvioitiin uhkaavan 
pudottaa eduskunnasta ainakin Helsingin 
metrolahjusskandaalissa ankarasti ryvete- 
tyn Ingvar S. Melinin. RKP:n kansanedusta- 
ja Melin oli ollut metrojupakassa kärkevästi 
vastakkain keskustapuolueen helsinkiläisen 
kaupunginvaltuutetun Ilkka Hakalehdon 
kanssa. Varsinainen syy RKP:n ulossulke- 
miseen oli kuitenkin se, että keskustapuolue 
ja LKP halusivat edesauttaa kahdenkeskisellä 
vaaliliitolla omien ehdokkaidensa läpipääsyä, 
sillä laajasta vaaliliitosta olisi syntynyt riski, 
että vain RKP sai ehdokkaitaan läpi. Tämän 
jälkeen RKP oli ilmoittanut, ettei laajaa vaa- 
liliittoa syntyisi sitten Uudellemaallekaan. 
Etelä-Hämeen piiri taas oli tehnyt kielteisen 
päätöksen vaaliliitosta — vastoin aiemmin 
annettua tietoa.” 

Väyrynen muistuttikin puoluehallituk- 
sessa, että työvaliokunnassa oli päätetty 
kahdesti, että piireissä tulisi pyrkiä laajoi- 
hin vaaliliittoihin ja viitattu samalla vaaraan, 
että esimerkiksi Kymen vaalipiirissä vaali- 
liitto RKP:n ja keskustapuolueen kanssa 
voisi hajota. Lisäksi SKL:n puheenjohtaja 
Esko Almgren oli taas yllättäen ottanut esille 
mahdollisuuden vaaliliittoihin SMP:n kanssa 
niissä vaalipiireissä, joissa keskustapuolueen 
ja SKL:n kanssa ei syntyisi vaaliliittoja. Sik- 
si Väyrynen ja Kääriäinen olivat päätyneet 
ehdottamaan ratkaisua, että puoluehallitus 


tekisi puolueen sääntöjen mukaiset ratkaisut 
Etelä-Hämeen ja Kymen vaaliliitoista. Vaa- 
liliitoista päättäminen kuului kunkin vaali- 
piirin omaan ratkaisuvaltaan, eikä niistä 
puolueen sääntöjen mukaan saanut päättää 
ylemmällä tasolla muuta kuin siinä tapauk- 
sessa, että yhden vaalipiirin kaksi piirijärjes- 
töä olivat erimielisiä. Väyrynen lisäsikin, että 
lisäehtona tälle ratkaisulle oli se, ettei SKL 
tee missään vaalipiirissä liittoa SMP:n kans- 
sa ja että SKL suuntautuisi keskustan kanssa 
yhteistyöhön ensi vaalikaudella. Kääriäinen 
perusteli, että Etelä-Hämeestä oli tullut usei- 
ta kirjeitä, joissa puoluehallitusta pyydettiin 
tekemään lopullinen ratkaisu. Puoluehallitus 
hyväksyikin keskustelun myötä puoluejoh- 
don ehdotuksen vaaliliitoista. 
Nimenomaan hakeutuminen laajaan 
vaaliliittoyhteistyöhön SKL:n kanssa oli kes- 
kustapuolueelle uutta, ja se herätti epäilyksiä. 
Ruokola oli todennut, että yhteistyössä SKL:n 
kanssa oltiin ”äärirajoilla” ja hän oli varoit- 
tanut puoluejohtoa jyräämästä vaaliliittoa 
SKL:n kanssa piireissä, joissa tilanne oli avoin 
tai kielteinen. Ruokola muistutti, että SKL:n 
ulkopoliittiset kannat olivat eronneet huo- 
mattavasti keskustapuolueen näkemyksistä.” 
Se ei ollut kuitenkaan ainut syy. SKL:n kon- 
servatiivinen imago oli rasite Etelä-Suomessa, 
joka oli keskustapuolueelle muutenkin vaikea 
alue. Keskustapuolueelle oli kuitenkin tär- 
keää vahvistaa keskustaa ja keskipuolueita - 
ja vetää selvä raja kokoomukseen. 
Kokoomus taas oli lähettänyt keskusta- 
puolueelle jo 6.4.1982 kirjeen, jossa tiedus- 
teltiin keskustapuolueen halua yhteistyöhön. 

Kirjeessä todettiin, että vaalitavoitteiden 
yhdentämistä ja vaalien jälkeistä hallituspo- 
litiikkaa koskevat neuvottelut tulisi aloittaa 
mahdollisimman pian. Kääriäinen kertoi 
kirjeestä puoluehallitukselle ja esitti siihen 
valmiiksi muotoillun vastauksen, jossa ko- 
koomuksen ehdotukset torjuttiin.” Vaa- 
liyhteistyö kokoomuksen kanssa olisi syönyt 
keskustapuolueen omaa profiilia ja siten 
edesauttanut puoluejohdon pelkäämää kak- 
sinapaistumista SDP:n ja kokoomuksen 
ympärille. 

Väyrynen katsoikin kevään puolueval- 
tuuskunnassa, että keskustan ja oikeiston 
yhteishallitus oli mahdollinen vaihtoehto, 
mutta kritisoi, että kokoomus oli opposi- 
tioasemastaan käsin pyrkinyt kannatuk- 
sensa lisäämiseen nimenomaan keskustaa 
heikentäen — ja missä SDP oli tukenut ko- 
koomusta.? Kääriäinen kritisoi niin ikään, 
että kokoomuslaiset ”lyövät meitä asiakysy- 
myksissä”; vaikka julkisuudessa tarjottiinkin 
yhteistyötä. Käytännössä kokoomuksen to- 
dellinen kilpailija oli hänestä keskustapuolue 
ja poliittinen keskusta. Hän muistutti, että 
työvaliokunnan syventymiskokouksessa oli 
tehty perusjohtopäätös siitä, että tuli unoh- 
taa valtapoliittinen vaalistrategia. Sen sijaan 
tuli painottaa puolueen oman linjan näkyvää 
esiin nostamista. Käytännössä kysymys hal- 
lituskokoonpanosta haluttiin siis sivuun. Se 
olisikin hyödyttänyt vain kokoomusta.” Ko- 
koomus puolestaan jatkoi keskustapuolueen 
hiillostamista hallituskysymyksellä.3*e 

Myös SDP nosti hallituskysymyksen 
esiin. Sorsa arvioi räväkästi, että eduskunta- 

vaaleista tulisi ”mustien hevosten ja mustien 
hevosmiesten revanssi Mauno Koiviston va- 
linnalle tasavallan presidentiksi”. Sorsa väitti 
porvarillisten puolueiden, varsinkin kokoo- 
muksen, rakentelevan porvarillista hallitusta 
vaalien jälkeen, mistä kieli Karjalaisen käynti 
kokoomuksen puoluevaltuuston kokoukses- 
sa. Sorsa näki kuviossa pyrkimyksen presi- 
dentti Koiviston eristämiseen ja tämän työn 
vaikeuttamiseen.?* Väyrynen vastasi tähän, 
että SDP aloitti vaalitaistelun täysin valtapo- 
liittisilta linjoilta asettaen päämääräksi ylival- 
ta-asemien saavuttamisen: ”Tämä on muka 
tarpeen sen vuoksi, että presidentti Koivisto 
voisi hoitaa menestyksellisesti virkaansa!”3% 
Sorsan kommentti tulkittiinkin yleisesti vain 
keinoksi valjastaa Koiviston kansansuosio 
SDP:n vaalikampanjan tueksi.3* 

Väyrysestä keskustapuolue piti kyllä mah- 
dollisena keskiryhmien ja kokoomuksen hal- 
litusta, mutta etusijalle oli selvästi nostettu 
laajapohjainen yhteistyö, jonka runkona 
olisivat keskiryhmät ja SDP ja jossa kokoo- 
muskin olisi mukana. Hän toivoi SDP:n ot- 
tavan kantaa tähän ja väitti, että ”keskustan 
heikentäminen ja oikeiston vahvistaminen 
on ollut ja on sosiaalidemokraattien tär- 
kein tavoite ylivaltaan pääsemiseksi”. Kun 
keskustan painoarvo vähenisi, muodostuisi 
myös ei-sosialistinen hallitusvaihtoehto siten 
mahdottomaksi.*t Kääriäinen taas muistutti 
punamustan akselin asteittaisesta rakentu- 
misesta. SDP:n ja kokoomuksen poliittis- 
aatteellinen sukulaisuussuhde oli hänestä 
eräänlainen vuosien kehityksen tulos. Se oli 
alkanut työmarkkinakentältä, ja viimeisim- 


https://doi.org/10.21435/ha.155 


mät näytöt olivat eduskunnasta, kuten ym- 
päristöministeriö osoitti. Kääriäiselle SDP 
ja kokoomus eivät olleet vaihtoehtoja vaan 
liittolaisia samaan suuntaan ajavassa politii- 
kassa: ”Sosiaalidemokraatit ja oikeistolainen 
kokoomus edustavat taaksejäävän ajan arvo- 
maailmaa jäykistyessään kovien kilpailu- ja 
tehokkuusarvojen puolustukseen? Keskusta- 
puolue taas tarjosi vaaleissa vaihtoehdon täl- 
le. Kääriäisestä tulevaisuuden arvot liittyivät 
luonnon, ihmisen itsenäisyyden, kiireettö- 
myyden, perheen ja yhteisvastuullisuuden 
teemoihin, ja näiden arvojen suunnannäyt- 
täjänä oli keskusta. 

Puolueen eduskuntavaalikampanjan tun- 
nus olikin ”Ota vastuu huomisesta. Keskusta — 
vihreä liitto elämän puolesta”.3%* Keskusta- 
puolue halusi profiloitua vaaleissa vihreiden 
voimien edustajana - erona SDP:n ja ko- 
koomuksen materialismiin ja keräten kaikki 
vihreät voimat taakseen. Puoluejohto katsoi, 
että keskustapuolueesta voisi tulla vihreiden 
voimien poliittinen kattoliike. Väyrynen to- 
tesi puoluevaltuuskunnassa, että he yhdessä 
muodostivat ”vihreän liiton elämän puolesta? 
eikä Suomessa tarvittu mitään muuta vihreää 
puoluetta. Hän tarjosi mahdollisuutta, että 
puolueiden ulkopuolella olevat vihreiden ar- 
vojen kannattajat järjestäytyisivät ja tulisivat 
sitoutumattomina osaksi ”muutoinkin vih- 
reää keskustaliittoa”3% Vihreiden vaihtoeh- 
toliikkeiden edustajien ja keskustapuolueen 
aatteellisissa näkemyksissä olikin yhtymä- 
kohtia, materialismin ja tehokkuuden kri- 
tiikki. Esimerkiksi Osmo Soininvaara katsoi 
keskustanuori Juha Kuisman tapaan, että 


ammattiyhdistysliike oli sitoutunut materia- 
listisiin arvoihin, eikä siitä olisi ympäristö- 
liikkeen liittolaiseksi. Soininvaaran mukaan 
luonnonsuojelijat ja viljelijät näkivät myös 
toisensa helposti vastustajina, vaikka heidän 
yhteinen vastustajansa oli tehokkuusajattelu, 
joka pakotti luonnontaloudellisesti liian ko- 
vaan maatalouteen. 

Käytännössä vihreät ja keskustapuolue 
olivat kuitenkin kaukana toisistaan, sillä kes- 
kitetty puoluerakenne, Väyrys-johtoisuus ja 
peruskannattajoukon elintapa- ja arvokon- 
servatiivisuus kavahduttivat urbaaneja ja li- 
beraaleja vihreitä. Vihreiden perusta nojasi 
urbaaniin ympäristöön ja identiteettiin', 
kun taas keskustan vihreys pohjasi perus- 
tavanlaatuisesti hajautettuun yhteiskunta- 
rakenteeseen, jota pidettiin samalla myös 
taloudellisesti ja sosiaalisesti oikeudenmu- 
kaisena. Keskustapuolueessa taas kavahdet- 
tiin vihreiden esittämiä näkemyksiä luonnon 
itsearvoisuudesta ihmisen kustannuksel- 
la. Keskustapuolueen nuorten ja vihreiden 
ajatukset olivat kuitenkin muun muassa 
ydinvoimakielteisyyden osalta yhtenevät, ja 
otteetkin olivat vihreiden tapaan epäkonven- 
tionaalisemmat. NKL:n liittokokouksessa 
tehtiin päätös, että nuoret tukivat vain niitä 
kansanedustajaehdokkaita, jotka lupasivat 
vastustaa ydinvoiman lisärakentamista.3”? 

Keskustapuolueen valtakunnallisessa 
eduskuntavaalikampanjassa painotettiin 
ympäristöteemojen lisäksi työllisyysasioita 
ja lapsiperheiden asioita, ja vaalityön pai- 
nopistettä suunnattiin entistä enemmän 
väestökeskuksiin.3 LKP:n liittyminen ja 

Paavo Väyrynen ja hänen vahvana tukijanaan tunnettu kansanedustaja Olavi Martikainen saapumassa 


vaalitilaisuuteen Sonkajärvellä talvella 1983. Kuva Hannu Vierula, Pressfoto Zeeland. Journalistinen kuva- 
arkisto JOKA / Museovirasto. 


viimeisimpänä käänteenä LKP:n pääsy 
hallitukseen vahvistivat keskustapuolueen 
vaaliasetelmia etelässä, ja sen näkyvyys ja 
uskottavuus kaupunki- sekä yrittäjäväestön 
keskuudessa paranivat. Äänestäjäkunnan 
liikkeiden osalta eduskuntavaalit olivat jän- 
nittävät. Vaaleissa oli noin 300 000 uutta 
äänestäjää. Isotkin siirtymät näyttivät mah- 
dollisilta. Keskustapuolueen kannalta lisä- 

jännitysmomentin tarjosi vertailu Ruotsin 
veljespuolueeseen, jonka kannatusluvut oli- 
vat laskeneet alle 10 prosentin.” 
Työvaliokunnan keskustelussa nousi esiin, 
että puolueen kentällä ilmeni vielä joillain 
alueilla vanhoista linjajaoista nousevaa rin- 
nakkaistoimintaa henkilövalinnoissa. Kovin 
vakavalta tilanne ei kuitenkaan näyttänyt, ei- 
vätkä vanhat linjajaot värittäneet puolueen 

Keskustanuoret tukivat 1983 eduskunta- 
vaaleissa ehdokkaita, jotka sanoivat ei 
viidennelle ydinvoimalalle. KMA. 


Veikko Mikkonen 
Pentti Poutanen 
Tuula Rautiainen 
Markku Lehtosaari 
Erkki Virolainen 


Keskustanuoret kannattavat näitä ehdokkaita 
koska he sanovat EI viidennelle ydinvoimalalle. 

Itä-Savon piirin ydinvoiman vastustajien 
vaalimainos vuodelta 1983. KMA. 

vaalityötä — ainakaan puolue-elinten pöy- 
täkirjojen mukaan. Kääriäinen totesi ehdo- 
kastilanteesta, että se ei ollut kehno, mutta ei 
erinomainenkaan. Kääriäisen mielestä lista 
saattaisi vetovoimaisuudessa jäädä jälkeen 
kokoomuksesta ja SDP:stä, ja hän valitti eri- 
tyisesti nuorten naisehdokkaiden puutetta.” 

Puolueen kenttäväki taas ahkeroi moni- 
puolisesti paikallistasolla. Yhteensä erilaisia 
vaalitilaisuuksia järjestettiin yli 7000. Uu- 
tuutena vaalikampanjassa käytettiin vaali- 
tupia, jollaiseksi kelpasi asuntovaunukin ja 
joissa äänestäjät saattoivat tavata ehdokkaita 
ja puolueväkeä. Myös ehdokkaiden omien 
tukiryhmien toiminta oli erittäin aktiivista, 
ja niiden merkitystä pidettiin kasvavana eri- 


tyisesti uusien kannattajien tavoittamisessa. 
Myös puoluejohto kävi jokaisen piirijärjestön 
alueella sadoissa vaalijuhlissa.?9* 
Ministerikiireistä vapaa Väyrynen pystyi 
käyttämään lähes kaiken aikansa vaalityö- 
hön. Hän kiersi tiuhasti ja oikoi käsityksiä 
päivärahajupakasta — laintulkinnan muut- 
tamista hänen kohdallaan. Väyrystä ja koko 
puoluetta rasittanut kansanedustajien päivä- 
rahakiista yritettiin kääntää huumorin avulla 
voitoksi. Puolue hankki jalasmökin vaalitais- 
telun symboliksi, ja sitä kierrätettiin ympäri 
Suomea. Mökissä kävi yli 25000 ihmistä.” 
Puolueeseen kohdistunut mediaryöpytys 
oli kuitenkin ankaraa, ja yleinen ilmapiiri 
oli rötösherrajahdin siivittämänä ylipäätään 


viheeä kitto elamaa A. 


Kuuluisa jalasmökki Tapiolassa 15.2.1983. Kuva Jari Laukkanen, Suomenmaa. KMA. 

puolueiden ja politiikan vastainen.* Maan- 
viljelijä Heikki Ikonen pelkäsikin työvalio- 
kunnassa, että kenttä passivoituisi, jos tie- 
dotustoimintaan ja yleiseen ilmapiiriin ei 
saataisi muutosta. Kentällä kyseltiin, oliko 
keskustalaisia televisiossa ja radiossa lain- 
kaan? Väänänen väittikin julkisuudessa 
puolitosissaan, että tv-uutiset olivat SDP:n 
etäispääte, ja sai tukea liberaalien Terhi 
Nieminen-Mäkyseltä. Naisten rohkeutta 
kiiteltiin puoluevaltuuskunnassa.** Keskus- 
tapuolue kävi vaaleja kovassa paineessa, ko- 
koomus hengitti niskaan, ja tiedotusilmasto 
suosi SDP:tä. Keskustapuolue sai kuitenkin 
vähän ennen vaaleja SDP:n johdon suunnalta 
positiivista viestiä — sillä edellytyksellä, että 
puolueen kannatus kestäisi. Sorsa puolusti 
punamultayhteistyötä, hänen mielestään 
tuloksellisuutensa osoittanutta yhteistyötä 
ei tullut murtaa. Hän kehui Pekkalan ole- 
van kaikkien hyväksymä ”talousveturi”. Jos 
enemmistöhallitus voittaisi vaalit, sillä oli 


Sorsan mukaan horjumaton oikeus jatkaa. 


Keskustapuolue piti pintansa, LKP ei 


Eduskuntavaalit pidettiin 20.—21. maalis- 
kuuta 1983. Keskustapuolue voitti kaksi lisä- 
paikkaa, ja sillä oli nyt 38 kansanedustajaa. 
Varjopuolena oli, että LKP ei saanut yhtään 
edustajaa. Kansanedustajien päivärahoja ja 
rötösherroja koskeva keskustelu väritti vaa- 
leja, ja se vauhditti SMP:n menestystä. SMP 
sai peräti 17 paikkaa. SMP menestyi varsin- 
kin eteläisessä Suomessa, ja se kiri keskusta- 
puolueen kanssa samoihin kansanedustaja- 


määriin neljässä vaalipiirissä (Helsinki, 
Turun läänin eteläinen ja pohjoinen ja Hä- 
meen pohjoinen). Uudenmaan vaalipiirissä 
SMP ohitti keskustapuolueen yhdellä kan- 
sanedustajalla.** 

SMP:n rynnäköstä huolimatta hallitus- 
puolueet menestyivät hyvin. SDP sai viisi li- 
säpaikkaa, ja sillä oli nyt 57 edustajaa. Myös 
RKP sai yhden lisäpaikan, yhteensä 10 paik- 
kaa. Sen sijaan oppositiossa ollut kokoomus 
menetti kolme paikkaa, ja sillä oli nyt 44 
kansanedustajaa. Kokoomukselle tulos oli 
surkea, varsinkin kun puolueen puheenjoh- 
taja oli ennen vaaleja julistanut kyseessä ole- 
van hallitusvaalit. Suurimman tappion koki 
voimakkaasta sisäisestä hajaannuksesta kär- 
sinyt SKDL, joka menetti yhdeksän paikkaa. 
Sillä oli nyt 26 edustajaa. SKL menetti kuusi 
paikkaa, ja sille jäi kolme edustajaa. Uusis- 
ta virtauksista kertoi se, että eduskuntaan 
nousi ensimmäisen kerran kaksi vihreiden 
edustajaa, Kalle Könkkölä ja Ville Komsi - 
puolueeksi Vihreä liitto järjestäytyi vasta 
vuonna 1988.4% 

Kansanedustajien vaihtuvuus oli suurta, 
sillä eduskuntaan valittiin 75 uutta kansan- 
edustajaa. Osa keskustapuolueen vanhois- 
ta edustajista, kuten Lasse Äikäs, Mikko 
Kaarna, Esko Pekonen ja Eino Uusitalo, 
olivat luopuneet paikoista vapaaehtoisesti. 
Ahti Karjalainen taas oli luopunut kansan- 
edustajuudesta jo vuonna 1979, eikä hän ol- 
lut ehdolla myöskään vuoden 1983 vaaleissa. 
Moni kuitenkin jäi uudelleen valitsematta. 
Keskustapuolueesta tipahtivat Lauri Palmu- 
nen, Juhani Saukkonen, Markku Kauppinen, 

Keskustalaisista kansanedustajista jatkoivat eduskunnassa Kauko Juhantalo 
(vas.), Hannu Tenhiälä ja Mauri Pekkarinen. Lauri Palmunen putosi, ja Esko 
Pekonen luopui. Kuva Jari Laukkanen, Suomenmaa. KMA. 

Petter Savola, Orvokki Kangas, Mauno 
Manninen, Alvar Saukko ja suurimpana yl- 
lätyksenä eduskunnan puhemies Virolainen. 
Virolainen oli ollut julkisuudessa kovassa 
ryöpytyksessä ennen vaaleja, kuten puolueen 
puheenjohtajakin. Väyrynen sai silti Lapin 
vaalipiirissä vahvan tuen taakseen, 9 788 ään- 
tä. Eniten ääniä keskustalaisista sai Hannele 
Pokka (11085), joka päihitti jopa puolueen 
puheenjohtajan. SDP:ssäkin nainen, Pirkko 
Työläjärvi, keräsi eniten ääniä (16734). Hel- 
singissä taas kokoomuksen Eva-Riitta Siito- 
nen kiri uutena ehdokkaana näyttävästi ohi 
sekä puolueensa puheenjohtajan että päämi- 
nisteri Sorsan. 

Keskustapuolueen ehdokkaiden henkilö- 
kohtaisissa äänimäärissä kiinnittää huomiota 
se, että yli 10000 ääntä saaneiden joukossa 
oli vain yksi keskustalainen, Pokka. Vaali- 
voiton saaneen SMP:n joukossa oli useita 
ääniharavoja, ykkösenä koko maassa eniten 
ääniä saanut Veikko Vennamo. Eniten ääniä 
saaneiden listoilta löytyi myös monia SDP:n 
ehdokkaita. Keskustapuolueessa äänet jakau- 
tuivat tasaisemmin.'% 

Yleistä trendiä keskustapuolue seurasi sii- 
nä, että naisten kannatus kasvoi. Puolueen 
naiskansanedustajien määrä nousi viidestä 
yhdeksään. Miehiä oli silti yhä selvä enem- 
mistö, yhteensä 29. Pokan lisäksi valittiin 
Pirkko Ikonen, Tytti Isohookana-Asunmaa, 
Sirkka-Liisa Anttila, Katri-Helena Eskeli- 
nen, Marjatta Väänänen, Eeva Kuuskoski- 
Vikatmaa, Lea Sutinen ja Liisa Kulhia. Näistä 
Kulhia oli koko puolueen ainoa Helsingistä 
valittu kansanedustaja.1% Kulhia nousi edus- 


Kokoomuksesta keskustapuolueeseen loikannut 
Eeva Kuuskoski-Vikatmaa nousi vuonna 1983 
ensimmäistä kertaa keskustapuolueen listalta 
kansanedustajaksi. KMA. 


kuntaan teemanaan paljastaa talousrikolli- 
set — eli rötösherrajahdin siivittämänä. Hän 
ilmoitti heti valintansa varmistuttua televi- 
siossa, ettei koskaan alistuisi ryhmäkuriin, 
jos se veisi hänen itsenäisyyttään.1 

Kulhia toi keskustapuolueelle paikan Hel- 
singin vaalipiiristä, mutta käytännössä puo- 
lue ei mennyt eteenpäin eteläisessä Suomessa. 
Kulhiakin näytti enemmän yksityisyrittäjältä 
kuin puolueeseen sitoutuneelta. Kun Viro- 
lainen putosi, jäi Uudellemaalle vain yksi 
kansanedustaja, Väänänen. Myös Turun ja 
Hämeen kaikissa vaalipiireissä paikkamäärät 

säilyivät ennallaan. Keskustapuolueelle vai- 
keassa eteläisessä Suomessa naiset kuitenkin 
olivat selvästi hallitsevassa asemassa. Sekä 
Helsingissä että Uudellamaalla ainut kansan- 
edustaja oli nainen. Turun eteläisessä vaa- 
lipiirissä taas toinen kahdesta mieskansan- 
edustajasta vaihtui Kuuskoski-Vikatmaahan, 
Tähkämaa sai jatkon. Turun pohjoisessa 
vaalipiirissä jatkoivat aikaisemmat kansan- 
edustajat, Juhantalo ja Einari Nieminen. Sen 
sijaan Hämeen eteläisessä vaalipiirissä en- 
tisen kahden miesedustajan sijaan valittiin 
yksi uusi nainen, Anttila, ja entisenä jatkoi 
Hannu Tenhiälä.4* 

Kymen läänissä edustajien määrä pysyi 
kahdessa, ja siellä jatkoivat entiset edustajat 
Pesälä ja Heikki Kokko. Mikkelin vaalipii- 
rissä valittiin uutena Kietäväinen ja vanhana 
jatkoi Pentti Poutanen. Pohjois-Karjalan vaa- 
lipiirin edustajamäärä säilyi myös kahdessa. 
Sutinen jatkoi, ja edelliskauden poissa ollut 
Reino Karpola valittiin uudelleen. Kuopiossa 
menetettiin yksi paikka, ja Eskelinen, Marti- 
kainen ja Yläjärvi jatkoivat. Keski-Suomessa 
taas saatiin yksi paikka lisää, uutena valittiin 
Ikonen ja vanhoina jatkoivat Pekkarinen ja 
Vesterinen. Suurin lisäys saatiin Vaasan vaa- 
lipiirissä, jossa edustajamäärä nousi neljästä 
kuuteen. Entisinä jatkoivat Linna, Pihlaja- 
mäki ja Tuomaala. Uusina valittiin Esko Aho, 
Jukka Vihriälä ja Aapo Saari. 

Myös Oulun ja Lapin piirissä saatiin mo- 
lemmissa yksi edustaja lisää. Oulun vaalipii- 
rin seitsemästä valitusta vanhoina jatkoivat 
Pekkala, Ruokola, Kalevi Mattila ja Väinö 
Raudaskoski. Uusina nousivat Juhani Ala- 

e agronomi, maatalous- ja metsätieteiden kandidaatti 

e eduskunnan jäsen vuodesta 1975 lähtien 

e eduskunnan valtiovarainvaliokunnan jäsen, kauppa- ja teollisuus- 
jaoston puheenjohtaja 

e sotilasarvo merivoimien luutnantti 

e presidentin valitsijamies vuosina 1978 ja 1982 

e Hämeenlinnan kaupunginvaltuutettu 


KANSANEDUSTAJA PPT 


HANNU TENHIÄ 


EDUSKUNTAAN 
KESKUSTAPUOLUE 


UUDELLEEN 


Hannu Tenhiälän vuoden 1983 eduskuntavaali- 
mainoksessa painottuivat kokemus ja asian- 
tuntijuus. KMA. 


ranta, Hannu Kemppainen ja Isohookana- 
Asunmaa. Lapin vaalipiiristä taas jatkoivat 
entisinä Jokela, Pokka ja Väyrynen, ja uutena 
tuli Seppo Pelttari. 

Vaalitulosta puitiin puoluehallitukses- 
sa 24. maaliskuuta. Väyrysestä vaalitulos 
osoittautui yllätykselliseksi SMP:n takia, 
mutta puolueessa voitiin silti olla tyyty- 
väisiä, että selvittiin näinkin hyvin. LKP:n 

tilanne oli valitettava, mutta hänestä vaali- 
liitto ei vaikuttanut oleellisesti liberaalien 
tulokseen. Kääriäisestä pitkään muhinut 
politiikan vastaisuus näkyi tuloksissa. Tulos 
oli hänestä kuitenkin tyydyttävä ottaen huo- 
mioon ”myrskyn rajuuden”. LKP oli pelasta- 
nut keskustapuolueen vaalitappiolta, ilman 
LKP:tä ryhmässä olisi ollut 34 kansanedus- 
tajaa. Eduskuntaryhmän puheenjohtaja Ruo- 
kola taas oli pettynyt ja sanoi suoraan, että 
vaalit hävittiin. Ruokolasta ratkaisevaa olisi 
se, miten muutettaisiin puolueen vanhoillista 
kuvaa ympäristöasioissa. Hän muistutti, että 
puoluejohtoon kohdistunut ”röykytys” puri 
nimenomaan Etelä-Suomessa. Kääriäisestä- 
kin vakavaan tutkiskeluun oli syytä, erityises- 
ti Uudenmaan romahdusmaisen tappion ja 
neljän eteläisimmän vaalipiirin maalaiskun- 
tien tappioiden takia. Hän kiteytti tuloksen 
siten, että vahvoilla alueilla säilytettiin suu- 
rin piirtein asemat, mutta heikoilla alueilla 
heikennyttiin entisestään. Väänänen katsoi 
vaalien olleen naisten vaalit ja kritisoi, ettei 
puolueen vaalijulisteissa ja -ilmoituksissa 
esiintynyt naisia. Emäntä Maija Uosukainen 
ja Sutinen yhtyivät kritiikkiin.1? Vaalitu- 
los osoitti, että naisten vähäinen näkyvyys 
oli ongelma nimenomaan Etelä-Suomen 
kannalta. 

Rötösherrajahti, puolueen ympärillä vel- 
lova kielteinen julkisuus ja Kekkosen kauden 
jälkipyykinpesu rasittivat keskustapuolueen 
vaalitulosta. Varsinaiset asiakysymykset jäi- 
vät pitkälti pimentoon, ja niistäkin nousi 
esiin lähinnä eläkeuudistuksessa tapahtunut 
kömmähdys, jonka takia joidenkin pienitu- 


Emäntä Maija Uosukainen Kymenlaaksosta 
vaikutti Keskustapuolueen Naisissa ja puolue- 
hallituksessa. KMA. 


loisten eläke laski.*® Kuuluisan Salpaussel- 
kä-analyysin mukaan puolueen kannatus oli 
Salpausselän eteläpuolella vain 9,5 prosenttia. 
Sen sijaan Salpausselän pohjoispuolella kan- 


natus oli peräti 28 prosenttia.1*? 


SMP vedetään keskiryhmien 
hallitusyhteistyöhön 


Keskustapuolueen uusi eduskuntaryhmä jär- 
jestäytyi 6.4.1983. Kokouksen avasi Vesteri- 
nen iältään vanhimpana. Hän toivotti eri- 
tyisesti uudet kansanedustajat tervetulleiksi 
ja toivoi ryhmältä ”suurta yksimielisyyttä”. 
Tähkämaa esitti Ruokolaa uudelleen ryhmän 
puheenjohtajaksi ja varapuheenjohtajiksi 
Sutista ja Pesälää. Jokela taas esitti varapu- 
heenjohtajiksi Tähkämaata ja Martikaista. 

Anttila huomautti, että varapuheenjohta- 
jissa pitäisi olla yksi eteläsuomalainenkin. 
Pihlajamäen ehdotuksesta seuraavaksi pi- 
dettiin neuvottelutauko — jonka sisältöä ei 
löydy pöytäkirjoista." Tilanne oli uusille 
kansanedustajille shokeeraava, sillä heillä ei 
näyttänyt olevan mitään sananvaltaa, vaan 
asetelmat olivat ennalta pedatut. Asiasta 
huomauttanut Kulhia otettiin mukaan neu- 
votteluryhmään.*" Neuvottelu ei kuitenkaan 
muuttanut tilannetta, vaan Tähkämaan eh- 
dotus hyväksyttiin sen jälkeen. Ruokola valit- 
tiin yksimielisesti puheenjohtajaksi, Sutinen 
I varapuheenjohtajaksi ja Pesälä II varapu- 
heenjohtajaksi. Alueelliset-, sukupuoli- ja 
muut painotukset vaikuttivat valintaan, mut- 
ta samalla valinnat osoittivat ryhmän itsenäi- 
syyttä, sillä Väyrysen tukijat, Tähkämaa ja 
Martikainen, eivät nousseet varapuheenjoh- 
tajiksi. Valitut puheenjohtajat valittiin myös 
ryhmän edustajiksi hallitusneuvotteluihin, 
kuten tapana oli.1? 

Väyrynen oli todennut puoluehallitukses- 
sa hallituskysymyksestä, että keskustapuo- 
lue oli valmis yhteistyöhön ja kantamaan 
vastuuta kaikkien puolueiden kanssa, jos 
ehdoista päästäisiin yhteisymmärrykseen. 
Puolueen tavoite oli määritelty Rovaniemen 
puoluekokouksessa: ”Tähtäämme laajapoh- 
jaiseen hallitukseen, jossa kokoomus on 
mukana?” Sen jälkeen hän kuitenkin lisäsi, 
että sosiaalidemokraatit olivat jo torjuneet 
kokoomuksen. Unto From, Kari Hokkanen 
ja Pentti Nykänen katsoivat silti, että kokoo- 
muksen mukaantuloa oli esitettävä. Pekkala 
arvioi, että vaihtoehtoina olivat punamulta 

tai SDP:n vähemmistöhallitus, sillä SDP ei 
lähtisi kokoomuksen kanssa samaan halli- 
tukseen varsinkaan kommunistien ollessa 
ulkopuolella. Keskustelussa oltiin silti yksi- 
mielisiä siitä, että puolueen lähtökohtana oli 
kokoomuksen saaminen hallitukseen puo- 
luekokouspäätöksen mukaisesti, vaikka tie- 
dettiin, että se tuskin tapahtuisi.** Keskusta- 
puoluetta syytettiin kokoomuksen paitsiossa 
pitämisestä, ja siksi kannan esille saaminen 
oli tärkeää — vaikka SDP:n kielteinen kanta 
oli tiedossa. 

Pekkala totesi työvaliokunnassakin, että 
nyt oli mahdollisuus osoittaa kokoomuksen 
syytökset vääriksi. Keskustapuolue ei ollut 
kokoomuksen hallitukseen nousun tiellä. 
Hän oli edellispäivänä puhunut SDP:n puo- 
luesihteerin kanssa, ”joka oli suoraan toden- 
nut, että kokoomus ei tule mukaan”. Pekkala 
oletti, että tuskin myöskään presidentti ta- 
voitteli muuta kuin nykyiseen pohjaan pe- 
rustuvaa hallitusta.t'4 Keskustapuolue vaati, 
että kokoomuksen mukaantulo oli selvitettä- 
vä hallitusneuvotteluissa seikkaperäisesti, eli 
tavoite oli saada SDP kieltämään kokoomus 
selväsanaisesti — mikä ei kyllä täysin onnistu- 
nut.*5 Sen sijaan ajatusta, että keskustapuolue 
ei suostuisi hallitukseen ilman kokoomusta, 
pidettiin eduskuntaryhmässä kohtuutto- 
mana." 

Keskustapuolue pystyi kuitenkin autta- 
maan kokoomuksen ehdokkaan eduskunnan 
puhemieheksi. Virolaisen pudottua eduskun- 
nasta puolueella ei ollut selvää omaa ehdo- 
kasta, eikä vaalituloskaan puhunut oman 
ehdokkaan puolesta. Kysymys oli siis, meni- 

sikö keskustapuolue kokoomuksen Pystysen 
vai SDP:n Työläjärven taakse. Pitkällisten ja 
vaikeiden neuvottelujen jälkeen ei-sosialisti- 
set puolueet saivat aikaan sopimuksen, että 
Pystynen valittiin puhemieheksi — pitkälti 
keskustapuolueen ja kokoomuksen SMP:lle 
tekemien myönnytysten ansiosta.*” 
Hallitusohjelman osalta keskustapuolue 
päätti pitää kiinni Rovaniemen puolueko- 
kouksen asettamista tavoitteista eli niin sano- 
tusta kahdeksan kohdan ohjelmasta, mutta 
valtiontalouden mahdollisuudet huomioon 
ottaen. Eduskuntaryhmän alkukeskustelussa 
korostui aluksi voimakkaasti vaatimus, että 
ydinvoimalle tuli sanoa ei, mutta neuvotte- 
lujen kuluessa se hiipui pöytäkirjoista pois. 
Pekkalan johdolla huomiota kiinnitettiin 
ennen kaikkea valtiontalouden tilaan ja sen 
rajallisiin mahdollisuuksiin. Pekkalasta val- 
tiontalouden liikkumatila oli jo käytetty työl- 
lisyyden ja heikon taloustilanteen seurauk- 
sien lievittämiseen. Nousuvaiheen alkaessa 
oli nyt hillittävä taloudellista kehitystä, eikä 
valtion velkaa voinut enää paisuttaa.** 
Konkreettisen sisällön osalta kiistaa 
nostatti neuvotteluissa kotihoidontuen 170 
miljoonan markan kohtalo, sillä SDP halusi 
muuttaa koko systeemin hoitokorvausjär- 
jestelmäksi. Pekkala vaati kotihoidontuen 
painottamista, sillä se oli edullistakin lai- 
toshoitoon verrattuna. Myös työsuhdetur- 
vaan liittyi ongelmia. Pekkala huomautti, 
että vasemmisto ja oikeisto ajoivat ansioi- 
hin eli palkkatuloihin suhteutettua työttö- 
myysturvaa. Keskustapuolueen tavoitteena 
taas oli työttömyysturvauudistus niin, että 


kaikki tulisivat riittävän perusturvan pii- 
riin.t9 Tärkein kynnyskysymys keskusta- 
puolueelle hallitusneuvotteluissa oli se, ettei 
SDP:n pyrkimys hallituksen voimasuhteiden 
muuttamiseksi onnistuisi. Keskustapuolue ei 
halunnut vasemmistoenemmistöiseen halli- 
tukseen, jossa se olisi voinut jäädä alakynteen 
keskeisissä talous- ja sosiaalipoliittisissa ky- 
symyksissä. Käytäntönä oli ollut, että edus- 
kunnassa vallitsevan porvarienemmistön tuli 
näkyä myös hallituksen koostumuksessa." 
SDP taas esitti nyt, että hallituspuolueiden 
paikkamäärän eduskunnassa tuli näkyä mi- 
nisteripaikoissa siten, että kullakin puolueel- 
la olisi kansanedustajiaan vastaava määrä 
salkkuja.1" 

Hallitusneuvottelut käynnistyivät viral- 
lisesti 11.4., jolloin puhemies Pystynen kävi 
läpi niin sanotun puhemieskierroksen aloit- 
taen hallitusohjelmasta, vaikka entiset hal- 
lituspuolueet (SDP, keskustapuolue ja RKP) 
ilmoittivat pitävänsä entistä hallituspohjaa 
parhaana. Lopputulos oli odotettu, kuten 
presidentti Koivisto toteaa muistelmis- 
saan: ”SDP oli kolmasti kieltänyt kokoomuk- 
sen ja jäljelle jäi entinen punamultapohja?” 
Seuraavaksi Koivisto pyysi SDP:n puheen- 
johtaja Sorsaa selvittämään toteutettavissa 
olevat hallitusvaihtoehdot.+? Väyrynen totesi 
puoluehallituksessa, että keskustapuolueen 
tuli edellyttää, että hallituksessa oli keskusta- 
enemmistö, mikä tarkoitti, että jos päämi- 
nisteri olisi SDP:stä, olisi keskiryhmillä yh- 
deksän paikkaa ja SDP:llä kahdeksan. Tai jos 
pääministeri olisi keskustapuolueesta, olisi- 
vat voimasuhteet 8-8.43 Ruokola jopa kirjoitti 

presidentille ja arvioi eduskuntaryhmän ja 
puoluehallituksen olevan valmiita jatkamaan 
nykypohjalla, mutta se näytti hänestä edellyt- 
tävän, että julkisuudessa esiintyneillä voima- 
suhteilla, eli SDP:n kahdeksalla ministerillä 
ja keskustapuolueen kahdeksalla ministeril- 
lä, pääministerin paikka tulisi keskustapuo- 
lueelle. Muussa tapauksessa voimasuhteiden 
pitäisi olla 8-1-8, jolloin pääministerin ja 
ulkoministerin salkut tulisi jakaa SDP:n ja 
keskustapuolueen kesken.** Ruokola toimi 
siis käytännössä Väyrysen sanansaattajana, 
tai ainakin Väyrysen ja Ruokolan näkemyk- 
set olivat yhteneväiset. 

Keskustapuolueessa lähdettiinkin sii- 
tä, että puolueelle tulisi joko pää- tai ulko- 
ministerin salkku. Käytännössä Väyryselle 
haluttiin varmistaa ulkoministerin salkku, 
josta puolue oli edelliskerralla joutunut luo- 
pumaan, sillä tiedettiin, että SDP halusi nyt 
Sorsan pääministeriksi. Voimasuhdekuvio 
oli kuitenkin hyvin haasteellinen, sillä sitä 
ei voitu tasapainottaa myöskään SMP:n tai 
kokoomuksen nostamisella hallitukseen — 
millaisia vaatimuksia keskustapuolueen 
kentältä esitettiin. Väyrynen totesi 14.4. 
puoluehallituksessa, että SDP oli torjunut 
sekä kokoomuksen että SMP:n. Samalla hän 
korosti, ettei vaalitulos antanut aihetta sellai- 
seen käsitykseen, että punamultahallitukseen 
meno olisi nyt jotenkin erikoisen vaikeaa. Se 
saattaisi vain johtaa siihen, että kokoomus 
veisi keskustapuolueen paikan yhteistyöase- 
telmassa.1? 

Tilanne muuttui kuitenkin täysin odotta- 
matta. SDP yllätti keskustapuolueen ja RKP:n 

tekemällä ehdotuksen ottaa SMP mukaan 
hallitukseen, minkä Liikanen on myöhem- 
min tunnustanut omaksi aloitteekseen.** 
SDP perusteli ehdotusta nimenomaan hal- 
lituksen voimasuhteilla. Keskustapuolue 
vastasi tähän esittämällä kaksi vaihtoehtoa: 
joko sovittaisiin jatkamisesta nykyisellä poh- 
jalla tai varattaisiin aikaa keskustella SMP:n 
kanssa, jos SDP oli tosissaan. Neuvotteluja 
jatkettiin SMP:n kanssa. Ensin käytiin kah- 
denkeskiset keskustelut Väyrysen ja SMP:n 
puheenjohtajan Pekka Vennamon sekä 
Kääriäisen ja SMP:n puoluesihteerin Urpo 
Leppäsen kesken, ja sen jälkeen keskustelut 
jatkuivat SMP:n, RKP:n ja keskustapuolueen 
välisinä. Keskustapuolue halusi erityisesti 
selvittää, olisiko ”SMP hallituksessa todel- 
la ei-sosialistinen puolue vai peluri”. SMP:n 
edustajat vakuuttivat Väyryselle ja Kääriäisel- 
le yhteistyötahtoaan ja -kykyään.7 

Lisäksi SMP oli ilmoittanut voivansa 
tyytyä RKP:n tavoin kahteen salkkuun. SMP 
oli myös todennut, että se on ei-sosialistinen 
puolue ja haluaa toteuttaa yhteistyötä kes- 
kustapuolueen ja RKP:n kanssa, mutta se 
halusi silti korostaa itsenäisyyttään hallitus- 
puolueena. RKP:ssa oltiin epäileväisempiä 
kuin keskustapuolueessa. Keskustapuolue 
oli jo keskiviikkoiltana valmis julkaisemaan 
keskustapuolueen ja SMP:n yhteisen julki- 
lausuman. Väyrysen mukaan julkilausuma 
poisti SMP:hen liittyvät ongelmat, sillä siinä 
todettiin SMP:n olevan keskustaan lukeu- 
tuva ei-sosialistinen puolue, joka oli valmis 
yhteistyöhön keskiryhmien kanssa. Tärkein- 
tä keskustapuolueen kannalta olikin saada 

pikaisesti julkisuuteen selvä osoitus siitä, 
ettei SMP menisi hallitukseen SDP:n apu- 
puolueeksi, sillä presidentti Koivisto oli ollut 
edellisvuoden vaaleissa SMP:n ehdokas. 

Väyrynen selitti työvaliokunnassa, että 
jos SMP ei käytännössä toteuttaisi sopi- 
musta, olisi edessä uusi poliittinen tilanne. 
Ministeripaikkojen osalta SDP oli valmis ei- 
sosialistiseen enemmistöön voimasuhtein 
9-8 niin, että keskustapuolue saisi sekä ulko- 
että valtiovarainministerin salkut. Väyryses- 
tä ratkaisuun liittyi riskejä, mutta puolueella 
ei ollut käytännössä vaihtoehtoja, varsinkin 
kun SMP lupasi sitoutua yhteistyöhön - ja 
koska SDP oli esittänyt SMP:n hyväksymistä 
keskusteltuaan ensin presidentti Koiviston 
kanssa.” Ratkaisu oli historiallinen, sillä se 
purki vanhoja lukkiutuneita käsityksiä siitä, 
mitkä puolueet olivat hallituskelpoisia. Ruo- 
kola totesikin eduskuntaryhmässä: ”SMP:n 
ulkopoliittisen aseman ovat arvioineet presi- 
dentti ja Sorsa. Se ei ole meidän tehtävämme?” 
Ratkaisu hyväksyttiin eduskuntaryhmässä 
yksimielisesti.4* Myös työvaliokunnassa 
ratkaisuun suhtauduttiin myönteisesti, sillä 
sen arveltiin rauhoittavan eduskuntatyötä ja 
ainakin osaa puolueen kenttää. Tuli vain tiu- 
kasti valvoa, että SMP pysyisi ei-sosialistien 
riveissä." 

Olennaista ratkaisun mahdollistumisessa 
oli myös se, että RKP hyväksyi ratkaisun ja 
ulkoministerin paikan menetyksen. Keskus- 
tapuolueen edustajat, Väyrynen, Kääriäinen 
ja Ruokola, olivat varmistaneet presidentti 
Koivistolta, että tämä ei puuttuisi ulkomi- 
nisteriratkaisuun. Koivisto oli todennut, 


että hänelle sopi sekä entinen että nykyinen 
ulkoministeri, Väyrynen tai Stenbäck. Koi- 
visto oli saanut Kalelan laatiman muistion, 
jossa Valentin Kossov oli ilmaissut käsityk- 
sensä, ettei olisi mahdollista muodostaa 
hallitusta, jossa voimasuhteet olisivat 8-8 
tai SDP:n enemmistö. Keskustapuolue oli 
muutenkin vaikeuksissa, eikä vanha K-lin- 
jakaan ollut tyytyväinen Väyrysen tasapai- 
noiluun - itänaapuri ei toivonut valtatasapai- 
non järkkyvän liiaksi. Vaarana Kossov näytti 
Kalelasta pitävän sitä, että RKP saattaisi uha- 
ta poisjäännillä hallituksesta, jollei Stenbäck 
saisi jatkaa. Väyrysen nostamista ulkominis- 
teriksi ei rohkaistu yhtään. Kossovin mukaan 
Stenbäck oli liian puhelias, ”mutta toisaalta 
hän on täysin lojaali presidentille. Sen sijaan 
Väyrysellä olisi aina jokin peli meneillään ja 
hän pyrkisi käyttämään asemaansa hyväk- 
seen.” Koivisto kuitenkin salli Väyrysen 
nousun takaisin ulkoministeriksi, mikä he- 
rätti kritiikkiä keskustapuolueen ulkopuo- 
lella. Sorsa kommentoi asiaa, että vain pre- 
sidentti olisi voinut torjua Väyrysen, mutta 
kun hän ei sitä tehnyt, ei muilla ollut nokan 
kopauttamista.3+ 


K-linja karahtaa lopullisesti 
ministerivalintoihin 


Keskustapuolueen ministerivalinnoista muo- 
dostui varsin dramaattinen kokous. Väyry- 
nen aloitti kertomalla puoluehallituksen ja 
eduskuntaryhmän yhteiskokoukselle, että 
puolueen hallitusneuvottelijat olivat koon- 
neet vallitsevia näkemyksiä siitä, mitä asioita 

ehdokkaita valitessa tulisi ottaa huomioon: 1) 
tulisi valita sekä naisia että miehiä, 2) alueel- 
linen edustavuus, 3) erilaiset mielipiteet, 4) 
henkilön pätevyys ja 5) yhden tulisi olla 
käytännön viljelijä. Hallitusneuvottelijat oli- 
vat yksimielisiä, että ulkoministeriksi tulisi 
Väyrynen ja valtiovarainministeriksi Pekkala. 
Sosiaali- ja terveysministeriksi kannatettiin 
Kuuskoski-Vikatmaata. Toisena vaihtoehto- 
na oli Sutinen, jonka katsottiin sairaanhoi- 
tajakoulutuksen ansiosta sopivan tehtävään 
paremmin kuin Väänäsen. Maa- ja metsäta- 
lousministeriksi neuvottelijat ehdottivat Ylä- 
järveä, mutta myös Pesälän ja Linnan nimet 
oli nostettu esiin.” 

Sen sijaan puolustusministeriksi oli 
monta ehdokasta, ja tästä valinnasta oli kes- 
kusteltu myös presidentin kanssa. Väyrysen 
mukaan Koivisto halusi esittää oman näke- 
myksenä puolustusministerin henkilöstä, 
vaikka ei halunnutkaan vaikuttaa valintaan. 
Väyrynen selitti Koiviston haluavan henkilön, 
joka olisi harkitseva ja ottaisi huomioon lau- 
sunnoissaan maan edun. Lisäksi presidentti 
toivoi, että puolustusministeriksi nousevalla 
henkilöllä olisi puolueessaan vahva asema 
ja arvovaltaa. Neuvottelijoiden keskuudes- 
sa oli nostettu esiin Tähkämaan, Pesälän ja 
Maijalan nimet, mutta varsinaista esitystä ei 
ollut tehty.'3* 

Väyrysen ehdotuksesta ensin tehtiin pää- 
tökset ulkoasiainministeristä ja valtiovarain- 
ministeristä. Ne olivat selvät: Väyrynen ja 
Pekkala. Näiden jälkeen valittiin sosiaali- ja 
terveysministeri. Väyrynen muistutti halli- 
tusneuvottelijoiden enemmistön ehdokkaan 

olevan Kuuskoski-Vikatmaa. Sutinen vasta- 
si tähän, että KN:n hallitus oli tänään yksi- 
mielisesti valinnut ministeriehdokkaakseen 
Väänäsen, ja kieltäytyi itse ehdokkuudesta. 
Sutinen toivoi, että puolueessa vallitseva eri 
mielipiteiden kirjo huomioitaisiin valinnassa. 
Uosukainen lisäsi tähän, että naisjärjestön 
kantaa pitäisi kuunnella ja kannatti Väänästä. 
Tämän jälkeen suoritettiin äänestys. Kuus- 
koski- Vikatmaa voitti Väänäsen äänin 33- 
24.7 KN:n puheenjohtaja sivuutettiin, mitä 
voi pitää naisten vaikutusvallan näkökulmas- 
ta hyvin hämmentävänä tuloksena. KN:n 
hallitus oli todennut yksimielisesti, että hal- 
litukseen tuli valita naisjärjestön edustajana 
Väänänen.* Kannanotto oli selkeästi toimi 
Väänäsen asemien turvaamiseksi, mutta asia- 
kirjoista näkyy, että myös naisten keskuu- 
dessa oli halua päästä eroon yhden vahvan 
johtajan periaatteesta. Naistenkin kärkeä ja 
ministerikelpoisten joukkoa oli laajennettava, 
vaikka Väänänen vielä nostettiinkin yksin 
kärkiehdokkaaksi. Kokouksen esityslistassa 
oli nostettu esiin useita nimiä ja perusteltu, 
että puolueen julkikuvan ja tulevaisuuden 
kannalta oli välttämätöntä laajentaa ja nuo- 
rentaa niiden naisten joukkoa, joista minis- 
terit valittiin. 19 

Väänäsen häviössä ei kuitenkaan ollut kyse 
pelkästään naisjärjestön mielipiteen sivuut- 
tamisesta, sillä Väänänen oli ollut puolueen 
aikaisemmissa sisäisissä väännöissä vahva 
K-linjan vastustaja. Sen sijaan Kuuskoski- 
Vikatmaa liitettiin K-linjaan.1** Kuuskoski- 
Vikatmaan muistelmien mukaan hänen 
ministeritietään olivat pohjustaneet nimen- 

omaan Pekkala ja Ruokola. Nämä tunnettiin 
vahvoina K-linjalaisina, mutta Kuuskoski- 
Vikatmaan mukaan hänen tukemisensa joh- 
tui siitä, että kyseiset herrat halusivat luoda 
uudenlaista ja modernimpaa kuvaa keskusta- 
puolueesta eteläisessä Suomessa valitsemalla 
nuoren naislääkärin ministeriksi.**" Keskusta- 
puolueella oli ollut Etelä-Suomessa Virolai- 
sen ja Väänäsen myötä vahva maaseutuima- 
go, mutta linjajaot olivat vielä niin tuoreessa 
muistissa, että Väänäsen syrjäyttäminen he- 
rätti väkisinkin närää, eikä uusi modernimpi 
linjakaan välttämättä miellyttänyt kaikkia. 
Väänänen osallistui 3.5. Mustan tusinan -— 
yhteen ehkä viimeisimpään - kokoukseen, 
jossa Heikki Haavisto vaati riitautettavaksi 
Väänäsen syrjäyttämisen. Kokouksessa vali- 
tettiin, että Kuuskoski-Vikatmaa vietiin läpi 
puolueen ”suurilla rahoilla”.14? 

Väänästä ei valittu myöskään eduskunnan 
toiseksi varapuhemieheksi, vaan Pihlajamäen 
tilalle nousi Pesälä, ”kun Kepun johto jyräsi 
hänet” tälle paikalle tiukassa äänestyksessä, 
kuten Helsingin Sanomissa tilannetta kuvat- 
tiin.** Väänänen oli saanut toimia edellis- 
hallituksessa ministerinä, ja siksi Väyrynen 
ja muut saattoivat katsoa, että oli annetta- 
va paikkoja myös muille, kuten ministeri- 
valinnoissa sivuutetulle Pesälälle — vaikka 
sen saattoi toisaalta tulkita myönnytykseksi 
K-linjalle. Osa myös varmasti kyseli, ainakin 
mielessään, liittyikö Kuuskoski-Vikatmaan 
ministeriys hänen loikkaamiseensa kokoo- 
muksesta keskustapuolueeseen. Oliko hänel- 
le annettu tai ainakin vihjailtu lupauksista 
ministerin tuolista? 


Seuraavaksi siirryttiin maa- ja metsäta- 
lousministerin valintaan. Eskelinen kannatti 
Yläjärveä ja kiitti samalla Tähkämaata työs- 
tä perheviljelmien hyväksi. Suntela ilmoitti 
Etelä-Hämeessä toivottavan Tenhiälää mi- 
nisteriksi. Maanviljelijä Antti Vehkoja Kes- 
ki-Pohjanmaalta kannatti Linnaa, joka oli 
käytännön viljelijä ja jolla oli aikaisempaa 
kokemusta kyseisestä tehtävästä. Uosukai- 
nen ilmoitti Kymenlaakson piirin tukevan 
Pesälän valintaa. Hokkanen totesi, että täs- 
sä valinnassa tulisi huomioida puolueessa 
vallitsevat eri näkemykset — eli selkokielellä 
K-linjan vastavoimiksi nähdyt henkilöt — ja 
kannatti Linnaa. Pihlajamäki jatkoi tähän, 
että puolueella oli Vaasan vaalipiiristä kuusi 
kansanedustajaa, minkä tulisi näkyä myös 
valinnoissa. Hän kannatti Linnan valitsemis- 
ta, samoin kuin Aho. Vaalin tulos oli kuiten- 
kin murskaava, Yläjärvi sai 35 ääntä, Linna 15, 
Pesälä 6 ja Tenhiälä 3.444 

Vaikein kysymys eli puolustusministerin 
valinta oli vasta edessä. Asiasta käynnistyi 
pitkällinen keskustelu. Väyrynen toisti halli- 
tusneuvottelijoiden mainitsemat ehdokkaat, 
joihin ehdotettiin lisättävän vielä Keski-Suo- 
men ehdokas Vesterinen. Kääriäinen totesi, 
että oli tärkeää saada esiin eri mielipiteiden 
kirjo. Hokkasesta puoluesihteerin puheen- 
vuoro oli hyvä, mutta se olisi pitänyt esittää 
jo kokouksen alussa. Hänestä Pihlajamäki 
tuli valita. Ruokola taas kannatti Pesälää, 
mikä olisi tarkoittanut sitä, että kaikki mi- 
nisteripaikat olisivat menneet K-linjan tah- 
don mukaisesti. Pihlajamäki totesi: ”Olen 
suurella murheella seurannut tätä kokousta. 


Puolueen nokka nousuun 115 


https://doi.org/10.21435/ha.155 


Toivo Yläjärvi valittiin maa- ja metsätalous- 
ministeriksi 1983. Kuvassa Yläjärvi saman 
vuoden eduskuntavaalimainoksessa. KMA. 


OTA VASTUU 


HUOMISESTA 


N 


Eturivin edustaja 


Viljelijän edustaja. 


Maatalouden asialla, valtiovarainministeri Ahti Pekkala 
keskustelee vakavana Yläjärven kanssa vuoden 1983 
vaalimainoksessa. KMA. 

Olen uskonut, että puolue voidaan yhdistää, 
mutta nyt näyttää toiselta” Hän sanoi tämän 
ratkaisun osoittavan, mihin suuntaan puolue 
lähtisi, sillä nyt saatettaisiin lopullisesti sine- 
töidä se, että puolue erkaantuisi eri teille. Pih- 
lajamäki sanoi kieltäytyvänsä ehdokkuudesta, 
paitsi jos ratkaisu saataisiin tehtyä yksimieli- 
sesti. Äänestykseen hän ei lähtisi. Väyrynen 
vastasi, että tähän asti valituista voidaan *h- 
dottomasti todeta, että pätevimmät on valittu 
ehdokkaiksi”. Hän ehdotti neuvottelutaukoa 
ja neuvottelijoiksi Hokkasta, Linnaa, Sutista, 
Kääriäistä ja Väyrystä.1% 

Neuvottelutauolla Väyrynen väitti, että 
presidentti ei nimittäisi Pihlajamäkeä. Hok- 
kanen vaati Väyrystä soittamaan Koivistol- 
le asian selvittämiseksi, mutta Väyrynen ei 
suostunut tähän. Hokkasta yritettiin hou- 
kutella muuttamaan mieltään myös klassi- 
sella konstilla: ehdottamalla häntä itseään 
ministeriksi, mistä Hokkanen tajusi omak- 
si parhaakseen kieltäytyä. Hokkanen vaati, 
että Väyrysen oli kerrottava kaikkien ko- 
kousedustajien edessä, mitä hän oli sanonut 
presidentistä ja Pihlajamäen nimittämisestä. 
Neuvottelutauko päättyi tuloksettomana. 
Väyrynen ilmoitti sen jälkeen pitävänsä par- 
haimpana ja vähiten närkästystä aiheuttava- 
na valintana Tähkämaata. Väyrynen myös 
lisäsi: ”Mielestäni Pihlajamäki ei ole siinä 
määrin sopiva henkilö tälle paikalle, että 
presidentin mainitsemat edellytykset tulisi- 
vat täytetyksi” Ruokola vastasi, että nyt oli 
pelin politiikan tuntua, ja ehdotti äänestystä. 
Hänestä kivuttomin ratkaisu olisi Pesälän 


valinta. Vesterinen kritisoi, että puolueen 


puheenjohtaja ja tätä säestäen ryhmän pu- 
heenjohtajat katsoivat oikeudekseen kertoa, 
ketkä kävivät ja ketkä eivät. Vesterinen kiel- 
täytyi itse ja ehdotti Maijalaa. Pokka totesi 
Väyrysen sanoneen neljä vuotta sitten puo- 
lustusministerivalinnasta, että siihen kelpaa 
kuka tahansa. Hänestä tämä keskustelu olisi 
pitänyt käydä ennen kuin yhtäkään ehdokas- 
ta oli valittu.+* 

Pihlajamäki sanoi olevansa järkyttynyt 
Väyrysen iskusta: ”Ministeripaikka ei merkit- 
se minulle mitään, mutta tämä kuultu mer- 
kitsee. Tuen Maijalan valintaa” Virolainen 
totesi, että äänestetään, ja heitti itsensäkin 
yhdeksi ehdokkaaksi. Nuorten Vanhanen sa- 
noi pelkäävänsä, että keskustelut vuotaisivat 
ja siksi Pihlajamäki tulisi valita yksimielisesti, 
jotta puolue selviäisi tästä. Rantasolasta tilan- 
ne oli järkyttävä, mutta nähtävästi käsikirjoi- 
tus oli näin tehty. Väyrynen vastasi häneen 
kohdistuneeseen kritiikkiin vyöryttämällä 
sen Hokkasen päälle. Väyrynen sanoi ole- 
vansa pahoillaan, että keskustelu piti käydä 
Hokkasen vaatimuksesta. Hokkanen iski 
takaisin: ”Presidentti ei ole lausunut mitään 
mielipidettä Pihlajamäestä. On kysymys Väy- 
rysen mielipiteestä Pihlajamäen suhteen? 7 

Yksimielisyyttä ei ollut mahdollista saa- 
vuttaa, ja siksi valinnasta jouduttiin äänestä- 
mään. Nyt tulos oli murskaava Väyrysen ja 
hänen ehdokkaansa kannalta. Tähkämaa sai 
vain kaksi ääntä. Pihlajamäki voitti, hän sai 25 
ääntä. Pesälä sai kahdeksan ja Einari Niemi- 
nen kaksi ääntä. Aikaisemmin Pihlajamäki 
oli valittu yksimielisesti keskustapuolueen 
ehdokkaaksi eduskunnan varapuhemieheksi, 

mikä oli tulkittu merkiksi siitä, että vanhat 
linjajaot olivat todella katoamassa mennei- 
syyden hämärään. Siksi Väyrysen yhtäkkinen 
vetoaminen Koiviston mielipiteeseen ja siten 
ilmiselvästi Neuvostoliiton näkemyksiin tu- 
livat täydellisenä yllätyksenä. Käytännössä 
Pihlajamäen valinta varapuhemieheksi olikin 
nähtävästi ollut Väyrysen keino estää Pihlaja- 
mäen nousu ministeriksi, kuten Pihlajamäki 
on muistelmissaan todennut, sillä Väyrynen 
oli pelännyt oman maineensa puolesta Neu- 
vostoliiton edustajien suuntaan — vaikka si- 
säministerin salkun Väyrynen olisikin myö- 
hemmän kertomansa mukaan ollut valmis 
antamaan Pihlajamäelle.+ 

Valinnan jälkeen tapahtuneesta hätkäh- 
tämätön Väyrynen vain kiitti kaikkien eh- 
dokkaiden puolesta luottamuksesta ja toivoi 
uusia ministereitä kohtaan ymmärtämystä ja 
tukea. Hän myös lisäsi yksioikoisesti: ”Äänes- 
tyksistä ei voi jäädä kenellekään paha maku 
suuhun?” Väyrynen sanoi keskustelevansa 
kahden kesken myös Pihlajamäen kanssa.** 
Näin myös tapahtui. Keskusteluissa lyötiin 
sovinnon kättä, eikä tapahtunutta enää myö- 
hemmin muisteltu. Pihlajamäen mukaan yh- 
teistyö hallituksessa sujui Väyrysen kanssa 
hyvin, mikä osaltaan mahdollisti tärkeällä 
tavalla puolueen yhtenäistymisen. Sen sijaan 
Neuvostoliiton edustaja, ministerineuvos 
Vladimirov, suhtautui Pihlajamäkeen aluksi 
kylmäkiskoisesti, mutta hänenkin asenteensa 
muuttui. Lopulta Pihlajamäki sai jopa vierai- 
lukutsun Neuvostoliittoon.*" 

Pihlajamäen muistelmissa kiinnittää huo- 
miota se, että hän näyttäisi uskoneen Vladi- 

mirovin selityksen, jonka mukaan neuvosto- 
liittolaisten kielteinen asenne häneen johtui 
siitä, että Neuvostoliiton ystävät keskusta- 
puolueessa olivat kertoneet Pihlajamäen 
olevan äärioikeistolainen ja maahan hyviä 
suhteita ajavan K-linjan vastustaja." Omien 
puolueenjäsenten mustamaalausta tiettävästi 
esiintyi, mutta vaikuttaa kovin yksioikoiselta, 
että Neuvostoliiton edustajilla ei olisi myös 
ollut osuutta asiaan. Valentin Kossov taas 
väitti Jaakko Kalelalle, että Väyrynen olisi 
luvannut SDP:n johdolle, ettei Pihlajamäkeä 
nimitettäisi puolustusministeriksi. Väyry- 
seen olikin mitä ilmeisemmin kohdistunut 
paineita nimityksen osalta.*4 Eri asia kuiten- 
kin on, olisiko Väyrysen tullut toimia ja pu- 
hua ministerivalintojen yhteydessä niin kuin 
hän teki. Varsinkin Koiviston mukaan vetä- 
minen oli vain ilmeinen veruke, mutta muu- 
hun Väyrysen kantti ei riittänyt, kuten hän 
on myöhemmin haastattelussa todennut. 
Teollaan Väyrynen suututti myös K-linja- 
laiset Pesälän ja Ruokolan. Pesälän mukaan 
Väyrynen oli lujasti vakuuttanut, että hänestä 
tulisi ministeri, mutta kun tuli ministeriva- 
lintojen aika, Väyrynen sivuutti tämän tylysti. 
Ruokola oli ilmoittanut, ettei tällainen käynyt 
päinsä. Siihen Väyrynen oli vain vastannut, 
että tämä näyttikin olevan riitainen kysymys, 
joten päättäköön puoluehallitus ja eduskun- 
taryhmä.** Väyrysen edesottamukset Pihla- 
jamäen valinnassa tulivat myös julkisuuteen, 
mutta niistä ei noussut tällä kertaa voimakas- 
ta kohua. Mediaa kiehtoi enemmän esimer- 
kiksi se, että kokoomusloikkari Kuuskoski- 
Vikatmaa syrjäytti vanhat emännät, kuten 

Apu-lehden kannessa kirjoitettiin. Tosin 
Etelä-Pohjanmaan piirin alueella ilmestyvä 
keskustalainen Ilkka antoi Väyrysen kuulla 
kunniansa. Lehden päätoimittajan Hokka- 
sen valinta työvaliokuntaan vuoden 1983 
alussa ei ollut vaientanut piirin kritiikkiä K- 
linjaa kohtaan — vaikka Hokkanen sittemmin 
pian lähentyikin Väyrysen kanssa. 
Keskeisintä Pihlajamäen ministerivalin- 
taprosessissa oli kuitenkin se, että tämän 
jälkeen vetoamiselta henkilön neuvostovas- 
taisuuteen oli pudonnut pohja pois. K-linjan 
inhotuimmalta aseelta oli katkaistu terä, ja 
samassa rytäkässä koko linjajako murtui 
konkreettisesti — siltä osin kuin sitä vielä oli 
jäljellä. Pihlajamäki äänestettiin selvin nu- 
meroin ministeriksi, vaikka syytkin, jotka en- 
nen oli pitänyt ymmärtää vain rivien välistä, 


oli kakaistu ääneen. 


Ahti Karjalaisen erottaminen 
Suomen Pankista 


Samoihin aikoihin kun ministerinimityksis- 
tä tehtiin päätökset, alkoi kysymys Karjalai- 
sen asemasta Suomen Pankin pääjohtajana 
kärjistyä. Karjalaisen alkoholiongelma oli 
noussut esiin jo syksyn 1982 devalvaatio- 
kriisin yhteydessä. Väyrynen oli puhunut 
tilanteesta Koiviston kanssa 3. marraskuuta, 
jolloin hän kertoi heidän ”yrittävän hoitaa 
asiaa porukalla”. Pankkivaltuusmiehet ja hei- 
dän puheenjohtajansa Matti Jaatinen olivat 
hyvin väsyneitä tilanteeseen. Koivisto lähet- 
tikin Jaatisen kautta Karjalaiselle terveiset, 
että seuraava kerta johtaisi erottamiseen. 


Karjalainen antoi julkisuudessa raittius- 
lupauksen, mutta keväällä 1983 tilanne oli 
uudelleen kärjistymässä. Jaatinen informoi 
Ruokolaa, että jos Karjalainen ei itse eroai- 
si, tämä tultaisiin erottamaan. Jaatinen sa- 
noi: ”Yrittäkää te Ahdin ystävinä saada tämä 
asia kuntoon” 46° 

Ruokola kertoi tilanteesta Väyryselle, ja 
he pitivät neuvottelun yhdessä Kääriäisen ja 
Pekkalan kanssa. Väyrysen mukaan he olivat 
kaikki yhtä mieltä siitä, että skandaali tuli 
välttää ja Karjalainen oli taivuteltava eroa- 
maan itse. Tilanteen hoitamiseksi otettiin 
yhteyttä Karjalaiseen, joka kutsui miehet lou- 
naalle Suomen Pankkiin. Sen jälkeen kaikki 
meni kuitenkin niin pieleen kuin vain mah- 
dollista. Väyrysen saapuessa paikalle myö- 
hässä tilanne oli jo kylmäävä. Keskustapuo- 
lueen nelikko oli pyytänyt Pentti Koivikkoa 
kirjoittamaan valmiiksi erokirjeen, jonka 
Karjalainen voisi allekirjoittaa heti, jos kaik- 
ki kävisi suunnitelmien mukaisesti. Erokir- 
je oli suljetussa kuoressa, jonka päällä luki 
Ahti Pekkalan nimi. Vahingossa se kuitenkin 
ojennettiin suoraan Ahti Karjalaiselle ilman 
alustavia keskusteluja, minkä seurauksena 
Karjalainen järkyttyi ja reagoi hyvin jyrkäs- 
ti. Hän kieltäytyi ehdottomasti eroamasta ja 
aloitti näkyvän vastahyökkäyksen median 
kautta." 

Karjalainen ilmoitti Iltalehden kautta 
eroavansa keskustapuolueesta. Syyksi hän 
ilmoitti ”syvän pettymyksen” siihen, miten 
puolueen johto oli kohdellut häntä Suomen 
Pankin pääjohtajana. Varsinkin Väyrynen 
joutui Karjalaisen tulilinjalle. Karjalainen 

sanoi olevansa täydellisen pettynyt Väy- 
ryseen, vaikka olikin itse ollut nostamassa 
tätä puheenjohtajaksi. Hän sanoi tietävänsä, 
ettei Väyrysestä tule koskaan valtiomiestä, 
niitä aineksia ei Väyrysestä löydy. Karja- 
lainen syytti Väyrystä myös hänen ja Kek- 
kosen suhteiden tuhoamisesta. Karjalaisen 
mukaan Kekkonen oli uskonut enemmän 
kansliapäällikkö Juhani Perttusta, joka kuu- 
lui Väyrysen taustaryhmiin, kuin häntä. Li- 
säksi Karjalaisen todettiin olleen erityisen 
loukkaantunut siitä, että keskustapuolueen 
pää-äänenkannattajassa ennakoitiin pian 
puoluejohdon käynnin jälkeen Karjalaisen 
vetäytyvän eläkkeelle — mikä sekin oli ilmei- 
sesti onneton sattuma." 

Julkinen hyökkäys ei Karjalaista kuiten- 
kaan auttanut. Koivisto oli jo edellissyksynä 
ehtonsa sanellut. Koivisto otti Karjalaisen 
vastaan 12.5. ja kuunteli hänen versionsa ta- 
pahtumista. Karjalainen ei myöntänyt mi- 
tään ja ihmetteli vain, mistä nyt oli oikein 
kysymys. Koivisto kehotti vielä harkitsemaan 
eronpyynnön esittämistä. Karjalainen vastasi, 
että jos tilanne johtaa hänen erottamiseensa 
Suomen Pankista, hän ei myöskään jatkaisi 
Suomen ja Neuvostoliiton välisen talousko- 
mission johdossa. Keskustelu päättyi tulok- 
settomana. Karjalainen erotettiin seuraavana 
päivänä, ja ero tuli voimaan heti. Vähän myö- 
hemmin Karjalainen vapautettiin myös ta- 
louskomission puheenjohtajan paikalta. Koi- 
viston mukaan Karjalainen epäilemättä koki, 
ettei tarjotulla eropyyntömahdollisuudella 
tähdätty ensisijaisesti hänen suojelemiseensa 
skandaalilta, vaan kyse oli keskustapuolueen 

johdon operaatiosta, jolla pyrittiin varmis- 
tamaan Karjalaiselta vapautuvat paikat puo- 
lueen haltuun. 

Karjalaisen alkoholismi, jota ei kyseisen 
ajan Suomessa vielä kunnolla ymmärretty 
sairautena, oli kuitenkin todellinen syy. Epäi- 
lemättä keskustapuolueen edustajien mieles- 
sä olivat tilanteen takia myös Karjalaiselta 
vapautuvat merkittävät tehtävät, mutta olisi 
varsin kyynistä väittää, etteikö Karjalaista 
olisi myös haluttu suojella väistämättömältä 
erottamiselta. Päätöksen erottamisesta teki 
presidentti. Pekkala totesi työvaliokunnas- 
sa: ” Tasavallan presidentti ja pankkivaltuus- 
miehet ovat olleet Karjalaisen Suomen Pan- 
kista erottamisen kannalla” Koivisto taas 
toteaa muistelmissaan, että Karjalaisen ”asia 
oli menossa valitettavaan lopputulokseen 
joka tapauksessa”. Siksi keskustapuolueen 
operointi oli hänestä tarpeetonta.15 Mutta 
nimenomaan siksi Karjalaiselle itselleen oli- 
si ollut huomattavasti parempi vaihtoehto, 
että hänet olisi saatu ymmärtämään tilanne 
ja hän olisi eronnut vapaaehtoisesti, ilman 
rajua julkista skandaalia. Helmikuussa 60 
vuotta täyttäneen Karjalaisen ura olisi saanut 
arvokkaan päätöksen. Keskustapuolueenkin 
etu olisi ollut, että tilanne olisi saatu hoide- 
tuksi hallitusti ilman riitoja. Tosin paras 
vaihtoehto olisi ollut se, että Karjalainen olisi 
kyennyt hoitamaan tehtäväänsä vielä muuta- 
man vuoden, sillä keskustapuolueen ulkopo- 
liittiset asemat olivat heikentyneet SDP:hen 
verrattuna, ja jokaisen paikan menetyksen 
myötä ne olivat vaarassa heikentyä edelleen - 
kuten nytkin. 

Erokirje päätyi kuitenkin kylmiltään Kar- 
jalaisen eteen, ja tilanne pääsi räjähtämään. 
Episodista on olemassa erilaisia versioita, 
mutta niitä yhdistää se, että kyse oli onnetto- 
masta väärinkäsityksestä. Koiviston arkiston 
mukaan kyse oli nimenomaan Pekkalan eikä 
tulisille hiilille joutuneen Väyrysen kömmäh- 
dyksestä, sillä Koivikko oli tuonut Karjalaisen 
eropaperin Ahti Pekkalalle, joka oli vilkais- 
sut sitä, todennut siinä olevan Ahti Karjalai- 
sen nimen ja ojentanut sen Karjalaiselle.4** 
Kömpelö menettelytapa ja Väyrysen maine 
poliittisena pelurina eivät luoneet uskotta- 
vuutta tulkinnoille, joissa keskustapuolueen 
edustajien toimintaa olisi motivoinut muu 
kuin omien valta-asemien varmistaminen - 
vaikka Pekkalaa ja Ruokolaa saattoikin pitää 
Karjalaisen vanhoina tukijoina ja ystävinä, ku- 
ten julkisuudessakin tiedettiin.1 Puolueen 
ulkopuolella kritiikki kohdistuikin pääasias- 
sa Väyryseen, mutta puolueen sisällä taas 
Veikko ”Aaretti” Pirilä epäili Pekkalan olleen 
raivaamassa Karjalaista pois Suomen Pankista 
tehdäkseen tilaa itselleen. Karjalainen itse 
taas luotti Pekkalaan, Ruokolaan ja Kääriäi- 
seen, ja siksi näiden mukanaolo oli hänestä 
käsittämätöntä. Suomenmaalle antamansa 
lausunnon mukaan hän ei ollut kuitenkaan 
koskaan luottanut Väyryseen.1 Vähän myö- 
hemmin Karjalainen syytti lähinnä SDP:tä ja 
presidenttiä, sillä hän piti erottamisensa syynä 
liian hyviä suhteitaan Neuvostoliittoon. Kar- 
jalainen kommentoikin, ettei hänen tilalleen 
talouskomissioon tulisi nimittää demaria.1* 

Keskustapuolueen eduskuntaryhmässä 
oltiin niin ikään ihmeissään Karjalaisen 


kohtelusta, myös K-linjan vastavoimiksi näh- 
dyssä siivessä. Väyrynen ehdotti kuumana 
käyvälle ryhmälle, että ensin käytäisiin ko- 
kouksen päätösasiat läpi ja sen jälkeen kuul- 
taisiin selostus Karjalaista koskien. Selostus 
oli pitkä ja perusteellinen. Pekkala kertoi 
Jaatisen sanoneen, että presidentin ja Karja- 
laisen välinen sopimus oli koskenut nimen- 
omaan täysraittiutta. Karjalainen oli myös 
luvannut Pekkalalle ja Uusitalolle edellissyk- 
synä, että hän jättäisi alkoholin kokonaan ja 
siksi asiassa ei ollut mitään muita ongelmia 
kuin alkoholismi. Väyrynen lisäsi: ”Meille 
kerrottiin, että Karjalainen erotetaan, jos hän 
ei itse eroa. Emme nähneet mitään muuta 
mahdollisuutta kuin kertoa Karjalaiselle to- 
siasiat. —— Karjalainen ei myönnä, että hä- 
nellä on alkoholiongelma. Hän vain hyökkää 
auttajiaan ja ystäviään vastaan” Maijalasta 
puolueen johdon edustajat tekivät oikein. Ih- 
miselle oli annettu mahdollisuus, nyt oli pak- 
ko ratkaista. Selitys hyväksyttiin." Väyrynen 
maksoi kuitenkin jupakasta kalliin hinnan. 
Liikanen totesi SDP:n puoluetoimikunnas- 
sa: ”Kaikissa katugallupeissa ja muissa ihmis- 
ten sympatiat ovat selvästi Karjalaisen puo- 
lella. Ja Väyrynen on lisännyt taas kerran sitä 
epäsuosiotaan, joka hänellä jo oli mahtava” 
Helteestä sympatiat olivat tietysti Karjalai- 
sen puolella, kun ne olivat ”joka tapauksessa 


Väyrystä vastaan.” 

Keskustapuolueen 
vaikean murroskauden merkit 


”Te nuoret miehet joudutte monella tavalla 
kärsimään minun pitkästä urastani, mutta 
älkää tulko siitä minulle katkeraksi?” 


Kekkosen sanat Martti Puralle ja Esko Aholle 


Karjalaisen pitkä ja näyttävä poliittinen ura 
sai tapahtumien myötä surullisen lopun. 
Karjalaisesta tuli yksi niistä vaikuttajista, 
joiden ura näytti katoavan Kekkosen valta- 
kauden myötä. Näitä henkilöitä löytyi myös 
muista puolueista ja liike-elämästä, kuten 
maaherra Kaarlo Pitsinki (SDP) ja Valmetin 
pääjohtaja OlaviJ. Mattila. Karjalaisesta syn- 
tyi kuva traagisena hahmona, joka oli nous- 
sut politiikkaan Kekkosen myötävaikutuk- 
sella ja joka myös kaatui ruhtinaansa uhrina. 
Koivisto analysoi tätä loppuvuosina vaikeaa 
suhdetta todeten, että ”Ahdille Kekkonen oli 
kaikki kaikessa: hän ei saanut olla lähellä ja 
hän ei voinut olla kauempana”. Tulkinnassa 
on perää, mutta vaarana tällaisessa yksinker- 
taistuksessa on se, että siinä peittyy Karjalai- 
sen oma toimijuus. 

Karjalainen ei ollut pelkästään Kekko- 
sen käden jatke. Karjalainen oli vuosikym- 
meniä merkittävä poliittinen vaikuttaja 
varsinkin talous- ja ulkopolitiikan alalla, 
vaikka hän ei toiminutkaan yhtä näkyvästi 
ja parrasvaloissa kuin puolueen pitkäaikai- 
nen puheenjohtaja Virolainen. Karjalaisen 
erottaminen Suomen Pankista ja Virolaisen 
putoaminen eduskunnasta aiemmin samana 
vuonna korostivat entisestään eduskuntavaa- 

lien tuomaa muutosta keskustapuolueelle. 
Max Jakobson totesikin kuvaavasti vuoden 
1983 hallitusneuvotteluista, että ne olivat 
neljännesvuosisataan ensimmäiset hallitus- 
neuvottelut, joihin Karjalainen ja Virolainen 
eivät osallistuneet. Eduskuntavaaleissa va- 
littu uusi eduskuntaryhmä ja Pihlajamäen 
valinta puolustusministeriksi olivat keskus- 
tapuolueelle selviä käännekohtia. Keskusta- 
puolueen eduskuntaryhmän jäsenet, K-linja 
ja sen vastavoimat eivät enää pitäneet erillisiä 
kokouksia, kuten aikaisemmin.1* Puolueen 
linjajako oli Kekkosen seuraajakysymyksen 
takia symbolisoitunut niin sanottuihin tais- 
televiin tohtoreihin, Virolaiseen ja Karja- 
laiseen, mutta nyt nämäkin olivat poissa 
kuvioista. 

Väyrynen taas oli pyrkinyt luomaan omaa 
linjaansa, joskin selvästi K-linjaan nojaten, 
minkä vuoksi Väyrysen omaa linjaa oli voi- 
nut olla vaikea havaita.” Hokkanen on esi- 
merkiksi todennut, ettei kentällä oltu tietoisia 
tällaisista eroista, vaan Väyrynen katsottiin 
K-linjalaiseksi, joka oli ajanut Karjalaista 
presidentiksi.* K-linjalaiset olivat kuitenkin 
nähneet Väyrysen oman linjan, ja se oli vai- 
keuttanut Väyrysen ja heidän suhteitaan. 
Presidentinvaalien jälkeen Väyrynen oli pu- 
hunut voimakkaasti puolueen yhtenäisyyden 
puolesta, mutta sanojen rinnalle vaadittiin 
todellisia tekoja, mikä taas tarkoitti käytän- 
nössä K-linjaan kuuluneiden valta-asemien 
pysyvää heikentämistä. Väyrysen tavoite 
oli toki päästä eroon molemmista linjoista, 
mutta K-linja korostui prosessissa, koska 
nimenomaan se oli ollut dominoivassa ase- 

massa puolueen ylätasolla. Siksi ei riittänyt, 
että puoluejohto sanoi linjajakojen kuuluvan 
menneisyyteen, vaan sen tuli näkyä henkilö- 
valinnoissa — uskottavasti ja pitkäjänteisesti. 
Väänäsen valinta ministeriksi ja Virolaisen 
valinta puhemieheksi 1982 eivät tarkoittaneet 
käänteenomaisesti sitä, että eri henkilöihin 
yhdistetyt linjajaot olisivat pyyhkiytyneet 
olemattomiin, kuten vuoden 1983 ministeri- 
valinnat osoittivat. Vaikka kiistan kohteena 
olevat ”asiat” olivat käytännössä poistuneet 
näyttämöltä, osallisina olleet ihmiset eivät. 
Vuosikymmenten takaa juontuvien ja eri 
henkilöihin yhdistettyjen linjajakojen häviä- 
minen vaati aikaa, eikä luottamusta voinut 
rakentaa hetkessä takaisin. 

Lisäksi keskustapuolueen murroskautta 
korosti se, että puolueen valta-asemat maan 
johtopaikoilla olivat murentumassa. Presi- 
dentin paikka oli menetetty SDP:lle, ja Kar- 
jalaisen Suomen Pankista erottamisen myötä 
myös Suomen ja Neuvostoliiton välisen ta- 
louskomission puheenjohtajuus oli vaakalau- 
dalla. Keskustapuolueen 1950—-1970-lukujen 
valta oli siirtymässä SDP:lle.4* Keskusta- 
puolueessa Karjalaisen seuraajaksi talous- 
komissioon olisi haluttu Pekkala, mikä taas 
ei sopinut SDP:lle. Koivisto nimitti tehtävään 
lopulta Sorsan Neuvostoliiton toiveiden 
mukaisesti, kuten hän on muistelmissaan 
todennut. Idänsuhteetkin olivat sen myötä 
entistä vahvemmin SDP:n hallussa. Keskus- 
tapuolueen oli tyydyttävä siihen, että Pekkala 
sai komission varapuheenjohtajan paikan.1*" 
Suomen Pankin pääjohtajaksi taas nousi 
liikepankkitaustainen Rolf Kullberg, josta 


Nuoresta iästään huolimatta Vanhanen luotsasi 


puoluetta voimaakkaasti sovinnon tielle. Kansan- 
edustajaksi hän nousi vuoden 1991 eduskuntavaa- 
leissa, kuva vuoden 1983 yrityksestä. KMA. 


Pekkala totesi, että tämä oli pätevä, mutta ke- 
hitysalueiden ystävänä tätä ei voinut pitää. 

NKL:n puheenjohtajan kirje NKL:n pii- 
rijohtajille kuvaa poikkeuksellisen avoimesti 
tuntoja, joita puolueessa ilmeni hätkähdyttä- 
vien tapahtumien jälkeen. Vanhasesta kaik- 
ki oli käynyt puolueessa yhä hullummaksi, 
vaikka kaikki oli periaatteessa ulkoisesti 
kunnossa. Puolueväki esitti hämmentynee- 
nä seuraavia kysymyksiä: Miksi SMP kelpasi 
hallitukseen mutta kokoomus ei? Makset- 
tiinko Väyrysen ulkoministeriydestä liikaa? 

Palkittiinko Kuuskoski-Vikatmaa Väänäsen 
kustannuksella? Mistä Karjalaisen erossa to- 
della oli kyse, ja mitä ministerivalinnat teh- 
neessä kokouksessa oikein tapahtui? Samaa 
kysyivät ensi kertaa eduskuntaryhmään va- 
lituksi tulleet 12 kansanedustajaa. Vanhasesta 
ihmisten oli vaikea sopeutua siihen, että ”yksi 
aikakausi puolueemme historiassa on kään- 
tymässä uudeksi”. 

Vanhasesta ulkoministerin paikan vaa- 
timinen oli puolueelle luonnollinen tavoite, 
joskin Väyrynen itse olisi voinut olla asiasta 
vähän sivummalla. Kuuskoski- Vikatmaakin 
ansaitsi hänestä paikkansa. Sen sijaan tapaus 
Karjalainen oli hankala, sillä päätös oli pre- 
sidentin asia, mutta Vanhanen sanoi usko- 
vansa, että huoli Karjalaisesta oli ollut aitoa. 
Kritiikin kärki olikin koskenut sitä, miksi 
ajatus erottamisesta oli julkaistu puolueen 
pää-äänenkannattajassa, eikä tähän ollut- 
kaan saatu kunnollista vastausta*+. Sen sijaan 
Karjalaisen esittämä murska-arvio Väyryses- 
tä oli kohtuuton. Ministerivalinnat taas olivat 
uhanneet mennä ”pelkäksi K-linjan listaksi”. 
Siksi Vanhanen oli itse puhunut Pihlajamäen 
puolesta ja Väyrystä vastaan: ”Äänestyksessä 
Pihlajamäki voitti ja edellytykset puolueen 
eheytymiskehitykselle säilyivät edes jonkin- 
laisina. Mutta tapahtumaketju pitää sisäl- 
lään siemenen puolueen sisäisen tilanteen 
räjähdykselle” Vanhasesta NKL saattoi olla 
ainoastaan kaikin keinoin eheyttämistyön 
puolella.4* 

Vanhanen puolusti silti Väyrysen toimin- 
taa. Puolueen aito eheyttäminen, jonka täy- 
tyi tapahtua henkisellä tasolla, vaati useiden 

vanhojen aitojen kaatamista ja kahden linjan 
välimaastossa toimivan joukon kasvua, jotka 
toimivat asioissa asiapohjalla. Hänestä Väy- 
rysen toiminta oli ymmärretty laajalti hyvin 
väärin: ”Hän on tehnyt virheitä, arvioinut 
yleistä mielipidettä ja puolueen kentän nä- 
kemyksiä väärin, tai tiennyt ne mutta pitä- 
nyt itsepäisesti kannastaan kiinni” Tämän 
kaiken hälyn takana saattoi kuitenkin olla 
yhtenäinen suuri linja, jota ei ollut kyetty 
näkemään. Vanhanen luetteli, että Väyrysen 
johdolla puolueen piti päästä eroon van- 
hoista linjajaoista, puolueiden jako ulko- 
poliittisesti kelvollisiin ja epäkelpoihin oli 
lopetettava, kokoomuksesta oli tehtävä hal- 
lituskelpoinen ja samalla se oli asetettava sil- 
le kuuluvalle paikalle oikeistoon, SKL:ään ja 
SMP:hen oli saatava luonteva suhde, SMP:stä 
ja kepusta, toistensa aikaisemmista verivi- 
hollisista, oli tehtävä yhteistyökumppaneita, 
keskustapuolueen oli luovuttava yliedustuk- 
sista, puhemiehen paikalle oli hyväksyttävä 
kokoomuslainen, kommunistien hallitustie 
oli katkaistava, koska heidän varaansa hal- 
litusta ei voinut nyt rakentaa, puolueväki oli 
saatava hyväksymään ympäristöministeriön 
perustaminen ja niin edelleen. Vanhanen 
kirjoitti uskaltavansa todeta, että ”ilman 
Väyrystä moni välttämätön muutos ei olisi 
tapahtunut, kanttia ei olisi riittänyt”.1*6 
Vanhasesta monessa edellä mainitussa 
asiassa ”nähdään mielellään” ettei Väyrynen 
ollut tehnyt tarpeeksi koskien muun muassa 
puolueen yhdentymistä. Hän arvioikin, että 
kysymys Väyrysestä saattaisi nousta keinoksi 
viedä ongelmanasettelu pois pääkysymyk- 


https://doi.org/10.21435/ha.155 


sestä, joka liittyi jälki-kekkoslaiseen ai- 
kaan: ”Siksi voimakkaat lataukset Kekkosen 
aika, tottumukset, valta, jättivät puolueen ja 
koko yhteiskunnan sisälle. Väyrynen on etsi- 
nyt yhden ulospääsyväylän puolueelle ja jou- 
tuu sitä edetessään ottamaan iskuja vastaan 
enemmän kuin yhden miehen kohdalla on 
kohtuullista”? Vanhasen kirjoitus osoittaa, 
että keskustapuolueessa löytyi ymmärrystä 
sille, miten hankalassa välikädessä Väyrynen 
oli — ei ainoastaan linjajakojen jäljiltä, vaan 
ylipäätään Kekkosen kauden jälkeisessä mur- 
rosajassa. 

Puolue haki uutta suuntaa, mikä ei ollut 
helppoa eri ristivoimien ja intressien pai- 
neessa. Vanhanen oli esimerkiksi kysellyt ai- 
kaisemmin Suomenmaassa, oliko etelä-poh- 
joinen-jako uusi ilmenemismuoto vanhoille 
riidoille. Pohjoisessa yllytettiin puhumalla 
rikkaasta etelästä.1** Linjajaot menivätkin 
päällekkäin muiden intressien kanssa, mikä 
osaltaan asetti haasteen linjojen purkamisel- 
le puolin ja toisin — painoivatko asioissa ja 
henkilövalinnoissa todella ääneen sanotut 
perustelut vai vaikuttivatko takana vanhat 
linjajaot? Tällaisten epäilyjen hälveneminen 
vei aikaa. 

K-linjaan kuulunut Ruokola ajoi selvästi 
kaupunki-, palkansaaja- ja vasemmistoyh- 
teistyömyönteisempää linjaa kuin Väyrynen 
ja moitti samalla Väänästä ja Uudenmaan 
edustajia vanhoillisesta ilmeestä: samat van- 
hat ihmiset, teemat ja ehdokkaiden agraa- 
ripainotteisuus.19 Moite kohdistui asioihin, 
mutta sen saattoi tulkita myös vanhan lin- 
jajaon ilmentymäksi. Toisaalta painetta tuli 


vastakkaiseltakin suunnalta, sillä myös MTK 
ja Väänäsen johtama KN olivat olleet tyyty- 
mättömiä Väyrysen toimintaan. Kokonais- 
tilannetta tarkastellut Matti Vanhanen ke- 
hottikin Suomenmaassa tukemaan Väyrystä 
Karjalais-jupakan aikaan, sillä puolueeseen 
kohdistuva ulkoinen paine oli totaalinen, 
mutta sisäinen koheesio oli löytymässä." 
Voikin katsoa, että tasapaino linjojen suh- 
teen oli asettumassa, kun molemmissa ilmeni 
tasapuolisesti tyytymättömyyttä. 


Aatteen avulla irti puolueen 
ongelmista — visio luonnonmukaisesta 
tietoyhteiskunnasta 


Aatteen merkitys oli nostettu Rovaniemen 
puoluekokouksessa keskeiseksi tekijäksi 
määriteltäessä puolueen tietä eteenpäin." 
Aatteen tähdennettiin olevan voima puo- 
lueen kaikessa toiminnassa.” Aatteen avulla 
olikin mahdollista vastata samanaikaisesti 
eri haasteisiin, jotka koettelivat puoluetta: 
1) profiloitua ja tarjota vaihtoehto SDP:n ja 
kokoomuksen kasvu- ja keskittämispolitii- 
kalle, 2) yhtenäistää puoluetta linjajakojen 
jäljiltä, 3) avartaa puoluetta aatteen tasolla 
uusille kannattajille ja äänestäjille sekä 4) kir- 
kastaa puolueen valtapoliittisesti värittynyttä 
julkikuvaa. Rovaniemen puoluekokouksen 
jälkeiset tapahtumat, kuten päivärahajupak- 
ka, Pihlajamäen ministerinimitys ja Karja- 
laisen erottaminen Suomen Pankista, eivät 
kuitenkaan olleet luoneet kuvaa puolueesta, 
joka olisi päässyt eroon tempoilevasta poli- 
tiikasta ja valtapoliittisista otteista henkilö- 

kiistoineen — siitä huolimatta, että kyse oli 
osin väärinkäsityksistä. Lisäksi puolueen 
asiat olivat esillä mediassa Noppa-oikeuden- 
käynnin takia, vaikka ne eivät koskeneet suo- 
ranaisesti nykyjohtoa. Puolueen maineeseen 
ja julkikuvaan ne silti vaikuttivat. 

Verrattuna toiminnassaan varsin suora- 
viivaiseen puheenjohtajaan Kääriäinen eri- 
tyisesti näytti olevan huolissaan puolueen 
kehityksestä ja imagosta.Puolue keikkui 
kielteisissä otsikoissa, eikä Väyrysen sär- 
mikkyys, kuten hän itsekin myönsi, auttanut 
toisenlaisen kuvan rakentumista. Puo- 
luehallitus piti kesällä 1983 syventymisko- 
kouksen, jossa Kääriäinen esitteli puolueen 
tilaa ja tulevaisuutta käsittelevän muistion. 
Sen kriittisen otteen todettiin johtuvan ti- 
lannearviosta, että puolue oli jonkinlaisessa 
kriisissä. Puolueen imago oli rähjääntynyt, 
vaikka tutkimustenkin mukaan imagossa oli 
joitain myönteisiä piirteitä, mutta ”vanhan 
valtapuolueen rasitukset jatkuvine henkilö- 
rähinöineen peittävät alleen nämä myöntei- 
set taimet”. Puolueen tilaa pidettiin sekavana, 
varsinkin viime vuosien tapahtumat, eri hen- 
kilökysymyksineen, olivat hämmentäneet 
ihmisiä, mutta silti puolueen jäsenkunta oli 
uskollista ja vakaata.194 

Muistion mukaan oli syytä korostaa 
perusteita eli sitä, miten ihmiset valitsivat 
puolueensa. Nämä tekijät voitiin jakaa kol- 
meen luokkaan: aatteellisiin näkemyksiin, 
käytännön hyötynäkökohtiin ja imagoon. 
Puolueessa oli syytä tajuta, että kaikkien 
näiden tekijöiden täytyi olla yhtä aikaa kun- 
nossa. Edessä oli joka tapauksessa pitkä- 

kestoinen ja kaikenpuolinen uudistumis- 
prosessi. Keskeistä oli sopeutua keskisuuren 
mutta keskeisen puolueen asemaan. Suun- 
tavaihtoehtoina nähtiin kolme vaihtoehtoa: 
etujärjestöluonteinen sisäänpäin kääntynyt 
maatalouspuolue, oikeistohenkinen por- 
varillinen yleispuolue tai omaperäinen ja 
juuria myöten aito kansanliikkeenomainen 
keskustapuolue. Muistiossa katsottiin, että 
keskustapuolueen tulevaisuutta täytyi yrittää 
rakentaa kansanliikkeen pohjalta. Aate nos- 
tettiin tässä keskeiseen rooliin: ”Keskusta- 
puolueen menestyksen ensimmäinen ehto 
on aatteellisen pohjan lujuus” Ainoastaan 
siltä perustalta pystyi harjoittamaan oma- 
leimaista ja johdonmukaista käytännön po- 
litiikkaa. Aatteen pohjalta, oman tehtävän 
oivaltamisesta, rakentui myös se kipinä, jolla 
puolueen jäsenet saatiin innostumaan jatku- 
vaan puoluetyöhön. Sinänsä puolueen ideo- 
logista sanomaa pidettiin muistiossa hyvänä, 
mutta vain ohjelmatasolla. Käytännössä sen 
kritisoitiin näkyvän hämärästi, jos ylipäätään 
lainkaan. Politiikka oli usein ”päälle kaatu- 
vien asioiden hoitamista edes jotenkin sie- 
dettävällä tavalla”. 

Tilanteen edesauttamiseksi puolueen 
edustajien tuli osallistua julkisuudessa käy- 
tyyn keskusteluun tulevaisuuden vaihtoeh- 
doista ja luotava yhteyksiä vaihtoehtoliik- 
keisiin ja muihin tahoihin. Edustajien oli 
osoitettava todellista suvaitsevaisuutta sekä 
omien kesken että suhteessa ulkopuoli- 
siin. ”Erilaisuutta on tukahduttamisen sijasta 
kunnioitettava ja julistamisen sijaan on ope- 
teltava kuuntelemaan” muistiossa kirjoitet- 

tiin. Puolueen profiiliasioista todettiin, että 
niiden tuli sopia niin kannatuksellisesti vah- 
voille alueille kuin etelän ongelma-alueille. 
Oli tiedostettava, että profiili ei rakentunut 
puolueen julkilausumilla, vaan se syntyi lä- 
hinnä uutistapahtumina hallituspolitiikasta, 
näkyvän johtohenkilön uutisarvoisina tai 
huomiota herättävinä puheina. Ongelma 
olikin ”kärjen kapeus”, mitä oli välttämättä 
levennettävä. Puolueen yleiskuvan tuli olla 
tulevaisuusorientoitunut ja uudistustahtoi- 
nen. Yleismaine oli ”pyrittävä saamaan avoi- 
meksi ja rehdiksi suoranuottisten menette- 
lytapojen avulla”.%6 Muistiossa korostettiin 
aatetta keinona nostaa puolue vaikeuksistaan, 
mutta samalla siinä nostettiin esiin ongelmia, 
joita puolueessa esiintyi - myös kritiikki pu- 
heenjohtajan liian näkyvää ja keskeistä me- 
diaroolia kohtaan. 

Esille otetun suvaitsevaisuuden korosta- 
misen taas voi nähdä kohdistuneen useaan 
eri suuntaan. Puolueen sisäisissä jaoissa 
vanhat linjajaot ja etelä-pohjoinen-vastak- 
kainasettelu olivat kysymyksiä, jotka herät- 
tivät hankausta, ja niistä keskusteltiin myös 
syventymiskokouksessa. Samoin Ruokolan 
äskettäiset kielteiset kommentit kokoomuk- 
sesta herättivät keskustelua. Suhtautumisessa 
kokoomukseen ilmeni kahta eri ilmaa — ai- 
van kuten kokoomuksessakin keskustapuo- 
lueeseen.*9 Toisaalta suvaitsevaisuuden voi 
katsoa kohdistuneen myös siihen, että puo- 
lueessa tuli suhtautua erityisesti nuorten aja- 
miin ekologisiin kysymyksiin ja ylipäätään 
niin sanottuihin vaihtoehtoliikkeisiin en- 
tistä avoimemmin. Pekkala oli suhtautunut 


nuivasti Väyrysen yrityksiin luoda yhteyk- 
siä vaihtoehtoliikkeisiin. Keskustapuolue oli 
osallistunut ”Aatteellinen Korpilampi” -semi- 
naarin järjestämiseen, mutta sen anti oli jää- 
nyt vähäiseksi siinä suhteessa, ettei paikalle 
ollut saatu talouselämän tai muiden puoluei- 
den johtoporrasta eikä myöskään politiikan 
toimittajia. 

Syventymiskeskustelussa nousi esiin 
myös Väyrysen asema. Sutinen totesi suo- 
raan, että puheenjohtajan kurssi ei ollut 
korkea kentällä. Martikainen oli eri mieltä. 
Puolueen kentällä olikin kahdenlaista suh- 
tautumista viimeaikaisiin tapahtumiin. 
Varsinkin Karjalaiseen liittyvistä tapahtu- 
mista oli saanut lehdistöstä sekavan kuvan. 
Väyrynen itse käsitteli tapahtumia hänelle 
ominaiseen suoraviivaiseen tapaansa eikä 
nähnyt omissa toimissaan moitteen aihetta. 
Hän totesi olevansa ällistynyt salkkujakokes- 
kustelusta: ”Vaatimus pää- tai ulkoministe- 
rin salkusta perustui puolue-elinten yksi- 
mielisiin kannanottoihin. Säälimättömissä 
neuvotteluissa pyrittiin mahdollisimman 
hyvään salkkuratkaisuun, otettiin kaikki, 
mitä oli irtisaatavissa. Kun puoluejohto on 
yrittänyt rakentaa sopua, molemmin puolin 
ollaan tyytymättömiä. Valitettavan monen 
henkilön käyttäytymiseen vaikuttavat hen- 
kilökohtaiset laskelmat” Omasta roolistaan 
Väyrynen totesi, että suuri osa hänen huo- 
nosta imagostaan johtui puolueen omasta 
piiristä lähteneistä tiedoista. Esimerkiksi 
Jalasmökki-jupakka ei ollut hänen virheensä, 
joskaan hänen ei olisi pitänyt lähteä puolus- 
tamaan itseään. 

Tiedotuspäällikkö Kimmo Eskola Helsin- 
gistä sanoi Väyrysen puheenvuoron olevan 
asiallisesti oikea, mutta ”samalla se vastasi 
sitä julkikuvaasi, että näet syiden löytyvän 
muualta kuin itsestäsi”. Puolueen julkikuvas- 
sa oli nyt liikaa temppuilun piirteitä. Puo- 


lueen tilanne edellytti hänestä vakautta: 


Jos sen annetaan itää, että Savonlinnassa 
miestä vaihdetaan, tilanne olisi tuhoisa 
kannaltamme. Paavoa puolueen puheen- 
johtajana tulisi tukea toisella tavalla kuin 
viime aikoina on tapahtunut. Tilanteen 
tulisi muuttua niin, että muut alkaisivat 
tukea Paavoa ja itse voisit joskus sanoa 
itsekriittisen sanan.**? 


Puolueessa ei oltu täysin tyytyväisiä puheen- 
johtajan toimintaan, mutta moni ymmärsi 
myös sen, että tämän syrjäyttäminen olisi 
ollut puolueelle vieläkin haitallisempaa ja 
että vaikeudet eivät johtuneet vain Väyry- 
sestä itsestään. Puheenjohtajan syrjäyttämi- 
nen olisi saanut tilanteen näyttämään siltä, 
että puolueessa jatkettiin entisen kaltaista 
henkilöpolitikointia ja -kiistelyä. Pihlajamä- 
ki asettuikin Väyrysen tueksi todeten, että 
oli ”kaikesta huolimatta nähnyt puheenjohta- 
jan pyrkivän rivien kokoamiseen”. Kysymys 
puheenjohtajan asemasta jäi silti vellomaan 
ilmaan. Väyrynen totesi itse vähän myöhem- 
min, että hän kyllä lähtisi johtopaikalta pois, 
kun seuraaja löytyisi, pois ei tarvitsisi pot- 
kia.5*? Aikaisempi puheenjohtaja Virolainen 
taas kommentoi, että hän ei ottaisi puheen- 
johtajan paikkaa, vaikka kysyttäisiin. Hän 

kehotti kuitenkin toimimaan siten, että Kar- 
jalainen voisi palata takaisin puolueeseen 5 
Kääriäinen taas vaati, että Väyrysen haastajat 
voisivat astua esiin koloistaan.**t Haastajia ei 
kuitenkaan ilmaantunut. 

Tilannetta rauhoitti osaltaan myös se, että 
eduskuntaryhmän puheenjohtaja Ruokola 
jätti tehtävänsä syyskuun alussa. Hän siirtyi 
lääkintöhallituksen pääjohtajaksi. Hänen ti- 
lalleen eduskuntaan nousi Mauno Manninen. 
Eduskuntaryhmän uudeksi puheenjohtajaksi 
valittiin keskustelujen ja neuvottelujen jäl- 
keen yksimielisesti Kauko Juhantalo. Hänen 
valintansa nähtiin osoituksena siitä, että van- 
hat linjajaot olivat jäämässä menneisyyteen, 
mitä erityisesti uudet kansanedustajat olivat 
vaatineet. Uutena valittu Isohookana-Asun- 
maa totesi valintakokouksessa, että vanhoista 
linjajaoista tuli päästä irti. Linna taas toivoi 
yksimielisyyttä ja lisäsi, että asiat oli päätet- 
tävä eduskuntaryhmän kokouksissa eikä eril- 
lisissä kokouksissa. Juhantalokin oli laskettu 
K-linjaan kuuluvaksi, mutta hänet katsottiin 
ryhmässä myös henkilöksi, joka pyrkisi pur- 
kamaan vanhat linjajaot ja jännitteet.*%5 

Syventymiskokouksen muistiossa oli 
painotettu, että tärkein edellytys puolueen 
menestymiselle oli aatteellisen pohjan lujuus 
ja lisätty: ”Puolueen piirissä vaikuttavilla 
on oltava mahdollisimman selkeä käsitys 
siitä, mitä ajassa on tapahtumassa ja mikä 
on keskustapuolueen tehtävä” 54 Väyrynen 
paneutuikin pian tämän jälkeen puolueen 
aatteellisten tavoitteiden kehittelyyn.*?? Hän 
lähti kehittelemään vastausta siihen, miten 
parhaillaan käynnissä olevaan teknis-talou- 

delliseen kehitykseen olisi suhtaudutta- 
va. Väyrynen aloitti tarkastelunsa 1960- ja 
1970-luvun taitteesta, jolloin uskottiin, että 
kehityksen suunta tulisi väistämättä muut- 
tumaan, koska luonnontalouden rajat tulisi- 
vat vastaan. Toisin kuitenkin kävi, alituinen 
kulutuksen ja tuotannon kasvu sekä elinym- 
päristön pilaantuminen jatkuivat, eikä edes 
öljykriisi vuosina 1973-1974 muuttanut ke- 
hitystä. Väyrysestä tilanne ei voinut jatkua, 
ihmisen ja luonnon realiteetit kääntäisivät 
kehityksen suuntaa asteittain. Merkittävin 
muutosvoima oli kuitenkin uusi teknologia, 
sillä se mullisti yhteiskuntia yhtä voimak- 
kaasti kuin aikaisempi siirtymä maatalous- 
yhteiskunnasta teollisuusyhteiskuntaan. 
Kehitys kulki nyt teollisesta yhteiskunnasta 
kohti tietoyhteiskuntaa.5* 

Väyrynen jatkoi ajatustensa kehittelyä ar- 
tikkelissa ”Meillä on edellytykset luonnon- 
mukaiseen tietoyhteiskuntaan”. Teksti jul- 
kaistiin Helsingin Sanomien etuaukeamalla, 
ja se perustui käytännössä sanasta sanaan 
puheeseen, jonka Väyrynen oli pitänyt puo- 
luehallituksen ja eduskuntaryhmän toisessa 
syventymiskokouksessa. Väyrynen esitti sii- 
nä näkemyksensä siitä, millainen luonnon- 
mukainen tietoyhteiskunta Suomesta tulisi 
rakentaa. Hänestä tietoyhteiskunnan olen- 
nainen piirre oli se, että tiedon määrä kasvoi 
valtavasti ja samaan aikaan uusi teknologia 
mahdollisti näiden valtavien tietomasso- 
jen tallentamisen, käsittelemisen ja siirron 
paikasta toiseen. Teknologia avasi ennen 
näkemättömiä mahdollisuuksia luonnon- 
varojen ja energian säästöön, korvaavien 


materiaalien käyttöön sekä ympäristönsuo- 
jeluun. Oleellista oli myös se, että uusi tek- 
nologia mahdollisti eri alojen hajautuksen 
sekä teknisesti että taloudellisesti, joten oli 
mahdollista palauttaa teollisuusyhteiskun- 
nissa menetettyjä maaseutuyhteiskunnan 
myönteisiä piirteitä. Pääajatus siis oli, että 
luonnonmukaisessa tietoyhteiskunnassa voi- 
taisiin yhdistää uusiutuvien luonnonvarojen 
perusvihreys ja uusin teknologia.” 
Väyrysen mukaan maatalousyhteiskun- 
nan teknologia oli rakentanut paikallista 
ja maakunnallista yhteyttä ja tietoisuutta, 
teollistumisvaiheen teknologia oli luonut 
vastaavasti valtakunnallista yhteyttä ja nyt 
taas uusin, nykyinen teknologia edisti ja 
vauhditti kansainvälistymistä. Väyrysestä 
ulkopolitiikan ensisijaisuus, Paasikiven- 
Kekkosen linja, oli yhä tässäkin tilanneku- 
vassa relevantti, mutta sen lisäksi Suomen oli 
yhä enemmän huomioitava kansainvälinen 
yhteistyö ympäristönsuojelussa sekä luon- 
nonvarojen järkevässä käytössä. Luonnon- 
mukaisen tietoyhteiskunnan mahdollistavan 
teknologian hyödyntämisen ja ulkopolitiikan 
ohella painopisteenä tuli olla kehitysmaiden 
ihmisten köyhyyden poistaminen. Väyrynen 
edellyttikin, että uudenlaista yhteiskuntaa oli 
lähdettävä rakentamaan rohkeasti. Suomeen 
oli saatava aitoon riskinottoon kykeneviä 
kehitys- ja sijoitusyhtiöitä ja yritysverotuk- 
seen tuli kehittää uusi tutkimusvähennys. 
Hallinnon ja yrityselämän hajauttamisen, 
pienyritysten tukemisen ja myös turvalli- 
suuspoliittista asemaa tukevan, uudistuviin 


energiavaroihin perustuvan omavaraisuuden 

lisäksi oli panostettava tieteeseen ja koulu- 
tukseen.” 

Väyrynen sitoi luonnonmukaisessa tieto- 
yhteiskunta-visiossaan teknologian avulla 
yhteen vihreyden, talouden ja aluepolitiikan 
(myös maa- ja metsätalous) sekä koulutuk- 
sen ja jopa ulkopolitiikan. Hän sai siis nivot- 
tua kaikki puolueelle tärkeät asiat kokonais- 
näkemykseksi, jossa sen eri osa-alueet tukivat 
toisiaan. Ainoastaan köyhän asia, sosiaalipo- 
litiikka, jäi vähemmälle huomiolle- vaikka 
kehitysmaiden köyhät huomioitiinkin. Visio 
nojasi perinteisiin aatteellisiin painotuksiin, 
mutta uutta oli ottaa huomioon teknologian 
muutosvoima yhteiskunnallisessa kehityk- 
sessä eli tietoyhteiskuntakehitys. Sen avul- 
la puolueen aatteellinen pohja onnistuttiin 
muokkaamaan moderniksi vastaukseksi ajan 
yhteiskunnallisiin haasteisiin. Aiemmin ul- 
kopuoliset olivat voineet pilkata Väyrysen 
näkemyksiä vanhanaikaisiksi, epärealistisiksi 
yrityksiksi palata menneisyyteen, kuten Koi- 
vistokin oli todennut Muutoksen aika -kir- 
jasta. 

Kääriäinen on todennutkin väitöskirjas- 
saan, että keskustapuolueen ”merkittävin 
ideologinen avaus 1980-luvulla oli aloit- 
teellisuus vihreän tietoyhteiskunnan idean 
hahmottelemiseksi” ja samalla se oli jatkoa 
1970-luvun ekologiselle, nuorkeskustalaisel- 
le vihreälle aallolle.s" Syventymiskokouksen 
keskustelujen perusteella Väyrysen visio- 
näärinen näkemys luonnonmukaisesta tie- 
toyhteiskunnasta näyttikin tien ulos siitä 
pysähtyneisyydestä, mihin puolue oli viime 
vuosina ajautunut. Niin erinomainen kuin 

visio teoriassa oli, siihen sisältyi kuitenkin 
ekologisen ulottuvuuden osalta käytännön 
tulkintaongelmia erityisesti ydinvoimaa kos- 
kien. Kääriäinen oli todennut kokouksen 
omassa puheenvuorossaan, että puolueella 
oli kai selvä eli kielteinen kanta ydinvoimaan. 
Epävarmuudesta kertoi kai-sanan käyttö. 
Väyrynen väistikin suoran vastauksen ydin- 


voimakysymykseen: 


Sillä, riittlemmekö me sitten keskenäm- 
me ja toisten kanssa - ydinvoimako vai 
hiilivoima - niin sillä ei ole tässä mielessä 
niin suurta merkitystä. Jos me sanomme, 
ettei mitään suurvoimalaa, ennen kuin 
tämä hajautettu malli on saatu pitkälle 
käytäntöön, niin tällä saamme vauhtia 
tähän omaan vaihtoehtoomme.? 


Kääriäinen olikin erittäin tärkeä nikama siinä, 
että puheenjohtajan visio luonnonmukaises- 
ta tietoyhteiskunnasta ja ylipäätään korkea 
aatteellinen profiili saivat uskottavuutta taak- 
seen. Kääriäisen uskottavuus viherasioissa, ja 
ylipäätään aatteellisen politiikan ajamisessa, 
oli parempi kuin Väyrysen. 

Ydinvoimasta uhkasi tulla puoluetta 
uudestaan sisäisesti voimakkaasti jakava 
tekijä, ja siihen kohdistui myös puolueen 
ulkopuolelta voimakkaita paineita. Valtiova- 
rainministeri Pekkala painotti voimakkaasti 
taloudellista realismia, joka oli samalla yksi 
teollisuuden keskeinen argumentti ydinvoi- 
man puolesta. TKL piti viidettä ydinvoimaa 
välttämättömänä sähkön hinnan alenta- 
miseksi kilpailijamaiden tasolle.” Monet 

keskustapuolueessa, ja varsinkin nuoret, taas 
suhtautuivat ydinvoimaan kielteisesti. Täl- 
lekin kannalle oli hyvät perustelut, kansan 
näkemykset asiasta. Julkisuuteen oli hiljat- 
tain vuotanut IVO:n ja Teollisuuden Voiman 
tilaama salainen mielipidetiedustelu, jonka 
mukaan kaksi kolmasosaa suomalaisista vas- 
tusti ydinvoimaa." 


Korkea poliittinen profiili 
tuottaa tuloksia 


Korkean profiilin strategia 
vahvistuu puolueen linjaksi 


Puolueen tilaa koskeva keskustelu jatkui syk- 
syn mittaan. Keskustapuolue oli yhä ahtaalla 
Kekkosen ajan jälkimainingeissa. Ulkominis- 
teri Väyrynen käsitteli marraskuun puolue- 
valtuuskunnassa ajankohtaisia kansainvälisiä 
asioita, kuten Euroopan turvallisuus- ja yh- 
teistyöprosessin etenemistä aseidenriisun- 
nan alalla, ja Suomessa käytyä keskustelua 
Paasikiven-Kekkosen linja -käsitteen käytös- 
tä. Väyrysestä käsitettä oli yhä syytä käyttää 
sopivissa yhteyksissä, vaikka se saattoikin 
kuulostaa liturgiselta. Hän huomautti myös 
siitä, että jotkut tahot yrittivät uudelleenkir- 
joittaa maan historiaa: ”Monet presidentti 
Kekkosen entiset vastustajat ovat ryhtyneet 
arvostelemaan hyvinkin rajusti hänen toi- 
mintaansa ja samalla pyrkineet antamaan 
historiamme keskeisistä ulkopoliittisista ta- 
pahtumista kokonaan uuden, totuudenvas- 
taisen kuvan. Nämä yritykset ovat toki turhia. 


Historian totuudet pysyvät? Tulkinnat ja 
näkökulmat kuitenkin muuttuvat — voisi his- 
toriantutkija lisätä. 

Väyrysen yksioikoinen näkemys historian 
totuuksista kuvaa hyvin sitä, miten tiukasti 
Väyrynen halusi puolustaa Kekkosen perintöä, 
kun keskustelu Kekkosen valtakautta koskien 
vapautui. Tältä osin puoluejohto ei katsonut 
tarpeelliseksi uudistaa puolueen linjaa. Sama 
näkemys oli myös puolueen kentällä vallit- 
seva. Hän nosti esiin myös toisen ajankoh- 
taisen ongelman, asevarustelun: ”Elämme 
maailmassa, jossa niukkoja voimavaroja käy- 
tetään mielettömään koko ihmiskunnan tu- 
levaisuuden vaarantavaan asevarusteluun?”*'* 
Väyrysen puhe oli hyvin valtiomiesmäinen 
ja ulkopolitiikkaa korostava. Sen sijaan Kää- 
riäisen puheen ydinviesti oli jykevä vaatimus 
kohottaa profiilia. Hän oli todennut jo ke- 
väällä, että korkea ja näkyvä profiili oli puo- 
lueen mahdollisuus pärjätä. Nyt sävy oli tiu- 
kentunut: ”Murrostilanteen olennainen, uusi 
valtapoliittinen ja ideologinen asetelma on 
sosiaalidemokraattien ja suurteollisuuden liit- 
toilu linjanvedonomaisissa yhteiskunnallisissa 
kysymyksissä” Se oli näkynyt metsäasioissa, 
energialinjavedoissa, eläkekysymyksissä ja 
muissa sosiaaliratkaisuissa sekä aluepolitii- 
kassa. Tämä oli haaste, josta oli vedettävä 
johtopäätökset. Tärkein johtopäätös oli, että 
oli korkean profiilin aika. Kääriäinen latasi 
kokousväkeen taistelutahtoa: ”Tavoitteet, aat- 
teesta lähtevät, on nostettava näkyvästi esiin ja 
taisteltava niiden puolesta. Tämä voi aiheuttaa 
kitinää hallituspolitiikassa, mutta sekin riski 
on pakko ottaa? 

Keskustaväki oli samoilla linjoilla. Puo- 
luetta oli ryöpytetty tarpeeksi, ja oli aika 
nostaa omat vaatimukset esille. Kokoukses- 
sa vaadittiin muun muassa kotihoidontuen 
läpiajamista ja maatalouden ongelmien rat- 
kaisemista. Maanviljelijä Pentti Kemppainen 
Hyrynsalmelta kertoi pohjoisen huolista 
ytimekkäästi: ”Kun Kostamus loppuu, on 
Kainuusta taas tulossa nälkämaa. Käpyjä ke- 
räämällä emme elä, pontikankeitto on kiel- 
letty?” Puolueen pää-äänenkannattajassakin 
oli uutisoitu vähän aikaisemmin piirien oh- 
jeistuksen puoluejohdolle olevan, että puo- 
lueen profiilia oli nostettava.” 

Profiilin korottamisen ohella puoluesih- 
teeri pyrki huolehtimaan siitä, että jäsenis- 
tön huoliin ja kritiikkiin vastattiin. Puolueen 
ammattiyhdistysväki oli toivonut itselleen 
jotain ”kättä pitempää” mikä oli Kääriäisestä 
oikeutettua jo siitäkin syystä, että keskusta- 
puolueen puolesta miljoonasta äänestäjäs- 
tä kaksi kolmasosaa oli palkansaajia. Puo- 
lueelle oli nyt tehty työmarkkinapoliittinen 
asiakirja, jossa hahmotettiin työmarkki- 
na- ja ay-politiikkaa keskustan aatteellisista 
lähtökohdista käsin. Naiset taas Kääriäinen 
huomioi jo lähestyvät kunnallisvaalit mie- 
lessään: ”Naisten osuutta täytyy korostaa 
jo senkin takia, että elämme naisten läpi- 
murron vuosikymmentä politiikassakin?”** 
Naisten puheenjohtaja Väänänen totesikin, 
että Keskustapuolueen Naiset olivat aina 
tukeneet puolueen istuvaa puheenjohtajaa — 
minkä saattoi tulkita myös hienoiseksi pii- 
kiksi Virolaisen syrjäyttäjille — mutta naiset 
toivoivat silti, että ”meidän rakas Paavomme 

herkeämmällä mielellä kuulisi naisjärjestön 
ääntä?” 

Puoluevaltuuskunnassa näkyivätkin 
yhä hienoisesti vanhat jännitteet ja Väyry- 
sen ympärillä vellonut julkisuusmylläkkä. 
Maanviljelijä Pentti Helander Kemiöstä to- 
tesi ihmettelevänsä väitettä, että henkilöasiat 
olisivat olleet liikaa esillä. Näin ei ollut. Hän 
katsoi, että siten yritettiin vain kieltää pu- 
heenjohtajakeskustelu ja lisäsi: ”Kun Paavo 
Väyrynen on mainettaan parempi mies, ei 
siis tarvitse muuta kuin parantaa maineen- 
sa” Sen sijaan hän peräänkuulutti, mitä puhe 
vääristä sidosryhmistä oikein tarkoitti. Hei- 
tettäisiinkö ”loputkin maajussit? puoluees- 
ta pihalle, ja mitä liittyisi niin sanottujen 
muutosvoimien kokoukseen? Keskustan 
opiskelijaliiton Hannu Sirkkilä vastasi, että 
muutosvoimien kokous oli kutsuttu koolle, 
koska kutsun 80 allekirjoittajaa kokivat syvää 
huolta puolueesta ja sen aatteesta. Tarvittiin 
uusia vaikuttamisväyliä. ”On pyrittävä kan- 
salaisvaikuttamiseen eikä siihen, että ihmiset 
ovat alamaisia” Sirkkälä totesi.5” 

Muutosvoimien kokouksessa näyttikin 
olleen kyse puolueen nuorten nostosta, jolla 
vastattiin vihreiden haasteeseen. Keskusta- 
puolueen politiikkaan tarvittiin uutta ”epä- 
poliittista” otetta vihreiden tapaan, eikä se 
onnistunut puoluejohdon tai perinteisten 
puolue-elinten kautta. Kokouksessa ei ky- 
seenalaistettu Väyrysen johtajuutta, vaan 
vaadittiin puoluejohdolta toimia, joilla nos- 
tettaisiin puolueen periaatteelliset ja aat- 
teelliset lähtökohdat entistä keskeisempään 
asemaan, mikä oli käytännössä täysin lin- 


https://doi.org/10.21435/ha.155 


jassa Kääriäisen edellyttämän korkean pro- 
fiilin kanssa. Samoin kuin vaatimus esiintyä 
vastavoimana SDP:n ylivaltapyrkimyksille. 
Keskustapuolueen aatteen katsottiin hämär- 
tyneen pitkän hallitusvastuukauden aikana, 
ja puolueen kritisoitiin kytkeytyvän liiaksi 
suurteollisuuden etuihin. Väyrystäkin oli kri- 
tisoitu aiemmin siitä, että hänet oli valittu 
sekä Enso-Gutzeit Oy:n että Kemijoki Oy:n 
hallintoneuvoston puheenjohtajaksi. Lisäk- 
si vaadittiin muun muassa pieniä yksiköitä, 
luonnonmukaisuutta ja ehdottoman kielteis- 
tä kantaa ydinvoimaan. 

Muutosvoimien kokousta ei nähtävästi ol- 
lut koordinoitu yhdessä puoluejohdon kans- 
sa, vaikka kokouksen voi katsoa ilmentäneen 
eräänlaista tyytymättömyyden hallintaa. ** 
Erityisesti se kuitenkin näytti operaatiolta, 
jolla puolueen vihersiipi pyrki varmistamaan 
asemiaan ydinvoiman vastaisessa kamppai- 
lussa niin julkisessa mielipiteessä kuin puo- 
lueen sisällä. Aatteeseen ja kansalaisaktiivi- 
suuteen vedoten haluttiin estää mahdollinen 
sanelu ylätasolta — vaikka samalla käsiteltiin 
puolueen muitakin ongelmia. Vaatimukset 
esitettiin kirjeitse myös suoraan puoluehal- 
litukselle: puolueen käytännön politiikka piti 
saada vastaamaan sen ohjelmia, puolueen oli 
pyrittävä ylisukupolviseen tasapainotalou- 
teen, ja talouspolitiikan keskeinen tavoite tuli 
olla perustoimeentulon turvaaminen kaikille. 
Puolueen todettiin voivan olla parhaimmil- 
laan kansanliike, jolloin sen menestyminen 
ei ollut riippuvainen vain johtajista vaan 
ylipäätään itsenäisistä ihmisistä ja koko liik- 
keestä. Puolueen päätöksentekojärjestelmää 


kritisoitiin liian johtajakeskeiseksi, eikä eri 
elinten työ ollut riittävän hyvin yhteen sovi- 
tettua. Itsenäistä ajattelua ja hallituksenkin 
arvostelua oli sallittava.” 

Vaatimukset henkivät entistä voimak- 
kaampaa irrottautumista valtionhoitaja- 
puolueasemasta. Aatetta ja puolueen omaa 
profiilia tuli voida korostaa voimakkaammin 
tilanteessa, jossa puolue ei ollut enää presi- 
denttipuolue ja puolueen tavoitteet olivat 
entistä ahtaammassa pakkoraossa yhteis- 
kunnan muutoksen takia. Vastaavanlaiset 
vaatimukset näkyivät puolueessa eri tasoilla, 
vaikkakin eri tavoin painotettuina - myös 
kirjettä käsitellyssä puoluehallituksessa. 
Väyrynen totesikin puoluehallituksessa, että 
Kemin puoluevaltuuskunnan keskeinen vies- 
ti oli ollut se, että siellä vaadittiin puolueen 
profiilin korottamista ja linjan tiukentamista 
hallituksessa, varsinkin alue- ja perhepolitii- 
kassa. Hän kuitenkin lisäsi, että hallituksessa 
ei ollut selkeää ei-sosialistista enemmistöä 
SMP:n takia, sillä SMP pelasi joiltain osin yh- 
teen SDP:n kanssa. Vastauksen saattoi tulkita 
niin, ettei keskustapuolueella ollut keinoja 
korottaa hallituspoliittista profiilia SMP:n ta- 
kia. Kääriäinen sanoikin olevansa huolestu- 
neempi profiilikysymyksistä kuin Väyrynen. 
Varsinkin aluepolitiikka oli todella huolestut- 
tavassa tilassa. Lisäksi vuodelle 1983 osoitetut 
30 miljoonaa markkaa kotihoidontukeen oli- 
vat yhä jakamatta. Sen sijaan SDP:lle tärkeät 
asiat etenivät vauhdikkaasti.” 

Väyrynen myönsi parantamisen varaa 
olevan, sillä ministeriryhmän yhteistyö ja 
politiikan koordinointi puolueen työvalio- 

kunnassa ontuivat. Hän muistutti puoluetoi- 
miston valmistelleen työvaliokunnalle usei- 
ta kysymyksiä, mutta tulokset olivat jääneet 
heikoiksi, kun ministerit halusivat toimia it- 
senäisesti. Kääriäinen totesikin suoraan: ”Mi- 
nisteriryhmän ei tule määrätä puoluetta, vaan 
puolueen ministeriryhmää”” Muut yhtyivät 
siihen, että työvaliokunnan työskentelyä oli 
tehostettava. Väänäsestä puolue tarvitsi li- 
säksi samankaltaista Monitor-ryhmää kuin 
SDP:llä oli. Monitor-ryhmään kuului puo- 
luevirkailijoita, valtionhallinnon tiedottajia 
ja keskeisten tiedotusvälineiden toimittajia. 
Ryhmän katsottiin hallitsevan pitkälti politii- 
kan julkisuutta Ylen avainpaikkojen ja STT:n 
politiikan toimittajien kautta.” 

Kääriäinen on ajoittanutkin väitöskirjas- 
saan korkean profiilin strategian kypsymisen 
SDP:n haastamisen tasolle toden teolla vasta 
vuodesta 1983 lähtien. Hän itse näyttää ol- 
leen siinä primus motor, vaikka ei sitä esiin 
nostakaan. Kääriäinen kirjoitti puolueen 
1983 vuosikirjassa, että korkea poliittinen 
profiili oli keskustapuolueen ”menestymisen 
kannalta ainoa mahdollisuus”. Puolueen oli 
välttämätöntä erottautua muista puolueista 
selkeällä, aatteeseen perustuvalla politiikalla. 
Se ei ollut hänestä riidan haastamista, vaan 
tulevaisuuteen tähtäävää ja itseensä uskovaa 
työtä omintakeisen kansallisen kehityksen 
mahdollistamiseksi.* Tiivistäen voi sanoa, 
että Kääriäinen otti puolueen kentän hal- 
tuun aatteen ja järjestötyön avulla ja käänsi 
puolueen korkean profiilin taakse — ensin 
tehtiin periaateohjelma, joka hyväksytettiin 
osastoissa läpi kentän, ja sen jälkeen alkoi 

asteittainen profiilin korottaminen aattee- 
seen nojaten. Väyrysen asema puheenjohta- 
jana oli yhä vähän hutera, sillä hän velloi eri 
skandaaleissa, mutta hän lunasti paikkansa 
puolueen päänä visiollaan luonnonmukai- 
sesta vihreästä tietoyhteiskunnasta. Seuraa- 
vaksi hänen tehtävänään oli viedä korkea 
profiili hallituspolitiikkaan. 


Korkea profiili konkretisoituu 
kitinäpaperissa 


Keskustapuolue oli lähtenyt hallitukseen ve- 
täen SMP:n mukaan keskiryhmien yhteistyö- 
hön, vaikka siihen tiedettiin liittyvän riskejä. 
Väyrynen totesikin työvaliokunnassa, että 
hänen käsityksensä oli, että SMP oli lähte- 
nyt hallitukseen pysyäkseen siellä, mutta sen 
toiminta ei ollut ongelmatonta: ”Se esiintyy 
julkisuudessa voimakkaasti hyvien asioi- 
den puolesta. Ikävistä asioista pyritään syy 
lykkäämään muiden puolueiden harteille” 
SMP:n käytös muistutti SKDL:n toimintaa, 
varsinkin sen hallitustyöskentelyn alkutai- 
paleella.s* Ensimmäinen todellinen testi oli 
vuoden 1984 budjetin käsittely, sillä SMP:n 
lupaukset ja käytännön mahdollisuudet oli- 
vat monin osin kaukana toisistaan. Keskei- 
simmät päätökset saatiin silti hallituksessa 
yksimielisesti aikaan, eikä SMP äänestänyt 
niitä vastaan eduskunnassa." 

Väyrynen oli tyytyväinen budjetin yleis- 
linjaan, koska siinä jatkettiin sellaista talous- 
ja veropolitiikan linjaa, jonka tavoitteena oli 
inflaation kurissa pitäminen, valtion lisä- 
velkaantumisen estäminen sekä veroasteen 

kohoamisen pysäyttäminen. Tällaisissa ta- 
lousraameissa oli hänestä mahdollista har- 
joittaa yhteiskuntapolitiikkaa, joka rajoitti 
työttömyyden kasvua ja edesauttoi oikeuden- 
mukaisuutta.** Pekkala totesi budjettiesityk- 
sestä, että se vesittyi jonkin verran valtiova- 
rainministeriön esityksestä siksi, että SDP:n 
kantti ei riittänyt seistä tiukan linjan takana. 
SMP:llä taas ei ollut vaikutusta budjetin sisäl- 
töön. Tärkeää oli, että SDP:n verovaatimuk- 
set voitiin torjua. Valtiovarainministeriön 
alkuperäiseen esitykseen verrattuna lainan- 
ottoa lisättiin 400 miljoonalla markalla, mikä 
oli hänestä paljon, mutta toisaalta sen vaih- 
toehtona olisi ollut useiden verojen nostami- 
nen. Työvaliokunnan keskusteluissa oltiinkin 
tyytyväisiä, että maatalouden rahoitustaso 
pysyi suunnilleen ennallaan ja Kela-uudistus 
pysyi aikataulussa.” 

SMP hermostutti keskustapuolueen ken- 
tälläkin, mutta käytännössä todellinen ongel- 
ma oli SDP ja se, miten SMP:n lipeäminen 
keskiryhmien yhteistyöstä mahdollisti SDP:n 
vallan hallituksessa.531 Talouspolitiikassa 
keskustapuolue ja SDP pystyivät löytämään 
yhteisen linjan. Niitä yhdistivät työllisyyden 
hoito ja inflaation kuriin saaminen’, mutta 
kotihoidontuesta nousi vakava kiista, joka 
koetteli hallituksen kestävyyttä. Sorsan edel- 
linen hallitus oli tehnyt päätöksen, että lasten 
kotihoidontuen kokeilumäärärahaa lisättäi- 
siin, jotta järjestelmää voitaisiin laajentaa. 
Sen edelleen kehittäminen kuitenkin takku- 
si.” Tämän asian hoitamisen välttämättömyys 
pitää tehdä selväksi sosiaalidemokraateille”; 
vaati Väyrynen. Pekkala arvioi, että SDP:n 


tavoitteena oli lopettaa kotihoidontuki. Ylä- 
järvestä ministeri Vappu Taipaleen tyyli oli 
mahdoton, hänet tuli ”nostaa seinälle”53* 

Vuodelle 1983 varattuja rahoja ei silti saatu 
jakoon, mikä hermostutti keskustapuoluees- 
sa.57 Julkisuudessa Taipale esitti, että koti- 
hoidon tuki pitäisi tehdä tarveharkintaiseksi, 
mikä kiristi tilannetta entisestään - keskus- 
tapuolue ei sitä hyväksynyt.” Keskustapuo- 
lue laati asiasta kannanoton, joka perustui 
puolueen uuteen malliin. Tavoitteena oli, 
että eri hoitomuotoja tuettaisiin tasapuoli- 
sesti siten, että vanhemmat voisivat itse valita 
lapselleen sopivan hoitomuodon. ”Kotihoi- 
dontuki lakisääteistetään ja sitä laajennetaan 
siten, että vuoden 1985 alussa se kattaa kaikki 
perheet, joissa toinen vanhemmista hoitaa 
alle 3-vuotiasta lasta kotona? Tuki tuli nostaa 
900 markkaan kuukaudessa, mikä oli noin 
kolmannes niistä kuluista, joita yhteiskun- 
nalle tuli pienten lasten päiväkotihoidosta. 
Lisäksi se piti sitoa indeksiin. Jos perheessä 
oli useita pieniä lapsia, tukeen tuli korotus. 
Kunnille taas maksettaisiin valtionosuutta 
samoin periaattein kuin kunnallisessa päivä- 
hoidossa. Lainsäädäntöä tuli myös muuttaa 
siten, että vanhemman työsuhteen jatkuvuus 
turvattaisiin. Väänäsen mielestä kannanotto 
oli oikein hyvä. Hän muistutti, että SDP:n 
sosiaaliministerit olivat kautta vuosien yrit- 
täneet vesittää kotihoidon.” 

Tavoite näyttikin jälleen pysähtyvän 
SDP:n vastustukseen.*** Tilanteen muutta- 
miseksi keskiryhmien yhteistyötä ryhdyttiin 
tiivistämään. Väyrynen ilmoitti 19.1.1984, 
että keskiryhmien hallitusyhteistyö oli asia- 

kysymysten osalta valmistelussa. Keskusta- 
puolueelle kotihoidontuki oli tärkein asia, 
mutta lisäksi muun muassa yritysverotuksen 
ja työttömyysturvan uudistamisessa tarvit- 
tiin leveämpää keskiryhmien yhteisrintamaa. 
Työttömyysturvan uudistamisessa SMP ja 
keskustapuolue olivat yksimielisiä siitä, että 
tärkein pyrkimys oli turvata väliinputoajien 
eli niiden ihmisten edut, jotka jäivät työt- 
tömyyskassojen ulkopuolelle, mutta RKP:n 
oli vaikea hyväksyä tätä.5*' Työttömyysturva- 
uudistus oli tullut esille SAK:n vaatimuksesta, 
sillä se oli vaatinut työttömyysturvatason ko- 
rottamista. Vaatimus oli otettu osaksi kevään 
1984 palkkaneuvotteluja. Hallitus oli luvan- 
nut lakkouhan alla SAK:lle työttömyysturva- 
lain ja STK:lle lakkosakkojen korotuksen.*? 
Kotihoidontukea koskien taas keskiryhmät 
esiintyivät hyvin yksimielisesti. Tähkämaa 
sanoitti keskustalaisten tunnot asiasta: ”Ken- 
tän sietokyky kotihoidon tukipäätöksen vii- 
pymiseen on nyt lopussa?”54 

Keskiryhmien eli keskustapuolueen, 
RKP:n ja SMP:n yhdeksän kohdan hallitus- 
poliittinen vaatimuslista julkaistiin 25.1.1984. 
Keskeisin vaatimus listalla oli, että lasten koti- 
hoidontukeen edellisenä ja kuluvana vuonna 
varatut määrärahat jaettaisiin välittömästi ja 
esitys kotihoidontuen lakisääteistämiseksi 
annettaisiin eduskunnalle. Työttömyys- 
turvan osalta tärkeimmäksi vaatimukseksi 
nousi se, että kaikki työttömät tuli saattaa 
kohtuullisen perusturvan alaisuuteen. Muut 
vaatimukset koskivat hajautetun sähköntuo- 
tannon kehittämistä ensisijassa kotimaisin 
polttoainein, yritysverotuksen uudistamista 

pienyritysten eduksi, uusia työllisyystoimia, 
kuten yrittäjien starttirahaa, maakunta- 
itsehallintoa kuntainliittojärjestelmän poh- 
jalta, vuokra-asuntojen tarjonnan lisäämistä, 
ympäristöministeriöltä vaadittua suunnitel- 
maa happosateiden torjumiseksi ja kalata- 
louden elvyttämistä. Vaatimuslista perustui 
hallitusohjelmaan, ja siinä oli Väyrysen mu- 
kaan vain kiireellisimmät ja kipeimmät asiat. 
Myös jatkossa yhteistyötä oli tarkoitus tehdä 
tiiviimmin.’ 

Keskustapuolueessa keskiryhmien tavoi- 
teohjelma otettiin myönteisesti vastaan.*® 
SDP:ssä se herätti närkästystä. Pekkala totesi 
työvaliokunnassa, että sosiaalidemokraatit 
ottivat pahasti nokkiinsa kannanotosta ja 
kostoksi hallituksessa oli pysäytetty erityises- 
ti maatalousasioiden käsittely. Julkisuudessa 
siihen suhtauduttiin kuitenkin hänestä enim- 
mäkseen myönteisesti, mutta hallituksessa ti- 
lanne oli kiristynyt. Pekkala ennustikin, että 
keskustapuolueelle sanottaisiin, että ”jos ette 
hyväksy esitettyä työttömyysturvauudistus- 
ta, tupo kaatuu”? Pääministeri Sorsa vaati 
hallituspoliittisten neuvottelujen aloittamista 
ja pilkkasi julkisuudessa Väyrysen hallitus- 
politiikan maistuvan ylioppilaspolitiikalta. 
Keskiryhmät taas eivät halunneet ryhtyä 
hallitusneuvotteluihin, sillä kaikki vaaditut 
yhdeksän kohtaa liittyivät voimassa olevaan 
hallitusohjelmaan. Väyrynen totesi sosiaa- 
lidemokraattien kovasti äksyilleen, mutta 
sille ei ollut hänestä perusteita. Hallituspo- 
liittiset asiat olivat menossa liiaksi SDP:n 
tahdon mukaisesti, mutta nyt asia oli korjat- 
tu. Kääriäinen oli samaa mieltä: ”Vasta nyt 

ryhdytään katsomaan, missä kaappi seisoo 
Koiviston tasavallassa.”54? Julkisuudessa kes- 
kustapuolueen ja SDP:n jännittyneet suhteet 
nähtiin nimenomaan Sorsan ja Väyrysen 
välien kiristymisenä — vaikka asiasisällöissä 
Kääriäinen ja käytännössä koko puolue olivat 
täysin Väyrysen takana ja suorastaan vaativat 
tätä toimintaan. 54* 


Työttömyysturvauudistus - SDP:n ja 
kokoomuksen hyväosaisia palkansaajia 
suosiva linja voittaa 


Keskiryhmien tiivistyneen hallitusyhteistyön 
ensimmäinen koetinkivi oli kitinäpaperiin 
kuulunut työttömyysturvauudistus. Kääriäi- 
nen arveli, että kysymys työttömyysturvasta 
ei ollut varsinaisesti kaatamassa keskitettyä 
ratkaisua, mutta jos sitä ei saataisi aikaan, 
voitiin työttömyysturvan ongelmia käyttää 
keskustapuoluetta vastaan tulopoliittisen so- 
vun kaatajana.* SAK:n puheenjohtaja Pertti 
Viinanen väittikin, että kauan valmistellun 
työttömyysturvauudistuksen kaatajat ha- 
lusivat vain ja ainoastaan hajottaa paloiksi 
keskitetyn ratkaisun.5* Valtiovarainministeri 
Pekkala kritisoi työttömyysturvauudistusta 
valmistelemattomaksi. Hän oli ollut OECD:n 
kokouksessa, jossa oli pohdittu, miten so- 
siaaliturvaa voitaisiin ryhtyä leikkaamaan ja 
työmarkkinoille saataisiin enemmän jous- 
tavuutta. Suomessa elettiin aivan kuin eri 
maailmassa. Työnantajien löysän otteen hän 
sanoi selittyvän sillä, että suurtyönantajat 
hyötyisivät ja pienet maksaisivat kustannuk- 
set. Pekkala kannatti kaikille samaa kor- 


vaus- ja maksutasoa, sillä kassajärjestelmä oli 
kallis ja epäoikeudenmukainen.5 

Työvaliokunnassa läsnä ollut neuvottele- 
va virkamies Pekka Tuomisto sanoi, että hän 
oli ollut vuodesta 1977 lähtien mukana työt- 
tömyysturvalain valmistelussa ja valmistelu 
oli koko ajan tapahtunut SDP:n ja työmarkki- 
najärjestöjen ehdoilla. Nyt käsillä oleva ehdo- 
tus lisäisi huomattavasti valtion kustannuksia 
ja edut koituisivat ”kassojen piirissä oleville 
neljän suhteessa yhteen verrattuna kassojen 
ulkopuolella oleviin”. Keskustapuolueessa 
epäiltiinkin, että etujärjestöt yhdessä SDP:n 
kanssa sopisivat taas asian ja keskustapuolue 
saisi niellä kaikki epäoikeudenmukaisuudet 
varsinkin pienyrittäjiä koskien.5*t Maan suu- 
rin yrittäjäryhmä olivat maatalousyrittäjät, 
jotka jäivät kokonaan vaille ansiosidon- 
naista turvaa.’ Keskustapuolueen tavoit- 
teena oli vain lievästi ansiotuloihin sidottu 
työttömyysavustus, ”mutta ei räikeitä eroja 
ja eriarvoisuuden kasvua”. Suurituloisille ei 
haluttu kohtuuttoman suuria työttömyys- 
avustuksia. 

Kiristynyt hallituspoliittinen tilanne olisi 
edellyttänyt entistä tiukempaa otetta asioi- 
den valmisteluun, mutta työvaliokunta ei toi- 
minut vieläkään riittävän tehokkaasti. Kää- 
riäinen oli liittänyt kokouskutsuun viestin, 
jossa hän suorastaan vetosi, että kokouksiin 
osallistuttaisiin ja ilmoitettaisiin esteistä.’ 
Erityisesti työttömyysturvauudistuksen osal- 
ta huolellinen koordinointi olisi ollut tarpeen, 
vaikka tuskin siitäkään olisi ollut apua vallit- 
sevassa tilanteessa. Keskeisin syy oli se, että 
työmarkkinajärjestöt liittivät uudistuksen 

tulopoliittiseen ratkaisuun ja täten käytän- 
nössä sanelivat hyvin pitkälle sen, millaiseksi 
uudistus muodostui. Työttömyysturvauudis- 
tuksesta tuli keskustapuolueelle katkera kalk- 
ki, joka oli nieltävä. 

Maija Absetz on todennutkin, että vuosi 
1984 oli käännekohta, jolloin ansiosidon- 
naisuutta lisättiin työttömyysturvassa. Tätä 
voi pitää hänestä hyvin konkreettisena osoi- 
tuksena työmarkkinajärjestöjen vallasta ja 
tulopoliittisen järjestelmän vahvasta institu- 
tionaalisesta asemasta kyseisen ajan yhteis- 
kunnassa. Hallituspuolueiden enemmistö, 
keskiryhmät, joutuivat taipumaan, vaikka 
osa oppositiostakin vastusti ratkaisua.** 
Jorma Kalela taas on arvioinut tutkimuk- 
sessaan, että ansiosidonnaisuuteen perus- 
tuvan ja muun sosiaaliturvan välinen ero 
alkoi jakaa kansalaisia kahteen eriarvoiseen 
luokkaan — millä on syvällisiä vaikutuksia 
kansalaisten asemaan. 

Juhantalo kritisoikin Suomenmaassa, 
etteivät sosiaaliturvauudistukset kuuluneet 
tupoon, sillä viime kerralla myös sairaus- 
päiväraha suosi suurituloisia.**? Keskusta- 
puolueessa uudistusta pidettiin epäoikeu- 
denmukaisena, koska hyvätuloisten asema 
parani. Myös työttömyyskorvauksen, jonka 
nimi muuttui uudessa laissa perusturvaksi, 
tasoa korotettiin, mutta suhteessa huomat- 
tavasti vähemmän. Juhantalo katsoikin, että 
ansioturvan korottamisen ei pitäisi tulla val- 
tion maksamaksi, sillä valtion ei tullut tukea 
eriarvoistumista — eli työnantajien ja pal- 
kansaajien olisi tullut itse rahoittaa uudistus. 
Työttömyysturvauudistus maksoi valtiolle 

475 miljoonaa markkaa, josta ansioturvan 
osuus vei 315 miljoonaa markkaa.**' 

Keskustapuolue vastusti myös uudistuk- 
seen liitettyä työttömien muuttovelvoitetta. 
Pokka kritisoi eduskunnassa, että suurim- 
mille työmarkkinajärjestöille, SAK:lle ja 
STK:lle, työntekijät näyttivät olevan vain raa- 
ka-ainetta, jota siirreltäisiin työmarkkinoi- 
den ja kilpailukyvyn tarpeiden mukaan? 
Keskustapuolue kyseenalaisti yhdessä SMP:n 
ja SKDL:n kanssa, oliko muuttovelvoite edes 
perustuslain mukainen. Perustuslakivalio- 
kunta totesikin sen olevan ristiriidassa pe- 
rustuslain kanssa. Kansalaisella oli vapaus 
valita asuinpaikkansa, mutta muuttovelvolli- 
suus jäi silti lakiin. Tosin hallitus oli jo lieven- 
tänyt työmarkkinajärjestöjen sopimukseen 
kuulunutta muuttopakkoa siten, että oman 
alueen työttömät tuli käydä ensin läpi ennen 
kuin työntekijöitä siirreltäisiin.*s Muuttovel- 
voite saatiin lievemmäksi. Ilman muutoksia 
sen oli arvioitu johtavan voimakkaaseen 
muuttoaaltoon syrjäseuduilta isoihin kes- 
kuksiin.5*t Keskustapuolue sai siis edes tor- 
juntavoiton. 

Eniten keskustapuoluetta jäi hiertämään 
työttömyysturvauudistuksessa tarveharkinta. 
Uudistuksen tavoitteena oli luoda yhtäläiset 
ehdot ansioturvalle ja perusturvalle, mutta 
uudistuksessa tarveharkinta jäi koskemaan 
pelkästään perusturvaa. Tarveharkinta tar- 
koitti käytännössä avustusten leikkaamista 
tai epäämistä omien tai puolison tulojen pe- 
rusteella. Ansioturvaan tällaista ei kohdistu- 
nut. Uutta sen sijaan oli, että tarveharkinta 
ulotettiin nyt myös avopuolisoihin, mitä voi 

pitää perhepalkkamallin vahvistamisena. 
Keskustapuolueen vuoden 1984 vuosikirjas- 
sa todettiinkin, että pyrkimyksenä oli ensi 
tilassa poistaa tarveharkinta ja ylipäätänsä 
kaventaa työttömien välistä eriarvoisuutta.*%5 
SDP:lle ja kokoomukselle ansiosidonnai- 
suutta painottava uudistus sopi paremmin, 
mikä oli keskustapuolueen kannalta huoles- 
tuttavaa — uhka hallitusyhteistyön ulkopuo- 
lelle jäämisestä konkretisoitui nyt tämänkin 
kysymyksen osalta. Kokoomuksen eduskun- 
taryhmän uudeksi puheenjohtajaksi valittu 
Ulla Puolanne oli todennutkin, että SDP oli 
kokoomukselle luontevin yhteistyösuunta 
palkansaajien takia. SKDL taas oli tiukasti 
ansiosidonnaisuutta vastaan, mutta sen po- 
liittinen voima oli jyrkässä pudotuksessa.5** 
SDP:ssä puolestaan tuotti isoja vaikeuksia 
hyväksyä Pekkas-sopimukseen kuulunut 
lakkosakkojen korottaminen. Kolme SDP:n 
edustajaa äänesti korotusta vastaan, ja 11 pi- 
dättäytyi kokonaan äänestämästä. 
Keskustapuolueen äänestäjistä kaksi kol- 
masosaa oli palkansaajia, mutta silti puo- 
lueessa ajettiin voimakkaasti solidaarisuutta 
kaikkia työttömiä kohtaan. Lisäksi huomat- 
tava osa puolueen kannattajista, kuten maan- 
viljelijät ja muut pienyrittäjät, jäivät kokonaan 
uudistuksen etuuksia vaille. Juhantalo muis- 
tuttikin työttömyysturvauudistusta käsitel- 
täessä, että sentään kansaneläkeuudistuksen 
kolmannesta vaiheesta oli pidettävä kiinni, 
sillä SDP:n puoluetoimikunta oli asettunut 
kannattamaan kesän puoluekokoukselle teh- 
tyä ehdotusta sen lykkäämisestä. Juhantalo 
varoitti, että kyse oli hallituskysymyksestä. 


Raudaskoski taas muistutti eduskunnassa 
siitä, että kansaneläkeuudistuksen kolmas 
vaihe parantaisi nimenomaan niiden eläke- 
iässä olevien 65—75-vuotiaiden viljelijöiden 
toimeentuloturvaa, jotka heikon sosiaalitur- 
van takia toimivat yhä maidontuottajina.5* 
Keskustapuolueessa kipuiltiinkin samaan 
aikaan myös toisen Pekkas-ratkaisuun liitty- 
vän kysymyksen kanssa. MTK oli valmistel- 
lut ja hyväksynyt tässä yhteydessä maidon 
kaksihintajärjestelmän, jonka mukaan kai- 
kille maidontuottajille määrättiin tuotanto- 
kiintiöt. Kiintiöt määräytyivät aikaisemman 
maidontuotannon perusteella, ja tuottaja 
joutui maksamaan kiintiön ylityksestä kiin- 
tiömaksua.* Kaksihintajärjestelmään koh- 
distuva kritiikki johtui siitä, että sen katsot- 
tiin suosivan suuria tuottajia. Raudaskoski 
arvostelikin puolueen maa- ja metsätalous- 
ministeriä siitä, ettei tältä löytynyt ymmär- 
rystä pientilallisia kohtaan." Anttila taas 
kertoi eduskunnassa kyselytuloksista, joiden 
mukaan vain pieni osa maidontuottajista ja 
varsinkaan pientuottajista olisi halukas lisää- 
mään tuotantoa, joten keskustelun lähtökoh- 
taoletukset olivat olleet väärät.” Kysymys 
maidon kaksihintajärjestelmästä hyväksyt- 
tiin lopulta monien mutkien jälkeen yksi- 
vuotisena kesäkuun lopussa, ja keskustapuo- 
lueen kansanedustajat äänestivät hallituksen 
esityksen puolesta. Sen sijaan SMP:n entinen 
puheenjohtaja Veikko Vennamo ruoski esi- 
tystä eduskunnassa ja haukkui sitä maatalou- 
den tuhopolitiikaksi.”? 
Työttömyysturvauudistuksessa, kansan- 
eläkejärjestelmässä ja maidon kaksihinta- 

järjestelmässäkin näkyivät ne vaikeudet, 
joita keskustapuolueella oli, kun se pyrki 
pitämään kiinni siitä, että ei-palkansaajien, 
pienviljelijöiden ja ei-asutuskeskuksissa asu- 
vien edut eivät olisi jääneet palkansaajien 
etujen jalkoihin. Palkansaajien ja asutuskes- 
kusten edut yhdistivät enemmän SDP:tä ja 
kokoomusta, mikä nostatti odotuksia näiden 
yhteistyöstä.” Lisäksi työmarkkinajärjestöt 
ajoivat vahvoina vaikuttajina usein vastak- 
kaista linjaa kuin keskustapuolue. STK vaati 
esimerkiksi jo säädetyn eläkeuudistuksen 
kolmannen vaiheen lykkäämistä kesällä sen 
talousrasitusten vuoksi - näkemättä työeläk- 
keiden kasvun olevan voimakkaampaa. 
Kokoomuksen puheenjohtaja Suominen oli 
nyt kuitenkin tiukasti STK:n eläkenäkemyk- 
siä vastaan, mikä pantiin merkille keskusta- 
puolueessa.” Myös kotihoidontukiasia oli 
kysymys, jossa työmarkkinajärjestöt harasi- 
vat keskustapuolueen tavoitteita vastaan — ja 
jolle kokoomus oli alkanut ilmaista vahvaa 


tukeaan. 


Kotihoidontuki - 
puolue saa asiassa vihdoin voiton 


Kotihoidontuki oli vaikein kysymys, mikä 
hiersi keskustapuoluetta hallitusyhteistyössä. 
Asialla oli vuosikymmenien tausta. Väänä- 
nen on kuvannut, että kiistaa voisi melkein 
nimittää keskustapuolueen ja SDP:n kolmi- 
kymmenvuotiseksi sodaksi. Vuonna 1962 
keskustapuolueen ohjelmaan otettiin äidin- 
palkkaidea. Ratkaisuja ei kuitenkaan saatu 
aikaan. SDP jarrutti 1970-luvulla asian eteen- 

päin viemistä, eivätkä keskustapuolueen mie- 
hetkään olleet siitä erityisen innostuneita. 
Tuki kotona tapahtuvalle hoidolle eteni vas- 
ta Martti Miettusen vähemmistöhallituksen 
aikana, jolloin vuoden 1977 lisämenoarvioon 
otettiin määräraha kotihoidon tuen kokei- 
lua varten. Yleisin perustelu tukea vastaan 
oli, että keskustapuolue ajoi tukea maalais- 
emännille — sama väite kuultiin useasti myö- 
hemmin uudelleen.” Isohookana-Asunmaa 
huomauttikin syksyllä 1983, että kotihoidon 
tukea saaneista perheistä oli sosiaalihallituk- 
sen tutkimuksen mukaan viljelijäperheitä 
vain 8 prosenttia. Kuuskoski-Vikatmaasta 
SDP:n tavoite oli nähtävästi ”ajaa asia sel- 
laiseen umpikujaan, että koko järjestelmä 
romuttuisi”.* Keskustapuolueella oli asiassa 
kuitenkin vahvat asemat, sillä kansan enem- 
mistö oli kotihoidontuen takana, vaikka 
Taipale yrittikin yhä ajaa omaa malliaan." 
Keskustapuolueen kansanedustajat te- 
kivät kotihoidontuesta lakialoitteen vauh- 
dittaakseen asian etenemistä. Lakialoite oli 
sisällöltään lähes sama kuin se, jota ei-sosia- 
listiset ministerit olivat esittäneet hallitukses- 
sa. Keskeistä aloitteessa oli, että tuki halut- 
tiin ulottaa myös yksilapsisiin perheisiin ja 
kaikkiin perheisiin, joissa oli vähintään yksi 
alle kolmevuotias lapsi — aikaisemmin tuen 
saamisen edellytyksenä oli ollut ensin kol- 
me ja sitten kaksi lasta tietyin ikäehdoin.** 
Kotihoidontukea on pidetty tutkimuksessa 
erityisesti Keskustapuolueen Naisten aja- 
mana asiana. Sen nostaminen hallituksen 
keskiryhmien yhteistyöpaperin ykkösvaati- 
mukseksi ja keskustapuolueen puoluejohdon 

tiukka sitoutuminen sen taakse osoittavat 
kuitenkin, että siitä oli tullut koko puolueen 
kärkiasia. Nyt kysymys siitä uhkasi horjuttaa 
koko hallitusta. 

Myös puolueen eduskuntaryhmä vei asiaa 
päättäväisesti eteenpäin. Ryhmän puheenjoh- 
taja Juhantalo ehdotti kokoomukselle yhteis- 
työtä kotihoidontukikiistan ratkaisemiseksi 
eduskunnassa lisäten painetta SDP:n suun- 
taan.**? SDP:n ja keskustapuolueen kiistaan 
päädyttiin hakemaan ratkaisua puoluesihtee- 
rien välisillä neuvotteluilla. Kaksi savolaista, 
Liikanen ja Kääriäinen, löysivätkin asiassa 
yhteisen sävelen. Kääriäinen kertoi neuvot- 
teluista työvaliokunnassa, kotihoidontukea 
maksettaisiin kaikille alle kolmevuotiaiden 
lasten vanhemmille, ja sen perusmääräksi 
tulisi noin 700 markkaa. SDP ei hyväksynyt 
800 markan tasoa. Lisäksi oli sovittu päivä- 
hoitopaikkojen lisäämisestä. Aiempien suun- 
nitelmien mukainen määrä hoitopaikkoja 
toteutuisi viimeistään vuoden 1986 alussa. 
Taipale kuitenkin yllätti keskustapuolueen 
uudemman kerran. Kuuskoski-Vikatmaa 
informoi työvaliokuntaa, että Taipale oli aja- 
tellut asian aivan toisin kuin keskustapuolue. 
Väyrynen piti Taipaleen toimintaa ”törkeänä 
puoluesihteeriryhmän sopimuksen rikkomi- 
sena”. Lakiesitys oli saatava kesään mennessä, 
se oli hallituskysymys.5%4 

Taipaleen valmistelema malli oli vuotanut 
Helsingin Sanomien kautta julkisuuteen, ja 
siitä oli käyty kitkerä keskustelu eduskun- 
nassa. Taipale syytti keskustapuolueen vuo- 
taneen paperin julkisuuteen. Keskustapuo- 
lueen edustajista taas nimenomaan SDP:n 


intresseissä oli vuotaa paperi julkisuuteen, 
koska Taipaleen mallissa kotihoidontuen 
kustannukset oli tehty kalliiksi harkinnan- 
varaisen lisätuen suuruudella, joten sitä olisi 
vaikea toteuttaa.’ Väyrynen arvioikin työ- 
valiokunnassa, että erimielisyyksien taustalla 
olivat laajemmat yhteydet: ”Kyseessä on po- 
liittinen paini politiikan suunnasta Koiviston 
tasavallassa. Väyrysestä nyt katsottiin, miten 
keskustapuolue kestäisi hallituksessa asiois- 
sa, joita kansan enemmistö tuki. Hän ei silti 
pitänyt hallituskriisiä vielä ajankohtaisena. 
Yläjärvi ja Berner taas olivat pessimistisimpiä. 
Juhantalokin piti hallituspolitiikan tunkkai- 
suutta vakavana. Syynä olivat kotihoidontuki, 
eläkekysymys ja rakennuslain uudistaminen. 
Hän pelkäsikin, että ”tässä voidaan joutua 
todellisen sontakasan päälle”. Siksi kotihoi- 
dontuki piti saada ensiksi jotenkin pois pöy- 
dältä, vaikka se olikin taas yhtä levällään kuin 
ennen puoluesihteerisopimusta.** 
Neuvottelut jatkuivat ja siirtyivät nyt 
puoluejohdon tasolle. Väyrysestä keskuste- 
luja vaikeutti se, ettei pääministeri Sorsa hal- 
linnut asiasisältöjä tarpeeksi hyvin. Liikanen 
hallitsi asian, mutta tulkitsi sen omalla taval- 
laan, ja sosiaaliministeri Taipale taas ”känätti” 
omia asioitaan. Nyt oli aika harkita toimia. 
Yksi keino oli Kääriäisen linja, eli asia oli saa- 
tava valmiiksi ennen budjettiriiheä. Työva- 
liokunta hyväksyikin ehdotuksen, että lasten 
päivähoitoa ja erityisesti kotihoitoa koskevat 
avoimet kysymykset tuli päättää ennen bud- 
jettiriiheä tai vaihtoehtoisesti keskustapuolue 
ei osallistuisi hallituksen budjettineuvottelui- 
hin. 57 Keskustapuolue teki kotihoidontuesta 


Korkea poliittinen profiili tuottaa tuloksia 141 


https://doi.org/10.21435/ha.155 


lopulta hallituskysymyksen.*** Pitkällisten 
neuvotteluiden jälkeen asiassa päästiin vih- 
doin ratkaisuun. Väyrynen kertoi elokuun 
lopussa, että kotihoidontuesta oli nyt sovit- 
tu ja asia eteni, vaikka joitain yksityiskohtia 
oli yhä viilattavana. Kääriäinen oli hyvin 
tyytyväinen, kotihoito oli selvä poliittinen 
voitto ja tehty sopimus oli osin jopa parempi 
kuin puoluesihteerien talvella tekemä sopi- 
mus: ”Me emme saa olla turhan arkoja, kun 
ilmoitamme tämän ratkaisun omaksi aikaan- 
saannokseksemme.” Kuuskoski-Vikatmaa oli 
yhä varovainen, sillä yksityiskohdissa riitti 
vielä hiomista. Tämän sektorilla oli yhä usei- 
ta torjuntakysymyksiä, jotka piti hoitaa lop- 
puun asti.559 

Tällä kertaa ratkaisut saatiin kuitenkin 
vietyä lopulliseen päätökseen. Keskustapuo- 
lueen vuosikymmeniä ajama tavoite toteu- 
tui. Kotihoidontukea koskeva lainsäädäntö 
hyväksyttiin eduskunnassa joulukuussa 
1984 — vaikka vielä eduskuntakäsittelyn ai- 
kana työnantajajärjestöt ja muutamat am- 
mattijärjestöt yrittivät vesittää uudistuksen. 
Kotihoidontukiuudistus astui voimaan asteit- 
tain vuoden 1985 alusta lähtien. Lain mukaan 
vuoteen 1990 mennessä kaikille alle kolmi- 
vuotiaille lapsille tuli järjestää joko kunnal- 
linen päivähoitopaikka tai vaihtoehtoisesti 
perhe sai itse järjestää hoidon kotihoidon- 
tuella. Kotihoidontukeen kuuluivat perus- 
osa, sisarkorotus ja tulosidonnainen lisäosa. 
Perusosa oli sama kuin sairausvakuutuksen 
vähimmäispäiväraha eli noin 950 markkaa 
kuukaudessa. Lisäksi työehtosopimuslakia 
muutettiin siten, että työntekijällä oli oikeus 

saada lapsenhoitovapaata aina siihen asti, 
kunnes lapsi täytti kolme vuotta." 

Kuuskoski-Vikatmaa huomautti edus- 
kunnassa, että asiasta käyty julkinen keskus- 
telu osoitti, että lainsäädännön tekeminen 
perheiden näkökulmasta oli ”täysin uusi asia 
tässä maassa” ja korosti, että perheillä oli eri- 
laisia elämäntilanteita ja perheissä tarvittiin 
erilaisia hoitoratkaisuja. Ratkaisu paransi 
ratkaisevasti näiden mahdollisuutta valita 
omaan elämäntilanteeseensa sopiva vaihto- 
ehto. Keskustapuolueen pääargumenttina 
oli nimenomaan valinnanvapaus, perheiden 
oikeus valita itse kotihoidon ja julkisen hoi- 
tomuodon välillä.’ Puolueessa painotettiin 
myös sitä, että kotona tehtävälle hoitotyölle 
oli annettava työnä arvo. 

SDP:n linjana taas oli julkisen päivähoi- 
don ja lapsilisien kehittäminen.* SDP:ssä 
kotihoidontuen katsottiin toimivan tulon- 
siirtona palkansaajilta maanviljelijöille, jot- 
ka joka tapauksessa huolehtivat lapsistaan 
kotona, sekä hyvätuloisille, joilla oli varaa 
äidin kotiin jäämiseen tai peräti hoitajan 
palkkaamiseen.t Käytännössä suurin koti- 
hoidontuen käyttäjien ryhmä olivat eteläisen 
Suomen pienituloiset. Perheiden kannalta 
SDP:n malli oli vaihtoehdoton siten, että se 
ohjasi pienet lapset mieluummin yhteiskun- 
nalle merkittävästi enemmän kustannuksia 
aiheuttavalle julkiselle puolelle sen sijaan, 
että vanhemmille olisi mahdollistettu pienen 
lapsen hoito edullisemmin kotona - mikä 
saattoi olla lapsenkin kannalta parempi 
vaihtoehto. Sosiaali- ja terveysministeriön 
teettämän tutkimuksen mukaan yhden hoi- 

topaikan kustannukset olivat Helsingissä 
vuonna 1985 keskimäärin 2062 markkaa 
kuukaudessa ja alle kolmevuotiaiden hoito- 
paikka oli lähes tuhat markkaa kalliimpi kuin 
näitä vanhempien.” 

Kuuskoski-Vikatmaa nosti eduskuntakä- 
sittelyssä esiin myös sen, että lakien käsittelyn 
yhteydessä oli viitattu naisten ja miesten tasa- 
arvoon. Hän huomautti, että keskusteluun 
olivat ottaneet osaa erityisesti korkeasti kou- 
lutetut naiset, jotka eivät nähneet kotihoi- 
dontuki- ja hoitovapaajärjestelmää itselleen 
tarpeellisena. Kuuskoski-Vikatmaa toivoi 
näiden naisten katsovan oman elämäpiirin- 
sä ulkopuolelle ja huomaavan joidenkin vä- 
hemmän etuoikeutetussa asemassa olevien 
naisten sitä tarvitsevan.’ Kotihoidontukeen 
liittyikin mielenkiintoisia ideologisia — ja ny- 
kyään voitaisiin sanoa myös intersektionaali- 
sia — ristiriitoja. Vasemmistopuolueet hyök- 
käsivät kotihoidontukea vastaan väittäen sen 
sitovan naiset kotiin perinteisen roolijaon 
mukaisesti. Tällainen tasa-arvonäkemys ei 
kuitenkaan kyseenalaistanut sitä, että työelä- 
mää oli rakennettu vuosikymmeniä miesten 
ehdoilla — tai ettei kaikilla naisilla edes ollut 
mahdollisuutta löytää työtä.” 

Keskustapuolueen ajamaa mallia voi 
tarkastella myös siitä näkökulmasta, että se 
mahdollisti itse asiassa varsin radikaalilla ta- 
valla naisten (ja myös miesten) valinnanva- 
pauden. Jo 1960- ja 1970-luvun radikaalifemi- 
nistit olivat kritisoineet tasa-arvon liittämistä 
fundamentaalisesti samanlaisuuteen. Tämä 
tarkoitti sitä, että tasa-arvon normiksi ase- 
tettiin mies ja miehinen maailma ja naisilta 


edellytettiin vastaavanlaista ”samanlaisuutta”. 
Vasemmiston malli kunnallisesta päivähoi- 
dosta ja lapsilisistä voidaankin tulkita tasa- 
arvon määrittelemiseksi siten, että naisten 
oli toimittava patriarkaalisesti määräytyneen 
yhteiskunnan, talouden ja työmarkkinoiden 
ehdoilla. Radikaalifeminismissä taas katso- 
taan, että yhteiskuntia olisi pikemminkin 
muokattava niin, että myös naisten ja naisille 
tyypillisten toimien, kuten hoivan ja altruis- 
min, arvo tunnustettaisiin.*** 

Kuuskoski-Vikatmaa korostikin edus- 
kunnassa, että syrjintä oli täyttä totta tämän 
päivän työelämässä ja sitä tapahtui koko ajan. 
Siksi tasa-arvolain säätäminen, joka oli nous- 
sut esiin kotihoidontuesta käydyssä keskuste- 
lussa, tuli todella tarpeeseen. Hän huomautti 
hallituksen nyt varmasti havainneen, miten 
myönteisessä hengessä valtioneuvoston 
kansliassa valmisteilla olevaa tasa-arvolaki- 
esitystä odotettiin. Keskustapuolueen Nai- 
set olivat aikaisemmin kritisoineet sitä, että 
hallitusohjelmasta huolimatta tasa-arvolaki- 
esitystä ei ollut vielä annettu eduskunnalle.s%? 
Tasa-arvolaki hyväksyttiin lopulta vuonna 
1986, ja ajalle kuvaavasti kolmikantamalli 
näkyi myös sen aikaansaamisessa, sillä lain 
sisällön määräsivät hyvin pitkälti työmark- 
kinajärjestöjen kanssa käydyt keskustelut.*% 
Esimerkiksi STK vastusti sekä tasa-arvolakia 
että ”lastenhoitolomaa”.*% 

Kotihoidontuki oli merkittävä perhepo- 
liittinen voitto keskustapuolueelle, ja siitä tuli 
hyvin suosittu etuus perheissä. Sen kannatus 
on ollut Suomessa poikkeuksellisen vank- 
kaa, ja sen kiistattoman ideologisen voiman 

on katsottu perustuvan perheiden valin- 


nanvapauteen valita parhaaksi katsoman- 
sa hoitomuoto.** Onkin syytä olettaa, että 
kotihoidontuki suosittuna etuutena nimen- 
omaan laajensi puolueen kannatusperusteita 
1980-luvulla. 

Puoluejohto ja eduskuntaryhmä nostivat- 
kin kotihoidontuen vuoden 1984 tärkeim- 
mäksi saavutukseksi. Kääriäinen nosti sen 
rinnalle myös kansaneläkeuudistuksen mää- 
rätietoisen loppuun viemisen. Nämä kaksi 
merkittävää sosiaalipoliittista uudistusta 

Vuonna 1977 Keskustapuolueen 
Naisten toiminnanjohtajaksi valit- 
tu Heta Tuominen nosti entistä 
painokkaammin esiin naisten 
asemaa ja sukupuolten välistä 
tasa-arvoa. Kuva KN:n toimistolta 
E marraskuussa 1981. KMA. 


osoittivat keskustapuolueen olevan elävä 
uudistusliike, joka puuttui voimakkaasti yh- 
teiskunnan epäkohtiin pyrkien tasa-arvoon 
ja oikeudenmukaisuuteen sekä kansalliseen 
eheyteen, mutta samalla näiden toteutus 
osoitti hänestä, että ilman määrätietoista 
otetta, tahtopolitiikkaa, mitään merkittäviä 
asioita ei saatu aikaan.*** Kotihoidontuki 
olikin viimeinen suuri sosiaalipoliittinen 
uudistus vanhan punamullan aikana, kuten 
Kääriäinen on sitä myöhemmin kuvannut.‘ 


Hyvinvointivaltio oli rakennettu punamulta- 

yhteistyöllä, mutta nyt yhteiset eväät näytti- 
vät loppuun syödyiltä, kuten kotihoidontuen 
hyvin kimurantti toteutus osoitti. Keskusta- 
puolueen ja SDP:n tavoitteet alkoivat yhä 
enemmän erkaantua toisistaan — ja kokoo- 
muksen ja keskustapuolueen puolestaan 
lähentyä. 

Kokoomus piti kiinni keskustapuolueelle 
tärkeästä kansaneläkeuudistuksesta. Lisäk- 
si Kääriäinen huomioi vuoden 1985 alussa, 
että kokoomuksen Suomi 2000 -muistiossa 
puhuttiin kansalaispalkasta. Hän totesi 
kokoomuksen vastustaneen eniten perus- 
turvaa, mutta kansalaispalkan voisi nähdä 
perusturvan täydennyksenä. Jos näin oli, 
näytti keskustapuolueella ja kokoomuksel- 
la olevan yhteistyömahdollisuuksia, vaikka 
kokoomuksessa ilmenevä tiurismi eli käy- 
tännössä aluepolitiikan vastustus herättikin 
epäilyjä. *9 

Keskustapuolue ajoi kansaneläkeuudis- 
tuksessa ja kotihoidontuessa sellaisia po- 
liittisia ratkaisuja, joissa korostettiin kolmi- 
kannan sijaan eduskunnan määräysvaltaa. 
Keskustapuolueessa ja eritoten sen edus- 
kuntaryhmässä oli jo pitkään herättänyt är- 
tymystä, että työmarkkinajärjestöt pääsivät 
sanelemaan hyvin pitkälti varsinkin sosiaali- 
poliittisia uudistuksia. SDP:llä taas oli kiin- 
teät sidokset työmarkkinajärjestöihin, ja se 
oli valmiimpi kuuntelemaan näiden vaati- 
muksia. Ylipäätään näiden tavoitteet kävivät 
paremmin yksiin.** Kääriäinen ei peitellyt- 
kään kriittisyyttään työmarkkinajärjestöjä 
kohtaan. Hän arvosteli muun muassa am- 
mattiyhdistysliikkeessä vallitsevaa jäsenten 


eriarvoisuutta, mikä suututti SAK:n pahan- 
päiväisesti.** Kääriäinen myös esitti, että 
SAK:n jäsenille myönnettävien lehtisetelien 
käyttöoikeus tulisi ulottaa myös muihin kuin 
työväen lehtiin tai lakkauttaa kokonaan. Suo- 
menmaa uutisoikin, että SAK oli perustanut 
työryhmän jahtaamaan keskustapuoluelai- 
sia, eli työryhmä tutki ay-liikkeen vastaisia 
kansainvälisiä ja kotimaisia ilmiöitä. Myös 
SAK:n puheenjohtaja Viinanen ärhenteli, 
että keskustapuolue oli mennyt liian pitkälle 
ja vastatoimia oli tulossa.*" Eduskuntaryh- 
mässä oltiinkin huolissaan, että tilanne me- 
nisi liian kireäksi ja se vaikuttaisi keskusta- 
laisten ay-toimijoiden asemaan." 

Väyrynen taas oli vaatinut Kouvolan puo- 
luevaltuuskunnassa 1984, että yhteisymmär- 
rykseen perustuvan konsensuspolitiikan oli 
aika muuttua. Keskustapuolue halusi eroon 
siitä, että työmarkkinajärjestöt puuttuivat 
hallituksen ja eduskunnan valtaan kuulu- 
viin yhteiskunnallisiin linjakysymyksiin.* 
Väyrynen ei kuitenkaan profiloitunut, eikä 
ollut profiloitunut myöskään kotihoidon- 
tuessa ja kansaneläkekysymyksessä, vahvan 
tahtopolitiikan ajajaksi yksin, vaan rintama 
oli laajempi. Kääriäinen oli ottanut isompaa 
roolia varsinkin suhteessa työmarkkinajär- 
jestöihin. Myös Kuuskoski-Vikatmaan roo- 
li oli näkyvä tämän vääntäessä tavoitteista 
Taipaleen kanssa. SDP taas oli ärtynyt en- 
nen kaikkea Pekkalaan*', joka pystyikin 
valtiovarainministerinä järjestämään koti- 
hoidontuen rahoituksen. Jopa punamulta- 
miehenä profiloitunut Juhantalo oli ehdot- 
tanut yhteistyötä kokoomuksen suuntaan 

kotihoidontukikiistan ratkaisemiseksi. 
Väyrysen julkikuva taas oli kohentunut 
huomattavasti. Hänen nähtiin muodostavan 
kansanomaisen Kääriäisen kanssa hyvän ja 
toisiaan täydentävän parin.“ 

Väyrysen julkikuva oli nyt rauhallisempi 
ja jopa valtiomiesmäinen. Väyrysen media- 
suhteissa vallitsikin seesteisempi kausi vuo- 
sina 1983-1985, jolloin hän sai myönteistä 
julkisuutta ulkoministerinä. Väyrynen sai 
hyvän vastaanoton Moskovassa ja tapasi 
lukuisia maailmanpolitiikan merkkinimiä, 
kuten Indira Gandhin, Margaret Thatche- 
rin ja Kurt Waldheimin.*? Ulkoministe- 
riöstä eläköityvä Matti Tuovinen taas antoi 
tunnustusta, että Väyrynen oli laajentanut 
merkittävästi Suomen ulkopolitiikan kenttää, 
kehitysyhteistyön merkitys oli noussut esiin 
ja Väyrynen oli tehnyt matkoja Kiinaan, Kau- 
koitään ja Afrikkaan. Väyrynen totesi itse 
mediasuhteistaan, että hän oli oppinut kan- 
tapään kautta, vaikka toki asiasta oli puhuttu 
myös puolueen porukoissa, ja ehkä ikäkin 
oli tehnyt tehtävänsä. Hän sanoi myös jättä- 
neensä selittelyt ja oppineensa, ettei yksittäi- 
nen ihminen voinut taistella julkisen sanan 
kanssa.* Väyrysen uusi julkisuuskuva näkyi 
myös gallupeissa. Poliitikkojen suosiopunta- 
rin mukaan Väyrysen kannatus oli noussut 23 
prosenttiin joulukuussa 1984. Vuosi takape- 


rin se oli ollut 13 prosenttia." 


Kunnanjohtaja Juhani Alanen, 
puoluevaltuuskuntavaikuttaja 
Etelä-Savosta vuonna 1991. KMA. 

Järjestötoiminta puolueen kivijalkana - 
yhtenäisyyden ja menestyksen tukena 


Korkean profiilin politiikkaa tuki puoluesih- 
teeri Kääriäisen vetämä järjestöorganisaation 
kuntoon virittäminen, jonka hän oli ottanut 
tehtäväkseen heti valintansa jälkeen.” Hän 
painotti puolueväelle, että hyvin hoidettu jär- 
jestökenttä oli puolueen elinehto ja antoi sa- 
malla arvostusta puolueen ruohonjuuritason 
toimijoille: ”Keskustapuolueen järjestötyön 
voima on tuhansissa ja jälleen tuhansissa 
vapaaehtoista työtä tekevissä järjestöihmi- 
sissä.” Järjestöremontti kulki nimellä ”Kenttä 
kuntoon”, ja sitä toteutettiin puoluetoimis- 
ton ”jalkautuslinjalla” eli menemällä entis- 
tä enemmän ihmisten luo kuuntelemaan, 
keskustelemaan ja rohkaisemaan. Puolue 


oli tarkoitus elvyttää perustasoa myöten, 

kansanvaltaisesti jäsenjoukkoihin luottaen, 
kenttätyötä talkoohengessä tehden ja aatetta 
painottaen.*? 

Järjestöremontissa kiinnitettiin erityisesti 
huomiota avainryhmän eli kunnallisjärjestö- 
jen johdon vahvistamiseen ja koulutukseen. 
Avainryhmään kuuluivat puheenjohtaja, sih- 
teeri, vaalipäällikkö, koulutussihteeri ja tiedo- 
tussihteeri. Myöskään paikallisyhdistyksiä ei 
unohdettu. Puolueen 75-vuotisjuhlakokouk- 
sen yhteydessä oli pidetty perusosastojen joh- 
tokuntien jäsenten yhteistapaaminen, johon 
oli osallistunut noin 600 henkilöä eri puolilta 
Suomea. Tapaamisessa oli sovittu ”Osastot 
jylläämään” -suururakasta, jonka tavoitteena 
oli elvyttää perusosastojen toiminta sekä pe- 
rustaa uusia osastoja erityisesti väkirikkaille 
alueille. Järjestöremontin tavoite olikin käydä 
läpi kaikki paikallisyhdistykset kunnallisjär- 
jestöjen, piiritoimistojen ja puoluetoimiston 
yhteisvoimin. Lisäksi vuoden 1981 aikana saa- 
tiin käytännössä koko maahan rakennettua 
alueellisten järjestösihteerien järjestelmä. Se 
keskittyi puolueen taajamatyöhön sekä ay- 
toimintaan. 

Keskustapuolueen Naisten hallituksen 
jäsen Isohookana-Asunmaa kommentoi 
keväällä 1982 järjestöremonttia, että asia oli 
oikeutetusti otettu nyt keskeisesti esille. Hä- 
nen mielestään ilahduttavaa oli sekin, ettei 
järjestöremontti jäänyt vain suunnitelma- 
tasolle, koska tiedettiin, että järjestöorgani- 


Emäntä Ulla-Maija Säisä Ylä-Savosta 
vaikutti puoluevaltuuskunnassa ja 
Keskustapuolueen Naisissa. KMA. 


saation tehostamisella oli selkeä yhteys puo- 
lueen kannatukseen. Naisten näkökulmasta 
tarkasteltuna ongelmiakin kuitenkin yhä oli. 
Jos nainen halusi osallistua aktiivisesti kun- 
nallisen, maakunnallisen ja valtakunnallisen 
tason politiikkaan, tämä ei valitettavasti on- 
nistunut yksin naisjärjestön kautta. Naisen 
oli välttämätöntä osallistua puolueen paikal- 
lisosaston ja sitä kautta piiritason toimintaan, 
vaikka sääntöjen mukaan hän ei kuitenkaan 
voinut kuulua kahteen osastoon — eikä nai- 
sella ollut usein edes aikaa monelle järjestölle. 
Isohookana-Asunmaa esitti, että puoluejoh- 
dossa etsittäisiin ratkaisua tähän ongelmaan. 
Hänestä naisjärjestöä tarvittiin yhä, vaikka 
tietenkään tavoite ei millään tasolla, paikal- 
lisella tai muullakaan, voinut olla naisten 
eristäytyminen puolueesta. 


Naisosastojen rekisteröiminen vuodesta 


1977 lähtien olikin saanut aikaan huomattavan 

kasvun naisten puoluekokousosallistumises- 
sa. Rekisteröidyt naisosastot saivat lähettää 
oman edustajansa puoluekokoukseen. Kun 
vuoden 1970 puoluekokouksessa naisten 
osuus oli ollut 6,2 prosenttia, vuonna 1978 
se oli 22,3 prosenttia, ja 1980-luvulla naisten 
osuus nousi lähes kolmannekseen. Naisjär- 
jestöjen merkittävä rooli näkyi 1980-luvulla 
siinäkin, että suurin osa naisista nousi mi- 
nisteriksi jonkin naisjärjestön johtopaikal- 
ta. Keskustapuolueen järjestötoiminta oli 
piiri- ja paikallistasolla hyvin miesvoittoista. 
Puoluejohdossa oltiin tietoisia asiasta, mutta 
muutoksen läpivieminen paikallistasolle oli 
hidasta.*? 

Vuonna 1982 keskustapuolueen kaikkien 
piirien puheenjohtajat olivat miehiä. Seuraa- 
vana vuonna piiripuheenjohtajien lasikaton 
mursi kansanedustaja Sirkka-Liisa Anttila, 
kun hän nousi Etelä-Hämeen piirin puheen- 
johtajaksi. Myös piirien toiminnanjohtajat 
olivat lähes kaikki järjestään miehiä.* Nais- 
ten heikommat asemat piiri- ja paikallis- 
tasolla olivat ongelma erityisesti vaalityön 
kannalta, sillä menestys vaaleissa edellytti 
yleensä paikallisjärjestöjen tukea ja rahoitus- 
ta. Miehillä oli paikallistasolla vahvemmat 
tukiverkot, eikä toiminta ollut aina herras- 
miesmäistä. Pohjois-Pohjanmaalla ”parkki- 
ohjaajat” saattoivat vielä 1980-luvun alussa 
ohjata naisten vaalitilaisuuksiin tulevia mies- 
ehdokkaan tilaisuuteen. 

Syksyn 1982 puoluevaltuuskunnassa 
Keskustapuolueen Naiset esittivät puolueen 
toimintasuunnitelman saatteeksi ponnet: 
1) naisehdokkaita tuli tukea tasavertaisesti 

miesten kanssa eduskuntavaaleissa, 2) kes- 
kustapuolue ja sen ministerit toteuttaisivat 
sukupuolten tasa-arvoa ehdotettaessa jäse- 
niä valtioneuvoston komiteoihin, neuvotte- 
lukuntiin, toimikuntiin ja työryhmiin ja 3) 
puolue ryhtyisi käytännön toimiin naisten ja 
miesten välisen tasa-arvon varmistamiseksi 
jaettaessa luottamustehtäviä paikallisosas- 
toissa, kunnallisjärjestöissä ja piirijärjestöissä 
sekä valittaessa edustajia puoluehallitukseen, 
puoluevaltuuskuntaan ja puoluekokoukseen. 
Ponnet hyväksyttiin. %* Kääriäinen korosti sa- 
massa kokouksessa, että puolueen tuli olla 
paikallisyhdistyksiä myöten helposti lähes- 
tyttävä, järjestöorganisaation yksinkertainen 
ja lisäksi järjestöbyrokratiaa oli kartettava 
kuin tautia. Hän myös painotti paikallis- 
yhdistysten ja kunnallisjärjestöjen vapaata 
liikkuma-alaa siten, ettei niitä ohjailtaisi ylä- 
tasolta." Kansanvaltaisen puolueen kenttää 
ei tullut holhota, vaan ihmisten oli saatava 
itse toimia paikallisdemokratian ihanteiden 
mukaisesti — joskin tällöin myös henkilö- 
valintoihin ja naisten asemaan oli vaikea 
puuttua paikallistasolla. 

Keskeinen tekijä järjestötoiminnan te- 
hostamisessa oli koulutustyö, joka tapahtui 
yhdessä Maaseudun Sivistysliiton ja Alkio- 
opiston kanssa. Kunnallisjärjestöjen avain- 
henkilöiden koulutuksen lisäksi toimintaa 
vietiin vähitellen entistä lähemmäksi puo- 
lueen perustasoa. Vuonna 1982 järjestet- 
tiin noin sadassa kunnassa syysriihi, jossa 
koulutettiin tuhansia kunnallisjärjestöjen ja 
paikallisosastojen luottamushenkilöitä. Jois- 
sain piireissä oli myös laivaseminaareja sekä 

paikallisyhdistysten puheenjohtajille ja sih- 
teereille tarkoitettuja kurssiretkiä Lappiin ja 
pääkaupunkiin. Kääriäinen vaatikin pitä- 
mään tiukasti kiinni siitä, että jokaisessa kun- 
nallisjärjestössä todella oli toimiva ja osaava 
viiden hengen avainryhmä, ja seuraavana ja 
entistä vaativampana toimenpiteenä tuli olla 
kaikkien paikallisyhdistysten kuntoon virit- 
täminen. Järjestöremontin tulokset olivatkin 
lupaavia, vaikka alueittaiset erot olivat todel- 
la suuret. Alueilla, joissa puolueen kannatus 
oli heikkoa, ei myöskään järjestöremontti 
edennyt toivotulla tavalla. 

Kääriäinen totesikin Savonlinnan puo- 
luekokouksessa, että järjestötyötä oli syytä 
arvostaa erityisesti vallitsevan puoluekriit- 
tisyyden ja vieraantumisen aikana, mutta 
laakereillaan lepäämiseen ei silti ollut varaa, 
vaan tarvittiin koko ajan uusia ja tuoreita 
toimintamuotoja. Taloudellisia varoja ei toi- 
mintaan kuitenkaan liiaksi ollut, sillä puo- 
luetuen jäädytyksen vuoksi toiminnassa oli 
täytynyt keskittyä vain aivan olennaisimpiin 
tehtäviin. Monien piirijärjestöjen taloudel- 
linen tila oli heikko, mutta kaikki liikenevät 
varat oli kohdennettu ja kohdennettaisiin 
jatkossakin piiri-, alue- ja paikallistasolle, 
lupasi Kääriäinen.%t Pääperiaatteena py- 
rittiin noudattamaan sitä, että piirijärjestöt 
hoitaisivat itse taloutensa, eikä puolueen 
ylätaso sekaantuisi tai antaisi ylimääräisiä 
lisäavustuksia, sillä niille ei sen jälkeen pe- 
lätty tulevan loppua. 

Pitkään talousvaikeuksista kärsineen 
Uudenmaan piirin kohdalla puolue tuli 
kuitenkin lopulta vastaan. Piirille laadittiin 


tervehdyttämisohjelma, jossa piirille aikai- 
semmin annettu laina annettiin anteeksi sekä 
osoitettiin järjestösihteeri piirin käyttöön 
ay- ja taajamatyöhön.%* Päätökseen vaikutti 
epäilemättä se, että rahavaikeudet liittyivät 
edellisiin presidentinvaaleihin sekä piirin ja 
puoluetoimiston eriäviin näkemyksiin raha- 
lahjoituksesta, jonka lahjoittajat olivat sit- 
temmin vetäneet piiriltä pois.” Ratkaisulla 
rakennettiin siis puolueen yhtenäisyyttäkin. 
Tuki oli perusteltavissa myös siksi, että Uusi- 
maa oli kannatuksellisesti puolueen kehitys- 
aluetta. 

Puolueen järjestökentän kuntoon virit- 
täminen oli kaikkiaan hidasta ja vuosikau- 
sia kestävää työtä. Jopa puolueen vahvassa 
piirissä Pohjois-Pohjanmaalla Kenttä kun- 
toon -ohjelman koettiin jääneen liiaksi taka- 
alalle useiden perättäisten vaalien takia. 
Puoluesihteeri piti kuitenkin tavoitteesta tiu- 
kasti kiinni. Järjestötyö oli hänestä puolueen 
voimavara ja suoranainen välttämättömyys, 
jotta puolue selviytyisi 1980-luvun haasteista. 
Rauli Mickelsson on todennutkin, että van- 
hat suuret puolueet kokivat olevansa kriisis- 
sä 1980-luvulla jäsenmäärien vähentymisen 
ja järjestötoiminnan kuihtumisen myötä. 
Keskustapuolue taas taisteli tätä tendenssiä 
vastaan menestyksekkäästi järjestöremontin 
voimin. 

Keskustapuolueessa oli vuonna 1982 yh- 
teensä 2918 paikallisosastoa. Eniten (272) 
niitä oli Pohjois-Pohjanmaalla. Seuraavana 
vuonna 1983 paikallisosastoja oli yhteensä 
2925 ja vuonna 1984 yhteensä 2926 ja vuon- 
na 1985 yhteensä 2 927. Kunnallisjärjestöjä oli 

vuonna 1982 yhteensä 349, vuosina 1983—1984 
yhteensä 351 ja vuonna 1985 yhteensä 352.54 
Järjestöremontti näytti purevan myös jäsen- 
määrän laskuongelmiin. Vuoden 1978 hui- 
pusta (309 144 jäsentä) alkanut lasku saatiin 
käännettyä vuonna 1983 nousuun (301132 
jäsentä), joskin sen jälkeen tuli taas maltil- 
lista laskua. Puolueiden perusjärjestöjen 
määrällä ja myös jäsenmäärillä mitattuna 
keskustapuolue oli kuitenkin koko 1980-lu- 
vun selvästi suurin puolue.** Puoluesihteeri 
arvioikin vuonna 1985, että ilman järjestö- 
väen uskoa puolue ei olisi kestänyt 1980-lu- 
vun alun vaikeita murrosaikoja: ”Järjestöväki 
on vakaata ja uskollista joukkoa” Hänestä 
puolueen hengissä selviämisen tärkeimpiä 
selityksiä oli puolueen laaja järjestötoimin- 
ta- jota Kääriäinen itse aktiivisesti pyrki tu- 


kemaan ja virittämään.** 


Puheenjohtajan asema vahvistuu 
- ympäristö- ja kaupunkipolitiikka 
nostaa jännitteitä 


Vihreys versus ydinvoima 


Väyrynen ja Kääriäinen lähestyivät Savon- 
linnan puoluekokousta kärjellä, jossa ko- 
rostettiin vihreyttä. Ajan henki nosti esiin 
ekologisia kysymyksiä, ja samaan aikaan 
kannatusta kasvattava Vihreä liike kävi kes- 
kustelua mahdollisesta organisoitumisesta 
puolueeksi. Keskustapuolueen oli vastattava 
näihin haasteisiin, puolueen oli nostettava 
vihreää profiilia entistä näkyvämmin esiin.*4* 

Keskustapuolueen ympäristöpoliittinen toi- 
mikunta järjesti ennen puoluekokousta ”Vih- 
reä kotiseutu” -tiedotuskampanjan, jonka 
pääviesti oli, että vihreämpi kotiseutu tarjosi 
paremman elinympäristön. Esille nostettiin 
ihmisten arkielämään liittyviä ympäristö- 
asioita, kuten puhtaat vedet ja niiden vaiku- 
tus toimeentuloon ja terveyteen, jätteiden 
hyötykäyttö ja puhtaiden kotimaisten elin- 
tarvikkeiden merkitys.‘ Kotiseutu-teema 
liittyi samalla syksyn kunnallisvaaleihin, 
joista odotettiin vihreiden läpimurtoa. 
Varsinkin kaupungeissa ja Etelä-Suomes- 
sa ympäristöteema oli tärkeä äänestäjistä 
kamppaillessa. Keskustapuolueen hakema 
kasvutila oli kuitenkin ahdas, sillä vihreiden 
vapaamielisyys ja suora toiminta vetosivat 
liberaaleihin kaupunkilaisiin, ja toisaalta 
SMP:stä oli jo tullut kaupunkityytymättö- 
myyden äänitorvi vuoden 1983 eduskunta- 
vaaleissa.“ Väyrynen yritti tarjota keskusta- 
puoluetta yhä kattoliikkeeksi, joka voisi koota 
kaikki vihreitä arvoja kannattavat yhteiseen 
rintamaan luonnonmukaisen ja ihmislähei- 
sen kehityksen varmistamiseksi. Hänestä 
puolue tarjosi vaihtoehdon materialismille ja 
kasvuajattelulle — eli SDP:lle ja kokoomuksel- 
le. Keskustapuolue oli säilyttänyt varsin hyvin 
asemansa maan politiikassa, joten sillä oli 
näistä asemista käsin parhaimmat mahdol- 
lisuudet kamppailla tulevasta suunnasta.‘ 
Kääriäisestä edessä oli kova taistelu tu- 
levasta suunnasta. Keskustapuolue tarjosi 
vaihtoehdon, jossa Suomea haluttiin ra- 
kentaa sen omien kansallisten edellytysten 
pohjalta. ”Se haluaa luoda puhtaan ympä- 

ristön, alueellisesti tasapainoisen maan sekä 
hajautetun talouden ja hallintorakenteen”, 
korosti Kääräinen. Hänen vaatimuksissaan 
oli kuitenkin astetta painokkaampi sävy kuin 
Väyrysellä. Ydinvoimakielteinen Kääriäinen 
painotti, että vaikka politiikassa usein vaadit- 
tiin kompromissien tekemistä, oli kuitenkin 
vedettävä rajat, joiden yli ei voitaisi mennä. 
Hän sanoi uskovansa, että puolueväki tekisi 
Savonlinnassa päätöksiä, jotka terävöittäisi- 
vät kuvaa puolueesta vastuullisena huomisen 
puolueena.s 

NKL:n puheenjohtaja taas pohti kriit- 
tisesti, miksi keskustapuolue ei vetänyt ih- 
misiä puoleensa, vaikka sen ajatuksilla oli 
kannatusta. Toropainen kysyi, oliko keskus- 
taliike ihmisten silmissä ainoastaan hallin- 
nointiin keskittyvä organisaatio ilman ihan- 
teita. Vihreiden järjestäytymispohdintoihin 
vaikutti vahvasti puoluevastainen ja Robert 
Michelsin oligarkian rautaisesta laista käyty 
keskustelu — käsitys kaikkien demokraattis- 
ten organisaatioiden muuttumisesta kasvun 
myötä byrokraattisiksi ja harvainvaltaisiksi. 
Toropainen kysyikin, löytyikö keskustaliik- 
keestä tarpeeksi rohkeutta olla selkeä vaihto- 
ehto.‘ Ainakin puolueen nuoret uskalsivat. 
NKL ja KOL laativat puoluekokousta var- 
ten ”Vihreän manifestin” jossa patisteltiin 
puoluetta tiukempiin päätöksiin ympäristö- 
kysymyksissä ja otettiin ehdottoman kieltei- 
nen kanta ydinvoimaan.‘ Ydinvoima olikin 
kysymys, joka hiersi puolueen sisällä aina 
johtoa myöten. 

Puoluehallituksessa väiteltiin huhtikuus- 
sa siitä, minkä kannan se ottaisi puolue- 


kokouksen ydinvoima-aloitteisiin. Väyrynen 

halusi painottaa ensisijaisesti hajautetun ja 

kotimaisen energiatuotannon vaihtoehtoa 

ja pitää vasta toissijaisesti kiinni Rovanie- 
men puoluekokouksen kielteisestä ydinvoi- 
makannasta. Puoluehallitus ja eduskunta- 
ryhmä tarvitsivat hänestä toimintavapautta 

ydinvoimakysymyksen suhteen. Kääriäisestä 

taas puolueen tuli ottaa joko täysin kielteinen 

kanta tai sitten oli edelleen hyväksyttävä Ro- 
vaniemen puoluekokouskanta ilman mitään 

väljennyksiä. Pekkala kannatti Väyrysen kan- 
taa. Toropaisesta taas puolueen uskottavuus 

vaati täysin kielteistä kantaa, sillä keskusta- 
puolue tulisi tosiasiallisesti ratkaisemaan sen, 
tulisiko Suomeen viides ydinvoimala — eli 

SDP ja kokoomus suhtautuivat myönteisesti. 
Väänänen ja Tähkämaakin kallistuivat kiel- 
teiselle kannalle." 

Väyrynen perusteli kantaansa sillä, että 
oli valmistauduttava vertaamaan vaihtoeh- 
toja, jotka olivat joko hiili- tai ydinvoima- 
la: ”Jos vastustetaan ydinvoimalaa, pitää olla 
pitävät argumentit hiilivoimalan puolesta?” 
Toropainen ilmoitti, että jos puheenjohta- 
jan kanta tulisi puoluehallituksen kannaksi, 
niin hän esittäisi eriävän mielipiteen. Kää- 
riäinenkin sanoi, että jos puoluehallitus ei 
hyväksy Rovaniemen kantaa, mikä oli lähellä 
ehdottoman kielteistä, niin hän siirtyisi ta- 
kaisin ehdottoman kielteiselle kannalleen. 
Väyrysen mielestä ydinvoiman vastustus oli 
vähentynyt puolueen kentällä, mutta hän tuli 
vastaan sanoen, että Rovaniemen puolueko- 
kouksen kanta oli paras mahdollinen, ja lisäsi 
hämäävästi, ettei ollut vielä "määritellyt omaa 

henkilökohtaista kantaansa asiaan”. Väyry- 
sen tavoin ydinvoimaan selvästi myöntei- 
sesti suhtautunut Pekkala yhtyi Väyryseen, 
hänkään ei ollut vielä määritellyt omaa kan- 
taansa, mutta hän ei myöskään halunnut, että 
hänen kannanottomahdollisuuksiaan rajoi- 
tettaisiin etukäteen. Pekkala lisäsi, että säh- 
kön kulutuksen kasvu riippui ennen muuta 
metsäteollisuudesta.*? Metsäteollisuus taas 
piti ydinvoiman lisärakentamista tarpeelli- 
sena.* Väyrynen esitti ratkaisuksi, että puo- 
luehallituksen päätökseksi puoluekokouksen 
ydinvoima-aloitteisiin tulisi Rovaniemellä 
hyväksytty kanta - mihin Kääriäinen oli sa- 
nonut suostuvansa. Puoluehallitus hyväksyi 
ehdotuksen, mutta Toropainen ja KOL:n 
puheenjohtaja Hannu Sirkkilä jättivät pää- 
tökseen eriävän mielipiteen. 

Tunteet ydinvoimakysymyksen ympärillä 
kävivät kuumina keväällä 1984. Väyryseltä 
ja Pekkalalta löytyi ymmärrystä teollisuu- 
den ydinvoimakannalle, mutta hekään eivät 
hyväksyneet sitä, että keskustapuoluetta yri- 
tettiin painostaa asiassa. Kääriäinen kertoi 
puoluehallituksessa käyneensä Teollisuuden 
Keskusliitossa (TKL). Siellä oli ilmoitettu, 
että tuki keskustapuolueelle ja sen lehdille 
loppuisi. Kääriäinen oli kiittänyt ilmoituk- 
sesta ja esittänyt toivomuksen, että päätök- 
sen takana pysyttäisiin. Erikoisessa keskuste- 
lussa oli kyse siitä, että TKL:n Timo Relander 
oli uhannut, että keskustapuolueen rahoitus 
loppuisi, jos puolue ei suhtautuisi myöntei- 
sesti ydinvoimaan. Väyrysestä Kääriäisen 
vastaus TKL:n uhkaukseen oli ollut oikea. 
Hän ei hätkähtänyt tapahtuneesta vaan totesi 

vain viileästi, ettei tämä ollut ensimmäinen 
kerta, kun talouselämä puhui tällaisia. ”Me 
emme kuitenkaan omia päätöksiämme myy”; 
sanoi Väyrynen. Myös Pekkala piti Kääriäi- 
sen vastausta oikeana ja lisäsi närkästynee- 
nä: ”Ensimmäistä kertaa kuulin, että kes- 
kustapuoluetta vaadittiin rahasta tekemään 
jotakin?” 

Lehdistössä ydinvoimakysymys liitettiin 
myös hyviin neuvostosuhteisiin, sillä ydin- 
voimalat olivat merkittävässä osassa idän- 
kaupassa. Ydinvoiman oli arveltu olevan 
Moskovalle yksi ydinkysymyksiä.%* Keskus- 
tapuolueen pöytäkirjoissa paine hyväksyä 
ydinvoima ja tilata voimaloita Neuvostolii- 
tosta ei kuitenkaan nouse esiin — vaikka joi- 
denkin takaraivoissa se saattoikin vaikuttaa 
yhtenä tekijänä. 


Ympäristöprofiili esiin — 
rakennuslaki puhuttaa 


Jälleen täyttyi yksi maamme jäähalleista 
keskustan kokousedustajista ja vihreistä 
lipuista. -- Hän [Väyrynen] piti väkevät 
puheensa ja puoluesihteeri Seppo Kää- 
riäinen poliittisen katsauksensa, joista 
molempien tavaramerkit alkoivat jo tulla 
tutuiksi. Paavon ääni sortui kerran, kaksi 
puheen aikana, Seppo taas pyyhki per- 
soonallisesti hikeä otsaltaan. Tässä ko- 
kouksessa he olivat johtajia.*7 


Puoluekokoukseen kerääntyi jälleen huikea 
määrä väkeä, 4750 osanottajaa. Virallisten 
ja epävirallisten kokousedustajien lisäksi 

Savonlinnan puoluekokouksen kesäisiä tunnelmia. Kuva Jari Laukkanen, Suomenmaa. KMA. 


paikalla oli 153 kutsuvierasta ja 240 tiedotus- 
välineiden edustajaa.** Puoluekokouksen 
ykkösuutiseksi nostettiin valtakunnan pää- 
lehdessä puoluejohdon vaatimus, että uuden 
ydinvoimalan runnominen oli lopetettava. 
Kääriäisen todettiin vaativan, että ydinvoi- 
mamiesten tuli lopettaa painostaminen ja 
kansanvaltaa väheksyvä ydinvoiman pak- 
kosyöttö. Väyrynen sen sijaan kommentoi, 
ettei hän ei uskonut, että päätöstä uudesta 
ydinvoimalasta tarvittaisiin seuraavaan 
kahteen vuoteen.‘ Puolueen nuoret taas 
toimivat harkitun suunnitelmallisesti ydin- 
voimalapäätöstä vastaan. NKL:n ja KOL:n 


valmistelema ”vihreä manifesti” loi pohjan, 
jonka ympärille nuoret perustivat voimak- 
kaan ekologishenkinen puhemyllyn puolue- 
kokouksessa.ss* Myös keskustanaisissa oli 
paljon ydinvoiman vastustajia, mutta naisten 
vastustus ilmeni vain parissa yksittäisessä pu- 
heenvuorossa — ei KN:n edustajien puheen- 
vuoroissa.s*" 

KOL:n Sirkkilä totesi puoluekokouk- 
sessa, että ympäristön tuhoutuminen oli 
noussut ydinsodan kaltaiseksi uhaksi. Hän 
kritisoi, että ohjelmallisesti keskustapuolue 
oli ympäristökysymyksissä eturivissä, mut- 
ta käytännössä puolue oli kantanut vastaan 

Puoluekokousten vähemmän julkisuudessa näkyvää puolta, kuva Savonlinnan puolue- 
kokouksen koulutus- ja kulttuuripoliittisesta valiokunnasta: Jaakko Numminen (vas.), 
Juhani Wiio ja Jouko Tyyri. Kuva Jari Laukkanen, Suomenmaa. KMA. 


hangoittelevan kaapua. NKL:n puheenjoh- 
taja Toropainen vaati selkeän kielteistä kan- 
taa ydinvoimaan. Hänestä puoluekokouksen 
tuli saada sanoa painokas kantansa asiasta, 
jota ”KTM ja IVO valmistelevat kabineteis- 
sa SDP:n hiljaisella tuella’. NKL:n edustaja 
Pekka Lankia puolestaan kritisoi, että ”agri- 
bisneksen” seuraukset oli nähty, ja vaati tukea 
ekologisesti kestävälle pienviljelykselle. Hän 
näki, että ydinvoima olisi ratkaiseva isku ko- 
timaiselle energialle. 

Kääriäinen varoittikin Savonlinnassa, että 
vihreiden nousu oli nähtävä hälytyskellona. 
Nykytilanne ei voinut jatkua, vaan viherasiat 
oli otettava vakavasti. Tärkeintä oli teoista 
syntyvä uskottavuus, oma vihreys oli näy- 
tettävä käytännön politiikassa. Puolueen ei 
tullut jäljitellä vihreää liikettä, vaan toteuttaa 
omalta pohjalta saman suuntaista yhteiskun- 
takuntakehitystä kuin vihreätkin. Puolueen 
oma vihreys tarkoitti Kääriäisen puheen 
perusteella nimenomaan maaseudusta nou- 

sevaa viherkäsitystä — puolueen periaate- 
ohjelmassa se olikin sidottu nimenomaan 
hajautettuun yhteiskuntakäsitykseen. Hän 
kiteytti asian lainaamalla professori Pentti 
Malaskan sanoja: ”Jos tuhoat luonnon, tu- 
hoat kaiken. Jos tuhoat maaseudun, tuhoat 
ihmisen. Jos tuhoat kaupungin, se voidaan 
rakentaa uudestaan?”*% Uusien vihreiden 
voima taas kumpusi pääkaupungista, ja 
ydinvoimakielteisyys oli sen keskeinen käy- 
tevoima**— eikä sillä ollut hallituspuolueen 
rasitteita ottaa huomioon toisia hallitusosa- 
puolia ja eri etujärjestöjä. 

Puoluehallitus esitti kokoukselle lähes 
tarkalleen saman sisältöistä kannanottoa 
kuin Rovaniemellä oli tehty. Kannanotto oli 
Kääriäisen mukaan ”viittä vaille lopullisen 
kielteinen viidennen ydinvoimalan raken- 
tamiselle”.*5 Vanhanen varoittikin puolue- 
kokouspuheenvuorossaan, ettei tullut tehdä 
samaa virhettä kuin SDP, joka oli antanut 
päätösvallan omalle puolueneuvostolleen. 
Hän katsoi, ettei maa tarvinnut lisäydinvoi- 
maa ja totesi Uudenmaan piirin olevan sitä 
vastaan. Useissa puheenvuoroissa vastustet- 
tiin ydinvoimaa, mutta päätöksen lykkäyk- 
selle löytyi myös ymmärrystä. Puoluekokous 
hyväksyi lopulta yksimielisesti kannan: ”Kes- 
kustapuolueen mielestä ei ole tarvetta uusien 
ydinvoimaloiden rakentamiseen.” Kääriäisen 
ajama tiukempi linja voitti Väyrysen kannan, 
mutta kompromissiksi Väyrysen ja Pekkalan 
linjalle se ei ollut täysin kielteinen. Väyrynen 
selittikin julkisuudessa, että päätös oli komp- 
romissi, sillä siinä sovitettiin yhteen kaksi 


kantaa, joista toinen sanoi uusille ydinvoima- 


loille suoraan ei ja toinen taas halusi lykätä 
kannanottoa. Päätöksen saattoi silti tulkita 
tiukemmaksi kuin Rovaniemen kannan, sil- 
lä lausumasta oli tiputettu pois sanat ”näillä 
näkymin”. Puolueen nuoret katsoivatkin, että 
uusi ydinvoimakanta oli piirua aikaisempaa 
kielteisempi.*** 

Puolue säilytti ratkaisussa kasvonsa vih- 
reänä liikkeenä, eikä se hajonnut riitelemään 
kannan ehdottomuudesta juuri kunnallis- 
vaalien alla. Puolueen vihreyttä nostettiin 
etualalle puolueen pää-äänenkannattajaa 
myöten. Suomenmaan ykkösuutiseksi nos- 
tettiin Kääriäisen esittämä viiden kohdan 
ympäristöohjelma, jossa vaadittiin ilman- 
suojelua, normeja epäpuhtauksille, lyijy- 
töntä bensaa ja ekokaupunkikokeiluja sekä 
valistus- ja koulutusohjelmia maataloutta 
koskien.‘ Puoluekokous ottikin hyvin tiu- 
kan kannan muun muassa ilmansaasteisiin 
ja erityisesti happosateisiin. Itse kokousväen 
mielenkiinto suuntautui kuitenkin enemmän 
ajankohtaisiin ongelmiin ja ennen kaikkea 
rakennuslain uudistukseen eikä niinkään 
aatteellisiin tai vihreisiin kysymyksiin. Puo- 
lueen ministereitä kehotettiin torjumaan 
ympäristöministeriön ehdotukset rakenta- 
misen vaikeuttamisesta haja-asutusalueilla, 
perusrakennusoikeus tuli säilyttää.*** 

Ympäristöministeri Ahteen nimittämä 
työryhmä oli saanut maaliskuussa 1984 val- 
miiksi ehdotuksen kaavoitus- ja rakenta- 
mislaiksi, joka ministeriön mukaan lisäsi 
ympäristönsuojelua, kuntien päätösvaltaa, 
kansalaisten vaikutusmahdollisuuksia sekä 
yksinkertaisti kaavajärjestelmää. MTK oli 

tästä täysin eri mieltä ja laati pitkän luettelon 
rakennuslakiesityksen vioista: valta keskit- 
tyi ympäristöministeriöön, kuntien vaiku- 
tusvalta pieneni, maatalouden harjoittami- 
nen vaikeutui, maanomistajien oikeusturva 
heikkeni, byrokratia paisui, kustannukset 
nousivat ja niin edelleen. MTK:n mukaan 
mikään esityksessä ei tukenut maaseudun 
kehitystä. Ahde kävi selostamassa lakia myös 
keskustapuolueen eduskuntaryhmässä, mut- 
ta ryhmä ei vakuuttunut. MTK taas aloitti 
tiukan julkisen vyörytyksen lakia vastaan, 
mikä osaltaan vaikutti vahvasti siihen, että 
rakennuslain kokonaisuudistus ei edennyt 
ministeriön esittämällä tavalla. Rakennus- 
laki nostatti voimakkaita reaktioita vuoden 
1984 aikana, ja sittemmin kokonaisuudistus 
kuopattiin. Sen sijaan kaavailtiin osittaisuu- 
distusta — mikä toteutui lopulta vasta vuonna 
1990 MTK:n ja maanomistajaväestön kannal- 
ta hyväksyttävämmässä muodossa. **9 

Muita keskeisiä puoluekokouskysymyksiä 
olivat naisten tasa-arvoinen osallistuminen 
puoluetyöhön, kunta-asiat ja aluepoliittiset 
kysymykset. Puoluekokous hyväksyi yk- 
simielisesti, että puolueen toimintasuun- 
nitelman yhteydessä painotettiin naisten 
osallistumisen tärkeyttä ja heidän mukaan 
saamista toimintaan joko naisosastoissa tai 
paikallisyhdistysten naisjaostoissa sekä kun- 
nallisjärjestöissä. Asiasta oli tullut lukuisia 
puoluekokousaloitteita. Lisäksi todettiin, että 
Keskustapuolueen Naiset valmistelivat par- 
haillaan sääntömuutosesitystä, jonka tavoit- 
teena oli turvata naisille oikeudenmukainen 
edustus keskustapuolueen päätöksenteossa." 

Kunta-asiat olivat esillä lähestyvien kun- 
nallisvaalien takia. Kunnallisvaalien teemak- 
si hyväksyttiin ”Kylä eläväksi - kaupunki 
kotoisaksi”. Vaalitaistelussa puolue lähti pai- 
nottamaan kuntien itsenäistä päätäntävaltaa, 
itsehallintoa, valtion holhousta vastaan. Kun- 
tien pakkoliitoksiin otettiin ehdottoman kiel- 
teinen kanta, ja lisäksi vaadittiin, että maa- 
kuntahallinnon kansanvaltainen uudistus 
toteutettaisiin vihdoinkin. Tavoitteena tuli 
olla ”pääpiirteissään samat palvelut samalla 
veroäyrin hinnalla?" Kunnallisverotuksen 
epäkohtien korjaaminen oli puolueen kes- 
keisimpiä tavoitteita, sillä korkean veroäyrin 
kunnissa kunnallisvero saattoi olla jopa yli 
30 prosenttia enemmän kuin matalimpien 
veroäyrien kunnissa." 

Ohjelma-aloitteiden osalta hyväksyttiin 
aloite, jossa vaadittiin puolueen roolia kir- 
kastettavaksi kaupungeissa. Puolueen tuli 
politiikallaan osoittaa olevansa ”keskustalai- 
sen perinteen mukainen alkiolainen vihreä 
yleispuolue, johon myös kaupunkilaisväestön 
on helppo samaistua”. Tämän todettiin vaati- 
van puolueelta ennakkoluulottomuutta, sillä 
etenkin nukkuvalla kaupunkiväestöllä katsot- 
tiin olevan kielteinen asenne kepua kohtaan, 
koska puoluetta leimasi liiaksi maalaisimago, 
ja siksi oli selkeämmin selitettävä kaupun- 
kilaisille, mitä ”keskusta” todella merkitsi. 
Puolueessa ilmenikin voimakasta tahtotilaa 
siihen, että kaupunkilaiset voisivat ottaa kes- 
kustapuolueen omakseen. Vihreyden koros- 
tamista pidettiin yhtenä keinona tähän. 

Etelä-Hämeen piirin edustaja Anttila 
ehdotti lisäksi erityisen Etelä-Suomi-toimi- 

kunnan perustamista puoluehallituksen 
alaisuuteen pohtimaan alueen ongelmia. 
Anttila oli jo edellisvuonna nostanut esille 
keskustapuolueen vaikeuksia Etelä-Suomes- 
sa. Puolueen yhdeksän eteläistä piiriä oli ollut 
tällöin koolla, ja vasemmistolehdissä tämä 
oli tulkittu Väyrys-vastaisuudeksi. Anttila oli 
puolestaan painottanut, että kyse oli nimen- 
omaan Etelä-Suomesta eikä Väyrysestä.% 
Anttila oli todennut puoluevaltuuskunnas- 
sakin, että Helsingin, Uudenmaan, Turun ja 
Porin, Hämeen sekä Kymen läänien vaalipii- 
reistä valittiin keskustalaisia kansanedustajia 
yhteensä vain 11, vaikka alueen edustajien 
kokonaismäärä oli 119. Siksi oli syytä pohtia 
vakavissaan, ettei keskustapuolueesta tulisi 
puoluetta, jonka kannatus pohjautui vahvasti 
aluepolitiikkaan ja siten Itä- ja Pohjois-Suo- 
meen ja Pohjanmaalle.9* 

Etelä-Suomen vaikeuksiin ja kannatus- 
ongelmiin vastaaminen oli puolueen kannal- 
ta haastavaa, sillä samalla oli puolustettava 
yhteiskuntakehityksessä altavastaajina olevia 
alueita. Puoluekokouksen sisä- ja hallituspo- 
litiikkaa koskevissa päätöksissä todettiinkin, 
että tulevina vuosina alueellisen tasapainon 
uhka on pääkaupunkiseudun epäterve paisu- 
minen”. Siksi siihen tuli puuttua ennen kuin 
se kehittyisi ”hallitsemattomaksi muutto- 
aalloksi”.$7 Puolueen ulkopuolella tämä oli 
helppo tulkita Etelä-Suomi-vastaisuudeksi, 
varsinkin kun värittyneet sanavalinnat, ku- 
ten ”epäterve paisuminen” loivat osaltaan 
negatiivista sävyä. Vaikka puolueen tavoit- 
teena oli koko maan tasapainoinen kehi- 
tys, puheissa Etelä-Suomea ja kaupunkeja 


koskevat kysymykset kuulostivat usein lä- 
hinnä ongelmilta. Lisäksi kaupunkipoliittis- 
ten traditioiden puuttuminen sekä median 
ja vastustajien lyömä agraarileima söivät 
osaltaan keskustapuolueen uskottavuutta 
Etelä-Suomessa. Puolueen puheenjohtajan 
puoluekokouspuheestakin kaikui läpi maa- 
laisliittolainen ideaali maaseudun parem- 
muudesta: ”Ne, jotka ovat tahtoneet välttää 
ja torjua teollistumisen ja kaupungistumisen 
kielteisiä vaikutuksia, ovat voineet turvautua 
maalaisliitto-keskustapuolueeseen: me olem- 
me pyrkineet säilyttämään ja vahvistamaan 
sitä hyvää, jota maaseutuyhteiskunta on mer- 
kinnyt ihmiselle ja luonnolle.**$ Kaupun- 
keihin ja eteläiseen Suomeen ei puolueessa 
kohdistunut samanlaista myönteistä samais- 
tumista kuin maaseutuun, mikä ei voinut olla 
välittymättä äänestäjille.9 

Ostrobotnian Keskustakerho oli tehnyt 
puoluekokoukselle jopa aloitteen, jossa eh- 
dotettiin palaamista vanhaan nimeen. Aloit- 
teessa todettiin, että nykyinen nimi otettiin 
käyttöön vuonna 1965 eli keskellä ”pahinta 
kaupungistumisaikaa, jolloin eräät puolueen 
jäsenet ilmeisesti häpesivät maalaisuuttaan”. 
Kyse oli kuitenkin yksittäisestä haikailusta 
maalaisliiton aikoihin.*** Päälinjana puo- 
lueessa oli realiteettien tunnustaminen sen 
suhteen, että väestö oli keskittynyt eneneväs- 
sä määrin Etelä-Suomeen ja siksi myös siellä 
oli saatava paremmin jalansijaa. Puheen- 
johtaja Väyrynenkin raivasi omilla kannan- 
otoillaan puolueelle aktiivisesti näkyvyyttä 
pääkaupunkipolitiikassa osallistumalla Hel- 
singin keskustan rakentamissuunnitelmiin.**" 

Henkilövalinnat olivat perinteisesti olleet 
keskustapuolueen puoluekokousten kiin- 
nostavinta antia. Ne olivat sähköistäneet ja 
kohottaneet monituhatpäisen yleisön tun- 
nelmat sekä saaneet median laajan huomion. 
Toisaalta tutkimuksessa on todettu, etteivät 
laajat puoluekokoukset kykene keskustele- 
maan juuri muusta kuin henkilövalinnoista, 
ja varsinaiset päätökset tapahtuvat muual- 
la — vaikka ne olisikin lyöty kiinni puolue- 


kokouksessa.*& 


Puolueen johtohenkilöiden 
valinta olikin epäilemättä puoluekokousväen 
keskeisin tapa vaikuttaa puolueen tulevaan 
suuntaan ja linjauksiin. Toisaalta puolueko- 
kouksessa oli kuitenkin mahdollista nostaa 
esiin niitä asioita, joihin puoluejohdon ei 
katsottu kiinnittävän riittävästi huomiota. 
Esimerkiksi puolueen nuoret kokivat pys- 
tyneensä vaikuttamaan Savonlinnassa voi- 
makkaasti ydinvoimakysymykseen.*% Naiset 
taas nostivat esiin naispoliitikkojen asemaa, 
ja eteläisen Suomen edustajat saivat liikkeelle 
toimia, joilla tartuttiin heidän alueensa on- 
gelmiin. Keskustapuolueen kentältä löytyi 
aina myös suorasanaisia henkilöitä, jotka 
eivät tarpeen vaatiessa säästelleet sanojaan. 
Puolueen puheenjohtajaan, puoluesihtee- 
riin ja heidän ajamaansa politiikkaan oltiin 
kuitenkin tällä kertaa varsin tyytyväisiä. *4 
Puoluejohdon todettiin saaneen takaisin 
puolueen kenttäväen luottamuksen. Osa 
taas ilmaisi asian niin, että puoluejohtoon 
oli opittu luottamaan. Tauno Suomäki Keski- 
Suomen piiristä katsoi, että Väyrynen oli kas- 
vanut hyvin tehtävässään ja Kääriäinen oli 
puolestaan selkeä, avoin ja rehellinen. Perä- 


158 II Nousu ja uho, 1983-1987 


pohjolan piirin varapuheenjohtaja Kyllikki 
Wallen kiitteli, että tällä johtoryhmällä puo- 
lueen yhtenäisyyttä oli rakennettu hyvään 
suuntaan. Puheenjohtajaa kiiteltiin eniten 
ulkopolitiikan hoidosta ja ulkopoliittisen 
perinnön vaalimisesta. Hänen ennustettiin 
kasvavan todelliseksi ”Kekkoskakkoseksi”. 
Kääriäistäkin osa kaavaili jo suurempiin 
saappaisiin. Tenho Tikkanen Espoon kun- 
nallisjärjestöstä totesi tämän nousseen puo- 
lueen merkkihenkilöksi, joka osasi innostaa 
suuria joukkoja. Hänestä Kääriäinen olisi 
sopiva mille paikalle tahansa. Väyrynen ja 
Kääriäinen valittiin yksimielisesti jatkoon, 
ilman vastaehdokkaita. 
Varapuheenjohtajaehdokkaita oli useita, 
mutta näidenkään suuntaan ei kohdistunut 
voimakkaita muutospaineita. Suomenmaassa 
oli kirjoitettu vähän ennen puoluekokous- 
ta, että Väyrysen ja Kääriäisen asemat olivat 
nyt niin vahvat, että varapuheenjohtajista 
ei tarvinnut tehdä kokonaispakettia - mikä 
käytännössä kuvastaa myös sitä, että vanhat 
linjajaot olivat hiipuneet puolueessa. Ehdok- 
kaina olivat Isohookana-Asunmaa, Lehtosaa- 
ri, Linna, Pekkala, Pesälä, Pura, Tähkämaa, 
Väänänen ja Kaija Roukala. Isohookana- 
Asunmaa kieltäytyi keskustelussa. Ehdok- 
kaista suurimman äänimäärän sai valtiova- 
rainministeri Pekkala (2312 ääntä), jonka 
toimintaan valtiovarainministerinä puolueen 
kenttäväki oli ilmeisen tyytyväinen. Toiseksi 
eniten ääniä sai Väänänen (2178 ääntä), joka 
oli myös Keskustapuolueen Naisten ehdokas. 
Sen sijaan varapuheenjohtaja Tähkämaa sai 
luovuttaa paikkansa uudempia ja nuorem- 

Savonlinnan vastavalittu puolueen johtokaarti: Martti Pura, Ahti Pekkala, Seppo Kääriäinen, 
Paavo Väyrynen ja Marjatta Väänänen. Järjestökoneistoa ja puolueen kenttää taitavasti 
hoitava puoluesihteeri uhkuu energiaa, muut vaikuttavat vähän uuvahtaneilta. KMA. 


pia tuulia edustavalle agrologi Puralle, joka 
oli nuorten ehdokas. Pura sai 702 ääntä ja 
Tähkämaa 652 ääntä. Myös eduskunnan 
varapuhemies Pesälä oli lähellä Puraa ja 
Tähkämaata saaden 608 ääntä - muiden eh- 
dokkaiden äänimäärät jäivät selvästi näistä. 
Pesälää pidettiin henkilönä, jonka ympärille 
Väyryseen tyytymättömät olivat keräänty- 
neet. Pura taas oli Väyrysen tukijoita, joten 
Väyrysen asemat vain vahvistuivat.*7 


Henkilövalintoihin ei liittynyt dramatiik- 
kaa, ja Väyrynen totesikin puoluekokouspu- 
heessaan, että ”kukapa meistä olisi uskal- 
tanut ennustaa, että selviäisimme kaikkien 
vaikeuksiemme läpi näin hyvin. — — Parla- 
mentaarinen voimamme on osapuilleen en- 
tinen ja kannatuksemme vakaa. Puolueen 
syvä kahtiajako on jäänyt menneisyyteen, 
rivimme ovat tiivistyneet. Olemme jälleen 
sisaria ja veljiä toisillemme? Väyrynen katsoi, 

Kääriäisen ja Väyrysen ilmeistä hehkui tyytyväisyys Savonlinnan 
puoluekokouksen lopussa. Heidän asemansa olivat vakaat ja vahvat 
ja puolue yhtenäinen. Kuva Jari Laukkanen, Suomenmaa. KMA. 

että keskustapuolue oli yhä keskeinen halli- 
tuspuolue, vaikka se ei enää ollutkaan presi- 
denttipuolue. Hän totesi puolueen haluavan 
jatkaa hallitusyhteistyötä, mikä oli maalle ja 
puolueellekin paras vaihtoehto, mutta jos 
se ei jostain syystä kestäisi, niin vaihtoehto- 
ja löytyi kuten keskustan ja kokoomuksen 
yhteistyö: ”Emme siihen pyri, mutta emme 
sitä myöskään pelkää, jos parempia vaihto- 
ehtoja ei ole?‘ Väyrynen oli todennut äs- 
kettäin uudelleen SDP:n puheenjohtajaksi 
valitulle Sorsalle lehdistön kautta, että hän 
oli kokenut hallituksessa voitavan löytää sa- 
nallisella tasolla tietyn yhteisymmärryksen, 
mutta käytännössä ulkopuolisten, erityisesti 
etujärjestöjen, tahto määräsi suunnan. Väy- 
rysestä hallituksella tuli olla oma tahto.**» 
Herkkänahkaiseksi tunnettu Sorsa saattoi 
tulkita lausunnon siten, että häntä moitittiin 
heikoksi johtajaksi, vaikka hyvällä tahdolla 
moitteen saattoi katsoa kohdistuneen vain 
työmarkkinajärjestöihin. Keskustapuolueen 
kannalta taas Väyrysen kommentissa oli 
olennaista se, että yhteistyöstä SDP:n kanssa 
pidettiin kiinni, mutta ei ehdoitta, vaan kor- 
kean profiilin vaatimusten mukaisesti. 
Juhantalo puolestaan totesi eduskunta- 
ryhmästä, että siitä henki into tehdä työtä, 
mutta "ennen kaikkea se on toiminnassa ollut 
tavoitteellisen yksimielinen ja ehyt”. Sitä oli 
arvostettu myös puolueen kentällä. Juhan- 
talo sanoi olleen miellyttävää saada kentältä 
palautetta, jossa kiiteltiin eduskuntaryhmää 
poikkeuksellisen hyvästä yhteistyöhenges- 
tä. Puoluekokouksen yleinen henki oli, että 
vanhat linjajaot ja jännitteet, jotka varsinkin 


Karjalaisen erottamisen sekavat tapahtumat 
vielä vuosi sitten olivat nostaneet pintaan, 
olivat menneisyyttä. Väyrysen asema puo- 
lueen puheenjohtajana oli vihdoin tukevalla 
pohjalla. Puolueen yhtenäistyminen ja sen 
sisäisen tilan vakiintuminen antoivat Väy- 
ryselle entistä vahvemman aseman - ja loi- 
vat siten myös liikkumatilaa Neuvostoliiton 


edustajien suuntaan. 


Hyvästit K-linjalle 
Neuvostoliiton suurlähetystössä 


Keskustapuolueen asemaan oli vaikuttanut 
ja vaikutti yhä se, että Kekkonen oli ollut 
Suomen ja Neuvostoliiton välisten suhtei- 
den hoitajana ehdoton ykkönen. Kekkosen 
puolueena keskustapuolueella oli erityisase- 
ma suhteessa Neuvostoliittoon.‘ Neuvos- 
toliiton edustajana Suomessa useaan ottee- 
seen toiminut Juri Derjabin kuvasi vuonna 
1986, että Kekkoseen oli henkilöitynyt Suo- 
men ja Neuvostoliiton välinen luottamus jo 
1950-luvulta lähtien. Kekkosen presidentti- 
kauden jälkeenkin porvarillisista puolueista 
vain keskustapuolueella oli puoluesuhteet 
NKP:hen, mikä antoi sille vielä 1980-luvun 
alkupuoliskolla etulyöntiaseman kokoomuk- 
seen nähden. NKP:n edustaja oli toden- 
nut Kääriäisen johtaman keskustapuolueen 
toimihenkilövaltuuskunnan vierailulla Neu- 
vostoliittoon syksyllä 1983, että NKP katsoi 
keskustapuolueen kuuluvan edistyksellis- 
ten voimien joukkoon. Vaikka kyse olikin 
porvarillisesta puolueesta, halusi NKP yl- 
läpitää suhteita, koska ”Keskustapuolue on 

Kekkosen puolue” ja koska keskustapuolueel- 
la oli tärkeä asema Suomen ja Neuvostoliiton 
suhteiden vaalijana. 

Keskustapuolueen johto, Väyrynen ja 
Kääriäinen, halusivat varjella tarkasti Kek- 
kosen ulkopoliittista perintöä ja edesauttaa 
siten puolueen asemia maan politiikassa. 
Väyrynen oli todennut tammikuussa 1982 
työvaliokunnassa, että puolueen menesty- 
minen edellytti kolmea asiaa, jotka olivat 
puolueen saama kannatus vaaleissa, ”puo- 
lueen linja, josta riippuu ulko- ja yleispoliit- 
tinen asemamme” ja puolueen yhtenäisyys. 
Kääriäinen oli painottanut, että jos vanhoja 
riitoja jatkettaisiin ja rakennettaisiin linja- 
jaon ja rinnakkaisorganisaation varaan, 
puolue ei menestyisi. Ruokola oli yhtynyt ja 
lisännyt, että hänestä puolueen vaikutusmah- 
dollisuudet eivät heikentyneet, vaikka pre- 
sidentin tuoli menetettäisiin, jos puolueen 
ulko- ja turvallisuuspoliittinen uskottavuus 
onnistuttaisiin säilyttämään.*9* Tämä taas 
edellytti Kekkosen linjan jatkumista. 

Kääriäinen arvioikin valtuuskunnan 
matkan jälkeen keskustapuolueen ja NKP:n 
suhteiden säilymisen ehdoksi ensinnäkin 
sen, että puolue toteuttaisi ”jatkossakin tiu- 
kasti Kekkosen linjaa” ja toiseksi sen, että 
puolueella olisi riittävästi kannatusta. Neu- 
vostoliiton edustajien silmissä keskustapuo- 
lueen asema oli kuitenkin monimutkaistu- 
nut Kekkosen presidenttikauden jälkeen. 
Kääriäinen totesi NKP:n keskuskomitean 
kansainvälisen osaston varajohtajan, Vitali 
Saposnikovin, nähneen vaaran puolueken- 
tän kaksinapaistumisessa - SDP:n ja kokoo- 

muksen välille. Hokkanen halusi tietää työ- 
valiokunnassa tarkemmin, mitä Šapošnikov 
tarkoitti tilanteen monimutkaistumisella. 
Kääriäinen vastasi, että tilanneyhteydessä 
oli viitattu puolueen yleispoliittisen aseman 
heikentymiseen ja eräisiin sukupolvenvaih- 
doksiin keskustapuolueen piirissä.*? K-lin- 
jan ydinhahmoista Karjalainen, Uusitalo ja 
Miettunen olivat jääneet sivuun ja enää vain 
Pekkala toimi ministerinä ja puolueen vara- 
puheenjohtajana. 

Väyrynen oli valittu alun perin puolueen 
johtoon K-linjan tuella, vaikka hän ei ollut- 
kaan sitoutunut siihen tiukasti. Väyrynen 
oli nähnyt K-linjan tarpeellisuuden ja sen 
keskeisen roolin suhteessa Neuvostoliittoon, 
ja siksi hän oli myös myötäillyt K-linjan ta- 
voitteita saada Karjalainen presidentiksi.*9 
Karjalainen puolestaan oli suhtautunut Väy- 
ryseen epäillen. Karjalaista oli jäänyt kaiher- 
tamaan, miten hyvin Väyryselle oli sopinut 
se, että Kekkonen oli käyttänyt Väyrystä 
syrjäyttääkseen Karjalaisen ulkoministerin 
tehtävistä vuonna 1977. Karjalaisen mukaan 
Väyrysen valintaa puheenjohtajaksi olikin 
kaavailtu sidottavaksi Karjalaisen valintaan 
puolueen presidenttiehdokkaaksi.*9 Myös 
muut K-linjan ydinhenkilöt olivat epäröineet 
Väyrysen valintaa puolueen puheenjohtajak- 
si. Vuoden 1979 lopulla K-linja oli pohtinut 
Väyrysen ”luotettavuutta”; ja Uusitalon ja 
Väyrysen käymissä neuvotteluissa Väyrystä 
oli vaadittu osoittamaan yhteistyöhalunsa 
Neuvostoliiton edustajien suuntaan sekä sel- 
vää esiintymistä Kekkosen linjan puolesta. 
Lisäksi oli edellytetty, ettei Väyrynen ottaisi 

toistaiseksi kantaa siihen, kenet tulisi valita 
puoluesihteeriksi.7*? 

Kääriäiselle taas oli ollut yllätys, etteivät 
K-linjan johtomiehet olleet hyväksyneet 
puolueen johtoon sekä häntä että Väyrystä. 
Vain toisen valinta olisi käynyt. Takana oli 
ollut huoli siitä, että Kääriäisestä ja Väyry- 
sestä muodostuisi liian vahva parivaljakko 
ja että se voisi olla jonkinlainen este Karja- 
laisen presidenttitielle. Myös Tehtaankadul- 
ta tuli Kääriäiselle viestiä, ettei NKP pitänyt 
hänen valintaansa hyvänä. Kääriäinen ei 
kuitenkaan välittänyt tästä eikä siitä, että 
Väyrynen oli hiljaa ja kamppaili vain oman 
puheenjohtajuutensa puolesta. Kääriäinen 
luotti siihen, että hänen vuosikausia kestä- 
nyt kiertämisensä puolueen kentällä ja pu- 
huminen ennen kaikkea aatteesta tuottaisi 
tulosta — kuten kävikin. Kääriäinen voitti 
hänen vastaehdokkaanaan olleen Antti 
Mäki-Reinikan, puolueen pitkäaikaisen jär- 
jestöpäällikön, joka oli Tehtaankadun kan- 
nattama vaihtoehto.” 

Väyrysestä ja Kääriäisestä ei muodos- 
tunut, toisin kuin jotkut K-linjan edustajat 
olivat epäilleet, estettä Karjalaisen presi- 
denttiehdokkuudelle — ellei sitten Väyrysen 
yritystä esittää itsensä kompromissiehdok- 
kaaksi Virolaisen ja Karjalaisen tilalle katsota 
sellaiseksi. Väyrysen ehdotus ei kuitenkaan 
johtanut mihinkään. Väyrynen ja Kääriäi- 
nen tukivat Karjalaista puolueen president- 
tiehdokkaaksi loppuun asti, vaikka kenttä 
murahteli. Kääriäinen on todennutkin, että 
hänen toimintaansa katsottiin ikään kuin 
sormien läpi. Virolaisen valinta ehdokkaaksi 


taas teki tyhjäksi puoluetta vuosikausia ja- 
kaneen kiistan Kekkosen seuraajasta, min- 
kä jälkeen Väyrysen ja Kääriäisen yhteinen 
akuutti intressi oli puolueen yhtenäisyyden 
rakentaminen — se oli Väyrysen henkilökoh- 
tainenkin intressi puolueen puheenjohta- 
jana ja eteenpäin pyrkivänä poliitikkona. 
Puolueen yhtenäistäminen taas edellytti 
linjajakojen häviämistä ja siten Neuvosto- 
liiton luottamusta nauttivan K-linjan valta- 
asemien haihtumista, vaikka samalla kes- 
kustapuolueen oli silti kyettävä taistelemaan 
vahvistuneen SDP:n rinnalla ulkopoliittisista 
asemista ja vaikutusvallasta. Ahde oli kehu- 
nut jo presidentinvaalien alla, että SDP:llä 
oli paremmat kansainväliset suhteet kuin 
millään porvaripuolueella viitaten Sorsan 
työhön Sosialistisessa Internationaalissa.7" 
Vastineeksi keskustapuolue ryhtyi Väy- 
rysen johdolla vahvistamaan puolueen kan- 
sainvälistä roolia. Puolue haki Liberaalin In- 
ternationaalin (LT) tarkkailijajäseneksi. RKP 
oli jo 1982 liittynyt LI:n jäseneksi. Keskusta- 
puolueessa pidettiin myönteisenä, että LI oli 
kehittymässä keskipuolueiden tärkeimmäksi 
foorumiksi ja että järjestö avasi puolueelle 
uuden toimintaulottuvuuden sekä mah- 
dollisuuden myös toimia sillanrakentajana 
itä-länsi-yhteyksissä.?** Neuvostoliitto oli 
yleensä suhtautunut varauksellisesti ja epäil- 
len länsiyhteyksien vahvistamiseen, mutta 
Väyrynen ja Kääriäinen saattoivat viedä han- 
ketta eteenpäin rauhallisin mielin vanhojen 
K-linjalaisten, Karjalaisen ja Pekkalan, tuella. 
Täysin riskitön hanke ei kuitenkaan ollut, sil- 
lä LI:ssä oli puolueita, joiden painotuksissa 

kuului Naton ääni. Asiaa kuitenkin ajettiin 
Väyryselle ominaisella suoraviivaisuudella 
eteenpäin, eikä kukaan työvaliokunnassa- 
kaan kyseenalaistanut LI-liitäntää. 7°5 

LI:n jäsenyys ja keskustapuolueen yh- 
tenäistyminen, ja niiden myötä tapahtuva 
puolueen asemien vahvistuminen SDP:n ja 
kokoomuksen suhteen, olivat toisaalta myös 
Neuvostoliiton intresseissä. Šapošnikov oli 
nimenomaan todennut Kääriäiselle, että po- 
larisoitumiskehitystä vastaan tuli taistella.7** 
Väyrynen osoitti kuitenkin henkilönä sellaista 
itsenäisyyttä, suoraviivaisuutta ja kunnianhi- 
moa, ettei se ollut Neuvostoliiton intressien 
mukaista” Unto Hämäläinen on esimerkik- 
si kertonut, miten KGB:n paikallispäällikkö 
Vladimirov oli yrittänyt kesällä 1984 painostaa 
Väyrystä puuttumaan Tampereen rauhan- ja 
konfliktintutkimuslaitoksen johdon nimi- 
tyskysymykseen, mutta Väyrynen "i ollut 
taipunut” Presidentti Koiviston arkistosta 
taas löytyy Neuvostoliiton edustajien viestejä, 
joissa ilmaistaan tyytymättömyyttä Väyryseen 
ja tämän valtapyrkimyksiin.? Suurlähettiläs 
V.M. Sobolev oli myös valittanut Kalelalle 
ulkoministeri Väyrysen — ja entisen ulko- 
ministeri Stenbäckin — lausunnosta, etteivät 
maastalaukaistavat risteilyohjukset uhkaisi 
Suomen turvallisuutta. Sobolevista tämä ei 
tarkasti ottaen vastannut tilannetta, ja hän oli 
kysynyt asiasta Väyryseltä. Tämä oli vastan- 
nut lehdistön kirjoittaneen asiasta vajavaisesti, 
mutta Sobelevista Väyrynen näytti puhuneen 
samaan tapaan vielä sen jälkeenkin.?* 

Toisaalta Väyrynen pyrki kyllä hyviin 
suhteisiin Neuvostoliiton edustajien kanssa, 

kuten ajan tapoihin kuului, mutta Neuvos- 
toliiton taholla se ei herättänyt aitoa vasta- 
kaikua — johtuen todennäköisesti Väyrysen 
arkailemattomasta tyylistä ja valtapoliittises- 
ti suhteellisen heikosta asemasta. Väyrynen 
myös korosti täysin oikeaoppisesti ja ajan ul- 
kopoliittisen doktriinin mukaisesti Kekkosen 
linjaa ja Suomen puolueettomuutta, mutta 
käytännössä niiden sisältö oli tilannesidon- 
naista ja tulkinnanvaraista, eivätkä Väyrysen 
tulkinnat nähtävästikään miellyttäneet Neu- 
vostoliiton edustajia — toisin kuin asiassa ma- 
talaa profiilia pitäneen presidentti Koiviston 
näkemykset." Väyrysen suoraviivaisuus ja 
arkailemattomuus Neuvostoliiton edustajien 
suuntaan tulivat pian näkyviin myös Savon- 
linnan puoluekokouksen jälkeen. 

Väyrynen oli saanut varmistettua puolue- 
kokouksessa selkänojansa. Hän istui tuke- 
vasti puolueen ohjaksissa, ja puolue oli yhte- 
näinen. Puolustusministeri Pihlajamäkikin 
totesi elokuussa Suomenmaalle, että keskus- 
tapuolue oli nyt yhtenäisempi kuin koskaan, 
kentän ääni oli kuulunut puolueessa?” Ti- 
lanne oli otollinen vaikeiden asioiden käsit- 
telemiseen. Oli aika tehdä Neuvostoliiton 
edustajille selväksi, että K-linja ja linjajaot 
kuuluivat keskustapuolueessa menneisyy- 
teen. Tehtaankatu halusi linjajaon säilyvän, 
mutta Väyrynen ei ollut valmis kenenkään 
juoksupojaksi, kuten Kääriäinen on tilannet- 
ta kuvannut. Väyrynen hätkähdytti 17. elo- 
kuuta 1984 Neuvostoliiton suurlähetystössä 
toteamalla suorasukaisesti: ”Teille on ole- 
massa vain yksi keskustapuolue. Se on minun 
johtamani keskustapuolue?”73 

Väyrysen rohkean ja melko mahtipon- 
tisen puheen viesti oli selvä. Hän totesi ka- 
kistelematta Neuvostoliiton edustajille, ettei 
näiden tullut jaotella keskustapuolueen jäse- 
niä luotettavina pidettyihin K-linjan edusta- 
jiin ja ”muihin” vähemmän luotettaviin. Väy- 
rysen lausuntoa todisti huomattava määrä 
keskustapuoluelaisia, sillä suurlähetystövie- 
railu oli osa puoluehallituksen kaksipäiväis- 
tä ohjelmaa ja sinne oli kutsuttu keskusta- 
puolueen puoluehallitus, ministeriryhmä ja 
puoluetoimiston poliittiset toimihenkilöt.” 
Kyseisestä puheesta ei ole jäänyt suoraa mer- 
kintää keskustapuolueen pöytäkirjoihin”*, 
mutta puhe oli niin tärkeä, että Hokkanen 
nosti sen esiin myöhemmässä puoluehalli- 
tuksen kokouksessa. Hän kiitti Väyrystä ”tä- 
män rakentavasta puheesta” Neuvostoliiton 
suurlähetystössä. Pöytäkirjaan merkittiin 
tiedoksi melko latteasti, että Väyrysen puhe 
koski puolueen ”yhtenäisyyttä ulkopoliit- 
tisissa kysymyksissä”. Kyse oli kuitenkin 
puolueen historian kannalta erittäin merkit- 
tävästä tapahtumasta. 

Väyrynen itse kirjoitti keskustapuolueen 
vuosikirjassa vuodesta 1984, että kyseise- 
nä vuonna puolueen yhtenäisyys vahvistui 
entisestään ja ”vanhat kiistat on nyt lopul- 
lisesti sivuutettu”? Väyrysen puhetta voi pi- 
tää viimeisenä sinettinä sille, että puolueen 
linjajako siirrettiin historian hämärään, sil- 
lä viesti kohdistui nyt myös Neuvostoliiton 
edustajille. Aikaisemmin Väyrynen ei ollut 
kyennyt ilmoittamaan näille, että puolueen 
linjajakojen aika oli ohi”, mutta nyt hän lait- 
toi näille puheille selvän pisteen. Väyrysen 


suorasanainen viesti vei pohjan kaikilta sel- 
laisilta väitteiltä tai kuiskutteluilta, ettei joku 
henkilö olisi ulkopoliittisesti luotettava tai 
kelvollinen, mikä oli ollut keskeisin kitkaa 
aiheuttava tekijä keskustapuolueen sisällä. 
Teollaan Väyrynen teki puolueelleen mer- 
kittävän palveluksen, johon monen muun 
kantti olisi tuskin riittänyt. Keskustapuo- 
lueen yhtenäistyminen linjajakojen osalta 
oli saavuttanut lakipisteensä. 

Puolueen yhtenäistyminen oli edennyt 
vaiheittain prosessina, jossa puolueen sisäi- 
siä jakoja oli purettu henkilövalintojen kautta 
ja joissa varsinkin puolueen nuori, niin sa- 
nottu 1970-luvun loistava sukupolvi, kykeni 
etulinjassa irtautumaan vanhoista henkilö- 
sidoksista — vaikka nuorisojärjestö olikin 
ulkopoliittisista syistä ollut K-linjan takana 
presidenttiehdokasta valittaessa. Nuori polvi 
ei ollut henkilökohtaisesti ottanut osaa lin- 
jojen ylätasolla tapahtuvaan valtataisteluun, 
eikä heillä ollut henkisiä vaikeuksia vetää sii- 
hen eroa. Tämä 1970-luvun alkiolais-vihreä, 
aatteellisesti virittynyt sukupolvi alkoi olla 
kasvavassa määrin puolueen vastuupaikoilla, 
kansanedustajina, järjestöorganisaation eri 
tehtävissä ja puolueen lehdistössä.” Heille 
linjajako oli menneisyyden riippakivi, joka 
uhkasi puolueen uutta nousua. Pihlajamäen 
ministerivalinnassa oli hävitetty linjajako 
puolueen ylätasolta ja katkaistu sen selkäran- 
ka. Lopullinen sinetti saatiin kuitenkin vasta, 
kun asiantila tehtiin selväksi myös itänaapu- 
rin edustajille ja niin, että se sanottiin avoi- 
mesti ääneen, sillä vaikka linjajako oli sym- 
bolisoitunut Kekkosen seuraajakysymykseen, 

Vuoden 1984 kunnallisvaaleissa haluttiin korostaa, että kaikilla tuli asuin- 
paikasta riippumatta olla oikeus hyvään asuinympäristöön. KMA. 

oli valinnassa ollut kyse ennen kaikkea siitä, 
kuka presidenttiehdokas kykenisi ylläpitä- 
mään luottamukselliset suhteet Neuvosto- 
liittoon. 


Kunnallisvaalien yllätysvoitto 
himmentää etelän ongelmat 


Kunnallisvaaleihin valmistautuminen oli 
aloitettu hyvissä ajoin, Kääriäinen oli käytän- 
nössä heti eduskuntavaalien jälkeen alkanut 
suunnata puoluetta kohti kunnallisvaalikoi- 
tosta. Hän loi vaalihenkeä muistuttamalla 
vuosikirjassa, että puolueella oli hyvin paljon 
puolustettavaa ja voitettavaa: ”Me olemme 
leimallisesti myös paikallispoliittinen puo- 
lue, todellinen maakuntien puolue. Puolueen 
poliittisesta voimasta merkittävä osa on kun- 
nissa ja maakunnissa.” Puolue oli tavannut 
menestyä kunnallisvaaleissa tasaisen hyvin 
riippumatta siitä, miten sen kannatus oli 
vaihdellut valtiollisissa vaaleissa. Vaalitee- 
maksi oli valittu sama teema kuin vuonna 
1980, ”Kylä eläväksi - kaupunki kotoisaksi”. 
Kääriäinen perusteli tätä sillä, että kylien 
elinvoiman varmistaminen ja taajamien ko- 
toisaksi saaminen olivat entistäkin ajankoh- 
taisempia tavoitteita. 
Kunnallisvaalivalmistelut olivat lähteneet 
hyvin käyntiin myös paikallistasolla, mikä 
oli keskeistä, sillä siellä tapahtui varsinainen 
ehdokas- ja vaalitavoiteasettelu. Tavoitteiden 
asettamista tuki Maaseudun Sivistysliiton 
(MSL) aloittama kerhotyö, jonka puitteissa 
toteutettiin ”Kotikuntani suurennuslasin 
alla” -operaatio. Siinä kunnallisjärjestön 


aloitteesta kuntiin perustettiin ensin syksyn 
1983 aikana niin sanottu ydinryhmä, joka 
MSL:n tekemän Kotikuntani suurennusla- 
sin alla -työkirjan avulla kokosi yksittäistä 
kuntaa koskevan aineiston. Seuraavassa 
vaiheessa kyseinen aineisto jaettiin kaikille 
kunnan alueella toimiville perusjärjestöille 
käsiteltäväksi ja täydennettäväksi. Näin kat- 
tavan vaaliaineiston kokoaminen onnistut- 
tiin käynnistämään vuoden 1983 aikana yli 
300 kunnassa. ?* 

Keskustapuolueen kunnallispoliittinen 
ohjelma hyväksyttiin Kemin puoluevaltuus- 
kunnassa marraskuussa. Ohjelmassa paino- 
tettiin kunnallista itsehallintoa ja paikallis- 
ten näkökohtien ja olosuhteiden pohjalta 
tapahtuvaa päätöksentekoa. Tavoitteena oli 
vähentää valtion valvontaa ja taata kaikille 
kunnille tasavertaiset mahdollisuudet ke- 
hittää kunnallisia palveluja niiden sijain- 
nista ja taloudellisesta asemasta riippumat- 
ta. Kuntien pakkoliitoksiin otettiin selvän 
kielteinen kanta. Ohjelmassa tähdättiin lä- 
hidemokratian kehittämiseen, suuremmissa 
kaupungeissa erityisesti kunnanosahallin- 
toon. Väyrynen olikin jo keväällä ehdottanut 
pääkaupunkiseudun hallinnon kehittämistä 
toimivammaksi. Lisäksi ohjelmassa haluttiin 
kehittää väliportaanhallintoa eli valtion lää- 
ninhallintoa ja kuntainliittojen hallintoa, ja 
päämääräksi asetettiin kansanvaltaiseen itse- 
hallintoon perustuva maakuntaitsehallinto. 
Talouden osalta oltiin tarkkoina: kunnallis- 
talous tuli sovittaa kansantalouden edellytyk- 
siin. Uudet palvelut tuli toteuttaa niin, ettei 
niistä koituisi kunnille ja veronmaksajille 

kohtuutonta rasitusta. Kuntien taloutta oli 
ylipäätään hoidettava säästäväisesti byrokra- 
tiaa karttaen ja toimintoja rationalisoiden.?” 

Kattavassa ohjelmassa käsiteltiin lisäk- 
si kuntien henkilöstöpolitiikkaa, tervey- 
denhuoltoa, koululaitosta, sosiaalihuoltoa, 
kulttuuri- ja vapaa-aikaa, yhdyskuntasuun- 
nittelua, asunto-, ympäristö-, liikenne-, 
energia-, työvoima- ja elinkeinopolitiikkaa. 
Koulutusjärjestelmän osalta korostettiin 
joustavuutta, tasa-arvoa ja kasvattamista 
tietoyhteiskuntaan. Ajankohtaisena ollees- 
ta kotihoidontuesta taas todettiin, ettei siitä 
saanut tulla ”veruketta naisten aseman hei- 
kentämiseen työmarkkinoilla” ja että siihen 
oli liitettävä asiaan kuuluvat työsuhde-, so- 
siaali- ja eläketurvat.?” Kääriäinen muistutti 
vielä ohjelman hyväksyneessä kokouksessa, 
että vaaliliittoja tuli välttää: ”Tervettä itse- 
tuntoa ja omintakeista politiikkaa osoittaa 
jo se, että menemme kaikkialla maassa kes- 
kustan - keskustan ja Liberaalisen Kansan- 
puolueen — omalla listalla minkäänlaisiin 
vaaliliittoihin turvautumatta” Tästä oli teh- 
ty periaatepäätös jo syksyn 1980 puolueval- 
tuuskunnassa. Omat vaaliliitot olivat tavoite, 
koska käytäntö oli osoittanut, että vaaliliitot 
kokoomuksen kanssa olivat keskustapuo- 
lueelle epäedullisia. Kokonaan niistä ei silti 
päästy eroon.” 

Savonlinnan puoluekokous oli hyväksy- 
nyt puolueen kunnallisvaalijulistuksen, jon- 
ka mukaan kaikilla tuli olla oikeus omaan 
kotiseutuun: ”Pysyvä työpaikka, viihtyisä 
asuinympäristö ja yhteenkuuluvuuden tun- 
ne lähipiirimme kanssa ovat rakennuspuita 

aitoon kotiseututunteeseen.” Kuntien itse- 
näisen päätäntävallan, maakuntahallinnon 
ja ympäristön ohella nostettiin erikseen esiin, 
että oli tärkeää entistä paremmin huomioi- 
da sukupuolten välinen tasa-arvo kunnalli- 
sia luottamustehtäviä jaettaessa. Naisten ja 
myös nuorten vaikutusmahdollisuuksia tuli 
lisätä.??* Naisten asemien paraneminen oli 
politiikan yleistrendi, ja siinä puolueella oli 
kirittävää. Puoluekokouksessa oli hyväksytty 
perustettavaksi puolueeseen tasa-arvotoimi- 
kunta. Aloitteen oli tehnyt Keskustan Opis- 
kelijaliitto (KOL), ja sitä oli perusteltu sillä, 
että lainsäädäntötyössä ja ylipäätään koko 
yhteiskunnassa käsiteltiin monia sukupuol- 
ten tasa-arvoon liittyvä kysymyksiä. Siksi 
asiaan tuli kiinnittää enemmän huomiota, 
mutta ”tähän tuskin nykyisillä puolueen toi- 
mikunnilla vieläpä erityisen miesvaltaisina 
eliminä kuitenkaan riittää mielenkiintoa, 
saati että ne olisivat asiaa edes puutteekseen 
huomanneet”? Puoluehallitus nimesi syk- 
syllä tasa-arvoasiain toimikunnan puheen- 
johtajaksi Isohookana-Asunmaan ja sihtee- 
riksi Pirkko Kiviahon.?* 

Kääriäinen totesi elokuun puoluehallituk- 
sessa ehdokastilanteesta, että Etelä-Suomessa 
tilanne oli heikko, mutta Etelä-Pohjanmaalla 
taas ehdokkaita oli jo hieman yli tavoitteen. 
Hän arvioi etelän suurten kaupunkien me- 
nevän joka tapauksessa vihreille ja lisäsi, 
että lippulaivakaupungeissa eli Helsingissä, 
Turussa ja Tampereella pitäisi päästä edes 
jonkin verran eteenpäin. Väyrynenkin katsoi 
isojen kaupunkien tilanteen olevan vakava. 
Maanviljelijä Heikki Heikkinen huomautti, 

että puolueen keulamiesten tulisi olla eh- 
dokkaina Helsingissä. Väyrynen ja Kääriäi- 
nen eivät kuitenkaan reagoineet heille mitä 
ilmeisemmin osoitettuun huomautukseen - 
kumpikaan ei ollut ehdokkaana Helsingis- 
sä. Myös Turun tilanne oli vaikea. Helsinkiä 
edustanut Eskola piti niin ikään kärkinimien 
mukanaoloa tärkeänä, koska kyse oli siitä, 
oltiinko etelän asialla tosissaan. Väyrynen 
vastasi: ”Suuret kaupungit ovat oma lukunsa. 
Tulisi saada sellainen henki päälle, että tosis- 
saan paneudutaan etelän kaupunkien ongel- 
miin.” Näin Väyrynen oli itse tehnyt ja otta- 
nut kantaa pääkaupunkiseudun ja Helsingin 
ongelmiin.” Ehdokasasettelu oli kaiken 
kaikkiaan mittava operaatio. Keskustalaisia 
ehdokkaita asetettiin yhteensä 17 458, joista 
noin tuhat oli liberaaleja. Se oli suurin määrä, 
minkä yksittäinen puolue asetti. Ehdokkaista 
naisia oli noin 30 prosenttia, mikä jäi selvästi 
asetetusta 50 prosentin tavoitteesta.” Tilan- 
ne oli kuitenkin parempi kuin vuonna 1980. 
Puolueella oli enemmän ehdokkaita, ja hei- 
dän taustansa olivat monipuolisempia kuin 
aiemmin.” 

Kunnallisvaalit pidettiin 21.—22.10.1984. 
Vaaleja edeltävällä viikolla työvaliokunnassa 
käytiin keskustelu vaaliviikon loppurutistuk- 
sesta. Väyrynen esitteli puheensa, jonka aikoi 
pitää Järvenpään vaalijuhlassa. Pääteemana 
siinä oli SDP:n ylivaltapyrkimysten torju- 
minen, eikä tämä näkökulma nostattanut 
kritiikkiä, sillä SDP:n otetta pidettiin halli- 
tuspolitiikassa liian jyräävänä, ja SMP:kin 
oli liukunut taas ei-sosialististen puolueiden 
rintamasta. Väänänen sen sijaan oli harmis- 


saan siitä, että vihreät ottaisivat vaaleissa 
nuorten äänet ja SMP:kin oli hänestä puo- 
lueelle todellinen ongelma. Väyrynen vas- 
tasi suorasukaisesti, että SMP sen enempää 
kuin vihreätkään eivät syö keskustapuolueen 
kannatusta”. Hän lisäsi puhuneensa aiemmin 
köyhien kuntien asemasta, mutta teema ei 
ollut mennyt tiedotusvälineissä kovinkaan 
hyvin läpi - toisin kuin valtataisteluaspekti. 
Suomenmaakin nosti näyttävästi otsikoihin, 
että Väyrynen varoitti SDP:tä siitä, ettei kes- 
kustapuolue suostuisi jatkossakaan SDP:n 
valtapyrkimysten aisankannattajaksi halli- 
tuksessa. 

Keskustapuolue ja SDP olivat erimielisiä 
monissa kuntia koskevissa kysymyksissä. 
Vuoden 1984 budjettiin oli tehty valtion- 
osuuksien yhden prosentin leikkaus, jon- 
ka seurauksena erityisesti köyhien kuntien 
veroäyriin oli kohdistunut nousupaineita. 
Tämä oli nostattanut kärhämää keskusta- 
puolueen ja SDP:n välille. Keskustapuolueen 
vuosikirjassa todettiin, että SDP:n ”ehdotto- 
masta vaatimuksesta” johtuen leikkaus mää- 
rättiin tasasuuruisena, mutta toisaalta vasta- 
painoksi niin sanottujen köyhien kuntien 
avustuksia oli nostettu merkittävästi. Myös 
SDP:n sisäministeri Matti Luttisen puheet 
kuntien pakkoliitoksista nostattivat kiukkua, 
mutta asia ei edennyt keskustapuolueen tiu- 
kan vastustuksen takia.?* 

Työvaliokunta antoi vielä vaalien alla 
kannanoton kunnallisverotuksen epäkohtien 
korjaamiseksi. Siinä muistutettiin, että kun- 
nallisvero ei ollut progressiivinen, joten se 
kohdistui suhteellisesti voimakkaimmin pie- 

nituloisiin. Siksi valtiovallan oli velvollisuus 
tukea taloudellisissa vaikeuksissa olevia kun- 
tia, jotta nämä voisivat alentaa veroäyrinsä 
hintaa.” Aikaisemmin elokuussa puoluehal- 
litus oli antanut lausunnon rakennuslain uu- 
distamisesta. Siinä oli vastustettu Ahteen joh- 
taman ympäristöministeriön esityksiä ”koko 
maan pakkokaavoittamisesta” sekä vastus- 
tettu perusrakennusoikeuden poistamista. 
Samalla oli vaadittu kuntien päätäntävallan 
kasvattamista lakiuudistuksen yhteydessä. 
Suurkaupunkien osalta oli vaadittu nykyistä 
väljempää ja pientalovaltaisempaa rakenta- 
mista ja kaavoitusasioissa vallan lisäämistä 
kaupunginosan asukkaille. Lisäksi valtiolta 
vaadittiin toimia, joilla helpotettaisiin ihmis- 
ten mahdollisuuksia muuttaa maaseudulle 
tai hankkia vapaa-ajanasunto.? 

Väyrynen kommentoikin suorasukai- 
sesti julkisuudessa: ”Koemme että demarit 
käyttävät tätä [ympäristö] ministeriötä yksi- 
tyisomaisuuden sosialisoimiseen. Tämä uusi 
valmisteilla oleva rakennuslaki --. He ujut- 
tivat siihen viime hetkellä yrityksen päästä 
kaavoittamaan koko Suomi. Kepu ei voi 
koskaan suostua sellaiseen” Keskustapuo- 
lueen eriävät näkemykset rakennuslain suh- 
teen ilmaistiinkin uudelleen vielä lokakuussa, 
kun puoluehallitus totesi tuntevansa ”syvää 
epäluottamusta suurten väestökeskusten 
kaavoitustoimintaa kohtaan”. Asukkailla ei 
katsottu olevan käytännössä lainkaan vaiku- 
tusmahdollisuuksia. Kaupunkien hallinnossa 
kritisoitiin kiinnitettävän yksipuolisesti huo- 
miota vain tehokkuusnäkökohtiin ja jaeltiin 
ylisuuria ja ympäristöön huonosti istuvia 

rakennusoikeuksia oikeistoa ja vasemmistoa 
lähellä oleville liike-elämätahoille.7 
Väyrynen katsoikin kannanottoa käsi- 
telleessä kokouksessa, että huomiota tuli 
kiinnittää kaavoituksen todellisiin epäkoh- 
tiin ja kannanottoon tuli yhdistää sopivas- 
ti rötösteema.?** Aihe oli erityisen kuuma 
pääkaupunkiseudulla. Keskustapuolueen 
helsinkiläinen kaupunginvaltuutettu Ilkka 
Hakalehto oli profiloitunut henkilöksi, joka 
vaati Helsingin metrolahjusskandaalin pe- 
rinpohjaista selvittämistä. Kiista eskaloitui 
uudelle tasolle vuoden 1984 aikana, jolloin 
kaupunginvaltuustossa käsiteltiin vastuu- 
vapauden myöntämistä vuosien 1981—1982 
metrotileistä. Hakalehto väitti kaupungin- 
johtaja Raimo Ilaskiven (kok.) ”asettuneen 
metrorikollisten suojelusyndikaatin johtoon? 
tehtävänään estää metrorötösten paljastumi- 
nen. Juhantalo sanoi olevansa kaavoitus- ja 
rakennuslaissa Väyrysen linjalla, mutta hän 
ei kuitenkaan käsittelisi samassa kannanotos- 
sa rötösjuttuja tai muita laittomuuksia.?** 
Keskustapuolue uhkasi profiloitua pää- 
kaupunkiseudulla aivan päinvastaisesti kuin 
oli tavoite. Ehdokkaiden rötösherrajahti kar- 
kotti liberaaleja eikä luonut kuvaa puolueesta 
nuoria kaupunkilaisia houkuttavana vihreä- 
nä vaihtoehtona. Vihreiden Osmo Soinin- 
vaara kuittailikin, ettei vihreillä ollut varaa 
Hakalehdon kaltaiseen politiikkaan, jonka 
tarkoituksena ei ilmeisesti ollut rakentaa 
mitään. Hakalehto oli henkilönä poleemi- 
nen ja ristiriitaisia tunteita herättävä — ku- 
ten puolueen toinenkin rötösherrajahdissa 
kuuluisuutta saanut henkilö Liisa Kulhia.7 

Kunnallisvaaleissa Kulhia ei kuitenkaan 
enää ollut puolueen ehdokas, sillä hän erosi 
sitä ennen. Kulhia lähti puolueesta rytinäl- 
lä, hän haukkui julkisuudessa Väyrysen ja 
valtiovarainministeri Pekkalan. Väyrysestä 
Kulhian lähtö vain paransi keskustapuolueen 
vaaliasetelmia pääkaupungissa." Kunnallis- 
vaaleihin käytiin hyvin tiukoissa tunnelmis- 
sa. Väyrynen ohjeisti, että kaikkien muiden 
puolueiden taholta tuleviin hyökkäyksiin tuli 
vastata välittömästi ja poliittisia kannanotto- 
ja tuli seurata tiiviisti.” 

Kunnallisvaalitulos oli Väyryselle myön- 
teinen yllätys. Hän oli rohkeimmissa ku- 
vitelmissaan ajatellut puolueen saavan 19 
prosentin kannatuksen.” Tulos oli kuiten- 
kin runsaan prosenttiyksikön parempi, 20,2 
prosenttia. Edellisvaaleissa tulos oli ollut 18,7 
prosenttia. SDP oli suurin puolue, mutta sen 
kannatus laski 25,5 prosentista 24,7 prosent- 
tiin. Kokoomuksen kannatus oli 23 prosent- 
tia, ja SMP:n kannatus kasvoi 5,3 prosenttiin. 
Läpimurtonsa tehneiden vihreiden osuus 
nousi 2,8 prosenttiin.” Kääriäinen oli eri- 
tyisen tyytyväinen siihen, että tuloksen pe- 
rusteella keskustaryhmä eli keskustapuolue 
liberaaleineen ja RKP olivat maan suurin 
poliittinen ryhmä. Hän arvioi järjestötyön 
ja suuren ehdokasmäärän lisäksi korkean 
profiilin politiikan vaikuttaneen positiivi- 
sesti tulokseen.” Vaalitulos kertoi, että tais- 
telu SDP:n ylivalta-asemaa ja puoluekentän 
kaksinapaistumiskehitystä vastaan oli tuot- 
tanut tulosta. 

Puolueen tiedotuspäällikkö Jussi Yli-Lah- 
ti taas sanoi suorat sanat puolueen tuloksesta 


etelän kaupungeissa. Hänen mielestään eri- 
tyisesti pääkaupunkiseudulla tulos oli todella 
huono. Yli-Lahti totesi tällä alueella äänes- 
tettävän puolueiden yleispoliittisen kuvan 
perusteella, jolloin keskustapuolueen osalta 
nähtiin ratkaisevaksi aluepolitiikka, eivätkä 
ihmiset pitäneet sitä omien etujensa mukai- 
sena. Myös Väyrynen myönsi, että etelän kau- 
pungit menivät selvästi vihreille.” Vihreiden 
vyöry toteutui erityisesti Uudellamaalla ja 
isoissa kaupungeissa. Helsingissä vihreillä oli 
ennestään yksi valtuutettu, ja vaalien jälkeen 
heitä oli seitsemän. Keskustapuolueen val- 
tuutettujen määrä pysyi pääkaupungissa en- 
nallaan. Valituiksi tulivat Hakalehto ja Juha 
Pentikäinen.” 

Keskustapuolue menetti Kulhian myötä 
valtavan äänimäärän. Kulhia sai Helsingistä 
10386 ääntä. Hän oli kaikkein eniten ääniä 
saanut nainen Helsingissä. Etelä-Suomen 
Sanomissa kirjoitettiin, että ”naiset kahmi- 
vat ääniä pääkaupunkiseudulla? - Espoon, 
Vantaan, Kauniaisten ja Helsingin valtuus- 
toissa oli silti yhä miesenemmistö. Helsingin 
valtuustoon valittiin listojensa ääniharavoina 
muun muassa Tarja Halonen ja Arja Alho 
SDP:stä, Eva-Riitta Siitonen kokoomuksesta 
ja vihreiden Kalle Könkkölän puoliso Maija 
Könkkölä. Keskustapuolueella ei ollut nä- 
kyviä naisehdokkaita pääkaupunkiseudulla. 
Vantaalla liberaalien Terhi Nieminen-Mäky- 
nen menestyi keskustan listalla ja myös Irja 
Ansalehto-Salmi valittiin.” Koko maan ti- 
lannetta tarkasteltaessa keskustapuolueen 
naiset menestyivät hyvin, sillä naisten osuus 
puolueen valtuutetuista nousi yli kolme 

prosenttiyksikköä. Nousu oli vastaava kuin 
muissakin puolueissa, mutta muuten oltiin 
vielä jonkin verran jäljessä, sillä muissa puo- 
lueissa naisvaltuutettuja oli neljäsosa. Kes- 
kustassa naisvaltuutettuja oli 21 prosenttia 
kaikista valtuutetuista.” Eroa selittää osal- 
taan se, että naisvaltuutettujen määrä oli 
vuosikymmenestä toiseen ollut kaupungeissa 
suurempi kuin koko maan tuloksissa.” 

Väänänen kritisoi puoluehallituksessa, 
että vuonna 1976 puolueella oli ollut Helsin- 
gissä kolme valtuutettua, mutta nyt vuonna 
1984 vain kaksi. ”Voitaisiinko etelänkin asioi- 
ta joskus katsoa sisältäpäin?” hän kysyi. Hän 
oli itse toiminut Helsingin kaupunginval- 
tuutettuna vuosina 1976-1984, mutta ei ollut 
asettunut enää ehdokkaaksi. Helsingin piirin 
puheenjohtaja Eskola taas arvosteli julkises- 
ti Hakalehdon politiikkaa ja kyvyttömyyttä 
tehdä yhteistyötä minkään merkittävän ryh- 
män kanssa, minkä hän katsoi karkottaneen 
liberaaleja keskustan riveistä.” Keskusta- 
puolue ei saanutkaan LKP:sta sellaista niin 
sanottua kaupunkiosastoa, jonka puolue olisi 
tarvinnut menestyäkseen varsinkin eteläisen 
Suomen suurissa kaupungeissa. 

Berner totesikin työvaliokunnassa, että 
vaalit menivät LKP:lla huonosti nimen- 
omaan Etelä-Suomessa. Silti esimerkiksi pää- 
kaupunkiseudulla kolme liberaalia meni läpi 
kokoomuksen listoilla ja samoin myös vihrei- 
den listoilla, mutta ”kun liberaali on keskus- 
tapuolueen vaaliliiton listalla, ääniä ei enää 
tulekaan’. Uudenmaan vaalipiirissä libe- 
raalit menettivät 20 paikkaa edellisvaaleihin 
verrattuna, Turun eteläisessä vaalipiirissä 12 

ja pohjoisessa kahdeksan. LKP ei saanut enää 
valtuutettuja Helsingin, Espoon eikä Turun 
valtuustoihin, jotka aikaisemmin olivat olleet 
sen vahvoja alueita. Myös Vaasan, Oulun ja 
Lapin vaalipiireissä liberaalit menettivät yli 
puolet entisistä valtuustopaikoistaan. Edellis- 
vaaleissa LKP oli saanut 203 valtuutettua, nyt 
vain 88 valtuutettua koko maassa 73 Julkisuu- 
dessa Väyrynen selitti, että LKP:n alamäki ei 
ollut uusi asia. LKP:n kannatus oli laskenut 
jo noin yhteen prosenttiin, kun se oli liitty- 
nyt keskustapuolueeseen.?4 LKP:n alamäki 
oli tosiasia, mutta vertaaminen vuoden 1982 
valitsijamiesvaalien aikaiseen kannatukseen 
oli ontuvaa presidentinvaalien henkilöluon- 
teen takia.” Käytännössä liitos näytti vain 
kiihdyttäneen LKP:n vajoamista, ja LKP:n 
uskottavuus kaupunkipuolueena kärsi kes- 
kustapuolueen kyljessä. 
Keskustapuolueen/liberaalien vihreys ei 
vedonnut kaupunkiäänestäjiin. Väyrynen 
taas oli sanonut ennen vaaleja, etteivät vih- 
reät söisi keskustapuolueen kannatusta, mikä 
paikkalukujen osalta pitikin Helsingissä 
paikkansa, mutta käytännössä keskusta- 
puolueen eteneminen tukkeutui ja vihreät 
saivat kertaheitolla valtavan kaulan keskus- 
tapuolueeseen.7"* Toisaalta on vaikea nähdä, 
että kukaan keskustapuolueen — perinteisen 
hierarkkisen, miesjohtoisen ja arvokonser- 
vatiivisen puolueen — ehdokaslistalla oleva 
henkilö olisi vedonnut erityisesti vihreiden 
äänestäjäkuntaan, joka äänesti Helsingissä 
valtuutetuiksi Koijärvi-aktivisteja sekä vam- 
maisten ja naisten asioissa profiloituneita 
henkilöitä. Vihreät edustivat uudenlaista 


https://doi.org/10.21435/ha.155 


poliittista kulttuuria, joka oli jo liikkeenä an- 
titeesi perinteisille puolueille, jota keskusta- 
puolue edusti — vaikka keskustapuolueen si- 
sällä korostettiinkin mielellään sen luonnetta 
kansanliikkeenä. 

Lehdistössä taas ihmeteltiin vielä vaalien 
jälkitunnelmissa sitä, ettei keskustapuolueen 
puheenjohtaja tai puoluesihteeri, vaikka he 
olivatkin helsinkiläisiä, olleet asettuneet eh- 
dokkaiksi, vaikka erityisesti Väyrysen näh- 
tiin osoittaneen yhä lisääntyvää kiinnostusta 
Helsingin asioihin.” Väyrynen oli vaatinut 
pääkaupungin keskustan kestävää rakenta- 
mista ja suhtautunut kriittisesti liikekolos- 
seihin. Hän oli saanut keskustasuunnitelmia 
koskeville ajatuksilleen tukea jopa kokoo- 
muksen puheenjohtajalta. Väyrysen pääkau- 
punki-ideoihin tuli kuitenkin julkisuudessa 
lommo, kun hän esitteli visionsa Helsingin 
keskustasta syksyllä 1984 Helsingin Sanomien 
mielipidesivuilla. Väyrysen mukaan presi- 
dentille oli rakennettava uusi edustavampi 
linna Eduskuntataloa vastapäätä, Manner- 
heimintien toiselle puolelle. Kirjoitusta täy- 
densi hänen käsin piirtämänsä luonnos pää- 
kaupungin keskustasta. Suunnitelma antoi 
vastustajille herkullisen tilaisuuden ruokkia 
Väyrys-kuvaa, jossa tämä vallanhimoisena 
kaavaili jo estotta uutta virka-asuntoa tule- 
vaa presidenttiyttään varten ja vieläpä edus- 
kunnan kylkeen.” Väyryselle tyypillisesti 
hän ei välittänyt liiemmin julkikuvastaan tai 
vastustajilleen antamista aseista, vaan näh- 
tävästi uskoi ihmisten näkevän itse idean 
arvon — mikä neutraalin tahon esittämänä 
olisi voinutkin mennä läpi. 


Etelä-Suomen kehno tulos nostatti työ- 
valiokunnassa keskustelua. Väänänen esitti, 
että Etelä-Suomi ongelmineen oli nyt otet- 
tava kiihkottoman pohdiskelun kohteeksi. 
Kääriäisestäkin etelän tilannetta oli pohdit- 
tava tarkkaan, mutta hänestä ei tullut yleistää 
liikaa, sillä Haminassa ja Lahdessa tulos oli 
hyvä. Väyrynen taas arvioi Pohjois-Suomen 
menestyksen takana olevan ennen kaikkea 
sen, että siellä poliittinen perinne oli maa- 
laisliittolainen. Hän myös lisäsi, ettei alue- 
politiikasta voinut luopua. Järjestöpäällikkö 
Mäki-Reinikka yhtyi tähän mielipiteeseen. 
Hänen mielestään päinvastoin aluepolitiik- 
kaa tuli entisestään tehostaa. Pura totesi, että 
kun Helsingin seudulle tuli 10 000 asukasta 
lisää, se merkitsi välittömästi 6000-7 000 
uutta työpaikkaa, minkä myötä asuntopulan 
ja muuttoliikkeen kierre pyörähti uudelleen 
käyntiin. Hokkasestakaan valitukseen alue- 
politiikan eteläsuomalaisille aiheuttamista 
vaikeuksista ei pitänyt yhtyä, ainut tie oli ko- 
hottaa entisestään profiilia koko maan tasa- 
painoa ajavana puolueena. 

Vaalien jälkeinen keskustelu osoittaa, 
että keskustapuolueessa tiedostettiin Etelä- 
Suomen ongelmat ja se, että asialle tuli tehdä 
jotain. Järjestötoiminnan kehittämistä suun- 
nattiinkin kunnallisvaalien jälkeen erityises- 
ti heikon kannatuksen kuntiin. 7** Kääriäinen 
myös edellytti, että ”etenkin Etelä-Suomen 
joittenkin kuntien avainryhmät on saatava 
keinolla millä tahansa koulunpenkille, sillä 
koulutus on rautaista perustyötä, jonka hyö- 
ty on jo nyt nähtävissä”7*' Vaikeutena kuiten- 
kin oli, että samaan aikaan aluepolitiikasta 

oli pidettävä kiinni, ja se taas nähtiin yleensä 
Etelä-Suomen etujen vastaisena nollasum- 
mapelinä valtiontalouden rajallisista resurs- 
seista — mihin keskustelijat itsekin, Väyrynen 
mukaan lukien, ilmeisen tahattomasti sor- 
tuivat vaalituloksesta keskusteltaessa. ”Väy- 
rynen oli sitä mieltä, että aluepolitiikasta ei 
voida luopua?”7% Keskustapuolueen näke- 
mys, että aluepolitiikka olisi viime kädessä 
myös eteläsuomalaisten etu muuttoliikkeen 
aiheuttaman asunto- ja palvelutarvekier- 
teen takia, ei uponnut äänestäjiin eteläisessä 
Suomessa. 

Kuilu keskustapuolueen koko maan 
kannatuksen ja pääkaupunkiseudun kanna- 
tuksen välillä kasvoi vuoden 1984 kunnallis- 
vaaleissa. Tuloksesta oli laadittu yhteenveto, 
jonka mukaan kannatus Helsingin seudulla 
(Helsinki, Espoo ja Vantaa) oli 1984 vaaleis- 
sa 2,6 %, kun se vuonna 1980 oli ollut 3,5 %. 
Koko maassa vastaavat luvut olivat 18,7 % 
(1980) ja 19,1 % (1984) 78 

Vuoden 1983 eduskuntavaalien tulos oli jo 
pistänyt puolueen miettimään Etelä-Suomen 
heikkoa kannatusta. Puolue ja piirit olivat 
järjestäneet tilaisuuksia, joissa oli pyritty 
löytämään poliittisia ja järjestöllisiä syitä 
heikkoon kannatukseen. Puolueen vuosi- 
kirjassa todettiin: ”Yksiselitteistä vastausta 
esitettyihin kysymyksiin ei löydetty, mutta 
samaa mieltä oltiin poikkeuksetta siitä, että 
kunnallisvaaleihin on osallistuttava entistä 
omaleimaisemmin tavoittein, koska puolue 
on pääsääntöisesti jäänyt pieneksi vähem- 
mistöksi Etelä-Suomen kunnissa.” Ratkaisua 
oli pyritty hakemaan käytännönläheisesti 

ruohonjuuritasolta asettamalla täysi määrä 
ehdokkaita ja yrittäen osoittaa keskustapuo- 
lueen tarve Etelä-Suomessa ”ihmisten palve- 
luja, oikeuksia ja muita etuuksia käytännön- 
läheisesti ajaen”?*t Vaalituloksen perusteella 
tämä lähestymistapa ei kuitenkaan tuottanut 
toivottua tulosta. 

Keskustapuolueen oli vaikea löytää kos- 
ketuspintaa eteläisessä Suomessa, sillä puo- 
lueen perinteisillä kannatusalueilla toimiva 
vapaaehtoiseen järjestötoimintaan perustu- 
va kenttätyö ei toiminut ja sitä oli ylipäätään 
vaikea, ellei mahdotonta lähteä rakentamaan 
ilman aikaisempia paikallisverkostoja, jotka 
siirtyivät usein sukupolvelta toiselle. Eteläi- 
sessä Suomessa ja erityisesti kaupungeissa 
äänestäjäkuntaan vaikutti sen sijaan puo- 
lueen yleispoliittinen profiili, joka muodostui 
ennen kaikkea median välityksellä. Puolueel- 
la ei ollut myöskään vahvaa omaa lehdistöä 
etelässä. Media taas ylläpiti osaltaan stereo- 
tyyppistä kuvaa keskustapuolueesta maalais- 
ja maatalouspuolueena?%, vaikka puolueen 
kannattajakunnassa maatalousväestön osuus 
olikin vain kolmasosa. Toisaalta näkemyk- 
sellä oli vahva tosiasiallinenkin pohja siinä, 
että puolue puolusti voimakkaasti maata- 
lousväestön etuja ja puolueen organisaatios- 
sa ja edustajissa, kansanedustajia myöten, 
maatalousväestön edustajilla oli merkittävä 
osuus. 38 kansanedustajasta maanviljelijöi- 
tä oli kymmenen ja emäntiä kolme. Näiden 
lisäksi oli neljä miespuolista agrologia — osa 
maanviljelijöiksi merkityistä oli myös agro- 
logeja. Kaikilla emännillä oli myös toinen 
ammatti.7** 

Ilkan entinen päätoimittaja Hokkanen on 
myös korostanut sitä, että etelän median oma 
intressi — lukijakunnan ja mainostulojen suh- 
teen — oli keskittäminen pääkaupunkiseudul- 
le, kun taas keskustapuolue ajoi nimenomaan 
desentralismia eli hajautusta. Toisaalta taas 
muualla Suomessa keskustapuolueella oli 
vielä vahva maakuntalehdistö, joka pystyi 
tehokkaasti vastaamaan puolueeseen kohdis- 
tuneisiin hyökkäyksiin 77 Keskustapuolueen 
vaikeuksille menestyä eteläisessä Suomessa 
onkin löydettävissä myös rakenteellisia syi- 
tä, kuten järjestö- ja mediakentän rakenteet, 
joiden luomaa polkuriippuvuutta oli hyvin 
vaikea ravistella tai muuttaa. Toisaalta myös- 
kään puolueen edustajat itse eivät olleet yhtä 
valmiita sitoutumaan pääkaupunkiseutuun 
kuin niin sanottuun maakuntien Suomeen. 
Äänestäjien luottamusta oli vaikea saavuttaa, 
kun puolueen näkyvät hahmot eivät tarjon- 
neet äänestäjille uskottavaa samaistumispin- 
taa, mikä oli selvästikin tiedostettu puoluees- 
sa, kuten keulahahmojen kunnallisvaaleissa 
puuttumiseen kohdistunut kritiikki osoitti. 
Ehdokkaalle itselleen taas oli riski asettua eh- 
dokkaaksi alueelle, jossa puolueella ei ollut 
kannatusperinteitä. Kannatusta oli haettava 
ennen kaikkea henkilökohtaisella eikä puo- 
lueen uskottavuudella ja ilman vahvan pai- 
kallisen järjestöverkon tukea. Lisäksi riskinä 
oli nyt puolestaan se, että puolueen oma väki 
saattoi vieroksua. 

Uskottavuutta pääkaupunkiseudulla söi 
myös se, että puolueen tavoitteista ja ohjel- 
mista välittyi selvästi, ettei eteläinen Suomi 
ollut sen prioriteetti, mikä näkyi väistämättä 


äänestäjille. Puolueen vuoden 1985 toimin- 
tasuunnitelman mukaan politiikan paino- 
pisteiden ykkösasiaksi oli nostettu aluepoli- 
tiikka. Aluepolitiikan saattoi toki lukea myös 
pääkaupunkiseudun eduksi, mutta yleisessä 
mielipiteessä sitä pidettiin pääkaupunkiseu- 
dun etujen vastaisena, kuten edellä on tuotu 
ilmi. Toisena kohtana oli ”uusi maaseutupoli- 
tiikka” eli esimerkiksi maaseudun työpaikka- 
kokeilut, ja kolmas painopiste oli hallinnon 
hajauttaminen, jolla tähdättiin maakuntahal- 
linnon läpimurtoon väliportaanhallinnossa. 
Vasta näiden jälkeen tuli sellaisia painopis- 
teitä, joiden voi katsoa vedonneen erityisesti 
pääkaupunkiseudun äänestäjiin. Näitä olivat 
ympäristönsuojelu, kuten happamien satei- 
den haitat, vähäosaisten puolustaminen, per- 
heiden ja kotien sekä pienten ja keskisuur- 
ten yritysten asema. Järjestötyötä koskevassa 
kohdassa kiinnitettiin kuitenkin erityistä 
huomiota Etelä-Suomeen: ”Jokaiseen Etelä- 
Suomen kuntaan, jossa puolueen kannatus 
on alle 10 prosenttia, laaditaan erityinen 
pitkän tähtäimen kehittämisohjelma, jonka 
toteuttamisesta vastaavat paikalliset järjes- 
töt piiri- ja puoluetoimiston tukemana?” 
Parannuksiin pyrittiin, mutta puolueen pää- 
kurssia ei etelän takia muutettu — mihin vai- 
kutti sekin, että kannatuskehitys oli kaiken 
kaikkiaan hyvä. 

Pääkaupunkiseudun kunnallisvaalitulok- 
sen heikkouden voi nähdäkin peittyneen 
osin sen alle, että kunnallisvaalitulos oli 
ylipäätään puolueelle iso riemun aihe. Tyy- 
tyväisyyttä kasvatti se, että puolueelle oli 
etukäteen ennustettu vaalitappiota vuoden 

1980 kunnallisvaaleihin verrattuna." Puo- 
lueen ääniosuus oli mieltä nostattava, sillä 
vastaaviin lukuihin oltiin päästy viimeksi 
1960-luvulla. Kääriäinen riemuitsi vuoden 
1986 puoluekokouksessa: ”Kolmasosa kau- 
pungin- ja kunnanvaltuustopaikoista on 
keskustalaisten käsissä, ja noin 40 000 kes- 
kustalaista luottamusnaista ja -miestä hoitaa 
kunnissa ihmisten asioita. Keskustapuolue 
on selkeästi kunnallispolitiikan ykköspuo- 
lue”7* Puolueen yleisasemien vahvistumi- 
nen oli puoluejohdolle tärkeämpää kuin 
eteläisen Suomen kannatuskehitys ja sen 
heikkouksiin takertuminen. Riskinä kuiten- 
kin oli se, että puolue profiloituisi samalla 
liiaksi aluepolitiikkaa ajavaksi puolueeksi. 
Siksi varsinkin eteläisen Suomen edustajien 
intresseissä oli, että selvennettäisiin kuvaa 
puolueen tavoitteista ja siitä, että ne olivat 
myös eteläisen Suomen asukkaiden eduksi. 
Tällä saralla tehtiinkin pian uusia avauksia. 


Uusia avauksia: Helsinki-ohjelma 
eli historiallinen kompromissi 


Puolue asetti syksyllä toimikunnan, jonka 
tehtäväksi tuli uudistaa puolueen Etelä-Suo- 
men kaupunkipolitiikkaa. Tavoitteen saavut- 
tamisen katsottiin edellyttävän puolueelta 
ennakkoluulotonta toimintaa niin paikal- 
listasolla kuin valtakunnanpolitiikassakin.”' 
Näyttävimmän ja radikaaleimman muodon 
puolueen aloitteellisuus Etelä-Suomen asiois- 
sa sai niin sanotussa Helsinki-ohjelmassa. 
Puoluehallitus antoi 13.2.1985 kannanoton, 
jossa keskustapuolue ehdotti hallituksen 

käynnistävän pääministerin johdolla selvi- 
tyksen ja ohjelman laadinnan pääkaupun- 
kiseudun ongelmien ratkaisemiseksi yhteis- 
työssä Helsingin seudun kuntien kanssa siten, 
että toimet sovitettaisiin yhteen koko maan 
tasapainoisen kehittämisen kanssa. Mo- 
nien yhteiskunnallisten ongelmien todettiin 
kärjistyvän Helsingissä ja sen lähialueilla, 
mutta niiden ratkaisua vaikeutti se, että ne 
kytkeytyivät usein erottamattomasti koko 
maan kehitykseen, eikä ongelmien ratkaisu 
erilliskysymyksinä ollut onnistunut. Alueen 
vaikeudet olivat monitahoiset: pääosa maan 
asunnottomista oli Helsingissä, nuorten ja 
nuorten perheiden asunto-ongelmat olivat 
vaikeimpia pääkaupunkiseudulla ja perus- 
terveyspalveluissa oli suuria puutteita, vaikka 
lääkäritiheys oli alueella maan korkein. Myös 
vanhustenhuollossa ja koulutusjärjestelyis- 
sä oli puutteita. Lisäksi ympäristöongelmat, 
varsinkin ilmansaasteet ja jätehuoltoon liit- 
tyvät ongelmat, olivat vaikeimmat juuri Hel- 
singissä.”” 

Kannanotossa todettiin: ”Perimmäinen 
syy moniin Helsingin ja pääkaupunkiseu- 
dun ongelmiin on viime kädessä yritysten 
ja työpaikkojen jatkuvassa keskittymisessä 
pääkaupunkiseudulle. Yritystoiminnan kes- 
kittyminen pitää yllä muuttoliikettä, joka tuo 
mukanaan asuntopulaa ja kasvavaa tarvetta 
yhteiskunnallisiin palveluihin. Niiden luo- 
minen taas synnyttää uusia työpaikkoja” Ja 
näin kehäkierre jatkui. Siksi keskustapuolue 
ilmoitti tukevansa ratkaisuksi niin sanottua 
historiallista kompromissia, jossa uusia työ- 
paikkoja ohjattaisiin pääkaupunkiseudun 

ulkopuolelle ja pääkaupunkiseudulle puo- 
lestaan ohjattaisiin riittävästi julkisia varoja 
nykyisten asukkaiden elinolojen parantami- 
seksi. Myös pääkaupunkiseudun hallintoa, 
seutuhallintoa, tuli samalla kehittää sekä 
lisätä asukkaiden vaikutusmahdollisuuksia 
oman kaupunginosan asioihin.” Historialli- 
sen kompromissin ydinidea oli siis pysäyttää 
pääkaupunkiseudun kasvu ja antaa siitä vas- 
tineeksi valtion lisärahoitusta asuntotuotan- 


toon ja sosiaali- ja terveyspalveluihin. 


Työttömyysaste lääneittäin vuonna 1985 


Lääni Työttömyysaste 
Uudenmaan 2,4 
Turun-Porin 5,9 
Ahvenanmaa 2,1 
Hämeen 7,2 
Kymen 7,7 
Mikkelin 6,7 
Pohjois-Karjalan 9,2 
Kuopion 8,3 
Keski-Suomen 8,8 
Vaasan 5,9 
Oulun 10,1 
Lapin 12,3 


Lähde: Tilastollinen vuosikirja 1985/1986, 303. Tilastokeskus. 


Helsingin apulaiskaupunginjohtaja Erkki 
Tuomioja (SDP) oli Väyrysen kanssa samoil- 
la linjoilla. Väyrysen voi itse asiassa katsoa 
tarttuneen Tuomiojan esittämään ajatuk- 
seen, sillä Väyrynen totesi jo 24.11.1984, että 
oli syytä vakavasti paneutua siihen, miten 
pääkaupunkiseudun kasvua voitaisiin hil- 
litä:” Tässä jouduttaneen käyttämään myös 
toimenpiteitä, joilla rajoitetaan uusien työ- 
paikkojen syntymistä Helsingin seudulle, 
mitä mm. Helsingin apulaiskaupunginjoh- 


taja Erkki Tuomioja on ehdottanut”? Kes- 
kustapuolueen kannalta idea oli kuitenkin 
uusi ja suorastaan käänteentekevä. Aikai- 
semmin puolue oli nähty ennen kaikkea 
maakuntien etuja puolustavan aluepolitiikan 
primus motorina, mutta nyt puolueella oli 
mahdollisuus profiloitua pääkaupunkiseu- 
dun ihmisten etujen ajajana. 

Päätöksen takana olivat akuutit syyt. Väy- 
rynen oli kuvannut jo edellisvuonna pitämäs- 
sään puheessa aluepoliittisten asetelmien 
muutosta sellaiseksi, että pääkaupunkiseutu 
oli lähes ainoa alue, jonne syntyi nopeasti li- 
sää työpaikkoja ja jonka seurauksena alueel- 
le kohdistui voimakas muuttoliike. Muualla 
Suomessa ja myös Etelä-Suomen heikom- 
milla alueilla taas pelättiin nuorten kiihtyvää 
muuttoa suurkeskuksiin ja varsinkin pääkau- 
punkiseudulle. Aluepolitiikan aiemmat kei- 
not eivät näyttäneet enää toimivan, ja siksi 
hallitus oli asettanut kansliapäällikkö Perttu- 
sen johtaman toimikunnan tekemään pikai- 
sesti ehdotuksia aluepolitiikan tehostami- 
seksi. Tarkoituksena oli ollut selvittää, miten 
esimerkiksi tietoyhteiskunnan työpaikkoja 
saataisiin syntymään pääkaupunkiseudun 
ulkopuolelle ja miten myös syrjäalueiden 
yritysten käytettäväksi saataisiin kohtuullisin 
kustannuksin tietotekniset palvelut.” 

Aluepolitiikka oli luotu 1960-luvulla, eikä 
se selvästikään enää tehonnut 1980-luvun 
olosuhteissa. Kyse ei ollut vain teollisuus- 
vetoisen aluepolitiikan hiipumisesta, vaan 
merkittävämpi syy vaikeuksiin näytti olevan 
se, että hyvinvointivaltio oli saatu rakennet- 
tua varsin kattavaksi, käytännössä valmiiksi. 

Ilkka P. Laurilan mukaan hyvinvointipalve- 
lujen kasvu oli tasapainottanut maan alueel- 
lista kehitystä merkittävästi enemmän kuin 
teollisuusvetoinen aluepolitiikka. Peruskou- 
lujärjestelmä, kansanterveys- ja päivähoito- 
laki olivat luoneet uusia työpaikkoja kun- 
takeskuksiin ja taajamiin 1970-luvulla.?* 
Jossain määrin julkiset palvelut ja sen myötä 
työpaikat lisääntyivät yhä 1980-luvulla, mut- 
ta edelliseen vuosikymmeneen verrattuna 
vähän.” Keskustapuolueen kannalta tilan- 
ne oli erityisen haastava. Puolueen kivijalka, 
aluepolitiikka, oli ongelmissa, ja samaan ai- 
kaan pääkaupunkiseudulle tarvittiin ilmisel- 
västi lisää resursseja. 

Tilanteen kireys näkyi myös Väyrysen pu- 
heissa. Väyrynen uhkasi maaliskuussa 1985 
hallituksesta lähdöllä, jos aluepolitiikkaa 
ei tehostettaisi.7* Myös puolueen kentällä, 
varsinkin Itä- ja Pohjois-Suomessa, oltiin 
huolissaan siitä, etteivät aluepoliittiset kei- 
not purreet enää entiseen tapaan.?? Yhtälö 
oli keskustapuolueelle tukala sitenkin, että 
kaupunkeja hallitsevat valtapuolueet, ko- 
koomus ja SDP, olisivat voineet löytää tilan- 
teessa toisensa, ja muutenkin vaikeuksissa 
ollut aluepolitiikka olisi voinut jäädä entistä 
pahemmin syrjään. Väyrynen ei ollut jäänyt- 
kään odottamaan, että SDP ottaisi aloitteen 
käsiinsä ja ryhtyisi ajamaan kehitystä halua- 
maansa suuntaan. Väyrynen totesi puolue- 
hallituksessa pääkaupunkiseudun erityisoh- 
jelmasta: ”Olimme saaneet vihiä demareiden 
aloitteesta, joten päätimme toimia ennen 
heitä. Tässä ohjelmassa olennaista on se, että 
eri asiat elikkä kompromissin eri puolet ovat 

toisistaan riippuvaisia?” Ottamalla aloitteen 
omiin käsiinsä keskustapuolueella oli parem- 
mat mahdollisuudet puolustaa paitsi alue- 
politiikkaa myös profiloitua samalla pääkau- 
punkiseudun etua ajavaksi yleispuolueeksi, 
eikä vain sopeutua tai torjua SDP:n aloitteita. 
Keskustapuolueen tekemä aloite johti 
siihen, että pääkaupunkiseudun ongelmien 
ratkaisemiseksi asetettiin ministerityöryhmä, 
jota johti pääministeri Sorsa. Keskustapuo- 
lueen edustajana toimi puheenjohtaja Väy- 
rynen, sihteerityöryhmässä keskustapuoluet- 
ta edusti Yli-Lahti.7* Asia lähti etenemään, 
mutta kovin takkuisasti. Väyrynen totesi 
työvaliokunnassa, että kunnollisia tuloksia ei 
ollut saatu aikaan, koska sosiaalidemokraatit 
venkoilivat. Asian poliittisesta valmistelus- 
ta vastaava Kääriäinen katsoi asian olevan 
nyt ”pahassa konkelossa”. Ongelmana oli, 
että RKP oli hyvin harvoissa asioissa samalla 
linjalla kuin keskustapuolue, ja siten omien 
tavoitteiden taakse oli vaikea saada enem- 
mistöä. Hän kuvasikin tilanteen olevan se, 
että edessä näytti olevan helposti mahalas- 
ku. Lallukka (LKP) kannusti eteenpäin. Hän 
neuvoi vaikeasti ohjattavien palvelusektori- 
työpaikkojen sijaan kiinnittämään huomiota 
teollisuuteen sekä päätösvallan hajautukseen 
ja kuntien omaan vastuuseen. Hokkanen oli- 
si jo ollut valmis luopumaan: ”Me joudumme 
altavastaajan asemaan, eikö voitaisi pikkuhil- 
jaa unohtaa koko juttu?” Väyrynen uskoi kui- 
tenkin optimistisesti, että asiassa päästäisiin 
vielä hyvään lopputulokseen? 
Ministerityöryhmä ja sen sihteerityö- 
ryhmä eivät kuitenkaan löytäneet yhteis- 

ymmärrystä, minkä vuoksi asetettiin vielä 
niin sanottu poliittinen sihteerityöryhmä 
ratkomaan kiistanalaisia kysymyksiä. Poliit- 
tinen sihteerityöryhmä, Kääriäinen ja Lippo- 
nen, onnistuivatkin lopulta neuvottelemaan 
hankkeen eteenpäin. Hallituksessa hyväk- 
syttiin periaatepäätös pääkaupunkiseudun 
erityisongelmien toimenpideohjelmaksi, 
jonka keskeisimpiä kohtia olivat asumisky- 
symykset. Näihin sisältyi muun muassa se, 
että pääkaupunkiseudulle hyväksyttäisiin 
1980-luvulla valtion lainoituksen piiriin 
vuosittain 3000-3500 asuntoa. Valtion so- 
vittiin myös luovuttavan tai kaavoittavan 
asuinrakentamiseen soveltuvaa tonttimaata 
pääkaupunkiseudun kunnille sekä osallistu- 
van Kontulan ja Mellunmäen välisen metro- 
rataosuuden rakentamiseen. Lisäksi ohjel- 
maan sisältyi sosiaali- ja terveydenhuoltoon 
liittyviä kohtia. Oleellinen kohta ohjelmassa 
oli, että valtio ei antanut pääkaupunkiseu- 
dulle rahaa ehdoitta. Helsingiltä, Espoolta, 
Vantaalta ja Kauniaisilta edellytettiin omia 
panostuksia, toimenpiteitä ja rahoitusta. 
Uudenlaisen vapaakunta-ajattelun mukai- 
sesti näille annettiin mahdollisuus rakentaa 
päiväkoteja ja terveysasemia ilman, että niitä 
olisi hyväksytty valtion suunnitelmiin. Hin- 
tana oli kuitenkin se, että valtionavut, jotka 
olivat noin kolmannes kustannuksista, mak- 
settaisiin vasta jälkikäteen.?* 

Lisäksi ohjelmaan kuului vastavuoroisesti 
pääkaupunkiseudun kasvuun liittyviä rajoi- 
tuksia. Keskeistä oli estää valtion virkailijoi- 
den määrän kasvu Helsingissä. Virkailijoiden 
määrä oli tarkoitus pysyttää vallitsevalla ta- 


solla, ja kasvua oli tarkoitus rajata siirtämällä 
päätösvaltaa keskushallinnosta lääni- ja pai- 
kallistasolle. Tietoyhteiskuntakehitykseen 
liittyvä teknologinen puoli huomioitiin siten, 
että teknillisen koulutuksen laajeneminen 
suunnattaisiin pääkaupunkiseudun ulkopuo- 
lelle ja lisäksi korkeaa teknologiaa edustavien 
yritysten toimintamahdollisuuksia parannet- 
taisiin muualla, mikä sopi keskustapuolueen 
luonnonmukaisen tietoyhteiskunnan tavoit- 
teisiin. Valtion teknillisen tutkimuslaitoksen 
toimintaa sen sivutoimipaikoissa, Oulussa ja 
Tampereella, edistettäisiin. Myös metsäntut- 
kimusta oli tarkoitus hajauttaa pois Helsin- 
gistä. Yritysten poismuuttoa pääkaupunki- 
seudulta oli tarkoitus rohkaista neuvonnalla 
sekä mahdollisesti taloudellisilla avustuksilla, 
joista asetettava komitea päättäisi? 
Kasvurajoitukset eivät kuitenkaan olleet 
ainoa asia, jonka puheenjohtaja Väyrynen 
asetti pääkaupunkiseutupaketin vastineek- 
si. Väyrynen oli päättänyt sitoa Sorsalle ja 
SDP:lle tärkeät pääkaupungin erityistoi- 
menpiteet kehitysyhteistyön varojen kas- 
vattamiseen, kun hän oli huomannut, että 
SDP oli aikeissa hidastaa niiden nostamiseksi 
sovittua aikataulua. Väyrynen sai tahtonsa 
läpi, vaikka jopa hänen oman puolueen- 
sa valtiovarainministeri vastusti nostoa ja 
äänesti sitä vastaan hallituksessa. Itse tar- 
koituskohde, kehitysapuvarojen nosto 0,55 
prosenttiin bruttokansantuotteesta ja sen 
myötä myöhemmin YK:n suosittelemaan 0,7 
prosenttiin, oli epäilemättä hyvä, mutta se 
antoi samalla erikoisen kuvan Väyrysen prio- 
riteeteista — joskaan tieto tästä ei ilmeisesti 

levinnyt laajalle. Päätöksen taustat tuntevien 
poliittisten tahojen silmissä Väyrynen näytti 
kuitenkin asettavan johtamansa ministeriön 
tavoitteet ja siten myös omat poliittiset am- 
bitionsa pääkaupunkiseudun ihmisten etujen 
edelle. Väänänen totesikin vähän myöhem- 
min, että Väyrynen voisi pitää matalampaa 
profiilia koskien sitä vääntöä, joka liittyi 
pääkaupunkipakettiin, sillä hänet nähtiin jo 
presidenttiehdokkaana.** 

Väyrynen oli tietoinen myös siitä, ettei 
pääkaupunkiseudun erityisohjelma saanut 
keskustapuolueessa täysin varauksetonta tu- 
kea. Väyrynen varoitti ohjelmaa puoluehal- 
litukselle esitellessään, että se saattoi tuntua 
pintapuolisesti tarkasteltuna arveluttavalta 
heikompien alueiden kannalta. Siksi oli 
tärkeää huomata, että ohjelma oli keskusta- 
puolueen kannalta oleellinen kompromissi, 
jonka ”kummankin puolen toteuttamisen 
ehto on molempien toteutuminen yhteises- 
sä linjassa ja kutakuinkin yhtäaikaisesti sekä 
yhdenmukaisella laajuudella”. Pekkala tuki 
erityisohjelmaa todeten, että valtiovarain- 
ministeriöltä oli saatu sitä koskien muistio, 
jossa kasvun rajoittamista pidettiin ainoana 
relevanttina keinona ratkaista pääkaupun- 
kiseudun ongelmia. Hän totesi tulleensa oh- 
jelmaluonnosta tarkastellessaan siihen joh- 
topäätökseen, että oli nähtävästi poliittisesti 
välttämätöntä päätyä tällaiseen ratkaisuun. 
Pääkaupunkiseudulla oli hänestä uhkana eri- 
tyisesti Valtava-hanke”, joka vaati hurjasti 
rahaa ja johtaisi helposti investointisumaan 
ja ylikuumentumiseen. Sen sijaan kasvun 
rajoittamistoimet olivat hänestä hyviä ja ta- 

voitteiden mukaisia, vaikka ne vaikuttivatkin 
vasta hitaasti. Hän muistutti pääkaupunki- 
seudulla olevan 53 000 henkilöä suoraan 
valtion palkkalistoilla.” Pekkala antoi siis 
tukensa, vaikka hän näkikin myös riskejä. 
Hokkanen kommentoikin, että puheen- 
johtaja oli ollut viime aikoina varsin hymyi- 
levällä tuulella, vaikka tähän ei välttämättä 
ollut syytä. Hän tyytyi silti toteamaan Pekka- 
lan tapaan, että ehkä tällaista ratkaisumallia 
oli kokeiltava, vaikka tulos ei ollut tyydyt- 
tävä vaan korkeintaan välttävä. Väyrynen 
puolusti mallia todeten, että valtio maksaa 
päiväkodeista ja muista sosiaalisektorin 
kuluista investointimenot, ei käyttömenoja. 
Väyrysestä ohjelmapaperin tulos oli tulkit- 
tavissa ”fifty-fifty”, puolet ja puolet, jolloin 
molemmat voittivat. Kuuskoski-Vikatmaakin 
kallistui Hokkasen kannalle, tällä oli analyy- 
si hyvin hallussa, mutta lisäsi myös, että va- 
paassa yhteiskunnassa oli vaikea keksiä rat- 
kaisuja kasvun rajoittamiseksi. Lallukka taas 
oli tyytyväinen, sillä ohjelma antoi osaltaan 
kotiseutuoikeuden pääkaupunkiseudullekin. 
Hän lisäsi: ”Me olemme tällä hetkellä kovien 
realiteettien raossa: Sdp:llä on paljon hakua 
kokoomuksen suuntaan? Historiallista 
kompromissia voi pitääkin varsinaisten asia- 
tavoitteiden lisäksi yrityksenä, jolla pyrittiin 
hakemaan uusia eväitä punamultayhteistyön 
kohentamiseksi — vaikka se ei ollutkaan läh- 
tökohtaisesti helppoa. 
Asutuskeskuspuolueina SDP:llä ja ko- 
koomuksella olisi ollut yhteisiin eväisiin pa- 
remmat edellytykset. Uusien yhteissävelien 
löytäminen olikin entistä tärkeämpää tilan- 

teessa, jossa SDP:n ja kokoomuksen intres- 
sit näyttivät olevan yhtymässä muun muassa 

ydinvoimakysymyksessä ja maataloudessa.”*? 

Kaiken lisäksi julkinen keskustelu SDP:n ja 

kokoomuksen hallitusyhteistyöstä oli saanut 

alkukesästä 1985 aivan uudet mittasuhteet.?”" 

Vaikka keskustapuolueella ja SDP:llä oli vai- 
keuksia löytää yhteistä säveltä pääkaupunki- 
seutua koskien, oli keskustapuolueella siihen 

kuitenkin paremmat mahdollisuudet SDP:n 

kuin kokoomuksen kanssa jo yksinkertaises- 
ti siksi, että kokoomus ei ollut hallituksessa 

eikä keskustapuolue taas valta-asemissa pää- 
kaupunkiseudulla. 

Kääriäisen ja Väyrysen kritiikin kärki 
kohdistuikin nimenomaan Helsingin kokoo- 
musjohtoon. Puoluesihteeri kritisoi Suomen- 
maassa kaupunginjohtaja Ilaskiveä siitä, että 
tämä rakensi pörssi-Helsinkiä, kun taas kes- 
kustapuolue halusi rakentaa ihmisten Hel- 
sinkiä. SDP puolestaan keskittyi Kääriäisestä 
Helsingissä vain asunto-ongelmiin, kun kes- 
kustapuolue halusi huolehtia koko alueen ta- 
sapainosta.?9? Väyrynen taas moitti, että pää- 
kaupunkiseudun vauraat kunnat, vähemmän 
vaurasta Vantaata lukuun ottamatta, olivat 
keinotekoisesti pitäneet veroäyrinsä matala- 
na ja samalla jättäneet hoitamatta kuntalaisil- 
le kohdistuvia asunto- ja palvelutehtäviään.?% 
Myös varakaupunginjohtaja Tuomioja (SDP) 
haukkui Ilaskiven ja kokoomuksen kunnal- 
lispolitiikkaa pankkiiritoiminnaksi, jossa 
kasvatettiin kaupungin kassaa, mutta asuk- 
kaiden palveluja ei hoidettu kuntoon.” 

Kääriäinen totesikin puoluehallituksessa, 
että kaupunginjohtaja Ilaskiven kommentit 


olivat olleet asian tiimoilta hyvin negatiivi- 
sia. Hän oli itse tyytyväinen valtioneuvoston 
periaatepäätökseen: ”Kaiken kaikkiaan tämä 
erityisohjelma antaa keskustapuolueelle po- 
liittisen uskottavuuden ensimmäisiä ituja 
pääkaupunkiseudulla, toivottavasti myös 
koko maassa” Myös Helsingin piirin entinen 
puheenjohtaja Eskola oli tyytyväinen. Puo- 
lue oli nyt tarttunut pääkaupunkiasioihin ei 
vain yksittäisten edustajien tai piirin vaan 
keskustapuolueen valtakunnallisella paino- 
arvolla. Puolueen sisälläkin ohjelma herätti 
silti epäilyksiä, ja lisäksi sen toteutuksessa oli 
odotettavissa jatkossa ongelmia. Väänänen 
epäili hajasijoituksen toteuttamisen olevan 
hankalaa. Ay-valtuuskunnan edustaja taas 
muistutti, että varsinkin puoluehallitusten 
jäsenten tuli puolustaa tätä ohjelmaa maa- 
kunnissa.” 

Hallituskumppani SDP:n sisällä pää- 
kaupunkikompromissi nostatti varsinaisen 
myrskyn vesilasissa. Varsinkin Helsingin 
edustajat olivat tyytymättömiä, sillä komp- 
romissia ei pidetty tyydyttävänä pääkau- 
pungin osalta. Helsingin Sanomien pääkir- 
joituksessa myötäiltiin tällaisia näkemyksiä 
huomauttaen, että valtio tarjosi ohjelmassa 
vain vähän konkreettista, rahallista tukea. 
Erityisesti kansanedustaja Arja Alho (SDP) 
hyökkäsi voimakkaasti pääministeri Sorsaa 
vastaan median suosiollisella avustuksella. 
Sorsa ei ollut toimittajien keskuudessa kor- 
keassa kurssissa, sillä hän oli esittänyt kesän 
puoluekokouksessa rajua kritiikkiä toimit- 
tajia kohtaan syyttäen näitä infokratiasta 
eli käytännössä epä-älyllisestä henkilöihin 

kohdistuvasta tiedotusvallasta. Alho hauk- 
kui Sorsaa eduskunnan budjettikeskustelussa 
puolueelleen taakaksi, koska tämä oli laitta- 
nut nimensä ohjelmapaperiin, mutta bud- 
jetissa ei silti annettu rahaa toimenpiteisiin. 
Alho kritisoi Sorsaa myös siitä, että tämä ei 
ollut kyennyt pitämään valtiovarainminis- 
teri Pekkalaa ojennuksessa. Pekkalan syyksi 
laskettiin budjettiin sisältynyt hallituksen 
sopimus kuntien kansaneläkemaksujen 
osuudesta — varsinkin monet kokoomuksen 
kansanedustajat pitivät pääkaupunkiseutu- 
ohjelmaa mitättömänä verrattuna kuntien 
uusiin kansaneläkevelvoitteisiin. Pääkau- 
punkiseudun sosiaalidemokraatit olivatkin 
asiassa ahtaalla kokoomuksen painostuksen 
takia, mutta Alhoa lukuun ottamatta muut 
SDP:n kansanedustajat suhtautuivat bud- 
jettiin maltillisesti puoluejohdon ohjeiden 
mukaisesti.” 

Myös pääkaupunkiseutupakettiin kuulu- 
nut hajasijoituskysymys herätti budjettikä- 
sittelyssä keskustelua. Metsäntutkimuslaitos 
oli kaavailtu siirrettäväksi Joensuuhun, mitä 
pääkaupunkiseudulla asuvat kansanedustajat 
kritisoivat yli puoluerajojen.” Henkilökun- 
nan asema herätti kritiikkiä. Juhantalokin 
kommentoi Suomenmaassa, että Metlan yh- 
teydessä ei pitänyt tehdä pakkosiirtoja, vaik- 
ka hajasijoitus oli nimenomaan keskustapuo- 
lueen tavoite.” Puolueen ay-valtuuskuntaan 
kuulunut sairaanhoitaja Sointu Molander oli 
vielä myöhemminkin huolissaan siitä, että 
puolueen imago kärsi ay-kentässä Metlan ta- 
kia. Väyrynen taas vastasi tähän, että Metlan 
työntekijöiden surkukohtalo oli tiedotuspro- 

pagandaa, Metla siirtyisi vasta 1990-luvul- 
la. Näyttää siltä, että julkisuudella on tapa- 
na aina selittää asiat väärin? totesi Väyrynen 
närkästyneenä.? 

Kokoomus ja erityisesti kaupunginjoh- 
taja Ilaskivi suhtautuivat historialliseen 
kompromissiin kaikkein kriittisimmin. 
Pääkaupunkikompromissi yhdisti keskusta- 
puoluetta ja SDP:tä siten, että molemmissa 
kritisoitiin kokoomusta siitä, että sen kat- 
sottiin vartioivan vain Helsingin kaupungin 
kassaa ja veronmaksajien kukkaroa. SDP:n 
vastarannankiiski Alhokin kritisoi eduskun- 
nassa, että kokoomus oli tähän asti vastusta- 
nut johdonmukaisesti kaupungin palvelujen 
kuntoon laittamista ja siksi ongelmat olivat 
kasvaneet niin suuriksi, että nyt tarvittiin 
valtiota apuun.’ Kokoomuksen kritiik- 
ki ja paine vaikuttivat osaltaan siihen, että 
pääkaupunkikompromissi tuotti SDP:lle 
tuskaa, mikä vaikeutti puolestaan ohjelman 
toteutusta. 

SDP alkoi vaatia, että pääkaupunkiseu- 
dun kuntien valtionavustuksista tulisi mak- 
saa korkoa, vaikka valtioneuvoston periaa- 
tepäätöksen yhteydessä tällaisesta ei ollut 
sovittu. Tämä taas nostatti närkästystä kes- 
kustapuolueessa. Kuuskoski- Vikatmaa katsoi, 
ettei korko ollut perusteltu — ei Turkukaan 
ollut sellaista saanut. Pihlajamäki muistutti, 
että Etelä-Pohjanmaan keskussairaalan kun- 
taliitto rakensi sairaalalaajennuksen suurelta 
osin omin varoin ja saamatta mitään korkoja, 
ja hankkeen valtionosuuksienkin viimeiset 
erät olivat tulossa vasta vuonna 1989. Lalluk- 
ka arvioi, että poliittisesti ottaen pääkaupun- 

kiseutupakettiin liittyvää kritiikkiä vaimen- 
taisi, jos korkoa maksettaisiin. ”Näyttää siltä, 
että valtion on pian maksettava Helsingin ve- 
rotkin”, kivahti Kuuskoski- Vikatmaa. Pekkala 
totesi, että SDP myönsi, ettei korosta ollut 
sovittu, mutta hän ymmärsi kuitenkin pää- 
ministerin poliittisesti tukalaa asemaa. Hän 
ehdotti kohtuullisen koron maksamista ja 
samanaikaista valtionavustusten maksuajan 
pidentämistä.*" 

Martikainen ei uskonut Helsingin kau- 
pungin tai Ilaskiven olevan tyytyväisiä, vaik- 
ka korko maksettaisiin. Hänestä Helsingin 
politiikka oli tässä asiassa ”hyvin härskiä”. 
Väyrynen katsoi, että kaikki maakuntalii- 
tot pitäisi nyt saada lähetystöinä Helsinkiin 
vaatimaan samaa kohtelua kuin pääkaupun- 
kiseutu oli saamassa.* Puolueen maakun- 
talehdistössä koronmaksua ei ymmärretty 
eikä hyväksytty. Suomenmaassa uutisoitiin 
Kunnallisliiton laskeneen, että Helsinki oli 
saanut vastaavalla tavalla rahaa kuin muut- 
kin kunnat, joten koronmaksua valtionavuil- 
le ei voinut pitää oikeudenmukaisena.*% Jul- 
kisuudessa rummutettiin silti voimalla sitä, 
että kansanterveyslaki oli toteutunut Etelä- 
Suomessa vasta myöhemmin ja siksi vaati- 
mukset olivat oikeutettuja, kuten Pekkala 
harmitteli. Hänestä totuus oli se, että lääkä- 
ritiheys oli koko maassa 6,1 lääkäriä 10 000 
ihmistä kohden, mutta Uudellamaalla luku 
oli 6,8 ja Helsingissä peräti 8,26.5% 

Väyrynen yritti saada sinnikkäästi läpi 
keskustapuolueen näkemyksiä. Hän kirjoitti 
jopa Helsingin Sanomien päätoimittaja Heikki 
Tikkaselle selittääkseen puolueen tavoitteita 


pääkaupunkiseutukysymyksessä. Väyrynen 
totesi Tikkaselle, että kokoomus vastusti 
historiallista kompromissia ja sen kunnal- 
lisjohto oli haluton palvelujen nopeaan kehit- 
tämiseen, eikä se halunnut myöskään hillitä 
muuttoa alueelle. Väyrysestä SDP:n Lippo- 
nen suhtautui asiaan suopeammin, vaikka 
kiistelikin korko- ja kantokykyluokituksista. 
Viimeksi mainittu liittyi siihen, että SDP:n 
sisäasiainministeri Kaisa Raatikainen kiel- 
täytyi korottamasta Vantaan kantokykyluok- 
kaa, mikä vallitsevan järjestelmän puitteissa 
tarkoitti sitä, että noin 20 kunnan luokan 
laskeminen mitätöityi.**s Kunnat olivat sidot- 
tuja kantokykyluokituksissa toisiinsa, ja siksi 
Vantaan kantokykyluokan säilyttäminen oli 
koettu epäoikeudenmukaiseksi ”niissä noin 
20 kunnassa, joissa luokkaa olisi voitu lain 
tasaussäännön nojalla alentaa” jos Vantaan 
kantokykyä olisi nostettu.’ 

Keskustapuolue ei saanut muita puolueita 
näkemystensä taakse korkoasiassa, ja se hä- 
visi sitä koskevan äänestyksen hallituksessa 
äänin 12-4. Puolue vastusti korkopäätöstä 
myös eduskunnassa, mutta jäi sielläkin sel- 
vään vähemmistöön. Vastustajat saivat 
tästä aseen väittää, että keskustapuolue oli 
pääkaupunkiseutuvastainen. Heikki S. von 
Hertzen (kok.) ilkkui, että kepu ei diggaa 
stadia. Väyrynen totesikin, että SDP toi- 
mi näissä asioissa erittäin voimakkaassa 
kokoomuksen paineessa ja siksi hallitusten 
esitysten ajaminen oli vaikeaa eduskunnassa. 
Hänestä nyt oli muodostunut ”selvä pääkau- 
punkiseutu vastaan muu Suomi -asetelma, 


jossa me puolustamme muuta Suomea”.' 

Lauri Kontro Suomenmaan toimituksessa 1980-luvulla. Kuva Jari Laukkanen, Suomenmaa. KMA. 


Asetelma oli siis kääntynyt päinvastaiseksi 
kuin mihin keskustapuolueessa alun perin 
tähdättiin. 

Eteläisen Suomen edustajat olivat tilan- 
teen vuoksi tyytymättömiä puoluejohtoon. 
Virolainen arvosteli, että ”pojat ovat tehneet 
virheitä”. Myös Anttila näki tilanteen ongel- 
mallisena. Kontro kirjoitti Suomenmaassa, 
että asiat oli saatu näyttämään siltä, että kes- 
kustapuolue aikoi säilyä jatkossakin Salpaus- 
selän pohjoispuolisena puolueena.*" 

Pääkaupunkiseutu puolueiden 
kolmiodraaman kuumentajana 


Historiallisella kompromissilla eli pääkau- 
punkiseutupaketilla tähdättiin kolmeen 
asiaan: uskottavan kaupunkipoliittisen pro- 
fiilin luomiseen, aluepolitiikan ja siten maan 
tasapainoisen kehityksen varmistamiseen 
sekä SDP:n ja keskustapuolueen hallitusyh- 
teistyön edellytysten kohentamiseen. Keskus- 
tapuolueen sisällä oli ollut tyytymättömyyttä 

pääkaupunkiseudun heikkoon kannatuske- 
hitykseen, ja samaan aikaan aluepolitiikka 
oli vaikeuksissa. Hallitusyhteistyössä taas pu- 
namullan eväät näyttivät loppuun syödyiltä, 
ja lähiajan keskeiset poliittiset kysymykset 
näyttivät vievän keskustapuoluetta ja SDP:tä 
eri suuntiin — samaan aikaan kun paine ko- 
koomuksen hallitukseen nostamiseksi kasvoi. 
Kaikkia näitä tavoitteita oli kuitenkin mah- 
dotonta saavuttaa yhtäaikaisesti keskusta- 
puolueen, SDP:n ja kokoomuksen kolmio- 
draaman kiihtyvissä tunnelmissa. Uhkakuvat 
SDP:n ja kokoomuksen lähentymisestä ja si- 
ten mahdollisesta hallitusyhteistyöstä kasvoi- 
vat historiallisesta kompromissista käydyn 
väännön aikana. 

Keskustapuolueen ja SDP:n suhteita kuu- 
mensivat samaan aikaan myös Väyrysen ja 
Sorsan käymät syksyn budjettikiistat. Sorsa 
oli tilanteesta todella käärmeissään. Hän 
pohti Turun Sanomien ja Savon Sanomien 
lokakuun alun yhteishaastattelussa, että vii- 
tisenkymmentä vuotta jatkunut SDP:n ja 
keskustapuolueen yhteistyö hallitustasolla 
saattoi loppua, jos niin sanotun punamul- 
lan ”perinteinen runko, SDP, keskustapuo- 
lue ja ruotsalainen kansanpuolue menettää 
enemmistönsä eduskunnassa”. Eniten huo- 
miota herätti kuitenkin Sorsan tarjous ko- 
koomukselle laajemmista kammareista. Sorsa 
ei nähnyt SDP:n ja kokoomuksen hallitusyh- 
teistyölle esteitä, jos kokoomus ”tunnustaa 
olevansa keskustaan kuuluva kaupunkilai- 
nen puolue”? Lausunnon saattoi tulkita siten, 
että keskustapuolue oli maaseutuväestön ja 
kokoomus puolestaan kaupunkiväestön kes- 


kustaan lukeutuva puolue, jolloin myöskään 
keskustapuolueen korvaaminen hallituksessa 
kokoomuksella ei olisi hallituksen poliitti- 
sen värin kannalta merkittävä muutos, koska 
SDP-keskusta-runko säilyisi. 

Helsingin kaupunginjohtaja Ilaskivelle, 
Väyrysen kiistakumppanille, ei tuottanut- 
kaan mitään vaikeuksia määritellä kokoo- 
mus kaupunkilaiseksi keskipuolueeksi, kuten 
Suomenmaassa huomiotiin. Asuihan maan 
väestöstäkin jo 60 prosenttia kaupungeis- 
sa. Ilaskivi myös vakuutti, ettei Sorsa ollut 
suinkaan mikään taakka, kuten Alho (SDP) 
oli väittänyt. Lisäksi tilannetta kiristi se, että 
mukaan tulivat jo presidentinvaalispekulaa- 
tiot. Sorsa esitti kyseisessä haastattelussa, että 
Koiviston taakse muodostettaisiin laaja vaa- 
liliitto yli puoluerajojen. Ehdotusta voi pitää 
yllättävänä, sillä seuraaviin presidentinvaa- 
leihin oli vielä hyvin aikaa, eikä näköpiirissä 
ollut sellaisia tekijöitä, joiden takia vaaleissa 
olisi pitänyt ryhtyä poikkeusjärjestelyihin tai 
puoluerajat ylittäviin vaaliliittoihin.** 

Sorsan ehdotus vaaliliitosta olikin selväs- 
ti reaktio keskustapuolueen puoluehallituk- 
sen muutama päivä aikaisemmin tekemään 
päätökseen. Keskustapuolue aikoi ottaa seu- 
raavassa puoluekokouksessa esiin puolueen 
presidenttiehdokkaan valinnan. Puoluehal- 
lituksessa asia oli käsitelty kuin ohimennen. 
Puoluesihteeri oli todennut puoluekokouk- 
sen esityslistan olevan puutteellinen, ja siihen 
oli lisättävä presidenttikysymyksen käsittely, 
eikä asiasta käyty lainkaan keskustelua.*'t 
Helsingin Sanomat nosti kuitenkin päätök- 
sen näkyvästi esiin ja nimesi ulkoministeri 

Väyrysen hyvin todennäköiseksi ehdok- 
kaaksi.*5 Keskustapuolue torjuikin jyrkästi 
Sorsan tekemän vaaliliittoehdotuksen, sillä 
sellaiseen ei katsottu olevan perusteita, ja 
mikä ehdotus oli selvästikin yritys torpe- 
doida Väyrysen ehdokkuus ja mahdolliset 
porvaripuolueiden yhteistyöhankkeet ei-so- 
sialistisen presidentin valitsemiseksi. Myös 
kokoomus ilmoitti, ettei liiton solmimiseen 
ollut syitä, vaan voitiin menetellä normaaliin 
tapaan, eli puolueet nimeäisivät omat ehdok- 
kaansa.*'6 Vaaliliitto olisikin syönyt muiden 
puolueiden poliittista profiilia ja korostanut 
SDP:n mahtiasemaa. 

Kokoomuksen puheenjohtaja Suominen 
arvioikin, että Sorsan ehdotuksella yritettiin 
kesyttää kokoomus SDP:n kylkeen. Hän to- 
tesi kokoomuksen eduskuntaryhmässä, että 
Sorsa oli ”liittänyt yhteen presidentti Koivis- 
ton tukemisen ja tulevan hallituspohjan”. Hä- 
nestä tätä ei kuitenkaan kannattanut drama- 
tisoida. Suominen näytti tulkitsevan Sorsan 
puheiden takana olevan yritys pehmentää 
kokoomuksen oppositiopolitiikkaa. Suomi- 
nen oli linjannut muutama kuukausi aikai- 
semmin, että puolueen oppositiopolitiikkaa 
jyrkennettiin ja erityisesti SDP:n suuntaan. 
Tämä oli saanut puolueen kesäkokoukses- 
sa varsin innostuneen vastaanoton, ja osa 
kokoomuksesta katsoi sen tarkoittavan vää- 
jäämättömästi yhteistyöhakuisuuden tiivistä- 
mistä keskustapuolueen suuntaan.*7 Kokoo- 
mus oli kuitenkin jakautunut kysymyksen 
suhteen. Eduskuntaryhmän puheenjohtaja 
Puolanne ilmoitti ryhmässä kantansa yhä 


olevan sen, että ”keskustapuolue on taan- 


186 II Nousu ja uho, 1983-1987 


tumuksellista joukkoa pahimmillaan”. Hän 
sanoi tämän sanelevan sen, mihin suuntaan 
hän tahtoisi yhteistyöpolitiikkaa tehtävän. 
Tylystä tuomiosta huolimatta Puolanne an- 
toi Väyryselle tunnustusta siitä, miten hyvin 
tämä oli esiintynyt ulkoministerinä ETYK:n 
10-vuotisjuhlakokouksessa: ”Suomi oli jäl- 
leen maailman kartalla””*'8 

Kääriäinen oli puolestaan suututtanut 
kokoomuslaisia jo syyskuun alussa kom- 
menteillaan, että Suominen oli vienyt ko- 
koomusta oikealle ja siten kitkenyt keskus- 
tapuolueen orastavia yhteistyöhaluja sen 
kanssa. Eniten närkästystä oli herättänyt 
Kääriäisen kommentti, että oikeistolaistunut 
kokoomus ei astuisi mistään ovesta maan 
hallitukseen. Sillantaus on muistelmissaan 
korostanut, että Kääriäisen puhe poltti pa- 
hasti siltoja kokoomukseen päin.*? Kokoo- 
muksen eduskuntaryhmän pöytäkirjojen 
mukaan Suominen ei kuitenkaan näyttänyt 
ärsyyntyneen Kääriäisen puheista — toisin 
kuin Sorsan. Suominen saattoi tulkita Kää- 
riäisen kommentin kirjaimellisesti siten, 
että vain mahdollinen oikeistolaistuminen 
oli ongelma — varsinkin kun keskustapuolue 
oli samaan aikaan kokoamassa keskipuoluei- 
den keskustaliittoa, josta saattaisi yhdessä 
kokoomuksen kanssa muodostua reaalinen 
vaihtoehto SDP-runkoiselle hallitukselle. 
Kääriäinen painottikin keskustapuolueen 
työvaliokunnassa, että hänen näkemyksensä 
oli linjassa puoluekokouspäätöksen kanssa, 
jonka mukaan keskustan ja oikeiston hallitus 
oli mahdollinen edellyttäen, että hallituksen 
linja oli keskustalainen.** 

Kokoomuksen puheenjohtajan linjaus 
terävöittää oppositiopolitiikkaa sekoitti kes- 
kustapuolueen ja SDP:n pasmoja sekä vai- 
keutti näiden yhteistyötä — kuten vääntö pää- 
kaupunkiseutupaketissa osoitti. Väyrynen 
kirjoitti Suomenmaassa, että historiallinen 
kompromissi oli alkanut hapertua hallituk- 
sen erimielisten päätösten takia, mikä taas oli 
alueen kokoomuslaisten johtomiesten mie- 
leen. Hän toivoikin SDP:n miettivän, miten 
tilannetta voitaisiin korjata: ”Me pyrimme 
omalta osaltamme tekemään päätöksiä, jotka 
lujittavat hallitusyhteistyötä ja turvaavat sen 
jatkumista kevään 1987 vaaleihin saakka”? 
Poliittista tilannetta tiukasti seuraavilta jäi 
tuskin huomaamatta, että Väyrynen koros- 
ti yhteistyön jatkumista vain vaaleihin 1987 
saakka. 

Keskustapuolueen pää-äänenkannatta- 
jassa oli uutisoitu juuri edellispäivänä, että 
keskustaliitto (keskustapuolue + LKP, RKP ja 
SKL) kohoaisi eduskuntavaaleissa SDP:n si- 
jaan suurimmaksi eli varteenotettavaksi, jopa 
ratkaisevaksi tekijäksi hallitusta muodostet- 
taessa. SDP:ssä sen valta-asemia uhkaavia 
keskipuolueiden vaaliliittosuosituksia kriti- 
soitiinkin valtapolitiikaksi.** Suominen taas 
suhtautui keskustaliittoon rennosti. Kyse oli 
hänestä löysästä liitosta, josta kokoomuksen 
ei tarvinnut liiemmin välittää.”+ Keskustan 
vahvistuminen oli kokoomuksen etu siten, 
ettei SDP näyttänyt ainoalta ja siten vaih- 
toehdottomalta mahdollisuudelta nousta 
hallitukseen - mikä ei ollut toiminut edellis- 
kerrallakaan ympäristöministeriöpäätöksen 
kohdalla. 


Kaikkien nähtävissä olikin, että keskusta- 
puolue ei aikonut taipua SDP:n valta-aseman 
tukijalaksi tai siihen, että SDP:n ja kokoo- 
muksen välinen keskinäinen kilpailu pääkau- 
punkiseudulla vesittäisi puolueen aluepoliit- 
tiset tavoitteet. Väyrynen totesi marraskuun 
lopulla, että näytti ilmeiseltä, että valtioneu- 
voston periaatepäätös pääkaupunkiseudun 
ongelmien ratkaisemiseksi ei riittänyt, vaan 
tarvittiin entistä voimakkaampia toimenpi- 
teitä ja erityistä pääkaupunkiseudun kehit- 
tämislakia. Väyrynen halusi lain, jossa olisi 
määritelty Helsingin seudulle työpaikka- ja 
väestötavoitteet sekä osoitettu keinot tavoit- 
teiden saavuttamiseksi. Väyrysen esityksestä 
syntyi julkinen polemiikki, jossa kaupungin- 
johtaja Ilaskivi, apulaiskaupunginjohtaja von 
Hertzen ja Lipponen kritisoivat voimakkaasti 
Väyrysen ehdotusta.” Väyrynen totesi tä- 
män takia Suomenmaassa, että kokoomuk- 
sen Helsingin johto oli reagoinut pääkau- 
punkiseudun kehittämislakiin suorastaan 
hysteerisesti, mikä kertoi hänestä vain siitä, 
että asiassa oli osuttu arkaan paikkaan.*? 
Kääriäinen puolestaan kritisoi, että ”pank- 
kiiri Ilaskiven pauloissa oleva kokoomus” esti 
järkevän pääkaupunkiseutupolitiikan, koska 
SDP oli hermostunut kokoomuksen aggres- 
siivisesta politiikasta. Kateellisena kokoomus 
ei hyväksynyt keskustapuolueen ratkaisuja, 
vaan taktisesti heikompia kuntia kurittaen 
yritti saada keskustapuolueen puolustamaan 
ainoastaan näitä. $ 

Tilanne oli keskustapuolueelle tukala. 
Väyrynen totesi työvaliokunnassa: ”Pääkau- 
punkiseudun tilanne on Keskustapuolueelle 

elämän ja kuoleman kysymys ajatellen puo- 
lueen kannatusta Etelä-Suomessa?” Kyse oli 
siitä, näkisivätkö ihmiset pääkaupunkiseu- 
dulla, että keskustapuolue piti heidän puol- 
taan. SDP:ssä taas intressit olivat Väyrysen 
mukaan kahtalaiset: puoluejohto harkitsi his- 
toriallisen kompromissin jatkamista, mutta 
toisenlaisiakin kantoja esiintyi. Ongelmana 
oli myös se, että pääkaupunkiseudun me- 
diassa puolueen näkemykset eivät menneet 
läpi. Väyrysestä puolueen omienkin edus- 
tajien kielteisyys pääkaupunkiseutulaille oli 
suorastaan raivostuttavaa. Hokkanen ilmoitti 
yhtyvänsä puheenjohtajan kritiikkiin, joka 
kohdistui Virolaiseen, Väänäseen ja Antti- 
laan — pöytäkirjan mukaan Väyrynen ei ollut 
maininnut näitä nimeltä.*9 

Kääriäinen piti keskustelua turhana kärä- 
jöintinä, joka tuli lopettaa. Hänestä puolueen 
yleistilanne oli kohtalainen, vaikka pääkau- 
punkikiistan jatkuminen olikin uhkakuva- 
na — samoin kuin puolueen sisällä käynnissä 
ollut kiista maatalouslinjasta.** Kääriäises- 
tä pääkaupunkiseututaistelu oli ollut ”kes- 
kustapuolueen tappioksi hyvin epätasaista. 
Puolueen taholta esitetty hyvä idea seudun 
kehittämiseksi on lyöty maan rakoon, ja 
sen esittäjät on melkeinpä teurastettu jul- 
kisuudessa? Tilanteesta johtuen hän näytti 
ymmärtävän myös puolueen eteläisen Suo- 
men edustajia, sillä julkisuus uhkasi viedä 
keskustapuolueelta ne vähätkin äänet, jotka 
sillä vielä nyt oli. RKP:n puoluesihteeri oli 
todennut, että keskustapuolue-vastaisuus oli 
pääkaupunkiseudulla korkeimmillaan, mut- 
ta kannatus ei ollut vielä alimmillaan. Tyylil- 

leen uskollisesti Väyrynen taas ei välittänyt 
asioiden saamasta julkikuvasta vaan uskoi, 
että ihmiset näkisivät lopulta asioiden todel- 
lisen laidan. Hän totesi pääkaupunkiseutuky- 
symyksestä optimistisesti, että ”ihmiset ovat 
valmiit muuttamaan aiempia käsityksiään, 
jos tulee voimakkaasti esille sellainen asia, 
joka panee ihmiset miettimään tilannetta”. 
Kysymys palveluiden järjestämisestä oli hä- 
nestä sellainen, mutta sen sijaan muuttolii- 
kettä ei nähty laajasti ongelmana, vaikka se 
sitoi pääkaupunkiseudun tilanteen muuhun 
maahan. Väyrynen myönsikin, että keskuste- 
lussa oli syntynyt pääkaupunki/muu Suomi - 
asetelma vähän kuin vahingossa?" 

Tämä ei kuitenkaan hidastanut Väyrystä. 
Pääkaupunkiseutukeskustelussa tuli esiin- 
tyä ”jopa epätavallisilla tavoilla ja täten saa- 
da tiedotusvälineiden huomio kiinnitetyksi 
tähän asiaan”. Peruslähtökohtana tuli pitää 
johdonmukaisesti kiinni siitä, että toimittiin 
helsinkiläisten ihmisten puolesta. Väyry- 
nen näyttikin olevan tyytyväinen väännön 
lopputulemaan. Hän totesi, että keskusta- 
puolue pyrki SDP:n kanssa yhteiseen näke- 
mykseen aluepolitiikasta, kuten niin sanot- 
tu historiallinen kompromissi osoitti, mutta 
kokoomuksen ahdistelun takia SDP oli ollut 
valmis rikkomaan pääkaupunkiseutupaketin. 
Hän korosti samalla kiistan yleispoliittista 
merkitystä. Hänestä oli selvää, että pääkau- 
punkiseutua koskeva yhteistyö oli myös 
taistelua punamultayhteistyön puolesta, sillä 
nimenomaan pääkaupunkiseutu, energia ja 
maatalous olivat ne kysymykset, joista SDP ja 
kokoomus olivat keskustelleet keskenään. 

Tero Mölsä (vas.), Juha Pentikäinen ja Matti Vanhanen esittelemässä 
puolueen Uusimaa-ohjelmaa marraskuussa 1986. Kuva Jari Laukkanen, 
Suomenmaa. KMA. 


Väyrysen toimintaa pidettiin puoluehal- — kraatit olivat katkeria, kun olivat jääneet tä- 
lituksessa pääosin positiivisena. Kuuskoski- män keskustelun ulkopuolisiksi. Arvostelevat 
Vikatmaa sanoi linjan olevan oikea. Helsinkiä äänet jäivät keskustelussa heikoiksi. Alkuun 
edustanut Eskola taas katsoi, että kokonaisti- kriittinen Hokkanenkin säesti Väyrystä.%4 
lanne oli ”lopulta aika positiivinen”. Hän totesi Lopulta Väyrysen pääkaupunkikompromis- 
keskustapuolueen ja kokoomuksen ottaneen — sipolitiikkaan näyttivätkin olevan puolueessa 
yhteen kuin turnajaisissa ja pääosissa olleen- = tyytyväisimpiä ne, jotka olivat aluksi suhtau- 
Väyrynen ja Ilaskivi. Hänestä sosiaalidemo- tuneet siihen varauksellisesti. 

Historiallisesta kompromissista ei tullut 
puolueelle menestystarinaa. Tulokset eivät 
tyydyttäneet omassa puolueessa, ja osin 
vääntö vain korosti entisestään puolueen 
imagoa maakuntien Suomen puolustajana. 
Toisaalta taas puolueelle myönteisenä saattoi 
pitää sitä, että näkyvä vääntö kokoomuksen 
ja SDP:n kanssa mursi näiden välisen po- 
larisaation ja nosti keskustapuolueen näyt- 
tävästi näiden rinnalle. Samalla silti riski 
SDP:n kallistumisesta kokoomuksen suun- 
taan hallitusyhteistyössä kasvoi, vaikka toi- 
saalta se oli joka tapauksessa olemassa — eri- 
tyisesti jos keskustapuolueen kannatusvoima 
olisi huvennut ilman näkyvää omaleimaista 
poliittista profiilia. Kun tilanne sitten kuu- 
menikin keskustapuolueen ja SDP:n kesken, 
Kääriäinen saattoi kehottaa, että molempien 
tuli lopettaa ”leikkiminen” kokoomuksel- 
la- kärjistymiseen olivat vaikuttaneet syk- 
syn muutkin kiistat. Kokoomus saattoi tulla 
Kääriäisestä ensisijaisesti punamullan täy- 
dentäjäksi.*** Historiallinen kompromissi 
ja Etelä-Suomi-työryhmän paperi kuvaavat 
hyvin sitä, miten päämäärätietoisesti keskus- 
tapuolue pyrki etenemään sen kannatuksen 
ongelma-alueilla, eikä puolueessa lannistuttu, 
vaikka tulokset eivät häikäisseet. 

Uudenmaan piirin aloitteesta puolueelle 
päätettiin pian laatia myös Uusimaa-ohjelma. 
Sen toteutus eteni puolueessa kivutta, mutta 
ilman suurempaa huomiota ja julkisuutta.%7 
Ohjelman laadinta paikkasi samalla puolue- 
johdon ja eteläisen Suomen edustajien histo- 
riallisessa kompromississa rasittuneita suh- 
teita sekä sitä lommoa, jonka kiivas julkinen 

keskustelu pääkaupunkiseutukompromissis- 
ta oli aiheuttanut puolueen julkikuvaan, ai- 
nakin tunnettujen Etelä-Suomen edustajien 
mielestä. Lisäksi ohjelman tarkoituksena voi 
nähdä olleen sen, että sillä pyrittiin ehkäi- 
semään puolueen sisäistä etelä-pohjoinen- 
vastakkainasettelua ohjelman laajalla käsit- 
telyllä puolueen eri elimissä sekä ylipäätään 
tietämystä levittämällä. 


Polarisaatiouhka kasvaa 


Polarisaatiouhka ja sen torjuntataistelu 
keskiryhmien yhteistyöllä 


Puolueiden väliset suhteet olivat alkaneet 
kuumentua keväästä 1985 lähtien. Kääriäi- 
nen nosti kahteen otteeseen esiin huhtikuus- 
sa puolueen pää-äänenkannattajassa, miten 
kokoomus jyrkensi otteitaan ja miten se pyr- 
ki laittamaan erityisesti keskustapuolueen 
matalaksi tämän vaalikauden aikana.** Kää- 
riäinen puhisi myös puoluevaltuuskunnas- 
sa, että kokoomus kävi eduskuntavaaleihin 
kuin ”viimeiseen taistoon? yhtenä päätar- 
koituksenaan saada keskustapuolue sivuun. 
Hän arvioi seuraavien kahden vuoden olevan 
haasteellista aikaa SDP:n ja kokoomuksen 
kaksinapaistamispyrkimysten puristukses- 
sa.*9 Paineet olivat kasvaneet myös SDP:n 
suunnalla. Väyrysestä SDP oli alkanut nostaa 
profiiliaan kunnallisvaalien jälkeen ja halli- 
tuspolitiikkaan oli tullut jyräävä tyyli: ”Kukin 
sosialidemokraattinen ministeri on lisäksi 
tehnyt ja saattanut julkisuuteen runsaasti 

varoja vaativia esityksiä oman hallinnon- 
alansa kehittämiseksi. Väyrysestä oli selvää, 
ettei tällaisiin menonlisäyksiin ollut mahdol- 
lisuutta.$4 

Kuuskoski-Vikatmaa oli todennutkin 
eduskuntaryhmässä, että ministeri Matti 
Puhakka (SDP) oli tuonut yllättäen jousta- 
van eläkeiän valtioneuvoston rahakuntaan. 
Isoin kysymys asiassa oli se, miten kustan- 
nukset pysyisivät kurissa. Uudistuksen oli 
arvioitu maksavan vuonna 1991 noin 600 
miljoonaa markkaa. Lisäksi SDP yritti kyt- 
keä kyseisen uudistuksen maatiloja koskevan 
sukupolvenvaihdoseläkkeen ikärajaan, mitä 
ei pidetty keskustapuolueessa oikeutettuna, 
koska työttömyyseläkkeelle siirtyminen ei 
loisi uusia työpaikkoja. Keskustapuolueen 
ajama alle 26-vuotiaiden hammashoito taas 
ei edennyt. Sen ottaminen hammashuollon 
sairausvakuutuksen piiriin maksoi Kuus- 
koski-Vikatmaan mukaan viisi miljoonaa 
markkaa, siis huomattavasti vähemmän kuin 
joustava eläkeuudistus. Juhantalo totesikin, 
että hammashoito oli poliittisesti tärkeä ja 
sukupolvenvaihdoseläkkeessä taas oli kyse 
puolueen peruspilarista. Joustavaa eläkeikää 
ei voinut poliittisesti vastustaa, mutta siinä 
oli otettava tiukka linja siten, ettei syntyisi 
eläkepommia.$*' 

Väyrysestä hallitusohjelmassa oli sovittu 
talouspolitiikan linjasta siten, ettei julkisten 
menojen paisuttaminen ollut mahdollista. 
Hänestä oli ensin toteutettava ne uudistukset, 
joista oli jo sovittu, mutta SDP:n nyt aloitta- 
ma tyyli veisi väistämättä umpikujaan. Kes- 
kustapuolue pyrki ensisijaisesti uudistuksiin, 


joista ei tulisi suuria lisäkustannuksia. Väy- 
rynen luetteli: aluepolitiikka ja sen tehosta- 
minen, maatalouspolitiikassa piti huomioida 
rakennekysymykset niin että pienetkin tilat 
säilyivät elinkelpoisina, kunnallistaloudessa 
suurten erojen tasoittaminen, asuntopoliit- 
tinen tuki entistä selvemmin lapsiperheiden 
hyväksi, lasten päivähoidossa oli varmistet- 
tava valinnanvapaus, terveydenhuollossa 
peruspalvelujen rinnalle myös valinnanva- 
pautta, koulutusjärjestelmä, hallinnon ha- 
jautus, yritysverotuksessa kokonaisuudistus 
ja lisäksi energiapolitiikassa tuli saada selkeä 
linja.$4 

Maatalous, aluepolitiikka ja energia- 
kysymykset olivat vanhoja SDP:n ja keskus- 
tapuolueen välisiä kiistakysymyksiä, mutta 
samalla listassa näkyi entistä selvemmin se 
erkaneva linja, miten puolueet suhtautuivat 
valtion tehtäviin. Keskustapuolue halusi ot- 
taa ajan hengen mukaisesti etäisyyttä liian 
holhoavaksi nähtyyn hyvinvointivaltioon ko- 
rostamalla ihmisten omaa valinnanvapautta, 
ja samalla pyrittiin edesauttamaan yritysten 
menestysmahdollisuuksia muun muassa yri- 
tysverotuksen kautta. Julkisen puolen meno- 
jen kasvattamisen ei nähty olevan ratkaisu 
ajan haasteisiin, kuten talouselämän kan- 
sainvälistymiseen, kilpailukykyongelmiin ja 
työttömyyteen. 

Työvaliokunnan keskustelussa näkyikin 
huoli siitä, että talouden rakennemuutos 
teollisuudessa, teknologian merkityksen 
kasvu ja paineet taloudelliseen integraatioon 
tekivät tilanteen puolueelle entistä haasta- 
vammaksi. Keskustelun päävire oli, että 

maan talouselämä oli sopeutettava käynnis- 
sä olevaan muutokseen. Oli varmistettava 
suomalaisten pärjääminen, mutta samalla 
oli pidettävä huoli siitä, että vaurautta jaet- 
tiin oikeudenmukaisesti ja pidettiin huolta 
heikommista. SDP:n koettiin tarrautuvan 
vanhoihin rakenteisiin ja toimintamalleihin, 
jotka eivät uudessa kansainvälisessä toimin- 
taympäristössä toimisi. Kääriäinen näkikin 
edessä olevan suomalaisuuden puolustuksen, 
sekä henkisesti että taloudellisesti. Väyrynen 
harmitteli SDP:n tulleen piittaamattomak- 
si valtiontalouden tilasta, ja samaan aikaan 
kokoomus oli jyrkentänyt linjaansa tavalla, 
jossa ei ollut selvää poliittista logiikkaa. Uhka 
polarisaatiosta kasvoi tämän takia, ja kaiken 
lisäksi SMP oli entistä haluttomampi keski- 
ryhmien yhteistyöhön 3 

Keskustapuolueen politiikan pääjuon- 
teeksi haluttiin nostaa seuraaviksi vuosiksi 
kolme tekijää, joista oli laadittu työvalio- 
kunnan kokoukseen kirjallinen paperi. Ne 
olivat 1) omatoimisuuden ja valinnanvapau- 
den lisääminen kansalaisten perusturvasta 
huolehtien, 2) suomalaisuuden taloudellinen 
ja kulttuurinen puolustus ja 3) puolueen ”lei- 
pälajit” eli alue- ja työllisyyspolitiikan tehos- 
taminen, kuntien tasavertaisuus, perheviljel- 
mien ja pienyrittäjyyden tukeminen, puhdas 
ympäristö eli ennen kaikkea ilmansuojelu ja 
maatalouden koulutus- ja neuvontaprojektit 
sekä Paasikiven-Kekkosen linja.$44 

SDP:llä ja sen vahvalla taustajärjestöllä 
SAK!lla oli eniten hävittävää ajan muutospai- 
neissa ja keskittyneiden rakenteiden raviste- 
lussa. Näiden taholta tulikin pian isku kes- 

kustapuolueessa nähtyyn heikkoon kohtaan, 
kysymykseen maatalouden omavaraisuuden 
ylläpitämisestä. Suomenmaassa todettiin tou- 
kokuussa, että budjetti oli neutraali, mutta 
siitä käyty keskustelu ei ollut sitä. SDP esit- 
ti vaatimuksia ylituotannon supistamiseksi. 
SAK:n puheenjohtaja Viinanen oli pistänyt 
vielä tätäkin paremmaksi julistamalla, että 
ruokaomavaraisuutta ei enää tarvittaisi. 
Keskustapuolueessa taas tukea kotimaiselle 
elintarviketuotannolle ei pidetty heikkona 
kohtana tai vanhakantaisena edes kansain- 
välisen kilpailun kiristyessä, sillä kyse oli 
samalla myös laajan elintarviketeollisuuden 
tukemisesta eli merkittävästä työllisyysky- 
symyksestä sekä kriisitilanteisiin liittyvästä 
elintarvikkeiden huoltovarmuudesta. Puoli 
miljoonaa suomalaista oli kiinni maatalou- 
dessa ja siihen liittyvässä elintarvikeket- 
jussa.* Ylituotannon kuriin saamiseen oli 
kuitenkin olemassa ylikansallisia paineita. 
Yläjärvi kertoi työvaliokunnassa ulkoasiain- 
ministeriön Paavo Kaarlehdon todenneen, 
että maataloustuotteiden maailmanmarkki- 
noilla enää Neuvostoliitto oli merkittävä os- 
taja, ja senkin odotettiin lopettavan isommat 
ostot lähitulevaisuudessa.*** 

SDP:n profiilinnosto tuli esiin Sorsan 
vappupuheessa. Hän halusi ottaa työmarkki- 
noiden pelisääntöasiat eli työehtosopimus- 
lain sanktioiden koventamiskysymykset 
hallituksen käsittelyyn, koska komiteatyö ei 
näyttänyt aikaansaavan tuloksia. Valtakun- 
nansovittelija Teuvo Kallion johtamalle ko- 
mitealle oli annettu aikaa syyskuun loppuun, 
mutta Sorsasta tupo-neuvottelujen takia 

asiaa ei voinut jättää niin myöhäiseen ajan- 
kohtaan. Keskustapuolueen puheenjohtaja, 
SMP:n puheenjohtaja ja RKP:n Christoffer 
Taxell taas ilmoittivat tämän johdosta yh- 
teisessä kirjeessään SDP:lle, että työmarkki- 
noiden pelisääntöjen kehittäminen oli ensi 
sijassa työmarkkinajärjestöjen välinen asia. 
Hallituskumppaneiden vetoomus ei kuiten- 
kaan Sorsaa pysäyttänyt, vaan hän totesi, että 
oli pääministerin päätösvallassa, mitä asioita 
hallituksen neuvotteluihin tuotaisiin. 97 

Sorsalla oli SAK:n takia kovat paineet 
puuttua asiaan, sillä SAK:ssa katsottiin, että 
sille oli jäänyt pääministerin lupaamien lait- 
tomien lakkosakkojen korotuksen takia kana 
kynittäväksi niin Sorsan kuin työnantajapuo- 
len kanssa.548 Keskustapuolueessa taas kat- 
sottiin, että lakkosakkojen korottaminen oli 
ollut selvä vastapaino työsuhdeturvan paran- 
tamiselle. Väyrynen totesi työvaliokunnassa, 
että Sorsa oli silti luvannut vielä hyvitystä 
työntekijäpuolelle, ”vaikka asiat jo aiemmin 
olivat tasapainossa” ja nyt Sorsa vain pilasi 
puheillaan komitean työn onnistumisen.$* 
Budjettierimielisyydet saatiin silti hoidettua 
SDP:n kanssa keväällä hyvin, vaikka tilan- 
ne oli näyttänyt vaikealta. ”Tilanne on nyt 
sellainen, että meidän pitää varoa sitä, että 
näytämme liian tyytyväisiltä tämän ratkaisun 
johdosta” sanoi Väyrynen. Pekkalastakaan 
puolueelle ei tullut poliittista tappiota sosiaa- 
lipoliittisista ratkaisuista, mutta hän varoitti, 
että jatkossa ei enää olisi varaa suuriin sosiaa- 
lisiin uudistuksiin. 

Hallitustyötä rasitti myös SMP:n käytös. 
Keskustapuolue ja SDP olivat molemmat 


tympääntyneitä työvoimaministeri Urpo 
Leppäsen ajamaan epärealistiseen työllistä- 
mismalliin eli niin sanottuun Rinteen mal- 
liin. Kokoomus teki eduskunnassa työvoima- 
ministeriä koskevan epäluottamusesityksen, 
jossa Leppästä syytettiin epäonnistumises- 
ta työvoimahallinnon johtamisessa sekä 
säännösten ja määräysten sivuuttamisesta. 
Äänestyksessä koko hallitusrintama pysyi 
kuitenkin koossa, ja epäluottamuslause kaa- 
tui. Keskustapuolueen eduskuntaryhmäs- 
sä tilanne ärsytti. Leppästä oli tuettu, jotta 
hallitus pysyi kasassa, mutta Rinteen mallia 
pidettiin onnettomana. Linna valitti, että 
luottamuslause tarkoitti tukea ”työllisyys- 
politiikan nimissä harjoitetulle humpuukil- 
le”. SMP vei eduskunnassa Kansaneläkelai- 
toksen vuosikertomuksen yhteydessä myös 
kaksi ponttaan äänestykseen, ja sai ne kaiken 
lisäksi läpi opposition tuella useiden poissa- 
olojen takia. Sorsa otti SMP:n tapahtuneen 
takia puhutteluun. Hän järjesti hallitusryh- 
mien yhteisen neuvottelun, jossa hän varoitti, 
että tämä oli eräänlainen viimeinen varoitus 
SMP:lle, ja muistutti samalla SKDL:n kohta- 
losta - SKDL lensi hallituksesta ulos vuonna 
1982 äänestettyään budjetin asemäärärahoja 
vastaan.%3 

Keskustapuolueessa katsottiin, että 
Sorsan tuli ratkaista SMP:n kohtalo hallituk- 
sen enemmistön eikä SMP:n ehdoin, vaikka 
nykyistä pohjaa pidettiinkin vielä toimivana. 
Puolueessa varauduttiin silti SMP:n lähtöön- 
kin. Tällöin hallitusta oli keskustapuolueen 
eduskuntaryhmän työvaliokunnan mieles- 
tä täydennettävä ammattiministereillä.$54 

Väyrynen puolestaan totesi julkisuudessa, 
että SMP:n mahdollisen lähdön tapahtuessa 
olisi ensisijaisesti selvitettävä hallitusmahdol- 
lisuutta, jonka takana olisi kaksi kolmasosaa 
eduskunnasta - mainitsematta kuitenkaan 
nimenomaan kokoomuksen mukaan otta- 
mista. Muutama päivä tästä Suomenmaassa 
toistettiin, että keskustapuolueen eduskunta- 
ryhmälle riittäisi pelkkä hallituksen täyden- 
nys.” Kysymystä ei tarvinnut ratkaista, sillä 
SMP pysyi hallituksessa. Samalla se tarkoitti 
sitä, että SMP aiheutti puolueelle jatkossakin 
harmaita hiuksia. 

Tympääntymisestä huolimatta keskus- 
tapuolueen oli siedettävä SMP:tä hallituk- 
sessa. Puolue oli kuitenkin saanut SMP:ltä 
tukea kotihoidontuessa, kunnallistaloudessa, 
yritysverotuksessa ja pääkaupunkiseudun 
asioissa. Sitä paitsi SDP:kin oli nyt kylläs- 
tynyt SMP:hen, ja sen lähtö tarkoittaisi vain 
SDP:n asemien vahvistumista.** SDP:ssä 
alettiinkin pohtia kesäkuussa vaihtoehtoja 
hallituskokoonpanolle. Entinen varapuheen- 
johtaja Veikko Helle kehotti miettimään, 
oliko SDP:n ja kokoomuksen ”hallitusyh- 
teistyön tiellä olleita esteitä enää olemassa”. 
Kääriäinen nosti Helteen puheenvuoron 
esiin työvaliokunnassa toteamalla, että siitä 
oli käyty ”merkittävää keskustelua, jossa on 
tullut ilmi kokoomuksen ja sosiaalidemo- 
kraattien vastakkainasettelu ja on suuri vaa- 
ra, että siitä voi tulla lähiaikoina hallitseva 
keskustelunaihe”. Keskustelu saattoi siis po- 
larisoitua SDP:n ja kokoomuksen ympärille. 
Kääriäinen arvioi SDP:ssä olevan todellista 
muutoksenhalua uudenlaiseen hallituspoh- 

jaan. Näytti siltä, että SDP:ssä oli tarkkaan 
mietitty valtapoliittista asetelmaa, ja siellä 
saatettiin jopa olla sitä mieltä, että SDP:n 
ja kokoomuksen pohja voisi olla todellinen 
vaihtoehto.” Myös Suomenmaan päätoi- 
mittaja Kontro arvioi, että grand old man 
Helteen näkemykset kuvastivat SDP:ssä laa- 
jemminkin ilmenevää uudelleenarviointia ja 
yhteistyöhakuisuutta kokoomuksen kanssa 
ilman keskustaa. 

Väyrynen taas ei ollut erityisen huolis- 
saan. Hän totesi työvaliokunnassa, että ”ko- 
koomuksen ja sosiaalidemokraattien hallitus 
on oleellisesti epätodennäköisempi vaihto- 
ehto kuin toisaalta ei-sosialistinen hallitus 
ja toisaalta kokoomuksen, sosiaalidemo- 
kraattien ja keskustapuolueen hallitus. Mi- 
käli kokoomuksen ja sosiaalidemokraattien 
hallitus nousee pystyyn, me olemme pahasti 
tunaroineet. Mielestäni homman pitäisi nyt 
sujua” Sen sijaan Väyrynen oli nyt huolis- 
saan siitä, että keskustapuolueen oma kenttä 
alkoi olla hermostunut SMP:n toimintaan. 
SMP oli hallituksen kasassa pysymisen kan- 
nalta kriittinen tekijä. Kääriäinen painottikin 
Väyryseen yhtyen, että keskustapuolueelle 
oli elintärkeää pitää koossa kolme keskustan 
puoluetta, ja hän kehotti ministeriryhmää 
kärsivällisyyteen SMP:n suuntaan. Halli- 
tuksen hajoaminen SMP:n takia olisi saatta- 
nut avata tien yllättäen Helteen kaavailemaan 
hallituskoalitioon. 

SDP:n hallituskuvioiden uudelleenpohti- 
miseen vaikutti mitä ilmeisemmin myös se, 
että vasemmiston kannatus oli laskussa. Hel- 


singin Sanomien pääkirjoituksessa muistu- 

tettiin, että vasemmiston kokonaiskannatus 
oli pudonnut jopa lähelle yhden kolmasosan 
määräenemmistörajaa eduskuntapaikoissa 
laskettuna. Lisäksi Vihreän liikkeen ja SMP:n 
kannatusasemat loivat epävarmuutta voima- 
suhdeasetelmiin, sillä ei ollut varmuutta, 
kumpaan suuntaan nämä kallistuisivat. Myös 
näiden kannatuslukemat saattoivat yllättää 
seuraavissa eduskuntavaaleissa.**" 
Nähtävästi Kääriäinen pyrkikin mini- 
moimaan SDP:n ja kokoomuksen lähenty- 
misriskiä, kun hän totesi syyskuussa, että 
oikeistolinjalla Suomen hallitukseen ei as- 
tuttaisi mistään ovesta sisään, mikä nostatti 
ärtymystä kokoomuksen lisäksi myös omas- 
sa puolueessa.*s* Keskustapuolueen intres- 
seissä olikin korostaa, että oikeistolaistunut 
kokoomus ei nousisi hallitukseen, sillä siten 
hillittiin SDP:n epäilyjä keskustapuolueen ja 
kokoomuksen yhteistyöhalukkuudesta. Leh- 
dissä oli kesällä uutisoitu näyttävästi, että ko- 
koomuksen kenttäväki kannatti liittoutumis- 


ta keskustapuolueen kanssa.*% 


Lisäksi käsitys 
kokoomuksen oikeistolaisuudesta piti samal- 
la yllä SDP:n kenttäväen karsastavaa asennet- 
ta yhteistyöhön kokoomuksen kanssa. Käy- 
tännössä SDP:n ja kokoomuksen ohjelmissa 
ei enää kuitenkaan katsottu olevan mitään 
suuria eroja. Helsingin Sanomien pääkirjoi- 
tuksessa todettiin: ”Puolueen ohjelmallinen 
keskusteluasiakirja ”Kokoomuslainen Suo- 
mi 2000' on perusviritykseltään koko lailla 
samalla aaltopituudella kuin Sdp:n keskus- 
teluasiakirja uudesta periaateohjelmasta?”*ss 
Yhteistyölle ei täten ollut periaatteellisiakaan 
esteitä — vaikkakin ehkä henkisiä. 


SDP:ssä ilmenneet puheet yhteistyös- 
tä kokoomuksen kanssa sekä vuoden 1984 
kunnallisvaalien jälkeen tapahtunut yh- 
teistyö kunnallispolitiikassa konkretisoi- 
vat SDP:n ja kokoomuksen lähentymisen 
ja uhkan hallitusyhteistyöstä. Kääriäinen 
huomauttikin, että SDP:n ja kokoomuksen 
liittoilu kunnallispolitiikassa, joka oli aiem- 
min tuttua Etelä-Suomen kaupungeista, oli 
levinnyt myös moniin maalaiskuntiin.$4 
Ylipäätään puoluekenttä oli SKDL:n vai- 
keuksien takia voimakkaassa murroksessa 
siten, että sen arvioitiin suosivan SDP:n ja 
kokoomuksen kasvua ja siten puoluekentän 
polarisoitumista näihin kahteen. Väyrynen 
arvioi marraskuussa: ”Lähtökohta on se, että 
kun kommunistit hajoavat kahdeksi omaksi 
ryhmittymäksi, on tämän jälkeen 10 paik- 
kaa jaossa. Ellei keskustaryhmittymä kykene 
laajaan vaaliliittoyhteistyöhön, kokoomus ja 
sosiaalidemokraatit hyötyvät tilanteesta?”* 

Keskustapuolueen johto ei jäänyt muuttu- 
neessa tilanteessa toimettomaksi. Väyrynen 
kertoi työvaliokunnassa käyneensä puolue- 
sihteerin kanssa neuvotteluja SKL:n, RKP:n 
ja liberaalien kanssa laajasta yhteistyösuun- 
nitelmasta. Väyrynen totesi monivaiheisten 
neuvottelujen johtaneen kahteen erilliseen 
suunnitelmaan. Toisessa niistä SKL:n, RKP:n, 
LKP:n ja keskustapuolueen puheenjohtajat 
ja puoluesihteerit suosittelivat puolueilleen 
hyväksyttäväksi, että seuraavissa eduskun- 
tavaaleissa pyrittäisiin mahdollisimman laa- 
jaan vaaliliittoyhteistyöhön näiden kesken. 
Vaaliliittoneuvottelut toteutettaisiin vaali- 


piireittäin tavoitellen kussakin vaalipiirissä 

sellaista yhteistyötä, että suhteellisuus to- 
teutuisi mahdollisimman hyvin. Väyrynen 
perusteli suunnitelmaa sillä, että poliittinen 
keskusta, joka muodostui useista eri puo- 
lueista, ei vallitsevassa vaalijärjestelmässä 
saisi eduskuntavaaleissa sellaista edustusta, 
joka sille suhteellisuuden perusteella kuuluisi. 
Hallituksessa oli keskusteltu vaalilakimuu- 
toksesta siten, että suhteellisuus toteutuisi 
paremmin. Väyrysestä näytti kuitenkin sel- 
vältä, ettei lakimuutos toteutuisi ainakaan 
ennen seuraavia vaaleja. Siksi keskustan tuli 
käyttää hyväkseen vallitsevan vaalilainsää- 
dännön sallimat yhteistyömahdollisuudet, 
jotta äänestäjien tahto heijastuisi ”oikeuden- 
mukaisella tavalla päätöksentekoon”. Lisäk- 
si Väyrynen kertoi työvaliokunnassa, että 
SKL tulisi mukaan Kevan toimintaan, ja sen 
puitteissa kyseiset puolueet neuvottelisivat 
eduskuntavaalien jälkeisestä hallitusyhteis- 
työstä 356 

Yhteistyösuunnitelman toinen osa liit- 
tyi LKP:n eroon keskustapuolueesta. Kes- 
kustapuolueen, LKP:n ja SKL:n kesken oli 
luonnosteltu yhteistyöpaperi, jonka mukaan 
keskustapuolueen ja LKP:n puheenjohtajat 
ja puoluesihteerit suosittelivat omilleen yh- 
teistyösopimuksen muuttamista siten, ettei 
LKP olisi enää keskustapuolueen jäsenjär- 
jestö ja LKP saisi siten takaisin täydet puo- 
lueoikeudet. Väyrynen korosti, että suunni- 
telmien takana oli raaka vaalimatematiikka, 
joka toimi suurten puolueiden eduksi. Hän 
sanoi suunnitelmilla päästävän siihen, että 
keskustaryhmittymä oli suurempi kuin ko- 
koomus ja suurin piirtein yhtä suuri kuin 

SDP. Väyrysestä LKP:lle oli ollut iso kolaus, 
kun se ei ollut saanut edellisvaaleissa edus- 
tajiaan televisioon ja radioon — koska LKP 
kuului keskustapuolueen kiintiöön. Nyt oli 
kaavailtu, että näiden yhteiset valtuustoryh- 
mät säilyisivät kunnissa, ja eduskuntaryh- 
män kohdalla päätöksen tekisi ryhmä itse. 
Taloudellisesti taas keskustapuolue takaisi 
eduskuntavaalien jälkeen LKP:lle kahden 
kansanedustajan tuen.*97 

Lisäksi keskustapuolueen, LKP:n ja SKL:n 
kaavailuihin sisältyi tiiviimpikin yhteistyö. 
Suunnitelmaan kuului, että ”ne yhteisellä voi- 
mallaan vaikuttavat hallitusvallan käyttöön 
eli vaaliliittopolitiikka ja hallituspolitiikka 
muodostavat kokonaisuuden”. Ennen vaa- 
leja oli pyrittävä asetelmaan, että keskustan 
ryhmät muodostavat todellisen vaihtoehdon 
sosiaalidemokraateille, ettei tilanne kaksi- 
napaistuisi SDP:n ja kokoomuksen välisek- 
si. Keskustapuolueen johto katsoi, että ky- 
seessä oli ”nyt äärimmäisen elintärkeä asia 
meidän kannaltamme”. Heikkona puolena 
ja hienoisena riskinä suunnitelmassa oli, että 
kristilliset olivat hyvin sekalainen seurakun- 
ta, ja toimittajat todennäköisesti tarttuisivat 
tähän yrittäen rikkoa yhteistyöviritykset 
vaalikeskusteluissa. Kääriäinen painottikin, 
että hankkeen vahvuus nousi vaalimatema- 
tiikasta, ja muistutti samalla, että asialla olisi 
voimakas vaikutus myös hallituspolitiikkaan. 
Hän sanoi SKL:ssa tiedettävän, että keskusta- 
puolueen kentällä suhtauduttiin heihin kiel- 
teisemmin kuin eduskuntavaalien aikaan, 
mutta 6-7 vaalipiirissä asia oli kuitenkin 
selvä. Vähintään seitsemässä vaalipiirissä 

tarvittiin vaaliliitto SKL:n kanssa, jotta SKL 
ja SMP eivät solmisi useampia vaaliliittoja 
ja hämärtäisi siten koko kaavailtua kuviota. 
Väyrynen vielä lisäsi, että alkuun suunni- 
teltiin kaikki vaalipiirit kattavaa vaaliliittoa, 
mutta nyt haettiin realistisesti vain mahdol- 
lisimman kattavaa vaaliliittoasetelmaa.$* 

Väänänen ilmoitti olevansa hieman häm- 
mästynyt hankkeesta ja kysyi, onko keskus- 
tapuolueen syytä kasvattaa kristillisten ja 
SMP:n voimaa, kun näiden kannatus oli vä- 
hentymässä. Häntä ei selvästikään ollut in- 
formoitu etukäteen — toisin kuin nähtävästi 
muita, jotka olivat valmiita idean hyväksy- 
miseen. Väänäsestä kaavailtu suurkeskusta 
oli toki näyttävä, mutta sen laadusta hän ei 
ollut vakuuttunut, sillä siinä oli ”hätäratkai- 
sun makua”. Väyrysestä epäilyille ei ollut sijaa, 
sillä kyse oli kylmästä vaalimatematiikasta ja 
toisaalta keskustapuolueen edusta. Pihlaja- 
mäki yhtyi toteamalla, että Vaasan läänissä 
puolue oli saanut kuudennen paikan kris- 
tillisten avulla ja hiljaiseen maalaisäänestä- 
jään asetelma tehoaisi. Väyrynen vakuutti- 
kin, että viimeisten kuukausien aikana oli 
tehty lukuisia laskelmia eri vaihtoehdoilla, 
ja laskelmat osoittivat vaaliliitot edullisiksi. 
Myös Hokkanen kannatti ideaa ja muistutti, 
että ”nyt tapahtuu kommunistien hajotessa 
suurin poliittinen muutos sotien jälkeen ja 
nyt on olemassa suuri tilaisuus. Politiikassa 
pitää olla joskus rohkea?” 59 

Toropaisesta SKL oli kiusallinen yhteis- 
työkumppani, mutta hän katsoi toisaalta 
vaalimatematiikan puhuvan painavasti suun- 
nitelman puolesta, sillä jos keskustavoimien 


kokoamiseen ei ryhdyttäisi, keskustapuolue 
olisi pian kokoomuksen apupuolue. Juhan- 
talosta vaalimatematiikka oli puhdasta realis- 
mia, ja siksi hän oli valmis hankkeen taakse, 
vaikka hälytyskellot soittivatkin kristillisten 
osalta. Lallukasta (LKP) asia piti laittaa sel- 
keästi SDP:n syyksi, koska se oli vastustanut 
vaalilainsäädännön uudistamista. Nyt oli 
pakko tehdä tämä suuroperaatio. Hanke 
nostattaisi liberaalien parissa runsaasti kes- 
kustelua, ”mutta me tuemme tätä”. Pitkän 
keskustelun jälkeen työvaliokunta päättikin 
antaa puoluejohdolle valtuudet viedä han- 
ketta eteenpäin. Kokouksesta poissa olleille, 
kuten Kuuskoski-Vikatmaalle, ei sananvaltaa 
enää jäänyt, sillä asia julkistettiin heti samana 
päivänä. 

Julkisuuteen annettiin tiedote keskusta- 
puolueen, LKP:n, RKP:n ja SKL:n pyrki- 
myksestä mahdollisimman laajaan vaali- 
liittoyhteistyöhön vuoden 1987 vaaleissa. 
Tiedotteessa korostettiin: ”Kun keskusta 
koostuu useasta puolueesta, se ei nykyisen 
vaalijärjestelmän mukaisesti saa valtiollisissa 
vaaleissa sitä edustusta, joka sille suhteelli- 
suuden perusteella kuuluu” Lisäksi SKL:n 
ilmoitettiin tulevan mukaan Keskustan val- 
tuuskuntaan, joka olisi samalla se foorumi, 
jossa kyseiset puolueet neuvottelisivat vaa- 
lien jälkeisestä yhteistyöstä. Seuraavana päi- 
vänä julkaistiin puolestaan tiedote siitä, että 
keskustapuolueen ja LKP:n puheenjohtajat 
ja puoluesihteerit suosittelivat yhteistyön 
muokkaamista siten, ettei LKP olisi enää 
keskustapuolueen jäsenjärjestö, sekä näiden 
suositus hallitusyhteistyöstä: keskustapuolue, 

LKP ja SKL neuvottelevat yhdessä eduskun- 
tavaalien jälkeen osallistumisestaan hallituk- 
seen kunkin puolueen parlamentaarisella 
voimalla. Tämä tarkoitti sitä, että jos ”jokin 
puolueista ei saisi parlamentaarisen voiman- 
sa vähäisyyden vuoksi edustajaansa hallituk- 
seen, se olisi muilta osin mukana hallitusyh- 
teistyössä? $”" 

Puoluejohdon kaavailemat yhteistyö- 
kuviot menivät läpi, koska niiden takana 
nähtiin väistämätön vaalimatematiikka. 
Puolueen nuoret ja Helsingin piiri pitivät 
kuitenkin kristillisten mukaantuloa rasittee- 
na puolueen julkikuvalle, erityisesti Etelä- 
Suomessa. SKL ei ollut nuorista osoittanut 
olevansa keskustalainen vaan vanhoillinen 
moraalikonservatiivinen puolue.” Nuoret 
veivät kysymyksen yhteistyöstä SKL:n kans- 
sa koeäänestykseen puoluevaltuuskunnassa, 
mutta puoluejohto sai taakseen selvän tuen 
äänin 81-9. Lisäksi puoluevaltuuskunnassa 
päästiin sopuun puoluetta rasittaneesta maa- 
talouskiistasta: suurtuotantoa tuli leikata va- 
paaehtoisin sopimuksin.” Kääriäinen pitikin 
lähes ihmeenä, että käydyn väännön jälkeen 
kanta kyettiin hyväksymään yksimielisesti, 
ja hän vaati muun puoluejohdon tukemana 
työvaliokunnassa, että maatalouskiistoista 
tuli vaalien lähestyessä päästä eroon, ”muu- 
ten puolueen kehitys yleispuolueena alkaa jo 
vaarantua”. Samaan aikaan kun keskusta- 
puolueen, SDP:n ja kokoomuksen kolmio- 
draama kiihtyi, kuvioon liittyneet poliittiset 
kysymykset, kuten suhtautuminen historial- 
liseen kompromissiin, maatalouspolitiikkaan 
ja vaaliliittoihin, kiristivätkin tunnelmia pait- 

si hallituspuolueiden välillä myös puolueiden 
sisällä. Väyrynen otti kiristyvän poliittisen 
tilanteen vuoksi yhteyttä myös presidenttiin. 


Väyrysen kirje Koivistolle 


Väyrysen muistelmien mukaan SDP:n ha- 
lua vaihtaa keskustapuolue kokoomukseen 
nostatti nimenomaan se, että ”keskustasta 
oli kasvanut heille tasavertainen kumppani”; 
eikä presidenttipuolueen asema antanut sen 
kaipaamaa ylivalta-asemaa. Kokoomuksen 
odotettiin olevan helpompi yhteistyökump- 
pani. Väyrysestä nimenomaan vuoden 1985 
budjettiriihen väännöt, erityisesti verorat- 
kaisut, vaikuttivat siihen, että SDP halusi 
punamullasta eroon.5 SDP:n puoluetoimi- 
kunnan keskustelupöytäkirjoista on todella 
havaittavissa, että budjettikäsittely ja ennen 
kaikkea Väyrysen käytös ja toimenpiteet nos- 
tattivat SDP:ssä karvoja pystyyn. Väyrynen 
oli lähettänyt Sorsalle kirjeen, joka koettiin 
puoluetoimikunnassa ikään kuin yritykseksi 
nostaa SDP seinälle. Puoluesihteeri Liikanen 
katsoi neuvottelujen lähteneen asiallisesti 
käyntiin Pekkalan kanssa, mutta heti Väyry- 
sen ilmaantuessa paikalle ilmapiiri oli muut- 
tunut ”huomattavan myrkylliseksi”. Väyry- 
nen oli Liikasen mukaan käyttäytynyt ”alusta 
saakka erittäin inhottavasti. Hän alkoi ostaa, 
vaihtaa ja myydä. Hänellä oli kaikenlaisia 
huomautuksia?”%7* Neuvotteluissa mukana 
olleen valtiovarainministeri Pekkalan käsitys 
taas oli aivan erilainen. 

Pekkala totesi työvaliokunnassa, että yri- 
tysveroratkaisu oli hyvä: ”Yritysten varalli- 

suusverotuksen alarajaa nostetaan 800 000 
markkaan, jolloin arviolta vain 13 000 joutuu 
maksamaan varallisuusveroa, sekä maata- 
lous että pienet omaisuudet vapautuvat va- 
rallisuusverosta” Kaiken kaikkiaan budjet- 
tiriihen henki oli hänestä ollut hyvä, vaikka 
SDP:n sisällä olikin ollut omat kiemuransa. 
Budjetista neuvotellut hallituspuolueiden 
edustajien niin sanottu kuuden kopla (Pek- 
kala, Lindblom, Taxell, Vennamo, Yläjärvi 
ja Ahde) oli jo hyväksynyt budjettiratkaisun, 
mutta SDP:n samana yönä myöhemmin ko- 
koontunut puoluetoimikunta oli riitauttanut 
sovun - tästä Väyrynen oli lähettänyt Sorsal- 
le kirjeen vaatien pitämään kiinni sovitusta 
tai keskustapuolue, RKP ja SMP esittäisivät 
myös omia muutosehdotuksiaan. Pekkalan 
mukaan Sorsa oli puolustanut SDP:n puo- 
luetoimikunnassa ratkaisua, mutta ”Liika- 
nen oli kävellyt Sorsan ja muiden ministe- 
reiden yli. Siellä oli ollut kova riita Liikasen 
ja Ahteen välillä? Silti lopullinen ratkaisu oli 
Pekkalasta oikeastaan parempi, koska sen 
jälkeen kenellekään ei jäänyt hiertämään 
mitään. Myös Väyrynen yhtyi, että budjetti- 
ratkaisu oli hyvä erityisesti yritysverouudis- 
tuksen ansiosta.” 

Sosiaali- ja terveysministeri Kuuskoski- 
Vikatmaa oli myös suhteellisen tyytyväi- 
nen. Hänen ministeritontilleen kuulunees- 
ta nuorten hammashuollosta oli syntynyt 
budjettiriihen loppuvaiheessa kiista Sorsan 
ja Väyrysen välille. Keskustapuolueen mi- 
nisteriryhmässä oli sovittu, että nuorten 
hammashoidosta pidetään kiinni, mutta 
puoluetta edustanut Yläjärvi oli silti taipu- 


nut selittäen, etteivät vallitsevat voimasuhteet 
riittäneet asian ratkaisuun. Väyrynen ei ollut 
tyytynyt tähän vaan oli yhteydessä Sorsaan ja 
ilmoitti, että budjettisopua ei syntyisi, ellei 
nuorten hammashuollosta päästäisi sopuun. 
Sorsa taipui pakon edessä, ja järjestelmälli- 
nen nuorten hammashuolto pääsi käyntiin, 
mutta Väyrynen sai maksaa siitä kalliisti. 
Kuuskoski-Vikatmaa sai runsaasti myön- 
teistä julkisuutta uudistuksesta, mutta Väy- 
rystä sen sijaan ”moitittiin entistä enemmän 
sopimusten rikkojaksi ja mahdottomaksi 
yhteistyökumppaniksi”;, kuten Väyrynen on 
itse todennut. 

Vielä kesäkuussa Väyrynen oli pitänyt 
kokoomuksen ja SDP:n hallitusta oleellises- 
ti epätodennäköisempänä vaihtoehtona kuin 
keskustapuolueen ja kokoomuksen hallitusta 
tai niin sanottua kolmen suuren hallitusta 
(keskustapuolue, SDP ja kokoomus), kun 
asia oli noussut esiin Helteen puheenvuo- 
ron takia. Syksyn budjettivääntöjen ja eri- 
tyisesti Sorsan lokakuun alun hallitusovien 
lonksuttelun jälkeen Väyrynenkin todella 
huolestui mahdollisuudesta, että kokoomus 
ja SDP löytäisivät toisensa, ja hän ilmaisi 
huolensa myös tasavallan presidentille. Väy- 
rynen totesi ensin puheessaan valtioneuvos- 
ton itsenäisyyspäivän juhlalounaalla, jossa 
presidenttipari oli läsnä, että punamultayh- 
teistyön tulokset olivat olleet todella ansiok- 
kaita ja yhteistyötä tuli jatkaa. Hän kirjoitti 
asiasta myös suoraan presidentille, mitä voi 
pitää varsin yllättävänä, joskin ymmärret- 
tävänä siitä näkökulmasta, että presidentti 
oli yhä ratkaisevassa asemassa hallituksia 

muodostettaessa — vaikka Koivisto olikin 
halunnut välttää sekaantumista puolueiden 
välisiin hallitusneuvotteluihin. 

Väyrynen totesi kirjeestään, että se oli ta- 
vallaan jatkoa hänen lounaspuheelleen. Hän 
kertoi kirjeessä tietävänsä, vaikka hänellä ei 
ollut suoranaisia todisteita, että SDP:n ja ko- 
koomuksen välillä oli käyty viime aikoina 
johtavalla tasolla neuvotteluja koskien muun 
muassa vaalien jälkeistä hallitusyhteistyötä. 
Väyrynen ei uskaltanut esittää arviota Sorsan 
roolista, mutta hän viittasi Sorsan haastatte- 
luun Turun Sanomissa, jossa tämä oli väläy- 
tellyt keskustan korvaamista hallituksessa 
kokoomuksella. Tieto oli kauhistuttanut 
Väyrystä, ei kuitenkaan siksi, että hän olisi 
pelännyt puolueensa takia, sillä kokoomuk- 
sen ja SDP:n yhteistyö saattaisi antaa”mah- 
dollisuuden tasokorotukseen kannatuslu- 
vuissa. Sen sijaan tuollaiset kaavailut ovat 
maan etua ajatellen vaarallisia. SDP:n yritys 
nujertaa kovin kilpakumppaninsa käyttäen 
oikeistoa käsikassarana synnyttäisi repivän 
taistelun, joka olisi varmasti maalle vahin- 
goksi”%" 

Väyrynen jatkoi heti perään, että toki ko- 
koomuksen oli joskus tulevaisuudessa pääs- 
tävä hallitukseen. Hän neuvoi: ”Parhaimmin 
tämä kävisi päinsä laajentamalla nykyistä 
hallituspohjaa oikealle päin” Sorsa oli kui- 
tenkin torjunut tällaisen vaihtoehdon Turun 
Sanomien haastattelussa toteamalla, että SDP 
olisi tässä seurassa vain takuumiehenä. Väy- 
rynen ihmetteli tätä Koivistolle: ”Kuinka 
niin takuumiehenä? Minkä takuumiehenä? 
Fikö SDP olekaan sitä mieltä, että kunkin 

puolueen tulee olla hallituksessa edustettu- 
na omalla parlamentaarisella voimallaan?”$* 
Sorsan kommentti olikin mielenkiintoinen, 
sillä ajan poliittisessa terminologiassa ta- 
kuumies viittasi ulkopolitiikkaan ja siihen, 
ettei kokoomus olisi Neuvostoliiton silmissä 
vieläkään itsestään selvästi hallituskelpoinen. 
Sorsan arvio olikin ulkopoliittisessa mieles- 
sä kova näpäytys keskustapuolueen johdolle, 
sillä Sorsa antoi ymmärtää, ettei keskusta- 
puolue olisi yksin riittävä takuumies kokoo- 
muksen hallitukseen vetämiseksi toisin kuin 
SDP - vaikka keskustapuolue olikin Kekko- 
sen puolue ja sillä oli vakiintuneet suhteet 
NKP:n. 

Väyrynen kysyikin ilmeisen närkäs- 
tyneenä takaisin: eikö SDP katsonutkaan, 
että jokaisen puolueen tuli olla edustettuna 
hallituksessa omalla parlamentaarisella voi- 
mallaan, kuten se oli edellisissä hallitusneu- 
votteluissa vaatinut. Toisena vaihtoehtona 
kokoomuksen hallitukseen nousulle Väyry- 
nen esitti kirjeessä sitä, että kokoomus olisi 
hallituksessa vain joko ”keskustan tai vain 
SDP:n kanssa. Tähän ratkaisuun voitaisiin 
päätyä siinä tilanteessa, että joko keskusta- 
puolue tai SDP olisi jostakin syystä levon ja/ 
tai oppositiokauden tarpeessa” mutta aina- 
kaan keskustan osalta tällaista ei ollut näh- 
tävissä. Tämän jälkeen Väyrynen toisti uu- 
delleen, että jos keskusta tai SDP tahallisesti 
rikkoo yhteistyön ja pelaa kokoomus-kortilla 
toista vastaan, tulisi raju taistelu, joka saat- 
taisi vakavasti vahingoittaa maan kansallisia 
etuja. Hän myös todisteli, että jos keskustan 
aikoma vaaliyhteistyö sujuisi suunnitellusti, 

oikeiston eduskuntapaikkojen lisäys jäisi 
vähäiseksi. Väyrynen vakuuttikin, että kes- 
kustapuolue pitää yhteistyötä SDP:n kans- 
sa ”Suomen kannalta hyvin arvokkaana ja 
omalta kannaltaan katsoen edullisena. Tämä 
yhteistyö on ollut, on ja tulee olemaan meil- 
le ensisijainen vaihtoehto, johon vilpittömin 
mielin pyrimme. Näin on myös seuraavien 
eduskuntavaalien jälkeen” Lopuksi hän vie- 
lä sanoi ymmärtävänsä, että SDP:ssä herätti 
usein ärtymystä keskustapuolueen vahva ase- 
ma aivan kuten keskustapuolueessa SDP:n 
vahva asema. Tämä oli kuitenkin otettava 
väistämättömänä realiteettina. ”Meidän on 
siedettävä toisiamme ja oltava yhteistyössä 
toistemme kanssa Suomen edun, mutta myös 
oman etumme vuoksi.”*% 

Väyrynen ei täsmentänyt, mikä tai mitkä 
asiat muodostivat sen kansallisen edun, min- 
kä vuoksi SDP:n ja keskustapuolueen tulisi 
olla yhdessä hallitusyhteistyössä. Sisäpoliitti- 
sesti tällaiselle ei ole nähtävissä erityisiä syitä 
1980-luvun puolivälissä, joten hän näyttäisi 
viitanneen peitellysti Neuvostoliiton asen- 
teeseen. Koivisto taas ei ikinä reagoinut Väy- 
rysen kirjeeseen, mistä Väyrynen veti hyvin 
suorasukaisen ja yksioikoisen johtopäätök- 
sen. Hän piti sitä merkkinä siitä, että Koivisto 
oli tietoinen SDP:n ja kokoomuksen yhteis- 
työkuvioista ja jopa ”jotenkin mukana tässä 
ajatuksessa”. Väyrysen mukaan Koivisto oli 
aina tähän asti ottanut puheeksi hänen vä- 
hemmänkin tärkeät kirjalliset viestinsä, mut- 
ta nyt vallitsi pelkkä hiljaisuus.” Väyrynen 
edellytti siis Koivistolta eräänlaista vahvistus- 
ta sille, että kokoomuksen ja SDP:n hallitus 


ei olisi mahdollinen ilman keskustapuoluetta 
tai että SDP piti kiinni hallitusyhteistyöstä 
keskustapuolueen kanssa. Tasavallan presi- 
dentin näkökulmasta tarkasteltuna olisi kui- 
tenkin ollut varsin erikoista, jos tämä olisi 
ikään kuin vastannut SDP:n puolesta, että 
tietyt hallitusyhteistyökuviot olivat poissul- 
jettuja tulevista hallitusneuvotteluista — var- 
sinkin, kun se olisi antanut hallitusneuvotte- 
luissa keskustapuolueelle valttikortit käteen. 
Keskustapuolue olisi voinut pitää tiukasti 
kiinni hallitusohjelmavaatimuksistaan, jos 
tiedossa olisi ollut, että sitä tarvittiin halli- 
tukseen joka tapauksessa. 

Onkin vaikea ymmärtää sitä logiikkaa, 
miksi Väyrynen kirjoitti asiasta presidentille. 
Jos tarkoitus oli todella viitata kokoomuk- 
sen horjuvaan luottamukseen Neuvostoliiton 
silmissä, mihin voimakas kansallisen edun 
painottaminen viittaisi, oli Väyrysen asenne 
kovin holhoava presidenttiin nähden - siinä- 
kin tapauksessa, että Väyrysellä ei olisi ollut 
tietoa Koiviston hyvistä neuvostosuhteista. 
Väyrysen kirje olikin loukkaava presidentti- 
instituution näkökulmasta, sillä hän yritti 
neuvoa asioissa, jotka kuuluivat viime kä- 
dessä presidentin harkintaan. Lisäksi Väyry- 
nen antoi tavallaan ymmärtää, että hänellä 
oli yhtä hyvät, elleivät paremmatkin tiedot 
kuin presidentillä Neuvostoliiton asenteis- 
ta ja käsityksistä. Koiviston näkökulmasta 
tarkasteltuna ainut, mitä hän olisi periaat- 
teessa voinut vastata Väyrysen kirjeeseen, 
olisi ollut se, että tämän kirje oli saapunut 
tiedoksi. Nähtävästi Koivisto arvioi kuiten- 
kin senkin liialliseksi, sillä hän olisi tavallaan 

myöntänyt, että tällainen presidentin opasta- 
minen oli hyväksyttävää. Todettakoon sekin, 
että jos kirjeessä olisi ollut kyse puhtaasti 
maan sisäpolitiikasta, olisi se näyttänyt ko- 
vin erikoiselta uhittelulta. Jos jompikumpi, 
SDP tai keskustapuolue, pelaisi toista vastaan 
kokoomus-kortilla, syntyisi ”raju taistelu”. 
Sitä paitsi Väyrynen oli itsekin heilutellut 
kokoomus-korttia eli keskustapuolueen ja 
kokoomuksen hallitusta ilman SDP:tä yhtenä 


mahdollisena vaihtoehtona tarpeen vaatiessa. 


Sisäiset jännitteet puskevat esiin 


Työvaliokunnassa pidettiin joulukuun alus- 
sa 1985 selvänä, että SDP ja kokoomus oli- 
vat hakemassa yhteistyöasetelmia. Lisäksi 
poliittisen ilmapiirin todettiin muuttuneen 
keskustapuolueelle hankalaksi. Julkisuuteen 
oli noussut kysymys Tarveasunnoista ja 
keskustapuolueen yhteydestä niihin. Väyry- 
nen kertoi, että keskustapuolue tai sen hal- 
litsema säätiö eivät olleet saaneet penniä- 
kään kyseiseltä yhtiöltä. Kääriäisestä suhde 
Tarveasuntoihin oli täysin selvä, keskusta- 
puolueelle tai Maaseudun Säätiölle ei ollut 
tullut rahaa: ”Maaseudun Säätiön paperit on 
annettu lainaksi KRP:lle. Ne paperit kestä- 
vät vaikka minkälaisen syynin?” Sen sijaan 
Kääriäinen kiinnitti huomiota siihen, että 
nyt oli alkanut paljastua isompi kuvio, SDP 
ja kokoomuksen johto olivat käyneet jo pit- 
kän aikaa yhteistyöneuvotteluja. Kuuskoski- 
Vikatmaasta Turun Sanomien linjamuutos 
osoitti, että Kääriäisen sanoma ”suuri linja- 
muutos” oli tapahtumassa, ja asioita tuli nyt 

pohtia yhdessä. Väänänen piti myös selviönä, 
että SDP ja kokoomus suunnittelivat ”pitkän 
tähtäyksen ohjelmaa”. Lallukka piti puolueen 
viimeaikaista ryöpyttämistä suunniteltuna, 
sillä keskustan voimien kokoaminen koottiin 
selvästi uhkaksi.**5 

Juhantalo toivoi puolueen sisällä keskus- 
teltavan asioista nykyistä paremmin. Hän 
totesi: ”Hienot ideat on meillä tapana esittää 
räyhäkkäästi. Uskon, että isänmaan kohtalo 
on kuitenkin punamultayhteistyössä. Myös 
Pura kannatti Juhantalon ajatusta keskustelu- 
jen käymisestä ja ”töksäyttämisen lopettami- 
sesta”. Puoluejohdon kanssa napit vastakkain 
maatalousasioissa oleva Yläjärvi taas kritisoi, 
että oli yritetty keskustella, ”mutta siinä ei 
ole päästy kovin pitkälle, varsinkaan Paavon 
kanssa”. Hän ei halunnut toimia yhtä jyrkästi 
kuin Väyrynen. 

Puoluevaltuuskunnassa saavutettu yhteis- 
ymmärrys maataloudesta oli osoittautunut ly- 
hytikäiseksi. Väyrynen puolustautuikin, että 
oli puuttunut maatalouspolitiikkaan, koska 
kantoi vastuuta puolueesta, ja vetosi puolue- 
valtuuskunnan kantaan. Juhantalokin katsoi, 
että maataloutta pitäisi tarkastella puolueval- 
tuuskunnan päätöksen pohjalta. Yläjärvi tuli 
vastaan sanoen olevansa valmis toimimaan 
päätösten vaatimaan suuntaan. Varsinaiseen 
ongelmaan keskusteluissa ei kuitenkaan pääs- 
ty käsiksi eli keskusteluun puolueen todel- 
lisista tavoitteista — etenkin SDP:n suhteen. 
Väyrynen ohitti keskusteluvaatimukset totea- 
malla, että työvaliokunnan kokouksissa oli 
mahdollista keskustella kaikista niistä asioista, 
joita haluttiin nostaa esiin.**6 

Väyrysen työ ulkoministerinä ja siihen 
liittyvät runsaat kiireet ja matkat hankaloit- 
tivat epäilemättä puolueen politiikan koor- 
dinointia ja yhteisymmärryksen hakemista. 
Silti kyse ei selvästikään ollut vain siitä, vaan 
ettei Väyrysen koettu avaavan kunnolla po- 
liittisia tarkoitusperiään, jolloin luottamus 
puolin ja toisin näytti olevan varsin muo- 
dollisissa kantimissa — mikä saattoikin sopia 
Väyrysen asiapitoiseen tyyliin sekä tarkoitus- 
periin. Väyrynen sanoi vähän myöhemmin 
tiedossa olevan, että SDP ja kokoomus pitivät 
yhteyttä ja että nämä kaavailivat keskiryh- 
mien syrjäyttämistä pois hallituksen runko- 
paikalta. Hänestä oli todellinen vaara, että 
hallituspolitikkaan muodostuisi punamusta 
SDP:n ja kokoomuksen yhteistyöakseli, mut- 
ta hän ei suostunut nytkään paljastamasta 
omia preferenssejään SDP:n ja kokoomuksen 
välillä työvaliokunnalle. Hän ilmoitti tuke- 
vansa puoluesihteeri Kääriäisen kirjoitus- 
ta ”Punamullan puolustus” joka julkaistiin 
puolueen eri lehdissä. Siinä todettiin, ettei 
SDP:n ja keskustapuolueen tullut leikkiä ko- 
koomuksella, vaan kokoomus voisi tulla ensi 
sijassa punamullan täydentäjäksi. Kuuskos- 
ki-Vikatmaa taas piti itsestään selvänä, että 
kokoomuksen ja SDP:n välillä oli tällaisia 
hankkeita ja muistutti keskustapuolueenkin 
pelanneen kokoomus-kortilla. Hänestä jat- 
kossa oli kuitenkin huolehdittava siitä, että 
punamullan edellytykset säilyisivät, mihin 
Yläjärvi yhtyi. *7 

Pääkaupunkiseudun kysymykset linkit- 
tyivät puolueiden kolmiodraama-asetel- 
maan - kuten edellä on tuotu ilmi. Väyryses- 


tä keskustapuolueen oli kyettävä rikkomaan 
siinä kokoomuksen ja SDP:n rintama, jotta 
ei muodostuisi asetelmaa, jossa toisella puo- 
lella olivat maaseutua edustavat puolueet ja 
toisella puolella kaupunkipuolueet: ”Mikäli 
tällainen asetelma syntyy, on syntynyt myös 
kokoomus/sdp-akseli” Kuuskoski-Vikat- 
maasta kokoomuksen ja demarien yhteis- 
työspekulaatiot eivät liittyneet vain tämän 
syksyn asioihin, vaan pitkällisempiin poliitti- 
siin virtauksiin, ja siksi eräs johtopäätös täy- 
tyi olla ”se, että keskusta lopettaa flirttailun 
kokoomuksen kanssa”. Väyrynen taas tulkitsi 
tilanteen toisin. Hänestä keskustan tuli omil- 
la toimillaan estää SDP-kokoomus-akselin 
synty, mutta myös kokoomus-korttia saat- 
toi käyttää, jos SDP kenkkuili hallituspoli- 
tiikassa.** 

Kääriäinen selitti kirjoittaneensa puna- 
multaa puolustavan artikkelin tarkan poh- 
dinnan jälkeen, kuinka ”motiivina oli teh- 
dä Sdp:lle ja samalla presidentti Koivistolle 
mahdollisimman mahdottomaksi se, että 
keskusta korvattaisiin hallituksessa kokoo- 
muksella”. Väyrynen taas katsoi keskustelun 
lopuksi, että esitetyissä näkemyksissä ei ollut 
sinänsä ristiriitaa, sillä asiallisesti ottaen pu- 
namulta oli paras, mutta sille tarvittiin myös 
vaihtoehtoja." Väyrynen siis ohitti kritiikin, 
että puolueen omaa poliittista profiilia ajet- 
tiin nyt liian voimakkaasti — ja vilkuillen sa- 
malla kokoomukseen. Keskustelu poliittises- 
ta tilanteesta ja punamullan rapautumisesta 
jäikin auki. 

Keskustelua sovittiin kuitenkin jatkettavan, 
mutta Väyrynen ei päässytkään seuraavaan 

Ahti Pekkala siirtyi Oulun läänin maaherraksi vuonna 1986, ja hän jätti 
samalla puolueen varapuheenjohtajuuden. Hänen seuraajakseen valtio- 


varainministeriksi tuli Esko Ollila. Kuva Jari Laukkanen, Suomenmaa. KMA. 


kokoukseen työmatkan takia, ja kysymys jäi 
käsittelemättä. Nimenomaan Väyrysen asen- 
ne kokoomukseen ja siten myös SDP:hen 
koettiin kysymyksiä herättäväksi, ja siitä olisi 
haluttu käydä syvällisempiä keskusteluja.*” 
Kääriäisen roolina taas oli Väyrysen vasta- 
painona varjella julkisissa kommenteissa pu- 
namullan edellytyksiä — kyseenalaistamatta 
kuitenkaan Väyrysen edesottamuksia." Väy- 
rysen poissaolosta huolimatta tammikuun 
työvaliokunnassa käytiin keskustelu politii- 
kan näkymistä — sen sijaan mahdollisista hal- 

litusyhteistyökuvioista ei puhuttu. Kääriäinen 
totesi kokouksessa: ”Olen aloitteellisen ja aika 
kovan politiikan kannattaja — uskottavuu- 
desta kuitenkin huolehtien. Meillä pitää olla 
myös kykyä sopia asioista.” Myös puolueen 
johtokärki tuli saada hänestä leveäksi, kärki- 
hahmoja tuli olla puolen tusinaa. Hokkanen 
arvioikin, ettei puolueen joukkuetyö ollut su- 
junut johtoportaassa erityisen onnistuneesti. 
Varapuheenjohtajista Väänänen oli jäänyt 
pimentoon viime vuodet ja Puran kausi taas 
oli alkanut hyvin, mutta linjaerimielisyydet 

Marjatta Väänänen luopui 15-vuotisen puheenjohtajakauden jälkeen Keskusta- 
puolueen Naisten puheenjohtajuudesta kesäkuussa 1985. Kuva Bo Stranden. KMA. 


Yläjärven kanssa olivat rasittaneet kuvaa. 
Kolmesta varapuheenjohtajasta valtiovarain- 
ministeri Pekkala oli tullut parhaiten esille, 
mutta hän taas oli lähdössä nyt Oulun läänin 
maaherraksi. *9 

Keskustapuolueen Naisten puheenjohta- 
juudesta kesällä luopunut Väänänen olikin il- 
maissut avoimesti tyytymättömyytensä nais- 
ten asemaan ja siten myös omaan asemaansa 
puolueessa. Hän oli todennut Suomenmaalle, 
että nainen oli keskustapuolueessa ”kiusal- 
linen välttämättömyys”.3 Tällaisen kuvan 
saattoikin saada, jos katsoi esimerkiksi puo- 
lueen vuoden 1985 vuosikirjan kantta, jonka 


yläkuvassa oli Väyrynen ja Kääriäinen sekä 
varapuheenjohtajat Pura ja Pekkala. Kannes- 
sa ei ollut yhtään naista. Nykyjohtajien alla oli 
kuva päämäärätietoisuutta uhkuvasta Santeri 
Alkiosta, jota ympäröi ryhmä sanomalehti 
Ilkan miehiä.*9t Kuvan viesti oli naisille tyly: 
naiset eivät kuuluneet puolueen ytimeen - ei 
ennen eikä nyt. Naisten asemien heikkous oli 
kiistatta haitaksi taisteltaessa kannatuksesta 
SDP:n ja kokoomuksen kanssa. Väyryseen 
kriittisesti suhtautunut NKL:n puheenjohtaja 
Toropainen antoikin Väänäselle tukea. Hän 
katsoi olevan järkevää, jos puolueen varapu- 
heenjohtajiksi valittaisiin kaksi naista.*95 

Toropaisen kriittisessä asenteessa Väyry- 
seen painoi silti ennen kaikkea ydinvoima- 
kanta. Hän arvioi Suomenmaassa, että pu- 
heenjohtaja ansaitsisi arvosanaksi yhdeksän, 
mutta jos tämä hyväksyisi ydinvoiman, niin 
arvosana putoaisi välittömästi. Toropainen 
lisäsi painetta arvioimalla, että osa NKL:n 
porukasta jättäisi keskustapuolueen, jos 
puolue hyväksyisi ydinvoiman. Kääriäi- 
nen taas oli ydinvoimakysymyksessäkin 
Väyrysen vastapaino, mutta lojaalisti, kuten 
punamultakysymyksessä. Kääriäinen oli 
lempinimeltään ”iso vihree”, jonka tiedettiin 
vastustavan ydinvoimaa.?9 

Varapuheenjohtaja Pekkalan lähtö maa- 
herraksi ei ollut puolueen kannalta ongel- 
matonta, sillä hän oli onnistunut valtiova- 
rainministerinä erinomaisesti. Kääriäinen 
vakuuttikin Suomenmaassa, että keskusta- 
puolue jatkaisi Pekkalan linjalla.89 Samalla 
Pekkala oli ollut tietynlainen vastapaino 
Väyryselle ja jopa varteenotettava president- 
tiehdokas tämän ohella. Varsinkin medias- 
sa Pekkala oli luonut keskustapuolueesta 
vakaampaa ja rauhallisempaa kuvaa kuin 
Väyrysen kärjekkäämpi hahmo. Työvalio- 
kunnassa vallinnut laaja yhteisymmärrys 
puoluesihteeriä myöten siitä, että puolueen 
henkilökärkeä tuli laajentaa, osoittaa tiedos- 
tetun, että Väyrysen voimakas ja profiililtaan 
kärjekäs hahmo leimasi liikaa puolueen 


kuvaa.’ 


Pekkalan lähtö tuli kuitenkin vain koros 
tamaan puolueen Väyrys-kärkeä, sillä tämän 
tilalle valtiovarainministeriksi valittiin Esko 
Ollila eikä eduskuntaryhmän puheenjohtaja 

Juhantaloa, joka olisi näyttänyt punamulta- 
painotuksellaan ja maltillisuudellaan tasoit- 
tavalta voimalta Väyryselle.” Ollila taas oli 
profiloitunut eteenpäin katsovana talousmie- 
henä, jonka ajatukset kävivät varsin hyvin 
yksiin Väyrysen kanssa. Molemmat kuului- 
vat Kairamon-Väyrysen keskusteluryhmään, 
joka oli 1970-luvulla vuorineuvos Kari Kaira- 
mon ja Väyrysen ympärille muodostunut va- 
paamuotoinen keskusteluryhmä, joka koos- 
tui pääosin vaikutusvaltaisista talouselämän 
vaikuttajista." 

Keskustapuolueessa ilmenikin kasvavaa 
tyytymättömyyttä ja ristivetoa tilanteessa, 
jossa keskustapuolueen, SDP:n ja kokoo- 
muksen välinen kolmiodraama sai lisäkier- 
roksia — vaikka takavuosien kaltaista linja- 
jakoa ei enää ollut. Näkemyseroja esiintyi 
koskien niin ympäristöpolitiikkaa ja ydin- 
voimakysymystä, aluepolitiikkaa ja pääkau- 
punkiseutukysymystä, naisten asemaa puo- 
lueessa kuin tulevia hallitusyhteistyökuvioita 
ja sitä, miten korkeaa profiilia puolueen tuli 
vetää. Puolueella oli periaatteessa aatteelli- 
sesti ja tavoitteissaan yhteinen suunta, mutta 
sen käytännön toteutus Väyrynen kärjessä 
alkoi herättää kasvavassa määrin hämmen- 
nystä ja epäilyksiä siitä, oliko suunta varmas- 
ti sama. Äskettäin linjariidoista selvinneessä 
puolueessa ei selvästikään haluttu keikuttaa 
omaa venettä, ja siksi Väyryselle jäi tilaa”, 
vaikka tämän toiminta nostattikin osin risti- 
riitaisia tuntoja. Sitä paitsi puolueen sisällä 
oli jo käynnissä yksi näkyvä ja kiusallinen 
skisma, kysymys suhtautumisesta puolueen 
maatalouslinjaan. Jo se kulminoitui puheen- 

johtajaan eli Väyrysen ja maa- ja metsä- 
talousministeri Yläjärven väliseksi — vaik- 
ka suurin osa eduskuntaryhmästä tukikin 
Väyrystä. 

Keskustapuolueessa käytiin jatkuvaa 
vääntöä puolueen maatalouspoliittisesta 
linjasta. Puheenjohtaja, puoluesihteeri ja 
puolueen maataloussiipeä edustanut vara- 
puheenjohtaja Pura pyrkivät puolustamaan 
ennen kaikkea pientilojen elinmahdolli- 
suuksia, ja he saivat vahvaa tukea puolueen 
kansanedustajilta. Puolueessa nostatti kri- 
tiikkiä se, että MTK:n katsottiin sanelevan 
maatalouspolitiikkaa suurten tuottajien eh- 
doilla, ja poliittiset päätöksentekijät olivat 
vain pelinappuloita muiden tehdessä pää- 
tökset. Kiusallisinta tilanteessa oli se, että 
puolueen maatalousministeri ei kuunnellut 
omaa puoluettaan vaan ymmärsi suurtiloja 
ja tuotannon keskittymistä. Yläjärvi sai lin- 
jalleen tukea paitsi MTK:lta myös SDP:ltä ja 
kokoomukselta. Keskustapuolueen johdon 
linjaa taas kutsuttiin väheksyvästi ”koivu ja 
tähti” -linjaksi.9% 

Väyrynen vaati lokakuussa 1985 edus- 
kuntaryhmässä, että sen tuli ottaa kantaa 
puolueen maatalouspoliittiseen linjaan. Val- 
litseva linja oli ollut pitkälti puolueen linjan 
vastainen, ja sitä oli vaikea puolustaa puo- 
lueen kentällä. Nykylinja oli MTK:n eikä 
puolueen, kritisoi Väyrynen, ja silti keskus- 
tapuolueen tehtäväksi jäi sen puolustami- 
nen. Väyrynen ei voinut ymmärtää sitä, että 
pienviljelijät eivät saaneet lisätä tuotantoaan 
yhtään, mutta suuret saivat tuottaa entiseen 
malliin. Asia ei ollut uusi, sillä siitä oli kes- 


kusteltu koko Sorsan IV hallituksen ajan. Nyt 
Väyrynen näytti saaneen tarpeekseen. Hän 
puski päätöstä tiukassa aikapaineessa eteen- 
päin: ”MTK pyrkii tappamaan pikkutilat ja 
turvaamaan suurtilojen tuotannon jatkumi- 
sen. Kepun on ratkaistava asia mahdollisim- 
man pian” Ryhmän puheenjohtaja Juhantalo 
vastasi tähän, että nyt käytiin keskustelua ko- 
vin suurilla panoksilla. Asiaa ei tullut päättää 
hänestä vielä tässä kokouksessa. Keskustelu 
jatkui silti, mihin Pekkala huomautti, että 
hallitus vastaisi SKDL:n tekemään väliky- 
symykseen yhdeksän minuutin päästä. Kes- 
kustelu jatkui tästäkin huolimatta, ja lopulta 
Juhantalo katkaisi keskustelun toteamalla, 
ettei nyt voitu tehdä päätöstä, koska ei ollut 
tarkkoja päätösehdotuksia.*** 

Kiivas keskustelu jatkui eduskuntaryh- 
män seuraavassa kokouksessa valmiiksi 
luonnostellun kannanoton pohjalta. Jokela 
totesi, että nyt oltiin evästämässä puolueen 
omaa maa- ja metsätalousministeriä kan- 
nanotolla, jonka luonnoksessa todettiin viisi 
kertaa vaatimus ”ryhmä edellyttää”. Puolueen 
ulkopuoliset kyllä riemastuisivat tällaisesta 
tekstistä — mikä olikin käytännössä epäluot- 
tamuslause puolueen maa- ja metsätalousmi- 
nisterille. Manninen taas vastasi kannanoton 
olevan pelkästään poliittinen, maaseutu- ja 
maatalouspoliittinen ja muistutti, ettei maa- 
seutukylissä ollut muita vaihtoehtoja kuin 
karjatalous. Kannanotto oli siis kohdistettu 
maatalousväestölle. Hän lisäsi: ”Sanoisin 
Topi sinulle, että kysymys ei ole arvovalta- 
kamppailusta puolueen puheenjohtajan ja 
Toivo Yläjärven välillä, vaan kysymys on 

asiasta” Myös Tähkämaa totesi, ettei asiasta 
tullut tehdä arvovaltakysymystä: ”Hallitus- 
ryhmien on tiedettävä, mikä on ryhmän 
enemmistön kanta”9% 

Väyrynen painotti, että jos toimenpitei- 
siin ei ryhdyttäisi, leikkaukset jatkuisivat 
pienemmästä päästä. SDP suostuisi lisäkiin- 
tiöihin, jos keskustapuolueella olisi esittää 
ohjelma suurtuotannon supistamisesta. Hä- 
nestä kannanotto olisi tuki ministeriryhmälle, 
SDP:lläkin oli sellaisia vähän väliä. Asia ei 
kuitenkaan ollut ongelmaton, sillä suurtuo- 
tannon raja oli vaikea määritellä. Yläjärvi 
vastasikin äskettäin tehdyn ”laskelmia vil- 
jelijöiden tulotasosta suhteessa teollisuuden 
työntekijöiden tulotasoon. Käytettävissä 
olevat tulot viljelijöillä ovat keskimäärin 
86 % teollisuustyöntekijöiden tuloista. Tila- 
kokoryhmissä 2-10 peltohehtaaria tulotaso 
oli 79% ja ryhmässä 20 ha:sta ylöspäin 94% 
teollisuustyöntekijöiden tulotasosta.” Hän to- 
tesi rajanvedon suuren tuotannon määritte- 
lemiseksi olevan maatalousministeriölle yhtä 
vaikeaa kuin eduskuntaryhmällekin, ja siksi 
sitä ei ollut pystytty tekemään. Keskustelu 
kävi ryhmässä kiivaana. Hannu Kemppainen 
huomauttikin, ettei nyt oltu tekemässä lakia 
vaan päätöstä puolueen linjasta ja tahdosta.” 

Isohookana-Asunmaa muistutti väliin, 
että SDP oli käsitellyt tänään jo 1,7 miljoonan 
palkansaajan asioita eli työmarkkinoiden pe- 
lisääntöongelmia. Monimutkaiset ja sisäisiä 
näkemyseroja nostattavat maatalouskysy- 
mykset veivätkin keskustapuolueessa paljon 
aikaa ja energiaa, mikä oli väistämättä pois 
muiden asioiden käsittelystä. Lisäksi maa- 

talousasioiden aikaa vievä ja voimakkaita 
tunteita herättävä käsittely loi puolueesta 
kuvaa, jota oli syytä välttää varsinkin eteläi- 
sen Suomen ja kaupunkien äänestäjäkunnas- 
sa. Isohookana-Asunmaa lisäsikin: ”Meidät 
voidaan leimata taas yksipuolisesti maata- 
louspuolueeksi.” Väänänen taas sanoi, että 
nyt olemme köyhän asialla”. Sutinen totesi 
perään, että maatalousvaltaisessa Pohjois- 
Karjalassa tämä oli ”kohtalon kysymys”. Suu- 
relle osalle puolueen kansanedustajia kysy- 
mys oli kriittisen tärkeä, mistä kertoo sekin, 
että lopullisen kannanoton laadintaan tarvit- 
tiin kokouksessa yhteensä 60 puheenvuoroa. 
Lopulta ryhmä pystyi hyväksymään uudel- 
leen muokatun kannanoton, jossa todettiin 
ryhmän edellyttävän hallitukselta viipymättä 
päätöksiä suurtuotannon leikkaamiseksi ko- 
timaista maataloustuotantoa rajoitettaessa 
ja ”hinnoittelujärjestelmän muuttamiseksi 
nykyistä enemmän pien- ja perheviljelmiä 
suosivaksi”.*9 

Väyrysen tulkittiin saaneen erävoiton, 
kun eduskuntaryhmä oli ottanut kantaa 
maatalouden suurtuotannon leikkaamisek- 
si.” Helsingin Sanomissa taas tiedettiin, että 
paperi oli muuttunut vähemmän jyrkäksi 
Yläjärveä kohtaan, ja lopullisen kannanoton 
nähtiin antavan selkänojaa Yläjärvelle hal- 
lituksessa ja eduskuntaryhmälle puolueen 
kentän rauhoittamiseksi.” Kannanotolla 
vahvistettiin puolueen ajavan pien- ja perhe- 
viljelmälinjaa myös käytännössä eikä vain 
ohjelmissa. Silti kiista jäi yhä muhimaan 
siten, että paperissa ei otettu kantaa siihen, 
miten suurtuotannon leikkaus tapahtuisi.”? 

Puoluejohto asemoi puoluetta ja 
puoluekenttää uuteen asentoon 


Veto porvarilliseen suuntaan 
eli porvarillinen revideeraus 


Keskustapuolue oli entistä haastavamman 
tilanteen edessä vuoden 1986 alusta lähtien, 
sillä politiikan isot kysymykset alkoivat pai- 
nottua sellaisiksi, että puolueen oma yhtenäi- 
syys niiden takana horjui. Tämä koski niin 
ydinvoimaa, maataloutta kuin ylipäätään 
puolueen talouspoliittisia linjauksia. Varsin- 
kin puolueen nuoret ja naiset olivat halunneet 
korostaa ei-materialistista arvopohjaa. Kes- 
kustanaisten tavoitteet oli juuri terävöitetty 
naisjärjestön historian ensimmäisessä omassa 
tavoiteohjelmassa ”Ihmisen ja elämän puo- 
lesta” Valtiovarainministeri Pekkala taas oli 
korostanut taloudellista realismia ja talous- 
kasvun merkitystä hyvinvointiyhteiskunnan 
mahdollistajana, eikä tähän liittyvää dilem- 
maa kyetty puolueessa ratkaisemaan Pekkalan 
jälkeenkään. Kysymys jäi avoimeksi siten, että 
kunkin asian kohdalla oli tapauskohtaisesti 
punnittava, painoivatko ratkaisussa enem- 
män taloudelliset vai muut, kuten sosiaali- 
set tai ympäristönsuojelulliset, näkökohdat. 
Kahdessa edellisessä suuressa poliittisessa 
kysymyksessä, kansaneläke- ja kotihoidon- 
tukiuudistuksessa, koko keskustapuolue oli 
seissyt vakaasti niiden takana. Nyt politiikan 
agendalle nousseet kysymykset eivät aikaan- 
saaneet vastaavaa yhtenäistä rintamaa. 
Suomalainen yhteiskunta oli murrokses- 
sa, ja yleinen virtaus vei talouden rakenne- 

muutoksen ja kansainvälistymisen myötä 
talousliberalismin ja markkinavoimien suun- 
taan, irti yhteiskunnan liialliseksi katsotusta 
holhouksesta.” Kääriäinen totesi puolueen 
vuoden 1985 vuosikirjassa, että aika oli haas- 
teellista erityisesti siksi, että nähtävissä oli 
uudenlainen voimakkaan keskittymisen 
uhka — millä viitattiin yrityselämän keskit- 
tymiseen pääkaupunkiseudulle — ja samalla 
kritiikki hyvinvointiyhteiskunnan kielteisiä 
piirteitä, kuten byrokratiaa ja keskittämistä, 
kohtaan oli kasvanut.” Vasemmiston kanna- 
tus oli Suomessakin laskussa. Toisaalta taas 
nousussa olivat pehmeät arvot, kuten vihrei- 
tä arvoja kyseiseen aikaan kutsuttiin, mikä 
tarkoitti irtiottoa jatkuvasta materialistises- 
ta kasvu- ja kilpailuyhteiskunnasta, jonka ei 
nähty tekevän ihmisiä tyytyväisiksi. 
Aatteellisilta lähtökohdiltaan keskusta- 
puolueella oli periaatteessa hyvät valmiudet 
vastata näihin yhteiskunnan osin ristiriitai- 
siin muutosvirtauksiin. Keskitien puolueena 
se kannatti perinteisesti markkinataloutta: 
ihmisten vapautta, omatoimisuutta ja pien- 
yritteliäisyyttä, ja suhteessa valtion määräys- 
valtaan se oli jo vuosikymmeniä pyrkinyt pis- 
tämään rajat sosialismin estämiseksi. Vihreät 
virtaukset taas olivat nostaneet puolueen 
nuorissa päätään jo 1970-luvulta lähtien, ja 
vanhempien ikäluokkien piirissä keskusta- 
puolue, entinen maalaisliitto, taas nähtiin 
juuriltaan aitona ja oikeana viherpuolueena, 
sillä maa- ja metsätalous olivat luonnostaan 
riippuvaisia ympäristöstä ja sen tilasta.” 
Tasapainon löytäminen talouden vaati- 
musten eli kilpailukyvyn ylläpitämisen, mikä 

mahdollisti myös viime kädessä köyhän asian 
ajamisen, sekä viherasioiden kesken oli kui- 
tenkin käytännön ratkaisuissa vaikeaa — var- 
sinkin kun muut puolueet eivät tukeneet kes- 
kustapuolueen hajauttamisratkaisuja, kuten 
historiallinen kompromissi oli juuri osoit- 
tanut. Aluepolitiikka puolueen kivijalkana 
taas ei ollut uhrattavissa talouden alttarille, 
vaan se nimenomaan oli sidottu perusrat- 
kaisuksi informaatiyhteiskunnan haasteisiin 
luonnonmukaisen tietoyhteiskuntavision 
mukaisesti. Ratkaisuja ei kuitenkaan nähty 
voitavan enää hakea valtion kasvavasta roo- 
lista vaan yrityksistä. 

Väyrysen johdolla keskustapuolueen ta- 
louslinjaa oli alettu reivaamaan markkina- 
henkisemmäksi, mikä oli kuitenkin kaukana 
maailmalla vaikuttavista Ronald Reaganin 
ja Margaret Thatcherin oikeistolaisista ta- 
lousopeista. Ranskassakin Mitterrandin 
alainen hallitus oli ensin pyrkinyt elvyttä- 
mään seisahtuneen talouden valtion menoja 
lisäämällä ja kansallistamalla pankkeja sekä 
liikeyrityksiä, mutta tuloksena oli ollut in- 
flaatio, pääomien pakeneminen maasta ja 
työttömyyden voimakas nousu, minkä takia 
maassa tehtiin valtiovarainministeri Jacgues 
Delorsin johdolla talouspolitiikan täyskään- 
nös kohti markkinataloutta.” 

Keskustapuolueessa katsottiin, että yri- 
tysten toimintaedellytykset oli saatava pa- 
remmiksi, jotta edellytykset runsaasti varoja 
vieville hyvinvointiyhteiskunnan palveluille 
voitaisiin taata myös jatkossa. Budjettiriihen 
tavoite yritysverouudistuksesta oli tähdännyt 
juuri siihen. Uusi viritys puolueen talous- 

ajattelussa näkyi myös siinä, että puolue ajoi 
nuorten hammashoidossa läpi linjan, jossa 
käytettiin sekä terveyskeskusten että yksi- 
tyisten hammaslääkäreiden palveluja.” Poh- 
dinta puolueen uudesta talousvirityksestä oli 
alkanut täsmentyä syksyllä 1985 Suomalai- 
nen suunta -ohjelman laadinnan myötä. Olli 
Rehn on muistellut, että puoluesihteeri Kää- 
riäinen totesi ohjelmaa käsittelevässä palave- 
rissa valinnanvarapolitiikasta, joka on vähän 
syvempi ja laajempi käsite kuin valinnanva- 
paus, että tästä alkaa puolueen ”porvarillinen 
revideeraus” eli mentiin kokoomuksen ton- 
tille ja alettiin haastamaan SDP:tä.” 

Keskustapuolueen talouslinjan entistä 
markkinahenkisempää viritystä voikin pi- 
tää vastauksena kahteen eri tekijään: 1) sii- 
hen, että teollistuneissa länsimaissa puhal- 
sivat uudet, entistä enemmän kilpailukykyä 
painottavat talousvirtaukset, jotka asettivat 
entistä suurempia haasteita maan talouden 
ja kilpailukyvyn säilyttämiselle ja sitä kaut- 
ta hyvinvointiyhteiskunnan rahoittamiselle 
ja ylläpitämiselle 2) ja siihen, että keskusta- 
puolue asemoi itseään uudella tavalla maan 
puoluekentässä. 

Keskustapuolueessa oltiin hyvin tietoi- 
sia ajan haasteista, vaikkakaan ei kaikilta 
osin itse ratkaisuista. Puolueen maatalous- 
kiistatkin liittyivät viime kädessä ylikan- 
sallisiin talouselämän muutoksiin ja siihen, 
miten maanviljelijöille turvattaisiin riittävä 
toimeentulo entistä haastavimmissa olo- 
suhteissa. Yläjärven ratkaisu olisi ollut tila- 
koon kasvattaminen”*, mutta puoluejohto ja 
eduskuntaryhmän enemmistö taas halusivat 

pitää kiinni pien- ja perheviljelmiä tukevasta 
mallista, mikä taas oli perusteltavissa työttö- 
myyden ja alueellisten tekijöiden näkökul- 
masta. Alueellisen kehityksen suunta oli jo 
muutenkin huolestuttava, kuten Väyrynen 
painotti”, ja pientilojen toiminnan kuritta- 
minen olisi vaikeuttanut tilannetta entises- 
tään. Lisäksi oman värityksensä puolueen 
sisäisiin erimielisyyksiin toi se, että niistä 
saattoi lukea signaaleja siitä, mihin suun- 
taan kunkin hallitusyhteistyöpreferenssit 
mahdollisesti kallistuisivat. Pesälä oli antanut 
maa- ja metsätalousministeri Yläjärvelle tu- 
kea vastoin Väyrysen ja Puran kantaa, ja hän 
myös vakuutteli vuoden 1986 alkupuolella, 
että punamulta kestää.” Selkeätä jakolinjaa 
kiistanalaisten kysymysten ja hallitusyhteis- 
työpreferenssien välille ei kuitenkaan muo- 
dostunut, kuten vähän myöhemmin käsitel- 
tävä ydinvoimakysymys osoittaa. 

Vaikka SDP:kin oli vetänyt talouspoli- 
tiikkaansa markkinataloushenkisempään 
suuntaan, oli ero keskustapuolueeseen sel- 
vä ja kiistoja aiheuttava, mikä näkyi myös 
puolueiden suhtautumisessa valtion omista- 
japolitiikkaan. Vuoden 1986 alussa puoluei- 
den väliset suhteet olivat jälleen koetuksella. 
Kiistaa aiheutti kysymys Pohjois-Suomen 
metsäteollisuuden omistuksesta. Väyrynen 
oli lähtenyt alkuvuodesta pitkälle virkamat- 
kalle, ja hän oli ollut siinä uskossa, että met- 
säteollisuutta koskeva järjestely oli kunnossa. 
Oulu Oy:n oli tarkoitus siirtyä kauppajärjes- 
telyjen kautta osaksi yksityistä metsäteolli- 
suutta. Paluumatkalla Afrikasta Väyrynen 
sai kuulla, että valtion omistama Veitsiluoto 


Oy oli tehnyt tarjouksen Oulu Oy:stä ja 
Kajaani Oy oli sen hyväksynyt. Järjestelyn 
takana olivat Väyrysen mukaan SDP:n kaup- 
pa- ja teollisuusministeri Seppo Lindblom 
ja vakuutusyhtiö Ilmarisen toimitusjohtaja 
Ilmari Salminen. Väyrynen otti asiaan tiu- 
kan kannan, ja hän järjesti lentokentällä tie- 
dostustilaisuuden, jossa syytti Lindblomia 
sopimuksen rikkomisesta ja ilmoitti, että ei 
voinut ymmärtää sitä, että yksityinen met- 
säteollisuus syrjäytettäisiin Pohjois-Suomen 
markkinoilta. Hänestä tilanne oli niin vaka- 
va, että keskustapuolue joutui harkitsemaan, 
tehtäisiinkö asiasta hallituskysymys, jos asia 
ei muuten ratkeaisi tyydyttävästi?” 

Väyrynen lähetti asiasta myös presidentti 
Koivistolle laajan ja yksityiskohtaisen kir- 
jeen, mikä vain ärsytti Koivistoa, sillä hän ei 
halunnut sekaantua asiaan. Puhe hallitusky- 
symyksestä sai Koiviston näkemään punais- 
ta, ja hän totesikin Väyryselle nuivasti, että 
jos sellaisesta usein puhutaan, niin sellai- 
nen myös joskus tulee: ”Jos nyt tulee, minun 
olisi hyvä tietää, kumpi puoli hallituksesta 
jatkaa, mutta virkamieshallitusta en aio ni- 
mittää”? Asiaan saatiin kuitenkin ratkaisu 
siten, että valtio myi oman osuutensa Kemi 
Oy:stä Metsäliitolle. Näin myös yksityinen 
metsäteollisuus säilyi Pohjois-Suomessa. 
Kyse oli ideologisesta kiistakysymyksestä, 
kuten Väyrynen selitti kirjeessään Koivis- 
tollekin. Hän kysyi: ”Miksi sitä paitsi valtion 
yhtiön tulisi tieten tahtoen syrjäyttää yksi- 
tyinen pääoma Pohjois-Suomen metsäteolli- 
suudesta, kun se on valmis kantamaan oman 
vastuunsa?” 

Eduskuntaryhmä tuki Väyrystä asiassa. 
Ryhmän puheenjohtaja totesi, että ryhmä 
antoi täyden tuen ministereiden toimille. 
Juhantalo oli kuitenkin vähemmän jyrkkä 
SDP:n suuntaan: ”Nyt on löydettävä ratkaisu, 
joka tyydyttää meidän intressit, mutta myös 
sosiaalidemokraatit voivat hyväksyä.” 4 
Eduskuntaryhmässä esiintyikin nurinaa, 
että kiistan alussa oli käytetty ylisanoja, kun 
oli uhattu hallituskriisillä, varsinkin kun 
itse ratkaisua ei ollut mahdollista saada niin 
hyväksi kuin miltä se lopulta päällisin puo- 
lin näytti — eikä hallituksesta silti lähdetty. 
Väyrynen oli selittänyt eduskuntaryhmässä, 
että kyse oli ”Oulu oy:n veloista, yhteensä 
noin 2 miljardia markkaa, jotka joko tulevat 
valtiollisen Veitsiluoto oy:n kannettavaksi 
tai päinvastaisessa tapauksessa, Kajaani oy:n 
tullessa ostajaksi, yksityisen sektorin kannet- 
tavaksi”. Aho totesi tähän, että julkisuudessa 
ei ollut saatu läpi, miksi keskustapuolue ajoi 
tätä ratkaisua. Hänestä olisi pitänyt joten- 
kin tiedottaa, mitä eri ratkaisut tarkoittivat 
veronmaksajien kannalta. Yksityinen met- 
säteollisuus säilyi Pohjois-Suomessa, mutta 
Oulu Oy:n velat, kaksi miljardia markkaa, 
siirtyivät valtionyhtiö Veitsiluodolle eli käy- 
tännössä veronmaksajien kontolle. Kirjoit- 
taessaan muistelmia 1990-luvun alussa Väy- 
rynen totesikin, että juuri nyt saatiin lukea 
surullisia uutisia Veitsiluoto Oy:n suurista 
tappioista ja valtavista veloista." 

Järjestökyselyllä haetaan 
yhtenäistä linjaa 


Kolmiodraaman ainekset olivat kiihtyneet 
Sorsan lokakuisen haastattelun jälkeen. On- 
kin ilmeistä, että tämä vaikutti osaltaan sii- 
hen, että Väyrynen ja Kääriäinen esittivät yl- 
lättäen puoluehallituksessa järjestökyselyn 
tekemistä. Esitys tehtiin esityslistan ulkopuo- 
lelta. Kääriäisestä puolueen tuli hyödyntää 
sitä, että ”puolue on kansanläheinen ja kan- 
sanvaltainern” joten tuli järjestää järjestökyse- 
ly. Hän selitti motiivina olevan sen, että puo- 
lueen osastot pitäisi saada kokoontumaan. 
Kääriäinen lisäsi, että kyselyssä olisi kaksi 
aihepiiriä: presidenttiehdokkaan nimeämi- 
nen ja hallituspohja. Väyrynen kiirehti asiaa, 
sillä hänen mielestään nyt tuli tehdä peri- 
aatteellinen päätös asiasta ja mahdollisesta 
kysymyksenasettelusta.7 Järjestökysely lähti 
kuitenkin heti irtoamaan puoluejohdon kä- 
sistä, ainakin mitä tuli kysymyksiin. 
Puoluehallituksen jäsenet halusivat lisä- 
tä kysymyksiin puolueen energiapoliittisen 
linjan ja maatalouden. Väyrynen selitti, että 
energiapolitiikka oli alkuperäisessä suunni- 
telmassa mukana, mutta kysymyksenasettelu 
oli sen suhteen ongelmallinen. Kuuskoski- 
Vikatmaasta hallituspohjaa koskeva kysy- 
mys oli ”ainakin yhtä ongelmallinen”. Tähän 
Väyrynen vain tokaisi, että ei ole. Toropainen 
painotti myös energiakysymyksen merkitys- 
tä. Hän kertoi NKL:ssa ja KOL:ssa tehdyn 
vaihtoehtoisen energiapoliittisen ohjelman, 
joka lähetettäisiin joka tapauksessa osastoille 
laajaa keskustelua toivoen. Väyrynen sanoi, 

että kaikki toteuttamiskelpoinen hajautettu 
kotimainen energiantuotanto rakennetaan 
ja epäili siksi, oliko siitä viisasta kysyä mi- 
tään tässä vaiheessa. Hän ehdotti ratkaisuksi, 
että järjestökyselyyn otettaisiin periaatteessa 
myönteinen kanta ja valmistelua jatkettaisiin. 
Puoluehallitus antoi puoluetoimiston tehtä- 
väksi kyselyn jatkovalmistelun. 
Kääriäinen esitteli pian tämän jälkeen 
kaavaillun kyselyn sisältöä työvaliokunnas- 
sa. Hän totesi, että kaksi ensimmäistä kysy- 
mystä olivat selviä eli kysymys presidentti- 
ehdokkaan asettamisesta ja hallituspohjasta 
eduskuntavaalien jälkeen. Järjestökyselyn 
tarkoituksena oli mitä ilmeisemmin estää 
yllätykset puoluekokouksessa koskien pre- 
sidenttiehdokkaan valintaa — ja ylipäätään 
herätellä puolueväkeä keskustelemaan muis- 
takin hallitusvaihtoehdoista kuin lähes vaih- 
toehdottomalta tuntuvasta SDP-yhteistyöstä. 
Väyrynen oli puolueen itseoikeutettu presi- 
denttiehdokas, mutta periaatteessa myös 
Pekkala ja Virolainenkin olisivat saattaneet 
nousta ehdokkaiksi, varsinkin jos Väyry- 
sen otteisiin tyytymättömät olisivat yhdis- 
täneet voimansa.” Väyrysen ehdokkuus ei 
ollut täysin läpihuutojuttu, sillä esimerkiksi 
Uudenmaan piirin kannan Väyrysen ehdok- 
kuudesta ratkaisi se, että Virolainen tuki Väy- 
rystä presidenttiehdokkaaksi." 
Erimielisyyttä nostattaneet kysymykset 
koskivat energia- ja maatalouspolitiikkaa. 
Näistä maatalouspolitiikkaa koskeva ky- 
symys putosi pois lopullisesta kyselystä, ja 
päähuomio kiinnittyi energiakysymykseen 
eli ennen kaikkea ydinvoimaa koskevaan lin- 


jaukseen, mikä toi esiin puoluejohdon linja- 
erimielisyydet. Väyrynen ei olisi halunnut 
ydinvoimaa koskevaa kysymystä. Kääriäi- 
sestä kysymys tuli esittää, sillä järjestöväki 
pohti ilman kyselyäkin eri energiavaihtoeh- 
toja, ja oli tunnustettava, että puolueessa oli 
myös ydinvoiman lisärakentamista vastus- 
tava suuntaus. Keskustapuolue oli linjannut 
puoluekokouksessaan, ettei uusien suurvoi- 
maloiden rakentamiseen ollut tarvetta, vaan 
sähkönhuolto tuli varmistaa hajautetulla 
sähköntuotannolla ja tehokkaalla säästämi- 
sellä. Paineet ydinvoimalan rakentamiseen 
olivat kuitenkin kasvaneet sen jälkeen, ja ky- 
symys ydinvoiman lisärakentamisesta näytti 
yhdistävän SDP:tä ja kokoomusta. Väyrynen 
muistuttikin työvaliokunnassa, että hänen 
ensisijainen kantansa oli ollut se, että vain 
presidenttiehdokas- ja hallituskysymys ky- 
syttäisiin. Hänestä energiakysymys pitäisi 
esittää siten, että kysyttäisiin kantaa suur- 
voimalaan. Vaihtoehtoina olivat ydinvoi- 
malinja (ydinvoiman lisärakentaminen), ei- 
ydinvoimalinja (ydinvoimaa ei rakennettaisi 
lisää) tai sekalinja, jossa sähköntuotantoa li- 
sättäisiin ensisijaisesti hajautetusti. 1 
Väyrysestä todellisia vaihtoehtoja oli 
vain kaksi: ydinvoimalinja tai säästämisen 
ja hajautetun energiantuotannon linja. Jäl- 
kimmäisessä vaihtoehdossa hajautuksen 
jälkeen, jos lisäenergiakapasiteettia joudut- 
taisiin rakentamaan, vaihtoehtoina olivat hii- 
livoima ja ydinvoima tai molemmat. Pekkala 
taas kommentoi happamasti, että ”kolmen 
prosentin kasvulla ei pystytä sosiaaliturvaa 
ylläpitämään” ja kahden turvevoimalan 

rakentamisella ratkaistaisiin vain yhden vuo- 
den energiakasvu.” Pekkala oli jo aikaisem- 
min kommentoinut, että ydinvoiman osalta 
oli laitettu pää pensaaseen, sillä ”ydinvoima 
on parasta ilmansuojelun kannalta”. Myös 
Juhantalo oli Pekkalan ja Väyrysen linjoilla. 
Hän arvioi eduskuntaryhmän jäsenten muo- 
toilevan ”kantansa Väyrysen kannanoton 
mukaan, joka on myös henkilökohtainen 
kantani”997 

Väyrynen yritti torpata energiakysy- 
myksen vielä uudelleen puoluehallituksessa, 
koska ei-suurvoimala-linja ei ollut hänestä 
realistinen. Hän ei uskonut, että siitä pystyt- 
täisiin tupailloissa päättämään. Kääriäinen 
taas piti tiukasti kiinni siitä, että kysymys 
pidettiin. Väyrysestä sähköä tarvittiin lisää 
ja siksi suurvoimala tultaisiin rakentamaan 
jossain vaiheessa, eikä keskustapuolue pys- 
tyisi siitä yksin päättämään. KOL:n edustaja 
Maria Kaisa Aula vastasi takaisin, että ”jos 
kerran puheenjohtaja on sitä mieltä, laitta- 
koon raksin siihen kohtaan, muut pistävät 
johonkin muuhun kohtaan”. Hänestä kan- 
salaiset pystyivät arvioimaan myös energia- 
asiat. Kuuskoski-Vikatmaa huomauttikin, 
että eihän keskustapuolue voinut määrätä 
yksin siitäkään, millainen hallitus maassa oli, 
ja piti kyselyä hyvin laadittuna. Keskustelun 
jälkeen Väyrynen esitti, että kysely tehtäisiin 
kokonaisuudessaan, mutta työvaliokunta 
vielä muokkaisi sitä. Pekkala nurisi lisäksi, 
että ei-ydinvoimalinja merkitsee hiilivoimaa. 
Hänestä kasvun turvaamiseksi tarvittiin lisää 
sähköä tai muuten olisi seurauksena massa- 
työttömyys ja sosiaaliturvan leikkaaminen. 

Kyselyä muutettiin lopulta Väyrysen toi- 
veen kaltaisesti siten, että energiakysymyk- 
sen vaihtoehdoiksi annettiin valittavaksi vain 
kaksi vaihtoehtoa: ydinvoimamalli ja hajau- 
tettu malli. Hajautetun mallin valitseville 
todettiin, että hajautetun sähköntuotannon 
laajennus ja sähkön säästötoimet toteutet- 
taisiin niin tehokkaasti kuin mahdollista ja 
tämän lisäksi pyydettiin valitsemaan sopivin 
lisäenergiansaannin vaihtoehto: rakennetaan 
hiilivoimaa, rakennetaan ydinvoimaa, ra- 
kennetaan sekä ydinvoimaa että hiilivoimaa 
tai ei tarvita eikä hyväksytä minkäänlaisten 
suurvoimaloiden rakentamista.” 


Sorsa runnoo ydinvoimalaa - 
Väyrynen yrittää kääntää 
keskustapuoluetta 


Kysymys energiatuotannosta oli nousemas- 
sa keskeiseksi kysymykseksi hallituksessa. 
Väyrynen sanoi Sorsan vaatineen ”pikaista 
päätöstä uudesta ydinvoimalasta. Me emme 
ole tähän vielä valmiita” Hänestä maakaasu 
ja sähkö olivat tärkeitä tekijöitä idänkaupan 
kannalta, mutta hän ei nähnyt, että uuden 
ydinvoimalan tilaaminen auttaisi ratkaise- 
maan kaupan akuutteja ongelmia. Väyrysestä 
sähkön tuonti ja hajautettu sähköntuotanto 
olivat nopeimmat ratkaisut Suomen sähkön- 
tuotantotarpeisiin. Ollila sanoi ydinvoima- 
lakysymyksen tulevan esille myös talousko- 
missiossa ja kertoi Neuvostoliiton kaipaavan 
rauhoittavia toimenpiteitä idänkauppaan. 
Kääriäisestä Väyrysen ydinvoimaa jarruttava 
linja oli hyvä. Hänestä työvaliokunnan tuli 


https://doi.org/10.21435/ha.155 


tukea puheenjohtajaa. Toropaisesta taas 
puolueen eri päätöksentekoelimissä oli ”pu- 
huttava samalla suulla” — viitaten mitä il- 
meisemmin puoluekokouksen kielteiseen 
ydinvoimakantaan. Juhantalo taas katsoi jo 
eteenpäin: ”Kun ydinenergialaki on valmis 
ja Lappeenrannan puoluekokous ohi, myös 
Keskustapuolueen osalta on mahdollista teh- 
dä päätös uudesta ydinvoimalasta.” 
Väyrysen kanta mahdollisti sen, että puo- 
lue pysyi aikaisemman puoluekokouspäätök- 
sen takana, mutta siihen sisältyi tulevaisuutta 
koskien myös liikkumavara. Hän oli toden- 
nut puoluevaltuuskunnassa, että keskusta- 
puolue ei hyväksynyt minkään suurvoimalan 
rakentamista ennen kuin kaikki mahdollinen 
oli tehty energian säästämiseksi ja hajaute- 
tun sähköntuotannon rakentamiseksi. Väy- 
rynen oli kuitenkin todennut perään, että 
koko tulevaa sähköntarvetta ei valitettavasti 
voitu täten tyydyttää, ”vaan tulevaisuudes- 
sa joudutaan ottamaan kantaa myös siihen, 
millaisia suurvoimaloita maahamme raken- 
netaan: hiilivoimaloita, ydinvoimaloita vai 
molempia. Mutta ennen suurvoimalaratkai- 
suja on ehdottomasti tehtävä kaikki mah- 
dollinen säästön ja hajautetun tuotannon 
hyväksi” Kauppa- ja teollisuusministeri 
Lindblom (SDP) oli kiitellyt keskustapuo- 
lueen ydinvoimakantaa, ovi oli jätetty viisaas- 
ti ydinvoimalle auki. Hänestä hallituksella oli 
varaa odottaa ratkaisussa keskustapuolueen 
ensin kesän puoluekokoukseen asti.” Pai- 
neet uuden ydinvoimalan rakentamiseksi 
kasvoivat kuitenkin nopeasti alkuvuodesta 
1986, mikä liittyi idänkaupan näkymiin. 


Suomenmaassa oli kirjoitettu jo joulu- 
kuun puolivälissä 1985, että idänkauppa 
joutuisi pahoihin ongelmiin parin vuoden 
sisällä, jos Suomi ei tekisi lisäostoja. Valtiova- 
rainministeri Pekkala ehdotti tällöin nimen- 
omaan energian lisätuontia.* Pääministeri 
Sorsa taas vaati 27. helmikuuta eduskunnan 
kyselytunnilla pikaista päätöstä ensi vuosi- 
kymmenen sähkönhuoltoa koskevaksi lin- 
jaratkaisuksi. Sorsan mukaan hallitus tekisi 
mahdollista uutta ydinvoimalaa koskevan 
ratkaisunsa lähikuukausina. Sen jälkeen asia 
voitaisiin tuoda eduskunnan päätettäväksi. 
Hän lisäsi, että kauppa- ja teollisuusministe- 
riöllä oli jo nyt tekniset valmiudet vastaan- 
ottaa lupahakemus uuteen ydinvoimalaan.94 
Keskustapuolueen pää-äänenkannattajassa 
tilanne sanoitettiin suorasanaisesti: Sorsa oli 
runnomassa uutta ydinvoimalaa.” 

Väyrynen taas piti kiinni siitä, että suur- 
voimalaratkaisuista ei edes keskusteltaisi en- 
nen kuin hajautettu sähköntuotanto olisi to- 
teutettu viimeistä mahdollisuutta myöten. 
Erityisesti puolueen nuoret olivat näreissään 
tilanteesta. Toropainen kirjoitti NKL:n piiri- 
kirjeessä, että kauppa- ja teollisuusministeri 
Lindblomin toiminta ärsytti päivä päivältä 
enemmän. Viimeisimpänä temppuna tämä 
oli vesittänyt parlamentaarisen energiapoli- 
tiikanneuvoston työn energian säästämisek- 
si ja kotimaisen energian edistämiseksi, ja 
Sorsakin vain junttasi ydinvoimaa, vaikka 
kansantalouden ja idänkaupan kannalta 
maakaasun ja sähkön tuonnin lisääminen 
olisivat olleet parempia ja nopeampia rat- 
kaisuja." 

Samaan aikaan kun Väyrynen jarrutti 
ydinvoimapäätöstä sitä kiirehtivän SDP:n 
suuntaan, Moskovassa vierailulla ollut ulko- 
maankauppaministeri Laine totesi lehdis- 
tölle, että öljyn ja muiden energian maail- 
manmarkkinahintojen voimakkaan laskun 
takia idänkaupan tasapainottaminen vaati 
tuonnin kasvattamista Suomeen. Keskuste- 
luissa neuvostoliittolaiset olivat tarjonneet 
muun muassa 500 megawatin ydinvoimalan 
toimittamista. Työvaliokunnassa Väyrynen 
totesikin, että aika oli kulumassa umpeen, 
sillä suurvoimalapäätöksen tekoajankohta 
oli jo keväällä. Keskustapuolue jyrättäisiin 
helposti, ja siksi nyt tuli kehitellä sellainen 
paketti, jossa saataisiin puolueen energiapo- 
liittisia tavoitteita eteenpäin. Väyrynen sai 
tukea näkemykselleen Ollilalta ja Yläjärvel- 
tä. Pura ja Kääriäinen hangoittelivat vastaan. 
Purasta suurvoimala-asiassa oli toimittava 
järjestökyselyn mukaan ainakin puolueko- 
koukseen asti. Kääriäinen lisäsi tähän vielä, 
ettei puoluekokouksen ydinvoimakanta voi- 
nut muuttua täysin edellisen puoluekokouk- 
sen kannasta. Toropainen taas ilmoitti, ettei 
NKL hyväksyisi ydinvoimaratkaisua puolue- 
valtuuskunnassa.” 

Ruotsin veljespuolueen, Centerpartietin, 
kompastuminen ydinvoimakysymykseen oli 
varoittava esimerkki, sillä Ruotsin keskusta- 
puolueen kohtalon ei haluttu toistuvan Suo- 
messa. Toropainen muistutti työvaliokunnas- 
sa, että Ruotsin keskustapuolue ei kaatunut 
ydinvoiman vastustamiseen vaan siihen, ettei 
kielteisestä kannasta pidetty kiinni loppuun 
asti. Pura totesikin puheenjohtajan linjan 

olleen oikea julkisuudessa, mutta ”hänen 
tämänhetkisestä mielipiteistään en ole yhtä 
varma”. Väyrynen vastasi, että julkisuuteen 
päin oli yhä pidettävä ”vanha kanta” mutta 
samalla oli rakennettava hyvä energiapo- 
liittinen paketti. Vastaus osoitti, että edessä 
olisi vakava kiista puolueen sisällä. Väyry- 
sestä tavoitteeksi oli asetettava hyvä koko- 
naispaketti ja julkisuudessa olisi pidettävä 
kiinni vanhasta linjasta, kunnes paketti olisi 
selvä. Käytännössä Väyrynen siis ilmoitti, 
että puolueen tuli luopua ydinvoiman lisära- 
kentamista koskevasta kielteisestä kannasta, 
mutta vasta sitten, kun oli saatu läpi puo- 
lueen ajamat energiapoliittiset tavoitteet. 
Seuraavassa työvaliokunnan kokouksessa 
Väyrynen ilmoitti, että ministeri Lindblom toi 
talouspoliittiseen ministerivaliokuntaan esi- 
tyksen, jossa ”energiapoliittinen paketti, mu- 
kaan lukien uuden ydinvoimalan tilaaminen, 
hyväksytään periaatteessa ja jatkovalmiste- 
lussa puututaan eri asioiden yksityiskohtiin”. 
Prosessi näytti menevän vääjäämättömästi 
eteenpäin. Lisäbudjetin yhteydessä oli tar- 
koitus tehdä päätöksiä koskien hajautetun 
sähköntuotannon edistämistä — keskusta- 
puolueen tavoitteiden mukaisesti. Kritiikki 
työvaliokunnassa oli ainakin pöytäkirjan 
mukaan hämmästyttävän laimeaa siihen 
nähden, miten voimakkaasti ydinvoima-asia 
oli nyt etenemässä hallituksessa. Ydinvoimaa 
vastustava Toropainen epäili energialisä- 
budjetin tekemistä, sillä yleensä lisäbudjetit 
olivat olleet eduskunnassa hallituspuolueita 
sitovia paketteja. Väyrynen vastasi, ettei näin 
olisi, vaan ”energiapäätösten suurvoimaloita 

koskevissa kohdissa kaikilla tulisi olla vapaat 
kädet”. Muut päätökset, kuten kysymykset 
Kollajan ja Vuotoksen altaista, tulisi kuiten- 
kin pyrkiä saamaan sitoviksi hallituspuoluei- 
den eduskuntaryhmissä.* 

Suomenmaan mukaan Väyrynen oli 
todennutkin ministeri Lindblomille, että 
Kollaja oli suurvoimalan yksi ehto. Kuus- 
koski-Vikatmaa taas epäili, voitaisiinko osa 
päätöksestä tehdä sitovalla tavalla ja osa an- 
taen vapaat kädet. Kokouksen ilmapiiri oli 
ylipäätään erikoinen, ja sen syyt alkoivat 
paljastua keskustelun kuluessa. Hokkanen 
huomautti, että työvaliokunnan jäsenillä ei 
ollut lainkaan selkeää käsitystä siitä, mitkä 
olivat lähiajan poliittiset tavoitteet, ja hän 
näki tarvetta perusteelliselle istunnolle. 
Pura oli samaa mieltä. Väyrynen vastasi, että 
työvaliokunnassa oli hankala käydä luotta- 
muksellisia keskusteluja, koska keskustelut 
vuosivat julkisuuteen: ”Esimerkiksi energia- 
politiikan strategiasta muutama viikko sitten 
käyty keskustelu oli välittömästi seuraavan 
päivän lehdessä”? 

Helsingin Sanomissa oli ollut artikkeli, 
jossa kerrottiin, että Väyrynen ei pitänyt 
enää ehdottomasti kiinni siitä, että puolue- 
kokouksen kantaa ydinvoimasta voitaisiin 
tarkistaa vasta kesän puoluekokoukses- 
sa. Väyrynen kielsi kuitenkin jyrkästi sen, 
että hän olisi ehdottanut puolueen ottavan 
kantaa asiaan jo kevään puoluevaltuuskun- 
nassa. Väyrynen joutui kiertelemään tätä 
kysymystä: ”Oleellisinta on se, että meidän 
täytyy saada aikaan riittävät päätökset hajau- 
tetun sähköntuotannon edistämisestä, ennen 


kuin voimme edes keskustella uusista suur- 
voimaloista.” Lehdessä arvioitiinkin, että 
kaikki hallituspuolueet, lukuun ottamatta 
SMP:tä, olivat valmiita tekemään myöntei- 
sen päätöksen uudesta ydinvoimalasta. 
Joku ydinvoiman vastustaja näytti siis vuo- 
taneen työvaliokunnan keskustelut Helsin- 
gin Sanomille, minkä seurauksena Väyry- 
nen joutui kiusalliseen asemaan. Väyrynen 
ei ollut antanut juurikaan tilaa ydinvoiman 
vastustajien kannoille vaan oli käytännössä 
pitänyt ydinvoimaa ajan myötä väistämät- 
tömänä ratkaisuna, ja se näytti kostautuvan 
tällaisena vuotona, kun asiaa oli yritetty ajaa 
aikapaineessa eteenpäin. 

Ajankohta vuodolle oli onneton, sillä SDP 
ja kokoomus näyttivät lähentyvän muuten- 
kin kuin vain ydinvoimakysymystä koskien. 
Suomenmaassa uutisoitiin huhtikuun alussa, 
että SDP ja kokoomus aloittivat eduskunta- 
vaalikampanjan ”ennennäkemättömällä tem- 
pauksella”. Puheenjohtajat Sorsa ja Suominen 
olivat esiintyneet rinta rinnan ja hymyile- 
vinä SDP:n järjestämässä tilaisuudessa. 
Kääriäinen kirjoittikin pian tämän jälkeen, 
että SDP:n ja kokoomuksen edellissyksy- 
nä paljastunut kuhertelu oli alkanut näkyä 
yhä paljaammin. Väyryselle taas vuoto oli 
kiusallinen henkilökohtaisestikin, sillä hän 
näyttäytyi jo toisen kerran lyhyen ajan sisäl- 
lä valtakunnan päälehdessä kiemurtelevana 
johtajana, joka peitteli kansalta motiivejaan. 
Helmikuun lopulla Helsingin Sanomissa 
oli uutisoitu, että Väyrynen ja professorit 
Osmo Jussila ja Osmo Apunen olivat täysin 
eri mieltä siitä, oliko ulkopolitiikan historia 


Puoluejohto asemoi puoluetta ja puoluekenttää uuteen asentoon 217 


https://doi.org/10.21435/ha.155 


enemmän tiedettä vai politiikkaa. Väyrynen 
oli painottanut, että tutkijoiden tuli pysyä ob- 
jektiivisuudessa ja ”kokonaan irti politiikas- 
ta? Hän oli silti toivonut, että myös tutkijat 
muistaisivat maan ulkopoliittisen edun. Väy- 
ryseltä oli tivattu, mitä tämä tarkoitti. ”On 
vain tajuttava mitä se tarkoittaa. Sen joko 
ymmärtää tai sitten ei”, kaarteli Väyrynen 
kysymystä. 

Edes järjestökysely ei antanut selkeää 
vastausta ydinvoimakysymykseen. Järjestö- 
kyselyyn vastasi noin 26 000 ihmistä. Vas- 
tausprosentti oli korkeampi kuin vuonna 
1965 tehdyn puolueen nimenmuutosta kos- 
kevassa kyselyssä. Kääriäinen totesikin tyy- 
tyväisenä, että järjestökysely oli ”puolueen 
sisäisen kansanvallan syväkyntöä”. Väyrynen 
taas kommentoi, että ”hallituspohjan osalta 
porvarihallituksen pieni kannatus ällistyt- 
tää. Kolmen suuren vaihtoehto on selvä kak- 
konen eri hallitusvaihtoehdoista” Hänestä 
energian osalta oli kuitenkin helppo väittää, 
että suuri enemmistö hyväksyi ydinvoiman, 
vaikka kysymys ydinvoimamallista vai hajau- 
tetusta mallista olikin tärkeämpi. Kuuskos- 
ki-Vikatmaasta hallituspohjaa koskevat vas- 
taukset olivat selviä, mutta energiavastaukset 
eivät. Tulkinnasta ei kuitenkaan lähdetty ko- 
kouksessa keskustelemaan tai kiistelemään.*7 
Asiaan nähtävästi ei enää edes yritetty löytää 
ratkaisua työvaliokunnassa, vaan keskustelu 
käytäisiin toisissa elimissä. 

Kysely ohjasi selvästi Väyrysen kannat- 
taman hajautetun mallin taakse. Ydinvoi- 
mamallia kannatti 11 prosenttia, mutta ha- 
jautettu malli oli ylivoimainen 82 prosentin 

kannatuksella. Hajautetun mallin jatkoky- 
symyksen vastausvaihtoehdoista ei voinut 
kuitenkaan vetää täysin varmoja johtopää- 
töksiä, sillä tulos oli seuraava: hiilivoimaa 
5%, ydinvoimaa 16 %, ydinvoima + hiili 26 %, 
ei suurvoimaa 25 %, epäselvä kanta 9 %, ei 
kantaa 19 %. Hajautettua mallia koskevan 
jatkokysymyksen pystyi toki tulkita yhdes- 
sä ydinvoimamallin (11 %) kanssa niin, että 
noin puolet vastanneista oli valmiita hyväk- 
symään ydinvoiman lisärakentamisen osana 
energiaratkaisua (ydinvoima 16 %, ydinvoima 
+ hiili 26 %). Toisaalta 25 prosenttia hajaute- 
tun mallin kannattajista vastusti suurvoima- 
loiden rakentamista ja yhdeksällä prosentilla 
hajautetun mallin kannattajista oli epäselvä 
kanta. Tämän lisäksi 19 prosentilla vastaajista 
ei ollut kantaa lainkaan.” 

Väyrynen pyrki yhä kääntämään puo- 
lueen ydinvoimakannan myönteiseksi vii- 
dennelle ydinvoimalalle jo puoluevaltuus- 
kunnassa, eikä edes kiusallinen vuoto ollut 
kääntänyt hänen päätään. Väyrynen, Kää- 
riäinen ja Pura matkustivat yhtä matkaa Tu- 
run puoluevaltuuskuntaan, ja matkalla au- 
tossa käytiin tiukka keskustelu. Kääriäinen 
ja Pura onnistuivat vakuuttamaan Väyrysen 
vasta lujan väännön jälkeen, ettei ydinvoimaa 
kannattaisi nostaa esiin Turussa. Väyrynen 
oli yrittänyt vedota voimallisesti sanoin ”rak- 
kaat veljet” Puraan ja Kääriäiseen, mutta 
nämä olivat laittaneet kovan kovaa vasten. 
He eivät jättäneet Väyryselle käytännössä 
muuta vaihtoehtoa kuin luopua ajatukses- 
ta. Ydinvoimaa vastustanut Toropainen to- 
tesikin puoluevaltuuskunnassa, että kysymys 

Turun puoluevaltuuskunta huhtikuussa 1986: Kääriäinen, Väyrynen, 


Toropainen ja Pura. Kuva Jari Laukkanen, Suomenmaa. KMA. 


ydinvoiman lisärakentamisesta oli varma rii- 
danaihe, mutta NKL oli orientoitunut nyt si- 
ten, että kädenvääntö asiasta käytäisiin vasta 
puoluekokouksessa. Hän kritisoi, että vaikka 
Väyrynen ja Kääriäinen olivat silmät kirkkai- 
na julistaneet, ettei puolue hyväksy minkään- 
laisia suurvoimaloita ennen kuin olisi tehty 
kaikki mahdollinen energian säästämisen ja 


niin sanotun hajautetun mallin puolesta, oli 


tämä tietenkin tarkoitettu vihjeeksi ja jopa 
kiristysvihjeeksi muille puolueille. Samaan 
aikaan puoluejohdon puheiden ohella mo- 
net muut keskustapäälliköt olivat lupailleet 
ja kuiskutelleet, ettei viides ydinvoimala nyt 
sitten kuitenkaan olisi kovin vastenmielinen 
asia puolueelle.»s? 

Ydinvoimakysymystä ei käsitelty Turun 


puoluevaltuuskunnassa. Järjestökyselyn 


Puoluejohto asemoi puoluetta ja puoluekenttää uuteen asentoon 219 


https://doi.org/10.21435/ha.155 


tulokset olivat selvillä, ja asiasta oli tarkoi- 
tus tehdä päätökset vasta Lappeenrannan 
puoluekokouksessa. Valtuuskunnan ko- 
kouksen avauspäivänä tapahtui kuitenkin 
jotain sellaista, joka tuli muuttamaan asetel- 
mat kertaheitolla ydinvoiman vastustajien 
eduksi — ilman että kokouksen osallistujilla 
oli tästä vielä mitään tietoa.” Neuvostolii- 
tossa, nykyisen Ukrainan alueella, tapahtui 
aamuyöllä 26.4. erittäin vaarallinen onnetto- 
muus, kun TSernobylin ydinvoimalaitoksen 
reaktori tuhoutui.?*? Neuvostoliiton tiedotus 
asiasta ontui pahasti. Neuvostoliiton viralli- 
nen uutistoimisto (Tass) ilmoitti ydinvoima- 
onnettomuudesta vasta maanantai-iltana 
28. huhtikuuta lyhyellä sähkeellä, jossa ei 
annettu tarkkoja tietoja onnettomuuden 
vakavuudesta eikä siitä, ettei räjähdyksen 
aiheuttamaa tulipaloa ollut saatu vielä edes 
hallintaan 96 


Väyrysen raju puhe nostaa 
porvarihallitusmahdollisuuden esiin 


Presidenttikysymyksen osalta Väyrysen ase- 
ma oli puoluevaltuuskunnassa vahva. Tuo- 
reen järjestökyselyn mukaan 85 prosenttia 
kannatti Väyrysen valitsemista puolueen 
presidenttiehdokkaaksi. Pekkala oli saanut 
13 prosentin kannatuksen, ja muiden ehdok- 
kaiden kannatus jäi vain kahteen prosent- 
tiin. Myös 17 piirijärjestöä oli ottanut kantaa 
kevätkokouksissaan Väyrysen puolesta. 
Puolueen edellinen presidenttiehdokas Vi- 
rolainen oli puolestaan jo edellissyksynä nos- 
tanut esiin Väyrysen nimeämisen puolueen 

presidenttiehdokkaaksi NKL:n liittokokouk- 
sessa.” Virolaisen kanta varmisti sen, ettei 
puolueessa ajauduttu vuoden 1981 kaltaiseen 
tilanteeseen, jossa ehdokaskysymys repi puo- 
luetta hajalle. 

Virolainen oli tyytyväinen siihen, että 
päätös oli syntymässä riittävän ajoissa ja 
yksimielisesti. Hän muistutti silti humo- 
ristiseen tyyliinsä: ”Kun muistellaan tuota 
viimekertaista, niin sehän tuli aika myöhään 
ja sikäli kuin minä muistan, siinä oli pikka- 
sen vaikeuksiakin. Oli jopa erimielisyyksiä 
puolueessa, mutta vedetään niiden päälle 
ristit - —? Puoluevaltuuskunta päättikin esit- 
tää yksimielisesti puoluekokoukselle, että 
Väyrynen valittaisiin puolueen president- 
tiehdokkaaksi. Väyrynen kiitti saamastaan 
luottamuksesta, mutta toppuutteli muistut- 
taen, että varsinainen valinta tapahtui vasta 
puoluekokouksessa. Jos puoluekokous yh- 
tyisi valintaan, hän olisi kyllä siitä lähtien 
ehdokas, mutta vaalitoiminta alkaisi vasta 
syksyllä. Hän vetosikin vakavasti, että ”kai- 
kille mahdollisille, todennäköisille ja tiedos- 
sa oleville presidenttiehdokkaille annetaan 
siihen asti työrauha”.9$$ 

Helsingin Sanomissa Väyrysen liikkeelle- 
lähtöä kuvattiin vaitonaiseksi, ”tuppisuisek- 
si”. Asiassa olikin hyvä pitää matalaa profiilia 
muiden puolueiden ja presidentin suuntaan. 
Lehti arvioi itsekin, että mitä tahansa Väy- 
rynen tästä lähtien tekisi, hänen poliittisia 
liikkeitään arvioitaisiin todennäköisesti eh- 
dokkuusasetelmasta käsin.?9 Väyrysen va- 
rauksellinen ja jarrutteleva asenne oli nähtävä 
myös edellisvaalien taustaa vasten. Puolueen 

tuli nyt välttää sisäiset kiistelyt. Valtamedias- 
sa kirjoitettiinkin vähän ironiseen sävyyn, 
että ”kepun johto ja kenttä ovat yhtä samaa 
sopuisaa Väyrys-perhettä”. Pokan, Anttilan ja 
Virolaisen huomioitiin tukevan ehdokkuut- 
ta.” Ainoastaan Karjalainen, K-linjan enti- 
nen presidenttiehdokas, ei lähtenyt tukemaan 
Väyrystä, mistä kertoo se, että hän kieltäytyi 
puolueen kunniapuheenjohtajuudesta — syyt- 
täen samalla puoluejohtoa sekaantumisesta 
hänen erottamispeliinsä.?% 

Suurimman julkisen huomion puolue- 
valtuuskunnassa varasti kuitenkin Väyrysen 
puhe, jossa hän kritisoi voimakkaasti SDP:n 
valtaa ja sen tuomia vääristymiä. Väyrynen 
muistutti, että vasemmistopuolueiden kan- 
natus oli laskenut. Ennusteiden mukaan 
niiden kannatus olisi seuraavissa eduskun- 
tavaaleissa kolmasosa tai sen allekin. Myös 
työmarkkinoilla oli tapahtunut muutos, 
SAK:n voima oli laskenut ja toimihenkilöjär- 
jestöt olivat vahvistuneet. Väyrynen kritisoi 
suorasanaisesti SDP-SAK-kytköstä: ”Kaiken 
aikaa sosialidemokraattien vallankäyttö hal- 
lituksessa ja eduskunnassa on perustunut 
kiinteään yhteistyöhön SAK:n sosialidemo- 
kraattisen johdon kanssa. Mitä heikommaksi 
SDP:n asema on käynyt hallitus- ja eduskun- 
tatyössä, sitä alastomammaksi on käynyt hei- 
dän yhteispelinsä SAK:n kanssa” Tämä oli 
näkynyt varsinkin siinä, että SDP oli pyrkinyt 
kytkemään oleellisia hallituksen ja eduskun- 
nan päätösvaltaan kuuluvia asioita työmark- 
kinaratkaisuihin kuuluviksi.” 

Väyrynen suomi myös SDP:n asenteita 
valtionyhtiöihin. Niissä jouduttiin usein ti- 


lanteisiin, joissa vasemmisto ideologisista 
syistä suosi syyttä valtionyhtiöiden laajentu- 
mista, usein jopa veronmaksajien vahingok- 
si ja loukaten yksityisen teollisuuden etuja. 
Kevätkauden aikana oli ollut peräti kolme 
valtionyhtiöiden toimintaperiaatetta koske- 
vaa kiistaa SDP:n kanssa. ”Veitsiluoto Oy:n 
toiminta Pohjois-Suomen metsäteollisuu- 
den uudelleenjärjestelyssä ja Valmet Oy:n 
toiminta hissiteollisuutensa myymisessä 
ovat molemmat murheellisia esimerkkejä 
siitä, kuinka valtionyhtiön ei tulisi menetel- 
lä? totesi Väyrynen. Hän moitti myös Ajokki 
Oy:n kohtaloa. Valtion oman autokorituo- 
tannon aloittaminen oli tarpeetonta, ja sen 
ylläpitoon oli käytetty turhaan valtion va- 
roja. Väyrynen teki puheessaan voimakasta 
eroa SDP:hen ja sen valtajärjestelmään. Asia 
koski maatalouttakin, sillä siinä oli etenkin 
viime vuosina ratkaistu kaikki keskeiset 
kysymykset SDP:n ja SAK:n sekä toisaalta 
MTK:n kesken. Palkansaajienkin keskuu- 
dessa SDP:n ja SAK:n valta oli aiheuttanut 
vinoumia, sillä toimihenkilöiden palkkaus 
oli useiden ryhmien osalta epätyydyttävä. 
Ylipäätään SDP:n valta oli näkynyt hänestä 
yhteiskuntakehityksessä monin tavoin, ku- 
ten valtiokeskeisessä hallinto- ja suunnitte- 
lujärjestelmissä, julkisen sektorin kasvatta- 
misessa sekä laitospalveluun panostamisessa 
avo- ja kotihoidon sijaan.” 

Väyrysestä tilanteeseen tuli saada muutos: 
1) oli elvytettävä yksityistä yritteliäisyyttä ja 
turvattava perheviljelmien edellytykset, 2) 
tuli saada selvät säännöt valtionyhtiöiden 
toiminnalle, 3) oli tasattava alueellisia eroja, 

4) oli kohennettava palkkauksessa jälkeen 
jääneiden toimihenkilöiden asemaa ja li- 
sättävä tasavertaisia oikeuksia ja vaikutus- 
mahdollisuuksia ammattiyhdistysliikkeessä, 
5) tarvittiin vallan voimakasta hajauttamista 
maakuntiin, maakuntaitsehallinnon nopeaa 
toteuttamista ja kuntien itsenäisyyden vah- 
vistamista, 6) oli estettävä julkisen sektorin 
liiallinen paisuminen ja verorasituksen kas- 
vu, 7) tuli luoda vaihtoehtoisia palveluja so- 
siaali- ja terveydenhuoltoon ja 8) oli kehitet- 
tävä voimakkaasti kotihoitoa ja avopalveluja. 
Tavoitteena tuli hänestä olla inhimillisempi 
Suomi, joka olisi vähemmän keskittynyt, 
byrokraattinen ja laitostunut.?? Tavoitteet 
osoittivat, että porvarillinen revideeraus jat- 
kui — ja Väyrynen aikoi ulottaa sen nyt halli- 
tusyhteistyötasollekin. 

Väyrynen moitti, että SDP oli torjunut kes- 
kustapuolueen vakavat yritykset hallituspoh- 
jan laajentamiseksi: ”Puoluekokouksissa me 
olemme viime vuosina toistaneet kantamme, 
jonka mukaan kannatamme laajapohjaista yh- 
teistyötä, jonka runkona ovat keskustapuolue 
ja sosialidemokraatit” SDP ei kuitenkaan ollut 
lämmennyt näille näkemyksille, ja Väyrynen 
huomautti, että SDP oli jo kesän 1981 puo- 
luekokouksessa poistanut julkilausumastaan 
kannanoton, että se tavoitteli keskustan ja 
vasemmiston yhteistyötä. Viime aikoina SDP 
oli entistä avoimemmin puhunut SDP:n ja 
kokoomuksen hallitusyhteistyöstä, mistä pai- 
navin osoitus oli SDP:n puheenjohtajan haas- 
tattelu Turun Sanomissa edeltävänä syksynä. 

Väyrysestä sosiaalidemokraattien suun- 
nitelmissa oli, että ”keskusta syrjäytettäisiin 

hallituksesta ja että he jatkaisivat hallitsemis- 
ta kokoomuksen avulla”. Tästä syystä myös 
keskustalaisten oli aika harkita hallituskysy- 
mystä. Hän ehdotti, että puoluekokous ottaisi 
hallituskysymyksessä aikaisempaa väljem- 
män kannan: ”Tavoitteenamme tulee edel- 
leen olla mahdollisimman laajapohjainen ja 
toimintakykyinen enemmistöhallitus. On 
muodostettava hallitus, joka ottaa painavasti 
huomioon kansan enemmistön mielipiteet ja 
kykenee toimimaan tehokkaasti kansamme 
edessä olevien mittavien haasteiden voitta- 
miseksi?” 

Väyrynen ei maininnut suoraan kokoo- 
musta, mutta puhe ymmärrettiin ilman 
sitäkin voimakkaaksi suunnanmuutoksek- 
si. Helsingin Sanomissa Väyrysen puheesta 
otsikoitiin etuaukeamalla: ” Väyrysen äkki- 
käännös: porvarihallitus esiin”. Vaikka Väy- 
rysen puheen sanamuodot olivat maltilliset 
hallitusyhteistyötä koskien, tulkittiin puhe 
SDP:hen kohdistuneen lujan rusikoinnin 
takia tienavaukseksi sille, että porvarihalli- 
tus nostettiin ykkösvaihtoehdoksi. Väyrysen 
todettiin ruotineen SDP:tä ja punamultayh- 
teistyötä aina SDP:n johdolle arkaa Valco- 
skandaalia myöten niin, että ”punamultahal- 
lituksista ei siinä riepotuksessa jäänyt juuri 
tiiltä tiilen päälle.” Keskustapuolueen kent- 
tä oli kuitenkin yhä vankasti SDP-yhteistyön 
kannalla, kuten järjestökysely osoitti — ja 
mitä Väyrynen oli ihmetellyt. Puoluesihtee- 
rikin oli kommentoinut porvarihallituksen 
kannatusta ”yllättävän heikoksi”.95 Onkin 
ilmeistä, että osaltaan juuri järjestökysely oli 
antanut Väyryselle kimmokkeen ottaa asia 

Keskustapuolueen 
Naisten uudet puheen- 
johtajat: Terttu Ranta- 
sola, Hannele Pokka 

ja Tytti Isohookana- 
Asunmaa. Kuva KN:n 
edustajainkokouksesta 
16.6.1985. KMA. 


esille puoluevaltuuskunnassa, sillä eduskun- 
tavaaleihin oli alle vuosi aikaa. Puolueen 
uskottavuus tulevissa hallitusneuvotteluissa 
olisi ollut kyseenalainen, jos kentän silmis- 
sä SDP-yhteistyölle ei näyttänyt olevan to- 
dellisia vaihtoehtoja — vaikka puoluejohdon 
strategiana oli nimenomaan SDP:n ylivalta- 
asemien haastaminen. 

Edelliskesänä Keskustapuolueen Nais- 
ten puheenjohtajaksi valittu Hannele Pokka 
totesikin yleiskeskustelussa, että puolueen 
järjestökysely, jossa porvarihallitus sai vain 
yhden prosentin kannatuksen, pisti aika ta- 
valla ajattelemaan: ”Se sai ajattelemaan, että 
keskustapuolueen väki on ehkä liikaakin ol- 


lut punamultahallituksen vanki - -%6 Pu- 
namultahallitus oli järjestökyselyn mukaan 
ykkösvaihtoehto 60 prosentille vastaajista, 
kolmen suuren hallitusta ykkösvaihtoehto- 
na kannatti 30 prosenttia ja porvarihallituk- 
sen ykkösvaihtoehdoksi nosti vain Pokan 
mainitsema yksi prosentti vastaajista. Por- 
varihallitus ei voittanut edes kakkos- tai kol- 
mosvaihtoehtona kansanrintamahallitusta 
tai kaikkien puolueiden hallitusta.?” Puolue- 
johdolla oli siis selvä tarve nostaa esiin myös 
sellaisia hallitusvaihtoehtoja, joissa SDP ei 
ollut mukana. 

Valtakunnan päälehdessä ei kuitenkaan 
kiinnitetty huomiota SDP:n hegemoniseen 

asemaan keskustapuolueen järjestökyselyn 
eri hallituskoalitioissa. Sen sijaan Kääriäisen 
puheen katsottiin paljastavan, mistä oli kyse. 
Keskustapuolue tavoitteli ”keskustajohtois- 
ta hallitusta” ja siten pääministerin paikkaa. 
Väyrysen lähtökohdat tulkittiin puhtaasti 
valtapoliittisista asetelmista, mihin presi- 
denttiehdokkuuskin antoi nyt osaltaan nos- 
tetta. Taustalla nähtiin kuvio, jossa Väyrynen 
pyrki pääministeriksi ja siten presidentiksi 
kokoomuksen mahdollisella avustuksella, 
minkä Väyrynen kielsi — mutta mikä vaikutti 
uskottavalta Väyrysen valtapoliittisesti värit- 
tyneen karaktäärin valossa.” Keskustalaisille 
kyse oli kuitenkin myös keskustapuolueen 
eduista, sen tavoitteista ja asemasta suhteessa 
SDP:hen. Väyrysen asema ei ollut puoluees- 
sa niin vahva, että siellä olisi lähdetty petaa- 
maan yksin Väyrysen kuningastietä. 

Siksi työvaliokunnassa ei oltukaan järin 
innoissaan Väyrysen avauksesta, jota pidet- 
tiin mitä ilmeisemmin liian rajuna SDP:n 
suuntaan — vaikka sen idea ymmärrettiinkin. 
Väyrynen totesi tilanteesta, että puolueval- 
tuuskunnan seurauksena syntynyt ”asetelma 
on aika iso asia, vaikka puheessani ehdo- 
tinkin vain hallituspoliittisen kannanoton 
väljentämistä”. Nyt tuli hänestä vain elää ky- 
seiseltä pohjalta rauhallisesti vaaleihin asti. 
Väyrysestä SDP:n nykyiset hallituspuheet 
olivat hurskastelua, sillä poliittisen pinnan 
alla oli paineita.?? Työvaliokunnassa Väyry- 
nen suhtautui asiaan tyynesti, mutta eräiden 
arvioiden mukaan hän oli tullut suorastaan 
vainoharhaiseksi. Turun Sanomien päätoi- 
mittaja Jarmo Virmavirta, joka oli myös ope- 

roinut Sorsan haastattelun syksyllä 1985, oli 
kutsunut Väyrysen ja Kääriäisen saunomaan 
Marina Palaceen Turun puoluevaltuuskun- 
nan yhteydessä. Siellä Väyrynen oli jankannut 
Virmavirralle Sorsan haastatteluun viitaten, 
että ”te olette sopineet” aivan kuin tämä olisi 
ollut SDP:n ja kokoomuksen välillä solmitun 
sopimuksen yksi osapuoli." 

Kääriäinen taas arvioi työvaliokunnas- 
sa, että ”Sdp ei tule jäämään toimettomak- 
si Kepun manööverin jälkeen. Sorsa sanoi 
aika selvästi, ettei sosialidemokraateilla ole 
vakavaa pyrkimystä kokoomuksen suun- 
taan” Puoluesihteeri ei kuitenkaan varsinai- 
sesti kyseenalaistanut Väyrysen näkemyksiä. 
Hän lisäsi, että keskustapuolueen oli väitetty 
oikeistolaistuneen, ja siksi asioissa oli nyt 
esiinnyttävä keskustalaisesti. Yläjärvi taas ar- 
vioi, että Väyrysen lausunto vain edesauttoi 
kokoomuksen ja SDP:n yhteistyöpyrkimyk- 
siä. Väyrynen vastasi, että hänen ”puheen- 
vuoronsa oli päinvastoin omiaan torjumaan 
kokoomuksen ja Sdp:n yhteistyöpyrkimyk- 
set?» Väyrynen kieltäytyi myöhemminkin 
näkemästä, että hänen puheensa voisivat 
edesauttaa SDP:n ja kokoomuksen lähenty- 
mistä — käytännössä Yläjärvi oli kuitenkin 
oikeassa.” Väyrysen ehdottomuus antaakin 
aihetta olettaa, että hän olisi jo varmistellut 
selkänojaansa kokoomusjohdon suuntaan 
koskien hallitusyhteistyökuvioita. 

Myös Kuuskoski-Vikatmaan, Toropaisen 
ja Väänäsen kommenteissa näkyi hämmen- 
nys ja epäsuora kritiikki Väyrystä kohtaan. 
Hokkanen sen sijaan kehui Väyrysen puhetta 
taktillisesti ja asiallisesti viisaaksi, mutta hän- 

kin vaati näkyvää keskustapoliittista otetta, 
esimerkiksi jotain sosiaalipoliittista aloitetta. 
Myös Pura yhtyi, että nyt oli mahdollisuus 
nostaa omia sisältökysymyksiä esille ja lisä- 
si, että nykytilanteessa oli kyse asioista eikä 
suinkaan taktiikasta. Väyrynen ehdottikin, 
että hyvinvointivaltion kriisiin liittyvien 
asioiden voimakas esiin nostaminen keskus- 
tapuolueen aloitteesta voisi selkeyttää tilan- 
nekuvaa.” Tällaisia asioita olivat verorasi- 
tuksen sekä byrokratian kasvu. Väyrysestä 
oli aika etsiä vaihtoehtoa ”valtiokeskeiselle, 
laajaan julkiseen sektoriin perustuvalle ja 
yhä kiristyvään verotukseen johtavalle hy- 
vinvointiyhteiskunnan mallille”. Oli selvää, 
ettei täten ojennettu kättä SDP:lle vaan en- 
nemminkin kokoomukselle, vaikka teemat 
saattoikin nähdä nimenomaan keskustalai- 
siksi tilanteessa, jossa länsieurooppalaiset 
valtiot avasivat ja liberalisoivat talouksiaan. 
SDP:ssä oltiin totaalisen tyrmistyneitä 
Väyrysen puheesta. Suomenmaa uutisoi Lii- 
kasen sanoneen, että puhe tarkoitti hautajai- 
sia K-linjalle, kun oikeisto ja SDP tällä tavalla 
asetettiin samalle viivalle hallituskumppa- 
neina. Helsingin Sanomatkin ottivat kantaa 
kärjistyneeseen tilanteeseen. Pääkirjoituk- 
sessa todettiin, että Väyrysen asettaminen 
presidenttiehdokkaaksi ja ”hänen taktinen 
avauksensa? kokoomuksen suuntaan näytti 
hermostuttaneen sosiaalidemokraatit pa- 
hemman kerran: ”Kokonaan pois tolaltaan 
tuntui joutuneen Suomen Sosialidemokraa- 
tin päätoimittaja, joka hairahtui vihjailemaan 
ulkoministerin kiinnostuksesta oikeiston 
kolmekymmentäluvulla täyttymättä jäänei- 


1” 


siin ulkopoliittisiin toiveisiin!” Liikasen taas 
kerrottiin syyttäneen kepulaisia ulkopoliitti- 
sesta neulanpistopolitiikasta, ja vaikka SDP:n 
puoluejohto ei mennyt vappupuheissaan 
ulkopoliittisiin vihjailuihin, syytettiin Väy- 
rystä silti Kekkosen sisäpoliittisen perinnön 
asteittaisesta hylkäämisestä. Hermostumista 
Väyrysen aikaisesta presidenttiehdokkuudes- 
ta pidettiin lehdessä kuitenkin turhana, kos- 
ka toki puolueella oli oikeus asettaa ehdok- 
kaansa sääntöjensä mukaisessa järjestyksessä. 
Kiukuttelun takana nähtiinkin olevan sen, 
että ennen presidentinvaaleja olivat edus- 
kuntavaalit, joihin presidentinvaalikuviot 
saattaisivat heijastua eri tavoin. 
Keskustapuolueen eduskuntaryhmän 
pöytäkirjat taas ovat hiljaa kuumentuneesta 
tilanteesta. Pöytäkirjat kertovat keskittymi- 
sestä ajankohtaisiin asioihin, kuten tulo- ja 
maatalouspoliittisiin ratkaisuihin sekä ener- 
giaverouudistukseen. Nähtävästi energia- 
verouudistus ja maatalouspolitiikka herät- 
tivät niin suurta ärsytystä hallitusta kohtaan, 
että Väyrysen puheet eivät pahemmin het- 
kauttaneet — tilanteessa nähtiin varmasti 
myös SDP:n strategia. Strategia pureksittiin 
auki myös Helsingin Sanomien pääkirjoituk- 
sessa. Sen mukaan SDP maalasi keskustapuo- 
lueesta kuvaa oikeistolaistuvana puolueena, 
joka etääntyi kekkoslaisuudesta ja valitsi pu- 
namullan sijaan porvariyhteistyön. Lehti to- 
tesi, että ”Ruotsin mallia matkien Sdp pyrkii 
polarisoimaan vaaliasetelman sosiaalidemo- 
kraattien ja oikeistolaistuvan porvarillisen 
vaihtoehdon väliseksi kamppailuksi, jossa 
Kepun aikaisemmin edustamaa keskustaa ei 

enää ole”. Lehden mukaan tällaista poliittista 
todellisuutta ei Suomessa kuitenkaan ollut, 
ja siksi kirjoituksessa kehotettiin palaamaan 
vappupuheiden jälkeen arkitodellisuuteen, 
jossa oli syytä ”pitää pää kylmänä ja varoa 
turvautumasta sellaisiin aseisiin, joita ei soisi 
toistenkaan käyttävän”. 

Liennytystä tapahtuikin. Sorsa antoi vä- 
hän ennen keskustapuolueen puoluekokous- 
ta Suomenmaalle haastattelun, jossa totesi, 
että niin kauan kuin kokoomus oli oikeis- 
tolainen puolue, SDP:n ei tullut mennä sen 
kanssa hallitukseen. ”Punamulta on ensim- 
mäinen vaihtoehto, niin vähän jännittävältä 
kuin se tuntuukin” Sorsa totesi. Hän sanoi 
jopa olevansa valmis menemään Väyrysen 
johtamaan punamultahallitukseen ja kehui 
Väyrysen kypsyneen. Sorsasta pääministe- 
riys ei voinut olla ratkaiseva kysymys, vaan 
hallitusta olisi tarkasteltava kokonaisuute- 
na. Väyrynen taas vastaili vielä saman päi- 
vän lehdessä SDP:n aiempiin syytöksiin. 
Hän vakuutti, että Kekkosen perintö säilyy, 
eikä kansaa jaeta.’ Lisäksi Sorsa teki vielä 
asiakysymyksissä liikkeen, jota voi pitää kä- 
denojennuksena keskustapuolueen suuntaan. 
Hän ehdotti SAK:laisen Kunnallisten työnte- 
kijäin ja viranhaltijain kokouksessa, että kun- 
nallisten palvelujen rajoitettua yksityistämis- 
tä ja työaikajoustoja kannatti pohtia. Sorsa 
perusteli, että ihmisten kannalta ”byrokrati- 
soituva kunnallishallinto on yhtä pelottava 
uhka kuin yhteisten palvelujen perustaa na- 
kertava kaupallistuminen?.? Puoluesihteeri 
Kääriäinen kiittelikin heti seuraavan päivänä 
Suomenmaassa, että Sorsan punamulta-lin- 

jaus lämmitti. Väyrynen vastasi viileämmin. 
Hän toivoi, ettei Sorsan kanta olisi lopullinen, 
vaan että kokoomuskin voisi tulla mukaan 
hallitukseen. 


Puoluekokous nielee uuden 
kansanrintaman - 
odotetusti ei ydinvoimalle 


Keskustapuolueessa lähdettiin Lappeenran- 
nan puoluekokoukseen rauhallisen odotta- 
vissa tunnelmissa. Suomenmaassa oli todettu 
jo maaliskuussa, että Väyrysen ja Kääriäisen 
jatko hyväksyttiin. Heille ei ollut esitetty vas- 
taehdokkaita, kun asiaa oli tiedusteltu puo- 
luevaltuuskunnan jäseniltä." Mielenkiintoa 
ja odottavia tunnelmia sen sijaan nostatti ky- 
symys siitä, miten Väyrynen selittäisi puo- 
luekokousväelle sen, mitä hän tarkoitti pu- 
heillaan hallituksen laajentamisesta — kuten 
Suomenmaassa todettiin.” Itse kokoukseen 
saapui yhteensä 5 040 osanottajaa, lähes 300 
enemmän kuin edelliseen kokoukseen. 
Puolueen järjestöväen kasvanut aktiivisuus 
näkyi myös puoluekokousaloitteissa, joita oli 
tullut peräti 639 (edelliskerralla 380). Keskei- 
sin aihe oli energiapolitiikka eli ydinvoima. 
Suurin osa perusosastojen kannanotoista 
asemoitui kielteisesti ydinvoiman lisäraken- 
tamiseen. 

Väyrynen totesi kokouspuheessaan, että 
edellisen puoluekokouksen aikainen kan- 
sainvälisten suhteiden aallonpohja oli ohi. 
Geneven uudet huippuneuvottelut olivat 
alkaneet, ja varsinkin Neuvostoliitto oli 
osoittanut aloitteellisuutta ja uudenlaista 

avoimuutta. Aseidenrajoitusneuvotteluissa 
ei ollut kuitenkaan edetty toivotulla taval- 
la, mikä oli aiheuttanut pettyneitä ja hyvin 
pitkällekin meneviä johtopäätöksiä. Väy- 
rynen nosti esiin erityisesti Sorsan puheen, 
jossa tämä oli arvioinut, ettei Suomen ”omaa 
aktiivista ulkopolitiikkaa voi nojata enää 
suurvaltojen yhteistyöhön ja sen tukemi- 
seen” ja kysynyt mikä voisi olla vaihtoehto 
suurvaltojen yhteistyöpyrkimystä tukeval- 
le liennytyspolitiikalle. Väyrynen ei yhty- 
nyt lainkaan Sorsan näkemyksiin. Hänestä 
liennytykselle, kansainvälisen jännityksen 
vähentämiselle, ei ollut eikä tulisi vaihtoeh- 
toa. Myöskään Suomen ulkopolitiikassa ei 
ollut vaihtoehtoa liennytykselle, vaan maan 
vakiintunut ulkopoliittinen linja tuli säilyt- 
tää. ”Keskustapuolueella on Urho Kekkosen 
puolueena erityinen vastuu maamme ulko- 
politiikasta” Väyrynen totesi. Sen sijaan sisä- 
politiikassa Väyrynen julisti olevan muutok- 
sen aika: ”Yksi ajanjakso on eletty loppuun, 
uusi on alkamassa.” Viesti oli selvä SDP:n 
suuntaan. Vielä selvemmäksi se tuli Väyry- 
sen lanseeraamalla uudella käsitteellä uusi 
kansanrintama. 

Väyrynen pohjusti uutta avaustaan totea- 
malla, että mielipidetutkimukset osoittivat 
yhdensuuntaisesti, että suomalaisten asen- 
teissa ja mielipiteissä oli tapahtunut merkittä- 
vä muutos, ja se vaikuttaisi myös seuraavien 
eduskuntavaalien tulokseen. ”Vasemmisto- 
johtoisen kansanrintaman ja vasemmisto- 
johtoisen puhtaan punamullan aikakauden 
jälkeen tarvitaan keskustajohtoinen uusi 
kansanrintama, jonka runkona ovat vaaleissa 


Lappeenrannan puoluekokouksessa kesä- 
kuussa 1986 nähtiin historiallinen kulkue, 


joka alkoi vuosisadan alun maalaismiehen 
sanoin. Kuva Jari Laukkanen, Suomenmaa. KMA. 


hyvin menestyvät puolueet” hän totesi. Väy- 
rynen vaati, että tuli aikaansaada uusi laaja- 
pohjainen yhteistyö ja uusi konsensus, joka 
vastaisi paremmin yhteiskunnan nykyisiin ja 
tuleviin haasteisiin. Väyrysestä uuden kan- 
sanrintaman oli edistettävä pienomistusta ja 
yksityistä yritteliäisyyttä, pääomamarkkinoi- 
ta oli uudistettava kansan omistusvarallisuu- 
den kasvattamiseksi ja osakesäästämistä oli 
suosittava lisäämällä esimerkiksi pääoma- 

tulojen verovapautta. Uuden kansanrinta- 
man tuli purkaa maan talousjärjestelmän 
keskittyneitä rakenteita, rajoittaa pankkien ja 
vakuutusyhtiöiden valtaa sekä edistää omis- 
tamisen ja taloudellisen vallan hajauttamis- 
ta. Porvarillisen revideerauksen hengessä 
kansanvaltaista markkinataloutta oli siis 
tuettava voimakkaasti ja keskusta-ideologian 
mukaisesti. 

Väyrynen halusi purkaa myös yhteis- 
kunnan liian jäykkiä ja tehottomia piirteitä 
koskien niin valtionyhtiöitä kuin sosiaali- ja 
terveydenhoitoa. Koulutusjärjestelmästäkin 
oli muodostettu liian byrokraattinen ja kaa- 
vamainen. Samalla hän kuitenkin vakuutti, 
että uudessakin kansanrintamassa keskus- 
tapuolue pitäytyisi tiukasti Kekkosen linjalla 
pyrkien ”kansallisen yhteisymmärryksen ja 
yhtenäisyyden lujittamiseen”. Hän myös va- 
kuutti, että ”Keskustan erityisenä tehtävänä 
on huolehtia pienituloisista ja vähävaraisista 
ihmisistä — köyhän asiasta”. Yhteistyön laa- 
jentamista kokoomuksen suuntaan ei siis tar- 
vinnut pelätä senkään vuoksi, että vähäosaiset 
unohdettaisiin tai se olisi ulkopoliittisesti ky- 
seenalaista. Viesti oli periaatteessa sama kuin 
huhtikuun puoluevaltuuskunnassa. Nyt Väy- 
rynen ei kuitenkaan kritisoinut yhtä voimak- 
kaasti SDP:tä, mutta antoi silti Sorsalle kovaa 
ulkopoliittista kritiikkiä — vaikka juuri Sorsa 
oli yrittänyt liennyttää keskustapuolueen 
suuntaan. Väyrynen perusteli puheessaan 
perinpohjaisesti, miksi keskustapuolueen ei 
tullut jäädä perinteisen punamullan vangiksi, 
vaan sekä ihmisten asenteiden että yhteiskun- 
nan muutokset vaativat uusia otteita. 


228 II Nousu ja uho, 1983-1987 


Puolueen lehtien mukaan keskustaväki 
nielikin Väyrysen linjauksen, jossa myös 
kokoomus tuli vetää mukaan SDP:n ja kes- 
kustapuolueen muodostamaan hallitukseen, 
uuteen kansanrintamaan. Puolueen maakun- 
talehdissä kirjoitettiin hyvin systemaattisesti 
nimenomaan nielemisestä, mikä antaa ku- 
van, että vaikeaksi koettu asia vietiin hyvin 
koordinoidusti läpi.” Kriittisempää sävyä 
näkyi Keskisuomalaisen ja Savon Sanomien 
kirjoituksissa, joissa kiinnitettiin huomiota 
myös valtapoliittiseen aspektiin ja Väyrysen 
presidenttiambitioihin.”* Valtakunnan pää- 
lehdessä taas puhe uudesta kansanrintamasta 
tulkittiin presidenttipelin avaukseksi, jossa 
keskustapuolue johtaisi maata kokoomuksen 
tuella ja jossa SDP:lle varattaisiin kakkosluo- 
kan paikka. Lehden etuaukeamalla kirjoitet- 
tiin: ”Keskustapuolue tekee Väyrysestä uutta 
Kekkosta”. SDP:ssä uutta kansanrintamaa 
ei pidettykään tasapuolisena yhteistyötar- 
jouksena, vaan SDP:n ajamisena nurkkaan 
kokoomuksen avulla.'**? 

Keskustapuolue säästyi puoluekokouk- 
sessa TSernobylin takia repivältä sisäiseltä 
kiistalta, joka olisi saattanut johtaa pahim- 
massa tapauksessa nuorten eroamisiin puo- 
lueesta.'"** Väyrynen oli ajanut energiakysy- 
myksessä linjaa, jossa oli ensin saatava aikaan 
riittävät päätökset hajautetun sähköntuotan- 
non varmistamisesta, ja vasta sitten voitaisiin 
keskustella suurvoimaloista eli käytännössä 
ydinvoimasta — sillä se oli Väyrysestä ympä- 
ristön kannalta parempi vaihtoehto kuin hii- 
livoimala. Keskustapuolueen kielteinen kanta 
ydinvoiman lisärakentamiseen oli joutunut 

ennen TSernobyliä ankaraan paineeseen, sil- 
lä kauppa- ja teollisuusministeriö oli toden- 
nut julkisestikin, että päätöksellä oli jo kiire, 
jotta ydinvoimalla tuotettua sähköä saataisiin 
lisää silloin, kun sitä tarvittiin 1990-luvul- 
la.10 Poliittista painetta oli lisännyt se, että 
kokoomuksen puheenjohtaja oli vaatinut jo 
elokuussa 1985 lisää ydinvoimaa ja Sorsa taas 
oli alkanut puskea ydinvoimala-asiaa kevääl- 
lä eteenpäin.” 

Väyrynen totesi työvaliokunnassa TSer- 
nobylin onnettomuuden jälkeen, että ”ennen 
puoluevaltuuskuntaa energiapolitiikassa oli 
asetelma, jossa keskustapuolue koko ajan 
kiristi hajautetun mallin toteuttamisedelly- 
tyksiä. Nyt, kun ydinvoima ei ole lähivuo- 
sien mahdollisuuksien joukossa, ydinvoi- 
mamiehet ovat alkaneet ajaa hiilivoimaa?” 
Väyrysestä puolueen linjan tuli yhä olla 
hajautetun mallin kiirehtiminen sekä kan- 
santaloudellisista että ympäristöpoliittisista 
syistä.” Työvaliokunnassa käytiin vielä en- 
nen puoluekokousta uudelleen keskustelu 
energiapolitiikasta, mutta kokouspöytäkirja 
puuttuu arkistoitujen pöytäkirjojen joukos- 
ta. Vain esityslista on tallella, kuten myös 
liitteenä oleva puolueen energiapoliittisen 
toimikunnan esitys (3.6.1986) puolueko- 
kouspäätökseksi. Sen mukaan ”Keskusta- 
puolue ei hyväksy uusien ydinvoimaloiden 
rakentamista. Seuraavan vaalikauden halli- 
tuksessa on sitovasti päätettävä miten maan 
sähkönhuolto turvataan ilman ydinvoiman 
lisärakentamista.”'s%s 

Puoluekokous otti odotetusti kieltei- 
sen kannan ydinvoiman lisärakentamiseen. 


Päätös oli puolueen energiapoliittisen toi- 
mikunnan esitystäkin tiukempi. Siinä to- 
dettiin, ettei keskustapuolue hyväksy uusien 
ydinvoimaloiden rakentamista ja lisättiin 
vielä, että myös nykyisistä ydinvoimaloista 
tuli luopua niiden vanhetessa. Lehdistön 
mukaan nimenomaan Kääriäinen ajoi tiu- 
kennusta siten, että ”nykyisiä atomimylly- 
jä olisi käytettävä vain niin kauan kuin ne 
varmuudella toimivat turvallisesti”. Tämän 
ohella vaadittiin, että hallituksen tuli päättää 
mahdollisimman pian, miten Suomen säh- 
könhuolto turvattaisiin ilman ydinvoiman 
lisärakentamista.'0%* 

Kääriäinen käsitteli puoluekokouspu- 
heessaan laajasti ydinvoimaa. Hän kertasi 
puoluekokouksissa aina vuodesta 1980 läh- 
tien otetut kielteiset ydinvoimakannat ja to- 
tesi puolueen olleen päätöksissään johdon- 
mukainen. Hänestä myös keskustapuolueen 
virallinen päätöksenteko oli ollut sitä tai 
ainakin lähellä sitä. Tästä on todistuksena 
kulunut kevät, jolloin pääministeri Sorsan 
ja kauppa- ja teollisuusministeri Lindblomin 
johdolla — ja oppositiojohtaja Suomisen hää- 
rätessä päällepäsmärinä — kiirehdittiin run- 
naamalla päätöstä viidennen ydinvoimalan 
rakentamisesta.” Päätöstä ei kuitenkaan tehty, 
koska keskustapuolue ei hyväksynyt näiden 
linjaa. Kääriäinen kritisoi, että päätöksente- 
kijät ja kansa grillattiin IVO:n johdolla askel 
askeleelta ydinvoiman puolelle puhumalla 
sähkön loppumisesta ja estämällä hajautetun 
sähköntuotannon toteuttaminen: ”Käytän- 
nössä maan sähköhuoltoa hallitseva IVO vei 
Sdp:n ja kokoomuksen tuella asioita siihen 

suuntaan, että päätöksentekijät joutuvat pak- 
kotilanteeseen: valitkaa sähköpula tai ydin- 
voimala?” IVO:n rengeiksi ajautuneet maa- 
kuntien sähkölaitoksetkin valistivat sähkön 
hinnan nousevan voimakkaasti maaseudulla, 
jos ydinvoimala hylättäisiin. Keskustaväen 
kanta ei silti ”Pahemmin horjunut” totesi 
Kääriäinen viitaten järjestökyselyyn ja antoi 
erityisen kiitoksen kansallisen energiapoli- 
tiikan ajamisesta puolueen nuoriso- ja opis- 
kelijaliikkeelle.'*9 

Kääriäinen oli käsin kosketeltavan tyyty- 
väinen, että puolueen ydinvoimakielteinen 
kanta säilyi. Hän ei ollut lähtenyt vastusta- 
maan Väyrystä näkyvästi, mutta järjestöde- 
mokratiaan nojaten hän oli osaltaan pysty- 
nyt jarruttamaan ydinvoimapäätöstä. Nyt 
Kääriäinen pääsi kiusallisesta tilanteesta, 
eikä hänen tarvinnut asettua puheenjohta- 
jaa vastaan tai erota puoluesihteerin tehtä- 
vistä, kuten hän oli jo suunnitellut. Ilman 
TSernobylin ydinvoimakatastrofia Väyrysen 
kanta olisi voinut hyvinkin voittaa Lappeen- 
rannassa, sillä poliittiset ja taloudelliset pai- 
neet lisäydinvoiman rakentamiseksi olivat 
olleet todella voimakkaita.” Molempien 
asema puoluejohdossa olikin vahva, var- 
sinkin kun ydinvoimakiista väistyi. Useissa 
puoluekokouspuheenvuoroissa esitettiin 
Väyrysen ja Kääriäisen valitsemista jatkoon, 
jopa NKL:n puheenjohtaja Toropaisen. Hei- 
dät valittiinkin yksimielisesti. Olisikin ollut 


hyvin erikoista, jos tuleva presidenttiehdo 
kas olisi pyritty syrjäyttämään. Puolueeseen 
tuli silti merkittäviä henkilömuutoksia, sillä 
puolueen toiminnassa pitkään ja keskeisissä 

asemissa vaikuttaneet Väänänen ja Pekkala 
jättivät paikkansa varapuheenjohtajina.'* 
Varapuheenjohtajaehdokkaita oli useita: 
kansanedustaja Aho Keski-Pohjanmaalta, 
toiminnanjohtaja Maija-Liisa Lindgvist Lah- 
desta, tekniikan tohtori Markku Nurmi Hel- 
singistä, kansanedustaja Pekkarinen Keski- 
Suomesta, professori Pentikäinen Helsingistä, 
kansanedustaja Pokka Lapista, maanviljeli- 
jä Pura Etelä-Hämeestä ja kansanedustaja 
Tuomaala Etelä-Pohjanmaalta. Varmoina 
valintoina pidettiin etukäteen KN:n puheen- 
johtaja Pokkaa ja jatkokautta hakevaa Puraa. 
Kolmannesta paikasta kamppailevat esi- 
teltiin valtakunnan päälehdessä sangen iro- 
niseen tyyliin. Tuomaalan kerrottiin valjas- 
taneen kampanjaansa myös ravihevosensa, 
joka komeili tämän rinnalla vaaliesitteessä. 
Pentikäinen esiteltiin korkean puoluejohdon 
ehdokkaana, jolla oli seitsemän lasta ja joka 
tunnusti Lars Levi Laestadiuksen uskontoa. 
Yhdellä ehdokkaalla todettiin olevan kaksi ni- 
meä, puoluekaksoset Aho ja Pekkarinen, jot- 
ka kulkivat ”käsi kädessä” kohti ehdokkuutta 
sanomatta pahaa sanaa toisistaan. ”Kaksoset 
ovat jakausta myöten Väyrysen miehiä, enti- 
siä poliittisia sihteereitä molemmat” mutta 
he olisivat olleet lehden mukaan valmiita 
luopumaan Kuuskoski-Vikatmaan hyväk- 
si. Hänen todettiin kuitenkin tähtäävän jo 
pidemmälle.'"* Kuuskoski-Vikatmaa oli ni- 
menomaan puolueen nuorten ykkössuosikki, 
kuten Toropainen totesi Suomenmaassa, ja 
Aho taas oli nuorista hyvä kakkonen." 
Helsingin Sanomissa tiedettiin myös, että 
vielä perjantaina muutama kansallispukui- 

SUOMALAINEN SUUNTA 


Elinympäristön riskit kasvavat: 


Kotimaisen energian puolesta 
puhuneen ja ydinvoiman vastus- 
tajana profiloituneen Markku 
Nurmen vaalitilaisuusmainos 
vuodelta 1987. KMA. 


ydinaseet, happosateet, AIDS, Tshernebyl, 


otsonikato, ympäristömyrkyt... 
Mitä tekee Suomi 2 


Tentaltavana maanantaina 
9.3. klo 19 


tekniikan tohtori, NN 
elinkeinohallituksen hutkimustoimiston 


päällikkö 
MARKKU NURMI 
lääkintöhallituksen pääjohtaja 


MATTI RUOKOLA 


Markku Nurmi 


Tule mukaan ! 
Pursimithenk. IS, Ckss. 


Keskusta - Helsinki 


KESKUSTAPUOLUE 


nen nainen oli pyytänyt Väänästä mukaan 
kisaan, mutta Munkkiniemen emännän ei 
katsottu uskaltavan ottaa riskiä häviöstä lä- 
hestyvien eduskuntavaalien takia — lehdessä 
ei noteerattu tai muistettu, että Väänänen 
oli luopunut jo Keskustapuolueen Naisten- 
kin puheenjohtajuudesta. Toiminnanjohtaja 
Lindgvistin esteeksi taas katsottiin muodos- 
tuvan tuntemattomuuden. Häntä ei valittaisi, 
koska puolueväki ei tuntenut häntä. Nurmen 
ongelma taas oli päinvastainen. Nurmea ei 


valittaisi, koska tämä oli saarnannut ydin- 
voiman vaaroista elinkeinohallituksen virka- 
paikan menettämisenkin uhalla -suututtaen 
samalla yliviisaana tekniikan tohtorina Väy- 
rysen ja Ollilan.” Yliampuvasta ja loukkaa- 
vastakin kuvaustavasta huolimatta ehdok- 
kaiden profiileista syntyi oikean suuntainen 
kuva. 

Itse valintatilaisuudessa Pekkarinen 
ilmoitti vetäytyvänsä ja sanoi tukevansa 
Ahon valintaa. Tämän jälkeen Aho kieltäytyi 

ehdokkuudesta, jotta Etelä-Suomi voisi saada 
kyseisen paikan. Keskustapuolueen Naiset 
olivat kallistuneet Ahon kannalle Väänäsen 
kieltäydyttyä, kun taas Etelä-Suomea edusta- 
nut Pentikäinen herätti naisissa vastustusta, 
koska tämän tiedettiin suhtautuneen kieltei- 
sesti naispappeuteen. KN:n Ristiinan osastoa 
edustanut Mirja Heikkinen totesi puolueko- 
kouskeskustelussa naisten ryhmäkokouksen 
kannan olevan, että Väyrysen, Kääriäisen, 
Pokan ja Puran lisäksi kolmanneksi vara- 
puheenjohtajaksi oli valittava henkilö, joka 
piti kiinni puolueen periaateohjelman mu- 
kaisesta naisten ja miesten tasa-arvosta.'" 
Naiset olivat päättäneet aikaisemmin omassa 
edustajainkokouksessaan, että naispappeus 
ja tasa-arvo tuli toteutua kirkon kaikissa vi- 
roissa ja toiminnassa.'"'4 

Puolueen varapuheenjohtajiksi valittiin 
Pura (2204 ääntä), Pokka (2191 ääntä) ja 
Pentikäinen (1740 ääntä). Muiden ehdok- 
kaiden äänet jäivät 300 tuntumaan tai alle.'*"s 
Aho varmisti kieltäytymisellään Pentikäisen 
valinnan. Etelä-Suomi sai varapuheenjohta- 
jan paikan, mutta kaupunkioloissa vaadittua 
liberaalimpaa imagoa valinta ei luonut — vaik- 
ka puolueen naiset olivat nimenomaan pe- 
räänkuuluttaneet uusien kaupunkilaisnaisten 
äänten saavuttamista. Yleiskeskustelussa oli 
kritisoitu puolueen olevan ukkopuolue, jossa 
keski-ikäiset miehet olivat aina esillä ja naiset 
kyökin puolella, mikä oli este kaupungeis- 
sa pärjäämiseksi.'"* Pentikäisen valinta oli 
kuitenkin askel pääkaupunkiseudun entistä 


näkyvämpään huomioimiseen puolueessa. 

Väyrysen presidenttiehdokkuus — 
ja sen eri tulkinnat puoluekentällä 
ja mediassa 


Väyrynen valittiin Lappeenrannassa odo- 
tetusti puolueen presidenttiehdokkaaksi. 
Väyrynen kiitti puoluekokousväkeä valin- 
nastaan ja totesi yhtyvänsä Kekkosen sa- 
noihin vuodelta 1950, jolloin maalaisliiton 
puoluevaltuuskunta valitsi hänet president- 
tiehdokkaaksi: ”Hän sanoi, että president- 
tiehdokkuus on korkein luottamuksenosoi- 
tus, mitä poliittisessa elämässä voi oman 
puolueensa taholta saada. Teen parhaani 
ollakseni minulle osoitetun luottamuksen 
arvoinen?” Väyrynen jatkoi, että häneltä oli 
viime vuosina ja erityisesti viime kuukausina 
kysytty usein, pyrkikö hän presidentiksi. 


En ole oikein osannut tähän kysymyk- 
seen vastata, kun en ole kyennyt itsel- 
leni selvittämään, mitä se ”pyrkiminen” 
on. Tuntemukseni on varmaankin ollut 
sama kuin ahkerasti harjoittelevan urhei- 
lijanuorukaisen, jolta kysytään, aikooko 
hän pyrkiä olympialaisiin ja päästä niissä 
palkintopallille. Urheilijan uran huippu 
on olympiakulta, poliitikon uran huippu 


taas presidentin virka.” 


Vastaus paljasti Väyrysen valta- ja kilpailu- 
orientoituneen näkemyksen politiikasta, 
vaikka sinänsä vastauksen muotoilu oli mal- 
tillinen. Varovaisempi ja vähemmän suora- 
viivaisempi poliitikko olisi voinut sen sijaan 
korostaa tavoitteiden merkitystä ja niiden 

Puoluekokoussali täynnä väkeä, näkymä puheenjohtaja ja presidenttiehdokas Väyrysen 
puhujakorokkeelta Lappeenrannassa vuonna 1986. Kuva Jari Laukkanen, Suomenmaa. 


saavuttamista, eikä korkeimman pallin 
saavuttamista. Väyrysen viittaus Kekkosen 
puheeseen vuoden 1950 vaaleja koskien oli 
myös hämmentävä, sillä yleisesti epäiltiin 
kyse olevan vain niin sanotusta harjoitus- 
kierroksesta ja todellinen tavoite olisi vasta 
sitä seuraavissa vaaleissa. Lehdistössä kirjoi- 
tettiinkin isoin kirjaimin Väyrysen vakuutta- 


neen, ettei kyse ollut harjoituskierroksesta, 
jollaisena Kekkosen vuoden 1950 ehdokkuut- 
ta oli pidetty.” 

Väyrynen totesi puheessaan myös, että ”jo- 
kainen poliitikoksi ryhtynyt tietysti pyrkii 
urallaan eteenpäin niin pitkälle kuin kyvyt 
ja voimat riittävät, niin pitkälle kuin luotta- 
mus kantaa”. Tässä mielessä hänestä jokainen 

vakavassa mielessä poliittiselle uralle lähte- 
nyt henkilö siis pyrki presidentiksi. ”Nyt te 
olette poistaneet ongelmani” Väyrynen tote- 
si” Viimeistään tämä lause henki sellaista 
poliittista kunnianhimoa, jollaista suoma- 
laisessa poliittisessa kulttuurissa ei ollut to- 
tuttu näkemään ainakaan ääneen sanottuna. 
Ilmeisesti tahattomasti muihin poliitikkoihin 
kohdistunut tölväisy meni kuitenkin puolue- 
kokoushuumassa pääosin ohi — luokittelihan 
Väyrynen nyt muut poliitikot käytännössä 
vähemmän kyvykkäiksi ja voimia omaaviksi 
kuin hän itse tai vaihtoehtoehtoisesti ei niin 
vakavasti poliittiselle uralla suuntautuneiksi 
henkilöiksi. Väyrysen tukija Seppo Niemelä 
totesikin pian ehdokasvalinnan jälkeen Suo- 
menmaassa, että Väyrynen ei ollut virheetön, 
ja katsoi tällä olevan joskus sosiaalisen vais- 
ton puutetta.'?? 

Liikkeelle presidenttiehdokas Väyrynen 
lähti varovasti. Hän muistutti, että vaalitoi- 
minta aloitettaisiin vasta syksyllä 1987. Lisäk- 
si Väyrynen halusi painottaa, että vaalityön 
tuli olla korrektia. Se ei saanut kohdistua 
ketään, varsinkaan istuvaa presidenttiä, vas- 
taan, ”jos hän on ehdokkaana” — mikä oli si- 
nänsä hienoinen tölväisy Koiviston ehdok- 
kuuden kanssa kipuilevan SDP:n suuntaan. 
Väyrynen kuvasi päälinjaansa: ”Ulkopoli- 
tiikassa linjani on Kekkosen linja, työ Suo- 
men ja Neuvostoliiton välisen ystävyyden ja 
luottamuksen, rauhan, liennytyksen, asei- 
denriisunnan ja kansainvälisen yhteistyön 
laajentamisen puolesta. Sisäpolitiikassa toi- 
min kansallisen yhtenäisyyden lujittamiseksi. 
Suomea on rakennettava kansallista linjaa 

itsenäisesti noudattaen”'*? Väyrysen linja 
nojasi siis tukevasti keskustapuolueen po- 
liittiseen perintöön, sisällissodan jälkeiseen 
sovinnon rakentamiseen ja sotien jälkeiseen 
Kekkosen ulkopoliittiseen linjaan. 

Väyrysen ehdokkuusvalinta tapahtui sil- 
miinpistävän yksimielisesti siihen nähden, 
että hänen linjauksensa olivat herättäneet 
myös vastustusta — toisaalta presidenttinä 
Väyrynen ei olisi enää ollut tekemässä puo- 
lueen linjauksia. Väyrysen näkemykset ener- 
giapolitiikasta (kysymys ydinvoimasta ennen 
TSernobylin ydinvoimalaonnettomuutta) ja 
uudet esitykset hallitusyhteistyöstä, ennen 
kaikkea kädenojennus kokoomukselle, eivät 
menneet yksi yhteen järjestöväen mielipi- 
teiden kanssa, kuten järjestökysely oli osoit- 
tanut. Varsinkin NKL oli vastustanut ydin- 
voimaa sekä vaatinut nojautumista edelleen 
punamultayhteistyöhön. Lisäksi Väyrynen 
oli ollut puoluekokouksessa eri linjoilla puo- 
lueen nuorten kanssa taloudellisten ja sivis- 
tyksellisten suhteiden katkaisemisesta Etelä- 
Afrikkaan.” Toisaalta ydinvoimakysymys 
oli poistunut näyttämöltä, ja puolueen kent- 
täväki saattoi pitää uutta kansanrintamaa 
vain taktisena keinona eikä tosiasiallisena 
tavoitteena. 

Väyrysellä oli nuorissa myös omat kan- 
nattajansa. Eräs NKL:n edustaja totesi pil- 
ke silmäkulmassa kannattaessaan Väyrys- 
tä presidentiksi nuorten virallisen kannan 
olevan: ”Paavo Väyrysellä on komiat silmät”. 
Innokkaimmin Väyrysen valinta otettiin silti 
vastaan Lapin miesten keskuudessa. Nämä 
olivat jo teettäneet valmiiksi tarroja, joissa 

luki: ”Paavo on paras”. Väyrynen itse otti ti- 
lanteen rauhallisesti ja suorastaan totisesti. 
Lehtikuvissa nähtiin vakavailmeinen Väy- 
rynen, joka muistutti, että ehdokasvalinnan 
tapahduttua tuli palata arkeen. Itse vaalityö 
alkaisi vasta, kun Kääriäisen torvi törähtäisi 
merkiksi.'”* 

Valtakunnan päälehdessä Väyrysen valin- 
taan suhtauduttiin kaksijakoisesti. Lehdessä 
oli kaksi kirjoitusta, joista toinen oli asiapi- 
toinen ja toinen räväkämpi. Jälkimmäisen 
otsikko oli: ”Väyrysessä ainesta diktaattorik- 
si”. Väyrynen maalattiin tekstissä häikäile- 
mättömäksi valta- ja tahtopoliitikoksi, joka 
oli päässyt aloittamaan poliittisen uransa 
Kekkosen suojeluksessa ja joka Kekkosta 
jäljitellen pyrki elämään kuin hän. Väyrysen 
peräänantamattomuutta ja itsevarmuutta pi- 
dettiin pohjattomana. ”Hän lähtee taistele- 
maan Mauno Koivistoa vastaan kaikella sillä 
päättäväisyydellä, jonka uhrit hyvin täyttäisi- 
vät yhden poliittisen hautausmaan” lehdessä 
kirjoitettiin. Suunnitelmiin kerrottiin kuulu- 
van eduskuntavaalien jälkeen pääministeriys, 
sillä se edesauttaisi hänen presidentinvaali- 
kampanjaansa. Teksti varoittelikin, että jos 
Väyrynen nousisi presidentiksi, hoidettaisiin 
silloin maan sisäpolitiikkaakin kuten tämä 
tahtoi.'** Fi ole vaikea kuvitella, kumpi teksti 
jäi enemmän lukijoiden mieliin. 

Väyrysen imago laskelmoivana valtapo- 
liitikkona aktivoitui välittömästi presidentti- 
ehdokkuuden myötä, ja se näytti saavan 
katetta myös muissa puolueissa - mikä ei 
kokoomuksen kohdalla ollut vain huono 
asia. Suominen arvioi kokoomuksen edus- 


kuntaryhmässä, että Väyrynen oli tosissaan 
yhteistyökuviossaan, sillä tämä halusi joka 
tapauksessa ”pääministeriksi sellaiseen hal- 
litukseen, jossa olisi kolme suurta puoluetta” 
painopisteen ollen porvarillisella puolella. 
Hän sanoi kokoomuksen olevan tietenkin 
laajapohjaisen hallituksen kannalla, mutta oli 
myönnettävä, että jos nykyinen hallituskoali- 
tio menestyisi vaaleissa, sen jatko oli toden- 
näköinen. Sen sijaan SDP:hen Suominen ei 
luottanut: ”Olen varma, että vaalien jälkeen 
sosialidemokraatit tekevät kaikkensa estääk- 
seen kokoomuksen tulon hallitukseen ja 
taatakseen nykykoalition hallitusyhteistyön 
jatkumisen - - Kokoomuksen eduskunta- 
ryhmässä ihailtiin kateudensekaisesti keskus- 
tapuolueen puoluekokousdraivia, todellisia 
joukkojuhlia, ja Väyrysen nousua, joka näkyi 
yritysjohtajienkin puheissa. Pertti Salolainen 
sen sijaan kritisoi, että kokoomuksella oli 
Väyrysessä ”uusi Karjalais-probleema; ko- 
koomus tulee tukemaan Väyrystä hinnalla 
millä hyvällä päästäkseen hallitusosapuolek- 
si”. Laajat keskustarakennelmatkin olivat hä- 
nestä vain keinotekoisia virityksiä Väyrysen 
tueksi. Zyskowicz huomauttikin, että pitäi- 
si tuoda esiin, että kepun ja kokoomuksen 
uusi mahdollinen kansanrintama johtui siitä, 
että SDP ja kokoomus eivät kyenneet yhteis- 
työhön ja siksi SDP:ltä tuli peräänkuuluttaa 
yhteistyökykyä." Kokoomuksen eduskun- 
taryhmässä keskustapuolueen vauhti nähtiin 
aika pitkälti positiiviseksi — avasihan se ko- 
koomukselle ovia pois oppositiosta. 

SDP:n puoluetoimikunnassa tunnelmat 
taas olivat päinvastaiset. SDP:llä ei ollutkaan 


Puoluejohto asemoi puoluetta ja puoluekenttää uuteen asentoon 235 


https://doi.org/10.21435/ha.155 


mitään voitettavaa keskustapuolueen drai- 
vista ja päämäärätietoisesta pyrkimyksestä 
nousta johtoasemiin maan politiikassa. Liika- 
nen totesi jo 12. kesäkuuta 1986, että”kepun 
puoluetoimiston pojat ovat jo kahden kuu- 
kauden ajan höyrynneet, että me hakataan 
kaikki -88”. Hän kertoi yhteyksistä kokoo- 
mukseen, että ”meillä on informaatiovaihto- 
järjestelmä ja he kertovat täsmälleen samaa, 
että myöskin heidän tietonsa ovat samanlai- 
set. He kertoivat, että kokoomus ei tule saa- 
maan mitään, kun Paavo tulee kakkoseksi 
ja sitten kaikkien on pakko äänestää sitä ja 
homma on käsissä”? SDP:n puheenjohtaja 
Sorsa olikin myös julkisuudessa tyytymätön 
Väyrysen aikaiseen asettamiseen president- 
tiehdokkaaksi. Hän kritisoi keskustapuo- 
luetta hankalaksi ja vaikeasti ennustettavissa 
olevaksi hallituskumppaniksi, joka oli men- 
nyt rajusti oikealle”.'028 

Sorsa oli ennen keskustapuolueen puo- 
luekokousta lämmitellyt suhteita Väyryseen 
todeten punamullan olevan yhä ykkönen ja 
kehuen Väyrysenkin kypsyneen.' Sorsaa 
16 vuotta nuoremmalta Väyryseltä ei ollut 
kuitenkaan tullut vastakaikua, vaan hän oli 
nimenomaan kritisoinut Sorsan ulkopoliit- 
tisia näkemyksiä sekä nostanut esiin uuden 
kansanrintaman, mikä osoittaa, että Väyry- 
nen oli hallituspoliittisen linjavalintansa 
tehnyt — hän ei luottanut yhteistyöhön enää 
pelkästään SDP:n kanssa. Voidaan myös ky- 
syä, oliko Sorsa ollut yhä tosissaan vai oliko 
kyse ollut savuverhosta, jolla Sorsa peitteli 
suuntautumistaan kohti kokoomusta. Sil- 


miinpistävästi Sorsa oli ainut SDP:ssä, joka 

ei ollut kritisoinut punamultaa Väyrysen 
kevään puoluevaltuuskuntapuheen jälkeen, 
mitä Kääriäinen oli ihmetellyt toukokuun 
alun Suomenmaassa.'%* Jo edellissyksyn 
budjettiväännössä Sorsa oli hermostunut 
Väyryseen niin pahasti, että oli uhannut 
neuvottelevansa Väyrysen kanssa jatkossa 
vain kahden todistajan ja julkisen notaarin 


paikalla ollessa.'"5" 


Suomalainen suunta - 
kansallisen liikkeen puolustustaistelu 
kehityksen valtavirtaa vastaan 


Puoluekokouksen henkilövalinnat ja Väyry- 
sen avaukset uudesta kansanrintamasta 
veivät mediassa päähuomion. Keskusta- 
puolueen uusi tavoiteohjelma ei nostattanut 
puolueen ulkopuolella kiinnostusta, mitä 
voi pitää ajalle tyypillisenä ilmiönä. Suomen 
Kuvalehdessä oli todettu tavoiteohjelman 
laadintaan liittyen, että siihen sisältyi kaik- 
kia isoja puolueita koskeva ongelma: miten 
lähestyä ”sitoutumattomuuden huumassa 
elävää kansaa’. Poliittinen julkisuus oli 
pinnallistunut ja karnevalisoitunut, minkä 
laukaisevana tekijänä oli ollut Tamminiemen 
pesänjakajien julkaiseminen syksyllä 1981. 
Politiikan uskottavuus oli kärsinyt, kun aiem- 
min vaietut aiheet poliitikkojen alkoholin- 
käytöstä ja kulissien takaisista valtapeleistä 
oli tuotu alastomasti esiin. Aikalaisten silmis- 
sä näytti siltä, että poliittinen käyttäytyminen 
oli muuttunut näyttäytymiseksi. Presidentti 
Koivisto pelasi lentopalloa, Holkeri hölkkäsi 
ja Väyrynen tanhusi - kuten puoluekokouk- 


https://doi.org/10.21435/ha.155 


Komea Suomen lippujen kulkue Lappeenrannan puoluekokouksen 


yhteydessä. Kuva Jari Laukkanen, Suomenmaa. KMA. 


sestakin uutisoitiin. Silti todelliset päätökset 
tehtiin näyttämön takana. ”Päätöksenteko 
on ketjuuntunut, kaikki asiat riippuvat toisis- 
taan’, kuvasi politiikantutkija Helsingin Sano- 
missa. Puolueissa ohjelmatyö oli silti yhä 
kunniassa. Keskustapuolueessa ohjelmatyötä 
johti Kääriäinen ja SDP:ssä puheenjohtaja 
Sorsa. Keskustapuolueen työryhmään kuu- 
luivat lisäksi Aho, Isohookana-Asunmaa, 
Kuuskoski-Vikatmaa, Lallukka, Niemelä ja 
Weijo Pitkänen.'934 


Kääriäinen esitteli puoluekokousväelle 
Suomalainen suunta -tavoiteohjelman Lap- 
peenrannassa. Ohjelman tehtävänä oli vii- 
toittaa puolueen politiikka nykyhetkestä 
1990-luvulle. Kääriäinen kuvasi tavoiteoh- 
jelman olevan nivel puolueen periaatteiden 
ja käytännön politiikan välissä. Sen ensim- 
mäinen kohta koski ihmisen ja yhteiskunnan 
suhdetta, ihmisen asemaa hyvinvointiyhteis- 
kunnassa. ”Keskustapuolue puolustaa lujasti 
oikeudenmukaisuutta, tasa-arvoa ja ihmisten 

perusturvaa. Vahvempien saalistus tulee es- 
tää, ja yhteiskunnan pitää huolehtia heikom- 
pien hyvinvoinnista.” Hyvinvointivaltion re- 
montissa tuli lähteä siitä, että yhteiskunnalla 
oli päävastuu sosiaali- ja terveyspalveluista, 
mutta julkisiin palveluihin ei tullut suhtautua 
kritiikittömästi. Palvelujen laatuun ja kilpai- 
lukykyyn tuli kiinnittää huomiota tavoitel- 
taessa ihmiskeskeisyyttä sekä karsittaessa 
kasvavaa byrokratiaa. Myös yksityisiä pal- 
veluja voitiin ottaa käyttöön täydentämään 
valtion ja kuntien peruspalveluja. Ajan 
henki oli, että valtion holhous alkoi mennä 
liian pitkälle. Kääriäinen osoitti sanansa ni- 
menomaan vasemmistolle todetessaan, että 
sosiaalista turvallisuutta ei voitu enää vah- 
vistaa valtion osuutta kasvattamalla ilman, 
että samalla olisi lisätty ihmisten holhousta ja 
kutistettu näiden omien elämänpiirien rajoja. 
Kääriäinen lainasi rock-runoilija Juice Leski- 
sen laulun sanoja kuvaamaan tätä: ”On valtio 
kylään tullut ja on siellä kuin kotonaan --? 
Juicen sanoituksessa viitattiin myös byrokra- 
tiaan ja maaseudun kuihtumiseen: ”Joskus 
paikka tää tulvi elämää, mut se kaatui paperi- 
sotiin. Se autioituu - -936 

Tavoiteohjelman toinen pääteema liittyi 
ihmisen ja luonnon väliseen suhteeseen. Sen 
tuli perustua yhteistoimintaan. Kääriäinen 
totesi: ”Vaikka ihmisyyttä ja ekologiaa ko- 
rostava yhteiskuntanäkemys on 1980-luvul- 
la ollut alakynnessä, se on ohimenevää, sillä 
ekologisten periaatteiden mukainen yhteis- 
kuntakehitys on pitemmän päälle välttämä- 
töntä - -? Tästä ihmisen ja luonnon välisestä 
suhteesta nousi myös tavoite elinvoimaisista 

maakunnista, maakuntien Suomesta sekä 
elinympäristön puhtaudesta. ”Hajautettu yh- 
teiskunta- ja talousrakenne on myös luonnon 
tasapainon ja luonnonvarojen hyödyntämi- 
sen kannalta paras vaihtoehto” hän sanoi. Ni- 
menomaan tässä Kääriäinen katsoi olevan 
pääasiallinen ero suhteessa vasemmistoon 
ja oikeistoon. Ne suosivat keskittymistä, kun 
taas keskusta ajoi maakuntien elinvoiman 
vahvistamista ja uudistamista aluepolitiikalla 
sekä maakuntien ihmisten omatoimisuuden 
vahvistamista pyrkimällä kansanvaltaiseen 
maakuntahallintoon ja hajauttamalla valtion 
hallintoa ja päätösvaltaa.'*97 Hyvinvointival- 
tion korjaamisen ja ekologisen näkökulman 
lisäksi tavoiteohjelmassa nostettiin esiin kol- 
maskin ajankohtainen teema. Teema liittyi 
suomalaisuuden ja kansainvälisyyden väli- 
seen suhteeseen, ja se tuli esiin jo ohjelman 
nimessä, ”Suomalainen suunta”. 

Kääriäinen kritisoi, että vasemmiston ja 
oikeiston ajatteluun kuului jäljitellä ulko- 
maisia yhteiskunnallisia malleja suoraan 
Suomeen. SDP:lle erityisesti Ruotsi oli ollut 
esikuva, ja sitä oli ”leimannut raju luotta- 
mus keskittämiseen, valtaviin suunnittelu- 
järjestelmiin ja suuriin yksiköihin”. Oikeisto 
taas olisi antanut ylikansallisille toimijoil- 
le ”vapauden varjolla tavara-, kulttuuri-, ja 
pääomamarkkinoillamme lähes rajoittama- 
ton temmellyksen mahdollisuuden? mikä 
johtaisi ajan myötä maan taloudellisen 
päätöksenteon ulkoistamiseen ja omien 
kulttuuriarvojen hiipumiseen. Kääriäisestä 
keskustapuolueen linjaa kuvasi sanonta: ”Ar- 
vaa oma tilasi, anna arvo toisillekin” Käytän- 

Puoluekokouksessa esiteltiin myös puolueen vallitsevan kannattajakunnan 


koostumusta kulkueessa. Kuva Jari Laukkanen, Suomenmaa. KMA. 


nössä se tarkoitti Paasikiven-Kekkosen mu- 
kaista ulkopolitiikan linjaa, talouspolitiikan 
itsenäisyydestä huolehtimista sekä ylipäätään 
Kekkosen jättämää kaikkinaista aatteellista 
perintöä; käsitystä Suomesta kansakuntana 
ja sen tehtävistä maailmassa.'93* 

Kekkosen perinnön vahvan painotuksen 
voi nähdä sen varmistamisena, että kaikki 
puolueessa hyväksyisivät ohjelman, sillä 
kukaan puolueessa ei kiistänyt Kekkosen 


linjaa — vaikka sen käytännön tulkinnasta 
saattoikin esiintyä hienoisia tulkintaeroja. 
Kekkosen aateperinnön korostaminen an- 
toi luottamusta siihen, ettei ohjelma lähtisi 
ravistelemaan liian rajusti puolueen menes- 
tyksekkääksi osoittautunutta perustaa. Silti 
tavoiteohjelma oli nimenomaan puolueen 
niin sanottu tiekartta Kekkosen jälkeiseen 
aikaan. Ohjelmassa etsittiin vastauksia uu- 
siin yhteiskunnallisiin haasteisiin. Keskiössä 

oli erityisesti se, miten käytännössä valmiiksi 
rakennettu hyvinvointivaltio voitaisiin so- 
peuttaa kansainvälisen talouden, tekniikan 
murroksen ja ympäristönsuojelun asetta- 
miin uusiin vaatimuksiin siten, ettei itse 
ihminen unohtuisi prosessissa ja että koko 
kansa pidettäisiin näiden haasteiden tuomis- 
sa muutoksissa mukana. Ohjelmassa näkyi 
porvarillinen revideeraus, mutta tiukasti so- 
siaaliseen oikeudenmukaisuuteen sidottuna. 
Samoin siinä näkyi ympäristönäkökulman 
korostus sidottuna hajautettuun yhteiskun- 
ta- ja talousrakenteeseen sekä kansallisen 
omaleimaisuuden korostus - mikä sekin si- 
dottiin ei-keskitettyyn, itsenäiseen talouteen 
ja oman kulttuurin arvostamiseen. 

Tavoiteohjelman lisäksi aatteellista puol- 
ta terävöitettiin herättämällä henkiin parin- 
kymmenen vuoden tauon jälkeen kirjasarja 
Heräävä maa. Keskustapuolue vietti vuonna 
1986 puolueen 80-vuotisjuhlaa, ja kirjalla ha- 
luttiin samalla myös kunnioittaa puolueen 
menneisyyttä. Väyrynen käsitteli puolue- 
kokouksessa puolueen merkkivuotta pai- 
nottamalla maalaisliitto/keskustapuolueen 
syntyhistorian erityisyyttä verrattaessa sitä 
muihin puolueisiin. Muut puolueet olivat 
muodostuneet ylhäältä alaspäin, mutta maa- 
laisliitto oli syntynyt alhaalta päin, maakun- 
tien puolueena, erityisesti Etelä- ja Pohjois- 
Pohjanmaalla sekä Karjalassa.'*4* 

Myös Heräävä maa -kirjan esipuheen kir- 
joittanut Seppo Niemelä tarkasteli puolueen 
syntyä ainutlaatuisena kansallisena ilmiönä. 
Hänestä puolueen ymmärtämiselle ei ollut 
juurikaan kansainvälisiä malleja, esikuvia 

tai teorioita. Yhtenä viitekehyksenä toimi 
luonnollisesti agrarismi, mutta silti puolue 
oli ollut jo lähtökohdiltaan enemmän kuin 
tyypillinen agraaripuolue, ja se oli myös 
osoittautunut kaikkia veljespuolueitaan elin- 
voimaisemmaksi. Niemelästä maalaisliitto 
oli ennen kaikkea kansallisen heräämisen 
poliittinen seuraus, jossa näkyivät ”kansan- 
kulttuurin vakiinnuttama arvopohja, suoma- 
laisuusliikkeen jyhkeä perusta snellmanilai- 
sine äänenpainoineen ja edistysmielisyyden 
mukanaan tuomat liberaalit ainekset”. Puo- 
lueen tavoitteista ja niiden konkretisoitumi- 
sesta saattoi yhä olla ylpeä: itsenäinen Suomi, 
tasavaltalainen hallitusmuoto, omakielinen 
sivistys, kansallinen eheys, kansakunnan 
omintakeinen selviytymispolku toisen maa- 
ilmansodan jälkeen, kestävä taloudellinen 
selkäranka ja tasa-arvoinen elämisen ja 
yrittämisen mahdollisuus kaikissa osissa 
maata.'"*' 

Kirjan artikkeleissa nousi esiin myös 
puolueen aatteelliseen identiteettiin sekä 
käytännön politiikkaan keskeisesti liittynyt 
kysymys keskitiestä. 1900-luvun kahden 
suuren ideologian, kapitalismin ja sosialis- 
min, välisessä kamppailussa maalaisliitto/ 
keskustapuolue oli valinnut keskitien kriti- 
soiden kummankin perimmäistä materialis- 
tista maailmankatsomusta, mutta kuitenkin 
asettuen markkinatalouden — mutta ei täysin 
vapaiden talousvoimien — puolelle.'*4* Puolue 
jatkoi yhä tällä linjalla, mutta asemoiden it- 
seään globaalissa talousmurroksessa uudel- 
le paikalle Suomalainen suunta -ohjelman 
mukaisesti. Hokkanen taas analysoi maa- 

laisliiton moninaisuutta tuoden esiin neljä 
puolueen alkuaikojen johtomiesten mu- 
kaan nimettyä keskeistä linjaa: alkiolaisuus 
(Santeri Alkio), kalliolaisuus (Kyösti Kallio), 
pykäläläisyys (Kalle Kustaa Pykälä) ja suni- 
lalaisuus (J. E. Sunila). Silti yhdistävät tekijät 
olivat osoittautuneet kestävimmiksi, ennen 
kaikkea maaseutulähtökohta, halu säilyttää 
maaseutu ja maakunnat elinvoimaisina - 
mikä vieläkin yhdisti puoluetta yli rajojen. 
Se olikin Hokkasesta ”keskustalle elämän 
kysymys”'** Tulkinnallaan Hokkanen sitoi 
puolueen sen alkuaikojen kansanliikkeen 
lähtökohtiin ja niille alueellisille juurille, jois- 
ta puolue oli alun perin noussut. Herroja ku- 
martelemattomaan liikkeeseen ei kuulunut 
asettuminen yhteen muottiin ja laulaminen 
käskystä samassa kuorossa - siitä K-linjaa ar- 
vostellut Hokkanen oli itsekin oiva esimerkki. 
Sen sijaan jaottelusta puuttui keskustapuo- 
luetta 1980-luvulla eniten määrittänyt linja 
ja henkilö, Kekkonen. 

Kekkosen ulkopoliittista realismia kirjas- 
sa käsitellyt Juhani Suomi katsoikin aiheel- 
liseksi muistuttaa, ettei tämän perintöä tul- 
lut ottaa itsestäänselvyytenä tai unohtaa. 
Maan ulkopolitiikasta, Kekkosen linjasta, 
vallitsikin niin vahva konsensus, ettei kes- 
kustapuolue saanut siitä enää edes kanna- 
tusetua. Kekkosen linjaa kannattanut saattoi 
äänestää yhtä hyvin SDP:tä kuin kokoomus- 
ta — erottavat tekijät oli haettava muista kysy- 
myksistä. 

Väyrynen taas piirsi kirjan lopuksi laajan 
kaaren, maailmankatsomuksellisista lähtö- 


kohdista ponnistavan yleiskuvan maan histo- 


riasta aina tulevaisuuden peruslähtökohtiin. 
Silti keskeistä oli nimenomaan puolueen 
kansallisen erityisyyden korostaminen - ai- 
van kuten koko kirjassa. Väyrysen mukaan 
kansallinen erityisyys, omaleimainen ke- 
hitys, koski paitsi keskustapuoluetta myös 
koko Suomen kertomuksen pääjuonnetta. 
Sen ansiosta Suomi erottui edukseen muista 
teollistuneista länsimaista. Maassa oli vahva 
perheviljelmätalous, alueellinen keskitty- 
minen ei ollut yhtä pitkälle vietyä kuin mo- 
nissa muissa teollisuusmaissa ja sen myötä 
yhteiskunta oli myös säilynyt ”vihreämpänä”. 
Hänestä tältä pohjalta oli hyvä jatkaa tule- 
vaisuudessakin suomalaiseen suuntaan eikä 
matkia muiden malleja. 

Maailmassa elettiin kylmän sodan viimei- 
siä vuosia ennen Neuvostoliiton romahta- 
mista, mutta sitä eivät aikalaiset tienneet tai 
aavistaneet. Väyrysenkin kirjoituksesta on 
silti selvästi havaittavissa, että suomalaiseen 
yhteiskuntaan kohdistuneet paineet tulivat 
nyt lännestä eivätkä enää idästä. Sotien jäl- 
keisinä vuosikymmeninä maan suurin haaste 
oli ollut säilyä länsimaisena markkinatalous- 
järjestelmänä ja demokratiana eikä joutua 
Neuvostoliiton satelliittivaltioksi. Kekkosen 
pitkän ja maan kannalta menestyksekkään 
valtakauden jälkeen tällaisia uhkakuvia ei 
enää nähty olevan. Haasteena sen sijaan oli, 
ettei Suomi ajautuisi liian voimakkaasti län- 
tisten teollisuusmaiden imuun. Taloudelli- 
sesti ja teknologisesti vahvojen länsivaltojen 
pelättiin vetävän Suomenkin kehityksen 
kohti keskittymistä ja markkinavoimien liial- 
lista valtaa - maakuntien Suomen ja maan 

kulttuurisen ja taloudellisen itsenäisyyden 
tappioksi. 

Hokkanen puhui kirjassa ”luonnollisis- 
ta voittajista” joiden valtavirtaan kuuluivat 
kaupungit, tietoteollisuus, liike-elämä, val- 
tiollinen ja kunnallinen byrokratia sekä kes- 
kittyminen ja holhoaminen. Näiden asioiden 
aatteellisille kannattajille ja puolueille tilanne 
oli suotuisa, kun taas keskustapuolueella ei ol- 
lut vallitsevassa tilanteessa varaa virheisiin.” 
Kääriäinen taas kirjoitti, että aluepolitiikan 
uusi haaste koski pääkaupunkiseutua, sillä 
ennen kaikkea Uudenmaan ihmisten oma 
etu edellytti asunto- ja muiden ongelmien 
ratkaisua. Vallitseva kehitys kuritti Uudella- 
maalla sekä kaupunkeja että syrjäistä maaseu- 
tua. Kääriäisestä eteläisen Suomen ihmisten 
tulisi olla vaatimassa aluepolitiikan tehosta- 
mista oman etunsa nimissä, mutta parahti 
perään: ”Miten saada tämä ymmärretyksi, sii- 
nä se pulma on? Myös hyväuskoisuus uuden 
tekniikan automaattisesti hajauttavaan vai- 
kutukseen oli Kääriäisestä pettävää. Hänen 
mielestään Suomessakin tulisi tapahtumaan 
sama kehitys kuin muualla maailmassa, el- 
lei tietoisesti toimittaisi. ”Hoetaan kyllä, että 
uusi tekniikka voi hajauttaa, mutta mitään 
sen suuntaista ei tapahdu — ei ainakaan vie- 
lä"? Keskustapuolueen sopeutumisstrategia 
kansainvälistyvän talouden muutospainei- 
siin, Väyrysen visio luonnonmukaisesta tie- 
toyhteiskunnasta, näyttäytyikin realiteettien 
valossa vielä kaukaiselta. Todellisuus näytti 
kulkevan vääjäämättömästi toiseen suuntaan. 

Keskustapuolueessa koettiin 1980-luvulla 
voimakkaasti, että vain se kävi vastavirtaan 

yhteiskunnan yleistä kehityssuuntaa vastaan. 
Tätä kuvastaa hyvin puolueen Pohjois-Poh- 
janmaan piirin käyttämä vaalilause: ”Ilman 
keskustapuoluetta ja Golfvirtaa täällä ei olisi 
mitään?” Altavastaajan asema ei kuitenkaan 
lannistanut järjestöväkeä, vaan se nimen- 
omaan kannusti voimakkaaseen toimintaan 
ja tahtopolitiikan taakse, kehityksen varmis- 
tamiseksi toisille urille.'"** Siksi puolueessa 
hyväksyttiin ja käytännössä suorastaan 
edellytettiin korkeaa profiilia. Aatteellista 
keskitietä korostava maltillinen linjaus taas 
oli jäänyt kaikkien puolueiden keskipuo- 
lueistumisprosessin jaloissa hapettomaan 
tilaan. SDP oli irtisanoutunut vielä 1970-lu- 
vulla väläyttämistään sosialismitavoitteista, 
kokoomus markkinoi sosiaalireformismia''* 
ja ulkopolitiikastakin vallitsi yksimielisyys. 


Erillään parempi - 
LKP-liitos varmisti kriittisellä hetkellä 
keskustapuolueen asemat 


LKP-liitokseen oli liittynyt alusta lähtien 
eräänlainen ristiriita. LKP liittyi ”puolueena”? 
puolueeseen. LKP oli kuitenkin menettänyt 
liitoksen takia vaalilainsäädännön mukaiset 
täydet puolueoikeudet, mikä tarkoitti esimer- 
kiksi sitä, ettei LKP saanut omia edustajia te- 
levision ja radion vaalitentteihin. Se oli ollut 
LKP:lle paha kolaus vuoden 1983 eduskun- 
tavaaleissa, eikä se ollut saanut lainkaan läpi 
omia ehdokkaitaan — mikä ei ollut kuiten- 
kaan ainut syy huonoon vaalimenestykseen. 
Ristiriita paistoi läpi myös keskustapuolueen 
vuosikirjasta löytyvästä LKP:n vuoden 1983 

jäsenjärjestökertomuksesta. Keskustapuolue 
istui hallituksessa, mutta sen jäsenjärjestö 
valitti heikkoja mahdollisuuksiaan opposi- 
tiopolitiikkaan: ”Puolueen jääminen ilman 
kansanedustajia aiheutti sen, että mahdolli- 
suudet näkyvän oppositiopolitiikan harjoit- 
tamiseen heikkenivät radikaalisti. Toisaalta 
heti perään todettiin, että LKP:lle oli merkin- 
nyt tärkeää tiedonsaanti- ja vaikutuskanavaa 
se, että sillä oli edustajat keskustapuolueen 
puoluevaltuuskunnassa, puoluehallituksessa 
ja työvaliokunnassa.'** 

Käytännössä keskustapuolueen ja LKP:n 
edustajien yhteistyö olikin sujunut varsin hy- 
vin puolueen eri elimissä. Todellinen ongel- 
ma puolueiden liitoksessa ja LKP:n huonossa 
vaalimenestyksessä piili siinä, etteivät LKP:n 
äänestäjät hyväksyneet liitosta Eropäätöksen 
takana oli siten sama syy kuin alun perin yh- 
teenliittymisessä — vaalimatematiikka. Ero 
oli täten hyvin pragmaattinen, ja erokaa- 
vailuihin kuului samalla puolueiden tuleva 
vaaliliittoyhteistyö.'*' Väyrynen joutui silti 
harmittelemaan ennen virallista eroa, että 
LKP:n julkikuva oli rakentunut toisenlaiseksi 
kuin oli sovittu. Liberaalit ottivat nyt silmiin- 
pistävällä tavalla etäisyyttä keskustapuoluee- 
seen. Kääriäinen kritisoikin, että ”LKP pyrkii 
tällä hetkellä elämään meidän kustannuksel- 
lamme”0? 

LKP:n ero sinetöitiin Lappeenrannan 
puoluekokouksessa. Kääriäinen totesi siellä, 
että keskustapuolueella oli päävastuu kes- 
kustavoimien yhteen kokoamisesta jonkin- 
laiseen järkevään yhteistyöhön, mutta se ei 
saanut tarkoittaa tiukkaa muottia. Hänestä 


oli parempi, että yhteistyö muodostuisi 
luonnollisesti, eikä ylhäältä sanellen. Tämän 
saattoi tulkita siten, että Kääriäinen myönsi 
puolueliitoksen olleen pitkälti puoluejohto- 
jen sanelema ratkaisu, jota LKP:n äänestäjät 
eivät olleet hyväksyneet. Liitosratkaisu ei 
kuitenkaan ollut hänestä virhe, vaikka siitä 
ei koskaan tullut sellaista kuin oli odotettu.'3 
Vaalituloksissa keskustapuolue olikin kiis- 
tatta hyötynyt LKP:sta. Vuoden 1983 edus- 
kuntavaaleja oli pidetty ratkaisevina siinä, 
miten keskustapuolue pystyisi säilyttämään 
asemansa presidentti Koiviston aikana. LKP- 
yhteistyö oli vienyt puoluetta eteenpäin tässä 
kriittisessä nikamakohdassa, ja LKP pelasti 
keskustapuolueen vaalitappiolta. 

Taloudellisesti liitos oli maksanut puo- 
lueelle neljän kansanedustajapaikan verran 
puoluetukea eli saman määrän kuin liitoksen 
oli katsottu tuoneen puolueelle kansanedus- 
tajapaikkoja, mitä voi pitää varsin kohtuulli- 
sena siihen nähden, että puolue pystyi säilyt- 
tämään ja itse asiassa parantamaan asemiaan 
kriittisellä hetkellä - mukaan lukien SKDL:n 
eron jälkeen tapahtunut hallitusratkaisu 1982. 
Keskustapuolueen kannatussuunta kääntyi 
ylöspäin, mistä asemista oli helpompi pon- 
nistaa eteenpäin. Operaatio oli siis onnistu- 
nut, vaikka se ei ehkä siltä näyttänyt LKP:n 
alamäen takia. Sillä luotiin pohja tulevalle 
menestykselle. Samaa tarkoitusta ajoivat nyt 
puolestaan LKP:n ero ja uudet yhteistyö- 
kuviot. 

LKP:n kannalta taas liitos oli osoittau- 
tunut virheeksi, sillä se kiihdytti puolueen 
kuihtumista. Toisaalta liitos oli pelastanut 

LKP:n taloudellisesti, vaikka se ei LKP:n 
puheenjohtajaa enää eron hetkellä läm- 
mittänytkään. Lallukka arveli happamasti, 
että ”Kepu oli ollut liikkeellä omin eväin”'954 
Palaute oli yllättävän kitkerää siihen nähden, 
että Lallukka oli itsekin arvioinut uuden ja 
laajemman vaaliliittoyhteistyön jopa SKL:n 
kanssa tarpeelliseksi ja että LKP tulisi uudes- 
sakin yhteistyökuviossa saamaan keskusta- 
puolueelta kahden kansanedustajapaikan 
verran puoluetukea.'%s Keskustapuolue oli 
siis hyötynyt liitosta vaaliteknisesti ja LKP 
taloudellisesti. Sen sijaan ajatus LKP:sta kes- 
kustapuolueen eräänlaisena kaupunkiosas- 
tona ei toiminut, eikä tie eteläiseen Suomeen 
auennut LKP:n kautta. 


Kekkonen on poissa - 
Kekkosen merkitys keskustapuolueelle 


Kaatui valtahonka Pohjan mailla, 
yhtä suurintaan on Suomi vailla. — 
Hiljaa painuu päät.'%5$ 


Maanantaina 1. syyskuuta 1986 Tamminie- 
men ohi kulkevat saattoivat havaita, että ra- 
kennuksen lippu oli vedetty puolitankoon. 
Presidentti Kekkonen oli kuollut edellisyö- 
nä. Aamun sanomalehtien etusivut täyttyivät 
kirjoituksista, joissa muisteltiin edesmen- 
nyttä valtionpäämiestä. Aikalaisvaikuttajat 
korostivat Kekkosen tärkeää roolia Suomen 
ulkopoliittisen aseman vakiinnuttajana, kan- 
sallisen yhtenäisyyden lujittajana ja rauhan 
rakentajana. Väyrynen arvioi: ”Historian 
lahjomaton vaaka tullee punnitsemaan pre- 

sidentti Urho Kekkosen valtiomiestoimin- 
nan vieläkin suuremmaksi kuin tällä hetkellä 
ehkä osaamme aavistakaan.” Väyrynen kuva- 
si Kekkosta yhdeksi Suomen historian suu- 
rimmista valtiomiehistä, jonka ajattelun läh- 
tökohtana oli, että ulkopolitiikka oli Suomen 
turvallisuuspolitiikassa etusijalla, ja siinä taas 
suhteet Neuvostoliittoon olivat ensisijaisia. 
Nimenomaan ulkopolitiikassa hän saavutti 
mittavimmat ja kestävimmät saavutuksen- 
sa. Sisäpolitiikan osalta Väyrynen korosti 
Kekkosen merkitystä kansakunnan yhte- 
näisyyden vahvistajana. Pääministeri Sorsa 
puolestaan arvioi, että Kekkosen elämäntyö 
vaikutti edelleen koko ajan maan ratkaisui- 
hin, ”se on tämän päivän pääomaa” 
Kekkosen merkitystä muisteltiin läpi 
koko Suomen. Ylä-Savon Talousalueen lii- 
ton toiminnanjohtaja Jouko Pennanen to- 
tesi: ”Urho Kekkosella oli vuosikymmeniä 
Ylä-Savolle itsetuntoa kohentava, innostava 
ja kannustava vaikutus. Ylä-Savon asioita 
hoidettaessa tukea ja neuvoja voitiin hakea 
valtakunnan huipulta”? Kunnallisneuvos 
Kustaa Tiitun mukaan Kekkonen ”arvosti 
Etelä-Pohjanmaan ja sen väestön erittäin 
korkealle”. Tiitu korosti Kekkosen merki- 
tystä idänpolitiikan osaajana, ilman hän- 
tä suhteet Neuvostoliittoon eivät olisi niin 
erinomaiset kuin ne nyt olivat.'*s* Kainuussa 
korostetiin Kekkosen kainuulaisuutta, kuten 
Kekkonen oli itsekin tehnyt, vaikka olikin 
syntynyt Savossa ja viettänyt suurimman 
osan elämästään Helsingissä. Merkittävim- 
pänä parannuksena nostettiin esiin alueen 
itäisten ja pohjoisten saloseutujen surkeiden 

tieolojen kehittäminen, ja muisteltiin, miten 
Kekkonen oli käynyt itse paikan päällä asioi- 
ta katsastamassa. Puolangan, Hyrynsalmen, 
Suomussalmen ja Kuhmon korpikylien asuk- 
kaiden elämä koki suuren muutoksen, kun 
kinttupolkujen, vesiteiden ja parhaimmillaan 
kärryteiden sijaan kuvaan ilmestyivät auto- 
tiet." Kunnallisneuvos Esu Niemelä muis- 
teli Kekkosen vierailleen usein Itä-Savossa- 
kin ja yhtyi täysin Väyrysen arvioon, että 
Kekkosen arvo ”historian puolueettomalla 
vaaalla” on ehkä vieläkin arvokkaampi kuin 
nyt nähtiin.'*% 

Presidentti Kekkosen valtiolliset hautajai- 
set järjestettiin sunnuntaina 7. syyskuuta 1986 
Helsingin tuomiokirkossa. Muistopuheen pi- 
tänyt presidentti Koivisto kuvasi Kekkosen 
olleen henkilö, joka muokkasi aikakauttaan. 
Kekkonen nähtiin hänestä määrätietoisena ja 
henkisesti omavaraisena henkilönä, joka kui- 
tenkin ymmärsi yhteistyön merkityksen sekä 
kotimaassa että kansainvälisessä toiminnas- 
sa. Koiviston mukaan Suomen lähihistoria 
olisikin ”vain varjo todellisuudesta” ilman 
Kekkosen osuuden mainitsemista. Hän an- 
toi tunnustusta Kekkosen poikkeuksellisi]- 
le taidoille, Kekkonen oli muita herkempi 
kuulemaan ennalta aikansa vaatimuksia ja 
lisäksi tällä oli ollut muita herkempi kyky 
nähdä, mitä kansakunta oli valmis hyväksy- 
mään.'*% Koivisto nosti Kekkosen todellis- 
ten valtiomiesten luokkaan. Niiden, joilla oli 
poikkeuksellinen kyky aistia kansan tuntoja 
ja siten kyky johtaa kansaa eteenpäin. 

Tuomiokirkkoon saapuneiden arvovierai- 
den lisäksi nelisenkymmentä tuhatta ihmistä 

oli kokoontunut katujen varsiin seuraamaan 
Kekkosen hautajaissaattuetta, ja noin kaksi 
ja puoli miljoonaa kansalaista seurasi suru- 
juhlaa kotona televisiovastaanottimen äärel- 
lä. Kansakunnalle oli annettu ensimmäistä 
kertaa mahdollisuus seurata valtionpäämie- 
hen hautajaisia tv-lähetyksenä.'**t Hautajais- 
järjestelyistä näki, miten suru läpäisi koko 
kansakunnan. Keskustapuolueelle menetys 
oli kuitenkin erityinen. Kekkonen oli ja on 
yhä kiistatta puolueen vaikutusvaltaisin hen- 
kilö ja hänen jättämänsä jälki syvä ja moni- 
tahoinen. 

Puheenjohtaja Väyrynen kuvasi Kekko- 
sen merkitystä maalle ja puolueelleen to- 
deten, että Kekkosen tavoite yhtenäisestä 
kansasta asemaltaan turvallisessa maassa oli 
toteutunut. Puolueväen kiitollisuus Kekko- 
selle kohdistui hänestä myös luonnollisesti 
siihen työhön, jonka Kekkonen ”teki kes- 
kustalaisena poliitikkona. Erityisen kiitolli- 
sia me tämän päivän keskustalaiset saamme 
olla Urho Kekkoselle siitä, että hän loi sotien 
jälkeen puolueellemme sekä ulko- että sisä- 
poliittisen linjan” Ennen sotia puolueessa 
tunnettiin vain vähän kiinnostusta ulkopo- 
litiikkaan. Sotien jälkeen taas ulkopolitiikas- 
ta tuli Kekkosen johdolla puolueen uuden 
linjan peruspilari. ”Ulkopolitiikassa Kekko- 
nen voimakkaana johtajana veti ensin oman 
puolueensa ja lopulta koko kansan uuden ul- 
kopoliittisen linjan tueksi” Väyrynen totesi. 
Merkittävimmäksi sisäpoliittiseksi linjaksi 
Väyrynen nosti sen, että Kekkonen loi puo- 
lueelle sellaisen käytännön politiikan, jolla 
puolue pystyi kohtaamaan teollistuvan yh- 

Valtavat ihmismäärät seurasivat katujen varsilla presidentti Urho Kekkosen surusaaton etenemistä 
syyskuussa 1986. Kuva Pekka Elomaa, Pressfoto Zeeland. Journalistinen kuva-arkisto JOKA / Museovirasto. 


teiskunnan haasteet: ”Keskusta on ollut läpi — presidentti Kekkonen joutui eroamaan vi- 
vuosikymmenten keskeinen voima myös rastaan ja edessä oli vallanvaihdos. Kes- 
maamme sisäisessä rakennustyössä?”*$s kustapuolueessa oli pidetty hyvin tärkeänä 

Kekkosen ratkaiseva rooli ulkopolitii- korostaa tässä siirtymävaiheessa, että puo- 
kan linjanvetäjänä oli keskustapuolueessa, lue jatkoi Kekkosen linjalla - vaikka ilman 
ja myös sen ulkopuolella, selviö. Kekkosen näkemyseroja tästä ei selvittykään. Väyry- 
merkitys ulkopolitiikan suunnannäyttäjänä nen oli todennut Virolaisen presidenttieh- 
oli noussut keskustapuolueessa esiin eri- dokkaaksi valinnan jälkeen: ”Tämä puo- 
tyisesti syksyn 1981 taitekohdassa, jolloin lue on Urho Kekkosen puolue. Siksi pidän 

välttämättömänä, että meidän piirissämme 
jo tämän presidentinvaalin yhteydessä ja 
myös sen jälkeen käynnistetään ulkopoliit- 
tinen keskustelu, joka selkiinnyttää järjes- 
töväkemme suhtautumista ulkopoliittisiin 
kysymyksiin” Väyrysen mukaan puolueella 
oli ollut ulkopoliittisesti johtava asema sen 
ulkopoliittisten johtajien ansiosta, mutta 
yhtä lailla ulkopoliittisia kysymyksiä "oikein 
ja realistisesti ymmärtävän jäsenkunnan an- 
siosta”. Ulkopoliittisen aseman myötä puolue 
oli saanut myös sisäpolitiikassa merkittäväm- 
män aseman kuin mihin sen voimat muutoin 
olisivat riittäneet. ”Ellemme me toimi Urho 
Kekkosen esittämien ulkopoliittisten suunta- 
viittojen mukaan, olemme ulkopoliittisessa 
mielessä kohta sivustakatsojan osassa. Tämä 
merkitsisi myös sisäpoliittisen vaikutusval- 
tamme heikkenemistä” Väyrynen totesi.'*$$ 
Väyrysen yllä lainattu käsitys Kekkosen 
merkityksestä kertoo varsin tyhjentävästi sen, 
miten suuri merkitys Kekkosella oli keskusta- 
puolueelle vielä tämän maan johdosta vetäyty- 
misenkin jälkeen. Puolueen ulkopoliittinen ja 
myös sisäpoliittinen asema riippui yhä Kekko- 
sen linjanvedoista — vaikka kaikki puolueessa 
eivät varmasti vetäneetkään yhtä suoria yh- 
täläisyysmerkkejä sisäpolitiikkaan. Keskusta- 
puolue olikin tavallaan menettänyt Kekkosen 
kertaalleen jo aikaisemmin. Keskustapuo- 
lueen vuosikirjassa oli siteerattu vuonna 1981 
Kekkosen testamenttia puolueelle: 


Pitäkää huolta maan kansanvaltaises- 
ta järjestyksestä ja uudistuksiin pyrki- 
västä reformipolitiikasta, kannattakaa 

rohkeasti rauhan politiikkaa, hoitakaa 
hyvin sivistykselliset, taloudelliset ja yh- 
teiskunnalliset tehtävät. Älkää unohtako 
tasa-arvon vaatimusta ja yhteiskunnal- 
lista oikeudenmukaisuutta. Huolehtikaa 
siitä, että maan ulkopolitiikka säilyttää 
lujan kurssinsa, huolehtikaa Suomen ja 
Neuvostoliiton välisestä ystävyydestä.*"7 


Koiviston valinta maan presidentiksi oli aset- 
tanut keskustapuolueen kokonaan uuden 
tilanteen eteen, mutta silti tilanteessa ko- 
rostui nimenomaan jatkuvuus. Väyrynen oli 
todennut Rovaniemen puoluekokouksessa 
1982: ”Pidämme nyt ensimmäisen puolueko- 
kouksemme valtionpäämiehen vaihtumisen 
jälkeen. Urho Kekkosen työkauden päätyt- 
tyä Keskustapuolueen tulee selkeällä tavalla 
kannanotoillaan osoittaa, että me edelleen 
jatkamme sekä ulko- että sisäpolitiikassa 
Kekkosen linjalla?” Väyrynen katsoi, että 
puolueen vahva yleis- ja ulkopoliittinen ase- 
ma oli Kekkosen ansiota ja sen säilyttäminen 
vaati Kekkosen linjan ylläpitämistä jatkossa- 
kin.'* Kekkosen ansiot olivat todella mitta- 
vat, mutta samalla Väyrynen loi itsensä kan- 
sanvaltaiseksi mieltävästä puolueesta hyvin 
johtajavaltaista kuvaa. Kekkosen aika ei ollut 
ollut puolueelle täysin ongelmatonta, sillä 
presidentin voimakas ote politiikkaan, eri- 
tyisesti hallituskokoonpanoihin, ja puolueen 
intressit ja tavoitteet eivät aina olleet olleet 
helposti yhteen sovitettavissa. Puolueessa ei 
kuitenkaan lähdetty itsetutkiskeluun asian 
suhteen, vaan korostettiin Väyrysen johdolla 
ennen kaikkea jatkuvuuden tärkeyttä. 

Eduskuntaryhmän puheenjohtaja Ruoko- 
lan puhe Rovaniemen puoluekokouksessa oli 
kuitenkin poikkeus. Puheessa syväluodattiin 
itsekriittisessä hengessä keskustapuolueen ja 
Kekkosen suhdetta. Ruokola katsoi, että puo- 
lue oli, vaikka se saattoikin kuulostaa dra- 
maattiselta, tienhaarassa, jossa oli pohdittava 
sen suuntaa, sillä olosuhteet olivat kahdessa 
tärkeässä asiassa erilaiset kuin koskaan ai- 
kaisemmin. Maassa oli ensimmäistä kertaa 
sen historiassa vasemmistolainen presidentti, 
eikä poliittinen oikeisto ollut koskaan aikai- 
semmin saanut tilaisuutta arvostella yhtä 
perusteellisesti keskustan ja vasemmiston 
yhteistyötä ilman pelkoa joutumisesta vas- 
tuuseen. Ruokolasta keskustalaisten tulikin 
avoimesti myöntää, “että elimme suurimman 
osan presidentti Urho Kekkosen toimikautta 
poliittisena puolueena eräänlaista varjoelä- 
mää. Maalaisliitto-keskustapuolueen aatteel- 
lisilta juurilta kasvaneena ja niillä vakaasti 
seisovana valtiomiehenä presidentti Kekko- 
nen on ollut meille isähahmo — viime käden 
ratkaisija. Hänen poliittiseen tahtoonsa ja yh- 
teiskunnalliseen johtajapersoonallisuuteensa 
me opimme luottamaan?”'97 

Puolueessa oli Ruokolan mielestä alkanut 
tietynlainen poliittinen näivettyminen, kun 
SDP ja kokoomus alkoivat omien taktisten 
näkökohtiensa takia siirtyä vuoron perään 
Kekkosen kannattajiksi. ”1960- luvun lopulla 
ja 1970-luvulla kaikki vaikeimmat ratkaisut 
jäivät presidentin päätettäviksi — osittain 
oman heikkoutemme ja osittain presidentin 
voimakkaan otteen vuoksi.” Puolueen roo- 
liksi jäi vain näiden päätösten selitteleminen, 

ja lisäksi puolueen oma poliittinen linja jäi 
presidentti Kekkosen seuraajasta alkaneen 
sisäisen väännön jalkoihin.” Ruokolan 
puheenvuoro oli harvinaisen itsekriittinen, 
varsinkin puolueen K-linjan edustajan suus- 
ta. Kritiikki kohdistui kuitenkin ensi sijassa 
puolueeseen eikä Kekkoseen. Puolue mu- 
kautui liiaksi Kekkosen vallan ja suojeluksen 
alle. 

Myös Virolaisen muistelmakirjoissa nä- 
kyi kriittisempää otetta, mutta kyse oli puo- 
luetoiminnan ulkopuolisesta alueesta — ei 
puoluekokouspuheesta, kuten Ruokolan ta- 
pauksessa. Yleisesti ottaen keskustapuoluees- 
sa ei koettu tarpeelliseksi arvioida kriittisesti 
Kekkosen, ensin sairaan ja puolustuskyvyttö- 
män ja sitten haudan lepoon päässeen, aika- 
kautensa merkittävimmän suomalaisen val- 
tiomiehen tekoja ja toimia. Kekkosen ulko- ja 
sisäpoliittisen linjan tulokset puhuivat puo- 
lestaan, ja niiden päälinjat olivat yhä kestäviä, 
minkä Virolainenkin toi esiin kirjoissaan. 
Keskustapuolueessa oltiin ylpeitä Kekkosen 
mittavasta ja kunniakkaasta perinnöstä puo- 
lueelle, vaikka siihen sisältyi myös hienoisia 
rasitteita. Kekkosen mittavat ansiot voittivat 
ja painoivat alleen ja jopa unohduksiin kiel- 
teiset ulottuvuudet — kuten ajoittain liian 
itsevaltaisiksi koetut otteet. 

Kekkosen myös arvioitiin yhä määrittä- 
vän voimakkaasti puolueen julkikuvaa. Kää- 
riäinen nosti Kekkosen ykköskohdaksi, kun 
hän vuonna 1983 kiteytti puolueen perusima- 
gon rakennusosat puoluehallituksen ja edus- 
kuntaryhmän syventymiskokouksessa. Ne 
olivat 1) Kekkonen, 2) maatalous ja 3) alue- 

politiikka. Hän myös lisäsi, että ”ehkä siihen 
voi neljäntenä asiana liittää tämän köyhän 
asian, joka ehkä mielletään ihmisten silmissä 
keskustapuolueen politiikan jonkinlaiseksi 
juonteeksi”. Seuraavina vuosina Kekkosen 
osuus luonnollisesti väheni, sillä eteenpäin 
pyrkivän puolueen imago ei voinut rakentua 
menneisyyden varaan. Myös puolueen maa- 
talousprofiilia pyrittiin pitämään vakan alla 
yleispuoluekehityksen vahvistamiseksi, vaik- 
ka kilpailijat ja media mielellään muistuttivat 
siitä. Sen sijaan köyhän asia ja aluepolitiikka 
nousivat selvästi etualalle - nekin Kekkosen 
hengessä. 

Väyrynen totesi puoluekokouksessa 
1986: ”Keskustan erityisenä tehtävänä on huo- 
lehtia pienituloisista ja vähävaraisista ihmi- 
sistä - köyhän asiasta. Kekkosen periaatteita 
noudattaen meidän tulee myös pitää tiukasti 
kiinni tasa-arvoon ja tasapainoon tähtäävästä 
alue- ja maaseutupolitiikan linjastamme.”'% 
Puolueen todettiin olevan ”aluepoliittinen 
liike, maaseudun puolustaja, vahva kunnal- 
lispuolue ja radikaali oikeudenmukaisuuden 
ajamisessa. Maakuntien Suomi ja köyhän asia 
ovat puolueen uskottavimmat tunnukset?”'95 
Kekkosen periaatteita noudattaen puolue so- 
peutui maailman muutokseen, talouden kan- 
sainvälistymiseen ja sen mukanaan tuomiin 
muutospaineisiin, mutta samalla painotettiin 
köyhän asiaa eli heikommissa asemissa ole- 
vien mukana pitämistä muutoksessa. 

Keskustapuolueessa ei kyseenalaistettu 
sitä, etteikö puolueen tullut jatkaa Kekkosen 
linjalla, joskin tätä saatettiin tulkita hieman 
eri painotuksin. Kekkosen pitkän uran aikana 

tämän linjavetoihin oli ehtinyt muodostua 
eri ulottuvuuksia. Väyrysen puheissa näkyi 
esimerkiksi sellainen valtapoliittinen aspekti, 
joka oli herättänyt puolueen sisällä ärtymystä 
jo Kekkosen aikana. Väyrynen totesi puo- 
luevaltuuskunnassa keväällä 1984, että va- 
paa ulkopoliittinen keskustelu oli oleellinen 
osa kansanvaltaa, mutta lisäsi: ”Toisaalta on 
korostettava sitä, ettei ulkopolitiikan johto 
voi kaikissa olosuhteissa orjallisesti seurata 
yleistä mielipidettä. Joskus maan etu vaatii 
sellaisia itsevaltaiseksi väitettyjä otteita, joi- 
ta mm. presidentti Kekkonen joutui joskus 
käyttämään‘ Jotkut puolueessa näkivätkin 
Väyrysessä kekkosmaisia piirteitä, ja häntä 
saatettiin luonnehtia uudeksi Kekkoseksi. 
Väyrynen itse kuitenkin torjui tällaiset kä- 
sitykset: ”En ole uusi Kekkonen eikä uutta 
Kekkosta tarvita”? Väyrynen oli oikeassa. 
Keskustapuolueessa ei kaivattu uutta Kekkos- 
ta, pyrkimys oli nimenomaan päinvastaiseen. 
Puolueessa pyrittiin siihen, että puolue olisi 
todellinen kansanliike, jolloin se ei olisi tiu- 
kasti riippuvainen johtajista.’ Liiallisesta 
johtajakeskeisyydestä, joka oli sopinut vielä 
Kekkosen aikaan, haluttiin päästä eroon - 
vaikka se ei ollutkaan täysin yksiselitteistä 
Väyrysen näkyvän ja voimakkaan persoonal- 
lisuuden takia. 

Kekkosen perintö, ”legacy”, oli keskusta- 
puolueelle erittäin tärkeä, eikä hänen merki- 
tystään unohdettu. Väyrynen totesi Savon- 
linnan puoluekokouksessa: ”Enemmän 
kuin yleensä muistetaankaan, nykyisen hy- 
vinvointimme perusta on Urho Kekkosen 
ansiota — —. Hän jää varmuudella historiaan 

pii | 
Pohjois-Pohjanmaan piirin puheenjohtaja Samuli Pohjamo (vas.), varapuheen- 


johtaja, kansanedustaja Tellervo Renko ja piirin toiminnanjohtaja Eero Oinas- 
Panuma piiritoimistolla 1980-luvulla. Eero Oinas-Panuman kotiarkisto. 


kansallisena suuruutena, joka hakee vertais- 
taan" Kekkosen perintö oli yhä elävä osa 
puolueen todellisuutta, ja monet puolueen 
jäsenet kokivat olevansa ”kekkoslaisia”; kuten 
Pohjois-Pohjanmaan piirin puheenjohtaja- 
na 1980-luvulla vaikuttanut Samuli Pohjamo 
on todennut. Kekkosen kädenjälki elikin yhä 
varsinkin Pohjois-Suomessa konkreettisina 
ja näkyvinä tuloksina, joihin kuuluivat esi- 
merkiksi Tornion terästehdas ja Rautaruuk- 
ki. Kekkonen ja ”kekkoslaisuus” olivat 


olennainen osa puolueen identiteettiä, ja 
Kekkosen perinnön koettiin olevan nimen- 
omaan keskustapuolueen henkistä omaisuut- 
ta — vaikka pääosa muistakin puolueista oli 
tullut jaolle viimeistään vuoden 1978 presi- 
dentinvaaleissa kannattamalla Kekkosen va- 
lintaa. Väyrynen painottikin Lappeenrannan 
puoluekokouksessa 1986: ”Keskustapuolueel- 
la on Urho Kekkosen puolueena erityinen 
vastuu maamme ulkopolitiikasta. Jatkamme 
hänen linjaansa — "08 

Punamulta kuolinkouristuksissa? 


SDP provosoituu Väyrysen eduksi 


Väyrysestä vasemmiston syytökset Kekkosen 
perinnön hylkäämisestä ja kansan jakamises- 
ta kahtia olivat käsittämättömiä. Tällainen 
parjaus oli alkanut heti kevään 1986 puolue- 
valtuuskunnan jälkeen, jossa Väyrynen oli 
esittänyt väljempää kantaa hallituksenmuo- 
dostukseen eli avattuaan hallitusovia kokoo- 
mukselle. Esitys oli tullut hänestä ”yllätykse- 
nä myös monille keskustalaisille. Olimmehan 
vuosikaudet puhuneet ja ottaneet kantaa 
punamultayhteistyön ensisijaisuudesta.” 
Väyrysestä järjestöväen mieli oli kuitenkin 
muuttunut nopeasti, kuten puoluekokouksen 
yksimielinen väljempi hallituskannanotto hä- 
nestä todisti. Puolueväen mielenmuutokseen 
vaikutti hänestä merkittävästi vasemmiston 
aloittama parjauskampanja puoluevaltuus- 
kunnan jälkeen. 

Väyrynen oli vastannut SDP:n syytöksiin 
julkisuudessa tiukasti takaisin. Hän muis- 
tutti, ettei Kekkosen pyrkimys välttää kan- 
san kahtiajako ollut tarkoittanut keskusta- 
puolueen sitoutumista iäiseen yhteistyöhön 
SDP:n kanssa. Hän oli itsekin puhunut vain 
ennakolta sitoutumisesta, ei yhteistyön lo- 
pettamisesta. Väyrysestä syytökset kansan ja- 
kamisesta olivat ”suorastaan irvokkaita” kun 
SDP itse oli ollut jakamassa kansaa kahtia 
kieltäytymällä laajentamasta nykyhallitus- 
pohjaa kokoomuksella. Nämä olivat siis itse 
syrjineet noin viidesosaa Suomen kansasta. 
Hän viittasi myös Sorsan edellissyksyn haas- 

tatteluun, jossa oli väläytetty kokoomukselle 
mahdollisuutta hallitusyhteistyöhön, ”mutta 
vain sillä ehdolla, että keskusta siirretään si- 
vuun ja ryhdytään syrjimään sitä”. Väyrynen 
suomikin, että myös tämä merkitsi kansan ja- 
kamista.'*% Väyrynen ei ollut antanut yhtään 
periksi SDP:n moiteryöpyn edessä, vaan oli 
vienyt maaliin hallitusyhteistyökannanoton 
väljennyksen puoluekokouksessa. Väyrysestä 
puoluekokous antoi ylipäätään erinomaisen 
pohjan puolueen tulevalle toiminnalle: ”Puo- 
luekokous myös antoi valtakirjan, suoranai- 
sen velvoituksen, itsenäisen ja omaleimaisen 
keskustapolitiikan ajamiseen, tahtopolitiik- 
kaan”'084 

Kääriäinen taas totesi puoluekokouksen 
jälkeisessä työvaliokunnassa, että ihmisille 
piirtyi kokouksesta selvä käsitys maan poliit- 
tisesta tilanteesta, mutta lisäsi, että oli eri kysy- 
mys, kuinka painavan arvon kansa tälle antai- 
si. Hänestä oli myös syytä keskustella eräästä 
asiasta, nimittäin termistä uusi kansanrinta- 
ma, josta tuli olla jotenkin yhteneväinen seli- 
tys ulospäin”. Väyrynen kommentoi pitävänsä 
ilmeisenä vaarana, että puolueen asiatavoit- 
teet jätettäisiin huomioimatta ja puhuttaisiin 
vain Kepun pullistelevan kuin ökyisännän ja 
pyrkivän syrjäyttämään SDP:n avainasemista. 
Siksi puolueen tärkeimmät asiakysymykset 
piti nostaa nyt näkyville. Väyrynen myös 
määritteli, että ”uusi kansanrintama merkit- 
see sitä, että lähtökohtana ovat kolme suurta ja 
ettei ketään suljeta pois. Muista vaihtoehdois- 
ta ei ennen vaaleja tulisi keskustella.””'985 Tämä 
oli linjaus, jota Väyrynen ei itse suinkaan nou- 
dattanut — paitsi julkisuudessa. 

Puolueen uusi varapuheenjohtaja Pokka 
taas katsoi, että puoluekokouksesta jäi ih- 
misille hyvä mieli, mutta hallituspohjakes- 
kustelua oli syytä hillitä. Hokkanen arvioi 
puoluekokouksen onnistuneen todella hyvin, 
soraääniä ei ollut juuri lainkaan ja tiedotus 
onnistui. Hän yhtyi Väyryseen, nyt tuli ”pyr- 
kiä poistamaan yleistä käsitystä siitä, että 
keskustapuolue vain pelaa valtapolitiikkaa”. 
Puoluekokouksessa hyväksytyt tavoitteet 
piti saada esiin. Purakin ihmetteli, miten vä- 
hän puoluekokouksessa esitettiin kritiikkiä 
puoluetta ja sen johtoa kohtaan.'* Kritiikin 
puute oli osin näennäistä, sillä vasemmis- 
ton rajut syytökset olivat mitä ilmeisemmin, 
kuten Väyrynen itsekin arvioi, yhdistäneet 
puolueen kentän johdon taakse. Järjestöky- 
selyn mukaan punamulta oli keskustaväelle 
mieluisin hallitusvaihtoehto eikä kokoo- 
mukseen kurkottava uusi kansanrintama - 
joten demarit olivat reagoineet tarkoittamat- 
taan Väyrysen eduksi. Työvaliokunnassakin 
karsastettiin valtapolitiikkaa, mutta kritiikki 
ei osunut puheenjohtajaan, sillä myös hän 
halusi eroon tällaisesta julkikuvasta. 

Väyrysen ajaman tahtopolitiikan ero val- 
tapolitiikkaan ei kuitenkaan ollut ongelma- 
ton, sillä ulkopuolisten oli helppo leimata 
tahtopolitiikka valtapolitiikaksi — varsinkin 
kun Väyrynen oli auttamatta maalattu julki- 
suudessa valtapoliitikoksi. Kansanedustaja 
Lipponen (SDP) totesikin heinäkuussa, että 
SDP:llä oli myös muita hallitusyhteistyövaih- 
toehtoja kuin keskustapuolue, ”joskin sosiaa- 
lidemokraatit voivat parhaiten tasapainottaa 
keskustapuolueen kyltymättömän vallan- 


halun yhteistyössä”. Lipponen totesi myös 
pahoittelevansa sitä, että keskustapuolue oli 
siirtymässä täysin uho- ja valtapolitiikan lin- 
jalle." Lipponen sohaisi keskustapuoluetta 
pian myös väittämällä, että vasta presidentti 
Koiviston aikana Suomen ulkopolitiikka oli 
vakiinnutettu nykyiselle ongelmattomalle ta- 
solle. Kääriäinen kuittasi tähän, että Lippo- 
sen olisi parempi pysyä kesälomalla ja välttää 
harkitsemattomia lausuntoja. Keskustapuo- 
lueen yliote poliittisten askelmerkkien tahdin 
määräämisessä, kuten Väyrysen etumatka 
presidentinvaaleissa, idea uudesta kansan- 
rintamasta sekä keskiryhmien vaaliliitot, 
hermostutti selvästikin sosiaalidemokraat- 
teja. Erityisesti presidentinvaalispekulaatiot 
osuivat SDP:n hermoon, sillä Koivisto ei 
ollut antanut vielä suostumustaan toiselle 
kaudelle.” 

Lehdissä kuitenkin käsiteltiin jo presi- 
denttiehdokas Väyrysen ja presidentti Koi- 
viston neuvostosuhteita. Hufvudstadsblade- 
tin toimittaja oli keskustellut korkea-arvoisen 
Neuvostoliiton ulkoministeriön virkamiehen 
kanssa, joka oli todennut, että Väyrysellä ja 
Koivistolla ei ollut Neuvostoliiton näkökul- 
masta mitään vakavia tai periaatteellisia eroja. 
Vaaleissa oli kyse ensi sijassa sisäpolitiikas- 
ta, koska Suomessa vallitsi ulkopolitiikasta 
yksimielisyys. Lehdessä ei paljastettu virka- 
miehen nimeä, mutta Helsingin Sanomien 
mukaan henkilö saattoi olla esimerkiksi ul- 
koministeriön Skandinavian osaston apulais- 
päällikkö Juri Derjabin. Uutinen oli tietysti 
Väyrysen presidenttiehdokkuuden kannal- 
ta rohkaiseva.'**? Neuvostoliiton lähetystö- 

neuvos Albert Akulov taas välitti Lipposen 
kautta Koivistolle tiedon, että kyse ei ollut 
Neuvostoliiton kannasta. ”Istuva presidentti 
on ehdottomasti tärkeämpi?” 

Liikanen puolestaan valitti puoluetoimi- 
kunnassa, että Hufvudstadsbladetin käyn- 
nistämä keskustelu oli tunkkaista ja van- 
hanaikaista. Sorsasta oli syytä pistää tässä 
yhteydessä merkille se, että Helsingin Sano- 
missa oli syntynyt uusi tilanne. Lehti oli hä- 
nestä linjoittunut Väyrysen taakse kolmos- 
kanavahistorian jälkeen: ”Se voisi olla vaikka 
poliittisesti huolestuttavaakin, sillä sitähän 
Helsingin Sanomista ei koskaan voi sanoa, 
että se olisi ollut Keskustapuolueen käytettä- 
vissä? Sorsasta nyt alkoi entistä selvemmin 
näkyä, että presidentinvaalit tulisivat leimaa- 
maan eduskuntavaaleja, mikä ei kuitenkaan 
ollut SDP:lle välttämättä huono asia. Siihen 
liittyi sekin, että yhä avoimemmin keskus- 
teltaisiin myös eduskuntavaalien jälkeisestä 
hallitusratkaisusta. SDP:n eduskuntaryhmän 
puheenjohtaja Pertti Paasio arvioi, että ”Väy- 
rysen itse rakentama kuningastie on hänelle 
niin tärkeä asia, että hän ei kaihda minkään- 
laisia keinoja, poliittisia tai epäpoliittisia, 
päästäkseen päämäärään. Se pitäisi pitää 
jatkuvasti kirkkaana mielessä. Tämä ei tar- 
koita kepua välttämättä instituutiona, mutta 
Väyrystä henkilönä varmasti.” Liikanen oli 
täysin samaa mieltä keskustapuolueen lin- 
jasta: ”Väyryseltä puuttuu politiikassa kaikki 
sellainen aatteellinen tai yhteistyöhakuinen 
ajattelutapa muusta kuin täysin valta- ja voi- 
mapoliittisista lähtökohdista, mitään sinisil- 
mäisyyttä tässä ei ole syytä pitää yllä.” 

SDP:ssä ei luotettu käytännössä lainkaan 
Väyryseen, ja tästä syystä muiden keskus- 
talaisten lähettämät viestit SDP:n suuntaan 
kaikuivat epäilemättä kuuroille korville - 
Väyrynen oli puolueen ohjaksissa. Varapu- 
heenjohtaja Pentikäinen oli todennut SDP:lle 
Suomenmaan haastattelussa, että ”älkää rik- 
koko punamultaa” Tällä hän viittasi sosiaali- 
demokraattien kärjekkäisiin puheisiin. Myös 
Kääriäinen muistutti, että alatyyli ei sopinut 
demareillekaan, ja että myös vaalien jälkeen 
oli elettävä '09? 


Presidenttiravi ja sen ympärillä 
väreilevät kysymykset yhteistyösuunnasta 


Tulevat vaalit, eduskuntavaalit 1987 ja presi- 
dentinvaalit 1988, aiheuttivat keskustapuo- 
lueen sisälläkin paineita. NKL:n Toropainen 
piti uhkakuvana, että puolueen asiat tallautui- 
sivat presidenttiravissa, kun kukaan ei uskal- 
tanut asettautua Väyrystä vastaan. ”Keskus- 
tapuolue ei kuitenkaan saa olla pelkkä Paavo 
Väyrynen, sellainen tie olisi kansanliikkeeksi 
itseään kutsuvalle liikkeelle tuhon tie. (Niin 
hyvä mies kuin Väyrynen onkin.)” Toropai- 
nen totesi. Hän ehdottikin Väyrysen jättäy- 
tymistä pois puheenjohtajan paikalta seuraa- 
vassa puoluekokouksessa mutta säilyttäen 
vahvan tosiasiallisen asemansa puolueen joh- 
totyössä.'* Myös eduskuntaryhmässä ilmeni 
tyytymättömyyttä. Juhantalosta ryhmän ja 
puolueen yhteistyö ei ollut sujunut parhaalla 
mahdollisella tavalla. Yhteiskokousten anti 
oli ollut kovin vähäistä, minkä hän arveli 
johtuvan pitkälti virkamiesmäisistä tiloista — 

vastaavaa palautetta Juhantalo oli antanut 
edellisvuonna koskien työvaliokunnan ko- 
kouksia. Hän kaipasi ideoivampia kokouksia, 
minkä voi tulkita hienovaraiseksi kritiikiksi 
puoluejohdolle siitä, että eduskuntaryhmää 
ei otettu tarpeeksi mukaan puolueen poliit- 
tisten toimintalinjojen määrittelyyn.'*% 

Väyrynen selitti ryhmälle Juhantalon 
jälkeen, että seuraavat puolitoista vuotta 
olivat hyvin ratkaisevaa aikaa maan poliit- 
tisen elämän kannalta. Eduskuntavaaleissa 
näytti olevan tulossa isoja muutoksia, ja 
siksi oli tärkeää muodostaa laaja keskustan 
vaaliliitto, jotta keskustapuolueen asemat 
säilyisivät. Hän oletti SDP:n, kokoomuksen 
ja keskustapuolueen vahvistavan asemiaan 
vaaleissa, minkä johdosta ”vaihtoehtona on 
myös ei-sosialistinen hallitus. Puolueen joh- 
don hahmottelema uusi linja on ollut pal- 
jolti torjuntataistelua sosialidemokraattisen 
ja kokoomuksen akselien syntymiselle. Tätä 
ei ole voitu kertoa julkisesti.”'*9 Kyse oli siis 
Väyrysen mukaan ennen kaikkea tilanteen 
synnyttämästä torjuntataistelusta, jonka ta- 
kia oli kehitetty uusi kansanrintama eli kol- 
men suuren hallitus. Syy, miksi tätä ei ollut 
voinut ilmoittaa julkisesti, johtui siitä, ettei 
SDP:ssä ja kokoomuksessa uskottu kolmen 
suuren mahdollisuuteen, joten edes yhden 
osapuolen, keskustapuolueen, tuli uskoa 
siihen. 

Kokoomuksessa uusi kansanrintama 
nähtiin varatoimenpiteenä sinipunahallitus- 
ta vastaan eikä aitona pyrkimyksenä saada 
sellainen, sillä SDP:n tiedettiin suhtautuvan 
kolmen suureen kielteisesti. Oletuksena siis 


oli, että SDP kieltäytyisi hallitusyhteistyöstä 
kokoomuksen ja keskustapuolueen kanssa, 
mikä johtaisi siihen, että maahan muodos- 
tettaisiin Väyrysen johdolla porvarillinen 
enemmistöhallitus. Holkeri arvioi tähän 
tyyliin Arkadia-klubin kokouksessa mar- 
raskuussa 1986 ja Suominen Suomen teol- 
lisuuden keskusvaliokunnassa helmikuussa 
1987. Uutta kansanrintamaa pidettiin siis 
manööverinä varmistaa keskustapuolueen 
hallituspaikka ja syrjäyttää SDP. 

Keskustapuolueen eduskuntaryhmässä- 
kin oli epäilyksiä, että Väyrysen ajama uusi 
kansanrintama voisi johtaa kyseisen kaltai- 
seen kuvioon eli punamullan hylkäämiseen, 
vaikka sinipunan torjuminen oli tietenkin 
puolueen kannalta tärkein tavoite — eihän 
keskustapuolue oppositioon tähdännyt. Väy- 
rynen ottikin itse eduskuntaryhmässä suo- 
raan esiin tämän ongelman. Hän sanoi, että 
Linnan varoittelu oikeistoyhteistyöstä sisälsi 
kritiikkiä puoluejohtoa kohtaan. ”Mielestäni 
punamullan ylistely ja yhteistyön torjuminen 
oikeiston kanssa on täysin typerää. Vaalien 
jälkeen on katsottava, kenen kanssa hallitus 
muodostetaan?” Ongelma oli nimenomaan 
se, että Väyrynen kieltäytyi keskustelemas- 
ta siitä, kumpi suunta, SDP vai kokoomus, 
nousisi vaihtoehdoksi, jos kolmen suuri ei 
toteutuisi. Kun toiset puolueet eivät siihen 
uskoneet ja Väyrynen sanoi asiaa katsotta- 
van vasta vaalien jälkeen, niin oli selvää, että 
ilmaan jäi epäilyksiä Väyrysen tosiasialli- 
sista tavoitteista — varsinkin kun poliittiset 
asiasisällötkin viittasivat nyt kokoomuksen 
suuntaan. 

Väyrynen moittikin samassa kokouk- 
sessa, että täällä oli puhuttu yksityistämistä 
vastaan aivan kuin keskustapuolue olisi sitä 
innokkaasti ajamassa. Näin ei tietenkään 
ollut, mutta hänestä puolueen oli ajettava 
järkevää linjaa siten, että jos yksityiset tur- 
vaisivat palvelut edullisemmin, sitä ei pitänyt 
vastustaa. Marginaaliverouudistuksessa taas 
valtiovarainministeri Ollilan malli oli hänes- 
tä todennäköisesti eduksi juuri pieni- ja kes- 
kituloisille. Juhantaloa Väyrysen selitykset 
eivät vakuuttaneet, ja hän totesi: ”Silloin, kun 
puolueen johto harkitsee suunnanmuutos- 
ta ja ei edes kerro tästä muille, ei mielestäni 
pitäisi sanoa vasemmistoyhteistyön kannat- 
tajia typeryksiksi. On aivan oikein, että me 
jokainen mietimme tahoillamme, kenen 
kanssa yhteistyö on eduksi. Ja myös sanom- 
me tämän julki. Väyrynen vastasi: ”En ole 
nimittänyt ketään typeräksi, vaan on typerää 
vannoa vain punamullan nimeen.” Juhantalo 
eilähtenyt kiistelemään vaan reagoi tähän to- 
teamalla eduskuntaryhmän puheenjohtajan 
oikeudella keskustelun päättyneeksi — osoit- 
taen samalla eduskuntaryhmän vallan Väy- 
ryselle. Kokous päättyi pöytäkirjan mukaan 
näihin sangen erikoisiin tunnelmiin. 

Seuraavassa eduskuntaryhmän kokouk- 
sessa esiteltiin muistio, jonka aiheena oli ryh- 
män valmistautuminen eduskuntavaaleihin. 
Muistiossa todettiin, että ilmeisesti keskus- 
tapuolue, SDP ja kokoomus pitivät vaalien 
jälkeisen yhteistyöpohjan auki sitoutumatta 
ennakolta mihinkään vaihtoehtoon. ”Myös- 
kään keskustapuolueen ei pidä etukäteen si- 
toutua mihinkään vaihtoehtoon, vaan asettaa 

tavoitteeksi hallitus, jonka rungon muodos- 
tavat vaalien voittajat. Keskustapuolueen si- 
sällä hallituspohjakinastelua on vältettävä?” 
Lisäksi todettiin, että vaalien jälkeinen hal- 
litusratkaisu vasta muodostaisi pohjan var- 
sinaiselle presidentinvaalitaistelulle, eli tällä 
selvästikin haluttiin estää kokoomuksen ja 
keskustapuolueen hallitusyhteistyö, joka si- 
dottaisiin presidentinvaaleihin eli käytännös- 
sä Väyrysen valintaan. Muistion käsittely 
siirtyi seuraavaan kokoukseen, jossa olivat 
paikalla niin Juhantalo kuin Väyrynen, eikä 
se nostattanut erimielisyyksiä tai keskuste- 
lua — huomio oli muissa asioissa."** Kytevä 
hallituspohjakiista jäi siis käytännössä auki, 
ja se tuli muistion mukaan ratkaista vasta 
vaalien jälkeen. Ennakolta ei tullut sitoutua 
mihinkään vaihtoehtoon. 

SDP:n puheenjohtaja Sorsa taas lähetti 
elokuun lopulla ”vallan uusjakoa pohtiville 
kepulaistaktikoille” viestiä, että SDP valit- 
sisi itse yhteistyökumppaninsa hallitukseen, 
ei keskustapuolueen neuvojen mukaan." 
Sorsaa ärsytti kolmen suuren tarjoaminen, 
sillä suurimpana puolueena SDP halusi pitää 
itsensä valitsijan paikalla, jolloin se saattoi 
pelata sekä kokoomuksen että keskustapuo- 
lueen suuntaan, ja pitää ne riittävän mukau- 
tuvaisina SDP:n tahtoon. 

Kuumenevassa tilanteessa keskustapuo- 
lueen sisällä alkoi tulla pintaan yhä useam- 
min erimielisyyttä nostattavia kysymyksiä. 
Yksi näkyvimmistä oli maatilahallituksen 
pääjohtajan valinta. Eduskuntaryhmä kan- 
natti paikalle Tenhiälää, puolueen maa- ja 
metsätalousministeri Yläjärvi sen sijaan kan- 

natti Kalevi Hemilää. Tenhiälä oli ollut kes- 
kustapuolueen kansanedustaja vuodesta 1975 
lähtien, ja hän oli koulutukseltaan agronomi. 
Hemilä taas oli maatalous- ja metsätieteiden 
tohtori ja sitoutumaton. Yläjärvi selitti työ- 
valiokunnassa, että hänen kantaansa oli vai- 
kuttanut lukkiinnuttavasti se, että puoluehal- 
litus ja eduskuntaryhmä olivat kiirehtineet 
ottamaan asiaan kantaa ilman, että hänelle 
olisi annettu mahdollisuutta vaikuttaa. Hän 
ilmoitti, ettei voisi muuttaa nimitysesitys- 
tään. Yläjärvelle vastattiin, ettei kantaa ollut 
otettu virallisesti, vaikka Tenhiälää oli kyllä 
kannatettu. Hokkasesta tilanne oli periaat- 
teellisesti sietämätön. Puolueen oma minis- 
teri nöyryytti tietoisesti omaa puoluettaan 
myönteisen tiedotusylivoiman tukemana. 
Pöytäkirjaan kirjattiin vetoomus Yläjärvelle, 
että tämä harkitsisi ehdotustaan eikä ajaisi 
SDP:n tuella omaa ehdokastaan läpi. Lisäksi 
Ollilalle ja Kuuskoski-Vikatmaalle esitettiin, 
että toinen heistä ottaisi nimitysesityksen 
tarvittaessa pöydälle.” 

Yläjärvi ei taipunut, minkä vuoksi Kuus- 
koski-Vikatmaa pyysi valtioneuvostossa ni- 
mitysasiapaperit haltuunsa. Pihlajamäki oli 
tehnyt edellisviikolla saman. Kolmatta kertaa 
tällaiseen ei ollut mahdollisuutta, vaan jos 
Yläjärvi yhä esitti Hemilää, oli valtioneuvos- 
ton otettava nimitykseen kantaa tai laitetta- 
va se yhteisellä päätöksellä pöydälle. Tosin 
esittelevä ministeri Yläjärvi saattoi yhä myös 
vetää esityksensä pois."* Lehdistössä kysel- 
tiinkin, pystyisikö keskustapuolue vielä kään- 
tämään ”uppiniskaiseksi tunnetun” maata- 
lousministerinsä pään. Kyse ei ollut vain itse 


nimityksestä, sillä Tenhiälän valinta olisi 
samalla nostanut varapuheenjohtaja Puran 
eduskuntaan." Puolueen etu olisi ollut saa- 
da Pura kansanedustajaksi, mutta Yläjärven 
laskelmissa painoivat muut tekijät — Väyry- 
sen ja Yläjärven välinen arvovaltataistelu 
ja eriävät maatalouspoliittiset näkemykset. 
Pura ja Väyrynen kannattivat pienten perhe- 
viljelmien tukemista, kun taas Yläjärvi ja 
hänen ajamansa Hemilä suosivat enemmän 
suurtiloja tukevaa linjaa."* Yläjärvi nojasi 
oman puolueensa sijasta SDP:hen - mikä 
oli varsin raju irtiotto. Yläjärvi antoi myös 
ymmärtää, että Väyrynen oli SDP:lle henki- 
lönä ongelmallinen. Hän totesi samassa ko- 
kouksessa, jossa keskusteltiin nimitysasiasta, 
että sinänsä budjettiriihityöskentely oli ollut 
hyvää, mutta ”ongelmana oli sdp:n yliallergi- 
suus normaalille neuvottelutilanteelle, joka 
oli se, että Ollila keskusteli myös Väyrysen 
kanssa”. Väyrysestä taas Sorsa hermostui 
nimenomaan siitä, että keskustapuolue piti 
tiukasti kiinni valtiovarainministeri Ollilan 
alkuperäisen ehdotuksen tavoitteista. Kyse 
ei siis ollut hänestä, vaan keskustapuolueen 
tavoitteista." 

Keskustapuolueelle kiusalliseen nimitys- 
ongelmaan ei löydetty ratkaisua. Yläjärvi piti 
loppuun asti kiinni esityksestään nimittää 
Hemilä. Valtioneuvostossa Ollila esitti vie- 
lä esityksen pöydälle laittamista, ja asiasta 
äänestettäessä RKP:n ja SMP:n ministerit 
tulivat Ollilan esityksen taakse. Yläjärvi taas 
äänesti yhdessä kaikkien sosiaalidemokraat- 
tien kanssa esitystä vastaan, joten Ollilan esi- 
tys ei mennyt läpi. Tämän jälkeen Hemilä 

nimitettiin muodollisesti yksimielisesti vir- 
kaan."7 Puolueen oma ministeri esti puo- 
lueen kansanedustajan nousun pääjohtajaksi 
maatilahallitukseen ja alalle, joka kuului puo- 
lueen leipälajeihin. Tenhiälä olisi ollut pätevä 
virkaan, ja hänen katsottiin olevan puolueen 
enemmistön ja johdon kanssa samaa miel- 
tä puolueen maatalouspoliittisesta linjasta. 
Kaiken lisäksi samalla estettiin puolueen va- 
rapuheenjohtajan nousu eduskuntaan - ja 
kaikki tämä tapahtui sosiaalidemokraattien, 
keskustapuolueen pahimman kilpakumppa- 


nin, suosiollisella avustuksella. 


TKL:n kirje kärjistää tilannetta 
kesken budjettineuvotteluiden 


Väyrynen oli varoitellut jo elokuussa, että 
idänkaupan ongelmien mittavuutta ei ollut 
vielä laajalti kunnolla tajuttu."* Pian tämän 
jälkeen Väyrynen esitti, että idänkaupan 
organisaatio tulisi järjestää uusiksi. Hän 
sanoi, että ei syyttänyt asiassa vastuussa 
olevia Suomen ja Neuvostoliiton talousko- 
mission Suomen puheenjohtaja Sorsaa tai 
ulkomaankauppaministeri Lainetta aktiivi- 
suuden puutteesta. Kaikki varmasti yrittivät 
parhaansa, arvioi Väyrynen vielä tässä vai- 
heessa. Hän totesi samassa yhteydessä, että 
pääomien vapauttamisessa oli ehkä edetty 
liian pitkälle ja liian nopeasti, pääosin Suo- 
men Pankin päätöksin, vaikka myönsikin, 
että rajat, joissa maan talouden avoimuutta 
voitiin itse harkita, olivat ahtaat." 

Suomen markkaan oli kohdistunut edel- 
lisviikkojen aikana voimakkaita paineita, sil- 

lä ulkomaiset spekuloijat ja myös kotimaiset 
toimijat olivat uhanneet toimillaan markan 
arvoa. Suomen Pankin oli täytynyt ryhtyä 
voimakkaisiin toimenpiteisiin markan ar- 
von puolustamiseksi: päiväluottokorkoa oli 
nostettu rajusti. Pääministeri Sorsa oli asettu- 
nut tukemaan Suomen Pankin linjaa, ja hän 
tuomitsi tiukasti kaikki devalvaatiospekulan- 
tit."'* Rahapoliittinen tilanne heijastui pian 
myös hallituksen sisälle, joskin varsinainen 
sysäys tuli hallituksen ulkopuolelta. TKL:n 
hallituksen puheenjohtaja Kari Kairamo ja 
toimitusjohtaja Timo Relander"" lähettivät 
pääministerille kesken budjettineuvottelujen 
kirjeen, jossa esitettiin huoli siitä, että korko- 
tason uhkaava nousu hermostutti teollisuus- 
yrityksiä, joiden kannattavuus oli muutenkin 


A 


laskussa, ja siksi vaadittiin ”uskoa lisääviä” 
uudistustarpeita. Kirjeessä todettiin, että 
teollisuus oli tukenut horjumatta hallituk- 
sen ja Suomen Pankin linjaa markan arvon 
säilyttämiseksi vakaana, mutta korkotason 
nousu oli vienyt ”täysin kestämättömään ti- 
lanteeseen”. Sorsa tulkitsi kirjeen uhkavaa- 
timukseksi, että teollisuus luopuisi markan 
arvoa tukevasta linjasta, jos sen vaatimuksiin 
ei suostuttaisi. Sorsasta kirje oli ennennäke- 
mätöntä painostusta. ™? 

Kirjeessä epäiltiin olevan kyse muustakin 
kuin vain TKL:n vaatimuksista. Lehdistössä 
nostettiin esiin, että valtiovarainministerin 
esittämä omaisuustulovähennys ja huojen- 
nukset varallisuusveroon kuuluivat nimen- 
omaan TKL:n kirjeen vaatimuslistaan. Li- 
säksi juuri Väyrysen huomioitiin alkaneen 
tukea voimakkaasti TKL:n vaatimuksia, 

mikä oli johtanut lopulta siihen, että Sorsa 
oli keskeyttänyt budjettineuvottelut. Sorsan 
mitta oli tullut täyteen, kun ”budjettineu- 
votteluihin kuulumaton” Väyrynen puuttui 
asioiden käsittelyyn sivusta ja jarrutti siten 
kompromissien syntyä, mikä oli tulkittu heti 
osaksi Väyrysen presidenttipeliä."* Väyry- 
sen katsottiin ryhtyneen teollisuuden puhe- 
mieheksi, hän siis hankki teollisuusjohtajia 
tuekseen vuoden 1988 presidentinvaaleja 
varten. ”Peli alkoi näin varhain” huokaili ni- 
meltä mainitsematon demariministeri leh- 
distölle ja lisäsi, ettei SDP:llä ollut vielä edes 
omaa presidenttiehdokasta."* Suomenmaan 
päätoimittaja Niemelä taas kirjoitti, että pre- 
sidenttipeliä oli kyllä pelattu, mutta pelaaja 
ei ollut Väyrynen vaan SDP, joka yritti hirt- 
tää presidenttiehdokas Väyrysen siitä, että 
hän tuki osittain samoja tavoitteita kuin 
TKL. Niemelä muistutti Väyrysen vaatineen 
useaan otteeseen, viimeksi puoluekokouk- 
sessa, yritysten omistuspohjan laajentamista 
ja kulutuksen suuntaamista sijoittamiseen. 
Myös valtiovarainministeri Ollila puolusti 
Väyrystä. Tilanne oli ollut budjettineuvotte- 
luissa normaali, yhtä lailla SDP:n ministerit 
neuvottelivat Sorsan kanssa kuin hän itse 
Väyrysen kanssa." 

Myös Helsingin Sanomissa oli parin päi- 
vän päästä tilannetta oikova artikkeli, jon- 
ka otsikkona oli ”Ollila puhdistaa Väyrysen 
budjettimainetta”. Ollilasta Väyrysestä teh- 
tiin syyttä mörkö budjettineuvotteluissa. 
Sen sijaan TKL:n kirjettä Ollila piti ”pöljästi 
muotoiltuna ja krouvin sorttisena”, ja hän 
katsoi sen saaneen liiallisen roolin."s TKL 


taas kielsi yrittäneensä painostaa hallitusta. 
Kyse oli sen mukaan normaalista toiminnas- 
ta, jossa hallituksen edustajia oli informoitu 
epävirallisesti teollisuuden ja talouselämän 
viimeaikaisesta kehityksestä. Kirjeessä ko- 
rostettiin riskipääomien saannin välttämät- 
tömyyttä ja tarvetta budjettiin, joka elvyttäisi 
tuotantoa ja tukisi markan vakaata arvoa."? 
Ollila totesikin puoluehallituksessa, että 
Kairamon kirje iski takaisin lähettäjiinsä, sil- 
lä SDP sai kirjeestä oivan tekosyyn. Kirjeen 
takia omaisuustulovähennyksen suuruus jäi 
pienemmäksi kuin valtiovarainministeriön 
alkuperäinen ehdotus oli ollut. Väyrysen 
rooli oli ollut Ollilasta ”lähinnä se, että hän 
herätti SDP:ssä pelkoa, joka näki paljon suu- 
rempia haamuja Väyrysen taustalla”. Kyse oli 
siis teollisuusjohtajista, joiden nähtiin olevan 
nostamassa Väyrystä presidentiksi. Budje- 
tin raamit pitivät Ollilasta paremmin kuin 
vuosiin, mutta tulopuolen kuuma poliittinen 
kysymys, marginaaliverouudistus, ei saanut 
nytkään selkeää ratkaisua. Julkisuudessa 
taas tuotiin vahvasti esiin yritysten rahoi- 
tus, mutta kyse oli Ollilasta kuitenkin koko 
maan talouden kannalta keskeisestä asiasta. 
Nimenomaan kakun kasvattaminen oli kan- 
santalouden kannalta olennaista, mutta ”SDP 
pyrkii liikaa korostamaan kakunjakoa”."s 
Myös eduskuntaryhmässä Ollila korosti, 
että SDP:n kakunjakopolitiikan sijaan Suomi 
tarvitsi todellista kilpailukykyä, jota saatiin 
vain tutkimuksen ja koulutuksen avulla sekä 
rakenteellista kilpailukykyä kehittämällä." 
Ollila kuvasi budjetin linjaa osaamisen, yrit- 
tämisen ja huolenpidon linjaksi. Osaaminen 

näkyi korkeakoulujen resursseissa, budjetissa 
korostettiin voimakkaasti tieteen ja teknolo- 
gian voimavarojen lisäämistä. Yrittäminen 
taas näkyi muun muassa yritysten pääoma- 
huollossa ja marginaaliverouudistuksessa, 
joka jäi sinänsä kyllä kokonaisuutena toteu- 
tumatta. Ollila painotti, että budjetissa oli 
voimakas sosiaalinen lataus ja huolenpidon 
aspekti. Sosiaali- ja terveysministeri Kuus- 
koski-Vikatmaa ottikin esimerkkejä asioista, 
joissa oli edistytty. Näitä olivat muun muassa 
lapsilisät, kotihoidontuki ja opintotuen pa- 
rantaminen. Sosiaalipuolella kyettiin myös 
saamaan yli 3 000 virkaa vuodessa lisää. Hän 
totesi keskustan ajaneen läpi ”kotihoidon- 
tuen, sisaruskorotuksen, myös lapsilisien 
korotus onnistui, erityisesti monilapsisia 
perheitä suositaan”. Näiden ohella äitiyspäi- 
värahaan saatiin lisää resursseja, mutta koti- 
apulaisen verovähennyslinjaus ei menestynyt 
SDP:n vastustuksen takia. Kompromissina 
saatiin kuitenkin lastenhoitovähennys, mikä 
kohdistui ennen kaikkea perheisiin, joissa 
molemmat vanhemmat olivat töissä. Hän 
painotti lopuksi, että hänen ja SDP:n sosiaa- 
li- ja terveysministerin välillä oli selvä näke- 
mysero toimeentulotuessa. Puhakka korosti 
ansioturvaa, hän perusturvaa. Kun tarkas- 
teltiin sosiaalipuolen menoja, niin nimen- 
omaan palvelut ja toisaalta ansioon sidottu 
sosiaaliturva maksoivat."”? 

Väyrysestä budjetin saavutuksiin oli olta- 
va tyytyväinen. Hän kuvasi budjettia lievästi 
elvyttäväksi, ja sosiaali- ja terveysministeriön 
puoli oli hyvä. Opintotuen korottaminen tuli 
todelliseen tarpeeseen, aluepolitiikka paino- 

tettiin voimakkaasti ja kuntatalouteenkin saa- 
tiin parannuksia. Budjetissa ei ollut hänestä 
kokonaisuutena katsoen oikeastaan lainkaan 
kielteistä, mutta paljon pientä ja osin hyvin- 
kin myönteistä. Sen sijaan julkisuus oli ollut 
kummallista. Väyrynen sanoi, ettei hän edes 
tiennyt TKL:n Sorsalle lähettämästä kirjeestä. 
SDP kaivoi tikulla kaikkia keskustalähtöisiä 
linjauksia, tämän vuoksi jouduimme toimi- 
maan aika lailla tiukasti sosiaalidemokraat- 
teja vastaan” Keskiryhmien yhteistyö oli kui- 
tenkin toiminut hyvin."* Väyrysen ja Ollilan 
mukaan TKL:n kirjettä ei siis ollut koordi- 
noitu heidän kanssaan etukäteen — vaikka 
he kuuluivat Kairamon-Väyrysen ryhmään. 
Raskas poliittinen lasku siitä kuitenkin tuli, 
varsinkin Väyryselle. 

Kääriäisestä TKL:n kirje auttoikin ni- 
menomaan SDP:tä, sillä Sorsa sai siitä ”to- 
distuksen ay-liikkeelle”. TKL:n tavoite oli 
ollut oikea, mutta keino täysin väärä. Puo- 
luesihteeristä budjetti laadittiin ajan henkeen 
sopivasti eli se oli ollut ”asiallista, sovittele- 
vaa, juppimaistakin”. Hänestä Ollilan linjaus 
osaamisesta, yrittämisestä ja huolenpidosta 
oli erittäin hyvä, kuten myös se, että perus- 
turvaan kiinnitettiin huomiota. Kääriäinen 
oli siis varsin tyytyväinen, vaikka hienoista 
kritiikin tynkää voikin nähdä hänen kom- 
mentissaan budjetin laadinnan juppimai- 
suudesta. Samaa kritiikin sävyä voi havaita 
myös Maria Kaisa Aulan esittämässä kysy- 
myksessä Ollilalle koskien marginaaliveroa. 
Ollila vastasi, että marginaalivero oli tosiaan 
käänteisessä suhteessa progressioon, joka oli 
keskustalainen tavoite, mutta ongelmana oli 

se, että progressio oli niin voimakas, että se 
tukahdutti yrittämishalun. Väyrynen puoles- 
taan selitti, että taloutta juoheuttava raken- 
teellinen muutos oli tällä kertaa painavampi 
kysymys kuin tulonjakokysymys."?? 

Väyrynen ja Ollila olivat yhtä mieltä bud- 
jetin taloustavoitteista yritysten toiminta- 
edellytysten parantamiseksi. Sen sijaan Suo- 
men Pankin linja epäilytti Väyrystä. Kysymys 
nousi esiin puoluehallituksessa, kun Niemelä 
kysyi Ollilalta, joka oli Suomen Pankin johto- 
kunnan jäsen, oliko hän varma siitä, että hal- 
litsi sen, mitä oli tapahtumassa. Väyrynenkin 
kommentoi, että rahapoliittinen tilanne oli 
vakava huolenaihe ja lisäksi idänkauppa oli 
äärimmäisen vakava asia. Ollila vastasi, että 
maan rahapoliittinen linja oli 1950—1970-lu- 
vuilla kehittymättömän, ronskien devalvaa- 
tioiden politiikalla yritettiin pumpata rahaa 
tuotannollisiin investointeihin. Nyt lähtö- 
kohdat olivat erilaiset. ”Inflaation ja deval- 
vaation sykli on tuhon linja. Investointien 
osalta laatu on määrää tärkeämpi” Ollila 
totesi. Tilanne ei ollut hänestä toivoton. De- 
valvaatio ei silti hyödyttäisi, koska pääongel- 
ma oli idänkauppa. Pellervon taloudellisen 
tutkimuslaitoksen johtaja Pertti Kukkonen 
oli ehdottanut keväällä devalvaatiota, ja osa 
puoluehallituksestakin näytti empivän, oliko 
Suomen Pankin linja virheellinen ja Kukko- 
nen oikeassa." 

Valtiovarainministeri Ollila, Suomen 
Pankin pääjohtaja Kullberg ja pääministeri 
Sorsa olivat keskustelleet 28.7.1986, jolloin he 
olivat tulleet siihen tulokseen, että liberali- 
sointitoimet olivat yhä ainoa valittavissa ole- 


va linja markan puolustamiseksi. Kullbergin 
mukaan vaihtoehtoinen toimintamalli, johon 
olisi sisältynyt devalvaatio, oli poissuljettu, 
koska talous toimi niin monien indeksieh- 
tojen, ansiokehitystakuiden ja eri sidonnai- 
suuksien varassa, että sen vaikutusten takia 
olisi oltu pian uudessa inflaatio- ja devalvaa- 
tiokierteessä. Muutama päivä tästä Suomen 
Pankin johtokunta teki todennäköisesti kes- 
keisimmän askeleen Suomen rahoitusmark- 
kinoiden säännöstelyn purkamisessa: pää- 
töksen antolainauksen keskikorkosäätelyn 
lopettamisesta. Kullberg katsoi liberalisoin- 
titoimien tukevan markan arvoa, mikä edel- 
lytti johtokunnalle vapaita käsiä päiväluotto- 
koron suhteen. Lähes välittömästi jouduttiin 
kuitenkin turvautumaan ”käsiohjaukseen”. 
Valuuttapaon estämiseksi Suomen Pankin 
johtokunta nosti päiväluottokoron ensin 25 
prosenttiin ja lopulta peräti 40 prosenttiin, 
minkä jälkeen valuuttavirta vasta alkoi hil- 
jalleen kääntyä Suomeen päin ja päiväluot- 
tokorkoa pystyttiin alentamaan." 
Väyrynen totesikin puoluehallituksessa, 
että Niemelän kysymys talouspolitiikasta 
oli mietityttänyt myös häntä. Hän muistutti 
keskustapuolueen puhuneen jo 1970-luvun 
puolivälissä omavaraisuudesta vapaakaupan 
haittoja ja vaaroja vastaan. Hänestä ei ollut 
riittävästi pohdittu, miten Suomi selviäisi nyt 
ja miten kontrolli pidettäisiin omissa käsis- 
sä. ”On hyvä, että edes Kukkonen on tässä 
asiassa esiintynyt?” Ollila vastasi, että nämä 
olivat mutkikkaita kysymyksiä. Asiaa voitiin 
tarkastella monelta kantilta. Esitellessään 
edellä budjettia Ollila oli moittinut itsekin, 

että Suomen Pankin liioittelu päiväluotto- 
koron nostolla oli aiheuttanut paniikkia ul- 
komailla. Samalla Ollila oli ihmetellyt Sorsan 
lausuntoa Suomen Kuvalehdessä, tämän ”ai- 
van liian ruusuisia kuvia näkymiä idänkau- 
pan mahdollisuuksista”. Hänestä lähiviikot 
osoittaisivat, miten idänkaupalle kävisi, löy- 
tyisikö mahdollisuuksia uudenlaisiin rahoi- 
tusjärjestelyihin."” Väyrynen ei kuitenkaan 
jäänyt enää vain odottamaan, vaan nosti 


asian julkisuuteen. 


Sorsan ruusuiset lausunnot - 
Väyrynen murskaa 
idänkauppanostollaan poliittisia tabuja 


Suomenmaassa oli 10. syyskuuta 1986 huo- 
miota herättävä haastattelu, jossa Väyrynen 
väläytti hallituskriisin mahdollisuutta, jos 
hallitus ei löytäisi nopeasti yhteistä linjaa 
talousongelmien ratkaisemiseksi. SDP:llä 
ja keskustapuolueella oli Väyrysen mukaan 
eriävä näkemys idänkaupan ongelmien sy- 
vyydestä. Idänkaupan ylijäämä oli jo sinäl- 
lään valtava ongelma, mutta lisäksi se näytti 
olevan pääsyy rahamarkkinoilla syntyneisiin 
spekulaatioihin ja siten myös korkeaan kor- 
koon. Siksi idänkaupan ongelmien ratkaisu 
oli hänestä nopein ja tehokkain tapa päästä 
alempaan ja vakaaseen korkoon. Väyrynen 
totesi seuraavana päivänä työvaliokunnassa, 
että haastattelun taustalla olivat muun muas- 
sa budjettiriihessä käydyt keskustelut maan 
talouden näkymistä. Hän kertoi todenneen- 
sa tällöin idänkaupasta ja korkopolitiikasta, 
että molemmat ongelmat olivat erittäin va- 

kavia. Haastattelussa Väyrynen totesikin, että 
budjettikäsittely oli hänestä osoittanut, että 
hallituspuolueilla oli halu jatkaa yhteistyötä, 
mutta nyt tilanne oli muuttunut. Syy muu- 
tokseen oli se, että budjettiesitys ei ollut tuo- 
nut parannusta, eikä SDP reagoinut asiaan 
riittävällä vakavuudella."?* 

Väyrynen selitti, että yleisesti odotettiin, 
että kun tehtiin terve budjettiesitys, korot 
kääntyisivät laskuun. Näin ei kuitenkaan ta- 
pahtunut. Hän sanoi, että Suomen markkaan 
kohdistui nyt kova paine idänkaupan vuok- 
si, ja siksi kauppa näytti yhä ongelmallisem- 
malta. Suomenmaassa oli kirjoitettukin, että 
lännessä esiintyneet devalvaatiospekulaatiot 
liittyivät keskustapuolueen talousasiantunti- 
joiden mukaan siihen, että Suomen nähtiin 
olevan pakotettu etsimään uusia markkinoi- 
ta ja näiden löytäminen edellytti kilpailuky- 
kyä, jota oli mahdollista saada alentamalla 
markan arvoa. Väyrysestä idänkaupan vai- 
keuksia ei ollut pystytty ratkaisemaan ulko- 
maankauppaministeri Laineen (SDP) Neu- 
vostoliiton-matkalla, ja jos nyt ei ryhdyttäisi 
pikaisesti toimenpiteisiin, myös ensi vuonna 
olisi tulossa viiden miljardin markan saldo- 
ylitys. Hänestä sosiaalidemokraatit eivät joko 
ymmärtäneet tilanteen vakavuutta tai sitten 
SDP:ssä ei haluttu nostaa epämiellyttäviä 
asioita esille ennen eduskuntavaaleja."? 

Väyrysestä keskustapuolueen tuli nousta 
asiassa pöydälle, vaikka siihen liittyi myös 
kielteisiä piirteitä. Nykynäkymien valossa 
vienti Neuvostoliittoon jouduttaisiin leikkaa- 
maan puoleen vuonna 1987, ellei vajeeseen 
löydettäisi ratkaisua esimerkiksi rahoitus- 

järjestelyillä. Ollilasta tilanteessa olikin on- 
gelmallista se, että vaalit olivat lähitulevai- 
suudessa ja siksi kaikki, mitä Väyrynen teki, 
nähtiin lähestyvien vaalien valossa. Hänelle 
oli ollut jo loppukesästä lähtien selvää, et- 
tei asioita pystyttäisi ratkaisemaan ministe- 
ritasolla, vaan maan ylin johto oli saatava 
mukaan. Väyrynen vaati työvaliokunnassa 
nopeaa toimintaa, ongelmiin oli saatava sel- 
vyys muutaman viikon sisällä. Maatalous- 
ministeri Yläjärvi yhtyi Väyryseen, kissa oli 
nostettava pöydälle. MTK:lta oli jo pyydetty 
arviota siitä, mitä viennin leikkaus merkitsisi 
maatalouden näkökulmasta."?* 

Idänkauppa kuului perinteisesti araksi 
luettujen idänsuhteiden alaan, joista ei aika- 
kaudelle ominaisesti puhuttu täysin suorin 
termein. Kääriäinen kysyi kuitenkin, ”miten 
tämänkaltainen asia koetaan neuvostoliitto- 
laisten keskuudessa, koska kysymyksessä on 
myös idänpolitiikan asia”. Väyrynen vastasi 
keskustelleensa jo heinäkuussa Neuvos- 
toliiton suurlähettilään Sobolevin kanssa 
ulkomaankauppaministeri Boris Aristovin 
vierailun jälkeen. Hänestä Sobolev ”tuntui 
olevan kanssani samaa mieltä”. Ennen haas- 
tatteluaan Väyrynen kertoi olleensa vielä 
uudelleen yhteydessä Neuvostoliiton edus- 
tajiin — täsmentämättä keihin. Pöytäkirjan 
mukaan Väyrynen oli siis keskustellut heidän 
kanssaan, mutta keskustelumerkinnöistä ei 
synny vaikutelmaa, että hän olisi täysin var- 
masti turvannut selustansa Neuvostoliiton 
suuntaan. Kukaan työvaliokunnassa ei kui- 
tenkaan kyseenalaistanut Väyrysen vastausta, 
kenelläkään ei mitä ilmeisemmin ollut sen 


parempia tietoja neuvostoliittolaisten suh- 
tautumisesta." Puolueessa luotettiin siihen, 
että Väyrynen ulkoministerinä tiesi Neuvos- 
toliiton edustajien näkemykset", vaikka me- 
diasta olisi voinut lukea toisinkin. 

Neuvostoliiton ulkomaankauppaministe- 
ri Aristov oli vieraillut Suomessa kesäkuussa, 
jolloin hän oli neuvotellut Suomen ja Neu- 
vostoliiton välisen kaupan runkosopimuk- 
sen lisäpöytäkirjasta. Aristov oli korostanut, 
että Suomen ei tarvitse vähentää vientiään, 
vaan viennin toivottiin toteutuvan. Kuluvan 
vuoden tilanteen korjaamiseksi arvioitiin 
kuitenkin vaadittavan erityisjärjestelyitä, 
sillä lisätuonnin ei uskottu kattavan öljyn 
hinnanlaskun kuluvalle vuodelle jo aiheut- 
tamaa epätasapainoa. Suomen ja Neuvosto- 
liiton kaupan arvioitiin jäävän öljyn hinnan 
ja dollarin kurssikehityksen takia Suomelle 
noin neljä miljardia markkaa ylijäämäisek- 
si, vaikka bilateraalikaupan perusperiaate 
oli tuonnin ja viennin yhtäläisyys eli tasa- 
paino." Öljyn hinnan laskusta aiheutuneet 
ongelmat olivat alkaneet jo vuoden 1985 lo- 
pulla. Seuraavana keväänä, huhtikuussa 1986, 
Väyrynen oli ollut Kesärannassa neuvotte- 
luissa, joissa Suomen Pankin edustajat olivat 
kertoneet Sorsalle, Laineelle, Lindblomille, 
Ollilalle ja Väyryselle, että ellei tuontia saa- 
taisi lisättyä, olisi vientiä supistettava mah- 
dollisesti jopa reilut 40 prosenttia. Väyrysen 
mukaan idänkaupan ongelmien selvittämi- 
nen jäi tuolloin Sorsan ja Laineen huoleksi. 
Keskustapuolueen johto otti ongelmat esiin 
uudestaan vasta elokuussa eduskuntaryh- 
män kesäkokouksessa."? 

Valtiovarainministeri Ollila informoi 
tuolloin, että Neuvostoliiton-kaupan vaje 
oli nousemassa vuoden lopulla noin viiteen 
miljardiin markkaan. Eniten keskustelua 
kokouksessa herätti kuitenkin korkea kor- 
kotaso, joka ajoi pienyrityksiä ahdinkoon - 
ja joka myös johtui idänkaupan ongelmista 
sekä pääomamarkkinoiden vapauttamisesta. 
Väyrynen kritisoi kokouksessa, että ”kun 
pääomamarkkinoita on avattu, olemme riip- 
puvaisempia kaikenlaisista spekulanteista”. 
Keinottelijat hyötyivät, ja vaikeuksissa ole- 
vat pienyrittäjät ajautuivat entistä isompiin 
vaikeuksiin. Eduskuntaryhmä teki kokouk- 
sessa budjettikannanoton, jossa painotettiin 
tulevien vuosien talouskehityksen ja siitä 
riippuvan työllisyyden olevan ennen kaik- 
kea joustavan, kehittyvän ja kilpailukykyi- 
sen yritystoiminnan varassa, ja nimenomaan 
pienten ja keskisuurten yritysten todettiin 
olevan ratkaisevassa asemassa uusien työ- 
paikkojen luomisessa.” Keskustapuolueen 
ratkaisu ajankohdan taloushaasteisiin oli 
yritysten kilpailukyvyn varmistaminen. Tätä 
linjaa päästiinkin toteuttamaan budjetin lin- 
javedoissa — vaikkakaan ei TKL:n kirjesotkun 
takia suunnitellussa määrin. 

Väyrynen oli lähtenyt väläyttämään 
hallituskriisiä tilanteessa, jossa päähallitus- 
puolueiden välit olivat jo valmiiksi kireällä. 
Väyrysen mukaan syynä olivat nimenomaan 
Sorsan lausunnot Suomen Kuvalehdessä. 
Sorsa suhtautui lehdessä toiveikkaasti kau- 
pan tasapaino-ongelmiin, vaikka Suomen yli- 
jäämän arvioitiin nousevan kuluvana vuon- 
na 4,3-5 miljardiin markkaan. Konkreettisia 

ratkaisuja Sorsalla ei kuitenkaan ollut esittää, 
vaan hän perusti näkemyksensä kaupan ra- 
kenteellisiin uudistuksiin. Niihin kuuluivat 
talouskomission kone- ja laiteryhmän alle- 
kirjoittama sopimus alan tuonnin kaksin- 
kertaistamisesta ja Moskovassa parhaillaan 
käynnissä olleet neuvottelut ylijäämän pie- 
nentämisestä pankki- ja rahoituspoliittisin 
keinoin. Sorsa katsoi, että keinot kaupan ta- 
son turvaamiseksi onnistuisivat alhaisillakin 
öljyn hinnoilla, ”kunhan viranomaisille ja 
kauppaa käyville yrityksille vain saataisiin 
nykyistä rauhallisemmat kauppapoliittiset 
toimintamahdollisuudet”. Sorsa vakuutti, että 
maan poliittinen johto pyrki kaikin keinoin 
tukemaan yritysten vientiponnisteluja, ja 
erityisesti nyt, kun Neuvostoliiton johto oli 
uudistunut, ”meidän itsemme on aktiivisesti 
pyrittävä ajamaan heidät sisään maittemme 
välisen taloudellisen yhteistyön kuvioihin”. 
Hänestä tässä oli onnistuttu: Suomea ym- 
märrettiin Neuvostoliiton johdossa ja talous- 
suhteista oltiin kiinnostuneita." 

Väyrynen toteaa muistelmissaan, että hän 
oli äimistynyt Sorsan lausunnosta Suomen 
Kuvalehdelle. Toimittaja oli kysynyt Sorsalta, 
mitä tämä ajatteli siitä, että viennin leikkaus- 
tarpeeksi oli arvioitu 20-40 prosenttia. Sorsa 
oli vastannut tähän, että mitään varmaa ei 
voinut vielä sanoa, sillä ratkaisu riippui Mos- 
kovassa käynnissä olevista neuvotteluista, ja 
lisäsi, että asiantuntijoiden neuvottelujen 
tuloksena tulisi löytää ”ratkaisu, jonka puit- 
teissa kauppa voisi tasapainottua 2-3 vuodes- 
sa”. Väyrysestä tämä oli täysin epärealistinen 
näkemys, Sorsa ei voinut olla tietämätön 

todellisesta tilanteesta. Sorsa oli saanut samat 
muistiot kuin Väyrynen, ja lisäksi Väyrynen 
oli puhunut asiasta Sorsan kanssa vain muu- 
tama päivä aikaisemmin. Talouskomission 
varapuheenjohtaja, valtiovarainministeri 
Ollila taas totesi Sorsan haastatteluun liit- 
tyen, että kaupan ylläpitäminen vaati rahoi- 
tusjärjestelyjä ja sopeutumisaikaa, mutta silti 
Suomen vienti vähenisi jo kyseisen vuoden 
aikana ”ehkä 5-10 prosenttia ja ensi vuonna 
nykyisellä öljyn hintatasolla sopeutumistarve 
on useita kymmeniä prosentteja?” Suomen- 
maassa todettiinkin heti Suomen Kuvalehden 
kirjoitusta seuraavana päivänä, että Sorsa oli 
idänkaupan toiveikkuudessaan hyvin yksin. 
Väyrynen, Ollila ja Wärtsilän johtokunnan 
puheenjohtaja Tankmar Horn eivät tätä kä- 
sitystä jakaneet." 

Väyrynen oli keskustellut Sorsan haas- 
tattelusta Ollilan kanssa. Idänkauppaan oli 
syntymässä miljardiluokan saatavat, jotka 
olivat käytännössä korottomia. Neuvosto- 
liitto taas oli haluton vähentämään tuontia 
Suomesta, ja sieltä esitettiin vain epärealis- 
tisia vaatimuksia, että Suomi lisäisi kone- ja 
laitetuontia Neuvostoliitosta. Väyrynen ja 
Ollila päätyivät keskustelussa siihen, että 
idänkauppaongelmat oli pakko nostaa nä- 
kyvästi esiin tilanteen korjaamiseksi. He 
sopivat, että Väyrynen ottaisi idänkaupan 
ongelmat esille puheessaan. Väyrysen sai- 
rastumisen takia puhe muuttui kuitenkin 
edellä mainituksi Suomenmaan haastatte- 
luksi. Väyrynen korosti haastattelussa, että 
idänkaupan tilanne oli muodostumassa ar- 
vaamattoman vaikeaksi. Suomen saatavat 


olivat nousemassa viiteen miljardiin mark- 
kaan, eikä saldorajan ylittävän summan osal- 
ta ollut sovittu mitään. ”Emme toisin sanoen 
vielä tiedä, miten ja milloin Suomen saatavat 
hoidetaan”, Väyrynen totesi. Lisäksi hän oli 
huolissaan siitä, että jos Suomen saatavat 
jouduttaisiin hoitamaan clearing-kaupan 
puitteissa, vientiin kohdistuvien leikkaus- 
ten siirtäminen eteenpäin tarkoittaisi entis- 
tä suurempia vaikeuksia tulevaisuudessa ja 
jopa koko clearing-järjestelmän romahdus- 
ta."7 Väyrynen oli oikeassa siinä, että idän- 
kauppa oli isoissa vaikeuksissa, mutta tämän 
tarkastelutavassa pistää silmään se, että hän 
näytti tarkastelevan kysymystä puhtaasti 
talouskysymyksenä, eikä hän kiinnittänyt 
huomiota Sorsan viittaamiin maiden väli- 
sin suhteisiin, kuten Neuvostoliiton johdon 
vaihtumiseen. Se oli hyvin poikkeuksellista 
maiden välisissä suhteissa. 

Väyrynen oli jo aikaisemmin tarkastellut 
idänkaupan ongelmia ja niiden eri ratkai- 
suvaihtoehtoja varsin ennakkoluulottomas- 
ti. Hän oli käsitellyt Kauppalehden semi- 
naarissa clearing-systeemistä irtautumista, 
mitä Vladimirov oli kovasti hämmästellyt. 
Neuvostoliiton edustajia puheet vapaisiin 
valuuttoihin siirtymisestä olivat hermos- 
tuttaneet, ja talouskomission Suomen joh- 
to, Sorsa ja Pekkala, olivat vakuuttaneetkin 
clearing-systeemin jatkuvan ja säilyvän." 
Väyrynen oli myös kuullut Neuvostoliiton 
Suomessa toimivan kaupallisen edustajan, 
V.I. Vorontsovin puheen, jossa tämä oli to- 
dennut lehdistön dramatisoineen tarpeet- 
tomasti idänkaupan haasteita. ”ÄMlkäämme 

häiritkö neuvottelijoita liiallisella julkisella 
keskustelulla vaan ilmaiskaamme varmuus 
siitä, että ne löytävät molemmille osapuolille 
soveltuvat hyödylliset muodot kompensaa- 
tioprojektien toteuttamiseksi”; oli Vorontsov 
puheessaan esittänyt.” Väyrynen ei ollut 
neuvoista selvästikään välittänyt. 

Väyrysen Suomenmaalle antama haastat- 
telu ei nostattanut kohua kuitenkaan vain 
idänkaupan takia, vaan siksi, että Väyrysen 
lausunnot tulkittiin devalvaatiospekulaation 
lietsomiseksi — vaikka Väyrynen ei haastat- 
telussa devalvaatiota ehdottanutkaan."** 
Ollila totesikin seuraavana päivänä työva- 
liokunnassa, että devalvaatio ei olisi järkevä 
ratkaisu korko-ongelmaan, koska idänkau- 
pan ylijäämä oli suurin syy korkotilantee- 
seen. Pura harmitteli tv-uutisoinnin men- 
neen täsmälleen Liikasen antamien sävelten 
mukaan. Hän tiedustelikin, oliko keskusta- 
puolueella mitään muuta sanottavaa kuin 
että itävientiä oli leikattava — mikä tietysti 
säikäytti äänestäjiä. Toropainen taas arvos- 
teli hallituskriisin voimakasta esiin nostoa. 
Väyrynen vastasi, että ”kriisin väläyttämi- 
nen oli arvio, ei uhkaus”. Yläjärvi ja Pura 
tukivat puheenjohtajaa. Ollila taas katsoi 
olevan aihetta toppuutella: ”Jos korotamme 
vielä profiiltamme, saatamme saada rähjän 
leiman?” Väyrynen esitti ratkaisuksi, että 
työvaliokunta tekisi idänkaupan tilanteesta 
seuraavan päätöksen: ”Keskustapuolueen 
puoluehallituksen työvaliokunta edellyt- 
tää, että hallitus lähiviikkojen aikana sopii 
omasta linjastaan Suomen ja Neuvostolii- 
ton kaupan ongelmien ratkaisemiseksi siten, 


266 II Nousu ja uho, 1983-1987 


että viennin vakaa kehitys turvataan myös 
voimassa olevan runkosopimuksen loppu- 
puolella” Tämä hyväksyttiin yksimielisesti, 
eikä siitä käyty keskustelua."*' Päätös näytti 
maltilliselta, mutta aikapaineen takia siihen 
sisältyi tiukka viesti SDP:lle. 

Väyrynen yritti vielä päätöksen jälkeen 
patistaa Ollilaa tiukempiin otteisiin, Ollilan 
tulisi olla kysymyksen tiimoilta vahvasti 
esillä. Kääriäinenkin sanoi, että kun kerran 
oli lähdetty kovalle linjalle, niin oli myös 
tapahduttava jotain. Väyrynen katsoi, että 
aikaikkuna voisi ulottua esimerkiksi seu- 
raavaan puoluehallituksen kokoukseen ja 
lisäsi puskaradion kertoneen, että demarit 
olivat haluttomia tekemään yhtään mitään. 
Ollila yhtyi, että talouselämässä oli jo pit- 
kään ollut käsitys, että asiaa hoidettiin hei- 
kosti. Väyrysestä tilanne näyttäisi oudolta 
myös länteen päin, jos Suomi myöntäisi vii- 
den miljardin markan korottoman luoton 
Neuvostoliitolle. Hänestä pääministerin tai 
presidentin tuli ryhtyä toimeen." Väyrynen 
olikin idänkauppakysymyksessä tiiviisti yh- 
teydessä myös presidentti Koivistoon, eikä 
tämä reagoinut Väyrysen mukaan kielteisesti 
hänen näkemyksiinsä siitä, että idänkauppa 
tuli saada tasapainoon." Tässä suhteessa 
Väyrysen havaintokyky kuitenkin petti. Itse 
asiassa Koivisto saattoi olla niin ärtynyt Väy- 
rysen otteisiin, että nimenomaan päätti olla 
provosoitumatta Väyrysen tiukoista vaati- 
muksista."* 

Koivisto ja Väyrynen kumpikin tiesivät, 
että kaupan ongelmien käsittely oli yhä pa- 
hasti kesken Väyrysen tuodessa 10.9. asian 

Suomenmaan kautta julkisuuteen. Koivis- 
ton arkistossa on 11.9.1986 päivätty salainen 
muistio ulkomaankauppaministeri Laineen 
ja ulkomaankauppaministeri B. I. Aristovin 
välisistä keskusteluista 10.9. Moskovassa. 
Muistio paljastaa, etteivät Aristovin ratkai- 
sukeinot olleet lainkaan realistisella pohjalla. 
Tämä painotti, että kaupan epätasapainoa ei 
tullut ratkaista luotto- tai muilla järjeste- 
lyillä, vaan lisäämällä kone- ja laitetuontia 
Suomeen — ja nimenomaan tällaisia tuon- 
tikohteita oli käytännössä mahdoton löytää. 
Aristov myös muistutti, että kun Neuvos- 
toliitolla oli ylijäämää, se tasapainotti osta- 
malla Suomesta lisää. Hän ei myöskään pi- 
tänyt asiaa erityisen kiireellisenä. Sen sijaan 
Aristov piti kiinni siitä, ettei Neuvostoliitto 
halunnut vähentää ostoja Suomesta, vaikka 
hän ei myöskään osoittanut mitään valmiutta 
luottojärjestelyihin. Ulkoministeri Väyrynen 
kuului tämän paperin jakeluryhmään."% 
Väyrynen patisti Koivistoa reagoimaan 
asiaan - myös SDP:n nähden. Hän kirjoit- 
ti 12.9. uuden kirjeen, jossa kuvasi laajasti 
kaupan tilannetta uusimpien tietojen va- 
lossa. Saatekirjeessä hän totesi, että risti- 
riita SDP:n linjan ja tosiasioiden välillä oli 
ilmeinen." Samana päivänä pääministerin 
virkahuoneessa käytiin neuvottelu, jossa oli- 
vat Sorsan lisäksi paikalla ministerit Laine 
ja Ollila, Suomen Pankin Kullberg ja osan 
aikaa presidentti Koivisto. Väyrystä ei ollut 
kutsuttu. Laine kertoi Aristovin kanssa käy- 
mistään keskusteluista, että tämän vastaukset 
olivat olleet lähinnä ”liturgisia” eikä Aristov 
selvästikään ollut syvällisesti perillä kaupan 


ongelmista. Hän arvioi, että jos Suomen eh- 
dottamat ”maksimaaliset lisätuonti- ja jäl- 
leenvientipyrkimykset onnistuisivat - mikä 
ei liene todennäköistä — ja jos hintaperusta 
on 15 dollaria/b, voitaisiin ehkä päästä 20 % 
vähennystasoor”. Koivistosta kaikki mahdol- 
linen oli siis tehtävä tuonnin kasvattamiseksi. 
Ollila taas huomautti, että 20 prosentinkin 
vaihtoehto tarkoitti 600 miljoonan ruplan li- 
säsaatavaa, mikä oli selvä subventioelementti 
ja saattoi tarkoittaa reaktioita Brysselinkin 
taholla. Ulkoministeriön kauppapoliittinen 
alivaltiosihteeri Paavo Kaarlehto arvioi ta- 
varanvaihtopöytäkirjalistojen lähtökohtana 
haarukka-ajatuksen olevan hyvä, mikäli sillä 
saataisiin painetta Neuvostoliiton suuntaan, 
muuten viennin pohjaksi olisi otettava 50 
prosentin vähennykset. Haarukka-ajatus 
tarkoitti sitä, että vientiä vähennettäisiin 
20-50 % toimialoittain kaikilla sektoreilla. 
Koivisto ilmoittikin, että tavaranvaihdossa 
oli aina tähdätty realistisuuteen. Täten myös 
tulevien listojen osalta päämääränä oli tasa- 
paino, eikä muulta pohjalta voitaisi allekir- 
joittaa. ”Neuvotteluprosessista tulee eittä- 
mättä pitkä ja mutkikas, mutta muutakaan 
mahdollisuutta ei ole”, arvioi Koivisto." 
Väyrynen sai selonteon neuvotteluista, 
jonne hänet Sorsan mukaan erehdyksessä” 
oli jätetty kutsumatta. Hän oli erittäin tyy- 
tyväinen Koiviston kantaan, että seuraavan 
vuoden tavaranvaihto tuli olla tasapainossa 
tai sopimusta ei voitaisi allekirjoittaa. Täy- 
sin tyytyväinen Väyrynen ei kuitenkaan ol- 
lut. Hän esitti Koivistolle kirjeessään, että 
nykynäkymin oli varauduttava viennin 50 

prosentin supistamiseen ensi vuonna, mikä 
taas teki tilanteen todella tuskalliseksi, jos 
Aristov piti kiinni Laineelle ilmoittamistaan 
periaatekannoista. Väyrynen oli havainnol- 
listanut tilannetta kaavioilla, joita hän oli 
näyttänyt jo televisiossakin. Kaavion mukaan 
vienti romahtaisi vuonna 1988 ja lakkaisi 
1989, jos tuonti pysyisi samana. Sen sijaan 
jos tuontia leikattaisiin vuonna 1987 puolella 
ja vielä sen jälkeen vuoteen 1990 mennessä 
kolmasosalla, kauppa saataisiin tasapainoon. 
Väyrynen totesikin: ”Jos clearing-kaupan 
puitteissa eletään, leikkaa nyt syntyvä yli- 
jäämä tulevia vientimahdollisuuksiamme 
rajulla tavalla” Lisäksi oma probleeminsa 
oli rahoittaa saatavat siksi, kunnes ne kui- 
tattaisiin tuonnilla. Siksi tulevissa neuvot- 
teluissa tuli hänestä pyrkiä keskustelemaan 
koko runkosopimuskaudesta: ”Tällainen nä- 
kökulma pelkistää tilanteen ja pakottaa mo- 
lemmat osapuolet etsimään ratkaisut, jotka 
ovat myös tulevia vuosia ajatellen kestävällä 
pohjalla” Väyrynen yritti puskea ratkaisun 
kerralla kuntoon koko runkosopimuskauden 
osalta, vaikka Neuvostoliiton taholta tähän 
ei ollut valmiuksia — kuten hän itsekin tiesi. 
Ulkomaankauppaministeri Laine tote- 
si SDP:n puoluetoimikunnassa tilanteesta 
Moskovan päässä: ”Mutta se havainto täs- 
sä- vaikka tämä meneekin nauhalle — täytyy 
kertoa, että siellä on vaihtunut niin kiivaasti 
poliittinen johto näissä asioissa, että he eivät 
tunne näitä asioita paljon ollenkaan”" Neu- 
vostoliiton varapresidentti Pjotr DemitSev oli 
todennut vain pari päivää ennen Väyrysen 
idänkauppa-nostoa, että kaupan epätasa- 

paino-ongelmat voitaisiin varmasti ratkaista. 
Presidentti Koivisto oli yhtynyt DemitSevin 
näkemykseen. Demitšev oli tavannut Koi- 
viston Kekkosen hautajaisten yhteydessä."s? 

Väyrynen taas yritti pakottaa SDP:tä 
tiukalle linjalle. Hän toteaa muistelmissaan 
SDP:stä, että ”he ilmiselvästi arkailivat ajaa 
kovaa linjaa Neuvostoliittoon päin”."** SDP:n 
ministerit ärsyyntyivätkin rajusti Väyrysen 
ulostulosta. Laine, joka oli myös Suomen ja 
Neuvostoliiton välisen talouskomission va- 
rapuheenjohtaja, arvosteli jyrkästi keskus- 
tapuolueen onnetonta ja harkitsematonta 
politikointia” idänkaupalla. Hän puolusti 
Sorsaa todeten, että tämän sanat olivat täy- 
sin linjassa Neuvostoliiton poliittisen johdon 
kanssa, eli kauppataseessa olevat ongelmat 
pystyttäisiin varmasti ratkaisemaan. Väyry- 
nen taas kommentoi, että hän ei halunnut 
potkia ketään, vaan nostaa esiin ongelman, 
joka oli valtava." Pohjois-Pohjanmaan pii- 
rin puheenjohtaja Pohjamon mukaan moni 
ajatteli näin myös puolueen kentällä. Mai- 
den välinen kauppa oli perustunut kekkos- 
laiseen realismiin, joten vaikeudet tuli nyt- 
kin selvittää samassa hengessä, tosiasioihin 
pohjautuen." 

SDP:n pää-äänenkannattajan laajasti 
muissa lehdissä lainatussa pääkirjoitukses- 
sa taas kirjoitettiin: ”Keskustapuolueessa 
ollaan ottamassa askelta, jota ei perintei- 
sesti ulkopolitiikan saralla eikä varsinkaan 
idänkaupan piirissä ole otettu. Luottamuk- 
sen asettaminen kyseenalaiseksi on uusi ase 
suomalaisessa poliittisessa kamppailussa?”"54 
Vielä voimakkaammin reagoi SDP:n puolue- 

toimikunta, joka julkaisi kannanoton, jossa 
todettiin, että SDP piti ulkoministeri Väyry- 
sen idänkauppaa koskevaa lausuntoa asial- 
lisesti vääränä ja maamme etua vahingoitta- 
vana. Kannanotossa todettiin, että Väyrynen 
käytti Suomen ja Neuvostoliiton suhteita ”si- 
säpoliittisten puolue- tai henkilöetupyrki- 
mysten välikappaleena” eli käytännössä osa- 
na presidentinvaalikampanjaansa."s 

Liikanen totesi SDP:n puoluetoimikun- 
nassa, että Väyrysen kannan "vaarallisin nä- 
kökohta on nimenomaan se, että ilmeisesti 
keskustapuolueen johto aikoo riitauttaa ul- 
kopolitiikan silloin, kun se sen pirtaan sattuu 
presidenttipelin kuvioissa”. Ensin Väyrynen 
oli käynyt puoluekokouspuheessaan Sorsan 
päälle, ja nyt tästä haettiin toinen riitautta- 
misen aihe hyvin harkitsemattomasti. ”Hyvä, 
että saivat mustan puvun päältään Kekko- 
sen hautajaisten jälkeen, kun alkoivat jo 
repiä Kekkosen perintöä” Liikanen totesi. 
Sorsankin mielestä kyse oli suunnitellusta 
operaatiosta. Hän totesi, että ensinnäkin Suo- 
men Kuvalehden lausuntoa koskeva syytös 
oli paikkansapitämätön, koska siinä esitetty 
harkittu optimismi oli varausten takana. Va- 
kavinta hänestä tässä oli kuitenkin se, ettei 
syytöksissä tähdätty Laineeseen tai päämi- 
nisteriinkään, vaan tietenkin presidenttiin, 
joka oli viime kädessä vastuussa." 

Myös kokoomuksen entinen puheen- 
johtaja ja Suomen Pankin johtokunnan jä- 
sen Holkeri kommentoi julkisuudessa, että 
Väyrysen ulostulo idänkaupalla vain kärjisti 
ongelmaa ja vaikeutti sen ratkaisua. Idänkau- 
pan ongelmia Holkeri piti kuitenkin erittäin 


vaikeina, ja hän katsoi, että varsinkin yri- 
tykset, joiden toiminta riippui idänkaupas- 
ta, taistelivat olemassaolostaan."5? Samoin 
Suominen oli yhtynyt SDP:n näkemyksiin, 
kuten Liikanen huomioi SDP:n puoluetoimi- 
kunnassa. Hänestä kokoomuksen ja SDP:n 
edut sattuivat yhtymään tässä: ”Minä pelkään 
pahoin, että ne saattavat yhtyä tulevaisuudes- 
sa muissakin asioissa? Kokoomuksesta olikin 
jo lähestytty SDP:tä. Paasio kertoi, että Puo- 
lanne (kok.) sanoi kokoomuksen ryhmässä 
vakavasti keskustellun siitä, että kokoomus 
pitäisi SDP:n vähemmistöhallituksen pys- 
tyssä koko loppuvaalikauden. Paasio lisäsi 
kuitenkin, ettei Väyrynen ollut yhtä kuin 
keskustapuolue, vaan se oli tälle vain väli- 
ne, jonka kautta pyrkiä henkilökohtaiseen 
valtaan. Väyrynen tekisi kaikkensa, että Koi- 
viston kannatus olisi alle 50 prosentin, mutta 
eri asia oli, tulisivatko kokoomuslaiset valit- 
sijamiehet äänestämään Väyrystä. Ahde taas 
kommentoi, että Väyrysen pääargumentti oli, 
ettei ollut järkeä ottaa lännestä lainaa 8 %:n 
korolla ja antaa korotonta luottoa itään, mitä 
he olivat todennäköisesti teollisuudenkin 
ja omien vaalirahoittajiensa kanssa pohti- 
neet."* Väyrysen ulostulon syynä pidettiin 
SDP:ssä siis puhtaasti presidentinvaaleja. 
Helsingin Sanomien pääkirjoituksessa 
otettiin myös kantaa asiaan. Sen mukaan 
Väyrynen oli valitettavan oikeassa siinä, että 
Neuvostoliiton-kaupan iso ylijäämä oli nos- 
tattanut devalvaatiospekulaatioita ja nosta- 
nut korkoja, mutta silti asian esiinnostami- 
nen oli isku vyön alle, sillä kaikki tiesivät, että 
kaupan tasapainottaminen olisi ollut nopein 

ja paras ratkaisu, mutta siihen vain ei ollut 
kenelläkään pikaisia ratkaisuja eikä keino- 
ja. ”Ulkoministeri tietää itse hyvin, että tosi- 
asiat on ajat sitten tiedostettu puolin ja toisin” 
Pääkirjoituksen mukaan keskeistä oli, että 
Neuvostoliitto oli taas kerran ”vakuuttanut 
uskovansa ongelmien ratkaisuun kauppa- 
vaihdon tasosta tinkimättä”. Kirjoituksessa 
myös muistutettiin, että Suomessa oli ”pe- 
rinteisesti vallinnut laaja ja aito yksimielisyys 
idänkauppamme keskeisistä kysymyksistä”; 
ja siksi olisi onnetonta, jos asiasta tehtäisiin 
hallituksessa aivan keinotekoisesti riita.'9 
Valtakunnan päälehdenkin mukaan oli siis 
vain uskottava itänaapuriin vakuutuksiin 
ongelmien ratkeamisesta eikä elämöitävä - 
mikä kertoo siitä, miten suomettumishenki- 
sesti idänkauppaan Suomessa vielä suhtau- 
duttiin. 

Keskustapuolueessa taas katsottiin, että 
kyse oli itse asiasta. Työvaliokunta antoi tu- 
kensa Väyryselle, sillä puolueessa todettiin 
vahvistuneen käsityksen, että idänkaupan 
tilanteen vakavuutta ei ymmärretty tarpeek- 
si."* Keskustapuolueella oli pitkät perinteet 
ja kokemus idänkauppapolitiikasta, ja siksi 
Väyrysen uskottiin varmistaneen tähän liit- 
tyvät näkökohdat, kuten toimittaja Seppo 
Keränen totesi puolueen pää-äänenkannatta- 
jassakin — vaikka täysin varmoin sanankään- 
tein hänkään ei asiasta puhunut. Keränen 
arvioi, että SDP:n puoluesihteerin syytökset 
siitä, että keskustapuolue oli lähtenyt ulko- 
poliittisen seikkailun tielle, olivat ilmeisesti 
vääriä.” Ulkomaankauppaministeri Laine 
puolestaan ei halunnut enää osallistua kinas- 

teluun. Hän informoi samalla, että Aristovin 
kanssa käydyissä neuvotteluissa oli sovittu 
siitä, että kaupan ylijäämästä johtuva luot- 
torajan ylitys ei vaikuttanut ensi vuoden 
kaupan määrään. Laineen mukaan tämä oli 
mahdollista siten, että ylitystä ei maksettu 
takaisin ensi vuonna, vaan se siirrettäisiin 
tuleviksi vuosiksi. Sen sijaan järjestelyyn 
liittyvää korko-ongelmaa neuvotteluissa ei 
ollut käsitelty."* Asiallisesti Väyrynen oli 
siis oikeassa, idänkaupan ongelmia lykättiin 
eteenpäin. Silti lehdistössäkin päähuomio 
kiinnittyi Väyryseen ja hänen epädiplomaat- 
tiseen ja kärkevään tapaansa nostaa ongelma 
esille ja jolle löytyi hakematta motiivi. Agee- 
raus nähtiin hyvin pitkälti tämän presiden- 
tinvaalikampanjana."% 

Sorsa taas suivaantui Väyrysen idän- 
kauppalausunnosta niin pahasti, että hän 
esitti presidentti Koivistolle lupaa jättää hal- 
lituksensa eronpyyntö. Hän totesi SDP:n ja 
keskustapuolueen suhteiden olevan totaali- 
sessa umpikujassa, varsinkin ”Väyrysen vii- 
meinen veto ottaa idänkauppa sisäpolitiikan 
välineeksi oli liikaa”. Koivisto torjui kuitenkin 
ajatuksen ja kehotti jatkamaan normaaleihin 
vaaleihin saakka." Hallitus pysyi Koiviston 
tahdosta pystyssä, mutta Sorsa ei peitellyt 
tyytymättömyyttään. Hän antoi lausunnon, 
että luottamukselliset keskustelut Väyrysen 
kanssa idänkaupasta olivat nyt loppu ja kes- 
kusteluja käytäisiin ainoastaan niiden mi- 
nistereiden ja virkamiesten kanssa, joita asia 
koski." 

Keskustalaisen Lallin pääkirjoituksessa 
Sorsan lausuntoa Väyrysestä pidettiin lapsel- 

lisena ja todettiin, että keskustalaiset ryhmit- 
tyvät nyt vain tiiviimmin Väyrysen ympäril- 
le.'** Helsingin Sanomien pääkirjoituksessa 

taas todettiin kaikkien tietävän, että valtion- 
johdon kesken oli oltava toimiva ja luotta- 
muksellinen suhde, ja siksi oli syytä odottaa 

myös presidentin puuttuvan tähän julkiseen 

selkkaukseen. Lisäksi ihmeteltiin Väyrysen 

selitystä, että yksi syy hänen nostoonsa oli 

se, että jos tilanteen annettiin nyt ”hallitse- 
mattomasti ajelehtia” miten pystyttäisiin hoi- 
tamaan poliittiset suhteet Neuvostoliittoon 

1980-luvun lopulla. Valtiosäännön mukaan 

päävastuu tästä oli kuitenkin presidentillä. 
Siksi nimenomaan presidenttipeliä pidettiin 

todellisena syynä, vaikka ilmassa nähtiin sy- 
vempiäkin ongelmia. ”Kannattaa kuitenkin 

perusteellisesti miettiä, sallitaanko presi- 
denttipelin tuhota jo tässä vaiheessa Sdp:n 

ja Kepun hallitusyhteistyö. Se olisi erittäin 
onnetonta ja toisi näköpiiriin vieläkin kauas- 
kantoisempia pulmia kuin idänkauppamme 

tämänhetkiset ongelmat”, lehdessä kirjoitet- 
tiin. "9 Lukijan itsensä pääteltäväksi jätettiin, 
mitkä nämä kauaskantoisemmat ongelmat 
olivat — vain kaupallisia vai myös muita po- 
liittisia ongelmia. 

Väyrysen ulostulo idänkauppakysymyk- 
sessä oli poikkeuksellinen siinäkin, että 
keskustapuolue ja SDP istuivat samassa hal- 
lituksessa. Koivisto on katsonutkin muis- 
telmissaan, että idänkauppakysymystä ei 
avattu hallituksen sisällä vaan räväkästi sen 
ulkopuolella." Kysymystä oli kuitenkin kä- 
sitelty aikaisemmin huhtikuussa 1986, jolloin 
Suomen Pankin edustajat olivat informoineet 


hallituksen edustajia Kesärannassa.”® Asian- 
tilaan ei kuitenkaan ollut saatu parannusta. 
Tilanteen muuttamiseksi Väyrynen teki 
poikkeuksellisen liikkeen ja vei idänkau- 
pan ongelmat julkisuuteen. Aikaisemmin 
idänkauppa oli ollut aihe, jota ei ollut saanut 
kyseenalaistaa - kunnes Väyrynen muutti 
tilanteen 10.9.1986." Väyrynen oli oikeassa 
idänkaupan ikävien lukujen osalta", mutta 
perinteisesti noudatetun idänpolitiikan osal- 
ta hän oli murskaamassa vanhoja tabuja. 
Presidentti oli viime kädessä vastuussa 
maan ulkopolitiikasta, suhteista Neuvosto- 
liittoon. Koivisto piti kuitenkin idänkauppa- 
asiassa matalaa profiilia, vaikka vaikuttikin 
taustalla. Muistelmissaan Koivisto kommen- 
toi ironiseen sävyyn, että Väyrynen katsoi 
myöhemmin ottaneensa rintamavastuun 
suhteista Neuvostoliittoon, mutta epäselväksi 
jäi, ”kuka häntä oli pyytänyt sitä ottamaan ja 
kuka olisi ollut valmis sen luovuttamaan”."? 
Koivisto oli jo vähän ennen idänkauppakiis- 
taa ilmaissut Väyryselle tyytymättömyytensä 
siitä, että tämä oli useaan otteeseen mene- 
tellyt erityisesti Neuvostoliittoa koskevissa 
kysymyksissä tavalla, joka oli heikentänyt 
Koiviston luottamusta tähän. Kyse oli Väy- 
rysen matkasta Moskovaan ja Väyrysen 
rajarauhaa koskevasta puheesta sekä Salla- 
tunturin vuokrauksesta, josta Sallan kunnan 
asukkaat olivat ottaneet yhteyttä Väyryseen 
ja pyytäneet tätä toimimaan epävirallisena 
välittäjänä neuvostoliittolaisten suuntaan. 
Väyrysellä oli näihin kaikkiin selitykset, 
mutta ne tuskin vakuuttivat Koivistoa, joka 
koki Väyrysen operoivan hänen tietämättään 

Neuvostoliiton suuntaan." Tätä taustaa vas- 
ten Väyrysen idänkauppapuhe saattoi vai- 
kuttaa uudelta yritykseltä ohittaa presidentti 
neuvostosuhteissa - kuvio varmasti tunnet- 
tiin SDP:n sisäpiirissä ja vaikutti osaltaan 
reaktioiden voimakkuuteen. 

Presidentin ”uhmaaminenkin” oli vastoin 
maan tapoja. Kekkosen aikana tuskin kukaan 
ministeri olisi uskaltanut lähteä kyseenalais- 
tamaan presidentin ykkösroolia neuvosto- 
suhteissa", eikä varsinkaan presidentin 
moitteiden jälkeen olisi puuttunut heti uu- 
destaan maiden välisiin suhteisiin ja vieläpä 
julkisesti. Väyrysen toiminta oli siis kaikin 
puolin poikkeuksellista ajan poliittisessa 
kulttuurissa, ja siksi ilman muuta oletettiin, 
että Väyrysen motiivit liittyivät muuhunkin 
kuin vain itse asiaan." Koivisto katsookin 
muistelmissaan, että Väyrysen idänkauppa- 
nostossa oli kyse operaatiosta nousta päämi- 
nisteriksi — ja siten Koiviston varteenotetta- 
vaksi haastajaksi presidenttikilvassa, vaikka 
Koivisto ei enää tätä lisääkään. Tästä syystä 
Väyrynen halusi Koiviston mukaan idänkau- 
pan ongelmat istuvan hallituksen eikä vaa- 
lien jälkeisen hallituksen kontolle." 

Väyrysen kiire puskea idänkaupan ongel- 
mat ratkaisuun olikin silmiinpistävä, varsin- 
kin kun hän ei tässä suhteessa huomioinut 
edes Neuvostoliiton vaikeuksia. Yhtä lailla 
voi kuitenkin sanoa, että SDP:n intresseissä 
oli lykätä ongelmat eduskuntavaalien jäl- 
keiseen aikaan, jotta ne eivät olisi näkyneet 
SDP:n vaalituloksessa. Idänkaupan avain- 
paikat olivat SDP:n hallussa ja viime kädessä 
idänsuhteiden kautta presidentti Koiviston 

vastuulla. On myös vaikea todentaa, miten 
hyvin idänkauppaneuvottelut olisivat eden- 
neet ilman Väyrysen julkista nostoa, sillä neu- 
vottelut olivat olleet yhä kesken. Koivisto otti 
kuitenkin pian sen jälkeen kannan, että kaup- 
pa tuli saada tasapainoon. Toisaalta Koivisto 
ei silti vaatinut tiukkaa linjaa ja voimakkaita 
leikkauksia, vaan salli pitkälliset neuvottelut, 
jotka tuottivatkin tuloksia, vaikkakaan eivät 
täydellisiä — joista edempänä tarkemmin. 

Lisäksi on syytä tuoda esiin, että idän- 
kauppakiistan taustalla vaikuttivat myös eriä- 
vät talousnäkemykset. Koivisto viittaa muis- 
telmissaan Kansallis-Osakepankin johtajan 
Matti Korhosen artikkeliin Ilta-Sanomissa, 
jossa tämä vuonna 1993 muisteli, että ”Väyry- 
nen ajoi tuolloin kiihkeästi 15 prosentin 
devalvaatiota”. Koiviston muistelmissaan 
käyttämä lähde on kuitenkin varsin köykäi- 
nen, yhden ihmisen jälkikäteismuistelma."?? 
Samuli Skurnik on kritisoinutkin näkemystä, 
että keskustapuolue tai Väyrynen olisi ajanut 
1980-luvulla yksioikoisesti devalvaatiolinjaa. 
Sen sijaan hän toteaa keskustapuolueen suh- 
tautuneen alusta lähtien epäilevästi siihen, 
kykenisikö ja haluaisiko SDP ja sen taustalla 
vaikuttava ay-liike todella tekemään sellaista 
talouspolitiikkaa, jota sen voimakkaasti aja- 
ma ”vakaan/vahvan markan politiikka olisi 
käytännössä edellyttänyt, siis kurinalaista ja 
kaikilla talouspolitiikan osalohkoilla koordi- 
noitua politiikkaa”. Oleellinen ero SDP:hen 
Skurnikin mukaan oli myös se, että keskus- 
tapuolue suhtautui valuuttakurssipolitiikan 
regiimin muutokseen pragmaattisesti eikä 
ideologisesti."?* 

Keskustapuolueen työvaliokunnan pöy- 
täkirjan mukaan taas puolueen valtiovarain- 
ministeri ei kannattanut devalvaatiota lain- 
kaan." Sen sijaan Väyrynen totesi Skurnikin 
muistiinpanojen mukaan Kairamon-Väyry- 
sen ryhmässä 16.9.1986, että neuvostokaupan 
kriisiytymisen merkit vahvistuivat: ”Suomi 
liiaksi riippuvainen NL kaupasta. Edessä raa- 
ka rakennemuutos, jonka sosiaaliset kustan- 
nukset suuret. Kansantalouden kilpailukyky 
kuitenkin liian heikko korvaavien markki- 
noiden valtaamiseksi lännestä. Suomi ei ole 
vahvan valuutan maa. Ratkaisu ei kuitenkaan 
entisenkaltaiset rysäysdevalvaatiot, vaan pie- 
net askeleet?”"'** Suomen Pankin heinäkuun 
liberalisoimistoimet taas olivat perustuneet 
arvioon, että länsimarkkinoilla alkava suh- 
dannenousu toisi helpotusta Suomen sopeu- 
tumiseen ja että oli runsaasti tekijöitä, jotka 
olivat parantaneet Suomen kansainvälistä 
kilpailukykyä”."* Väyrysen näkemykset Suo- 
men kilpailukyvystä olivat siis huomattavasti 
pessimistisemmät. 

Väyrynen oli pessimistisempi myös sen 
suhteen, että idänkauppaan voisi löytyä mui- 
ta ratkaisuja kuin viennin leikkaus, ainakin 
clearingin puitteissa — esittihän hän 50 pro- 
sentin leikkaustarvetta."*? Väyrynen näyttää 
olleen Suomen Pankin kannalla siinä, että 
kun Neuvostoliiton velka clearing-tilillä ylitti 
sille määritellyn luottorajan, yli menevä osa 
siirrettäisiin erityisluottotiliksi vaihdettavis- 
sa valuutoissa. Neuvostoliiton edustajat eivät 
kuitenkaan suostuneet irtautumaan clearing- 
systeemistä, jonka seurauksena erityisluotos- 
ta tuli clearing-ruplamääräinen. Tämä luotto, 


285 miljoonaa ruplaa (noin 2 miljardia mk), 
sovittiin kuoletettavan vuoden 1991 loppuun 
mennessä. Silti Neuvostoliiton velka clearing- 
tililläkin säilyi luottorajaa suurempana elo- 
kuuhun 1987 saakka. Käytännössä erityistiliä 
suurempi merkitys Suomen ylijäämän purka- 
misessa oli öljyn välityskaupoilla eli sillä, että 
Suomi toi öljyä yli oman tarpeensa ja myi sen 
länsimarkkinoille. Näistä toimista huolimatta 
vuonna 1987 Suomen kauppa supistui 20 pro- 
sentilla, ja siltikin kauppa pysyi vuonna 1987 
ylijäämäisenä."* Järjestelyä voi kuvata taval- 
laan kompromissiksi Väyrysen ja Koiviston 
linjojen välillä. Väyrysen pessimistinen näke- 
mys ei toteutunut, vaan ongelmiin löydettiin 
ratkaisuja, ennen kaikkea öljyn välityskauppa, 
mutta täysin niitä ei pystytty ratkaisemaan. 
Kokonaisuudessaan viennin arvo laski 
vuonna 1986 edellisvuoteen verrattuna, mitä 
ei ollut tapahtunut sitten vuoden 1975. Länsi- 
vienti lähti kuitenkin nousuun 1986 jälkipuo- 
lella, ja länsimarkkinoiden vahva kysyntä sekä 
hintakilpailun paraneminen kasvattivat länsi- 
vientiä seuraavana vuonna. Silti idänviennin 
supistumisen takia viennin kasvu jäi koko- 
naisuudessaan maltilliseksi. Talouden kasvu 
jatkui kuitenkin seuraavat vuodet vahvana en- 
nen kaikkea kotimaisen kysynnän ansiosta." 


Mihin Väyrynen tähtää? - 
Oppositiopelko alkaa itää ja syystä 


Viikon kuluttua Väyrysen idänkauppalau- 
sunnosta tilanne näytti keskustapuolueen 
kannalta paremmalta. Väyrynen saattoi to- 
deta 18.9. työvaliokunnassa, että idänkaupan 

tilanne eli valtava leikkaustarve oli tuotu 
varsin hyvin esiin kyseisen päivän lehdis- 
sä. Tilanne oli kaiken kaikkeaan karmea, 
idänkauppa työllisti noin 100 000-120 000 
ihmistä. Kuuskoski-Vikatmaa painottikin 
työllisyysnäkökohtien huomioonottamista 
vientiä leikattaessa. Väyrynen vastasi, että 
eräillä sektoreilla, kuten laivatoimituksissa 
ja rakennusviennissä, ei voitu leikata, joten 
paineet leikata työvaltaisilla aloilla olivat voi- 
makkaimmat. Ollila vahvisti tämän pitävän 
paikkansa, vaateteollisuuden viennin arvo 
ei ollut suuri, mutta ala työllisti runsaasti. 
Juhantalosta voimakkaasta leikkaamises- 
ta puhuminen oli ”poliittisesti vaarallista”. 
Ollilasta asiasta oli pakko puhua. Väyrynen 
toivoikin, että seistäisiin viime kokouksessa 
otetun kannan takana, sillä muuten ajaudu- 
taan ”hirvittävään tilanteeseen runkosopi- 
muskauden loppupuolella”. Keskustelu oli 
pöytäkirjan mukaan asiallista, mutta maltil- 
lisen pinnan alla oli kuohuntaa. 
Kuohunnasta kertoi Ollilan varoitus, että 
pahinta olisi, jos nyt alettaisiin keskenään ta- 
pella. Väyrysestä oli yhä paljon tahoja, jotka 
eivät myöntäneet tosiasioita. Juhantalo piti 
tilannetta vakavana, mutta keskustapuolueen 
ei tullut hänestä puhua pelkästään leikkauk- 
sista, kun tilanteen ratkaisemiseksi käytet- 
tiin myös muita keinoja. Väyrynen sanoi, 
että ”ellemme me olisi ottaneet kissaa pöy- 
dälle, oltaisiin ajauduttu tilanteeseen, jossa 
vienti runkosopimuskauden loppuvuosina 
romahtaisi”. Martikaisesta Sorsan Suomen 
Kuvalehdelle antaman haastattelun sanoma 


ja todellisuuden välinen ero alkoi nyt selvästi 

paljastua ihmisille. Ollila arvioikin, että vaik- 
ka kaikki yritettäisiin, niin tuontia olisi lei- 
kattava. Pokka painotti silti, että myös muita 
vaihtoehtoja kuin leikkaaminen oli esitettävä. 
Väyrynen toivoi, että kaikki mahdolliset ideat 
esitettäisiin, mutta lisäsi, että ”valitettavasti 
niiden merkitys kokonaisuuteen on kuiten- 
kin pieni”. Väyrynen joutui poistumaan tä- 
män jälkeen kokouksesta. Puolustusminis- 
teri Pihlajamäki painotti silti vielä Väyrysen 
poistuttua, että keskustelut asiasta tuli sulkea 
nyt hallituksen sisälle eli riidat julkisuudessa 
tuli unohtaa."** 

Suhteet SDP:hen olivat kiristyneet idän- 
kaupan takia äärimmilleen. Saman päivän 
Suomenmaassa SDP:n puoluesihteeri ilmoitti 
Väyryselle tiedoksi: ”Puheet eivät enää palau- 
ta luottamusta” Kokoomus taas löi omalta 
osaltaan kiilaa SDP:n ja keskustapuolueen 
väliin. Kokoomuksen eduskuntaryhmän pu- 
heenjohtaja totesi SDP:tä myötäillen, että ko- 
koomus ei tekisi välikysymystä idänkaupasta, 
sillä sitä oli jo politisoitu aivan riittävästi."** 
Ilmeinen vaara oli, että Väyrysen rajut idän- 
kauppapuheet olivat johtamassa SDP:n ja 
keskustapuolueen totaaliseen välirikkoon 
ainakin puoluejohdon tasolla, ja sitä myö- 
ten SDP:n ja kokoomuksen hallitusyhteistyö- 
hön. Lisäksi pahimmassa tapauksessa myös 
keskustapuolueen äänestäjät kaikkoaisivat 
pelästyessään Väyrysen leikkaus- ja työttö- 
myyspuheita - kuten Juhantalon ja Pokan 
kommenteista on luettavissa. 

Kääriäinen totesikin seuraavassa työva- 
liokunnassa, jossa Väyrynen ei ollut paikalla, 
että kokoomuksen ja SDP:n välillä oli käyn- 

nissä merkittävä hallituspoliittinen keskus- 
telu. Hänestä keskustelu osoitti siihen suun- 
taan, että SDP aikoi pitää vaaleihin saakka 
portit auki kaikkiin hallitusvaihtoehtoihin. 
Kuuskoski-Vikatmaasta kokoomuksen ja 
demarien kuhertelussa ei ollut mitään uut- 
ta tai ihmeellistä. Hänestä puolueessa olisi 
syytä miettiä asioita vähän tarkemmin: ”Nyt 
kuljetaan etupäässä näppituntumalla pois 
lukien puolueen puheenjohtaja ja puolue- 
sihteeri. Sen sijaan hallitusryhmässä ei ole 
tietoa suurista linjoista? Kääriäinen lupasi- 
kin, että sitten kun puheenjohtaja olisi koti- 
maassa, voitaisiin pitää useamman tunnin 
keskustelu. Kuuskoski- Vikatmaa lisäsi, että 
monella ei esimerkiksi ollut Väyrysen ja Olli- 
lan äskeisistä pääomamarkkina-avauksista 
selvää kuvaa, ja sama koski veroratkaisuja."*9 
Idänkaupan ohella kyse oli siis ylipäätään ta- 
louspolitiikan linjauksista, joista muut kaipa- 
sivat lisäselvyyttä. 

Talous- ja työllisyysteemat puhuttivat 
myös seuraavassa kokouksessa. Kuuskoski- 
Vikatmaa vaati niihin yhä selvyyttä. Ollila 
vastasi, että nämä olivat usein vaikeaselkoi- 
sia asioita, mutta hänestä ei saanut kritiikit- 
tömästi linnoittautua entisen linjan taakse, 
vaan tarvittiin tavoitteellisuutta. Juhantalo 
ilmoitti, että puolueen budjettipuheen- 
vuorossa jatkettiin idänkauppakeskustelua. 
Hänestä idänkaupan ongelmat oli syytä 
tunnustaa, eikä lykätä vaikeita ratkaisuja 
tulevaisuuteen. Juhantalo sanoi Laineen her- 
mostuneen puheenvuorosta ja lisäsi: ”Edus- 
kuntaryhmä on antanut nyt tukensa puo- 
lueen puheenjohtajalle?”™ Ryhmän tuki oli 


kriittisen tärkeä Väyryselle, sillä ilman sitä 
hän olisi ollut poliittisesti käytännössä voi- 
maton. Silti Juhantalon kommentti osoittaa 
samalla, että idänkauppanosto nähtiin ni- 
menomaan Väyrysen projektina. Myös Kää- 
riäisen tämän jälkeen tekemä ehdotus, että 
esityslistaan merkitty idänkauppakeskustelu 
käsiteltäisiin vasta seuraavalla viikolla, jol- 
loin Väyrynenkin olisi paikalla, vahvistaa 
tätä näkemystä. Hokkanen kuitenkin aloit- 
ti keskustelun toteamalla, että häneltä oli 
kyselty, ”mikä on ollut tarkoituksena puo- 
lueen virittämässä idänkauppakeskustelussa”. 
Kääriäinen ja Pura yrittivät vakuuttaa, että 
kyse oli itse idänkaupan ongelmista. Juhan- 
taloa vastaus ei tyydyttänyt, hän halusi tie- 
tää, mihin todella pyrittiin, mikä oli kaiken 
tarkoitus. Pihlajamäki huomautti, että maa- 
kunnissakin asiasta kyseltiin melko paljon. 
Juhantalo lisäsikin ymmärtävänsä kyllä 
taustan ja motiivit, mutta silti olisi yhdessä 
sovittava, mihin tähdättiin." 

Seuraavassa kokouksessa Väyrynen oli 
itse selostamassa idänkaupan tilannetta. Hän 
kertoi, että idänkaupan ongelmat olivat hoi- 
tumassa, kuten keskustapuolue oli vaatinut. 
Oli luovuttu ajatuksesta lykätä kaupan tasa- 
painottamista. Hänestä työvaliokunta voisi 
antaa kannanoton, jossa ilmoitettaisiin läh- 
tökohdaksi, ettei kauppaylijäämä kasvaisi ja 
että tuonnin lisäämiseksi käytettäisiin kaik- 
ki mahdolliset voimat. Juhantalo taas kat- 
soi, että nyt olisi johdonmukaista ilmoittaa 
puolueen olevan tyytyväinen, että asiat olivat 
menossa kuntoon. Hokkanen yhtyi Juhan- 
taloon ja kannatti tällaista julkilausumaa ja 

lisäsi, että viimeksi oli ”epätietoisuutta idän- 
kauppaprosessin liikkeellelähdöstä ja poliit- 
tisista tavoitteista”. Väyrynen vakuutti, että 
kyse oli ollut nimenomaan itse asiasta. SDP 
halusi yrittää suojella eduskuntavaalimenes- 
tystään, ja siksi kaikki realistiset ratkaisut 
oli aluksi torjuttu. ”Ilman kissan nostamista 
pöydälle asia ei olisi mennyt raiteeseen, vaan 
ongelmien vähättely ja peittely olisi jatkunut? 
Sosiaalidemokraattien taholta tehty syytös 
maan edun vahingoittamisesta oli ollut hä- 
nestä täysin odottamaton ja vailla pohjaa. 
Suurin osa kansalaisista ajatteli varmaan, että 
idänkaupan ongelmista oli käyty turhaa po- 
liittista riitelyä, mutta asiantuntijoiden hän 
oletti olevan hyvillään. Väyrynen myönsikin, 
että poliittisesti oltiin varmaan miinuksen 
puolella, mutta itse asia oli menossa nyt jär- 
jestykseen."? Työvaliokunnasta annettiin 
julkisuuteen tieto, että uhka hallituskriisistä 
oli poistunut, sillä hallituksen valvomat neu- 
vottelut lähtivät kaupan realistisesta tasapai- 
nottamisesta." 

Silti kysymys Väyrysen tavoitteista jäi 
osalle auki. Kuuskoski- Vikatmaasta ongel- 
mana oli yhä, että ”puheenjohtajan, puo- 
luesihteerin ja Ollilan strategiaa eivät muut 
valitettavasti tunne”. Talouspoliittinen linja 
herätti kysymyksiä. Juhantalo muistutti kor- 
kotilanteen olevan yhä vakava, minkä takia 
kilpailutilanne heikkeni - varsinkin nyt kun 
myyntiä piti saada länteen. Siksi myös deval- 
vaatio-odotukset olivat yhä korkealla. Väy- 
rysestä kilpailukyky tuli saada kuntoon sekä 
idän että lännen markkinoilla. Hänestä SDP 
oli myös kilpailukykyasioissa pulassa: ”Paras 

tie talous- ja työllisyyskehityksen umpikujan 
purkamiseen olisi devalvaatio ja indeksieh- 
don purkaminen” Devalvaatiosta ei hänestä 
kuitenkaan voinut puhua julkisuudessa, sillä 
se saattaisi ajaa markkaan kohdistuvat spe- 
kulaatiot heti päälle. Toinen tapa olisi alentaa 
palkkoja. Hänestä aloite oli nyt ylipäätään 
pidettävä omissa käsissä. Työllisyyslisäbud- 
jetin antamisen yhteydessä oli syytä käydä 
laajempaa talous- ja työllisyystilanteen tar- 
kastelua ja tehdä sitä koskevat päätökset." 
Väyrynen piti työvaliokunnassa tiukasti kiin- 
ni siitä, että kyse oli pelkästään itse asiois- 
ta eli ratkaisujen hakemisesta taloustilan- 
teeseen. 

Talous- ja kauppasuhteet Neuvostoliit- 
toon eivät kuitenkaan olleet olleet vuosi- 
kymmeniin pelkästään talouskysymyksiä 
vaan myös ulkopoliittisesti latautuneita ky- 
symyksiä, joihin Neuvostoliitto oli reagoi- 
nut herkästi. Tämä oli tullut esiin suorastaan 
ylidramaattisesti SDP:n lausunnoissa Väy- 
rysen idänkauppapuheista, mitä taas Väyry- 
nen piti täysin perusteettomana. Jos SDP:n 
reaktioissa oli vahvaa suomettumisen makua, 
Väyrysen toiminnassa taas oli hämmentävää 
se, ettei hän Kekkosen kasvattina suostunut 
näkemään idänkauppapuheissaan element- 
tejä, jotka saattoivat loukata Neuvostoliit- 
toa. Ei siis ihme, että työvaliokunnassakin 
osa tuntui epäilevän Väyrysen perimmäisiä 
motiiveja — varsinkin kun tämän ja Ollilan 
talouspoliittisista linjavedoista ei myöskään 
saatu täyttä selvyyttä. Väyrynen toimi aivan 
kuin uudenlaisessa poliittisessa kulttuuris- 
sa, jossa ei kumarreltu Neuvostoliittoa tai 

tasavallan presidenttiä eikä myöskään edes 
äänestäjiä. Talouden tosiasiat vain kerrot- 
tiin kakistelematta ja kaunistelematta ulos. 
Ketä se palveli? Fi ainakaan lähtökohtaisesti 
Väyrystä ja keskustapuoluetta, sillä äänes- 
täjien ja mahdollisten hallituskumppanien 
karkottaminen oli poliittisesti epäviisasta, ja 
siksi moni puolueessa saattoi uskoa, että kyse 
todella oli talouden hälyttävistä tosiasiois- 
ta. Osa taas nimenomaan epäili tästä syystä 
jotain muita motiiveja. Pitkällä tähtäimellä, 
talouden tosiasioiden paljastuessa, Väyrynen 
nähtävästi laski, että tilanne kääntyisi hänen 
ja keskustapuolueen eduksi. 

Vallitsevalla hetkellä tilanne näytti kui- 
tenkin siltä, että keskustapuolue saattaisi ti- 
pahtaa puolueiden kolmiodraamassa ulko- 
puoliseksi. Puheenjohtaja Suominen kehotti 
kokoomusta astumaan Pitkänsillan yli”suo- 
malaista työmiestä vastaan”, sovittelijaksi 
työnantajien ja palkansaajien väliin.” Väy- 
rynen huomioikin työvaliokunnassa, että ko- 
koomuksen puheenjohtaja oli pitänyt Pitkän- 
sillan puheensa, johon Sorsa oli vastannut 
lonksuttamalla edelleen hallitusovia."”* Myös 
hän itse oli reagoinut tilanteeseen. Väyrynen 
oli julkistanut keskustapuolueen lehdissä 
Suomiselle avoimen kirjeen, jossa oli arvioi- 
nut Suomisen Pitkäsilta-puheen ymmärretyn 
väärin: ”On omituista, että Sinun on tulkittu 
pyrkivän siihen, että kokoomus tulisi halli- 
tukseen keskustapuolueen tilalle. Tästähän 
ei voi olla kysymys.” Väyrysestä oli silti hyvä, 
että kokoomus ojensi kätensä työväestölle ja 
samalla siten SDP:lle, jonka totesi tähän asti 
estäneen kokoomuksen hallitukseen pääsyn. 


Väyrynen arvioi Sorsan hyväksyvän SDP:n 
ja kokoomuksen hallitusyhteistyön pelkäs- 
tään jo tämän yhden puheen perusteella, eli 
Suomisen puhe oli johtamassa tarkoitettuun 
tulokseen. Väyrynen ilmoittikin olevansa 
varma siitä, ettei SDP presidenttipuolueena 
ja edessä oleva teollisuuden rakennemuutos 
huomioiden voinut kieltäytyä kolmen suuren 
yhteistyöstä, ”kun me sitä yhdessä esitäm- 
me”"9 Väyrynen siis asemoi keskustapuo- 
lueen muitta mutkitta kokoomuksen rinnalle 
ja yhteistyökumppaniksi. 

Väyrynen totesi Suomiselle holhoavaan 
sävyyn: ”Ethän sinä ole mitenkään voinut 
tarkoittaa sitä, että kokoomus olisi valmis 
tukemaan SDP:n ylivaltapyrkimyksiä ja jopa 
vahvistamaan sosialistien asemaa tilanteessa, 
jossa vasemmiston kannatus on entisestään 
alenemassa. Sehän merkitsisi asettumista 
pelinappulaksi sosialidemokraattien kovaan 
peliin” Väyrynen jatkoi vielä, että tietoisuus 
vaalien jälkeen muodostettavasta kolmen 
suuren hallituksesta rauhoittaisi epäile- 
mättä politiikan kenttää ja varsinkin presi- 
denttipeliä. Siksi hän kaipasi SDP:ltä suoraa 
ilmoitusta, että sekin olisi valmis tällaiseen 
hallitusyhteistyöhön. Suomisen osalta Väy- 
rynen taas kirjoitti tietävänsä, että tällä oli 
sama näkemys kuin hänellä, eli että SDP:llä 
oli liikaa valtaa suhteessa sen poliittiseen 
kannatukseen. Väyrynen moittikin SDP:tä 
ylivalta-asenteesta, kun se kuvitteli voivansa 
määrätä siitä, mitä muut tekivät - näkemät- 
tä ristiriitaa siinä, miten hän oli itse puske- 
massa SDP:tä ja kokoomusta kolmen suuren 
hallitusyhteistyöhön. Kritiikistä huolimatta 

Väyrynen ilmoitti silti olevansa yhä SDP:n ja 
keskustapuolueen välisen hallitusyhteistyön 
vankka kannattaja, ja hän toivoi yhteistyön 
jatkuvan vaalien jälkeenkin."9* 

Väyrynen tulkitsi poliittista tilannetta 
työvaliokunnassa siten, että hallituspohja- 
keskustelut oli käyty loppuun, kun Sorsa oli 
ilmoittanut Suomisen kanssa käymissään jul- 
kisissa keskusteluissa, että kaikki puolueet 
olivat kelvollisia hallitukseen. Keskusta oli 
Väyrysen mielestä päässyt tavoitteeseensa, 
korkean profiilin politiikka tuotti tulos- 
ta.” Tässä on toimittu puoluekokouspäätök- 
sen mukaisesti ja sitä paitsi ajettu kansan 
mielialoissa suosituinta hallituspohjaa elik- 
kä kolmen suuren puolueen hallitusta” hän 
totesi." Selitys kuulostaa ontuvalta, sillä 
SDP:ssä ei puhuttu kolmen suuren hyväksy- 
misestä. Sen sijaan kokoomukselle oli avattu 
hallitusovia entistä painokkaammin.”** Väy- 
rysen kirje näyttikin siltä, että hän puski kes- 
kustapuolueen väen vängällä takaisin SDP:n 
ja kokoomuksen mahdolliseen hallitusrin- 
tamaan säröjä nostattaneen idänkauppapu- 
heen jälkeen. 

Kääriäinen vastasikin Väyryselle, että ”oli- 
si paljon voitettu, jos hallituspohjakeskus- 
telu todella päättyisi tähän”. Kääriäinen oli 
tulkinnut julkisuudessa Suomisen puheita 
eri tavalla kuin Väyrynen. Hän oli sanonut 
Suomisen pyörivän kuin väkkärä ja hinkuvan 
hallitukseen SDP:n aisankannattajaksi. Väy- 
rysen kirje Suomiselle oli lähetetty Japanin- 
työmatkalta, joten puoluejohdon vastauksia 
ei ollut mitä ilmeisimmin koordinoitu. Halli- 
tuspohjakeskusteluun tympiintynyt Kääriäi- 

nen asettui silti lojaalisti Väyrysen tueksi. 
Hän oli varma siitä, että poliittisen kentän 
polarisaatiohankkeet jatkuisivat eli luotai- 
siin kuvaa kahdesta kaupunkilaispuolueesta, 
joiden välillä valinta tapahtuisi, joten tältä 
osin keskustapuolueen jokseenkin raivokas 
aloitteellisuus oli ollut oikein. Sorsan ja Suo- 
misen keskusteluissa oli nostettu esiin muun 
muassa maatalous ja elintarvikkeiden hin- 
nat — eli he hakivat tässä suhteessa yhteistä 
rintamaa. Hän katsoikin SDP:n olevan nos- 
tamassa maataloudesta isoa vaalikysymystä, 
mutta tähän koukkuun ei pitänyt mennä. 
Polarisaatiouhkasta oli selvitty tähän asti hy- 
vin ja voitiin yhä selviytyä ”vain huolellisesti 
valmistellulla aloitteellisuudella” minkä voi 
tulkita olleen vihje Väyryselle tavasta toimia 
jatkossa. Lisäksi oli toimittava leveällä rinta- 
malla, minkä senkin saattoi tulkita vinkiksi 
Väyryselle." 

Väyrynen puolestaan kertoi tavanneensa 
Suomisen. Hänestä enemmistö poliittisista 
kysymyksistä oli käytännössä sellaisia, joissa 
kokoomus oli lähempänä keskustapuoluetta 
kuin SDP:tä, kuten juuri maataloudessa. Sik- 
si kokoomusta tuli hiillostaa koko ajan, ettei 
se pääsisi marssimaan keskustapuolueen 
yli SDP:n luokse. Väyrynen kuitenkin lisä- 
si: ”Toisaalta on ymmärrettävä se Suomisen 
näkökohta, että hän ei voi sitoa kokoomusta 
ennen vaaleja kumpaankaan puolueeseen, 
enempää Sdp:hen kuin keskustapuoluee- 
seenkaan”” Kuuskoski-Vikatmaa taas huo- 
mautti kokoomuslaisten sielunelämän olevan 
sellaista, että nämä ajattelivat olevansa muita 
fiksumpia, ja siksi pärjäävänsä yhteistyössä 

SDP:n kanssa vaikka yksistään. Hän kritisoi- 
kin sitä, ettei politiikan suunnittelusta tullut 
yhtään mitään ”ennen kuin suuri salaisuus 
paljastuu muillekin kuin puheenjohtajalle”; 
vaikka myönsikin aloitteellisuuden olevan 
periaatteessa paikallaan.” Kuuskoski-Vikat- 
maan käsityksen mukaan muut eivät siis 
tienneet, mihin Väyrynen tähtäsi aloitteelli- 
suudellaan — millaiseen hallitusyhteistyöhön 
ja mitä muita asioita kaavailuihin liittyi. 

Väyrynen puolustautui sanomalla, että 
politiikassa tahti oli niin kova, "ettei kaikkia 
aloitteita voi tulla etukäteen politbyroolta ky- 
selemään. On oltava luottamusta valittuun 
puoluejohtoon.” Hänestä kaikista asiois- 
ta, kuten idänkaupasta ja siihen liittyneistä 
operaatioista, oli puhuttu avoimesti työva- 
liokunnassa. Kuuskoski- Vikatmaa peräsi silti 
vastauksia, mihin Väyrysen ja Ollilan talous- 
politiikalla tähdättiin. Hän näytti hakevan 
vastausta siihen, oliko talousnostojen takana 
todellisuudessa pyrkimys nostaa Väyrynen 
presidentiksi talouselämän tuella. Toropai- 
nenkin kritisoi Väyrysen avoimen kirjeen 
Suomiselle herättäneen NKL:ssa ihmettelyä. 
Pihlajamäki paheksui niin ikään, että poliit- 
tisessa elämässä oli viime aikoina ollut jatku- 
vasti yllätyksiä. Ensimmäinen oli ollut ”Tu- 
run pamaus” eli Väyrysen puhe huhtikuussa 
puoluevaltuuskunnassa. Nyt nähtävissä oleva 
tapahtumavyöry oli saanut alkunsa sieltä, ja 
olikin pidettävä mielessä, että demareita ja 
kokoomuslaisia oli lukumääräisesti paljon.'** 
Keskustelussa näkyi pelko tilanteen kehitty- 
misestä ja puolueen joutumisesta sen takia 
oppositioon. 


Pihlajamäki varoittikin, että nyt ei pitä- 
nyt ajaa tilannetta sellaiseen pisteeseen, että 
keskustapuolue päätyisi hallituspoliittiseen 
paitsioon. Jos kokoomus ja SDP voittaisivat 
eduskuntavaaleissa, presidentti voisi helpos- 
ti edesauttaa keskustapuolueen oppositioon. 
Väyrynen vastasi, että hyökkäys oli paras 
puolustus. Hän totesi itsevarmasti: ”Hallitus- 
poliittinen homma on hanskassa ja hanska 
pitää” Hän selitti huhtikuusta lähtien käydyn 
nimenomaan puolustustaistelua, jotta ko- 
koomuksen ja SDP:n yhteistyö vältettäisiin. 
Keskustapuolue joutuisi kaikkein varmim- 
min sivuun vaalien jälkeen, jos puolue ei olisi 
vallitsevassa tilanteessa aloitteellinen. Juhan- 
taloa Väyrysen selitykset eivät vakuuttaneet, 
ja hän sanoi, että ”hänellä itsellään on varsin 
voimakas punamultavakaumus”. Yläjärvikin 
kritisoi, että tavallisten ihmisten oli vaikea 
ymmärtää, mistä viime aikojen poliittisessa 
keskustelussa oli varsinaisesti ollut kyse.'?% 
Väyrynen taas halusi hallituspoliittisen kes- 
kustelun katki, myös työvaliokunnassa. 

Väyrynen totesi, että puoluehallitus oli- 
si ehkä sopiva taho antamaan kannanoton, 
jossa todettaisiin hallituspohjakeskustelun 
käydyn tässä vaiheessa loppuun. Seuraa- 
vaksi vaalikeskustelussa tuli hänestä siirtyä 
sisältöihin, ja sen keskustapuolue aloittaisi 
työllisyyspoliittisella kannanotolla. Väyry- 
nen selitti, että myös budjettiriihi oli joh- 
donmukainen osa noudatettua politiikkaa, 
jolla pyritään ”selvästi osoittamaan puoluei- 
den harjoittamien poliittisten linjojen rajat”. 
Keskustapuolueen erityisenä päämääränä oli 
ollut todistaa yritys- ja yrittäjämyönteisyyttä 

sekä ymmärrystä toimihenkilöiden tavoitteil- 
le. Hokkanen palasi kuitenkin hallituspohja- 
keskusteluun ja muistutti, että kokoomuksen 
ulkopuolelle sulkeminen oli ollut yksi keskei- 
simpiä ärsytyksen aiheita kansalaisten kes- 
kuudessa, ja antoi tältä osin tunnustusta Väy- 
rysen toiminnalle. Väyrynen sanoikin, että 
kun oli kannatettu hallitusyhteistyötä SDP:n 
kanssa, oli mukaan hyväksytty silloin tällöin 
myös kansandemokraatit, nyt ”täydentäjäksi 
on vuorossa kokoomus”. Hän paljasti, että 
tätä yhteistyötä oli alettu jo rakentaa, sillä 
kokoomuksen puheenjohtaja oli tarjonnut 
keskustapuolueelle jotakin asiaa, johon ko- 
koomus voisi perustellusti yhtyä. Väyrynen 
oli esittänyt kotimaisen energian edistämis- 
tä ja nimenomaan kysymystä Kollajan ja 
Vuotoksen hankkeista. Se sopi muille, myös 
Juhantalolle, sillä siitä ei katsottu syntyvän 
vahinkoa SDP:n suhteen, koska hallitus aika- 
naan esitystä tehdessä selkeästi äänesti hank- 
keisiin liittyvästä koskiensuojelulaista.* 
Työvaliokunnan keskusteluissa ei päästy 
pöytäkirjan mukaan kiinni niihin ongelmiin, 
jotka hiersivät Väyrysen tahtopolitiikassa. 
Pöytäkirjasta saa vaikutelman, että muut 
olivat yrittäneet nyhtää Väyryseltä tietoa 
siitä, kallistuiko Väyrynen viime kädessä 
SDP:n vai kokoomuksen kannalle hallitus- 
kysymyksessä — vaikka pöytäkirjan mukaan 
kukaan ei sitä suoraan kysynytkään. Vas- 
tausta tähän ei kuitenkaan saatu. Väyrysen 
Suomis-kirjeen takia näytti siltä, että vain 
Väyrynen itse tiesi, mitkä olivat lopulliset 
tarkoitusperät. Kääriäinenkin oli tulkinnut 
Suomisen puheita eri tavalla. Periaatteessa 

työvaliokunnassa oltiin asiakysymyksistä 
samaa mieltä, mutta ongelmana oli se, mi- 
hin tilanne lopulta johtaisi — oppositioon vai 
hallitukseen kokoomuksen kanssa. Väyrynen 
ei avannut lopullisia tavoitteitaan ja piti vain 
tiukasti kiinni tahtopolitiikasta, ja nähtävästi 
lujemmin kuin varsinaisesta pöytäkirjasta on 
luettavissa. 

Helsingin Sanomissa tiedettiin kertoa 
seuraavana päivänä, että keskustapuolueen 
kovat otteet jatkuisivat, ja seuraavaksi koh- 
teeksi tulisi sisä- ja talouspolitiikka. ”Kepu 
valmistelee todennäköisesti seuraavaa atak- 
kia työllisyyslisäbudjetin yhteyteen”; lehdessä 
kirjoitettin. Lisäksi Väyrysen kerrottiin opet- 
taneen varovaista linjaa kannattaneelle puo- 
lustusministeri Pihlajamäelle, että hyökkäys 
on paras puolustus."** Joku vuoti työvalio- 
kunnan keskustelut jälleen Helsingin Sano- 
mille, mikä kieli tyytymättömyydestä Väyry- 
sen jyrkkään linjaan. Liikanen taas tähdensi 
samaan aikaan SDP:n puoluetoimikunnassa, 
että seuraavien hallitusneuvottelujen yhtey- 
dessä oli ensin päätettävä ohjelmasta ja vasta 
sitten siitä, ketkä muodostaisivat hallituksen. 
Sorsa oli ilmoittanut uudesta järjestyksestä 
muutama päivä aiemmin. Liikanen kuvasi 
uutta kantaa julkisuudessa ”käänteenteke- 
väksi” ja uskoi sen pitävän myös käytännös- 
sä.” Silti SDP:n sisälläkin suhtauduttiin pää- 
tökseen epäilevästi. Kansanedustaja Juhani 
Surakka ennusti, että kokoomus suljettaisiin 
pois jo ennen ohjelmakysymyksiä, sillä jä- 
senkyselyssä kartoitettiin parhaillaan tulevia 
hallituskumppaneita ja tuloksena olisi epäile- 
mättä halu yhteistyöhön SKDL:n ja keskusta- 

puolueen kanssa. Nykyisestä hallituspohjas- 
ta luopumiseen piti olla hänestä vahvat syyt, 
eikä siihen riittäisi se, että ”Väyrynen on in- 
hottava ja oikukas Sdp:tä kohtaan”. 
Liikanen taas painotti puoluetoimikun- 
nassa, että kaikki eivät olleet huomanneet, 
miten tärkeä kannanotto oli. Ensin neuvo- 
teltaisiin ohjelmasta eikä pohjasta — kuten 
edelliskerralla. Se tarkoitti sitä, että kes- 
kustapuolue oli jäänyt aseettomaksi, sillä 
sen taktiikkaan oli kuulunut sanoa, että he 
olivat kyllä valmiit hallitusneuvotteluihin 
kokoomuksen kanssa, mutta SDP ei ollut. 
Liikasesta tilanne oli nyt hyvä SDP:n näkö- 
kulmasta, koska sillä oli keskusteluyhteydet 
sekä kokoomukseen että keskustapuoluee- 
seen ilman, että keskustapuolue oli siinä vä- 
lissä. Hän arveli Väyrysen yrittävän käynnis- 
tää jonkinlaisia neuvotteluja, joissa yhdessä 
kokoomuksen kanssa demarit pantaisiin sei- 
nää vasten. ”Mutta eihän siitäkään mitään 
voi tulla, sillä kokoomuksen taholtahan olisi 
suorastaan tyhmää mennä sellaiseen” hän sa- 
noi. Kansanedustaja Kaj Bärlund kommentoi, 
että suoranaisesti tämä kai merkitsi sitä, että 
oltiin kokoomuksen kanssa jo samassa halli- 
tuksessa, ”koska eihän kokoomus sellaisessa 
tilanteessa tietenkään keksi mitään sellaista 
ohjelmakohtaa, jota ne eivät voisi hyväksyä. 
(Naurua)?” Bärlund ja Ahde empivät, mutta 
Sorsa ja Liikanen katsoivat, ettei asiassa aut- 
tanut nyt epäröidä, koska muuten koko tak- 
tinen asetelma menisi pieleen, ja vihjasivat 
samalla, että päätöksiä voidaan unohtaa tai 
muuttaa. Liikanen vielä nauratti muistutta- 
malla, että Paasio oli tässä ”henkilökohtaisen 


ongelman edessä, koska hän joutuisi vaih- 
tamaan Juhantalon Puolanteeseen, ja Pertti 
räpiköi hirveästi vastaan”? Kyse ei siis suin- 
kaan ollut kolmen suuren hallituksesta vaan 
kokoomuksen nousemisesta todelliseksi 


vaihtoehdoksi keskustapuolueen tilalle. 


Uusi kissa pöydälle — 
Väyrysen liiallinen kärjekkyys 
nostattaa kritiikkiä 


Väyrysen kova linja jatkui, vaikka työva- 
liokunnassa oli esitetty kritiikkiä ja huolta 
siitä, mihin tilanne saattaisi johtaa. Uuden 
poliittisen myrskyn nostatti Väyrysen pitä- 
mä työllisyyspuhe.'"* Helsingin Sanomien 
etuaukeamalla kirjoitettiin 12.10.1986 suu- 
rin kirjaimin: ”Paavo Väyrynen vaatii palk- 
kojen leikkaamista” Väyrysen kerrottiin 
ryhtyneen ajamaan sovittujen palkkojen 
leikkausta, jotta yritysten hintakilpailukyky 
paranisi. Väyrysestä hintakilpailukyky oli 
avaintekijä. Sitä tarvittiin, jotta idänkaupan 
supistuksia voitaisiin korvata kasvattamalla 
länsivientiä. Kilpailukykyä tarvittiin myös 
idänkaupassa, sillä sekin oli muuttumassa 
entistä vapaammaksi kiristäen kilpailua. Sik- 
si tilanne vaati ”ennakkoluulottomia päätök- 
siä hallitukselta, eduskunnalta ja taloudelli- 
silta etujärjestöiltä. Me olemme tilanteessa, 
jossa olisi kyettävä alentamaan palkkoja, 
maataloustuloa ja kantohintoja sovitusta 
tasosta” 

Väyrynen ei tehnyt tarkkaa ehdotusta toi- 
menpiteistä, mutta hän viittasi siihen, miten 
1970-luvulla palkankorotuksia oli siirretty 

eteenpäin. Hän myös mainitsi hallituksen 
äskeisen budjettiesityksen ja sen mahdolli- 
sen muuttamisen siten, että yritysten kilpai- 
lukykyä edesautettaisiin työnantajamaksuja 
alentamalla. Lehdessä taas tämänkin huo- 
mautettiin johtavan joko valtion menojen 
leikkaukseen tai muiden verojen kiristymi- 
seen. Väyrysen lausuntojen taustalla nähtiin- 
kin väijyvän kysymys markan devalvaatios- 
ta, sillä jos yritysten hintakilpailukyvylle ei 
tehtäisi mitään, maa ajautuisi devalvaatioon 
tai ennätystyöttömyyteen. Lisäksi eräiden 
keskustalaisten talousmiesten todettiin val- 
mistelevan samanlaista ”hevoskuuria pal- 
kansaajille” kuin Väyrynen: keväällä sovittua 
palkkatasoa laskettaisiin ja indeksikytkentää 
löyhennettäisiin, yritysten sosiaalimaksuja 
alennettaisiin, ja ne kompensoitaisiin valtiol- 
le liikevaihtoveron nostamisella. 
Väyrysen palkanalennusvaatimus -otsi- 
kon viereen oli laitettu Suomen työnantajain 
keskusliiton (STK) hallituksen puheenjohta- 
jan Krister Ahlströmin vakuuttelu, että pal- 
kankorotukset maksetaan. Hänestäkin suo- 
malaisten yritysten kilpailukyky oli pahasti 
häiriintynyt, mutta työnantajajärjestöissä ei 
silti ollut pohdittu palkkasopimusten purka- 
mista. ”Sovittu mikä sovittu”, sanoi Ahlstöm 
ja toivoi, että Suomi selviytyisi lähikuukaudet 
ilman devalvaatiota, koska ei uskonut sen jäl- 
kihoidon onnistuvan. Lausunto sai tilanteen 
näyttämään siltä, että Väyrynen oli oikeam- 
malla kuin työnantajaliiton johto, vaikka mo- 
lempien tilannekuva oli käytännössä sama. 
Ahlström sanoi olevan hyvä, että SAK:ssakin 
oli nyt julkisesti tunnustettu työvoimakus- 


282 II Nousu ja uho, 1983-1987 


tannusten vaikuttavan työllisyyteen, mut- 
ta piti vahinkona, ettei se ollut tapahtunut 
jo puoli vuotta sitten, jolloin SAK hankki 
yhteislakolla ylisuuret palkankorotukset 
unohtaen tiedetyt tosiasiat. Tilanteen kor- 
jaamiseksi hän esitti länsikaupan edellytysten 
parantamista, kun idänkauppa väheni. Työ- 
voimakustannuksia ja rahan hintaa oli las- 
kettava, jotta pärjättäisiin länsimarkkinoiden 
kovenevassa kilpailussa. Ahlström ennusti, 
että työttömyys nousisi seuraavana talvena 
kahteensataantuhanteen, jos ei herätty todel- 
lisuuteen. Sovittujen palkankorotusten pur- 
kamisen sijaan Ahlström korosti kuitenkin 
korkotason laskemista ja helpotusta sosiaa- 
limaksuihin. Tulevaisuudessa suomalaisten 
oli silti hänestäkin välttämätöntä hyväksyä 
se, että reaaliansiot laskisivat.” 

Väyrysen haastattelu taas oli kehystetty 
lehdessä alarmistisin sävyin. Otsikossa todet- 
tiin, että Väyrynen piirtää uusia kauhukuvia 
Suomen talousnäkymistä: ”Kymmenen pro- 
sentin työttömyys uhkaa”. Tekstin mukaan 
Väyrynen ei jättänyt Suomen kansaa rauhaan. 
Juuri kun oli toivuttu idänkauppapeloista, 
Väyrynen vetäisikin jo esiin uudet uhkakuvat 
työttömyydestä. Väyrysen kilpailukyvyn pa- 
rannusehdotukset liitettiin suoraan tuleviin 
vaaleihin selittäen, että keskustapuolue oli 
heiluttanut viime kuukaudet tahtipuikkoa 
ja laittanut siten ensin muut puolueet kii- 
rehtimään presidenttiehdokasasettelua, pu- 
humaan sitten idänkaupasta ja väittelemään 
hallituspohjasta ja nyt lopulta itse asiakysy- 
myksistä eli talous- ja työllisyysasioista. Väy- 
rysen ehdotukset palkkojen, maataloustulon 

ja kantohintojen laskemisesta kilpailukyvyn 
parantamiseksi saivatkin tekstin mukaan 
palkansaajat haukkomaan henkeään.'"t 
Pääministeri Sorsa hiiltyi jälleen Väyry- 
sen puheista. Hallitus piti suljetun palaverin, 
jossa Sorsa vaati selitystä sille, mitä Väyrynen 
oli tarkoittanut ehdotuksillaan budjetin tar- 
kistamisesta ja miksi tämä oli lietsonut ta- 
louspoliittista epävarmuutta. Myös hallitus- 
kumppanit, presidentti Koivisto, ay-johtajat 
ja Helsingin Sanomien pääkirjoitus tyrmäsi- 
vät Väyrysen pelottelupuheet.?5 Erikoisinta 
tilanteessa oli kuitenkin se, että talouden 
synkkenevästä tilanteesta oltiin yhtä miel- 
tä. Helsingin Sanomien pääkirjoituksessa oli 
vain muutama päivä aikaisemmin todettu, 
että varsinkin työllisyysnäkymät olivat syn- 
kät: ”Vuoden alkupuoliskolla sijoitukset ja 
vienti supistuivat ja tuotanto polki paikallaan. 
Markkinaosuuksia on menetetty lännessä ja 
nyt idänvientiä uhkaavat leikkaukset?”'*6 Il- 
meisesti ärsyttävintä tilanteessa olikin se, että 
Väyrynen yritti käytännössä pakottaa muut 
epämieluisiin ratkaisuihin ja mahdollisim- 
man nopeasti, eikä sellainen luonnollisesti 
miellyttänyt muita johtohenkilöitä saatikka 
palkanalennuksia pelkääviä kansalaisia. 
Isossa kuvassa SDP:ssä oltiinkin tyyty- 
väisiä Väyrysen vauhtisokeuteen, jollaiseksi 
Liikanen sitä kuvasi. Tällä hermostuneella, 
yliaktiivisella ja liikaa aloitteita sisältävällä 
toiminnallaan keskustapuolue oli menettänyt 
nyt Liikasesta sen aseman, mikä sillä oli ollut 
vielä kesällä ja syksyn alussa. ”Tänä päivä- 
nä keskustapuolueen presidenttiehdokkaan 
asema on keskustelussa selvästi huonompi. 


Hänen kaikkia liikkeitään seurataan suuren- 
nuslasin läpi —-7 

Väyrynen selitti puoluehallituksessa vii- 
meaikaisia ulostulojaan ja kertoi ikävistä 
näkymistä: idänkauppa supistuu, korkea 
korko kuristaa pieniä ja keskisuuria yrityksiä, 
huono hintakilpailukyky vaikeuttaa vientiä 
ja lisäksi samaan aikaan oli käynnissä voima- 
kas rakennemuutos, joka tarkoitti paineita 
työllisyyteen. Hän sanoikin koko keskuste- 
lun hermostuttavan sosiaalidemokraatteja, 
sillä heidän strategiansa oli julistaa ”kaikki 
hyvin -politiikkaa. Väyrysen mukaan alku- 
syy koko vyyhdille oli Sorsa itse, kun tämä 
oli tiedottanut julkisuuteen ”hallituksessa 
vallinneesta yksimielisyydestä”. Hän oli kui- 
tenkin varma, että tilanne kääntyisi, kun 
julkisuuteen tulisi puolueen linjaa tukevia 
näkemyksiä. Väyrynen selvitti myös halli- 
tuspohjakeskustelua ja viittasi siihen, miten 
keskustapuolue oli lähtenyt 1960-luvulla kan- 
sanrintamaan vähemmistöasemasta: ”Nyt 
SDP:n tulisi tehdä samoin kansallisen vakaan 
kehityksen ja rakennemuutoksen inhimil- 
listämisen vuoksi. Hän katsoikin, että kun 
SDP:stä oli ilmoitettu hallitusneuvotteluissa 
lähdettävän ensin ohjelmasta ja vasta sitten 
kokoonpanosta, niin tältä ”pohjalta voimme 
hyvin lähteä ajamaan ja toteuttamaan kol- 
men suuren hallituspohjaa”. Väyrysestä ainut 
mahdollisuus pärjätä SDP:n ja kokoomuksen 
rinnalla oli aloitteellisuus ja korkea profiili." 

Kääriäinen ilmoitti Väyrysen jälkeen, et- 
tei hänellä ollut halua käyttää puheenvuoroa, 
eikä hän käyttäisikään. Tätä yllättävää ilmoi- 
tusta on vaikea tulkita muuksi kuin mielen- 

ilmaukseksi Väyrysen liiankin korkealle 
profiilille. Kääriäinen oli todennut Suomen- 
maassa vain päivää ennen Väyrysen työt- 
tömyysuhkalausuntoa, että nyt kun SDP:n 
kannanmuutos mahdollisti kolmen suuren 
hallituksen, eli ensin katsottaisiin ohjelma- 
neuvottelut, niin olisi viisasta pitää huolta 
siitä, ettei poliittisella kentällä poltettaisi 
siltoja. Myöskään puolueen ministerit eivät 
puhuneet puoluehallituksessa, mikä herätti 
ihmetystä kokouksessa - Kääriäinen ei ollut 
nähtävästi ainut tilanteesta hermostunut.” 
Yläjärvi ja Kuuskoski-Vikatmaa kommen- 
toivatkin puolueen pää-äänenkannattajassa, 
etteivät he pitäneet Väyrysen puheita aivan 
onnistuneina.'?*" 

Puoluehallituksen jäsenet sen sijaan kes- 
kustelivat tilanteesta. Lahdenseudun piirin 
puheenjohtaja, agronomi Suntela totesi, että 
käynnissä oleva keskustelu oli todellinen 
mylläkkä. Hänestä puheenjohtaja Väyrynen 
säilytti aloitteellisuuden ja vastasi SDP:n 
haasteeseen, mutta valitettavasti tiedotus- 
välineet olivat SDP:n hallussa. Keskustan 
kentän hän uskoi kuitenkin ottaneen pu- 
heet hyvin vastaan. Asiasisällöllisesti vään- 
nössä oli otettu voitto. Itä-Savon piirin pu- 
heenjohtaja, maanviljelijä Lehtosaari katsoi 
myös, että Väyrynen oli asiallisesti oikeassa, 
vaikka tiedotussota olikin hävitty. SDP:ssä 
tulkittiin nyt jokainen Väyrysen vähänkin 
painava sana presidenttipeliksi, ja siksi puo- 
luejohdon tuli tarkkaan harkita jokaista 
liikettä. Väyrynen ei näyttänyt kuitenkaan 
neuvoista välittävän: ”Jos noudatamme aloit- 
teellista tahtopolitiikkaa, tulokset ovat täl- 

Markku Lehtosaari toimi kansanedustajana 


ja Itä-Savon piirin puheenjohtajana. KMA. 


laisia. Hedelmät näemme vasta pitemmän 
ajan jälkeen” Eläinlääkäri Reijo Tirkkonen 
Keski-Suomesta katsoikin, ettei lopullista 
tulosta voinut vielä arvioida. Myönteistä oli, 
että Väyrynen oli saanut totuuden puhujan 
maineen, mutta silti tapahtuma oli ollut kes- 
kustapuolueelle tyrmäystappio.'* 

Samana päivänä, kun puoluehallitus ko- 
koontui, Helsingin Sanomissa oli uutisoitu, 
että Sorsa laittoi Väyrysen takaisin hallitus- 
ruotuun ja lopetti puheet budjetin ja tulo- 
sopimusten muuttamisesta. Väyrynen oli 
joutunut toteamaan ”kurinpalautuskokouk- 
sen” jälkeen, että hänen ehdotuksilleen ei 
löytynyt kannatusta, joten ne raukesivat.” 
Myös muissa lehdissä painottui, vaikkakin 

maltillisemmin, että Väyrynen jäi ehdotuk- 
sineen yksin hallituksessa." Onnettominta 
Väyrysen kannalta uudessa mediamyllytyk- 
sessä oli se, että valtiovarainministeri Ollila 
ei ollut yhtynyt Väyrysen talousnäkymiin — 
mikä kertoo osaltaan siitä, miten oma- 
aloitteisesti puheenjohtaja toimi. Ollila oli 
todennut Kansantaloudellisen yhdistyksen 
kokouksessa, että budjettiesitys ei perustunut 
liialliseen optimismiin, eikä hän halunnut 
muuttaa sitä. Hän uskoi, että länsivienti oli 
lievästi elpymässä, vaikka idänkauppa oli 
supistumassa. Ollila ei myöskään yhtynyt 
Väyrysen ajatuksiin tulopoliittisten sopi- 
musten aukaisemisesta, vaikka jatkossa oli- 
kin tähdättävä mahdollisimman maltillisiin 
ratkaisuihin. Hän selitti, että meneillään oli 
taloudellinen murroskausi, minkä takia ta- 
louden näkymät olivat epäselvät niin koti- 
maassa kuin kansainvälisesti, ja siksi eivät 
ainoastaan poliitikot vaan myös tutkijat ja 
tutkimuslaitokset olivat erimielisiä." 
Ollilalta kysyttiin puoluehallituksessa, 
kumpi oli oikeassa, Väyrynen vai hän itse. 
Ollila vastasi, ettei voinut vastata muuta 
kuin että aika näyttäisi. Hän antoi kuitenkin 
tukea Väyryselle todeten, että tämän pers- 
pektiivi oli vuosien mittainen, mikä oli usein 
unohdettu. Ollilasta kannatti muistaa TKL:n 
toimitusjohtajan huomautus, että ”romahdus 
on liian lievä sana kuvaamaan lähiaikojen 
talouskehitystä”. Myös Työväen taloudellisen 
tutkimuslaitoksen esimies Pekka Korpinen 
oli ollut samoilla linjoilla kuin Väyrynen. 
Tapahtumista olikin opittava, että ”Paavon 
painoarvo on kovempi ja hänen uskottavuu- 


tensa vankempi kuin hän itsekään ymmärtää”. 
Ollila sanoi keskustelleensa asiasta Sorsankin 
kanssa, ja tämän arvion mukaan tilanne oli 
hyvin tulehtunut."* SDP:n puoluesihteeri 
taas ilmoitti, että SDP:ssä oli kyllästytty rea- 
goimaan keskustapuolueen jatkuviin uusiin 
käänteisiin - kuten Suomenmaassa kirjoitet- 
tiin seuraavana päivänä.'”* 

Puheenvuorosta aluksi kieltäytynyt Kää- 
riäinenkin totesi puheenjohtajalle lojaalisti, 
että Sorsan ja Suomisen rinnalla oli kova työ 
yrittää pitää keskustapuolueen profiili näky- 
vissä ja kuuluvilla. ”Ainoa keino on aloitteel- 
lisuus ja tahtopolitiikka” Kääriäinen totesi. 
Hänestä vauhti oli ollut kova, mutta toisaalta 
sen oli myös oltava kova. Kääriäinen liitti rö- 
kityksen laajempaan kamppailuun poliitti- 
sesta johtajuudesta: ”*SDP pyrkii kokoomuk- 
sen tuella nitistämään keskustapuolueen?” 
Presidentti ja ammattiyhdistysjohtajat taas 
vaikenivat taktiikkasyistä sanoessaan, ettei 
työllisyyden suhteen ollut erityistä ongelmaa. 
Silti Kääriäinenkin oli tyytymätön, sillä hän 
totesi, että kovassa väännössä SDP:n kanssa 
oli samalla kuitenkin pidettävä huoli siitä, 
etteivät suhteet romuttuisi täysin. Väyrysen 
ympärille piti saada nyt vähän rauhoittumis- 
ta. Kääriäinen totesi nojaavansa tässä myös 
kentän kantaan: ”On saatava laajempi rinta- 
ma tuleen”? Puolueen pää-äänenkannatta- 
jankin mukaan puolueen kentällä katsottiin, 
että Väyrynen oli oikeassa, mutta tämä voisi 
toimia vähän matalammalla profiililla, sillä 
kyse oli myös siitä, miltä asiat näyttivät.'?? 

Puheenjohtajan linjaukset herättivät 
puoluehallituksessa muutenkin arvostelua. 

Ministeri Yläjärvi totesi, että oli oikein to- 
deta SDP:llä olevan liiaksi valtaa, mutta hän 
peräsi pohtimaan, mitä parempaa voitaisiin 
saavuttaa kolmen suuren hallituksessa kuin 
yhteistyössä SDP:n kanssa. Hänestä tästä oli 
tehtävä vakavissaan analyysi, ennen kuin to- 
sissaan lähdettiin puhumaan kolmen suuren 
yhteistyöstä tai porvarihallituksesta. Väyry- 
sestä taas oikea kysymys oli, ”haluammeko 
punamustan hallituksen vai kolmen suuren 
hallituksen?” Kuuskoski-Vikatmaa oli Ylä- 
järven kanssa samoilla linjoilla, ja hän kriti- 
soi myös palkkojen leikkaamispuheita. Myös 
muiden puheissa esiintyi kritiikkiä, ettei Väy- 
rynen ymmärtänyt kansan tuntoja vaan veti 
tiukkaa talouslinjaa, jolle tuli tukea vain oi- 
kealta. Kuuskoski-Vikatmaa tivasi Väyryseltä 
sitäkin, miksi tämän piti esiintyä aina itse. 
Miksi hän ei ottanut muita mukaan? Väyry- 
nen puolustautui, että työvaliokunnassa oli 
käyty keskustelu etukäteen, ja hän oli saanut 
myös Ollilan kommentit puheenvuoroihinsa. 
Lehdistö oli synnyttänyt ristiriidan heidän 
välilleen. Kuuskoski- Vikatmaa huomautti 
saaneensa kyllä erilaisen kuvan työvaliokun- 
nan keskustelusta.” Keskustelu ei ainakaan 
pöytäkirjan mukaan ollutkaan ennakoinut 
Väyrysen uutta kohukannanottoa.'” 
Tirkkonen yrittikin saada puoluehalli- 
tuksessa vastausta siihen, miten Väyrysen 
esiintymisvalmistelut oli hoidettu, oliko 
takana jokin aivoriihi vai pelkästään tämä 
itse. Selvää vastausta tähän ei saatu, sillä 
Väyrynen vastasi, että asioita pohdittiin 
porukalla, täsmentämättä keitä porukka 
tarkoitti. Hän myös lisäsi: ”Itse joudun kui- 

tenkin päättämään ja kantamaan vastuun 
puheestani.”* Käytännössä Väyrynen teki 
siis itse päätökset nostoistaan ”*, vaikka 
hänellä olikin tapana keskustella ja testata 
ideoitaan parin eri väljästi määriteltävän 
porukan kanssa. Puoluetoimiston alaker- 
rassa, Pursimiehenkadun saunatilassa, käy- 
tiin ”paineenkestäviä” keskusteluja vähän 
suuremman porukan kanssa. Siihen arvioi- 
tiin kuuluvan ennen kaikkea Kääriäisen ja 
puoluetoimiston johtavia toimihenkilöitä 
sekä Puran, Martikaisen, Hokkasen, Juhani 
Perttusen ja Ollilan - kokoonpano vaihteli 
jonkin verran. Pienemmässä piirissä keskus- 
teluja käytiin Väyrysen Pohjoisrannan asun- 
non keittiössä Kruununhaassa. Väyrynen 
ja Kääriäinen olivat siellä usein kahdestaan, 
mutta Pura, Perttunen ja Ollila olivat myös 
ahkeria osanottajia. Pura onkin kuvannut, 
että Väyrysellä oli taitava tapa sitouttaa ka- 
vereitaan operaatioihinsa. Väyrynen eteni 
vähitellen testaamalla ja loukkaantumalla, 
jos ideaa ei hyväksytty: ”Hyvät veljet, minä 
olen tän asian valmiiks miettiny, kuinka te 
voitte vastustaa tätä.” 

Puoluehallituksessa kaikki kuitenkin ja- 
koivat huolen työttömyydestä. Työttömyys 
oli kokouksessa käsitellyn, vain omaan käyt- 
töön tarkoitetun eduskuntavaaliaiheiden yk- 
kösteema. Päätavoite oli torjua suurtyöttö- 
myys. Puoluehallitus antoi kannanoton, jossa 
ilmaistiin vakava huoli 1980-luvun lopun 
synkistä työllisyysnäkymistä. Kannanotossa 
todettiin Väyrysen esittämien näkemysten 
mukaisesti, että työttömyyden kasvua ei es- 
täisi tosiasioiden peitteleminen vaan ripeä 

ryhtyminen toimenpiteisiin, mutta varsinais- 
ten keinojen esittämisestä pidättäydyttiin - 
toisin kuin Väyrynen oli tehnyt. Sen sijaan 
muille puolueille ja taloudellisille etujärjes- 
töille ehdotettiin avointa julkista keskustelua 
ratkaisutoimista. 4 Suomenmaassa todettiin- 
kin, että keskustapuolue lykkäsi työllisyys- 
vaatimuksiaan, sillä poliittista tilannetta oli 
syytä rauhoittaa.” Helsingin Sanomat taas 
katsoi tilanteen olevan se, että keskustapuo- 
lue aikoi pitää pientä taukoa vaalikampan- 
jassa, sillä vaarana oli, että hallitus hajoaisi 
ja Sorsa polttaisi totaalisesti päreensä, jolloin 
kaikki yhteistyömahdollisuudet SDP:n kans- 
sa tuhoutuisivat.'"* 

Väyrynen puolusti talouspuheitaan myös 
eduskuntaryhmässä. Hänestä oli tärkeää 
pystyä koviinkin toimenpiteisiin: ”Olen ha- 
lunnut osoittaa ennakkoluulottomuutta ja 
halua tarttua asiaan, se kääntyy meille myön- 
teiseksi” Pöytäkirjan mukaan keskustelu jäi 
ryhmässä melko olemattomaksi. Aho toivoi, 
että ei puhuttaisi vain taktiikasta ja suhteista 
SDP:hen vaan myös oman politiikan sisäl- 
löstä. Ahon mielestä ”viime aikoina eivät 
pasmat ole olleet aivan selvillä”? Osa kan- 
sanedustajista olisikin halunnut, että Väyry- 
sen ”törmäilyt” olisi otettu keskustelun koh- 
teeksi ryhmässä. Väyrynen taas oli sanonut 
tietävänsä, että ryhmässä ilmeni kriittisyyttä, 
ja hän lupasi korvat punaisina, että jatkossa 
ei olisi enää tiedossa mitään järisyttäviä kan- 
nanottoja — eikä keskustelua käyty.'** 

Väyrysen kärjekäs tahtopolitiikka herät- 
ti puolueessa tyytymättömyyttä, mutta sitä 
oli vaikea kritisoida, koska kyse oli nimen- 


omaan tämän omavaltaiseksi ja jyrkäksi 
koetusta toimintatyylistä — joka oli myös 
väistämättä sidoksissa hänen kiistanalaiseen 
poliitikkokuvaansa. Keskustapuolueen oma- 
kuvaan kuului vastuullinen huolenpito maan 
taloudesta, ja sitä Väyrynenkin pyrki toteut- 
tamaan, mutta liian radikaalein ottein. Tässä 
suhteessa Väyrynen ajautuikin törmäyskurs- 
sille puolueen identiteettikuvaan keskeises- 
ti kuuluvan maltillisen keskitien ideaalin 
kanssa.” Keskustapuolueen identiteettiin 
oli kuulunut välittäjän rooli yhteiskunnal- 
lisissa kiistoissa — niin sisällissodan jälkeen 
kuin kylmän sodan maailmassa. Nyt Väyry- 
nen ajoi puoluetta ääripääksi siten, että hän 
vaati jyrkin ottein ja pikavauhtia radikaaliksi 


nähtyjä ratkaisuja maan taloustilanteeseen. 


Sorsan ulostulot ja 
energiakiistat SDP:n kanssa 


Valtion lisäbudjetti kuumensi pian uudelleen 
keskustapuolueen ja SDP:n välejä. Seuraa- 
vaksi otsikoihin ei kuitenkaan noussut Väy- 
rynen vaan Ollila. 18. lokakuuta 1986 uutisoi- 
tiin, että valtiovarainministeri oli nostamassa 
kansalaisten sairausvakuutusmaksuja 500 
miljoonalla markalla, ja tuoton kerrottiin 
menevän yrityksille. SDP vastusti tiukasti 
Ollilan ja keskustapuolueen suunnitelmia, 
vaikka samalla myönnettiin, että ”kansa- 
laisten liialliseksi paisunutta ostovoimaa” 
oli ehkä syytä leikata.'** Keskustapuolue ja 
SDP olivat yhtä mieltä siitä, että työllisyys- 
budjetin tuli sisältää elinkeinoelämän työl- 
listämiskykyä lisääviä toimenpiteitä, mutta 

kiistoja aiheutti se, kuka maksaisi yritysten 
tukemisen. Ollila olisi rahoittanut yritysten 
elvytyksen korottamalla työntekijäin sairas- 
vakuutusmaksua 0,25 prosenttia." 

Kääriäinen tiesi kertoa työvaliokunnassa, 
että esitys sosiaaliturvamaksun korottami- 
sesta oli vuotanut valtiovarainministeriön 
kautta julkisuuteen, ja sen oli tarkoitus saa- 
da Ollila ja Väyrynen näyttämään palkan- 
saajavastaisilta.”+ Liikanen totesikin SDP:n 
puoluetoimikunnassa, että kuka lieneekin 
vuotanut sairausvakuutusmaksun lehdil- 
le, hän teki palveluksen: ”Meidän porukka 
koko rintamalla sai yksinkertaisesti vastustaa 
jotakin.” Kääriäisestä lisäbudjetin osalta ei 
saanut ”mennä rähmälleen”, vaikka sosiaa- 
liturvamaksun korottamisesta saattoikin 
luopua. Kääriäisen mukaan SDP:n kanssa 
oli nyt noussut kiistaa pääasiassa kahdesta 
asiasta. Ensinnäkin SDP halusi maalata ta- 
lousodotukset lisäbudjetin yleisperusteluissa 
paremmiksi kuin mitä ne keskustapuoluees- 
ta olivat. Ollila oli muuttanutkin muotoilua 
jonkin verran. Toinen kiista koski voimaloita. 
Lisäbudjetissa oli mainittu vain Haapaveden 
turvevoimala, mutta SDP vaati periaatepää- 
töstä myös Pudasjärven turvevoimalasta il- 
man Kollajan allasta sekä Porin ja Kotkan 
hiilivoimaloista.'?** 

SDP ajoi Tshernobylin jälkeen ydinvoi- 
man sijaan suuria hiilivoimaloita ja keskusta- 
puolue taas hajautettua sähköntuotantoa sekä 
turvetta ja maakaasua." Turvetta ei pidetty 
vielä 1980-luvulla ympäristön kannalta eri- 
tyisenä ongelmana. Vasta vuosikymmenen 
lopulla käsitykset alkoivat muuttua — sekä 

SDP että keskustapuolue olivat kannattaneet 
1970-luvulla turvetta ja varsinkin öljykriisi 
oli vauhdittanut kotimaisen turpeen käyt- 
töä "** Keskustapuolueen kannassa painoivat 
aluepoliittiset perusteet sekä se, että puolue 
ajoi kotimaisen energian lisäämistä energia- 
omavaraisuuden nostamiseksi. Pura katsoi- 
kin, että mikäli Kollajan allasta ei rakennet- 
taisi, olisi tulossa ”vuosikymmenen tyhmin 
ratkaisu”, sillä valtion omistaman Imatran 
Voiman pakottaminen rakentamaan Pudas- 
järven turvevoimala Pohjolan Voiman sijaan 
ei tulisi onnistumaan.” 

Keskustapuolueessa ei uskottu Pudas- 
järven rakentamiseen, jos Kollajan allas ei 
toteutuisi. Altaan rakentaminen oli Pohjolan 
Voiman asettama ehto Pudasjärven turvevoi- 
malalle. Väyrynen näki, että ympäristöminis- 
teri Ahde (SDP) suhtautui täysin kielteisesti 
vesivoiman rakentamiseen. Väyrysestä taas 
vesivoima oli ympäristönsuojelun kannalta 
puhdasta energiaa, ja siihen liittyvät haitat, 
kuten vaelluskalakantojen menettäminen ja 
maisemahaitat, olivat Kollajassa jo pitkälti 
menetetty, koska kyse oli vesistön lisäraken- 
tamisesta. Kollajan allas olisi myös edesautta- 
nut tehostamaan aikaisemmin rakennettujen 
voimalaitosten käyttöä keräämällä tulvave- 
det talteen. Lisäksi allas olisi toiminut tulva- 
suojelun välineenä, koska tulvat aiheuttivat 
Pudasjärven keskustassa usein merkittäviä 
vahinkoja. 

Työvaliokunnassa arvioitiinkin, että jos 
energiapolitiikassa tehtäisiin nyt SDP:n 
vaatimat ratkaisut, energiapoliittiset pää- 
tökset olisi sinetöity kymmeneksi vuodeksi 


https://doi.org/10.21435/ha.155 


eteenpäin. ”Demarien ajama linja on täysin 
keskustapuolueen ajaman linjan vastainen” 
tiivisti Pura.'* Kesän puoluekokouksessa oli 
hyväksytty lausuma, että sähkön riittävyyden 
turvaamiseksi oli kiirehdittävä hajautetun 
sähköntuotannon rakentamista. Samalla oli 
todettu: ”Valtiovallan ei tule asettaa esteitä 
Kollajan ja Vuotoksen altaiden rakentami- 
selle ja muiden vesivoimainvestointien to- 
teuttamiselle osana pääosin jo rakennettujen 
jokien vesivoiman käytön tehostamista, jos 
voimayhtiöt ja paikallinen väestö pääsevät 
niistä yhteisymmärrykseen. Sen sijaan vielä 
valjastamattomat joet on säilytettävä luon- 
nontilassa.”'5* Kollajan rakentaminen oli 
hyväksytty Pudasjärven kunnanvaltuustossa 
äänin 27-8. Hanke olisi ollut myös ratkaisu 
kunnan vaikeaan työttömyysongelmaan." 
Ahde on todennutkin muistelmissaan, 
että lähes kaikki Oulun vaalipiirissä halu- 
sivat rakentaa Kollajan altaan puolueeseen 
katsomatta.” Ahde itse ja SDP sekä sitä 
tukevat muut puolueet (SMP, Deva ja vih- 
reät) eivät allasta kuitenkaan hyväksyneet. 
Keskustapuolue taas päätti, että lisäbudjetin 
energiaratkaisua ei voitu hyväksyä SDP:n 
vaatimassa muodossa." Tilanne kiristyi 
äärimmilleen ja hallituskriisin partaalle. SDP 
vaati hallituksessa periaatepäätöstä Poriin ja 
Kotkaan rakennettavista hiilivoimaloista ja 
Haapaveden ja Pudasjärven turvevoimalois- 
ta. SDP:n johto oli ryydittänyt vaatimustaan 
toteamalla, että periaatepäätös Porista ja Kot- 
kasta tuli tehdä hallituksessa vaikka sitten 
äänestämisen uhalla, mikä oli SDP:n puo- 
luetoimikunnan päätös.'4 Helsingin Sano- 


mien pääkirjoituksessakin ihmeteltiin, miksi 
SDP vaati jo lisäbudjetissa lyömään kiinni 
1990-luvun sähkönhuollon periaateohjel- 
man, sillä eihän sillä ollut mitään tekemistä 
lisäbudjetin kanssa. Lehdestä mitkään syyt 
eivät vaatineet päätöksentekoa näin kireäs- 
sä aikataulussa: toista hiilivoimalaa saattoi 
odottaa muutaman vuoden ja Pudasjärven 
kohdalla oli syytä odottaa eduskunnan rat- 
kaisua koskiensuojelulakiin liittyen. Pääkir- 
joituksen mukaan ministeri Lindblom olisi 
ollutkin valmis tyytymään päätöksiin Porin 
ja Haapaveden voimaloista, mutta puolue- 
toimikunnalle se ei ollut käynyt, ja siksi 
kysymys näytti olevan Sorsan ja Väyrysen 
välisistä kiistoista. Sorsa saattoikin yrittää 
katkaista Väyrysen talouselämätahojen tuke- 
man presidenttitien tarjoamalla niin sanotus- 
ti runsaasti energiaa - mikä oli teollisuuden 
näkökulmasta kriittinen tekijä. 

Keskustapuolue taas uhkasi lähteä vasta- 
vetona hallituksesta, sillä se ei halunnut 
sitoutua tässä yhteydessä Pudasjärven voi- 
malaan, koska ratkaisua Kollajan altaasta ei 
ollut vielä tehty eduskunnassa. Puolueessa 
uskottiin, että Pohjolan Voima rakentaisi 
altaan ilman valtiontukea. Keskustapuolue 
ei myöskään halunnut sitoutua hiilivoima- 
loihin, jotka rakennettaisiin vasta useiden 
vuosien päästä. Kiista ratkaistiin lopulta te- 
kemällä lisäbudjettiin vain erimieliset lau- 
sunnot voimalaitoksista, joten käytännössä 
kiistaa lykättiin eteenpäin - mutta hallitus 
pysyi pystyssä.'?5* 

Lisäbudjetista sopuun pääsyn jälkeen 
Sorsa röykytti Väyrystä ja keskustapuoluetta. 

Sorsasta Väyrynen vei keskustapuoluetta niin 
oikealle, että oja tuli vastaan. Keskustapuo- 
lue poltti hänestä siltoja sekä takanaan että 
edestä. Sorsa sanoi pitävänsä pelottavana sitä, 
miten nopeasti Kekkosen aatteellinen perin- 
tö oli tuhlattu keskustapuolueessa. Taitavan 
poliittisen dramaturgin tavoin Sorsa sanoi, 
että ”mieli menee haikeaksi, jos punamul- 
tayhteistyön joutuu jättämään seuraavien 
vaalien jälkeen”. Hän ei silti pitänyt vaalien 
jälkeenkään mahdottomana, että maahan tu- 
lisi punamultahallitus, jos keskustapuolueen 
kurssi muuttuisi, mutta ”lonksutteli Kepun 
kiusaksi lisää hallitusovea kokoomukselle”. 
Sorsan mielestä SDP:n oli pystyttävä sopi- 
maan yhteisestä hallitusohjelmasta jom- 
mankumman porvarillisen puolueen kanssa, 
joko keskustapuolueen tai kokoomuksen."7 
Sorsan puhetta luonnehdittiinkin vanhan- 
aikaiseksi vaalipuheeksi, jossa haukuttiin 
kilpailijat ja kiihotettiin omaa väkeä vaali- 
työhön. Keskustapuolueen kannalta viesti oli 
kuitenkin selvä. Sorsa nosti kokoomuksen ja 
SDP:n yhteistyön entistä voimakkaammin 
esille. Tätä mahdollisuutta korosti sekin, 
että SKP:n ja SKDL:n entiset puheenjohtajat 
Aarne Saarinen ja Fle Alenius olivat tuoneet 
esiin ajatuksen laajemmastakin vasemmiston 
ja kokoomuksen hallituspohjasta.'** 
Pääministeri Sorsan lausunnot medial- 
le herättivät huomiota keskustapuolueessa. 
Toimittaja Timo Laaninen kirjoitti Suomen- 
maassa, että myös miehet riitelivät politii- 
kassa, eivätkä vain asiat, ja että Sorsa karsasti 
nimenomaan henkilökohtaisesti Väyrystä — 
sama tilanne oli Ruotsissa Olof Palmen ja 

Thorbjörn Fälldinin kesken. Kääriäinen tote- 
si lehdessä, että Sorsan puhe oli mitä tolkut- 
tomin ja loukkaavin. SDP sai hänestä pitää 
huolen vain omasta perinnöstään. Keskusta- 
puolueessa tiedettiin kyllä, mikä on Kekko- 
sen perintö.’ 

Työvaliokunnassa Kääriäinen sanoi, 
että ”Sorsan puhe oli sosialidemokraattien 
taktiikan kiteytymä ja huippu”. Puhe oli 
aggressiivinen keskustapuoluetta kohtaan, 
erityisesti väitteet oikeistolaistumisesta ja 
Kekkosen perinnön tuhlaamisesta. Hän 
piti Sorsan aktivoitumista merkittävänä ja 
pohti, miten keskustapuolueen tuli reagoida. 
Puolueen peruslinjasta ei tullut luopua, oma 
profiili oli pidettävä esillä. Hän kannustikin 
puolueväkeä laajaan rintamaan, sillä puo- 
lueella ei mennyt hyvin, jos puheenjohtaja 
oli ainut kamppailija julkisuudessa. Silti 
Sorsalle ei tullut antaa uusia vastauksia heti, 
vaan hänet oli houkuteltava keskustelemaan 
Väyrysen kanssa. Kääriäinen oli esittänyt jo 
aikaisemmin Suomenmaassa, että Sorsa ja 
Väyrynen voisivat käydä julkisen väittelyn 
kiista-asioista, idänkaupasta ja työllisyy- 
destä, jotta kansalaiset voisivat itse päätel- 
lä, kumpi näistä todella oli perillä asioista. 
Puoluesihteeristä puolueen oli saatava sen 
asialinja kunnolla näkyviin ja kansalaisten 
tietoisuuteen. Väyrynen taas totesi ilmeisen 
tyytyväisenä, että ”Sorsa on tällä hetkellä 
puoli kierrosta jäljessä, kun hän puhuu vielä 
hallituspohjasta”. Hän sanoi nostavansa esiin 
sen, että syyt nykytilanteelle olivat SDP:n 
oma politiikka ja Sorsan haastattelut viime 
syksynä Turun Sanomille ja Savon Sanomille. 

Väyrysestä yleistilanne ei ollut lainkaan huo- 
no, sillä asiakeskusteluissa oltiin vahvoilla 
SDP:n suuntaan.”** 

Kuuskoski-Vikatmaa sanoi kannattavan- 
sa kyllä rajua keskustelua, jotta polarisaatio- 
kehitys estettäisiin, mutta kritisoi, ettei us- 
kottavuutta saavutettu ”julistamalla yhtäkkiä, 
että kaikki on päin kuusta”. Väyrynen vasta- 
si, että ”aika näyttää, että olimme oikeassa”. 
Purakin kommentoi, että järjestöväen kes- 
kuudessa oltiin hieman hämmentyneitä syk- 
syn tapahtumista. Hän kertoi, että Uuden- 
maan piirikokouksessa oli pääsääntöisesti 
tuettu puoluejohtoa, mutta menetelmiä oli 
jonkin verran kritisoitu. Väyrysen vauhti oli 
sitä luokkaa, etteivät lehdistö ja järjestövä- 
ki pysyneet mukana, vaikka asiat olivatkin 
oikeita. Väyrysestä nyt ei tarvittu arvostelu- 
politiikkaa, vaan vaatimuksia puolueen poli- 
tiikan tehostamisesta. Kuuskoski- Vikatmaa 
ja Väyrynen sanailivat vielä puheenjohtajan 
ehdottamasta palkkojenleikkausideasta, sillä 
Kuuskoski-Vikatmaa ei voinut hyväksyä sitä. 
Lähestyvien eduskuntavaalien kannalta eh- 
dotus olikin epäilemättä onneton ja omiaan 
karkottamaan palkansaajaäänestäjiä. "*" 
Puolueessa ilmenikin huolta, että Väyrysen 
palkkojen laskuvaatimus oli nähtävästi vai- 
kuttanut puolueen kannatuksen laskuun 15,8 
prosenttiin. ”® 

Suomenmaan mukaan myös syksyn pii- 
rikokouskierroksia oli odotettu jännityksellä, 
koska politiikan myrskyt olivat velloneet niin 
voimakkaasti Väyrysen ympärillä. Pääminis- 
teri Sorsan lausunnot olivat kuitenkin niin 
kärkeviä, että ne osaltaan vaikuttivat siihen, 


miten keskustapuolueen kentällä suhtau- 
duttiin poliittiseen tilanteeseen. Varsinais- 
Suomen piirin puheenjohtaja, maanviljelijä 
Pertti Vuola, kuvasi tuntoja toteamalla, että 
puheet Kekkosen perinnön tuhlaamisesta 
olivat tyrmistyttäneet. Puheenjohtajalle an- 
nettiin tukea piireistä, sillä itse asiat nähtiin 
oikeina.”6 

Väyrynen olikin itse hyvin vakuuttunut 
siitä, että pitkällä tähtäimellä puolueen, käy- 
tännössä hänen itsensä, toiminta oli ollut 
viisasta.”ś+ Väyrynen olikin hämmästyttä- 
vän itsevarma”, vaikka Sorsa ja SDP oli- 
vat selvästi äärirajoilla ja keskustapuolueen 
sisälläkin esiintyi hämmennystä Väyrysen 
vyörytyksestä, ja varmuuteen löytyi epäi- 
lemättä omat syynsä. Väyrynen ajoi riski- 
altista korkeaa profiilia, koska hänellä oli 
jo selkänoja varmistettuna muulla tavoin — 
porvarihallitusyhteistyöllä. "ss Kokoomuksen 
puheenjohtaja Suominen pitikin Holkerin 
presidenttiehdokasvalintatilaisuudessa syk- 
syllä puheen, jossa puhui kolmen suuren 
hallituksen puolesta eli tukien käytännössä 
Väyrystä— vaikka porvarillisten puolueiden 
yhteistyöhön presidentinvaaleissa kokoo- 
muksen jäsenistössä ei näyttänyt olevan 
intoa. Suominen rajasi tiukalla otteella pois 
hallitusvaihtoehtoja, joihin kokoomus ei voi- 
si osallistua, ja lopputulokseksi jäi käytän- 
nössä vain kolmen suuren yhteishallitus.'?97 

Sorsa taas kritisoi Väyrystä presidentin- 
vaalikysymyksessäkin. Hänen mielestään 
Väyrysen aikaistama vaalitaistelu oli pre- 
sidentin kannalta hankala. Sorsa piikitteli 
Väyrystä myös kehumalla Koiviston läheisiä 

suhteita Neuvostoliittoon ja painottama]- 
la maiden ystävyyssuhteiden jatkuvuutta, 
jota "eivät ole voineet horjuttaa edes vaati- 
mukset idänkauppamme leikkaamisesta”? 
Suomenmaassa taas huomioitiin, että Hol- 
keri näytti kehuneen omaavansa enemmän 
näyttöjä ulkopolitiikassa kuin Koivisto tai 
Väyrynen. Ansiokseen Holkeri luki sen, että 
kokoomus ”kääntyi 1970-luvulla Paasikiven- 
Kekkosen linjalle ja Urho Kekkosen tuek- 
si”. Linjalle, jolta SDP nyt syytti keskusta- 
puolueen irronneen Väyrysen johdolla. 

Myös energiakiistat SDP:n ja keskusta- 
puolueen välillä kärjistyivät pian uudelleen, 
ja kummatkin pitäytyivät aluksi tiukasti 
omissa kannoissaan.'”* Kiistaan löydettiin 
kuitenkin lopulta kompromissi, jossa mo- 
lemmat osapuolet tinkivät vaatimuksistaan. 
Talouspoliittisen ministerivaliokunnan pe- 
riaatekannanotossa todettiin, että lisäsähköä 
oli tarkoitus tuottaa ensisijaisesti pienillä yh- 
distetyillä sähkö- ja lämpövoimaloilla, jotka 
perustuivat pääasiassa turpeen tai maakaa- 
sun käyttöön. Ensimmäinen turvelauhde- 
voimala oli määrä rakentaa Haapavedelle ja 
seuraava iso hiilivoimala Poriin. Sen sijaan 
Pudasjärven turvevoimala ja Kotkan hiilivoi- 
mala jäivät monia varauksia sisältävän kan- 
nanoton varaan. SDP ja sen kannalla oleva 
SMP saivat siis päätökseen maininnan vaa- 
timistaan neljästä lauhdevoimalasta (kaksi 
turvevoimalaa ja kaksi hiilivoimalaa), mutta 
toisaalta keskustapuolueen ei tarvinnut si- 
toutua lopullisesti Kotkan ja Pudasjärven 
voimaloihin. Erimielisyys Kollajan altaasta 
jäi siten yhä muhimaan.'?”" 

Energiakompromissia käsiteltiin tuoreel- 
taan puoluehallituksessa. Väyrynen kertoi, 
että keskustapuolue oli kannattanut vain 
kiireelliseksi nähtyjä Porin hiilivoimalaa 
ja Haapaveden turvelauhdevoimalaa, sillä 
ne riittivät 1990-luvun alun energiahuollon 
turvaamiseen. Sen jälkeen Ollila oli käy- 
nyt neuvotteluja ja oli päädytty ratkaisuun, 
jossa korostuivat useille eri paikkakunnille 
rakennettavat yhdistetyt sähkön- ja läm- 
möntuotantolaitokset. Väyrynen lisäsi, että 
laitosten tuli täyttää kiristyvät ympäristön- 
suojelunormit, mikä oli rakennus- ja käyt- 
tölupien edellytys. Lisäksi valtioneuvosto 
asettaisi korkean tason komitean eri tieteen- 
alojen edustajista arvioimaan energiantuo- 
tantotapojen vaikutuksia. Väyrynen painotti, 
ettei asiassa menty rähmälleen, vaan kyse 
oli kompromissista, johon SDP joutui. Hä- 
nestä sopimus symbolisoi myös hallituspuo- 
lueiden suhteiden paranemista, ja hän lisäsi 
lopuksi, että ”oli sikäli erikoinen riita, etten 
ollut mukana”??? 

Kääriäinen ja muut ympäristönäkökul- 
maa painottaneet taas eivät olleet erityisen 
tyytyväisiä. Kääriäinen oli hyvin huolissaan 
puolueen nykyisestä energia- ja ympäristö- 
poliittisesta profiilista. ”Mielestäni olisi 
vedettävä näkyvämmin linjaa ympäristöky- 
symyksissä, joka on ehkä puolueen tärkein 
alue”? Vaikka ministeriryhmä ei mennyt 
rähmälleen, niin kontalleen meni. Kuus- 
koski-Vikatmaa oli niin ikään kriittinen, 
energiapolitiikkaa katsottiin vain taloudel- 
lisesta näkökulmasta. Yläjärvi taas kehotti 
miettimään, kuinka paljon sähkö maksaisi, 

ellei tällaisia päätöksiä tehtäisi. Väyrynen 
painottikin, että politiikassa täytyi saada 
aikaan tuloksia viitaten Poriin. ”Ei ihmiset 
niin paljon noista ympäristöhömpötyksistä 
välitä. Talous on kuitenkin tärkein” Kuus- 
koski-Vikatmaa sanoi yhtyvänsä siihen, 
että tuloksia piti syntyä, mutta tämä koski 
myös ympäristöasioita. Kontro ja Virolai- 
nen antoivat tukea Kuuskoski-Vikatmaalle. 
Juhantalo taas oli tyytyväinen hallituksen 
päätökseen. Hänestä päätökset tuli perus- 
taa asiantuntijoiden ja teollisuuden näkö- 
kantoihin eikä säädellä energian määrällä 
yhteiskunnan kehitystä. 

Myös eduskuntaryhmässä ilmeni tyyty- 
mättömyyttä siihen, ettei ympäristönäkö- 
kulma päässyt riittävästi esiin, vaan Olli- 
lan ja Väyrysen taloudellinen näkökulma 
painottui päätöksenteossa. Kietäväinen, 
Kuuskoski-Vikatmaa, Tähkämaa, Väänänen, 
Kemppainen ja Aho halusivat päätösvaltaa 
asiassa ryhmälle. Ahosta tilanne, jossa yri- 
tettiin ylläpitää yksimielisyyttä, ei ollut us- 
kottava, ja siksi konkreettisista malleista tuli 
tarpeen vaatiessa äänestää. Pekkalan tilalle 
eduskuntaan noussut Tellervo Nousiainen 
huomauttikin, että Väyrysen tulisi löytää 
aikaa keskustelemiseen ja asioista yhdessä 
sopimiseen eduskuntaryhmän kanssa. Väy- 
rynen vastasi: ”En tiedä olemmeko energia- 
politiikassa niin erimielisiä kuin täällä on 
annettu ymmärtää. Olemme perustaneet ha- 
jautettuun malliin” Niin ei kuitenkaan saatu 
tarpeeksi sähköä, ja siksi yhteen hiilivoima- 
laan oli suostuttava. Väyrysestä puolueella oli 
ollut selvä hajautettu, suuria voimalaitoksia 


karttava linja. Eduskuntaryhmässä taas 
olisi haluttu saada tarkempi selko yhteisesti 
hyväksyttävästä näkemyksestä, mutta Väy- 
rynen ja käytännössä myös Juhantalo eivät 
innostuneet asiasta — ounastellen mahdolli- 
sesti oman linjansa häviötä. 
Silmiinpistävää energiakysymyksessä 
olikin, että kysymys yhdisti ja erotti henki- 
löitä puolueessa poikkeuksellisella taval- 
la. Puheenjohtaja ja puoluesihteeri olivat 
vastakkaisissa päissä, kun taas Väyrynen ja 
hänen kiistakumppaneinaan profiloituneet 
Juhantalo ja Yläjärvi olivat samassa rinta- 
massa. Väyrysen ja Juhantalon linja ymmärsi 
teollisuuden intressejä — ja kompromissiksi 
siten tässä asiassa myös SDP:n vaatimuk- 
sia. Kääriäisen linjalla olevat taas olisivat 
painottaneet voimakkaammin hajautettua 
energiantuotantoa ja ympäristökysymystä. 
Silti kompromissi paransi SDP:n ja keskus- 
tapuolueen välisiä suhteita, mutta ei Väyry- 
sen ja Sorsan suhteita - mikä kuvastaa miten 
ankaraa valtataistelua itse asioiden takana 
käytiin. Sorsa kieltäytyi yhä väittelemästä 
Väyrysen kanssa. Suomenmaassa huomioi- 
tiin, että Sorsa kieltäytyi nyt jo kolmannen 
kerran väittelystä. Väyryselle myös puolue- 
sihteeri Liikanen olisi käynyt, mutta SDP:n 
johdossa oli päätetty, ettei kukaan väittelisi 
Väyrysen kanssa. Väyrynen ilmoitti, että 
hän tulisi SDP:tä puoliväliin vastaan. SDP:n 
ja keskustapuolueen yhteistyön jatkuminen 
oli hänestä välttämätöntä, mutta sen piti ta- 
pahtua tasavertaisuuden pohjalta. Hän syytti 
samalla, että syy suhteiden huonontumiseen 
oli SDP:ssä — viitaten Sorsan reilun vuoden 

takaiseen haastatteluun, jossa tämä esitti kes- 
kustapuolueen korvaamista kokoomuksel- 
la.‘ Tilanne jatkui jäätävänä. 


Väyrysen talouskärkilinja vaikeuksissa — 
korkean profiilin talouslinja ei mene läpi 


Väyrynen tarkasteli Suomen tulevaisuutta 
kansainvälisen kehityksen kontekstissa, ja 
hänellä oli hyvin selkeä käsitys siitä, mitä 
tulisi tehdä ja että nimenomaan talouspo- 
litiikka oli nyt keskeisin asia - kuten hänen 
idänkauppa- ja palkanalennuspuheensakin 
osoittivat. Väyrynen piti marraskuun puo- 
luevaltuuskunnassa puheen, jossa visioi kun- 
nianhimoisesti tulevaisuuteen. Hän asetti ta- 
voitteeksi, että Suomesta kehitettäisiin ”pieni 
talousmahti”. Tehokkain keino taloudellisen 
itsenäisyyden säilyttämiseksi kansainvälis- 
tyvässä maailmassa oli maan kilpailukyvyn 
turvaaminen. ”Nyt on kysymys Suomen 
kansantalouden ja koko yhteiskunnan luot- 
saamisesta onnellisesti läpi kansainvälisen 
talouden murroksen tilanteessa, jossa oma 
taloutemme kansainvälistyy ja uusi tekniikka 
murtaa talouselämämme ja koko yhteiskun- 
nan rakenteita” Väyrynen totesi. Hän näki 
kysymyksessä olevan keskustaliikkeelle erit- 
täin merkittävä kansallinen tehtävä, kolmas 
kansallinen projekti. Ensimmäinen oli liit- 
tynyt itsenäistymiseen, kansanvallan ja kan- 
salaissovun varmistamiseen, toinen uuden 
ulkopolitiikan luomiseen Kekkosen johdol- 
la sotien jälkeen ja nykyinen taas globaaliin 
talouden rakennemuutokseen. Väyrynen 
painottikin: ”Kaiken muun perusta on on- 

nistunut talouspolitiikka, joka antaa meille 
työtä, turvatun toimeentulon ja voimavarat 
yhteiskunnallisiin uudistuksiin, ja joka luo 
voimavarat myös Suomen kansainväliseen 
toimintaan”? 

Puoluevaltuuskunnan ykkösuutiseksi ei 
kuitenkaan noussut Väyrysen puheen asia- 
sisältö. Aikalaisten näkökulmasta talouden 
globaali rakennemuutos ei tuntunut päälle 
painavalta uhalta'?*, tai ainakaan se ei ollut 
verrattavissa itsenäisyyden alkuaikojen ja 
toisen maailmansodan aikaisiin koettele- 
muksiin, vaan päinvastoin maassa elettiin 
ennennäkemättömän hyvinvoinnin ja kulu- 
tusmahdollisuuksien keskellä. Talouden si- 
jaan valtakunnan päälehti revittelikin hen- 
kilökiistoilla: ”Kepun väki purnasi Väyrysen 
kerrottava poliittisista manöövereistä etukä- 
teen muillekin”. ° NKL:n puheenjohtaja 
Toropainen kritisoi puoluevaltuuskunnassa, 
että poliittinen keskustelu oli käyty linjoil- 
la ”vaihtoehdot esiin” ja sitten ”turpa kiin- 
ni? eli keskustelussa ei päästy kiinni varsi- 
naisiin tavoitteisiin. Hänestä puolueen sisällä 
ei siedetty arvostelua. Ongelmana oli myös 
se, että julkisuus keskittyi Väyrysen henki- 
löön, mikä oli hänestä puolueen kannalta 
vaarallista. Toropainen vaati, että Väyrysen 
tulisi informoida keskustaväkeä manööve- 
reistään etukäteen ja lisäsi: ”Keskustaliikettä 
on kansanvaltaistettava” Maria Kaisa Aula 
taas moitti, että puolue oli aktiivisesti hoita- 
massa suuryritysten ja osakesalkunomista- 
jien murheita, mutta pieni ihminen oli unoh- 
dettu. Viherasioistakin oli puhuttu kauniisti, 
mutta teot uupuivat. Väyryseen kohdistunut 


https://doi.org/10.21435/ha.155 


NKL:n puheenjohtaja Timo Toropainen arvosteli tarpeen tullen tiukasti puoluejohdon 
näkemyksiä ja toimintatapoja. Kuva NKL:n suvijuhlilta Ikaalisista vuonna 1986. KMA. 


kritiikki nousi ennen kaikkea puolueen 
nuorten taholta, ja ympäristökysymysten 
lisäksi hallitusyhteistyön suunta huolestutti. 
NKL piti punamultayhteistyötä ensisijaise- 
na, sillä ”Punamultayhteistyö on perinteisesti 
pyrkinyt yhteiskunnalliseen tasa-arvoon ja 
vähäosaisten auttamiseen. Vaihtoehdoksi ei 
sovi pääomapiirejä ja hyvinvoivia edustava 
Kokoomus?.”'280 


Toropainen oli kritisoinut Väyrystä jo 
aikaisemmin elokuussa. Hän oli toivonut 
NKL:n suvijuhlissa, että Väyrynen vetäy- 
tyisi puolueen puheenjohtajan paikalta 
vuoden 1988 puoluekokouksessa. Toropai- 
sesta Kuuskoski-Vikatmaa olisi ollut sopi- 
vin uudeksi puheenjohtajaksi. Väyrynen oli 
vastannut puoluejohdon vaihtamiskeskuste- 


luun, että ”kyllä me osaamme ajoissa lähteä. 

Toiseksi: Teillä on vaikeuksia löytää yhtä hy- 
viä tilalle” Puheenjohtajakeskustelu oli kiu- 
sallista erityisesti siksi, että se vähensi Väyry- 
sen uskottavuutta presidenttiehdokkaana.”*' 
Toropaisen kritiikki oli huomioitu Helsingin 
Sanomissa jo elokuussa, mutta pääuutiseksi 
oli tällöin nostettu Kääriäisen moite vasem- 
mistolle, erityisesti Arvo Salolle ja Lipposel- 
le, että he olivat lyöneet presidenttiehdokas 
Väyrystä ”alatyylisillä ylilyönneillä.?* Syk- 
syn kohujen jälkeen Väyrys-kritiikki nos- 
tettiin nyt näkyvästi esiin. Toisaalta myös 
tyytymättömyys puolueen sisällä oli laajem- 
paa, ja se näkyi ja kuului käytäväpuheiden 
jupinoissa. Väyrysen vauhtia pidettiin liian 
kiivaana, ja muun muassa palkkojen alen- 
nusvaatimuksia pidettiin virheenä.” 
Toropaisen kritiikin ohella Seinäjoen puo- 
luevaltuuskunnasta nousi myös toinen kohu. 
Kääriäinen arvosteli Arvo Salon kirjoittamaa 
Kekkos-oopperaa Vallan miehet. Hän tivasi, 
vastasiko sen antama kuva SDP:n näkemystä 
Kekkosen elämäntyöstä. '*4 Puoluevaltuus- 
kunnassa puolustettiin voimakkaasti Kekko- 
sen saavutuksia ja esitettiin syvä paheksunta 
siitä, että Kekkosen elämäntyöstä yritettiin 
luoda kielteinen kuva ja peräti häpäisemään 
tämän muisto.” SDP:n ja keskustapuolueen 
nahistelu ulottui aina historianhallintaan 
asti. Kääriäinen ennustikin vajaan kolmen 
kuukauden päästä edessä olevista eduskunta- 
vaaleista kovimpia pitkään aikaan. Hän moit- 
ti, että SDP pelkäsi suoraa asiakeskustelua. 
Asiakysymysten käsittelyn sijaan SDP pyrki 
vain leimaamaan ”toisia puolueita erilaisilla 


mielikuvilla? kuten väittämällä keskusta- 

puolueen oikeistolaistuneen. Kääriäisestä 
edes SDP:n jäsenkunta ei näyttänyt uskovan 
tätä silmänkääntötemppua. SDP:n tällaisesta 
pelin politiikasta todisti hänestä sekin, että 
SDP oli itse tehnyt avauksia oikealle pyrkien 
vetämään kokoomuksen keskustapuolueen 
tilalle. Hän sanoi kuitenkin olevansa varma, 
että ”kummankaan järjestöväessä ei tunneta 
kovinkaan laajaa suopeutta tälle epäpyhälle 
liittoilulle. Sen toteutuminen merkitsisi van- 
haksi todetun keskityspolitiikan uudelleen 
paluuta Suomen elämään?” Suomenmaassa 
olikin uutisoitu vain vähän aikaisemmin, että 
SDP:n kenttä halusi SKDL:n ja keskustan 
hallitukseen.” 

Puolueen nuorten kritiikki puolueval- 
tuuskunnassa osoitti kuitenkin, että keskus- 
tapuolueen sisälläkin nähtiin oikeistolaistu- 
misoireita, mutta ei kentällä vaan johdossa. 
Väyrysen nähtiin ymmärtävän ennen kaik- 
kea talouselämän vaikeuksia globaalissa 
markkinamurroksessa ja ajavan puoluetta 
kokoomuksen kylkeen. Tähän Väyrystä 
kannustivat myös hänen omat intressinsä 
talouselämän tukea hakevana presidenttieh- 
dokkaana — vaikka huoli taloudesta olikin 
perusteltua. Puolueen sisällä taas painoarvoa 
olisi haluttu laittaa talouden sijaan enemmän 
muun muassa ympäristökysymyksille ja yli- 
päätään tavallisen ihmisen näkökulman ko- 
rostamiselle. 

Väyrynen taas oli harmissaan puolueval- 
tuuskunnan talous- ja työllisyyskannanoton 
saamasta vähäisestä julkisuudesta. Toro- 
paisen kritiikki ja Vallan miehet -lausunto 
olivat vieneet huomion. Pura totesi, että 

Helsingin Sanomat ei kiinnittänyt mitään 
huomiota asiakysymyksiin toisin kuin Turun 
Sanomat ja Aamulehti: ”On vain totuttava 
siihen jatkossakin, että pinsetillä kaivetaan 
mielenkiintoisia, mutta sinänsä toisarvoisia 
uutisaiheita meidän kokouksistamme””'?88 
Itse asiassa Helsingin Sanomat kirjoitti pie- 
nellä viiveellä myös puolueen työllisyys- 
ohjelmasta, mutta kirjoitus siitä ei päässyt 
lehden etuaukeamalle toisin kuin puolue- 
valtuuskunnan kohu-uutiset — ja jutun sävyä 
voi kuvata stereotyyppisen asenteelliseksi. 
Kirjoituksen otsikkoon nostettiin maata- 
lous: ”Keskustapuolue lupailee äänestäjilleen, 
ettei maatalouden tuotantoon tule enää ensi 
vaalikaudella leikkauksia.” Tekstin alku ko- 
rosti puolueen maatalousimagoa, ja vasta sen 
jälkeen nostettiin esiin työllisyysohjelman 
suuret linjat, eli uhka suurtyöttömyydestä 
ja sen torjumisesta yritysten kilpailukykyä 
parantamalla.” 

Väyrynen kritisoi myös puoluevaltuuston 
kokouspaikkaa kelvottomaksi ja katsoi siitä 
johtuneen, että kokousväki suosi enemmän 
seurustelua kuin varsinaisen kokouksen seu- 
raamista. Kuuskoski- Vikatmaa huomautti 
tähän, että olisi myös keskusteltava niiden 
kanssa, ”jotka kulloinkin tämän poliittisen 
näytelmän järjestävät”. Väyrynen vastasi ta- 
kaisin, että sopulien käytös kyllä tunnettiin, 
heidät pitäisi vain saada kirjoittamaan asia- 
kysymyksistä.” Sen sijaan häneen itseensä 
kohdistunutta kritiikkiä hän vähätteli. Väy- 
rysestä kritiikki oli ollut vain ”harvalukuista 
ja lievää”. Suurin osa keskustalaisista pyrki 
luonnollisesti välttämään kritiikkiä puheen- 


johtajaa ja puolueen presidenttiehdokasta 
kohtaan, mutta erityisesti Toropaisen kri- 
tiikki oli ollut niin kovaa, että Väyrysen olisi 
odottanut reagoivan. Toropainen syytti Väy- 
rystä diktaattorimaisista otteista ja laukoi, 
että puolue oli ”vahvan kuninkaan hallitsema 
pienoiskuningaskunta, jossa kaikki keskitty- 
vät vain kuninkaan ylistämiseen”.?"" 
Hokkanen kommentoikin, että puheen- 
johtajaan kohdistuneessa kritiikissä tuli huo- 
mioida lieventävänä tekijänä, että Toropainen 
oli kritiikissään kuitenkin 50-prosenttisesti 
oikeassa. Väyrynen sanoi olevan hyvä, että 
puolueen nuoret olivat esillä, mutta esiin- 
tymisen tulisi silti perustua vahvoihin asia- 
argumentteihin. Hokkasesta Toropainen ei 
ylittänyt sitä rajaa, jonka Väyrynen veti ai- 
kanaan arvostellessaan puheenjohtaja Viro- 
laista. Väyrynen taas ei antanut tuumaakaan 
periksi näkemyksille, että hänen toimintansa 
voisi olla puolueen kannalta jotenkin ongel- 
mallista, vaikka työvaliokunnassakin ilmeni 
selvää tyytymättömyyttä hänen niin sanottua 
talouden asialinjaansa kohtaan — jonka pe- 
rässä muilla oli vaikeuksia pysyä.” 
Suomenmaassa taas arvioitiin, että puo- 
luevaltuuskunnassa ilmennyt puoluejohdon 
kritiikki kuvasi puolueen vain palanneen 
normaaliin tilanteeseen. Viime vuodet oli 
oltu varovaisia ja varuillaan puoluejohdossa 
tapahtuneen sukupolvenvaihdoksen ja rajun 
presidenttitaistelun jälkeen, mutta nyt oli 
huomattu, että puolue selvisi varsin hyvin. 
Siksi varaa nähtiin olevan kovempaankin 
keskusteluun. Kun tarve vaati, herrat haukut- 
tiin, aivan kuten vanhoina hyvinä aikoina. 

Arvio oli epäilemättä oikea, varsinkaan nuo- 
rilla ei ollut vanhoja pidäkkeitä, mutta lisäksi 
puolueen sisällä oli kupruilevaa tyytymättö- 
myyttä, jolle ei löydetty purkautumisväylää. 
Reijo Tirkkonen oli ilmaissut huolensa puo- 
lueen sisäisestä tilasta jo 12.11.1986 puoluehal- 
lituksessa. Hän oli huomannut ”voimakasta 
ristivetoa? työvaliokunnassa. Tilanne tuli 
hänestä selvittää, eduskuntaryhmässä myös 
oli arvosteltu puoluejohtoa. Vaikka korkea 
profiili oli hänestä oikea toimintatapa, herätti 
se omalla kentälläkin hämmennystä." 
Tyytymättömyydestä kertoi sekin, että 
työvaliokunnassa jouduttiin käymään kes- 
kustelua siitä, että kokousten tiedot valuivat 
Helsingin Sanomiin. Ollila vaati, että työvalio- 
kunnan kokousten luottamus täytyi palauttaa. 
Kuuskoski-Vikatmaata oli nähtävästi epäilty 
vuotajaksi, sillä hän kommentoi, ettei ollut 
koskaan puhunut yhdenkään toimittajan 
kanssa työvaliokunnan tai puoluehallituk- 
sen asioista. Väyrynen painotti, että asioista 
oli voitava puhua luottamuksellisesti.'*5 Vuo- 
toja oli tapahtunut ennenkin, ja hallittuina 
ne olivat osa puolueen julkisuusstrategiaa.'”?* 
Nyt oli kuitenkin kyse siitä, ettei puolueen 
tärkeimmässä operatiivisessa elimessä us- 
kallettu käydä luottamuksellisia keskuste- 
luja, ja tilanne oli epämääräisessä jumissa. 
Jännitteiden kärki kohdistui puheenjohta- 
jaan, mutta tätä kohtaan osoitettu kritiikki 
tylpistyi siihen, että Väyrysen mukaan muut, 
niin toimittajat kuin puolueen nuoretkaan, 
eivät perustaneet toimintaansa asia-argu- 
mentteihin — toisin kuin hän itse.'? Myös 
puoluesihteeri oli vakaasti korkean profiilin 

takana, mutta hänen toimintansa oli vähem- 
män kärkevää ja hän osasi esittää asiat enem- 
män puolueen yleisiä tuntoja myötäillen — ja 
varoen polttamasta siltoja SDP:hen. Tosin 
Kääriäisen asemakin oli erilainen, Väyrynen 
oli puolueen puheenjohtajana, ministerinä 
ja presidenttiehdokkaana aivan eri tavalla 
kilpailijoiden tulilinjalla. Lisäksi kritiikkiä 
hankaloitti se, että puolueessa oli käytännös- 
sä yhdessä linjattu korkeasta profiilista ja se 
nähtiin välttämättömäksi puolueen selviyty- 
misen kannalta. 

Painetta korkean profiilin politiikkaan oli 
tuonut Ruotsin veljespuolueen kohtalo. Puo- 
lueen poliittinen osasto oli laatinut Ruotsin 
keskustapuolueen suurtappiosta vuoden 1985 
vaaleissa analyysin, jonka mukaan jo vuoden 
1982 vaalitappioon oli vaikuttanut vaalitais- 
telun polarisoituminen sellaisten asiakysy- 
mysten ympärille, joissa vasemmisto-oikeis- 
to-ulottuvuus oli ollut ratkaisevin. Tehdyn 
selvityksen mukaan Ruotsin keskustapuo- 
lueen järjestöväki piti vuodesta 1976 alkanei- 
siin vaalitappioihin syynä sitä, että puolue ei 
ole kyennyt uskottavasti luomaan omaa, sel- 
keää ja muista erottuvaa profiilia. Muistion 
johtopäätöksissä todettiinkin, että ”Ruotsin 
kokemusten perusteella n.s. tahtopolitiikan 
jatkaminen on suorastaan välttämätöntä”. 
Polarisoituminen SDP:n ja kokoomuksen 
välille oli siis pyrittävä estämään kaikin kei- 
noin — eli puolueen oli otettava paikkansa 
näiden välissä ja näyttävä mediassa. Toinen 
keskeinen johtopäätös oli se, että Ruotsin- 
kin kokemusten perusteella yleispuolueke- 
hityksen jatkaminen oli välttämätöntä." 

Ongelmaksi korkean profiilin toteutuksessa 
muodostui kuitenkin sen käytännön toteutus. 
Moni keskustalainen oli huolissaan tilantees- 
ta, vaikka itse asiasisällöt, talouskysymykset, 


nähtiinkin tärkeinä. 


Eduskuntavaalien lähtöasetelmat 


Yksi keskeinen keino vaikuttaa puolueen 
yleiskuvaan ja siten yleispuoluekehitykseen 
oli ehdokasasettelu. Suomenmaassa kirjoitet- 
tiin 25. marraskuuta 1986, että viljelijäväestö 
vahvisti asemiaan järjestökoneistossa, sillä 
sekä puoluevaltuustossa että puoluehalli- 
tuksessa oli näiden edustajia enemmän kuin 
edellisellä puoluekokouskaudella. Varsin- 
kin puolueen piirien johto oli selvästi maan- 
viljelijöiden käsissä, mikä kuvaa näiden vah- 
vaa asemaa puolueen järjestörakenteessa.'3** 
Tavoite oli kuitenkin nousta entistä vah- 
vemmin yleispuolueeksi, ja siksi ehdokkai- 
siin oli saatava monipuolisuutta. Varsinkin 
puolueen naiset kiinnittivät asiaan huomiota 
ja vaativat parannusta naisehdokkaiden ase- 
maan - mitä tukivat myös eduskuntavaalien 
tulokset eli naisten menestys vaaleissa. 
Keskustapuolueen tasa-arvoasiain toimi- 
kunta oli järjestänyt naiskansanedustajaeh- 
dokkaille yhteiskokouksen Lappeenrannassa 
kesäkuussa 1986. Kokoukseen oli saapunut 
50 naista, jotka ilmaisivat huolensa keskus- 
talaisten naisehdokkaiden vähäisestä mää- 
rästä ja heille osoitetusta riittämättömästä 
henkisestä ja taloudellisesta tuesta. Naiset 
huomauttivat: ”Kansanedustajaehdokkuus 
merkitsee naiselle monia käytännön ongel- 


mia, joita miehet eivät samassa tilanteessa 
joudu kohtaamaan. Politiikassa vaikuttavat 
miesten keskinäiset yhteydet, joissa on help- 
po pyytää ja saada taloudellista ja henkistä 
apua?” Naisten keskuudessa näitä yhteyksiä 
ei vielä ollut, koska heidän osuutensa pää- 
töksentekijöissä oli yhä vähäinen. Naiset 
sanoivat haluavansa edistää puolueen kan- 
natuskehitystä, ja he pitivät yhtenä keskei- 
senä keinona sitä, että ehdokkaiksi asetet- 
taisiin useita ja taustaltaan erilaisia naisia. 
Naisten piti voida vaikuttaa suoraan naisten 
kautta, ja lisäksi muistutettiin, ettei naisten 
osallistumis- ja vaikuttamisperinne ollut 
itsestäänselvyys. ”Nimeämällä useita nais- 
ehdokkaita lisätään demokratiaa ja samalla 
naispoliitikkojen kuva Keskustapuolueessa 
monipuolistuu” Naiset vetosivat puoluejoh- 
toon ja erityisesti puolueen piireihin, ”jotta 
tulevissa vaaleissa naisehdokkaat tunnus- 
tetaan täysivaltaisiksi ehdokkaiksi ja heille 
annetaan vahva tuki”. Kääriäinen olikin 
korostanut vaalivalmistelujen alkutahdeilta 
lähtien ehdokasasettelun merkitystä eli eri- 
tyisesti naisten, nuorten sekä ay-toiminnassa 
mukana olevien näkymistä puolueen listoilla. 
Hän oli myös painottanut, että ehdokkaiksi 
tarvittiin ”riittävä määrä uskottavia vihreitä 
ehdokkaita”.'s*? 

Kääriäinen ilmoitti syksyllä, että edus- 
kuntavaalikampanjassa tuli pyrkiä nyky- 
aikaiseen tyyliin, oli oltava monipuolinen 
ehdokasvalikoima ja 1980-luvun lopun mu- 
kainen ennakkoluuloton vaalikampanja. Ta- 
voite oli, että ehdokkaista puolet olisi naisia 
ja ehdokasskaala muutenkin monipuolinen. 

Sointu Molander kommentoi, että ”on hurs- 
kastelua pyrkiä siihen, että puolet ehdokkais- 
ta on naisia. Jos ehdokasasettelujärjestelmä 
ehkäisee sen sisäänrakennetusti” Hokkanen 
yhtyi näkemykseen ehdokasasettelun merki- 
jestöissä ja ehdotti siksi kääntymistä näiden 
puoleen.” Suurin osa piirien puheenjohta- 
jista ja toiminnanjohtajista oli miehiä — mitä 
Molanderkin nähtävästi tarkoitti sisäänra- 
kennetulla järjestelmällä.'s** KN:n puheen- 
johtaja Pokka taas muistutti, että puolet pii- 
reistä ei ollut vielä tehnyt päätöksiä ja toivoi, 
että monipuolisuus ja erityisesti naiset huo- 
mioitaisiin ehdokasasettelussa.'** 
Puoluejohdon tai ylipäätään ylemmän ta- 
son puolue-elinten oli vaikea puuttua piirien 
päätöksiin, koska se soti paikallista päätös- 
valtaa ja itsenäisyyttä vastaan, ja se oli ylipää- 
tään puolueen ehdokasvalintasääntöjen vas- 
taista. Asian esiin nostamisella oli kuitenkin 
mahdollista luoda painetta paikallistasolle. 
Vastaava tilanne oli myös vaaliliittojen osalta. 
Kääriäisestä tilanne ei ollut niin valoisa kuin 
syksyllä 1985 oli odotettu, mutta jos vaaliliitot 
Mikkelissä ja Helsingissä onnistuisivat, tilan- 
ne olisi lievästi parempi. Hän korosti, että ”jo- 
kainen syntymättä jäänyt vaaliliitto siirtää 
keskustalta valtaa SDP:lle ja kokoomukselle” 
Väyrysestä Mikkeli oli ratkaiseva koetinkivi, 
koko homma saattoi kaatua siihen. Alueen 
edustaja, emäntä Marja-Leena Ruuskanen 
totesikin, että olemmepa me Mikkelin lää- 
nissä tällä kertaa temppelinharjalla”. Hän 
sanoi uskovansa neuvottelujen johtavan 
vaaliliittoon, vaikka se herätti karvaita aja- 

tuksia. Ruuskanen lisäsi: ”Haluan korostaa, 
että väkipakolla ei Mikkelin läänin väki taivu. 
Keskustaväki on arka kunniastaan” Piiriväki 
oli siis pyrittävä taivuttelemaan uskottavin 
argumentein eikä pakottamalla. Opiskelija 
Minna-Mari Parkkinen sanoikin, että hän 
oli ollut yksi tiukimpia vaaliliiton vastus- 
tajia Mikkelin läänissä, mutta ymmärsi nyt 
tilanteen ja hyväksyi vaaliliiton. Kääriäinen 
tulkitsikin keskustelun niin, että Mikkeliin 
saataisiin vaaliliitto. Sen sijaan Helsingin 
tilanteen hän katsoi edellyttävän ”isojen 
poikien palaveria”. Keskustelujen lopputule- 
mana päätettiin hyväksyä tavoite vähintään 
kymmenestä vaaliliitosta.” Vaaliliitot olivat 
keskeinen osa vaalisuunnitelmaa, ja lisäksi 
painotettiin ehdokkaiden merkitystä. 
Puoluetoimiston laatimasta muistiosta 
näkee, että puolueen vaalikampanjoita pi- 
dettiin liian vanhanaikaisina ja 1950-luvulle 
jämähtäneinä. Vaalimainonnassa ei silti ha- 
luttu mennä pinnalliseen henkilöimagoiden 
rakennukseen, kiiltokuvamaista aikakausi- 
mainontaa haluttiin välttää. Sen sijaan ha- 
luttiin nojata asiasisällöistä puhuviin tunnet- 
tuihin henkilöihin, jotka olivat uskottavia.'9 
Ministeriryhmän ja eduskuntaryhmän kier- 
täminen vaalikentillä eli jalkautus toteutet- 
tiin puoluetoimiston koordinoimana Terttu 
Savolaisen johdolla. Kääriäisestä oli tärkeää, 
että jalkautuksen voimin mentäisiin uusille 
alueille, ja hän toivoi lisäksi, ettei puolue- 
johto auttaisi kavereitaan kentällä. Pokka 
tosin epäili edessä olevan perinteinen eh- 
dokkaiden kuoliaaksi juoksuttamisen malli. 
Toropainen esitti, että Kuuskoski-Vikatmaa, 

Ollila ja Pentikäinen tulisi velvoittaa kier- 
tämään vain kaupungeissa - mikä kertoo 
osaltaan politiikan henkilöitymisestä. Puo- 
luesihteeri katsoi, että näin voitaisiin suurin 
piirtein tehdä.'**$ 

Puolueen vaalinäkymät olivat kohtalaisen 
hyvät. Marraskuun gallupin mukaan SDP:n 
kannatus oli 25,3 prosenttia, kokoomuksen 
21,2 prosenttia ja keskustapuolueen 16,3 pro- 
senttia. Tilanteesta teki hyvän se, että kan- 
natuslukujen perusteella keskiryhmät olisi- 
vat niukasti SDP:tä isompi ryhmittymä. 
Kääriäinen olikin tyytyväinen siihen, että 
keskustapuolue oli pystynyt estämään kor- 
kealla profiilillaan SDP:n ja kokoomuksen 
välisen kaksinapaistumisen, SDP oli ollut täs- 
tä selvästi hermostunut.'** Väyrynen olikin 
opastanut puoluehallituksessa marraskuun 


puolivälissä: 


Meidänkin pitäisi huomata se, että olem- 
me siirtyneet uuden julkisuuden aika- 
kauteen --. Nämä ovat ensimmäiset 
televisio- ja julkisuusvaalit. Minusta ei 
ole mitään pahaa siinä, että olemme eri 
mieltä asioista ja että se näkyy julkisuu- 
dessa. Olemme kuitenkin yksimielisiä 
peruskysymyksistä. Meidän tulee kään- 
tää tämä tilanne toisin päin. Erilaisten 
näkökantojen esittäminen pitää tulkita 


puolueen rikkaudeksi.'"' 


SDP:ssä taas tilanne tulkittiin toisin. Liika- 
sesta SDP:n saama julkisuus oli runsasta 
ja myönteistä, ja myös kentän ilmapiiri oli 
kääntynyt paremmaksi, osin ehkä tuurista 


ja muiden puolueiden möhlimisestä. Kokoo- 
mus oli hänestä hermostunut ja varovainen 
eikä uskaltanut vastustaa SDP:tä kuin koti- 
apulaisen verovähennysoikeudessa. Liikanen 


sanoi: 


Keskustapuolueen suhteen täytyy myös- 
kin todeta se, että tämä syksy on jostain 
jumalan johdatuksesta edennyt myöskin 
niin, että Väyrysen tavattoman hyvin 
kesällä alkaneen kampanjan jousi on 
katkennut. Puolue on selvästikin sisäi- 
sestikin ristiriitainen. On paljon sellaista 
hämmennystä ja epävarmuutta ilmassa 
heidän puolueensa piirissä, mikä antaa 
meille myöskin selvän aloitteenmahdol- 


lisuuden ?'3? 


Sorsa ottikin pian aloitteen käsiinsä. Hän 
piti Suomen Pankin 175-vuotisjuhlassa 
puheen, jossa viittasi edelliskesän spekula- 
tiivisiin hyökkäyksiin markkaa kohtaan ja 
vakuutti hallituksen tukevan vankkumatto- 
masti Suomen Pankin vahvan markan poli- 
tiikkaa. Hänestä tulevien hallituspuolueiden 
tuli etukäteen irtisanoutua devalvaatiosta.* 
Kokoomuksen eduskuntaryhmä ilmoitti- 
kin tukevansa Sorsan ja SDP:n puoluetoi- 
mikunnan devalvaation vastaista linjaa. 
Myös muista puolueista löytyi valmiutta 
tähän lukuun ottamatta keskustapuoluetta, 
joka hyväksyi markan vakauden, mutta ei 
sen vahvuutta. Sorsan tavoitte olikin mitä 
ilmeisemmin poliittinen eikä talouspoliit- 
tinen: keskustapuolueen ulostyöntäminen 
hallituksesta.'s"5 

Vielä kerran SDP:n kanssa yhteen - 
Kollaja ja kotihoidontuenvähennys 


Kysymys Kollajasta oli keskustapuolueelle 
erittäin tärkeä, koska puolueen vahvin piiri 
tuki sitä. Pohjois-Pohjanmaan piiri vauhditti 
ratkaisua joulukuun alussa antamalla asiasta 
kannanoton." Väyrynen joutui kuitenkin to- 
teamaan pian, että sosiaalidemokraatit olivat 
saaneet kansandemokraatit vitjaan kaupan- 
käynnillä Kollaja-asiassa.”Homma on täyttä 
huijausta: turvevoimala ei tule ilman Kolla- 
jaa"? Eduskunnassa oli nähty pari päivää 
aikaisemmin kiivas näytös, jossa SDP ja SMP 
olivat liuenneet oppositiossa olevan SKDL:n 
ponsiesityksen taakse lisäbudjetin yhteydessä. 
Ponnessa kiirehdettiin Pudasjärven turvevoi- 
malan rakentamista. Vähän aikaisemmin 
eduskunnan laki- ja talousvaliokunnassa oli 
näyttänyt siltä, että Kollaja irrotettaisiin kos- 
kiensuojelulaista. SKDL:n käännös asiassa oli 
ratkaiseva." SDP oli saamassa tahtonsa läpi. 
Keskustapuolue syytti SDP:tä hallitusryh- 
mien pelisääntöjen rikkomisesta. Ollila kom- 
mentoi medialle: ”On ennenkuulumatonta, 
että Sdp ja jopa sen ministerit äänestivät op- 
positiopuolueen ponnen puolesta poliittisesti 
näin arkaluontoisessa asiassa” Hän sanoi hal- 
litusilmapiirin rasittuneen ja piti pontta vailla 
katetta olevana vaalilupauksena. Yläjärvestä 
ratkaisu oli kosto keskustapuolueelle siitä, että 
SDP ja keskustapuolue riitelivät hallituksessa 
pitkään voimalaohjelmasta. Hänestä oli lähel- 
lä, että asiasta syntyisi hallituskysymys.'? 
Keskustapuolueen eduskuntaryhmä antoi 
kannanoton, jossa paheksuttiin, että SDP ja 

SMP rikkoivat hallitusrintaman: ”Tällä rat- 
kaisulla on väistämättömiä seurauksia hal- 
lituspuolueiden yhteistyöhön. Eduskunnan 
enemmistön hyväksymä lausuma ei takaa 
Iijokialueen väestön ylivoimaisen enemmis- 
tön tärkeinä pitämien voimalahankkeiden 
toteutumista.” Samalla todettiin, että kes- 
kustapuolue kannatti koskiensuojelulakien 
hyväksymistä, vain Kollajan allasta lukuun 
ottamatta tästä oli vallinnut koko ajan yksi- 
mielisyys.'* Itse asiassa koko koskiensuoje- 
luhanke oli keskustapuolueen käynnistämä. 
Maa- ja metsätalousministeri Tähkämaa oli 
laittanut sen liikkeelle vuonna 1982.'3? 
Tapahtuneen takia eduskuntaryhmäs- 
sä katsottiin, että Kollajan edistämiseksi ei 
käytännössä ollut enää keinoja. Väyrysen 
tiedettiin kannattavan koskiensuojelulakien 
äänestämistä yli vaalien, mutta kokoomuk- 
sen ryhmäsihteeri oli juuri äsken ilmoittanut, 
ettei se kävisi kokoomukselle kuuloonkaan. 
Kietäväinen totesikin, ettei kannattanut al- 
kaa käymään kauppaa kokoomuksen kanssa. 
Siitä tulisi vain kielteistä julkisuutta. Väy- 
rynen ei kuitenkaan luovuttanut. Hän yritti 
neuvotella koskiensuojelulaista kokoomuk- 
sen kanssa, mutta yritykseen suhtauduttiin 
Helsingin Sanomien mukaan keskustapuo- 
lueen eduskuntaryhmässäkin lähinnä huvit- 
tuneesti.9% Kokoomuksen sisällä oli ollut 
hajontaa koskiensuojelulaissa, mutta vaalien 
alla mainehaitta arvioitiin liian suureksi.” 
Kokoomuksen äänestäjäkunnan painopiste 
oli Etelä-Suomessa, jossa ympäristönäkö- 
kulma painoi epäilemättä enemmän kuin 
pohjoisen työllisyysnäkökohdat. Väyrynen 

totesikin työvaliokunnassa, että koskiensuo- 
jelulakien äänestämistä yli vaalien oli har- 
kittu, mutta se ei ollut saanut riittävästi kan- 
natusta. Keskustapuolueen ja kokoomuksen 
yhteistyölle ei löytynyt edellytyksiä.'37 

Tämä ei kuitenkaan lannistanut Väy- 
rystä, vaan hän kaavaili jo uusia yhteistyö- 
kuvioita. Hän kertoi, että kokoomuksen ja 
RKP:n johdon kanssa oli keskusteltu muun 
muassa yhteisen työryhmän muodostami- 
sesta valmistelemaan vaalien jälkeistä per- 
hepolitiikkaa. Hänestä työryhmiä voisi olla 
kolme: energiaan, perhepolitiikkaan ja ym- 
päristöön liittyvät. Väyrynen pohti siis yhä 
Kollaja-päätöksen muuttamista jonkinlai- 
sella sopimuksella RKP:n ja kokoomuksen 
kanssa. Kääriäisestä puolueen tulikin pysyä 
johdonmukaisesti linjallaan, vaikka asias- 
sa taisteltiin yleisen mielipiteen valtavirtaa 
vastaan. Ollilasta keskustapuolue oli saanut 
hyvin esille sen, että puolue oli kuunnellut 
kansaa ja ollut sen puolella. Hän ei kuiten- 
kaan hyväksynyt Väyrysen kaavailuja kokoo- 
mus- ja RKP-yhteistyöstä. Ollilan mielestä ei 
voitu asettaa kolmen puolueen työryhmää 
vaan viiden puolueen työryhmä, jos Kollaja- 
asiaan haluttiin muutosta. Kuuskoski- Vikat- 
maa sanoi myös, ettei uhitteleminen auttaisi, 
ja hän varoitti menemästä vaalien jälkeiseen 
yhteistyöhön esitetyllä tavalla. Väyrynen vas- 
tasikin pitävänsä parhaimpana, että puolue 
säilyttäisi kantansa eli kyse oli katteettomasta 
vaalilupauksesta, mutta vaalien jälkeen oli 
pyrittävä muuttamaan lakia. Samalla hänen 
yhteistyökaavailunsa kokoomuksen ja RKP:n 
kanssa ikään kuin hautautuivat keskustelussa, 


vaikka ne kertoivat paljastavasti Väyrysen tu- 
levista suunnitelmista. 

Pohjoisessa Suomessa keskustapuolueen 
vaatimus Kollajan altaasta oli mennyt hy- 
vin läpi yleisessä mielipiteessä. Kollajaa oli 
pidetty yhtenä avaintekijänä maakunnan 
kehittämisessä. Samaa ei voinut sanoa Etelä- 
Suomen osalta. Puolueen julkikuva kärsi sii- 
tä, että Kollaja liittyi koskiensuojelulakiin.'* 
Hallituskumppani SDP:ltä ei ollut löytynyt 
ymmärrystä Kollajaa kohtaan, ja se oli ollut 
valmis yhtymään asian torppaamiseksi jopa 
opposition tukeen. Vastavetona SDP:n toi- 
mintaan eduskuntaryhmän puheenjohtaja 
Juhantalo ilmoittikin, että keskustapuolue tu- 
lisi vielä harkitsemaan, miten se menettelisi 
eduskunnassa yhä auki olevissa kysymyksis- 
sä. Hän nosti esiin muun muassa jo kerran 
hylätyn lapsenhoitajan palkan verovähen- 
nysaloitteen.” Tilanne elikin vielä ennen 
vaaleja. Kokoomus otti nimiinsä Juhantalon 
nimellä kulkeneen aloitteen verovähennys- 
oikeudesta, ja yllättäen SKDL yhtyi siihen 
mahdollistaen aloitteen läpimenon. Edus- 
kunta hyväksyi täten keskustapuolueen aja- 
man tavoitteen, että pienituloisempi puoliso 
sai vähentää tuloverostaan lapsenhoitajalle 
maksettavat sosiaalimaksut sillä edellytyk- 
sellä, että perheessä oli alle 7-vuotias lapsi 
ja ettei perhe saanut samaan aikaan kotihoi- 
dontukea.'%? Ratkaisu tulkittiin yleisesti siten, 
että keskustapuolue oli saanut hyvityksen 
Kollaja-ponnesta. 

Väyrynen taas kuvasi poliittista tilannet- 
ta kaiken kaikkiaan sekavaksi, niin kuin se 
olikin, sillä hallitus- ja oppositioasetelmia 

yliteltiin surutta. Väyrynen ihmetteli, että 
SMP ja SDP olivat ilmoittaneet ”silmää rä- 
päyttämättä? että Kollaja oli pikkuasia. Pokka 
ilmoitti, ettei eduskuntaryhmän naisilla ai- 
nakaan ollut ”synnintuntoa” kotiapulaisky- 
symyksestä— puolueen naisedustajat olivat 
pitäneet oman kokouksensa ja luvanneet 
asiassa tukensa kokoomukselle. Juhantalokin 
oli erittäin tyytyväinen tulokseen, perhepoli- 
tiikkaan oli tämän vuoden valtiopäivillä saatu 
kaikkiaan noin miljardin markan lisäsatsaus. 
Väyrynen puolestaan edellytti, että Kollajan 
ja koskiensuojelulain kolmannessa käsitte- 
lyssä tuli vielä esittää pontta: ennen kuin laki 
voitaisiin vahvistaa, oli selvitettävä, oliko tur- 
vevoimala mahdollinen näillä ehdoilla, ja jos 
ei ollut, oli vaadittava uutta käsittelyä vielä 
tämän hallituksen aikana. Martikainen lisäsi 
happamasti, että ympäristöministeriön linja 
on ollut hyvin johdonmukainen: ”Ympäris- 
töministeriö on ollut säännöllisesti paikallis- 
ta väestöä vastaan. Tämä on nähty Kollajan, 
Varpaisjärven, Hailuodon yms. kohdilla?” 
Hän kannatti Väyrysen esitystä." 
Keskustapuolue esittikin koskiensuojelu- 
lain kolmannessa käsittelyssä Isohookana- 
Asunmaan nimissä ponnen, jossa hallituk- 
sen edellytettiin selvittävän tammikuun 
loppuun mennessä Iijoen vesistön keskiosan 
suojelun vaikutukset alueen työllisyyteen 
ja energiatuotantoon sekä tutkituttamaan 
mahdollisuudet Pudasjärven turvevoimalan 
rakentamiseen.” Ponsi hyväksyttiin, mutta 
siitä tuli niin ympäripyöreä, ettei sillä ollut 
vaikutusta.” Pudasjärven tapauksessa kävi 
kuten keskustapuolueessa oli pelätty. Pää- 

tökset siirtyivät, eikä laitoksesta tullut apua 
alueen kuntien talouteen ja vaikeaan työt- 
tömyysongelmaan, ja se jäi lopulta raken- 
tamatta.'33* 

Sen sijaan lapsenhoitajan osittainen vero- 
vähennysoikeus toteutui, vaikka Sorsa yritti 
vielä kumota sen. Juhantalo kertoi ryhmäs- 
sä, että SMP oli ärtynyt, vaikka se itse oli ollut 
mukana kaikissa pelisääntörikkomuksissa, 
tosin SDP oli ollut vielä ärtyneempi. ”Sorsan 
mielestä hallitus on menettänyt arvovaltansa 
viime viikon tapahtumissa ja samalla halli- 
tuksen toimintakyky on mennyt niin, että 
se kelpaa enää vain toimitusministeriöksi”; 
Juhantalo totesi. Sorsa oli ehdottanut jatko- 
toimenpiteenä, että SMP ja SDP myöntäisi- 
vät tehneensä virheen ponsiäänestyksessä ja 
keskustapuolue puolestaan olisi vetänyt pois 
tukensa lapsenhoitovähennykselle suuressa 
valiokunnassa. Juhantalo oli vastannut, että 
ehdotus ei kuulostanut kovin tasapuolise!- 
ta ja asia oli joka tapauksessa edennyt niin 
pitkälle, ettei sitä voitaisi vetää takaisin. Ole 
Norrback (RKP) oli yhtynyt Juhantaloon, 
ja SMP:kin oli tyytynyt tilanteeseen.” Sen 
sijaan Kuuskoski-Vikatmaan ajama van- 
hempien työajanlyhennys ei edennyt, vaan 
Sorsa ”nujersi” sosiaali- ja terveysministerin, 
kuten Helsingin Sanomat päätöstä kuvasi. 
Keskustapuolueen ministereistä Sorsa präs- 
säsi Kuuskoski-Vikatmaata hävyttömästi.*?” 
SDP:n puoluetoimikunnassa Sorsa totesi 
Kuuskoski- Vikatmaan ehdotuksesta: ”Me 
emme keksineet muuta lääkettä sille kuin 
huutaa yli. Muutama sata miljoonaa siihen 
vaaditaan. Montako sataa me vaaditaan, 

Matti? Kaksi vai kolme?” Sorsasta tilanne oli 
kaamea, mutta erotakaan ei kuulemma saa- 
nut- presidentin mukaan.” 

Lapsenhoitajavähennys oli keskustapuo- 
lueelle erittäin tärkeä valonpilkahdus vaalien 
lähestyessä, sillä Pudasjärven ohella Väyry- 
sen esiin nostaman idänkauppakeskustelun 
katsottiin rasittavan puoluetta. Väyrynen 
totesi puoluehallituksessa: ”Olimme oikeas- 
sa —— puheemme palvelivat maamme etua. 
Merkillistä on se, että koko ajan julkisuuteen 
annetaan täysin väärä käsitys” Hokkasesta 
Väyrysen selvitys idänkaupan tilanteesta oli 
hyvä, mutta tosiasia oli, että suuri yleisö oli 
saanut siitä täysin toisenlaisen kuvan. Hänes- 
tä jopa keskustalaisten piirissä oli käsityksiä, 
että Väyrynen oli puhunut läpiä päähänsä. 
Väyrynen harmitteli, että oli ”tullut sellainen 
tunne, että on ihan sama miten päin vastaan, 
aina tulee nurinpäin takaisin. Ilmeisesti tä- 
hän vaikuttaa juuri presidenttiehdokkuus?”'s'9 
Väyrysen korkea profiili ei tuottanutkaan gal- 
lupien mukaan tulosta, vaan hän oli pudon- 
nut presidentinvaaligallupeissa kolmoseksi 
Holkerin tilalle. Helsingin Sanomien gallupin 
mukaan Väyrynen ei nauttinut edes oman 
puolueensa kannattajissa ehdotonta suosiota. 
HS-gallupin mukaan peräti 61 prosenttia kes- 
kustalaisista kannatti Koivistoa presidentiksi 
ja Väyrystä vain 30 prosenttia. Itse puolue oli 
hienoisessa myötätuulessa, mutta Väyrynen 
vastatuulessa. 

Edes asioissa Väyrysen toiminta ei tuot- 
tanut tulosta, Kollaja hävittiin. Sen sijaan 
Väyrystä arvostellut eduskuntaryhmän pu- 
heenjohtaja Juhantalo sai voiton kotihoidon- 


tuenvähennyksellä. Maltillinen ja matalam- 
paa profiilia ylläpitänyt eduskuntaryhmä loi 
kuvaa puolueesta pragmaattisena keskitien 
kulkijana, ja se tuotti myös näkyvää tulosta - 


toisin kuin Väyrysen puskevampi linja. 


Ärtyneissä tunnelmissa vaalitaistoon 


Keskustapuolueen eduskuntavaalikampan- 
jaan haettiin vauhtia kannanotoilla. Joulu- 
kuussa 1986 annettiin maaseutukannanotto, 
jolla pyrittiin korjaamaan puolueen maa- 
seutupolitiikan hajanaista kuvaa, erityisesti 
koskien maa- ja metsätalousministeri Ylä- 
järven ja varapuheenjohtaja Puran eriäviä 
näkemyksiä. Kannanotossa vaadittiin, että 
maatalouspoliittinen ohjaus tulisi jatkossa 
tehdä siten, että se tukisi maaseutupolitiik- 
kaa kokonaisuudessaan. Maatalous oli kes- 
keinen keino ylläpitää työllisyyttä, vaikka se 
ei yksin riittänytkään, mitä Yläjärvi korosti 
kannanoton yhteydessä. Tavoitteena oli, ettei 
maaseudun väestömäärää päästettäisi laske- 
maan. Ainoastaan työ- ja toimeentulomah- 
dollisuuksien mahdollistaminen ei riittänyt, 
lisäksi oli turvattava välttämättömät kaup- 
pa-, liikenne- ja koulutuspalvelut.'** Tammi- 
kuussa 1987 annettiin kannanotto, jonka 
otsikkona oli ”Aukottomaan perustoimeen- 
tuloturvaan”. Siinä vaadittiin kaikille riittävää 
perustoimeentuloa, ja sen vähimmäistasok- 
si määriteltiin täyden kansaneläkkeen taso. 
Lisäksi vaadittiin, että perusturvan jälkeen- 
jääneisyys tuli korjata ja että sen tuli seurata 
ansiotason kehitystä. Esiin nostettiin siis 
maataloutta ja siihen liittyvää aluepolitiikkaa 

sekä perusturvaa. Kaikki kolme olivat aiheita, 
jotka olivat keskustapuolueelle erittäin tär- 
keitä ja joista oltiin SDP:n kanssa jatkuvasti 
eri mieltä. 

Tammikuussa annettiin myös toinen 
kannanotto, jossa todettiin puolueen olevan 
huolissaan siitä, että hallituksen vuonna 1985 
tekemää niin sanottua aluepolitiikan his- 
toriallista kompromissia ei ollut toteutettu 
riittävän tehokkaasti. Muuttoliike pääkau- 
punkiseudulle oli jatkunut vahvana.'3* Pää- 
kaupunkiseudun kasvun rajoittamistavoite 
torpattiin nyt rajusti Helsingin Sanomissa. Ot- 
sikkona oli ”Kepu leikkaisi perusoikeuksia”. 
Lehden mukaan ”Kepun kuningasajatukseen — 
pääkaupunkiseudun kasvun rajoittamiseen — 
on vuosien mittaan suhtauduttu käytännössä 
yllättävän myötämielisesti.” Lehdestä tulevai- 
suus näytti puolueelle huonolta, sillä teollisuu- 
dessa ei syntynyt enää työpaikkoja entiseen 
tapaan, elintarviketuotannon hinnanalen- 
nuspaineet vahvistuivat ja palveluelinkeinot 
toivat työpaikkoja pääasiassa kaupunkeihin ja 
keskuksiin. Väyrysen äskettäisillä vaatimuk- 
silla pääkaupunkiseudun kasvun hillitsemi- 
seksi oli kirjoituksen mukaan katetta niin 
sanotun historiallisen kompromissin takia, 
mutta silti pääkaupunkiseudun korvamerkit- 
seminen nykyisten asukkaiden ja paikallisen 
teollisuuden ”reservaatiksi” lainsäädäntötietä 
oli paitsi kunnallisen itsehallinnon myös ylei- 
sen muutto-oikeuden rajoittamista — vaikka 
toisaalta taas pääkaupunkiseudun kuntienkin 
todettiin tähtäävän politiikassaan siihen, ettei 
alueelle kertyisi huonoja veronmaksajia, työt- 


tömiä tai pummeja.'s44 

Vaarallisimmalla tiellä katsottiin kuiten- 
kin olevan keskustapuolueen, sillä Väyrynen 
oli unohtanut, että kyse oli käytännössä pe- 
rustuslain takaamien oikeuksien kaventami- 
sesta. Kritiikki jatkui: ”Sitä vastoin meillä on 
tähän saakka suhtauduttu maanviljelykseen, 
siihen nykyaikana täysin sopimattomillakin 
korkeuksilla ja alueilla, tunteenomaisesti, 
ikään kuin maanomistajalle pitäisi edelleen- 
kin suoda jonkinlainen rälssioikeus?” Siksi 
maatalouden ylituotantokustannukset ja 
elintarviketeollisuuden välilliset tuet eivät 


olisi perusteltavissa, aivan kuten minkään 

muunkaan alan tuotantotappioita ei olisi 
perusteltua maksattaa kuluttajilla. Leh- 
den linjaa voi pitää kuvaavana sille, millai- 
sessa asenneilmastossa keskustapuolue toimi 
Etelä-Suomessa. 

Keskustapuoluetta lyötiin armotta histo- 
riallisella kompromissilla. Juha Pentikäinen 
valitti työvaliokunnassa, että ”täällä Etelä- 
Suomessa käydään nyt piikkilanka- ja met- 
rokeskustelua —-”. Päällimmäisenä oli nä- 
kemys, että keskusta jarrutti pääkaupungin 
asioita. Kuuskoski-Vikatmaasta rajoittamis- 


laista ei pitänyt puhua, koska sen taakse ei 


kuitenkaan syntyisi tarvittavaa konsensusta. 
Väyrysestä taas pääkaupunkiseutu oli teema, 
joka puri ainakin maakunnissa. ”Jos pääkau- 
punkiseudun kasvu jatkuu, muulle maalle 
käy huonosti.” Hän ei uskonut voitettavan 
mitään, jos Helsingin Sanomien takia her- 
mostuttaisiin ja peräännyttäisiin. Hän myös 
lisäsi, että vihreät ”uskalsivat vetää saman- 
laista linjaa kuin me, miksi ei siis keskusta- 
puoluekin”s4* 

Ollilasta pääkaupunkiseudun tiedotusvä- 
lineissä haluttiin nähtävästi tulkita keskusta- 
puolueen kantoja tahallisesti väärin.*% Hän 
oli itse joutunut pääkaupunkiseutuasioissa 
julkisuuden tikunnokkaan siitä, ettei hän 
halunnut valtion joutuvan maksumieheksi 
myös länsimetrossa — mitä taas Sorsa ja SDP 
vaativat. Ollila oli perustellut kantaansa sil- 
lä, että idän suuntaan valtiolla oli ollut syyt 
osallistua metrokustannuksiin, sillä Vantaa 
oli pääkaupunkiseudun vähävaraisin kunta. 
Sama ei pätenyt länsimetron suuntaan.'34% 
Pohjamosta rajoittamistoimet näyttivät vält- 
tämättömiltä Oulun korkeudelta katsottuna. 
Kuuskoski-Vikatmaasta oli toki selvää, että 
pääkaupunkiseutupolitiikan onnistuminen 
oli välttämätöntä koko maan kannalta. Oli 
kuitenkin puhuttava keinoista ja siitä, mi- 
ten asioita lähestyttäisiin. Muuten tulisi 
helposti kuva, ettei puolueella ollut mitään 
myönteistä sanomaa pääkaupunkiseudulle. 


k <" Han Uudenmaan piirijärjestön Vihreä vappu -tilaisuus 

Väyrynen seisoi kuitenkin aiemman linjansa 
takana, eikä suostunut näkemään siinä vi- 
kaa. Hän sanoi, että jos joku meistä luulee, 
että pärjäämme pääkaupunkiseudulla huu- 
tokaupassa Sdp:n ja kokoomuksen kanssa, 
niin erehtyy”.3% Kaikki olivat työvaliokun- 
nassa yhtä mieltä siitä, että puolueen ajama 
aluepolitiikka oli koko maan kannalta paras 
ratkaisu, mutta eteläisen Suomen edustajat 
näkivät, ettei se kerta kaikkiaan mennyt läpi. 
Väyrynen teki rajoittamispuheineen vain 
koko ajan hallaa puolueen kannatukselle 
pääkaupunkiseudulla - vaikka muualla sel- 
laiselle löytyikin kannatusta. 

Väyrynen taas syytti muita liiallisesta ar- 
kuudesta ja varovaisuudesta. Vaalikampanja 
oli tehty siten, että ”vain rohkeasti ajamalla 
voimme tehdä uskottavan profiilin julkisuu- 
dessa. Miksi vihreät menestyvät paremmin 
kuin me? Meidän ei nyt pidä lymytä ja säi- 
kähtää. - - Lymyily on ollut tämän keskus- 
telun henki” Toropainen kysyi sarkastisesti, 
pitäisikö puolueen ottaa teemaksi ei enää 
yhtään junttia stadiin”. Väyrynen ihmetteli, 
että aina kun työvaliokuntaan kokoonnutaan, 
ollaan ärtyneitä. Mikä nyt oli vikana? Tähän 
keskusteluun ei kuitenkaan lähdetty.'** Kes- 
kustelu oli jo osoittanut, ettei Väyrynen ollut 
valmis tarkistamaan omia näkemyksiään. 

Pura nosti esiin myös spekulaatiot Väyry- 
sen puheenjohtajuuden jatkosta. Hän ih- 
metteli päivän Sosialidemokraatissa ollutta 
kirjoitusta, jossa Juhantalo ”antoi lausuntoja 
Väyrysen siirtymisestä syrjään”. Väyrynen 
vastasi tähän, että hän jättäisi puheenjohta- 
juuden heti, kun se olisi puolueen kannalta 

mahdollista, pois ei tarvitsisi tyrkkiä. Vaalien 
takia ajankohta puheenjohtajakeskustelulle 
oli huono. ”Kaiken maailman rakkikoirat 
ovat kimpussani. Jos haluatte, tämä perin- 
tö on pian jaossa” Keskustelu päättyi tähän 
Väyrysen purkaukseen — ainakin pöytäkir- 
jan mukaan." Juhantalo taas sai selittää 
julkisuudessa, että hänen suuhunsa oli lai- 
tettu sanoja, joita hän ei ollut sanonut. Hän 
oli keskustellut toimittajan kanssa yleisesti 
puoluejohtajien tehtävistä: ”Toin esille sen, 
että kaikki puoluejohtajat pitävät tehtävään- 
sä roskahommana, josta he haluavat päästä 
eroon?” Kirjoituksen raflaavuus ei siis vas- 
tannut keskustelua, vakuutti Juhantalo. Hän 
painotti, ettei asia ollut lainkaan ajankoh- 
tainen, sillä puoluekokous oli vasta kesällä 
1988 — ja presidentinvaalit vuoden 1988 alussa. 
Juhantalo kommentoi myös väitettyä kritiik- 
kiä, että keskustapuolueessa oli panostettu 
kaikki yhteen mieheen. Hänestä ”Väyrysen 
mahtiasema” oli luotu tietoisesti vastapai- 
noksi puolueen aiemmille henkilökiistoille. 
Puoluesihteeri Kääriäinenkin vakuutti leh- 
dessä, ettei Väyrysen vetäytyminen ole ol- 
lut ”kirjaimen vertaakaan” esillä puolueen 
virallisissa elimissä, vaan järjestöväki tuki 
puheenjohtajaa.'s5 

Tapaus kuvaa, miten kovilla panoksil- 
la vaaleja lähestyttiin. Helsingin Sanomien 
pääkirjoituksessa todettiin, että tyyli, jolla 
Suomen Sosialidemokraatti potkaisi puheen- 
johtaja Väyrystä saman puolueen eduskunta- 
ryhmän puheenjohtajalla, ennakoi todellista 
tappelua. Lehden katsottiin irrottaneen haas- 
tattelun kontekstista iltapäivälehtien tapaan 

etusivun lööpiksi. Vaikka keskustapuolueen 
puheenjohtaja vaihtuikin perinteisesti mie- 
lenkiintoa herättäen, ei ulkopuolisten silti 
tullut käydä ”ala-arvoisin keinoin pilaamaan 
puolueen valmistautumista tähän traditioon, 
vaikka houkutus Paavo Väyrysen tölväisemi- 
seen olisikin suuri”. Helsingin Sanomat oli 
itse äsken tölväissyt keskustapuoluetta alue- 
ja maatalouspolitiikasta, mutta nyt sekin 
kavahti käytettyjä otteita. SDP:n ja keskusta- 
puolueen pahasti rasittuneista suhteista ker- 
toi myös se, etteivät yhteiset vaalikeskustelut 
onnistuneet sovitulla tavalla. Järjestöpäällik- 
kö Mäki-Reinikka totesi työvaliokunnassa, 
että SDP:n taktiikkana oli keskustella kes- 
kustapuolueen kanssa pohjoisessa ja kokoo- 
muksen kanssa etelässä. Mäki-Reinikka oli 
ilmoittanut SDP:lle, ettei tämä käynyt, minkä 
jälkeen oli sovittu yhteistoiminnasta myös 
etelän osalta. Näin ei kuitenkaan ollut tapah- 


tunut.'354 


Verouudistus — 
keskiryhmät ja kokoomus yhteen? 


Väyrynen oli tyytyväinen Kevan kannan- 
oton saamaan huomioon mediassa. Keskus- 
tapuolue, LKP, RKP ja SKL nostivat siinä 
verouudistuksen yhdeksi keskeisimmäksi 
tavoitteeksi tulevia hallitusneuvotteluja var- 
ten. Kannanoton mukaan verojärjestelmän 
uudistaminen ei saisi nostaa veroastetta ja 
uudistus tuli aloittaa marginaaliverouudis- 
tuksesta. Tavoite oli keventää tuloverotusta 
ja siirtää verotuksen painopistettä välilliseen 
verotukseen. Välillistä verotusta oli totuttu 


pitämään epäsosiaalisena, sillä se rasitti ih- 
misiä, jotka joutuivat käyttämään tulonsa 
jokapäiväiseen kulutukseen. SDP:n puheen- 
johtaja Sorsa olikin yhä tiukasti liikevaihto- 
veron korotusta vastaan. Näkemys alkoi 
kuitenkin näyttää auttamattoman vanhan- 
aikaiselta 1980-luvun jälkipuoliskon olo- 
suhteissa. Esimerkiksi STTK:n Jorma Reini 
esitti, että ruuan välillinen verotus säilyisi 
matalana, mutta surffilautojen, urheiluauto- 
jen ja sähköhammasharjojen verotusta voisi 
kiristää 356 

Keskustapuolue tähtäsi verouudistuksella 
työnteon ja yrittämisen kannustamiseen sekä 
säästämisen tukemiseen. Keskipuolueet pai- 
nottivat, että verotuspohjan laajentaminen 
ei saanut koskea tavallisia pankkitalletuksia. 
Osinko- ja vuokratulojen osittainen verova- 
paus oli säilytettävä ja myöskään metsäve- 
rotusta ei tullut kiristää. Lisäksi keskipuo- 
lueiden tavoitteena oli yritysverouudistuksen 
loppuunsaattaminen, liikevaihtoveron ker- 
tautumisen poistaminen ja kunnallisvero- 
tuksen tasoittaminen.” SDP oli julkaissut 
edellisviikolla oman verouudistuslinjansa, 
jossa verotusta haluttiin uudistaa ”kertary- 
säyksellä” asettamalla kaikki tulot samalle 
lähtöviivalle. Tätä keskiryhmät eivät hy- 
väksyneet. He tyrmäsivät Väyrysen suulla 
SDP:n ajatuksen ja ajoivat sen sijaan asteit- 
taista uudistusta. Lallukka (LKP) kritisoikin, 
että SDP:ssä oli etsitty vain pääasiassa uusia 
verotuskohteita.'3** Verouudistuskeskustelu 
liittyi keskeisesti käynnissä olevaan edus- 
kuntavaalikamppailuun. Kääriäisestä mittava 
verouudistus edellytti laajaa hallituspohjaa, 

kolmen suuren hallitusta. Hänestä SDP:ssä 
oltiin *epäjohdonmukaisia, kun he vaativat 
laajaa veroremonttia, mutta torjuvat samalla 
laajan hallituspohjan”.s 

Kokoomus olikin lähempänä keskiryh- 
miä verouudistuskaavailussa. Väyrynen ja 
kokoomuksen puheenjohtaja olivat yhtä 
mieltä marginaaliveron alentamisesta ja ve- 
rotuksen painopisteen siirtämisestä välittö- 
mästä verotuksesta kohti välillistä verotusta. 
Sorsa taas kommentoi, että hänestä kolmen 
suuren hallituksen muodostamismahdolli- 
suudet tulivat yhä epätodennäköisemmiksi, 
erityisesti liikevaihtoveroon liittyvien nä- 
kemyserojen vuoksi.'*** Verotuskeskustelu 
lähensi keskustapuoluetta ja kokoomusta 
tilanteessa, jossa keskustapuolueen ja SDP:n 
suhteet olivat jo valmiiksi erittäin kireällä. 
Keskustapuolueen julkilausuttu tavoite oli 
kolmen suuren hallitus, sillä kokoomusta ei 
voitu enää syrjiä hallituskysymyksessä ja kos- 
ka SDP:n vallalle haluttiin suitset. Kääriäi- 
nen painottikin, että SDP:n valta-asema oli 
vinoutunut. Se ei vastannut kansan SDP:lle 
antamaa kannatusta. Siksi vasemmistojoh- 
toista hallituspolitiikkaa ei tullut hänestä 
jatkaa vaalien jälkeen, vaan tilalle tuli saada 
keskustajohtoinen kolmen suuren enemmis- 
töhallitus.'*' Se taas olisi keikauttanut vallan 
painopisteen keskustapuolueelle, sillä se oli 
suurin puolue keskiryhmistä. Sorsa korosti, 
että kukin puolue edustaisi hallitusneuvotte- 
luissa vain itseään, eikä SKDL:n kannatuksen 
laskua voinut sysätä SDP:n päälle. 

Puoluejohdon rohkea tavoite herätti 
myös keskustapuolueen sisällä ristiriitaisia 

tunteita — siihen liittyi riskejä ja kysymys- 
merkkejä. Eduskuntaryhmän puheenjohtaja 
Juhantalo oli näkyvimmin huolissaan siitä, 
että Väyrynen rikkoisi ajamallaan linjallaan 
suhteet SDP:hen. Juhantalo antoi haastat- 
telun, jossa ilmoitti, että keskustapuolueen 
tulisi tukea presidentti Koivistoa presidentin- 
vaalien loppukierroksella, jos vastakkain oli- 
sivat Koivisto ja Holkeri. Juhantalon mukaan 
keskustapuolue tuki omaa ehdokastaan ”niin 
pitkälle kuin mahdollista” mutta porvaril- 
linen presidentti ei ollut hänestä itseisarvo. 
Keskustapuolueen ja SDP:n suhteiden hän 
arveli kohentuvan, jos keskustapuolue tar- 
joaisi vaalien jälkeen pääministeriksi jotain 
muuta nimeä kuin Väyrystä. Nimiveikkauk- 
sia hän ei alkanut esittämään, mutta lisäsi, 
että ”sitähän ei voi kiistää, etteikö Väyrysen 
nostaminen kiristäisi ilmapiiriä”. KN:n vara- 
puheenjohtaja Isohookana-Asunmaa kritisoi 
Juhantaloa ”tietoisesta eripuran lietsomisesta 
puolueen sisällä”. Keskustelua Väyrysen ase- 
masta ei olisi pitänyt käynnistää juuri vaalien 
alla, ja hän vakuuttikin puolueen tukevan 
Väyrystä. Myös Pokka kehotti Väyrysen pu- 
dottajia laittamaan jäitä hattuun.”% Juhan- 
talon kommenteissa oli selvästikin kyse siitä, 
että hän pelkäsi Väyrysen ajavan keskusta- 
puolueen oppositioon - eikä siitä, että hän oli 
lähtenyt syrjäyttämään Väyrystä. Juhantalo 
oli tunnettu punamultamies, joka oli myös 
ilmaissut vakaumuksensa selvästi. 

Jopa työvaliokunnassa jouduttiin yhä 
käymään keskustelua puolueen hallitusta- 
voitteista. Ollila selitti, että lähtökohtana 
oli, että asioita pyrittiin hoitamaan siten, 

että kokoomus voisi tulla hallitukseen. ”Siis 
kolmen suuren pohja, jota sdp vastustaa ja 
jarruttaa”'s*4 Julkisuudessa Ollila oli kuiten- 
kin sanonut (16.1.1987), että punamulta oli 
yhä paras, ja katsoi, ettei puolivuosisatainen 
tuloksellinen yhteistyö saanut kaatua hetkel- 
lisiin henkilöristiriitoihin. Häntä pidettiinkin 
henkilönä, joka oli varmistanut sen, ettei hal- 
litus ollut kaatunut Väyrysen idänkauppa- ja 
talousnostoihin. Suomen Kuvalehdessä ar- 
vioitiin: ”Ilman Ollilaa hallitus olisi kaatunut 
viimeistään joulun alla koski- ja piikakiistoi- 
hinsa?” Jos Väyrysen julkikuva oli ahnehtivan 
valtapoliitikon, oli Ollila käytännössä tämän 
vastakohta. Häntä ei saatu kiinnostumaan 
edes kehumalla puoluejohtajan tehtävistä, ja 
hän piti ministeriyttä urakkana eikä urana- 
ja kehui päälle Väyrysen ja Jokelan häntä it- 
seään paljon lahjakkaammiksi poliitikoiksi. 
Maltillinen Ollila ei ollut uhka SDP:lle eikä 
Väyrysen uratavoitteille. Ollila kertoi myös 
katsoneensa uudelleen Väyrysen syksyn 
haastatteluja, eikä hän nähnyt niissä mitään 
järkyttävää, vaan huoli taloudesta oli perus- 
teltu." Ollila oli lojaali puheenjohtajalle ja 
myös tämän tavoitteille kolmen suuresta. 
Ministeri Yläjärvi taas kritisoi työvalio- 
kunnassa sitä, kuinka paljon kannatti nostaa 
kokoomusta puhumalla julkisuudessa sen 
vetämisestä hallitukseen. Hänestä Ollila oli 
tässä suhteessa epäjohdonmukainen. Hokka- 
sen mielestä Väyrynen oli taitavasti markki- 
noinut ajatuksen uudesta kansanrintamasta 
ja uudesta hallituspohjasta, ja sen myötä 
tapahtuvasta ”hiukan uudesta” tavasta tar- 
kastella yhteiskunnan kehitystä. Hän sanoi 


kyllä ymmärtävänsä punamullan puolustajia, 
mutta ei kuitenkaan sitä, että punamulta nos- 
tettaisiin nyt uudelleen esille. Puolustusmi- 
nisteri Pihlajamäki taas ymmärsi Yläjärven 
kantaa. Hän katsoi, että suuri osa Suomen 
kansasta uskoi, ettei keskustapuolue ollut to- 
sissaan kokoomuksen mukaan ottamisessa 
hallitukseen, vaan sitä pidettiin vaalipropa- 
gandana. Kääriäinen ”ilmoitti kannattavansa 
kolmen suuren puolueen hallituksen ideaa”, 
koska siitä oli puolueessa yhdessä sovittu. 
Hänestä nyt ei ollut oikea aika alkaa miettiä 
sitä, oliko tällainen linjaus järkevää. ”Kumot- 
koon Sdp tämän ajatuksen, jos sen haluaa 
tehdä?”'s** Puoluesihteerin sanavalinnoista 
saattoi lukea, että kyse oli ennen kaikkea tak- 
tisesta asetelmasta. Hän sanoi kannattavansa 
ideaa kolmesta suuresta, ei kolmen suuren 
hallitusta. 

Toropaisesta Väyrynen ajoi kolmen suu- 
ren hallitusta ”kieltämättä jonkin verran us- 
kottavalla tavalla, mutta myös asian toinen 
puoli, siis se, että Väyrystä pidetään taktik- 
kona, on otettava huomioon”. Se oli selvä 
viittaus Väyrysen presidenttitavoitteeseen, 
joka voisi varmistua kokoomuksen ja keski- 
ryhmien avulla. Ollila kommentoikin, että 
vaalitaistelua oltiin nyt henkilöistämässä 
liikaa. Hänestä puolueen tavoitetta kolmen 
suuren hallituksesta ei voinut muuttaa. Taus- 
talla olivat myös kahdenkymmenen vuoden 
paineet, joita ei tullut aliarvioida. Kansanval- 
taan kuului muutoksen mahdollistaminen, 
ja oli huomattava, että muutosmahdollisuus 
syntyi keskustapuolueen kautta. SDP ei sitä 
halunnut, ja kokoomus ei siihen puolestaan 

kyennyt. ”Keskustapuolueen ja sdp:n suhteet 
eivät nykyisestään enää voi mennä huonom- 
miksi. Puolueen sisäinen keskustelu on syytä 
tässä vaiheessa lopettaa, sillä se vie pisteitä 
naapurin pussiin --* Ollila varoitti. Pohja- 
mo pitikin hämmentävänä, että keskeisistä 
poliittisista kysymyksistä oli näin voimak- 
kaita tulkintaeroja.”" 

Tavoite kolmen suuren puolueen halli- 
tuksesta oli hyväksytty puolueen elimissä”, 
mutta sen toteutuminen alkoi vaalien lä- 
hestyessä vaikuttaa yhä epärealistisemmal- 
ta — niin pitkälti kuin siihen oli ylipäätään 
koskaan tosiasiallisesti uskottu." Taktisesti 
tavoite oli ollut hyvä SDP:n ja kokoomuksen 
puristuksessa, mutta vaalien lähestyessä se 
alkoi vaikuttaa yhä riskaabelimmalta, var- 
sinkin kun Väyrynen ei ollut halunnut avata 
keskustelua siitä, mitä jos se epäonnistuisi — 
ja olisiko suunta sen jälkeen SDP vai kokoo- 
mus. Ylipäätään puheenjohtajan omapäinen 
toiminta hermostutti, varsinkin kun muilla 
ei ollut tietoa Väyrysen seuraavista askelis- 
ta. Pura kertoi kokouksesta poissa olevan 
Väyrysen pitävän Ostrobotnian 80-vuotis- 
juhlissa puheen, joka olisi todennäköisesti 
linjapuheen tyylinen. Yläjärvi oli ihmeis- 
sään: ”Väyrynen pitää Ostrobotnialla suu- 
ren linjapuheen ja työvaliokunnan muiden 
jäsenten pitäisi marssia samassa tahdissa tie- 
tämättä, mikä uusi linjaus on kysymyksessä?” 
Kääriäinen selitti, että tietämättömyys johtui 
yksinkertaisesti vain siitä, että Väyrynen oli 
työmatkalla Intiassa. 

Keskustapuolueen kentällä taas ei ymmär- 
retty puheenjohtajan asemien horjuttamista 

presidentinvaaleja koskevilla spekulatiivisilla 
lausunnoilla, kuten puoluehallituksessa esi- 
tetyistä useista puheenvuoroista käy ilmi. Ju- 
hantalon lausunnot olivat herättäneet suurta 
närkästystä. Kentällä odotettiin jopa puolue- 
hallituksen kantaa Juhantalon puheisiin, eri- 
tyisesti koskien lausuntoa siitä, jos puolueen 
oma ehdokas ei päässyt toiselle kierrokselle 
vaan valinta oli tehtävä Koiviston ja Holke- 
rin välillä. Pura selittikin, että työvaliokunta 
paheksui voimakkaasti Juhantalon kannan- 
ottoja, mutta puolueen kannalta oli kuitenkin 
parasta tukahduttaa koko keskustelu. Väy- 
rynen oli samaa mieltä, oli laitettava kaikki 
voimat eduskuntavaalityöhön. Kietäväisestä 
puheet hallituspohjasta tuli lopettaa ja puo- 
lueen julkikuvasta huolehtia. Väyrysestä taas 
nimenomaan oli puhuttava hallituspohjasta, 
mutta sisällön, kuten verouudistuksen, pe- 
rusturvan, perhepolitiikan sekä alue- ja maa- 
seutupolitiikan kautta — mikä ei kyllä vienyt 
yhtään SDP:n suuntaan. Pokka huomauttikin 
keskustaväen tottuneen punamultaan, ja sik- 
si vaadittaisiin todella voimakkaita asiasyitä, 
että kolmen suuri menisi läpi. Hän kysyikin, 
mitä tällainen koalitio tekisi esimerkiksi 
sosiaalipolitiikassa. Väyrynen kehotti luke- 
maan äskettäisen Ostrobotnia-puheensa.”7 
Väyrynen oli pitänyt Pohjois-Pohjalaisen 
osakunnan 80-vuotisjuhlissa linjanvedon- 
omaiseksi katsotun puheen, jossa oli tois- 
tanut idean uudesta kansanrintamasta eli 
kolmen suuresta. Väyrynen muistutti, että 
tarkalleen kaksikymmentä vuotta sitten pre- 
sidentti Kekkonen oli pitänyt Ostrobotnialla 
kuuluisan puheensa, jossa oli puolustanut 

kommunistien mukaan ottamista hallituk- 
seen vedoten siihen, että nämä oli integroi- 
tava yhteiskuntaan täysivaltaisina kansalai- 
sina, ja että täten säädeltäisiin yhteiskunnan 
ristiriitoja ja kavennettaisiin luokkaeroja. 
Nyt oli kokoomuksen vuoro, sillä Suomen 
siirtyminen tietoyhteiskuntaan edellytti sen 
mukaantuloa hallitukseen, varsinkin kun 
keskustan ja oikeiston kannatus oli nousussa. 
Väyrynen kuvasi kolmen suurta ”laajenne- 
tuksi punamullaksi”, jolla hän pyrki selväs- 
tikin murtamaan siihen liittyvää muutos- 
vastarintaa - myös omassa puolueessaan. 
Hän myös käsitteli kolmen suureen liitty- 
viä pelkoja muun muassa sosiaalipolitiikan 
osalta, jossa SDP ja kokoomus olisivat voi- 
neet löytää yhteisen ansioturvaa korostavan 
painotuksen. Hän uskoi, että kokoomus ja 
keskustapuolue löytäisivät yhteisen sävelen 
perusturvan kehittämisessä, sillä molemmat 
olivat esittäneet sosiaaliturvan yhdistämistä 
perusturvaksi. Maatalouspolitiikassa SDP 
ja kokoomus taas eivät olleet kyenneet eh- 
dottamaan realistista vaihtoehtoa keskus- 
tapuoluejohtoiselle linjalle. Aluepolitiikan 
osalta hän oli eniten varpaillaan, mutta uskoi 
tilannetta auttavan sen, ettei SDP:n ja ko- 
koomuksen tarvitsisi kilpailla etelän suur- 
keskusten äänestäjistä ollessaan samassa 
hallituksessa.'97? 

Pentikäinen ilmaisi tyytyväisyytensä 
Väyrysen Ostrobotnia-puheeseen puolue- 
hallituksessa. Hän muistutti silti: ”On syytä 
korostaa, että meidän on puhuttava ihmis- 
ten äänellä, tästä kiitokset Eevalle”? Väyry- 
sen edellissyksyn taloutta painottavat nostot 


ja Ostrobotnia-puheen valtiomiesmäinen 
ja käytännössä suoraan Kekkosta imitoiva 
ote tuskin lämmittivät tavallisia äänestäjiä. 
Antti Vehkoja katsoikin, että hallituspohjaa 
koskevassa keskustelussa tuli muistaa, että 
kansa ja media näkivät ja huomioivat vain 
sen raadollisen puolen. Hänestä ongelmana 
oli, että ”kaikki vaaliverkot on sijoitettu ve- 
neen oikealle puolelle, vasemmalle ei ole juu- 
ri riittänyt verkkoja”. Esko Pennanen lisäsikin, 
että verkot tuli suunnata veneen molemmin 
puolin. Väyrysen verkot olivat selvästi ko- 
koomuksen suuntaan, mikä oli sinänsä vält- 
tämätöntä muutoksen mahdollistamiseksi 
ja kokoomuksen nostamiseksi hallitukseen. 
Tätä ei sinänsä vastustettu, mutta samalla 
tuotiin huoli puolueen kallistumisesta liiak- 
si oikealle — jollaista imagoa muun muassa 
SMP ruokki'?. Väyrynen taas painotti, että 
kolmen suuren hallitus oli hyvin isänmaalli- 
nen tavoite, mikä oli tuotava vahvasti esiin. 
Väyrynen perustelikin kolmen suuren vält- 
tämättömyyttä nimenomaan rakennemuu- 
toksella, sopeutumisella tietoyhteiskuntaan. 
Punamulta toimi pitkään, mutta nyt aika oli 
ajanut siitä ohi. 

Keskustapuolueen ja SDP:n punamulta- 
yhteistyön alusta olikin kulunut jo 50 vuotta. 
Ollila nosti vuosipäivän esiin työvaliokun- 
nassa, ja Väyrynen ehdotti siitä poliittista 
kannanottoa — vaikka olikin käytännössä 
todennut punamullan ajan olevan ohi. Kan- 
nanotossa todettiin puolueen olevan tyyty- 
väinen punamullan tuloksiin. Punamulta oli 
yhdistänyt Suomen kansan kestämään sodan 
vaikeudet ja luonut sotien jälkeen vahvan 

pohjan sisäiselle rakennustyölle. Laajapoh- 
jaista yhteistyön jatkamista pidettiin tärkeä- 
nä myös tulevien eduskuntavaalien jälkeen, 
mutta nyt sitä oli laajennettava kokoomuk- 
sen suuntaan. ”Nykyisen hallituspohjan laa- 
jentaminen on välttämätöntä ennen muuta 
sen vuoksi, että elämme voimakkaan raken- 
nemuutoksen keskellä. -- Monien tärkei- 
den asioiden läpiviemiseksi eduskunnassa 
tarvitaan kahden kolmasosan enemmistö?”9 
Punamulta-kannanottokin muotoiltiin siis 
käytännössä palvelemaan kolmen suuren 
hallitustavoitetta. 

Väyrynen oletti samassa yhteydessä, että 
Sorsa hyökkäisi ärhäkkäästi hänen suuntaan- 
sa illan suuressa vaalikeskustelussa. Hän il- 
moitti, että ei aikoisi provosoitua eikä ottaisi 
kantaa konkreettisesti pääministeriehdokas- 
kysymyksiin. SDP:n intresseissä taas olisi 
ollut saada keskustapuolue ja kokoomus ker- 
tomaan, kummasta puolueesta pääministeri 
valittaisiin, jotta porvarillisten yhteistyöha- 
lut olisivat joutuneet koetukselle. Kumpikin 
puolue oli selvästi ilmaissut haluavansa pää- 
ministerin paikan pois SDP:ltä.'? Väyrynen 
aikoi kuitenkin pitää pintansa. Hokkanen 
oli samaa mieltä, ja oli myös vaadittava vas- 
tausta siihen, miksi kolmen suuren hallitus 
ei käynyt. Pentikäisestä oli puututtava myös 
SDP:n lapsilisäsooloiluun eli vaalilupaukseen 
kolminkertaistaa lapsilisät.'97* 


314 II Nousu ja uho, 1983-1987 


Keskustapuolueen ja SDP:n 
eri suuntaan vetävät tavoitteet 


Keskustapuolueen eduskuntavaaliohjelma 
oli nimeltään Suomalainen suunta. Nimi oli 
sama kuin vuonna 1986 hyväksytyn tavoite- 
ohjelman. Vaaliohjelman mukaan Suomi eli 
keskellä teknologista, taloudellista ja yhteis- 
kunnallista murrosta, mihin liittyi voimakas 
kansainvälistyminen. Murroksen keskellä 
keskustapuolue halusi ”rakentaa Suomes- 
ta luonnonmukaisen tietoyhteiskunnan ja 
ihmiskeskeisen sivistysyhteiskunnan”. Oh- 
jelmassa vaadittiin, että kansainvälistymis- 
paineista huolimatta maan asioita koskeva 
päätösvalta oli pidettävä tiukasti omissa kä- 
sissä. Tavoitteisiin kuuluivat kaikille oikeus 
työhön, aukoton perustoimeentuloturva, ih- 
miskeskeiset palvelut, lastenhoidon vaihto- 
ehtojen turvaaminen, asuntopulan poista- 
minen, ympäristöongelmien hoitaminen, 
hajautetun energiahuollon toteuttaminen, 
vahva suomalainen sivistys, elinvoimainen 
maaseutu ja alueellinen tasapaino sekä ulko- 
politiikassa Kekkosen linjan jatkaminen.'” 
Kuten vaalikampanjan nimikin osoitti, kes- 
kustapuolue jatkoi kansallisen itsenäisyyden 
ja omaleimaisuuden puolustamisen tärkeyttä 
talouden, teknologian ja kansainvälistymisen 
aikaansaamassa murroskohdassa. 
Luonnonmukainen tietoyhteiskunta viit- 
tasi hajautettuun yhteiskuntaan, ja tämän 
rinnalla korostettiin suomalaisen sivistyksen 
merkitystä. Kyse ei ollut vain yhteiskunnan 
rakenteisiin liittyvistä tekijöistä vaan siitä, 
että vaarana oli ”uhka suomalaisen identi- 

teetin katoamisesta”.'s** Keskustapuolueen ja 
SDP:n vastakkainasettelussa voi nähdäkin 
olleen kyse myös asennoitumisesta kansain- 
välistymisprosessiin ja sen tuomiin haas- 
teisiin. Varsinkin Väyrynen piti tilannetta 
todella haastavana ja ratkaisevana. Hän oli 
verrannut tilannetta puolueen rooliin itse- 
näistymisen alkuaikoina ja sotien jälkeiseen 
ulkopoliittiseen uudelleenorientoitumiseen. 
SDP:lle taas vallitseva kehityssuunta sopi pa- 
remmin — puolueen taustakin oli kansain- 
välisessä työväenliikkeessä. Nimenomaan 
keskustapuolueen ajama aluepolitiikka, joka 
oli sidottu käsitykseen, että hajautettu yhteis- 
kunta oli vihreä ja että maatalous muodosti 
maaseudun runkoasutuksen ja luonnonva- 
rojen hoidon perustan, erotti keskustapuo- 
luetta ja SDP:tä. 

Keskustapuolueessa katsottiin, että maa- 
talousväestö oli kansantalouden tärkeimmän 
sektorin eli puuntuotannon hoito- ja korjuu- 
työn kantajoukko. Sen elämänedellytysten 
turvaaminen vaikutti myös koko kansanta- 
louden tasapainoon merkittävästi.'3** SDP:ssä 
taas tälle eiannettu arvoa, vaan sen tavoitteis- 
sa painoi kuluttajan asema. Hilkka Vihinen 
on analysoinutkin, että keskustapuolueeseen, 
kokoomukseen ja SKDL:n verrattuna SDP 
oli ainut puolue, jonka ohjelmaa ei ohjannut 
kysymys omavaraisuuden varmistamises- 
ta ja viljelijöiden tulotason turvaamisesta — 
mikä näkyi myös SDP:n ja SAK:n Maa- 
talous 2000 -ohjelmaan tekemissä eriävissä 
toimenpide-ehdotuksissa. SDP ei pyrkinyt 
myöskään korostamaan viljelijän ja kulutta- 
jan yhteistä etua, vaan pyrki ennemminkin 


vahvistamaan tätä vastakohtaisuutta, jossa 
SDP:n ”me” oli yhtä kuin kaupunkilaiset ja 
palkansaajat.'3%? 

Juuri ennen eduskuntavaaleja valtioneu- 
vosto onnistui kuitenkin tekemään pää- 
töksen 25-kohtaisesta maaseutuohjelmasta, 
jossa korostettiin, ettei yksin maatalous- 
politiikka riitä, vaan tarvittiin laaja-alaista 
yhteiskunnallista politiikkaa maaseudun 
tukemiseksi. Maa- ja metsätalousministe- 
ri Yläjärvi korosti poliittista yksimielisyyt- 
tä, jolla periaateohjelmasta oli tehty päätös, 
vaikka matkan varrella olikin jouduttu hio- 
maan särmiä. Yläjärvi uskoikin, että nykyi- 
set hallituspuolueet, jotka olivat sitoutuneet 
ohjelmaan, olisivat myös pääosin mukana 
seuraavassa hallituksessa toteuttamassa 
sitä. Maatalous nousi silti vaalitaistelussa 
kärjekkäästi esiin. SAK oli laatinut ilmoi- 
tuskampanjan, jossa kysyttiin: ”Kuka syö 
pöydässäsi?” Siinä arvosteltiin suomalaista 
maatalouspolitiikkaa ja ruuan kallista hin- 
taa. MTK:n puheenjohtaja Haavisto piti mai- 
nosta törkeänä herjana ja sodanjulistuksena 
maatalousväestöä kohtaan. Hän piti sitä pro- 
pagandana, joka ei perustunut faktoihin, ja 
hän ilmoittikin harkitsevansa oikeustoimia. 
Haavisto muistutti, ettei tuottaja syönyt duu- 
narin pöydästä, sillä viljelijän osuus elintar- 
vikkeen hinnasta oli vain 11-12 prosenttia. 
Hän ennusti, että vaalitappio häämötti, kun 
tällaisia ylilyöntejä tehtiin SDP:n ja sen tu- 
kijärjestön taholta.'%4 

Vaalien lähestyessä keskustapuolueen 
suomalaisuus-teema terävöitettiin vielä 
muotoon ”Suomalaista siviilirohkeutta”. 

Suomalaista siviilirohkeutta -teemalla keskustapuolue pyrki profiloitumaan rohkeana 
ja tavoitteellisena tavallisten ihmisten etujen ajajana vuoden 1987 vaaleissa. KMA. 

Samalla tavoitteita tiivistettiin iskevämpään 
muotoon. Terävöitetyllä iskulauseella halut- 
tiin korostaa sitä, etteivät tavoitteet toteutu- 
neet itsestään, vaan tarvittiin rohkeutta ja 
tahtoa niiden läpiviemiseen. Sitä keskusta- 
puolueesta todettiin löytyvän - tahtopolitiik- 
kaa. Vaalijulisteissa nähtiin muun muassa 
kurki äänestyskopissa ja kysyttiin, eikö ih- 
mistenkin asuinympäristöä pitänyt suojella: 
taata puhtaita vesiä ja ilmaa, toimivaa jäte- 
huoltoa ja turvallista energiantuotantoa. Toi- 
sessa vaalijulisteessa äänestyskopista näkyi- 
vät lapsen jalat, ja siinä vaadittiin perheille 
oikeutta valita heidän itsensä parhaimmaksi 
katsoma hoitomuoto, joka saattoi olla päi- 
väkoti, perhepäivähoito tai kotihoito. Pää- 
asia oli, että perhe saisi itse valita. Samalla 
rohkaistiin kaikkia mukaan: ”Kutsumme 
kaikkia kansalaisia osallistumaan suoma- 
laisella siviilirohkeudella ihmiskeskeisen, 
luonnonmukaisen ja turvallisen Suomen 
kehittämiseen?" 

Väyrynen kertoi puoluehallituksessa, 
että ”Suomalaista siviilirohkeutta” oli mai- 
nostoimiston idea. Se sopi hänestä hyvin 
puolueen poliittiseen linjaan. ”Sillä pyritään 
luomaan uutta, uskottavaa kuvaa” Myös 
Kääriäinen oli tyytyväinen. Hänestä vaali- 
kampanja tuli vetää loppuun asti korkealla 
profiililla ja puhumalla suoraan. Siviiliroh- 
keus-teemalla pyrittiin mitä ilmeisemmin 
kääntämään Väyrysen kritiikkiä nostattanut 
tahtopolitiikka myönteiseksi mielleyhtymäk- 
si ja rohkeudeksi toimia. 

Puoluehallituksessa kritisoitiin, että si- 
viilirohkeus sekoitettiin siviilipalvelukseen. 


Väyrysestä siviilipalvelusta ei todellakaan 
voinut yhdistää keskustapuolueeseen, ”joka 
on näiden kysymysten kohdalla ollut niin 
vanhoillinen kuin vain mahdollista”. Sivii- 
lirohkeus-teema jäi, vaikka se herättikin 
epämääräisiä assosiaatioita - mutta antoi 
toisaalta kaivattua huomiota mediassa." 
SDP:ssä taas mainosta pidettiin aivan hir- 
veänä, ja sen kannalta siis onnistuneena. 
Liikanen kysyi puoluetoimikunnassa, ”voi- 
siko siviilipalvelumiesliitto ottaa myönteisen 
kannan siihen -- joku tällainen pieni jäynä 
voisi olla paikallaan”. 
Siviilirohkeus-teemaan kuului myös ra- 
dio- ja vaalivideokampanja. Radiokampan- 
jalla pyrittiin henkilöiden perusteella tavoit- 
telemaan nimenomaan kaupunkiäänestäjiä. 
Radion viidessä eri mainoksessa esiintyivät 
Väyrysen ja Kääriäisen lisäksi toimittaja 
Knud Möller, Kuuskoski-Vikatmaa, Ollila ja 
Pentikäinen.'*? Samat henkilöt, lisättyinä va- 
rapuheenjohtaja Puralla ja KN:n puheenjoh- 
taja Pokalla, esiintyivät myös puolueen vaali- 
videolla, joka oli aikansa uusi vaaliase. Video 
oli toteutettu siten, että Möller haastatteli ky- 
seisiä henkilöitä erilaisissa ympäristöissä. Vi- 
suaalinen ilme saikin mediassa päähuomion. 
Videon käyttö osoitti puolueen olevan ajan 
hermolla tekniikan hyödyntämisessä, mutta 
naisten ja miesten rooleista video antoi jä- 
mähtäneen kuvan. Väyrysen nähtiin istuvan 
nojatuolissa puoluetoimiston saunatiloissa, 
Kuuskoski-Vikatmaan taustaksi oli valittu 
vanha astiasto ja Pokasta näkyi vain pää, 
vaikka hän totesi naisten vahvuuden politii- 
kassa olevan juuri siinä, että he osasivat pitää 

jalat maassa. Valtiovarainministeri Ollila oli 
jo kuin virkansa puolesta huolestuneen nä- 
köinen puhuessaan taloudesta, ja iso vihreä 
eli Kääriäinen seisoi rumassa kaupunkimai- 
semassa. Kääriäisen taustalla ”pakkasilma on 
sakeana pakokaasuista ja Hanasaaren hiili- 
voimala näyttää nokimustalta”. 9° 
Puheenjohtajan kärjekäs hahmo oli vä- 
rittänyt kuvaa keskustapuolueesta, mutta 
se ei ollut kuitenkaan koko kuva. Puolueen 
eduskuntaryhmän profiili oli maltillisempi ja 
sovittelevampi ja realistisempi saavutettavien 
tavoitteiden suhteen — kuten koskiensuoje- 
lulain loppukäsittely oli osoittanut. Myös 
valtiovarainministeri Ollila loi puolueesta 
maltillisempaa kuvaa, vaikka hän olikin Väy- 
rysen kanssa periaatteessa samoilla linjoilla 
talouspolitiikasta. Tammikuussa Ollila va- 
kuutti tukevansa hallituksen eli ennen kaik- 
kea SDP:n devalvaatiokielteistä linjaa, mutta 
hän ei innostunut SDP:n revalvaatioehdotuk- 
sesta. Keskustapuolueen eduskuntaryhmän 
ryhmäpuhuja Hannu Tenhiälä taas ehdotti 
samaan aikaan tuloneuvottelujen aikaista- 
mista: ”Onnistunut vakauttamisratkaisu loisi 
edellytykset reaaliansioiden nousun jatkumi- 
selle ja tekisi mahdolliseksi myös korkotason 
tuntuvan ja pikaisen alentamisen”."”" 
Väyrysen ja hänen linjauksiensa myötä 
keskustapuolueen kuvaa leimasivat voimak- 
kaasti talouspoliittiset painotukset ja karu 
talousrealismi. Vastapainona tälle taas toi- 
mi Kuuskoski-Vikatmaan poikkeuksellinen 
suosio yli puoluerajojen. Hän oli kansalta 
kysyttäessä naispoliitikkojen ehdoton yk- 
könen. Kuuskoski-Vikatmaa toi puolueen 


318 II Nousu ja uho, 1983-1987 


kuvaan ihmislähtöistä ja ei-materialistista 
painotusta ja rikkoi julkikuvaa miesvaltai- 
sesta saunakabinettipolitiikasta. Hän totesi 
haastattelussa, että hänelle politiikassa oli 
tärkeintä, että ymmärrettiin ihmisen eheys. 
Myöskään henkilönä Kuuskoski-Vikatmaa 
ei ajanut kovaa politiikkaa: ”Minä en osaa 
puhua räväkästi.” Kuuskoski-Vikatmaa 
toikin puolueen kuvaan perinteistä alkio- 
laista linjaa siinä mielessä, että hän painotti 
ihmislähtöistä ja ei-materialistista keskitien 
linjaa — vaikka käytännössä tätä ei varmasti 
alkiolaisuutena suuren yleisön silmissä pidet- 
tykään. Ennemminkin Kuuskoski- Vikatmaa 
oli uudenlaisen, maanläheisen ja helposti sa- 
maistuttavan naispoliitikon malliesimerkki, 
joka ei yrittänyt johtavien miespoliitikkojen 
tapaan nujertaa vastustajiaan. 
Kuuskoski-Vikatmaa näyttikin poliitik- 
kona varmasti monen silmissä raikkaalta 
poikkeukselta, varsinkin verrattaessa jat- 
kuvasti kahnauksissa olevaan Väyryseen ja 
Sorsaan. Miesten tulehtuneet suhteet tun- 
nettiin julkisuudessa hyvin, eivätkä Sorsa ja 
sosiaalidemokraatit peitelleet Väyrys-aller- 
giaansa. Yleinen käsitys oli, että Väyrynen 
oli tuhonnut punamullan eväät edellissyksyn 
kohupuheillaan. Sosiaalidemokraatit puhui- 
vat tästä avoimesti medialle." Vaalien alla 
SDP:n eduskuntaryhmän puheenjohtaja nos- 
ti asiaan jopa ulkopoliittisen ulottuvuuden. 
Paasio ei pitänyt suotavana, että Väyrynen 
jatkaisi ulkoministerinä seuraavassa hallituk- 
sessa, koska Väyrynen oli Koiviston kilpaili- 
ja seuraavissa presidentinvaaleissa. Hänes- 
tä ”Koiviston ja Väyrysen mahdollinen riitely 

Politiikan sukupuolittuneisuus näkyi myös puolueen varapuheenjohtajuuden 
jättäneen Marjatta Väänäsen vuoden 1987 eduskuntavaalimainoksessa. KMA. 

vaikeuttaisi presidentin työtä ja olisi vaaraksi 
Suomelle.”'394 

Keskustapuolueen ja SDP:n vaalitavoit- 
teet puhuivat myös sen puolesta, ettei näiden 
intresseissä ollut enää punamulta. SDP:n vaa- 
litavoitteiden pohjalta punamulta olisi voinut 
mahdollistua vain, jos keskustapuolue olisi 
ollut valmis antamaan periksi tärkeimmis- 
sä eli perhepoliittisissa kysymyksissä. Kes- 
kustapuolueen vaalitavoitteet taas viittasivat 
korkeintaan laajennettuun punamultaan, 
jossa keskustapuolue pystyisi ajamaan ta- 
voitteitaan keskiryhmien ja kokoomuksen 
avulla. Puolueiden eri suuntaan vetävät 
vaalitavoitteet kärjistyivätkin nimenomaan 
kysymyksissä, joissa puolueet olivat ottaneet 
yhteen jo aikaisemmin, kuten kotihoidon- 
tuessa. SDP asetti nyt tavoitteeksi, että kaikki 
perhepoliittinen tuki muutettaisiin suoriksi 
lapsilisien korotuksiksi. Lopulliseksi tavoit- 
teeksi SDP ilmoitti lapsilisien kolminkertais- 
tamisen, mikä olisi käytännössä tarkoittanut 
mitä ilmeisemmin perheiden muiden tuki- 
muotojen lakkauttamista, mukaan lukien 
keskustapuolueelle tärkeä kotihoidontuki.'' 
Keskustapuolueen tavoite taas oli nimen- 
omaan varmistaa oikeus vaihtoehtoihin.'* 
Puolueessa ei haluttu tyrmätä lapsilisien 
korotusta, mutta sitä ei hyväksytty, että se 
johtaisi kotihoidontuen romuttamiseen."9? 
SDP:n linja oli hävinnyt kotihoidontuessa ja 
lapsenhoitajavähennyksessä, ja nyt se ikään 
kuin haki revanssia asiassa lapsilisien kautta. 

Keskustapuolueen tavoitteet taas olivat 
jääneet häviölle työttömyysturvauudistuk- 
sessa, jossa ansiotuloon sidottu korvauslinja 

oli vienyt voiton. Nyt tavoitteena oli aukot- 
toman perustoimeentuloturvan luominen. 
Kiireellisimpänä puolue piti jälkeen jääneen 
sairausvakuutuksen äitiys- ja sairauspäivä- 
rahan vähimmäismäärän korottamista. Toi- 
sena tavoitteena oli työttömyysturvan vä- 
himmäistason nostaminen kansaneläkkeen 
täystasolle ja tähän liittyen työttömien pe- 
ruspäivärahan tarveharkinnan poistaminen. 
Myös kotihoidontuki liitettiin perustoimeen- 
tuloturvaan, ja siihen vaadittiin parannuksia. 
Lisäksi vaadittiin opintuen kehittämistä, kan- 
saneläkkeiden tarkistusjärjestelmän muutta- 
mista oikeudenmukaiseksi ja ylipäätään eri 
eläkejärjestelmien indeksitarkastusten yhte- 
näistämistä.'39* 

Keskustapuolueen tavoitteille antoi lisä- 
pontta Kevan kannanotto: ”Keskustan val- 
tuuskunnan mielestä vaalienjälkeisten halli- 
tusneuvottelujen painopisteeksi on otettava 
erityisesti kaksi laajaa yhteiskuntapolitiikan 
osa-aluetta: lapsiperheiden aseman paran- 
taminen sekä perusturvan kehittäminen ja 
yhtenäistäminen.” Nämä tavoitteet todettiin 
kuitenkin toteutettavan valtiontalouden 
mahdollisuuksien mukaan siten, ettei vero- 
tus saanut nousta nykyiseltä tasolta.” 

Keskustapuolueen ja kansandemokraat- 
tien lisäksi myös kokoomus oli yhtynyt näke- 
mykseen perustoimeentuloturvan takaami- 
sesta kaikille. Sen sijaan SDP piti yhä kiinni 
tulosidonnaisesta perusturvasta, joka takasi 
hyvän perusturvan niille, jotka olivat pysy- 
vässä työsuhteessa hyvällä palkalla, mutta 
ei huomioinut niitä, joilla ei ollut kiinteitä 
tuloja — ja joita yhteiskunnan rakennemuu- 

toksen vuoksi oli yhä enemmän.'*** Sorsa 
korostikin Helsingin Sanomien puoluejoh- 
tajavaalihaastattelussa, että SDP oli maan 
suurin palkansaajapuolue. Siksi SDP ei voisi 
myöskään mennä hallitukseen merkitykset- 
tömään tai vähemmistöasemaan: ”Mutta ei 
suurin puolue, joka edustaa myös tärkeitä 
palkansaajaetuja, voi mennä ihan mihin 
asemaan tahansa” Sorsa ei asettanut nyky- 
hallituspohjaa etusijalle, vaan kaikki olivat 
samalla viivalla ”kommunistit ja kokoomus, 
keput ja vihreät”. Hän lisäsi SDP:n haluavan 
hallitusneuvotteluissa ainakin sopimuksen 
siitä, että ruuan hinta laskisi ja pääkaupun- 
kiseudun ongelmat hoidettaisiin kuntoon.'*" 
Sorsa ei siis hyväksynyt keskustapuoluetta 
hallitukseen kuin korkeintaan ahtaan neu- 
lansilmän läpi. 

Väyrynen taas korosti omassa haastatte- 
lussaan hallitusvaihtoehdoksi kolmen suu- 
ren hallitusta. Haastattelun pääsanomaksi 
lehdessä nostettiin se, että SDP:llä oli maassa 
suhteellisesti ottaen liikaa valtaa. ” Väyrysen 
vaaliohjelma: Valta pois Sdp:ltä!” SDP:llä oli 
pääministerin paikka, ammattiyhdistysliik- 
keen tuki sekä vahvat sympatiat mediassa, ja 
tasavallan presidenttikin oli sosiaalidemo- 
kraatti. Väyrysestä oli aika vaihtaa vetäjää, 
kun maassa oli ollut lähes kaksikymmentä 
vuotta yhteen menoon vasemmistolainen 
pääministeri ja vasemmiston kannatus näyt- 
ti yhä laskevan.'t* Kokoomuksen puheen- 
johtaja oli samoilla linjoilla, mutta hänen 
haastattelunsa otsikko kuului: ”Suominen 
suistaisi demarit pääministerin paikalta”. 
Väyrysen kritiikki kohdistui ylipäätään 


SDP:n ylivaltaan. Suomisen taas erityises- 
ti siihen, että SDP istui yhä kokoomuksen 
ministerisalkkujen päällä, kuten myös kes- 
kustapuolueen Juhantalon vetämä ”kakkos- 
ketju”. Suomista koskevassa vaalihaastatte- 
lussa annettiin silti kuva, että kokoomuksen 
tavoitteet menivät paremmin yhteen SDP:n 
kanssa. Kaikille puheenjohtajille oli esitetty 
samanlaisten kysymysten sarja, joiden otsi- 
kointi oli paljonpuhuva. Suomisen kysymys- 
sarjan otsikko oli”Palkansaajien verotusta 
kevennettävä”.1 Väyrysen osalta samassa 
kohdassa taas pidettiin huolta siitä, ettei kes- 
kustapuolueen agraaripuolueimago unohtu- 
nut. Otsikko kuului: ”Maidon hintaa ei ole 
järkevää alentaa” Väyrynenkin oli vastannut, 
että tuloveroa oli alennettava, erityisesti kes- 
kituloisten.'19t 

Käytännössä kokoomuksen johto, Suomi- 
nen ja Isotalo, arvostelivat vaalien alla voi- 
makkaasti SDP:tä. Suomisesta SDP:n ja 
valtion suhteesta oli tullut niin kiinteä, että 
se oli nostettava keskusteluun demokratian 
nimissä.“ Suominen suututti Sorsan myös 
nostamalla televisiossa esiin valtion virka- 
mieskunnan vahvan demarivoittoisuuden. 
Hän väitti tutkimuksiin nojaten, että johta- 
vista virkamiehistä noin 40 prosenttia oli so- 
siaalidemokraatteja. Kokoomuksen asemat 
olivat isoista puolueista heikoimmat. Keskus- 
tapuolue oli menettänyt asemansa presiden- 
tin vaihduttua, ja painavista ministeriöistä 
kauppa- ja teollisuusministeriö ja valtiova- 
rainministeriö olivat siirtyneet demareiden 
haltuun. Keskustapuolueelle oli jäänyt maa- 
talousministeriö ja osin opetusministeriö.'1* 

ITI 


Vahvistumisen ja uudistumisen vuodet 
oppositiossa, 1987-1991 


Oppositioon joutuminen oli aluksi järkytys 
puolueelle. Puolue nousi kuitenkin nopeasti 
pystyyn, varsinkin tapahtumissa täystyrmäyk- 
sen presidentin taholta kokenut puheenjohtaja. 
Sinipunahallituksen paino taas yhdisti rivejä, 
sillä puolueen kentällä pelätään aidosti, mi- 
ten hallitus kohtelisi vähäosaisia, maaseutua 
ja ylipäätään rakennemuutoksen ja keskitty- 
misen seurauksena altavastaajan asemassa 
olevia. Koiviston siekailemattomat otteet hal- 
lituksenmuodostuksessa nostattivat kritiikkiä, 
mutta toisaalta ne toivat mieleen Kekkosen 
otteet, eikä moni puolueessa katsonut hyvällä 
puolueen puheenjohtajankaan otteita salai- 
sine kassakaappisopimuksineen. Puolueessa 
otetaankin eroa Väyrysen valtapoliittisiin 
otteisiin, paneudutaan puolueen uudistami- 
seen ja ilmeen avartamiseen ja keskitytään 
itse asioihin eli tahtopolitiikkaan asialinjal- 
la. Väyrysen ongelmat presidentin kanssa 
nostattavat mediassa valtavan hälyn, mutta 
puolueen menestys jatkuu ja puolue saa uudet, 
maltillisemmat ja modernimmat kasvot Porin 
puoluekokouksessa. 


Oppositioshokki - 
Koivisto ja kulissien takaiset 
todellisuudet 


aalit pidettiin 15.-16. maaliskuuta 1987. 

Ne menivät keskustapuolueelta hyvin, 
puolue sai 40 kansanedustajaa. Äänimäärä 
oli 17747 ääntä pienempi kuin edellisvaa- 
leissa yhdessä LKP:n kanssa. Puolueen paik- 
kamäärä nousi kuitenkin kahdella. Suurin 
voittaja oli kokoomus, joka sai yhdeksän 
kansanedustajaa lisää, yhteensä 53. Edellis- 
kerralla vaalimatematiikka ei ollut suosinut 
kokoomusta, mutta tällä kertaa tulos oli roi- 
ma edustajapaikkojen lisäys reilun seitsemän 
tuhannen äänen lisäyksellä. Vaalimatema- 
tiikka suosi myös SDP:tä, sillä se menetti yli 
100 000 ääntä, mutta ainoastaan yhden pai- 
kan. Se oli yhä suurin puolue 56 kansanedus- 
tajalla. Kaikki Kevan puolueet menestyivät 
hyvin, paitsi LKP. Se ei saanut yhtäkään kan- 
sanedustajaa — kuten ei edellisvaaleissakaan. 
Vaaliliiton ansiosta SKL:n ja RKP:n edusta- 
japaikat lisääntyivät kummallakin kahdella. 

RKP:lla oli nyt 12 edustajaa ja SKL:lla viisi. 
Kevalla oli siis yhteensä 57 paikkaa, ja se oli 
siten suurin ryhmittymä. Suurimman tap- 
pion koki 10 paikkaa menettänyt SKDL, SMP 
menetti kahdeksan paikkaa. 
Vaalipiireittäin tarkasteltaessa keskusta- 
puolueen tulos ei kuitenkaan ollut erityisen 
hyvä, jos mittapuuna pitää maan laajuis- 
ta yleispuoluekehitystä. Edellisvaaleissa 
Kulhia oli tuonut puolueelle yhden paikan 
Helsingistä, mutta tämän läpimeno ei ollut 
edesauttanut läpimurtoa pääkaupungissa. 
Rötösherrajahdilla ääniä kerännyt Kulhia ei 
tuonut uskottavuutta puolueen kuvaan pää- 
kaupunkiseudulla - ennemminkin vaikutus 
oli päinvastainen. Keskustapuolue oli saanut 
vuonna 1979 Helsingin vaalipiirissä 10 972 
ääntä. Nyt puolue sai Helsingin vaalipiirissä 
ainoastaan 6 069 ääntä, kun se vuonna 1983 
oli saanut rötösherrajahdin siivittämänä 
12091. Lähtökohdat vaaleihin olivat olleet 
Helsingin piirin mielestä hyvät, sillä puolue 
oli kiinnittänyt paljon huomiota pääkaupun- 
kiseutuun. Vaalien alla Helsingin kunnallis- 
politiikassa koettiin kuitenkin takaisku, kun 
keskustapuolueen valtuustoryhmä hajosi. 
Hakalehto lähti omille teilleen ja samalla 
ryhmien aikaisemmin sopima paikanvaih- 
tosopimusmenettely romuttui. Keskustapuo- 
lue jäi ilman kaupunginhallituspaikkaa. Toi- 
saalta myös vaaliliitto kristillisten kanssa ja 
Väyrysen vaatimus siirtää Pasilan konepaja 
pois Helsingistä katsottiin tekijöiksi, jotka 
olivat vaikuttaneet negatiivisesti tulokseen. 
Kontron analyysi kuuluikin: ”Pulinat pois 


turpiin tuli” 


Myöskään Uudenmaan piirissä ei men- 
ty eteenpäin, vaikka puolue saikin yhden 
paikan lisää. Virolainen oli tipahtanut yllät- 
täen vuoden 1983 vaaleissa, ja nyt hän uusi 
paikkansa. Myös puolueen pitkäaikainen 
kansanedustaja Väänänen jatkoi. Uusia 
kasvoja ei kuitenkaan noussut, vaan puolue 
jatkoi näiden 1970-luvun voimahahmojen 
varassa. John Liljelund on todennutkin, että 
Helsingin ja Uudenmaan kannatus palasi 
muistuttamaan 1960-luvun alkua.'** Myös 
Turun eteläisessä vaalipiirissä paikkamäärä 
pysyi samana ja entiset henkilöt jatkoivat: 
Kuuskoski-Vikatmaa ja Tähkämaa. Edes 
Kuuskoski-Vikatmaan suosion imussa ei 
noussut uusia edustajia. Hän sai puolueen 
parhaimman vaalituloksen, 15 672 ääntä — 
neljänneksi eniten koko maassa. Edellä olivat 
vain kokoomuksen Pertti Salolainen ja Sirpa 
Pietikäinen sekä SDP:n Sorsa.” Myös Tu- 
run pohjoisessa vaalipiirissä jatkoivat entiset 
pitkäaikaiset edustajat, Juhantalo ja Niemi- 
nen. Hämeen läänin eteläisessä vaalipiirissä 
ei myöskään tapahtunut muutosta, Tenhiälä 
ja Anttila jatkoivat. Lisäksi tilanne oli sama 
Hämeen läänin pohjoisessa ja Kymen lää- 
nissä. Hämeen pohjoisessa jatkoi Maijala 
ja Kymen läänissä jatkoivat Pesälä ja Kokko. 
Tilanne oli siis hyvin staattinen maan eteläi- 
simpien vaalipiirien kohdalla. 

Mikkelin läänin vaalipiirissä jatkoi Kietä- 
väinen ja uutena nousivat Riitta Kauppinen 
ja Markku Lehtosaari. Piirin pitkäaikainen 
kansanedustaja (1970-1987) Poutanen ei ol- 
lut asettunut enää ehdolle. Pohjois-Karjalan 
läänissä taas tapahtui poikkeuksellisen iso 

Vihreä nainen Mirja Ryynänen 


olueen ammatissa TURVALLISESTI ETEENPÄIN 


vuoden 1987 vaaleissa. KMA. 
Dihreä Nainen 


(SE 


MIRJA itiön, 
RYYNÄNEN &% 


muutos. Puolueen pitkäaikainen naiskan- (kansanedustajana 1972-1987) ei myöskään 
sanedustaja Sutinen ei jatkanut. Kaikki kol- asettunut enää ehdolle. K-linjaan lukeutu- 
me valittua, Esko Jokiniemi, Matti Väistö ja nut Eskelinen (kansanedustajana 1966-1987) 
Pekka Puska, olivat uusia. Puolueen aikai- lopetti myös. Heidän tilalleen piiristä nou- 
sempi edustaja Reino Karpola jäi valitsemat- si neljä uutta edustajaa. Yksi nainen, Mirja 
ta — hänet oli tunnettu K-linjan edustajana. Ryynänen, ja kolme miestä, Kalle Röntynen, 
Myös Kuopion vaalipiiri uusiutui täysin. Jorma Huuhtanen ja Kääriäinen. Puoluesih- 
Kukaan puolueen entisistä kansanedusta- teeri nousi eduskuntaan, mutta ei sellaisena 
jista ei asettunut enää ehdolle. Väyryselle ääniharavana kuin oli ennustettu.'*? Uusien 
maa- ja metsätalousministerinä harmia ai- kasvojen vetovoima oli ilmeinen. 
heuttanut Yläjärvi lopetti kansanedustajan Keski-Suomen vaalipiiristä jatkoivat 
uransa (1975-1987). Samasta piiristä oleva Pekkarinen ja Ikonen, mutta kansanedus- 
Väyrysen uskollinen tukija Martikainen tajan uransa lopettaneen Vesterisen tilalle 

Tukiryhmien merkitys kasvoi 1980-luvulla. Jukka Vihriälän tukiryhmän väkeä kokoontuneena 
eri puolilta maakuntaa, puhumassa Veikko Seppälä. Kuva vuodelta 1987. Jukka Vihriälän kotialbumi. 


ei saatu nostettua uutta ehdokasta. Piiri 
menetti siis yhden paikan. Vaasan vaalipii- 
rissä jatkoivat Aho, Vihriälä ja Saari. Kaksi 
pitkäaikaista kansanedustajaa putosi: Linna 
(kansanedustajana 1966-1987) ja Tuomaala 
(kansanedustajana 1975-1987). Puolustusmi- 
nisterinä edellisessä hallituksessa toiminut 
Pihlajamäki taas ei asettunut enää ehdolle. 
Uusina kasvoina vaalipiiristä nousivat Anneli 
Jäätteenmäki ja Juho Sillanpää. Kaiken kaik- 
kiaan Vaasan vaalipiiristä nousi viisi kansan- 


edustajaa, joten se säilyi puolueen toiseksi 
vahvimpana piirinä. 

Oulun vaalipiiri oli puolueen vahvin pii- 
ri- kuten edellisissäkin vaaleissa. Sen edus- 
tajien määrä nousi kuudesta kahdeksaan. 
Vanhoina jatkoivat Alaranta, Isohookana- 
Asunmaa ja Mattila. Uusina valittiin peräti 
viisi edustajaa. He olivat Pauli Saapunki, Eino 
Siuruainen, Tellervo Renko, Kauko Heikki- 
nen ja Annikki Koistinen. Vanhoista eivät 
asettuneet enää ehdolle Pekkala ja Ruokola. 

Pitkäaikainen kansanedustaja (1975—1987) 
Raudaskoski puolestaan tipahti. Väyrysen 
vaalipiiri sai yhden paikan lisää, ja yhteen- 
sä Lapin vaalipiiri sai neljä kansanedustajaa. 
Vanhoina jatkoivat puheenjohtajan lisäksi 
Pokka ja Pelttari, Jokela luopui. Uutena va- 
littiin Kimmo Sarapää. 

Puolueen kansanedustajapaikkoja tarkas- 
tellessa on silmiinpistävää, että Uudenmaan, 
Hämeen, Turun ja Kymen vaalipiireissä kan- 
sanedustajat pysyivät samoina. Jopa Keski- 
Suomen vaalipiirissä ja Vaasan vaalipiirissä 
tuli tappiota, vaikka Vaasan piiri pysyikin 
vahvana. Sen sijaan pohjoisessa ja itäises- 
sä Suomessa (Lappi, Oulu, Pohjois-Karjala, 
Mikkeli ja Kuopio) puolue kasvoi ja uudis- 
tui. Lähes puolet, 17 kansanedustajaa, ei ol- 
lut kuulunut aiempaan eduskuntaryhmään. 
Suurimmista puolueista juuri keskustapuo- 
lueessa vaihtuvuus oli suurinta. Se kertoi 
kuvaavasti siitä, että puolueessa oli käyn- 
nistynyt onnistunut sukupolvenvaihdospro- 
sessi — paitsi eteläisessä Suomessa. Muutos 
kertoi myös siitä, että puolueen ajamat asiat 
ja teemat vetosivat ennen kaikkea pohjoisen 
ja itäisen Suomen äänestäjiin. 

Puoluetoimiston laatimassa arviossa vaa- 
leista todettiin, että puolueen huhtikuusta 
1986 noudattama strategia oli osoittautunut 
oikeaksi. ”Rakennemuutosten seurausvaiku- 
tusten korostaminen ja siitä johdettu halli- 
tuspohjan laajennusvaatimus pitivät keskus- 
tapuolueen poliittisen keskustelun johdossa 
koko loppuvuoden 1986 ja vaalikampanjan” 
Syksyn 1986 ”paukkujen” osalta kuitenkin 
tunnustettiin, että vähän pienempi lataus 

olisi todennäköisesti ollut parempi. Puolue- 
toimistossa oltiin silti tyytyväisiä, että nosta- 
malla hallituspohja vaalien pääkysymykseksi 
onnistuttiin murtamaan aiempia vaaleja vai- 
vannut polarisaatio SDP:n ja kokoomuksen 
kesken. Ehdokasvalinnan taas arvioitiin 
onnistuneen paremmin kuin edelliskerral- 
la. Naisehdokkaiden määrä lisääntyi, vaikka 
heitä olikin yhä liian vähän.'*'t 
Naiskansanedustajien määrä kasvoi kah- 
della. Yhteensä naisia oli 11 puolueen 40 kan- 
sanedustajasta, joten eduskuntaryhmä oli 
yhä vahvasti miesvaltainen.'t5 KN:n toimin- 
takertomuksessa huomioitiin, että puolueen 
miehet menettivät 77 ooo ääntä, kun taas 
naiset saivat 46 000 ääntä enemmän kuin 
edellisvaaleissa. Naisista olikin syytä selvit- 
tää, miksi naisten äänivyöry ei realisoitunut 
edustajapaikoiksi.'* Myös nuorten osuutta 
ehdokasjoukossa ja vaalikampanjoinnissa pi- 
dettiin liian vähäisenä. Varsinkin työntekijä- 
ehdokkaita oli liian vähän, sillä kaikista eh- 
dokkaista SAK:n jäseniä oli ainoastaan yksi. 
Puoluetoimiston analyysin mukaan puolue 
ja sen ehdokkaat olivat ”liian arkoja ja van- 
hoillisia”. ”Keskustapuolueen ehdokkailla ei 
riittänyt rohkeutta suunnata kampanjaansa 
baareihin, pubeihin ja toreille — sinne, missä 
ihmiset liikkuvat.” Johtopäätöksenä olikin, 
että tarvittiin pitkän tähtäyksen strategia 
kannatuksen nostamiseksi useissa kaupun- 
geissa, toimintaan oli vedettävä mukaan ”uut- 
ta modernia väkeä”.'t7 Analyysin mukaan 
puolueen heikko vaalitulos Etelä-Suomessa 
ei siis riippunut niinkään politiikan sisällöistä 
vaan siitä, että puolueella ei ollut oikeanlaisia, 

riittävän moderneja ehdokkaita kaupungeis- 
sa — tosin syksyn 1986 teemojen myönnettiin 
olleen jonkin verran liian voimakkaita. 
Puolueen tiedotuspäällikkö Yli-Lahti to- 
tesi vaaliliitoista, että ilman keskustan vaa- 
liliittoja paikat olisivat menneet SDP:lle ja 
kommunisteille. Ilman vaaliliittoja SDP oli- 
si saanut 57, kokoomus 53 ja keskiryhmät 51 
paikkaa. Väyrynen arvioi, että tuurilla olisi 
voitu saada paljon parempikin tulos, paik- 
koja ”jäi varastoon”. Tämä tarkoitti sitä, että 
ensi kerralla oli mahdollisuus reilusti parem- 
paan tulokseen. Isohookana-Asunmaa ker- 
toi Oulussa olleen viisi naisehdokasta, joista 
kolme meni läpi. ”Tämä on historiallinen tu- 
los”, Isohookana-Asunmaa totesi. Pokastakin 
naiset menestyivät hyvin, sen sijaan etelän 
suurten kaupunkien tilanne olisi mietittävä 
uudelleen. Kuuskoski-Vikatmaa huomioikin, 
että pohjoisesta tuli monipuolisesti ehdok- 
kaita, naisia ja toimihenkilöitä, mutta kritisoi, 
että ”jos satsattaisiin poliittisesti yhtä paljon 
Helsinkiin kuin Kollajaan satsattiin, tulisi 
yksi edustajan paikka varmasti”. Isohooka- 
na-Asunmaa sen sijaan kiitteli puoluejohtoa 
Kollajasta, pohjoisessa se toi ääniä.'* Vaikka 
puolueen vaalitulokseen sisältyi huolestut- 
tavia piirteitä, kuten tuloksen alueellisesti 
eriytyneet piirteet ja naisten suhteellisesti ot- 
taen pieni osuus puolueen kansanedustajista, 
oli tulos tulevaisuutta ajatellen rohkaiseva. 
Edellisen kerran puolueen kansanedustajien 
määrä oli alkanut nelosella 1960-luvulla. Kes- 


kustapuolueen nousu jatkui. 


Hallituksen muodostus — 
SDP:n johto poissulkee punamullan 
jo ennakkoon 


Valtakunnan päälehden etuaukeamalla uuti- 
soitiin 18.3.1987 isoin kirjaimin: ”Kepu kam- 
peaa Paavo Väyrystä uudeksi pääministerik- 
si”. Väyrynen sanoikin seuraavana päivänä 
puoluehallituksessa, että puolue tavoitteli 
johdonmukaisesti kolmen suuren hallitusta, 
ja lisäsi, että tällainen hallitus olisi keskusta- 
johtoinen. Käytännössä se tarkoitti sitä, että 
keskustapuolueelle ja sen puheenjohtajalle 
tulisi pääministerin salkku. Lehdessä olikin 
jo väitetty, että keskustapuolue piti selviö- 
nä, että SDP:tä ja kokoomusta suuremmalle 
keskustaliitolle kuului pääministerin paik- 
ka kaikissa mahdollisissa kokoonpanois- 
sa. Sorsa taas ei ollut lainkaan innostunut 
kolmen suuren hallituksesta, sellaisessa ei 
ollut hänestä sijaa SDP:lle. Väyrysestä taas 
SDP:tä oli syytä muistuttaa vuosien 1966 ja 
1970 hallituksista, ”joita voi pitää peilikuvana 
nykyisestä tilanteesta”. Keskustapuolue meni 
tällöin hallitukseen SDP:n ja SKDL:n kanssa. 
Väyrysestä SDP:ssä pelättiin oppositiota, ja 
tappiosta huolimatta osa halusi hallitukseen. 
Hänen mukaansa tarvittiin valtiomiestaitoa, 
että saataisiin keskustapuolueelle sopiva rat- 
kaisu siten, että ”sen tekevät muut”. #9 
Väyrynen jätti kuitenkin kertomatta puo- 
luehallitukselle, että valtiomiestaidon ohel- 
la hallituskuvioiden ohjautumista oikeaan 
suuntaan oli pohjustettu salaisella sopimuk- 
sella. Väyrynen, kokoomuksen puheenjohta- 
ja Suominen ja RKP:n puheenjohtaja Taxell 

olivat allekirjoittaneet jo edellisvuonna so- 
pimuksen, jossa he sitoutuivat puolueensa 
puheenjohtajina siihen, että mikäli heidän 
puolueensa saisivat yli sata kansanedustajaa 
vuoden 1987 eduskuntavaaleissa, he yrittäisi- 
vät yhdessä vaikuttaa ensisijaisesti laajapoh- 
jaisen keskustajohtoisen enemmistöhallituk- 
sen muodostamiseen. Ellei edellä mainittu 
onnistuisi SDP:n vastarinnan vuoksi, tavoit- 
teena olisi toinen eduskunnan enemmistöön 
nojautuva keskustajohtoinen ratkaisu. ”Sen 
sijaan kukaan meistä ei myötävaikuttaisi sel- 
laisen hallituksen muodostamiseen, johon 
jokin edustamistamme puolueista osallistuu 
ilman kahta muuta” todettiin sopimuksessa. 
Tästä sopimuksesta, joka oli lähtenyt alun 
perin liikkeelle talouselämän ja varsinkin 
teollisuuspiirien taholta, ei puoluehallitusta 
informoitu.” Sopimuksesta on myös väi- 
tetty, että siihen olisi sisältynyt ajatus, että 
porvarihallitus olisi devalvoinut markan tul- 
tuaan valtaan tai ettei hallitus olisi ainakaan 
sitoutunut ”vakaan markan politiikkaan”? — 
mikä mahdollisesti pitikin paikkansa.'1" 
Pokka yhtyi puoluehallituksessa siihen, 
että hallitusneuvotteluissa oli tarjottava kol- 
men suuren pohjaa. Hän toi terveiset KN:n 
hallituksen kokouksesta, jossa pääministe- 
riksi ehdotettiin Väyrystä. Naisten varapu- 
heenjohtaja Rantasola oli samaa mieltä poh- 
jasta ja toivoi, että kristilliset voitaisiin pitää 
aisoissa ja että vaaliliittoihin pakotettuja pii- 
rejä kohdeltaisiin nyt erityisen hyvin. Heikki 
Heikkinen Kainuusta vaati lisäksi tiukkaa 
sopimista ohjelmasta, ettei aluepolitiikassa 
jäätäisi alakynteen. Kukaan ei vastustanut 

kolmen suurta, ja polveilevan keskustelun 
lopuksi sovittiin, että hallituspohjatavoite 
oli keskustapuolue, SDP ja kokoomus ja että 
pääministerin paikka tulisi Kevalle ja päämi- 
nisteriksi Väyrynen. Väyrynen informoikin, 
että kokoomuksen puheenjohtaja oli kysy- 
nyt Kevan kantaa pääministerikysymykseen 
ja kokoomuksella oli halu hyväksyä Kevan 
päätös. Hallitusneuvottelijoiksi valittiin 
eduskuntaryhmän johto sekä Väyrynen, Kää- 
riäinen ja varapuheenjohtajat Pokka, Pura ja 
Pentikäinen. Alkuasetelmat näyttivät siis 
erinomaisilta. 

Tosiasiassa keskustan ja keskustapuo- 
lueen asemat hallitusneuvotteluja koskien 
eivät olleet niin vahvat kuin miltä ne puo- 
luehallituksessa vaikuttivat — pöytäkirjojen 
mukaan. RKP oli jo ennen vaaleja kieltäyty- 
nyt sitoutumasta keskustaliiton yhteistyöhön 
hallitusneuvotteluissa. Jos RKP:n edustajat 
rankattiin pois, putosi keskustapuolueen 
ja SKL:n yhteisvoima 45 kansanedustajaan 
eli alle SDP:n ja kokoomuksen edustajien 
määrän. Lisäksi SDP katsoi, että kaikki 
puolueet edustaisivat hallitusneuvotteluis- 
sa ja pääministerikysymyksessä vain omaa 
parlamentaarista voimaansa, omaa puoluet- 
taan.“ Puoluehallituksessa tehtyä päätöstä, 
ensimmäistä virallista ehdotusta pääminis- 
teriksi, pidettiinkin vastavetona siihen, että 
kokoomuksen presidenttiehdokas Holkeri 
oli suositellut kokoomuksen ja SDP:n yhteis- 
hallitusta. Samalla Holkeri oli näpäyttänyt 
Väyrystä ”devalvaatiolla taktikoimisesta” si- 
toen kysymyksen vakaasta markasta SDP:n 
ja kokoomuksen yhteishallitukseen. Vaali- 


III Vahvistumisen ja uudistumisen vuodet oppositiossa, 1987—1991 


https://doi.org/10.21435/ha.155 


tappion kokeneen SDP:n puoluesihteeri taas 
ilmoitti, että olisi ”lähes ihme”, jos puolue 
löytäisi itsensä hallituksesta. Liikanen katsoi, 
että Väyrynen olisi todennäköisesti tuleva 
pääministeri, ja lisäsi, ettei Väyrysen henkilö 
sinänsä ollut este SDP:n hallitukseen osal- 
listumiselle - näkemys, minkä Liikanen on 
sittemmin kumonnut.'4 

SDP:n puoluetoimikunnassa oli käyty 
edellispäivänä pitkä keskustelu. Sorsasta oli 
selvää, ettei SDP soittanut ensiviulua halli- 
tuksen muodostuksessa. Valtaosa järjestö- 
väen palautteesta oli ollut hyvin suoraan 
sellaista, että SDP:n tuli mennä oppositioon. 
Lisäksi yleinen ja Sorsan mukaan hyvin so- 
siaalidemokraattinen piirre oli, ettei puo- 
lueen tullut mennä missään tapauksessa 
Väyrysen johtamaan hallitukseen. Sorsa sa- 
noi niitä itselläänkin olevan, mutta ”on kai 
parempi, että kuuntelen teitä ja teidän kaut- 
tanne sitä, mitä puolueväki puhuu”. Hän 
myös lisäsi, että ei uskonut presidentin se- 
kaantuvan tai puuttuvan hallitusprosessiin. 
Oppositioon siirtyminen näyttikin keskus- 
telussa niin helpolta, että Sorsa alkoi jarru- 
tella presidenttiin vedoten. Huomaavaisuus 
presidenttiä kohtaan edellytti hänestä, ettei 
suin päin suljettu ovia, ja hän lisäsi, että niin 
kauan kuin SDP:ssä pidettiin ”teoriassakin 
mahdottomana olla kokoomuksen kanssa 
hallituksessa, niin kauan annamme keskus- 
tapuolueelle ehdottoman hegemonian tässä 
maassa, niin kauan tuomitsemme itsemme 
hallitusyhteistyöhön vain ja yksinomaisesti 
kepun kanssa, kaikki se mukana tullen, ja 
mm. yhteiskuntakehityksen jäykkyys, mitä 


1” 


kepu mukanaan kantaa. Näin on!” Sorsa 
myötäili silti oppositiovaihtoehtoa. Hänestä 
oli realistisesti katsottava, ”että jos me onnis- 
tumme itsemme keplottelemaan ulos ennen 
vappua, ei hallitus ole valmis ennen vappua”. 
Paasiosta nyt syntymässä oleva hallituskenttä, 
kokoomus ja keskustapuolue, ei välttämättä 
kestäisikään pitkään, ”koska se rintama on 
rakennettu Väyrystä varten. Suurempi puo- 
lue [kokoomus] ei välttämättä tykkää siitä, 
kuten emme mekään” 

Keva julkisti 24.3. kannanoton, jossa to- 
dettiin olevan luontevaa ja parlamentarismin 
periaatteiden mukaista, että uuden hallituk- 
sen johtoon nousisi suurimman ryhmitty- 
män eli keskiryhmiin kuuluvan suurimman 
puolueen edustaja. Kääriäinen tulkitsi tä- 
män tarkoittavan tukea keskustapuolueen 
pääministeriehdokkaalle eli Väyryselle." 
Tulkintaa pidettiin ylioptimistisena. RKP:n 
puheenjohtaja oli kysellyt, oliko paras tapa 
edetä nimeämällä pääministeriehdokas, kun 
se kuului presidentin valtaan.” Väyrynen 
olikin soittanut jo aamulla 24.3. Suomiselle 
ja valittanut RKP:n nuivuutta. Ärsyyntynyt 
Väyrynen oli uhonnut, että RKP voitaisiin 
laittaa sivuun ja ottaa tilanteen vaatiessa SMP 
tilalle. Suominen oli vastannut, että yhteis- 
työtä oli parempi pitää yllä hyvällä, eikä pa- 
halla — ja kielsi käyttämästä RKP:n suuntaan 
hänen mandaattiaan. Myös Suominen antoi 
julkisuuteen lausunnon, jossa hän korosti 
presidentin roolia hallituksen muodostajan 
nimittämisessä. Hänestä tuli välttää kan- 
nanottoja, jotka voisi katsoa yritykseksi ra- 
joittaa presidentin toimivaltaa asiassa. Tästä 

lausunnosta taas Suominen sai paheksuvan 
soiton Väyryseltä.'1 

Liikanen arvioi SDP:n puoluetoimi- 
kunnassa, että keskustapuolueen ja kokoo- 
muksen johto oli jo jakanut isänmaan tär- 
keimmät paikat. Siihen kuuluu puhemiehen 
paikka Suomiselle ja pääministerin paikka 
Väyryselle. Kokoomuksen piirissä en ole 
havainnut erityistä innostusta, mutta tuo 
näyttää olevan suunta?” Presidentti olikin 
ollut hänestä hyvässä vedossa, kun tämä oli 
kommentoinut, etteivät puolueet kattaneet 
valmista pöytää hänelle vaan itselleen. Liika- 
sesta oli noteerattava, että SDP:n kentällä oli 
voimakas veto oppositioon, mutta selvää oli 
sekin, että tästä lähtien tuli aina olla useam- 
pi kuin vain yksi vaihtoehto, ja ensisijainen 
oli tietysti aina hallitusvaihtoehto. Liikasesta 
oli erikoista, että kun Väyrynen puhui kol- 
men suuresta, hän tarkoitti kolmea suurta ja 
kahta pientä puoluetta (SKL ja RKP). Paasio 
totesikin, ettei Keva ollut hyväksyttävissä 
neuvotteluosapuoleksi, vaan siihen kuuluvat 
puolueet olivat puolueita siinä missä muut- 
kin puolueet. Liikasesta oli muistettava ”pre- 
sidentin olemassaolo omissakin keskuste- 
luissamme, koska rakennamme nousua sen 
varaan”. Presidentiltä ei voitu viedä kaikkia 
palloja pois käsistä, sillä Väyrynen ja keskus- 
tapuolue olivat vieneet yhden, ja kokoomus 
oli siihen yhtynyt, ja jos SDP:kin hyppäisi 
pois, olisi presidentiltä periaatteessa viety 
vaihtoehdot." 

Myös mediassa arvioitiin, että porvari- 
hallitusta tehtiin kulisseissa vauhdilla, vaik- 
kakin Holkerin nähtiin jarruttavan Väyrystä 


vastaan.” Presidenttiehdokkaana Holke- 
rin olisikin ollut vaikea tukea kilpailevaa 
ehdokasta pääministeriksi — ja mahdollis- 
taa tälle paremmat lähtökohdat presiden- 
tinvaaleihin. Koivisto taas oli ollut jo 19.3. 
yhteydessä Holkeriin. Koivistosta oli vaara, 
että läntiset tiedotusvälineet loivat painet- 
ta, joka puolestaan yllyttäisi Neuvostoliittoa 
reagoimaan. Oletuksena siis oli, että Neu- 
vostoliitto painosti ja sille piti kasata vasta- 
painetta, ja Koivistosta ”kun ei ole mitään, 
ainakaan minun tiedossani ole pienintäkään 
merkkiä siitä, että idän taholta olisi ollut 
minkäänlaista pyrkimystä puuttua, ei tähän 
päivään mennessä”. Koivisto kehotti Holke- 
ria puuttumaan asiaan. Holkeri totesikin 
Turun Sanomissa, ettei hyväksynyt kaikkia 
läntisen lehdistön esittämiä näkemyksiä tu- 
levista hallitusneuvotteluista. ”Kokoomuk- 
sen presidenttiehdokas painottaa, ettei sa- 
naa suomettuminen voi mitenkään käyttää 
tulevien hallitusneuvottelujen yhteydessä; 
meni kokoomus sitten hallitukseen tai jää 
oppositioon.” Koiviston pyyntö vaikutti 
melkein kuin testiltä, miten Holkeri reagoisi 
ja toimisi. Holkeri toimi kuuliaisesti Koivis- 
ton toiveen mukaisesti, vaikka lausunto olisi 
voinut samalla edesauttaa kokoomuksen pi- 
tämistä yhä oppositiossa. 

Koivisto olikin saanut tiedon porvari- 
sopimuksesta jo helmikuussa Sorsalta, ja 
Holkerin asettamisen hallituksenmuodos- 
tajaksi hän oli päättänyt jo ennen vaaleja.'? 
Holkerin kautta Koivisto aikoi varmistaa 
sen, ettei häntä laitettaisi minkäänlaisten 
tapahtuneiden tosiasioiden eteen, siinäkään 

tapauksessa, että maahan syntyisi porva- 
rihallitus.'"ss Koivisto paljasti myöhemmin 
Helsingin Sanomien toimittajille, että jos 
porvarihallitus olisi syntynyt, niin ”Paavo 
Väyrynen ei olisi käynyt porvarihallituksen 
ulkoministeriksi eikä myöskään pääminis- 
teriksi”. Koivisto ei vastannut kysymykseen, 
mikä tähän oli syynä, mutta hän tuntui ole- 
van toimittajien mukaan erityisen tuohtunut 
Väyrysen syyskuun 1986 idänkauppapuheista. 
Koivisto antoikin ymmärtää istuvansa presi- 
denttinä siksi, "ettei kukaan muu istuisi täl- 
lä paikalla ja käyttäisi käyttäisi [sic] valtaa 
väärin valtiota vastaan”. Koivisto kertoi sano- 
neensa Sorsalle, että ”Väyrysellä on aina niin 
kiire. Se voi istua presidenttinä 30 vuotta.”'434 
Koivisto sai tabuja rikkoneesta idänkauppa- 
nostosta uskottavalta vaikuttavan syyn toi- 
minnalleen. Samalla hänen kommenttinsa 
paljastaa kuitenkin ärtymyksen Väyrysen 
kiireeseen, mikä tarkoitti käytännössä myös 
Koiviston puskemista pois presidentin tuoli]- 
ta. Hallitusneuvotteluihin lähdettiin siis ase- 
telmista, jossa presidentti ja pääpuolueiden 
johtajat olivat jo lyöneet keskeisistä kysymyk- 
sistä kantansa ennakkoon kiinni - todelliset 
väännöt hallituksenmuodostuksesta käytäi- 
siin varjoissa. 

Eduskunta järjestäytyi huhtikuun alussa. 
Väyrynen totesi eduskuntaryhmän kokouk- 
sessa, että jos kokoomus esittää Suomista 
puhemieheksi, voinemme olla tukemassa 
häntä. Tämä sopi ryhmälle. Samalla valittiin 
ryhmän puheenjohtaja ja varapuheenjohta- 
jat. Valinnat tapahtuivat ongelmitta. Juhan- 
talo valittiin uudelleen puheenjohtajaksi ja 


varapuheenjohtajiksi nousivat Isohookana- 
Asunmaa ja Pekkarinen. Samalla valituista 
puheenjohtajista tuli aikaisemman käytän- 
nön mukaisesti puolueen hallitusneuvotteli- 
joita. Suominen valittiin samana päivänä 
yksimielisesti eduskunnan puhemieheksi, 
SDP:kin oli hänen takanaan.'* Väyrynen 
sanoi eduskuntaryhmässä ensisijaisena ta- 
voitteena olevan kolmen suuren hallituksen, 
SDP joutui siis ratkaisijan paikalle. Väyry- 
sestä asetelma oli keskustapuolueen kannalta 
hyvä.“ Työvaliokunnan pöytäkirjassa sen 
sijaan tuotiin esiin epäilyt tilanteen kehit- 
tymisestä. Väyrynen selitti sielläkin SDP:n 
olevan nyt temppelinharjalla: ”Sen jälkeen 
käteen jää keskustan ja oikeiston hallitus, jos 
he eivät lähde kolmen suuren hallitukseen?” 
Hokkanen varmisteli, oliko puoluejohdolla 
kunnolliset neuvottelusuhteet kokoomuk- 
seen ja varoitti, että kokoomus oli kaikkea 
muuta kuin yhtenäinen puolue. Holkeri saat- 
toi vielä aiheuttaa yllätyksiä. Väyrynen va- 
kuutti suhteiden olevan hyvät: ”Uskon, ettei 
Holkerin sana nyt paina?” Pentikäisestäkin 
punamustaa hallitusta rakentava porukka oli 
olemassa. Väyrynen rauhoitteli, että Holkeri 
oli tullut varovaisemmaksi kuultuaan kokoo- 
muksen puoluejohdon kannan.: 

SDP:n puoluetoimikunnan keskusteluis- 
ta taas tiedettiin julkisuudessa, ettei kolmen 
suuren hallituksesta tulisi mitään, eikä pu- 
namultaakaan osattu pitää todellisena vaih- 
toehtona. Presidentti Koiviston taas tiedettiin 
olevan vähemmän innostunut SDP:n oppo- 
sitioon asettumisesta.'? Sorsa oli todennut- 
kin puoluetoimikunnassa, että presidentti oli 

aktiivisesti kiinnostunut hallituksen muo- 
dostamisesta, ja tuskin salli hallituskysymyk- 
sen ajelehtivan ilman että puuttuisi siihen — 
vielä 19.3. Sorsa oli sanonut, ettei uskonut 

Koiviston puuttuvan. Toisena tekijänä Sorsa 

nosti esiin sen, että kokoomuksessa olivat nyt 

aktivoitumassa voimat, jotka laittoivat etu- 
sijalle SDP-kokoomus-akselin, vaikka Väy- 
rysen ja Suomisen kesken näyttikin vallitse- 
van "ainakin kirjoittamaton yhteisymmärrys 

hallituksen muodostamisesta”. Tähän liittyi 

hänestä myös se, ettei kukaan enää puhunut 

kolmen suuren hallituksesta, paitsi Väyrynen. 
Hän lisäsi: ”Jos alkutilanne oli se, että opposi- 
tioon 90-prosenttisesti, niin kyllä vieläkin on 

ehkä enemmistönä se kanta, että oppositioon, 
mutta vieläkin suurempana enemmistönä on 

se kanta, ettei missään tapauksessa Väyrysen 

kanssa mihinkään.”™ SDP:ssä vallitsevan 

Väyrys-kammon ja Koiviston asemaan vetoa- 
misen avulla Sorsan oli helppo alkaa availla 

ovea kokoomuksen suuntaan. 

Sorsa olikin lähestynyt jo 1.4. Holkeria 
Suomen Pankin aamukahvipöydässä. Hän 
oli kertonut, että SDP oli valmis yhteishal- 
litukseen kokoomuksen kanssa, ”jos puolue 
ylipäätään lähtisi hallitukseen”'*' Koivisto 
otti valtiopäivien avajaispuheessa seuraava- 
na päivänä kielteisen kannan kolmen suuren 
hallitukseen, sillä ”näin laaja hallituspohja 
heikentää eduskunnan asemaa suhteessa 
hallitukseen, tuo puolueiden erimielisyydet 
hallituksen sisään ja kolmanneksi, herät- 
tää kysymyksen, mihin määräenemmistöä 
oikein tarvittaisiin”. Viimeistä perustelua 
pidettiin outona, sillä paljon puhuttu vero- 


uudistus oli ilmeinen syy tähän. Puhemies 
Suominen vastasikin puheessaan presiden- 
tille, että kolmen suuren hallitusta tarvittiin 
juuri verouudistukseen. Väyrynen ja Kääriäi- 
nen antoivat tukensa Suomiselle, ja he myös 
tulkitsivat presidentin puhetta niin, ettei se 
sulkenut pois kolmen suuren mahdollisuutta. 
Hallitusneuvottelija Isohookana-Asunmaa 
taas kommentoi käsittäneensä presidentin 
puheen aivan toisin. Hänestä puhe osoitti, 
että keskustapuolueen ja SDP:n hallitus olisi 
tässä tilanteessa mahdottomuus. 

Suominen oli kokoomuksen puheenjoh- 
taja ja eduskunnan puhemies, mutta kulis- 
sien takana presidentti Koivisto, SDP:n pu- 
heenjohtaja Sorsa ja kokoomuksen entinen 
puheenjohtaja Holkeri alkoivat vedellä hal- 
litusnaruja suuntaan, joka vei kohti SDP:n ja 
kokoomuksen hallitusta — vastoin Suomisen 
tahtoa. Väyrynen oli tietoinen tästä kehityk- 
sestä, ja siksi hän tapasi Holkerin 3.4. Väyry- 
nen oli sopinut Suomisen kanssa, että tässä 
tapaamisessa tuotaisiin esiin ”sopimuspuolen 
ajatukset”. Väyrynen oli ollut tapaamisen jäl- 
keen optimistinen uskoen ehkä pystyneensä 
vaikuttamaan Holkeriin.'4 Julkisuudessa 
taas Väyrynen jatkoi SDP:n möyhentämis- 
tä. SDP:llä oli eväät lopussa, ei punamullal- 
la. Väyrysestä SDP oli urautunut vanhoihin 
kaavoihin, sillä oli tarjota vain laitoslinjaa 
ja julkisten palvelujen lisäämistä, ja suhtau- 
tumisessa perusturvaan jopa kokoomus oli 
ajanut SDP:n ohi.'444 

Sorsa taas informoi 3.4. Koivistoa, että 
Holkeri oli soittanut hänelle hallitusku- 
vioista. Sorsa oli sanonut tilanteen olevan 

SDP:ssä korostetun vaikea, ”mutta yhteistyö 
kepun kanssa poissuljettu, vaikka niin ei voi 
sanoa”. Hänestä järjestely edellytti presiden- 
tin kannanottoa. Koivisto sanoi tekevänsä 
sen. Sorsan mukaan puoluetoimikunnassa 
oli epäilyjä, mutta eduskuntaryhmässä vä- 
hemmän - koskien hallitukseen menoa ko- 
koomuksen kanssa." Puoluetoimikunnan 
pöytäkirjan mukaan epäilyjä oli paljonkin, 
mutta Sorsa ja Liikanen ylipuhuivat muut 
harkitsemaan suoran oppositiovaihtoehdon 
sijaan hallitusneuvotteluja. Hallitusyhteis- 
työ keskustapuolueen kanssa oli sen sijaan 
jo poissuljettu. SDP:n eduskuntaryhmän 
puheenjohtaja Paasio kertoi kokoomuksen 
eduskuntaryhmän puheenjohtajan ja vara- 
puheenjohtajan tulleen keskustelemaan hä- 
nen kanssaan. Nämä olivat kertoneet kes- 
kustapuolueen pelottelevan kokoomusta 
punamullan paluulla, ellei Väyrysestä tulisi 
pääministeriä. Paasio oli ilmoittanut, ettei 
punamultakorttia enää ollut, sellaista vaihto- 
ehtoa ei tulisi. ”Olen kyllä ihan samaa mieltä 
siitä, että se on täysin poissuljettu vaihtoehto 
niin kauan kuin tämä eräs henkilö keikkuu 
siellä johdossa?”'t4* Keskustapuolue oli siis 
poissuljettu hallitusneuvotteluista ennen 
kuin ne olivat edes alkaneet. 


Koivisto puskee kokoomuksen 
valitsemaan sinipunan 


Varsinainen hallituksenmuodostus alkoi 
6.4.1987. Koivisto tapasi kunkin puolueen 
edustajat niiden suuruusjärjestyksessä. Koi- 
visto teki käytännössä kaikille puolueille 


selväksi, että presidentti johti prosessia, 
vaikka ei suoranaisesti ruvennut määräile- 
mään. Paasio kertoi puoluetoimikunnassa, 
että Koivistolta ei tullut ymmärrystä SDP:n 
vaikealle asemalle. Koivisto oli todennut suo- 
rasanaisesti, että politiikka olikin sitä varten, 
että hoidettiin vaikeita asioita, helpot voitiin 
hoitaa muualla. Koivisto ei hyväksynyt ”tätä 
meidän argumenttiamme. Hän ei kyllä suo- 
raan sanonut, että hän edellyttäisi taikka toi- 
voisi mitään tiettyä ratkaisua puolueelta?”'447 
Myös kokoomuksen edustajat saivat kuulla 
Koivistolta, että monia neuvotteluja voitiin 
käydä, mutta sellaiset neuvottelut, joita hän 
johti, hän piti myös käsissään. 
Keskustapuolueen edustajilta Koivisto 
tiedusteli alkuun puolueen ajatuksia ja toivo- 
muksia. Läsnä olivat Juhantalo, Isohookana- 
Asunmaa ja Pekkarinen. Juhantalo vastasi, 
että puolue toivoi mahdollisimman laaja- 
pohjaista hallitusta, joka ylittäisi poliittisen 
keskiviivan. Hän sanoi ryhmän yhtyvän 
puolueorgaanien näkemyksiin siinä, että 
esitettiin sillä tavoin kun se on mahdollista? 
puolueen puheenjohtajaa pääministerieh- 
dokkaaksi. Koivisto vastasi aivan kuten ko- 
koomukselle, että hänen tarkoituksensa oli 
hänen oman systematiikkansa mukaan käy- 
dä läpi vaihtoehtoja enemmistöhallituksen 
muodostamiseksi, ja lisäsi, että kun on pu- 
huttu laajasta pohjasta, niin ilmeisesti se oli 
ensin käytävä läpi, vaikka se olikin nähtävästi 
vaikeimmin toteutettavissa. Sen jälkeen Koi- 
visto kertoi omista huonoista kokemuksis- 
taan laajapohjaisessa hallituksessa. Hallituk- 
sen sisällä oli silloin käytännössä oppositio. 

Hän myös torjui Juhantalon väitteet, että 
veroremontin takia tarvittaisiin laaja pohja 
ja totesi samalla, että ”kyllä minulla välillä 
on sydän vähän täynnä, että lausuisi vähän 
enemmän kun mitä on soveliasta”. 

Koivisto ihmetteli myös keskustalaisessa 
lehdessä ollutta väitettä viivyttelystä hallitus- 
neuvotteluissa: ”Minä uskon, että tällä kertaa 
on oltu peräti vilkkaasti liikkeellä sillä tavalla, 
että keskustelut ovat hyvin pitkällä olleet jo 
ennen kuin eduskunta kokoontuikaan, vaik- 
ka sanotaan, että mitään sopimuksia ei ole 
olemassa.” Koivisto oli selvästi näreissään, ja 
Juhantalo vähän hätääntyneen oloisena va- 
kuuttelikin, että ”ryhmän kanta on ainakin 
se, että tämä on aivan juuri niin kuin pitää- 
kin korrekti menettely. Koivisto äksyili vielä 
tehdyistä vertauksista vuoteen 1970 ja lisäsi 
lopuksi: ”Minä pidän kyllä asiat todennä- 
köisesti hyvin tiiviisti omissa käsissäni, enkä 
luovuta missään vaiheessa asioita sillä taval- 
la pois käsistäni, että olisi oletettavissa, että 
minut pyrittäisiin asettamaan jonkun tosi- 
asian eteen.”'s* RKP:nkin ryhmälle Koivisto 
ilmoitti, että aikoi pitää prosessin käsissään, 
vaikka hänenkin mahdollisuutensa olivat 
rajatut. Elisabeth Rehn vastasi, että oli hyvä 
tietää, että Koivisto aikoi pitää ohjakset itsel- 
lään. Se oli RKP:lle hyvä tuki, sillä puolue oli 
valmis osallistumaan hallitukseen, mutta ei 
hinnalla millä hyvänsä.” 

Koiviston ensimmäinen ratkaisu todella 
osoitti, että ohjakset olivat hänen käsissään. 
Vallitsevan käsityksen mukaan puhemiehestä 
tuli presidentin asettama hallitustunnustelija, 
mutta yleiseksi hämmästykseksi Koivisto ei 


antanutkaan tehtävää puhemies Suomiselle. 
Sen sijaan Koivisto ilmoitti haluavansa sel- 
vittää ensin, olisiko kolmen suuren hallitus 
mahdollinen. Koivisto alkoi edetä tavalla, 
joka otti huomioon vaatimukset kolmen 
suuren hallituksesta, mutta samalla mursi 
pala palalta sen ja porvarihallituksen mah- 
dollisuudet. RKP:n ja SDP:n eduskuntaryh- 
mien puheenjohtajien antamat kommentit 
mahdollistivat osaltaan Koiviston suunnitel- 
mat. Rehn ilmoitti samana päivänä, kun Suo- 
minen kävi presidentin luona, että RKP oli 
valmis samaan hallitukseen kokoomuksen 
ja SDP:n kanssa, vaikka tätä ei pidettykään 
ensisijaisena enemmistöhallitusvaihtoehto- 
na. Tämä vahvisti mahdollisuutta muodostaa 
myös kokoomus-SDP-hallitus. Paasio puo- 
lestaan kommentoi, että pääministerin tuli 
olla ”joku yleistä arvonantoa nauttiva henki- 
16”. Se tulkittiin yleisesti Väyrysen vastaiseksi 
kommentiksi.'5? 

Seuraavaksi Koivisto kutsui eläkkeellä 
olevan Esko Rekolan selvitysmieheksi. Hel- 
singin Sanomissa huomioitiin, että kepus- 
sa jupistiin Koiviston pelastaneen dema- 
rit.”Suunnitelman mukaan Sdp:n piti joutua 
itse hyppäämään pois kolmen suuren hal- 
lituksesta” Demarijohto taas ”jupisi hana- 
kasti, että nyt Koivisto otti narut käsiinsä 
ja näytti, ettei hän mene toisten kattamaan 
pöytään” eli Väyrysen ja Suomisen porvari- 
hallitukseen. Lehdessä kyseltiinkin, toimiko 
parlamentarismia puolustava Koivisto nyt 
itse periaatteidensa vastaisesti, kun sivuutti 
puhemies Suomisen ja otti selvitysmiehen 
puolueiden ja eduskunnan ulkopuolelta. Eri- 

tyisenä Koiviston peliliikkeenä ja juonena 
lehdessä nähtiin se, että Rekola valitsi kes- 
kustelukumppaneikseen vain eduskuntaryh- 
mien puheenjohtajat eikä puolueiden viralli- 
sia hallitusneuvottelijoita. Keskustapuolueen 
eduskuntaryhmän puheenjohtajan tiedettiin 
puolustaneen punamultaa ja kokoomuksen 
eduskuntaryhmän puheenjohtajan taas 
SDP-yhteistyötä — Elisabeth Rehnin lausun- 
not taas olivat antaneet ilmaa punamustalle 
hallitukselle. Kaikissa kolmessa puoluees- 
sa, keskustapuolueessa, kokoomuksessa ja 
RKP:ssa, puolueen puheenjohtajat ja edus- 
kuntaryhmän puheenjohtajat tähyilivät siis 
eri hallitusyhteistyösuuntiin. 

Rekola kertookin muistelmissaan, että 
tilanteesta hätääntynyt Väyrynen oli soitta- 
nut hänelle ja kysynyt, suostuisiko Rekola 
kuuntelemaan myös hänen näkemyksiään. 
Rekola oli vastannut, ettei ollut ennenkään 
pelännyt vanhoja kavereita, ja suostunut ta- 
paamiseen.'tt Mistään vanhoista kavereista 
ei ollut kyse, vaan vastaus oli pikemminkin 
sarkastinen. Lehdistössäkin oli muistutettu, 
miten Rekola oli ollut Koiviston luottomies, 
kun Väyrynen oli yrittänyt kaataa Koiviston 
hallitusta vuonna 1981. Toimittajan mukaan 
Väyrynen oli puolestaan maksanut potut pot- 
tuina, kun Rekola oli tiputettu pois ministe- 
rin paikalta hallituksen uudelleenjärjestämi- 
sen yhteydessä vuonna 1982.'45 

Selvitysmiehen tehtävänä oli Koiviston 
toimeksiannosta selvittää, mihin kolmen 
suuren hallitusta tarvittaisiin. Asiaa käsitel- 
tiin keskustapuolueen työvaliokunnassa 9.4. 
Väyrysestä nyt oli tärkeää perustella, miksi 


tarvittiin laaja hallituspohja. Kääriäinen kat- 
soi, että vastauksen Rekolalle oli oltava synk- 
roniassa kokoomuksen ja RKP:n vastausten 
kanssa, ja kertoi sitä valmistellun kokoomus- 
yhteistyön kautta. Ollila ja Hokkanen tukivat 
puoluejohtoa, mutta Pokka ja Juhantalo oli- 
vat kriittisiä. Pokasta kolmen suuren pohja 
ei vaikuttanut realistiselta, kolmen suuri 
tai porvarihallitus eivät välttämättä olleet 
helppoja vaihtoehtoja puolueen kentänkään 
kannalta. Väyrynen oli eri mieltä, hänestä 
kenttä ajatteli kokoomuksen kanssa pärjät- 
tävän siinä missä SDP:nkin. Juhantalosta 
taas tilanne oli nyt se, että ”presidentti on 
lähtenyt politikoimaan”. Näin SDP sai aikaa 
toipua vaalitappiosta ja keskustapuoluetta 
ajettiin nurkkaan. Hän ei luottanut kokoo- 
mukseen. Pura taas ei uskonut, että Koivisto 
lähtisi runnomaan ratkaisua, kokoomus olisi 
nyt avainasemassa.!45* 

Puolueiden vastauksista Rekolalle selvisi 
odotetusti, että SDP pudotti kolmen suu- 
ren pois hallitusvaihtoehdoista. Keskusta- 
puolueelle, kokoomukselle ja RKP:lle laaja 
pohja olisi sopinut, ja näiden vastauksissa 
oli paljon yhteneväisyyksiä.'7 Koivisto kui- 
tenkin sivuutti siekailematta porvaripuoluei- 
den yhteisymmärryksen. Hän asetti hallitus- 
tunnustelijaksi Holkerin, ja hyvin rajatulla 
toimeksiannolla: ensin tuli selvittää mah- 
dollisuus SDP:n ja kokoomuksen yhteishal- 
litukseen, joten keskustapuolue oli täten vi- 
rallisestikin ulkona neuvotteluista. Väyrynen 
ei suostunut kommentoimaan yllätyskään- 
nettä lehdistölle. Kääriäinen sen sijaan totesi, 
että porvarihallitus tuskin kaatuisi henkilö- 

kysymyksiin. Se oli selvä viesti kokoomuk- 
selle siitä, että sillä olisi mahdollisuus saada 
pääministerin paikka porvarihallituksessa, 
vaikka keskustapuolue olikin tähän asti tar- 
jonnut painokkaasti Väyrystä. Samalla puo- 
luesihteeri silti vakuutti, ettei keskustapuo- 
lueella ollut syytä, miksi se ei yhä tarjoaisi 
Väyrystä pääministeriksi. Lisäksi Kääriäinen 
ilmoitti, ettei keskustapuolue ollut vielä hy- 
lännyt täysin punamultaankaan perustuvaa 
hallitusta. Hän uskoi, että ”punamultavaih- 
toehto on jotenkin hengissä Sdp:ssä”.'458 
Koiviston muistelmien mukaan Kääriäi- 
nen olikin esittänyt SDP:n puoluesihteerille 
jo 7.4., että eiköhän palata vanhaan eli pu- 
namultaan.'9 Kokoomuksen puheenjoh- 
taja olikin sitä mieltä, että punamulta oli 
kokoomukselle todellinen uhka. Hän totesi 
kokoomuksen hallitusneuvottelijoille, että 
jos kokoomus lähti nyt ohjelmaneuvottelui- 
hin SDP:n kanssa, oli sinipuna käytännössä 
asetettu ensimmäiseksi vaihtoehdoksi ja SDP 
alkaisi käydä kauppaa kahden suurimman 
porvarillisen puolueen välillä. Suomisesta 
kokoomus häviäisi tässä kaupankäynnis- 
sä, SDP saisi keskustapuolueelta paremmat 
ehdot. Siksi oli nopeasti todettava, että ko- 
koomus pitäisi kiinni entisestä kannastaan, 
ensisijainen tavoite oli vaaleissa voittanei- 
den puolueiden enemmistöhallitus ja vasta 
sen jälkeen SDP-kokoomus-hallitus. Kaikki 
hallitusneuvottelijat, paitsi Puolanne, olivat 
Suomisen kanssa samaa mieltä, että Holkeril- 
le ilmoitettaisiin vielä samana päivänä tästä 
lähtökohdasta.'s** Hanke kuitenkin tyssäsi 
Koivistoon. Holkeri informoi tätä ennalta 


tilanteesta ja hetken mietittyään Koivisto il- 
moitti, että mikäli kokoomus vaati näin me- 
neteltävän, niin Holkerin tehtävä päättyisi. 
Holkeri ilmoitti tämän kokoomuksen edusta- 
jille, jolloin heille ei jäänyt käytännössä muu- 
ta vaihtoehtoa kuin vetäytyä vaatimuksesta. 
Koivisto myös terästi sanomaansa Holkerille 
toteamalla, että jos toimeksiannosta selvästi 
poikettaisiin, tuli silloin myös punamulta 
palauttaa vaihtoehdoksi, ja tämän vaihtoeh- 
don ”realistisuutta” hän voisi omalta osaltaan 
lisätä.“ Kokoomus siis pakotettiin valitse- 
maan, nousisiko se Holkerin johdolla halli- 
tukseen vai jäisikö se oppositioon. 

Koivisto olikin käytännössä antanut 
Holkerille takuut tarjotessaan tälle hallitus- 
tunnustelijan tehtävän; kokoomus nousisi 
varmasti hallitukseen ja että punamulta olisi 
tällä toimeksiannolla poissuljettu. Koivisto 
ei voinut tehdä sitä SDP:n puolesta, mutta 
hän totesi 9.4. Holkerille, että ensi sijassa tuli 
tutkia kokoomuksen ja SDP:n hallitusta, ja 
jos tämä ei johtaisi tulokseen, niin sen jäl- 
keen ”sinä jatkaisit porvarillisen hallituksen 
tutkimismahdollisuuksia”. Lisäksi Koivisto 
korosti: ”Jos päädytään porvarilliseen hal- 
litukseen, niin silloin minä haluan hyvin 
varhaisessa vaiheessa keskustella ulkomi- 
nisterin henkilöstä. Ja minä tulen pitämään 
ainakin alkuvaiheessa hyvin pieniäkin asioi- 
ta omassa ratkaisussani.” Koivisto vielä lisä- 
si, että ellei tällaistakaan hallitusta saataisi 
pystyyn, voitaisiin vielä keskustella kokoo- 
muksen vähemmistöhallituksesta. ”Mutta 
minä ajattelin vain sitä, kun oli puhetta siitä, 
että pitäisi olla jotakin takeita, niin en minä 

tämän kummempia takeita ole tässä keksinyt 
kuin, että tästä käy selville, että tämä on mitä 
vakavimmaksi tarkoitettu hanke” Holkerin 
oli ollut hyvin riskitöntä suostua tehtävään 
Koiviston vakuutuksen jälkeen — varsinkin 
kun puoluesihteeri Liikanenkin oli antanut 
sen suuntaisia vakuutuksia, että punamulta 
oli nyt poissuljettu vaihtoehto.'19? 

Vaikka Koivisto onnistui torpedoimaan 
kokoomuksen hankkeen selvittää porvarihal- 
lituksen mahdollisuus ensin, ei porvaripuo- 
lueiden johdossa ollut vielä laskettu käsiä alas. 
Väyrynen allekirjoitti henkilökohtaisesti pa- 
perin, jossa todettiin yksinkertaisesti: ”Mikäli 
Kokoomus ei mene hallitukseen sosialidemo- 
kraattien kanssa, ei sitä tee myöskään Keskus- 
tapuolue.”'4 Lisäksi laadittiin keskiryhmien 
ja kokoomuksen kesken paperi, jossa todet- 
tiin, että allekirjoittaneet puheenjohtajat ja 
puoluesihteerit ilmaisivat ”periaatteellisen 
valmiutensa neuvotella keskiryhmien ja ko- 
koomuksen varaan rakentuvan enemmistö- 
hallituksen muodostamisesta”. Tämän katsot- 
tiin vastaavan vaalitulosta ja olevan looginen 
ratkaisu sen jälkeen, kun SDP oli torjunut 
yhteistyön molempien vaalivoittajien kans- 
sa. Sen jälkeen todettiin, että keskustan ja 
kokoomuksen piiristä oli ehdotettu päämi- 
nisteriksi Väyrystä ja Holkeria. ”Kumpikin 
sopii mielestämme pääministeriksi. Tasaval- 
lan presidentti nimittää hallituksen muodos- 
tajan” Paperin allekirjoittajina olivat kokoo- 
muksen, keskustapuolueen, RKP:n ja SKL:n 
puheenjohtajat ja puoluesihteerit: Suominen, 
Isotalo, Väyrynen, Kääriäinen, Taxell, Peter 
Stenlund, Almgren ja Jouko Jääskeläinen. '464 


Kyseinen sopimus oli laadittu kokoo- 
muksen puoluetoimistossa (13.4.), ja se oli 
saatettu vielä samana päivänä Holkerin tie- 
toon. Sopimuksella yritettiin siis yhä hiil- 
lostaa Holkeria kieltäytymään Koiviston 
tehtävänannosta ja tarjottiin täkynä hänelle 
pääministeripaikkaa. Lisäksi laadittiin vie- 
lä erillinen sopimus puhemiehen paikasta. 
Suomisen oletettiin siirtyvän ministeriksi 
Holkerin hallitukseen, ja uudeksi puhemie- 
heksi oli tarkoitus valita Väyrynen. Tämän 
sopimuksen allekirjoittivat Suominen, Kää- 
riäinen, Taxell ja Almgren.'1s Holkerin oli 
kuitenkin käytännössä mahdotonta suostua 
ehdotuksiin, sillä hän olisi samalla riskee- 
rannut Koiviston takaaman kokoomuksen 
varman hallitukseen nousun. 

Väyrynen oli ollut päivää ennen sopimus- 
ten allekirjoittamista myös oma-aloitteisesti 
yhteydessä presidenttiin. Hän kirjoitti kir- 
jeen, jossa arvioi, ettei kokoomus lähtisi 
SDP:n kanssa hallitusyhteistyöhön. Väyry- 
nen oletti, että Holkerin tunnustelutehtävä 
johtaisi toiseen vaiheeseen eli siihen, että 
maahan muodostettaisiin porvarihallitus. 
Väyrynen kysyikin suoraan tiedosta, että 
Koivisto olisi sanonut vaalivalvojaisissa, et- 
tei hän nimittäisi Väyrystä vaalien jälkeen 
muodostettavaan hallitukseen. Koivisto vas- 
tasi, ettei hänen tapoihinsa kuulunut lausua 
tällaista. ”Kysyin vielä vaimoltani, olinko 
sanonut jotain, joka voitaisiin näin tulkita. 
Vaimo piti sitä mahdottomana? Väyrynen 
taas kirjoitti Koivistolle, että jos president- 
ti toivoi hänen vetäytyvän, niin hän tekisi 
sen — sopimus puhemiespaikasta Väyryselle 

liittyikin selvästi tähän.'1** Vetäytymiseen 
ei kuitenkaan ollut tarvetta, sillä Holkeri ja 
Koivisto saivat kokoomuksen sinipunahal- 
lituksen taakse, vaikka Väyrynen ylläpitikin 
yhä toivetta porvarihallituksesta. Myös RKP 
oli kautta rantain ilmoittanut Holkerille, että 
sillä oli valmius äänestää hallitusvaihtoeh- 
doista ja sinipuna olisi enemmistön kanta, 
eikä porvarihallitus.'17 

Väyrynen arvioi vielä 14.4. työvaliokun- 
nassa, että kokoomus hylkäisi Holkerin 
punamustaa hallitusta koskevan tunnuste- 
lutehtävän tai ainakin lykkäisi päätöstä. Se 
oli kuitenkin toiveajattelua tilanteessa, jossa 
haave pääministerin tai edes puhemiehen 
paikasta ja siten hyvistä lähtöasemista pre- 
sidentinvaalitaistoon olivat jo selvästi mu- 
rentuneet. Kääriäinen totesikin, että hän ei 
ollut ”näin varma siitä, että kokoomus ei neu- 
votteluihin suostu, koska kovat voimat ovat 
liikkeellä ajamassa puoluetta toisenlaiseen 
ratkaisuun”. Hänestä SDP:n johto oli kyp- 
synyt punamustahallitukseen, ja puolueen 
kenttääkin valmisteltiin siihen jo kovin ottein. 
Väyrynen taas halusi uskoa, että kokoomuk- 
sen puoluevaltuuston päätös hallitusneuvot- 
teluista olisi ratkaiseva. Hänestä se oli ottanut 
kantaa täysin selvästi porvarillisen hallituk- 
sen puolesta. Väyrynen vaatikin, että jos oh- 
jelmaneuvottelu punamustasta hallituksesta 
aloitettaisiin, niin keskustapuolueen "olisi 
ryhdyttävä voimakkaasti ajamaan kansan- 
rintamahallitusta. Jos kokoomus todella mi- 
tätöi vaalituloksen, keskustapuolueella ei ole 
estoja toimia haluamallaan tavalla” Tämä 
taas vaikutti lähes paniikkireaktiolta. Pokka 


totesikin, että ajatus kansanrintamasta olisi 
valtava loikka nykykannoista täysin vastak- 
kaiseen ääripäähän. Väyrynen vastasi, ettei 
hän vitsaillut.'468 

Ollila varoitti Väyrystä vetämästä esiin 
kansanrintamaa, sillä vaalivoiton tärkeim- 
piä tekijöitä oli ollut selvä hallituspoliittinen 
kanta ja jos se hylättäisiin, niin riskinä oli, 
että omakin kenttä menisi sekaisin. Yhtenäi- 
syys oli nyt hyvin tärkeää. Väyrysen luotto- 
mies Martikainen sanoi myös, että "erinäisille 
herroille on nyt pantava jäitä hattuun, jotta ei 
tässä tilanteessa syntyisi sisäistä keskustelua 
menneen linjan oikeellisuudesta”. Hän ei us- 
konut SDP:n ja kokoomuksen neuvottelujen 
johtavan tulokseen, joten kansanrintamasta 
oli hyödytöntä puhua. Muutkin katsoivat, 
että kansanrintama oli syytä unohtaa. Väyry- 
nen toisti silti, että ”jos kokoomus lähtee pet- 
tämään keskustan, tulee esille ilman muuta 
kansanrintamahallitus”.'4 Ehdotus vaikutti 
täysin todellisuudesta vieraantuneelta — ja 
epätoivoiselta valtaan takertumiselta. 

Ainut realismin häivähdys kansanrinta- 
ma-kortin esiin vetämisessä oli ehkä se, että 
NKP:n keskuskomitean Suomen asioista vas- 
taava Vladimir Feodorov oli pitänyt ajatusta 
Jarmo Korhosen mukaan hyvänä, kun Väy- 
rynen oli keskustellut asiasta edellispäivänä 
keskustapuolueen YYA-seminaarin yhtey- 
dessä. Hokkanen taas on todennut muistel- 
missaan, että työvaliokunnassa ei tästä tiedet- 
ty. Hokkanen tuki Ollilaa työvaliokunnassa 
ja varoitti panikoimasta.'1* SDP:n ja kokoo- 
muksen hallituksen syntyä ei silti pidetty 
vielä täysin varmana. Toropainen kyselikin, 

ryhtyisikö Koivisto tällaisessa tapauksessa 
ajamaan Taxellia pääministeriksi. Anttila oli 
esittänyt julkisuudessa ajatuksen, ettei Väy- 
rysen pääministeriys olisi keskustapuolueen 
ehdoton edellytys tulla hallitukseen. Väyry- 
nen vastasi, että häntä loukkasivat puheet sii- 
tä, että hän asetti omat etunsa puolueen edun 
edelle. Hän myös lisäsi, että ”puolue sinänsä 
ei yleensä arvostele Tasavallan Presidenttiä 
instituutiona, mutta tästä ei olekaan kysymys 
silloin, kun 'sosialistinen lentopalloilija läh- 
tee nykyiselle tielle?" 

Eduskuntaryhmässä Väyrynen sanoi, että 
vielä aamulla oli ollut selvää, ettei kokoomus 
neuvottelisi SDP:n kanssa, mutta lisäsi, ettei 
tiennyt, pitikö se yhä paikkansa. Virolainen 
epäili, ettei kokoomuksen kantti pidä, kos- 
ka Koivisto pakottaa SDP:n hallitukseen”. 
Hänestä SDP syytti Väyrystä vaalitappiosta, 
ja tilannetta ei saanut nyt päästää sellaisek- 
si, että SDP alkaisi valita keskustapuolueen 
johtajia. Puolue pärjäisi kyllä oppositiossa- 
kin, mikäli ei alettaisi keskenään riitelemään. 
Kesken kokouksen Väyrynen saikin tiedon, 
että kokoomus oli aloittamassa neuvottelut, 
mutta hän totesi silti, ettei uskonut punamus- 
tan syntyyn. Hän toisti, että vaalituloksen jäl- 
keen tilanne oli ollut selvä, mutta Koivisto 
alkoi silti ajaa tappion kärsinyttä SDP:tä hal- 
litukseen. Pokka sanoi yhtyvänsä Väyrysen 
ja Virolaisen puheenvuoroihin, mutta lisäsi, 
että kenttä suhtautui punamustaan pelonse- 
kaisin tuntein. Myöskään Koivistoa ei Pokas- 
ta kannattanut moittia, sillä eihän Kekkonen 
ollut sen kummempi. Väänänen kehottikin 


pitämään rivit yhtenäisenä, sillä kenttä voisi 


reagoida hyvin voimakkaasti: ”Väyrynen on 
kerran valittu puheenjohtajaksi, joten mei- 
dän on tuettava häntä asemassaan?” Niemi- 
nenkin uskoi, että kenttä kannatti yhtenäistä 
esiintymistä oppositiossa.'1? 

Väyrynen myönsi saman päivän työvalio- 
kunnassa, että puolueen luottamus kokoo- 
muksen ryhmään osoittautui tyhjäksi. Hän 
kertoi, että kokoomuksen johto ei halunnut 
neuvotella SDP:n kanssa punamustasta hal- 
lituksesta, mutta Suomisen mukaan voima- 
kas junttatyö oli tehnyt tehtävänsä. Sinänsä 
keskustapuolueen asema ei ollut Väyryses- 
tä huono, sillä kansa oli ilmaissut vaaleissa 
kantansa: SDP:llä oli nykyisin liikaa valtaa. 
Kuuskoski-Vikatmaa taas huomautti hap- 
pamasti, että hänen näkemyksensä opposi- 
tiopolitiikan ihanuudesta oli toisenlainen. 
Vaalituloskin tuli huomioiduksi, jos kokoo- 
mus oli hallituksessa. Väyrynen joutui to- 
teamaan 22.4., että kaikki merkit viittasivat 
punamustan syntyyn. Hänestä kokoomus 
oli merkillinen joukko, jolla ei ollut mitään 
logiikkaa päätöksentekoprosessissa, puolue 
oli toiminut selvästi omaa etuaan vastaan 
hyväksyessään Koiviston marssijärjestyksen. 
Väyrynen kertoi tavanneensa juuri RKP:n 
puheenjohtajan, joka oli hyvin harmissaan 
tilanteesta, mutta RKP oli silti menossa hal- 
litukseen. Keskustapuoluetta odotti nyt siis 
oppositio. ”Tämä on, se tunnustettakoon, 
selvä tappio meille. Vaalitulos on täysin mitä- 
töity ja parlamentarismi tallottu maahan?”'44 

Vaalitulosta ei kuitenkaan mitätöity, vaan 
tämä oli pettyneen Väyrysen tulkinta — sen 
sijaan Koivisto kyllä ohitti kylmästi porvari- 

puolueiden puheenjohtajat. SDP oli yhä 
eduskunnan suurin puolue 56 kansanedus- 
tajallaan, vaikka se menettikin paljon ääniä. 
Vaalien suurimmalla voittajalla kokoomuk- 
sella taas oli 53 kansanedustajaa. Keskusta- 
puolueella oli 40, ja sen parlamentaarinen 
rakennelma Väyrysen pääministeriyden 
takaamiseksi oli pohjannut huteriin perus- 
tuksiin, keskipuolueiden yhteistyöhön. SDP 
ja monet kokoomuksessakaan eivät tunnus- 
taneet keskipuolueita yhdeksi ryhmittymäk- 
si, ja RKP taas ei ollut valmis riskeeraamaan 
omia asemiaan Väyrysen ja keskustapuo- 
lueen takia. Väyrysen itsensäkin luottamus 
porvarihallituksen syntyyn oli nojannut 
teistyöhön. Hän lupasi työvaliokunnassa, että 
kertoisi muistelmissaan, miksi viikko sitten 
oli ollut niin luottavainen, että maahan syn- 
tyisi keskusta-oikeistohallitus — mikä viittaa 
siihen, etteivät kaikki työvaliokunnassa tien- 
neet vielä tässäkään vaiheessa porvarisopi- 
muksista. Eikä kukaan lähtenyt näitä syitä 
tivaamaan.'5 

Väyrynen oli kokenut tyrmäystappion, ja 
se otti koville. Väyrynen oli porvarihallitus- 
ratkaisun kaaduttua soittanut Pursimiehen- 
kadun saunan vilvoittelutilasta ylilääkäri 
Jukka Suihkoselle ja kysynyt tältä, voisiko 
ihminen kuolla vitutukseen. Suihkonen oli 
arvellut sen olevan mahdollista, ja Väyrynen 
oli jakanut tiedon saunaseurueelleen.'* 
Väyrynen ei kuitenkaan kuollut, vaan nousi 
nopeasti tolpilleen valmiina uuteen taistoon, 


tällä kertaa oppositiossa. 

Sinipunan paino yhtenäistää rivit 


Hallituksenmuodostuksen arvioinneissa 
painoivat aikalaisten mielissä yhä Kekko- 
sen aikaiset tapahtumat. Helsingin Sano- 
mien pääkirjoituksessa huomautettiin, että 
Väyrynen oli syyttänyt SDP:tä häikäilemät- 
tömästä pelistä, vaalituloksen mitätöinnistä, 
ja varoittanut kokoomusta antautumasta 
yhteistyöhön SDP:n kanssa, vaikka keskus- 
tapuolue oli aikaisemmin itse mielellään 
edustanut porvarillista rintamaa hallituk- 
sissa asettamatta kokoomuksen mukaan- 
tuloa hallitukseen osallistumisensa ehdok- 
si. “7 Pokka totesikin työvaliokunnassa, että 
kansan ja kenttäväen mielestä ”keskusta- 
puolueen on lopetettava ruikuttaminen”. 
Myöskään Koivistoa ei hänestä kannattanut 
arvostella, siinä palaisi vain omat sormet.’ 
Väyrynen taas pysyi tiukasti näkemystensä 
takana eikä vaiennut. Hän oli reagoinut voi- 
makkaasti väitteisiin, joiden mukaan SDP:n 
ja kokoomuksen hallitus pohjautuisi presi- 
dentti Kekkosen periaatteisiin, ettei kansaa 
saisi jakaa kahtia hallitusratkaisulla. Väyry- 
nen oli vastannut pitävänsä tällaisia puheita 
irvokkaina: ”Punamusta olisi jyrkästi Kek- 
kosen periaatteiden vastainen hallitus. Se 
olisi kansan kahtiajakamista pahimmillaan. 
Se antaisi kaiken valtiollisen vallan niiden 
hyväosaisten käsiin, joilla on jo puolellaan 
rahanvalta ja etujärjestövoima” 
Väyrysellä olikin jo mielessään selvät sä- 
velet puolueen oppositiopolitiikan linjasta, 
kun hän myönsi tappionsa työvaliokunnas- 
sa. Hän korosti kolmea asiaa. Ensinnäkin 

kokoomusta tuli vielä muistuttaa koko ajan 
keskusta-oikeistolaisen hallituksen mahdol- 
lisuudesta. Toiseksi oppositiopolitiikan piti 
perustua kirkkaasti keskustalaisiin perustei- 
siin ja varoa oikeistolaisia painotuksia. Tee- 
moina nousivat tällöin esiin perhepolitiikka, 
perusturva sekä alue- ja maaseutupolitiikka. 
Kolmanneksi tuli pyrkiä asioihin perustu- 
vaan yhteistyöhön kommunistien kanssa. 
Väyrynen arvioi, että ongelmia saattoi tuoda 
keskustapuolueen sisäisen yhtenäisyyden 
tila. Hän viittasi tällä siihen, että puolueessa 
oli kahta ilmaa sen suhteen, tuliko puolueen 
suunnata yhä keskusta-oikeisto-yhteistyö- 
hön vai oliko punamulta- tai kansanrinta- 
mayhteistyö nyt kun kokoomus oli hylännyt 
keskustan näin tylysti sittenkin oikea suunta. 
Hän painotti, että puolueen sisäinen pyykin- 
pesu oli toki tehtävä, mutta sen jälkeen oli 
pysyttävä tiukasti yhtenäisenä.'*0 
Kääriäinen sanoikin, että puolueessa tar- 
vittiin nyt välttämättä sisäinen keskustelu ti- 
lanteesta eli jälkipyykinpesu. Itsekritiikin tuli 
kohdistua siihen, oliko kovan linjan valinta 
SDP:tä kohtaan ollut oikea. Hän sanoi itse 
olevansa ehdottomasti sitä mieltä, että rat- 
kaisu oli ollut oikea. Hän perusteli sitä sillä, 
että keskustapuolueella tuli olla oma selvä ja 
kirkas poliittinen linja. Vallitsevaan tilantee- 
seen oli johtanut hänestä kaksi väärinarviota: 
kokoomuksen sisäinen tila ja ryhti sekä pre- 
sidentti Koiviston pelitaidot. Nämä arvioitiin 
täysin väärin. Hänestä tuli nähdä, että puna- 
musta hallitus oli suurten massojen mieleen, 
paitsi syrjäseuduilla, mikä saattoi merkitä 
taistoa pitkäaikaistakin hallitusta vastaan. 


Fi siis ollut varaa itsesääliin tai kiukutteluun, 
vaan tuli käydä kovaan työhön. Kääriäinen 
myös lisäsi, että ”oppositiopolitiikan linjan 
on lähdettävä modernien asioiden tiimoilta, 
tyyliin Eeva Kuuskoski- Vikatmaa”.'**" Tämän 
voi nähdä kädenojennukseksi puolueen niille 
edustajille, jotka olivat pitäneet puoluejoh- 
don asennetta SDP:hen liian tiukkana. 
Toropainen kommentoikin pelkäävänsä 
Etelä-Suomen tilaa oppositioasemassa. Hä- 
nestä kansalaiset eivät pitäneet keskustapuo- 
luetta syrjittynä, ainakaan ”väärin perustein” 
syrjittynä. Tilanne oli vaikea, sillä puolue oli 
vaarassa ajautua täysoppositioon eli myös 
suhteessa presidenttiin. SDP:tä ja kokoo- 
musta taas piti yhdessä ”kauhun tasapaino”; 
joka perustui keskustapuolueen ja Väyrysen 
vastustamiseen. Kuuskoski-Vikatmaa yhtyi 
Toropaisen arvioon Etelä-Suomesta. Hän 
moitti Väyrysen puheita ja muistutti, että pu- 
heet vaalien voittajien syrjäyttämisestä nos- 
tivat kokoomuksessa pintaan katkeria muis- 
toja ajasta, jolloin keskustapuolue syrjäytti 
Kekkosen tuella kokoomuksen hallituksesta. 
Väyrynen puolustautui, että oli ollut tärkeää 
nostaa esiin, että kokoomuksella oli parem- 
pikin vaihtoehto tarjolla, ja samalla luotiin 
perustaa tulevalle oppositiopolitiikalle.'*? 
Puheenjohtajalta kaivattiin nyt kuitenkin 
rauhallisempia otteita. Isohookana-Asun- 
maa sanoi, että kentän näkökulmasta näyt- 
ti helposti Väyrysen syyltä, että puolue oli 
oppositiossa. Siksi Kääriäinen olisi parempi 
lausuntojen antaja, sillä Paavo on liian kireä 
ja ristiriitaisia tuntoja herättävä”. Ylipäätään 
olisi käytettävä laajempaa henkilögalleriaa, 

kuten Kuuskoski-Vikatmaata, Kääriäistä ja 
Ollilaa. Pöytäkirjan mukaan työvaliokunnas- 
sa välteltiin suoran kritiikin kohdistamista 
korkean profiilin strategiaan ja SDP:n haas- 
tamiseen. Pentikäinen uskaltautui silti ih- 
mettelemään, olikohan strategia kuitenkaan 
osunut oikeaan. Kokoomus ja Keva arvioitiin 
väärin, mikä oli muistettava ainakin presi- 
dentinvaaleihin lähdettäessä. Väyrynen sanoi, 
että SDP ja heidän ylivaltapyrkimyksensä 
tunnettiin, kokoomus taas osoittautui ”lul- 
lukaksi”; joka ei pysty vastustamaan SDP:n 
ylivaltapyrkimyksiä. Hokkanen tyynnytteli, 
että kaiken keskelläkin oli nyt muistettava, 
että Väyrysen strategialla puolue sai merkit- 
tävän vaalivoiton. Ollila taas muistutti, että 
keskeistä punamultayhteistyön hajoamisessa 
olivat kiistat asiakysymyksistä: ”Meillä ja so- 
siaalidemokraateilla on kerta kaikkiaan eri- 
lainen käsitys eräistä yhteiskuntakehityksen 
perustavaa laatua olevista suuntavalinnoista.? 
Kiistat olivat johtaneet henkilöitymiseen, ja 
Väyrysen presidenttiehdokkuus oli vaikut- 
tanut osaltaan kiristävästi. Pekkarisesta taas 
heti punamustahallituksen syntymisen jäl- 
keen tuli avata ”kansan silmät näkemään 
tämä käsikirjoitus ja kokoomuksen ailahte- 
leva ja epämääräinen toiminta” 

Saman päivän Helsingin Sanomien pää- 
kirjoituksessa todettiinkin, että presidentti 
Koivisto oli ”juoninut hallitusneuvotteluihin 
aivan toisenlaisen käsikirjoituksen? kuin 
keskustapuolueessa ja kokoomuksessa oli 
kaavailtu. Kirjoituksen mukaan Koivistoa 
saattoi perustellusti arvostella siitä, että tämä 
oli poikennut niistä parlamentaarisuutta ko- 

rostavista piirteistä, joiden ajajaksi Koivisto 
oli ilmoittautunut. Samalla lehdessä kuiten- 
kin muistutettiin siitä ”tärkeästä totuudes- 
ta” että kokoomuksella oli ja oli yhä oikeus 
kieltäytyä sinipunavaihtoehdosta — ilmeisen 
tietämättä, että se olisi tarkoittanut opposi- 
tiota. Pääkirjoituksen mukaan sinipunahal- 
litus olisikin melkoinen kummajainen jopa 
suomalaisessa konsensusilmapiirissä, vaikka 
sen saattoi nähdä ennakkoluulottomana yri- 
tyksenä jatkaa konsensusta, jossa kuvastui 
myös yhteiskuntarakenteen muutos entistä 
kaupunkimaisempaan toimihenkilöyhteis- 
kuntaan. Kirjoituksessa pidettiin tärkeänä, 
että yhteiskunnan jakautuminen porvaril- 
liseen ja sosialistiseen puoleen vältettiin - 
mikä jakolinja juonsi maan itsenäistymisen 
alkuajoilta ja kulki osin yhä henkisenä jako- 
linjana aikalaisten keskuudessa, vaikka sillä 
ei ollut enää yleisen vaurastumisen ja koulu- 
tustason myötä varsinaista sosioekonomista 
perustaa.“ Pääkirjoituksessa todettiinkin 
heti tämän jälkeen, että yhtä tärkeää oli va- 
roa maaseudun ja kaupunkien välisen kuilun 
kasvamista, ja nähtiin SDP:n ja keskusta- 
puolueen hallituksen olleen tässä suhteessa 
tärkeä.“ Keskustapuolue siis identifioitiin 
valtakunnan päälehdessä maaseudun kautta 
ja SDP kaupunkien - mikä oli paradoksaa- 
lisesti vain omiaan lisäämään maaseudun ja 
kaupunkien juopaa. 

Silmiinpistävästi keskustapuolueen aja- 
mat myönteiseksi nähdyt tavoitteet eivät 
yhdistyneet valtakunnanjulkisuudessa sen 
julkikuvaan. Helsingin Sanomien pääkirjoi- 
tuksessa oli todettu vain vähän aikaisemmin, 

että kansaneläkkeisiin liittyvä epäoikeuden- 
mukaisuus verrattuna työeläkkeisiin ei ollut 
puoluekysymys vaan sosiaalinen oikeuden- 
mukaisuuskysymys. Keskustapuolue oli tais- 
tellut kansaneläkkeen puolesta, kun taas ko- 
koomus ja SDP olivat suosineet työeläkettä. 
Lehdessä ei kuitenkaan mainittu sanallakaan, 
mitä kukin puolue oli ajanut. Sen sijaan to- 
dettiin vain, että oli yhtä tärkeää estää kansan 
pysyvä sosiaalinen jako kuin poliittinenkin 
kahtiajako sekä viitattiin Ruotsin korkeam- 
paan kansaneläkkeen tasoon.'46 
Ongelmallisinta vallitsevassa mediail- 
mastossa keskustapuolueelle oli kuitenkin se, 
että Väyrysen katsottiin sotkeutuneen omiin 
valtaverkkoihinsa. Etelä-Suomen Sanomissa 
todettiin, että kun Väyrynen oli kirjoittanut 
Turun Sanomissa, että kokoomuksesta riip- 
pui nyt Suomen tulevaisuus, olisi yhtä hyvin 
kirjoituksen otsikko voinut kuulua ”Väyry- 
sen tulevaisuus on nyt kokoomuksen käsissä”. 
Lehden mukaan keskustalaistenkin keskuu- 
dessa puhuttiin nyt, että Väyrynen pitäisi siir- 
tää ainakin hetkeksi hyllylle *kasvamaan ja 
rauhoittumaan.” Valtapolitiikka väritti jäl- 
leen vahvasti keskustapuolueen kuvaa. Kää- 
riäinenkin oli todennut Helsingin Sanomille 
puolueen harkitsevan vastatoimia, jos RKP 
menisi SDP:n ja kokoomuksen kanssa hal- 
litukseen. Lehdessä kirjoitettiin isoin kirjai- 
min: ”Kepu uhkaa lopettaa vaaliliitot Rkp:n 
kanssa’! Keskustapuolueen vahvassa maa- 
kuntalehdistöverkossa sen sijaan saatiin esille 
keskustapuolueen kantoja ja niitä puolueen 
kannattajille tärkeitä asioita, joiden katsot- 
tiin olevan uhattuina sinipunahallituksessa — 


sekä kyseenalaistettiin presidentti Koiviston 
otteet hallituksenmuodostuksessa.'4*9 

Keskustapuolue olikin vakavan paikan 
edessä oppositioajan häämöttäessä. Suomen 
Kuvalehdessä uumoiltiin, että Väyrysellä olisi 
edessään piinaviikonloppu, kun puolueval- 
tuuskunta kokoontuisi. Edessä saattoi olla 
sellainen puheenjohtajan röykytys, joka haki 
vertaistaan Kuopion puoluekokouksesta. Pu- 
heenjohtajan todettiin saaneen siellä kenttä- 
väen vihat niskoilleen, kun hän oli yrittänyt 
juntata Karjalaista presidenttiehdokkaaksi, 
vaikka Virolainen oli enemmistön suosik- 
ki. Nyt Virolainen oli, kirjoituksen mukaan 
paradoksaalista kyllä, Väyrysen uskollisin 
tukija. Sen sijaan jopa monen väyrysläisen 
todettiin myöntävän taktisen mokan, kun 
puolue oli panostanut kaiken yhden miehen 
varaan, koskien niin pääministeri- kuin pre- 
sidentinvaalikysymystä.'?" 

Median rummuttama Väyrysen vallan- 
himo oli kuitenkin suurelle osalle puolue- 
väkeä vain politiikan pintavaahtoa, ainakin 
piirien pöytäkirjojen mukaan. Pääministeri- 
puolueeksi nousu olisi edesauttanut puolus- 
tamaan puolueen aluepoliittisia, sosiaalisia 
ja taloudellisia tavoitteita, ja lisäksi Koivis- 
ton voimakas puuttuminen hallituksenmuo- 
dostukseen herätti piireissä närkästystä.” 
Valtataistelun pinnan alle katsovat näkivät- 
kin, että hallitusratkaisussa oli tosiasiallisesti 
kyse myös laajoja ihmisjoukkoja koskevasta 
merkittävästä yhteiskunnallisesta suunta- 
ratkaisusta. Myös monet SDP:n edustajat 
kommentoivat, että vaikka varsinkin Hel- 


singin seudulla koettiin ”aitoa vahingoniloa”? 

Väyrysen vaikeuksista, se saattaisi kostau- 
tua ”maaseutuväen uutena nousuna” ja kes- 
kustapuolueen tiukempana ryhmittäytymi- 
senä Väyrysen taakse.“ Väyrynen oli itsekin 
hyvin tietoinen tästä asetelmasta. 

Väyrynen korosti puoluevaltuuskunnas- 
sa, jossa hänen oli epäilty saavan ryöpytystä 
osakseen, että valtataistelun takana oli todel- 
lisia kysymyksiä. Hän totesi valtapelin olevan 
välttämätön osa politiikkaa, mutta tärkeintä 
oli silti, miten maan asioita käytännössä hoi- 
dettiin: 


Tämä kysymys minua nyt erityisesti as- 
karruttaa ja huolestuttaa. Punamusta on 
hyväosaisten hallitus. Siinä ovat mukana 
ne yhteiskunnan osat, joilla on jo puolel- 
laan rahan valta ja etujärjestöjen voima. 
Se on samalla vauraiden alueiden hallitus. 
Hallituksen ulkopuolella ovat ne puolueet, 
jotka edustavat pienituloisia ihmisiä ja 
niitä, joiden tukena eivät ole vahvat etu- 
järjestöt. 


Väyrynen sysäsi suurimman syyn syrjäyttä- 
misestä SDP:n suuntaan. Hän turvautui jopa 
historiaan ja muistutti SDP:n Väinö Leskisen 
jo aikoinaan uhonneen, että maalaisliitto oli 
murskattava. Nyt SDP oli kokemuksista vii- 
sastuneena ollut hiljaa julkisuudessa näistä 
tavoitteista, mutta teot kertoivat kuitenkin 
näin olevan, ”SDP pyrkii kukistamaan kes- 
kustapuolueen”'% 

Keskustapuolue oli nyt asettumassa op- 
positioon toisten syrjäyttämänä, mutta tästä 
huolimatta puolue suhtautuisi hallitukseen 

asiallisesti, Väyrynen vakuutti. Puheesta 
onkin selvästi luettavissa, miten Väyrynen 
halusi luotsata oppositiopolitiikkaa — hal- 
lituksen teot ratkaisisivat. ”Ensiksikin, me 
pidämme tiukasti pienituloisten ihmisten 
ja syrjäseutujen väestön puolta. Ellei halli- 
tus toimi oikeudenmukaisesti, se saa meistä 
lujan vastustajan.” Toinen erityisseurannan 
kohde olisi se, miten kokoomus pitäisi kiinni 
niistä tavoitteista, joiden takana oli eduskun- 
nan ei-sosialistisen enemmistön tuki. Pyrki- 
myksenä oli varmistaa yhteistyöhakuisuudel- 
la kokoomuksen ja RKP:n suuntaan se, ettei 
SDP pääsisi määräämään kehitystä keskusta- 
puolueen tavoitteiden vastaiseksi. Jos kokoo- 
mus lipeäisi tästä, se olisi heti keskustapuo- 
lueen pihdeissä. Sen sijaan SDP määriteltiin 
keskustapuolueen pääasialliseksi kilpailijak- 
si. Väyrysestä vanhan punamullan haikailu 
oli suorastaan vaarallista. ”Jos lankeamme 
sosialidemokraattien ansaan ja alamme rii- 
dellä keskenämme, meille käy huonosti.” 49% 
Väyrynen ilmoitti selvin sanoin, että puo- 
lueen menestymisen tärkein tekijä olisi nyt 
yksimielisyys, mikä vei samalla myös hapen 
kritiikiltä, mikä olisi voinut kohdistua Väyry- 
seen ja ylipäätään puoluejohdon strategiseen 
linjaukseen. 

Kääriäinen painotti myös puolueen yh- 
tenäisyyttä ja omaa selvää linjaa. Hänestä 
puolueen vaalivoiton takana oli kolme pääte- 
kijää. Ykköstekijä oli tahtopolitiikka, korkea 
profiili, jossa vaaliasetelma rakentui keskus- 
tan ja SDP:n välille selvemmin kuin kertaa- 
kaan 15-20 vuoteen. Toinen voiton takaaja 
oli keskustavoimien yhteen kokoaminen, 

Koulutoimentarkastaja Hannes Viiri toimi Lapin 
piirin puheenjohtajana ja vaikutti puoluevaltuus- 
kunnassa ja puoluehallituksessa. KMA. 


vaaliliittoyhteistyö. Kolmas ratkaiseva tekijä 
oli se, että puolue taisteli yhtenäisin voimin 
voitontahtoisena: ” Vuosien työ eheyden ja 
yhteishengen puolesta tuotti tulosta” Tästä 
tuli hänestä ottaa oppia jatkoonkin, vaikka 
se ei saanut merkitäkään keskustelematto- 
muutta - minkä kaikki varmasti ymmärsivät 
viittaavaan nykyhetkeen. 

Väyryseen usein kriittisesti suhtautunut 
NKL:n puheenjohtaja katsoi, että keskusta- 
puolueen oppositioon työntämisestä oli vas- 
tuussa kaksi miestä, nimittäin mafian tyyliin 
Sisiliasta asioita junaileva Sorsa ja Suomen 
tunnetuin lentopalloilija Koivisto. ”Omasta 
puolueväestämme on turha haeskella syyl- 
lisiä - henkilöitä tai aikatauluja; Toropainen 


sanoi. Toropaisen puheenvuoro on kuvaava 
siinä, miten keskustalaisten rivit tiivistyi- 
vät hallitusratkaisun myötä.” Puolueen 
Lapin piirin puheenjohtaja, koulutarkastaja 
Hannes Viiri, tiivisti tuntoja sanomalla: ”Jos 
ja kun maahan nyt näytetään muodostetta- 
van sosialidemokraattien ja Kokoomuksen 
punamusta hallitus ja jos nämä puolueet 
jatkavat tähän astista politiikkaa, voimme 
karrikoiden sanoa, ainakin kehitysalueella 
ja Lapissa, hyvästi elämälle. Niin kovasti se 
meihin koskee?” 

Kuuskoski- Vikatmaan puheessa oli hie- 
noista kritiikkiä, mutta hänkin tuli puolue- 
johdon taakse todeten, ettei menneisyyteen 
pitänyt juuttua. Väyrys-kriittinen Juhantalo 
piti puolestaan hyvin neutraalin puheen, jos- 
sa käsitteli eduskuntaryhmän toimintaa. Sitä 
kuvasi hänestä vakiintuneisuus ja yhtenäi- 
syys. Sen sijaan hän moitti, että ”punamustan 
akselin perhepoliittiset kannanotot ovat mo- 
nessa suhteessa kaukana siitä perheystävälli- 
sestä linjasta, jota toteutettiin keskustalaisen 
sosiaali- ja terveysministeriön aikana”! 
Jopa eduskunnan jättänyt Yläjärvi oli syöt- 
tänyt Sorsan syytökset punamullan hajotta- 
misesta takaisin tälle itselleen. SDP ei ollut 
tajunnut, miten tärkeistä asioista Kollajassa, 
Suomussalmen vastinemetsissä ja Martin- 
niemen sahan pelastamisessa oli ollut kes- 
kustapuolueelle. Sorsa oli ratkaissut asioita 
hallituksessa usein äänestämällä, kun sillä 
oli ollut enemmistö SMP:n tuella. Kaiken 
kaikkiaan kritiikki jäi vaimeaksi. 

Puoluejohtoa tuettiin, osin hämmenty- 
neinä niin sanotusti sormi suussa, kuten sitä 

puolueen maakuntalehdistössä kuvattiin.'*? 
Solidaarisuus kohdistui ennen kaikkea puo- 
lueen selviytymiseen uudessa tilanteessa — ei 
niinkään Väyryseen. Oppositioon joutumi- 
nen oli keskustapuolueelle niin iso shokki, 
että rivit yhtenäistyivät. Puolueen kentällä 
pelättiin, ettei sinipunahallitus ymmärtäisi 
heidän vaikeuksiaan. Vuosikymmeniä hal- 
litusvallassa olleessa puolueessa tiedettiin, 
kuinka ministerinpaikoilta oli voitu hoitaa 
pienen mittakaavan, mutta puolueen kenttä- 
väen kannalta hyvin tärkeitä, asioita, ja nyt 
nämä paikat oli menetetty.'5*" Samaan ai- 
kaan yhteiskunnan rakennemuutos uhkasi 
viedä kohti entistä voimakkaampaa keskit- 
tymistä, ihmisten ja työpaikkojen siirtymistä 
kasvukeskuksiin ja Etelä-Suomeen. Uhkana 
oli, miten sinipunan asutuskeskuspuolueet 
kohtelisivat maaseutua, maataloutta, ei-pal- 
kansaajia ja ylipäätään maakuntien Suomea, 


erityisesti syrjäseutuja. 


Väestötiheys lääneittäin vuosien 
1980 ja 1988 lopussa, asukkaita 


maaneliökilometrillä. 

Lääni 1980 1988 
Uudenmaan 114,5 123,9 
Turun-Porin 32,1 32,3 
Ahvenanmaa 15,4 15,8 
Hämeen 38,7 40,2 
Kymen 32,1 31,2 
Mikkelin 12,7 12,7 
Pohjois-Karjalan 9,8 9,9 
Kuopion 15,1 15,5 
Keski-Suomen 14,8 15,4 
Vaasan 16,6 16,8 
Oulun 7,4 7,6 
Lapin 2,1 21 


Lähde: Tilastollinen vuosikirja 1990, 43. Tilastokeskus. 

Porvarisopimuksen heikot perustukset 
ja Koiviston ylilyöntiasema 


Keskustapuolueen suhteet SDP:hen olivat 
kärjistyneet erikoisiksi. Kyse tulkittiin ole- 
van tilanteesta SDP vastaan Väyrynen - eikä 
SDP vastaan keskustapuolue." Keskusta- 
puolueen SDP:n haastamisstrategia oli kui- 
tenkin yli vuosikymmenen kehityksen tulos, 
ja se oli hyväksytty puolueen eri elimissä. 
Puoluejohtoa oli vaadittu pitämään tiukasti 
kiinni puolueen tavoitteista eikä taipumaan 
SDP:n apupuolueeksi. Haastamisstrategia 
meni kuitenkin väärille jengoille siinä, että 
se kietoutui liiaksi presidenttiehdokas Väyry- 
sen persoonan ympärille — ja että se oli ajan 
oloissa liian radikaali myös mahdollisilta ul- 
kopoliittisilta ulottuvuuksiltaan. Idänkauppa 
ja kokoomuksen hallitukseen tulo olivat yhä 
arkoja aiheita. Keskiryhmien yhteistyössä 
kaavailtu porvarihallitus, jossa pääminis- 
terinä olisi toiminut Väyrynen, perustui 
epäilemättä oletukseen, että niin sanotuista 
yleisistä syistä yli kaksikymmentä vuotta op- 
positiossa olleen kokoomuksen nostaminen 
suoraan pääministeripuolueeksi olisi ollut 
liian iso muutos. Olihan kokoomus kansan- 
edustajapaikoilla mitattuna isompi puolue 
kuin keskustapuolue. Helsingin Sanomien 
pääkirjoituksessakin kokoomuksen oli kat- 
sottu toimivan realistisesti siinä, ettei se vaa- 
tinut itselleen ehdottomasti pääministerin 
salkkua.'593 

Politiikan sisäpiireissä oltiin tietoisia, että 
Neuvostoliiton edustajat olivat muuttaneet 
suhtautumistaan kokoomukseen ja sen halli- 

tukseen nousua pidettiin mahdollisena.'s9t 
Silti kokoomuksessa esiintyi voimakasta 
epäluuloa, että se vielä syystä tai toisesta 
työnnettäisiin ulos hallitusneuvotteluista. 
Tätä tekijää ja presidentin ratkaisevaa roo- 
lia Väyrynen ei ollut ottanut riittävästi huo- 
mioon, ja siksi Koiviston oli helppo käyttää 
ohjausvaltaansa kokoomukseen hallitusneu- 
votteluissa. Presidentin ja muiden toimijoi- 
den rooli aliarvioitiinkin porvarisopimuk- 
sessa pahasti, mitä Koivisto käytti taitavasti 
edukseen - ja mikä peitti samalla tehokkaasti 
alleen sen, että Koiviston omatkin intressit 
olivat vaakalaudalla. Lisäksi tapa, jolla por- 
varihallitus oli suunniteltu toteutettavaksi, 
oli kuin menneen maailman kabinettiajoilta, 
jolloin herrat määräsivät ja muut vikisivät. 
Näytti hyvin kummalliselta ja äänestäjien 
tahdon aliarvioimiselta, että puoluejohtajat 
allekirjoittivat ennen vaaleja sopimuksen 
hallitusyhteistyöstä. Sopimusta ei käsitelty 
keskustapuolueen tai kokoomuksen puolue- 
elimissä. Puoluesihteeri Kääriäistä Väyrynen 
informoi ”tekemästään sopimuksesta” joulu- 
kuun puolimaissa 1986 — siis vasta sopimisen 
jälkeen. Porvarihallitustavoitetta ei ilmais- 
tu myöskään presidentinkierroksella, mihin 
Koivisto saattoikin vedota omissa peruste- 
luissaan SDP-kokoomus-hallituksen selvit- 
tämiseksi ensin." 

Eduskunnassa olisi ollut ensimmäistä 
kertaa kahteen vuosikymmeneen selvä ja 
käyttökelpoinen ei-sosialistinen enemmistö, 
kuten Väyrynen korosti.59 Väyrysen suunni- 
telmissa oli kuitenkin se perustavanlaatuinen 
heikkous, että eduskunnan ei-sosialistinen 

enemmistö ei ollut yhtä sitoutunut vastus- 
tamaan SDP:n valta-asemia kuin hän itse, 
ei edes Väyrysen omassa puolueessa. Edes 
siitä, tarvittiinko punamultapohjaan muu- 
tosta, ei ollut konsensusta muissa puolueissa 
kuin kokoomuksessa. Sielläkin osa kallistui 
SDP:n ja osa keskustapuolueen suuntaan. 
Kokoomuksen tilannetta helpotti kuitenkin 
se, että tärkeintä sille oli pääsy hallitukseen, 
jotta se ylipäätään säilyttäisi uskottavuuten- 
sa puolueena — tapahtui se sitten SDP:n tai 
keskustapuolueen kanssa. Käytännössä aika 
oli ajanut Väyrysen painottaman porvaris- 
ti-sosialisti-jaon ohi, eikä SDP:ssä ja kokoo- 
muksessa haluttu enää antaa keskustapuo- 
lueelle sitä keskipuolueen asemaa, että sitä 
välttämättä tarvittaisiin kaikissa hallituksissa. 
Politiikan kulisseissa olikin pohjustettu 
myös valmiutta SDP-kokoomus-hallitusyh- 
teistyöhön. Holkerin luottomiehenä pidetty 
kokoomuksen entinen työmarkkinasihteeri 
Ilkka Viippola ja SDP:n talousasiantuntija 
Eero Tuomainen valmistelivat puoli vuotta 
ennen vaaleja SDP-kokoomus-hallitukselle 
sopivia talous- ja veropoliittisia perusteita 
Sorsan ja Suomisen hyväksyminä. Näille 
annettiin tiedot, miten näkemysten yhteen- 
sovittamisissa edistyttiin. Kokouksista syn- 
tyneet laskut maksoi puolestaan Elinkeino- 
elämän valtuuskunta, EVA. TKL ajoi siis 
keskustapuolueen ja kokoomukseen varaan 
perustuvaa ratkaisua ja EVA taas sinipunaa. 
Holkeri oli ajanut myös vahvan markan po- 
litiikkaa, jota keskustapuolueessa taas vastus- 
tettiin. Holkeri, Koivisto ja Sorsa olivat kaikki 
vahvan markan politiikan kannattajia. SDP:n 

eduskuntaryhmä valmistelikin (3.4.) oppo- 
sitiotunnelmistaan huolimatta omaa pape- 
riaan hallitusneuvottelujen pohjaksi, jonka 
tärkeimpiä tavoitteita oli taloudessa Suo- 
men markan ulkoisen arvon säilyttäminen 
vakaana." Ilmassa oli siis risteillyt erilaisia 
yhteistyöpolkuja ja -kuvioita useammassa eri 
suunnassa. 

Väyrysen toiminnassa kiinnittää huomio- 
ta tässä suhteessa se, että hän löi hyvin var- 
haisessa vaiheessa ikään kuin täysin lukkoon 
sen, että Sorsan haastattelu syksyllä 1985 tar- 
koitti punamullan hautajaisia.” Kevään 1986 
puoluevaltuuskuntapuhe ja pian sen jälkeen 
puoluekokouksessa pidetty puhe uudes- 
ta kansanrintamasta ikään kuin sinetöivät 
Väyrysen linjan, vaikka Sorsa oli yrittänyt 
liennytellä vielä puoluevaltuuskuntapuheen 
jälkeen. Tässä suhteessa taas Väyrysen omat 
intressit yhtyivät hänen valitsemaansa lin- 
jaan, vaikka taustalla tai päällimmäisenäkin 
syynä olisi pidetty keskustapuolueen eri lin- 
jaa itse asiakysymyksissä SDP:n kanssa — ku- 
ten esimerkiksi Ollila ja Pura olivat painot- 
taneet. Kolmen suuren hallitus oli Väyryselle 
keino porvarihallitukseen, pääministeriksi 
ja sitä tietä presidentiksi. Puoluetoimistossa 
työskennellyt Jussi Yli-Lahti on todennutkin, 
ettei siellä koskaan uskottu kolmen suureen, 
vaan se oli vain taktinen keino." 

Itse asiassa kolmen suuri näyttää olleen 
myös keino kiertää keskustapuolueessa yhä 
vallalla ollut voimakas veto SDP-yhteis- 
työhön - ja se näytti toimineenkin ainakin 
osittain. Politiikan puntari -lehdessä oli ar- 


vioitu, että vaihtoehtoina olisivat kolmen 


suuri tai porvarihallitus, joista kolmen suu- 
ri olisi epäilemättä Koivistolle mieluisampi, 
kuten myös suurelle osalle keskustalaisia.'5" 
Niemelä taas kirjoitti vielä Väyrysen presi- 
dentinvaali -kirjassakin, että vaikka tavoite 
oli saada kokoomus hallitukseen ja pitää kes- 
kustapuolue hallituksessa, niin ”Väyrynen 
ei kuitenkaan ottanut tavoitteeksi keskusta- 
oikeistohallitusta”.'** Yksi syy sopimuksen 
salassapitoon olikin mitä ilmeisemin se, että 
suuri osa keskustalaisistakaan ei ollut valmis 
hylkäämään SDP-yhteistyötä. 

Koiviston julkisuudessa antaman lausun- 
non mukaan keskustapuolueen eduskunta- 
ryhmän puheenjohtaja Juhantalo olikin il- 
maissut presidentinkierroksella, että hänen 
saamansa käsityksen mukaan punamulta 
olisi yhä varteenotettavin vaihtoehto ryhmän 
keskuudessa.” Suominen ja puoluesihteeri 
Isotalo taas olivat kertoneet Holkerille sopi- 
muksesta vaalien jälkeen 18.3., jolloin Holke- 
ri oli ilmoittanut suhtautuvansa siihen täysin 
kielteisesti. Hän ei suostuisi missään nimessä 
tulemaan Väyrysen johtamaan hallitukseen, 
ja jos sellaiseen hallitukseen mentäisiin, hän 
ei myöskään lähtisi kokoomuksen president- 
tiehdokkaaksi.'"* Salassa tehdyn porvarisopi- 
muksen perustukset olivat siis alkujaankin 
todella hatarat. Suunnitelma perustui kä- 
sitykseen, että Väyrynen ja Suominen pys- 
tyisivät ohjailemaan hyvin suoraviivaisesti 
puolueensa muita edustajia, vaikka avain- 
paikoilla vaikuttaneet kokoomuksen edus- 
kuntaryhmän puheenjohtaja Puolanne ja 
kokoomuksen presidenttiehdokas Holkeri 
olivat selvästi ilmaisseet kallistuvansa SDP:n 


348 III Vahvistumisen ja uudistumisen vuodet oppositiossa, 1987-1991 


https://doi.org/10.21435/ha.155 


suuntaan — ja keskustapuolueessa taas oli yhä 
vahva punamultasuuntaus. 

Kääriäinen onkin pitänyt jälkikäteen vir- 
heenä sitä, että puoluejohtajat salasivat sopi- 
muksen. Siitä olisi pitänyt kertoa avoimesti 
Suomen kansalle ja presidentille, jolloin sillä 
olisi ollut moraalinen oikeutus." Sen sijaan 
käytetyillä otteilla ei ollut mahdollista onnis- 
tua, varsinkaan kun kukaan sopimusosapuo- 
lista ei ollut presidentin ratkaisevalla paikalla. 
Koivisto oli, mutta hän ei pakottanut omaa 
puoluettaan hallitukseen, vaikka kertoi kyl- 
läkin SDP:n puoluejohdolle hävyttömänä pi- 
tämästään kassakaappisopimuksesta taivut- 
taakseen näitä sinipunan taakse.'"* Sen sijaan 
Koivisto pakotti kokoomuksen valitsemaan, 
menisivätkö nämä hallitukseen Holkerin 
johdolla vai oppositioon. Koiviston rauhal- 
lisen pinnan alla oli piinkova poliitikko. Hän 
kuvasi Helsingin Sanomien lehtimiehille hy- 
vin suorasukaisesti illan tapahtumia, jolloin 
Holkerille oli yritetty jättää kokoomuksen 
paperi hallitusneuvottelujen etenemisjärjes- 
tyksen muuttamiseksi. Hän totesi sanoneen- 
sa Holkerille: ”Mitä saatanaa. Minä peruutan 
koko toimeksiannon, jos kokoomus ei hy- 
väksy marssijärjestystä?”57 

Erityisesti se, että hallitusyhteistyöstä 
allekirjoitettiin paperi yhdessä liike-elämän 
voimien kanssa, sai tilanteen näyttämään 
kansalaisten silmissä ikävältä suhmuroin- 
nilta.” Ironisesti paperilla ei ollut käytän- 
nössä edes mitään arvoa, ainakaan juridi- 
sesti — sitovana paperi olisi ilmeisesti ollut 
valtiosäännön vastainen. Suominen puo- 
lustautuikin kassakaappisopimuksen tultua 

julkisuuteen, että kyse oli vain ”aikomuksista”. 
Jos puolueiden välillä tehtäisiin sopimuksia, 
ne tehtäisiin puolueiden päättävien elinten 
välillä ja tuotaisiin julkisuuteen. Hän myös 
vertasi tapahtumaa vuoden 1981 tilanteeseen, 
jolloin Väyrynen oli värvännyt kokoomuk- 
sen Virolaisen vastaiseen operaatioon, jossa 
tämän tilalle puhemieheksi olisi valittu ko- 
koomuksen Juuso Häikiö. Tällöin Väyrynen 
oli jäänyt yksin keskustapuolueen eduskun- 
taryhmässä. Tiedot porvarisopimuksista oli 
paljastettu julkisuuteen 20.5.1987 Suomen- 
maassa. Lehden etusivulla kirjoitettiin isoin 
kirjaimin: ”*Kokoomus romutti kolme sopi- 
musta”. Samalla Pura syytti kokoomusjohtoa 
valehtelusta, kun se oli edellissunnuntaina 
kieltänyt sopimusten olemassaolon. 
Suominen olikin sanonut jo aikaisemmin, 
kun julkisuudessa oli spekuloitu tämän ja 
Väyrysen sopimuksesta pitää yhtä hallitus- 
neuvotteluissa ja estää siten SDP-kokoomus- 
hallitusyhteistyö, että sellaista ”sopimusta ei 
ole, eikä mitään lupauksia ole annettu”. Se 
oli ilmiselvä vale, kuten sopimusten kieltä- 
minen ylipäätään, mikä herätti suuttumusta 
keskustapuolueessa, joka koki tulleensa pe- 
tetyksi. Porvarisopimusepisodi päättyikin 
loppulässähdykseen, jossa keskustapuolue 
ja kokoomus olivat lopulta keskenään tukka- 
nuottasilla — eivätkä yhteishallituksessa. 
Porvarijohtajien salamyhkäinen, varo- 
maton ja epäkorrekti toimintatapa antoikin 
Koivistolle etulyöntiaseman yleisessä mie- 
lipiteessä, vaikka Koivisto ei itsekään ollut 
kunnioittanut parlamentarismin periaattei- 
ta määrätessään omavaltaisesti hallituksen- 

muodostuksen askelmerkeistä. Lisäksi Koi- 
viston omatkaan päätökset eivät kestäneet 
päivänvaloa parlamentarismin näkökul- 
masta. Koivisto tunnusti itse myöhemmin 
päättäneensä jo syksyllä, siis ennen eduskun- 
tavaaleja, ettei keskustapuolueen puheenjoh- 
tajasta voisi tulla pää- tai ulkoministeriä.'” 
Samoin hän oli päättänyt jo ennen vaaleja 
siitä, että Holkerista tulisi hallituksenmuo- 
dostaja, kuten hän kertoi Helsingin Sanomien 
toimittajille. Paradoksaalisesti kassakaap- 
pisopimuksessa tehtiinkin Koivistolle pal- 
velus siinä, että se edesauttoi tätä saamaan 
SDP:n hallitukseen. Koivisto paljasti vähän 
myöhemmin Helsingin Sanomien toimitta- 
jille luottamuksellisissa keskusteluissa, että 
SDP:lle sinipuna oli vaikea kysymys, mut- 
ta”Kepu teki sen sitten heille helpoksi”. 


Väyrysen kuvia kumartelematon 
tahtopolitiikka horjuttaa totuttuja 
valtarakenteita 


Koivisto oli vielä muistelmia kirjoittaessaan 
typertynyt Väyrysen otteista, sillä ne viittasi- 
vat hänestä siihen, että ”hallitusratkaisua oli 
valmisteltu ja että minulle oli petattu jotakin 
petiä, johon minun pitäisi kellistäytyä. Hän 
kertoo saaneensa Väyryseltä 31.3.1987 kir- 
jeen, jossa tämä kritisoi Sorsaa kokoomuk- 
sen suuntaan vilkuilusta ja esitti näkemyk- 
sen, että maahan tulisi saada kolmen suuren 
hallitus. Väyrynen jopa esitti, miten hallitus- 
asiassa tulisi edetä. Eduskunnan puhemies 
voisi toimia selvitysmiehenä, jos siihen valit- 
taisiin sopiva henkilö, joksi Väyrynen katsoi 


Suomisen. Varsinaiset hallitusneuvottelut 
aloitettaisiin ohjelmaneuvotteluilla, ja vasta 
ohjelmavaiheen jälkeen selvitettäisiin halli- 
tuksen pohja.” Koivisto koki siis Väyrysen 
pyrkineen holhoamaan, lähes painostamaan, 
hallitusratkaisun haluamaansa suuntaan - 
mikä olisi samalla avannut Väyryselle tien 
pääministeriksi ja edesauttanut tämän ase- 
mia Koiviston kilpaehdokkaana vuoden 1988 
presidentinvaaleissa. 

Väyrysestä taas hänen kirjeensä Koivistol- 
le olivat vain normaalia, yleistä pohdintaa si- 
säpoliittisesta tilanteesta ilman, että hän olisi 
pyrkinyt neuvomaan, miten Koiviston tulisi 
toimia — mikä on ällistyttävä tulkinta, kun 
kohteena oli tasavallan presidentti. Väyry- 
sestä hän oli myös ollut ”korostetun korrekti 
ja lojaali” Koivistoa kohtaan senkin jälkeen, 
kun SDP:n ja keskustapuolueen suhteet oli- 
vat kiristyneet. Koivisto taas ei pitänyt lain- 
kaan lojaalina sitä, että porvarijohtajat olivat 
menneet kirjoittamaan paperille sopimuk- 
sen porvariyhteistyöstä, joka salattiin hänel- 
tä. Koiviston näkökulmasta presidentiltä ja 
koko presidentti-instituutiolta murennettiin 
vaarallisesti maata jalkojen alta salaisilla so- 
pimuksilla ja sivuuttamalla presidentti hal- 
lituksenmuodostusprosessissa. Neuvostolii- 
tossa olivat jo käynnissä Gorbatsovin aikaiset 
uudistukset, mutta tulevasta kehityksestä ei 
ollut varmuutta. Koivisto todennäköisesti 
ajatteli, että tilanne oli pidettävä Suomessa 
stabiilina, kun Neuvostoliiton tilanne kul- 
ki arvaamattomampaan suuntaan. Suomen 
osalta stabiilius tarkoitti sitä, että hallituksen 
muodostusprosessi oli pidettävä presiden- 

tin kontrollissa — kuten presidentti Kekko- 
senkin aikana. Koivistolla ja eräillä muilla 
sisäpiiriläisillä oli tiedossa, että yhteydet 
Neuvostoliiton johtoon olivat muuttuneet 
epäselvemmiksi ja epämääräisemmiksi kuin 
aikaisemmin. 

Koivisto oli presidenttiuransa aikana saa- 
nut Neuvostoliiton edustajilta viestiä, että he 
tukivat nimenomaan istuvaa presidenttiä ja 
katsoivat karsain silmin presidentille epälo- 
jaaleja ministereitä, millaisena Väyrystäkin 
oli pidetty vuonna 1983.57 Koiviston ja suur- 
lähettiläs Sobolevin hallituksenmuodostusta 
koskevan keskustelun 16.4.1987 päätteeksi 
Neuvostoliiton edustaja nimenomaan var- 
misti, voiko hän ”informoida Teidän koros- 
taneen, että mikään vaihtoehdoista ei vaikuta 
Neuvostoliiton ja Suomen suhteisiin, koska 
niiden pohja on niin vahva ja koska Te Tasa- 
vallan presidenttinä tulette huolehtimaan 
niistä”. Neuvostoliitossa siis luotettiin, ja 
vieläpä pyydettiin käytännössä vahvistuskin 
siitä, että Koivisto ylimpänä vallanhaltijana 
varmistaisi, ettei syntyisi ratkaisuja, jotka 
voisivat vaarantaa maiden väliset suhteet. 
Koivisto vastasi Soboleville, että näin voi 
sanoa.” Koivisto olisi näyttänytkin itänaa- 
purin silmissä heikolta kumileimasimelta, 
jos hän olisi hyväksynyt porvaripuolueiden 
sopimuksen, varsinkin kun sen kätilöinä 
olivat toimineet vaikutusvaltaiset talouselä- 
mätahot. Koiviston kannalta olisi ollut riski 
antaa kuva muutoksen kourissa painivalle 
itänaapurille siitä, ettei presidentillä ollut 
enää otetta tehtävistään eli hänet vain laitet- 
taisiin tapahtuneiden tosiasioiden eteen hal- 


lituskysymyksessä — varsinkin, jos muutokset 
olisivat kääntyneet itänaapurissa vastakkai- 
seen suuntaan ja nostattaneet vastareaktioita. 

Väyrysen tahtopolitiikka ei ulottunut- 
kaan ainoastaan sisäpolitiikkaan, vaan hän 
näytti soveltavan sitä myös Neuvostoliittoon. 
Edellä on kiinnitetty huomiota siihen, miten 
Väyrynen yritti puskea idänkaupan halua- 
mallaan tavalla tasapainoon - välittämättä 
suurvallan ilmiselvistä vaikeuksista. Väy- 
rynen kirjoitti Koivistolle 26.10.1986, että 
odotetusti Neuvostoliitto etsi keinoa, jolla 
ylijäämän kasvu jatkuisi. Hänestä tätä ei tul- 
lut sallia, vaan kauppa tuli tasapainottaa jo 
ensi vuonna: ”Vaikka tämän vuoden ylijää- 
mä jää ennakoitua pienemmäksi, on edelleen 
lähdettävä mielestäni siitä, ettei ylijäämän 
anneta kasvaa? Väyrysestä vaikeuksissa ollut 
suurvalta olisi vain yksinkertaisesti täytynyt 
painostaa ja pikaisesti kaupan tasapainon 
takaaviin ratkaisuihin, mikä olisi käytän- 
nössä tarkoittanut Suomen viennin jyrkkää 
leikkaamista, ellei Neuvostoliitto olisi sitten 
taipunut Väyrysen vaihtoehtoisesti hyväk- 
symään, vaihdettavilla valuutoilla makset- 
tavaan luottoon.” Neuvostoliiton edusta- 
jat taas nimenomaan korostivat Sorsalle ja 
Liikaselle, ettei saanut syntyä kuvaa, että he 
anoisivat lainaa tai että asetettaisiin uhka 
kaupan sujumisesta.'5;* 

Koivisto selittikin Helsingin Sanomien toi- 
mittajille, että Suomi ei vaatinut saataviaan 
vaihdettavissa valuutoissa, koska Neuvos- 
toliittokaan ei ollut tehnyt niin 1970-luvulla, 
jolloin ongelma oli ollut päinvastainen. Mai- 
den suhteita hän piti hyvinä, vaikka kaupassa 

olikin ongelmia, mutta suhteet olivat muut- 
tuneet siten, että Suomi oli menettänyt eri- 
tyisasemansa Neuvostoliiton politiikassa. 
Koivisto vakuutti silti, että oli hyviäkin puolia 
siinä, että Neuvostoliiton mielenkiinto Suo- 
meen oli vähentynyt. Samalla kommentti 
kertoi kuitenkin siitä, että Neuvostoliitto oli 
muuttunut, eikä Suomen puolelta ollut oikea 
aika kärjistää suhteita tiukoilla idänkauppa- 
vaatimuksilla. 

Väyrynen taas oli hyvin tiukka suurvalta- 
naapuria kohtaan myös muissa kysymyksissä. 
Väyrynen oli kirjoittanut 27.11.1986 Koivis- 
tolle Maailman rauhanneuvoston verotus- 
asiasta — kyseinen järjestö oli käytännössä 
Neuvostoliiton yksi propagandaväline län- 
simaissa. Väyrynen oli vastustanut ajatus- 
ta, että järjestön verojen maksuun liittyvät 
ongelmat ratkaistaisiin siten, että Suomen 
rauhanpuolustajien määrärahaa nostettai- 
siin ja siitä siirrettäisiin 400 000 markkaa 
Maailman rauhanneuvostolle. Päätös oli 
siunattu eduskuntaryhmien puheenjohta- 
jien ja Sorsan neuvotteluissa. Väyrynen kir- 
joitti Koivistolle: Päätös on sekä poliittisesti 
että oikeudellisesti kestämätön. Asia ei voi 
pysyä salassa — niin monet tulevat sen tietä- 
mään. Jos maailmalle leviää tieto, että Suo- 
men valtio NL:n rinnalla tukee Maailman 
rauhanneuvostoa, kärsii maineemme pahan 
kolauksen” Keskustapuolueen eduskunta- 
ryhmän puheenjohtaja oli kuitenkin ym- 
märtänyt SDP:tä tässä kiperässä asetelmassa 
suhteessa Neuvostoliittoon, mitä Väyrynen 
paheksui.” Väyrynen oli tietysti oikeassa 
itse asian suhteen, mutta Suomen linjaan ei 


ollut kuulunut, eikä kuulunut Koivistonkaan 
aikana, harjoittaa tiukkaa (tahto)politiikkaa 
Neuvostoliiton suuntaan. 

Yllättävintä Väyrysen hyökkäyksissä 
SDP:n ylivaltaa kohtaan olikin se, että ne 
kohdistuivat kahteen tekijään, jotka olivat 
vielä Kekkosen aikana olleet lähes tabuja: 
presidentti-instituutioon ja idänkauppaan. 
Väyrysen idänkauppapuheet oli tulkittu 
yleisesti taktiseksi peliksi, jolla hän yritti sy- 
sätä idänkaupan ongelmat Sorsan niskaan. 
Oletuksena oli, että Väyrynen halusi put- 
sata niin sanotusti pöydän, koska aikoi itse 
olla seuraava pääministeri. Ongelmista oli 
kuitenkin maininnut ensimmäiseksi ulko- 
maankauppaministeri Laine (SDP), joka oli 
alkuvuodesta 1986 varoittanut luottamasta 
liikaa idänkauppaan. Hän oli kuitenkin saa- 
nut asian esiin nostamisesta valtavan moite- 
ryöpyn niskaansa. Se ei kuitenkaan estänyt 
Väyrystä nostamasta asiaa uudelleen esiin 
syksyllä 1986. Väyrynen piti Neuvostoliiton 
velkaa Suomelle ongelmallisena, mikä tietysti 
asetti samalla Neuvostoliiton epäedulliseen 
valoon.” 

Väyrysen johtaman keskustapuolueen 
valtuuskunnan ja NKP:n keskuskomitean 
keskusteluissa 1.12.1986 NKP:n valtuuskun- 
nan johtaja Anatoli Dobrynin taas oli toden- 
nut, että tasapainon saavuttaminen maiden 
välisessä kaupassa yhden vuoden aikana 
oli vaikeaa. Hänestä asiasta saattoi kuiten- 
kin keskustella lisää pääministeri Ryžkovin 
Suomen-vierailun aikana, sillä nyt tarvit- 
tiin ponnisteluja ongelmien ratkaisemiseksi. 
Dobrynin painottikin, että ” Neuvostoliitto 

Hyvät neuvostokontaktit omannut Suomenmaan entinen päätoimittaja Seppo 
Sarlund keskustelemassa lähetystöneuvos Akulovin kanssa 4.11.1988. Sarlund oli 
ollut idänkauppakohun aikaan vierailulla Tehtaankadun huvilalla, eikä asiaa ollut 


kritisoitu. Kuva Jari Laukkanen, Suomenmaa. KMA. 


on luotettava kauppakumppani, luotettavam- 
paa ei ole” ja ”toivomme, että keskinäinen 
kauppamme jatkuu laajana tulevaisuudessa- 
kin”4 Väyrystä ei siis suoranaisesti moitittu 
idänkauppanostosta”, mutta ei myöskään 
annettu varsinaista hyväksyntää Väyrysen 
näkemyksille vaan korostettiin jatkuvuutta. 
Väyrynen oli myös kuvannut yllä maini- 
tussa keskustelussa, että vaalien jälkeen oli 
olemassa useita enemmistöhallitusvaihto- 


ehtoja, mukaan lukien keskustan ja oikeis- 
ton hallitus. Väyrysestä keskustan ja SDP:n 
yhteistyö oli tulevaisuudessakin tärkeää, 
vaikka toisenlaisiakin paineita oli noussut 
esiin. ”Syksyllä 1985 SDP:n johto esitti ko- 
koomuksen ottamista hallitukseen keskus- 
tapuolueen tilalle, näin mm. pääministeri 
Sorsa Turun Sanomien haastattelussa. Kes- 
kustapuolue aloitti tämän jälkeen voimak- 
kaan punamullan puolustuksen. Tämä ei 

kuitenkaan saavuttanut minkäänlaista vas- 
takaikua SDP:ssä? Väyrysestä SDP:n asenne 
johtui valtapolitiikasta, ja hän toivoi NKP:n 
suhtautuvan molempiin puolueisiin tasaver- 
taisesti. Dobrynin taas kiitti Väyrystä sisäpo- 
litiikkaa koskevasta selvityksestä: 


Sisäinen tilanne Suomessa on oma asian- 
ne. Silti NKP ei voi olla osoittamatta huo- 
lestuneisuuttaan tietyistä ilmiöistä. Suo- 
messa on viime aikoina jopa esiintynyt 
neuvostovastaisia ilmiöitä joukkoviesti- 
missä, patsashankkeissa jne. Suomen si- 
säinen kehitys ei ole meille yhdentekevää. 
Pääkysymys on, jatkuuko Kekkosen linja. 
Olemme iloisia, että Keskustapuolue on 
Kekkosen linjan puolella. Keskustan ja 
vasemmiston yhteistyö on tärkeää Suo- 
men ja Neuvostoliiton välisten suhteiden 


kannalta. 


Hän myös toisti, että ”emme sekaannu sisäi- 
siin asioihinne, mutta vasemmiston ja kes- 
kustan yhteistyö on tärkeää ulkopolitiikan 
kannalta samoin kuin neuvostovastaisuuden 
estämisen kannalta”. Viestin saattoi tulki- 
ta siten, ettei ainakaan porvarihallitus ollut 
toivottava — mutta Väyrynen ei ollut valmis 
kuuntelemaan tällaisia vihjeitä. 

Onkin selvää, että Neuvostoliiton edusta- 
jat olivat olleet tietoisia niin sanotusta kassa- 
kaappisopimuksesta tai ainakin sen tyylisistä 
kaavailuista, sillä asia näytti olevan eräänlai- 
nen julkinen salaisuus politiikan sisäpiireis- 
sä — ja jopa julkisissa kirjoituksissa. Asiaa oli 
käsitelty niin Liikasen kolumnissa kuin kes- 


kustapuolueen Politiikan puntarissa.5”? Teh- 
taankadulta oli myös tullut kokoomuslaisten 
suuntaan viestiä, että nyt oli kokoomuksen 
tilaisuus muodostaa hallitus SDP:n kanssa. 
Epäilemättä sinipuna oli Neuvostoliiton nä- 
kökulmasta parempi ratkaisu kuin puhdas 
porvarihallitus eli käytännössä oikeistolai- 
seksi katsottava hallitus, jonka kärjessä olisi 
ollut tahtopoliitikko Väyrynen. Tämä oli 
hajottanut keskustapuolueen puheenjohta- 
jana K-linjan, mikä oli ollut Neuvostoliiton 
keskeisin yhteistyöryhmittymä Suomessa 
vuosikymmenten ajan, ja sittemmin Väyry- 
nen oli ajanut tiukkaa linjaa Neuvostoliittoa 
kohtaan. 

Koivisto paljastikin Helsingin Sanomien 
toimittajille hallituksenmuodostuksen jäl- 
keen, että jos porvarihallitus olisi syntynyt, 
Väyrynen ei olisi käynyt ulkoministerik- 
si eikä pääministeriksi, ja antoi ymmärtää 
syynä olleen Väyrysen syyskuun 1986 idän- 
kauppapuheet. Koivisto oli päättänyt jo syk- 
syn tapahtumien jälkeen, ettei hän nimittäisi 
Väyrystä hallitustunnustelijaksi tai ylipäätään 
päästäisi tätä ratkaisijan paikalle. Väyry- 
nen oli astunut idänkauppapuheillaan paitsi 
Neuvostoliiton myös Sorsan ja Koiviston it- 
sensä varpaille. Koivisto ei voinut sietää sitä, 
että Väyrynen pyrki määräämään hänen 
askelmerkkejään, varsinkaan hänen toimi- 
valtaansa kuuluvissa asioissa, kuten halli- 
tuksenmuodostuksessa tai Neuvostoliittoon 
liittyvissä kysymyksissä. 

Kysymys ei siis pohjimmiltaan ollut 
Väyrysen hankalaksi koetusta persoonasta 
vaan siitä, että hän oli liian monen vaikutus- 

valtaisen henkilön, ennen kaikkea Koivis- 
ton, Sorsan ja Neuvostoliiton edustajien 
katsannossa liikaa totuttuja valtarakenteita 
horjuttava henkilö, ja siksi Väyrysen -Suo- 
misen porvarihallitus oli tuomittu epäon- 
nistumaan. Väyrysen toiminta oli uhannut 
murtaa vallitsevat valtarakenteet, kuten pre- 
sidentin vallan vaikuttaa hallitusten kokoon- 
panoon, jota Neuvostoliitto oli aina yöpak- 
kasista lähtien pitänyt eräänlaisena takuuna 
Suomen linjasta, sekä kohteliaan häveliään 
suhtautumisen Neuvostoliittoon, maiden 
välisen kanssakäymisen, jossa suurvallan 
arvovaltaa ei loukattu tiukoilla vaatimuksil- 
la. Tällaiset muutokset olisivat merkinneet 
poliittisten mannerlaattojen liikahduksia, ja 
niiden seuraukset olisivat voineet olla arvaa- 
mattomat — joskin myös voineet mennä läpi 
Neuvostoliiton kipuillessa omien valtavien 
ongelmiensa kanssa. Paremmat kontaktit 
neuvostojohtoon omanneet Koivisto ja Sorsa 
eivät kuitenkaan suostuneet ottamaan täl- 
laista riskiä, mikä olisi samalla tarkoittanut 
heidän omienkin valta-asemiensa muren- 
tumista. 

Mediassa rummutettu Väyrysen voima- 
kas kunnianhimo ja pyrky valtaan sekä toi- 
saalta keskustapuolueen historiasta kumpua- 
va usko keskustapuolueen puheenjohtajan 
hyviin suhteisiin Neuvostoliittoon häivytti- 
vät puolestaan tapahtumien pohjalla olleen 
valtakuvion. Lisäksi tilannetta edesauttoi 
Koiviston ja Sorsan kannalta se, että Väyrystä 
pidettiin aidostikin sietämättömänä henkilö- 
nä sosiaalidemokraattien keskuudessa — ku- 
ten SDP:n puoluetoimikunnan pöytäkirjat 


todistavat. Eikä tilanne ollut juuri parempi 
monien kokoomuslaisten keskuudessa. 
Väyrynen itse taas kieltäytyi näkemästä, 
että kyse olisi ollut nimenomaan hänestä. 
Hän totesi puoluehallituksessa, että oli kysyt- 
ty, johtuivatko hallitusneuvottelujen käänteet 
siitä, että Väyrynen haluttiin syrjään. ”Pidän 
tätä kysymystäkin lapsellisena. Kyllä demarit 
haluavat koko puolueen oppositioon” Hän 
perusteli tätä sillä, että olisihan presidentti 
ministereitä nimittäessään voinut syrjäyttää 
Väyrysen.'5! Tämän perustelun heikkoute- 
na taas on se, että Koivisto olisi kyllä täten 
sivuuttanut Väyrysen, mutta ei välttämättä 
Väyrysen tahtoa. Väyrysen kassakaappisopi- 
muksessa ajamat asetelmat, porvarihallitus, 
olisi ollut pystyssä ja edessä olisi voinut olla 
lisää tahtopoliitikko Väyrysen masinoimia 
suunnitelmia. Oppositioon työnnettynä yl- 
lätykset minimoitiin. Lisäksi Koiviston olisi 
ollut vaikea perustella julkisuuteen, että hän 
syrjäytti jonkun puolueen demokraattisesti 
valitun puheenjohtajan. Se olisi näyttänyt 
yksinkertaisesti rumalta — ja pikkumaiselta, 
kun syynä olisi pidetty henkilökiistoja. 
Kassakaappisopimuksen hajoaminen 
käsiin asetti Väyrysen vaikeaan asemaan 
puolueen sisälläkin, vaikka rivit tiivistyivät 
ulospäin. Ilkan päätoimittaja Hokkanen ker- 
toi työvaliokunnassa, että osa keskustalehtien 
päätoimittajista oli tyytymättömiä ja osa ym- 
märsi tilanteen, mutta toisaalta kaikki tajusi- 
vat realiteetit ja suhtautuivat siksi solidaari- 
sesti. Kääriäinen ja Väyrynen huomauttivat, 
että Keskisuomalaisessa ja Savon Sanomissa 
oli kyllä esitetty kriittisiäkin näkemyksiä. 

Pihlajamäeltä löytyi ymmärrystä niille, jot- 
ka kritisoivat hallitusneuvotteluille määrät- 
tyä marssijärjestystä, mutta muistutti, että 
samoja piirteitä löytyi puolueen omastakin 
menneisyydestä. Hänestä oli myönnettävä, 
että SDP:hen ei ollut kyetty ylläpitämään 
riittävän hyviä suhteita ja asialle oli tehtävä 
jotain. Etelä-Pohjanmaan piirikokouksessa 
Pihlajamäki oli todennutkin, että ministe- 
reiden kesken yhteistyöhenki oli ollut hyvä 
myös sosiaalidemokraattien kanssa. Vain 
puheenjohtajien, Sorsan ja Väyrysen, välit 
olivat täysin katki. Väyrysestä taas keskus- 
tapuolueen ei tarvinnut olla aloitteentekijä 
suhteissa muihin puolueisiin, vaan tuli joh- 
donmukaisesti jatkaa eduskuntavaalitulok- 
seen perustuvaa politiikkaa. ”Tiukkaa linjaa 
olisi jatkettava?”4- 

Väyrynen ei ollut valmis vastaanottamaan 
kritiikkiä, mutta muut vaativat tilanteeseen 
muutosta. Pihlajamäestä nyt tuli olla val- 
mis rakentamaan suhteita, eikä pidä odottaa, 
että muut osapuolet siinä ottavat aloitteen. 
Kysymys puolueen suhteista rajautuu nimen- 
omaan Väyryseen” Väyrynen ei yhtynyt tä- 
hän vaan kehotti katsomaan suuria linjoja: 
Koiviston SDP:n suosimista viime kevään 
työmarkkinaratkaisussa ja nyt hallitusrat- 
kaisussa. Hänestä keskustapuolueen tuli olla 
SDP:n vaihtoehto ja noustava siltä pohjalta 
uudelleen hallitusvaltaan. Kääriäinen yhtyi, 
että kyse oli suuresta valtataistelusta, mutta 
se ei ollut koko kuva. ”Yksityisten henkilöi- 
den henkilökohtaiset ongelmat ovat myös 
vaikuttaneet siihen tilanteeseen, johon on 
nyt tultu” Hänestäkin SDP:n tuli rakentaa 


aktiivisesti suhteita ja otettava ”aktiivisen 
morsiamen” asenne suhteissa muihin puo- 
lueisiin. Hokkanenkin painotti, että toimivia 
ja luottamuksellisia suhteita tarvittiin kaik- 
kiin tärkeisiin suuntiin. ”® 

Väyrynen taas työnsi vastuun tästä edus- 
kuntaryhmälle ja totesi keskittyvänsä itse 
presidentinvaalien hoitamiseen. Hokkanen 
huomautti, että myös presidentin suuntaan 
suhteita oli parannettava. Väyrynen ilmoitti 
olevansa eri mieltä, sillä ”suhteet president- 
tiin ovat korrektit ja asialliset”. Hokkanen 
vastasi, ettei uskonut tähän — tuskin kukaan 
uskoi. Suhteet piti saada hänestä asialliselle 
tasolle. Keskustelussa alakynteen jäänyt Väy- 
rynen käänsi tämän jälkeen puheen siihen, 
että työvaliokunnasta valui tietoja Helsingin 
Sanomille. Hän muistutti, ettei puolueella ol- 
lut tässä tilanteessa paljoakaan liikkumatilaa 
ja vaati ””hdottoman luottamuksellista toi- 
mintaa”. Kriittinen keskustelu tyrehtyi tähän, 
ja puheenjohtaja jätettiin rauhaan. Väyry- 
nen olikin oikeassa siinä, ettei puolueella ol- 
lut nyt paljon liikkumatilaa — eikä varsinkaan 
varaa sisäisiin kiistoihin. 

Väyrysen ja SDP:n kärjistyneet suhteet 
näkyivät myös puhemiehen valinnassa. Edel- 
lisen hallituksen aikana oli omaksuttu uusi 
käytäntö: puhemiehen paikka oli annettu 
suurimmalle oppositiopuolueelle. SDP ei 
kuitenkaan halunnut suoda tätä keskusta- 
puolueelle eli käytännössä Väyryselle, vaik- 
ka se olisi käynyt kokoomukselle.'ss Paikka 
oli siten menossa SDP:lle. Juhantalo infor- 
moi eduskuntaryhmässä, että kokoomus 
oli nyt Ahteen takana. Keskustalla ei ollut 

omaa ehdokasta, joten äänestettäisiin joko 
Ahdetta tai tyhjää. Väyrynen ei ollut valmis 
ehdokkaaksi ja varmaan häviöön Ahteelle.'54* 
Osa ryhmässä ja työvaliokunnassa olisi ollut 
valmis äänestämään Ahdetta, sillä se olisi sa- 
malla auttanut suhteiden lämmittämisessä 
SDP:n. Puolueen kentän kannalta taas Ahde 
oli vaikea henkilö, ja ryhmässä haluttiin ko- 
rostaa myös puolueen omaa profiilia asetta- 
malla oma ehdokas. Ehdokasta oli kuitenkin 
vaikea löytää, kun puheenjohtaja ei suostu- 
nut, mikä nostatti ryhmässä nurinaa. Lopulta 
Pesälä laukaisi tilanteen suostumalla ehdok- 
kaaksi. Samalla ryhmässä käytiin jo keskus- 
telua tulevasta oppositiopolitiikasta. Kokenut 
Virolainen kommentoi valmistelupapereita, 
ettei vaalitulosta ollut ennenkään kunnioitet- 
tu, vaan hallitukset olivat presidenttijohtoisia. 


Oli oltava erittäin varovaisia termeissä? 5 


Reaktiot puolueessa kassakaappi- 
sopimuksen julkitulon jälkeen 


Kun kassakaappisopimus oli paljastettu Suo- 
menmaassa, ei se tosiasiallisesti ollut enää 
salaisuus. Apu-lehdessä oli kirjoitettu jo 
8.5.1987, että keskustapuolueessa kävi halli- 
tusratkaisun takia yhä kiihtyneempi kohina. 
Jutun ytimenä oli Väyrysen kasvava ahdinko. 
Yhä useamman todettiin mutisevan itsekseen, 
vaikkakaan ei vielä julkisesti, että Väyrynen 
oli todellinen syypää tilanteeseen. Anttilan ja 
Pokan tiedettiin arvostelleen Väyrystä jo jul- 
kisestikin ja Juhantalon puolueen sisäisissä 
palavereissa. Juhantalo oli kritisoinutkin 
puoluehallituksessa, että puolueen strategi- 


nen tilannearvio oli ollut väärä: ”Rakastelu 
kokoomuksen kanssa, johon en ole osallistu- 
nut, on johtanut tähän nyt nähtävissä olevaan 
tulokseen” Apu-lehden jutussa kerrottiin 
pääpiirteisesti tiedot kokoomuksen kanssa 
tehdyistä sopimuksista, vaikka ei täsmälli- 
sesti itse kassakaappisopimuksesta.'5* Suo- 
menmaan artikkeli tapahtuneista sopimuk- 
sista oli täten suorastaan välttämätön, sillä 
tilanne olisi saattanut kaatua täysin keskusta- 
puolueen presidenttiehdokkaan, Väyrysen, 
niskaan — ja joka tapauksessa huhut ja eri- 
laiset versiot tapahtumista olisivat alkaneet 
elää omaa elämäänsä. Suomenmaan paljas- 
tus sopimuksista käänsi syyttävän sormen 
kokoomuksen, joka ei ollut pitänyt kiinni 
sovitusta. Kokoomus petti kolmesti, kuten 
tilannetta puolueen maakuntalehdistössä 
kuvattiin.'*' Kaikki keskustapuolueessa eivät 
kuitenkaan tätä selitystä purematta nielleet. 
Kuuskoski-Vikatmaa totesi 21.5. puolue- 
hallituksessa, että puolueen tilannetta oli ai- 
hetta tarkastella vähän syvällisemmin. Vuo- 
desta 1970 lähtien vasemmisto oli hävinnyt 
12 paikkaa, keskusta neljä paikkaa ja oikeisto 
voittanut 16 paikkaa. Oli herättävä kysymään, 
miksi puolue ei vedonnut esimerkiksi toimi- 
henkilöihin. Hänestä kyse oli myös politiikan 
sisällöistä, erityisesti työelämä- ja ympäristö- 
kysymyksissä, eikä vain imagosta tai tiedotus- 
ongelmista. Tämän johdatuksen jälkeen hän 
kysyi, ”olemmeko kaikki sitä mieltä, kuten 
on todettu, että asetimme porvarihallituksen 
ensi sijalle ennen punamultahallitusta”. Hä- 
nestä olisi ollut selvempää kertoa tästä avoi- 
mesti. ”Nyt väki on ymmällään eikä oikein 

ymmärrä, mitä ja miksi oikein on tapahtunut 
kevään kuluessa” Väyrynen vastasi, että tästä 
oli keskusteltu sekä puoluevaltuuskunnassa 
että puoluekokouksessa: ”Olemme sisällön 
kautta tulleet siihen tilanteeseen, että käy- 
tännössä keskustapuolue sitoutui linjausten- 
sa kautta keskusta-kokoomus-vaihtoehtoon, 
jos Sdp kaataa kolmen suuren hallituksen?” 
Hän muistutti, että vaalivoitto oli puolueen 
ensimmäinen suuri vaalivoitto 25 vuoteen, ja 
SDP hävisi puolestaan 110 000 ääntä.” 
Juhantalosta luvut olivat sinänsä hyviä, 
mutta nyt keskusteltiin tämän hetken po- 
liittisesta tilanteesta. Hän sanoi puhuvansa 
yksityishenkilönä eikä ryhmän äänenä ja 
lisäsi, ettei halunnut repiä auki samanlaista 
keskustelua kuin oli ollut tohtoritaisteluiden 
aikaan. Turun puoluevaltuuskunta oli ollut 
hänelle shokki, siellä esitetty ajatus uudesta 
kansanrintamasta oli selvästi järjestökyselyn 
tulosten vastainen. Hän oli ollut huolissaan 
tilanteesta ”jo heti vaalien jälkeen. Te, Paavo 
ja Kari Hokkanen vakuutitte, että meillä on 
sopimus, joka myös pitää?” Hokkasen seli- 
tyksen mukaan Juhantalo viittasi tällä siihen, 
että vaalien jälkeen oli tehty toinen sopimus 
(13.4.1987), johon myös SKL:n puheenjohta- 
ja Almgren oli tullut mukaan. Tähän sopi- 
mukseen viitaten Hokkanen oli vakuutellut 
Juhantalolle, että sopimus pitää. Väyrynen oli 
kyllä vihjaissut Hokkaselle sopimuksesta ko- 
koomuksen kanssa jo joulukuussa, mutta täs- 
mentämättä mitään tarkemmin. Hokkasen 
ja Väyrysen intressit kävivät sinänsä yhteen, 
sillä Hokkanen oli jo pitkään kannattanut 
avausta oikealle ja keskustajohtoista porvari- 


hallitusta. Hokkanen kuuluikin ja kuuluu yhä 
niihin, joiden mielestä Väyrynen toimi oi- 
kein, vaikka toivottua tulosta ei saatukaan. 
Hän kritisoi Ilkan päätoimittajana Koiviston 
omavaltaisia otteita ja Holkeria kokoomuk- 
sen sopimusten romuttamisesta.'554 

Puoluehallituksessa taas ei lähdetty tar- 
kempaan keskusteluun siitä, kuka oli tien- 
nyt mistäkin sopimuksesta ja missä vaihees- 
sa. Väyrynen puolustautui sanomalla, että 
puoluekokous ja puoluevaltuuskunta olivat 
avoimia ja julkisia tilaisuuksia, joten kuka 
tahansa saattoi ilmaista julki kantansa, ja ve- 
tosi siihen, että punamustahallitus oli jo ollut 
valmisteilla, ”mutta me yritimme sitä estää”. 
Tämän jälkeen puolueen entinen puheenjoh- 
taja Virolainen tuli Väyrysen avuksi: ”Nyt ei 
pidä märehtiä vanhoja juttuja. Eikö olisi aika 
katsoa eteenpäin” Hän toi tilanteeseen suh- 
teellisuutta esittämällä pari esimerkkiä puo- 
lueen historiasta: hallituksen muodostuksen 
vuonna 1948 ja presidentinvaalit vuonna 
1950. Virolaisesta tilanne ei ollut mikään 
katastrofi, sillä olihan takana sentään kova 
vaalivoitto, vaikka SDP:llä olikin kiistatta 
ylivalta. Virolainen kehotti pitämään rivit 
yhtenäisenä, jotta voima riittäisi. Väyrystä ei 
tullut kritisoida julkisuudessa. ”Presidentti- 
ehdokas ja puheenjohtaja on valittu, olemme 
nyt hänen takanaan?'s5s 

Myös Pokka totesi, että oli turha märehtiä 
vanhoja. Tehdyt sopimukset eivät olleet juri- 
disesti sitovia, ehkä korkeintaan moraalisesti. 
Aseita oppositiopolitiikkaan löytyi. Puolueen 
lupaavat kannatusnäkymät, jotka puolue- 
toimiston suunnittelusihteeri Olli Rehn 

Puoluehallituksessa 1980-luvulla vaikuttanut Kuopion piirin edustaja Lauri Tirkkonen. KMA. 


oli esittänyt Väyrysen ensimmäisen puo- 
lustuspuheenvuoron jälkeen, hillitsivätkin 
epäilemättä osaltaan kritiikkiä. Vallitsevissa 
oloissa olisi ollut järjetöntä lähteä repimään 
puoluetta rikki ja sitä myötä kannatuslukuja 
alas. Toropainen viittasikin puheenvuoros- 
saan Rehnin esittämiin lukuihin ja totesi, että 
NKL!lla olisi tältä pohjalta 25 kansanedusta- 
jaa vuoden 1991 vaaleissa. Tehdyt sopimukset 
olivat silti olleet hänestä onnettomia. Kriit- 
tisin oli Ritva Palmunen, joka moitti tehtyjä 
virheitä, sopimuksia, puheita ja tekoja — joita 
ei pöytäkirjassa tarkemmin yksilöity. Maan- 
viljelijä Lauri Tirkkonen sanoi aina arvosta- 
neensa Virolaisen ajatuksia, niin nytkin, ja 
heitti ehdotuksen Väyrys-viikkojen järjestä- 


misestä, ”jotta Paavon kannatusta omankin 
väen keskuudessa saadaan nousemaan”'ss6 
Keskustelussa näkyi myös pettymys Kes- 
kustan valtuuskuntaan, joka oli osoittautunut 
heikoksi rakennelmaksi. Useissa puheenvuo- 
roissa katsottiin, ettei Kevaa enää tarvittaisi. 
Myös asiallisia suhteita SDP:hen ja presi- 
denttiin vaadittiin. Kuuskoski-Vikatmaa pe- 
räänkuulutti yhä uudelleen analyyttistä kes- 
kustelua tulevasta suunnasta. Hänestä raja 
SDP:hen oli sinänsä oikein, mutta samalla 
olisi vedettävä raja myös kokoomukseen, ta- 
louspoliittinen linja ei ollut erottunut riittä- 
västi oikeistolaisesta. Hän myös toisti: ”Sitä, 
että pyrimme kolmen suureen hallitukseen, 
jos se eionnistu niin porvarihallitukseen, en 


Oppositioshokki - Koivisto ja kulissien takaiset todellisuudet 359 


https://doi.org/10.21435/ha.155 


ole missään vaiheessa ymmärtänyt, hyväksy- 
nyt enkä itse sitä esittänyt” Tähän Väyrynen 
vastasi vain, että ”onhan politiikassa oltava 
jotain logiikkaa”.'557 Vastaus oli ylimielinen 
tai sitten huonoa huumoria. Se saattoi mak- 
saa osaltaan Väyryselle sen, ettei Kuuskoski- 
Vikatmaa suostunut lähtemään Väyrysen va- 
litsijamiesehdokkaaksi presidentinvaaleissa. 

Väyrynen oli todennut syksyllä 1986 edus- 
kuntaryhmän kokouksessa, että seuraavien 
vaalien jälkeen oli tarjolla useita hallitusvaih- 
toehtoja, myös ei-sosialistinen hallitus. Hän 
oli jatkanut, että ”puolueen johdon hahmot- 
telema uusi linja on ollut paljolti torjuntatais- 
telu sosialidemokraattisen ja kokoomuksen 
akselien syntymiselle. Tätä ei ole voitu kertoa 
julkisesti. Käytännössä Väyrysen puheet oli 
voinut siis tulkita siten, että kolmen suuren 
hallituksessa oli kyse vain sinipunan taktises- 
ta torjumisesta eikä todellisesta suuntautu- 
misesta hallitusyhteistyöhön kokoomuksen 
kanssa.'55 

Keskustapuolueessa oli yritetty kaivaa 
Väyryseltä vastausta siihen, kumpaan suun- 
taan puolue kallistuisi, jos kolmen suuri 
ei toteutuisi. Väyrynen ei ollut kuitenkaan 
suostunut avaamaan tätä kysymystä ennen 
vaaleja — kuten aikaisemmin on tuotu esiin. 
Kuuskoski- Vikatmaan näkemykset saivatkin 
kokouksessa ymmärrystä, vaikka muut eivät 
innostuneetkaan tapahtumien jälkiselvittelys- 
tä. Keski-Pohjanmaan piirin edustaja Vehkoja 
sanoi, että ei olisi pitänyt heittää verkkoja vain 
puolueen oikealle puolelle. Hän sanoi olevan- 
sa niitä, joilla Väyrysen kirja On muutoksen 
aika ei ollut päässyt pölyttymään. Jos puolue 

vetäisi nyt vähän vasemmalle, niin keskusta- 
politiikka olisi oikeissa urissa. Kansanedustaja 
Aho taas huomautti: ”Me tulemme takaisin 
vain yhteiskunnallisen ohjelman, emme valta- 
politiikan avulla” Hänestä nyt tarvittiin kan- 
natusta ja toiseksi yhteistyökykyä. Väyrystä 
selvästikin kehotettiin tarkistamaan poliittista 
linjaansa. Valtapolitiikka ei innostanut kes- 
kustaväkeä vaan itse asiat, ja niiden saavutta- 
miseksi tarvittiin yhteistyökykyä. 

Väyrynen taas ei antanut kokouksessa 
tuumaakaan periksi ajatukselle, että hän 
olisi toiminut hallituskysymyksessä millään 
tavoin kyseenalaisesti. Silti eräänlaisena 
myönnytyksenä tähän suuntaan saattoi pitää 
hänen esitystään, että puolueen ja opposi- 
tiopolitiikan johto olisi ensisijaisesti puolue- 
sihteerin ja varapuheenjohtajien vastuulla ja 
Väyrynen itse keskittyisi presidenttiehdok- 
kuutensa hoitamiseen. Väyrysellä ei ollut 
varaa esiintyä kärkkäänä oppositiojohtaja- 
na omiensakaan edessä, koska moni halusi 
suhteet SDP:hen kuntoon - tosin se ei sopi- 
nut myöskään presidenttiehdokkaan rooliin. 
Väyrystä suojelikin omien kritiikiltä se, että 
hän oli puolueen presidenttiehdokas, joka 
oli jo valmiiksi lehdistön hampaissa.'s** Hel- 
singin Sanomien pääkirjoituksessa Väyrysen 
vetäytymistä pois päivänpolitiikasta ja puo- 
lueensa johtamisesta pidettiinkin loogisena 
jatkona sille ”mahalaskulle, johon Kepun len- 
to katkesi taannoisten hallitusneuvottelujen 
yhteydessä”.'* Puoluehallituksessa valmistel- 
tiin kuitenkin jo uutta nousua. 

Pohjois-Pohjanmaan piiri oli tehnyt esi- 
tyksen, että Oulussa pidettäisiin elokuussa 

ylimääräinen puoluekokous. Tarkoitus oli, 
että ”voitettujen vaalien ja epäkansanval- 
taisen syrjäyttämisen vuoksi” kentälle an- 
nettaisiin mahdollisuus ilmaista mielipide 
tilanteesta sekä linjattaisiin oppositiopoli- 
tiikan suuntaa ja aloitettaisiin presidentin- 
vaalitaisto, ja ylipäätään nostettaisiin henkeä 
puolueväen keskuudessa. Piirin kokouksessa 
oli todettu, että punamusta hallitus kumosi 
kansan tahdon, eikä siihen kuulunut yhtään 
ministeriä Pohjois-Suomesta eikä myöskään 
maalaiskunnista. Väyrynen kannatti henkeä 
nostattavaa tilaisuutta, mutta hänestä esimer- 
kiksi puoluevaltuuston yhteydessä pidettävä 
laajempi kokous oli parempi.'s** Lehdissä 
olikin jo spekuloitu, että puoluekokous saat- 
taisi olla riski Väyrysen presidentinvaali- 
kampanjalle, koska kaikki eivät välttämättä 
tulisi tilaisuuteen sopimusten paljastuttua.'s"s 
Väyrynen halusikin nyt vain ylimääräisen 
kokouksen puoluevaltuuskunnan yhteyteen 
Ouluun, hänen vankalle tukialueelleen. Osa 
puoluehallituksesta olisi halunnut vielä miet- 
tiä toista paikkaa, mitä perusteltiin sillä, että 
Väyrynen tarvitsi tukea myös etelästä. Väy- 
rynen vei silti päätöksen puskien läpi. Tiedo- 
tustilaisuus oli alkamassa kymmenen minuu- 
tin päästä, ja hän halusi nähtävästi osoittaa, 


että puoluehallitus seisoi hänen tukenaan.'s%t 


Oppositiopolitiikan alkutahdit 


Oppositiopolitiikan alkulähtökohdat olivat 
keskustapuolueelle otolliset, hallitus näyt- 
täytyi hyväosaisten kaupunkilaisten halli- 
tuksena, jolta ei odotettu tukea tai ymmär- 


rystä aluepolitiikalle, rakennemuutoksen 
koettelemalle maaseudulle tai maataloudelle. 
Puolueen taholta oli todettu, että Holkerin 
hallitus edusti kaupunkien, vauraan ete- 
läisen Suomen ja juppien etuja. Helsingin 
Sanomissa tarkasteltiin näitä väitteitä hal- 
litusohjelman valossa ja todettiin, että sini- 
punahallitus ”hellii vaurasta Etelä-Suomea 
ja Suur-Helsinkiä”. Kyse ei ollut kuitenkaan 
siitä, että jutussa olisi ymmärretty keskusta- 
puolueen tavoitteita, vaan ironisesta lähesty- 
mistavasta. Hallitusohjelman todettiin sisäl- 
tävän mullistavia keksintöjä. ”Teitä aiotaan 
rakentaa sinne, missä liikenne niitä eniten 
tarvitsee. Vuokra-asuntoja nostatetaan eri- 
tyisesti alueille, joissa vuokra-asunnoista 
on huutavin pula?” Kirjoittajasta tällainen 
aluepolitiikka ei olisi kuuna päivänä tullut 
kyseeseen punamultahallituksessa.'* Etelän 
medialta löytyi sympatiaa sinipunalle, joten 
tiedotuksellisesti tilanne oli entistä haasta- 
vampi puolueen heikoilla alueilla. 

Juhantalo totesi eduskuntaryhmässä op- 
positiopolitiikan alkulinjauksista, että oppo- 
sitiossa politiikan painopiste siirtyi puo- 
lueessa entistä enemmän ryhmälle, minkä 
tähden sen yhteistyötä ja työtä ylipäätään tuli 
tiivistää — puoluejohdon rooli siis kaventui. 
Juhantalo linjasi yhteistyöhakuisempaa linjaa 
SDP:hen kuin Väyrynen. Hän sanoi, että ei 
uskonut keskustapuolueen vastaiseen laajaan 
salaliittoon. Keskustapuolue oli ollut SDP:n 
vastavoima, ja puolue oli saanut vaalivoi- 
ton. ”En ole kokenut, että sosialidemokraatit 
haluaisivat salaliiton avulla hävittää meidät 
maan poliittiselta kartalta” Juhantalo totesi. 

Kääriäinenkään ei uskonut ”suureen salaliit- 
toon poliittisesti meitä vastaan”.5** Suomen 
Kuvalehti taas kertoi Väyrysen uskovan sa- 
laliittoon, jonka mukaan SDP:n ylin johto 
ja osa kokoomusta olisi suunnitellut hyvissä 
ajoin uutta hallituspohjaa. Salaliitto-termiä 
käytettiin kuitenkin ilmeisen väljästi. Kun 
toimittaja totesi puolivuosisataisen punamul- 
lan kaatuneen SDP:n mielestä keskustapuo- 
lueen tapaan tehdä politiikkaa eli luottamus- 
pulaan ja vanhakantaiseen edunvalvontaan, 
sanoi Väyrynen kyllä voivansa yhtyä Sorsan 
esittämiin tosiasiallisiin syihin välirikos- 
ta. Ne olivat erimielisyydet aluepolitiikasta, 
maatalouspolitiikasta, sosiaaliturvajärjes- 
telmän kehittämisestä, lasten päivähoitorat- 
kaisusta ja muun muassa valtionyhtiöiden 
roolista. 

Näistä tekijöistä keskustapuolueessa 
oltiinkin laajasti samaa mieltä, vaikkakin 
suhteiden SDP:hen katsottiin ajautuneen 
yleisesti ottaen liian kireälle.'s's Puolueen 
eduskuntaryhmän henki oli, että keskusta- 
puolueen oli nyt rakennettava luottamusta 
eri poliittisiin ryhmiin sekä pidettävä oma 
ryhmä yhtenäisenä. Puoluehallitukselle 
esitetyssä ryhmän oppositiopolitiikan hah- 
mottelussa todettiin: ”Oppositiopolitiikan 
tulee olla asiallista ja tiukkaa, mutta sillä ei 
saa turmella yhteistyömahdollisuuksia mi- 
hinkään suuntaan?” Käytännössä eduskun- 
taryhmän asiakohtainen vastuu oppositiopo- 
litiikasta oli valiokuntaryhmillä, joiden tuli 
olla tiiviissä yhteydessä keskustalaisiin asian- 
tuntijoihin. Myös oppositiossa pyrkimyksenä 
todettiin olevan ryhmän sisäisten sääntöjen 

mukainen yhtenäisyys, niin valiokunnissa 
kuin täysistunnoissa.7* 

Keskustapuolue oli suurin oppositiopuo- 
lue, mikä antoi ryhmälle hyvät lähtökohdat. 
Yhteensä kaikilla oppositiopuolueilla oli 69 
kansanedustajaa, mikä riitti tavallisten la- 
kien lepäämään jättämiseen. Tämä määrä- 
vähemmistö oli kuitenkin kiinni vain kol- 
mesta edustajasta, eli jos kolme opposition 
kansanedustajaa äänesti toisin tai oli poissa, 
niin sitä ei ollut. Lepäämäänjättämisuhan 
alla hallituksen tiedettiin perinteisesti yrit- 
täneen hajottaa opposition rivejä, ja siksi 
lepäämäänjättämisuhkaa katsottiin olevan 
syytä käyttää harkiten. Vain keskustapuo- 
lueella oli yksinään kuudesosan vähemmistö, 
joka riitti perustuslainsäätämisjärjestyksessä 
säädettävien lakien kiireelliseksi julistamisen 
estämiseen. Muiden oppositiopuolueiden 
voima ei riittänyt tähän edes yhdessä. Lisäk- 
si ainoastaan keskustapuolueella oli yksin 
välikysymyksen esittämiseen vaadittavat 20 
kansanedustajaa. 

Vähän myöhemmin päätettiin vielä hal- 
lituksen toimien tarkemmasta seurannasta, 
joka perustui vastuuhenkilöjärjestelmään. 
Kunkin vastuuhenkilön tuli seurata alaan- 
sa ja esiintyä sen tiimoilta julkisuudessa. 
Väyryselle kuului ulkoministeriö, Pokalle 
oikeusministeriö, Kääriäiselle aluepolitiik- 
ka ja Kokolle muut asiat sisäministeriöstä, 
Pekkariselle veroasiat ja Tenhiälälle muut 
asiat valtiovarainministeriöstä, Isohookana- 
Asunmaalle ja Ryynäselle kulttuuriasiat, 
Rengolle koulutus ja Pelttarille liikunta ja 
nuoriso opetusministeriöstä, Vihriälälle 

maa- ja metsätalousministeriö, Saarelle lii- 
kenneministeriö, Juhantalolle kauppa- ja 
teollisuusministeriö, Kuuskoski-Vikatmaal- 
le sosiaali- ja terveysministeriö ja Puskalle 
sieltä terveysasiat ja Kauppiselle työelämä, 
Aholle työvoimaministeriö ja Kietäväiselle 
ympäristöministeriö.?? 

Valtiosääntöpaketti oli ensimmäinen tär- 
keä asia, johon keskustapuolue joutui otta- 
maan kantaa oppositiossa. Sen sisällöstä oli 
päätetty jo edellisen hallituksen aikana, ja 
siihen kuuluivat presidentin vaalitavan uu- 
distaminen suoran kansanvaalin suuntaan 
eli kahden lipun äänestys (äänestys presi- 
dentistä ja valitsijamiehistä), neuvoa-antava 
kansanäänestys, lepäämäänjättämissäännön 
muuttaminen siten, että eduskunta pystyi 
äänestämään lain lepäämään vain seuraaville 
valtiopäiville, sekä taloudelliset sääntelylait. 
Jo keväällä puoluevaltuuskunnassa oli ehdo- 
tettu eduskuntaryhmän harkittavaksi, että 
presidentin vaalitapaa muutettaisiin suorak- 
si kansanvaaliksi ja että tätä tapaa voitaisiin 
käyttää jo seuraavissa vaaleissa, mutta lisäksi 
vastapainoksi tulisi samalla rajoittaa presi- 
dentin valtaoikeuksia vahvistamalla edus- 
kunnan asemaa.” Ehdotus suorasta kan- 
sanvaalista oli irtiotto edellisen hallituksen 
valtiosääntöpakettiin — ja ilmeinen näpäytys 
Koivistolle hallitusratkaisusta. 

Eduskuntaryhmän työvaliokunta ehdotti 
kuitenkin, että asiassa pysyttäisiin entisel- 
lä kannalla eli hyväksyttäisiin koko paketti. 
Juhantalo ja Kääriäinen sekä eduskuntaryh- 
män varapuheenjohtajat ajoivat tätä kantaa 
perustellen sitä puolueen linjan uskotta- 


vuudella.'t Ryhmäkokouksessa Juhantalo 
kuitenkin perusteli kantaansa myös suora- 
sukaisemmin. Hänestä tuli johdonmukai- 
sesti olla samaa mieltä kuin edelliselläkin 
vaalikaudella, ja hän lisäsi: Hallitukseen on 
pyrittävä. Meidän ei tule ryhtyä kiukuttele- 
maan” Väyrynen taas ilmoitti valmiutensa 
mukautua ryhmän enemmistön kantaan. 
Valtiosääntöpaketti oli muuten selvä paitsi 
lepäämäänjättämissäännöstön osalta. Hä- 
nestä valvonta- ja säännöstelylakeja oli turha 
vastustaa. Edellishallituksen aikana pakettia 
ei ollut voinut kaataa, mutta nyt tilanne oli 
eri. ”Voin kyllä itse olla eri mieltäkin kuin 
edellisellä vaalikaudella?”'575 

Tiukinta linjaa ajoi nyt eduskuntaan 
uudestaan noussut Virolainen. Hän sanoi pi- 
tävänsä asiaa poliittisena eikä nähnyt mitään 
syytä antaa hallitukselle hyötyä vähentämäl- 
lä opposition vaikutusmahdollisuuksia eli 
heikentämällä lepäämäänjättämissäännök- 
siä. Virolainen perusteli kantaansa viitaten 
historiaan: ”Kun SDP oli 1966 enemmistö- 
nä eduskunnassa, emme olisi enää tässä 
tilanteessa, jos vähemmistöturvaa ei olisi 
ollut” Hän ei pitänyt myöskään talouspoliit- 
tisia valtuuslakeja järkevinä. Sarapää, Aho 
ja Jäätteenmäki taas katsoivat, että paketti 
tulisi hyväksyä. Isohookana-Asunmaa kom- 
mentoikin näihin viitaten, ettei valtiosääntöä 
tullut käsitellä suhdanteiden mukaan. Hä- 
nestä muuttuneeseen kantaan vaadittaisiin 
todella painavia perusteita, eikä sellaiseksi 
kelvannut kokoomuksen kannan muuttu- 
minen. Pekkarinen muistutti Pekkalan kiin- 
nittäneen usein huomiota siihen, millaisia 

ongelmia lepäämisjättämissääntö aiheutti 
valtiontaloudelle. Kaikkia ei kuitenkaan ol- 
lut mahdollista saada koko paketin taakse. 
Vastaan olivat muun muassa Anttila, Vihriälä 
ja Kokko. Ryhmän puheenjohtaja totesikin 
turhautuneena, että asiasta ei lähdettäisi nyt 
äänestämään, ja sanoi pitävänsä illuusiona, 
että asiasta päästäisiin yksimielisyyteen.57 
Kun asia otettiin ryhmässä uudestaan 
käsittelyyn, Juhantalo ehdotti asiasta koe- 
äänestystä. Äänestys koski ainoastaan le- 
päämäänjättämissäännöksiä, sillä vain siitä 
valtiosääntöpaketin osasta oli erimielisyyttä. 
Suoritetun käsiäänestyksen perusteella vas- 
tustava kanta voitti, 18 vastusti hyväksymistä 
ja 15 kannatti hyväksymistä. Pekkarinen tote- 
si, että molemmilla vaihtoehdoilla oli kannat- 
tajansa, ja siksi voitaisiin antaa kannanotto, 
jossa näkemystä perusteltaisiin. Väyrynen 
kommentoi tähän kitkerästi, että loogisin 
selitys olisi: ”Kun Keskustapuolue on vaali- 
voiton jälkeen syrjäytetty ja muodostettu 
hyväosaisten hallitus” Anttila sanoi kannat- 
tavansa Väyrysen ehdotusta. Tähkämaasta 
hallitusratkaisuun ei kannattanut viitata, mi- 
hin myös Puska ja Pokka yhtyivät.57 
Väyrynen oli asettunut lepäämäänjättä- 
miskysymyksessä Virolaisen kannalle, kun 
taas Kääriäinen, Juhantalo ja ryhmän vara- 
puheenjohtajat kannattivat sen hyväksymis- 
tä. Virolainen, jolle hallitusratkaisu palautti 
mieleen vähemmän miellyttäviä muistoja 
menneistä ajoista, totesi, että hallitusratkai- 
su oli todella ottanut häntä päähän. ”Teen 
kaikkeni, jotta presidentin asemaa muutet- 
taisiin” Virolaisen ja Väyrysen puheissa kai- 

kuivat menneet tapahtumat. Aho taas sanoi, 
että tällä päätöksellä ei vastustettu sääntely- 
valtuuslakeja, ja se piti tuoda esiin. Väyrynen 
kommentoi vielä tähänkin: ”Ei ole muuta 
pohjaa kuin hallitusratkaisu?”'57$ 
Eduskunnassa valtiosääntöpaketti meni 
kokonaisuudessaan läpi, tosin täpärästi. Kes- 
kustapuolueen, kristillisten, SKDL:n ja De- 
van oppositiorintama jäi vain kahden äänen 
päähän vaaditusta kolmanneksen määrävä- 
hemmistöstä. Kokoomus taas äänesti kiltisti, 
kuten Helsingin Sanomissa asiaa kuvattiin, 
koko paketin puolesta, vaikka ennen edus- 
kuntavaaleja se oli ollut eri mieltä kaikista 
muista kohdista kuin kansanäänestyksestä. 
Myös vihreät äänestivät samassa linjassa hal- 
lituksen kanssa. Keskustapuolueen kantaan 
arvioitiin vaikuttaneen paljon sen, että ryh- 
mässä oli 17 uutta kansanedustajaa, jotka ei- 
vät katsoneet edellisen hallituksen sopimus- 
ten sitovan heitä. Lisäksi keskustapuolueen 
sisällä äänestyksessä hävinneiden todettiin 
suostuneen tukemaan yhteistä kantaa sillä 
ehdolla, että se kohdistui ainoastaan lepää- 
määnjättämissäännökseen, jonka katsottiin 
heikentävän opposition vaikutusmahdolli- 
suuksia. Eduskunnassa se meni kuitenkin 
läpi, mikä tarkoitti, että jatkossa ehdotus jäi 
lepäämään vain yli seuraavien valtiopäivien — 
eikä enää eduskuntavaalien.” 
Valtiosääntöpakettikäsittelyn myötä kes- 
kustapuolue osoitti olevansa oppositiossa. 
Samalla se sai kuitenkin valtakunnan pääleh- 
dessäkin hyvin läpi sen, ettei sen oppositio- 
linja ollut jyrkkä. Eduskuntaryhmässä suh- 
tauduttiin varauksellisesti liian kärkevään 

oppositiopolitiikkaan, mikä näkyi myös ajan- 
kohtaisessa pellonraivauslaissa. Sen sijaan 
Väyrynen, jonka piti keskittyä presidentin- 
vaaleihin, profiloitui valtiosääntöpaketti-ää- 
nestyksessä jyrkimpänä vastarannankiiskenä, 
sillä hän oli ainoa edellishallituksen ministe- 
ri, joka äänesti esitystä vastaan. Väyrynen ei 
ollut lannistunut lainkaan vastoinkäymisistä. 
Päinvastoin, hän aikoi vielä ryhtyä tekemään 
lisensiaattityötäkin, mahdollisesti väitöskir- 
jaa, Suomen ulkopolitiikasta. Kun taas Kää- 
riäiseltä kysyttiin lähitulevaisuuden suunni- 
telmista, hän vastasi naurahtaen, että ”kun 
nyt hengissä pysyisi”.*0 


Puolue nousee kanveesista pystyyn 


Hengähdystauko tekee tehtävänsä 


Nimimerkki Kunto Kalpa alias Alpo Rusi oli 
ehdottanut jo huhtikuussa, että Väyrynen 
luopuisi presidenttiehdokkuudesta, koska 
tämän persoonaan liittyi ongelmia, joista 
keskustapuolueen oli syytä päästä eroon." 
Väyrynen toteaa muistelmissaan, että hän 
pohtikin toukokuussa vakavissaan vetäyty- 
mistä. Pohdinta loppui kuitenkin lyhyeen, 
sillä hän tajusi heti, ”kuinka helppoa saattai- 
si olla kääntää hallitusneuvotteluissa koettu 
tappio menestykseksi presidentinvaaleis- 
sa”? Väyrysen asemia pidettiin vielä kesäl- 
lä todella heikkoina. Suomen Kuvalehdessä 
hänen kuvattiin olevan suorastaan kuilun 
partaalla, ja ainoastaan keskustalaisen puo- 
lueuskollisuuden katsottiin pitävän kulisseja 


pystyssä. Hallituspelin ja odotettavissa ole- 
van heikon presidentinvaalituloksen myö- 
tä hänen ennustettiin olevan pian entinen 
puheenjohtaja. Väyrysen katsottiin olevan 
hakoteillä, kun hän oletti keskustalaisten ole- 
van takanaan 90-prosenttisesti. ”Vain Väyry- 
sen vaihtaminen palauttaa keskustapuolueen 
keskusteluyhteydet tasavallan presidenttiin 
ja muiden puolueiden johtomiehiin, sanovat 
vielä vastikään vankat väyrysläiset”, lehdessä 
kirjoitettiin. 

Suomen Kuvalehden juttu perustui Väyry- 
sen haastatteluun. Itse teksti oli asiapitoinen, 
mutta jutun kuvitus ja kuvitustekstit antoivat 
epäedullisen, epäpresidentillisen ja jopa pil- 
kallisen kuvan Väyrysestä. Ensimmäisessä 
kuvassa Väyrynen punnertaa verkkarit päällä 
ja pitkävartiset kumisaappaat jalassa vasem- 
malla kädellä punttitankoa. Tanko on vasta 
olkapään tasolla, ja Väyrysellä on jo naama 
irveessä. Seuraavassa kuvassa tanko on yl- 
häällä, mutta vaikutelma on kuin keskenkas- 
vuisen pojan riemuvoitto, jota päässä oleva 
lippalakki ja kuvateksti korostavat: ”Kalle, 
ota äkkiä se kuva? Pienessä kasvot näyttä- 
vässä kuvatekstissä taas todetaan Väyrysen 
marisevan, miten kallista oli tuoda koko per- 
he kuuluisan jalasmökin tilalle rakennetulle 
talolleen: ”Se on pari tonnia, kun koko perhe 
on liikkeellä” Ainoastaan viimeisessä kuvas- 
sa on sympaattinen ja presidentillinen sävy. 
Siinä Väyrynen juttelee isänsä kanssa puku 
päällä lapsuutensa maisemissa.'%+ 

Väyrynen myönsi työvaliokunnassa, että 
lähtökohdat presidentinvaaleihin olivat han- 
kalat. Hän aikoi olla hiljakseen syksyn Oulun 

suurtapahtumaan asti, minkä jälkeen hän 
uskoi ilmapiirin olevan puolueen kannalta 
jo parempi. Toropainen kysyikin eduskun- 
taryhmien varapuheenjohtajilta arviota siitä, 
lähtisivätkö kaikki kansanedustajat Väyrysen 
valitsijamiesehdokkaiksi. Pekkarinen vastasi 
uskovansa kaikkien olevan valmiita tähän.'% 
Juhantalolta asiaa ei voitu kysyä, sillä tämä 
oli käynyt työvaliokunnan kokouksessa vii- 
meksi 7.5.1987. Juhantalo ei pitänyt uudesta 
järjestelystä, jossa ryhmän varapuheenjohta- 
jat olivat tulleet ministerien tilalle edustajiksi 
työvaliokuntaan puolueen jouduttua opposi- 
tioon. Juhantalo koki sen epäluottamukseksi 
eduskuntaryhmän puheenjohtajaa eli häntä 
kohtaan — vaikka tämä ei ollut koko kuva 
asiasta.'s** Väyrysen teot porvarihallitussopi- 
mukseen liittyen hiersivät mitä ilmeisemmin 
Juhantaloa. 

Saapunki nosti asian esiin eduskunta- 
ryhmän kokouksessa. Hän totesi, että edus- 
kuntaryhmän ja puolueen puheenjohtajan 
välillä ei ole ollut keskusteluyhteyttä. Kaukoa 
painaa jokin rinnan alla syvästi? Saapunki 
ihmetteli, että koskaan ei keskusteltu vaikeis- 
ta asioista. Olivatko asiat niin arkoja, ettei 
täällä voitu puhua? Juhantalo vastasi lyhyesti, 
että hän oli itse aina edustanut avointa kantaa 
ja keskustelua, mutta nyt tähän ei ollut aikaa, 
eivätkä kaikki asianosaiset olleet paikalla. 
Väyrynen, Kääriäinen ja moni muu olivat 
poissa ryhmän loppunimenhuudosta.'s87 

Oli selvää, ettei Väyrynen lähtenyt presi- 
dentinvaaleihin sellaisesta asemasta kuin hän 
oli toivonut. Hän totesi alustaessaan vaaleista 
puoluehallituksessa, että pitkän tähtäimen 

suunnitelma ei ollut onnistunut loppuun 
asti. Vaalivoitto tuli, mutta hallitusratkaisu ei 
sujunut suunnitellusti. Hän ei päässyt aloit- 
tamaan vaalikamppailua korkeasta valtiol- 
lisesta asemasta käsin. Väyrynen siis totesi 
suoraan, että porvarihallituskuvio oli ollut 
osa hänen presidentinvaalisuunnitelmiaan. 
Hän lisäsikin, että ei-sosialistinen enemmistö 
ja yhteistyö olivat nyt mennyttä. Gallupeissa 
hänen kannatuksensa liikkui 7-9 prosentissa. 
Oman jäsenistön keskuudessa kannatus oli 
kuitenkin vahva, noin 90 prosentin lukemis- 
sa. Sen sijaan keskustapuoluetta äänestävien 
ei-jäsenten keskuudessa se oli heikko ja puo- 
lueen kannattajien ulkopuolella käytännössä 
olematon. Ensisijaisena tavoitteena hänestä 
olikin nyt puolueen ja ehdokkaan mahdolli- 
simman hyvä vaalitulos.'5%* 

Puolueen sisäisiin ongelmiin puoluehal- 
lituksessa ei suoranaisesti tartuttu. Ne tulivat 
kuitenkin esiin Kääriäisen puheenvuorossa, 
jossa tämä totesi, että eduskuntaryhmän 
puheenjohtajan oli välttämättä voitava pitää 
poliittinen linjapuheenvuoro Oulun puolue- 
valtuuskunnassa. Kääriäisestä Juhantalo voisi 
pitää puheen hänen eli puoluesihteerin pu- 
heenvuorolla, sillä hän voisi mennä samaan 
aikaan pidettävään Luonnonsuojeluliiton se- 
minaariin Helsinkiin. Väyrynen sanoi puo- 
luesihteerin ehdotuksen osoittavan huonoa 
harkintakykyä ja vaati tätä olemaan paikalla 
kokouksessa. Hän kuitenkin myönsi, että 
eduskuntaryhmän - mainitsematta Juhan- 
taloa nimeltä - puheenvuoro oli paikallaan. 
Juhantalo vastasi, että hän kyllä löytäisi var- 
masti puoluesihteerin kanssa hyvän työnjaon 

katsauksen esittämiseksi niin, ettei syntyisi 
päällekkäisyyttä.'5*9 

Olisikin ollut hyvin erikoista, jos puolue- 
sihteeri olisi jättäytynyt pois tilaisuudesta, 
jonka tarkoituksena oli nimenomaan kohot- 
taa puolueen henkeä raskaiden pettymysten 
jälkeen. Oppositioon joutuminen oli ollut 
puolueen kenttäväelle valtava järkytys. Pel- 
kona oli, miten eri alueiden kävisi ”juppihal- 
lituksen? aikana. KN:n puheenjohtaja Pokka 
kuvasi SDP:n ja kokoomuksen yhteistyön ol- 
leen todellinen shokki: ” Yli puolet Suomesta 
jäi ilman edustajaa maan hallituksessa. Mi- 
ten osata olla oppositiossa, kun siellä ei ole 
koskaan oltu, oli asia, joka puhutti kenttävä- 
keä?”s9e Kääriäinen oli selvästikin ärsyyntynyt 
puheenjohtajaan, sillä Luonnonsuojeluliiton 
seminaarin asettaminen etusijalle, vaikkakin 
Juhantalolle tilaa tehden, ratkaisevan tärkeän 
presidentinvaalikampanjan avauksen sijaan 
näytti ilman muuta mielenilmaisulta — ja 
ehkä tilaisuuskin, jonne hän ilmoitti olevan- 
sa valmis menemään, oli tietynlainen signaa- 
li Väyryselle. 

NKI taas oli lähettänyt puoluehallituksel]- 
le terveisiä, että Oulussa tuli olla aikaa myös 
poliittiseen keskusteluun ja ”näytelmä”, jolla 
viitattiin presidentinvaalikampanjaan, ehdit- 
täisiin viedä läpi sunnuntainakin. Naisetkaan 
eivät olleet täysin tyytyväisiä. Pokka kritisoi, 
että naisille oli varattu tilaisuudessa vain 
miesten puheiden kuuntelijan rooli, mikä oli 
huono puolueen yleiskuvan kannalta. Kää- 
riäistä huoletti myös väkimäärän riittävyys, 
sillä Pohjanmaan piiri oli luvannut paikal- 
le 3000 ihmistä, mutta Ouluhalliin mahtui 


8 000 ihmistä. Tarvittiin täysi halli, jotta tilai- 
suus onnistuisi. Pohjois-Pohjanmaan piirin 
puheenjohtaja Pohjamo kehottikin kaikkia 
ottamaan tilaisuuden vakavasti, sillä väkeä 
oli pakko saada paikalle. Hän myös muistutti, 
ettei kyse ollut vain presidenttiehdokkaas- 
ta, vaan puolueväen hengennostatuksesta 
ja koko puolueen tulevaisuudesta." Vaikka 
puheenjohtaja olisi ärsyttänyt, tuli puolueen 
takia puhaltaa yhteen hiileen. 

Tavoitteena kampanjassa oli saada oma 
väki innostumaan ensin ja vetää sitten mu- 
kaan laajemmat piirit. Presidentinvaalitoi- 
misto oli määrä perustaa 1.9. Kampanjapääl- 
liköksi tulisi Lassi Jaakkola, puoluetoimiston 
vs. osastopäällikkö, ja lisäksi kampanjaa tu- 
kisi erillinen kansalaisvaltuuskunta. Sisäpo- 
litiikan osalta Väyrynen ilmoitti, että avointa 
Koivisto-kritiikkiä ei esitettäisi, mutta silti 
nostettaisiin esiin, että kyse oli Suomen tu- 
levaa sisäistä kehitystä koskevista linjavaa- 
leista. Hänestä myös hallitusratkaisu oli tuo- 
tava esiin, mutta maltillisesti rivien välistä, 
eikä ”suoralla tykityksellä”. Ulkopolitiikassa 
korostettaisiin aktiivista kekkoslaisuutta ja 
toisaalta uusia globaaleja haasteita. Julkisuus 
oli Väyrysestä ongelma siksi, ettei hän saa- 
nut asemansa takia puheitaan ja ajatuksiaan 
esille. Hän oli pitänyt edellisviikonloppuna 
ympäristönsuojelupuheen, jota piti hyvinkin 
huomionarvoisena, mutta sitä ei ollut juuri- 
kaan huomioitu mediassa.” 

Käytännössä ongelma oli kuitenkin 
enemmän siinä, että Väyrynen sai liikaa 
julkisuutta, ja nimenomaan kielteistä sellais- 
ta. Samana päivänä, kun lehdistössä oli ilmoi- 

tettu Koiviston suostumisesta presidenttieh- 
dokkaaksi, uutisoitiin Sorsan jäähyväisistä 
SDP:n puheenjohtajana. Valtakunnan ykkös- 
lehden otsikko kuului: ”Kalevi Sorsa syytti 
jäähyväispuheessaan Paavo Väyrystä häi- 
käilemättömästä politiikasta: ”Kepu romut- 
ti vanhan punamullan”!' Reijo Tirkkonen 
taas arvioi puoluehallituksessa, että puolueen 
kentällä oli ”varsin hyvä henki kaikesta huo- 
limatta”. Hänestä sisäpolitiikan käsittelyä ei 
voitu, eikä pitänytkään karttaa. Väyrystä hän 
kehotti menemään nyt ihmisten luo, kiertä- 
mään kenttää ja aistimaan suomalaisten tun- 
toja. Väyrynen vastasi pitävänsä nyt lomaa 
ja aloittavansa vasta syksyllä tiuhan kiertä- 
misen. Moni kehotti silti Väyrystä kentälle, 
sillä sen uskottiin parantavan hänen lähtö- 
asemiaan. Vuola teki vertauksen vuoden 1950 
presidentinvaaleihin, joissa niissäkin asemat 
olivat olleet huonot, mutta jotka olivat päät- 
tyneet vuoden 1956 vaaleissa voitoksi. Lauri 
Tirkkonen taas totesi suoraan, että ”Paavon 
kuvaa omankin väen keskuudessa on vah- 
vistettava?. Puoluehallituksen keskustelusta 
välittyikin kuva, että parannettavaa oli, mutta 
tunnelmat olivat silti varovaisen optimistiset 
eivätkä lainkaan niin huonot kuin lehdistös- 
sä oli otaksuttu. 594 

Silti vaaliasetelmat olivat yhä alkusyksys- 
tä surkeat, kuten Väyrynen itse totesi. Hänen 
julkinen kuvansa ei ollut kehuttava, ja se vaati 
muutosta. Tästä huolimatta Väyrynen näytti 
olevan lähdössä vaalitaistoon hyvillä mielin. 
Hän sanoi, että vaaleihin tuli lähteä ”löysin 
rantein” -asenteella. Vaalit eivät olleet mi- 
kään kohtalonkysymys ehdokkaalle saatikka 


puolueelle. Kääriäinen huomautti tähän, että 

omaan järjestöväkeen oli kyllä saatava sellais- 
ta henkeä, että meitä ei muserrettaisi. Hokka- 
sen mukaan kokoomuksen yletön kampanja 

alkoikin toimia keskustapuolueen eduksi, sil- 
lä kenttäväki alkoi suuttua parjauksesta. Hän 

oli myös sitä mieltä, että hallitusta oli isket- 
tävä aina kun siihen oli syytä. Hallitus näytti 

olevan aidon innostunut rakennemuutoksen 

edistämisestä, ja ainoa tavoite oli nähtävästi 

bruttokansantuotteen mahdollisimman suu- 
ri kasvu. Presidenttiehdokasta ei silti haluttu 

päivänpolitiikan taistelutantereelle. Kääriäi- 
sestä Väyrysen tuli olla aktiivinen tulevai- 
suusasioissa ja saada siten muut ehdokkaat 

esittämään niistä kantojaan. 


Oulun voimienkerääminen 
onnistuu yli odotusten 


Oulun suurtapahtuma, Väyrysen presiden- 
tinvaalikampanjan lähtölaukaus, järjestettiin 
elokuussa ylimääräisen puoluevaltuuskun- 
nan yhteydessä. Tilaisuuteen tuli valtava 
määrä ihmisiä: yli 9 000 henkilöä. Osallis- 
tujamäärä pyyhki kerralla pois pelot kentän 
heikosta ja passiivisesta tilasta kevään ta- 
pahtumien jälkeen.” Voimakas hyökkäys 
Väyrystä ja siten myös keskustapuoluetta 
kohtaan oli herättänyt puolueväen. Väyry- 
nen sai kokouksessa lujan tuen taakseen, sillä 
tilannetta pidettiin kohtuuttomana. Kokous- 
väki tuomitsi niin tiedotusvälineet kuin ko- 
koomuksen puolueen presidenttiehdokkaan 
ryvettämisestä. Väyryselle itselleen taas ke- 
sätauko näytti tehneen hyvää. Lehdistössä 

komeilivat kuvat iloisesta ja rennosta presi- 
denttiehdokkaasta, joka tuli erinomaisesti 
toimeen puolueväen kanssa. Rennot ran- 
teet -asenne näytti sopivan Väyryselle.'97 
Keskustapuolueen suurten joukkokokousten 
taika näytti jälleen voimansa. 

Väyrynen piti tilaisuudessa puheen, jossa 
hän keskittyi ulkopolitiikkaan. Hän puolusti 
voimakkaasti käsitteen Paasikiven-Kekko- 
sen linja käyttämistä, koska sen hylkääminen 
saattaisi aiheuttaa sekaannusta. Hän totesi 
silti maltillisesti, että tilanneyhteydestä riip- 
puen voisi puhua myös Suomen puolueetto- 
muudesta tai Suomen linjasta. SDP:n taholta 
oli nostettu esiin, että Paasikiven-Kekkosen 
linjaan pitäisi vielä liittää Koivistokin, jol- 
loin terminologia uhkasi mennä monimut- 
kaiseksi. Siksi olisi selvintä käyttää vain kä- 
sitettä Suomen linja. Terminologian sijaan 
Väyrysestä oli tärkeintä käydä keskustelua 
siitä, miten Paasikiven ja Kekkosen perintöä 
vaalittaisiin, jotta näiden viitoittamaa linjaa 
ja maan kansallisia etuja parhaiten edistet- 
täisiin kansainvälistymisen ja taloudellisen 
yhdentymisen haasteissa. Tarvittiin avointa 
ja vilkasta keskustelua, ja hän sanoi pitävänsä 
hyvin omituisena, että ulkopoliittinen kes- 
kustelu voisi jotenkin hämärtää kansalaisten 
käsityksiä - kuten kokoomuksen taholta oli 
esitetty. Väyrysestä maan ulkopolitiikka ni- 
menomaan vaati taakseen valistunutta kan- 
salaismielipidettä, kuten Kekkonenkin oli 
usein korostanut.” 

Neuvostoliiton ulkoministeriön Etyk- 
osaston päällikkö Juri Derjabin olikin kom- 
mentoinut Keskisuomalaisessa Suomen ulko- 

politiikan nimen muuttamista. Derjabinin 
mielestä tärkeintä oli politiikan sisältö eikä 
nimitys, mutta hän lisäsi perään, että hänen 
mielestään Paasikiven-Kekkosen linja oli 
erikoistapaus, sillä nimellä oli poliittinen ja 
historiallinen merkitys. Väyrynen yhtyi siis 
Derjabinin näkemyksiin. Lisäksi Derjabin oli 
todennut, että Väyrysen vetäytymistä ehdot- 
taneen Kunto Kalpan artikkelit olivat hyö- 
dyllisiä Neuvostoliiton näkökulmasta, sillä 
niissä ymmärrettiin, miten Neuvostoliitto 
näki Suomen, ja käsiteltiin aiheita, joissa on 
tai voisi olla ongelmia maiden välillä — mikä 
saattoi olla hienoinen tölväisy Väyryselle ja 
osaltaan vaikuttaa presidenttiehdokas Väy- 
rysen nyt julkisesti ilmoittamiin yhteneviin 
kantoihin Derjabinin kanssa.'' 

Väyrynen keskittyi presidentinvaalikam- 
panjan avauksessa tulevaisuuskysymyksiin — 
kuten Kääriäinen oli esittänyt. Hän ei kui- 
tenkaan malttanut olla ihmettelemättä, miten 
vaalitulos ja parlamentarismi oli poljettu 
maahan hallituksenmuodostuksessa ja sanan 
syömisestä sekä sopimusten rikkomisestakin 
oli tehty lähinnä hyve. Pääsanomaksi nousi 
silti SDP:n ja kokoomuksen ehdokkaiden 
haastaminen kansainvälistymiskysymyksis- 
sä. Väyrynen totesi Kekkoseen viitaten, että 
vaikka ulkopolitiikassa oli onnistuttu, siinä ei 
ollut pysyviä saavutuksia. ”Siksi Suomen tu- 
lee yhä tarmokkaammin ponnistella kansain- 
välisen ympäristönsuojelun tehostamiseksi, 
aseidenriisunnan edistämiseksi, kehityson- 
gelmien ratkaisemiseksi ja ihmisoikeuksien 
toteuttamiseksi kaikkialla maailmassa” Sil- 


ti samalla tuli muistaa tärkeysjärjestys eli 

Suomen itsenäisyyden ja turvallisuuden 
vahvistaminen, luottamukselliset suhteet 
Neuvostoliittoon, hyvä naapuruus muiden 
Pohjoismaiden kanssa ja työ rauhantilan lu- 
jittamiseksi kaikkialla. Väyrynen korosti, että 
keskustapuolue näytti jälleen kerran olevan 
avainroolissa Suomen itsenäisyyden vaali- 
misessa, sillä muut poliittiset voimat näyt- 
tivät yhä nukkuvan. Suomen oli selvittävä 
voimakkaassa kansainvälistymisessä, mikä 
oli uhkatekijä maan taloudelliselle ja sivis- 
tykselliselle itsenäisyydelle.'*** 
Puoluesihteeri veti omassa puheessaan 
tiukempaa linjaa kilpapuolueisiin — antaen 
siten päivänpolitiikkaan liittyvää tukea Väy- 
rysen vaatimuksille pohtia maan tulevaa 
suuntaa. Kääriäisestä nyt ei ollut varaa olla 
sinisilmäisiä ja kuvitella poliittisten kilpai- 
lijoiden tarkoittavan puolueelle mitään hy- 
vää. ”Nähkäämme avoimesti, että keskusta- 
puoluetta pyritään hajoittamaan ulkopäin 
lyömällä kiiloja keskustapuolueen sisään 
esimerkiksi jakamalla keskustapuolueen 
voimia yhteistyökykyisiin ja öykkäreihin”, 
Kääriäinen totesi. Hänestä puolueen omasta 
linjasta ei kannattanut puhua niinkään op- 
positiopolitiikkana, vaan vaihtoehtopolitiik- 
kana. Se toimi vaihtoehtona punamustalle 
kapitalistiselle rakennemuutospolitiikalle, 
jossa politiikan mallit ja ehdot otettiin an- 
nettuina ulkomailta, vahvimpien ehdoilla. 
Kääriäinen jyrisi, että punamustan hallituk- 
sen rakennemuutospyrkimykset tuhoaisivat 
Suomen omimpia piirteitä ja tekisivät Suo- 
mesta läntisen mallin mukaisen keskitetyn 
kapitalistisen yhteiskunnan. ”Tälle kovalle 


ja epäoikeudenmukaiselle kehitykselle olem- 
me luonnollisesti Pertti Paasion mainitsema 
jarrumies.”'s*" 

Hallitusratkaisu yhdistikin keskustapuo- 
luetta myös siltä osin, että aikaisempi jako 
kallistumisesta joko kokoomuksen suuntaan 
Väyrysen johdolla tai SDP:n suuntaan Juhan- 
talon tapaan, pyyhkiytyi hyvin pitkälti pois. 
Oppositiossa oli vedettävä selvä raja kum- 
paankin suuntaan ja luotettava vain omiin 
voimiin. Tässä suhteessa Väyrysen moitteet 
kokoomuksen suuntaan sopimusten rikko- 
misesta voitiinkin ottaa punamultaa kan- 
nattavien taholla myönteisesti vastaan, sillä 
se nostatti selvää pesäeroa kokoomukseen — 
ja loi osaltaan siten parempia edellytyksiä 
Väyrysen presidenttiehdokkuudelle omien 
keskuudessa. Toisaalta myös Juhantalo, puo- 
lueen tunnetuin punamultamies, veti nyt op- 
positiossa selvää rajaa SDP:hen, vaikka pe- 
räänkuuluttikin samalla asiallisten suhteiden 
säilyttämistä kaikkiin hallitusryhmiin, sillä 
oppositiossakaan ei pidä sarjatulella tulittaa 
kaikkia, mikä liikkuu”'s%? 

Keskeistä oli myös se, että Holkerin 
hallitus koettiin puolueen kentällä aidosti 
uhaksi. Hallitusratkaisun katsottiin tiivis- 
tävän maan tulevaisuuden kahteen vaihto- 
ehtoon. Punamustan katsottiin haluavan 
tehdä Suomesta keskittyneen ja eriarvoisen 
maan. Tässä vaihtoehdossa, jota maan halli- 
tus ajoi, ei kansainvälistymiselle ja rakenne- 
muutokselle nähty olevan vaihtoehtopolku- 
ja, vaan kehitys otettiin ennalta määrättynä. 
Keskustapuolueen ajamassa vaihtoehdossa 
taas tulevaisuuden katsottiin olevan kansan 

omissa käsissä. Suomesta tuli tehdä entistä 
vihreämpi, luonnonmukainen, hajautettu, ta- 
sa-arvoinen ja inhimillisempi yhteiskunta.'*% 
Väyrysen ja Kääriäisen hahmottelema suunta 
olikin lujasti kansallisiin arvoihin ja etuihin 
perustuva. ”Suomi ei ole myytävänä, se on 
keskustapuolueen kanta” tiivisti Kääriäinen. 
Hän painotti, että presidentinvaaleissa mää- 
riteltäisiin hyvin pitkälti maan tuleva poliit- 
tinen suunta, eikä kyse ollut suinkaan vain 
henkilökysymyksestä. Hän sanoi keskusta- 
puolueen haluavan vaaleista asiavaalit, jossa 
ehdokkaat ja heidän taustaryhmänsä kertoi- 
sivat omat tavoitteensa maan tulevaisuudes- 
ta. Tämä näkemys antoi lujan paalutuksen 
Väyrysen presidenttiehdokkuudelle — vaikka 
itse ehdokas olisikin herättänyt ristiriitaisia 
ajatuksia. Kyse oli ennen kaikkea Suomen 


tulevasta kehityssuunnasta. 


Kitkaa puolueen ylätasolla 


Puolueen kenttä onnistuttiin virittämään 
menestyksellisesti presidentinvaaleihin 
Oulun suurtapahtumassa, mutta eduskun- 
taryhmän puheenjohtajan ja Väyrysen välil- 
lä oli yhä kitkaa. Asiasta käytiin keskustelu 
puoluehallituksessa, jossa Hokkanen nosti 
ongelman esiin yhdessä Pokan ja maanvilje- 
lijä Pekka S. Vatasen kanssa. Puolueen oppo- 
sitiopolitiikan katsottiin kärsivän, kun asioita 
ei voitu käsitellä työvaliokunnassa. Tieto ei 
kulkenut. Juhantalosta hänen poissaolon- 
sa työvaliokunnasta ei liittynyt mitenkään 
oppositiopolitiikkaan ja välikysymysasiaan. 
Hän ilmoitti, ettei suostuisi alistumaan siihen, 


että oli jokin ”pikku poppoo asioita käsitte- 
lemässä”. Hänelle oli tullut keväällä sellainen 
kuva, että ”työvaliokunnasta tulisi uskovais- 
ten kerho, jossa ei kritiikkiä sallita Hänestä 
tuli sallia se, etteivät puolueen kaikki munat 
olleet samassa korissa - eli kritiikki kohdistui 
sopimuksiin kokoomuksen kanssa. Väyry- 
nen vastasi, ettei työvaliokunta ollut mikään 
pikku poppoo. Tällaista oli vaikea ymmärtää, 
kun oli monesti kehotettu esittämään mieli- 
piteitä. Väyrynen kritisoi, että ”välikysymys- 
asia meni pari viikkoa sitten kiville. Nyt minä 
kuulin vasta eilen illalla, että tänään jätetään 
välikysymys. Lapsellinen menettely.”'s9 
Kääriäisestä asiaan tuli löytää järkirat- 
kaisu. Ryhmän ja puolueen välille piti saada 
toimiva koordinaatio, ja ainakin kerran vii- 
kossa tuli keskustella asioista yhdessä. Hän 
myös vakuutti: ”Ei työvaliokunnassa men- 
nä Väyrysen nuottien mukaan.” Juhantalo 
vastasi, että hänestä asia oli kunnossa, sillä 
eduskuntaryhmä oli viime viikolla mietti- 
nyt asiaa ja päätynyt sellaiseen ratkaisuun 
välikysymysasian johdosta, että vain ryh- 
män työvaliokunta tietää ja valmistelee väli- 
kysymyksen. Samalla oli päätetty, etteivät 
varapuheenjohtajat osallistuisi enää työ- 
valiokunnan kokouksiin. Väyrysestä tämä 
oli vain paluuta alkutilanteeseen, eikä siten 
ratkaisu. Kaikki eduskuntaryhmän puheen- 
johtajat oli kutsuttu nimenomaan sen takia 
työvaliokuntaan, että oppositioaseman ta- 
kia sinne ei voitu enää kutsua puolueen mi- 
nistereitä. Varapuheenjohtajat, Pekkarinen 
ja Isohookana-Asunmaa, olivat jääneetkin 
kiusallisen välikäteen Juhantalon ja Väyry- 

sen kädenväännössä siitä, käsiteltäisiinkö 
oppositiopolitiikkaa koskevat asiat Juhan- 
talon puheenjohtajuuden johdolla eduskun- 
taryhmässä vai Väyrysen puheenjohtajuuden 
alla työvaliokunnassa.'*** Kyse näytti olevan 
hyvin pitkälti arvovaltakysymyksestä, mutta 
ratkaisulla oli myös tosiasiallisia seurauksia. 

Väyrynen oli pystynyt operoimaan puo- 
lueen puheenjohtajana nimenomaan työ- 
valiokunnan kautta. Puoluetoimisto oli 
valmistellut hänen hankkeensa, ja sen jäl- 
keen ne oli käsitelty työvaliokunnassa ja 
lähetetty eteenpäin puoluehallitukseen tai 
puoluevaltuuskuntaan ja tarvittaessa aina 
puoluekokoukseen asti. Vaatimalla opposi- 
tiopolitiikan valmistelun eduskuntaryhmälle 
Juhantalo pystyi kontrolloimaan paremmin, 
ettei Väyrynen pääsisi määrittelemään op- 
positiopolitiikan askelmerkkejä — tai aina- 
kaan yllättämään ryhmän ylitse tehdyillä so- 
pimuksilla kuten kassakaappisopimuksessa 
oli tehty. Vaikuttaakin siltä, että Juhantalo 
halusi Väyrysen antaa maistaa omaa lääket- 
tään, jotta Väyrynen ei nyt puolestaan aina 
tietäisi, mitä oli tulossa. 

Ritva Palmunen kommentoikin ihmette- 
levänsä, oliko vääntö Väyrysen ja Juhantalon 
välillä todella näin kovaa ja toivoi näiden 
pääsevän eroon henkilökohtaisista erimie- 
lisyyksistä. Muutkin puoluehallituksessa 
olivat sitä mieltä, että asiaan oli syytä löytää 
ratkaisu. Varsinkin kun tiedot kiistasta olivat 
jo puolueelle kiusallisesti lehtien palstoilla.'*9 
Seuraavan päivän eduskuntaryhmän työva- 
liokunnan kokouksessa tehtiinkin päätös, 
että puolueen puheenjohtaja ja puoluesih- 


teeri kutsuttaisiin sen kokouksiin, ”koska 
oppositiossa ollessa politiikan painopiste on 
siirtynyt selkeästi eduskuntaan”.'*** Päätös 
korosti eduskuntaryhmän ja siten Juhan- 
talon asemaa. 

Kiista laimeni samalla muutenkin, Juhan- 
talo alkoi osallistua työvaliokunnan kokouk- 
siin. Hän oli ensimmäistä kertaa sitten ke- 
vään työvaliokunnan kokouksessa 5.11.1987. 
Kokouksessa keskusteltiin välikysymykseen 
liittyvästä oppositioryhmien mahdollisesta 
yhteisestä ponnesta. Oppositioaseman lisäksi 
Suomenmaan taloudelliset vaikeudet ja kes- 
kustapuolueen heikko menestys Metallin 
vaaleissa kirittävät tiivistämään yhteistyötä 
puolueen sisällä - keskinäinen kinastelu ei 
parantanut puolueen asemia. Myöhem- 
min Juhantalo selitti, että hän boikotoi työva- 
liokuntaa siksi, että oli kokenut hänelle ase- 
tetun ”päällystakit, koska edustin itsenäistä 
linjaa”. Hänestä oli alun perinkin nurinkuri- 
nen päätös, että puoluehallitus päätti, kuka 
edusti eduskuntaryhmää, mutta Väyrynen 
oli tuonut sen niin voimalla puoluehallituk- 


seen, että siellä oli vain nyökytelty.'*'* 


Vastapainona kylmälle sinipunalle 


Keskustapuolue profiloitui oppositiossa puo- 
lueeksi, joka puolusti vähäosaisten etuja ja 
oikeuksia. Edellä mainitussa pellonraivaus- 
laissa puolueen eduskuntaryhmä teki oman 
lakialoitteen, jossa ehdotettiin, että raivaus- 
maksua perittäisiin vain yli 20 hehtaarin 
tiloilta. Esitys olisi helpottanut vaikeassa 
asemassa olevien pohjoisten alueiden sekä 

ylipäätään koko maan pientilojen tilannet- 
ta. Hallitusryhmät ajoivat silti läpi omat esi- 
tyksensä. Kesäkuussa eduskuntaryhmä teki 
ryhmääaloitteen kansaneläkeuudistuksen 
vaiheittaisesta jatkamisesta. Kansaneläkkei- 
siin ja rintamalisiin ehdotettiin korotusta 
jälkeenjääneisyyden korjaamiseksi. Samalla 
kyseiset eläkkeet esitettiin sidottavaksi TEL- 
indeksiin. Lisäksi tähdättiin kansaneläkeuu- 
distuksen IV-vaiheen toteuttamiseen, minkä 
sosiaaliministeri Helena Pesola (kok.) torp- 
pasi. Myös opintotukeen haluttiin parannus- 
ta. Eduskuntaryhmä teki uudestaan aloitteen 
opintotuen uudistamisesta siten, että opinto- 
tuki vastaisi yleistä vähimmäistoimeentulo- 
turvan tasoa.'*" 

Syksyllä puolue teki rinnakkaisaloitteet 
verotuksesta, sillä hallituksen budjettiesi- 
tyksen mukaan verotus oli kiristymässä 
vastoin hallituspuolueiden ja erityisesti ko- 
koomuksen antamia vaalilupauksia. Kes- 
kustapuolueen tekemät esitykset, kuten noin 
neljän prosentin suuruiset verotaulukoiden 
inflaatiotarkastukset, hylättiin kuitenkin 
eduskunnassa. Myös sääolosuhteista joh- 
tunutta katokorvausta esitettiin parannet- 
tavaksi. Ensimmäinen välikysymys tehtiin 
kansalaisten perustoimeentuloturvasta. Väli- 
kysymystä perusteltiin sillä, että useimmat 
puolueet kannattivat vaaleissa aukottoman 
perustoimeentulojärjestelmän kehittämistä 
yhdistämällä erisuuruiset toimeentuloturvat 
ja korjaamalla niissä olevat aukot. Puutteita 
oli erityisesti pienissä eläkkeissä, sairaus- ja 
äitiyspäivärahan tasossa, työttömyyspäivä- 
rahan vähimmäistasossa sekä kotihoidon- 


tuessa ja opintotuessa. Keskustapuolue sai 
välikysymyksensä taakse kaikki eduskunnan 
oppositioryhmät, SKDL:n, SKL:n, Devan ja 
vihreät. Viimeksi mainitut eivät kuitenkaan 
yhtyneet välikysymykseen kaikilta osin, vaik- 
ka allekirjoittivatkin sen.'"? 

Eduskuntakeskustelussa ryhmän puheen- 
johtaja moitti, että välikysymykseen vastan- 
neen sosiaali- ja terveysministerin vastaus 
oli tavallisen ihmisen kannalta etäinen ja 
viileä. Juhantalo muistutti, että kokoomuk- 
sen omasta vaaliohjelmasta löytyi lukuisia 
perustoimeentuloon liittyviä kohtia, mutta 
hallituksen ohjelmasta tai teoista niitä ei enää 
löytynyt. Sama koski SMP:tä. SDP:tä Juhan- 
talo taas suomi siitä, ettei sen ohjelmissa kä- 
sitelty lainkaan perustoimeentuloa. SDP:n 
ainut lupaus oli ollut lapsilisien kolminker- 
taistaminen, mikä sekin oli osoittautunut 
kuplaksi. Hän arvioikin, että SDP:n huono 
vaalimenestys eduskuntavaaleissa ja Metallin 
vaaleissa johtui siitä, että puolue oli ryhtynyt 
kilpailemaan kokoomuksen kanssa ”raken- 
nemuutoksen vauhdittamisesta ja juppijen- 
gin suosiosta?!" 

Juhantalo listasi puheessaan edellisen 
vaalikauden lukuisia uudistuksia, joilla oli 
uudistettu perusturvaa, ja päätyi yhteenve- 
toon, että nyt tilanne oli täysin muuttunut. 
Hän siteerasi valtiotieteen tohtori Kari Vähä- 
talon kirjoitusta Sosiaalisessa aikakauskirjas- 
sa, jossa tämä totesi: ”Eduskuntavaalien 1987 
alla kaikki puolueet suorastaan kilpailivat 
toinen toistaan edullisemmista perusturvan 
kohentamistarjouksista. Lupaukset näyttä- 
vät nyt kuitenkin unohtuneen myös ennä- 

tysajassa. — — sinipunahallituksen ohjelmassa 
ei näistä tarjouksista ole jälkeäkään” Kiistaa 
nostatti myös kysymys perusturvauudistuk- 
sen hinnasta. Juhantalo arvioi sen kustanta- 
van 3,8 miljardia markkaa, mikä oli paljon, 
mutta uudistusta ei ollut tarkoitus toteuttaa 
kerralla. Sitä paitsi hallitus oli keräämässä 
verouudistuksella uusia huomattavia sum- 
mia, ja verrattuna moniin muihin hallituksen 
uudistuksiin ei perustoimeentulouudistus ol- 
lut erityisen kallis. Hallituksen politiikkaa ei 
voinut pitää hänestä parhaalla tahdollakaan 
sosiaalisena ja pienituloisia ymmärtävänä. 
Samaan aikaan kun hallitus torjui perustoi- 
meentulojärjestelmän, se suunnitteli muun 
muassa huoltoavun, asumistuen, opintotuen 
ja invalidivähennyksen verottamista.'*'4 
Välikysymys osui SDP:tä arkaan paikkaan. 
Edustaja Liisa Jaakonsaari avasi keskustelun 
toteamalla, että aihe oli SDP:lle erittäin tär- 
keä, ja hän piti erityisen mielenkiintoisena 
sitä, että keskustapuolue oli nostanut asian 
esille, mikä todisti hänestä puolueen palaa- 
mista alkiolaisille juurilleen, köyhän asial- 
le. Välikysymys avasi hänestä luonnollisesti 
myös uusia yhteistyömahdollisuuksia — mi- 
hin kokoomuksen suunnalta tuhahdettiin. 
Jaakonsaari käänsi kuitenkin keskustelun 
palveluihin, joita piti SDP:lle tärkeinä ja 
joiden suhteen keskustapuolue oli hänestä 
ajanut yhteisten palvelujen kaupallistamista. 
Hän kertoi SDP:n lisäävän sosiaali- ja ter- 
veyspalveluihin työpaikkoja, joten palveluilla 
parannettaisiin heikoimmissa asemissa ole- 
vien turvaa. Keskustapuolueen taholta taas 
korostettiin, että kyse oli nyt perusturvasta 


eikä palveluista. Kuuskoski-Vikatmaa pai- 
notti, ettei hallitus näyttänyt tajuavan millai- 
sessa murrostilanteessa elettiin ja miksi pe- 
rusturvan kehittäminen oli nyt välttämätöntä. 
Hyvinvointiyhteiskunnan sosiaalipolitiikka 
oli rakennettu täystyöllisyydelle, mutta tämä 
unelma oli nyt valitettavasti romuttunut. 
Täystyöllisyyttä ei saavutettaisi, ja työttömien 
armeijat vain kasvaisivat tulevaisuudessa.'** 

Kuuskoski-Vikatmaa selitti, että keskusta- 
laisten mielestä perusturvauudistuksessa pai- 
nottui kaksi tärkeää periaatteellista lähtökoh- 
taa. Ensinnäkin köyhälle, heikossa asemassa 
olevallekin, kuului autonomia ja ihmisarvo, 
ja siksi tarveharkinta tuli poistaa. Toiseksi 
oli oikein, että köyhimmilläkin ihmisillä oli 
oikeus saada osansa yhteiskunnan vaurastu- 
misesta. Kun eläkkeitä taas vuodenvaihteessa 
tarkistettaisiin, niin tarkistettaisiin työeläk- 
keitä 5,3 prosentilla ja kansaneläkkeitä noin 
3,5 prosentilla. Prosenttiero näytti pieneltä, 
mutta toimeentulossa sillä oli iso ero.'* Li- 
säksi asian käsittelyssä moitittiin sitä, että 
välikysymyskeskustelu pilkottiin useille eri 
päiville vastoin aiempaa parlamentaarista 
käytäntöä, eikä hallituksen johto vaivautu- 
nut osallistumaan keskusteluun.” Opposi- 
tiopuolueiden epäluottamuslause kaadettiin 
hallituspuolueiden äänin nurin. Välikysymys, 
budjettikäsittely ja runsaasti huomiota saa- 
nut työllisyyslain porrastus antoivat kuiten- 
kin äänestäjille konkreettisia todistuksia siitä, 
miten viileästi hallitus suhtautui heikompi- 
osaisille elintärkeisiin etuihin sekä kasvatti 
alueellista eriarvoisuutta - mikä vauhditti 
Väyrysen presidenttikampanjaa.'* 

Myös hallituksen talouselämän vaikut- 
tajille järjestämä konferenssi Joensuussa, 
eräänlainen Joensuun Korpilampi, syksyllä 
1988 antoi surkean kuvan hallituksen kyvystä 
ratkaista rakennemuutokseen liittyviä eriar- 
voisuushaasteita. Helsingin Sanomien pää- 
kirjoituksessakin todettiin, että lähes 500:lla 
maan johtavalla päätöksentekijällä ei ollut 
rakennemuutosongelmiin nopeita ratkaisu- 
ja. ”Päinvastoin, Joensuussa korostui näke- 
mys, että rakennemuutos on väistämätön.” 
Joensuun kaupunkikuvaa väritti konferenssin 
aikana työttömien ja eläkeläisten mielenosoi- 
tuskulkue sekä nuorten poikkeuksellisen raju 
mielenosoitus. Keskustanuoriin kuulunut 
Anu Vehviläinenkin oli heittämässä kokous- 
osanottajia tomaateilla ja joutui jopa putkaan. 
Mielenosoittajien jakamissa papereissa todet- 
tiin, että rakennemuutoskonferenssin järjes- 
täminen juuri Pohjois- Karjalassa, jota raken- 
nemuutos runnoi raskaimmin, oli ”ihmisten 
hädän pilkkaamista” NKL:n uudeksi puheen- 
johtajaksi valittu Rehn kritisoi torilla pide- 
tyssä vastalausetapahtumassa ”konsensuksen 
lintukoto-Suomea” ja sanoi pohjoiskarjalais- 
ten nuorten saaneen kylliksi punamustasta 
hallituspolitiikasta, joka hallitun rakenne- 
muutoksen nimissä oikeutti maakuntien kai- 
kenlaisen "elinvoiman kuppaamisen”. Paikalla 
olivat myös vihreiden kansanedustajat Pekka 
Haavisto ja Osmo Soininvaara. Soininvaara 
kuittaili, että jos näin vaikuttavalla kokous- 
joukolla saatiin näin mitätön tulos, niin isän- 
maa oli todellakin vaarassa." 

Varsinaisessa konferenssissa keskusta- 
puolueen edustajina puhuivat kansanedustaja 

Kuuskoski-Vikatmaa ja entinen kansanedus- 
taja ja maa- ja metsätalousministeri Yläjär- 
vi. Ääneen päästettiin siis tunnetut Väy- 
rys-kriittiset. Yläjärvi puhui maatalouden 
tuotantoedellytyksistä. Kuuskoski-Vikatmaa 
taas ”ravisteli saliyleisöä? toteamalla, että uu- 
distuksia tehtiin vain palvelemaan talouselä- 
mää. ”Toimitaan ikään kuin ihmisen elämän 


päämääränä ja suurena unelmana olisi kil- 
pailukyky.”'?0 


Presidentinvaalit - 
vaihtoehto sinipunan rakennemuutos- 
politiikalle 


Väyrysen presidentinvaalikampanjan joh- 
toon tuli kansanedustaja Aho. Muut paikalle 
ajatellut eivät uskaltaneet pistää itseään li- 
koon vaikeuksissa olleen Väyrysen puolesta, 
totesi Aho myöhemmin. Valtakunnallista 
suunnittelua ja rahoitusta hoitaneen tukiryh- 
män varapuheenjohtajana toimi Isohookana- 
Asunmaa ja jäseninä kansanedustaja Kokko, 
kaupunginjohtaja Hannes Manninen, Suo- 
men Pankin johtokunnan jäsen Ollila, kan- 
sanedustaja Puska, tutkimusjohtaja Skurnik 
sekä Väyrysen vaalipäällikkö Jaakkola. 
Syyskuun puolivälissä kyseinen tukiryhmä 
rekisteröityi Suomalainen Suunta r.y:ksi, ja 
se toimi yhteistyössä vaalitoimiston kanssa. 
Vaalitoimisto oli perustettu puoluetoimiston 
tiloihin, ja sen henkilöstöön kuuluivat Lassi- 
lan lisäksi tiedotussihteeri Arto Ryynänen, 
sihteeri Ritva Larilahti ja ruotsinkielisestä 
toiminnasta vastaava Christina Nissas. Mu- 
kana vaalityössä oli myös mainostoimisto 

Isohookana-Asunmaa ja Aho tanhuamassa vuoden 1988 presidentinvaali- 
kampanjan pyörteissä. Kuva Jari Laukkanen, Suomenmaa. KMA. 

Snell-Louhivuori-Tallgvist.'s Väyrynen 
kuitenkin korosti puoluehallituksessa, että 
mainostoimiston avulla ei lähdetty imagon 
kiillotukseen, vaan pääasia olivat ehdokkaan 
linja, arvot ja ihanteet. Kampanjaa ei käytäisi 
hampaat irvessä, vaan katsottaisiin, ”kuin- 
ka paljon voimme toisten sielunrauhaa jär- 
kyttää”! 

Henki keskustapuolueen oman väen kes- 
kuudessa oli Oulun jälkeen erinomainen, 
sillä vaalikampanjan avaus oli onnistunut 
yli odotusten. Väyrynen kiittelikin työvalio- 
kunnassa, että järjestelyt Oulussa olivat olleet 
todella hyvät.'"t Kampanja eteni myöntei- 
sesti myös RKP:n ja SKL:n suuntaan. Väy- 
rysen tietojen mukaan kristilliset olivat an- 
tamassa kansanedustajilleen vapaat kädet ja 
kaikki edustajat Eeva-Liisa Moilasta lukuun 
ottamatta olivat ilmeisesti tulossa keskusta- 
puolueen listoille valitsijamiesehdokkaiksi. 
RKP taas asetti keskustapuolueen vaalityö- 
tä tukevan työryhmän, jonka johtoon tuli 
Jansson, ja kansanedustaja Häkan Malm oli 
asettumassa valitsijamiesehdokkaaksi.'9% 
Marraskuussa Väyrynen joutui kuitenkin 
toteamaan, ettei tilanne ollutkaan niin hyvä 
kuin oli näyttänyt. Ilmeisesti RKP:n ja LKP:n 
johto oli ylipuhunut joitain henkilöitä pois 
keskustapuolueen ehdokaslistoilta. Hän li- 
säsikin, että myös vihreitä olisi lähestyttävä 
ehdokkaiden saamiseksi.'*?* 

Väyrynen sai kampanjansa taakse vai- 
kuttavan henkilökaartin. Hänen tuekseen 
asetettiin kansalaisvaltuuskunta, jonka pu- 
heenjohtajaksi tuli filosofian tohtori Paula 
Tuomikoski. Puheenjohtajistoon kuuluivat 


myös SKL:n puheenjohtaja Almgren, pro- 
fessori Olavi Borg (LKP), professori Jansson 
(RKP) ja ex-presidenttiehdokas Virolainen. 
Vuoden lopulla valtuuskunnan kokonaisjä- 
senmäärä oli yli tuhat. Myös RKP:n erilli- 
nen tukiryhmä Janssonin johdolla toteutui. 
Lisäksi NKL:n ja Svensk Ungdomin jäsenet 
perustivat Väyrysen tukiryhmän, jonka pu- 
heenjohtajana toimi Olli Rehn ja varapuheen- 
johtajana Eva Biaudet.'? Nuoret tekivät in- 
nokkaasti työtä kampanjan eteen. Rehn sanoi 
työvaliokunnassa, että nuorisotukiryhmällä 
oli tekeillä vaalivetoomus, jonka alle aiottiin 
saada 10000 nimeä. Hänestä Väyrysellä oli 
nyt sosiaalista tilausta kehitysalueiden nuor- 
ten parissa.'*? 

Kampanjan vaalimateriaali oli myös vai- 
kuttava. Keskeisessä osassa oli Suomenmaan 
päätoimittaja Niemelän kirjoittama kirja 
Paavon aika, josta otettiin peräti 210 000 kap- 
paleen painos. Professori Mikko Niskanen 
ja ohjaaja Jorma K. Lehtonen tekivät vaali- 
videon Vastuu Suomesta, jota levitettiin 700 
videokasetin voimin. Lisäksi oli esite, jossa 
kerrottiin Väyrysen näkemyksistä ja tähänas- 
tisesta poliittisesta urasta, sekä tavanomaiset 
vaalijulisteet. Pääkaupunkiseutuun panos- 
tettiin Suomenmaan erikoisvaalinumerolla, 
joka jaettiin alueen kaikkiin kotitalouksiin. 
Väyrynen ehti myös saada lisensiaattityön- 
sä valmiiksi vuoden loppuun mennessä, ja 
siihen perustuvaa kirjaa Kansakunta - Ih- 
miskunta jaettiin vuoden lopusta lähtien. 
Nuoretkin kantoivat kortensa kekoon vaa- 
limateriaalin työstämisessä, ja varsinkin 
heidän graffitikuvioinen Väyrys-paitansa 

Väyrysen vaalikirjaa lukemaan oli istutettu Porin tuliaisena saatu iso pandakarhu 
tiukimman vaalirutistuksen jälkeen 29.1.1988, jolloin vaalipäällikön tilalle oli 
voitu istuttaa ”vähän pehmeämpi tyyppi”. Kuva Jari Laukkanen, Suomenmaa. KMA. 


sai suuren suosion. Vaalitoiminnan rahoi- 
tus taas järjestyi luvanvaraisella avoimella 
keräyksellä, joka kohdistui sekä yksityisiin 
henkilöihin että yhteisöihin ja yrityksiin.'9 
Tukiryhmän paperien mukaan keräys- 
tuotto oli yhteensä 3 296 838,01 markkaa. 
Suurin lahjoittaja oli tukiryhmän arkistosta 
löytyvän tilanneraportin mukaan ”Vakuu- 
tusyht.kl” 400 ooo markalla, toisena Valio 
ja Suomen Pankkiyhdistys 300 000 markalla 
ja näiden jälkeen Nokia, SOK, OKO, Tehdas- 

puu, Sampo ja Teräsbetoni oy kukin 100 000 
markalla. Kysymysmerkki on, sisältyikö ke- 
räystuottoon myös kassakaappisopimuksen 
mukainen tuki teollisuudelta. TKL:n nimeä 
ei löydy lahjoittajien joukosta. Kourilta sen 
sijaan on merkitty saadun 52746,65 markkaa 
tukea.'%? Puolueen vuoden 1987 vuosikerto- 
muksen mukaan taas vaaleihin kului 3 103 212 
markkaa vuonna 1987, mutta summaan sisäl- 
tyivät sekä vuoden 1987 eduskuntavaalit että 


vuoden 1988 presidentin- ja valitsijamiesvaa- 

lit, eikä puolueen tuloista ole eritelty tarkem- 
min muiden tuottojen osuutta — eli mahdol- 
lista teollisuuden rahoitusta. Seuraavana 
vuonna vaaleihin kului 1761566 markkaa. 
Tällöinkin summaan sisältyivät kahdet vaalit: 
presidentin- ja kunnallisvaalit.'9? 

Väyrysen valitsijamiesehdokasasettelu 
sujui myös onnistuneesti lukuun ottamatta 
sitä, että Kuuskoski- Vikatmaa ei suostunut 
lähtemään ehdokkaaksi. Väyrynen katsoi sen 
olevan Kuuskoski- Vikatmaan oma asia. Puo- 
luesihteeri oli samaa mieltä ja kehotti suhtau- 
tumaan asiaan maltillisesti, sillä kokoomus 
ja Koiviston kannattajat olivat ”aloittaneet 
hermosodan niillä henkilöillä, jotka eivät 
ole Väyrysen takana”. Puoluehallituksen si- 
sällä poisjääminen herätti närkästystä, mutta 
käytännössä asialle ei katsottu voitavan teh- 
dä mitään. Ehdokkaita asetettiin puolueen 
piirijärjestöjen syyskokouksissa täysi määrä, 
yhteensä 306 ehdokasta. Ehdokkaista 242 oli 
keskustapuolueen, 23 SKL:n ja 22 RKP:een 
jäsentä.'4 Osa RKP:n edustajista meni Koi- 
viston taakse.'*ss LKP:laisia oli mukana neljä, 
kuten myös vihreitä ja Suomen Eläkeläisten 
puolueeseen kuuluvia. SMP:stä oli mukana 
yksi ja sitoutumattomia kuusi. Naisten osuus 
oli noin kolmasosa, 110 ehdokasta. Nuoria, 
30-vuotiaita tai sitä nuorempia, oli listoilla 
yhteensä 53.'53* 

Väyrynen teki laajan ja tehokkaan vaali- 
kiertueen. Oulun suurtapahtuman jälkeen 
järjestettiin reilu sata keskustelutilaisuutta, 
joissa kaikissa Väyrynen piti alustuksen. 
Näissä tilaisuuksissa kävi jouluun mennessä 
yhteensä noin 17 500 ihmistä. Tammikuussa 


vaalitoiminnan runkona oli kaksikymmentä 
maakunnallista vaalijuhlaa, joiden ohjelmat 
koottiin kultakin alueelta tukeutuen eri- 
tyisesti paikallisiin nuoriin taitelijoihin.'7 
Koivistoon verrattuna Väyrysen vaalikam- 
panja oli pitkä, työläs ja puitteiltaan melko 
vaatimaton. Istuva presidentti teki lyhyen, 
kolmen viikon vaalikampanjan vaalien alla. 
Vetoapua Koivistolle antoivat hänen suuri- 
suuntaiseksi kuvatun lavashow'nsa julkkis- 
laulajat Topi Sorsakoski ja Katri Helena. 
Muistelmissaan Koivisto toteaa kuivasti, 
että Väyrynen oli aloittanut kampanjansa jo 
kesällä 1986. Kampanja käynnistettiin vasta 
Oulussa syksyllä 1987. Eräänlaista vetoapua 
Koivistolle antoi myös Uusitalo, entinen K- 
linjalainen, joka kannatti ennen vaaleja Koi- 
viston uudelleenvalintaa.'*» Ehdotus oli var- 
sin erikoinen, ja Uusitalon motiiveja voi vain 
arvailla — oliko takana Väyrys-katkeruutta, 
Kekkosen ajoilta juontuvaa presidentti-insti- 
tuutiouskollisuutta tai oliko Uusitalo ken- 
ties kuullut neuvostoliittolaisten näkemyksiä 
asiasta? 

Väyrysen ja Koiviston lisäksi ehdokkaina 
olivat kokoomuksen Holkeri, SKDL:n enem- 
mistön ehdokas Kalevi Kivistö Liike 88:n eh- 
dokkaana ja Devan ehdokas Jouko Kajanoja. 
Väyrysen päävastustajia olivat Koivisto ja 
Holkeri, sinipunahallituksen keskeiset ark- 
kitehdit, joita vastaan Väyrysen oli helppo 
rakentaa kampanjansa tarjoamalla selvä 
vaihtoehto maan tulevasta suunnasta. Por- 
variyhteistyö oli kevään hallitushaaksirikon 
takia kaukaista historiaa, mutta Koivistoa 
kaihersi vielä muistelmissakin hänen siinä 

näkemänsä presidenttikuvio: ”Porvarien 
yhteisellä mustalla hevosella piti karauttaa 
ylitseni.”'% Yliajetuksi oli kuitenkin joutunut 
Väyrynen, joka puhui kampanjansa alussa 
vain asiakysymyksistä, kuten kansainvälises- 
tä ympäristöyhteistyöstä. Näillä Väyrynen ei 
kuitenkaan saanut tilaa ”helsinkiläisissä tie- 
dotusvälineissä”, joten hän keskittyi enem- 
män maakunnallisiin tilaisuuksiin ja pyrki 
siten saamaan ajatuksiaan esille paikallisissa 
medioissa. Myöhemmin syksyllä Väyrynen 
palasi uudelleen yhä kipinöitä aiheuttavaan 
kysymykseen hallitusratkaisusta.'** Asia 
nousi esiin keskusteluissa ihmisten kanssa 
vaalikentillä. 

Kääriäinen taas toivoi työvaliokunnassa, 
ettei edelliskeväistä hallitusratkaisua otettaisi 
enää niin voimakkaasti esille. Se muistutti- 
kin Väyrysen peluri-imagosta tilanteessa, 
jossa keskustapuolueen intresseissä oli saada 
puolue esiin todellisena vaihtoehtona sini- 
punalle ja sen päämäärille. Väyrynen vastasi 
olevansa kovin tuskastunut lehdistöön, sillä 
juuri mikään ei näyttänyt menevän uuti- 
soinnissa läpi. Erityisesti Väyrystä ihmetytti 
se, että hän oli ohittanut Holkerin gallup- 
kyselyssä, eikä se herättänyt journalistista 
mielenkiintoa. Pekkarinen, joka toimi Yleis- 
radion hallintoneuvoston puheenjohtajana, 
ilmoittikin pyytäneensä asiasta selvitystä.'s4? 
Viikolla 44 oli tehty kannatusmittaus, joka 
todella jätettiin julkaisematta. Väyrysen 
kannatus oli siinä 12 prosenttia ja Holkerin 
11 prosenttia. Julkaisemattomuutta perustel- 
tiin sillä, että kyseisen viikon kannatusluke- 
mat sisälsivät isoja poikkeuksia pitkän ajan 


keskilinjasta. Siksi päädyttiin odottamaan 
seuraavaa kyselyä sen varmistamiseksi, että 
gallupkehityksen suunnasta annettaisiin 
varmasti oikea kuva. Tapauksesta kertonut 
Yleisradion uutispäällikkö Seppo Toivonen 
vakuuttikin, että kyse oli pelkästään tästä 
eikä poliittisesta tarkoituksenmukaisuudesta, 
kuten keskustapuolueessa oli epäilty. Seu- 
raava gallup vahvisti Väyrysen kannatuksen 
kasvusuunnan, mutta siinä Väyrynen ja Hol- 
keri olivat tasoissa. Molempien kannatus oli 
10 prosenttia.'"4 

Väyrysestä kannatusnousu johtui siitä, 
että kansa alkoi vähitellen käsittää, että hän 
oli ainut todellinen vaihtoehto, Koiviston 
haastaja.'4 Väyrynen puhui kampanjassaan 
painokkaasti siitä, kuinka sinipunavoimat ja 
hallituksen ajama rakennemuutospolitiik- 
ka veivät Suomea entistä keskittyneempään 
ja eriarvoisempaan suuntaan. Koivisto taas 
painotti omassa vaalikampanjassaan valtio- 
sääntökysymyksiä, presidentin valtaoikeuk- 
sien kaventamista. Koivisto korosti, että tuli 
määritellä ne ehdot, joilla presidentti pystyisi 
hajottamaan eduskunnan. Hän oli ehdotta- 
nut, että eduskunta voitaisiin hajottaa vain 
pääministerin esityksestä, eli presidentti ei 
voisi hajottaa eduskuntaa ilman pääminis- 
terin myötävaikutusta. Koiviston mielestä 
tästä teemasta oli syytä käydä keskustelua, 
ja hän arveli, että Kekkosen eduskunnan 
hajotusten välttämättömyys 1970-luvulla 
nousisi puheeksi. Toiseksi Koivisto katsoi, 
että myös suoraan kansanvaaliin voitaisiin 
mennä, ja oletti, että valitsijamiesvaalien kri- 
tisoiminen johtui edellisvaalien käänteistä, 

Vaalikampanjassa korostettiin Väyrysen tarjoavan vaihtoehdon sinipunan ajamalle 
rakennemuutokselle. Kuva Jari Laukkanen, Suomenmaa. KMA. 


kun ”pääomavaltainen suurteollisuus pyr- 
ki vaikuttamaan ehdokasasetteluun ja vielä 
senkin jälkeen siihen, että presidentiksi oli- 
si valittu ns. musta hevonen”'*4 Koiviston 
kampanjateemat vetivät keskustapuolueen 
ja Väyrysen menneisyyden painolastit esiin 
koskien niin vuoden 1982 presidentinvaaleja 
kuin Kekkosen ylipitkää valtakautta. 
Kampanja-avauksensa loppuhuipennuk- 
seksi Koivisto paljasti vihdoin myös kantan- 
sa presidentin toimikausien rajoittamiseen. 


Hän kannatti niiden rajoittamista ja siten, 
että rajoitus koskisi häntä itseäänkin. Koi- 
visto vakuutti tiedotusvälineiden edustajil- 
le, "ettei hän halua jatkaa presidenttinä vuo- 
den 1994 jälkeen, jos poliitikot saavat kausien 
rajoittamista koskevan lainsäädännön ai- 
kaan”. Sen sijaan siihen, mitä Koivisto tekisi, 
jos lainsäädäntöä ei saataisi aikaiseksi, hän 
ei suostunut ottamaan kantaa.'** Erityises- 
ti Koiviston kanta presidentin valtakausien 
rajoittamiseen oli helppo tulkita Väyrysen 

Presidentinvaalimainos maalaismaisemassa vuonna 1988. Kuva Jari Laukkanen, Suomenmaa. KMA. 


vastaiseksi kannanotoksi, vaikka Koivisto 
varoikin visusti sanomasta tällaista ääneen. 
Tiedossa oli, että Väyrynen ei kannattanut 
presidentin toimikausien rajoittamista. Hä- 
nen kantansa oli, että kansan tuli voida valita 
virkaan paras ajateltavissa oleva henkilö. Var- 
sinkin Koiviston kommentti siitä, että hän ei 
suostunut kommentoimaan mitenkään omia 
jatkoaikeitaan, jos rajoituslainsäädäntöä ei 
saataisi aikaiseksi, saatettiin tulkita keinoksi 
estää Väyrysen nousu seuraavaksi presiden- 
tiksi ilman kausien rajoittamista — eli Koi- 


visto voisi olla tällöin itsekin ehdokkaana.” 
Lisäksi Koiviston huhuttiin sanoneen yksi- 
tyiskeskustelussa, että hän ei olisi Väyrysen 
Hindenburg - siis henkilö, joka mahdollis- 
ti Hitlerin valtaannousun. Kun Koivistolta 
kysyttiin tästä televisiossa, hän ei tietenkään 
vahvistanut tällaista, mutta huhu kommen- 
tista julkaistiin jopa tieteellisessä aikakaus- 
kirjassa Scandinavian Political Studies.'** 
Koiviston vaalipuheet — ja Väyrysen 
omat näkemykset presidentin virkakausis- 
ta — ylläpitivät tehokkaasti kuvaa Väyrysestä 

valtapelurina. Hämminkiä tässä suhteessa 
aiheutti myös valtioneuvos Miettusen puo- 
luehallitukselle tekemä ehdotus Koiviston 
kaatamiseksi. Merkittävänä K-linjalaisena 
tunnettu Miettunen totesi kirjeessään puo- 
luehallitukselle tulevien presidentinvaalien 
olevan erikoiset, sillä Koiviston kansansuo- 
sio oli niin ylivoimainen, että hänen valin- 
taansa pidettiin yleisesti varmana. Porvaril- 
lisille äänestäjille, jotka pitivät Koivistosta 
henkilönä, tilanne oli hänestä hankala, sil- 
lä samanaikaisesti oltiin huolissaan SDP:n 
ylivalta-asemasta. Hänestä monet aikoivat 
ilmeisesti äänestää Koivistoa, mutta antaa 
silti valitsijamiesehdokasäänensä keskusta- 
puolueelle tai kokoomukselle. Äänestäjillä 
oli vaaleissa kaksi vaalilappua, joista toisella 
äänestettiin presidenttiehdokasta ja toisella 
valitsijamiesehdokasta. Tullakseen suoraan 
valituksi uuden vaalitavan mukaan presi- 
denttiehdokkaan tuli saada yli puolet äänistä, 
ja jos kukaan ei saanut yli puolta äänistä, siir- 
tyi valinta valitsijamiehille. Keskustalaisten 
kohdalla Miettunen ei uskonut tällaista va- 
lintadilemmaa muodostuvan, koska puolue 
oli ajettu kokoomuksen ja Koiviston toimilla 
tilanteeseen, jossa ”ääni omalle ehdokkaalle 
molemmissa vaaleissa on näissä oloissa aivan 
selkeä ja luonnollinen valinta”.'** Hallitus- 
puolue kokoomuksessa tilanne oli tietysti 
toinen. 

Miettusesta monet katsoivat, että SDP:llä 
oli sisäpolitiikassa selvästi isompi valta kuin 
minkä kansa oli sille vaaleissa suonut. ”Tämä 
on näkynyt käytännössä muun muassa sii- 
nä, ettei pienituloisimmille ihmisille tärkeä 


perusturvauudistus etene ja siinä, että maa- 
taloutta ja muuta yritystoimintaa kohdellaan 
kaltoin. Aluepolitiikassa on myös tapahtunut 
selvä suunnan muutos.” Väyrynen, Koivis- 
to ja Holkeri olivat hänestä ulkopoliittisesti 
yhdenvertaisia, joten vaaleissa oli kyse eh- 
dokkaan vaikutuksesta sisäpolitiikkaan. Siksi 
keskustapuolueen tuli hänestä ottaa tavoit- 
teeksi presidentin vaihtaminen. Hän ehdot- 
tikin, että keskustapuolue esittäisi yhteistyötä 
eri poliittisille ryhmittymille keskustassa, va- 
semmistossa ja oikeistossa siten, että ”suun- 
nanmuutosta tahtovat voimat ryhmittyisivät 
eniten kannatusta saaneen muun ehdokkaan 
taakse”! 

Puoluehallituksessa Miettusen kirje 
herätti kritiikkiä, hämmennystä ja kaikuja 
vanhoista temppupolitiikan ajoista - kuten 
keskustelussa todettiin. Kääriäisestä kirjee- 
seen tuli vastata, että vaihtoehdot olivat Koi- 
visto, jota Holkeri tukee, ja Väyrynen. Hänen 
mukaansa kokoomuksen puheenjohtajan 
lausunnot osoittivat, että kokoomus tukisi 
Holkeria loppuun saakka, mutta myös sen, 
että kokoomus oli jo sitoutunut Koiviston 
taakse. Väyrysestä kirjettä ei pitänyt kau- 
histella tai tehdä siitä liian suurta numeroa. 
Hän yhtyi Kääriäiseen, että vastauksessa oli 
tuotava esiin, ettei Holkeri ollut vaihtoehto 
nykysyyntaukselle, ja siksi ehdotusta ei voitu 
tukea. Puoluehallitus hylkäsikin Miettusen 
ehdotuksen, mutta saman päivän Helsingin 
Sanomissa oli jo ollut otsikko ”Kepu tarjoaa 
yhteistyötä Koiviston kaatamiseksi”. Seu- 
raavana päivänä asia korjattiin vähän pie- 
nemmällä otsikolla: ”Kepu hylkäsi Koiviston 

kaatoesityksen”. Puolueen kuva ei tästä silti 
liiemmin kirkastanut, sillä samassa uutises- 
sa todettiin, että jotkut puoluehallituksen 
jäsenet epäilivät, että kirje oli kirjoitettu 
puoluetoimiston toimesta ja että Miettunen 
oli vain pistetty keulahahmoksi. Puolue- 
sihteeri kielsi tämän, mutta laajalevikkisen 
Helsingin Sanomien lukijakunta oli täten jo 
viritetty näkemään keskustapuolue jälleen 
peluripuolueena — varsinkin kun Miettunen 
oli vuoden 1982 vaaleissakin toiminut niin 
sanottuna Kekkosen kuriirina Virolaista 
vastaan." 

Väyrynen sai silti ajettua vaalikamppai- 
lussa hyvin läpi asetelman, jossa hän tarjosi 
itseään ja keskustapuoluetta todelliseksi vaih- 
toehdoksi sinipunan edustamille voimille ja 
tavoitteille. Väyrynen ajoi pääministeri Hol- 
keria puolustamaan hallitusta ja hallituksen 
uudistuksia, jotka herättivät monella suun- 
nalla kritiikkiä, joka koski muun muassa 
työelämän uudistuspyrkimyksiä. Väyrynen 
sanoi itse pyrkivänsä ystävälliseen ja lep- 
poisaan esiintymiseen, mutta ulkopuolisten 
arvioissa hänen kampanjansa negatiivisena 
puolena pidettiin sitä, että hän vaikutti vähän 
liiankin hyökkäävältä ja aggressiiviselta. Var- 
sinkin Holkerin arvioitiin jääneen Väyrysen 
suhteen altavastaajaksi, mutta Väyrysen kat- 
sottiin ajaneen myös Koiviston muutaman 
kerran nurkkaan. Holkeri sinetöikin vii- 
me kädessä asetelman, että vain Väyrynen ja 
keskustapuolue tarjoaisivat ainoan todellisen 
vaihtoehdon. Holkeri ilmoitti television suu- 
ressa vaalikeskustelussa, että hän kehottaisi 
omia valitsijamiehiään äänestämään toisella 


kierroksella sitä ehdokasta, joka saisi ensim- 
mäisellä kierroksella eniten ääniä eli käytän- 
nössä Koivistoa, jos ei olisi itse enää kisassa. 
Tämä toi vaalien loppumetreillä lisää ääniä 
Väyrysen taakse.'* 

Väyrysen vaalikampanja oli loppumetreil- 
lä voimakkaan nousujohteinen. Koivisto oli 
lähtenyt kisaan ylivoimaisena suosikkina, ja 
tilanne oli näyttänyt siltä, että hänet valittai- 
siin jo ensimmäisellä kierroksella. Väyrysen 
ja keskustapuolueen tehokas kampanja teki 
kuitenkin ennakolta valjuilta näyttäneistä 
vaaleista todelliset vaalit. Tämä myönnettiin 
yleisesti Väyrysen ansioksi, ja se näkyi myös 
tuloksessa.'%t Koivisto sai ensimmäisellä 
kierroksella 47,9 prosenttia äänistä, mikä 
tarkoitti valinnan siirtymistä valitsijamies- 
ten tehtäväksi. Väyrynen sai 20,2 prosentin 
kannatuksen. Tulos oli erinomainen, varsin- 
kin lähtökohdat huomioon ottaen. Holkeri 
jäi taakse, hän sai 18 prosenttia äänistä.'* 
Kaikki valitsijamiehet äänestivät ensimmäi- 
sellä kierroksella omia ehdokkaitaan. Koi- 
visto sai 144 ääntä, Väyrynen 68, Holkeri 63 
ja Kivistö 26. Toisella kierroksella Koivisto 
sai taakseen lisäksi 45 kokoomuksen valitsi- 
jamiestä, ja hänet valittiin presidentiksi 189 
äänellä — 18 kokoomuksen valitsijamiestä ei 
noudattanut Holkerin kehotusta. Väyrysen 
ja Kivistön valitsijamiehet pysyivät omien 
presidenttiehdokkaidensa takana loppuun 
saakka.'65 

Vaalimenestys tekee puolueelle hyvää 


Presidentinvaalit olivat Väyryselle ja keskus- 
tapuolueelle valtava menestys ja iso helpotus 
kevään 1987 tapahtumien jälkeen. Tulos antoi 
erinomaisen pohjan jatkaa oppositiopolitiik- 
kaa. Väyrynen kiitti eduskuntaryhmää, sillä 
hänestä vaaleissa tuli unelmatulos. ”Se on 
melkoinen saavutus siinä tiedotusilmastos- 
sa, jossa vaalikampanja aloitettiin” Syksyllä 
oli edessä kunnallisvaalit, joista Väyrynen jo 
linjasi, että Koiviston taakse menneet kes- 
kustalaiset äänestäjät oli saatava takaisin ja 
lisäksi nyt saadut uudet äänestäjät tuli pyrkiä 
pitämään.” Väyryselle itselleen tulos tar- 
koitti henkilökohtaisesti sitä, että puolueen 
puheenjohtajan paikka oli jälleen tukevasti 
hänen hallussaan. Kesällä oli tiedossa Ka- 
jaanin puoluekokous, ja puoluehallituksen 
keskusteluissa esitettiinkin heti helmikuus- 
sa, että entisen puoluejohdon, sekä Väyrysen 
että Kääriäisen, tuli jatkaa.'*5 

Menestys presidentinvaaleissa teki hyvää 
puolueelle, jota vuoden 1987 hallitusratkaisu 
oli repinyt sisäisesti. Pesälä onnitteli Väyrystä 
eduskuntaryhmässä ja totesi puolueen ole- 
van vahvassa nousussa. Hän arvioi, että ”jos 
yhtenäinen ryhmä jatkaa samaan tapaan 
eduskunnassa, on tulos varmasti hyvä” sillä 
puolueen oppositiopolitiikka oli uskottavaa. 
Ilmassa oli kuitenkin erimielisyyttä oppo- 
sitiopolitiikan kovuudesta. Väänänen totesi 
Väyrysen sanoneen, että Holkerin hallituk- 
sen tulisi pyytää presidentinvaalien jälkeen 
ero, mikä oli ollut aikaisemmin vakiintunut 
käytäntö. Monet pitkän linjan kansanedusta- 

jat, kuten Tähkämaa ja Virolainen, katsoivat 
myös, että hallituksen eroa oli syytä vaatia. 
Nuoremman polven kansanedustajista taas 
asiasta saattoi huomauttaa kerran, mutta sii- 
tä ei kannattanut ruveta jankuttamaan. Sen 
sijaan hallitusta oli arvosteltava asiakysy- 
myksillä, mikä oli Etelä-Pohjanmaan piirin 
puheenjohtajana toimivan Vihriälän mukaan 
myös puolueen kentän tahto.'* 

Puoluehallituksessakin nousi selvästi 
esiin, että kenttäväki halusi nyt matalampaa 
profiilia tai ainakin sellaista profiilia, jossa 
suhteet muihin puolueisiin hoidettaisiin riit- 
tävän hyvin. Itä-Savon piirin johtaja Lehto- 
saari totesi kenttäväen toivovan nyt ”malt- 
tia ja nöyryyttä keskustapuolueen johdolta”; 
vaikka hallitukselta olikin samanaikaisesti 
vaadittava suunnanmuutosta. Yleinen nä- 
kemys keskustelussa oli, että olisi edettävä 
asialinjalla. Kääriäinen totesikin, että kes- 
kustapuolue oli noussut SDP:n politiikan 
vastapainoksi ja kokoomus oli kiinni SDP:n 
kyljessä. ”Olemme ainoa uskottava vaihtoeh- 
to” Hän sanoi asialinjaan kuuluvan, että asiat 
todettiin niin kuin ne olivat, mutta vennamo- 
laiseen tyyliin ei lähdettäisi. Väyrynen taas 
painotti, että asiakysymyksissä tuli myös jat- 
kossa pitää tiukka linja, ja toisti jälleen, ettei 
puolueella ollut syytä itsekritiikkiin kevään 
tapahtumien takia. Samalla hänestä oli kui- 
tenkin tärkeää leventää puolueen julkisuus- 
kärkeä: ”Kun on tarvetta jatkaa kovaa oppo- 
sitiopolitiikkaa, niin sanan mahdollisuus on 
annettava monille ihmisille.”'sse 

Toinen puolueen linjaan liittyvä kysymys 
koski puolueen kannatuspohjan alueellista 

Etelä-Pohjanmaan piirin piirikokouksessa 1980-luvulla piirin puheenjohtaja Jukka Vihriälä 
ja piirin pitkäaikainen toiminnanjohtaja Mauno Huikku. Jukka Vihriälän kotialbumi. 


jakaumaa. Politiikan tutkija Jukka Paastela 
analysoi vaalien jälkeen, että Väyrynen esitti 
itsensä ennen kaikkea vaikeuksissa olevien 
ihmisten edustajana. Väyrynen oli ennen 
kaikkea pohjoisen mies, jonka äänisaalis tuli 
Lapin, Oulun ja Vaasan läänin vaalipiireistä. 
Keskustapuolue kasvatti kyllä kannatustaan 
kaikilla alueilla, mutta eteläisessä Suomes- 
sa ja Helsingissä se oli niin pientä, ettei sil- 
lä ollut Paastelasta tosiasiallista merkitystä. 
Väyrynen saikin Helsingin varakkaimmilta 
asuinalueilta selvästi protestiääniä kokoo- 


muskannattajilta. Käytännössä vaalitulos 
korosti kuitenkin puolueen aluepoliittista 
profiilia.'**' Puolueessa tiedostettiin, että 
eteläinen Suomi oli yhä ongelma, vaikka 
toisaalta presidentinvaalit antoivat aihetta 
varovaiseen optimismiin. Kun tuloksia ver- 
rattiin vuoden 1987 eduskuntavaalituloksiin, 
oli nousu Helsingissä 4 prosenttiyksikköä ja 
Uudellamaalla 2,4 prosenttiyksikköä. Vain 
Turun eteläisessä vaalipiirissä oli tullut las- 
kua 1,2 prosenttiyksikköä, mikä johtui mitä 
ilmeisemmin siitä, ettei Kuuskoski- Vikatmaa 

ollut ehdokkaana — vaikka se oli myös Koivis- 
ton niin sanottua perinteistä aluetta.'s? 

Presidentinvaalitulokseen sisältyikin puo- 
lueen uudistumisen näkökulmasta ristiriita. 
Väyrynen totesi jo 11.2.1988 työvaliokunnassa, 
että hänestä politiikassa tuli edelleen jatkaa 
linjalla, joka toi puolueelle vaalivoiton.'**s 
Uudistumisen ja eteläisen Suomen kannalta 
presidentinvaalikampanja ei kuitenkaan ol- 
lut parasta imagon kohotusta, sillä toimittaja 
Markku Laukkasen kuvauksen mukaises- 
ti” Väyrysen kampanjan ulkoinen ilme, ima- 
go, oli hyvin perinteinen ja sellaisenaan veto- 
si kohdeyleisöön, siis erityisesti maakuntien 
Suomen äänestäjiin”.'*%t Rehn totesikin puo- 
luehallituksessa, että itsetyytyväisyyteen ei ol- 
lut aihetta. Hänen mielestään oli välttämätöntä 
laittaa käyntiin puolueen uudistustyö, ja hän 
lisäsi, että etelässä puolueelle tuli keskustalibe- 
raaleja ja vihreitä ääniä. Puolueen entinen 
puheenjohtaja, Virolainen, taas oli vaatinut jo 
Oulun suurtapahtumassa puolueelta uudistu- 
mista ja liberalisoitumista. Yhteiskunnassa oli 
tilausta keskusta-aatteelle, mutta se edellytti li- 
beraalia asennetta. Hän ihmetteli sitä, että kun 
SDP ajoi läpi videosensuurin, äänesti keskus- 
tapuolueesta sitä vastaan vain neljä henkilöä: 
Juhantalo, Kuuskoski-Vikatmaa, Huuhtanen 
ja hän itse, joka ei ollut puolueen nuorimpia 
radikaaleja. Nuoria ei voinut hänestä laittaa 
häkkiin tai suojakatokseen ulkomailta tulevan 
viihdetarjonnan takia. ”Meillä on oma maail- 
mankatsomuksemme ja oma ideologiamme, 
mutta meidän pitää omassa keskuudessamme 
antaa kaikkien kukkien kukkia, tilaa erilaisille 
mielipiteille.”'666 

Puolueessa haetaan uutta virettä — 
kangerrellen kohti samaa suuntaa 
uudistumisessa 


Puoluesihteeri oli heti eduskuntavaalien jäl- 
keen nähnyt tarpeen ja mahdollisuuden uu- 
distaa puoluetta oppositiossa. Hän oli toden- 
nut jatkon kannalta pääkysymyksen olevan 
siinä, miten keskustapuoluetta ryhdytään 
uudistamaan, jotta ”puolue voisi voittaa seu- 
raavat vaalit” $7 Kääriäinen jakoi kesäkuussa 
1987 puoluehallitukselle muistion, jossa kä- 
siteltiin uudistustoiminnan eri näkökohtia. 
Hän sanoi paperissa olevan perestroikan 
meininkiä. Kääriäinen tähdensi esitykses- 
sä olevan kolme tärkeää painopistealuetta, 
jotka olivat järjestötoiminta, aatekeskustelu 
ja kansainvälinen toiminta. Järjestötoimin- 
taan kuului muun muassa atk-laitteiston 
mahdollisimman tehokas hyväksikäyttö 
järjestötoiminnan tehostamiseksi. Puolue- 
toimistossa otettiin käyttöön atk-järjestelmä, 
kuten aikalaiset sitä kutsuivat, vuoden 1987 
aikana. Eduskuntaryhmässä Aho oli saanut 
ensimmäisenä tietokoneen käyttöön vuon- 
na 1984, ja sen ”kapasiteettia” tarjottiin myös 
puolueen muiden kansanedustajien käyttöön. 
Atk-pohjaisen järjestörekisterin luomiseen 
liittyi myös ay-rekisteri, jolla oli tarkoitus 
tehostaa puolueen ay-toimintaa. Aatekes- 
kustelussa taas korostettiin, että pitkäjäntei- 
nen oppositiopolitiikka edellytti poliittisen 
toiminnan ja suunnittelun ankkuroimista 
keskustaliikkeen aatteellisiin lähtökohtiin. 
Päälinjoina tässä olivat suomalaisuus ja 
kansainvälisyys, kansanvalta ja kansanliike, 

maakunnat ja maaseutu, uusi sivistystaistelu, 
ympäristö ja ekologia sekä hyvinvointival- 
tion tulevaisuus.'**$ Linjoissa ei ollut uutta. 
Muistiosta on luettavissa, että sisällöllisesti 
uusi selvä vire puuttui vielä. Puolueessa elet- 
tiin yhä sopeutumisvaihetta ja totuteltiin op- 
positiossa olemiseen. 

Kansainvälistä toimintaa taas oltiin akti- 
voimassa entisestä. Oppositiopolitiikan näh- 
tiin asettavan tälle alalle aiempaa suurem- 
mat vaatimukset. Perinteinen pohjoismainen 
yhteistyö edellytti entistä sisältöpainottei- 
sempaa turvallisuus-, ympäristö- ja integ- 
raatiopolitiikkaa Ruotsiin ja Norjaan. NKP- 
yhteistyön tuli niin ikään jatkua mallikkaasti, 
mutta samalla tuli löytää uusia elementtejä 
erityisesti Neuvostoliiton talousuudistusten 
takia. Yhteyksiä muuhun itäiseen Euroop- 
paan, kuten talonpoikaispuolueisiin, oli tar- 
koitus jatkaa pääosin perinteiseltä pohjalta. 
Länsi-Euroopan taas katsottiin olevan puo- 
lueelle haaste. Kahdenvälistä yhteistyötä oli 
tavoite kehittää Saksan FDP:n ja Englannin 
liberaalien kanssa. Ylipäätään painopiste oli 
lännessä kahdenvälisissä yhteyksissä, ja laa- 
jemmat yhteistyökuviot hoidettaisiin Mini- 
Etykin kautta. Yhdysvaltojen suuntaan tiivis- 
tettäisiin yhteistyötä demokraattien kanssa. 
Kotimaassa taas kansainvälistymisen haastei- 
siin vastattaisiin ohjelmavalmisteluin Suomi 
ja maailma -ohjelmalla.'** 

Puoluehallituksen keskustelussa paperia 
kiiteltiin sinänsä hyväksi, mutta samalla ylei- 
nen näkemys oli, että toivottiin vieläkin syväl- 
lisempää otetta. Maanviljelijä Antti Vehkoja 
kehotti pohtimaan, mihin tarvittiin järjes- 


töihmistä. Ei riittänyt, että heitä tarvittiin 
ääniä takaamaan, rekvisiitaksi puoluejuhliin 
ja rahoittajiksi. Vaadittiin muutakin. SDP:n 
grillaamisen sijaan tarvittiin perusteellisem- 
paa pohjavirettä ja keskustelua, varsinkin kun 
nykyhallituksen talouspolitiikka oli niin kar- 
meaa katsottavaa ja koettavaa. Häntä huoles- 
tutti, että puolueessa on ”poliittisesta juonit- 
telusta tehty jopa hyve. Nyt on saatava suoran 
ladun hiihto takaisin keskustapuolueeseen?” 
Väyrynen ihmetteli hänestä ja puolueesta 
syntynyttä juonittelijaimagoa: ”Kyllä todel- 
liset juonittelijat ovat aivan muualla tässä ti- 
lanteessa” Pekkarinen taas korosti työnjakoa. 
Käytännön oppositiopolitiikan painopiste oli 
eduskunnassa ja syvällisempi yhteiskunta- 
analyysi puoluehallituksella. Esimerkiksi 
verouudistuksen suhteen kannatti odottaa 
hallituksen tarkempia esityksiä eikä hutkia, 
koska siinä oli myönteistäkin.'9% 

Uudistumiskeskustelu jatkui syksyn mit- 
taan, ja samaan aikaan puolueen tiedotus- ja 
koulutustoimintaa uudistettiin. Puolueen 
järjestöväelle tarkoitettu tiedotuslehti Kan- 
samme puolesta sulautettiin Suomenmaahan, 
ja puolueen järjestöasiat oli tarkoitus koo- 
ta Bulletiiniin. Lisäksi järjestökoulutuksen 
jestöihin, mikä tarkoitti käytännössä entistä 
laajempaa kouluttamista. Voimakkaimmat 
uudistusvaatimukset tulivat jälleen puolueen 
nuorten ja naisten taholta. He kokivat, ettei 
heitä vieläkään kuultu tai huomioitu tar- 
peeksi.'s7! 

NKL:n puheenjohtajuudesta luopuva 
Toropainen jätti puoluehallitukselle suora- 

sanaisen kirjeen, jossa ongelmat nostettiin 
esiin. ”Ilman pienintäkään piruilua voi 
huoletta heittää, että tutkimuksissa havaittu 
Keskustapuolueen vahva nuorisokannatus 
on onnellinen tosiasia, johon on noustu puo- 
luehallituksesta riippumatta — tai jopa huo- 
limatta? Toropainen kuvasi puoluehallituk- 
sen olevan ”kloonattujen miesten konklaavi”; 


minkä sanoi kirjoittavansa rakkaudella. 


Te olette miehiä (vain 4 naista 30:stä), te 
olette samanikäisiä, samalla tavalla ajatte- 
levia, jopa samannäköisiä. Niistä 17 piirin 
edustajasta, jotka eivät ole puolueen pu- 
heenjohtajiston jäseniä, on maanviljeli- 
jöitä 12. Pidän maanviljelijän ammattia 
yhtenä kaikkein arvostetuimmista, mutta 
silti — — Ay-aktiiveja on tasan yksi - - Kai- 
kesta huolimatta puolueen äänestäjistä on 
noin puolet naisia, hyvin huomattava osa 
ay-väkeä, jopa SAK:n jäseniä, ja kaupun- 
geissakin meillä menee nykyään jo kohta- 


laisesti. Eikö se ole valtava ihme?'9? 


Toropaisen viesti otettiin puoluejohdossa sel- 
västikin huomioon. Puoluetoimiston suun- 
nittelusihteeri ja nouseva nuorisopoliitikko 
Rehn esitti samassa puoluehallituksessa, jon- 
ne kirje oli osoitettu, kuusi teesiä puolueen 
uudistamiseksi: 1) politiikan painopiste tuli 
suunnata elämän laadullisiin kysymyksiin, 
sillä materialistiset arvot olivat väistymässä, 
2) puolueen oli pystyttävä harjoittamaan aat- 
teellisesti ja eettisesti perusteltua politikkaa, 
sillä köyhän asian ajaminen antoi puolueelle 
hyvän perustan, 3) kaupunkikeskustalaisuu- 


den katsottiin voivan menestyä vain keskus- 
taliberalismina, 4) oli muututtava eläväksi 
kansanliikkeeksi ja purettava puolueen si- 
säistä hierarkiaa, 5) oli ryhdyttävä yhteiskun- 
taa voimallisesti uudistavaksi liikkeeksi ja 6) 
nuoret oli nostettava puolueessa esiin, sillä 
puolueen kannattajista 40 prosenttia oli alle 
30-vuotiaita.'"73 

Kääriäinen nosti esiin, että puolueha]- 
litukselle oli annettu myös puolueen tasa- 
arvotoimikunnan selvitys naisten osuudesta 
puolueen toimintaan. Siinä todettiin, että 
puolueesta syntyvä kuva oli varsin surullinen, 
sillä puolue oli ”ukkoutunut”. Toimenpide- 
ehdotuksena esitettiin pohdittavaksi, tuli- 
siko puolueen sääntöjä muuttaa siten, että 
puolueen eri tasojen elimissä pitäisi olla vä- 
hintään kolmasosa kumpaakin sukupuolta. 
Myös puolueen järjestämissä tilaisuuksissa 
tuli puhujina käyttää naisia, ja naisia nimen- 
omaan enemmän kuin se ”yksi pakollinen”. 
Lisäksi naisten tuli näkyä entistä paremmin 
vaaleissa.'" Tasa-arvotoimikunnan selvi- 
tyksen mukaan puolueen piiritoimikuntien 
jäsenistä naisia oli vain 22 prosenttia, kun- 
nallisjärjestöjen puheenjohtajista naisia oli 
seitsemän prosenttia ja näiden sihteereistä 34 
prosenttia, koulutussihteereistä 47 prosenttia 
ja tiedotussihteereistä 35 prosenttia.'9* 

Kääriäisestä puolue oli nyt siinä tilassa, 
jollaiseksi Virolainen oli kaavaillut sen nel- 
jäkymmentä vuotta sitten. Nyt oli luotava 
uusi linja, ja NKL:n tuli olla siinä kehityksen 
kärjessä. Hän korosti nuorten roolia — an- 
taen siten tavallaan hyväksyntänsä nuorten 
esiin nostamalle keskustaliberalismille. Hän 

totesi aistivansa uutta värinää, ”joitain uutta 
on löytymässä lähivuosina”. Vaikka puolue 
olikin Kääriäisestä yleispuolue, oli sen ir- 
tauduttava ”ryhmäkantaisuudesta aatteel- 
liseksi ja ajatukselliseksi puolueeksi”. Myös 
kansainvälisessä politiikassa puolueen roolia 
tuli kehittää niin Euroopassa kuin laajem- 
min. Väyrynen taas ei ollut valmis hyväksy- 
mään nuorten näkemyksiä, vaikka hän ei tätä 
suoraan ilmaissutkaan. Hän painotti, että 
oppositioaika tuli hyödyntää, tavoitteet tuli 
asettaa riittävän pitkälle ja aatteellinen poh- 
dinta ja keskustelu tuli aloittaa heti. Rehnin 
esittämät uudistamisteesit eivät siis hänelle 
kelvanneet.'9* 

Näkemyserot puolueen uudistamissuun- 
nasta nousivat kunnolla esiin vasta vuoden 
1987 lopussa, jolloin puoluehallituksessa 
käsiteltiin puoluetoimiston poliittisen osas- 
ton laatimaa muistiota Keskustapuolue kohti 
1990-lukua. Muistiossa todettiin, että siinä 
tehdyt ehdotukset olivat itsekkäitä siinä suh- 
teessa, että tavoite oli lisätä puolueen kan- 
natusta ja vaikutusvaltaa maan politiikassa. 
Lähtökohta oli, että ainoastaan vahvoista 
asemista pystyttiin vaikuttamaan yhteis- 
kunnan kehitykseen. Konkreettiseksi kan- 
natustavoitteeksi asetettiin yli 20 prosentin 
kannatus ensin kunnallisvaaleissa ja sitten 
eduskuntavaaleissa. Toinen kohta koski yh- 
teiskunnan kehityssuuntaa. Se oli viemäs- 
sä kohti hallitsematonta käymistilaa, mikä 
tarkoitti ennen kaikkea pääkaupunkiseudun 
rajua kasvua, 6-8 kasvukeskuksen syntymis- 
tä, kuntien pakkoliitoksia sekä peruspalve- 
luiden lopettamista syrjäseuduilla — eli kär- 

jistetysti hyvästejä maakuntien Suomelle ja 
maaseudulle.'s77 

Muistiossa katsottiin, että vaikka lähes- 
kään kaikki yhteiskunnalliset ongelmat ei- 
vät olleet aluesidonnaisia, oli keskustapuolue 
leimallisesti alueellinen puolue: pohjoinen- 
etelä-asetelmassa se oli Pohjois-Suomen 
puolue ja kaupungit-maaseutu-asetelmassa 
maaseudun puolue. Leiman todettiin ole- 
van niin vahva, että puoluetta tarkastelivat 
tästä näkökulmasta lähes kaikissa asioissa 
niin äänestäjät, media ja varsinkin kilpaile- 
vat puolueet. Keskustapuolue oli Etelä-Suo- 
messa vasta neljänneksi suurin puolue noin 
10 prosentin kannatusosuudella. Vaikeutena 
oli, että puolueen oli hankala saavuttaa siel- 
lä yleistä uskottavuutta, ja lisäksi puolueen 
väitettiin toimivan aina kaikessa ”isoveljen- 
sä” eli pohjoisen Suomen eduksi. Puolueen 
etuna taas saattoi pitää etelässä sitä, että 
ihmisillä oli tarvetta maltilliseen keskusta- 
liberaaliseen ajatteluun, vaikka toisaalta 
myönnettiin, että moni kaupunkilainen 
koki keskustapuolueen liian ahtaaksi, jopa 
SDP:hen verrattuna.'9* 

Muistiossa vedettiin johtopäätös tilan- 
teesta. Puolueen tuli valita strateginen pää- 
linja: ”Pyritään ensisijaisesti joko kasva- 
maan nykyisiä vahvoja asemia hyödyntäen 
(siis nykylinja) tai hankkimalla radikaalilla 
imagon muuttamisella merkittävä kannatus 
etelän suurista kaupungeista. Ensimmäinen 
vaihtoehto on helppo arvioida varmemmin 
lisäkannatusta tuottavaksi, joten olkoon se 
ensisijainen, mutta ei yksioikoinen linja?” 
Puolueen tavoitteeksi siis ehdotettiin alueel- 

lisen yleispuolueaseman vahvistamista ja sitä 
kautta kannatuksen kasvattamista. Pääkau- 
punkiseudulla kannatuskasvun taas uskottiin 
löytyvän ajan myötä siitä asetelmasta, että 
raju murros toisi alueelle yhä enemmän pie- 
nituloisia ihmisiä.'979 

NKL:n puheenjohtaja Rehn ja KOL:n 
puheenjohtaja Mikael Pentikäinen jättivät 
muistion johdosta puoluehallitukselle kir- 
jallisen lausunnon, jossa yhdyttiin näke- 
mykseen uudistumisen välttämättömyydestä, 
mutta kritisoitiin tarkoitushakuista asette- 
lua, jolla pyrittiin oikeuttamaan laatijoiden 
strateginen linjavalinta. Heidän mielestään 
kannatuksen vahvistaminen ennestään hy- 
villä kannatusalueilla ei ollut ristiriidassa 
puolueen uudistamisen kanssa, vaan päin- 
vastoin. Uudistamisessa ei ollut kyse mistään 
radikaalista imagokikkailusta, vaan puolueen 
politiikan muokkaamisesta aatteellisten pe- 
riaatteiden pohjalta siten, että vastattaisiin 
nyky-yhteiskunnan haasteisiin ja ongelmiin. 
Rehnistä ja Pentikäisestä puolueessa oli kaksi 
toisiaan täydentävää päävirtausta, maaseutu- 
henkinen elämänkatsomus ja keskustalibe- 
raali politiikka, joihin molempiin tuli sisältyä 
vahva ekologinen viritys. Muistiossa olikin 
todettu, että keskustapuolueessa vuosikym- 
meniä sivuosassa ollut ekologinen liike oli 
saatava puolueessa eloon. Myös keskustalibe- 
ralismi oli mainittu, mutta Rehnin ja Penti- 
käisen mielestä sitä ei ollut käsitelty kunnolla 
vaan ikävästi aliarvioiden. Sitä ei ollut joko 
kyetty tai haluttu määritellä oikein.'s*e 

Rehnistä ja Pentikäisestä keskustalibera- 
lismi tarkoitti kansalaisvallan ja kansalais- 


oikeuksien korostamista, ihmisen sivistymi- 
sen ja henkisen vapauden sekä suvaitsevan 
kulttuurivapaamielisyyden edistämistä alkio- 
laisessa hengessä, elämänlaadun kohottamista 
politiikan prioriteetiksi pelkkien taloudellis- 
ten arvojen vastapainoksi erityisesti ympäris- 
tö-, työelämä- ja perhekysymysten kohdalla 
sekä pienyrittäjyyden ja pienomistuksen ko- 
rostamista. Keskustaliberalismiin kuului siis 
elementtejä kulttuuri- ja sosiaaliliberalismis- 
ta, mutta ei taloudellisesta liberalismista. Sen 
ytimeen kuului myös vaatimus sosiaalisesta 
oikeudenmukaisuudesta, köyhän asian aja- 
misesta maalla ja kaupungeissa, ja sen nyky- 
aikainen versio eli ihmiskuntapolitiikka, josta 
muun muassa Paavo Väyrysen todettiin hiljat- 
tain puhuneen. Heistä nuorten keskuudessa, 
mutta myös toimihenkilö- ja työväestössä, oli 
kysyntää keskustaliberaaleille arvoille.'s*" 
Puoluetoimiston laatiman ehdotuksen, 
Keskustapuolue kohti 1990-lukua, vastaan- 
otto olikin puoluehallituksessa hyvin lyhyt 
ja tyly. Rehn totesi, että muistion päälähtö- 
kohdat olivat vääriä, eikä niistä lähtökohdis- 
ta saavutettaisi kannatustavoitteita ainakaan 
Etelä-Suomessa. KN:n puheenjohtaja Pokka 
sanoi, että ”muistio on elämästä vieraantu- 
nut ja siinä puhutaan pelkistä lillukanvar- 
sista; vaikka uudistumistavoite olikin hyvä. 
Puoluesihteeri kommentoi lakonisesti, että 
muistio teki tehtävänsä eli nostatti keskus- 
telua puolueen tulevaisuudesta. Kääriäisen 
ehdotuksesta, mihin Väyrynen yhtyi, asian 
käsittelyä päätettiin siirtää. 
Keskustapuolueen Naiset laativat myös 
puoluehallitukselle kirjallisen vastineen, 


Puolue nousee kanveesista pystyyn 395 


https://doi.org/10.21435/ha.155 


jossa käsiteltiin muistiossa esitettyjä ehdo- 
tuksia, koska itse keskustelulle ei näyttänyt 
löytyvän koskaan aikaa. Pokka moitti sa- 
malla puoluehallituksessa sitä, että puolueen 
poliittisella osastolla ei käsitetty, millainen 
merkitys naisilla oli poliittisessa elämässä. 
Hänestä oli nostettava esiin erityisesti pal- 
kansaajanaiset. “3 KN:n edustajainkokouk- 
sessa Kuopiossa kesällä 1987 oli nimen- 
omaan vaadittu puolueen ja sen toiminnan 
uudistamista, ja puolueen ovien avaamista 
palkansaajanaisille oli pidetty tässä suhteessa 
tärkeänä. '*84 Naisista muistion laatijat olivat 
lähteneet liikkeelle lähtökohdista, jotka ei- 
vät sopineet tähän päivään: ”Aatetta ei voi 
rakentaa pelkkää vallankäyttöä varten?” Sen 
sijaan keskustalaisuus kaipasi määrittämis- 
tä. Tavallisille ihmisille oli pystyttävä teke- 
mään selväksi, miten keskustalaisuus erosi 
oikeistolaisuudesta ja miten sosiaalidemo- 
kratiasta. ”Maalta kotoisin olo ei enää riitä 
perustelemaan minkäänlaista yhteiskunnal- 
lista näkemystä.” Naisten usko puolueen ja 
sen aatteen voimaan oli luja, sillä he kriti- 
soivat tavoitteeksi asetettua kannatusta liian 
alhaiseksi. Naisista tavoite oli asetettava 30 
prosenttiin. Lisäksi huomautettiin, että puo- 
lueen johdossa olevilla henkilöillä oli iso vai- 
kutus siihen, millainen yleiskuva puolueesta 
syntyisi. Siksi puolueen näkyvillä paikoilla 
tuli olla monipuolisesti useita erilaisia hen- 
kilöitä -myös naisia.'"5 

Naiset halusivat avointa ja rohkeaa yh- 
teiskunnallista keskustelua, myös aroista 
aihealueista. Yhteiskunta, arvot ja ihmiset 
olivat muuttuneet ja olivat yhä muutoksessa. 

Puolueelle oli elintärkeää, että myös vuoro- 
vaikutus palkansaaja- ja yrittäjäjärjestöjen 
kanssa toimi aktiivisesti. Puolue-elinten oli 
omaksuttava uusia ja keskustelevia tulevai- 
suuteen suuntautuvia toimintatapoja. Nais- 
järjestön lakkauttamiseen suhtauduttiin 
kuitenkin kielteisesti, sillä nimenomaan sitä 
tarvittiin apuna uudistumisessa. Naisista oli 
virhe, että muistiossa ei tiedostettu naisten 
nousua ja sitä, millainen voimavara naiset 
olivat politiikassa - kuten muistiossa nuorten 
osalta tehtiin, vaikka ei ymmärtäen näiden 
keskustaliberalismia. Naisista keskustapuo- 
lueen kohtalonkysymys olivat Etelä-Suo- 
men palkansaajanaiset, mutta joko heidän 
arvoasetelmansa ja tavoitteensa eivät olleet 
auenneet puolueelle tai sitten niitä ei ollut 
haluttu ottaa huomioon. Lisäksi kritisoitiin, 
että puolueen toiminta oli yhä liian sisään- 
päin lämpiävää. Tarvittiin tervettä puolue- 
itsetuntoa eikä käpertymistä sisäänpäin.'**6 
Aiheesta ei ehditty käydä puoluehallituksessa 
kunnollista keskustelua kuitenkaan tälläkään 
kertaa.’ 

Keskustapuolueen naisten ja nuorten 
kommenteista näki, että heidän mielestään 
puolue oli jämähtänyt liiaksi paikoilleen ja 
kangistunut vanhoihin kaavoihin. Naiset ja 
nuoret luottivat lujasti puolueen aatteesta 
nousevaan voimaan, minkä katsottiin anta- 
van hyvät lähtökohdat ajaa omia tavoitteita 
myös yhteiskunnan muutoksessa. Puolue- 
johdossa ja puoluetoimistossa taas oltiin 
akuutimmin huolissaan siitä, kasvaisiko 
puolueen kannatusvoima riittävästi ja riit- 
tävän nopeasti kriittiseksi nähdyssä poliitti- 

sessa tilanteessa. Siksi sillä taholla haluttiin 
pelata niin sanotusti varman päälle pyrkien 
varmistamaan puolueelle mahdollisimman 
vahvat asemat. Naisten ja nuorten mielestä 
taas tällainen näytti vanhanaikaiselta val- 
tapolitiikalta, mikä ei vetoaisi nykyäänes- 
täjiin — eikä mitä ilmeisemmin motivoinut 
heitä itseäkään. Syvempi keskustelu uudis- 
tumisesta ja sen käytännön toimenpiteiden 
yhteensovittamisesta eri näkemysten kesken 
jäi kuitenkin kiireisen arkipolitiikan, kuten 
presidentinvaalien, tulevien kunnallisvaalien 
ja oppositiopolitiikan työstämisen, varjoon. 

Toisaalta uudistuminen eteni kuitenkin 
siten, että siitä näkyi merkkejä puolueen 
eri ohjelmissa. Työvaliokunnassa oli esil- 
lä helmikuussa 1988 ”Suomi ja maailma, 
keskustapuolueen kansainvälisen politii- 
kan” -asiakirjaluonnos. Siinä maan todet- 
tiin kansainvälistyvän tavalla, joka tuntuisi 
kouriintuntuvasti kaikkien suomalaisten 
elämässä. Ohjelman mukaan muutoksessa 
oli huolehdittava suomalaisten hyvinvoin- 
nista ja itsenäisyydestä, mutta samalla oli 
kuitenkin otettava huomioon, että maan 
etu oli sidoksissa koko ihmiskunnan etuun. 
Kansainvälisen ympäristöpolitiikan todet- 
tiin olevan uusi, erittäin tärkeä ala Suomen 
aktiiviselle puolueettomuuspolitiikalle.'*** 
Tätä ennen työvaliokunnassa oli ollut esillä 
puolueen kaupunkiohjelma ”Eläköön kau- 
punki!” jossa oli selvästikin nähtävissä kes- 
kustaliberalismin vaikutus eli uudenlainen 
ote kaupunkiasioiden käsittelyyn.'ss9 Myös 
puolueen johto oli aktiivinen omissa uudis- 
tamisprojekteissaan. 


Puoluejohdon uudistushankkeet liittyi- 
vät keskeisesti keskustayhteistyöhön, joka 
oli kokenut mahalaskun vuoden 1987 hal- 
litusneuvotteluissa. Työvaliokunnassa käsi- 
teltiin helmikuussa 1988 keskustayhteistyö- 
hön liittyviä muutoksia. Näihin liittyi viisi 
ehdotusta: 1) puolueen nimen muuttaminen 
Keskusta r.p:ksi, ruotsiksi Centern r.p., 2) Ka- 
jaanin puoluekokouksessa päätettäisiin, ettei 
keskustapuolue solmisi vaaliliittoja toisten 
suomenkielisten puolueiden kanssa, mutta 
sen sijaan muiden puolueiden ihmisille an- 
nettaisiin mahdollisuus tulla ehdokkaaksi 
keskustapuolueen listoille, 3) henkilötasolla 
keskustayhteistyö jatkuisi Tasavalta-seuras- 
sa, 4) Keva laitettaisiin toistaiseksi jäihin ja 
5) puolue hakisi LI:n täysjäsenyyttä. Pöytä- 
kirjan mukaan ehdotukset nostattivat kes- 
kustelua, mutta sen sisältöä ei ole merkitty 
pöytäkirjaan.“ Uudistusehdotukset nousi- 
vat heti myös julkisuuteen, eivätkä erityisen 
myönteisessä valossa. 

Helsingin Sanomien etuaukeamalla uuti- 
soitiin isoin kirjaimin, että keskustapuolue 
aikoi vaihtaa taas nimensä. Syyksi todettiin 
uusi yritys murtautua kaupunkeihin uudella 
ilmeellä ja uudella nimellä — eli vuoden 1965 
nimenmuutoksen tapaan. Puoluejohdon 
motiivina nimenmuutoksessa nähtiin olevan 
halu luoda puolueelle uutta keskustaliberaa- 
lia ilmettä. Käytännössä kyseessä katsottiin 
kuitenkin olevan taktinen liike kasvattaa 
kannatusta. Keskustapuolue oli saanut pre- 
sidentinvaaleissa jalansijaa isommissa kau- 
pungeissa, joten tällä operaatiolla pyrittiin 
nyt säilyttämään asemat ja kasvattamaan 

yhä kannatusta. Lehden mukaan keskusta- 
puolue oli jo päässyt ”tunkeutumaan” presi- 
dentinvaaleissa ehdokkaansa avulla SKL:n ja 
RKP:n sisään. Vaaliliittokiellon selitettiinkin 
olevan niin sanottua pelin politiikkaa, jolla 
ajettaisiin kristillisten, liberaalien ja RKP:n 
ehdokkaita keskustapuolueen riveihin, sil- 
lä näillä saattoi olla vaikeuksia päästä läpi 
ilman vaaliliittoja. Lisäksi nimenmuutok- 
sella arvioitiin torjuttavan jo etukäteen te- 
keillä olevan uuden liberaalipuolueen me- 
nestymismahdollisuuksia. RKP:n suhteen 
taas nimenmuutoksen katsottiin toimivan 
kontrollikeinona siten, että RKP:n yhteistyö 
SDP:hen ja kokoomukseen pysyisi rajois- 
sa.” Uudistusprojekti kuvattiin Helsingin 
Sanomissa nimenomaan puheenjohtajan ja 
puoluesihteerin masinoimaksi projektiksi, 
joka oli täysin valtapolitiikan kyllästämä. 
Väyrynen on todennut muistelmissaan, 
että ideat esityksiin olivat syntyneet hänen 
päässään jo syksyllä 1987. Hän oli puhunut 
niistä Kääriäiselle Moskovassa, jossa he 
olivat olleet lokakuun vallankumouksen 
70-vuotisjuhlassa. Kääriäinen oli hyväksynyt 
ideat, ja ne oli päätetty tuoda julkisuuteen 
presidentinvaalien jälkeen.” Uudistukset 
eivät olleet herättäneet työvaliokunnassa 
kritiikkiä, tai ainakaan sellaista ei ole kir- 
jattu pöytäkirjaan. Toisaalta esitykset oli lä- 
hetetty vain eteenpäin puoluehallitukseen. 
Vasta uudistusehdotusten noustua näkyvästi 
esiin mediassa, ja hyvin kielteisessä valossa, 
nousi puolueen sisältä voimakasta kritiikkiä 
puoluejohdon toimintaa kohtaan. Juhantalo 
sanoi työvaliokunnassa, että eduskuntaryh- 


398 


mässä oli arvosteltu ankarasti sitä, miten 
asiassa oli edetty. Väyrynen puolustautui 
sanomalla, että keskiryhmien yhteistyön 
ajauduttua vaikeaan tilaan puoluejohdon 
velvollisuutena oli esittää suunnitelma, jon- 
ka pohjalta puolue-elimet päättäisivät, miten 
edetä jatkossa kaaoksen välttämiseksi. Pura 
huomautti, että puolueen kansanedustajia 
loukkasi ennen kaikkea se, miten asia oli 
tullut julkisuuteen. Väyrynen myönsi, että 
ennakkojulkisuus, erityisesti Helsingin Sano- 
mien kirjoittelu, oli ollut valitettavaa. Ilmei- 
sesti jotkut epäilivät myös sitä, että puolue- 
johto oli vuotanut tiedot tahallaan medialle, 
sillä Väyrynen sanoi, että jos puoluejohto 
olisi vuotanut, ”olisi se ainakin huolehtinut 
siitä, että tiedot ovat oikeat”'*9 

Väyrysen vauhti ja piittaamattomuus 
puolueen julkikuvasta, jota sävyttivät jälleen 
kovat valtapoliittiset otteet, yllätti monet kes- 
kustapuolueessa. Puolueessa oli hädin tuskin 
ehditty iloita hyvästä presidentinvaalitulok- 
sesta ja kampanjan aikana saavutetusta yk- 
simielisyydestä kevään 1987 koettelemusten 
jälkeen, kun edessä olikin jälleen politiikan 
menettelytapoihin liittyviä kiistoja. Näytti 
siltä, että puoluejohto, ennen kaikkea Väy- 
rynen, ajoi taas omavaltaiseen tyyliinsä läpi 
asioita, periaatteessa kyllä puolue-elinten 
kautta, mutta työntäen mediavuodon kaut- 
ta muita käytännössä nurkkaan. Juhantalo 
kritisoikin, että jälleen ”puolueen kenttä yl- 
lätettiin makuulta”. Hänestä nimenvaihto oli 
paikallaan, mutta menettelytapa ja ajoitus 
ihmetyttivät. Juhantalo arvioi, että jossain 
vaiheessa kenttä kyllästyisi tekemään itsensä 

kanssa solmuja. Ärtymystä herätti se, etteivät 
tällaiset äkkiliikkeet herättäneet luottamusta, 
vaikka niitä saattoikin perustella keskiryh- 
mien yhteistyön romahduksella. Juhantalo 
huomautti, ettei häntä kiinnostanut sellainen 
osto- ja myyntiliikeajattelu, joka näytti olevan 
asiassa päällimmäisenä. Puolueen sisälläkin 
katsottiin, että uudistukset näyttivät kylmältä 
laskelmoinnilta — ja ainakaan Juhantalo ei pi- 
tänyt niitä erityisen uskottavina. Vaaliliitto- 
kysymys eli se, ettei niitä enää solmittaisi, oli 
vaikein ja eniten hermostumista nostattanut 
asia. Varsinkin Etelä-Pohjanmaan piiri oli 
sitä vastaan.'*9 

Väyrynen kertoi piirin esittäneen jopa 
uhkavaatimuksen, jonka mukaan puolue- 
hallituksen oli vetäydyttävä vaaliliittokiel- 
losta 18.3. mennessä tai asia kaadettaisiin 
puoluevaltuuskunnassa. Piirin puheenjoh- 
taja Vihriälä olikin ollut aktiivisesti hanket- 
ta vastaan. Hokkanen piti työvaliokunnassa 
tiukasti kiinni piirin kannasta ja tivasi, miksi 
ei voitu jatkaa entiseen tapaan. Väyrysestä 
uusi vaaliliittopolitiikka oli parempi, sillä 
jos ”se hyväksytään, Keskusta r.p:stä tulisi 
keskiryhmien kattopuolue”. Kääriäinen taas 
selitti, ettei vanha vaaliliittomalli menisi 
enää läpi, sillä noin kahdeksan yhdeksän 
piirijärjestöä pitäisi taivutella vaaliliittoyh- 
teistyöhön, ja se vaikuttaisi negatiivisesti 
vaalityöhön. Hänestä vaaliliittoyhteistyöstä 
tuli irtautua, mutta toisaalta SKL:n ja LKP:n 
suuntaan ei pitäisi öykkäröidä. Vaaliliitot 
olivat hankalia varsinkin eteläisissä piireissä, 
ja äänestäjienkin keskuudessa ne aiheuttivat 
helposti närää. Hokkasesta LKP ja SKL eivät 


tulisi tähän suostumaan, ja vaikka SKL:stä 
ei erityisemmin pitäisikään, tulisi sille silti 
antaa kunniallisempi tapa hävitä poliittiselta 
kartalta.’ Kaikki SKL:n viisi kansanedus- 
tajaa olivat nousseet eduskuntaan keskustan 
vaaliliittojen turvin.'9$ 

Rehn muistutti, että Väli-Suomessa käy- 
täisiin lähitulevaisuudessa kovat poliittiset 
kamppailut ja SKL tulisi olemaan niissä rasi- 
te. Väyrynen huomautti, että Rehn näytti toi- 
vovan, ettei SKL:n kanssa tarvitsisi olla enää 
yhteistyössä. Hän pyrki sen sijaan entistä tii- 
viimpään yhteistyöhön, ”koska se nopeuttaa 
SKL:n häviämistä poliittiselta kartalta”, mi- 
hin Hokkanen ilmoitti vastalauseensa. Rehn 
lisäsikin, että hänestä piirit saattoivat omilla 
päätöksillään ottaa kristillisiä vaalilistoilleen, 
mutta samalla oli vaadittava takuut näiden 
poliittisesta linjasta — kristillisten mukanaolo 
ei olisi luonut keskustaliberaalia ilmettä, vaan 
päinvastoin. Piireillä tulikin hänestä säilyttää 
päätösvalta asiassa. Olennaista Rehnistä oli 
se, että puolueen kuvaa voitaisiin nyt uu- 
distaa. Juhantalo ilmoitti olevansa samoilla 
linjoilla kuin Hokkanen Hänen mielestään 
ei olisi hyvä idea, että keskustapuolueen ryh- 
mässä olisi SKL:n edustajia.'*9? Keskustelun 
myötä kävikin selväksi, että Väyrysen ajatuk- 
sia SKL:n suhteen pidettiin epärealistisina 
ja toisaalta myös riskialttiina puolueen ima- 
gon ja toiminnan kannalta, vaikka samalla 
ymmärrettiin, ettei edellisvaalien kaltainen 
vaaliliittoyhteistyö enää onnistuisi. 

Enemmistö piirien johtajista kannatti 
vaaliliittojen lopettamista, ja vain kuusi pii- 
riä halusi jatkaa niitä.'*9$ Edellisvaaleissa oli 

annettu tiukka suositus vaaliliittoyhteistyöstä 
SKL:n ja LKP:n kanssa, ja nyt niitä ei olisi 
Väyrysen mukaan saanut olla laisinkaan — 
vaikka hän tiesi tavoitteen epärealistiseksi. 
Hän oli itsekin todennut, että Almgrenin 
joukoissa oltiin tiukasti vaaliliittoyhteistyö- 
muutosta vastaan, ja mieluummin otettaisiin 
vaaliliittokumppaniksi kuka muu tahansa en- 
nen kuin suostuttaisiin tällaiseen. Mikael 
Pentikäinen kritisoikin puoluehallituksessa, 
että soutaminen ja huopaaminen vaaliliit- 
toasiassa oli ”vahvistanut pelipoliittista ima- 
goa”. Lehtosaari taas moitti, ettei kenttä ollut 
pysynyt mukana johdon nopeissa vaaliliit- 
tokäänteissä. Hänestä niistä tiedettiin par- 
haiten kentällä, sillä piireissä ja kunnissa ei 
varmasti solmittaisi vaaliliittoja, jotka olisi- 
vat puolueen kannalta huonoja.”* Varsinkin 
Keskisuomalaisessa oli kritisoitu, että ”pää- 
tös lopettaa vaaliliittoyhteistyö liberaalien 
ja kristillisten kanssa merkitsee kaikista ko- 
rulauseista huolimatta poliittisen moraalin 
rappiotilaa, jollaista menestyksellisen pre- 
sidentinvaalikampanjan juuri läpikäyneeltä 
Paavo Väyryseltä ei olisi osannut odottaa”. 
Päätöksenteon todettiin onneksi kuuluvan 
järjestöväelle. ”Kenttäkäsittelyssä ja puolue- 
kokouksessa puoluejohtoa on ennenkin pan- 
tu järjestykseen.” 7"! 

Kaavaillulla uudella systeemillä ei ollut 
mahdollisuuksia mennä läpi, mikä kuvastaa 
hyvin piirien valtaa puolueessa. Varsinkaan 
vahvojen piirien, kuten Etelä-Pohjanmaan 
piirin, yli ei voitu kävellä. Kääriäisestä kes- 
kustelu lähtikin väärille raiteille, kun piireissä 
katsottiin, että heiltä vietäisiin asiassa päätös- 

valta. Hänestä pelaaminen kahdella kolmella 
pienryhmällä veisi omaa uskottavuutta, jo- 
ten ”liittopuolueajatus on kuollut”. Väyrynen 
muistutti, että sen taustalla oli ajatus, että ko- 
koomus pyrkii nujertamaan meidät. Juhan- 
talo sanoi tukevansa Kääriäisen näkemyksiä, 
uhoamista oli vähennettävä. Pohjamo antoi 
tukea Väyryselle. Alkuperäinen esitys olisi 
ollut hänestä paras. Rehn painotti, että pii- 
rien päätösvalta tuli säilyttää. Keskustelussa 
häviölle jäänyt Väyrynen sanoi pitävänsä 
keskustelua merkillisenä, sillä aiemmin vaa- 
liliittoja vastustaneet puolustivat niitä nyt.” 
Keskustelu osoitti, että puolueen sisällä ol- 
tiin eri mieltä siitä strategiasta, millä taval- 
la puolue kasvaisi ja voimistuisi. Väyrysen 
valtapoliittiseksi nähty linja, jossa piirejä ja 
pienpuolueita olisi ohjattu lujalla kädellä, ei 
saanut kannatusta. 

Kompromissiksi päätettiin esittää seka- 
järjestelmää. Puolue saattoi ottaa tulevissa 
vaaleissa ehdokaslistoilleen myös keskusta- 
laisesti ajattelevia toisten puolueiden jäseniä 
ja sitoutumattomia ehdokkaita, mutta sa- 
moin vaaliliitot keskiryhmien kanssa olivat 
yhä mahdollisia. Päätöksen mukaan: ” Vaali- 
yhteistyösuosituksesta neuvotellaan ja pää- 
tetään jokaisissa vaaleissa erikseen. Vaaliyh- 
teistyöstä päättävät sääntöjen mukaisesti 
valtiollisten vaalien osalta piirijärjestöt ja 
kunnallisvaalien osalta kunnallisjärjes- 
töt”Y% Väyrynen korostikin julkisuudessa, 
että päätökseen sisältyi yhä ajatus keskus- 
tayhteistyön tiivistämisestä, vaikka hänen 
yrityksensä saada pienpuolueiden edustajat 
keskustapuolueen listoille vaaliliittokiellon 

kautta oli kaatunut." Väyryselle tyypilliseen 
tapaan hän piti kiinni oikeaksi pitämästään 
kannasta, vaikka se korostikin hänen mai- 
nettaan kovana valtapoliitikkona. Juhantalo 
taas kommentoi vaaliliittoja koskien, että jos 
puolueesta kerran tehtiin urbaania puoluetta, 
niin ”pelurin mainetta pitää silloin välttää”.7% 
Juhantalon kommentti kertoo kuvaavas- 
ti siitä, että Väyrysen valtapoliittiset otteet 
voitiin hyväksyä paremmin alueilla, joilla 
sinipunahallituksen ajama politiikka koet- 
tiin todelliseksi uhaksi. Sen sijaan varsinkaan 
kaupungeissa, jotka hyötyivät kansallisesta ja 
ylikansallisesta rakennemuutoksesta, eivät 
tällaiset otteet vedonneet äänestäjiin. 
Puolueen nimenmuutosehdotus eteni 
myönteisemmin kuin vaaliliittokysymys.”** 
Työvaliokunnassa se otettiin hyvin vas- 
taan. Väyrynen muistutti asiaa esitellessä, 
että ”Keskusta” oli jo nimenä käytössä, ja 
mainitsi esimerkkinä Nuorten Keskustan 
Liiton, Keskustan Opiskelijaliiton ja Keskus- 
tan Lehtimiehet. Puolueen kentällä asia oli 
kuitenkin herättänyt jonkin verran hämmin- 
kiä. Kääriäinen katsoikin, että puolueen pe- 
rinteisen kentän huoli oli otettava vakavasti 
ja jäsenistölle oli vietävä asiasta oikeaa tie- 
toa. Asian eteneminen kohtasi kuitenkin 
yllättäviä esteitä. Puolueen edustajat olivat 
keskustelleet oikeusministeriössä yhdistys- 
rekisterin toimistopäällikön ja oikeusminis- 
terin kanssa, ja tapaamisessa oli selvinnyt, 
että virkamiehet olivat vahvasti sitä mieltä, 
ettei ehdotettu muoto kävisi. Siihen olisi li- 
sättävä lisämääre, esimerkiksi Suomen Kes- 
kusta tai sitten käytettävä esimerkiksi muo- 


toa Keskusta-Centern r.p., ettei se olisi liian 
lähellä vanhoja Keskusta-peräisten nimien 
haltijoita.7*$ 

Nimiasian taustalla vaikutti puolueen 
vanha riesa. Maalaisliiton nimi olisi haluttu 
muuttaa Keskustaliitoksi 1960-luvulla, mutta 
sen estämiseksi ja silloisen puheenjohtajan 
kiusaksi oli perustettu Keskustaliitto-nimi- 
nen yhdistys. Nyt taas yhdistysrekisteritoi- 
misto katsoi, että nimiehdotus oli liian lähel- 
lä Keskustaliitto ry:tä.”* Työvaliokunnassa 
virkamiesten kanta ei saanut ymmärrystä. 
Kaikki olivat tympiintyneitä, ettei lyhyt Kes- 
kusta-nimi käynyt. Väyrynen katsoi, että jos 
nimenmuutos ei onnistuisi, oli ainakin kir- 
jattava sääntöihin puolueen ruotsinkielinen 
nimi.”'* Nimiasiasta ei kuitenkaan haluttu 
nostaa oikeusprosessia.”?" Keskustelujen ja 
lisäselvitysten myötä selvisi, että nimeksi kä- 
visi Suomen Keskusta tai Suomalainen Kes- 
kusta ja sitä vastaava ruotsinkielinen muoto. 
Lisäksi epävirallisissa yhteyksissä voisi käyt- 
tää pelkkää Keskusta-nimeä. Väyrynen ja 
Kääriäinen kannattivat vaihtoehtoa Suomen 
Keskusta. Kääriäinen myös informoi, että 
nimenmuutos oli ”yleensä” hyväksytty pii- 
reissä.”* Asiasta oli tehty järjestökysely, mikä 
osoitti valtaosan olevan valmiita nimenmuu- 
tokseen.' 

Puoluehallituksessa Suomen Keskus- 
ta -vaihtoehto ei kuitenkaan saanut jakama- 
tonta kannatusta. Rehn, Hokkanen ja Nieme- 
lä pitivät Suomalainen Keskusta -nimeä 
parempana. Niemelä perusteli, että se antaisi 
tarkan laadullisen määreen, joka liitti puo- 
lueen ”alkuperäisen suomalaisuusliikkeen 

jäseneksi”. Monille nimikysymys ei ollut se 
kriittisin kysymys. Puolueen kentällä ky- 
seltiin, eikö ollut tärkeämpääkin tekemistä 
kuin miettiä nimeä. Rehn puuskahtikin, että 
ekokatastrofi oli tulossa ja täällä vain puhut- 
tiin nimenmuutoksesta, vaikka antoikin sille 
vahvan tuen. Vastahanka turhautti Väyrystä. 
Hänestä keskustapuolueessa oli ”harvinai- 
sen konservatiivista porukkaa. Heti vastus- 
tetaan, kun tehdään joku esitys” Hänestä 
monet eivät olleet tajunneet tätäkään asiaa, 
sillä nimenmuutoksella luotiin puolueelle 
avarammat puitteet. Kyse oli siis poliittises- 
ta eikä teknisestä kysymyksestä, mikä piti 
hoitaa nyt, kun puolueella meni hyvin." 
Lopullinen päätösvalta asiassa oli kuitenkin 
puoluekokouksella, joka oli edessä vasta pa- 
rin kuukauden päästä. 

Väyrysen ja Kääriäisen ohella puolueen 
uudistamisen kärkihahmoksi nousi nyt 
NKL:n puheenjohtaja Rehn, joka otti hyvin 
aktiivisesti otteen käsiinsä. He olivat kaikki 
yhtä mieltä puolueen uudistamistarpeesta, 
mutta Väyrysen ja Rehnin tavoitteet er- 
kanivat eri suuntiin esimerkiksi keskustali- 
beralismin ja SKL:n suhteen. Kääriäinen taas 
toimi ikään kuin välittäjänä tai yhdistävänä 
tekijänä näiden välissä. Tämä näkyi muun 
muassa edellä mainitussa vaaliliittokiistassa, 
jossa Kääriäinen oli halunnut jättää piireille 
vapaat kädet. Vapaiden käsien jättäminen 
piireille oli tulkittukin valtamediassa siten, 
että Kääriäinen ja puolueen nuoret olivat vie- 
neet voiton Väyrysestä. Nämä olivat vierasta- 
neet tiivistä SKL-yhteistyötä, sillä se samaisti 
puoluetta liiaksi SKL:n oikeistolaiseen ja van- 

hoilliseen politiikkaan, vaikka käytännössä 
ratkaisussa oli tietenkin painanut eniten puo- 
lueen piirien sana.” 

Kääriäisen ja nuorten ajatukset näyttivät 
kulkevan yhä enemmän samaan suuntaan 
puolueen uudistamisessa, vaikka Kääriäinen 
olikin yhä lojaali myös puolueen puheenjoh- 
tajalle. Hän oli esimerkiksi todennut puolue- 
valtuuskuntapuheessa, että keskustapuolueen 
keskustaa kokoaville näkemyksillekin oli an- 
nettava arvoa. Kääriäisen puheesta on silti 
luettavissa hienoista erontekoa Väyryseen 
tai paremminkin tämän tapaan rakennella 
valtapoliittisia asetelmia. Kääriäinen linjasi 
puheessaan, että politiikan sisältö ratkaisisi 
pidemmän päälle sen, miten keskustapuo- 
lueelle kävisi. Hän painotti, että ”meidän on 
radikalisoiduttava vihreänä liikkeenä”. Tämä 
ei kuitenkaan tarkoittanut entisen politiikan, 
kuten maakuntien ja maaseudun puolusta- 
misen ja sosiaalisen oikeudenmukaisuuden 
hylkäämistä, vaan vihreyden nostamista nii- 
den rinnalle. ”Korostan sitä, että keskustan 
tulee puhdistautua ja vahvistua todellisena 
vihreänä liikkeenä? 77 Vaatimus oli yhtene- 
vässä linjassa NKL:n puheenjohtajan samas- 
sa kokouksessa esittämien uudistumisteesien 
kanssa. 

Rehnistä puolueen tulevaisuuden ydin- 
kysymys oli, onnistuisiko kangistunut valtio- 
puolue muuntautumaan radikaaliksi uudis- 
tusliikkeeksi. Nimenmuutos, vaaliyhteistyötä 
koskeva päätös ja liittyminen Liberaaliin 
Internationaaliin olivat hänestä alkuetap- 
peja, mutta uudistumistyötä ei tullut jättää 
kesken, vaan seuraavaksi tuli keskittyä itse 

asiaan: poliittisiin tavoitteisiin ja järjestötyön 
uudistamiseen. Rehn kertoi NKL:n ja KOL:n 
laatineen asiakirjan Kymmenen teesiä Kes- 
kustan uudistamiseksi pohjaksi keskustelulle 
ennen Kajaanin puoluekokousta. Teesien 
pääsanoma oli, että tärkeimmäksi poliitti- 
seksi projektiksi oli asetettava pyrkimys kes- 
tävään ekologiseen kehitykseen. Kärjistyvä 
ympäristökriisi velvoitti tähän, ja siksi oli us- 
kallettava tarttua ekologisten ongelmien to- 
dellisiin syihin eli kulutuskulttuuriin, tuotan- 
totapaan ja materialistiseen ajatteluun, eikä 
antaa taloudellisten asioiden toimia määrää- 
vinä tekijöinä. Rehnin mielestä puolue voisi 
valita Ruotsin veljespuolueen kuihtumisen 
tien tai ”teemme tietoisesti Keskusta rp:stä 
vihreän, keskustaliberaalin uudistusliikkeen, 
joka omassa toiminnassaan toteuttaa avoi- 
muutta ja kansalaisvaltaa tinkimättömällä 
otteella?78 

Vihreä keskustaliberaali -linjaus koros- 
tui myös varapuheenjohtaja Pentikäisen 
puheessa, jossa hän esitteli puolueen uutta 
kaupunkipoliittista ohjelmaa. Siinäkin ko- 
rostui ympäristön merkitys.” Väyrynen 
puhui niin ikään ympäristönsuojelun tärke- 
ydestä kuten hän oli tehnyt jo vuosikausia. 
Puolue ei kuitenkaan ollut saavuttanut ym- 
päristökysymyksissä riittävää uskottavuutta, 
mitä Kääriäinen ja Rehn nimenomaan piti- 
vät puheissaan ongelmana. Väyrynen taas 
katsoi keskustan aatteen ja politiikan olevan 
olennaisilta osin sopusoinnussa Brundtlan- 
din komission, YK:n yleiskokouksen ym- 
päristön ja kehityksen maailmankomission, 
näkemysten kanssa. Väyrysen puheessa oli 


kuitenkin puolueelle ongelmaksi osoittau- 
tunut vire siinä, että kaupungit näyttäytyivät 
ennen kaikkea ongelmana: ”Suurkaupunki- 
en kasvua on hillittävä ja niiden hallintoa 
on radikaalisti hajautettava lähemmäksi ih- 
misiä” Väyrynen kritisoi Holkerin hallituk- 
sen ympäristöpolitiikkaa. Hänen mielestään 
hallitus oli innoton estämään elinympäristön 
saastumista tai tukemaan luonnonsuojelu- 
hankkeita Etelä-Suomessa, kuten Nuuksion 
kansallispuistoa, mutta suojelualueita oltiin 
yli-innokkaasti laajentamassa siellä, missä 
niitä oli jo ennestään tarpeeksi, kuten Kessin 
alueella.'?" 

Puolueen uudistustyö eteni keväällä Väy- 
rysen alun perin laatimien askelmerkkien 
mukaan, mutta ei täysin sellaisena koko- 
naisuutena kuin hän oli kaavaillut. Suunta 
uudistuksissa oli puolueessa periaatteessa 
sama, mutta nyt otettiin kuitenkin selvää 
eroa Väyrysen valtapoliittisiin otteisiin. En- 
nen kaikkea Rehn näytti kiilaavan Väyrysen 
edelle lukuisilla uudistusehdotuksillaan. 
Puoluesihteeri ja Rehn halusivat korostaa itse 
politiikan sisältöä ja ennen kaikkea vihreyttä 
ja kansanvaltaisuutta. Kansanvaltaisuuden 
korostus näkyi muun muassa siinä, että Rehn 
halusi liittää puoluevaltuuskunnan vaaliliit- 
tokannanottoon lausuman: ”Jos vaaliyhteis- 
jestöjen suuntaan vaaliliittojen solmimiseksi, 
en yhdy kannanoton linjaan, vaan korostan 
piirijärjestön omaehtoisen päätöksenteon 
loukkaamattomuutta?” Rehnin johtama NKL 
jätti keväällä myös puoluekokousaloitteen, 
jossa korostettiin kansalaisvaltaa ja keskus- 

televaa demokratiaa. Rehnin uudistustahto 
ympäristökysymyksissä taas näkyi siinä, että 
hän esitti puolueelle oman ympäristöohjel- 
man laatimista sekä Keskustan ympäristö- ja 
kehitysyhdistyksen (KESYK) perustamista. 
Ehdotukset hyväksyttiin puoluevaltuuskun- 
nassa.?' Näiden ohella Rehn ehdotti vielä 
kansalaistoimikunnan perustamista perus- 
tulon aikaansaamiseksi ja Kuuskoski-Vikat- 
maata sen johtoon.” 

Vaaliliittokysymysten ohella presidentin 
toimikausien rajoittamiskysymys korosti 
Väyrysen valtapoliittista profiilia, sillä hän 
ei halunnut rajoittaa presidentin toimikau- 
sia- eikä myöskään uudistaa vaalitapaa. Sen 
sijaan puoluesihteeri, varapuheenjohtaja 
Pura, Hokkanen ja puolueen nuorempi siipi 
kannattivat toimikausien rajoittamista, mutta 
vaalitavan uudistamista ei pidetty yhtä tär- 
keänä. Varapuheenjohtaja Pokka taas vaati 
presidentin kausien rajaamista kahteen sekä 
suoraa vaalitapaa. Hän muistutti, että tämän 
kaltainen kannanotto oli jo hyväksytty presi- 
dentinvaalien jälkeisessä puoluevaltuuskun- 
nassa.” Pokka hämmästelikin Suomenmaal- 
le, että kolmekymmentä henkilöä kannatti 
puoluehallituksessa toimikausien rajaamista, 
mutta vain yksi vastusti, Väyrynen, ja tämä 
siirsi asian puolueen sisäisen komitean har- 
kittavaksi.?** Väyrynen taas perusteli kan- 
taansa sillä, että toimikausien rajoittaminen 
oli reaktio Kekkosen kautta vastaan, Kekkos- 
kaunaa.” Aikalaiset taas tietysti tulkitsivat, 
että presidentinvaaleissa toiseksi eniten ääniä 
saanut Väyrynen ei halunnut rajoituksia, kos- 
ka tämä saattaisi olla itse seuraava presidentti. 

Puolueessa oltiin yleisesti ottaen erittäin 
tyytyväisiä Väyrysen suoritukseen presiden- 
tinvaaleissa, mutta samalla vaalit olivat hil- 
linneet puolueen sisäistä Väyrys-kritiikkiä — 
kuten aina vuoden 1986 ehdokasvalinnasta 
lähtien. Väyrysen näkemykset puolueen uu- 
distamisesta ja ylipäätään oppositiopolitii- 
kasta herättivät presidentinvaalien jälkeen 
näkyvämpää vastarintaa. Pokka kommentoi 
lehdistölle keskustapuoluetta liian ”Väyrys- 
keskeiseksi”. Se oli ollut perusteltavissa pre- 
sidentinvaalien ajan, mutta ei enää, ja hän 
suositteli Väyryselle valtiomiesroolin etsi- 
mistä, mikä oli selvää kritiikkiä Väyrysen 
toimintatyyliä, liian voimakkaaksi koettua 
tahtopolitiikkaa ja valtapoliittisia otteita koh- 
taan. Pokan kritiikki ulottui koko johtojärjes- 
telmään ja puoluetoimiston rooliin — jotka 
osaltaan mahdollistivat Väyrys-johtoisuuden. 
Hänestä eduskuntaryhmä ja puolueen vara- 
puheenjohtajat voisivat hoitaa oppositiopo- 
litiikan.?** 

Varapuheenjohtaja Pura kritisoi Pokan 
ulostuloa työvaliokunnassa. Hänestä tavoite 
oli varmasti ollut rakentava, mutta se epäon- 
nistui täysin. Sen sijaan Pesälän puheenvuo- 
roa Pura piti täysin käsittämättömänä. Pesälä 
oli yhtynyt Pokan näkemyksiin ja lisännyt 
vielä, että puolueen ei tulisi hirttäytyä pu- 
heenjohtajaansa, jos tämä ei kerran käynyt 
muille. Demarien tiedettiin kommentoineen 
usein, että kyllähän yhteistyö keskustapuo- 
lueen kanssa kävisi, mutta kun se Väyrynen 
on siinä. Pesälä toivoi, että Väyrynen itse 
ymmärtäisi tämän ja vetäytyisi sivuun uutta 
hallitusta rakennettaessa. Myös Hokkanen 

Väyrysen tukija Martti Pura ja puheenjohtajaan kriittisesti suhtautuneet Kauko Juhantalo 
ja Hannele Pokka vuoden 1988 presidentinvaalikampanjan aikaan. Kuva Jari Laukkanen, 
Suomenmaa. KMA. 


piti tällaisia puheita huonoina. Hän kuiten- 
kin lisäsi, ettei punamustayhteistyö ollut niin 
vahvalla pohjalla kuin uskottiin. Väyrynen 
ja Kääriäinen taas korostivat, että puolueen 
voimaa oli nyt kasvatettava, apupuolueeksi ei 
lähdettäisi. Kääriäinen oli taklannutkin de- 


mareiden Väyrys-puheita sillä, että ne eivät 


olleet uskottavia, vaan todellisuudessa kes- 
kustapuolue koettiin kovaksi kilpailijaksi.” 

Myös Kuuskoski-Vikatmaa ilmaisi julki- 
sesti tyytymättömyytensä. Isohookana-Asun- 
maa oli vedonnut Kuuskoski-Vikatmaahan, 
että tämä lähtisi varapuheenjohtajaehdok- 
kaaksi. Tavoite oli saada lisää naisia puolueen 

johtoon eikä tyytyä vain yhteen varapu- 
heenjohtajan paikkaan, joka oli käytännös- 
sä kiintiöity KN:n puheenjohtajalle, Pokal- 
le. Isohookana-Asunmaa ei itse halunnut 
lähteä ehdokkaaksi, sillä hänestä toisen 
varapuheenjohtajanaisen tuli olla etelästä. 
Hän edusti Pohjois-Pohjanmaata ja Pokka 
Lappia. Kuuskoski-Vikatmaa kuitenkin kiel- 
täytyi ja perusteli päätöstä sillä, että hänellä 
ei ollut luottamusta Väyryseen.? Puolueen 
pää-äänenkannattajassakin julkaistiin mie- 
lipidekirjoitus, jossa vaadittiin ottamaan 
syytökset Väyrysen johtamistavasta vaka- 
vasti huomioon." Pokka taas valitti lehden 
sivuilla tuntevansa itsensä puoluejohdon 
ulkojäseneksi.* Väyrysen lähipiiri olikin 
täysin miesvaltainen. Siihen arvioitiin kuulu- 
van puoluesihteerin, puoluetoimiston johta- 
vista toimihenkilöitä Yli-Lahden, Jaakkolan, 
Lankian ja Mattilan sekä Puran, Martikaisen, 
Hokkasen ja Pohjamon. Kuuskoski-Vikat- 
maa antoikin ymmärtää omassa kritiikissään, 
ettei isoin kysymys ollut Väyrynen henkilönä, 
vaan poliittisen kulttuurin muuttuminen, jo- 
hon Väyrysen johtamistapa ei enää istunut- 
kuten eivät niin sanotut miesklikitkään.?*" 
Sole Molanderkin, joka pyrki puolueen va- 
rapuheenjohtajaksi, koki jäävänsä sisäpiirien 
vallan ulkopuolelle. Tilanteesta kirjoitettiin 
Suomenmaassa: ”On itsestään selvää, että 
puoluejohto ajaa Rehniä [varapuheenjoh- 
tajaksi] kuin käärmettä pyssyyn, Molander 


paukauttaa” 

Puolueen uudistuminen keskiössä 


Vihreä aalto ja keskustaliberalismi esiin 
Kajaanin puoluekokouksessa 


Oli selvää, ettei Väyrysen puheenjohtajuus 
ollut uhattuna Kajaanin puoluekokouksessa, 
vaikka hänen valtapoliittisesti värittyneisiin 
otteisiinsa ilmenikin tyytymättömyyttä. Olisi 
näyttänyt hyvin erikoiselta, jos presidentin- 
vaaleissa erinomaisen tuloksen tehnyt pu- 
heenjohtaja olisi syrjäytetty, varsinkin kun 
hän oli kannatusmittausten mukaan var- 
teenotettavin seuraaja presidentti Koivistolle, 
tosin Holkeri keikkui vain prosenttiyksikön 
päässä.” Myös puoluesihteeri Kääriäinen 
oli ilmoittanut valmiutensa jatkoon, vaikka 
hän huhtikuussa 1987 — eli kassakaappisopi- 
muksen hautautumisaikaan — oli todennut, 
että hän varmuudella jättäisi puoluesihteerin 
tehtävän Kajaanissa.”* Vakaantunut tilan- 
ne näkyi myös puoluekokouksen osanotta- 
jamäärässä. Ensimmäisenä kokouspäivänä 
kokoukseen osallistui 1372 virallista edusta- 
jaa ja toisena päivänä yhteensä 2368 virallista 
edustajaa. Epäviralliset ja muut osanottajat 
mukaan lukien osanottajia oli yhteensä 4 260. 
Se oli iso määrä, mutta kaukana Oulun suur- 
tapahtuman ennätyslukemista.* Puolueko- 
kousedustajien majoituksessa turvauduttiin 
luovaan ratkaisuun. Heille varattiin 1500 
paikkaa Kainuun prikaatin tiloista — varus- 
miehet passitettiin maastoon telttamajoi- 
tukseen.” 

Keväällä käynnistetty puolueen uudista- 
misprosessi oli kokouksen pääteema. Väyry- 

nen totesi avajaispuheessa, että puolue oli 
uudessa vaiheessa, jossa se oli ”kasvamassa 
varteenotettavaksi poliittiseksi vaihtoehdok- 
si myös suurkaupungeissa”. Puolueen kasvu 
keskisuuresta puolueesta jälleen suurpuo- 
lueeksi edellytti kuitenkin kykyä uudistua ja 
avartaa politiikkaa, sillä Suomessa oli paljon 
enemmän keskustalaista ajattelua kuin kes- 
kustapuolueella äänestäjiä. Väyrynen linjasi, 
että Suomessakin oli ryhdyttävä tarkastele- 
maan kaikkia asioita luonnontalouden nä- 
kökulmasta. Hänestä ”luonnontaloudellisen 
tietoisuuden nousu” oli puolueelle erinomai- 
nen asia, sillä kestävä kehitys vaati juuri sel- 
laisia ratkaisuja, joita oli ajettu pitkään. Halli- 
tuksen punamusta politiikka edisti sen sijaan 
päinvastaisia asioita, ja siksi keskustan piti 
aikaansaada suunnanmuutos ja olla edellä- 
kävijä kestävässä kehityksessä. 7 
Kääriäisen puheessa oli tiukempi sävy. 
Hän toisti näkemyksen, että SDP:n tavoit- 
teena sinipunahallitusta rakennettaessa oli 
hävittää Kepu kokonaan poliittiselta kartalta. 
Hän toivoikin, ettei SDP:n uusi johto, Pertti 
Paasio ja Ulpu Iivari, jatkaisi Sorsan tiellä. 
Kokoomuksen hän kritisoi ryhtyneen pal- 
kansaajien luokkapuolueeksi, joka käänsi sel- 
känsä yrittäjille. Kääriäinen kuittaili kokoo- 
muksen omaksuneen täysin SDP:n tavoitteet, 
ne kun sai varmasti läpi, toisin kuin omat. 
Hän painotti, että keskustapuolue pyrki nyt 
valtaan omin voimin eikä keskiryhmien yh- 
teistyöllä, eli menneistä oli opittu. Kääriäi- 
nen korosti Väyrysen tavoin, että puolueesta 
oli tehtävä kestävän kehityksen edelläkävijä 
niin kotimaassa kuin kansainvälisesti. Vihreä 


liike ei ollut kyennyt todelliseen poliittiseen 
vaikuttamiseen, mutta jos se kehittyisi Haa- 
viston ja Soininvaaran ajatusten pohjalta, sen 
kanssa oli syytä olla yhteistyössä. Hän lisäsi- 
kin itsekriittisesti, että ympäristökysymykset 
olivat aiempina vuosina jääneet puoluees- 
sa taka-alalle, vaikka hajautuspolitiikka oli 
aina ollut perusteiltaan kestävää. Kääriäinen 
kehotti puoluetta muuttumaan toisen aallon 
vihreäksi liikkeeksi ja korosti samalla perus- 
turvan merkitystä, holhousajattelun purka- 
mista ja sivistyksen tärkeyttä.'7* 

Väyrysen ja Kääriäisen puheista on luet- 
tavissa, että Väyrysen, Kääriäisen ja Rehnin 
uudistuslinjoista oli löytynyt kompromissi 
ja entistä yhteneväisempi suunta. Puolue- 
sihteeri oli sitova voima Väyrysen ja Rehnin 
välillä. Kääriäinen painottikin puheessaan 
nuorten merkitystä, sillä keskustapuolueella 
oli puolueista eniten nuoria, alle 30-vuotiai- 
ta äänestäjiä. Keskustapuolueella heitä oli 
27 prosenttia, kokoomuksessa 24 prosenttia 
ja SDP:ssä vain 18 prosenttia. Nuorilla siis 
todella oli painoarvoa puolueen tulevaisuu- 
den kannalta. Kääriäisestä puolueen tavoi- 
te tuli ollakin, että ”keskusta on erilaisten, 
mutta samaan suuntaan ajattelevien ihmis- 
ten yhteenliittymä, ja erilaisten ajatusvir- 
tausten liitto. — — Puolueen uudistumiseen 
liittyy välttämättä silmien aukaiseminen 
ympäröivän maailman suuntaan” Erityisesti 
kaupunkeihin soveltuva nuorten keskustali- 
beralismi sopi siis virtausten joukkoon, sa- 
moin siihen sisältyvä entistä voimakkaampi 
sosiaaliliberalismi, kuten perustulo — vaik- 
ka Kääriäinen itse puhuikin perusturvasta. 

Nuorten merkitystä korosti hänestä sekin, 
että tulevaisuuden puolue oli myös julki- 
suuspuolue ja julkisuudessa saattoi onnis- 
tua ainoastaan, jos puolue tarjosi erilaisia 
samaistumiskohteita erilaisille ihmisille ja 
eri puolilla maata." 

Vaatimus yleispuoluekehityksen voimis- 
tamisesta näkyi myös puoluekokouspuheen- 
vuoroissa. Niissä vaadittiin nuorten, naisten, 
perhepolitiikan, palkansaajien, kaupunki- 
laisten ja toimihenkilöiden huomioimista 
sekä kansainvälisyyden ja ylipäätään puo- 
luetyön tehostamista.'** Puoluekokouksen 
näkyvin ja keskeisin anti liittyi kuitenkin 
puolueen ekologisen profiilin vahvistami- 
seen ja esiin nostamiseen, mitä nuoret olivat 
vaatineet Kääriäisen tukemana. Puolueen 
pää-äänenkannattaja antoi vahvaa taustatu- 
kea ympäristönäkökulman esiin nostolle. Sen 
mukaan puoluekokouksen tärkein asia oli 
kokouksessa hyväksytty ympäristöpoliitti- 
nen kannanotto ”Suomi kestävän kehityksen 
edelläkävijäksi”. Suomenmaan päätoimittaja 
Niemelä kuvasi Kajaanin puoluekokousta 
ekologisen ajattelun läpimurroksi. Kannan- 
otossa käsiteltiin kattavasti, miten Suomen 
tulisi toimia ekologisesti kestävän käänteen 
aikaansaamiseksi. Ympäristöyhteistyö tuli 
sitoa maan ulkopolitiikkaan. Ympäristöka- 
tastrofi ei ollut vain teollisuusmaiden vaan 
myös kehitysmaiden haaste. Ratkaisuksi 
ehdotettiin muun muassa ympäristö-Etykiä 
ja kehitysavun sitomista ekologisesti ja so- 
siaalisesti kestävään kehitykseen. Suomessa 
taas kestävän kehityksen periaatteet tuli lait- 
taa kaiken yhteiskuntapolitiikan perustaksi, 

kuten aluepolitiikassa ja energiahuollossa. 
Ydinvoimaloiden lisärakentamista ei tarvit- 
tu, ja uusinta teknologiaa ja biotekniikkaa oli 
hyödynnettävä. Verotuksessa tuli omaksua 
saastuttaja maksaa -periaate sekä ekologinen 
ohjaus.” 

Helsingin Sanomien asenne puolueen vi- 
hertymiseen ja ylipäätään uudistumiseen taas 
oli nuiva. Puoluekokousta käsittelevän jutun 
otsikkona oli ”Kepu tekee itsestään vihreää 
liikettä”. Lehden mielestä puolueen kenttä- 
väki ei näyttänyt uudesta painotuksesta eri- 
tyisesti innostuvan, vaan aikaisemmissakin 
uudistushankkeissa riitti yhä sulateltavaa.”* 
Toimittaja tylytti uudistumispyrkimyk- 
siä: ”Tuhansista edustajista tuskin kukaan 
tiesi tarkalleen, mitä keskustaliberalismi tai 
kestävän kehityksen edistäminen oikein tar- 
koittaa, mutta hyvä sitä on suihkuttaa kaina- 
loon” Hän totesi kentän kyllä hyväksyvän 
uudistamisen, mutta perinteistä stereotypiaa 
toistaen se kuitattiin isäntämiesten dödön 
suihkuttamiseksi kainaloon, kun lähdettiin 
kaupunkiin.” Puolueen uudistumisnarra- 
tiivi olisi voitu kuvata myös toisin, ilman 
halventavia stereotypioita maalla asuvista. 
Käytännössä uudistumisprosessissa oli kyse 
siitä, että erityisesti puolueen nuorten (NKL 
ja KOL) ja naisten (KN) vuosikausia ajamat 
tavoitteet, eli vihreiden, ei-materialististen 
arvojen korostus sekä kaupunkioloissa vaa- 
dittu puolueen kasvojen monipuolisuus ja 
suvaitsevaisuus, nousivat vihdoin kunnolla 
etualalle. 

Nähtävästi ökyisäntä-tematiikka oli kui- 
tenkin helpompi ja houkuttelevampi nar- 

ratiivi, varsinkin kun puoluesihteeri vastasi 
olemukseltaan tällaista isäntää — vaikka ei 
maanviljelijä ollutkaan. Kari Suomalainen 
piirsi lehteen pilakuvan, jossa Väyrynen to- 
teaa Kääriäiselle: "Lähdemme kaupunkeihin. 
Yritä näyttää hiukan vähemmän ökyisännältä 
Seppo?” 

Kestävällä kehityksellä kohti kaupunkeja 
suuntaava puoluejohto valittiin itseoikeu- 
tetusti jatkoon, sillä Väyryselle ja Kääriäi- 
selle ei noussut vastaehdokkaita. Puolueen 
gallupluvut olivat sellaisessa nosteessa, että 
ne veivät kriitikoilta viimeisetkin aseet. Ta- 
loustutkimuksen uusimman kannatusmit- 
tauksen mukaan keskustapuolueen kannatus 
oli 19,3 prosenttia. SDP ja kokoomus olivat 
vielä edellä, mutta molempien kannatus oli 
laskusuunnassa. Kokoomuksen kannatus oli 
laskenut eduskuntavaaleista prosenttiyksi- 
kön verran ja SDP:n 2,1 prosenttiyksikköä. 
Keskustapuolueen kannatuslukema taas oli 
1,7 prosenttiyksikköä eduskuntavaaleja kor- 
keampi.”* Sen sijaan kritiikki tai se, ettei 
puolueväki hyväksynyt liian Väyrys-keskeis- 
tä linjaa, ilmeni osittain varapuheenjohtajien 
valinnassa. 

Väyrystä arvostellut KN:n puheenjohtaja 
Pokka valittiin uudelleen varapuheenjohta- 
jaksi 1 897 äänellä. Pokan haastamista vielä 
puoluekokouksen alla pohtinut Isohookana- 
Asunmaa vetäytyi kisasta. Hän ei lehdistön 
mukaan saanut kannatusta KN:n piirijoh- 
tajilta, koska olosuhteiden takia hän olisi 
näyttänyt puoluejohdon miesten, Väyrysen 
ja Kääriäisen, ehdokkaalta korvata heitä 
arvostellut Pokka.4* Pokka tulkitsikin, että 


hänen valintansa oli tuki hänen valitsemal- 
leen linjalle, johon kuului paikoittain Väy- 
rysen linjan ja menettelytapojen arvostelu. 
Hän ilmoittikin, viitaten laihtumiseensa, että 
vaikka koko pieneneekin, niin puheille näin 
ei kävisi myöskään jatkossa.”” Jatkokau- 
delle valittiin myös Pura. Väyrysen tukija- 
na tunnettu Pura sai kaikkein korkeimman 
äänimäärän, 1952 ääntä. Pura oli puolueen 
maatalousasiantuntija, ja maataloussiiven 
edustajana hänen valintaansa pidettiin en- 
nakkoon varmana.” 

Sen sijaan varapuheenjohtaja Pentikäi- 
nen joutui luovuttamaan paikkansa NKL:n 
puheenjohtajalle. Puolueen uudistajana pro- 
filoitunut Rehn sai 1085 ääntä ja Pentikäi- 
nen 664 ääntä. Helsingin Sanomissa Rehnin 
katsottiin olevan puoluejohdon, Väyrysen ja 
Kääriäisen, ehdokas.” Ennen kaikkea Rehn 
oli kuitenkin nuorten ehdokas, ja mitä il- 
meisemmin myös Kääriäisen, sillä tämä oli 
painottanut puheissaan nuorten merkitystä 
ja antanut tukea Rehnille. Nuoret tekivät- 
kin innokkaan kampanjan Rehnin puolesta. 
Rehn ajoi puolueen uudistamisessa radikaa- 
limpaa, uudenlaista keskustaliberaalia linjaa 
verrattuna Väyrysen perinteisimpiin linjauk- 
siin. Toisaalta kokouksessa saattoi saada 
kuvan, että Väyrynen oli ottanut askeleen 
kohti keskustaliberalismia painottaessaan 
puheessaan puolueen avartumista ja kau- 
punkikannatusta. 

Vasta 26-vuotiasta Rehniä kuvattiin pi- 
dettävän puolueen sisällä Väyrysen nuoren- 
nettuna painoksena, joka osasi innostaa kan- 
nattajansa toimintaan - kuitenkin siten, ettei 

Rehn nostattanut samanlaista vastarintaa 
kuin Väyrynen. Rehn muistuttikin aktiivisel- 
la aloitteellisuudellaan Väyrystä, ja hän näytti 
kevään kuluessa suorastaan napanneen aloit- 
teen käsiinsä puheenjohtajalta. Hän myös 
ilmoitti valintansa jälkeen, että puolueen 
uudistussavotta oli vasta alussa.” Rehn toi 
johtoon uutta, tuoretta virtaa, jota tarvittiin 
uskottavuuden saamiseksi puolueen uudis- 
tumisprosessissa. Väyrynen oli jo pitkään 
puhunut luonnonmukaisesta tietoyhteiskun- 
nasta, ja siltikin Kääriäinen joutui toteamaan 
puheessaan, että ympäristökysymykset olivat 
jääneet puolueessa edellisvuosina taka-alalle. 
Lisäksi varapuheenjohtajaehdokkaina oli- 
vat Pekka Puska ja Sole Molander. Puska sai 
589 ääntä ja Molander 317. Terveystohtoriksi 
tituleerattu Puska otti puheessaan etäisyyttä 
puoluejohdon ja Rehnin uudistuslinjaan sekä 
huomautti, että puolueen oli pidettävä huoli 
myös yhteistyösuhteistaan. Kansantalous- 
tieteilijä Molander taas käsitteli puheessaan 


maailmantalouden ongelmia." 


Oppositiopolitiikan tiukka linja - 
asioiden eikä valtapolitiikan kautta 


Juhantalo huomautti puoluekokouksessa, 
että Väyrynen oli yhä nähnyt puolueessa 
henkilöitä, jotka hinnalla millä hyvänsä 
halusivat hallitukseen. Hän vakuutti, että 
eduskuntaryhmässä näitä ei ollut, ja huo- 
mautti pitävänsä ”suorastaan vahingollise- 
na sellaisen keskustelun ylläpitämistä puo- 
lueessa, joka perustuu vain epämääräisiin 
huhuihin ja arveluihin toisten henkilöiden 


> 


tarkoitusperistä”.” Väyrynen oli kritisoinut 
työvaliokunnassa Pesälän haastattelua sekä 
toimittajien keskuudessa liikkuvaa juorua, 
että eräät johtavat keskustapoliitikot olisivat 
kysyneet demareilta, millä ehdoilla puolue 
voisi päästä hallitukseen.” Pesälä oli to- 
dennut julkisuudessa, että puolue voi päästä 
hallitukseen vain, jos Väyrynen laitettai- 
siin sivuun. Juhantalo oli vastannut, että 
puolueen tuli olla valmis hallitusvastuuseen 
vaikka heti. ”Meidän on tuotava tietyt po- 
liittiset kysymykset esiin ja oltava valmiina 
toimimaan tarvittaessa hetikin hallituksessa 
niiden puolesta.” Väyrysestä taas peruskysy- 
mys oli se, pyrittiinkö hallituksen hajottami- 
seen vai käytettiinkö oppositioaika puolueen 
uudistamiseen ja kannatuksen kasvattami- 
seen. Väyrynen tulkitsikin työvaliokunnassa 
käytyä keskustelua siten, että perusstrate- 
giasta oli yksimielisyys. Eduskuntavaaleihin 
asti oltaisiin oppositiossa, mutta vaaleissa 
tähdättiin voittoon ja sen myötä hallituk- 
seen. Puoluekokouksessa lyötäisiin kiinni 
ehdot hallitukseen menemiselle. Juhantalo 
vastasikin, että juuri tätä hän oli tarkoitta- 
nut. Hän ei ollut kiltin politiikan kannattaja, 
mutta ”pelkkä tahdon ja voiman jumputus ei 
riitä”. Asiat ratkaisisivat.” 

Juhantalo painotti puoluekokouksessakin 
tarkoituksensa olleen, että puolue määritte- 
lisi mahdollisimman selvästi kantansa siltä 
varalta, että hallitus hajoaisi - SDP:ssä oli ol- 
lut tyytymättömyyttä hallituksen toimintaan 
erityisesti verouudistuksen takia. Juhantalo 
oli tyytyväinen, että hänen tavoitteensa to- 
teutuisi nyt, kun puoluekokous päättäisi kan- 

nanotossaan oppositiopolitiikan päämääris- 
tä ja sen myötä ehdoista, joilla puolue olisi 
valmis hallitusvastuuseen.'** Puoluekokous 
paaluttikin, että hallituksen hajotessa maassa 
tulisi järjestää uudet eduskuntavaalit. Var- 
muudeksi kirjattiin myös kymmenkohtainen 
luettelo ehdoista, joiden nojalla hallitukseen 
voitaisiin osallistua, jos hallitus hajoaisi ja 
presidentti ei hajottaisi eduskuntaa. Tiuk- 
kiin ehtoihin kuuluivat muun muassa tutut 
vaatimukset perusturvauudistuksesta, koti- 
hoidontuen kehittämisestä, kansaneläkeuu- 
distuksen neljännestä vaiheesta, asunto- ja 
ympäristöpolitiikasta, maakuntahallinnosta, 
aluepolitiikasta sekä taloudellisen kehityksen 
saamisesta hallintaan.” 

Juhantalonkin puoluekokouspuheen 
pääsanoma oli tiukan oppositiopoliitikon 
puhetta: inflaatiotavoitteet olivat karanneet 
käsistä, idänkauppaan ei löydetty ratkaisuja 
ja verouudistus sakkasi. Hän kritisoi Holke- 
rin hallitusta kopeaksi ja ylimieliseksi, ja 
arveli sen yhteishengen olevan niin heikko, 
ettei opposition kanssa uskallettu käydä edes 
asiallista keskustelua talouden ongelmien 
ratkaisuista. 

Oppositiopolitiikan asiasisältö ja -tavoit- 
teet siis yhdistivät Väyrystä ja Juhantaloa, 
vaikka menettely- ja toimintatavat erosivat. 
Väyrysen linjana pidettiin voimalla val- 
taan -strategiaa, ja Juhantaloon ja Pesälään 
henkilöitiin yhteistyöllä valtaan -linja.'79 
Mahdollista tulevaa hallitusyhteistyötä kos- 
keva päätös olikin siis puolueen sisällä erään- 
lainen kompromissi sen suhteen, millaista 
oppositiopolitiikkaa ja miten korkeaa pro- 


fiilia puolue ajaisi. Moni puolueessa vierasti 
liian valtapoliittisia otteita ja niin sanottua 
pelin politiikkaa, vaikka itse politiikan sisäl- 
töjen eli asioiden suhteen kannatettiinkin 
tiukkaa asennetta. Julkilausutuilla ehdoilla 
hallitusyhteistyön edellytyksistä vakuutet- 
tiinkin sekä omalle väelle että muille tahoille, 
että politiikan sisältö ratkaisisi, eivät valtapo- 
liittiset laskelmat. Keskustapuolue ei hinku- 
nut hallitukseen, ja kaikki puolueet olisivat 
yhteistyössä samalla viivalla. Mahdollinen 
yhteistyö ratkaistaisiin politiikan asiasisältö- 
jen perusteella. Toisaalta taas julkilausuttujen 
tavoitteiden saavuttamiseksi oli niin sanotus- 
ti lupa harjoittaa korkeaa profiilia. 
Puoluekokouksessa saavutettiin tietynlai- 
nen kompromissi myös siinä, että puheen- 
johtaja tuli muita vastaan valtiosääntökysy- 
myksessä. Väyrysestä nimenomaan SDP:n 
pyrkimyksenä näytti olevan käytäntö, että 
presidentinvaalien yhteydessä ratkaistaisiin 
samalla myös hallituspohja. Tähän viittasi 
hänestä Sorsan lausunto, jonka mukaan ”kes- 
kustan oppositiokausi kestäisi ainakin vuo- 
teen 1994. Hänestä suora vaalitapa kasvattaisi 
kyllä presidentin valtaa ja riippumattomuut- 
ta puolueista, mutta samalla se tarkoittaisi 
myös sitä, että presidentin valinnasta ei 
voitaisi käydä puolueiden kesken kauppaa 
eli sitoa hallituspolitiikka presidentinvaalei- 
hin. Suora vaalitapa olisi tämän vuoksi syytä 
toteuttaa viipymättä sekä samalla tarkastaa 
presidentin valtaoikeuksia ennen kaikkea 
hallituksia muodostettaessa. Pulmallisinta 
esitetyissä rajoitusehdotuksissa oli Väyry- 
sestä presidentin toimikausien rajaaminen. 

Hän huomautti, että Kekkosen ”tärkeimmät 
valtiomiesteot olisivat jääneet toteuttamatta, 
jos rajoitus olisi ollut voimassa”. Väyrynen oli 
kuitenkin valmis tulemaan vastaan: jos selvä 
enemmistö kannatti toimikausien rajaamis- 
ta kahteen, ”olisi Keskustankin siihen ehkä 
suostuttava”.7** Aikaisemmin Väyrynen oli 
vastustanut erityisesti presidentin toimikau- 
sien rajoittamista. 

Olisi näyttänytkin hyvin erikoiselta, jos 
puheenjohtaja olisi yhä pitänyt tiukasti 
kiinni kannastaan. Kaikki varapuheenjoh- 
tajat, Pokka, Rehn ja Pura, sekä puoluesih- 
teeri Kääriäinen kannattivat presidentin 
toimikausien rajoittamista.”*' Väyrysen 
sooloilulinja ei saanut kannatusta myöskään 
verotusta koskien. Väyrynen esitteli verouu- 
distusmallia, joka tuli yllätyksenä eduskun- 
taryhmälle, eikä sitä hyväksytty puolueko- 
kouksen yleispoliittiseen kannanottoon. Silti 
Väyrysen asema oli puoluejohdossa horju- 
maton, kuten Helsingin Sanomissakin arvioi- 
tiin.” Vain hänen toimintansa kärkevin terä 
ei saanut tukea. 

Syksyllä 1988 myös puolueen suhteet pre- 
sidentti Koivistoon lientyivät. OKO:n tiloissa 
Kuusisaaressa järjestettiin tapaaminen Koi- 
viston aloitteesta. Paikalla olivat keskustasta 
Väyrynen, Kääriäinen, Rehn, Pura, Juhantalo, 
Isohookana-Asunmaa, Kuuskoski-Vikatmaa 
ja Pekkala. Tunnelmat olivat hyvät, vaikka 
Koivisto tuhahtelikin tiedolle, että keskusta 
ottaisi entiset asemansa vaalivoiton kautta. 
Koivisto kirjoittikin muistelmissaan: ”Kes- 
kustelumme oli sopuisaa, koska keskusta- 
puolueen taholta ei enää välitetty suuremmin 


muistella esitettyjä shokkihoitoreseptejä”% 
Realistina Koivisto alkoikin mitä ilmeisem- 
min rakentamaan siltoja keskustaan, jonka 
kannatus oli nousussa. 


Nimenmuutos avartaa ja uudistaa - 
Suomen Keskusta 


Puolueen uudistumisprosessi sai puolueko- 
kousviikonlopun päätteeksi lopullisen si- 
lauksen nimenuudistuksen myötä. Päätös 
tehtiin varsinaisen puoluekokouksen jälkeen 
pidetyssä ylimääräisessä puoluekokouksessa. 
Puolueen avartamiseen tähtäävä nimenmuu- 
tos hyväksyttiin puolueen kentällä laajasti. 
Silti itse nimivaihtoehdosta ilmeni erimie- 
lisyyttä. Väyrynen ja Kääriäinen kannatti- 
vat nimeä Suomen Keskusta, osan mielestä 
taas Suomalainen Keskusta -vaihtoehto oli 
parempi. Väyrynen totesi asiaa esitellessään 
sovinnollisesti, että molemmat vaihtoehdot 
olivat hyviä, eikä puoluejohto painostaisi 
oman kantansa taakse. Väyrynen vakuutti, 
että kenttä, jolla oli paras asiantuntemus 
nimikysymyksestä, saisi valita itse vapaasti. 
Sen sijaan hän piti tärkeänä, että puolueen 
sääntöihin kirjattaisiin puolueen nimi myös 
ruotsiksi, mikä ei kuitenkaan tarkoittanut 
puolueen muuttumista kaksikieliseksi. Ni- 
miuudistuksessa ei ollut Väyrysestä kyse isos- 
ta muutoksesta, vaan hän puhui itse nimen 
tarkistamisesta. 

Suomalainen Keskusta -nimeä kannat- 
tavat perustelivat valintaansa aatteellisella 
painotuksella. Keskustalaisuus oli nimen- 
omaan kansalliselta pohjalta syntynyt aate, 


412 III Vahvistumisen ja uudistumisen vuodet oppositiossa, 1987-1991 


https://doi.org/10.21435/ha.155 


jota etuliite suomalainen tähdensi. Suomen 
Keskusta -vaihtoehdon taas saattoi tulki- 
ta niin, että se imaisi ja mahdutti sisälleen 
kaikki poliittiset keskustaliikkeet. Kyse oli 
kuitenkin melko hienojakoisesta semantti- 
sesta tulkinnasta, ja tavalliselle äänestäjälle 
nämä merkitykset tuskin avautuivat — vaikka 
puolueen aatehistoriaa ja linjauksia tuntevat 
saattoivatkin kokea ne merkityksellisiksi.7* 
Suomalainen Keskusta -nimelle löytyi kan- 
natusta varsinkin Varsinais-Suomen, Hä- 
meen ja Etelä-Pohjanmaan suunnalta. Eri- 
tyisesti IIkka-lehden päätoimittaja Hokkanen 
ja Etelä-Pohjanmaan piirin puheenjohtaja 
Vihriälä kannattivat Suomalainen Keskusta 
-vaihtoehtoa, ja se saikin laajaa kannatusta. 
Suomen Keskusta -nimi vei kuitenkin voiton 
äänin 1 048-865.7% 

Puolueen nimenmuutoksella oli tar- 
koitus paitsi viestiä uudistumisesta myös 
päästä eroon kielteisistä mielleyhtymis- 
tä, jotka olivat tarttuneet vanhaan nimeen. 
Puolueessa haluttiin päästä eroon Kepu- ja 
kepuli-nimityksistä.7% Tosin suhtautuminen 
kepu-nimitykseen ei ollut yksioikoista, sillä 
monet puolueen omatkin jäsenet käyttivät 
kyseistä lyhennettä. Vähemmälle huomiol- 
le uudistusprosessissa taas jäi se, että puo- 
lueen logo uudistettiin ja se oli käytössä jo 
puoluekokouksessa. Muutos oli varsin pie- 
ni.” Lisäksi puolueen kansainvälisen roolin 
uudistuminen eteni. Liberaalin Internatio- 
naalin puheenjohtaja Giovanni Malagodi 
lähetti puoluekokoukselle sähkeen, jossa 
todettiin oltavan ”ylpeitä yhteyksistämme 
Keskustapuolueeseen, yhteyksistä, joiden 


A 


on vahvistuttava tulevaisuudessa””* Kääriäi- 
nen ilmoittikin kertovansa tästä LKP:n pu- 
heenjohtaja Lallukalle, joka oli vastustanut 
keskustapuolueen jäsenyyttä LI:ssä.?” Myö- 
hemmin syksyllä Keskusta hyväksyttiin LI:n 
täysjäseneksi, ja samalla Väyrynen valittiin 
LI:n varapuheenjohtajaksi.”? 


Kunnallisvaalit 1988 — 
eläköön kaupunki! 


Kajaanin puoluekokous oli myös lähtölau- 
kaus syksyn kunnallisvaaleihin. Valmistau- 
tuminen vaaleihin oli aloitettu hyvissä ajoin. 
Vuoden 1987 aikana toteutettiin Kotikunta 
kuntoon -talkoot, mikä oli kampanja, jonka 
avulla uudistettiin ja tehostettiin kunnallis- 
poliittista toimintaa. Kampanjasta vastaavan 
työryhmän puheenjohtajana toimi Matti 
Vanhanen, ja muina jäseninä olivat kunnan- 
johtaja Pentti Hakulinen, toiminnanjohtaja 
Erkki Lintunen, vs. opintojohtaja Usko Lahti 
ja kunnallissihteeri Terttu Savolainen. Työ- 
ryhmä teki Kotikunta kuntoon -asiapaperin, 
joka auttoi arvioimaan paikallistason aiem- 
paa toimintaa, vaalimenestystä sekä asetta- 
maan vaalitavoitteita. Lisäksi ryhmä valmis- 
teli Kuntani 2000 -työohjeen.”? Keskustan 
kunnallisohjelma hyväksyttiin huhtikuussa 
1988 puoluevaltuuskunnassa, ja kaupunkien 
kunnallisjärjestöille ja -osastoille tarkoitettu 
uusi kaupunkiohjelma ja -manifesti valmis- 
tui toukokuussa 1988.774 Valmistelut olivat 
mittavat ja kertovat innosta organisoida 
puolueen toiminta entistä paremmin ja tu- 
loksellisemmin, mutta myös puoluesihteerin 

Vuoden 1988 kunnallisvaalijuliste. Kuva Jari Laukkanen, Suomenmaa. KMA. 

KOTIKUNTA 


Kotikunta omissa käsissä 
-vaalilehtinen vuoden 1988 
kunnallisvaaleissa. KMA. 


OMISSA KÄSISSÄ 


KESKUSTAN KUNNALLISOHJELMA 


Hyväksytty puoluevaltuuskunnan 
kokouksessa 23.—24.04.1988 


(K])KESKUSTA 
ROHKEASTI SUOMALAINEN 


taidosta saada järjestökoneisto toimimaan 
tavoitteiden eteen. 

Kunnallisohjelman nimi oli ”Kotikunta 
omissa käsissä” mikä kuvasi hyvin ohjel- 
man pääviestiä. Päämääränä oli kehittää 
kunnallista itsehallintoa ja kansanvaltaa. 
Kunnallisohjelmassa oli puolueen yleiset 
kunnallispoliittiset näkemykset, mutta var- 
sinaiset käytännön linjat tuli päättää itse kun- 
nissa. Ohjelmassa korostettiin siis paikallista 


tasoa, jossa katsottiin olevan paras tieto ja 
asiantuntemus kunnan olosuhteista. Aikai- 
semman kuntahallinnollisen näkökulman 
sijaan nyt painotettiin kansalaisvaikuttamis- 
ta ja kuntalaisen näkökulmaa. Se tarkoitti 
myös kuntien erilaisuuden tunnustamista. 
Uusista painotuksista huolimatta ohjelma 
oli linjassa puolueen aiempien periaatteiden 
kanssa. Ohjelmassa todettiin muun muassa, 
että valtion tuli turvata kunnille tasavertaiset 

Keskustalainen 
kaupunkimanitfesti 


Juuret 
(Historialliset 
maamerkit) 


Muistot 
(Viemäri 
asfalttipihalla) 


Elämän hallinta 
(Sukupolvien 
saatto) 


Yhteisöllisyys 
(Ihminen 
yhteiskunnassa) 


Palveleva mieli 
(Kaupunki auttaa) 


Terveys 
(Ihmisen eheys) 


Turvallisuus 
(Aine ja henki) 


Monipuolisuus SA 
(Asunnot, Tasapainoisuus 
työpaikat, (Pienet ja suuret) 
palvelut) 


Luova 
osallistuminen 
(Ajatuksen ja 
käden vapaus) 


Uuden 
ymmärtäminen 

(Tietokone 
on ilo) 


Jokaisella kaupungilla on oma kulttuurinsa. 
Kullakin ihmisellä on omat juurensa. 
Rakennuksilla, puistoilla ja pihoilla on oma historiansa 
Eläköön kaupunkimme! 


Keskustalainen kaupunkimanifesti Eläköön kaupunki! Manifestissa ilmaistiin 
täysin uudenlainen ote kaupunkeihin ja kaupunkipolitiikkaan. KMA. 

mahdollisuudet peruspalvelujen tarjoami- 
seen, maaseutupolitiikalla tuli pitää harvaan- 
asuttu maaseutu elinvoimaisena, kunnat oli 
saatava suunnannäyttäjiksi ympäristönsuoje- 
lussa ja kuntainliittoja kehittämällä oli pääs- 
tävä kohti maakuntahallintoa.?7 
Puoluevaltuuskunnan poliittisen valio- 
kunnan esitys kannanotoksi tuki osaltaan 
puolueen kunnallispoliittisia tavoitteita ja 
jatkoi samalla presidentinvaaleista tuttua 
linjaa siinä, että vain keskustapuolue tarjosi 
todellisen vaihtoehdon sinipunalle. Halli- 
tuksen todettiin suunnittelevan pienyritys- 
ten ja pienyrittäjien verotaakan lisäämistä, 
ja myös maa- ja metsätalouden veropohjaa 
aiottiin lisätä useilla miljardeilla. Hallituk- 
sen suunnitelmiin ei myöskään kuulunut 
kunnallisverotuksen epäkohtien korjaus, 
vaan päinvastoin oli odotettavissa, että 
erot kuntien välillä kasvaisivat entisestään. 
Pääkaupunkiseudun osalta taas vaadittiin 
luopumista keskittämispolitiikasta ja voi- 
mavarojen suuntaamista asuntojen, päivä- 
kotien, vanhainkotien ja vanhustentalojen 
sekä terveyskeskusten rakentamiseen. Yli- 
päätään Holkerin hallituksen katsottiin epä- 
onnistuneen, ja siksi keskustapuolue antaisi 
nykypolitiikalle vaihtoehdon, joka ”johtaa 
parempaan tasa-arvoon, suurempaan oi- 
keudenmukaisuuteen ja yhteiskuntamme 
toimintojen sopeuttamiseen kestävällä ta- 
valla luonnontalouden vaatimuksiin”? 
Kunnallisvaalit olivat paikallisvaalit, mutta 
poliittisen tilanteen takia niistä tuli ennen 
kaikkea yleispoliittiset linjavaalit sinipuna- 
hallituksen toimenpiteitä vastaan. 


Väyrynen oli todennut jo helmikuussa, 
että puolueen politiikkaa tuli jatkaa pai- 
nottaen niitä asioita, jotka toivat tuloksen 
presidentinvaaleissa, mutta alleviivaten 
asioita kuntien kannalta.” Presidentin- 
vaalit antoivatkin kunnallisvaaleihin hyvät 
lähtökohdat. Väyrysen nousu altavastaajasta 
kakkostilalle antoi uskoa, että puolue voisi 
voittaa kokoomuksen myös kunnallisvaa- 
leissa. SDP:lle taas ennustettiin tappiota ja 
laskua presidentinvaalien tapaan. Lisäksi 
presidentinvaaleissa oli saatu jalansijaa pää- 
kaupunkiseudulla, mikä pyrittiin nyt hyö- 
dyntämään. Tämä näkyi erityisesti puolueen 
uudistumisprosessissa, nimenmuutoksessa 
ja kansainvälisesti LI-jäsenyydessä. Kunnal- 
lisohjelma ja vaihtoehdon tarjoaminen sini- 
punalle olivatkin jatkumoa siinä, että niissä 
näkyi puolueen vahva traditio maakuntien 
Suomen puolustajana. Sen sijaan puolueen 
kaupunkipolitiikassa, kaupunkiohjelmassa, 
oli aivan uudenlaista otetta. 

Kaupunkiohjelma koostui kahdesta osas- 
ta, jotka olivat ”Keskustalainen kaupunki- 


1” 


manifesti - Eläköön kaupunki!” ja kaupun- 
kiohjelman virikepaperi. Ne edustivat perin 
uudenlaista, innostunutta otetta kaupunki- 
politiikkaan. Ohjelman laatineeseen toimi- 
kuntaan kuuluivat puheenjohtajana Juha Pen- 
tikäinen, sihteereinä Terttu Savolainen ja Olli 
Rehn (osan aikaa) ja jäseninä Weijo Pitkänen, 
Lea Tolonen, Sointu Molander, Maija-Liisa 
Lindgvist, Päivi Koppanen, Marjukka Laiti- 
nen, Matti Holopainen, Hannes Manninen, 
Jarmo Rajakoski ja Silja Hiironniemi. Puo- 
lueen omissakin arvioissa katsottiin, ettei 

keskusta oikein saanut kosketusta kaupun- 
kilaisiin. Otteissa näkyikin varautuneisuutta 
ja varovaisuutta kaupunkeja koskien, mutta 
kaupunkimanifestissa tällaisesta ei ollut enää 
jälkeäkään. Kaupunkilaisuus otettiin siinä 
rohkeasti omaksi ja riemuitsemisen arvoi- 
seksi asiaksi. Kaupunkimanifestissa kunnioi- 
tettiin kunkin kaupungin historiallisia juuria 
ja kaupunkeihin liittyviä muistoja, ja kunkin 
kaupungin juurista kuvattiin virtaavan syket- 
tä tähän päivään ja tulevaisuuteen. Uuden 
ymmärtämisen todettiin alkavan muistois- 
ta. Kaupunki otettiin manifestissa ikään 
kuin sanallisesti haltuun filosofisen leikki- 
sästi ja erittäin positiivisessa sävyssä eikä 
perinteisesti konkreettisia tavoitteita esittäen. 

Flämänhallinnasta manifestissa todettiin, 
että elämänkaarissa oli viisautta ja voimaa. 
Terveyden rakennuspuita taas olivat puh- 
das ympäristö ja tasapainoiset ihmissuhteet. 
Ihmisten erilaisuus oli rikkaus. Kaupungin 
kuvattiin elävän ympäri vuorokauden, ja sen 
jatkuvasti elävää sykettä pidettiin voimanläh- 
teenä. Eilisen ja huomisen sanottiin olevan 
kaiken aikaa kaupunkilaisten omissa käsissä. 
Uusi teknologia nähtiin voimavarana. Kes- 
keisinä ihanteina pidettiin monipuolisuutta, 
turvallisuutta, palvelevaa kaupunginhallin- 
toa sekä yhteisöllisyyttä. Sanavalinnoiltaan 
iloittelevan manifestin takasivulla kirjoi- 
tettiin vielä ihmisyyden edellytyksistä. Ih- 
misen todettiin olevan jakamaton koko- 
naisuus, ”jonka eheyden suojeleminen oli 
poliittisen toiminnan korkein päämäärä”. 
Ihmisyyteen kuului tarve ja kyky henkiseen 
kasvuun, kasvamiseen hyväksi ihmiseksi ja 


kunnon kansalaiseksi sekä keskinäinen kun- 
nioitus ja suvaitsevaisuus. Takasivun lainauk- 
set olivat otteita puolueen periaateohjelmas- 
ta, jossa näkyi puolueen aatteen alkiolainen 
ydinviesti puettuna uuteen moderniin muo- 
toon. Kaupunkimanifestin elämäniloinen 
keskustaliberalismi sai syvyyttä alkiolaisesta 
ihmiskäsityksestä: ”Jokaisella ihmisellä on 
yhtäläinen ihmisarvo. Ihmisellä on kyky kas- 
vaa vastuuseen paitsi itsestään myös muista 
ihmisistä.” 

Lisäksi ohjelmaan kuului virikepaperi, 
joka oli tarkoitettu tausta-aineistoksi kau- 
punkiosastoille ja kaupunkien kunnallis- 
järjestöille, kun ne laatisivat omia kaupun- 
ginosa- ja kaupunkiohjelmiaan. Tarkoitus 
oli, että paperia täydennettäisiin paikallisiin 
haasteisiin ja epäkohtiin liittyen. Virikepape- 
rissa oli konkreettisia asioita, joihin haettiin 
parannusta. Kärkenä ja ensimmäisenä asiana 
olivat tässäkin ympäristöongelmat: ”Useim- 
mat ympäristöongelmista ovat teollisen kil- 
pailuyhteiskunnan kiihkeän elämänrytmin 
aiheuttamia --. Kaupunkimme onneksi 
kehitys on jo kääntynyt parempaan suun- 
taan! Ympäristöä säätävää lainsäädäntöä 
on tiukennettu -- Kaupunkikulttuuria, 
alueiden historiallisen omaleimaisuuden 
säilyttämistä, ja asukkaiden omaehtoisten 
harrastusmahdollisuuksien kehittämistä pi- 
dettiin niin ikään tärkeinä. Kirjastoista tuli 
kehittää nykyaikaisia tietopalvelukeskuksia. 
Kaupunkien palvelukulttuuria tuli kehittää 
niin, että kehitystä jarruttavaa ja holhoavaa 
lainsäädäntöä tuli purkaa. Joukkoliikenne 
tuli saada tehokkaaksi ja sosiaali- ja terveys- 

palvelut tuli saada yksilöllisiä tarpeita huo- 
mioiviksi sekä joustaviksi. Kaikille oli myös 
turvattava asuminen ja työ, ja samoin oli 
otettava huomioon ihmisten erilaiset toiveet 
asuinpaikoista ja asumistavoista. Tavoite oli 
elävä kansalaiskaupunki, kaikkien kaupun- 
kilaisten yhteisvoimin rakentuva inhimil- 
lisesti, sosiaalisesti ja ekologisesti kestävä 
kaupunki.” 

Kaupunkipoliittinen ohjelma oli puo- 
lueelle historiallinen ja mullistava. Juha 
Pentikäinen sanoikin sitä esitellessään, että 
se oli puolueen historian ensimmäinen kau- 
punkipoliittinen ohjelma ja että se oli ”haas- 
teellinen, miltei vallankumouksellinen”. Hän 
kuitenkin lisäsi, että ohjelmassa oli löydetty 
alkiolainen mielenmaisema yhdistelmästä, 
jossa ihminen, ympäristö ja kulttuuri olivat 
tasapainossa ja vuorovaikutuksessa toisiinsa. 
Pentikäisestä kaupunkityö oli välttämätön 
osa keskustan uudistumista sellaiseksi uu- 
deksi liberaaliksi vaihtoehdoksi, jota kes- 
kustanuoret ja -opiskelijat olivat ehdottaneet 
teeseissään.7* Nuorten keskustaliberalismin 
uskottiin siis toimivan kaupungeissa. Sil- 
miinpistävää asian käsittelyssä oli kuitenkin 
se, että ohjelma hyväksyttiin puoluehallituk- 
sessa ja lähetettiin sen jälkeen vain kaupun- 
kiehdokkaille ja -osastoille.** Näin ohjelma 
käsiteltiin ikään kuin politiikan erillisloh- 
kona, jota pyrittiin uudistamaan puolueen 
periaatteiden mukaisesti, mutta ilman maa- 
seutu-kaupunki-asetelmaan liittyvää vaikeaa 
tasapainoilua. 

Kaupunkimanifestin syntyyn ja muotoi- 
luun keskeisesti vaikuttaneen Weijo Pitkäsen 


mukaan manifesti jäikin lopulta tuuliajolle, 
eikä se saanut viime vaiheessa koko puolue- 
yhteisön arvovaltaa taakseen — eikä myös- 
kään puoluejohdon tukea, koska näiden 
omat intressit olivat jo muualla. Puolueen 
uudistuvan kaupunkipolitiikan tueksi oli 
laadittu myös kirja Oikeus urbaaniin, jon- 
ka Maaseudun Sivistysliitto ja Helsingin 
Kulttuuriseura olivat julkaisseet yhdessä. 
Siinä käsiteltiin tarkemmin keskustalaista 
näkemystä tavoiteltavasta kaupunkilaisesta 
elämäntavasta.”784 Kirjan nimi tuo mieleen 
ranskalaisen filosofin ja sosiologin, Henri 
Lefebvren, teoksen Le droit á la ville (1968). 
Teoksessa Lefebvre peräänkuuluttaa oikeuk- 
sia urbaaneille ihmisryhmille, joita nykyisin 
luonnehdittaisiin lähinnä kaupunkilaiseksi 
prekariaatiksi, kuten työttömille, maahan- 
muuttajille, opiskelijoille ja matalapalkka- 
alalla työskenteleville, joita kaupunkisuun- 
nittelussa ei ollut kunnolla tunnistettu. Kyse 
oli siis samankaltaisista ryhmistä, joiden 
puolesta keskustapuolue oli yrittänyt puhua 
ajaessaan niin sanotusti köyhän asiaa kau- 
pungeissa — heitä kuitenkaan tavoittamatta. 
Sinipunahallituksen politiikka tarjosikin 
keskustalle otolliset olosuhteet pyrkiä entis- 
tä voimakkaammin kaupunkeihin. Yli-Lahti 
oli laatinut puoluehallitukselle yhteenvedon 
Suomen Gallupin puoluetutkimuksesta, jossa 
todettiin, että suurituloisimmat ja eteläsuo- 
malaiset olivat tyytyväisimpiä hallitukseen. 
Eniten tyytyväisyyttä aiheuttivat hallituksen 
aktiivisuus ja verouudistus, mutta samalla ve- 
rouudistus oli myös suurin tyytymättömyy- 
den aihe, samoin kuin työvoimapolitiikka.”* 

Paremman Helsingin 
Puolesta 


Sole 
Molander 


HELSINKI E 


(K) 


Sole Molander valittiin keskustan edustajana 
Helsingin kaupunginvaltuustoon vuoden 
1988 kunnallisvaaleissa. KMA. 


SDP:n katsottiin unohtaneen vähäosaiset ja 
tavalliset duunarit kilpailussa kokoomuksen 
kanssa palkansaajaäänestäjistä.7** Hallituk- 
sen kaavailema verouudistus olikin kuin lah- 
ja suoraan opposition syliin. Sen valmistelua 
pidettiin salamyhkäisenä, ja sen arvioitiin 
johtavan verotuksen kiritymiseen ja erityi- 
sesti lapsiperheiden joutumiseen tiukoille.?*7 
Keskustan yritykselle murtautua kaupun- 
keihin antoi uskottavuutta se, että puheen- 
johtaja asettui ehdokkaaksi Helsinkiin. Valta- 
kunnan päälehti antoi kuitenkin Väyrysen 
yrityksestä surkuhupaisan kuvan. Lehden 
etuaukeaman otsikkona oli ”Väyrynen ek- 
syksissä Helsingin sumussa”. Lehden narra- 
tiivissa toistettiin stereotypiaa kaupungissa 
eksyksissä olevista maalaisista ja kerrottiin 
Väyrysen ja puolueen toisen ehdokkaan, 
Sole Molanderin, harhailusta vaalitilaisuus- 
paikkaa etsiessä. ”Keskusta kiilaa kaupun- 
kiin, entinen maalaisliitto luottaa Väyrysen 
suuntavaistoon matkalla etelän keskuksiin?” 
Tarinallisen värittämisen jälkeen jutussa 
myönnettiin kuitenkin, ettei keskustan ”ryn- 
näkkö kaupunkeihin” välttämättä ollut niin 
hakusessa kuin eksymistarinasta voisi pää- 
tellä. Järjestöpäällikkö Lankiaa lainaten to- 
dettiin, että puolueen lähtökohdat vaaleihin 
olivat hyvät. Keskustalla oli 400 ehdokasta 
enemmän kuin edellisvaaleissa ja naisia ja 
nuoria merkittävästi enemmän kuin SDP:llä 
ja kokoomuksella. Myös ehdokkaiden am- 
mattijakauma oli monipuolistunut. 
Vaikka ehdokastilanne oli hyvä, joudut- 
tiin siitä käymään yhä keskustelua puolueen 
sisällä. Väyrynen oli todennut työvaliokun- 

Puoluesihteeri Kääriäinen esittelemässä keskustan linjauksia vuoden 1988 
kunnallisvaaleissa. Vieressä puoluetoimiston poliittisen osaston järjestö- 
päällikkö Eero Lankia. Kuva Jari Laukkanen, Suomenmaa. KMA. 


nassa, että kun hän pani itsensä likoon Hel- 
singissä ja ilmoittautui ehdokkaaksi, tulisi 
puolueessa laajemminkin lähteä isänmaal- 
lisessa talkoohengessä ehdokkaiksi. Nyt silti 
moni kärkihahmo oli jäämässä pois vaaleista. 
Väyrynen ei maininnut ketään nimeltä, mut- 
ta kritiikki kohdistui muun muassa Pokkaan 
ja Kuuskoski- Vikatmaahan. Pokka totesikin, 
että vaalien yleisvaltakunnallinen vire puhui 
sen puolesta, että kansanedustajat asettuisi- 


vat ehdokkaiksi, mutta toisaalta tehtävä edel- 
lytti varsin vaativaa osallistumista käytännön 
valtuustotyöhön. Väyrynen ei tätä selitystä 
hyväksynyt. Hänestä ehdokkuus oli jokai- 
sen oma asia, mutta liiallisella työläydellä 
poisjääntiä ei tullut selitellä. Osa muistakin 
työvaliokunnassa ilmoitti olevansa samaa 
mieltä.» 

Pääkaupungissa ehdokasnäkymät olivat 
kuitenkin poikkeuksellisen hyvät. Odotuksia 

nostatti erityisesti Väyrysen presidentin- 
vaalitulos. Jos Väyrynen toisi jälleen yhtä 
paljon ääniä, odotettiin tulokseksi viittä 
keskustalaista valtuutettua. Vaikka maassa 
oli jo muutamia kaupunkeja, joista löytyi 
keskustalainen enemmistö, olivat varsinkin 
etelän suuret kaupungit puolueelle haaste. 
Hakalehdon erottua valtuustoryhmästä oli 
Helsingissä puolueella vain yksi valtuutettu. 
Vantaalla ja Espoossa, kuten myös Tampe- 
reella ja Turussa Keskustalla taas oli kolme 
valtuutettua kussakin. Helsingissä Väyry- 
sen ja Molanderin ohella ehdokkaina oli- 
vat televisiosta tuttu Knud Möller, entinen 
puoluesihteeri Inmonen ja NKL:n puheen- 
johtaja, ”viiniä maitokauppoihin” -Rehn. 
Keskustaliberalismistaan tunnettu Rehn 
sai valtakunnan päälehdessä myönteisim- 
män käsittelyn, vaikka hänen todettiinkin 
puhuvan samoista teemoista kuin muutkin 
keskustalaiset ehdokkaat. Rehnin kuvailtiin 
pukeutuneen ”rentoon villariin ja väljiin 
lökäreihin”, mikä ei vienyt uskottavuutta, 
sillä hänen kerrottiin hallitsevan nyt ”häm- 
mästyttävällä asiantuntemuksella Helsingin 
problematiikan” eli asuntopulan, liikenne- 
ja päivähoito-ongelmat, vaikka hän olikin 
vielä presidentinvaaleissa ollut valitsija- 
miesehdokkaana Mikkelissä. Rehnin vaa- 
litilaisuus päättyi palkatun trubaduurin 
bluesiin, That's All Right, Mama. Toimittaja 
lopettikin tekstin kuvaukseen, jossa urbaa- 
nin oloinen nainen ryhtyy naputtelemaan 
lakatuilla sormillaan kaulanauhansa isoja 
valkoisia helmiä. ”Keskustan rytmi tuntuu 
tarttuvan 790 

Väyrynen taas sai ennen kunnallisvaaleja 
myönteistä julkisuutta väitöskirjallaan, joka 
käsitteli Suomen ulkopolitiikan doktriinin 
kehittymistä — ja joka oli valmistunut vauh- 
dilla runsaassa vuodessa. Väitöskirjan todet- 
tiin nostavan Väyrysen tukevasti kohti huip- 
pua ja liittävän hänet puolueen kuuluisaan 
tohtorikaartiin Kekkosen, Karjalaisen, Viro- 
laisen ja Sukselaisen joukkoon. Väitöksestä 
Helsingin Sanomiin kirjoittanut Unto Hämä- 
läinen piti myönteisenä sitä, että Väyrynen 
myönsi itse avoimesti oikotiensä tutkimuk- 
sen tekoon eli sen, että pitkä kokemus ulko- 
ministerinä mahdollisti tieteellisen tekstin 
kirjoittamisen niin sanotusti suoraan, ilman 
aikaa vievää arkistojen penkomista ja lähde- 
viitteiden merkitsemistä. Väyrynen kuvasi 
olleensa ulkoministerinä käytännössä osallis- 
tuva havainnoitsija ja soveltaneensa tavallaan 
toimintatutkimuksen periaatteita. Vastaväit- 
täjä Harto Hakovirta oli löytänyt teoksesta 
useita puutteita, mutta se täytti silti hyvin 
väitöskirjalle asetetut vaatimukset. Varsinai- 
sessa väitöstilaisuudessa Väyrysen arvioitiin 
puolustaneen väitöskirjaansa ansiokkaasti, 
kovalla poliitikon väittelykokemuksellaan.7”" 
Väitöskirja oli hieno saavutus, mutta osaltaan 
sekin vahvisti Väyrysen imagoa kunnianhi- 
moisena poliitikkona, jolla oli kova kiire ka- 
vuta vallan rappusia yhä ylemmäs ja kovin 
suoraviivaisin keinoin. 

Väitöskirja tulkittiin ennen kaikkea me- 
riitiksi, jonka avulla oli tarkoitus päästä yhä 
korkeampiin asemiin ja viime kädessä pre- 
sidentiksi, eikä niinkään tieteelliseksi saa- 
vutukseksi.”” Väyrystä taas puheet hänen 

voimakkaasta kunnianhimostaan eivät ol- 
leet ennenkään hetkauttaneet tai hidasta- 
neet. Väyrynen kiersi ja ahkeroi lujasti, jotta 
keskusta menestyisi kunnallisvaaleissa. Kes- 
kustan vaalitilaisuudet alkoivat jo kesällä, ja 
jokaisessa kunnassa pyrittiin järjestämään 
tilaisuus, jossa oli puhujana tunnettu henkilö, 
kuten joku puoluejohdosta tai kansanedus- 
taja. Erityisesti piirikohtaisista kunnallisvaa- 
lijuhlista, joissa Väyrynen toimi puhujana, 
saatiin aikaan näyttävät tilaisuudet. Lisäksi 
monissa kaupungeissa ja taajamissa oli vaali- 
tupia ja -asuntovaunuja. Väyrynen ja Kää- 
riäinen osallistuivat myös puolueen Vihreä 
kaupunki -tilaisuuteen Tampereella, mikä 
oli puolueen kaupunkeihin kohdistunut 
päävaalitapahtuma.”% Väyrynen kritisoi 
tilaisuudessa ankarasti hallituksen talous- 
politiikkaa, hallituksen budjettiesitystä ja 
verouudistusta.” 

Keskustan vaalistrategia perustui puolue- 
johdon ja puoluetoimiston voimakkaaseen 
jalkautumiseen paikallisille vaalikentille 
sekä ehdokkaiden ja näiden tukiryhmien 
omaan työhön. Vaalikentille jalkautuminen 
oli puolueen vaaliteeman mukaista toimin- 
taa: ”Ihmisten keskellä - Keskusta — rohkeas- 
ti suomalainen.” Laajaan mainoskampanjaan 
julkisissa tiedotusvälineissä puolueella ei 
ollut varaa. Silti vaalimateriaalista huoleh- 
dittiin entiseen tyyliin: levitykseen laitettiin 
juliste, esite, postikortti ja vaalivideo.” 


Verosumutus 
ja hallitsematon rakennemuutos 
kunnallisvaalien kärkiaiheina 


Hallituksen talouspolitiikka herätti kes- 
kustassa voimakasta kritiikkiä. Eduskunta- 
ryhmän kesäkokouksessa annettiin tiukka 
budjettikannanotto, jossa todettiin maan 
talouden joutuneen häiriöön hallituksen 
epäonnistuneen talouspolitiikan takia: in- 
flaatio oli kaksinkertaistunut ja vaihtotaseen 
alijäämä kasvanut uhkaavasti. Myös korko- 
taso ja veroaste olivat nousseet vastoin hal- 
litusohjelman kirjauksia. Eduskuntaryhmän 
kannanotossa todettiin, että talouden tasa- 
painottomuus oli vielä mahdollista korjata 
laajapohjaisella vakauttamisratkaisulla. Ryh- 
mä ilmoitti olevansa valmis ”tukemaan tasa- 
painoista ja sosiaalisesti oikeudenmukaista 
vakauttamisratkaisua, jonka olennaiset osat 
ovat vero- ja tuloratkaisujen yhdistäminen 
oikeudenmukaisella tavalla, veroasteen 
alentaminen, tiukka budjettilinja, kansalais- 
ten perusturvan tuntuva kohentaminen ja 
korkotason alentaminen”. Sen sijaan ryhmä 
ei hyväksynyt hallituksen verouudistuskaa- 
vailua, jossa verovähennysten karsiminen 
tarkoitti lapsiperheiden, pieni- ja keskitu- 
loisten, asuntovelallisten ja matkatyöläisten 
verotuksen kiristämistä ja jossa kunnallis- 
verotuksessakin äyrihintaerot vain kasvaisi- 
vat edelleen. 

Keskusta esitti, että vuoden 1989 veroas- 
teikkoihin sekä vähennyksiin tehtäisiin täy- 
simääräiset inflaatiotarkastukset ja samalla 
hyvitettäisiin kuluvan vuoden alimitoitetut 

tarkistukset, joiden myötä kokonaisveroaste 
palautettaisiin takaisin vuoden 1987 tasolle. 
Tiukan budjettiraamin sisällä voimavarat tuli 
suunnata ensisijaisesti perusturvan paranta- 
miseen, perhepolitiikan valinnanvaramah- 
dollisuuksien ja alueellisen tasa-arvon ja 
koulutuksen edistämiseen. Lisäksi vaadittiin, 
että vuoden 1989 budjetissa tuli käynnistää 
lakisääteisen aukottoman perustoimeen- 
tulojärjestelmän luominen.” 

Keskusta otti erityisesti hallituksen aja- 
man verouudistuksen kritiikin kohteekseen. 
Tähän provosoivat myös hallituksen omat 
toimet. Hallitus jakoi jokaiseen kotitalouteen 
esitteen ”Verotus kevenee”. Juhantalosta oli 
suorastaan ennenkuulumatonta, että vero- 
varoja käytettiin hallituksen esityksestä tie- 
dottamiseen ennen kuin asiasta oli annettu 
tietoa eduskunnalle, ja hän pitikin esitettä 
vain hallituksen kunnallisvaalimainoksena. 
Esitteessä esitettyjä lukuja hän piti virheel- 
lisinä syyttäen hallitusta ”supersumutukses- 
ta”. ”Käytännössä ensi vuoden verotaulukko 
on sama kuin vuoden 1987 veroasteikko, 
kun otetaan huomioon inflaatiokehitys ja 
työtulovähennyksen siirtäminen veroasteik- 
koihin. Kun samalla poistetaan 16 verovä- 
hennystä ja eräiden vähennysten merkitystä 
heikennetään, kiristyy kansalaisten vero- 
rasitus vuoteen 1987 verrattuna” Juhantalo 
totesi.” Kansanedustajat Aho ja Pekkarinen 
kritisoivatkin, että hallitus oli laskenut vain 
teknisesti oikein. Hallituksen synti oli se, että 
seuraavan vuoden verotusta verrattiin kulu- 
van vuoden verotukseen, jolloin verotusta 
oli kiristetty. Ainut oikea vertailukohta olisi 

vuosi 1987, jolloin hallitus aloitti toimintan- 
sa.” Lisäksi Juhantalo lyttäsi hallituksen 
siitä, että se oli unohtanut vähimmäisturvan 
rajoilla olevat ihmiset budjetissa, mikä nä- 
kyi muun muassa kansaneläkkeiden kasvun 
heikkoudessa verrattuna työeläkkeisiin.'**? 
Hallituksen markkinoima hallittu raken- 
nemuutos näytti karanneen käsistä hallitse- 
mattomaksi rakennemuutokseksi. Hallitus 
vähensi vuoden 1988 tulo- ja menoarviossa 
kunta- ja aluepolitiikkamäärärahoja, mikä 
vaikeutti köyhien kuntien asemaa. Samaan 
aikaan muuttoliike pääkaupunkiseudulle 
kiihtyi. Tyhjenevän maaseudun ja taantuvien 
teollisuusalueiden ongelmat lisääntyivät, ja 
pääkaupunkiseudun asunto- ja palveluon- 
gelmat kärjistyivät.'*"* Maaseudulla elettiin jo 
toisen rakennemuutoksen kourissa. Ensim- 
mäinen oli koettu 1960-luvulla, ja teollisuus- 
tuotannossa taas koettiin nyt ensimmäinen 
kouraisu. Teollisuuden osuus bruttokansan- 
tuotteesta laski 1980-luvulla noin 30 prosen- 
tista 20 prosenttiin, ja työvoiman määrä vä- 
heni noin 100 ooo henkilöllä. Niin sanotuissa 
vanhoissa teollisuusmaissa muutos oli tapah- 
tunut jo aikaisemmin. Keskustan rakenne- 
muutostyöryhmän teeseissä, jotka Yli-Lahti 
oli laatinut, todettiinkin, että rakennemuu- 
tos oli ennen muuta aluepoliittinen ongel- 
ma. Kansainväliseen talouteen sitoutuneessa 
maassa rakennemuutosta ei voinut pysäyttää 
eikä edes merkittävästi hidastaa, mutta sen 
sijaan voitiin perustellusti vaatia korvaavia 
työpaikkoja taantuville teollisuuspaikkakun- 
nille ja maaseudulle.'s% Ratkaisuna keskusta 
esitti korkeatasoista osaamista ja koulutusta 

sekä kattavaa perusturvaa, vaikka samalla oli 
tuettava ihmisten omaehtoisuutta ja kykyä 
selvitä kasvavista haasteista.'% 

Holkerin hallituksen politiikka tarjosi 
täten kunnallisvaaleihin otollisen asetelman, 
joka korosti keskustaa vaihtoehtona sinipu- 
nahallituksen politiikalle. Yli-Lahden laati- 
missa rakennemuutosteeseissä arvioitiinkin, 
että nimenomaan kokoomuksen intresseissä 
oli nykyinen ”höyhenenkevyt” puuttuminen, 
sillä ammattirakenteen muutos ja työpaik- 
kojen keskittyminen pääkaupunkiseudulle 
loivat kokoomukselle edellytykset nousta 
suurimmaksi puolueeksi ja ohi SDP:n.'8% 
Teeseissä nähtiin siis keskustalla ja SDP:llä 
olevan potentiaalisia yhteisintressejä raken- 
nemuutoksen haittavaikutusten torjumisek- 
si. Puolueiden johtohenkilöt, ennen kaikkea 
Väyrynen ja valtiovarainministeri Liikanen, 
jatkoivat kuitenkin vanhoja taistojaan. 

Liikanen oli yrittänyt saada keskustan 
sisälle erimielisyyttä budjetin lähetekeskus- 
telussa ”pilkkaamalla puheenjohtaja Paavo 
Väyrysen mielipidettä, jonka mukaan eräitä 
pääkaupunkiseudun veroja ei saisi kiristää 
verouudistuksesta kärsivien köyhien kun- 
tien auttamiseksi”. Väyrynen oli sanonut, 
että keskusta ei hyväksynyt sosiaali- ja ter- 
veydenhuollon määrärahojen leikkaamista 
pääkaupunkiseudulla eikä muitakaan vas- 
taavia siirtoja. Liikanen oli todennut, että 
mikäli Väyrysen kanta voittaisi, se merkitsisi, 
että 200 maan köyhintä kuntaa menettäisi 
110 miljoonaa markkaa ja Helsinki, Espoo ja 
Kauniainen puolestaan saisivat lisää valtion- 
apuja 85 miljoonaa markkaa.'** Virolainen 


Seppo Pelttari vaikutti kansanedustajana ja 
Peräpohjolan piirin puheenjohtajana. KMA. 


arvioi eduskuntaryhmässä, että keskustan 
asemia yritettiin murentaa tällä lausunnolla 
erityisesti Lapin köyhissä kunnissa. Lapin 
edustaja ja sen piirin puheenjohtaja Pelttari 
kommentoi tähän vain, että kuntakysymyk- 
siin saattoi suhtautua rauhallisesti, sillä ”Väy- 
rynen painii parhaiten kenttään heitettynä”. 
Renkokin katsoi, ettei SDP:n koukkuun 
tullut astua, sillä Väyrysen asema kentällä 
oli vahva.” Väyrynen taas kritisoi Liikasta 
tietämättömäksi keskustan kannoista. Hän 
muistutti, että keskusta oli jo vuonna 1985 
määritellyt kantansa pääkaupunkiseudun ke- 
hittämiseen, mutta hallitus oli rikkonut sen 
paketin. Hän syytti Liikasta köyhien kuntien 

asukkaiden ja pääkaupunkiseudun pienitu- 
loisten ihmisten asettamisesta vastakkain, 
jollaiseen ansaan keskusta ei menisi vaan 
vaatisi jatkossakin alueellisesti tasapainoista 
kehitystä.'*** 

Keskusta teki Juhantalon johdolla en- 
nen kunnallisvaaleja vielä välikysymyksen, 
johon kaikki oppositiopuolueet yhtyivät. 
Välikysymyksessä kritisoitiin taloudellista 
ja sosiaalista epätasa-arvoa, jota hallituksen 
hallitsematon rakennemuutospolitiikka oli 
aiheuttanut. Asuntopolitiikka oli ajautunut 
umpikujaan, perusturvan kehittäminen oli 
jäädytetty ja epäsosiaalisella verouudistuk- 
sella heikennettiin erityisesti lapsiperheiden 
asemaa.” Välikysymyskeskustelu ei kuiten- 
kaan onnistunut odotetulla tavalla. Osaltaan 
siihen vaikutti se, että kyse oli useista hyvin 
monimutkaisista asioista, kuten verouudis- 
tuksesta, jolloin keskustelu hukkui erilaisiin 
prosentteihin, vertailuihin ja laskelmiin, 
joista oli vaikea saada täyttä selkoa. Helsin- 
gin Sanomat typistikin keskustelun Väyrysen 
keskustelun kuluessa heittämään turhautu- 
neeseen kommenttiin: ”Ei tässä keskustelussa 
voi mitään tulla? Myös vihreät arvostelivat 
tiukasti hallituksen talouspolitiikkaa, mutta 
senkin kritiikki kilpistyi hallituksen ylimie- 
lisen oloisiin vastauksiin.'*? 

Keskustan eduskuntaryhmä antoikin en- 
simmäisen välikysymyskeskustelun jälkeen 
kannanoton, jossa todettiin, ettei hallitus 
ollut vastannut välikysymykseen vaan sortui 
sen sijaan vain muoto- ja tyyliseikkojen kä- 
sittelyyn.'*" Holkeri oli avannut keskustelun 
moittimalla itse välikysymystä: ”Ensinnäkin 

totean kysymyksen johdosta, etteivät sen 
paremmin varsinainen kysymys, sen perus- 
telut kuin käytetty tyylilajikaan edusta sitä 
asiallisuutta, joka sellaisenaan edellyttäisi 
hallitukselta huolellista ja harkittua vastaus- 
ta? Vastauksellaan Holkeri vahvisti kuvaa 
hallituksen ylimielisestä suhtautumisesta 
oppositioon.'** Eduskunnassa verouudis- 
tusväittely jäi epäselväksi väännöksi siitä, 
kenen luvut ja laskelmat olivat oikeat. Sen 
sijaan MTK:n mielenosoituskokouksessa 
vähän ennen vaaleja näkemykset eivät jää- 
neet epäselviksi. Maanviljelijät ja metsän- 
omistajat syyttivät vihaisina hallitusta maa- 
seutuvastaisuudesta ja vaativat korjauksia 
verouudistukseen.'"s 

Kunnallisvaalien yleisilme jäi kuiten- 
kin yllättävän vaisuksi. Äänestysprosentti 
oli vain 70,5. Edellisen kerran äänestysinto 
oli ollut näin laimeaa yli 30 vuotta sitten. 
Keskusta pärjäsi hyvin, se sai 554 924 ääntä. 
Tällä äänimäärällä se sai puolueista eniten 
edustajia valtuustoihin, yhteensä 4 227 edus- 
tajaa. Tulos ei silti ollut niin hyvä kuin puo- 
luejohto oli odottanut. Äänet riittivät 21,1 
prosentin kannatusosuuteen. SDP (25,2 %) 
ja kokoomus (22,9 %) säilyttivät asemansa, 
vaikka ne menettivätkin ääniä. SDP menet- 
ti 2526 ääntä ja kokoomus 17796 ääntä." 
Keskusta oli vaalien ainut absoluuttinen 
voittaja äänimäärissä tarkasteltuna, mutta 
yleispoliittisen tilanteen kannalta tarkaste]- 
tuna tulos oli pettymys. Vaalitulos tulkittiin 
siten, että sinipunahallitus ei ollut saanut 
epäluottamusta, kun oppositiossa ollut kes- 
kusta ei ollut ohittanut kumpaakaan päähal- 

lituspuoluetta. Keskustan vaalivoitto oli tul- 
lut lähinnä SMP:n kustannuksella. Keskusta, 
erityisesti puheenjohtaja Väyrynen, oli teh- 
nyt vaaleista hallituspoliittiset linjavaalit 
arvostelemalla hallituksen verouudistusta, 
mutta linja ei ollut toiminut varsinkaan ete- 
läisessä Suomessa, jossa sinipuna jatkoi vah- 
vana. Väyrysestä tulos oli silti selvä signaali 
kansalta siitä, että hallituksen tulisi korjata 
politiikkaansa, erityisesti verouudistuksen 
osalta, koska hallituspuolueet olivat menet- 
täneet runsaasti ääniä ja keskusta puolestaan 
voittanut.'*'s 

Väyrynen teki erinomaisen tuloksen Hel- 
singissä saaden lähes 6 000 ääntä. Hän sai 
viidenneksi eniten ääniä koko maassa. Fdellä 
olivat vain Eva-Riitta Siitonen (Kok.), Reino 
Paasilinna (SDP), Liisa Kulhia (Hki 2000) ja 
Jörn Donner (RKP), jotka olivat kaikki myös 
Helsingistä valittuja. Presidentinvaaleissa 
Väyrystä protestiksi äänestäneen Helsingin 
niin sanotun Kultahammasrannikon'** tuki 
kuitenkin katosi. Keskusta sai ääniä varsin 
tasaisesti eri kaupunginosista, mutta kaik- 
kiaan äänimäärä jäi yhä vaatimattomaksi 
puolueen valtakunnalliseen painoarvoon 
nähden, vaikka sen valtuustopaikat tuplaan- 
tuivat edellisvaaleihin verrattuna. Helsingin 
kaupunginvaltuustoon nousivat Väyrysen 
lisäksi Olli Rehn, Juha Pentikäinen ja Sole 
Molander. Keskustan kannatusosuus oli 4,5 
prosenttia.'*7 

Myös Espoossa ja Vantaalla tulos para- 
ni: molemmissa saatiin kolme valtuutettua. 
Tuloksella ei kuitenkaan uhattu SDP:n ja 
kokoomuksen asemia etelän isoimmissa 


kaupungeissa. Tampereella keskusta sai 
kaksi valtuutettua (5,7 %,), Turussa kolme 
(4,5 %), Porissa kaksi (5,3 %), Oulussa 11 
(19,5 %), Kuopiossa 9 (17,0 %) ja Jyväsky- 
lässä viisi (12,1 %).'** Isot kaupunkikunnat 
ja eteläiset vaalipiirit säilyivät keskustan 
heikkona kohtana. Toisaalta Lapin ja Oulun 
läänissä keskusta sai eniten ääniä myös kau- 
punkikunnissa. Vaasan läänissä keskusta 
voitti kokoomuksen kaupungeissa, mutta ei 
SDP:tä. Pohjois-Karjalassa, Keski-Suomessa 
ja Kuopion läänissä taas ero kokoomukseen 
kaupunkikunnissa ei ollut kovin iso. Uudel- 
lamaalla ja Hämeen pohjoisessa vaalipii- 
rissä SDP ja kokoomus ohittivat keskustan 
äänimäärissä kaupunkikuntien lisäksi myös 
muissa kunnissa. SDP teki näin myös Etelä- 
Hämeessä.'*9 

Kannatuksen alueellinen jakauma him- 
mensi osaltaan vaalivoittoa — varsinkin, kun 
tähtäin oli vuoden 1991 eduskuntavaaleissa. 
Myönteistä tulevaisuusnäkymien kannalta 
taas oli, että nuorten kunnallisvaalikampan- 
ja onnistui erinomaisesti. Keskustan listoi]- 
le oli saatu yhteensä 2400 alle 30-vuotiasta 
nuorta. Nuoret olivat lähteneet vaaleihin 
teemalla ”Kamppaa vanha valta”. Tulokseen- 
kin voitiin olla tyytyväisiä, sillä valtuustoi- 
hin valittiin 227 nuorta valtuutettua, mikä 
oli noin kaksi kertaa enemmän kuin toiseksi 
suurimmalla nuorisopuolueella kokoomuk- 
sella.'820 

Naiset taas eivät olleet tyytyväisiä tulok- 
seen, sillä keskustalaisten naisvaltuutettujen 
määrä ei lisääntynyt merkittävästi. Nais- 
ten osuus keskustan valtuutetuista oli 22,3 

prosenttia, kun taas kokoomuksella se oli 
30,5 ja SDP:llä 33,5 prosenttia. Naisehdok- 
kaiden osuus keskustan listoilla oli kuiten- 
kin samalla tasolla kuin kilpailijapuolueis- 
sa. SDP:ssä naisehdokkaiden osuus oli 32 
prosenttia, kokoomuksessa 33,6 prosenttia 
ja keskustassa 33,4 prosenttia. Keskustan 
naisten toimintakertomuksessa todettiinkin, 
että suurista puolueista keskusta oli naisten 
määrässä jäljessä ja johtopäätös tästä oli se, 
että näin ei voinut jatkua. ”Puolueen ku- 
vaa naisten keskuudessa on parannettava 
lisäämällä naisten osuutta kaikilla tasoilla 
puolueen päättävissä elimissä niin kunnissa 
kuin eduskunnassa”, toimintakertomuksessa 
todettiin. 

Odotuksiin nähden kunnallisvaalitulos 
oli siis hienoinen pettymys. Puoluesihteeri 
arvioi silti puoluevaltuuskunnassa, että kun- 
nallisvaalitulos oli ”keskustalle merkittäväm- 
pi voitto kuin itse olemme ymmärtäneet”. 
Kääriäinen muistutti, että puolueen kanna- 
tusosuus nousi selvästi kaikkiin edellisiin 
vaaleihin verrattuna ja ennen kaikkea toisiin 
puolueisiin nähden. Edellisen kerran sama 
ääniosuus oli saavutettu vuonna 1966, jol- 
loin valta Suomen politiikassa oli siirtymässä 
keskustapuolueelta SDP:lle. Nyt puolestaan 
SDP:n pitkä valtakausi oli väistämättä kul- 
kemassa kohti kyllästymispistettään: ”Kun- 
nallisvaalitulos merkitsee rakennemuutosta 
Suomen puoluekentällä” Suurimman paikas- 
ta kamppaili nyt kolme suurin piirtein tasa- 
vahvaa puoluetta. Hän korostikin vaalivoiton 
opetuksen olevan se, että oli vedetty selvä 
raja kokoomukseen. Kunnallisvaaleissa 


tämä tarkoitti ennen kaikkea sitä, että kes- 
kustan ja kokoomuksen vaaliliitot vähenivät 
edellisvaalien 32:sta kahdeksaan. Keskustan 
kannatus nousi selvästi siellä, missä vaaliliit- 
toja kokoomuksen kanssa ei enää tehty. Kes- 
kusta seisoi ennen kaikkea omilla jaloillaan — 
vaikka kuntakohtaiset vaaliliitot olivatkin 
yhä sallittuja. SKL:n kanssa vaaliliittoja oli 
110:ssä, LKP:n kanssa 45:ssä, RKP:n kanssa 
12:ssa ja SMP:n kanssa neljässä kunnassa.' 


Oppositiopolitiikka puree, 
vaikka välillä tutisee 


Korkea profiili jatkuu - 
keskusta vaatii yhä talouden 
tervehdyttämisohjelmaa 


Suomenmaan kuukausiliitteessä oli marras- 
kuussa 1988 kirjoitus, jossa Väyrystä syytet- 
tiin siitä, että tämä oli laittanut kaikki yhden 
kortin eli porvariyhteistyön varaan. Rehnin 
todettiin pitävän punavihreää akselia kes- 
kustalle parempana Helsingissä, kun taas 
Väyrynen oli kokoomus-yhteistyön kannal- 
la. Juhantalon ja Pesälän todettiin olevan 
vanhastaan punamultamiehiä, ja Kääriäisen, 
Rehnin ja Kuuskoski-Vikatmaan nähtiin 
rakennelleen keskusta-vasemmisto-yhteis- 
työtä eri kansalaisjärjestöissä.'" Taustasyy 
keskustelun ajankohtaistumiselle oli nähtä- 
västi Väyrysen ehdotus, että puolueiden kes- 
ken alettaisiin käymään ohjelmakeskustelu- 
ja. Väyrynen selitti Koiviston sanoneen, että 
seuraavien eduskuntavaalien jälkeen kaikki 

puolueet olivat samalla viivalla hallitusta 
muodostettaessa. Siksi kuluvan vaalikauden 
loppupuoli olisi hänestä käytettävä avoimeen 
keskusteluun Suomen tulevasta suunnasta, 
sillä siten syntyisi kestävä ohjelmallinen 
pohja tulevalle hallitukselle. SDP:n puheen- 
johtaja Paasio piti ehdotusta osoituksena 
Väyrysen omalaatuisista mielenliikkeistä, ja 
hän naljaili, eikö hallitusohjelmia pitäisi teh- 
dä valmiiksi jo vähän pidemmällekin ajalle. 
Myös kokoomuksen puoluesihteeri tyrmäsi 
idean. Hallitus ei ollut edes kautensa puo- 
livälissä, joten ehdotus oli hätiköity — paitsi 
uhkaavien talousvaikeuksien näkökulmasta 
tarkasteltuna. 

Väyrynen taas hämmästeli puoluehal- 
lituksessa puolueessa käytyä keskustelua, 
jossa keskustan oli väitetty sitoutuneen 
tiettyyn hallitussuuntaan. Hänestä mihin- 
kään suuntaan ei pitänyt sitoutua, ja aivan 
kuin lepytelläkseen muita hän totesi: ”Oh- 
jelmatyössä pitää saada esille muun muassa 
luonnontaloudellinen ja keskustaliberaali 
näkökulma.” Puoluehallituksessa hyväk- 
syttiinkin kannanotto, jonka mukaan kes- 
kustelu hallituspohjavaihtoehdoista ei ollut 
ajankohtainen. ”Keskusta ei aseta ennakolta 
eri hallitusvaihtoehtoja keskinäiseen pa- 
remmuusjärjestykseen. Keskustan kannalta 
ratkaisevaa on se, millä tavoin puolue voi 
parhaiten toimia kansan parhaaksi omien 
tavoitteidensa pohjalta” Rehn olisi halunnut 
jättää koko lausuman pois tarpeettomana, 
Kääriäinen ja Hokkanen taas kannattivat sen 
säilyttämistä.'*** Puolueen fokus tuli saada 
oppositiopolitiikkaan ja pois sisäisistä vään- 

nöistä — ja siksi oli syytä korostaa eroa sekä 
SDP:n että kokoomukseen. 

Kääriäinen varoittikin keskustalaisia 
nöyristelemästä SDP:tä ja kokoomusta, sil- 
lä se ei johtaisi hallitukseen vaan puolueen 
kannatuksen romahdukseen. Räyhätä ei 
tietenkään pitänyt, mutta tiukkuudesta oli 
hänestä pidettävä kiinni, sillä keskustan kuva 
Suomesta oli selkeästi erilainen kuin SDP:llä 
ja kokoomuksella. ”Meille Suomi on tasapai- 
noinen, maakuntien Suomi, jossa pidetään 
erittäin hyvää huolta uudistuvista luonnon- 
varoista ja ihmisten perusturvallisuudesta, 
oikeudenmukaisuudesta. Mekin olemme 
eurooppalaisen Suomen kannalla, tietenkin, 
mutta meille kansainvälistyminen ja yhden- 
tyminen merkitsevät omilla kansallisilla eh- 
doilla tapahtuvaa yhteistyöhön menoa” hän 
totesi. Ajankohtaistuneen Euroopan yhden- 
tymiskeskustelun myötä Kääriäinen katsoi 
SDP:llä ja kokoomuksella olevan saman- 
lainen ihannekuva Suomen tulevaisuudes- 
ta: ”Heidän ihannekuvansa on etelärannikon 
kaistaleelle keskittynyt ”hengeltäänkin keski- 
eurooppalaistunut' Suomi, jossa ihminen saa 
tulla toimeen itsekseen ilman, että yhteiskun- 
ta sen suuremmin huolehtii perusturvalli- 
suudesta” Tämän tavoitteen sivutuotteena 
pyrittäisiin samalla nujertamaan keskustan 
kannatuksen selkäranka laiminlyömällä 
maakuntia ja rakentamalla keskitettyä yh- 
teiskuntaa.'*7 

Työvaliokunnassa Kääriäinen totesi näyt- 
tävän siltä, että ainoastaan shokinomainen 
vaalivoitto eduskuntavaaleissa voisi palaut- 
taa keskustan takaisin vallan kahvaan. SDP:n 

ja kokoomuksen taholta tulleet kannanotot 
näyttivät valavan sinipunalle pitkäaikaisia 
perustuksia. Hänestä näiden vallanjako 
oli mennyt täysin röyhkeäksi, ja varsinkin 
kokoomus pyrki viemään keskustan paikat 
kaikkialla, missä se vain oli mahdollista.'*?8 
Keskusta oli tiputettu Yleisradion hallinto- 
uudistuksen myötä kokonaan pois television 
johtajistosta. Pekkarinen, Yleisradion hal- 
lintoneuvoston puheenjohtaja, piti toimen- 
pidettä SDP:n ja kokoomuksen saneluna, 
jossa ei kunnioitettu parlamentaarisuuden 
periaatetta. Eduskuntaryhmä yhtyi Pekkari- 
sen näkemyksiin, mutta puolueen voima ei 
riittänyt muutoksiin. Helsingin Sanomatkin 
kuvasi tapahtunutta keskustan jyräämisek- 
si.'*" Martikainen arvioi, että vaikka edus- 
kunnassa kokoomuksen edustajat kestivät, 
niin maakunnissa nämä olisivat tiukoilla, 
jos keskustan eduskuntapuheet nousisivat 
kunnolla esille maakuntalehdissä. Pokka kri- 
tisoikin, että käytännössä sitoutumattomat 
lehdet täyttivät tehtävänsä tässä suhteessa 
paremmin.'s"9 

Pokasta ongelmana oli, ettei puolueen nä- 
kemyksiä saatu äänestäjien tietoon. Keskuste- 
lua oli vaikea synnyttää, ja riskinä taas oli saa- 
da rakkikoiran maine. Rehn katsoikin, että 
kova politiikka ei ollut sinänsä vastakkainen 
sille, mitä hän oli esittänyt, eli vaihtoehdon 
kirkastamiselle. Kyse oli eri ulottuvuudes- 
ta, ja esimerkiksi maakuntahallintotyöryh- 
män asettaminen oli hyvää ja oikeanlaista 
vaihtoehtopolitiikkaa. Väyrynen summasi 
käytyä keskustelua toteamalla, että tulevissa 
eduskuntavaaleissa oli saatava murskavoitto, 


minkä suhteen hän olikin toiveikas ihmisten 
alkaessa vähitellen katsoa asioita hajautus/ 
keskitys-näkökulmasta. Kunnallisvaalien 
jälkeen oli kentältä esitetty vaatimuksia ma- 
talammasta profiilista, mutta nyt keskustelu 
osoitti hänestä, ettei profiilin madaltamista 
pidettykään oikeana.'*' Puolueen ja Väyry- 
sen kannalta ongelmana kuitenkin oli, että 
korkea profiili nähtiin yhä kilpailijapuolueis- 
sa ennen kaikkea Väyrysen missiona, johon 
kätkeytyi ainakin implisiittisesti Väyrysen 
valtapoliittinen ja henkilökohtainen kun- 
nianhimo. Suominenkin oli ihmetellyt, että 
keskusta ajoi itseään yhä syvemmälle opposi- 
tioon. ”Väyrysvetoisen keskustan asenteisiin 
perustuu se Suomisen ajatus, että sinipuna 
on pian yhtä vaihtoehdoton kuin aikoinaan 
Sdp:n ja keskustan punamulta” kuvattiin leh- 
dessä. Suomenmaan päätoimittaja Niemelä 
taas hämmästeli, että SDP:n puheenjohtaja 
hoki keskustan olevan yhden asian liike eli 
Väyrysen pyrkimys päästä ”kalifiksi kalifin 
paikalle” eli tasavallan presidentiksi.'*** 
Helsingin Sanomat julkaisi itsenäisyys- 
päivänä 1988 Väyrysen aloitteesta tämän 
haastattelun, jossa hän arvosteli hallituksen 
talouspolitiikkaa. Kirjoituksessa pääsi hy- 
vin esille Väyrysen esittämä pääongelma eli 
vaihtotaseen alijäämä. Maan kansantalous 
velkaantui vauhdilla, ja Väyrysen mukaan 
ulkomainen velka tulisi nousemaan kriisira- 
jalle eli 20 prosenttiin bruttokansantuottees- 
ta. Toinen talouden tasapainoon vaikuttava 
ongelma oli inflaatio ja kolmas idänkauppa 
ja sen vientiylijäämä. Väyrysen viestin vaka- 
vuutta syötiin kuitenkin jutun otsikoinnilla 

ja sivuhuomautuksilla. Otsikossa todettiin 
pahanilmanlintu Väyrysen vaativan, että me- 
noja oli leikattava reippaasti. Väliotsikossa 
taas kerrottiin, miten Väyrysen ennustus oli 
mennyt pieleen. Hän oli ennustanut maan 
ajautuvan parissa vuodessa kymmenen 
prosentin työttömyyteen ja devalvaatioon, 
jos yritysten kilpailukykyä ei parannettaisi. 
Työttömyys oli nyt kuitenkin alle viisi pro- 
senttia, kansantuote kasvoi ja kansa kulutti. 
Väyrynen selittikin, että suhdannekehityk- 
sen oli oletettu heikentyvän syksyllä 1986. 
Jos näin olisi käynyt, hän olisi ollut oikeas- 
sa. Korkeasuhdanne oli kuitenkin peittänyt 
ongelmat alleen, vaikka ne eivät olleetkaan 
kadonneet. Väyrynen oli kuitenkin viisas- 
tunut vuoden 1986 polemiikista siten, ettei 
yrittänytkään ehdottaa, mistä tuli leikata, 
vaan jätti sen vastuussa olevan hallituksen 
tehtäväksi.'34 

Haastattelussa näytti olevan kyse Väyry- 
selle tyypillisestä suunnitellusta julkisuus- 
operaatiosta. Pian tämän jälkeen Yli-Lahti, 
puoluetoimiston osastopäällikkö, esitteli 
työvaliokunnassa kirjeluonnoksen, joka oli 
tarkoitus lähettää pääministerille neuvotte- 
lujen ehdottamiseksi talousongelmia koskien. 
Väyrynen halusi aikataulun, jolla vaihtotase 
saataisiin tasapainoon. ”Sen ensimmäisenä 
askeleena voisi olla vaatimus siitä, että ensi 
vuonna vaihtotaseen olisi oltava pienempi 
kuin tällä hetkellä. Vuonna 1991 olisi pyrit- 
tävä vaihtotaseen tasapainoon.” Hokkanen 
tiedusteli, oliko tarkoitus pakottaa hallitus 
ikäviin toimenpiteisiin vai joku muu. Väyry- 
sestä hallituksen lähtökohtana oli, että aina 


eduskuntavaaleihin asti sallittaisiin suuri 
vaihtotaseen vaje ikävien ratkaisujen vält- 
tämiseksi, sillä tasapainottaminen tarkoitti 
pakosta työttömyyden lievää kasvua. 
Työvaliokunta lähettikin pääministeri 
Holkerille kirjeen, jossa ilmoitettiin, että kes- 
kusta piti kansantalouden tervehdyttämisoh- 
jelman laatimista välttämättömänä. Vakau- 
tusratkaisu ja siihen liittynyt hallinnollisen 
koron alentaminen nähtiin sinänsä oikeina 
toimina, mutta riittämättöminä. Vaihtota- 
seen alijäämä kasvoi yhä, kansantalous vel- 
kaantui, markkinakorot olivat korkeita ja yhä 
nousussa eivätkä inflaatiopaineetkaan olleet 
hiipuneet. Yksi merkki huolestuttavasta 
kehityksestä oli asuntojen hintojen ”holti- 
ton nousu” erityisesti pääkaupunkiseudulla. 
Kirjeessä vaadittiin riittävän aikaisia toimia 
talouskriisin uhan poistamiseksi, julkisen 
talouden kasvun rajoittamista ja jo päätet- 
tyjen menojen riittävää leikkaamista ensi 
vuonna sekä yritysten toimintaedellytyksiä 
kohentavaa veropolitiikkaa. Hallituksella oli 
talouspolitiikan avaimet käsissään, ja siksi 
sillä katsottiin olevan myös velvollisuus toi- 
mia. ”Suomen Keskusta ilmoittaa olevansa 
valmis neuvottelemaan kaikista hyödyllisistä 
talouden tervehdyttämistoimista hallituksen 
kanssa, erityisesti niistä, joissa eduskunnalla 
on valtion menoista ja veroista päättävänä 
valtioelimenä on ylin päätösvalta. Terveh- 
dyttämisohjelma olisikin tuotava hallituksen 
tiedonannon muodossa eduskunnan keskus- 
teltavaksi ja päätettäväksi”; kirjeessä todet- 
tiin.'%* Maan nopea talouskasvu nojasikin 
kotimaiseen kysyntään, jonka takia vaihto- 

taseen vaje syveni ja jonka seurauksena palk- 
kojen ja hintojen nousua oli vaikea hallita.'*97 

Holkeri ei suostunut keskustan ehdotuk- 
seen vaan esitti parlamentaarisen toimikun- 
nan perustamista. Siellä voitaisiin käsitellä 
menojen uudelleenkohdentamiseen tähtää- 
vien lakiesitysten sisältöä, joihin eduskunta- 
ryhmät olisivat valmiita vuoden 1990 tulo- ja 
menoarvion käsittelyssä.'*$ Keskusta vastasi 
tähän, että jos hallitus halusi tervehdyttämis- 
ohjelman tekemistä toimikunnassa, se oli 
valmis siihen mutta edellyttäen taloudellisen 
tilanteen ja taloudellisen tervehdyttämisen 
tarkastelua kokonaisuudessaan. Tämä tar- 
koitti eri säästötoimia, mukaan lukien edus- 
kunnan käsittelyn ulkopuolisia maatalouden 
tulevien vuosien painopisteiden tarkastelua 
ja verouudistusta sekä sitä, miten se liitet- 
täisiin tulopoliittisiin ratkaisuihin. Lisäksi 
vastauksessa viitattiin puoluehallituksen 
kannanottoon, jossa kritisoitiin Holkerin 
hallituksen talouspolitiikkaa ja esitettiin 
ratkaisuja.'*? 

Kyseisessä kannanotossa todettiin, että 
keskusta toistaa vaatimuksensa siitä, että 
hallitus laatisi pikaisesti ohjelman talouden 
tervehdyttämiseksi. Ratkaisuksi tilanteeseen 
ehdotettiin muun muassa valtion rakennus- 
hankkeiden lykkäämistä ja avoimien virko- 
jen tyhjäksi jättämistä, kotihoidontuen ke- 
hittämistä ja pääkaupunkiseudun ongelmien 
ratkaisemista. Hallituksen tuli puuttua pää- 
kaupunkiseudun ruuhkautumiseen, joka oli 
kansantalouden inflaatiogeneraattori ja tuli 
kansantaloudelle yhä kalliimmaksi. Alue- 
politiikkaa oli tehostettava, ja maaseudun 


pelastamiseksi oli laadittava erityisohjelma. 
Tehokkailla säästötoimenpiteillä oli luota- 
va tilaa tärkeimmille uudistuksille, kuten 
perustulojärjestelmään tähtäävälle perus- 
turvauudistukselle. Lisäksi vaadittiin vero- 
uudistuksen pieni- ja keskituloisille haital- 
listen yksityiskohtien muuttamista. Näiden 
verotuksen sijaan oli lisättävä sellaista hait- 
taverotusta, joka kohdistui luonnonvarojen 
tuhlaamiseen, ympäristön pilaamiseen ja 
terveydelle haitallisiin tuotteisiin.'3+* Ter- 
vehdyttämisohjelman laadinta ei kuitenkaan 
toteutunut, sillä Holkeri ei ollut valmis yh- 
teistyöhön keskustan vaatimilla edellytyksil- 
lä koskien verouudistusta ja talouden muita 
tervehdyttämistoimenpiteitä. 8" 

Väyrynen vaatikin Holkeria tiukasti tilille 
siitä, ettei tämä ollut onnistunut tärkeimmäs- 
sä tehtävässään eli Suomen kansantalouden 
tervehdyttämisessä. Hän ihmetteli, millä 
oikeudella Holkerin hallitus oikein jatkoi 
toimintaansa, jos se ei pystynyt esittämään 
uskottavaa ja toteuttamiskelpoista talouden 
tervehdyttämisohjelmaa. Jatkuvat lupaukset, 
päätösten lykkäykset ja epämääräiset suunni- 
telmat eivät auttaneet mitään. Tarvittiin toi- 
mintaa, vaati Väyrynen. Lisäksi hän arvosteli 
hallitusta sen yhdentymispolitiikan tavoittei- 
den piilossa pitämisestä ja vaati selvää linja- 
vetoa sen suhteen.*** Väyrynen julkaisi myös 
kirjan Yhteinen tehtävämme, jossa hän kri- 
tisoi Holkerin hallituksen politiikan olevan 
kestävän kehityksen periaatteiden vastaista, 
koska se hankaloitti uusiutuvien luonnonva- 
rojen hoitoa ja käyttöä eikä tarpeeksi tehok- 
kaasti estänyt elinympäristön saastumista.'34 

Päällisin puolin saattoikin näyttää siltä, että 
keskustan oppositiopolitiikka oli yhä vahvas- 
ti Väyrys-vetoista. 

Käytännössä puolueen kärki oppositiopo- 
litiikan varsinaisessa tekemisessä eli hallituk- 
sen esitysten arvioinneissa eduskunnassa oli 
kuitenkin leventynyt. Väyrynen oli ilmoitta- 
nut oppositiokauden alkaessa, ettei hän ehtisi 
paneutua eduskuntapolitiikkaan, eikä siksi 
ottanut mitään valiokuntapaikkaa — Väyry- 
nen kiinnostui valiokuntapaikasta vasta ke- 
väällä 1989.'844 Varsinkin Aho ja Pekkarinen 
perehtyivät syvällisesti hallituksen työllisyys-, 
talous- ja verouudistuspolitiikkaan, minkä 
ansiosta he pystyivät pistämään hallituksen 
tiukoille eduskunnassa. Kuuskoski- Vikat- 
maa on muistellutkin, että moni aikalainen 
varmasti muistaa Ahon ja Pekkarisen ”naku- 
tuksen” eduskunnassa. Siinä oli hänestä uu- 
denlainen ote ja draivi, ei poliittista ilkeilyä 
tai näpertelyä. Hallitusta haastettiin asioilla, 
ja politiikan sisällöt tunnettiin desimaalin 
tarkkuudella, varsinkin Pekkarinen. Väy- 
rynen keskittyi enemmän ulkopolitiikkaan. 
Väitöskirjan tekeminen ja presidentinvaalit 
olivat vieneet pääosan hänen ajastaan, jolloin 
hänen otteensa pääsi ikään kuin kirpoamaan 
sisäpolitiikan sisällöistä.” 

Keskustan oppositiopolitiikka purikin 
hyvin, ja se näkyi myös kannatuksessa. Kää- 
riäinen totesi työvaliokunnassa maaliskuussa 
1989, että keskustan kannatus oli eri tutki- 
musten mukaan vakaasti yli 20 prosenttia. 
Väyrysestä kannatusluvut eivät olleet silti vie- 
lä riittävän korkealla.'*** Taloustutkimuksen 
helmikuussa suorittaman kyselyn mukaan 

keskusta oli noussut kokoomuksen ohi ja 
SDP:n kanssa lähes samoihin lukemiin.'84% 
Gallupeissa oli jonkin verran heiluntaa, mut- 
ta kevään ja kesän gallupeissa toistui tulos, 
jonka mukaan keskusta oli ohittanut ko- 
koomuksen.'*5* Keskustan kannatussuunta 
oli todella hyvä, ja puolueen sisällä varoitel- 
tiinkin jo tuudittautumisesta liian hyvään ti- 
lanteeseen." Ongelmia tulikin syksyllä kuin 
tilauksesta. 


Vladimirov-kohu - 
Väyrysestä suomettumisen syntipukki 


Väyrynen oli tehnyt inhimillisesti katsoen 
uskomattoman urakan kevään 1987 hallitus- 
neuvottelujen rajun romahduksen jälkeen. 
Hän oli taistellut itsensä ja puolueensa ta- 
kaisin politiikan kärkimittelöihin presi- 
dentinvaaleissa. Hän oli tehnyt väitöskirjan 
maan ulkopolitiikasta reilussa vuodessa ja 
luotsannut läpi voitolliset kunnallisvaalit 
yhdessä Kääriäisen kanssa. Oppositiojohta- 
jana hän oli väsymätön taistelija, jolta löytyi 
aikaa kirjojenkin kirjoittamiseen. Puolueen 
uudistumisprosessi oli hyvässä vauhdissa, 
puolueen yhtenäisyys oli varsin hyvä huo- 
limatta kassakaappisopimusepisodista ja 
lisäksi keskustan kannatuskehitys oli erit- 
täin lupaava vuoden 1991 eduskuntavaaleja 
ajatellen. Tilanne oli melkein liiankin hyvä, 
kunnes syksyllä 1989 tuli odottamaton isku 
menneisyydestä. 

Karjalainen julkaisi muistelmansa, jot- 
ka hän oli kirjoittanut Jukka Tarkan avulla. 
Kirjasta syntyi valtava kohu. Pääskandaaliksi 

nostettiin Väyrysen käymät keskustelut mi- 
nisterineuvos Vladimirovin kanssa syksyllä 
1981. Helsingin Sanomissa kirjoitettiin, että 
kirjan otteista syntyi kuva, että Väyrynen 
suunnitteli Vladimirovin kanssa ongelmia 
idänkauppaan tukeakseen Karjalaisen pre- 
sidenttiehdokkuutta. ”Väyrysen toimien 
vihjailtiin sivuavan jo maanpetospykäliä”, 
lehti kirjoitti. Väyrynen reagoi syytöksiin 
hyvin voimakkaasti. Hän kiisti kaavail- 
leensa mitään näin matalamielistä.'*5* Seu- 
raavana päivänä valtakunnan päälehdessä 
vaadittiin: ”Väyrynen on selityksen velkaa?” 
Väyrysen kerrottiin kiistävän tiukasti, että 
hän olisi pyrkinyt vahingoittamaan Koivis- 
ton asemia vuoden 1982 vaaleissa, eikä hän 
hyväksynyt lainkaan sellaista tulkintaa, että 
hän olisi tässä suhteessa suunnitellut ongel- 
mia idänkauppaan. Kirjoituksessa pidettiin 
kuitenkin erittäin ongelmallisena jo sitä, että 
Väyrynen oli ylipäätään antautunut keskus- 
telemaan Vladimirovin kanssa siitä, miten 
Neuvostoliitto voisi edesauttaa Karjalaisen 
mahdollisuuksia. Pääkirjoituksessa katsot- 
tiin, että ellei Väyrynen pystyisi kumoamaan 
tätä väitettä, hän käytännössä tunnustaisi hy- 
väksyvänsä niin sanotun Moskovan kortin 
käytön maan politiikassa.'5s 

Raskain isku tuli saman päivän Suomen 
Kuvalehdessä. Sen kannessa kirjoitettiin 
suurin kirjaimin valtataistelusta: ”Mauno 
Koivisto yritettiin 1981 kaataa idänkaupan 
vaikeuksilla, Paavo Väyrynen ja Moskova 
kaavailivat idänsuhteisiin hiljaista aikaa?”'54 
Väyrysen mukaan hänen kirjettään oli sitee- 
rattu teoksessa väärin, ja hän piti syytöstä 


tarkoitushakuisena poliittisena provokaa- 
tiona. Kääriäinenkin katsoi keskustan jou- 
tuneen ajojahdin kohteeksi. Hän huomautti, 
että kirjan lainauksessa oli jätetty pois lop- 
puosa, jolloin syntyi vaikutelma, että Väy- 
rynen tarkoitti idänkaupan heikentämistä, 
kun kirjeessä tosiasiassa tarkoitettiin öljyn 
tuonnin lisäämistä Suomeen. Väyrynen ei 
kuitenkaan aikonut julkaista kirjettä, koska 
katsoi, että se ei olisi ollut korrektia Vladi- 
mirovia ja Neuvostoliittoa kohtaan — vaikka 
monet lehdet sitä vaativat. Tarkka taas kiel- 
si Väyrysen syytökset, ja polemiikki jatkui 
mediassa.'*5* Myös Karjalainen otti kantaa. 
Hän sanoi hyväksyvänsä Tarkan kirjoitta- 
man tekstin ja kiisti näkemykset, että Tarkka 
olisi käyttänyt häntä hyväkseen. Tarkka oli 
kirjasta käydyssä keskustelussa pääroolis- 
sa- Karjalainen ei pystynyt osallistumaan 
edes kirjan julkaisutilaisuuteen heikon ter- 
veydentilansa takia.” Neuvostoliiton reak- 
tio taas oli hyvin pidättyväinen. Sen ulko- 
ministeriön edustaja totesi vain, että toisen 
maan sisäisiin asioihin puuttuminen ei ollut 
hyväksyttävää, eikä kommentoinut asiaa sen 
tarkemmin.'s5 

Keskustan johto ryhmittyi tilanteessa 
Väyrysen tueksi. Puoluejohdon äänitorvena 
toimi nuori varapuheenjohtaja Rehn. Häntä 
voitiin pitää uskottavana esiintyjänä asiassa, 
sillä hänellä ei ollut mitään roolia vuoden 
1981 tapahtumissa. Rehn kritisoi julkisuudes- 
sa, että Tarkan kirjan takana oli ”selviä oikeis- 
tovoimien poliittisia pyrkimyksiä”, jotka oli 
nielaistu täysin kritiikittömästi. Hän kysyikin 
osoittaen kysymyksensä puoluejohtajille ja 

ulkopolitiikan johdolle eli käytännössä pre- 
sidentille: ”tuleeko Suomen ja Neuvostoliiton 
suhteita edelleenkin hoitaa luottamukselli- 
sen yhteydenpidon pohjalta sekä ulko- ja 
sisäpolitiikkaa koskien — vai siirrymmekö 
tarkkalaisen formalistisen diplomatian so- 
veltamiseen, josta meillä on jo 1930-luvul- 
ta kokemusta?” Rehn ilmoitti odottavansa 
vastauksia ja vaikenemisen olevan selvä tuki 
Tarkan pyrkimyksille.'59 

Eniten tilannetta kuumensikin se, että 
myös presidentti osallistui keskusteluun. 
Koivisto antoi haastattelun, jossa tämä katsoi, 
ettei Väyrysen toiminta eli ”keskustelu vie- 
raan vallan edustajan kanssa toimenpiteistä, 
joilla vaikutettaisiin Suomen sisäpolitiikkaan” 
syksyllä 1981 ollut hyväksyttävissä. Koivis- 
to katsoi, että kohuttua kirjettä oli siteerat- 
tu teoksessa oikein eikä harhaanjohtavasti 
kuten Väyrynen oli sanonut. Väyrynen oli 
itse lähettänyt kirjeestä kopion Koivistolle, 
minkä vuoksi Koivisto oli arvioinut tarpeel- 
liseksi kommentoida asiaa - mutta Väyry- 
sen yllätykseksi julkisuudessa. Koivisto myös 
kielsi, että kohutun keskustelun kaltaiset 
keskustelut olisivat olleet maan tapa, vaikka 
sellaista tapahtuikin. Hän katsoi, että Karja- 
lainen oli tehnyt muistelmansa harkiten ja 
ilmeisesti kostomielessä Väyryselle. Lisäksi 
Koivisto kommentoi löytäneensä teoksesta 
uutta todistusaineistoa siitä, että hänen hal- 
litustaan pyrittiin kaatamaan syksyllä 1981 
epäparlamentaarisin keinoin: ”Ne, jotka täl- 
laisia temppuja tekevät, tulevat havaitsemaan, 
että heihin suhtaudutaan varoen, epäluulol- 
la? Koivisto ei kuitenkaan vaatinut Väyrystä 

vetämään johtopäätöksiä tai eroamaan mis- 
tään. Hän myös pehmensi arviotaan todeten 
lopuksi, ettei Väyrysen toiminta ollut ”kovin 
raskauttavaa”.'8s0 

Väyrynen ja keskustan johto kokivat pre- 
sidentin lausunnon hyvin raskauttavaksi ja 
vihamieliseksi puoluetta ja sen puheenjoh- 
tajaa kohtaan. Väyrynen kertoo muistel- 
missaan, että puoluetoimistoon kokoontui 
joukko puolueen johtohenkilöitä presiden- 
tin lausunnon tultua julki. Heidän yhteinen 
tulkintansa oli, että presidentin lausuntoon 
tuli vastata heti ja ”samalla mitalla”. He laati- 
vat kannanoton Väyrysen nimissä, missä to- 
dettiin olevan yllättävää, että presidentti oli 
puuttunut kirjeen lainauksen ja tulkinnan 
oikeellisuuteen, ja seistiin vakaasti Väyry- 
sen tulkinnan takana. Erityisen yllättävänä 
pidettiin sitä, ettei presidentti ollut ottanut 
eroa Tarkan ulkopoliittisiin kommentteihin, 
vaan niitä suorastaan tuettiin vuosien 1950- 
1980 tapahtumia koskien. Vastauskirjeessä 
todettiinkin suivaantuneena, että Kekkosen 
elämäntyön leimaaminen epäisänmaalli- 
seksi, moraalittomaksi peliksi, antoi täysin 
väärän kuvan maan sodanjälkeisestä histo- 
riasta.®® 

Presidentin yllättävä lausunto, joka tul- 
kittiin myös Kekkosen arvosteluksi, hitsasi 
puoluetta välittömästi yhteen. Puoluesihteeri 
kommentoi Helsingin Sanomille, että ”Väy- 
rystä yritetään lynkata ja keskusta nitistää”. 
Keskustan maakuntalehdet ryhmittyivät 
myös Väyrysen puolustukseen.'**? Varsin- 
kin Koiviston kommentti, että Tarkka oli 
siteerannut kirjettä oikein, olikin todella 

hämmentävä. Koiviston lausunto oli yksi- 
selitteisen selvä, vaikka kirje oli tältä osin 
tulkinnanvarainen. Se osoitti Koiviston 
närkästymistä niin Väyryseen kuin tämän 
keskustelukumppani Vladimiroviin, mikä jäi 
tuskin Neuvostoliiton edustajilta huomaa- 
matta. 

Koiviston tiedossa olikin, että vuodesta 
1985 lähtien Helsingissä KGB:n päällikkö- 
nä toiminut ministerineuvos Felix Karasev 
oli tyytymätön edeltäjänsä Vladimirovin 
toimintaan vuonna 1981 ja että Vladimirov 
oli aikonut antaa asiasta haastattelun Aamu- 
lehdelle, minkä Karasev oli estänyt. Koivisto 
siis tiesi, ettei hän loukannut Neuvostoliiton 
edustajia tällä kritiikillä, sillä nämä olivat 
itsekin arvostelleet Vladimirovia. Samalla 
Koiviston lausunto oli tahdikas huomautus 
Neuvostoliiton edustajille, että hän tiesi kyl- 
lä sekaantumistakin tosiasiassa tapahtuneen. 
Tästä hienoisesta sivujuonteesta huolimatta 
Koiviston lausunnon pääsisältö oli, ettei Neu- 
vostoliiton sekaantuminen Suomen asioihin 
ollut maan tapa, millä hän luonnollisesti 
pelasti Neuvostoliiton kasvot.'*% Vladimirov 
taas kommentoi vähän myöhemmin, että 
Väyrynen oli tulkinnut keskustelua omaksi 
edukseen: niin kuin tämä oli sen ymmärtänyt 
tai halunnut ymmärtää. Vladimirov paljas- 
ti Väyrysen ulkoministerivierailua koskien, 
että hän oli kehottanut tiedustelemaan asiaa 
myös vt. presidentti Koivistolta, mitä kirjees- 
sä ei mainittu. Hän myös lisäsi, että vanhois- 
ta asioista tulisi keskustella niin, etteivät ne 
vaikuttaisi negatiivisesti nykytilanteeseen.'*% 
Neuvostoliiton edustajille presidentti oli sel- 


västikin numero yksi tasavallassa, eikä ny- 
kysuhteita tullut sotkea menneillä, ja siksi 
tulipalo tuli tukahduttaa pikaisesti. 

Työvaliokunnassa Väyrynen selitti, että 
kirje oli kiireessä kirjoitettu yksityisluontoi- 
nen kirje. Hän arvioi, että jos keskusta pe- 
laisi korttinsa oikein, saattaisi jupakka vielä 
kääntyä puolueen voitoksi. Pohjamo totesi, 
että alkuun puolueen kentällä oli ilmennyt 
hämmennystä. Ensin hyökättiin Väyrystä 
vastaan, sitten puoluetta vastaan ja lopulta 
koko ulkopoliittista linjaa vastaan. Pekkari- 
nen arvioi, ettei tilanne ollut niin paha kuin 
muutama päivä sitten. Hänestä Väyrysen ei 
kuitenkaan tullut hyökätä ja selitellä. Kää- 
riäisestä oli vielä liian aikaista sanoa, miten 
kansa reagoi. Toistaiseksi tilanne ei kuiten- 
kaan ollut yhteydenottojen ja pikagalluppien 
mukaan dramaattinen. Tilanteen tiukkuus 
tuli silti selväksi. Kääriäinen lainasi Tunte- 
matonta sotilasta: ”Ei saa jäädä tuleen ma- 
kaamaan!”'865 

Tilanne pääsi eskaloitumaan uudestaan, 
kun Väyrynen joutui Koiviston kommentin 
jälkeen antamaan lukuisia uusia haastatteluja. 
Kovassa pyörityksessä Väyrynen erehtyi an- 
tamaan lausunnon, joka tulkittiin siten, että 
Väyrynen syytti Koivistoa valehtelijaksi. Väy- 
rynen oli sanonut toimittajalle, että Koivisto 
antoi ”väärän todistuksen” kirjeen siteerausta 
koskien, minkä jälkeen toimittaja oli lisännyt, 
että Koivisto siis valehteli. *Niinkin sen voi 
sanoa”, oli Väyrynen vastannut. Eikä tässä 
ollut kaikki. Lehdet tulkitsivat Väyrysen lau- 
suntoja siten, että tämä uhkasi katkaista kes- 
kustan ja Koiviston välit kokonaan. Väyrynen 

oli todennut pitävänsä Koiviston lausuntoja 
niin rajuina, ettei yhteistyömahdollisuuksia 
ollut. Ahtaalle ajettu Väyrynen oli tähdentä- 
nyt, ettei hänen kohtalonsa ollut Koiviston 
käsissä, eikä hän ollut vetäytymässä politii- 
kasta. Väyrynen oli kuitenkin loiventanut 
yhteistyökommenttinsa perään, että hän lä- 
hinnä tarkkaili tilannetta ja edelleen keskusta 
tietenkin pyrki hyviin ja asiallisiin suhteisiin 
presidentin kanssa.'s6 

Väyrynen myös kirjoitti Koivistolle 12.9. 
ja pahoitteli tilannetta. Kirje oli anteeksi- 
pyyntökirje, mutta samalla se oli tarkoitettu 
julkisuuteen. Kirje julkaistiin Svomenmaassa 
ja muissa keskustalehdissä. Väyrynen myönsi 
siinä katuvansa, että oli leimannut Koivis- 
ton valehtelijaksi. Hän moitti silti Koivistoa 
puuttumisesta asiaan ja selitti voimakkaan 
reaktionsa johtuneen siitä. Väyrynen toivoi 
tapahtuneesta huolimatta, että suhteet hei- 
dän välillään sekä puolueen osalta palaisivat 
entiselleen, koska maan asiat olisi joka ta- 
pauksessa hoidettava mahdollisimman hyvin. 
Väyrynen sanoi kokeneensa häneen suunna- 
tun ajojahdin todella kohtuuttomaksi siksi, 
että hän oli itse ollut sellaisen pelin kohteena, 
josta häntä nyt aiheettomasti syytettiin. Hä- 
nellä oli ikäviä kokemuksia oman puolueen 
sisäisistä väännöistä sekä erityisesti sosiaali- 
demokraattien toiminnasta.'"9 Kirjeen muo- 
toilua ei voi pitää kovin onnistuneena, jos 
tarkoitus oli todella pyytää anteeksi. Väyry- 
nen pahoitteli kyllä myöntymistä toimittajan 
tulkintaan, mutta muuten hän lähinnä syytti 
presidenttiä sekaantumisesta ja vieläpä sätti 
paitsi tämän omaa puoluetta myös omaansa 


hämäräpelistä täsmentämättä kuitenkaan 
keitä tarkoitti. 

Keskustalaiset olivat tiivistäneet rivejään 
heti Koiviston julkisten lausuntojen jälkeen, 
mutta Väyrysen harkitsemattoman kiivaat 
lausunnot alkoivat nyt näkyä Väyrysen 
omankin puolueen riveissä. Eduskuntaryh- 
män puheenjohtajan mielestä siltoja presi- 
denttiin oli poltettu niin pahasti, että ryhmän 
tuli pysytellä jupakan ulkopuolella, jotta yh- 
teistyösuhteet muihin puolueisiin säilyisivät. 
Vladimirov-jupakkaa käsiteltiin ryhmässä 
vain hyvin lyhyesti. Väyrynen halusi selos- 
taa oman kantansa ja toivoi kolmea asiaa: 
oma väki ei nyt virittelisi keskustelua UKK:n 
toiminnasta, omassa keskuudessa ei alettai- 
si setvimään menneiden vuosien ongelmia 
ja omassa piirissä ei tehtäisi välistävetoja. 
Puolueen entinen puheenjohtaja Virolainen 
totesi omaavansa itsekin asiassa kokemusta, 
häntä jos ketä oli lyöty aikanaan Moskovan 
kortilla. Virolainen puolusti puheenjohta- 
jaa, joka oli nostettu aiheetta tikunnokkaan 
suomettumisen ajan symboliksi. Hänkin 
toivoi silti, että Väyrynen olisi nyt hiljaa, ja 
katsottaisiin, miten SDP ja kokoomus reagoi- 
sivat. Eduskuntaryhmä taas hyväksyi Juhan- 
talon näkemyksen, että ryhmä ei ota asiaan 
kantaa.'s*$ 

Pokka oli jo aiemmin kommentoinut 
julkisuudessa, että Väyrysen ei kannattanut 
isotella Koivistolle ja että Väyrynen kävi nyt 
ylikierroksilla. Pokasta keskustan kentän lin- 
ja oli, että parempi laiha sopu kuin lihava rii- 
ta. Hän otti myös etäisyyttä ”puoluetoimiston 
poikiin” todeten, ettei oikein jaksanut uskoa 

väitteitä Suomen ulkopolitiikan linjan muut- 
tamisesta tai oikeistolaistumisesta.'**9 Samoin 
useat keskustan piirijohtajat suhtautuivat 
tulkintoihin jupakan tarkoituksesta varsin 
maltillisesti, vaikka antoivatkin vankkumat- 
toman tuen Väyryselle. Sirkka-Liisa Anttila 
(Etelä-Häme), Tauno Mäkelä (Pohjois-Hä- 
me), Heikki Ikonen (Pohjois-Karjala), Esko 
Aho (Keski-Pohjanmaa) ja Hannes Viiri 
(Lappi) tyrmäsivät ajatuksen, että kyseessä 
olisi ollut poliittisten vastustajien harkittu 
yritys tuhota Väyrysen poliittinen ura. Päin- 
vastaisiakin näkemyksiä oli, mutta yhteistä 
kaikille oli, että tapahtuma vain yhtenäistäi- 
si puoluetta. Etelä-Pohjanmaan piirin pu- 
heenjohtaja Vihriälä kuitenkin painotti, että 
pohjalaiset eivät pidä Väyrysen menettelyä 
moraalisesti hyväksyttävänä. 

Tapausta käsiteltiin laajasti myös puolue- 
hallituksessa. Väyrynen painotti, että kyse ei 
ollut hänestä, vaan Tarkka oli ulottanut kes- 
kustelun Kekkoseen ja tämän presidenttiai- 
kaan. Presidentin reaktio oli ollut yllätys, eri- 
tyisesti väärän todistuksen antaminen. Hän 
oli itse tehnyt virheen, kun oli yhtynyt toi- 
mittajan lausuntoon presidentin valehtelusta, 
mutta hän ei ollut sanonut, että keskusta kat- 
kaisisi suhteet presidenttiin. ”Tässä on käyty 
melkoista informaatiosotaa. Olisin mielelläni 
jakanut vastuuta, mutta jäin yksin tässä tilan- 
teessa; Väyrynen selitti. Hän esittikin, että 
puoluehallitus ottaisi kantaa, koska monella 
taholla jupakka oli tulkittu vain kahden mie- 
hen riidaksi, mutta kyse oli enemmästä. Pura 
selitti niin ikään, että työvaliokunnassa oli 
katsottu Koiviston kannanoton jälkeen, että 


asiasta oli tullut puolueen yhteinen asia: oli 
joko yhdyttävä Koivistoon tai puolustettava 
Kekkosta ja puoluetta. Kääriäisestäkin kyse 
oli koko liikettä kohtaan aloitetusta ajojah- 
dista, valitettavasti Koivistolla oli ollut ”sa- 
laviha” meitä kohtaan. Hän korosti silti heti 
perään, että jatkossa presidenttiin oli yllä- 
pidettävä hyviä suhteita. 

Pokasta kentän mielestä ei ollut oikein 
vainota jatkuvasti yhtä miestä, ainoastaan 
Väyrysen valehtelukommentti oli herättä- 
nyt kritiikkiä. Silti suhteet presidenttiin tuli 
saada kuntoon. Väyrynen vastasi, että mo- 
lemmat osapuolet pitivät toimivia suhteita 
tärkeinä, mutta keskusta ei kuitenkaan ollut 
aloittanut niiden heikentämistä. Väyrystä 
julkisuudessa puolustanut Rehn taas katsoi, 
että kyse oli puolueen ja Kekkosen linjan 
puolustamisesta, mutta nyt politiikan paino- 
piste piti saada budjettiin ja muihin asioi- 
hin. Hän yhtyi Kääriäiseen, että presidentin 
suuntaan oli syytä lähettää jokin myönteinen 
viesti. Puoluehallitus laati kannanoton, jossa 
paheksuttiin, että Kekkosen elämäntyö oli 
pyritty vetämään lokaan. Puoluehallitus il- 
moitti antavansa puheenjohtajalleen täyden 
tuen — toisin kuin eduskuntaryhmä. Lisäksi 
puoluehallitus kritisoi Väyryseen kohdistu- 
nutta poliittista ajojahtia. Lopuksi kuitenkin 
korostettiin, että keskusta oli yhä valmis 
hyvään yhteistyöhön presidentti Koiviston 
kanssa. Puheenjohtajalle annettiin täysi 
tuki, mutta silläkin oli rajansa — suhteita pre- 
sidenttiin ei tullut romuttaa. 

Puoluehallituksen pöytäkirjassa ei näy 
merkkejä siitä, että puheenjohtajan tueksi 

asettuminen olisi ollut vaikeaa. Helsingin 
Sanomissa taas kirjoitettiin, että kaikkia 
vaadittiin tiukasti puheenjohtajan tueksi. 
Väyrysen väitettiin uhanneen laittaa ”hoiper- 
telijoiden” nimet muistiin, ja tämän otteita 
kuvattiin ”brezhneviläisiksi”.3 Negatiivi- 
nen julkisuus asian ympärillä ei ottanutkaan 
laantuakseen, vaikka jopa puhemies Sorsa oli 
esittänyt toivomuksen, että leimakirveiden 
heittely olisi aika lopettaa. Myös pääministe- 
ri Holkeri oli todennut, että asia tulisi jättää 
lähinnä äänestäjien ratkaistavaksi. Kaikki 
kansanedustajat eivät kuitenkaan tähän yhty- 
neet. Kokoomuksen kansanedustaja Kimmo 
Sasi esitti, että eduskunnan perustuslaki- 
valiokunnan tulisi kuulla asiassa Väyrystä. 
Holkeri taas toivoi, ettei tällaiseen ryhdyt- 
täisi. + Kansanedustajat Sasi, Heikki Rinne 
(sd.), Urpo Leppänen (vade.), Päivi Varpasuo 
(kok.) ja Eero Paloheimo (vihr.) jättivät kui- 
tenkin eduskunnalle selvityspyynnön siitä, 
rikkoiko Väyrynen ministerivastuulakia kes- 
kustellessaan Vladimirovin kanssa presiden- 
tinvaaleista ja idänkaupasta.'75 

Kohu asian ympärillä oli loputon runsau- 
densarvi ja erilaisten spekulaatioiden lähde. 
Yleisradion entinen pääjohtaja Eino S.Repo 
paljasti Seura-lehdelle, että Koiviston kaata- 
miseksi oli perustettu jo vuonna 1980 salai- 
nen toimikunta, johon kuuluivat Revon ja 
Väyrysen lisäksi muun muassa Eino Uusi- 
talo, Matti Kekkonen ja Taisto Sinisalo.'97* 
Koiviston tietojen mukaan taas pian tämän 
jälkeen Apu-lehdessä julkaistu artikkeli olisi 
ollut Väyrysen itsensä inspiroima vastaveto 
Seuran jutulle. Asiasta Koiviston kanssa kes- 

kustellut Holkeri totesikin, että tilanne alkoi 
olla jo korkeaa bysantismia. Vaikka Suomi 
oli muutenkin bysanttinen maa, meni tämä 
jo yli normaalin tason. Koivisto kertoi kes- 
kustelleensa edellispäivänä varapuhemies 
Pesälän kanssa ja arvioi tämän pohjalta: ”Että 
kyllähän se on ilmeistä ja hänen mukaansa 
selvää, että kepussa on hyvin monenlaista kä- 
sitystä, mutta ilmeisesti niin on, että Paavoa 
kovasti pelätään ja hän on saanut semmoisen 
otteen, että porukka kulkee hänen mukaansa 
hyvin perustelemattomiinkin kannanottoi- 
hin?” Mikään ei kuitenkaan viittaa siihen, 
että keskustassa olisi pelätty Väyrystä, mutta 
sen sijaan puolueen kohtalo saattoi herättää 
huolta ja jopa pelkoa. Varsinkin monet nuo- 
remmat keskustalaiset ottivat eroa Väyrysen 
ja Koivistonkin näkemiin juonitteluihin — 
kuten edellä on tuotu esiin. 

SDP:n puheenjohtaja Paasio taas moitti, 
että Väyrynen oli edesvastuuttomasti vetänyt 
Kekkosen esiin kohussa. Hänestä Kekkosen 
elämäntyö oli niin vahvalla pohjalla, ettei 
se ollut ”Suomen keskustan puheenjoh- 
tajan kulloistenkin määritelmien varassa”. 
Neuvostoliiton ulkoministeriön Euroopan 
kakkososaston johtaja Nikolai Uspenski 
luonnehti puolestaan muistelmakohua suo- 
malaisten sisäiseksi asiaksi, mutta piti silti 
eräitä Neuvostoliittoa kohtaan nousseita syy- 
töksiä epäoikeudenmukaisina ja toivoi hälyn 
laantuvan. Silmiinpistävästi hän myös totesi 
Demari-lehdelle: ”Olen asiassa täysin presi- 
dentti Mauno Koiviston esittämän lausun- 
non kannalla?”'* Vladimirovilta taas saatiin 
kommentti, ettei hän ollut puhunut Väyrysen 


III Vahvistumisen ja uudistumisen vuodet oppositiossa, 1987-1991 


https://doi.org/10.21435/ha.155 


kanssa maiden välisen kaupan vähentämises- 
tä, eikä ulkomaankauppaa ollut käytetty ma- 
nipuloinnin välineenä presidentinvaaleissa. 
Hän sanoi tukeneensa Karjalaista vain kes- 
kustapuolueen sisäisessä presidenttitaistelus- 
sa ja painotti, ettei ollut toiminut Koivistoa 
vastaan. Vladimirov myös lisäsi, että hän oli 
käynyt keskusteluja muidenkin puoluejohta- 
jien ja ehdokkaiden kanssa, kuten Suomisen, 
Holkerin, Sorsan ja Koiviston kanssa. Hä- 
nestä Väyrynen saattoi ihan hyvin julkaista 
kirjeen. Kirje julkaistiinkin pian kokonai- 
suudessaan. 

Julkitulo paljasti nyt myös sen, että Väy- 
rynen oli pyrkinyt ajamaan kirjeessä omia 
etujaan ja saamaan kutsun Neuvostoliittoon. 
Käytännössä kirje siis paljasti Väyrysen omat 
heikot yhteydet Neuvostoliittoon. Väyry- 
sen ahdinko jatkui, ja ulkopuolisista näytti 
erikoiselta, miksi hän oli yhä niin tiukasti 
kirjeen julkistamista vastaan. Väyrynen se- 
litti, että luottamuksellinen oli luottamukse]- 
lista, vaikka Vladimirov olikin antanut luvan 
julkistamiseen. Hän myös kiisti kiireessä kir- 
joitetulla kirjeellä olevan mitään varsinaista 
todistusarvoa, ja laajemmat perustelut hän 
lupasi antaa vasta eduskunnan perustuslaki- 
valiokunnalle. Asemistaan Väyrynen ei 
kuitenkaan peruuttanut yhtään: ”Se minkä 
minä olen kirjeen sisällöstä sanonut on sata- 
prosenttisesti totta” Vladimirovin kom- 
menttien ja kirjeen julkistamisen jälkeen 
lehdistössä kommentoitiinkin, että Väyrysen 
arvostelussa oli tapahtunut ylilyöntiä, mutta 
eettisesti tai moraalisesti kauniina Väyrysen 
toimintaa ei silti pidetty. ®® 


Kansa näytti olevan myös sitä mieltä, ettei 
Väyrynen ollut sortunut mihinkään pahoi- 
hin virheisiin — tai sitten vallitseva (talous) 
tilanne nähtiin tärkeämmäksi kysymykseksi 
kuin menneet keskustelut Neuvostoliiton 
edustajien kanssa, joita kaikki johtavat po- 
liitikot olivat käyneet. Kohu ei näyttänyt vai- 
kuttavan keskustan kannatukseen. Jupakan 
keskellä elo-syyskuussa tehdyn mittauksen 
mukaan keskusta oli maan suurin puolue 
(26 %), SDP tuli toisena (23,8 %) ja kokoo- 
mus kolmantena (20,2 %). 83 On kuitenkin 
vaikea erottaa, kuinka paljon kyselyn aikaan 
käynnissä olleella kohulla oli osuutta asiaan. 
Toisen tutkimuksen mukaan 47 prosenttia 
suomalaisista katsoi Väyrysen olevan vää- 
rässä tämän väittäessä, että hänen kirjettään 
oli siteerattu harhaanjohtavasti. 24 prosenttia 
katsoi Väyrysen olevan oikeassa ja 29 pro- 
senttia ei ottanut Väyrysen väitteisiin lain- 
kaan kantaa. '*84 Erään mittauksen mukaan 
keskustan kannatus niiasikin syyskuussa. Se 
oli ainut kuukausi, jolloin saatiin tulos, jossa 
kokoomus oli keskustaa suurempi puolue. 
Joulukuussa keskustan kannatus oli kuiten- 
kin tukevasti kesän lukemissa.'*%5 

Presidentin ja Väyrysen sukset menivät 
jupakan takia täysin ristiin. Koivisto sanoi 
kokeneensa, että hän oli antanut kohtuut- 
toman arvostelun kohteeksi joutuneelle 
Väyryselle Vladimirov-jupakassa ”hiukan 
tuulensuojaa” mutta se ei ollut kelvannut, 
vaan oli alkanut hyökkäily eri suunnille.'5* 
Antamallaan tuulensuojalla Koivisto tarkoit- 
ti ilmeisesti sitä, ettei hän pitänyt Väyrysen 
toimintaa kovin raskauttavana. Toisaalta 

Koivisto oli itse kärjistänyt tilannetta an- 
tamalla asiasta lausunnon, ja tässä oli mitä 
ilmeisemmin kyse siitä, ettei Koivisto halun- 
nut suostua Väyrysen hiljaiseksi todistajaksi. 
SDP:n puoluetoimikunnassa arvioitiin, ettei 
Väyrynen uskonut Koiviston reagoivan julki- 
sesti. ”Ja kun näin ei tapahdu, niin mieliku- 
va syntyy siitä, että hän tukee nimenomaan 
Väyrysen näkemystä, edellyttäen, että kansa 
tietää, että hänellä on kirje, minkä takia se 
piti julkistaa”? Tärkeämpi syy Koiviston 
ulostulolle oli kuitenkin se, että maan ulko- 
politiikan johtajana hänen oli syytä todeta 
julkisesti, etteivät tällaiset keskustelut olleet 
maan tapa — saattoihan kirje Neuvostoliiton- 
kin huonoon valoon. 

Koiviston arkistosta löytyy Jaakko Kale- 
lan tekemä muistiinpano keskustelusta Felix 
Karasevin kanssa 7.9. Karasev tuomitsee siinä 
Vladimirovin menettelyn vuonna 1981: ”Ajat- 
teli mitä tahansa, ne kirjeessä siteeratut lau- 
seet olivat liikaa” Neuvostoliiton edustaja 
otti siis selvän eron Vladimirovin toimin- 
taan — olisihan niiden hyväksyminen samal- 
la laittanut kyseenalaiseksi Neuvostoliiton 
ja presidentti Koiviston suhteet. Vallitseva 
tilanne Baltiassa oli kriittinen, ja Neuvosto- 
liitolle oli epäilemättä tärkeää, että Suomen 
johdossa oli presidentti, johon suhteet olivat 
hyvät ja toimivat. Neuvostoliiton intresseissä 
oli tukahduttaa koko tulipalo heti alkuunsa. 
Karasev päivittelikin Kalelalle luottamuksel- 
listen tietojen päätymistä julkisuuteen, sillä 
se vahingoitti maiden välistä luottamusta. 
Kalelasta Karasev ei arvostellut niinkään 
Väyrysen kirjettä vaan niiden julkaisemista 

kirjana. Karasevilla oli Kalelan mukaan hy- 
vin vanhakantainen ja Väyrysen televisiossa 
esittämän kannan mukainen näkemys asioi- 
den kulusta: Karjalainen oli alkoholisoitu- 
nut, henkisesti tasapainoton ja rahapulassa. 
Kalela selostikin Karaseville presidentin ai- 
komusta antaa haastattelu, jonka tarkoituk- 
sena oli pelastaa, mitä pelastettavissa oli ni- 
menomaan suomalais-neuvostoliittolaisten 
suhteiden kannalta.'*** 

Kalelan ja Karasevin käymän keskuste- 
lun mukaan Karasev oli ilmoittanut myös 
Väyryselle, että tärkeintä oli nyt sammuttaa 
koko keskustelu. NKP:n keskuskomiteassa 
oli oltu huolissaan Karjalaisen muistelmista 
ja siihen liittyen Väyrysen tulevasta vierai- 
lusta. Keskuskomitea oli tiedustellut, pitäisi- 
kö Väyrysen vierailua lykätä epämääräiseen 
tulevaisuuteen. Karasevin mukaan Väyrynen 
oli luvannut omalta osaltaan lopettaa keskus- 
telun ja lisäksi olla kritisoimatta presidenttiä 
ja ylipäätään ulkopoliittista johtoa, ja tällä 
perusteella Karasev oli suositellut vierailua. 
Kalela puolestaan kertoi, että presidentti oli 
ärsyyntynyt Väyryseen uudestaan, kun tämä 
oli hyökännyt eduskunnassa ”jyrkästi viral- 
lista ulkopolitiikkaa vastaan integraatiokysy- 
myksessä ja yllytti kansanedustajia ottamaan 
kriittisen kannan hallituksen linjaa kohtaan”. 
Karasev oli kauhistunut asiasta ja sanonut 
ymmärtävänsä presidenttiä. Hän katsoi Väy- 
rysen rikkoneen lupauksensa, johon hänen 
suosituksensa Moskovan-vierailusta oli pe- 
rustunut.'%9 

Koivisto siis katsoi ja välitti suoraan Neu- 
vostoliitonkin edustajille tiedon, että jupakka 

uhkasi sekoittaa myös nykyhetken poliittista 
tilannetta. Koivisto tiesi, että edessä oli pe- 
rinteisesti arkoja yhdentymiskeskusteluja, 
joihin Väyrynen taas suhtautui tiukan op- 
positiopoliitikon ottein. Neuvostoliitto ha- 
lusi yhdentymiskeskusteluissa välttää sille 
mahdollisesti epämieluisia tuloksia, joiden 
suhteen taas Koivistoa pidettiin Neuvosto- 
liitossa epäilemättä varmimpana Suomen 
ulkopolitiikan takuumiehenä, aivan kuten 
Kekkosta aikoinaan. Väyrysen ulkopoliittiset 
sooloilut uhkasivat siis horjuttaa Koiviston ja 
neuvostojohdon herkkää tasapainoa, jossa 
kumpikin varjeli paitsi oman maansa etu- 
ja myös suojeli toisen osapuolen kasvoja ja 
valta-asemia, etteivät kolmannet osapuolet 
olisi päässeet sekoittamaan tilannetta. 
Koivisto ei käsittele Vladimirov-kohua 
muistelmissaan, ja ehkä hän ei itsekään pi- 
tänyt niitä myöhemmin erityisen kauniina 
lukuna hänen presidenttiurallaan. Koiviston 
lausuma siitä, että Tarkka siteerasi kirjettä 
oikein, oli presidentiltä yllättävä ja tarpee- 
tonkin teko siinä mielessä, että hänen ase- 
massaan olisi riittänyt sen toteaminen, ettei 
kyse ollut maan tavasta, vaikka sellaista käy- 
töstä esiintyikin. Asiaan saattoivat vaikut- 
taa Koiviston omat ikävät muistot hallituk- 
senkaato-operaatiosta syksyllä 1981, joista 
Koivisto myös mainitsi tässä yhteydessä. 
Taustalla saattoi siis olla niin sanottuja in- 
himillisiä syitä. Koiviston lausunto viittaa 
siihen, että hän oli valmis uskomaan Väyry- 
sen olevan kykenevä tällaiseen toimintaan. 
Koiviston motiivia on kuitenkin syytä pohtia 
myös hänen virallisen, maan ulkopolitiikan 


johtajan asemasta käsin. Tällöin Koiviston 
lausunnon rationaliteetti, ainoalta järkevältä 
vaikuttava syy, näyttäisi olevan, että Koivisto 
halusi lähettää vahvan signaalin siitä, että 
hän ei uskonut Väyrysen kykyyn hoitaa suh- 
teita Neuvostoliittoon. Tämä vaikuttaa itse 
asiassa hyvin todennäköiseltä skenaariolta, 
sillä Koivisto toisti yllättäen syytöksensä 
vähän myöhemmin uudelleen”. Kyse ei 
siis ollut välttämättä siitä, mitä keskusteluja 
Väyrynen oli käynyt Vladimirovin kanssa, 
vaan ylipäätään siitä, ettei Väyrynen ollut 
Koivistosta riittävän hienovarainen ja varo- 
vainen neuvostosuhteissaan — ei aikaisem- 
min eikä nyt. 

Vladimirov kommentoikin melko suo- 
raan, että oli varsin käsittämätöntä, että Väy- 
rynen oli laittanut tällaisia asioita paperille. 
Kun kaksi ihmistä asui samassa kaupungissa, 
miksi ihmeessä piti kirjoittaa kirje, olisi ollut 
edullisempaa keskustella. Toimittaja kysyikin 
Vladimirovilta, että kirjettä ei siis ylipäätänsä 
olisi pitänyt kirjoittaa. ”Mitä varten? Oliko 
pakko?” vastasi Vladimirov. '**' Kovin hieno- 
varainen Väyrynen ei osannut olla myöskään 
tasavallan presidenttiä kohtaan. Väyrynen 
ilmoitti 18. syyskuuta aiheelliseksi vapauttaa 
puolueensa siitä ”taakasta, jonka minun ja 
Koiviston välinen ristiriita olisi saattanut ai- 
heuttaa”. Väyrynen sanoi Suomenmaassa, että 
keskusta voisi osallistua hallitukseen ilman 
puolueen puheenjohtajaa, jos Koivisto näin 
tahtoisi.'*?? 

Väyrynen teki toki tavallaan palveluksen 
puolueelleen, mutta samalla hän laittoi Koi- 
viston ikävään välikäteen. Jos Koivisto olisi 

sysännyt Väyrysen sivuun, olisi presidentti 
näyttänyt pikkumaiselta henkilöpolitikoin- 
tiin sortuvalta valtapoliitikolta, joka puuttui 
toisen puolueen sisäisiin asioihin. Koivisto 
antoikin haastattelun, jossa piti ajatusta sii- 
tä, että hän olisi laittanut Väyrysen johon- 
kin pannaan tai karanteeniin, loukkaavana 
häntä kohtaan." Lausunnollaan Väyrynen 
saattoikin parannella omia asemiaan keskus- 
tassa, mitkä eivät ehkä olleet niin hyvät kuin 
ulospäin haluttiin antaa kuva. Samalla hän 
kuitenkin ajoi Koivistoa nurkkaan eli ahdisti 
tämän sanomaan, ettei Väyrynen ollut este 
keskustan hallitukseen nousulle, jotta arvos- 
telulta olisi viety terä Väyrysen omassa puo- 
lueessa. Pesälähän oli todennut, että puolue 
voisi päästä hallitukseen vain, jos Väyrynen 
olisi sivussa. 

Ylipäätään Vladimirov-jupakasta uhkasi 
muodostua keskustalle pitkäaikainen rasite. 
Käsittelyn arvioitiin kestävän jopa kevääseen 
asti perustuslakivaliokunnan työruuhkan 
vuoksi.'*t Näin pitkäksi odotusaika ei kuiten- 
kaan venynyt. Perustuslakivaliokunta antoi 17. 
marraskuuta lausunnon, jossa todettiin, että 
Väyrynen oli toiminut lainmukaisesti mutta 
varomattomasti keskustellessaan Vladimiro- 
vin kanssa. Keskustan edustajat perustusla- 
kivaliokunnassa, Virolainen, Pokka ja Jäät- 
teenmäki, olisivat halunneet poistaa kohdan, 
jossa Väyrystä moitittiin varomattomuudesta. 
He hävisivät kuitenkin äänin 14-3. Väyrynen 
kritisoikin päätöstä siitä, ettei perustuslaki- 
valiokunta ollut pysytellyt juridiikassa vaan 
oli liittänyt siihen moraalisen ja poliittisen 
arvion.'% Inhottava prosessi oli kuitenkin 

ohi. Silti Väyrysen kannalta vahinko oli jo 
tapahtunut. Hänet leimattiin rajussa julki- 
suusmyllytyksessä suomettumisen symbo- 
liksi, vaikka hän ei ollut suinkaan ainut eikä 
edes sen keskeisimpiä nokkamiehiä — vaan 
käytännössä päinvastoin. 

Väyrysen kannalta tilanne olikin para- 
doksaalinen, sillä kuten edellä on tullut ilmi, 
hän oli todennäköisesti 1980-luvun keskeisin 
vaikutusvaltainen poliittinen toimija, joka 
nimenomaan asetti tiukat rajat suhteessa 
Neuvostoliittoon. Väyrynen oli kohdellut 
Neuvostoliittoa käytännössä kuin lähes mitä 
tahansa maata eikä kuten suurvaltaa, jonka 
kasvoja tuli varjella. Tässä suhteessa Väyry- 
nen erosi niin Koivistosta, Holkerista kuin 
Sorsasta. K-linjan hävittäminen keskusta- 
puolueesta, idänkaupan kritiikki ja osaltaan 
myös Vladimirov-kohu näyttivät, ettei Väy- 
rynen kumarrellut Neuvostoliiton suuntaan. 
Onkin ironista, että nimenomaan henkilö, 
joka lopulta mursi idänkortin käytön keskus- 
tapuolueessa, joutui perustuslakivaliokun- 


nan käsittelyyn. 


Yhdentymiskeskustelu — 
Koivisto hermostuu 
linjansa kyseenalaistamisesta 


Koiviston hermostumista Vladimirov-jupa- 
kan aikana selittää osaltaan se, että Suomen 
ulkopoliittisessa toimintaympäristössä oli 
meneillään valtava muutosprosessi, jonka 
suunnasta ja lopputuloksesta ei ollut vielä 
tietoa. GorbatSovin aloittaman muutosaallon 
vaikutukset näkyivät Neuvostoliiton lisäksi 

Itä-Saksassa, Puolassa, Tsekkoslovakiassa, 
Unkarissa ja Bulgariassa, kuten Koivisto 
kirjoittaa muistelmissaan. Lisäksi samaan 
aikaan Euroopan yhteisön ja EFTA:n välil- 
lä aloitettiin neuvottelut Euroopan talous- 
alueesta eli ETA-sopimuksesta. Koivisto 
kertoo muistelmissaan, miten Äke Wihtol 
antoi 14.9.1989 Koiviston toimeksiannosta 
muistion ETA-neuvottelujen lähtökohdista 
Felix Karaseville. Muistiossa vakuutettiin, 
ettei mahdollisella ETA-sopimuksella ollut 
vaikutusta Suomen ulkopolitiikkaan ja että 
hyvien ja luottamuksellisten suhteiden säi- 
lyttäminen sekä kehittäminen säilyisi ”ensi- 
sarvoisena tehtävänämme”'** Euroopan yh- 
dentymistä koskeva keskustelu oli Koivistolle 
yhä hyvin arka aihe. 

Edellisvuonna Koivisto oli suhtautunut 
kielteisesti siihen, että Suomi liittyisi Euroo- 
pan neuvostoon. Hän oli perustellut sitä sillä, 
että ”meillä on tarpeeksi pulmia kovien in- 
tegraatiopyrkimystemme kanssa”. Koiviston 
mielestä liittyminen ei kannattanut, koska 
järjestöllä ei ollut taloudellista merkitystä, jo- 
ten Neuvostoliiton kielteisen reaktion vasta- 
painoksi ei ollut riittävästi voitettavaa — toisin 
kuin taloudellisissa yhdentymiskysymyksissä. 
Väyrynen oli kuitenkin nostanut Euroopan 
neuvoston jäsenyyden esiin presidentinvaali- 
kampanjassaan, ja Koivisto muutti kantaansa. 
Hän ilmoitti tukevansa jäsenyyttä.” Väyry- 
nen oli siis tavallaan ajanut Koiviston jälleen 
nurkkaan ja tällä kertaa onnistuen. 

Koivisto kimmastuikin Väyryselle, kun 
tämä piti eduskunnassa 19.9. puheen, jossa 
hän käsitteli Länsi-Euroopan yhdentymis- 


kehitystä. Väyrynen totesi siinä, että meneil- 
lään oli ehkä suurin sotien jälkeinen muu- 
tosprosessi. ”Omassa maassamme käytävä 
ulkopoliittinen keskustelu osoittaa, että mo- 
net arvioivat Suomen kansainvälisen aseman 
ja noudattamamme ulkopoliittisen linjan 
perusteiden muuttuneen tai olevan muut- 
tumassa” Näissä oloissa eduskunnankin oli 
Väyrysestä vedettävä ulkopoliittista linjaa. 
Hänestä kansanedustajien tuli tehdä selväksi, 
ettei Suomen ulkopoliittisessa ympäristössä 
ollut tapahtunut tai tapahtumassa mitään 
sellaista, mikä muuttaisi Suomen asemaa tai 
linjaa. Väyrysestä vaikeneminen olisi saatettu 
tulkita muutoksen hiljaiseksi hyväksymiseksi 
niin kotimaassa kuin ulkomailla.'*9$ Tämän 
saattoi tulkita epäluottamukseksi presiden- 
tille eli Koivisto ei pitänyt uskottavasti kiinni 
Suomen muuttumattomasta linjasta, vaikka 
oli maan ulkopolitiikan johtaja. Näin siitä 
huolimatta, ettei Väyrynen olisi tätä tarkoit- 
tanutkaan. 

Koivisto katsoikin, että Väyrynen irtau- 
tui puheessaan ”siitä linjasta, jota hallitus 
on alustavasti eduskunnan ulkoasiainvalio- 
kunnalle esittänyt, ja joka on myös minun 
hyväksymäni linja”. Hän nosti esiin Väyrysen 
puheesta kohdan, jossa tämä sanoi: 


Hallituksen tapa hoitaa Suomen sisäi- 
seen kehitykseen oleellisesti vaikuttavia 
kauppapoliittisia kysymyksiä on johtanut 
siihen, ettei keskustan piirissä nyt tunneta 
täyttä luottamusta Holkerin hallituksen 
EY- ja Gatt-politiikkaan. Ellei luottamus 
vahvistu, saattaa syntyä sellaisia ikäviä 

tilanteita, joissa keskusta joutuu vastus- 
tamaan joitakin hallituksen eduskunnalle 
antamia kauppapoliittisia esityksiä. 


Lisäksi Väyrynen oli todennut näyttävän 
siltä, että ”hallitus on omaksunut mahdolli- 
simman pitkälle menevän integraatiolinjan”. 
Koivisto huomautti, ettei Väyrynen selittänyt 
tarkemmin, mitä tarkoitti tulkinnallaan hal- 
lituksen ja siis myös hänen linjastaan, mutta 
selvästikin ulkoasiainvaliokunnan jäsen Väy- 
rynen näytti ottavan etäisyyttä hallituksen 
ulkoasiainvaliokunnalle esittämään linjaan, 
jonka lisäsi olevan myös hänen hyväksymän- 
sä linja. Selkokielisesti sanottuna Väyry- 
nen otti siis itse eroa maan ulkopoliittiseen 
linjaan. 

Muistelmissaan Koivisto toteaa pitäneen- 
sä tärkeänä, että eduskunta pidettäisiin yh- 
dentymiskehityksestä informoituna. Salailu 
olisi ollut turhaa ja vaarallistakin. Hän oli 
kuitenkin katsonut, että täydellinen infor- 
maatio tuli antaa ensi sijassa eduskunnan 
ulkoasiainvaliokunnalle, ”jota sitoi vaitiolo- 
velvollisuus”. Koivisto toteaa myös itse otta- 
neensa yhteyttä opposition edustajiin ja 
erityisesti häntä oli huolestuttanut se, että 
keskustapuolue oli joutumassa asiassa vää- 
rälle puolelle”. Koivisto ei kuitenkaan selitä, 
mitä väärälle puolelle joutuminen käytän- 
nössä tarkoitti, vaan toteaa vain perään, että 
keskustan puheenjohtaja Väyrynen hyökkäsi 
eduskunnassa hallituksen integraatiopoli- 
tiikkaa vastaan.”** 

Mitä Väyrynen sitten totesi puheessaan 
hallituksen arvostelun lisäksi? Hän määritteli 

siinä ehtoja, jotka keskusta asetti yhdentymi- 
selle. Teollisuustuotteiden kaupan tuli olla 
vapaata, mutta maatalouden, kalastuksen 
ja energiapolitiikan tuli säilyä suomalaisten 
käsissä. Työvoiman liikkuvuutta oli helpo- 
tettava, mutta varsinaista vierastyövoimaa ei 
tullut ruveta hankkimaan. Myös talouselä- 
män keskeisten osien tuli pysyä suomalais- 
ten omistuksessa, ja siksi ulkomaalaisomis- 
tukselle tuli asettaa rajoituksia. Kiteytetysti 
sanottuna keskustan linja erosi Väyrysestä 
hallituksen linjasta siinä, että se kannatti 
maan omaleimaisuutta sekä itsenäisyyttä 
puolustavaa yhdentymispolitiikkaa, kun 
taas hallitus näytti haluavan luoda Suo- 
mesta eurooppalaisten esikuvien mukaisen 
keskittyneen ja eriarvoisen yhteiskunnan." 
Väyrysen puheessa integraatiokysymyksestä 
tehtiin oppositiopolitiikan keskeinen aihe, 
joten arka ulkopoliittinen kysymys oli jäl- 
leen idänkaupan tapaan julkisen keskustelun 
kohde — eikä siten jäänyt vaitiolovelvollisen 
ulkoasiainvaliokunnan seinien sisään Koivis- 
ton toivomalla tavalla. 

Koivistoa saattoi ärsyttää Väyrysen pu- 
heessa myös se, että Väyrynen yritti — jälleen 
kerran - ikään kuin ennakkoon määritellä 
Koiviston mahdolliset askelmerkit ja rajoit- 
taa ulkopoliittisen johdon toimintatilaa. Pit- 
källe menevän yhdentymisen vaihtoehdoksi 
Väyrynen tarjosi sellaista yhdentymistä, että 
Suomen tuli pyrkiä ”säilyttämään poliittisen 
itsenäisyytensä lisäksi myös taloudellinen 
itsenäisyytensä ja kansallinen omaleimai- 
suutensa”. Lisäksi hän sanoi taloudellisella 
itsenäisyydellä olevan poliittinenkin ulottu- 

vuus: ”Vain tosiasiassa itsenäinen maa voi 
olla puolueeton.” Puolueettomuudesta pu- 
huessaan Väyrynen liikkui hyvin herkillä 
alueilla, sillä sen puolesta oli käyty hiljaista 
taistelua Neuvostoliiton suuntaan vuosikym- 
meniä — ja lännessä taas oli esitetty epäilyjä 
Suomen tosiasiallisesta puolueettomuu- 
desta. Nyt Väyrynen alkoi määritellä puo- 
lueettomuutta tavalla, jolla hän pyrki ikään 
kuin etukäteen rajoittamaan ulkopoliittisen 
johdon liikkumatilaa. Lisäksi Väyrysen esit- 
tämä näkemys, että Suomen tuli osallistua 
integraatioon vain osittain ja ”aina erikseen 
harkiten, mihin yhdentymisratkaisuihin ja 
millä tavalla me osallistumme?” saattoi olla 
Koiviston korvissa aika hankalasti toteutetta- 
vissa oleva tavoite varsinaisten neuvottelujen 
kannalta.” 

Väyrynen vastasi Koiviston kriittisiin 
huomioihin tiukasti takaisin. Hän kielsi 
Koiviston tulkinnan, että keskusta olisi rik- 
komassa yksimielisyyden maan yhdentymis- 
politiikassa, kuten myös sen, että puolue olisi 
poikennut maan viralliselta ulkopoliittiselta 
linjalta. Väyrynen moitti sen sijaan hallitusta 
siitä, ettei se ollut pyrkinyt säilyttämään ja 
vahvistamaan yhdentymispolitiikkaa koske- 
vaa konsensusta. Hän muistutti keskustan ko- 
rostaneen Suomen poliittisen, taloudellisen, 
sivistyksellisen ja henkisen itsenäisyyden säi- 
lyttämisen tärkeyttä johdonmukaisesti, mikä 
oli hänestä ollut myös hallituksen julkisuu- 
teen kertoma linja. Käytännön toiminnassaan 
hallitus ei kuitenkaan ollut tällä linjalla pysy- 
nyt. Sen sijaan hallitus oli uhmannut opposi- 
tion näkemyksiä koskien muun muassa yri- 


tysten ulkomaalaisomistuksen rajoituksia ja 
liittymistä yhteisiin työmarkkinoihin ilman 
varauksia. Ylipäätään Väyrynen kaipasi halli- 
tukselta konkreettisia ja selviä kantoja yhden- 
tymiseen.”” Pääministeri Holkeri lupailikin 
alustavasti Väyrysen vaatimusten takia, että 
hallitus antaisi yhdentymispolitiikkaa koske- 
van selontekonsa eduskunnalle tiedonantona. 
Hän tosin lisäsi tähän, että tällainen olisi suo- 
malaisessa parlamentarismissa poikkeuksel- 
lista, ”sillä eduskunnassa äänestettäisiin ul- 
kopolitiikkaan liittyvästä kysymyksestä”. 

Samalla kun Koivisto kritisoi Väyrysen 
otteita integraatiopolitiikassa, hän toisti kri- 
tiikkinsä vuoden 1981 tapahtumia koskien 
eli syytöksen ala-arvoisesta hallituspelistä. 
Koivisto varoitti käyttämästä samanlaisia 
keinoja uudelleen. Väyrynen ihmetteli eri- 
tyisesti tätä, ja hän latasikin takaisin, että jos 
hänet pantiin syrjään vuoden 1981 tapahtu- 
mien vuoksi, niin samoin tulisi tehdä Sorsal- 
le. Koivisto myös palautti Väyrysen syyskuun 
alussa lähettämän kirjekopion, josta jupak- 
ka oli heidän välillään alkanut, saatesanoin, 
joissa arveli ettei Väyrynen ollut harkinnut 
riittävän pitkään sen lähettämistä. Lisäksi 
Väyrynen sai Koivistolta moitteet siitä, että 
oli vienyt presidentin terveiset Moskovaan 
ilman valtuuksia. Väyrynen oli kyllä pyytänyt 
niitä kirjeessä, mutta Koivisto ei ollut vastan- 
nut, ja Väyrynen oli tulkinnut hiljaisuuden 
oma-aloitteisesti myöntymiseksi — mitä voi 
pitää yhtenä osoituksena Väyrysen hienova- 
raisuuden puutteesta tasavallan presidentin 
suuntaan, varsinkin kun heidän suhteensa 
olivat jo pohjamudissa.'9% 

Keskustan valtuuskunta oli vieraillut Väy- 
rysen johdolla syyskuussa Neuvostoliitossa. 
Valtuuskuntaan kuuluivat Virolainen, Vää- 
nänen, entinen puoluesihteeri Immonen ja 
Suomenmaan entinen päätoimittaja Sarlund. 
Vuonna 1989 keskustan ja NKP:n puoluesuh- 
teiden virallisesta solmimisesta tuli 15 vuotta, 
ja vierailu liittyi siihen, mutta samalla ryh- 
män kokoonpano kertoi siitä, että vierailul- 
la kunnioitettiin nimenomaan menneitä ja 
ehkä tavallaan myös pahoiteltiin K-linjan vä- 
heksymien Virolaisen ja Väänäsen kohtelua. 
Poliittiset keskustelut käytiin NKP:n keskus- 
komitean poliittisen toimikunnan ehdokas- 
jäsen Boriss K. Pugon kanssa eli ei erityisen 
korkealla tasolla neuvostohierarkiassa.'9* 
Väyrysestä vierailu onnistui erinomaisesti, 
kuten hän raportoi Koivistollekin””, mutta 
vierailun järjestelyt antavat kuvan, etteivät 
Väyrysen neuvostosuhteet olleet korkeassa 
kurssissa, vaikka puolueen menneisyydessä 
ne olivat sitä olleetkin. 

Käytännössä Neuvostoliiton johto näyt- 
tääkin suhtautuneen Väyryseen epäilyksellä 
aina siitä lähtien kun Väyrysen poliittinen 
ura lähti nousuun Kekkosen vauhdittama- 
na.” Väyrynen piti Kekkosta esikuvana 
siitä, miten idänsuhteita tuli hoitaa. Ajat 
olivat kuitenkin muuttuneet. Neuvostoliit- 
to ei halunnut, että idänsuhteita hoidettiin 
näkyvästi ja kuuluvasti, minkä presidentti 
Koiviston menestys osoittaa. Väyrynen ei ol- 
lut omaksunut idänsuhteiden uutta koodia. 
Hän oli yksinkertaisesti liian suoraviivainen, 
kuten usein kotimaan politiikassakin sekä 
toimissaan oman puolueen sisällä — eikä 


448 


hänellä myöskään ollut samanlaisia asemia 
suhteessa Neuvostoliittoon kuin Kekkosella 
oli ollut presidenttinä.” Väyrysen toiminta 
oli niin suoranuottista ja muista henkilöistä 
ja tekijöistä piittaamatonta, että se nähtiin 
usein pelkkänä vallantavoitteluna, varsinkin 
kilpailijapuolueissa. Aikalaiset näkivät, että 
Väyrynen oli epäilemättä älykäs ja asiansa 
osaava poliitikko, ja siksi ristiriita oli räikeä 
siihen nähden, miten hämmästyttävän vä- 
linpitämättömästi Väyrynen suhtautui siihen, 
miltä asiat näyttivät muiden silmissä. Väyry- 
nen ei ollut omaksunut oppi-isänsä Kekko- 
sen kuuluisaa teesiä siitä, että politiikassa oli 
olennaista se, miltä asiat näyttivät. Väyrynen 
ilmeisesti uskoi, että hänet ja hänen poliit- 
tiset tavoitteensa hyväksyttäisiin lopulta ja 
tunnustettaisiin oikeiksi taisteluiden jälkeen, 
kuten Kekkosellekin oli käynyt uuden ulko- 
poliittisen linjan osalta sotien jälkeen. Aika 
oli kuitenkin eri, eivätkä aikalaiset nähneet 
edessä olevan mitään uutta suurta dramaat- 
tista kansallista tehtävää, joka liittyi Väyry- 
sestä ennen kaikkea Suomen kohtaloon ta- 
louden globaalissa rakennemuutoksessa. 
Koiviston muistelmista on luettavissa, 
ettei hän pitänyt Väyrystä diplomaattisena 
luonteena tai taitavana idänsuhteiden hoi- 
tajana. Niistä käy myös selväksi, ettei hän 
ymmärtänyt Väyrysen tarvetta pitää häneen 
yhteyttä oppositiossakin. Presidenttinä Koi- 
visto ei mitä ilmeisemmin pitänyt Väyrystä 
tai keskustaa tarpeellisena idänsuhteiden 
kannalta — ainakaan niin että hän olisi ollut 
näistä mitenkään riippuvainen. Väyrysel- 
lä taas oli jatkuva tarve ylläpitää yhteyksiä 

Koivistoon ja kirjoittaa tälle kirjeitä, minkä 
Koivisto saattoi tulkita tarpeeksi todistaa 
Väyrysen keskeistä roolia maan politiikassa 
ja idänsuhteissa.'*'* Väyrynen oli todennutkin 
Rovaniemen puoluekokouksessa 1982:”Sa- 
noisin, että ulkopolitiikan hoidosta vastuun 
presidentti Kekkosen viimeisinä vuosina 
ovat yhdessä kantaneet sosialidemokraatit 
ja Keskustapuolue. Näin tästä eteenkin päin 
asia on. Me olemme edelleen keskeinen puo- 
lue ulkopolitiikan hoidon kannalta ja korvaa- 
maton tuki presidentille, kun hän pyrkii val- 
tiolaivaamme Paasikiven-Kekkosen linjalla 
luotsaamaan?" 

Nähtävästi Väyrynen uskoi, että keskusta 
oli Kekkosen puolueena perinyt ja säilyttänyt 
keskeisen asemansa idänsuhteiden ylläpitäjä- 
nä. Väyrynen ja Kääriäinen korostivat usein 
ulkopolitiikan ja Kekkosen linjan jatkamisen 
tärkeyttä.” Tosiasiassa tilanne näyttää kui- 
tenkin olleen sama kuin Kekkosen aikana, eli 
presidentti oli Neuvostoliiton näkökulmasta 
keskipiste. Presidentti oli ohittamaton val- 
tatekijä maan politiikassa - kuten Koivisto 
oli sinipunahallituksen synnyssä osoittanut. 
Koiviston matala profiili kuitenkin aiheutti 
sen, ettei keskustassa tiedetty, missä neuvos- 
tosuhteissa mentiin. Kekkosen näkyvämpi 
toiminta tässä suhteessa ei ollut jättänyt aika- 
laisille arvailujen varaa. 

Sekä Koiviston että Neuvostoliiton näkö- 
kulmasta olisi voinut syntyä arvaamattomia 
tilanteita, jos tätä yhteisymmärrystä presi- 
dentin roolista olisi lähdetty horjuttamaan. 
Koivisto oli vakuuttanut jatkavansa Kekko- 
sen linjalla, ja niin hän myös oli tehnyt. Jos 


Neuvostoliiton taholta olisi lähdetty horjut- 
tamaan Koiviston asemia, he olisivat me- 
nettäneet vaikutusvaltaisimman poliittisen 
yhteistyötahonsa Suomessa. Vakaa ja vakiin- 
tunut ylimmän tason yhteistyö oli varmasti 
sitäkin tärkeämpää, kun Neuvostoliitto oli 
Gorbatsovin ajoista lähtien ollut sisäisessä 
käymistilassa. Koiviston kannalta taas olisi 
ollut vaarallista, jos Neuvostoliitossa olisi 
syntynyt käsitys, ettei ylin valta ollutkaan 
enää hänen hallussaan vaan muiden poliittis- 
ten toimijoiden käsissä. Se olisi avannut tien 
kokeilla uudenlaista politiikkaa Suomessa, 
eikä muuttuvissa kansainvälisen politiikan 
olosuhteissa olisi voinut olla varmuutta sen 
suunnasta — vaikka kehitys näyttikin vievän 
Neuvostoliitossa kohti avoimuutta ja talous- 
uudistuksia eikä kohti vanhoillisten voimien 
paaluta. 

Väyrynen oli useampaan otteeseen yrit- 
tänyt puskea Koiviston toimimaan tiettyjen 
suunnitelmiensa pohjalta presidentin toi- 
mivaltaan liittyvissä asioissa — ensin idän- 
kaupassa ja sitten porvarihallitusyritykses- 
sä sekä sittemmin integraatiokysymyksissä. 
Koivisto todennäköisesti katsoi, että aran yh- 
dentymiskysymyksen ollessa kyseessä tämä 
Väyrysen toimintamalli oli vain kerta kaik- 
kiaan saatava katki, ja toisti siksi syytöksensä 
vuoteen 1981 liittyen. Koivisto oli jo edellis- 
vuonna kunnallisvaalien alla julkaissut kir- 
jan Politiikkaa ja politikointia, jossa hän oli 
kritisoinut hallituksensa kaato-operaatioita 
vuonna 1981. Kirja ei tuonut varsinaisesti mi- 
tään uutta, mutta Suomenmaassa huomattiin, 
että Lipponen, kenen muistiinpanoihin kirja 

keskeisesti perustui, avasi kolumnissaan sel- 
väkielisesti sen tarkoitusperän. Kirja paljas- 
ti, ”millaista uhkapeliä keskustan johto oli 
valmis pelaamaan kansakunnan kohtaloilla”; 
ja sama linja jatkui hänestä tänä päivänäkin. 
Suomenmaassa todettiinkin tyrmistyneenä, 
että jos olet eri mieltä SDP:n kanssa, pelasit 
uhkapeliä kansakunnan kohtalolla. Perään 
kuitenkin todettiin: ”Ehkäpä rehellisyyden 
nimissä on myönnettävä, että vastaavaa val- 
lan korskeutta oli aikoinaan myös Kekkosen 
leirissä”? 

Kyse oli siis ennen kaikkea nykyhetkestä 
ja erityisesti Väyrysen otteista, joita Koivisto 
piti liian arvaamattomina. Koivisto totesikin 
muistelmissaan Väyrysen noususta ulkomi- 
nisteriksi vuonna 1991: ”En minä erityisesti 
ilahtunut saadessani Väyrysen taas ulkomi- 
nisteriksi, mutta tällä kertaa minulla tuli ole- 
maan välineet karvata hänen peliään paljon 
ylempää, jääkiekkoterminologiaa käyttääk- 
seni.”4 Väyrynen taas totesi syksyllä 1989, 
että ”kun Kekkosta aikoinaan kritisoitiin 
siitä, että hän on ominut ulkopolitiikan it- 
selleen, sama kritiikki sopii nyt myös Koi- 
vistoon”95 

Yhteiskuntakehityksen kannalta taas pre- 
sidentin tiukka ote ulkopolitiikasta ei ollut 
yhtä ongelmatonta kuin Kekkosen valtakau- 
della suljetun talouden aikaan. Sisä- ja ulko- 
politiikan rajanveto kävi yhä vaikeammaksi 
kansainvälisen talouden avautuessa, talou- 
dellisten yhdentymispaineiden kasvaessa ja 
Neuvostoliiton talous- ja valtarakenteiden 
murroksessa. Ulkopolitiikan alaan alkoi nyt 
työntyä asioita, jotka saattoivat muuttaa radi- 


kaalistikin maan vallitsevia yhteiskuntara- 
kenteita, eikä lainkaan keskustan tavoitteiden 


mukaisesti. 


Keskustan kriittinen mutta myönteinen 
integraatiolinja Ahon johdolla 


Keskusta laati oman integraatiokantansa, 
joka hyväksyttiin puoluevaltuuskunnassa 
marraskuussa 1989. Kannasta ilmenee hy- 
vin, että yhdentymiskeskustelujen taustalla 
leijui jo kysymys pidemmälle menevästä 
yhdentymisestä kuin vain Euroopan talous- 
alueesta. Keskustan kannanotossa todettiin 
selväsanaisesti, että Suomen jäsenyys Euroo- 
pan yhteisössä ei tullut kysymykseen, koska 
Suomi oli puolueeton maa ja EY tavoitteli 
poliittista unionia. Siksi Suomen tuli huoleh- 
tia kansallisista eduistaan toisin keinoin: ”te- 
hostamalla yhteistyötä muiden Efta-maiden 
kanssa EY:n kanssa käytävissä neuvotteluis- 
sa, lujittamalla pohjoismaista yhteistyötä 
sekä kehittämällä uusia yhteistyön muoto- 
ja Neuvostoliiton ja etenkin sen länsiosien 
kanssa sekä muiden Itä-Euroopan maiden 
kanssa” Keskustan todettiin tukevan pyrki- 
myksiä neuvotella uusista yhteistyömalleista 
EY:n ja Eftan välillä, mutta siten, että kansal- 
lisesti elintärkeissä kysymyksissä päätösvalta 
jäi viime kädessä Suomeen eduskunnalle ja 
hallitukselle.'?'* 

Kannanotossa pidettiin tärkeänä, että 
suomalaiset pystyivät osallistumaan myös 
eurooppalaista talousaluetta koskeviin pää- 
töksiin siltä osin kuin ne koskivat Suomea. 
Maan ei silti pitänyt pyrkiä esimerkiksi 

Euroopan rahajärjestelmään EMS:iin vaan 
huolehtia itse valuuttansa vakaudesta. ”Oma 
raha ja itsenäinen rahapolitiikka ovat suve- 
reenin valtion tärkeitä tunnuksia” Pankki- ja 
vakuutustoimintaa tuli vapauttaa harkiten ja 
riittävin sopeutumisjaksoin. Kauppapoliitti- 
sissa ratkaisuissa kannatettiin vapaakauppaa. 
Kansainväliset kauppapoliittiset ratkaisut 
tuli tehdä monenkeskeisellä pohjalla muun 
muassa GATT:in kauppaneuvottelukierrok- 
sella, sillä se turvasi pienten maiden osallis- 
tumisen päätöksentekoon sekä niiden oikeu- 
det. Myös turvallisuuspolitiikasta ja muista 
elintärkeistä kansallisista eduista piti voida 
päättää itse. Ympäristökysymykset haluttiin 
nostaa eurooppalaisen yhteistyön keskeiseksi 
kohteeksi perustamalla EY:n ja Eftan kaavai- 
lema Euroopan ympäristövirasto.” 

Lisäksi tärkeä omistus, kuten energia- 
huolto, tietoliikenne ja liikenne- ja viestintä, 
tuli säilyttää suomalaisten käsissä. Pk-yri- 
tysten asemaa taas oli vahvistettava nopeasti. 
Työvoiman laajaa tuontia ei pidetty järkevä- 
nä ja hyvinvointiyhteiskunnasta oli pidettä- 
vä kiinni, pohjoismainen hyvinvointivaltio 
oli säilytettävä. Yhdentyvässä Euroopassa 
oli entistäkin tärkeämpää korostaa oikeutta 
tasavertaisiin elinolosuhteisiin asuinpaikasta 
riippumatta, joten aluepolitiikkaa tuli vah- 
vistaa. Maakuntaitsehallinnon perustami- 
nen oli tarpeellista, koska eurooppalainen 
yhdentymiskehitys korosti maakuntien ase- 
maa suhteessa keskushallintoon. Myös elin- 
tarvikeomavaraisuus oli jatkossa turvattava. 
Yhdentymisprosessissa haluttiin säilyttää 
myös ”suomalainen identiteettimme ja oman 


kulttuurimme erityispiirteet”.”* Tiivistetysti 
sanottuna keskusta ei halunnut ratkaisuja, 
joissa maan suvereniteetista olisi luovuttu. 
Lisäksi vaadittiin avointa integraatiokes- 
kustelua. 

Puoluevaltuuskunnassa kritisoitiinkin 
ja ihmeteltiin sitä, että hallitus ei huolinut 
oppositiota mukaan muotoilemaan Suomen 
linjaa näin merkittävässä kansallisessa kysy- 
myksessä. Tilaisuudessa puhunut Suomen 
Pankin johtaja Ollila piti kysymystä yhtä 
tärkeänä kuin aikoinaan YYA- ja EEC-sopi- 
muksia, sillä maan kaupankäynnistäkin 44 
prosenttia käytiin EY:n kanssa. Ollila muis- 
tutti, että jos Eftan ja EY:n yhdessä muo- 
dostamasta eurooppalaisesta talousalueesta 
saataisiin joskus aikaan sopimus, tarvittaisiin 
siihen eduskunnan enemmistön tuki. Kan- 
sainvälistymiskysymysten ajankohtaistumi- 
nen näkyi puoluevaltuuskunnassa myös siinä, 
että siellä hyväksyttiin ulkomaalaispoliittisen 
asiakirjan laatiminen. Asiakirjalla keskus- 
tan katsottiin haluavan erottautua SMP:n 
rasistiseksi nähdystä pakolaispolitiikasta.'9" 
Varsinkin nuoret pitivät asiaa erittäin tär- 
keänä. NKL:n puheenjohtaja Vehviläinen 
totesi: ”Ulkomaalaiskysymys on keskeinen 
ja konkreettinen — ehkä inhimillisin — osa 
kansainvälistymistämme. - — haluammeko 
elää umpioituneessa lintukoto-Suomessa vai 
onko meillä kanta kansainvälistyä avaram- 
man ulkomaalaispolitiikan hengessä?” 

Hallitus antoi eduskunnalle tiedonannon 
Euroopan talousalueesta 29.11.1989. Keskus- 
tan ryhmäpuheenvuoron piti Aho, joka oli 
pitänyt jo edellissyksynä keskustan ryhmä- 

NKL:n Kainuun piirin järjestämillä Horsmakarnevaaleilla vuonna 
1989 Antti Rantakangas, Jyri Järvihaavisto, Anu Vehviläinen, 
Olli Riikonen ja Mari Kiviniemi. Kuva Janne Pyyhtiä. KMA. 


puheenvuoron hallituksen yhdentymislinjaa 
koskevassa selontekokeskustelussa. Hallitus 
oli tällöin ilmoittanut linjakseen integraation 
Eftan avulla, ja varsinaiseen EY-jäsenyyteen 
oli otettu odotetusti selkeän kielteinen kan- 
ta. Opposition yhteisenä huolena oli ollut se, 
miten Suomi voisi pitää kiinni omasta pää- 
tösvallastaan maan kiinnittyessä tiiviimmin 


Länsi-Eurooppaan. Aho oli moittinut halli- 
tusta tavoitteellisen näkemyksen puutteesta. 
Kokonaistilanne ja toimintaympäristö, jossa 
integraatioratkaisut tehtiin, jäivät hänestä 
hyvin vähälle huomiolle.” 

Aho kritisoi myös syksyllä 1989 hallitusta 
vähäiseksi jääneestä Euroopan nykytilanteen 
arvioimisesta sekä halusta pitää puolueet 

valmistelujen ulkopuolella. Hän muistut- 
ti, miten EEC-vapaakauppasopimuksessa 
1970-luvulla oli kuultu ennen ratkaisuja kaik- 
kia eduskuntapuolueita. Hän kummasteli 
myös sitä, miten hallituksella oli jo nyt selkeä 
kanta integraation edellyttämiin myönnytyk- 
siin ja ulkomaalaisomistuksen purkamiseen. 
Sen sijaan hallitus vältteli tarkkojen ehtojen 
asettamista tai siirtymäaikoja kansallisesti 
tärkeissä asioissa. Ahosta oli itsestään selvää, 
ettei pieni maa voinut määrätä neuvottelu- 
jen kulkua, mutta omista kansallisista eduista 
oli silti syytä yrittää pitää kiinni. Niin tekivät 
kaikki muutkin maat, eikä se ollut impivaa- 
ralaisuutta vaan poliittista taitoa. Aho esitti 
varsin samanlaisia näkemyksiä kuin Väyry- 
nen kritisoidessaan hallitusta — vaikka sävy ei 
ollutkaan yhtä ehdoton muun muassa neu- 
vottelujen kulkua koskien. Silmiinpistävä 
ero Väyrysen näkemyksiin oli kuitenkin se, 
kuinka Aho korosti näkemystä, että Suomen 
tuli olla mukana Länsi-Euroopan integraa- 
tiossa. Ryhmäpuheenvuorossa kumottiin 
selvästi käsitykset, että keskusta vastustaisi 
yhdentymistä sinänsä, kyse oli vain yhden- 
tymiskehityksen ehdoista ja muodoista.’ 
Myös muut keskustan edustajat käyttivät 
eduskunnassa kriittisiä puheenvuoroja, mut- 
ta Väyrysen kritiikki pääsi voimakkaimmin 
esiin julkisuudessa. Hän oli erittäin aktiivi- 
sesti äänessä tiedonantokäsittelyn loppuvai- 
heessa. Väyrynen kyseenalaisti hallituksen 
osaamisen koko asiassa — ärsyttäen vasta- 
puolta ja erityisesti pääministeri Holkeria. 
Väyrynen totesi, että hallituksen edustajat 
eivät olleet kyenneet selittämään tyydyt- 


tävästi, miksi omistusrajoituksia koskeva 
myönnytyspäätös oli tehty ja miksi näin 
tärkeästä neuvotteluvalttikortista oli luo- 
vuttu: ”Näin tyhmää tai sanoisinko, että en 
käyttäisi loukkaavaa kieltä, epäviisasta neu- 
vottelustrategiaa en ole aikaisemmin nähnyt?” 
Lisäksi Väyrynen rusikoi samalla hallituksen 
harjoittamaa talouspolitiikkaa, jolle keskus- 
ta oli vaatinut suunnanmuutosta. Hän sanoi 
Holkerin välttelevän talouspoliittista keskus- 
telua, koska hallitus oli siinä ”perusteellises- 
ti epäonnistunut”. Väyrynen totesi, että yh- 
dentyminen olisi edellyttänyt, kuten hallitus 
totesi itsekin, että Suomen talouspolitiikan 
tuli olla erityisen terveellä pohjalla, mutta 
silti Holkerin hallitus oli kahdessa ja puolessa 
vuodessa tärvellyt sen hyvän talousperinnön, 
jonka se oli edelliseltä hallitukselta saanut.'9?4 
Hallituspuolueiden yhtenäinen linja kui- 
tenkin piti: eduskunta hyväksyi 5.12.1989 
hallituksen yhdentymistä koskevan tiedon- 
annon. Myöskään Ahon ehdotus tiedonan- 
non lähettämisestä ulkoasiainvaliokunnan 
käsittelyyn ei mennyt läpi. Sen sijaan edus- 
kunnalle luvattiin antaa keväällä uusi selon- 
teko, jota voitaisiin käsitellä eri valiokunnissa. 
Myönteisimmin yhdentymistiedonantoon 
suhtautui kokoomuksen eduskuntaryhmä, 
kun taas keskustan ja SDP:n ryhmäpuheen- 
vuoroissa asetettiin sitä vastoin selviä ehto- 
ja yhdentymiskehitykselle koskien muun 
muassa omistusrajoituksia, aluepolitiikkaa 
ja kansallista päätöksentekoa.” Martikai- 
nen oli todennutkin työvaliokunnassa, että 
SDP:ssä oltiin yhdentymisen suhteen montaa 
eri mieltä. Hänestä demarit olivat vaikeassa 

tilanteessa, kun kokoomus yhteisymmärryk- 
sessä Koiviston kanssa johti kehitystä. Väyry- 
nen yhtyi tähän. 

Hallitus antoi lupauksensa mukaisesti 
uuden selonteon maaliskuussa 1990. Väyry- 
nen piti nyt keskustan ryhmäpuheenvuoron 
eduskunnassa. Huolena olivat yhä samat asiat 
kuin aiemmin: kansallisen ja kansanvaltaisen 
päätöksenteon varmistaminen ja Suomen te- 
kemien varaumien kohtalo. Väyrynen kriti- 
soi, että Suomen omat tavoitteet oli esitetty 
vaisusti ja että ulkopoliittisen tilanteen taus- 
toitus, varsinkin koskien Itä-Euroopan muu- 
tosta, puuttui selonteosta. Hän vaati Ahon ta- 
paan, että hallituksen tuli puolustaa Suomen 
etua neuvotteluissa, Väyrysen sanoin ”ai- 
dossa isänmaallisessa hengessä”. Väyrynen 
painotti erityisesti sitä, että EY-jäsenyys oli 
poissuljettu vaihtoehto, vaikka kokoomuk- 
sessa oli tätä varovasti esitetty. Suomenmaas- 
sa katsottiinkin, ettei kumpikaan, kokoomus 
tai SDP, torjunut EY-jäsenyyttä. Väyrysestä 
taas EY pyrki suurvallaksi, jolla oli yhteinen 
ulko- ja turvallisuuspolitiikka, eikä mikään 
maa voinut olla hänestä samaan aikaan osa 
suurvaltaa ja samalla puolueeton.” 

Selonteko lähetettiin lausunnolle edus- 
kunnan erikoisvaliokuntiin, minkä jälkeen 
ulkoasiainvaliokunnan oli määrä laatia lo- 
pullinen mietintö. Asian käsittely valiokun- 
nissa, mikä oli alkuun lähinnä asiantuntijoi- 
den kuuntelemista, herätti huolta keskustan 
eduskuntaryhmässä, mutta lopulta keskusta 
kuitenkin katsoi tuloksen tyydyttävän sitä. 
Eduskuntaryhmä ei tehnyt asiasta vastalau- 
setta, koska se katsoi saaneensa riittävän 

hyvin näkemyksensä ulkoasiainvaliokun- 
nan mietintöön ja eduskunnan vastaukseen. 
Eduskunta painotti keskustan vaatimusten 
mukaisesti suomalaisen sosiaaliturvan tason 
säilyttämistä ja suomalaisen omistusoikeu- 
den suojan säilyttämisen tärkeyttä varsinkin 
maiden ja metsien osalta sekä kansallisen 
päätöksenteon turvaamista.: 


Uudet kasvot puolueelle 


Väyrynen luopuu yllättäen 
puheenjohtajuudesta 


Samana päivänä, kun Väyrynen piti kes- 
kustan ryhmäpuheenvuoron eduskunnassa 
hallituksen integraatioselontekoa koskien, 
järjesti varapuheenjohtaja Rehn näyttävän 
tiedotustilaisuuden. 28-vuotias Rehn ilmoitti 
haastavansa Väyrysen kesän puoluekokouk- 
sessa. Hän oli ensimmäinen keskustalai- 
nen, joka uskalsi julkisesti asettua Väyrysen 
haastajaksi tämän lähes kymmenen vuotta 
kestäneellä puheenjohtajakaudella. Rehnin 
mahdollisuuksia pidettiin kuitenkin yleisesti 
melko olemattomina. Helsingin Sanomissa 
todettiin: ”Tässä vaiheessa on todennäköistä, 
että mikkeliläinen Olli Rehn häviää puolue- 
kokouksessa keminmaalaiselle Paavo Väyry- 
selle eikä asia siten olisi ison messun arvoi- 
nen” Merkittävä messu siitä kuitenkin 
tuli — mutta yllättävä. 

Puolueen nuoret olivat Rehnin takana. 
NKL:n hallituksen työvaliokunta oli antanut 
2.3. kannanoton, jossa Rehniä esitettiin valit- 

tavaksi puolueen puheenjohtajaksi Porissa 
kesällä 1990. Esitystä perusteltiin sillä, 
että puolue tuli uudistaa ”todella vihreäk- 
si ja avoimeksi liikepuolueeksi”. Nuorten 
mielestä ympäristöasiat tuli nostaa ykkös- 
asiaksi ja puolueen toiminnassa tuli päästä 
keskustelevaan demokratiaan ja pois johtaja- 
keskeisyydestä. Puolueen nuoret halusi- 
vat uudistaa puoluetta keskustaliberalismin 
hengessä, ja Rehnin ehdokkuutta voi pitää 
jatkumona tälle. NKL ja KOL olivat laati- 
neet edellisvuonna Keskustaliberaalin ma- 
nifestin, johon oli kirjattu keskustaliberaalin 
yhteiskunnan peruspilarit, kuten ekologinen 
puitetalous ja kansalaisten perustulo. Ohjel- 
matyön puheenjohtajana oli toiminut Vehvi- 
läinen. 

Rehn oli esitellyt manifestia myös työva- 
liokunnassa, missä se ei ollut saanut järin 
innostunutta vastaanottoa. Väyrynen sanoi 
kuulleensa manifestista radiosta ja tulleen- 
sa sen perusteella murheelliseksi. Hän ei 
ymmärtänyt, miksi nostettiin keskustelua 
näennäisliberaaleista asioista, joilla vain vie- 
tiin pois huomiota manifestin arvokkaista 
kohdista. Näennäisliberaaleina kysymyksi- 
nä hän piti muun muassa viinin tuomista 
maitokauppoihin ja uskonnonopetuksen 
kohtaloa. Rehn vastasi, että jos näistä halut- 
tiin keskustella, tarvittiin asia-argumentteja 
manifestin torjumiseksi — aivan kuten Väy- 
rysellä itselläkin oli ollut tapana vaatia asia- 
argumentteja. Hokkasesta oli tärkeää todeta, 
ettei manifesti edustanut Suomen Keskustan 
vaan puolueen nuorten näkemyksiä, ja hei- 
dänkin keskuudessaan varsin ohuen joukon 


ajatuksia. Manifesti oli hänestä liberaali- 
julistus, joka pohjautui hyvin kapeaan osaan 
puolueen ideologisesta traditiosta. Taustalla 
näkyi ”ihmiskuva, joka valistusfilosofien ta- 
paan naiivisti uskoo ihmiseen”. Manifestin 
hankalimpia kohtia olivat hänestä perustulo, 
miehisten rakenteiden vastustaminen sekä 
sivistyskohdan yltiöliberalismi. Sen sijaan 
kansainvälistä osaa Hokkanen piti kohta- 
laisena.'93 

Kääriäinen totesi sovittelevasti, että ma- 
nifestin sisältö vaati vakavaa keskustelua ta- 
voiteohjelmatyötä ajatellen. Sen sijaan hän 
ei pitänyt nuorten puheista vaalilakosta, jos 
manifestin sisältöjä ei puolueessa hyväksyt- 
täisi. Hänestä paperissa oli kyllä hyviäkin 
kohtia, mutta peruskysymys oli, kuten ot- 
sikkokin jo osoitti, että keskusta oli laitettu 
apusanaksi ja liberaali määrittäväksi sanaksi. 
Pohjamosta oli hyvä, että manifesti osoitti 
NKL:n aktivoituneen, mutta sen sisältö 
oli ”joiltakin osin jopa suvaitsematon kai- 
kessa liberalismissaan”. Rehnistä kommen- 
tit osoittivat manifestin täyttäneen erään 
tavoitteen eli synnyttäneen vahvaa keskus- 
telua. Hänestä keskustalaisten ajattelussa 
oli joitain merkittäviä eroja, jotka johtuivat 
osittain sukupolvien kuilusta. Rehn painotti, 
että keskustaliberaali linja erosi oikeistolibe- 
ralismista. Markkinavoimille ei haluttu an- 
taa täyttä valtaa, vaan ajettiin ”puiteohjausta 
ekologisen markkinatalouden pohjalta” Sen 
sijaan kulttuurin ja vuorovaikutuksen alueel- 
la tuli tähdätä mahdollisimman suureen 
vapauteen. Ero vasemmistoliberalismiin 
taas oli siinä, että kannatettiin yrittäjyyttä 

ja markkinataloutta. Perustulon ajatukse- 
na taas oli, että kaikille taattaisiin perus- 
tulo, joka palkkatulon noustessa asteittain 
supistuisi.'4 

Väyrysestä nykytilanteessa tarvittiin en- 
nemminkin solidaarisuutta ja ihmisten yhtei- 
syyttä kuin vapauden korostamista. Rehn yh- 
tyi, että talouden, työelämän, kansainvälisten 
kysymysten ja kehitysyhteistyön osalta tar- 
vittiin entistä enemmän solidaarisuutta, mut- 
ta muilta osin taas yhteiskunnan holhouk- 
sen purkamista.” Keskustan puolueimagoa 
pidettiin eteläisessä Suomessa vanhoillisena 
ja sen kenttää moraalikonservatiivisena ja 
suhtautumista kansainvälistymiskysymyk- 
siin impivaaralaisena.'"** Rehn ja puolueen 
nuoret halusivat selvästikin murtaa tämän 
kuvan, ja istuvan puheenjohtajan haastami- 
nen oli paras tapa saada medianäkyvyyttä. 
Samalla Rehn sai näkyvyyttä tulevia edus- 
kuntavaalejakin varten. Kyse oli kuitenkin 
myös itse asioista, keskustan linjauksista, jot- 
ka eivät tyydyttäneet nuoria. 

Avatessaan kampanjansa Rehn sanoi 
haastavansa Väyrysen, koska puoluetta uh- 
kasi ajautuminen kaikkia miellyttävään po- 
pulismiin ja poliittiseen pysähtyneisyyteen”. 
Pysähtyneisyyttä oli hänestä ilmennyt siinä, 
miten oltiin etukäteen valmiita luopumaan 
energiapoliittisista tavoitteista ministeri- 
paikkojen vuoksi. Väyrynen oli sanonut, et- 
tei puolueen kannattanut hirttäytyä kiinni 
kielteiseen ydinvoimakantaan tulevissa hal- 
litusneuvotteluissa.7 Väyrynen totesikin 
vähän myöhemmin puolueen työvaliokun- 
nassa, että kielteistä ydinvoimakantaa voi- 


taisiin käyttää verukkeena keskustaa vastaan 
tulevissa hallitusneuvotteluissa — työntää sen 
avulla oppositioon.: Ekologisen uskotta- 
vuuden säilyttääkseen keskusta ei voinut 
Rehnistä osallistua sellaiseen hallitukseen, 
joka ajaisi ydinvoiman lisärakentamista. 

Euroopan yhdentymiskysymyksessä 
Rehn sen sijaan availi portteja enemmän 
kuin Väyrynen. Rehnistä Suomen tuli tar- 
kastella kriittisesti ja avoimesti eri vaihto- 
ehtoja, myös EY-jäsenyyden etuja ja haittoja. 
Väyrynen sulki EY-jäsenyyden tiukasti pois. 
Rehnin mukaan Suomi tarvitsi yhdentyväs- 
sä Euroopassa selviytymisstrategian, jossa ei 
riittänyt ”pyrkimys pieneksi talousmahdiksi 
kovan teknologian, metsäteollisuuden ja yli- 
jäämätalouden voimin” kuten Väyrynen oli 
kaavaillut. Myös puolueen ihmiskuntapoli- 
tiikassa Rehn oli eri linjoilla. Hän ei hyväk- 
synyt Etelä-Afrikan pakotteiden poistamis- 
ta ennen kuin rotusyrjinnän lopettamisesta 
oli saatu kunnon näyttöjä. Väyrynen oli jo 
ehdottanut lievennyksiä. Valtiosääntöuudis- 
tusta koskien Rehn taas ehdotti, että niiden 
hyväksymisen edellytyksenä keskusta voisi 
laittaa hallitusneuvottelujen kynnyskysy- 
mykseksi sen, että eduskunta valitsisi pää- 
ministerin ja että eduskunnan asemaa vah- 
vistettaisiin ulkopolitiikassa. Lisäksi Rehn 
halusi muuttaa puoluetta siten, että siitä 
tulisi naisten ja nuorten vaikutuskanava. 
Rehnin kampanjan teesit osoittavat, että 
Väyrynen oli menettänyt uskottavuutensa 
puolueen nuorten silmissä. 

Puolueen pää-äänenkannattajassa kir- 
joitettiin, että Rehn olisi valmis luopumaan 

ehdokkuudestaan, jos Väyrynen hyväksyisi 
Rehnin esittämät asiat puolueen uudistami- 
seksi nykyaikaiseksi keskustaliberaaliksi ja 
perusvihreäksi kansalaispuolueeksi. Rehn 
sanoi olevansa korrekti, mutta tinkimätön - 
eli asiat ratkaisisivat.” Väyrysen alkuun 
innostavat puheet ympäristönsuojelusta, 
luonnonmukaisesta tietoyhteiskunnasta ja 
humaanista ihmiskuntapolitiikasta olivat 
menettäneet hohtonsa hänen käytännön 
politiikkansa myötä. Ajankohtaisen Länsi- 
Euroopan talousintegraation ja ylipäätään 
kansainvälistymiskehityksen myötä Väyry- 
nen alkoi näyttää nuorista johtajalta, joka 
haki ratkaisuja liiaksi perinteiseltä, kansal- 
lisvaltiokeskeiseltä pohjalta. Väyrynen ko- 
rosti puheissaan myös kansanvaltaisuutta ja 
demokraattista päätöksentekoa, mutta hänen 
valtapoliittiset otteensa - kuten kassakaap- 
pisopimuksen solmiminen — söivät hänen 
uskottavuuttaan aatteellisena ja demokraatti- 
sena johtajana. Asiaa ei myöskään auttanut se, 
että hän itse kieltäytyi täysin näkemästä asiaa. 

Helsingin Sanomillekin Väyrynen kom- 
mentoi Rehnin teeseihin liittyen, että ainut 
erimielisyys heidän välillään oli se, kuinka 
ensi kesän energiakannanotto eli ydinvoima- 
kannanotto tulkittaisiin." Vehviläinen on 
todennutkin, että nuorissa oli vähitellen 
kypsynyt ja vahvistunut ajatus, että Väyry- 
nen ei ollut enää oikea henkilö puolueen 
johtoon. Skottibaarissa käydyissä pohdin- 
noissa Vehviläinen ja Rehn olivat arvioineet, 
etteivät Väyrysen persoona ja imago sopi- 
neet 1990-luvulle siirryttäessä, vaan ne olivat 
rasite yleispuoluekehityksessä. Turhautumis- 


ta olivat aiheuttaneet monet seikat, mutta en- 
nen kaikkea ydinvoimakysymys ja Väyrysen 
menettelytavat. Puoluesihteeri Kääriäinen oli 
ollut mukana näissä keskusteluissa lähinnä 
kuunnellen nuoria eikä toimien itse aktii- 
visena.'9*? Kääriäisenkin suhde Väyryseen 
näytti selvästi väljähtyneen tai rasittuneen. 
Lehdistössäkin tiedettiin kertoa, että vaikka 
Väyrynen ja Kääriäinen ovat olleet taistelu- 
pari, olivat heidän suhteensa viime vuosina 
viilenneet.' Selvänä käännekohtana voi pi- 
tää tässä suhteessa vuoden 1987 kassakaappi- 
sopimussotkua. Kääriäinen oli senkin jälkeen 
lojaali puheenjohtajalle, mutta hän alkoi en- 
tistä ponnekkaammin kuunnella myös muun 
puolueväen näkemyksiä koskien niin puo- 
lueen uudistamista kuin suhteita presidentti 
Koivistoon. 

Alkuun kuitenkin näytti siltä, että Rehnin 
kampanjalla ei olisi erityisiä seurauksia. 
Maaliskuun lopulla tapahtui kuitenkin jo- 
tain yllättävää. Väyrynen kutsui puoluetoi- 
miston saunalle Pursimiehenkadulle joukon 
miehiä — mikä ironisesti alleviivasi Keskusta- 
liberaalin manifestin kritiikin puolueen mie- 
hisistä rakenteista osuneen oikeaan. Kutsun 
saivat Aho, Pohjamo, Kääriäinen, Hokkanen, 
Pura ja Martikainen. Tilaisuuteen kutsuttu 
Aho epäili tiedossa olevan jokin operaatio 
esimerkiksi Väyrysen ja eduskuntaryhmän 
puheenjohtajan välisen kissanhännänvedon 
lopettamiseksi. Sen sijaan Väyrynen löi älli- 
källä kaikki. Hän ilmoitti luopuvansa puo- 
lueen puheenjohtajuudesta ja kannusti sitten 
Ahoa ja Kääriäistä aloittamaan oman vaali- 
kampanjansa.”44 

Ensimmäisinä Väyrysen erosta olivat pari 
päivää aikaisemmin kuulleet Ollila ja Perttu- 
nen.”% Seuraavaksi Väyrynen oli vihkinyt 
asiaan Puran ja Martikaisen. Väyrynen oli 
käskenyt nämä eroilmoitusta edeltävänä päi- 
vänä Vaakunaan ja näyttänyt tekstin, jossa 
ilmoitti luopuvansa puheenjohtajuudesta 
kesän puoluekokouksessa. Pura vastus- 
ti:”Tämä on tyhmin paperi, minkä olet kos- 
kaan kirjoittanut. Revi se!” Martikainenkin 
oli vastaan, mutta Väyrynen oli pitänyt pään- 
sä. Hän aikoi kertoa asiasta ensin ”pojille” ja 
pitää sen jälkeen tiedotustilaisuuden edus- 
kunnassa.” Yllätys oli totaalinen. Väyrysen 
kuvattiin yllättäneen jälleen kerran ällikällä 
aivan kaikki: kannattajansa, vastustajansa 
ja toimittajat. Väyrynen sanoi ryhtyneensä 
pohtimaan asiaa keskustanuorten ilmoituk- 
sen jälkeen. Hän selitti, että jos puheenjoh- 
tajaa ei vaihdettaisi nyt, näyttäisi koko puo- 
luejohto pysyvän samana, ja vaalien kannalta 
se ei olisi hyvä ratkaisu. Väyrynen tiedosti 
myös persoonansa kiistanalaisuuden: ”Kes- 
kustaa voivat nyt äänestää sekä Väyrysen 
kannattajat että vastustajat. Ja se on suuri 
joukko?”947 

Rehnin haastamisilmoitus oli todellisuu- 
dessa suututtanut Väyrysen pahanpäiväi- 
sesti. ”Olli kusi kintuille” oli Väyrynen äk- 
syillyt.'9*$ Muistelmissaan Väyrynen toteaa 
tulleensa valituksi jo neljä kertaa yksimieli- 
sesti: ”Miksi sallisin nuoren varapuheenjoh- 
tajan profiloitua anti-Väyrysenä?” Hänestä 
oli odotettavissa, että joukko hänen kaiken- 
laisia vastustajiaan ryhmittyisi Rehnin taak- 
se. Lehdistölle Väyrynen totesi kuitenkin 


itsevarmasti, että hän olisi voittanut Rehnin 
äänestyksessä. Hän antoi myös ymmärtää, 
että olisi joka tapauksessa jättänyt puheen- 
johtajuuden, mutta Vladimirov-kohun takia 
ajankohta oli ollut huono. Nyt kohu oli ohi 
ja puolueen kannatuskin sellaisissa lukemis- 
sa, että hän saattoi hyvällä mielellä jättää 
tehtävän. ”En olisi häviäjä, jos luopuisin”, 
kiteytti Väyrynen mustelmissaan.'9 Vaik- 
ka Väyrysen perustelut olivat järkeenkäyviä, 
oli luopuminen silti todella yllättävää, sillä 
Väyrynen ei ollut henkilö, joka olisi väistellyt 
haasteita. Nyt hän kuitenkin päätti väistyä 
vasta 28-vuotiaan Rehnin esitettyä haasteen — 
vaikka vasta hetki sitten Väyrynen oli ollut 
napit vastakkain peräti tasavallan presiden- 
tin kanssa. Vielä syyskuussa Kääriäinen oli 
todennut puoluehallituksessa, että Koivis- 
to oli haastanut ensimmäisenä Kekkosen 
vuonna 1981, ja nyt Väyrynen oli asettunut 
vastustamaan ensimmäisenä Koivistoa. Sa- 
malla Kääriäinen oli kuitenkin painottanut, 
että jatkossa presidenttiin oli pidettävä hyviä 
suhteita.'95? 

Puheenjohtajakisa Rehnin kanssa ei olisi 
kuitenkaan ollut Väyryselle täysin riskitön, 
sillä vuosien mittaan puolueessa oli kerty- 
nyt eri tahoilla turhautumaa Väyryseen. Se 
teki tilanteen periaatteessa arvaamattomak- 
si, varsinkin kun Väyrysen kausi kääntyi jo 
vuosikymmenen mittaiseksi. Nuorten lisäksi 
eduskuntaryhmässä ilmeni viilenevää intoa 
Väyrysen perässä kulkemiseen. Erityises- 
ti Juhantalon ja Väyrysen välinen skisma 
oli jatkuva rasite. Ajankohtaisena se näkyi 
kiistassa siitä, päättäisikö valtionyhtiöiden 

hallintoneuvostopaikoista puoluehallitus 
vai eduskuntaryhmä. Juhantalo halusi pitää 
tilanteen ennallaan siten, että päätösvalta 
kuului käytännössä eduskuntaryhmälle. Hän 
totesikin puoluehallituksessa, että ”tämä asia 
tuli yllätyksenä ja tällä tavalla esitettynä se 
vaikuttaa diktaatilta”. Juhantalosta ajan hen- 
keen ei sopinut puolueen vallan korosta- 
minen. Väyrynen taas ajoi sääntömuutosta, 
jonka mukaan päätöksen tekisi puoluehal- 
litus neuvoteltuaan ensin eduskuntaryhmän 
kanssa. Rauhalliselle tyylilleen ominaisesti 
Juhantalo vastasi, että asiasta olisi pitänyt vie- 
lä keskustella eduskuntaryhmässä. Väyrynen 
taas vaati päätöstä heti. Asiasta jouduttiin 
äänestämään, ja Väyrysen kanta voitti. Väy- 
rystä kannatti 14 ja kahdeksan olisi halunnut 
vielä siirtää päätöstä. Kolme äänesti tyhjää.” 
Puoluehallitus tuki Väyrystä jälleen voimak- 
kaammin kuin eduskuntaryhmä - kuten 
Vladimirov-kohussakin. 

Vähän aikaisemmin Väyrysen yhteistyö 
eduskuntaryhmän kanssa oli takunnut myös 
valtiosääntöuudistuksessa. Eduskuntaryhmä 
oli äänestänyt hallituksen esityksen puolesta, 
ja osa ryhmästä hermostui Väyryselle, kun 
tämä ehdottikin kahden sijasta vielä kolman- 
nen ehdokkaan ottamista toiselle kierrokselle. 
Anttila ilmoitti, että Väyrysen esitys oli vain 
hänen omansa. Pokka kommentoi Väyrysen 
puhuvan presidenttiehdokkaan suulla ja piti 
sitä turhana pelinä. Väyrynen taas oli sitä 
mieltä, että hänen tukenaan oli puolueval- 
tuuskunnan kanta. Rehnistä taas puolueella 
oli useita kantoja. Kokoomuksen eduskun- 
taryhmän puheenjohtaja Iiro Viinanen puo- 


lestaan ivasi, että keskustan kannanotot seu- 
rasivat Väyrysen kannatuskehitystä, ja siksi 
kaksi ehdokasta ei enää riittänyt.” 

Tilanne puhutti työvaliokunnassakin. 
Pekkarinen piti keskusteluja masentavina, 
Väyrysen olisi pitänyt pitää puheensa valtio- 
sääntökeskustelun aikaisemmissa vaiheissa. 
Nyt se oli sotkenut kokonaisuutta ja Pokan, 
Anttilan ja eräiden muiden puheenvuorot 
olivat vain pahentaneet tilannetta. Väyrynen 
vastasi, ettei hyväksynyt Pekkarisen kritiikkiä, 
sillä puolueen tehtävä nimenomaan oli ottaa 
kantaa lainsäädäntötyön tulokseen ja kan- 
nanoton paikka oli nimenomaan kolmannes- 
sa käsittelyssä. Pokka taas sanoi toimineensa 
niin kuin eduskuntaryhmä edellytti. Hän oli 
esittänyt ponnen, jossa vaadittiin eduskun- 
nalle muun muassa oikeutta valita päämi- 
nisteri, mikä ei ollut mennyt läpi. Kääriäinen 
totesi kompromissia hakien, että Väyrysen 
puhe oli paikallaan, mutta ehkä siihen sisäl- 
tyi painotusvirhe, kun eduskunnan aseman 
vahvistaminen jäi vaalitavan varjoon. ”Nyt 
tarvitaan malttia”, hän painotti, ja keskustelu 
päättyi siihen.” 

Eduskuntaryhmän kokouksessa Väyry- 
nen ilmoitti, että häntä oli loukattu verisesti 
ryhmän kokouksessa ja eduskuntakeskus- 
telussa. Hän sanoi luetuttaneensa puheen- 
sa Juhantalolla ja perustuslakivaliokunnan 
jäsenillä, joista Virolainen ja Anttila olivat 
esittäneet vähän korjauksia, Jäätteenmäki lie- 
vää kritiikkiä ja Pokka korjauspaperin, joka 
oli Väyrysestä ollut löysä. Tämän jälkeen 
häntä oli syytetty omien taholta istuntosa- 
lissa yksityispuheenvuoron käyttämisestä, 

vaikka hänestä kyse oli puolueen kannasta. 
Väyrynen paheksui Pokan ja Anttilan, jotka 
eivät olleet kokouksessa paikalla, käytöstä. 
Väänänen totesi: ”Tämä asia tulisi käsitellä 
myöhemmin, kun asianomaiset ovat pai- 
kalla. Mihin muuten ryhmähuoneestamme 
on kadonnut Stählbergin taulu?” Pelttari 
vastasi sen olevan perustuslakivaliokunnan 
huoneessa. Väänänen vaati, että Stählbergin 
tuli olla huoneessa yhdessä Alkion kanssa. 
Pekkarinen kommentoi väliin, että hänes- 
täkin valtiosääntöasiasta tuli keskustella, 
kun asianomaiset paikalla. Väyrynen näyt- 
ti unohtavan loukkauksensa: ”Pitäisi saada 
toinen Stählberg tilalle ja myöskin tilattava 
parempi kuva Kekkosesta?” Alaranta yhtyi, 
Kekkosen muotokuva tulisi saada huonee- 
seen ensi syksyyn mennessä, jolloin Kekko- 
sen syntymästä tuli 90 vuotta.'%4 

Väyrysen tähden hiipuminen kansan- 
edustajien keskuudessa oli näkynyt jo edellis- 
vuoden keväällä, jolloin kukaan ei ollut inno- 
kas luovuttamaan tälle valiokuntapaikkaansa. 
Hokkanen oli sanonut työvaliokunnassa 
pitävänsä tilannetta murheellisena ja katsoi, 
että se saattaisi vahingoittaa puolueen muu- 
ten lupaavia lähiajan näkymiä. Samalla hän 
moitti nuoria ja naisia näiden puheista, joita 
piti epäkorrekteina puheenjohtajaa kohtaan. 
Rehn taas huomautti takaisin, ettei Väyrynen 
ollut pitänyt kiinni presidentinvaalikampan- 
jaan lähdettäessä sovituista välipuheista kos- 
kien muun muassa Etelä-Afrikan pakotteita 
ja muita nuorille tärkeitä periaatekysymyksiä. 
Hän sanoi ”kokeneensa synkkiä hetkiä, kun 
Väyrynen antoi lausuntonsa Etelä-Afrikan 

pakotteiden lieventämisestä perustellen sen 
Namibian itsenäistymisellä”.95 Lopulta Viro- 
lainen oli luovuttanut paikkansa Väyryselle 
ulkoasiainvaliokunnassa, ja Anttila puoles- 
taan antoi paikkansa perustuslakiasiainva- 
liokunnassa Virolaiselle.'s5* Ulospäin näytti 
siltä, että ex-puheenjohtajallakin oli enem- 
män arvovaltaa kuin Väyrysellä puolueen 
kansanedustajien keskuudessa. 

Väyrysen tukijoinakin pidetyt henkilöt 
olivat ottaneet etäisyyttä. Suomenmaassa oli 
ollut 19.12.1989 iso juttu siitä, että kansan- 
edustaja Aho vaati ”kolmannen linjan luo- 
mista” Väyrysen - Kääriäisen ja Juhantalon 
linjan välille. Aho vaati asialinjaa ja varoitti 
omaa puoluettaan löysistä lupauksista, joita 
ei voitaisi täyttää hallituksessa. Suomenmaan 
otsikossa eduskuntaryhmän todettiin kuhi- 
sevan kolmaslinjalaisia, mutta nimeltä mai- 
nittiin vain Aho, Pekkarinen, Isohookana- 
Asunmaa ja Kietäväinen.” Nimenomaan 
puolueen kansanedustajat olisivat voineet 
olla riski Väyryselle puheenjohtajakisassa, 
sillä hänen suksensa olivat menneet niin 
pahasti ristiin presidentti Koiviston kanssa, 
että moni saattoi pitää Väyrystä rasitteena 
tulevia hallitusneuvotteluja ajatellen. Kan- 
sanedustajilla oli alueellista vaikutusvaltaa, 
ja he olisivat voineet vaikuttaa puolueko- 
kousedustajiin — vaikka ei ehkä keskusta- 
liberalismia edustavan Rehnin, mutta jonkun 
kompromissiehdokkaan puolesta. 

Helsingin Sanomien pääkirjoituksessa 
arvioitiinkin, että Väyrynen teki välttämät- 
tömyydestä hyveen: ”Sisäpiireissä on vallin- 
nut laaja yksimielisyys siitä, että Väyrysen 

johtamalla keskustalla ovat valttikortit vä- 
hissä seuraavissa hallitusneuvotteluissa, olipa 
vaalitulos mikä tahansa” SDP ja kokoomus 
aikoivat lehden mukaan jatkaa sinipunaa, jos 
se vain suinkin olisi mahdollista, ja opposi- 
tioon uudelleen jääminen olisi paha rasite 
Väyryselle. Vetäytymällä hän välttyi tältä, 
mutta saisi silti kiitokset vaalituloksesta. Sen 
sijaan uuden puoluejohdon katsottiin olevan 
varmasti muissa puolueissa kiinnostavampi 
neuvottelukumppani vaalien jälkeen. 
Ilmoittaessaan tiedotustilaisuudessa 

puheenjohtajuuden jättämisestä Väyrynen 
kuitenkin kielsi ponnekkaasti, että hän olisi 
puheenjohtajana ollut este keskustan mah- 
dollisuudelle päästä hallitukseen. ” Väyrysen 
mukaan hänen luopumisensa ei millään lail- 
la muuta keskustan mahdollisuuksia päästä 
hallitukseen”; Helsingin Sanomat kirjoitti.” 
Lausunto on kuitenkin ristiriidassa siihen 
nähden, että Väyrynen toteaa muistelmis- 
saan, että hänen julkinen kiistansa presi- 
dentti Koiviston kanssa vaikutti päätökseen. 
Väyrynen kirjoitti Koivistolle: ”Luopuessani 
puolueen puheenjohtajuudesta olivat mo- 
tiivini paljolti meidän henkilösuhteisiimme 
liittyviä” Hän ei halunnut, että heidän kah- 
denväliset henkilösuhteensa olisivat vahin- 
goittaneet puolueen asemaa, ja toivoi lisäksi, 
että näistä asemista hänen ja Koiviston väliset 
suhteet parantuisivat.'*** Alku oli kuitenkin 
onneton ja kertoi Väyrysen psykologisen sil- 
män puutteesta. Koivisto tuskin ilahtui syy- 
töksestä, että oli käytännössä hänen vikansa, 
että keskustan puheenjohtaja jätti paikkansa 
ja että Koivisto ikään kuin Väyrysen takia 


olisi valmis puuttumaan jonkun puolueen 
sisäisiin asioihin. 

Väyrynen teki kuitenkin kiistatta puo- 
lueelleen palveluksen luopuessaan puheen- 
johtajuudesta. Aivan kuten hän itse sanoi, nyt 
sekä hänen kannattajansa että vastustajansa 
saattoivat äänestää puoluetta. Kyse ei ollut 
kuitenkaan pelkästään altruistisesta teosta. 
Taustalla vaikutti hänen suuri suunnitelman- 
sa, kuten Yli-Lahti on sitä kuvannut: tavoite 
nousta presidentiksi Koiviston jälkeen. Väy- 
rynen vakuuttikin tiedotustilaisuudessa, että 
hän aikoo jatkaa politiikassa: ”Tulevaisuu- 
dessa olen käytettävissä valtiollisiin tehtä- 
viin” Aikalaisille ei ollut yhtään epäselvää, 
että Väyrysen tavoite oli nousta tasavallan 
presidentiksi. Toimittaja Astikainen kirjoitti 
Helsingin Sanomissa, että Väyrynen siirtyi 
puoluepukarista valtiomieheksi, koska oli 
varmasti huomannut, että puhemieheksi siir- 
tynyt SDP:n entinen puheenjohtaja Sorsa uh- 
kasi päästä gallupeissa karkuun.”®® Suomen- 
maalle Väyrynen totesikin huhtikuun alussa, 
että häntä kiinnosti presidenttiys ja puhemie- 
hen paikka. Hän myös lisäsi, että oli kiinnos- 
tunut eduskuntaryhmän puheenjohtajankin 
paikasta eli Juhantalon paikasta — aivan kuin 
hakien lisää ongelmia. Väyrynen kommentoi 
varmoin ottein: ”Mutta vaikka en olisikaan 
sillä paikalla, huolehdin siitä, että ryhmän 
ja uuden puoluejohdon välit ovat hyvät?” 

Presidenttikuvioita ajatellen Väyrysen 
luopuminen puheenjohtajuudesta osoittau- 
tui kuitenkin myöhemmin virheeksi, jota 
Väyrynen tuli katumaan. Nähtävästi luo- 
pumispäätöksen takana vaikuttivat myös 

inhimilliset tekijät. Väyrynen oli ollut edel- 
lisvuodet valtavassa pyörityksessä aina kassa- 
kaappisopimuksen paljastumisesta lähtien, ja 
ajatus vähemmän tuulisesta paikasta saattoi 
tuntua henkilökohtaisesti houkuttelevalta. 
Kovassa jatkuvassa paineessa oleminen saat- 
toi sumentaa ajattelua sen suhteen, etteivät 
puolue ja varsinkaan sen kansanedustajat ol- 
leet valmiita valjastamaan puoluetta ennen 
kaikkea Väyrysen ja tämän presidenttieh- 
dokkuuden taakse, sillä merkkejä tästä oli 
ilmassa, jos oli valmis ne näkemään - myös 
julkisesti mediassa.'9*t Väyrysen vahvuuk- 
siin ei kuulunut selkänojan vahvistaminen 
omien keskuudessa.'9% Väyrysen johtajuuden 
akilleenkantapääksi osoittautui oletus, että 
häntä pidettäisiin puolueessa johtajana ilman 
muodollistakin asemaa, mikä saattoi johtua 
siitä, että hän oli ollut puolueen johdossa jo 
vuodesta 1972 lähtien, ensin varapuheenjoh- 
tajana ja sitten puheenjohtajana. 


Kenestä seuraaja? 
Jatkuuko Väyrysen linja? 


Väyrynen kertoi samalla kun ilmoitti luopu- 
misestaan, ettei hän ottaisi kantaa seuraaja- 
ehdokkaaseensa. Hän oli kuitenkin valmis- 
tanut Ahon ja Kääriäisen kamppailemaan 
paikastaan. Kansanedustaja Aho pitikin heti 
Väyrysen jälkeen eduskunnan kahvilassa 
oman tiedotustilaisuutensa, jossa hän totesi 
olevansa käytettävissä keskustan puheen- 
johtajaehdokkaaksi. Toimittaja Astikainen 
kirjoitti, että ” Väyrysestä huokui” hänen eh- 
dokkaansa olevan Aho. Rehn taas ilmoitti 


jatkavansa ehdokkaana ja käyvänsä vakaasti 
kampanjaa siitä, että keskustasta tulisi libe- 
raali perusvihreä kansanliike.'9** Kääriäinen 
eirynnännyt muiden mukaan, vaan ilmoitti 
ehdokkuudestaan vasta seuraavana päivä- 
nä. Muut mahdolliset ehdokaskandidaatit 
eivät pitäneet Väyrysen yllätyksestä eivätkä 
osanneet vastata kysymykseen ehdokkuu- 
destaan. Ehdokasniminä nostettiin esiin 
Kuuskoski-Vikatmaa, Juhantalo ja Pokka. 
Kuuskoski-Vikatmaan ja Juhantalon vas- 
tauksista kuulsi epäluulo. Juhantalo sanoi 
kertovansa vastauksensa vasta, kun ”saa tästä 
suunnitelmasta tarkemman tiedon”. Kuus- 
koski-Vikatmaakin kommentoi, että ”täytyy 
ainakin yksi yö nukkua, että näkee pysyvät- 
kö herrat päätöksessään”. Myös Pokka totesi, 
että aikoi nukkua ainakin yhden yön ennen 
päätöstään.” Koko tilanne oli uusi, ja se 
sekoitti samalla keskustanaisten aiempia 
kaavailuja. 

Naiset olivat jo syksyllä päättäneet ottaa 
tavoitteekseen lisätä naisia puoluejohdossa. 
Sole Molanderia oli päätetty tukea puolue- 
sihteeriksi ja Pokkaa uudelleen varapuheen- 
johtajaksi. Puralta tyhjäksi jäävälle varapu- 
heenjohtajan paikalle oli piirien enemmistö 
tukenut Raili Puhakkaa, mutta kannatusta 
olivat saaneet myös Isohookana-Asunmaa, 
Rose-Marie Björkenheim ja Jäätteenmäki.'9*9 
Naisen saaminen puoluesihteeriksi olisi ol- 
lut ensimmäinen kerta puolueen historiassa, 
mutta nyt suunnitelmia muutti mahdollisuus 
saada nainen myös puolueen puheenjohta- 
jaksi. Pokka kieltäytyi itse ehdokkuudesta 
heti seuraavana päivänä ja aloitti eduskun- 

Varsinais-Suomessa vaikuttanut maakuntaneuvos 
Eeri Hyrkkö 9.12.1986. KMA. 


nan käytävillä ”junttatyön” Kuuskoski-Vikat- 
maan puolesta yhdessä Jäätteenmäen ja 
Anttilan kanssa.'”* Keskustanaiset päättivät- 
kin ehdottaa puoluejohtoon kolmea naista: 
Kuuskoski-Vikatmaata puheenjohtajaksi, 
Molanderia puoluesihteeriksi ja Pokkaa vara- 
puheenjohtajaksi. 

Keskustan puoluevaltuuskunnan jäsen- 
ten keskuudessa Kuuskoski-Vikatmaa oli 
suosituin ehdokas huhtikuussa, mutta myös 
Aholla oli varsin laaja kannatus. Suomen- 
maan kyselyyn vastanneista Kuuskoski- 
Vikatmaata kannatti 51, Ahoa 38, Kääriäistä 11 
ja Rehniä viisi jäsentä. Alueellisesti tarkastel- 
tuna Kuuskoski-Vikatmaa hävisi Aholle vain 
Pohjois-Suomessa. Samaan aikaan pääosa 


puolueen piireistä jätti kuitenkin kokouksis- 
saan edustajilleen vapaat kädet puheenjoh- 
tajavaaliin. Vain Pohjois-Hämeen piiri otti 
kantaa ja ilmoittautui äänestyksen jälkeen 
Kuuskoski- Vikatmaan taakse. Tämän oma 
piiri, Varsinais-Suomen piiri, ei ottanut kan- 
taa. Suomenmaan mukaan Eeri Hyrkkö 
esti Kuuskoski- Vikatmaan oman piirin tuen 
tälle. Hyrkkö kritisoi Kuuskoski- Vikatmaan 
laimeutta verokeskustelussa, joka oli hänen 
mukaansa jäänyt Ahon ja Pekkarisen harteil- 
le. Asiaan vaikuttivat myös Kuuskoski-Vikat- 
maan ja Väyrysen heikot suhteet. Lehdessä 
lueteltiin syyt tähän: SKL:n mukaan ottami- 
nen Kevaan, vuoden 1986 järjestökysely, jota 
vastoin Väyrynen rakensi porvarihallitusta, 
SDP:n nostaminen päävastustajaksi 1987 vaa- 
leissa ja se, ettei myös kokoomukseen pidet- 
ty hajurakoa sekä Väyrysen menettely 1987 
hallitusneuvotteluissa. Kuuskoski-Vikatmaa 
lupasikin tukea Väyrystä kahdella ehdolla: 
jos hänet itsensä valitaan puheenjohtajaksi 
ja jos Väyrynen valitaan puolueen president- 
tiehdokkaaksi.'9?? 

Ahon oma piiri, Keski-Pohjanmaan pii- 
ri, oli ottanut jo tätä ennen kantaa Ahon 
puolesta. Aikaisemmin tehdyn kyselyn mu- 
kaan Aholla olikin kannatusta sekä piirien 
puheenjohtajien että eduskuntaryhmän 
keskuudessa, kun taas Kuuskoski-Vikatmaa 
pärjäsi huonosti piirijohtajien keskuudessa. 
Kääriäisen tilanne taas oli peilikuva Kuus- 
koski-Vikatmaan kannatuksesta. Hänelle 
löytyi tukea piirien puheenjohtajilta, mutta 
heikosti kansanedustajilta. Myös Kääriäi- 
sen oma piiri, Ylä-Savo, ilmoittautui hänen 

taakseen. Juhantalolla taas oli maltillista kan- 
natusta molemmissa ryhmissä, mutta hän ei 
lähtenyt ehdokkaaksi." 

Juhantalo ilmoitti tukevansa Kuuskoski- 
Vikatmaata. Hänestä puolueen kannalta olisi 
viisasta, jos puheenjohtajaksi valittaisiin nai- 
nen etelästä, sillä puolueella oli siellä suu- 
rimmat kasvumahdollisuudet. Hän kiitteli 
Kuuskoski-Vikatmaan avointa ja kansan- 
valtaista työskentelytapaa, jossa kuunnel- 
tiin muidenkin mielipiteitä, ja arvioi tämän 
pystyvän hyvään yhteistoimintaan toisten 
puolueiden kanssa.'” Keskustanaiset ryh- 
mittyivät myös Kuuskoski-Vikatmaan taak- 
se lukuun ottamatta pohjoispohjalaisia, jot- 
ka saivat erikoisluvan pidättäytyä nimistä”. 
Pokka perusteli naisten päätöstä sillä, että 
EKV:n ja puoluesihteeriksi tuetun Sole Mo- 
landerin kaupunkilaisuutta ei kannattanut 
pelätä: ”Viljelijät tarvitsevat heidän kaltai- 
siaan ymmärtäjiä, kun viljelijöiden omat 
voimat eivät enää riitä maaseudun asioiden 
hoitoon?” Etelä-Hämeen naisten piiri taas 
perusteli suorasukaisemmin: Kuuskoski- 
Vikatmaan myötä puolue siirtyisi keskuste- 
levampaan demokratiaan ja pois kabinetti- 
politiikasta. '9* 

Kuuskoski-Vikatmaa ja Rehn näyttäytyi- 
vät ehdokkaina, joilla otettiin eroa Väyryseen. 
Kääriäinen taas ilmoitti jatkavansa ”Paavon 
suurta linjaa. Selväprofiilista ja omaleimais- 
ta”. Väyrynen kuitenkin vihjasi tukevansa 
Ahoa, sillä hän toivoi seuraajansa nuorenta- 
van puoluejohtoa. Väyrynen oli 43-vuotias, 
Kääriäinen 42-vuotias ja Kuuskoski- Vikat- 
maa 43-vuotias, joten käytännössä ainoaksi 

vaihtoehdoksi jäi 35-vuotias Aho. Rehn oli 
vasta 28-vuotias, mutta kukaan ei kuvitellut 
tämän saavan Väyrysen tukea. 

Väyrynen toivoi linjansa jatkuvan, sillä 
se oli hänestä ainoa riskitön tapa. Hän muis- 
tutti Ruotsin veljespuolueeseen viitaten, että 
hyvätkin asemat saattoi menettää nopeasti. 
Väyrysestä oli lapsellista olettaa, että hän olisi 
jatkossa ”joku puolueen superjohtaja”. Uudel- 
ta johtajalta piti löytyä vankkaa johtajuutta, 
ja tämän aseman tuli vakiintua nopeasti. Hän 
lisäsi omahyväisesti: ”Toivottavasti puolueel- 
la on niin hyvä onni, että se saa yhtä demo- 
kraattisen johtajan kuin minä olen ollut?'978 
Puoluevaltuuskunnassa Väyrynen painotti, 
että keskustan johdolla tuli olla ”taistelijan 
luonne ja ote”, jotta tämä pystyisi ajamaan 
puolueen aatetta ja tavoitteita. Hänestä puo- 
lueen johtajat olivat aina olleet kiisteltyjä 
ja ”ryvettyneitä” ja niin olisi jatkossakin, jos 
johto hoitaisi tehtävänsä hyvin. Väyrysestä 
puolueen hyvä kannatus oli istuvan johdon 
poliittisen linjan ja strategian ansiota. Siksi 
varmin tapa turvata vaalimenestys oli jatkaa 
samalla linjalla, vaikka hän lisäsikin nyt pe- 
rään, että kyse oli vain hänen mielipiteestään. 
Hän painotti: ”Ensi sijassa on kysymys puo- 
lueen linjasta ja strategiasta”9? Vaikka Väy- 
rynen ei maininnut nimiä, oli puhe helppo 
tulkita suunnatuksi Kuuskoski-Vikatmaata 
vastaan. 

Väyrynen oli todennutkin Aholle ja 
Kääriäiselle jo ilmoittaessaan luopumises- 
taan, ettei Kuuskoski-Vikatmaa kävisi, vaan 
jompikumpi heistä. Pienemmissä piireissä 
ja uskotuille henkilöille Väyrynen oli sano- 

nut suosikkinsa olevan Aho — Kääriäiselle 
hän ei tätä suoraan sanonut.”® Keskisuoma- 
laisessa esitettiinkin näkemys, että Kääriäi- 
sen kannattaisi luopua Ahon hyväksi, jotta 
suurta kansansuosiota nauttiva Kuuskoski- 
Vikatmaa ei veisi voittoa. Lehti ylisti Kuus- 
koski-Vikatmaata, jonka suosio muistutti 
Manu-ilmiötä, mutta arvioi toisaalta tämän 
valinnan saattavan aiheuttaa sisäisiä kiisto- 
ja. ”Hän ehkä nousisi huomaamatta Väyrysen 
haastajaksi presidenttiehdokkaana eikä hän- 
tä siinäkään roolissa sivuutettaisi olankohau- 
tuksella”, lehdessä kirjoitettiin.'”*" 
Puheenjohtajaehdokkaat pitivät puolue- 
valtuuskunnassa lyhyet alustuspuheenvuorot, 
ja sen jälkeen yleisö sai esittää heille kysy- 
myksiä. Ehdokastentti ei kuitenkaan selkeyt- 
tänyt tilannetta. Kisan katsottiin muuttuneen 
vain entistä tasaväkisemmäksi, sillä tilaisuu- 
desta ei tullut mielipidemittauksissa menes- 
tyneen Kuuskoski-Vikatmaan läpimurtoa, 
kuten oli odotettu. Ehdokkaiden puheissa ei 
nähty suuria eroja tai kärjistyksiä. Sen sijaan 
puoluevaltuuskunnan jäsenet näkivät eroja 
lähinnä persoonallisuuksissa. Rehniä pidet- 
tiin rentona, sanavalmiina ja asiantunteva- 
na, mutta liian kokemattomana. Ahosta taas 
piirtyi kuva käytännönläheisenä, asiallisena 
ja monialaisena poliittisena osaajana. Kää- 
riäinen puolestaan näyttäytyi vahvana järjes- 
töosaajana ja -johtajana, joka veti rohkeasti ja 
kumartelematta puolueen linjaa.” 
Helsingin Sanomien kuvauksessa eh- 
dokkaiden eroista pistää silmiin lähinnä se, 
miten naisehdokas Kuuskoski-Vikatmaa 
erottui miehistä. Tämän katsottiin olevan 


ainut, jolla ei ollut huumori ja tilanneko- 
miikka hallussaan. Kuuskoski- Vikatmaata 
arvioitiin myös haparoivaksi ja talouden 
osalta ei-vahvaksi puoluejohtajaksi, koska 
tämä vastasi kysymykseen, miten maan ta- 
lous saataisiin kuntoon, että hän kokoaisi 
joukon talousasiantuntijoita keskustelemaan 
tästä. Valmius naisjohtajaan ei siis näyttänyt 
olevan vielä kovin korkealla toimittajien- 
kaan keskuudessa. ®® Keskustanaisten toi- 
minnanjohtaja Heta Tuominen kritisoikin, 
että nimenomaan miestoimittajat kertoivat 
usein Kuuskoski-Vikaatmaan linjan jäävän 
pyöreäksi.'984t Myös Suomenmaassa oli kir- 
joitettu toimittajien hämmentyneen Kuus- 
koski- Vikatmaan vaaliohjelmasta eli ihmisen 
eheyden ja kokonaisuuden vaalimisesta.'%5 
Miesehdokkaiden puheissa taas korostuivat 
talousaiheet. Rehn esitti kireää budjettipo- 
litiikkaa ja realistisia tuloratkaisuja, Aho 
inflaation ja vaihtotaseen kuriin laittamista 
ja Kääriäinen pitkäaikaisia ja oikeudenmu- 
kaisia tervehdyttämistoimia.'*** 
Suomenmaasta Kuuskoski-Vikatmaa 
väistikin Väyrysen linjahaasteen, myös ta- 
louspolitiikassa. Aho ja Kääriäinen asettui- 
vat selviten Väyrysen linjan jatkajiksi. Rehn 
taas oli lehden mukaan pelastanut poliittisen 
tulevaisuutensa: ”Mikäli Porissa valittaisiin 
myös lehdistön ihannepuheenjohtaja, Rehn 
voittaisi kisan ilman muuta?” Rehn oli viih- 
dyttänyt yleisöä itsevarmoin ottein. Hän oli 
todennut kuulleensa kolme hyvää ehdokas- 
puheenvuoroa, ja häntä kadutti, ettei hän ol- 
lut noudattanut alkuperäistä suunnitelmaan- 


sa saapua paikalle vasta viisi minuuttia ennen 

Puheenjohtajaehdokkaat huhtikuun 1990 puoluevaltuuskunnassa: Eeva Kuuskoski- 
Vikatmaa, Seppo Kääriäinen, Esko Aho ja Olli Rehn. Kuva Jari Laukkanen, Suomenmaa. KMA. 


paneelin päättymistä ja ”kertoa, että nukuin 
kuin pieni lapsi”. Väyrynen oli myöhästynyt 
lauantain kokouksen alusta melkein tunnin 
ja selittänyt, että oli nukkunut hotellisviitis- 
sään kuin pieni lapsi.'*$7 Puolueen kentällä 
Rehnille ei kuitenkaan löytynyt riittäväs- 
ti kannatusta. Suomenmaan mukaan jopa 
NKL:n ja KOL:n keskuudessa Rehn uhkasi 
jäädä Kääriäisen varjoon.” Lehdessä katsot- 
tiinkin, että gallupit olivat nostaneet EKV:n 
suosikiksi, mutta Kääriäinen peittosi tämän 
silti säännöllisesti yleisötilaisuuksissa.”*9 


466 


Kääriäisen poliitikon filosofia nojasi kent- 
tään, kuten hän itse totesi Suomenmaalle. 
Toimittaja Laaninen kirjoitti, että Kääriäi- 
sellä oli armoton puhujan lahja. Kääriäinen 
oli luova sanankäyttäjä, jonka puhelahjat 
olivat sidoksissa savolaisuuteen, josta tämä 
oli tehnyt itselleen tavaramerkin. Laani- 
nen kuitenkin jatkoi: ”Keskustan vahvoilla 
alueilla juntti-imago voi olla vielä suositus, 
mutta etelässä se on rasite?” Kuuskoski- 
Vikatmaata Laaninen taas piti ristiriitaise- 
na pehmopoliitikkona, jota pidettiin joko 

viimeisen päälle laskelmoivana poliitikkona 
tai eettisesti vahvana uuden ajan pehmojoh- 
tajana.* Toisaalta Suomenmaassa myös ky- 
seltiin, miksi muutosta, eli EKV:n valintaa, 
pidettiin nyt riskinä. Lehdessä muistutettiin, 
että maalaisliitto otti aikanaan riskin tukies- 
saan Kekkosta ja samoin puolueen nimen 
muuttanutta Virolaista. Väyrysenkin valinta 
oli perin rohkea, sillä Väyrysen ohjelmana 
oli ollut muutoksen aikaansaaminen - ja sa- 
malla puolueessa ylitettiin yksi sukupolvi. 
Kuuskoski-Vikatmaa vastasikin, että hänestä 
nimenomaan oli uhkarohkeaa sanoa Euroo- 
pan kehityksen valossa, ettei keskustan linja 
saisi muuttua.” 

Ahosta Suomenmaan sivuilla syntyi kaik- 
kein neutraalein asiantuntijapoliitikon kuva. 
Ahon kerrottiin varoittavan tyhjistä mieliku- 
vista ja vaativan politiikan tekoon asiantunte- 
musta. Häntä todettiin pidettävän ” Väyrysen 
miehenä” johon Aho oli myöntänyt, ettei hä- 
nellä ollut tapana potkiskella puheenjohtajia 
julkisesti. Aho otti kuitenkin etäisyyttä, hän 
totesi pitävänsä itseään demokraattisempa- 
na johtajana kuin Väyrystä. Laaninen piti- 
kin suureksi osaksi Ahon, ja toisaalta myös 
Pekkarisen, ansiona, että keskustan opposi- 
tiopolitiikassa oli ollut jokin tolkku. Silti jopa 
vastaleirissä Aholla oli hyvä maine. Sinipu- 
nan keskeinen tausta-arkkitehti ja sinipunal- 
le jatkoa integraatiokysymyksen takia puolta- 
va päätoimittaja Virmavirta totesi: ”Minulla 
on erinomaisen myönteinen ja positiivinen 
käsitys Esko Ahosta?” Laaninen kirjoittikin, 
että Ahon pitäisi nyt kaivaa ”itsestään esiin 
tappajan luonto mutta löytyykö sitä?”'994 


Ainakaan vertaistensa, kansanedustajien 
keskuudessa Aho ei ollut primus inter pares, 
vaan Kuuskoski-Vikatmaa nautti vielä tou- 
kokuun puolivälissä suurempaa suosiota. 
Vastanneista 34 kansanedustajasta EKV:ta 
kannatti 15 kansanedustajaa, Ahoa yhdeksän 
ja kymmenen jätti valinnan auki. Suomen- 
maassa kirjoitettiin vain muutama päivä en- 
nen puoluekokousta, että keskustan ryhmä- 
kanslian tiedotteen saattoi tulkita siten, että 
Väyrysen yritys kampittaa eteläsuomalaisten 
kansansuosikkia, Kuuskoski-Vikatmaata, 
oli heikentänyt hieman puolueen kanna- 
tusta. Väyrynen taas katsoi laskun johtuvan 
siitä, että äänestäjät kokivat epävarmuutta 
puolueen linjan jatkumisesta." Väyrysen 
toive saada seuraajakseen luja johtaja, joka 
jatkaisi tiukasti hänen linjaansa, näkyi myös 
hänen ”testamentissaan? työvaliokunnalle. 
Hän toivoi päättäessään kokouksen viimeis- 
tä kertaa puolueen puheenjohtajana, että 
sosiaalidemokraattien ylivalta murrettaisiin 
maan politiikassa. ”Tilanne nykyisellään on 
kestämätön” 


Porin puoluekokous - moderni, 
nuorempi, kansainvälisempi ilme 


Väistyvä puheenjohtaja avasi Porin puo- 
luekokouksen. Väyrynen kuvasi keskustan 
olleen jo Alkion ajoista aate- ja asiapuolue. 
Hän varoitteli, että keskustan ei tullut läh- 
teä”mielikuvien politiikkaan ja yleisen suo- 
sion kosiskeluun”. Hänestä puolueen kas- 
vanut kannatus oli tullut puolueen omalla 
linjalla ja omalla politiikalla, jossa ei ollut 

lähdetty myötäilemään yleistä mielipidet- 
tä — toisin kuin SDP ja kokoomus. Väyry- 
sestä keskustallakin oli jatkuvasti houkutus 
siirtyä mielikuvien politiikkaan ja yleisen 
mielipiteen kosiskeluun, mutta näin ei tullut 
tehdä. ”Keskustassa kannattajakunnan aat- 
teellinen näkemys ja sen edut ovat käyneet 
käsi kädessä. Keskustalaisuus on ollut osa 
kannattajiemme elämänmuotoa ja kulttuu- 
ria’, hän totesi. Väyrynen maalasi yllättävän 
vanhanaikaisen kuvan puolueen jäsenten 
riippuvuudesta puolueesta: ”Vaikka yhteis- 
kuntamme on rajusti muuttunut, kokee mei- 
dän jäsenistömme ja kannattajakuntamme 
valtaosa puolueen erottamattomaksi osaksi 
omaa elämänpiiriään. Useille Keskustan kan- 
nattajille puolue on ainoa tuki ja turva” Kan- 
sainvälistyminen, talouden rakennemuutos 
ja sosialistisen leirin raju murros nostattivat 
aikalaisissa epävarmuutta, mutta yleinen 
suuntaus ei ollut se, että ihmiset olisivat ha- 
keutuneet puolueiden suojiin, vaan ennem- 
minkin osoittivat hanakasti mieltään liikku- 
malla vaaleissa yli puoluerajojen. Väyrynen 
oli kuitenkin vakuuttunut, että keskustan tuli 
säilyä jatkossakin enemmän kuin puolueena, 
sillä se oli hänestä kannatustakin ajatellen pa- 
ras vaihtoehto. ”Nykyinen poliittisen elämän 
kehityssuunta ei voi olla pysyvä?” 
Tärkeäksi tehtäväksi uudelle puoluejoh- 
dolle Väyrynen asetti voimien kokoamisen 
yksituumaiseen työhön, jotta puolue saavut- 
taisi kevään eduskuntavaaleissa murskavoi- 
ton. Vain siten puolue voisi palata hallituk- 
seen ja muuttaa Suomen suuntaa. Hänestä 
Suomi oli ihmisille ja luonnolle parempi maa 


kuin ne yhteiskunnat, joiden kaltaisiksi mo- 
net yrittivät nyt Suomea muuttaa. Väyry- 
nen varoitti, että ellei muutosta hallittaisi, 
saattaisi edessä olla vieläkin voimakkaam- 
pi rakennemuutos kuin 1960-luvulla. Siksi 
oli valmistauduttava entistäkin kovempaan 
taisteluun. ”Kun luovun tässä puoluekokouk- 
sessa puheenjohtajan tehtävästä, en suinkaan 
ole vähääkään luopumassa yhteisestä työs- 
tämme. Siirryn vain toisiin tehtäviin, niihin, 
joissa puolue haluaa minua tulevaisuudessa 
käyttää. En ole pelännyt enkä pelkää vastai- 
suudessakaan olla mukana etulinjan taiste- 
luissa’, Väyrynen totesi.'*99 Tahtopoliitikko 
oli tahtopoliitikko viimeiseen asti. 
Puheenjohtajaehdokas Kuuskoski-Vikat- 
maa painotti puheessaan ihmisen eheyttä, 
yhteisvastuuta ja oikeudenmukaisuutta sekä 
elinympäristön suojelua, joita piti keskusta- 
laisen maailmankatsomuksen peruspilareina. 
Hän myös katsoi, ettei menneisyyteen voi- 
nut jämähtää, vaan oli katsottava eteenpäin. 
Oli tartuttava 90-luvun haasteisiin, ympä- 
ristökysymyksiin ja kansainvälistymiseen. 
Käytännössä hän viitoitti linjakseen viisi 
asiaa seuraavassa järjestyksessä: 1) köyhän 
asian ajamisen, johon kuului muun muassa 
kansaneläkkeen neljäs vaihe ja kotihoidon- 
tukijärjestelmän kehittäminen, 2) maaseu- 
dun elinvoiman turvaaminen, 3) ympäris- 
tön suojeleminen, 4) sivistyksen ja kansan 
henkisen selkärangan vahvistamisen, joka 
oli samalla talouden, yrittämisen ja kansal- 
lisen selviytymisen perusta, ja 5) talouden 
tasapainottamisen ja velkakierteen pysäyt- 
tämisen.” Kuuskoski-Vikatmaa pysyttäytyi 

puheessaan puolueen perinteisillä linjoilla, 
mutta korostaen ihmisyysaatetta ja yhteis- 
työkykyä eikä voimakkaan taistelevaa otetta 
kuten Väyrynen. 

Aho taas keskittyi puheessaan nykytilan- 
teeseen ja ennen kaikkea talousongelmiin. 
Aho oli kiertänyt laajalti puolueen kenttää, 
sillä hän oli tavannut yhteensä 10 000 ihmis- 
tä. Hän näki rakennemuutoksen jatkuvan: 
Suomi oli yhä selvemmin jakautumassa voit- 
tajiin ja häviäjiin. Ihmisten perusturvallisuus 
horjui, mutta Holkerin hallitus ei välittänyt 
vaan jatkoi ”antaa menn”-linjaansa — sini- 
punahallitus oli hyväosaisten puolella. Aho 
sanoi tekojen ratkaisevan, politiikka oli va- 
lintoja. Hän nosti työjärjestyksen kärkeen 
seuraavat asiat: 1) talous oli saatava kuntoon, 
sillä Suomesta oli tullut velkamaa ja siitä kär- 
sivät eniten heikoimmat väestöryhmät ja hei- 
koimmat alueet, 2) integraatioratkaisut tuli 
toteuttaa niin, ettei suomalaisista tulisi muun 
Euroopan torppareita, 3) ympäristöongel- 
miin oli tartuttava, oli uskallettava tinkiä hy- 
vinvoinnista tulevien sukupolvien hyväksi, ja 
varsinkin suomalaisen hyvinvoinnin perusta, 
metsät, oli turvattava sekä 4) hyvän elämän 
ainekset eivät olleet vain aineellisessa hyvin- 
voinnissa vaan henkisessä. J. V. Snellmanin 
oppi, että pienen kansan voima oli sivistyk- 
sessä, päti yhä ja myös tulevaisuudessa.” 

Kääriäinen oli ehdokkaista kaikkein tu- 
tuin puoluekokousväelle. Se oli paitsi etu 
myös rasite. Hän oli kulunut Väyrysen rin- 
nalla 1980-luvun mittelöissä. Tilaisuudessa 
paikalla ollut toimittaja Matti Mörttinen 
on kuitenkin kuvannut, että Kääriäinen 

oli onnistunut kääntämään tämän puhees- 
saan vaikuttavasti voitoksi. Kääriäinen oli 
todennut, että totta kai hän oli ryvettynyt, ei 
hän muuten ja lyömättä itseään likoon olisi 
pystynyt taistelemaan puolueväen puolesta. 
Kääriäinen lupasi puheessaan, että hän olisi 
voimakas linjanvetäjä, kuten Väyrynenkin, 
vaikka se ei tehnytkään puheenjohtajan 
tehtävää helpoksi. Arvomaailmaansa Kää- 
riäinen kuvasi Kyösti Kallion sanoilla sisäl- 
lissotakeväänä 1918: tuli rakentaa sellainen 
Suomi, jossa ei ollut punaisia eikä valkoisia 
vaan isänmaataan rakastavia suomalaisia. 
Hänestä kansaa oli koottava oikeudenmukai- 
suudella. Maakunnat ja maaseutu tarvitsivat 
nyt rohkean puolustajan. Lisäksi erityisesti 
lasten ja nuorten asioista oli huolehdittava. 
Kääriäinen muistutti, että puolueen kanna- 
tus oli jo nostettu maakunnissa ja maaseu- 
dulla mahtavalle tasolle, eikä tätä pitänyt 
vaarantaa. Järjestötyö oli keskustalle sellai- 
nen henkivakuutus, jota muilla puolueilla 
ei ollut.?09% 

Rehn taas haastoi puoluetta voimakkai- 
ten uudistumiseen. Rehn viittasi nuorempien 
polvien laajaan politiikasta vieraantumisen ja 
vaati demokratian puolustusta. Hänestä kan- 
salaisten heikentynyt luottamus demokra- 
tiaan johtui ”politiikan impotenssista” isojen 
yhteiskunnallisten ongelmien, kuten kärjisty- 
vän ilmastokriisin ja polttavan asunto-ongel- 
man, edessä. Siksi keskustan tuli nostaa esiin 
kolme kärkiasiaa: 1) kärjistyvä ympäristökrii- 
si oli Suomen ja koko maailman polttavin 
haaste, ympäristönäkemyksen tuli läpäistä 
kaikki politiikan lohkot, 2) toinen tehtävä oli 

SUORAA KANSANVALTAA 


KUSTI 


= +) 


Ihmisvilinää Porin puoluekokouspaikalla kesäkuussa 1990. Kuva Jari Laukkanen, Suomenmaa. KMA. 


Suomen kansantalouden kuntoon saaminen, 
sillä yli varojensa eläneen Suomen vaihto- 
taseen vaje oli kasvanut kolmessa vuodessa 
neljästä miljardista 25 miljardiin, ja tämän 
kulutusjuhlan maksoivat korkeiden korkojen 
kautta pienyrittäjät, lapsiperheet ja asuntove- 
lalliset ja 3) kolmas valitettava tosiasia oli, että 
nuoret ja naiset olivat yhä sivustakatsojia, ja 
siksi keskustasta oli rakennettava erityisesti 


näiden vaikutuskanava.?*% 


Puoluekokousedustajien puheenvuorois- 
sa, joita käytettiin yhteensä 158, löytyi kanna- 
tusta kaikille ehdokkaille. Useimmat piirit 
olivat jättäneet vapaat kädet kokousedus- 
tajilleen. Ahon ja Kääriäisen takana olivat 
heidän omat piirinsä, ja vaikka Kuuskoski- 
Vikatmaan oma piiri oli jättänyt vapaat kädet, 
olivat Hämeen piirit tulleet hänen taakseen. 
Puolueen tunnetuista kasvoista muun muas- 
sa Juhantalo, Pokka ja Väänänen kannattivat 

Kuuskoski-Vikatmaata. Jäätteenmäki kysyi- 
kin puoluekokousväeltä, oliko sillä varaa vali- 
ta joku tämän ohitse, sillä varsinkin puolueen 
kehitysalueella Etelä-Suomessa Kuuskoski- 
Vikatmaassa henkilöityi keskustan ”todel- 
lisen läpimurron mahdollisuus”. Monesta 
nyt olikin naisen aika. Valinta olisi nostanut 
keskustan kärkeen siinä, miten naisilla oli 
mahdollisuus nousta johtoon isoissa perin- 
teisissä puolueissa.?*% 

Osaa kuitenkin kaihersi se, ettei Kuuskos- 
ki-Vikatmaa ollut asettunut Väyrysen valit- 
sijamiesehdokkaaksi. Erään näkemyksen 
mukaan kokous olisi sortunut tiedotusväli- 
neiden manipuloinnin kohteeksi, jos tämä 
valittaisiin, sillä asettumalla Väyrystä vastaan 
Kuuskoski-Vikatmaa oli noussut tiedotusvä- 
lineiden suosioon. Pekka Roponen Leppäjär- 
ven kunnallisjärjestöstä taas esitti, että jos 
homma ei toimisi, äänestettäisiin Väyrynen 
parin vuoden päästä takaisin. Hän kannatti 
Kääriäistä, koska ei halunnut ”lillua juppi- 
liemessä” ja koska ei halunnut demareiden 
yksinvallan jatkuvan Suomessa. Lauri Palmu- 
nen Raision paikallisosastosta kannatti 
myös ”kenttä-Kääriäistä”. Hän luonnehti tätä 
sadan prosentin keskustalaiseksi, joka puski 
kuin raivo härkä puoluetta eteenpäin. Ahon 
kannattajien luonnehdinnat taas olivat neut- 
raalissävyisempiä - kuten ehdokas itsekin. 
Ahoa puolustettiin sanomalla, ettei Aho ol- 
lut väritön, kuten oli väitetty. Raija Määttälä 
Toholammin Keskustanaisista korosti Ahon 
älykkyyttä ja luotettavuutta, joilla pärjäisi 
niin toisten puoluejohtajien kuin omienkin 
keskuudessa. ”Älykkään puheenjohtajan ei 

tarvitse kiperän paikan tullen lähteä päämi- 
nisterin tavoin juomaan kahvia, vaan hän on 
aina valmis antamaan sanan sanasta.” Lisäksi 
hän arvosti sitä, että poliitikkona Aholla olisi 
perheenisän omakohtaista kokemusta per- 
heiden tarpeista.?*% 

Puoluekokous oli houkutellut paikalle 
jälleen valtavan määrän ihmisiä. Menettely- 
tapavaliokunnan tarkastama virallinen ääni- 
oikeus oli yhteensä 3 047 edustajalla. Näistä 
miehiä oli selvä enemmistö: naisten osuus oli 
891 henkilöä. Lisäksi paikalla oli huomatta- 
va joukko epävirallisia edustajia (1113 hen- 
kilöä), lehdistön edustajia (245 henkilöä) ja 
kutsuvieraita (108 henkilöä). Äänestykseen 
osallistui 3 033 edustajaa, joiden äänestys- 
lipuista neljä hylättiin. Itse äänestystulos 
saatiin hämmästyttävän nopeasti, mikä ker- 
too puolueen vahvoista organisointitaidoista. 
Laskenta alkoi kello 18.45, ja jo kello 19.17 me- 
nettelytapavaliokunnan puheenjohtaja Mar- 
tikainen ilmoitti tulokset. Eniten ääniä, 1200, 
oli saanut Kuuskoski-Vikatmaa. Seuraavana 
oli Aho 938 äänellä, sitten Kääriäinen (787 
ääntä) ja Rehn (100 ääntä). Puolueen uusien 
sääntöjen mukaan suurimman äänimäärän 
saanut ei kuitenkaan noussut automaattisesti 
puheenjohtajaksi, sillä siihen olisi vaadittu 
ensimmäisellä kierroksella yli puolet äänis- 
tä. Siksi täytyi suorittaa toinen äänestyskier- 
ros, jonne pääsi jatkoon kaksi eniten ääniä 
saanutta henkilöä, Kuuskoski-Vikatmaa ja 
Aho. Tämä sääntömuutos tiedettiin Väy- 
rysen tarkasti varmistamaksi muutokseksi, ja 
se näytti ilman muuta Kuuskoski-Vikatmaa- 
ta vastaan suunnatulta toimelta.?* 

Ääntenlaskennan tulokset näkyivät kasvoilla. Eeva Kuuskoski-Vikatmaa sekä Esko ja 
Kirsti Aho Porin puoluekokouksessa kesällä 1990. Kuva Jari Laukkanen, Suomenmaa. KMA. 


Toinen äänestyskierros ja laskenta sujui- 
vat myös rivakasti. Kello 20.28 Martikainen 
astui kokousyleisön eteen kertomaan vaalin 
tuloksen: Aho oli valittu puolueen uudek- 
si puheenjohtajaksi. Hän sai 1589 ääntä ja 
Kuuskoski-Vikatmaa 1 418 ääntä. Riemuitse- 
va puoluekokousyleisö heitti Ahon ilmaan. 
Suurin osa Kääriäisen kannattajista oli siir- 
tynyt Ahon taakse. Puolueen kentällä toimi- 


valle järjestöväelle Ahon valintaa pidettiin 
varmempana ratkaisuna kuin kansalaisliik- 
keestä puhunutta Kuuskoski-Vikatmaata, en- 
tistä kokoomuslaista. Suomenmaan mukaan 
kisan Ahon eduksi ratkaisivat puolueen suu- 
ret piirit, Etelä- ja Pohjois-Pohjanmaa, Lappi 
sekä Peräpohjola. Eteläinen Suomi oli myös 
ratkaisevassa osassa, sillä ”jos EKVn kotipiiri 
Varsinais-Suomi olisi äänestänyt häntä yhtä 

Kahvit maistuivat niin voittajille kuin häviäjille Porissa 1990. Kuvassa kansanedustaja 
Matti Väistö (vas.), puoluesihteeri Erja Tikka, puheenjohtaja Esko Aho, Eeva Kuus- 
koski-Vikatmaa ja Sirkka-Liisa Anttila. Kuva Jari Laukkanen, Suomenmaa. KMA. 


yksimielisesti kuin Ahon kotipiiri omaansa, 
peli olisi ollut aivan tasan”.?0** 

Järjestöväen johdossa toimi paljon Ahon 
sukupolvea, jotka tunsivat tämän jo NKL:n 
ajoilta. Aho oli valittu 1974 NKL:n puheen- 
johtajaksi, ja hän oli siinä roolissa puhunut 
puolueen johdon nuorentamisesta ja tukenut 
Väyrystä. Vuonna 1979 Aho oli noussut ulko- 
ministeri Väyrysen poliittiseksi sihteeriksi, ja 
Helsingin Sanomien mukaan ”tuosta päivästä 
lähtien Väyrysellä on ollut kaksi varjoa. Oma 
ja Aho?”**% Varjotarinan tyyliset puheet olivat 
ehkä varmistaneet, että Väyrysen kannattajat 
siirtyivät Ahon taakse, mutta kuten tarinat 
usein, se oli selvää paisuttelua, kuten kaikki 


keskustan ja Ahon poliittista toimintaa tar- 
kemmin seuranneet tiesivät. Aho totesikin 
itse, että voitto oli hänen ”henkilökohtainen 
voittonsa? eikä Väyrysen avulla saatu tulos. 
Hän ei kuitenkaan aikonut tehdä puolueen 
linjaan suuria poliittisia muutoksia, mut- 
ta johtamistyyli ja -tavat sen sijaan olisivat 
erilaiset. ”Minä olen demokraattinen mies”, 
sanoi Aho vetäen eroa Väyryseen ja painot- 
ti: ”Väyrysen johtamistyyli on erilainen kuin 
minun”? 

Aho oli vetänyt Väyrysen toimintatyyliin 
eroa jo edellisvuonna Vladimirov-kohun 
pyörteissä. Aho oli pitänyt yliampuvana tul- 
kintaa, että kohussa olisi ollut kyse vastusta- 

jien operaatiosta Väyrysen päänmenoksi, ja 
vaikka hän pysyikin tälle lojaalina, hän myös 
kommentoi, että ”itse asiasta Väyrystä voi 
kyllä arvostella”?*" Selviten eroa Väyryseen 
ja tämän linjaan Aho oli ottanut vaatimalla 
puolueen pää-äänenkannattajassa kolmatta 
linjaa puheenjohtaja Väyrysen ja eduskunta- 
ryhmän puheenjohtaja Juhantalon välille. 
Aho oli linjannut, että puolueen tuli keskittyä 
itse asioihin eikä lyhyen ajan voittoihin tai 
seuraaviin vaaleihin.?** 

Eduskuntaan vuonna 1983 valitun Ahon 
tyyli oli ollut poliitikkona kiistoja kaihteleva 
ja kompromisseja hakeva. Helsingin Sano- 
missa Ahoa pidettiin asiapitoisena osaajana, 
eräänlaisena virkamiehen prototyyppinä, 
joidenkin mielestä tosin vähän liiankin yli- 
voimaisena asiaosaajana, joka ei herättänyt 
suuria tunteita omissa joukoissa tai muissa 
puolueissa. Valtakunnan julkisuudessa mel- 
ko tuntematon Aho oli kuitenkin tunnettu 
keskustan sisällä, ja hän edusti puolueen 
perinteisiä arvoja maltillisella asialinjallaan. 
Hän katsoi keskustan olevan kolmannen tien 
aatteellinen liike, ja hän painotti ohjelmaa ja 
yhteistyökykyä. Puolueen näkökulmasta tar- 
kasteltuna Aho näyttikin olevan paras komp- 
romissi puheenjohtajaehdokkaiden joukossa: 
ei liian urbaani eikä liiaksi puolueen linjaa 
muuttava, mutta silti muutoksen tuulia sopi- 
van raikkaasti tuova. Hänen tukijoukkonsa 
tiedettiin olevan nuorta, keskiluokkaistunut- 
ta, kaupungistunutta ja koulutettua — sekä 
hallitusvaltaan tähtäävää. Aho oli perään- 
kuuluttanut realistista oppositiopolitiikka 
liian rajun kritiikin sijaan saaden joskus 


mulkaisuja omiltaankin.?** Ahon hahmossa 
keskusta näytti palaavan pragmaattiselle ja 
maltilliselle keskitien linjalle, alkiolaisille ja 
kalliolaisille juurille. 

Ahon imago poliitikkona olisi ollut lähes 
liiankin väritön, ellei särmää hänen per- 
soonaansa olisi tuonut edes tunnettu peli- 
himo. ”Mies ei juo, ei polta eikä käy vierais- 
sa puolueissa” sanaili Helsingin Sanomien 
Paavo Rautio Ahosta.?%* Valokeilaan nous- 
tuaan Ahon poliitikon karisma alkoi kui- 
tenkin nopeasti kukoistaa. Häntä pidettiin 
esiintymistaitoisena ja sanavalmiina, uuden 
poliitikkosukupolven tienraivaajana, jolle 
asiakysymysten katsottiin olevan tärkeäm- 
piä kuin iänikuiset valtapelit. Varsinkin tele- 
visiossa Ahon karisma puri, ja hän sai lempi- 
nimen Suomen Kennedy. Valtamediassa Aho 
olikin tuore kasvo, vaikka hän oli toiminut 
politiikassa jo pitkään, ja se osoittautui vain 
eduksi. Aho tarjosi erinomaisen vaihtoehdon 
sinipunan kuluneille kasvoille vuoden 1991 
vaalien lähestyessä.?*'s 

Varapuheenjohtajavaalissa olivat ehdok- 
kaina Isohookana-Asunmaa, Pokka, Pura, 
Siuruainen, Tolonen ja Vehviläinen. Pu- 
heenjohtajavaalin selvittyä myös Rehniä eh- 
dotettiin, ja Siuruainen puolestaan kieltäytyi 
ehdokkuudesta. Kääriäistä ehdotettiin myös, 
mutta hän kieltäytyi. Äänestys ei tuonut 
muutoksia varapuheenjohtajistoon. Pura 
valittiin 2132 äänellä, toisena tuli Rehn 1753 
äänellä ja lähes samoissa lukemissa oli Pokka 
1734 äänellä. NKL:n puheenjohtaja Vehviläi- 
nen sai 899 ääntä, KN:n varapuheenjohtaja 
Isohookana-Asunmaa 701 ääntä ja puolue- 

hallituksen jäsen Tolonen 343 ääntä.” Vielä 
marraskuussa Puran oli oletettu luopuvan 
paikastaan. Ilmeisesti Väyrysen lähtö muut- 
ti tilanteen, ja puolueen maataloussiipeä oli 
rauhoitettava Puran uudelleenvalinnalla. 
Näille Aho oli erään kuvauksen mukaan ”vir- 
kamies” tai ”noviisi”. Y 

Puoluesihteeriehdokkaita oli useita. 
Yleiskeskustelussa ehdotettiin Lauri Kontroa, 
Tuulia Laitalaista, Eero Lankiaa, Sole Molan- 
deria, Antti Mykkästä, Pekka Perttulaa, Erja 
Tikkaa, Matti Vanhasta ja Juhani Wiioa. Näis- 
tä Lankia, Mykkänen ja Wiio kieltäytyivät. 
Molander oli keskustanaisten ehdokas, sillä 
johtoon katsottiin tarvittavan lisää naisia. 
Lehtitietojen mukaan piirien neuvottelussa 
oli sovittu Ahon valinnan jälkeen, että jos 
kolmeksi varapuheenjohtajaksi valittaisiin 
kaksi miestä, niin puoluesihteeriksi valittai- 
siin nainen. Äänet jakaantuivat seuraavasti: 
Kontro sai 71, Laitalainen 75, Molander 436, 
Perttula 610, Tikka 1245 ja Vanhanen 260 
ääntä. Kukaan ei saanut yli puolta äänis- 
tä, joten jatkoon pääsivät Tikka ja Perttula. 
Lopullisessa vaalissa Tikka sai selvän voiton 
äänin 2006-702.” 

”Tikan osakkeet sihteeripörssissä ampai- 
sivat ylös yhdessä yössä puheenjohtajavaalin 
ja junttauksen jälkeen” Puolueen 29-vuotias 
suunnittelusihteeri Perttula hämmästelikin, 
miten hänen kannatuksensa suli yhdessä 
yössä. Perttulan mukaan illalla vielä 80 pro- 
senttia Lapin piiristä oli kannattanut häntä, 
mutta aamulla oli eri ääni kellossa ja Tikka 
suosikki. Perttula oli tehnyt laajan ja huolel- 
lisen kampanjan esitteitä myöten, Tikka sen 

sijaan tuli paikalle ja ilmoitti olevansa käy- 
tettävissä. ° Ilman piirien tukea johtopai- 
koille ei kuitenkaan ollut asiaa. Sama koski 
Molanderia. Hän tuli Helsingistä, puolueen 
niin sanotulta kehitysalueelta, joten hänen 
taustapiirinsä oli heikko. Asiaa ei auttanut 
edes se, että keskustanaiset olivat jo edellis- 
vuonna ilmoittautuneet hänen taakseen. 
Valintahetkellä 36-vuotias Tikka työs- 
kenteli lehdistösihteerinä Bonnin Suomen- 
suurlähetystössä. Hänen valintansa saattoi 
tuntua yllättävältä, sillä hän oli ilmaantunut 
kisaan viime metreillä. Puolueen Kansam- 
me puolesta -lehden toukokuun numerossa 
oli esitelty puoluesihteeriehdokkaita, mutta 
Tikka ei ollut vielä tässä vaiheessa mukana. 
Tikka ei ollut myöskään suurelle yleisölle 
entuudestaan tuttu, mutta keskustan sisällä 
hänet tunnettiin. Hän oli toiminut NKL:n 
varapuheenjohtajana (1973-1978) samaan 
aikaan, kun Aho oli ollut sen puheenjohtaja. 
Tikka oli myös työskennellyt puoluetoimis- 
tossa. Hän oli toiminut sen kansainvälisten 
asioiden sihteerinä vuodesta 1981 vuoden 
1985 alkuun, minkä jälkeen hän oli siirtynyt 
ulkoministeriöön. Tikka oli kotoisin Varsi- 
nais-Suomesta, Mietoisista, ja lehtitietojen 
mukaan kotipuoli oli nostanut hänet ehdok- 
kaaksi. Varsinaissuomalainen Lauri Palmu- 
nen olikin soittanut Tikalle Bonniin ja kysy- 
nyt ehdokkaaksi. Tikka oli vastustellut, sillä 
hänen mielessään oli ollut uran jatkaminen 
ulkoministeriössä. Kesälomallaan Suomessa 
hän oli tavannut ystävättäriään Vaakunan 
terassilla, ja nämä olivat yllyttäneet kisaan. 
Tikka tapasi myös Väyrysen, joka oli toden- 

nut tylysti: ”Susta ei ole siihen? Se sisuunnut- 
ti, ja Tikka lähti Poriin katsomaan tilannetta. 
Aho ei ollut ottanut kantaa puoluesihteerieh- 
dokkaaseen, mutta Tikalle hän totesi valinta- 
päivän aamuna, että tämä valittaisiin. Myös 

entisen puoluesihteerin, Kääriäisen, tiedet- 
tiin kannattavan Tikkaa.?** 

Tikka oli nainen, koulutettu ja kansain- 
välinen, joten hän sopi hyvin ajan vaati- 
muksiin ja Ahon pariksi. Tikka totesi itse- 
kin voitostaan, että sille oli sosiaalinen tilaus. 
Suorapuheinen Pokka taas kommentoi, että 
tämän valinta oli lohdutuspalkinto, kun 
Kuuskoski-Vikatmaata ei saatu puheen- 
johtajaksi. Pätevyyden, kansainvälisyyden 
ja diplomatiakokemuksen myötä Tikka oli 
kuitenkin nappivalinta valinta ajankohtaan, 
jolloin Euroopan yhdentymiskeskustelut ja 
kansainvälistyminen nousivat yhä keskei- 
sempään asemaan politiikan agendalla — ja 
kun tulevaisuudessa siintävissä hallitusneu- 
votteluissa vaadittiin epäilemättä diplomatia- 
taitoja. Puheenjohtaja Aho lupasikin viedä 
puolueen hallitukseen, vaikkakaan ei ehdoit- 
ta. Tikka puolestaan lupasi nostaa keskustan 
johtavaksi naisten puolueeksi." Puolueen 
ilme nuorentui, liberalisoitui ja tuli kansain- 
välisemmäksi Porin puoluekokouksen hen- 


kilövalintojen myötä. 


Puoluekokouksen päätökset — 
Realistisen vihreyden ohjelma 


Puoluekokouksen yleispoliittisessa kannan- 
otossa annettiin kylmää kyytiä hallitukselle. 
Hallitus oli epäonnistunut, ja pieleen men- 


neiden asioiden lista oli pitkä. Verouudistus 
oli nostanut kokonaisveroasteen ennätyk- 
sellisen korkeaksi, hallituksen jäädyttämä 
perusturvan uudistus tarkoitti sosiaalisen 
eriarvoisuuden kasvua, asuntojen hinnat oli- 
vat kaksinkertaistuneet Holkerin hallituksen 
aikana ja vuokra-asunnoistakin oli entistä 
pahempi pula. Maaseudun peruspalveluja 
oli karsittu, ja perheviljelmämaataloutta ja 
yksityismetsätaloutta kohdeltiin kalseasti. 
Kuntia oli yritetty ajaa pakkoliitoksiin, ja 
monissa kunnissa oli jouduttu nostamaan 
veroäyriä. Epäonnistumisesta huolimatta 
SDP:n ja kokoomuksen todettiin aikovan 
jatkaa nykyistä hallituspolitiikkaa, joten yh- 
deksän kuukauden päästä pidettävistä edus- 
kuntavaaleista oli tulossa kansanäänestys 
hallituspolitiikasta. Vain keskustan todettiin 
tarjoavan ainoan varman muutoksen nyky- 
politiikalle.” 

Edellisessä puoluekokouksessa pai- 
nottunut puolueen vihertyminen jatkui ja 
konkretisoitui ohjelman muodossa. Puo- 
luekokouksessa hyväksyttiin ”Realistisen 
vihreyden ohjelma”. Ohjelma alkoi sanoil- 
la: ”Meillä on aikaa 30 vuotta, mutta talou- 
den vihreänvihreitä rakenteita on ryhdyttä- 
vä vahvistamaan heti” Kestävän kehityksen 
perustan katsottiin olevan kansainvälisessä 
yhteistyössä ja valtioita sitovan normiston 
kehittämisessä, mutta yhtä merkittävää oli 
luonnontaloudellisen ajattelun sitominen 
yhteiskunnalliseen kehitykseen. ”Hajautettu 
yhteiskuntamalli edustaa kestävää kehitystä? 
Kestävää kehitystä edustivat sellaiset järjes- 
telmät, joita voitiin ylläpitää periaatteessa 

loputtomiin: ”Fossiilisia polttoaineita hyö- 
dyntäneen aikakauden on suostuttava hyväk- 
symään se, että kestävä kehitys voi perustua 
vain uusiutuvien luonnonvarojen virtoihin, 
joiden 'nautintaa uusiutumattomien luon- 
nonvarojen varannoilla tuetaan.” Kestävä ke- 
hitys oli ylisukupolvisuutta, jossa jokaisella 
sukupolvella oli yhtäläinen oikeus luonnon- 
varoihin. Lisäksi vaadittiin muun muassa 
joustavuutta, sillä äärimmilleen kiristetty ta- 
lous oli haavoittuva, sekä riskien välttämistä 
ja teknologista optimismia.?* 

Ohjelmaan sisältyi myös 12 kohdan toi- 
menpidelista, jolla tähdättiin yhteiskunnan 
rakenteellisiin muutoksiin. Näitä olivat 
muun muassa ekologisen bruttokansatuot- 
teen käyttöönotto talouden mittauksessa, 
ympäristöverot, jotka ohjaisivat tuotantoa 
mahdollisimman ympäristöystävällisiksi 
kiristämättä kuitenkaan kokonaisuudessaan 
elinkeinoelämän verotusta, sekä biotekniikka 
ja -polttoaineet, energian säästäminen, kier- 
rätys ja hajautus. Ydinvoimasta ohjelmassa 
ei sanottu mitään, mutta puoluekokouksessa 
hyväksytyssä kannanotossa otettiin kieltei- 
nen kanta suurvoimaloiden rakentamiseen. 
Muutoksen realistisuudesta todettiin, että 
pitkällä tähtäimellä taloudellista oli se, mikä 
oli luontoa mukailevaa. Muutos syntyisi 
oppimisen eikä pakkovallan kautta.?*% Rea- 
listisen vihreyden ohjelman hyväksyminen 
osoitti, että ympäristöasiat nostettiin keskei- 
selle paikalle keskustan agendassa. Sitä eri- 
tyisesti nuoret olivat vaatineet. 

Lisäksi kokouksessa hyväksyttiin uusi ta- 
voiteohjelma: Kestävän kehityksen ja vapaan 

ihmisen vuosikymmen. Sen perusteemat ja 
periaatteet olivat hyvin samansuuntaiset 
kuin Suomalainen suunta -tavoiteohjelman: 
perusturva ja -palvelut, vihreys, maakunnat, 
tasapainoinen talous, kansanvalta ja sivistys 
voimavarana. Vain kansallinen omaleimai- 
suus ei korostunut enää yhtä voimakkaas- 
ti, ja jopa Kekkosen linja oli pudotettu pois 
otsikkotasolta. Otsikkona oli ”Aktiivinen 
itsenäinen Suomi”. Itse tekstissä puhuttiin 
Paasikiven-Kekkosen linjan mukaisesta 
aktiivisesta puolueettomuuspolitiikasta.?0 
Puolueen ilme myös liberalisoitui, kun esi- 
merkiksi nuorten aloite mietojen alkoholi- 
juomien myymisestä ruokakaupoissa kokei- 
luluonteisesti meni läpi. Samoin hyväksyttiin 
kannanotto, jossa edellytettiin homoseksuaa- 
leja koskevan niin sanotun kehotuspykälän 
poistamista, sekä vaadittiin lainsäädännön 
muuttamista siten, että parisuhteen rekiste- 
röityminen tulisi mahdolliseksi.?9* 

Porin puoluekokouspäätöksillä saatiin ai- 
nakin symbolisesti ratkaisu kolmeen asiaan, 
jotka olivat vaikuttaneet keskeisesti puolueen 
toimintaan 1980-luvulla. Yksi liittyi puolueen 
menneisyyteen. Puolueella oli nyt ensim- 
mäistä kertaa vuosikymmeniin puheenjoh- 
taja, joka ei ollut ryvettynyt johtopaikoilla 
puolueen sisäisissä linjataisteluissa eikä 
myöskään Kekkos-kauden päättymiseen liit- 
tyneissä puolueiden välisissä kiistoissa. Aho 
oli noussut kansanedustajaksi vasta vuonna 
1983, eikä hänellä ollut median silmissä ja toi- 
sissa puolueissa vastaavia menneisyyteen liit- 
tyviä rasitteita kuin Väyrysellä. Kaksi muuta 
kysymystä liittyivät 1980-luvun poliittisiin 

kipupisteisiin. Toinen niistä koski puolueen 
politiikkaa ympäristökysymyksissä, mikä oli 
näkynyt ennen kaikkea ympäristöministe- 
riö- ja ydinvoimakiistoissa. Puoluekokous 
hyväksyi Realistisen vihreyden ohjelman, 
joka todisti, että ympäristöasiat ja nuorten 
vaatimukset otettiin puolueessa tosissaan - 
vaikka ydinvoiman osalta näkemykset olivat 
eronneet. Puolueen viherkäsitys sidottiin täs- 
säkin nimenomaan hajautettuun yhteiskun- 
tamalliin, jolloin siinä korostui puolueen op- 
positiossa voimakkaasti ajama maakuntien 
Suomi -painotus — ja jolloin se pysyi koko 
puolueen yhteisenä intressinä. 

Toinen kipupiste liittyi kaupunkipuolue- 
imagoon, jota oli pyritty kohentamaan koko 
1980-luvun. Väyrynen oli pyrkinyt suoras- 
taan raivokkaasti kaupunkeihin historialli- 
sessa kompromississa, mutta kovassa puo- 
lueiden välisessä väännössä hänen imagonsa 
oli kääntynyt ennen kaikkea maakuntien 
Suomen puolustajaksi. Myös hänen presi- 
dentinvaalikampanjansa oli ollut tyyliltään 
perinteinen ja vedonnut siten ennen kaikkea 
maakuntien äänestäjiin. Ahon valinta taas 
oli askel eteenpäin kaupunki- ja toimihenki- 
löväestökannatuksen näkökulmasta tarkas- 
teltuna, sillä hänet samaistettiin enemmän 
kaupunki- ja taajamakannattajiin ja hän oli 
profiloitunut poliitikkona talous- ja teknolo- 
giakysymyksissä. Sama asetelma päti myös 
puoluesihteerivaihdokseen. Kansanomainen 
kenttä-Kääriäinen vaihtui moderniin virka- 
naiseen. 

Jotkut tosin epäilivät, että Väyrynen vete- 
lisi puolueen naruja jatkossakin kulisseissa. 


Valtakunnan päälehden pääkirjoituksessa 
Aholle annettiin kuitenkin mahdollisuus 
nousta ihan kelvolliseksi johtajaksi: ”Kaik- 
kein ensimmäiseksi hänen on otettava etäi- 
syyttä Väyryseen ja osoitettava seisovansa 
lujasti omilla jaloillaan”? Kääriäinen on 
todennutkin väitöskirjassaan, että Väyrynen 
lähti siitä ajatuksesta, että hän jatkossakin 
pyrkisi ohjaamaan ja hallitsemaan puoluetta. 
Tähän liittyvä johtajuusongelma ei kuiten- 
kaan realisoitunut kuin vasta seuraavan hal- 
lituksen aikana.?* Aho teki silti Väyryselle 
pian selväksi, kuka johti puoluetta — vaikka 
ei levittänytkään asiaa julkisuuteen. Aho, 
Väyrynen ja Tikka kokoontuivat kesällä lou- 
naalle, jossa Väyrynen lähti johdattelemaan 
keskustelua tyyliin ”miten me yhdessä tätä 
puoluetta hoidamme”. Aho oli ilmoittanut, 
että se oli kyllä hän, joka puoluetta nyt joh- 
ti. Aho oli joutunut poistumaan lounaalta 
aiemmin, ja Väyrynen oli kovasti valitellut 
tilannetta Tikalle ja toivonut, että tämä voi- 
si jotenkin vaikuttaa Ahoon. Puoluesihteeri 
Tikka oliluonnollisestikin lojaali puheenjoh- 
tajalle eikä edeltäjälle.” Ahon mukaan Väy- 
rynen ei oivaltanut, että hänelle olisi ollut ti- 
laa ”sen briljantin älynsä käyttämiseen vallan 
hyvin” mutta se ei kelvannut, vaan Väyrynen 
lähti siitä, että joko tehdään hänen tahtonsa 
mukaan tai ei tehdä lainkaan. ?*? 

Ahon aikaan - 
tahtopolitiikkaa asialinjalla ja 
huikealla menestyksellä 


Paheneva taloustilanne — kaaos edessä 


Väyrysen puheenjohtajakautta olivat värit- 
täneet erilaiset kohut ja näyttävät poliittiset 
operaatiot, jotka olivat pitäneet Väyrysen 
ja puolueen median otsikoissa. Väyrysen ja 
Kääriäisen johtokautta oli sävyttänyt pakko- 
tahtinen selviytymisen eetos, mikä oli saanut 
rytisevän alun Kekkosen äkillisestä sairastu- 
misesta. Kiihtyneissä tunnelmissa läpikäyty- 
jen presidentinvaalien jälkeen erilaiset skan- 
daalit, kuten päivärahakiista, Karjalaisen 
erottaminen Suomen Pankista, kassakaappi- 
sopimus ja Vladimirov-kohu sekä erilaiset 
poliittiset operaatiot, kuten LKP:n liittymi- 
nen ja ero puolueesta, muuttuvat vaaliliitto- 
kuviot ja nimenmuutos, koettelivat puolueen 
muutosvalmiutta ja yhtenäisyyttä. Opposi- 
tioon joutuminen oli puolueelle ja erityisesti 
Väyryselle itselleen suuri järkytys, mutta sa- 
malla se laukaisi puoluetta vuosikymmeniä 
kiusanneen tilanteen, eli kansanvallan kan- 
nalta vaikeasti selitettävän kokoomuksen 
jatkuvan oppositioaseman. 

Puoluejohdon asema ei tästä kuitenkaan 
helpottunut. Väyryseen henkilöitynyt tahto- 
politiikka oli vienyt puolueen tilanteeseen, 
jossa sinipuna saattoi olla uusi punamulta 
siten, että siitä muodostuisi pitkäkestoinen 
perushallituspohja. Vallitsevassa tilanteessa 
ainut keino rikkoa tämä oli puolueen riittävä 


kannatus seuraavissa eduskuntavaaleissa, ja 

siksi puoluejohdolla ei ollut ollut varaa hel- 
littää yhtään. Holkerin hallitus tarjosi kui- 
tenkin otollisen aseman oppositiopolitiikalle, 
ja Väyrynen onnistui jo presidentinvaaleissa 
kääntämään tilanteen puolueelle suotuisaan 
suuntaan. Sen jälkeen Vladimirov-kohu ja 
kiistat presidentin kanssa olivat kuitenkin 
asettaneet hänet ja myös puolueen ongel- 
malliseen asemaan suhteessa presidenttiin — 
jonka ylitse ei hallituksen muodostuksessa 
käveltäisi, ainakaan jos vaalitulos ei olisi my- 
kistävän suuri. 

Ahon ottaessa puolueen johtoonsa kanna- 
tus oli kuitenkin hyvä, eikä hänen harteillaan 
ollut samanlaista selviytymispakkoa kuin 
edellisellä puheenjohtajalla. Aho saattoi ottaa 
tilanteen rauhallisesti. Hän totesi työvalio- 
kunnassa, että puolueen johtaminen oli kai- 
ken kaikkiaan arkista hommaa. Tikka taas il- 
moitti, että hänellä oli ulkoasiainministeriön 
virasta yhden kuukauden irtisanomisaika, jo- 
ten hänen oli pyydettävä puoluesihteerin vi- 
rasta virkavapautta heinäkuun loppuun asti. 
Uusi puheenjohtaja oli erityisen tyytyväinen 
siihen, että Porin puoluekokouksesta oli vä- 
littynyt viesti siitä, että keskustassa toimi suo- 
ra kansanvalta. Hänestä asiakysymystenkin 
osalta oli luotava sama myönteinen kuva kos- 
kien myös tulevia eduskuntavaaleja. Lisäksi 
puolueen tuli jatkossa avata ovia ja kulkea 
niistä, millä Aho mitä ilmeisemmin viittasi 
suhteisiin muihin puolueisiin ja president- 
tiin. ”Kosketus politiikan asioihin käy yhä 
ohuemmaksi nyt kun Keskusta on ollut jo 
kolme vuotta ulkona hallituksesta”; Aho tote- 
si? Aho kävikin alkusyksystä Tikan kanssa 

tapaamassa presidentti Koivistoa. Aloite ta- 
paamiseen tehtiin keskustan taholta.?92 

Aho pyrki myös siihen, että eduskunta- 
ryhmän ja puolue-elinten välinen kitka 
poistuisi. Hän totesi heti ensimmäisessä 
johtamassaan työvaliokunnassa, että syksyl- 
lä tilanne pitäisi saada sellaiseksi, että isoissa 
asioissa keskusta olisi aina yksimielinen? 
Hän kuitenkin painotti, että keskustassa on 
tilaa erilaisille ajatuksille.?t Aho ei myös- 
kään pyrkinyt sanelemaan päätöksiä, vaan oli 
valmis muuttamaan kantaansa. Hän muutti 
esimerkiksi opintotukea koskevaa kannan- 
ottoa muiden ehdotuksesta työvaliokun- 
nassa.’ Myöskään ydinvoimaa koskevissa 
asioissa hän ei pyrkinyt runnaamaan kansan- 
edustajia yhden muotin taakse. Vehviläinen 
informoi lokakuussa työvaliokuntaa, että 
käynnissä oli projekti aikaansaada kansan- 
äänestys energiapolitiikasta. Asiaa organi- 
soivat keskeiset oppositiovoimat. Mukana 
olivat muun muassa vihreistä Heidi Hautala 
ja Eero Paloheimo, vasemmistoliitosta Salme 
Kandolin ja keskustasta Vehviläinen itse 
sekä Markku Nurmi, Ilpo Mattila ja Kietä- 
väinen. Vehviläinen kertoi, että asia etenisi 
joka tapauksessa, oli keskusta mukana tai ei. 
Aho sanoi keskustan ottaneen myönteisen 
kannan kansanäänestykseen Porin puolue- 
kokouksessa, ja siksi hankkeen käynnistä- 
misessä tuli olla mukana. Sen jälkeen aloite 
siirtyisi kuitenkin yksittäisille kansalaisille ja 
eduskunnassa kansanedustajille, mikä näke- 
mys hyväksyttiin. Kun eduskuntaryhmän 
puheenjohtaja ilmoitti vastahakoisuutensa 
ydinvoima-kansanäänestykseen, totesi Aho, 


että ”suhtautumisessa kansalaisäänestykseen 
ydinvoimasta ei haluta jakaa omaa väkeä 
vuohiin ja lampaisiin”?*7 

Aho ja Tikka saattoivat aloittaa niin sa- 
notusti puhtaalta pöydältä. Heillä ei ollut 
samanlaisia rasitteita toisten puolueiden, 
erityisesti SDP:n, suuntaan kuin Väyrysellä. 
Vielä Porin puoluekokouksessakin Väyrynen 
oli sohaissut menneitä ja arvioinut, että SDP 
olisi jo vuonna 1983 ottanut kokoomuksen 
hallituskumppanikseen keskustapuolueen 
sijaan, jos vaalitulos olisi sen sallinut.?93 
Ahoa eivät rasittaneet myöskään presidentti- 
pyrinnöt, mitkä olivat vaikeuttaneet Väyry- 
sen suhdetta muihin puolueisiin sekä lei- 
manneet hänen julkikuvaansa. Itse asiassa 
Kuuskoski-Vikatmaa oli Ahoa potentiaali- 
sempi presidenttiehdokas. Hän nautti valta- 
vaa kansansuosiota. Kesäkuussa 1990 tehdyn 
mielipidemittauksen mukaan 56 prosenttia 
suomalaisista piti Kuuskoski- Vikatmaata pa- 
rempana keskustan presidenttiehdokkaana 
kuin Väyrystä. Väyrystä piti parempana vain 
35 prosenttia. Varsinkin naisten ja nuorten 
keskuudessa Kuuskoski-Vikatmaa oli erit- 
täin suosittu. Vihreistä peräti 78 prosenttia 
olisi nähnyt tämän mieluiten keskustan 
ehdokkaana. Ainoastaan keskustan sisällä 
Väyrynen voitti Kuuskoski-Vikatmaan kan- 
natuksessa.?"9 

EKV-ilmiötä pidettiin yhtenä syynä kes- 
kustan korkealle kannatukselle. Suomen 
Kuvalehti arvioi marraskuussa, että Aho saat- 
toi tuskin lukea keskustan kannatuslukemia 
vain omaksi ansiokseen, vaan myös Kuuskos- 
ki-Vikatmaalla oli varmasti ollut osuuteensa 

puolueen viimeaikaiseen suosioon. Keskus- 
tan kannatus oli 23,3 prosenttia. SDP tuli 
kakkosena 22,9 prosentin kannatuksella ja 
kokoomus kolmantena 20 prosentin kanna- 
tuksella. Toinen selvä nousija keskustan ohel- 
la oli vihreät, joiden kannatus oli 10 prosent- 
tia ja siten suurempi kuin vasemmistoliiton. 
Vuoden 1987 vaaleissa vihreiden kannatus oli 
ollut vain neljä prosenttia." 

Voikin todeta, että puheenjohtajavaih- 
dos oli puolueen kannalta onnistunut rat- 
kaisu. Puolueen sisäiset ja ulkoiset jännit- 
teet vähenivät. Aho jatkoi korkean profiilin 
politiikkaa, mutta asialinjalla siten, etteivät 
vanhat henkilö- ja puoluekiistat värittäneet 
niitä. Hän totesi eduskuntaryhmän kokouk- 
sessa, että puolueen johdon vaihtuminen ei 
tarkoittaisi sitä, että hallituksen arvostelu 
vähenisi. ”Keskustaa ei valtapoliittisilla uh- 
kailulla voida nujertaa”; Aho vakuutti. Ny- 
kyhallitus oli vain pakottavissa tapauksissa 
ottanut opposition mukaan lakien valmis- 
teluun. Hän muistutti keskustan tarjonneen 
useaan otteeseen yhteistyötä Suomen talou- 
den syöksykierteen katkaisemiseksi, mutta 
hallitus ei ollut tarttunut tarjoukseen. Hä- 
nestä maan talous olisi oikaistava yhdessä 
työmarkkinajärjestöjen kanssa tai sitten 
markkinavoimat ratkaisisivat ongelman 
omalla painovoimallaan, eivätkä suinkaan 
sosiaalisesti tai solidaarisesti.?**' 

Ahon korkean profiilin politiikassa oli 
kuitenkin eri sävy kuin Väyrysen, sillä Aho 
pyrki laittamaan valtapoliittiset aspektit si- 
vuun. Aho tähdensi, että tärkeintä ei ollut 
kuka istui hallituksessa, vaan se, mitä halli- 

tus teki. Se oli hänen lähtökohtansa tuleviin 
vaaleihin, ja samalla hän katsoi, että sillä 
pystyttiin eliminoimaan pois presidenttipeli 
vuoden 1991 hallitusneuvotteluista.?94? Väy- 
rysen puheenjohtajuutta taas oli leimannut 
vahvasti valtapolitiikka: keskustan johtaviin 
asemiin pääseminen hallituksessa, keskipuo- 
luiden yhteistyö ja kassakaappisopimus sekä 
Väyrysen omat presidenttipyrkimykset. Sa- 
malla entisestään synkentyvä taloustilanne 
toi Ahon aikana oppositiopolitiikalle entistä 
uskottavammat ja otollisemmat lähtökoh- 
dat. Syksystä 1990 lähtien kokonaistuotan- 
to ja vienti laskivat jyrkästi ja työttömyys 
kasvoi.?*4 

Pekkarinen huomauttikin työvaliokun- 
nassa taloustilanteesta, että kokoomus pyrki 
ajamaan julkisuuteen kuvaa, että Suomella 
menee mukavasti. Hänestä talouden tosi- 
asiallinen tilanne oli kerrottava julkisuuteen 
mahdollisimman pian, koska muuten saattai- 
si käydä niin, että Lähi-idän kriisistä tehtäi- 
siin veruke talouden ongelmille. Aho vastasi, 
että inflaatiovauhti oli laskenut ja vaihtotase 
parantunut, mutta hänen johtopäätöksensä 
oli sama kuin Pekkarisen. Myös Juhantalo oli 
sitä mieltä, että asiasta voitaisiin keskustel- 
la eduskuntaryhmässä ja tulla julkisuuteen. 
Pekkarisesta asiasta olisi ehkä puhuttava jo 
puoluehallituksessa. Juhantalo sanoi, että 
sekin kävisi. Aho lisäsi, että hän voisi alus- 
taa taloustilanteesta puoluehallituksessa ja 
eduskuntaryhmässä.?*t Asiasta päätettiin 
yhteisymmärryksessä eduskuntaryhmän pu- 
heenjohtajan kanssa, eli tiukentunut talous- 
kritiikki ei tullut tälle yllätyksenä - kuten 


III Vahvistumisen ja uudistumisen vuodet oppositiossa, 1987—1991 


https://doi.org/10.21435/ha.155 


Väyrysen eräät aikaisemmat ulostulot. Lisäksi 
Aho aikoi vielä alustaa asiasta puolue-elimissä. 
Keskustan puoluehallitus antoi elokuussa 
kannanoton, jossa todettiin, että keskustan 
mielestä Holkerin hallituksen viimeinen 
mahdollisuus korjata talouspolitiikan suun- 
ta oli vuoden 1991 budjetin laadinta. Mer- 
kit eivät kuitenkaan viitanneet siihen, että 
korjausliike olisi tulossa. Lisäksi korostettiin, 
että keskustan mielestä tiukoissakin budjet- 
tiraameissa oli mahdollista toteuttaa oikeu- 
denmukaista politiikkaa, mutta sitä hallitus 
ei kuitenkaan halunnut noudattaa sosiaali- 
politiikassa ja veroratkaisuissaan.?** 

Aho totesi työvaliokunnassa elokuun 
lopulla hallituksen budjettiesityksestä, että 
menojen todellinen reaalikasvu oli 4-5 pro- 
senttia, mikä johtui lakisääteisten menojen 
lisääntymisestä. Säästöt edellyttäisivät lakien 
muutosta ja siten myös opposition tukea, 
mihin nykyhallitus ei ole missään vaihees- 
sa ollut halukas. Seuraavan hallituksen, oli 
se sitten millainen tahansa, olisikin pakko 
ryhtyä muuttamaan olemassa olevia lake- 
ja taloudellisen kehityksen hallitsemiseksi. 
Ahosta Suomisen haastattelu juhannuksena 
paljasti sen, mitä kokoomuksessa tilanteesta 
ajateltiin. Uuden Suomen otsikkona oli ollut 
kuvaavasti ”Suominen heräsi talouden ongel- 
miin”. Taloudellinen tilanne oli kokoomuk- 
selle hallituspuolueena lohduton. Lehden 
mukaan kokoomuksella olisi pitänyt olla niin 
kykyä kuin motivaatiota määrätietoisem- 
paan talouspolitiikkaan, mutta verouudis- 
tus rakenteellisena uudistuksena oli laitettu 
etusijalle? 


Ahosta ylimmän marginaaliveroprosen- 
tin alentaminen 39 prosenttiin oli ainoa 
asia, mistä kokoomus piti kiinni tavoitteis- 
saan. Liikevaihtovero nousi ja verotuksen 
painopistettä oli siirretty kunnallisvero- 
tuksen suuntaan noin kahdella miljardilla 
markalla. Tästä syystä kunnallisveroäyri oli 
noussut keskimäärin o,5 penniä kunnissa. 
Lapsilisät sen sijaan nousivat tällä vaalikau- 
della 1,64-kertaisiksi — SDP tosin oli luvannut 
kolminkertaistaa ne. Lapsilisien kasvun söi 
kuitenkin talouden tila eli inflaatio, asumis- 
kustannusten nousu, koron nousu ja vero- 
muutokset, joten lapsiperheiden asema oli 
tosiasiallisesti heikentynyt. Talvella työttö- 
myystilanne pahenisi, eivätkä korot tulisi 
budjetin vuoksi laskemaan.?*4 Näistä lähtö- 
kohdista hallituksen kritisointi oli opposi- 
tiosta käsin helppoa, ja hallituksen sisälläkin 
se näkyi kasvavina vaikeuksina. 

Budjetin laadintaan liittyi hallitusdrama- 
tiikkaa. SMP oli vaatinut budjettiriihessä ko- 
rotusta kansaneläkkeisiin, mutta vaatimus 
ei ollut mennyt läpi. Pääministeri Holkeri 
katsoi tämän seurauksena SMP:n eronneen 
hallituksesta. SMP:n ainut ministeri Raimo 
Vistbacka sen sijaan ei aikonut erota ja katsoi 
yhä olevansa ministeri." Laki ei antanut ti- 
lanteeseen yksiselitteistä ratkaisua, ja useam- 
man päivän kestänyt pattitilanne päättyi lo- 
pulta siihen, että SMP:n puoluehallitus antoi 
ministerilleen käskyn erota. Keskustassa taas 
mietittiin, miten sen tuli suhtautua SMP:n. 
Ahon mielestä SMP oli vedettävä vastuuseen 
siitä, mitä se oli hallituksessa tehnyt, mutta 
muuten keskustan kannatti olla melko hiljaa 

SMP:stä. Pekkarinen taas huomautti, että jos 
keskusta ei sanoisi mitään, olisi SMP:n liian 
helppo väistää vastuunsa. Hänestä SMP:n 
kimppuun ei tullut hyökätä, mutta asioiden 
osalta se oli kyllä ajettava nurkkaan. Ahos- 
ta osalla SMP:stä oli samanlaisia tavoittei- 
ta kuin keskustalla, mutta puolueena se oli 
heterogeeninen. Työvaliokunta päättikin 
hyväksyä Ahon esityksestä toimintalinjaksi, 
että SMP oli osaltaan vastuussa hallituksen 
linjasta. Keskusta ei ryhtyisi kilpailemaan sen 
kanssa oppositiossa, ja SMP:n kanssa voitai- 
siin tehdä yhteistyötä asiakysymysten osalta, 
mutta ei koko puoluetta lähestyen?" 
Julkisuudessa Aho olikin jo sanonut, et- 
tei SMP istuttuaan hallituksessa reilut kol- 
me vuotta voinut väistää vastuutaan muun 
muassa tieverkon rappeutumisesta ja usei- 
den rautatieyhteyksien sekä postitoimipistei- 
den lakkauttamisesta. Hallitusta Aho kritisoi 
vaalibudjetista. Taloustilanne olisi vaatinut 
talouden tervehdyttämistoimenpiteitä, mutta 
hallitus jatkoi epäonnistuneen talouspolitii- 
kan linjalla, mikä oli viemässä maata ”pahaan 
kotitekoiseen lamaan”. Erityisesti hän moitti 
budjetin veroratkaisuja. Bruttoveroaste ylit- 
täisi ensi vuonnakin vaalikauden alun tason 
ja verotus jakaantuisi entistä epäsosiaali- 
semmin.’ Myös valtakunnan päälehdessä 
ihmeteltiin budjettia. Pääministeri Holkerin 
ja valtiovarainministeri Matti Louekosken 
todettiin vakuutelleen kirkkain silmin, ettei 
kyse ollut vaalibudjetista. Silti jo Louekos- 
ken budjettiriiheen tuoma esitys oli repeillyt 
liitoksissaan, kuten lehti sitä kuvasi, ja sen 


jälkeen esitys oli paisunut vielä kolme miljar- 

dia markkaa. Vielä keväällä hallitus oli anta- 
nut ohjeet nollakasvuisesta budjetista, mutta 
tulos oli ihan muuta. Tulos ei ollut linjassa 
taloudellisten realiteettien kanssa, jyristiin 
pääkirjoituksessa, ”mutta vahvistaa kyllä sen, 
ettei Sdp:n ole tarvinnut tinkiä tuumaakaan 
kokoomuksen takia julkista taloutta paisutta- 
vasta linjastaan”. Tämä oli myös selvä merkki 
siitä, että SDP ja kokoomus eivät olleet vä- 
sähtäneet toisiinsa, eli ne aikoisivat jatkaa 
hallitusyhteistyötä vaalien jälkeen.?*"" 
Budjetin lähetekeskustelussa Aho käytti 
keskustan ryhmäpuheenvuoron. Hän muis- 
tutti, miten hallitus oli alkuun luonut suuria 
odotuksia toiminnastaan: maahan oli pitänyt 
luoda uusi poliittinen kulttuuri, maan talous 
oli ollut tarkoitus saada iskuun hallitulla ra- 
kennemuutoksella ja verojärjestelmässä ja 
työelämäsuhteissa oli käynnistetty jättire- 
montit. Nyt Holkerin hallituksen viimeistä 
budjettia arvioitaessa Suomen talous oli ”pe- 
lottavassa syöksykierteessä”. Kansantalous 
velkaantui kiihtyvää tahtia, ja Suomesta oli 
tullut kestämättömän korkean kustannus- 
tason ja huippukorkojen maa. Vaihtotaseen 
vaje oli ollut vuonna 1986 alle neljä miljardia, 
mutta ensi vuonna se oli hallituksen omankin 
arvion mukaan 25 miljardia. Myös Suomen 
ulkomainen nettovelka oli paisunut 60 mil- 
jardista markasta (vuonna 1987) tulevan vuo- 
den 132 miljardiin. Perimmäinen syy talou- 
den tasapainon järkkymiseen löytyi Ahosta 
hallituksen talouspolitiikasta: rahamarkkinat 
vapautettiin liian nopeasti, rakennemuutosta 
kiihdytettiin ja alueellinen keskittyminen ja 
hallituksen veroratkaisut nyrjäyttivät kansan- 

talouden epätasapainoon. Hallituksen hal- 
littu rakennemuutos näytti epäonnistuvan 
täydellisesti.?9? 

Aho muistutti, että keskusta oli kevääs- 
tä 1988 lähtien varoittanut useaan otteeseen 
talouspolitiikan seurauksista ja ehdottanut 
hallitukselle yhteistyötä eli ohjelman laati- 
mista talouden tilanteen korjaamiseksi. Hal- 
litus oli kuitenkin torjunut yhteistyön ja vain 
leimannut opposition huolen katteettomaksi 
mustamaalaukseksi. Hallitus oli toistellut jat- 
kuvasti, että talouden perusta on terve, eikä 
muutosta tarvittaisi. Aho piti keskustan 
yhteistyötarjousten torjumista hallituspuo- 
lueiden, varsinkin kokoomuksen, strategia- 
na. Oli haluttu antaa osoitus, että maan asiat 
voitiin hoitaa ilman oppositiota ja ilman kes- 
kustaa. Taloudelliset tutkimuslaitokset oli- 
vat kuitenkin esittäneet jo pitkään vastaavia 
arvioita kuin keskusta, ja lisäksi Suomi oli 
joutunut arvovaltaisen luottokelpoisuutta ar- 
vioivan Moody'in tarkkailulistalle. Aho to- 
tesikin: ”Tosiasioiden tunnustaminen näyt- 
tää kuitenkin olevan hallitukselle tuskallista. 
Ongelmia vähättelemällä ja yrittämällä siir- 
tää keskustelu epäolennaisiin asioihin hal- 
litus yrittää pitää yllä kulisseja, joilla päälle 
kaatuvan talouslaman näyttäytyminen saa- 
taisiin siirtymään maaliskuun vaalien yli”? 

Ahosta budjetin perustelujen ”poliitti- 
nen oikoluku” osoitti hallituksen tietävän 
tilanteen. Hän viittasi Uuden Suomen 12.9. 
kirjoitukseen, jossa paljastettiin, että valtio- 
varainministeriön virkamiesten liian synkkä 
kuva taloudesta oli kirjoitettu hallituksessa 
uudelleen. Vastaavaa poliittista oikolukua 

Aho arveli käytetyn myös bruttoveroasteen 
suhteen: ”Vaikka riihessä lisättiin menoja yli 
kolme miljardia markkaa ja kiristettiin tun- 
tuvasti verotusta, aleni lehtitietojen mukaan 
arvio bruttoveroasteesta valtiovarainminis- 
teriön alkuperäiseen esitykseen verrattuna, 
vaikka normaalin matematiikan mukaan 
olisi pitänyt käydä päinvastoin” Aho arvioi- 
kin, että vaalien ja opposition pelko estivät 
oikeiden johtopäätösten tekemisen, mikä oli 
kansantaloudelle kohtalokasta. Kun valtion 
menoja esitettiin kasvatettavaksi laskenta- 
tavasta riippuen noin 20 miljardilla markalla, 
oli täysin selvää, ettei tilannetta korjattaisi 
yksittäisten momenttien määrärahoja ruk- 
kaamalla. ”Jokaisen pääluokan menojen kas- 
vusta on pystyttävä tinkimään, mikäli bud- 
jettilinja halutaan sovittaa kansantalouden 
tämän hetken vaatimuksiin”, Aho totesi. Hän 
sanoikin keskustan olevan yhä valmis yhteis- 
työhön taloudellisen ohjelman laatimiseksi 
ja budjetin muuttamiseksi sen vaatimalla 
tavalla, mutta ehtona oli, että samalla olisi 
voitu sopia ”kaikkein heikommassa asemassa 
olevien ihmisten ja alueiden aseman paran- 
tamisesta”? 

Hallituksen budjettiin oltiin tyytymättö- 
miä yli puoluerajojen. ”Löysä” ja ”epäoikeu- 
denmukainen” olivat eduskunnassa kuultuja 
arviointisanoja. Oppositiopuolueet kritisoi- 
vat budjettia täysin, hallituspuolueet mal- 
tillisemmin. Hallituspuolueista erityisesti 
SDP:ssä oli havaittavissa kapinointimielialaa. 
Kansanedustajat esittivät lähes kahta ja puol- 
ta tuhatta lisäystä tai kokonaan uutta mää- 
rärahaa budjettiin. Eniten, 598, niitä tekivät 

hallituspuolue SDP:n edustajat. Keskustalla 
oli viisi aloitetta vähemmän. Kokoomuksella 
niitä oli 345 ja SMP:llä 276.?%5 

Maan talous oli valtavien ongelmien 
edessä. Aiheesta työvaliokunnassa alusta- 
nut ETLA:n toimitusjohtaja Pentti Vartia 
kertoi, että yksityisen kulutuksen kasvu oli 
ollut Suomessa teollisuusmaiden suurinta, 
ja samanaikaisesti investoinnit olivat pie- 
nentyneet. Vientiä olisi pitänyt pystyä kas- 
vattamaan nopeasti, mutta siihen ei ollut 
kapasiteettia. Lisäksi pääomamarkkinoiden 
vapauttaminen oli vaikuttanut korkeaan 
korkotasoon. ”Olemme noidankehässä ja 
jos korot laskevat, niin vaarana on tuonnin 
paisuminen edelleen. Koko 80-luvun ajan on 
ajettu liian keveällä finanssipolitiikalla, ja nyt 
tiedossa on huonoja vuosia hyvien vastapai- 
noksi”; Vartia totesi.” Väyrysen vuosikausia 
ennustama talouden karmea tila alkoi tulla 
näkyviin kunnolla vasta, kun hän oli jättä- 
nyt puolueen puheenjohtajuuden — ajoitus 
ei taaskaan suosinut Väyrystä. 

Aho totesi lokakuussa talousnäkymistä, 
että Suomi oli todellisen kaaoksen edessä. 
Silti hänestä oli muistettava, että jos myller- 
rys alkaa, piti keskustasta välittyä äänestä- 
jille turvallisuuden tunne. Järjestöpäällikkö 
Eero Lankia kertoi, että hän ei ollut omien 
yhteyksiensä kautta saanut mitään tietoa siitä, 
että valtiovarainministeriössä olisi valmis- 
teltu minkäänlaista talousohjelmaa. Tämä 
sai Ahon ihmettelemään SDP:n strategiaa. 
Mihin SDP oikein pyrki, oltiinko SDP:ssä 
vain halukkaita työntämään kaikki kokoo- 
muksen syliin? Hokkasesta näin näytti ole- 

van. Holkeri, Suominen ja Salolainen olivat 
kaikkein näkyvimmin julkisuudessa puolus- 
tamassa hallituksen linjaa.?*57 

Marraskuussa Aho informoi eduskunta- 
ryhmää, että pääministeri Holkeri oli ottanut 
häneen yhteyttä ja tiedustellut mahdollisuut- 
ta yhteistyöhön säästökohteiden etsimiseksi. 
Aho oli vastannut, että yhteistyö oli mahdol- 
lista, jos ehdoista sovittiin. Ehdoiksi Aho oli 
asettanut seuraavat asiat: Hallituksen tuli 
luopua valtiosääntömuutoksesta, jolla oli- 
si helpotettu säästölakien säätämistä, sillä 
muutos olisi vienyt oppositiolta ”hampaat” 
eli vaikutusvallan. Säästötoimet eivät saisi 
kohdistua perusturvaan, asumiseen eikä 
aluepolitiikkaan. Lisäksi lihan alkutuote- 
vähennyksien leikkaamisesta tuli luopua ja 
postipalvelujen perustaso turvata. Ahosta 
ehdot olivat kovat, mutta eivät mahdotto- 
mat. Holkeri oli kuitenkin ilmoittanut, et- 
tei näillä edellytyksillä ollut mahdollisuutta 
päästä yhteistyöhön. Keskustelu oli silti ollut 
Ahosta tarpeellinen. Hänestä oli selvää, ettei 
keskusta voinut tukea hallitusta ilman, että 
budjettiin olisi saatu keskustan ajamia muu- 
toksia. Jatkossa keskusta voisi harkita esitys 
kerrallaan, olisiko se valmis hyväksymään 
hallituksen esittämiä säästökohteita. Ryhmä 
oli tyytyväinen Ahon toimintaan, ja sitä pi- 
dettiin oikeana.?05 

Ahon Holkerille esittämät ehdot olivat 
perustuneet puoluevaltuuskunnan marras- 
kuussa tekemään kannanottoon, joten ne oli 
lyöty käytännössä ennakolta kiinni puolueen 
sisällä. Tapaamista Holkerin kanssa käsi- 
teltiin myös työvaliokunnassa. Aho kertoi 

yrittäneensä saada selvää siitä, miten halli- 
tus pyrkisi valtion menojen supistamiseen. 
Hänen käsityksensä oli, että ”hallituksella ei 
ollut mitään selvää linjaa olemassa”. Puolue- 
sihteeri Tikka edellytti, että keskusta kykenisi 
sanomaan, mistä säästäminen aloitettaisiin. 
Aho vastasi, että kaikesta. Eduskuntaryhmän 
sihteeri Matti Piuhola lisäsi, että keskustalla 
oli oma säästöesitys, jossa esitettiin yhden 
miljardin säästöjä. Keskustan esitys ei siis 
kasvattaisi budjettia?" 

Pääministeri Holkeri ja hänen valtiosih- 
teerinsä Matti Korhonen ovat muistelleet ta- 
paamista Ahon kanssa täysin eri sävyssä kuin 
Aho. Heidän mukaansa Aho suorastaan ha- 
lusi talouden syöksykierteen jatkuvan, jotta 
sinipunahallitus kaatuisi ja keskusta nousisi 
valtaan. Korhosen mukaan Aho olisi sano- 
nut tämän myös ääneen.” Aho taas on ih- 
metellyt tätä, sillä hänestä Korhonen ei edes 
ollut tapaamisessa läsnä. ”En koskaan voi 
kuvitella sanoneeni mitään sellaista. Väite 
on Ahosta ihan puhdasta legendaa, ja hän 
onkin epäillyt, että tällaiset ajatukset olisi- 
vat kehkeytyneet vain Holkerin ja Korhosen 
omissa pohdinnoissa.?** Väite onkin raju ja 
antaa kovin yksipuolisen kuvan tilanteesta. 
Ahohan ilmoitti puolueen valmiudesta yh- 
teistyöhön, jota hallitukselle oli tarjottu jo 
monta kertaa aikaisemminkin, mutta keskus- 
ta ei ollut valmis siihen ehdoitta juuri ennen 
vaaleja. Hallituksen talouspolitiikka oli ajau- 
tunut umpikujaan, mutta se ei ollut siltikään 
valmis tekemään myönnytyksiä opposition 
vaatimuksille, jotka oli määritelty keskustan 
osalta puoluevaltuuskunnassa. Voikin kysyä, 


miksi Holkeri ei ollut valmis neuvottelemaan 
ja tulemaan vastaan keskustan esittämissä 
vaatimuksissa edes tilanteessa, jossa maa oli 
selvässä syöksykierteessä. Vastuu tilanteesta 
oli ennen kaikkea hallituksella, jonka joh- 
dolla syöksykierteeseen oli ajauduttu, joten 
olisi ollut hyvin erikoista, jos opposition olisi 
pitänyt maksaa poliittinen hinta hallituksen 
epäonnistumisesta alistumalla säästöihin il- 
man sananvaltaa. 

Tammikuussa hallitus toi eduskuntaan 
esityksen niin sanotuista säästölaeista. Hal- 
litus esitti, että valtion menoja leikkaavien 
lakien säätämiseen riittäisi eduskunnan yk- 
sinkertainen enemmistö määräaikaisesti eli 
kesään 1995 asti. Keskusta ja vasemmisto- 
liitto olivat esitystä vastaan.?*** Eduskunta- 
ryhmässä Aho selitti, että keskusta ei ollut 
säästämistä vastaan. Nytkin voitiin säästää, 
kunhan esitykset heti tuotaisiin eduskuntaan 
ja vaalien jälkeen päätettäisiin, mutta ”täl- 
laisen blanco-valtakirjan” antaminen olisi 
kummallista. Hänestä kysymys oli nähtävästi 
siitä, ettei hallitus uskaltanut ennen vaale- 
ja sanoa äänestäjille, mistä todella aiottiin 
leikata.?*% Juhantalo taas oli kommentoinut 
työvaliokunnassa kannattavansa periaattees- 
sa säästölakeja, mutta uskoi eduskuntaryh- 
män olevan kriittinen asian suhteen. Pokan 
mielestä tuli lopettaa keskustelu säästölaeista, 
sillä nyt yritettiin kohdentaa menoja uudel- 
leen. Hän sanoi painottaneensa, että kes- 
kusta kannatti säästötoimia, mutta niiden 
taakse piti saada laaja enemmistö, jotta ne 
tapahtuisivat oikeudenmukaisesti. Pekkari- 
nenkin kritisoi, että ”neljän vuoden aikana 

Keskustaa ei ole mihinkään tarvittu ja nyt 
sitten yritetään viime hetkillä tuoda tällaista 
asiaa eduskuntaan”?**4 

Hallitus ajoi säästölakien läpiviemistä 
vauhdilla. Ne ajettiinkin perustuslakivalio- 
kunnassa läpi parissa viikossa, mikä toi- 
mintatapana ärsytti oppositiota. Helsingin 
Sanomien pääkirjoituksessakin arvosteltiin, 
että säästölakien säätämistä helpottava val- 
tiopäiväjärjestyksen muutos puskettiin edus- 
kunnassa läpi tavalla, josta ei voinut antaa 
hallitukselle tyylipisteitä. Lopullisesti päätös 
jäi kuitenkin vasta seuraavan eduskunnan 
päätettäväksi, sillä oppositio päätti estää sen 


kiireellisen käsittelyn ennen vaaleja.?*s 


Keskusta käy talousvaalit 


Holkerin hallitusta arvosteltiin rajusti myös 
eduskunnan ulkopuolelta. Hallituksen työ- 
elämänuudistus ja Holkerin puheet giljo- 
tiinista suututtivat pahanpäiväisesti STK:n. 
Holkerin giljotiini tarkoitti, että jos järjestöt 
eivät sopisi työelämäasioista keskenään, niin 
hallitus päättäisi heidän puolestaan. Kassa- 
kaappisopimuksen epäonnistuminen Hol- 
kerin takia vaikutti osaltaan siihen, että hal- 
litus sai kovaa kritiikkiä teollisuusjohtajien 
ja muun muassa KOP:n pääjohtaja Jaakko 
Lassilan taholta. Teollisuus ja työnantaja- 
puoli syyttivät kokoomusta periksi antami- 
sesta SDP:lle.?**6 

Erityisesti hallituksen puhe hallitusta 
rakennemuutoksesta sai pilkkaa osakseen. 
Aina kun jokin yritys irtisanoi väkeä, ivailtiin 
kyse olevan hallituksen hallitusta rakenne- 

muutoksesta. Myös keskustan ryhmäpuheen- 
vuoron käyttänyt Tenhiälä totesi Wärtsilä 
Meriteollisuuden konkurssista käydyssä vä- 
likysymyskeskustelussa, että se oli esimerkki 
hallituksen epäonnistuneesta rakennemuu- 
toksesta.?*9 Lisäksi Holkerin ylimieliseltä 
ja kopealta vaikuttava asenne lehdistöä ja 
oppositiota kohtaan vaikutti negatiivisesti 
siihen kuvaan, miten hallitus nähtiin ylei- 
sessä mielipiteessä.” Verouudistusekoilu ja 
hallituksen nimityspaketit sekä pakastevirat 
lisäsivät kurjistuvan taloustilanteen ohella 
tyytymättömyyttä hallitukseen. Vuoden 1990 
aikana työttömyysluvat lähtivät nousuun en- 
nakoiden ennätyssuurta työttömyyttä. Myös 
hallituksen epäonnistunut asuntopolitiikka 
sai armotonta kritiikkiä. Aho kritisoikin hal- 
litusta, että maan valmistautuessa Euroopan 
yhdentymiseen kaikkein tärkein asia, kan- 
santalouden kuntoon saaminen, sivuutet- 
tiin.” 

Jopa Helsingin Sanomat yhtyivät hallituk- 
sen kritiikkiin, kuten Hokkanen ihmetteli 
työvaliokunnassa reilu kuukausi ennen vaa- 
leja. Lehden saman päivän pääkirjoituksessa 
oli arvosteltu superministeriön eli valtiova- 
rainministeriön raskaita virheitä. Sinipuna- 
hallituksen kaikki budjetit olivat menneet 
pieleen, pahiten kuluvana vuonna.?”? Leh- 
dessä arvosteltiin myös hallituksen virkani- 
mityksiä ja tuotiin esiin, miten kuntatalou- 
delta oli pudonnut pohja ja miten budjetissa 
oli tapahtunut käsittämätön repeämä. Lehti 
julkaisi myös TKL:n puheenjohtajan ja Kym- 
mene Oy:n pääjohtaja Casimir Ehrnroothin 
kirjoituksen, jossa Suomen talouden todet- 

tiin olevan kriisissä. Päivää ennen vaaleja uu- 
tisoitiin, että verouudistuksen myötä tapah- 
tunut verosekoilu jatkui. Aluksi atk-sotkut 
olivat myöhästyttäneet verotusta vaikeuttaen 
ihmisten talouden suunnittelua, sen jälkeen 
ihmisille oli lähetetty virheellisiä verolappu- 
ja, ja nyt puolisoiden verovähennysoikeuden 
käytössä oli tapahtunut selvä epäoikeuden- 
mukaisuus verottajan eduksi.’ Valtakunnan 
päälehti teki selväksi juuri ennen vaaleja, että 
hallitus oli epäonnistunut karkeasti. 

Kaikki talousongelmat eivät tietenkään 
olleet yksin hallituksen syytä. Rahamarkki- 
noiden vapauttaminen ja sen seuraukset sekä 
Neuvostoliiton ilmoitus clearing-kaupan lo- 
pettamisesta ja kansainväliset talousongel- 
mat eivät olleet hallituksen kontrollissa.?9?? 
Mutta hallitus ei ollut osannut sopeuttaa fi- 
nanssipolitiikkaa muuttuviin olosuhteisiin 
ja valtiovarainministeriön, jolla oli parhaim- 
mat resurssit käytössään, ennustukset olivat 
menneet pahasti pieleen — eikä uskottavuutta 
luonut sekään, että hallitus oli pyrkinyt kiel- 
tämään viimeiseen asti ongelmien olemas- 
saolon. 

Keskustan tavoitteena oli ollut sopeuttaa 
maan talous rakennemuutokseen siten, että 
kaikista heikompiosaisten asema turvattai- 
siin samalla kun yritysten toimintaedellytyk- 
siä parannettaisiin kovenevassa kilpailussa. 
Siksi se oli vaatinut hallitukselta perustur- 
vauudistusta.?9 Kokoomus oli ollut ennen 
vaaleja samoilla linjoilla, mutta hallituksessa 
mieli muuttui. Käytännössä kokoomus joutui 
voimakkaimmin keskustan oppositiopolitii- 
kan tulilinjalle, vaikka Väyrynen oli aluksi 

selvästi kaavaillut muuta, sillä kokoomuksen 
takinkääntö keskeisissä tavoitteissa oli heti 
ollut nähtävissä. Juhantalo totesi jo marras- 
kuussa 1987 olevan yllättävää, että entisen 
yrittäjäpuolue kokoomuksen mukaantulo 
hallitukseen näkyi nopeasti sekä yrittäjien 
että maa- ja metsätalouden verotuksen ki- 
ristämissuunnitelmina. Samalla hän moitti 
kokoomuksen hylänneen oppinsa sosiaali- 
sesta valintataloudesta, kuten perustoimeen- 
tuloturvasta.?? Keskustassa olikin ihmetelty, 
mikä SDP:n talousstrategia oikein oli. Oliko 
kaikki vain tarkoitus kaataa kokoomuksen 
päälle?95 

Aho painottikin omilleen vaalien alla, että 
keskusta käy nyt talousvaalit. Hän varoitti, 
ettei valtapoliittiseen kikkailuun saanut men- 
nä, vaikka SDP ja kokoomus yrittivät vetää 
siihen puhumalla muun muassa hallituspoh- 
jasta ja pääministeristä. Talous oli tärkeintä 
ja kaikki muu toissijaista.??* Hän piti tiukasti 
kiinni, ettei ennen vaaleja otettu kantaa, mi- 
hin suuntaan keskusta kallistuisi hallitusyh- 
teistyössä: ”Puolueessa otettu linja on oikea, 
jossa ei spekuloida millään hallitusratkaisuil- 
la” Oli vain maltettava odottaa tulosta. Siksi 
Aho ei myöskään ollut tyytyväinen Väyrysen 
kannanottoon, jossa tämä oli nostanut jäl- 
leen esiin keskipuolueiden yhteistyön. Aho 
kritisoi, että se nosti liiaksi mieliin edelliset 
eduskuntavaalit — ja kassakaappisopimuksen, 
jota ei maininnut suoraan.’ Oppositiopo- 
litiikan johto oli nyt kuitenkin Ahon käsissä, 
ja se kohdistui ennen kaikkea asioihin eli 
talouteen. Sen sijaan silmiinpistävää on se, 
mihin se ei kohdistunut, eli ulkopolitiikan 

alaan. Ahon johdolla keskusta oli lojaali 
presidentille, eikä Aholla ollut vastaavia on- 
gelmia suhteessa Koivistoon kuin edellisellä 
puheenjohtajalla - mikä pohjusti samalla 
mahdollista tulevaa hallitustietä. 


Keskustan täysin uusi asento 
kansainvälisissä suhteissa 


Maailmanpoliittinen tilanne ja käsitykset sen 
tulevasta suunnasta olivat kokeneet valtavan 
muutoksen niistä lähtökohdista, joista tässä 
kirjassa lähdettiin liikkeelle. Vuoden 1982 
puoluekokouksen ulkopoliittisessa kannan- 
otossa oli koettu syvää huolta kansainväli- 
sen jännityksen kasvamisesta, asevarustelun 
kiihtymisestä ja suurvaltojen välisestä vastak- 
kainasettelusta. Puolue katsoi, että ”Paasiki- 
ven-Kekkosen linjan mukaisen aktiivisen ja 
rauhantahtoisen puolueettomuuspolitiikan 
jatkaminen horjumatta ja johdonmukaisesti 
on nyt ja vastaisuudessa Suomen kansan etu- 
jen mukaista”. Ulkopolitiikan peruskysymys 
oli suhde Neuvostoliittoon, ja maiden välillä 
solmittu YYA-sopimus muodosti Suomen ul- 
kopolitiikan kulmakiven. Myös maiden välis- 
ten taloussuhteiden kehittämisen tärkeyttä 
korostettiin Suomen ja Neuvostoliiton etujen 
ja Suomen vakaan talouskehityksen kannalta. 
Vastapainoksi idän suuntaan painotettiin taas 
Suomen ja Pohjolan yhteistyötä: ”Keskusta- 
puolue näkee Suomen läheiset yhteistyösuh- 
teet muihin Pohjoismaihin luonnollisena ja 
kiinteänä osana Suomen ulkopolitiikkaa ja 
haluaa edelleen tiivistää pohjoismaista yh- 
teistyötä erityisesti talouden ja kulttuurin 


alueilla” Kokous antoi myös tukensa Euroo- 
pan turvallisuus- ja yhteistyökokouksen työn 
jatkolle, vaikka se olikin kokenut takaiskuja. 
Lisäksi kokous antoi tukensa rauhanliikkeel- 
le, ja ”pitää sitä kansalaisten rauhantahdon 
ja ydinaseiden vastaisen mielipiteen aitona 
ilmaisuna kaikissa maissa”. 

Vuoden 1982 presidentinvaalien aikaan 
Suomessa oli suhtauduttu poliittisen ja ta- 
loudellisen eliitin keskuudessa vielä monin 
paikoin varsin hermostuneesti Neuvostolii- 
ton reagointiin — vaikkakaan ei kansan kes- 
kuudessa. Kärjekkäimmin se näkyi kommen- 
teissa, että tankit olisivat rajalla, jos valinta 
ei miellyttäisi itänaapuria.?9 Neuvostolii- 
tossa oli kuitenkin käynnistynyt Gorbat$o- 
vin johdolla muutosprosessi, jolla oli ollut 
järisyttävät vaikutukset Euroopan tilantee- 
seen ja Suomen liikkumatilaan sekä idän- 
kauppaan. 

Puoli vuotta Gorbatsovin NKP:n pää- 
sihteeriksi valinnan jälkeen Suomi oli il- 
moittanut pyrkivänsä Eftan täysjäseneksi, ja 
eduskunta hyväksyikin jäsenyyden 17.12.1985. 
Tammikuun alussa Suomesta tuli Eftan, 
Eurekan ja Cernin jäsen, ja lisäksi valuutta- 
säännöstelyä lievennettiin tammikuussa ja 
toukokuussa 1986. Koiviston Neuvostoliiton- 
vierailun kommunikeaan ei silti hyväksytty 
vielä 1987 mainintaa Suomen puolueetto- 
muudesta. Seuraavana vuonna hallitus antoi 
selonteon integraatiosta: Suomen tavoite oli 
18 EY- ja Efta-maan yhteinen talousalue, ETA. 
Vuonna 1989 eduskunta hyväksyi liittymisen 
Euroopan neuvostoon, ja samana vuonna 
Gorbatšov kävi Suomessa valtiovierailulla ja 

tunnusti Suomen puolueettomuuden. Meni 
vain pari viikkoa ja Berliinin muuri murtui. 
Itäisen Euroopan johtajat ja sosialistinen 
järjestelmä alkoivat kaatua yksi toisensa pe- 
rään. Kesäkuussa 1990 eduskunta hyväksyi 
Suomen tavoitteet ETA-neuvotteluissa ja 
keskusta ilmoitti tukevansa hallituksen lin- 
jaa — Väyrynen oli vielä tällöin puolueen pu- 
heenjohtaja. Syyskuussa Suomi mitätöi Parii- 
sin rauhansopimuksen ja YYA-sopimuksen 
Saksa-pykälät ja seuraavassa kuussa Saksat 
yhdistyivät. Vuoden viimeisenä päivänä 
clearing-kauppa loppui.?** 

Aho kirjoitti puolueen vuoden 1990 vuo- 
sikirjassa: ”Vuoden 1990 piti olla Euroopan 
kahtiajaon päättymisen vuosi. Vahvaa ideo- 
logista vastakkainasettelua Itä- ja Länsi-Eu- 
roopan välillä ei ole? Sen sijaan taloudessa 
oli yhä kuilu, joka erotti. ”Euroopassa on 
vauras länsi ja suurten taloudellisten sekä 
ympäristöllisten ongelmien keskellä demo- 
kratiaa ja markkinataloutta rakentava itä? 
Ahosta unelmat uudesta Euroopasta olivat 
toteutettavissa, mutta se vaati ”laajaa yhteis- 
työtä ja Länsi-Euroopan vastuullisuutta Itä- 
Euroopan yhteiskuntien perusrakenteiden 
korjaamisessa”?**' Alle kymmenessä vuodes- 
sa tapahtunut muutos oli valtava. Vuosikym- 
menen alussa oli vielä pelätty suurvaltojen 
konfliktin eskaloitumista Euroopassa, var- 
sinkin niin sanottujen euro-ohjusten takia, 
ja mahdollista ohjuksiin liittyvää neuvotte- 
luvaatimusta YYA-sopimukseen vedoten.***? 
Nyt Aho saattoi todeta, että ideologinen vas- 
takkainasettelu oli käytännössä poistunut ja 
lännen malli oli voittanut. Idässä rakennet- 

tiin demokratiaa ja markkinataloutta — vaik- 
ka Neuvostoliitto olikin vielä pystyssä. Suomi 
taas oli jo irtautunut monista siteistä, jotka 
sitoivat sitä kylmän sodan aikana Neuvosto- 
liittoon, ja siteet länteen olivat vahvistuneet 
entisestään, erityisesti taloudellisesti. 

Muutos näkyi myös keskustan puolue- 
suhteissa. Tärkein yhteistyösuunta puo- 
lueelle olivat koko ajan olleet Pohjoismai- 
den keskustapuolueet, vaikka yhteistyöllä 
ei erityisesti elämöity. Sen sijaan suhteita 
NKP:hen oli vaalittu ajan henkeen kuuluvan 
liturgian mukaisesti. Esimerkiksi vuoden 
1985 vuosikirjassa todettiin, että yhteistyö 
puolueiden välillä jatkui ”vilkkaana saman 
keskinäisen luottamuksen ja ystävyyden 
pohjalta kuin aikaisemmin”. Huhtikuussa 
oli perinteinen YYA-seminaari, ja kesällä oli 
lomavieraana NKP:n keskuskomitean kan- 
sainvälisen osaston neuvonantaja, professori 
Nikolai Kovalski, ja syksyllä Neuvostoliitossa 
vieraili keskustapuolueen neljän pohjoisen 
piirijärjestön valtuuskunta NKP:n kutsusta 
Murmanskin alueella. Myös puolueen leh- 
tien toimittajista koostunut valtuuskunta ja 
Kääriäisen johtama puolueen valtuuskunta 
tekivät vierailun Neuvostoliittoon. Samoin 
yhteyksiä Bulgarian, Puolan ja DDR:n talon- 
poikaispuolueiden kanssa jatkettiin edelleen, 
ja saman vuoden aikana solmittiin yhteyk- 
siä Unkarin Sosialistisen Työväenpuolueen 
kanssa?" 

Vielä vuonna 1987 NKP-suhteista todet- 
tiin, että suhteet ”lujittuivat edelleen”?%4 Sen 
sijaan vuonna 1988 on havaittavissa muutos 
sävyssä, jolla yhteistyöstä kerrottiin. Ennal- 

laan jatkuneista suhteista todettiin innot- 
tomasti ja ilman liturgisia koukeroita, että 
NKP- yhteistyötä toteutettiin ”vuotuisen yh- 
teistyösuunnitelman puitteissa”. Sama muo- 
toilu jatkui seuraavina vuosina, ja vuonna 
1990 yhteistyöhön tuli mukaan uutuutena 
lähialueyhteistyö, jonka kautta selviteltiin 
maiden lähialueiden välisen kanssakäymi- 
sen kehittämismahdollisuuksia. Käytännössä 
kyse oli siis ratkaisujen hakemisesta talous-, 
ympäristö- ja ruokapulaongelmiin.?*5 

Kanssakäyminen Neuvostoliiton edusta- 
jien kanssa oli ollut tiivistä ja monitahoista, 
mutta kun sitä vielä tutkimusajanjakson al- 
kupuolella oli värittänyt Neuvostoliiton edus- 
tajien kysely ja urkinta siitä, mitä Suomessa 
ja maan politiikassa tapahtui, oli vuosikym- 
menen lopussa tilanne kääntynyt päälaelleen. 
Suomalaiset halusivat nyt keskustella ja yrit- 
tää selvittää, mitä muutoksia Neuvostoliitossa 
tapahtui ja minne maa oli oikein menossa.?*** 
Samalla maiden väliset suhteet olivat kään- 
tyneet paradoksaalisesti siten, että kun vielä 
tutkimusjakson alussa Neuvostoliiton edus- 
tajat olivat painostaneet suomalaisia poliitik- 
koja enemmän tai vähemmän hienovaraisesti 
ja jaellen niin sanotusti ystävän neuvoja, niin 
vuosikymmenen lopussa suomalaiset poliiti- 
kot kokivat velvollisuudekseen auttaa ja tu- 
kea talous- ja ympäristöongelmista kärsivää 
Neuvostoliittoa, ydinasesupervaltaa, aivan 
kuten Aho edellä. 

Keskustan puoluesuhteiden muutos nä- 
kyi myös liittymisessä ensin LI:n tarkkaili- 
jajäseneksi ja lopulta jäseneksi. LI:n ohella 
keskustapuolue toteutti sillanrakentajan roo- 


lia idän ja lännen välillä niin sanotun mini- 
Etykin kautta. 1970-luvulla oli pidetty kaksi 
keskusta- ja talonpoikaispuolueiden mini- 
Etykiä, ja myös vuosina 1983 ja 1986 järjes- 
tettiin kokoukset. Vuoden 1983 kokoukseen 
osallistui 25 puoluetta 20 maasta mukaan lu- 
kien NKP:n ja Yhdysvaltain Demokraattisen 
puolueen edustajat. Seuraavassa kokouksessa 
Yhdysvallat ei ollut edustettuna, mikä luon- 
nollisesti vähensi kokouksen painoarvoa. 
Toisaalta suurvaltasuhteet olivat jo muuten- 
kin parantuneet.?*97 

Vaikka keskustapuolueen viralliset suh- 
teet NKP:hen jatkuivat aktiivisina, näkyi 
kiinnostuksen hiipuminen neuvostosuh- 
teisiin siinä, että vuonna 1986 Suomi-Neu- 
vostoliitto-Seuran puheenjohtajana toimi 
valtioneuvos Miettunen ja Suomen Rauhan- 
puolustajien puheenjohtajana Ruokola. Pai- 
kat olivat siis entisten K-linjalaisten hallussa, 
ja ne tuskin edes kiinnostivat puolueen aktii- 
vipolitiikkoja.?*8* Seuraavana vuonna Miettu- 
sen tilalle astui Pekkala, ja vuonna 1989 näitä 
yhdistyksiä ei edes mainittu puolueen vuosi- 


kirjassa.?**9 


Veret seisauttava vaalivoitto 


Keskustan eduskuntavaalikampanja oli kova. 
Se pureutui ennen kaikkea talouteen, ja sa- 
malla siinä oli moderni ilme. Vaalikampan- 
jan ikimuistoisimmaksi symboliksi nousi 
silakka-mainos. Pelkistetyn mainoksen 
kuvassa oli yksi pieni silakka ja otsikkona 
oli: ”Perusturvaksi ihminen tarvitsee muu- 
takin kuin ruokavinkkejä pääministeriltä” 

Kuvan vieressä oli pitkä teksti taloustilantees- 
ta, kuten työttömyyden kasvusta ja asuntojen 
hinnannoususta sinipunahallituksen aikana. 
Lopuksi huomautettiin, että pääministerin 
tulisi keskittyä ongelmien ratkaisemiseen, 
eikä selittämään silakan olevan hyvä kala, 
kuten Holkeri oli tehnyt. ”Niin hyvä kuin se 
onkin, kukaan ei tahdo syödä sitä aamiaisek- 
si, lounaaksi ja päivälliseksi — ilman kattoa 
pään päällä” Keskustan kampanja palkit- 
tiin jopa Vuoden kampanja tittelillä.” 
Mainoskampanjan suunnittelusta vastan- 
nut Juha Louhivuori on kuvannut, että kyse 
oli ensimmäisistä moderneista vaaleista siten, 
että ei miellytetty puoluejohtoa vaan nostet- 
tiin esiin se, mitä mieltä kansa oli. Louhi- 
vuori myös lupaili Kääriäiselle vaalivoittoa, 
jos virkanimityksiin puututaan - kampanjan 
suunnittelu oli aloitettu jo entisen johdon 
aikana.” Kääriäinen oli todennut keväällä 
1990, että jos keskusta lähtee politiikan ter- 
vehdyttämisen tielle ja sitoutuu itse siihen, 


olisi sillä suuri merkitys vaaleissakin. 


Väitän, että nykyisen hallituksen aikana 
politiikan moraali on suorastaan rappeu- 
tunut. Hallitus on ollut kylmäkiskoinen ja 
ylimielinen kansalaisten ongelmia koh- 
taan, mutta ääritehokas poliittisten etu- 
jen saalistamisessa. Otan tässä vain yhden 
esimerkin. Nykyisen hallituksen 17 minis- 
teristä peräti kuusi on järjestänyt itselleen 


hyväpalkkaisen siviiliviran — —.*9% 


Syksyllä keskusta hyväksyi paperin poli- 
tiikan tervehdyttämiseksi, jossa nostettiin 


virkanimitysten lisäksi esiin muun muassa 
eduskunnan aseman vahvistaminen ja oppo- 
sition toimintaedellytysten parantaminen?" 
Helsingin Sanomatkin puuttui nimityksiin 
vaalien alla huomauttaen, että ”parhaiden 
virkojen jako poliittisin perustein hallitus- 
puolueiden kesken on herättänyt ulkopuo- 
lisissa hämmennystä jo pitkään”. Nyt SDP:n 
puoluesihteeri tunsi kuitenkin yllättäen 
tarvetta korjata tilannetta, mutta käsittämä- 
töntä kyllä, vasta vaalien jälkeen. Lehdestä 
lupauksella ei ollut mitään virkaa, mihinkään 
ei sitouduttu. 

Keskustan eduskuntavaalien lähtöstartti 
järjestettiin 5. tammikuuta 1991 Espoon Di- 
polissa. Tilaisuudessa julkaistiin puolueen 
vaalijulistus: Suomi uudestaan liikkeelle. 
Eniten mediassa herätti huomiota se, että 
keskusta ilmoitti valmiudestaan käydä kes- 
kustelua EY-jäsenyydestä — mutta kuitenkin 
vasta ETA:a koskevan ratkaisun jälkeen. Aho 
painotti tilaisuudessa, että talous-, ympäris- 
tö- ja asuntopolitiikka olivat ydinkysymyk- 
siä. Pakolaiskysymyksen käsittelyä sen sijaan 
puolue halusi välttää. Keskusta ja vasem- 
mistopuolueet onnistuivatkin vaientamaan 
SMP:n esiin nostaman ”elintasopakolais”- 
keskustelun vaaleissa kuoliaaksi. Hälyä sen 
sijaan herätti tilaisuudessa esitetty sinipuna- 
räppi, jonka sanoja pidettiin räikeinä, varsin- 
kin alaikäisten esittäminä: ”Holkerin tahdis- 
sa elämämme lakkaa / Olemmeko hänelle 
vain pohjasakkaa. Töitä jos olis niin löydy 
ei kotia/ Hallitusherrat nappailee vain totia. 
Niillä on työtä ja naurattaa / Kun kansaa saa 
työkseen vain naruttaa?”?** Räppi nostatti 

DIPOLI 
VAIHTOEHTO 


Puheenjohtaja Esko Aho puhumassa eduskunta- 
vaalistartissa Espoon Dipolissa 5.1.1991. Kuva Jari 
Laukkanen, Suomenmaa. KMA. 


kritiikkiä keskustan kentälläkin. Osa puo- 
luejohdosta olisi ollut valmis pitämään sen 
ohjelmistossa, mutta aikuisten esittämänä. 
Aho taas katsoi, ettei sitä tullut käyttää.°97 
Viikon päästä Dipolin startista käynnis- 
tyivät puolueen vaalikampanjan maakunnal- 
liset tilaisuudet. Ennen vaaleja järjestettiin 20 
maakunnallista vaalijuhlaa, joihin kaikkiin 
puoluejohto osallistui. Ahon ja Tikan lisäksi 
Rehn, Kuuskoski-Vikatmaa ja Väyrynen pu- 
huivat tilaisuuksissa. Kiertueen juontajiksi ja 
esiintyjiksi oli pestattu viihdetaitelija Erkki 
Liikanen, Juice Leskinen, Johanna Raunio, 
Joonas Myllyveräjä ja Heikki Helakorpi. Di- 
polin tilaisuuden oli juontanut Reijo Salmi- 
nen. Dipolissa oli ollut läsnä 350 henkeä, ja 
maakunnalliset tilaisuudet keräsivät yhteen- 
sä 13 500 ihmisen yleisön.?* Tilaisuudet oli 
suunniteltu nimenomaan laajalle yleisölle 
eikä vain puolueen jäsenistölle.?*? 
Vaalikampanja eteni hyvin, tosin Persian- 
lahden sota ja Baltian kysymys varjostivat 
vaaleja. Keskustalaisia harmitti mediassa, ei 
tosin maakuntalehdissä, esitetty näkemys, 
että keskusta vain vaikeni ja tyytyi ulkopo- 
litiikan johdon kantaan näissä kysymyksissä. 
Työvaliokunta laatikin kannanoton, jossa 
korostettiin YK:n ja Etykin periaatteita ja 
tuomittiin väkivallan ja asevoiman käyttö 
siviilejä vastaan Baltiassa.” Persianlahden 
sota päättyi helmikuun lopussa — vaalit ei- 
vät jääneet niiden katveeseen. Keskusta sai 
mediassa hyvin läpi talouskritiikkinsä, ja 
Aho onnistui erinomaisesti vaalitenteissä, 
erityisesti televisiossa. Aho ymmärsi ih- 
misten kokevan turvattomuutta talouden ja 

Puoluesihteeri Erja Tikka Dipolin vaalistartissa 


tammikuussa 1991. Kuva Jari Laukkanen, Suomenmaa. 
KMA. 


kansainvälisen tilanteen murroksessa: ”Pe- 
rusturvallisuus on tämän hallituksen aikana 
pahasti järkkynyt, sen tasapaino on palautet- 
tava. Markkinatalous on laitettava kuntoon ja 
huolehdittava perusturvasta?”'"* Keskustan 
ajamat tavoitteet vetosivat ihmisiin. Talous- 
tutkimuksen kyselyn mukaan vaaliteemojen 
kärjessä olivat talouspolitiikka ja kotihoidon- 
ja opintotuki sekä kansaneläkkeet.?*? 
Eduskuntavaalit pidettiin 17.3.1991. Kes- 
kusta sai vaaleissa järisyttävän voiton, 55 
paikkaa. Kääriäisen ennakoima veret sei- 
sauttava vaalivoitto tuli todeksi, sillä puolue 
sai 15 uutta kansanedustajaa. Tulos oli paljon 
parempi kuin gallupeissa oli osattu ennakoi- 


Keskustan tarjoama vaihtoehto upposi kansaan 
vuoden 1991 eduskuntavaaleissa. Kuva Jari Laukkanen, 
Suomenmaa. KMA. 


da. Pääministeripuolue kokoomus hävisi 
eniten, se menetti 13 paikkaa (yhteensä 40 
paikkaa). Sen hallituskumppani SDP hävisi 
kahdeksan paikkaa (yhteensä 48 paikkaa). 
Vasemmistoliitto sai 19 paikkaa, RKP sai 11 
menettäen yhden paikan ja vihreät kasvatti 
paikkalukunsa neljästä kymmeneen. Myös 
SKL kasvatti kannatustaan, sillä se sai kah- 
deksan paikkaa. Sen sijaan SMP menetti 
kaksi paikkaa (yhteensä 7). Liberaalit saivat 
yhden kansanedustajan.? 

Vaalitulos romutti sinipunahallitukselta 
pohjan, kuten sitä lehdistössä kuvattiin. ”Kes- 
kustan suurmenestyksen yleinen selitys on 
ilmiselvästi äänestäjien tyytymättömyys 

NKL:n vuoden 1991 eduskuntavaalimainoksessa oli aikaisemmilta 
vuosilta tuttu reipas ote, jossa ei kumarreltu vallanpitäjiä. KMA. 

Harri Holkerin sinipunahallitukseen” kirjoit- 
ti Helsingin Sanomat. Ahosta keskustan 
nousu suurimmaksi puolueeksi oli ”selvin 
mahdollinen näyttö siitä, että Keskustan 
tarjoama vaihtoehto koettiin kansalaisten 
keskuudessa tarpeelliseksi ja uskottavaksi”. 
Hänestä keskustasta tuli koko kansan puolue. 
Vaalikampanja, ehdokkaiden tukiryhmien 
ja keskustaväen työ, todistivat jo kuolleeksi 
julistetun poliittisen kansanliikkeen elinvoi- 
man. Puoluesihteeri Tikka taas sanoi puo- 
lueen vaalikampanjan perustuneen kovaan 
ja asialliseen vaihtoehtopolitiikkaan, mutta 
silti se oli ennen kaikkea työvoitto, joka oli 
saavutettu kaikkien siinä mukana olleiden 
yhteisvoimin.” Puoluejohto halusi korostaa 
nimenomaan koko keskustaliikkeen merki- 
tystä: voitto oli saavutettu keskustaväen yh- 
teisvoimin. 

Helsingin vaalipiiristä valittiin Olli Rehn, 
jota voi kuvata puolueen ensimmäiseksi 
varsinaiseksi Helsinki-kansanedustajaksi.”** 
Kyllikki Virolainen oli noussut varapaikal- 
ta ja Liisa Kulhia oli ollut vain väljästi puo- 
lueeseen sitoutunut. Keskusta-liberalismia 
edustanut Rehn oli ymmärtänyt niin sano- 
tusti helsinkiläisten rytmin. Uudeltamaalta 
valittiin neljä edustajaa: vaalipiiriä vaihtanut 
puolueen entinen puheenjohtaja Väyrynen 
ja kolme uutta edustajaa, Tero Mölsä, Matti 
Vanhanen ja Pekka Viljanen. Myös Turun 
eteläisessä vaalipiirissä saatiin neljä paikkaa. 
Uusina nousivat Jarmo Laivoranta, Timo 
Järvilahti ja Olavi Ala-Nissilä, ja entisenä jat- 
koi Kuuskoski-Vikatmaa. Tähkämaa ei ollut 
enää ehdolla. Turun pohjoisessa puolue sai 

kolme edustajaa. Uusina valittiin Timo Kalli 
ja Juha Korkeaoja. Entisenä jatkoi Juhantalo, 
Finari Nieminen ei ollut enää ehdolla. 

Hämeen läänin eteläisessä paikkamää- 
rä nousi niin ikään kolmeen. Tenhiälä ja 
Anttila jatkoivat, ja uutena nousi Maija-Liisa 
Lindgvist. Hämeen pohjoisessa oli ollut ai- 
kaisemmin vain yksi edustaja, Maijala, joka 
luopui nyt paikastaan. Tilalle nousi kaksi 
uutta, Markku Vuorensola ja Helmi Morri. 
Kymen läänissä edustajapaikat kaksinker- 
taistuivat. Entisenä jatkoi Pesälä, Heikki 
Kokko ei ollut enää ehdolla. Uusina nousi- 
vat Markku Laukkanen, Raimo Liikkanen ja 
Raili Puhakka. Mikkelin läänissä Kietäväi- 
nen ei ollut enää ehdolla, Riitta Kauppinen ja 
Markku Lehtosaari jatkoivat ja uutena nousi 
Armas Komi. Pohjois- Karjalassa paikkamää- 
rä pysyi samana. Jokiniemi ja Väistö jatkoi- 
vat, uutena nousi Tuula Kuittinen ja Pekka 
Puska putosi. 

Kuopiossa paikkamäärä nousi neljästä 
viiteen. Entisinä jatkoivat Kääriäinen, Rönty- 
nen, Ryynänen, Huuhtanen ja uutena valit- 
tiin Markku Rossi. Keski-Suomessa jatkoi 
Pekkarinen, ja uusina nousivat Johannes 
Leppänen ja Aino Suhola. Pirkko Ikonen ei 
ollut enää ehdolla. Vaasan läänin edustajien 
määrä nousi viidestä kuuteen. Entisinä jat- 
koivat Aho, Vihriälä, Jäätteenmäki ja Saari. 
Uusina valittiin Rose-Marie Björkenheim ja 
Kyösti Virrankoski. Oulun läänin paikkaluku 
kasvoi yhdellä, ja se jatkoi puolueen vahvim- 
pana piirinä, yhteensä yhdeksän edustajaa. 
Entisinä jatkoivat Alaranta, Isohookana- 
Asunmaa, Mattila, Saapunki, Siuruainen, 

Heikkinen ja Koistinen. Uusina nousivat 
Hannu Kemppainen ja Markku Koski. Lapin 
edustajamäärä nousi neljästä viiteen. Pokka 
ja Pelttari jatkoivat, ja uusina nousivat Timo 
Korva, Lasse Näsi ja Maria Kaisa Aula. 

Puolueen ja koko maan suurin äänihara- 
va oli Väyrynen. Heti hänen jälkeensä valta- 
kunnan kakkosena tuli Kuuskoski-Vikatmaa. 
Kahdenkymmenen eniten ääniä saaneen lis- 
taan kuuluivat keskustasta myös Aho, Koski, 
Isohookana-Asunmaa, Björkenheim, Jäät- 
teenmäki, Pekkarinen ja Anttila." Naisten 
määrä eduskuntaryhmässä nousi suurem- 
maksi kuin koskaan aikaisemmin, yhteensä 
viiteentoista. Miehiä oli reilusti yli kaksin- 
kertainen määrä, yhteensä 40. Ehdokkais- 
ta naisia oli ollut 38 prosenttia, ja heidän 
osuutensa saaduista äänistä oli 31 prosenttia. 
Maanviljelystaustan edustus säilyi puoluees- 
sa yhä vahvana, sillä 20 edustajan nimik- 
keenä oli maanviljelijä/emäntä tai agrologi. 
Naisia näistä oli neljä, ja kahdella oli myös 
toinen ammatti. Käytännössä eduskuntaryh- 
män kuva kuitenkin vahvistui voimakkaasti 
yleispuolueena, sillä puolueessa oli nyt 35 eri 
alojen edustajaa — edellisessä eduskunnassa 
puolueella oli ollut 38 edustajaa. Lähes puolet 
edustajista oli täysin uusia kansanedustajia, 
mikä kertoi puolueen onnistuneen sukupol- 
venvaihdoksen yhä jatkuneen”, ja kaikki 
voimakkaasti linjajakoihin leimautuneet ni- 
met olivat nyt poissa — paitsi Pesälä ja omaa 
linjaa vetänyt Väyrynen. Keskusta oli aina 
henkilöitä myöten hyvin eri puolue kuin se, 
josta tämä tutkimus lähti liikkeelle. 

Keskustan kaupunkikannatus eduskunta- 
vaaleissa 


Kaupunki 1983 % 1987 % 1991 % 
Rovaniemi 27,3 26,3 39,4 
Oulu 15,9 15,3 25 
Kajaani 22,2 21,4 36,8 
Joensuu 12 12,8 20,9 
Kuopio 15,7 15,5 25,8 
Kokkola 13,9 14,8 24,4 
Vaasa 4,1 3,2 6,5 
Seinäjoki 18,1 17,5 30,6 
Jyväskylä 10,1 8,8 18,9 
Pori 5 4,4 10,4 
Tampere 3,3 2,4 6,3 
Mikkeli 7,9 7,6 15,5 
Lappeenranta 15,5 14,4 22,9 
Kouvola 6,2 5,2 14,6 
Lahti 3,4 3,6 10,2 
Hämeenlinna 4,5 4,3 9,5 
Turku 4,3 6 11,5 
Helsinki 5,1 2,1 6 
Lähteet: 


Valtiolliset vaalit, Kansanedustajain vaalit. Suomen virallinen 
tilasto XXIX A:37.Helsinki 1983. 

Kansanedustajain vaalit 1987. Tilastokeskus. Suomen virallinen 
tilasto SVT XXIX A 38. 

Kansanedustajain vaalit 1991. Tilastokeskus. Suomen virallinen 
tilasto SVT Vaalit 1991:2 


Huomionarvoista on myös se, että puolue 
onnistui kasvattamaan merkittävästi kan- 
natustaan kaupungeissa. Tosin Helsingissä, 
Tampereella ja Vaasassa tulos oli yhä varsin 
vaatimaton valtakunnalliseen kannatukseen 
nähden, vaikka näissäkin kannatus nousi. 
Sen sijaan Rovaniemellä, Oulussa, Kajaa- 
nissa, Kuopiossa, Kokkolassa, Seinäjoella ja 
Jyväskylässä puolueen kannatusosuus nousi 
huimasti. Turussa, Hämeenlinnassa ja Lah- 
dessakin kannatus nousi kymmenen prosen- 


tin tietämille.” Keskusta alkoi näyttää vih- 

Keskustan monet kasvot vuoden 1991 vaaleissa. Eduskuntavaalistartissa 5.1.1991 Olli Rehn (vas.), 
Paavo Väyrynen, Erja Tikka, Esko Aho ja Anu Vehviläinen. Kuva Jari Laukkanen, Suomenmaa. KMA. 


doin myös uskottavalta kaupunkipuolueelta, kannatus (38%) ylitti nyt maanviljelijöiden 
vaikka tulokseen sisältyikin yhä myös alueel- osuuden (35%). Työväestön/työntekijöiden 
lisia heikkouksia. Puolueen kannattajakun- osuus oli 27 prosenttia.?"'* 

nassa muutos näkyi siten, että toimihenkilö- 

Johtopäätökset 


Korkean profiilin aika — 
polarisoituminen estettiin 
ja puolue nousi huipulle 


Miten keskustapuolue/keskusta selviytyi 
Kekkosen valtakauden jälkeen? Tutkimuk- 
sen pääkysymys saattaa vaikuttaa nykyluki- 
jasta dramaattiselta. Miksi vakiintunut ja 
maan politiikassa keskeiset asemat omannut 
puolue, jolla oli lisäksi vahva järjestöraken- 
ne, olisi ollut vaikeiden selviytymiskysymys- 
ten edessä presidentti Kekkosen väistyttyä 
maan johdosta? Tilanne oli kuitenkin hyvin 
tukala keskustapuolueelle. Kekkosen pitkä 
valtakausi oli jättänyt vahvan jälkensä puo- 
lueeseen ja koko maan poliittiseen kenttään. 
Puolueen vahvan hallituspoliittisen aseman, 
vuosikymmeniä jatkuneen lähes yhtäjaksoi- 
sen hallituksessa vaikuttamisen, katsottiin 
olevan pitkälti Kekkosen ansiota — tai syytä. 
Monet aikalaiset olettivat puolueen valta- 
asemien kokevan romahduksen, kun Kek- 
kosen voimakas ote vallasta kirposi, mikä 
oli todellisuudessa liioiteltua siihen nähden, 
miten vahva puolueen kannatus ja järjestö- 
koneisto yhä olivat. Kyse olikin enemmän 
epävarmuudesta ja kuvitelluista toiveista 
ja peloista. Kekkonen oli ollut niin pitkään 
vallassa, ettei aikalaisilla ollut käsitystä kes- 
kustapuolueen omista voimista maan poliit- 
tisella kentällä. 

Toisaalta puolueen tosiasiallisesti tu- 
kalaan tilanteeseen viittasivat vuoden 1979 
eduskuntavaalitulos ja kokoomuksen nousu 

sen myötä keskustapuolueen ohi suurim- 
maksi porvarilliseksi puolueeksi. Myöskään 
yhteiskuntarakenteen muutos ei ollut luvan- 
nut keskustapuolueelle lupaavia tulevaisuu- 
den näkymiä: puolueen perinteisen selkä- 
rangan muodostaneen maatalousväestön 
osuus väheni yhä, väestön määrä lisääntyi 
1980-luvun aikana ennen kaikkea Uudel- 
lamaalla ja samoin työpaikat keskittyivät 
sinne ja ylipäätään eteläiseen Suomeen. Li- 
säksi räväköitynyt mediajulkisuus koette- 
li puolueen julkisuuskuvaa, jota värittivät 
yhä Kekkos-kauden päättymiseen liittyneet 
valtataistelut ja uudelleenarvioinnit politii- 
kantekotavoissa. Pahimmillaan puolueen oli 
pelätty hajoavan Karjalaista presidentiksi 
kannattaneen K-linjan ja Virolaisen kannat- 
tajien kiistoihin. 

Puolueen yhtenäistyminen käynnistyi 
kuitenkin nopeasti Virolaisen presidenttieh- 
dokasvalinnan jälkeen, vaikka puheenjohtaja 
Väyrysen toiminta vielä vaalikamppailussa 
herättikin kritiikkiä. Virolaisen tukijat ja 
Virolainen itsekään eivät innostuneet jälki- 
pyykinpesusta vaalien jälkeen, vaan voimat 
haluttiin suunnata puolueen tulevaisuuden 
varmistamiseen. Väyrysen ja Kääriäisen 
intressi taas oli puolueen yhtenäistäminen 
ja voimien kokoaminen — eikä kukaan van- 
hoista K-linjalaisistakaan lähtenyt haasta- 
maan Väyrystä, mikä olisikin ollut täysin 
epärealistista. Ruokolan toiminta eduskun- 
taryhmän puheenjohtajana ei tosin helpot- 
tanut Väyrysen asemia, mutta kyse oli enem- 
män puolueen poliittisesta linjasta. Ruokola 
ajoi enemmän kaupunki-, palkansaaja- ja 

vasemmistoyhteistyömyönteisempää linjaa 
kuin Väyrynen. Väyrynen joutuikin taitei- 
lemaan K-linjan ja sen vastavoimien välissä, 
eivätkä valta-asemiin tottuneet K-linjalaiset 
aina helpottaneet Väyrysen tehtävää. Osal- 
taan linjajakojen katoamista vaikeutti sekin, 
että henkilöiden välistä luottamusta ei ollut 
mahdollista rakentaa hetkessä takaisin ja että 
epäilykset kunkin poliittisista tarkoituspe- 
ristä saatettiin yhä liittää vanhoihin linja- 
jakoihin. 

Pääpiirre oli kuitenkin se, että linjajaot ka- 
tosivat yllättävän kivuttomasti, kun itse pre- 
sidenttikysymys oli takana, varsinkin siihen 
nähden miten voimakkaasti linjajako oli vai- 
kuttanut puolueen sisäiseen dynamiikkaan 
ja toimintaan. Keskustapuolueessa haluttiin 
eroon linjajaoista sekä K-linjaan julkisuudes- 
sakin liitetyistä rasitteista, sillä sen katsottiin 
vain heikentävän puolueen tulevia menes- 
tymismahdollisuuksia. Vuonna 1983 valittu 
uusi eduskuntaryhmä ja Juhantalon valinta 
Ruokolan jälkeen ryhmän puheenjohtajaksi, 
Karjalaisen ja Virolaisen väistyminen poli- 
tiikan päänäyttämöltä ja uuden sukupolven 
astuminen puolueen järjestöorganisaation 
keskeisille paikoille nopeuttivat ja sujuvoit- 
tivat prosessia. Puolueen nuorempi polvi 
eduskunnassa ja piireissä ei ollut ottanut 
henkilökohtaisesti osaa linjojen ylätasolla 
tapahtuvaan valtataisteluun, eikä heillä ollut 
siten myöskään henkisiä vaikeuksia vetää 
eroa linjoihin. Heitä ei myöskään painanut 
tässä suhteessa huoli Neuvostoliitonkaan 
mahdollisista reaktioista. Linjajaon reali- 
soituminen ennen kaikkea ylätason valta- 


taisteluna tarkoittikin käytännössä sitä, että 
piiri- ja paikallistasolla jako menetti nopeasti 
merkityksensä. Jotain pientä skismaa, lähin- 
nä henkilöihin liittyvää, saattoi ilmetä, mutta 
ei mitään merkittävää, mikä olisi vaikuttanut 
puolueen toimintaan. 

Väyrystä taas painoi julkisuudessa ja osin 
alkuun puolueen kentälläkin K-linjan leima, 
mutta käytännössä hän oli vetänyt omaa lin- 
jaansa, vaikkakin nojaten K-linjaan. Toisaalta 
monelle jo Väyrysen itsensä valinta 1980 oli 
ollut eräänlainen lupaus linjajakojen katoa- 
misesta, sillä hänet oli valittu puheenjohta- 
jaksi yleispuoluekehitystä eteenpäin vievänä 
uudistajana — eikä K-linjan edustajana, vaik- 
ka hän saikin näiltä tukea. Tosin presidentin- 
vaalitaistelu 1981-1982 käänsi hetkeksi niin 
sanotusti kelloja taaksepäin. Kääriäinen taas 
haki alusta lähtien voimansa ennen kaikkea 
järjestökentästä piiri- ja paikallistasolta sekä 
aatteesta, joiden vireyttämiseen hän keskit- 
tyi — ja mikä antoi hänelle uskottavuutta yli 
linjajakojen kentän silmissä. 

Osaltaan puolueen yhdentymistä edes- 
auttoivat myös SDP:n vahvistuneet asemat. 
Valta maan politiikassa oli siirtynyt SDP:lle: 
sillä oli presidentti ja se oli eduskunnan 
suurin puolue. Keskustapuolue saikin heti 
Koiviston valinnan jälkeen kokea karvaas- 
ti sen, mitä uusi tilanne tarkoitti. Puolueen 
puheenjohtaja syrjäytettiin ulkoministerin 
paikalta, ja vaikka puolue säilytti varsin hy- 
vin asemansa hallituksessa, osoitti järjestely, 
ettei Kekkosen puoluetta tarvittu enää maan 
ulkopolitiikan hoitoon, mikä oli selvä näpäy- 
tys puolueelle sen uudesta asemasta. SDP:n 

vahvistuneet valta-asemat yhtenäistivät puo- 
luetta, eikä puolueessa katsottu olevan varaa 
sisäiseen kiistelyyn, joka olisi vain heikentä- 
nyt sen asemia — sama varovaisuus ja puo- 
lueen varjeleminen uusilta sisäisiltä jaoilta 
sävytti pitkälti koko 1980-lukua ja osaltaan 
mahdollisti puheenjohtaja Väyrysen keskei- 
sen roolin. 

Täysin kivutta linjajakojen hiipuminen ei 
kuitenkaan tapahtunut. Varsinkin henkilö- 
valinnat nostattivat tunteita. Väänänen, K- 
linjan näkyvin vastavoima työvaliokunnassa 
ja puoluejohdossa, oli valittu ministeriksi 
1982, mutta seuraavana vuonna ministeriva- 
linnat uhkasivat mennä kokonaan K-linjalai- 
sille Väyrysen ohjauksessa. Väyrynen kärsi 
kuitenkin arvovaltatappion, ja Pihlajamäki 
äänestettiin selvin numeroin puolustusmi- 
nisteriksi. Pihlajamäen ministerivalinnan 
myötä K-linjan inhotuimmalta aseelta, ve- 
toamiselta henkilön neuvostovastaisuuteen, 
putosi pohja pois, ja samalla koko linjajako 
murtui konkreettisesti — siltä osin kuin sitä 
ylipäätään oli enää jäljellä. Lopullinen sinet- 
ti linjajaon lopettamiselle saatiin kuitenkin 
vasta, kun tilanne ilmoitettiin myös Neuvos- 
toliiton edustajille, sillä vaikka linjajako oli 
muodostunut Kekkosen seuraajaehdokkai- 
den ympärille, oli ehdokasvalinnassa ennen 
kaikkea kyse siitä, kumpi ehdokkaista pys- 
tyisi ylläpitämään luottamukselliset suhteet 
Neuvostoliittoon. Väyrynen totesi suorasa- 
naisesti syksyllä 1984 Neuvostoliiton suurlä- 
hetystössä, että oli olemassa vain yksi keskus- 
tapuolue, hänen johtamansa keskustapuolue. 
Se oli rohkea ja poikkeuksellinen veto ajan 

olosuhteissa ja osoitti, ettei keskustapuolueen 
puheenjohtaja ollut valmis hännystelemään 
Neuvostoliiton suuntaan. 

Linjajaon lopettaminen oli puolueen pu- 
heenjohtajana Väyrysen oma intressi, mutta 
samalla Väyrynen teki kiistatta puolueelleen 
ison palveluksen, vaikka suurimmalle osalle 
puolueväkeä linjajako olikin jo menneisyy- 
den hämärää ja koko 1980-luvun jatkunut 
sukupolvenvaihdosprosessi häivytti sen vä- 
hitellen aina myös henkilöitä myöten pois. K- 
linjan arvovalta puolueen sisällä oli nojannut 
Kekkoseen, ja Kekkosen väistyttyä se katosi. 
K-linja oli kuin keisari, jonka huomattiin ole- 
van ilman vaatteita. Linjajaon ylläpitäminen 
olisi ollut Neuvostoliiton intresseissä, sillä 
tällä hajota ja hallitse -metodilla se oli pysty- 
nyt ja olisi yhä pystynyt vaikuttamaan paitsi 
keskustapuolueen sisäisiin myös puolueiden 
välisiin suhteisiin. Väyrynen ja keskustapuo- 
lue eivät tähän kuitenkaan enää suostuneet, 
mikä ei varmastikaan nostanut omapäisenä 
pidetyn Väyrysen osakkeita Neuvostoliiton 
taholla. 

Huoli puolueen sisäisen yhtenäisyyden 
kestävyydestä osoittautui käytännössä pelät- 
tyä pienemmäksi, sillä poliittiset realiteetit 
painoivat uudessa tilanteessa enemmän. Jär- 
jestöväki uskoi puolueeseen, sen tarpeelli- 
suuteen ja aatteen kestävyyteen. Keskeinen 
rooli tässä oli puoluesihteeri Kääriäisellä. 
Väyrysen asema oli alkuun hutera, vasta Sa- 
vonlinnan puoluekokouksessa 1984 hän oli 
jälleen tukevasti kiinni puheenjohtajan tuo- 
lissa. Heti sen jälkeen hän ilmoittikin Neu- 
vostoliiton edustajille linjajakojen kuuluvan 

menneisyyteen. Kääriäinen oli käynnistänyt 
heti valintansa jälkeen puolueen järjestö- 
remontin, joka perustui puolueen aatteen 
ja paikallisen järjestöväen merkityksen ko- 
rostamiseen. Puoluetoimiston yhteys järjes- 
tökenttään toimi aktiivisesti, mikä motivoi 
ja uudisti kenttää — ja mahdollisti myös sen, 
että ajoittain hämmennystäkin herättävät 
uudistukset ja operaatiot pystyttiin selventä- 
mään kentän suuntaan. Järjestökenttä sitou- 
tettiin ja pidettiin kiireisenä erilaisilla vaali- 
ja liitosoperaatioilla, ohjelmauudistuksilla 
sekä järjestökyselyillä tavallisen aikaa vievän 
vaalityön lisäksi, jolloin kentän oma rooli jäi 
väistämättä vähemmän näkyväksi. Puolue- 
johdon aktiivisuuteen ja aloitteellisuuteen 
oltiin kuitenkin lähtökohtaisesti tyytyväisiä. 
Työtä puolueen nostamiseksi arvostettiin, 
varsinkin kun se tuotti tulosta. 

Ylipäätään keskustaväki ymmärsi puo- 
lueen ja puoluejohdon vaikean aseman 
Kekkosen kauden päätyttyä, ja järjestöväki 
suhtautui hyvin lojaalisti puolueeseen. Tär- 
keintä oli puolueen selviäminen. Puolueen 
ja sen ajamien asioiden katsottiin olevan 
vaarassa SDP:n ja kokoomuksen lähtökoh- 
taisesti edullisempien asemien takia. Omaa 
venettä ei tullut nyt keikuttaa. Vastakohtana 
Väyrysen korkealle profiilille järjestöken- 
tän profiili oli matala, ja yhtenäisyyden ja 
selviämisen mahdollistamiseksi kenttäväki 
katsoi joitain asioita läpi sormien. Ainoas- 
taan puolueen nuorisojärjestöjen profiili 
oli korkea — ja naiset puolestaan joutuivat 
muistuttamaan puoluetta koko ajan olemas- 
saolostaan. Silti todella tärkeiksi tai kriit- 


tisiksi nähdyissä asioissa puolueen järjes- 
tökenttä oli valmis näyttämään todellisen 
voiman, mikä sillä oli — kuten presidenttieh- 
dokasvalinnassa 1981, liian pelin politiikaksi 
nähdyissä vaaliliittokuvioissa ja puolueen 
nostamisessa takaisin jaloilleen Oulun 
suurkokouksessa oppositioshokin jälkeen. 
Kekkoskauden jälkiaallot löivätkin pitkään 
keskeisissä asemissa Kekkosen kauden 
päättyessä olleiden Väyrysen, Virolaisen ja 
Karjalaisen päälle — heittäen samalla varjoa 
puolueen päälle. 

Puolueen yhtenäisyyttä vaikeampi haas- 
te oli selvitä poliittisen kentän ja ylipäätään 
yhteiskunnan rakennemuutoksen haasteista. 
Keskustapuolueen asema kävi yhä tukalam- 
maksi SDP:n valta-asemien vahvistuttua Koi- 
viston valinnan myötä ja kokoomuksen hen- 
gittäessä niskaan, vaikka toisaalta SKDL:n 
lasku antoi keskustalle tilaa eikä vihreiden 
nousu taas syönyt keskustapuolueen kan- 
natusta. Uhkakuvaksi nousi ennen kaikkea 
puoluekentän polarisoituminen SDP:n ja 
kokoomuksen ympärille. Keskustapuolueen 
johto ei kuitenkaan alistunut tilanteeseen 
vaan valitsi strategiakseen SDP:n haastami- 
sen, korkean profiilin politiikan. Siinä sillä oli 
asiatavoitteiden osalta puolueen kentän vah- 
va tuki, sillä puolueen kenttä nimenomaan 
vaati omista tavoitteista kiinni pitämistä. 
Keskustapuolue oli ollut vuosikymmeniä 
vastuullinen valtionhoitajapuolue, ja nyt oli 
aika nostaa omat tavoitteet voimakkaasti 
esiin. Pelkästään omat voimat eivät tähän 
kuitenkaan riittäneet, vaan puoluejohdon 
strategiaan kuului hyödyntää taitavasti keski- 

puolueiden yhteistyötä voiman kasvattami- 
seksi. LKP-liitos ja sittemmin ero, vaaliliit- 
toyhteistyö ja keskiryhmien hallitusyhteistyö 
olivat keinoja, joilla operoitiin SDP:n hallit- 
sevia asemia vastaan ja joiden kautta puolue 
ponnisti varteenotettavaksi hallituksenra- 
kentajaksi — vaihtoehdottomalta näyttävän 
SDP:n dominoinnin sijaan. 

Korkea profiili tuotti myös tuloksia, mistä 
olivat osoituksena kotihoidontuki ja kansan- 
eläkeuudistus. Myös vuoden 1983 kriittisistä 
eduskuntavaaleista keskustapuolue selvisi 
voittajana LKP-liitoksen avulla, vaikka LKP 
itse menetti kaikki kansanedustajansa. Kes- 
kustapuolue näytti, ettei se kaatunut Kek- 
kosen myötä, vaan puolueelle avautuikin 
uusi nousun tie. Vaikka puolueessa ei sitä 
hienotunteisuussyistä ja kunnioituksesta 
Kekkosta kohtaan haluttukaan myöntää, oli- 
vat Kekkosen pitkä hallituskausi ja jatkuva 
hallitusvastuu muodostuneet puolueelle ra- 
sitteeksi. Vasta Kekkosen väistyminen avasi 
tien tahtopolitiikan toteutukselle hallituspo- 
litiikassa — Väyrynen oli hyvin eri asemassa 
puheenjohtajana kuin edeltäjänsä Virolainen. 
Mitään järisyttäviä tuloksia se ei kuitenkaan 
tuottanut vuoden 1987 vaalituloksen perus- 
teella. Vuonna 1975 Kekkosen aikaan puolue 
oli saanut 39 paikkaa ja 1987 sitä vastoin 40 
paikkaa. Kyse oli ennemminkin eräänlaisen 
henkisen solmun aukeamisesta: puolue pys- 
tyi todistamaan itselleen ja kilpailijoilleen 
kykynsä seistä omilla jaloillaan ilman presi- 
denttipuolueen asemaa. 

Korkea profiili ei ollut kuitenkaan pel- 
kästään tahtopolitiikkaa ja kaikkien mah- 

dollisten ja sallittujen puolueen asemia 
vahvistavien operaatioiden hyödyntämistä 
laskelmoidun taitavasti, vaivoja säästämättä 
ja kritiikkiä pelkäämättä. Politiikan pelkkä 
raaka realismi ei olisi motivoinut saatikka 
innostanut puolueväkeä. Puolueen aatteen 
uudistaminen ja sen päivittäminen vastaa- 
maan ajankohdan uusiin haasteisiin oli olen- 
nainen osa korkeaa profiilia. Vuonna 1982 
Kääriäisen johdolla hyväksytyssä uudessa 
periaateohjelmassa painotettiin keskusta- 
puolueen tarjoavan vaihtoehdon SDP:n ja 
kokoomuksen materialistiselle ajattelutavalle 
tarjoamalla luonnontaloudellisesti kestävä 
vihreä vaihtoehto, mikä oli samalla vastaus 
vihreän liikkeen nousuun. Samalla koko 
puolueväki sidottiin yhteisten periaatteiden 
taakse ja avarrettiin kuvaa puolueesta. Peri- 
aateohjelma ei tähdännyt radikaaleihin uu- 
distuksiin, vaan siinä rakennettiin aikaisem- 
man aatepohjan perustalle, mutta kuitenkin 
modernisoiden sitä vastaamaan yhteiskun- 
nan uusiin vaatimuksiin ja haasteisiin. Aat- 
teen uudistaminen oli tärkeää nimenomaan 
oman järjestöväen niin sanotun liekin ylläpi- 
tämisen kannalta — varsinkin kun puoluetta 
painoi julkisuudessa linjavääntöjen jäljiltä 
pelin politiikan -imago. 

Vuonna 1986 hyväksytyssä Suomalainen 
suunta -tavoiteohjelmassa osoitettiin niin 
ikään, että puolueella oli kyky vastata ajan- 
kohdan yhteiskunnallisiin haasteisiin, joiksi 
nostettiin ennen kaikkea hyvinvointiyhteis- 
kunnan remontti, ympäristökysymykset ja 
kansainvälistyminen. Punaisena lankana 
kulki periaateohjelman tavoin se, miten ha- 

jautus, maakuntien Suomen vahvana säilyt- 
täminen, oli yhä relevanttia ja oikeutettua 
yhteiskunnan muutospaineissa sosiaalisen 
ja taloudellisen oikeudenmukaisuuden ja 
myös ympäristön näkökulmasta. Olennaista 
olikin, että puolueessa pidettiin systemaatti- 
sesti kiinni maakuntien Suomesta, aluepoli- 
tiikasta ja hajautuksesta, sillä keskittymistä 
pidettiin ihmisten ja ympäristön kannalta 
huonona vaihtoehtona. Myös puolueen vih- 
reys sidottiin hajautukseen, mikä oli näkynyt 
jo vuoden 1982 periaateohjelmassa ja mikä 
vahvistettiin niin Suomalainen suunta -ta- 
voiteohjelmassa kuin ympäristökysymyksiä 
yksityiskohtaisemmin käsittelevässä Realisti- 
sen vihreyden ohjelmassa vuonna 1990. Vih- 
reyden korostaminen olikin näkyvin aatteel- 
linen muutos tai paremminkin aatteellisen 
painotuksen muutos 1980-luvulla (keskusta) 
liberalismin ja porvarillisen ”revideerauk- 
sen” jäädessä syrjäisemmiksi virtauksiksi 
puolueen kenttään vähemmän vetoavina 
painotuksina. Vihreys sidottiin hajautuksen 
kautta puolueen aatteelliseen ytimeen, maa- 
kuntien Suomeen, jolloin siitä tuli koko puo- 
luetta periaatteessa yhdistävä tekijä — vaikka 
ei aina käytännön ratkaisuissa, mikä näkyi 
varsinkin energiakiistoissa. 

Väyrysen vuoden 1983 eräänlaisissa kriisi- 
tunnelmissa kehittämä visio luonnonmukai- 
sesta tietoyhteiskunnasta antoikin puolueelle 
uuden vastauksen siihen, miten se selviäisi 
kansainvälistyvän tietoyhteiskunnan ja kes- 
kittymisen haasteista. Ohjelmassa sidottiin 
taitavasti yhteen teknologian kehitys, ym- 
päristönäkökulma, aluepolitiikka sekä kan- 


sainvälistyminen. Uutta oli nimenomaan 
teknologian sitominen ratkaisuksi sekä 
aluepolitiikkaan että ekologiseen näkökul- 
maan. Aikaisemmin puolueen ajamaa alue- 
politiikkaa oli voitu moittia vanhanaikaiseksi 
yritykseksi kääntää ajan pyörää takaisin. Nyt 
hajautuksesta ja aluepolitiikasta tuli nimen- 
omaan uuden teknologian avulla ratkaisu 
politiikan agendalle yhä voimakkaammin 
nouseville ympäristökysymyksille sekä yli- 
rajaisen uuden teknologian yhteiskunnan 
rakenteita voimakkaasti muuttaville voimille 
eli ihmisten ja talouselämän keskittymiselle. 
Käytännössä vision ajatukset eivät kuiten- 
kaan edenneet keskustapuolueen toivomalla 
tavalla, ja myös puolueen käytännön ympä- 
ristöpolitiikka jauhautui ajan puoluepoliitti- 
sissa väännöissä. 
Ympäristöministeriökiistassa keskusta- 
puolueen ajama malli hävisi SDP:n mallille 
kokoomuksen kallistuessa SDP:n kannalle 
lähestyvien eduskuntavaalien alla — presi- 
denttipuolue SDP näytti sille lupaavammalta 
tieltä hallitukseen. MTK:n nostattamat pelot 
viljelijäväestön aseman heikentymisestä ja 
mediassa käytetty termi ”suppea ympäristö- 
ministeriö” taas loivat kuvaa, ettei ympäris- 
tönsuojelu ollut korkealla puolueen priori- 
teettilistalla. Varsinkin puolueen nuoret ja 
naiset korostivat ei-materialistista ja ympä- 
ristöystävällistä linjaa, mutta käytännössä 
puolueen ympäristöimago kaatui käytännön 
toteutuksen vaikeuksiin ja julkisuudessa siitä 
syntyvään kuvaan. SDP:n ja kokoomuksen 
sekä teollisuustahojen paineessa keskusta- 
puolueen ydinvoimakielteinenkin kanta 

horjui, sillä puheenjohtaja yritti kääntää 
puolueen linjaa ydinvoimamyönteiseksi. 
Kääriäinen ja puolueen nuoret etunenässä 
pitivät kuitenkin kiinni siitä, että kyse oli 
puoluekokouspäätöksestä, ja TSernobylin 
ydinvoimaonnettomuus muutti tilanteen 
kertaheitolla. Puolue säästyi repivältä riidalta 
ydinvoimalakysymyksessä. 

Myös koskiensuojelulaissa puolueen ym- 
päristöimago sai kolauksen, vaikka puolue 
kannatti koskiensuojelulakia sinänsä. Vain 
Kollajan allasta koskien oli vallinnut erimieli- 
syys. Keskustapuolueessa koettiin, että ympä- 
ristönsuojelua pyrittiin harjoittamaan poh- 
joisen Suomen elinkeinojen ja elinvoiman 
kustannuksella unohtaen eteläisen Suomen 
ongelmat. Eteläisen Suomen valtamediassa 
keskustapuolueen kannat eivät saaneetkaan 
ymmärrystä, ja puolueesta ylläpidettiin ste- 
reotypiaa maalais- ja maatalousväestön puo- 
lueena ainakin vielä Väyrysen ja Kääriäisen 
aikana. Puolueen Etelä-Suomen ongelmat 
ja kysymys pääkaupunkiseutupolitiikasta 
olivatkin toinen asiakokonaisuus, mikä jäi 
kilpailtaessa SDP:n ja kokoomuksen kanssa 
puolueiden välisen väännön jalkoihin. Puo- 
luejohto pyrki tosissaan saamaan jalansi- 
jaa pääkaupunkiseudulla, ja SDP:n kanssa 
sovittu niin sanottu historiallinen komp- 
romissi oli keino sen saavuttamiseen siten, 
että myös koko maan kehitys huomioitiin. 
Ideana historiallinen kompromissi oli kes- 
kustapuolueen näkökulmasta erinomainen, 
mutta käytännössä tulokset jäivät heikoksi 
kokoomuksen hiillostaessa sen kanssa kau- 
punkikannatuksesta kilpailevaa SDP:tä ja 

keskustapuolueen joutuessa puolustamaan 
maakuntien Suomen etuja. 

Keskustapuolueen, SDP:n ja kokoomuk- 
sen kolmiodraama värittikin voimakkaasti 
politiikantekoa, ja korkea profiili oli puolue- 
johdon strategia pitää keskustapuolue mit- 
telössä mukana - mikä toimikin. Oli selvää, 
ettei kokoomuksen oppositiotaival voinut 
jatkua loputtomiin. Keskustapuolue haastoi 
rohkeasti presidenttipuolue SDP:n mahtiase- 
mat, ja kuvioon kuului myös Väyrysen avaus 
uudesta kansanrintamasta, keskustajohtoi- 
sesta kolmen suuren puolueen hallituksesta. 
Lisäksi Väyrysen aikainen presidenttieh- 
dokkuus ja siihen mahdollisesti kuuluvat 
porvaripuolueiden yhteistyönäkymät her- 
mostuttivat SDP:ssä. Keskustapuolueen 
johto onnistui aktiivisella otteellaan määrit- 
telemään politiikan askelmerkkejä. Korkea 
profiili sujuikin alkuun hyvin: puolue oli yh- 
tenäisesti sen takana, puolue sai läpi kauan 
ajamansa sosiaalipoliittiset uudistukset ja 
ulkoministeri Väyrysenkin imago koheni. 
Väyrysen ja Kääriäisen taitavat operaatiot 
LKP-liitoksineen, aatteen uudistaminen ja 
järjestöorganisaation sitouttaminen aatteen 
voimin järjestökoneiston uudistamiseksi sai- 
vat puolueen nokan nousuun, mutta vaikeu- 
det alkoivat näkyä, kun Väyrysen vauhti alkoi 
kiihtyä ja hän alkoi entistä omavaltaisemmin 
ohjata puolueen poliittista linjaa haluamaan- 
sa suuntaan. 

Osin kyse oli siitä, että puolueen tavoit- 
teet eivät synnyttäneet keskustaväessä enää 
yhtä suurta yksimielisyyttä kuin aikaisem- 
min läpisaadut sosiaalipoliittiset uudistuk- 

set. Väyrynen ymmärsi nyt enemmän teol- 
lisuus- ja talouselämän kilpailukykyhaasteita 
ja paineita sopeutua kansainvälisen talou- 
den muutoksiin. Taustalla vaikutti SDP:n ja 
kokoomuksen paine — ja epäilemättä myös 
Väyrysen tarve hakea Kairamon ryhmän 
suunnalta tukea hallituspoliittisille tavoit- 
teilleen. Puolueväessä taas painoi vahvana 
niin sanottu köyhän asia, ei-palkansaajien 
ja pienyrittäjien asema sekä ei-materialista 
ajattelua korostava ympäristönäkökulma. 
Ristiriita tavoitteissa näkyi ydinvoimaky- 
symyksessä ja sittemmin lievempänä yli- 
päätään energiaratkaisuissa. Puolueen niin 
sanottu ympäristösiipi vastusti ydinvoi- 
man lisärakentamista ja vaati myöhemmin 
voimakkaampaa hajautusta. Taloudellista 
pragmatismia korostanut Pekkala taas oli 
varoitellut, ettei köyhän asiaa ja hyvinvoin- 
tiyhteiskuntaa pystyttäisi ylläpitämään ilman 
talouskasvua. Tahtopolitiikan alun menestys 
ja kuumeneva kolmiodraama suurten puo- 
lueiden kesken saivat kuitenkin Väyrysen 
lisäämään tahtiaan, mihin häntä kirittivät 
myös omat presidenttiambitiot. SKL-vaali- 
liittoyhteistyö, kolmen suuren hallituksen 
ajo vastoin järjestökyselyn tuloksia, yllättä- 
vät idänkauppa- ja palkkojenalennuspuheet 
ja ylipäätään talouspoliittiset painotukset 
alkoivat hermostuttaa puolueen sisällä, var- 
sinkin kun Väyrynen ei suostunut avaamaan 
lopullisia tavoitteitaan. 

Puheenjohtajan toimintaa oli kuitenkin 
vaikea kritisoida, sillä itse asioita pidettiin oi- 
keina. Idänkauppa- ja muut talousongelmat 
olivat vakavia, kokoomusta ei tullut syrjiä 


hallituspuolueena ja kokoomukseen lähentä- 
vät verouudistuskaavailut ja ylipäätään maan 
talouden sopeuttaminen kansainväliseen 
kilpailuun ja samalla heikompiosaisten pi- 
täminen mukana perusturvaa vahvistamalla 
olivat oikeansuuntaisina pidettyjä tavoitteita, 
ja puolueen itsensäkin oli pyrittävä pitämään 
pintansa SDP:n ja kokoomuksen rinnal- 
la. Kyse oli enemmänkin Väyrysen tyyli- ja 
menettelytavoista, joissa hän ei onnistunut 
puolueen johtajana — ollen kuuro esitetylle 
kritiikille. Väyrys-kritiikkiä ilmeni ennen 
kaikkea työvaliokunnassa, kansanedustajien 
sekä NKL:n taholla, eikä niinkään piiritasolla, 
jossa katsottiin ennen kaikkea asioita eikä 
Väyrysen korkean profiilin mahdollisia seu- 
rauksia hallitus- ja eduskuntatyöhön. 
Väyrysen omavaltaiset otteet huipentui- 
vat kassakaappisopimus-episodiin, jonka 
Koivisto puolestaan torpedoi karkein ottein 
presidenttiaseman suomilla valtuuksilla. 
Koivistolla ei ollut ollut aikomustakaan pääs- 
tää presidenttiehdokaskilpakumppaniaan ja 
tahtopolitiikan ottein maan poliittista kult- 
tuuria uuteen uskoon muokkaavaa Väyrys- 
tä pääministeriksi tai edes ulkoministeriksi. 
Varovainen Koivisto ei voinut sietää sitä, että 
Väyrynen yritti sanella hänen askelmerkke- 
jään, koski se sitten hallituksenmuodostusta, 
idänkaupan tasapainottamista tai Euroopan 
integraatiokysymyksiä. Idänsuhteiden pe- 
rusta nojasi, kuten Kekkosenkin aikana, pre- 
sidentin ja Neuvostoliiton yhteisymmärryk- 
seen ja molemminpuoliseen intressiin, jota 
muiden ei tullut horjuttaa. Suoraviivainen ja 
päämäärätietoinen Väyrynen ei kuitenkaan 

kumarrellut Neuvostoliittoa tai presidenttiä, 
vaan asioihin vedoten veti omaa linjaansa 
välittämättä liiemmin äänestäjienkään tai 
median reaktioista tai yhteistyösuhteiden 
ylläpidosta SDP:n johtoon. Toimintatyylil- 
lään Väyrynen teki itse itsestään pahimman 
vihollisensa. Väyrysen toiminta söi hänen 
uskottavuuttaan niin oman puolueen sisällä 
kuin varsinkin muissa puolueissa ja median 
välittämässä kuvassa hänestä — vaikka joi- 
hinkin hänen kuvia kumartelematon linjan- 
sa nimenomaan puri. Keskustapuolueessa 
otettiinkin kassakaappisopimuksen jälkeen 
eroa Väyrysen valtapoliittiseen linjaan, joka 
koki täystyrmäyksen Koiviston ja SDP:n 
taholta. 

Toisaalta Väyrynen oli puolueen presi- 
denttiehdokas, eikä puolueessa kaivattu uu- 
sia henkilö- ja valtapoliittisia kiistoja. Oppo- 
sitioon joutuminen oli aluksi puolueelle iso 
järkytys, mutta toisaalta se tiivisti puoluetta. 
Puolueessa pelättiin aidosti, miten sinipuna- 
hallitus kohtelisi ei-palkansaajia, maaseu- 
tua ja pohjoista Suomea. Samalla ristivetoa 
aiheuttanut kysymys kallistumisesta joko 
SDP:n tai kokoomukseen suuntaan väistyi 
käytännössä pois. Oppositiossa oli vedettävä 
raja kumpaankin suuntaan. Holkerin halli- 
tuksen ylimielinen asenne, verouudistussot- 
kut ja yhä pahenevat talousongelmat, jotka 
saatiin valtamediassakin läpi juuri vaalien 
alla, antoivat erinomaiset aseet puolueen 
oppositiopolitiikkaan. Keskustapuolue pys- 
tyi tarjoamaan uskottavan vaihtoehdon sini- 
punahallituksen politiikalle. Se oli näkynyt 
jo Väyrysen presidentinvaalituloksessakin. 

Edes Vladimirov-kohu ja Väyrysen vääntö 
Koiviston kanssa integraatiokysymyksistä 
eivät muuttaneet puolueen kannatuskehi- 
tystä. 

Oppositioaikana korostui, että nimen- 
omaan keskusta puolusti maakuntien Suo- 
mea. Silti puolue ei leimautunut nyt samalla 
tavalla maaseudun, viljelijäväestön ja poh- 
joisen Suomen etujen ajajaksi kuin aiemmin. 
Hallituksen talous- ja veropolitiikka ja ylipää- 
tään maan talouskehitys varsinkin juuri vaa- 
lien alla osui laajaan ihmisjoukkoon muun 
muassa nousevien korkojen, työttömyyden, 
asuntovaikeuksien ja hallituksen verouu- 
distusten takia. Keskustan ajama talouspoli- 
tiikka, perhepolitiikka (kuten kotihoidontuki, 
huoli perheiden verotuksen kiristymisestä) 
ja perusturvavaatimukset vetosivat laajalti 
äänestäjiin, mikä näkyi vaalituloksissa eri- 
tyisesti toimihenkilökannatuksen kasvuna. 
Voikin melkein väittää, että keskustan vahva 
nousu oli ennen kaikkea sinipunahallituk- 
sen ansiota, sillä keskustan oli helppo näyttää 
vaihtoehdolta. Sorsan III ja IV hallituksen 
aikana (1982-1987) hallituksen suosiobaro- 
metri oli ollut positiivinen, mutta Holkerin 
hallituksen aikana alkoi lasku, ja varsinkin 
sen viimeisinä aikoina barometri oli laskenut 
miinuksen puolelle.?"" 

Käytännössä puolue oli kuitenkin onnis- 
tunut uudistumaan ja sopeutumaan poliitti- 
sen kentän muutokseen pysyvämmin, sillä 
puolue säilyi maan vahvimpana tai toiseksi 
vahvimpana puolueena eduskuntavaalitulok- 
sissa aina vuoteen 2011 asti, vaikka vuoden 
1991 ja sen jälkeisen menestymisen syyt olisi- 

vatkin johdettavissa ennen kaikkea silloises- 
ta poliittisesta tilanteesta. Jokin syvällisem- 
pi käänne oli tapahtunut. Politiikantutkija 
David Arter on todennutkin, että kahden 
tai kolmen vaalien menestys ei vielä todista 
pysyvää käännettä eli agraaritaustaisen puo- 
lueen muutosta yleispuolueeksi (catch-all 
party). Parinkymmenen vuoden menestys- 
tä voi kuitenkin pitää selvänä muutoksena, 
ja kuten Arter toteaa, Suomen Keskustan 
menestys ei ollut 1990-luvulla sidoksissa ko- 
rostuneeseen ”ideologisoitumiseen”; kuten 
Norjassa nationalismiin oppositiossa Euroo- 
pan yhdentymiseen, Ruotsissa ekologiaan 
ja Tanskassa neoliberalismiin.?"* Tämän 
tutkimuksen perusteella voikin todeta, että 
Suomen Keskustan menestystä selittää ko- 
konaisvaltaisempi muutos ja uudistuminen 
1980-luvun lopulla ja 1990-luvun alussa. Puo- 
lue uudistui ja monipuolistui onnistuneesti 
sekä aatteellisesti että henkilöiden osalta. 
Aatteellisesti hajautus, maakuntien Suomi, 
säilyi ytimessä, mutta realistinen vihreys, 
porvarillinen revideeraus, keskustaliberalis- 
mi sekä suomalaiskansallisen painotuksen 
vaihtuminen vuosikymmenen taitteessa 
Ahon ja Rehnin ”eurooppalaisempaan” suo- 
malaisuuteen loivat kuvaa puolueesta, joka 
osasi ja pystyi sopeutumaan yhteiskunnan 
muutokseen. 

Yhtäläisesti puolueen johdon uudistumi- 
nen loi pohjaa vuoden 1991 eduskuntavaali- 
menestykselle — ja pysyvämmälle käänteelle. 
Väyrysen luopuminen puheenjohtajuudesta 
oli yllätys, mutta samalla se mahdollisti pu- 
heenjohtajavaihdoksen ilman ikäviä sisäisiä 


vääntöjä. Väyrysen ja Kääriäisen korkea pro- 
fiili oli jo tehnyt tehtävänsä, sillä puolueen 
kannatus oli hyvä - ja liian kärjekkään tahto- 
politiikan jatkaminen olisi vain todennäköi- 
sesti nakertanut kannatusta, sillä se olisi 
nähty vanhanaikaisena valtapoliittisena pe- 
linä. Vuonna 1990 puheenjohtajaksi valittu 
Aho korostikin asialinjaa ja ennen kaikkea 
talouden kuntoon saamista. Ahon hahmossa 
keskustapuolue palasi takaisin pragmaatti- 
selle keskitien linjalle, jossa vältettiin liian 
tiukkoja ja puskevia otteita — jollaisilla Väy- 
rynen oli ajanut perinteistä keskitien puo- 
luetta ääripääksi. Maltillinen ja televisiossa 
karismaattiseksi osoittanut Aho ja hänen 
puoluesihteeriparinsa Tikka loivat puoluees- 
ta modernimpaa ja kansainvälisempää kuvaa 
kuin voimakkaasti suomalaisuutta ja tahto- 
politiikkaa korostaneet Väyrynen ja Kääriäi- 
nen. Molemmille suuntauksille oli kysyntää 
puolueen kannattajakunnassa, mutta Väy- 
rysen voimakas kansallisen suvereniteetin 
korostus alkoi näyttää ajan oloissa vanhan- 
aikaiselta vastaukselta kansainvälistymisen 
haasteisiin. 

Ylipäätään puolueen kärkihahmojen 
kaarti oli leventynyt vuoden 1991 vaaleihin 
tullessa, mikä oli onnistuneen oppositio- 
politiikan lisäksi puolueen menestyksen 
salaisuus. Väyrysellä oli yhä voimakas oma 
kannattajakuntansa, Kuuskoski-Vikatmaa 
taas loi puolueeseen ihmisläheistä modernin 
naispoliitikon kuvaa ja nuorten keskustali- 
beralismi toi oman säväyksensä Rehnin joh- 
dolla. Kääriäisen pitkään peräänkuuluttama 
puolueen henkilökärjen laajentuminen oli 

onnistunut, ja puolueesta löytyi uskotta- 
via samaistumiskohteita eri kohderyhmil- 
le — ilman että puolue olisi vaikuttanut ha- 
janaiselta tai riitaiselta. Aate ja tavoitteet 
yhdistivät, vaikka nyansseissa olikin eroja. 
Kääriäinen oli puoluesihteerinä lukenut hy- 
vin puolueväen mielialoja ja sujuvoittanut 
eri näkökulmien yhteensovittamista, kuten 
nuorten ja naisten ympäristönäkökulman ja 
kaupunkiäänestäjien huomioimista, vaikka 
olikin lojaali puheenjohtaja Väyryselle. Hän 
kuitenkin kuunteli selvästi kassakaappi- 
sopimus-episodin jälkeen enemmän mui- 
denkin painotuksia kuin puheenjohtajan. 
Puolueen kipupisteiksi osoittautuneet kau- 
punki- ja ympäristöpolitiikkakin (Eläköön 
kaupunki! -ohjelma ja Realistisen vihrey- 
den ohjelma) viimeisteltiin ohjelmatasolla 
oppositiokauden aikana, eikä Euroopan 
integraatiopolitiikkakaan aiheuttanut vielä 
puolueen sisällä vaikeuksia. 
Tutkimusjakson alkupuolella vahvasti 
Kekkos-puolueena nähdystä keskustapuo- 
lueesta oli tullut vuoden 1991 vaalituloksen 
perusteella vahva yleispuolue, ja muistot 
Kekkosen ja Kekkosen jälkeisen ajan valta- 
taisteluista ja jälkiaalloista olivat hiipuneet. 
Keskustasta oli tullut aina henkilöitä myöten 
hyvin eri puolue kuin mitä se oli ollut tämän 
tarkasteluajan alussa vuoden 1981 lopulla. 
Puolue selviytyi hämmästyttävän hyvin Kek- 
kosen jälkeisestä ajasta, vaikka yhteiskuntara- 
kenteen muutos ei lähtökohtaisesti suosinut 
puoluetta. Tiivistetysti sanottuna keskusta- 
puolue nousi vaikeuksistaan onnistuneesti 
uudistetun aatteen, puolueeseen ja puolueen 

aatteeseen uskovan lojaalin järjestöväen sekä 
korkean profiilin voimin, vaikka Väyrynen 
veikin tahtopolitiikan lopulta liian pitkälle — 
omaksi epäonnekseen. Puolueelle taas op- 
positioon joutuminen 1987 vaalien jälkeen 
oli onni onnettomuudessa, vaikka se olikin 
aluksi shokki. Viimeistään oppositiossa se 
pääsi eroon vanhoista rasitteista ”kestohal- 
lituspuolueena”. Väyrysen ja Kääriäisen väis- 
tämätön rooli oli toimia eräänlaisina muu- 
rinmurtajina Kekkosen jälkeisessä ajassa, ja 
samalla kaksikko kului ja sai kolhuja. Heidän 
tehtävänsä ei ollut helppo, mutta he onnistui- 
vat nostamaan puolueen nousuun. 

Korkean profiilin strategialla Väyrynen 
ja Kääriäinen mursivat puoluekentän pola- 
risaatiokehityksen SDP:n ja kokoomuksen 
väliseksi. Varsinainen menestys saavutettiin 
vasta Holkerin hallituksen aikana, vaihtoeh- 
tona sinipunalle, tiukkaan asialinjaan perus- 
tuvalla korkealla profiililla, jossa valtapoliit- 
tiset kuviot työnnettiin sivuun — puolueen 
asemat olivat jo riittävän vahvat ilman liitto- 
kuvioitakin. Aho ja Tikka viimeistelivät lo- 
pun lukien oikein aikansa vaatimuksia. Kes- 
kusta kävi ennen kaikkea talousvaalit, joissa 
se tarjosi tiukkaan asialinjaan perustuvan 
raikkaan vaihtoehdon sinipunahallituksen 
kuluneille kasvoille. Keskustan tarjoama 
vaihtoehto upposi kansaan, ja puolue nousi 
vuoden 1991 eduskuntavaaleissa maan suu- 

Keskustapuolue / Suomen Keskusta 
ja suomalaisen yhteiskunnan muutos 


Suomalaisen yhteiskunnan muutoksen voi 
tiivistää tutkittavana ajanjaksona kolmen tee- 
man ympärille: arvot, talous ja mediakentän 
muutos. Arvoissa tämä tarkoitti postmate- 
rialistiseksi kuvattujen arvojen nousua yhä 
keskeisempään asemaan. Postmaterialistiset 
arvot korostavat yksilöllisyyttä, itsensä to- 
teuttamista, vapautta, ympäristötietoisuutta 
ja talouskasvun kyseenalaistamista. Yhdys- 
valtalaisen politiikan tutkijan Ronald Ingle- 
hartin mukaan Suomi olisikin jo vuonna 1981 
ollut poikkeuksellisen postmaterialistinen 
maa, ja vaikka näin radikaali tulos olisi en- 
nemminkin selitettävissä joillain perintei- 
sillä arvoasetelmilla, kuten pohjoismaisella 
talonpoikaisvapaudella, kuin varsinaisella 
arvojen muutoksella, kuvaa näkemys silti 
arvoissa tapahtuneita liikahduksia 1980-lu- 
vulla. Tutkimuksissa onkin todettu, että post- 
materialistiset arvot ovat yhteydessä maan 
taloudelliseen kehitykseen, sillä vauraus lisää 
postmaterialististen arvojen kannatusta.?"* 
Suomi oli vaurastunut vauhdilla sotien jäl- 
keen. 1960-luvun nopea kasvu oli kuitenkin 
hidastunut 1970-luvulla ja laskeva trendi 
jatkui 1980-luvulla, mikä selvästikin asetti 
keskustapuolueen sisällä haasteita hyväksyä 
postmaterialistisia arvostuksia.?" 
Postmaterialististen arvojen vetovoima 
on silti selvästi havaittavissa myös keskus- 
tapuolueessa, varsinkin nuorissa ja naisissa, 
mutta yleisemällä tasolla myös siinä, miten 
keskeiseen asemaan ympäristöarvot puo- 


lueessa nostettiin kyseisen tarkasteluajan 
kuluessa. Vakiintuneen ja hallitusvaltaa 
käyttämään tottuneen puolueen oli kuiten- 
kin mahdotonta omaksua postmaterialistisia 
arvoja kaiken kattavasti. Ideat liikkeenomai- 
sesta puolueesta ilman vakiintuneita puo- 
luestruktuureja ja auktoriteetteja" sopivat 
uusien vihreiden liikkeiden pyrkimyksiin 
saada asiansa politiikan agendalle*"*, mutta 
ei vakiintuneelle puolueelle, jonka kannatta- 
jakunta ei ollut sellaisessa sosio-ekonomises- 
sa asemassa, että puolueella olisi ollut varaa 
nostaa yksioikoisesti ympäristökysymykset 
taloudellisten ja sosiaalisten kysymysten ohi. 
Vihreyden tai ekologisen ideologian määrit- 
tely onkin aika- ja kontekstisidonnaista siten, 
että kasvava tietoisuus ilmastonmuutokses- 
ta, sen aiheuttajista ja ylipäätään ihmisen 
toiminnan vaikutuksesta ympäristöön ja 
luontoon on ollut jatkuvassa muutoksessa 
tieteellisen tiedon lisääntyessä. 1980-luvulla 
vihreys ymmärrettiin yleisessä mielipiteessä 
vahvasti synonyymiksi ydinvoiman vastusta- 
miselle, vaikka vastakkaisiakin argumentteja 
esitettiin, ja nimenomaan keskustapuolue ja- 
kaantui asian suhteen. TSernobylin ydinvoi- 
malaonnettomuuden takia kiistaa ei kuiten- 
kaan koskaan käsitelty päätepisteeseen asti 
puolueen elimissä. 

Aatteellisella tasolla ristiriidat pystyttiin 
kuitenkin sovittamaan yhteen siten, että 
puolueen vihreys sidottiin näkemykseen 
hajautetusta yhteiskunnasta, joka oli myös 
sosiaalisesti oikeudenmukainen. Keskus- 
tapuolue sopeutuikin varsin kivuttomasti 
postmaterialististen arvojen nousuun, ja 

varsinkin puolueen nuoret omaksuivat näitä 
arvoja. Puoluetasolla arvojen omaksuminen 
tapahtui kuitenkin ennen kaikkea siten, että 
arvot sopeutettiin muokkaamalla ne omaan 
aatepohjaan sopiviksi. Esimerkiksi liikepuo- 
lueajatukselle haettiin oikeutusta puolueen 
perinteisistä identiteettiaineksista: Puolue 
oli syntynyt alun perin alhaalta päin kansan- 
liikkeenä, maakunnallisella tasolla, erityisesti 
Etelä- ja Pohjois-Pohjanmaalla sekä Karjalas- 
sa. Ekologinen painotus taas sai käytevoimaa 
siitä, että puolue oli agraaritaustaisena luon- 
nostaan sidoksissa maahan, ympäristöön ja 
luontoon sekä hajautettuun yhteiskuntake- 
hitykseen. Vapaus ja yksilöllisyysarvot taas 
olivat liitettävissä kansaliike-ideaalin ohella 
perinteiseen talonpoikaiseen vapauteen ja 
omistusoikeuden turvaan. 
Keskustapuolueen sopeutumista postma- 
terialististen arvojen nousuun voikin melkein 
pitää 1980-luvulla käänteisenä sille, miten 
vihreät sopeutuivat 1990-luvulla liikkeestä 
puolueeksi.?'? Tosin sillä erotuksella, että kes- 
kustapuolue säilytti poliittiselle vaikuttami- 
selle välttämättömän puolueolemuksensa ja 
sen sijaan vain otti ekologiset arvot aatteensa 
yhdeksi kulmakiveksi sekä omaksui liikepuo- 
lueen piirteitä toimintaansa ja retoriikkaansa. 
Lisäksi on todettava, että postmaterialististen 
arvojen nousu esimerkiksi yksilöllistymisen 
kohdalla ei vielä realisoituinut puolueiden 
kohdalla 1980-luvulla. Kansalaisten puolue- 
samaistumisen heikentyminen alkoi näkyä 
selvästi vasta vuoden 1991 jälkeen. ™’ 
Suomalainen yhteiskunta muuttui kes- 
keisesti myös talouden rakenteiden ja talou- 


514 Johtopäätökset 


dellisen ajattelun osalta tutkittavissa olevana 
ajanjaksona — vaikka muutokset olivatkin osa 
aiemmin alkanutta jatkumoa, maan integ- 
roitumista kansainväliseen talouteen. Vien- 
nin painoarvo nousi, yritysten toiminnot 
kansainvälistyivät ja teknologiapanostukset 
kasvoivat.?'* Säädelty pankkijärjestelmä oli 
jo 1980-luvun alkuun tullessa nopeasti mu- 
renemassa, sillä yhä suurempi osa pankki- 
toiminnasta tapahtui Suomen Pankin ra- 
hapoliittisen säätelyn ulottumattomissa.?”? 
Pääomamarkkinoiden vapauttaminen, talou- 
den avaaminen ja kilpailun lisääminen sekä 
kilpailukyky-puheen yleistyminen nopeu- 
tuivatkin vasta 1980-luvulla, vaikka sittem- 
min todelliseksi vedenjakajaksi muodostui 
1990-luvun alun lama.” Keskustapuolueelle 
talouden muutos oli huomattavasti isompi 
haaste kuin sen kilpapuolueille, kuten edellä 
on tullut ilmi. Talouden kansainvälistyminen 
ja informaatioteknologinen murros suosivat 
yritysten ja ihmisten keskittymistä kasvukes- 
kuksiin ja Etelä-Suomeen. 

Puolue ei kuitenkaan jäänyt tilanteessa 
toimettomaksi, vaan se pyrki ottamaan aloit- 
teen aktiivisesti käsiinsä. Korkean profiilin 
strategialla se pyrki erottautumaan SDP:stä 
ja ajamaan talouspoliittisia ratkaisuja, jotka 
mahdollistivat samaan aikaan sekä maan 
talouden sopeuttamisen globaalin talouden 
uusiin vaatimuksiin että aluepolitiikan ja hei- 
kompiosaisten, ei-palkansaajien, puolustuk- 
sen. Päälinjajana keskustapuolueella oli tässä 
yritysten toimintaedellytysten vahvistami- 
nen kilpailun kiristyessä, sillä sen puolestaan 
katsottiin varmistavan hyvinvointivaltion 

talouden pohjan tulevaisuudessakin — sekä 
siten heikompien alueiden ja työmarkkinoi- 
den antaman turvan ulkopuolelle jäävien 
ihmisten tukemisen. Tämä tavoite näkyi 
keskipuolueiden kitinäpaperissa, niin sa- 
notussa historiallisessa kompromississa, ja 
yhä painokkaammin myös ohjelmissa, kuten 
Suomalainen suunta -ohjelmassa, sekä puo- 
lueen verouudistusvaatimuksissa, varsinkin 
ennen 1987 eduskuntavaaleja. Puolueessa 
oltiin periaatteessa yhtä mieltä siitä, että 
yritysten toimintaedellytykset oli turvattava 
kiristyvässä kansainvälisessä kilpailussa ja 
samalla perusturvaa oli vahvistettava, jotta 
väliinputoajien asema turvattaisiin — vaikka 
tämän käytännön toteutuksen muodoista 
esiintyikin hienoisia näkemyseroja, ja var- 
sinkin puolueen puheenjohtajan katsottiin 
ymmärtävän liiaksikin yritysten etuja. 
Keskustapuolue ei kuitenkaan päässyt 
toteuttamaan talouspoliittisia linjauksiaan 
hallituksessa haluamassaan määrin, sillä pal- 
kansaajien etuja vahvasti puolustava SDP ja 
sen taustajärjestöt eivät olleet valmiita yhtä 
nopeaan muutokseen kuin keskustapuolue 
ja varsinkin sen puheenjohtaja. Lisäksi ta- 
louspoliittiset uudistuskaavailut alettiin yhä 
voimakkaammin tulkita kiihtyvän poliitti- 
sen valtakamppailun valossa koskien niin 
presidentinvaaleja kuin tulevia hallituskaa- 
vailuja, mikä tulehdutti tilanteen. Puolueen 
joutuminen oppositioon vuoden 1987 vaa- 
lien jälkeen taas vei vallan vaikuttaa talous- 
poliittisiin linjauksiin, ja Holkerin hallituk- 
sen talouspoliittisista linjauksista ja niiden 
vaikutuksista alueelliseen tasa-arvoon sekä 


perheellisten ja vähäosaisten asemaan tu- 
likin keskustapuolueen oppositioajan kär- 
kiteemoja — jotka selvästi myös upposivat 
kansaan ja talouden käänteen yhä selvem- 
min paljastuessa myös mediaan, aina pää- 
kaupunkiseutua myöten. 

Keskustapuolue siis sopeutti toimintaan- 
sa ja aatettaan myös talouden muutoksiin, 
aivan kuten Kekkosenkin aikana, ja pyrki 
esittämään omat ratkaisunsa ylikansallistu- 
van talouden hyvinvointivaltiolle asettamiin 
haasteiseen ja jota sopeutumista vaikeutti 
entisestään idänkaupan asteittainen krii- 
siytyminen 1980-luvun puolivälistä lähtien. 
Käytännössä puolue ei päässyt kuitenkaan 
kokeilemaan, miten sen opit olisivat purreet 
1980-luvun lopun monitahoisiin ja ylikansal- 
lisiin, rajojen ulkopuolelta Suomen talouteen 
vyöryviin, uusiin ja toisiinsa monimutkai- 
sesti kytkeytyneisiin maan taloutta horjutta- 
viin ongelmiin. Imagotasolla taas keskustan 
talouslinjauksia, ennen talouden ongelmien 
todellista paljastumista, sen sijaan voi kat- 
soa rasittaneen yleisessä mielipiteessä jonkin 
verran vanha leima puolueesta talonpoikai- 
sen tarkkana, saiturimaisena taloudenhoita- 
jana, jossa ei katsottu suopein silmin ennen 
kaikkea kaupunkimaiseen elämäntapaan 
liitettyä yksilöllistä kuluttamista yli perus- 
tarpeiden"? — mikä sopi toisaalta taas ajan 
postmaterialistiin arvoihin vihreyden ja 
antimaterialismin, mutta ei yksilöllisyyden 
korostuksen osalta. 

Kolmas keskeinen suomalaista yhteis- 
kuntaa muokannut muutos liittyi media- 
kentän muutokseen. Muutos koski median 

tuottamia sisältöjä, varsinkin toimittajien ja 
poliitikkojen välisiä suhteita, joiden osalta 
Tamminiemen pesänjakajien katsottiin ra- 
vistelleen vanhoja asenteita. Puolueiden ja 
poliitikkojen oli yhä vaikeampi hallita politii- 
kan julkisuutta, mikä näkyi myös presidentti 
Koiviston ja Sorsan mediasuhteissa sopuli- ja 
infokratia-syytöksineen. Puolueet joutuivat 
kilpailemaan vaurastuneen yhteiskunnan 
kansalaisten lisääntyvästä vapaa-ajasta sa- 
maan aikaan, kun yleinen hyvinvointi teki ih- 
miset yhä riippumattomammiksi puolueista. 
Muutos koski myös mediakentän omistus- 
rakenteiden muutoksia, uusien toimijoiden 
ilmaantumista, median sääntelyn purkamista 
ja tarjonnan ja kilpailun lisääntymistä. ? 
Mediakentän murros oli haaste keskusta- 
puolueelle, kuten kaikille puolueille ja poliiti- 
koille. Varsinkin tutkimusajan alkua leimasi 
median irtiotto niin sanotusta Kekkosen 
ajasta, mikä näkyi muun muassa vuoden 1982 
presidentinvaaleissa, ja kohdistui erityisesti 
keskustapuolueeseen Kekkosen puolueena. 
Erityisesti puheenjohtaja Väyrynen ja muut 
keskeiset Kekkosen kauden toimijat, kuten 
Virolainen ja Karjalainen, saivat ryöpytykses- 
sä osansa. Toisaalta Väyrynen ja Kääriäinen 
osasivat myös hyödyntää uudenlaisen me- 
diailmaston luomaa julkisuustilaa. Erilaisilla 
korkean profiilin strategian mukaisilla julki- 
suusoperaatioilla puolue varmisti näkyvyy- 
tensä ja oman profiilinsa erottumisen puo- 
lueiden välisen kolmiodraaman mittelöissä. 
Väyrysen kärjekkäimmät ulostulot, kuten 
idänkauppa- ja palkanalennuspuheet, kään- 
tyivät kuitenkin mitä ilmeisemmin tappioiksi 

mediasotatantereella. Vuosikymmenen lop- 
pua kohden puolue onnistui myös luomaan 
entistä monikärkisemmän julkisuushenkilö- 
kaartin, joka uudisti puolueesta syntynyttä 
kuvaa ja saattoi houkutella entistä laajempia 
äänestäjäjoukkoja - Ahon, Kuuskoski-Vikat- 
maan ja Rehnin vanavedessä. 

Puolueiden ja median välisen suhteen 
muutosta on kuvattu politiikan tutkimuk- 
sessa siirtymäksi puoluedemokratiasta ylei- 
södemokratiaan. Yleisödemokratian vahvis- 
tuminen on ajoitettu Suomessa Kekkosen 
jälkeiseen aikaan, ja selvästikin yleisödemo- 
kratiaan liittyvät piirteet, kuten puolueiden 
ideologisten erojen kaventuminen, yksittäis- 
ten poliitikkojen imagojen korostuminen 
julkisuudessa ja median lisääntynyt kilpailu 
fragmentoituneista mediayleisöistä, alkoi- 
vat vahvistua 1980-luvulla.?”* Toisaalta taas 
yleisödemokratiaan liitetty puolueosallistu- 
misen raju väheneminen ja puolueuskolli- 
suuden heikkeneminen eivät realisoituneet 
keskustapuolueen kohdalla vielä merkittä- 
vällä tavalla nyt kyseessä olevana ajanjakso- 
na — kuten luvusta ”Puolueen vahva järjestö- 
rakenne” voi nähdä. Samasta luvusta voi 
myös nähdä, että myöskään mediakentän 
muutokseen kuulunut poliittisen lehdistön 
heikentyminen ei näkynyt vielä merkittävällä 
tavalla, vaikka keskustapuolueen ja sen vah- 
van maakuntalehdistön suhteet alkoivatkin 
vähitellen etääntyä. Puolue pystyi siis sopeu- 
tumaan mediakentänkin murrokseen varsin 
hyvin — vaikka eteläisen Suomen mediassa 
sitä leimattiin vielä pitkälti 1980-luvulla maa- 
laispuolueeksi. 


https://doi.org/10.21435/ha.155 


Varsinkin vuoden 1991 vaalitulos ja äänes- 
täjäkunnan rakenne osoittavat, että ammatti- 
kuntarakenne ei selitä puolueen kannatusta, 
vaan syitä on haettava muista tekijöitä.” Näi- 
tä syitä olivat puoluekentän polarisoitumisen 
estänyt korkean profiilin politiikka keskipuo- 
lueyhteistyökuvioineen sekä siihen liittynyt 
puolueen aatteen onnistunut uudistaminen 
ja Holkerin hallituksen epäonnistunut po- 
litiikka. Näihin kaikkiin liittyi keskeisesti se, 
että puolue sai näkökulmansa onnistuneesti 
läpi mediassa — mikä tapahtui varsinkin Hol- 
kerin hallituksen talouspolitiikkaa koskien 
juuri ennen vaaleja aina etelän valtamediaa 
myöten. Toinen kysymys taas on se, miten 
lopullisesti tai pitkäkestoisesti puolueen uu- 
distumisen seurauksena tapahtunut imagon 
muutos yleispuolueeksi mediassa tai kansa- 
laisten mielissä säilyi - myöhemmiltä ajoilta 
on merkkejä maatalous- ja maalaispuolue- 
imagon vahvistumisesta, mikä ei kuitenkaan 
ole enää tämän tutkimuksen puitteissa vas- 
tattava kysymys. 

Mediakentän muutoksen kannalta tarkas- 
teltuna on myös todettava, että tutkimuksen 


empiirinen tarkastelu myös kyseenalaistaa 
osin toimittajien ja poliitikkojen välisen 
muuttuneen suhteen ja kytköksen etäänty- 
misen ainakin presidentin osalta.?** On var- 
sin hämmentävää demokratian ja lehdistön 
vallan vahtikoiran tehtävän näkökulmasta 
tarkasteltuna se, miten läheinen ja avoin 
suhde presidentti Koivistolla oli Helsingin 
Sanomien toimittajiin, kuten Koiviston edellä 
kuvatut selostukset Väyrysen idänkauppa- 
puheista toimittajille osoittavat — se olisi 
kuitenkin oman erikoistutkimuksensa aihe. 
Ylipäätään Koiviston otteissa näkyivät Kekko- 
sen kaltaiset otteet presidentin tehtävien hoi- 
dossa, vaikka Koiviston julkikuva korostikin 
parlamentarismia. Muutokset parlamentaris- 
min vahvistumisen suuntaan ajoittuivatkin 
selvästi vasta tämän tutkimuksen jälkeiseen 
aikaan, kuten monet muutkin 1980-luvulla 
nähtävissä olevat virtaukset, jotka toden teol- 
la todentuivat vasta 1990-luvun alun suuren 
murroksen myötä. Mukaan lukien myös kes- 
kustan nousu suureksi puolueeksi, suurim- 
maksi tai toiseksi suurimmaksi puolueeksi 


seuraaviksi kahdeksi vuosikymmeneksi. 

Smaa 10.6.1986. 

Smaa 5.8.1986. 

Edk 12.8.1986, KMA. 

Edk 12.8.1986, KMA. 

Wuokko 2016, 221. 

Edk 12.8.1986, KMA. 

Edk 12.8.1986, KMA. 

Vk 1986, 124-127. 

Ph 15.8.1986, KMA. 

Ph 15.8.1986, KMA. 

Ph 15.8.1986, liite Valmistautuminen vuoden edus- 
kuntavaaleihin, KMA. 

Tvk 20.11.1986, KMA. 

Tvk 27.11.1986, KMA. 

Ph 12.11.1986, KMA. 

Ph 12.11.1986, KMA. 

Ptkm 4.12.1986, Tyark. 

Koroma 2015, 130; Kuusterä & Tarkka 2012, 536-537. 
HS 19.12.1986. 

Koroma 2015, 130. 

Pohjois-Pohjanmaan piiri ptk 1.12.1986, KMA. 

Tvk 11.12.1986, KMA. 

Länsi-Savo 10.12.1986; HS 10.12.1986. 

HS 3.12.1986. 

HS 10.12.1986; Uusi Suomi 10.12.1986. 

Edk 10.12.1986, liite eduskuntaryhmän kannanotto 
10.12.1986, KMA; Vk 1986, 85-86. 

Kaunisto käsikirjoitus 2023, 193; Edk 16.-17.8.1982, 
KMA. 

Edk 10.12.1986, KMA. 

HS 12.12.1986. 

Vares 2017, 387; HS 12.12.1986. 

Tvk 11.12.1986, KMA. 

Tvk 11.12.1986, KMA. 

Liitto 14.10.1986; ES 21.10.1986. 

HS 10.12.1986; Uusi Suomi 12.12.1986. 

HS 13.12.1986. 

Ph 16.12.1986, KMA; Uusi Suomi 12.12.1986. 

Vp 1986 V, 4359; HS 20.12.1986. 

Ph 12.1.1987, KMA. 

Maaseudun Tulevaisuus 17.6.1989; Länsi-Savo 7.10.1993. 
Ph 12.1.1987, KMA. 

Edk 16.12.1986, KMA. 

HS 19.12.1986. 

Ptkm 18.12.1986, Tyark. 

Ph 12.1.1987, KMA. Vrt. Idänkauppakuvasta myös 
Kainuun Sanomat 16.10.1986: välitilinpäätös arvo- 
valtatappio Väyryselle. 

HS 12.12.1986. 

Ph 16.12.1986, KMA; Länsi-Savo 19.12.1986. 

Ph 12.1.1987, liite Aukottomaan perustoimeentulotur- 
vaan, KMA. 

Ph 12.1.1987 liite Kannanotto aluepolitiikasta, KMA. 
HS 27.1.1987. 

HS 27.1.1987. 

Tvk 29.1.1987. 

Tvk 29.1.1987, KMA. Vrt. myös Kari Hokkasen kirjoi- 
tus Ilkka 1.2.1987. 

HS 28.1.1987. 

Tvk 29.1.1987, KMA. 

Tvk 29.1.1987, KMA. 

Tvk 29.1.1987, KMA. 

Edk 5.2.1987; KMA; Ilkka 30.1.1987; Keskisuomalainen 
30.1.1987; Liitto 30.1.1987; ES 30.1.1987; Ilkka 1.2.1987. 
HS 31.1.1987. 

Tvk 29.1.1987, KMA. 

Tvk 29.1.1987 KMA; HS 28.1.1987; Länsi-Savo 
28.1.1987; ES 13.2.1987; Lalli 28.1.1987. 

Länsi-Savo 30.1.1987; ES 7.2.1987. 

Ph 11.2.1987, KMA; Länsi-Savo 28.1.1987; HS 28.1.1987. 
HS 28.1.1987; Länsi-Savo 28. & 30.1.1987. 

ES 4.2.1987. 

Länsi-Savo 13.2.1987. 

HS 1.2.1987; Vrt. HS 8.2.1987. 

Länsi-Savo 13.2.1987; HS 13.2.1987. 

HS 1.2.1987; Kainuun Sanomat 1.2.1987. 

Tvk 5.2.1987, KMA. 

SK 16.1.1987. 

Tvk 5.2.1987, KMA. 

Tvk 5.2.1987, KMA. 

Vk 1986, 38. 

Yli-Lahden haastattelu 1.11.2021. Yli-Lahden mukaan 
keskustapuolueessa ei uskottu missään vaiheessa 
kolmen suureen, millä hän tarkoittanee paitsi itseään 
myös puoluetoimiston päätoimijoita sekä muita kes- 
keisiä toimijoita keiden kanssa hän oli tekemisissä. 
Tvk 5.2.1987, KMA. 

Ph 11.2.1987, KMA. 

HS 8.2.1987. 

HS 13.2.1987. 

Ph 11.2.1987, KMA. 

Tvk 12.3.1987 & liite kannanotto 12.3.1987, KMA. 

Tvk 12.3.1987, KMA. 

Ptkm 12.2.1987, Tyark. 

Tvk 12.3.1987, KMA. 

Keskustapuolueen eduskuntavaaliohjelma 1987, Edus- 
kuntavaalit 1987 Jaa, KMA. 

Vk 1987, 32. 

Haavisto 1991, 23. 

Vihinen 1990, 48. 

Maaseudun Tulevaisuus 19.2.1987. 

Haavisto 2022, 162-163; SK 13.3.1987. 

Suomalaista siviilirohkeutta, Keskustapuolueen vaa- 
liohjelma ja tavoitteet eduskuntavaalikaudelle 1987- 
1991, Eduskuntavaalit 1987 Jaı, KMA; Tvk 5.2.1987, 
KMA. 

Ph 11.2.1987, KMA. 

Ph 11.2.1987, KMA. Vrt. Niemi 2016, 185. 

Ptkm 12.2.1987, Tyark. 

HS 12.2.1987. 

HS 10.2.1987. 

HS 7.1.1987. 

Apu 2.1.1987; Niemi 2016, 183. 

SK 6.3.1987. 

ES 19.1.1987. 

Tvk 5.3.1987, liite Puoluetoimikunnan päätös 3.3.1987 
SDP:n esitykset hallitusneuvottelujen pohjaksi, KMA; 
myös ES 4.3.1987. 

Suomalaista siviilirohkeutta, Keskustapuolueen vaa- 
liohjelma ja tavoitteet eduskuntavaalikaudelle 1987- 
1991, Eduskuntavaalit 1987 Ja1, KMA. 

Tvk 5.3.1987, KMA. 

Keskustapuolueen eduskuntavaaliohjelma 1987, Edus- 
kuntavaalit 1987 Jar, KMA. Myös Tvk 5.3.1987, liite 
puoluehallituksen työvaliokunnan kannanotto 5.3.1987, 
KMA 

Tvk 5.3.1987, liite Keskustan valtuuskunta 3.3.1987, KMA. 
ES 7.3.1987; Maaseudun Tulevaisuus 27.1.1987: Kokoo- 
muksen puheenjohtaja Suominen määritti perus- 
toimeentulon 1800 markaksi. Kyse oli siis samasta 
summasta kuin keskustapuolue oli määritellyt. 

HS 9.2.1987. 

HS 11.2.1987. 

HS 10.2.1987. 

HS 11.2.1987. 

HS 8.2.1987; ES 12.2.1987. 

Ilta-Sanomat 13.2.1987; ES 7.3.1987; Apu 6.3.1987: Leh- 
dessä oli kattava luettelo kunkin ministeriön puolue- 
poliittisesti sitoutuneista henkilöistä. 

Tilastokeskus Kansanedustajain vaalit 1987, 10-13; 
Puoluetoimiston kirje, allekirjoittanut puoluesihtee- 
ri Seppo Kääriäinen, 24.3.1987, Ja1-kotelo, KMA. 

Ph 19.3.1987 & liite Äänimäärät vaaleissa 1987, 1983 ja 
1979, KMA. 

Helsingin piiri ptk 31.3.1987, KMA. 

Liljelund 1989, 147. 

Eduskuntavaaleissa 1987 eniten ääniä saaneet valitut 
ehdokkaat, Tilastokeskus, https://www.stat.fi/tk/he/ 
vaalit/vaalit2003/vaalit2003 vaalitilastot ashara- 
va1987.html (lainattu 22.8.2022). 

Ilta-Sanomat 17.3.1987. 

Vk 1987, 56. 

Puoluetoimiston kirje, allekirjoittanut puoluesihteeri 
Seppo Kääriäinen, 24.3.1987, Ja1-kotelo, KMA. 

Vk 1987, 48. 

KN toimintakertomus 1987, 3, KMA. 
Puoluetoimiston kirje, allekirjoittanut puoluesihteeri 
Seppo Kääriäinen, 24.3.1987, Ja1-kotelo, KMA. 

Ph 19.3.1987 & liite Äänimäärät vaaleissa 1987, 1983 ja 
1979, KMA. 

Ph 19.3.1987, KMA; HS 18.3.1987. 

Väyrynen 1993b, 183-187; Ph 19.3.1987, KMA. 
Uimonen 1995, 45; Puran haastattelu 13.11.2018, KMA. 
Ph 19.3.1987, KMA. 

HS 20.3.1987. 

HS 20.3.1987; Liikanen 2019, 217: ”Väyrynen oli pää- 
syy siihen, että sosiaalidemokraattien ja keskustan 
hallitusyhteistyö päättyi vuonna 1987; Liikasen 
haastattelu 6.5.2022. Vrt. myös Kalevi Sorsan haastat- 
telu 28.4.1997, eduskunnan kirjasto: Sorsan mukaan 
riita oli ennen kaikkea ”personaalikonflikti Väyrysen 
ja minun kesken”. 

Ptkm 19.3.1987, Tyark. 

Väyrynen 1993b, 274; HS 25.3.1987. 

HS 24.3.1987. 

Keski-Rauska 2020, 321-322; HS 25.3.1987. 

Ptkm 26.3.1987, Tyark. Vrt. Keskisuomalainen 27.3.1987 
& Kainuun Sanomat 27.3.1987: Liikanen ihmettelee 
porvaripuolueiden varaslähtöä. 

HS 28.3.1987. 

Salainen tasavallan presidentin ja Harri Holkerin pu- 
helinkeskustelu 19.3.1987, MKA, kotelo 9, KA; Turun 
Sanomat 21.3.1987. 

M. Koiviston puheita 24.11.1986 Santahaminassa & 
Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. 

Holkeri 23.3.1987 klo 10.30, MKA, kotelo 9, KA. 
Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. Myös muistio 
keskustelusta Koiviston kanssa 23.11.1987, Arto Asti- 

kaisen arkisto, Päivälehden arkisto. Vrt. myös Lehtilä 
2001, 128: Sorsa oli sanonut Holkerille syksyllä 1986, 
ettei Väyrysestä tule pääministeriä. 

Edk 1.4.1987, KMA. 

HS 2.4.1987. 

Edk 2.4.1987, KMA. 

Tvk 2.4.1987, KMA. 

HS 3.4.1987. 

Ptkm 2.4.1987, Tyark. 

Lehtilä 2001, 132. 

HS 4.4.1987; Ilkka 4.4.1987. 

Keski-Rauska 2020, 325. 

HS 5.4.1987. 

Sorsa 3.4.1987, MKA, kotelo 9, KA. 

Ptkm 2.4.1987, Tyark. 

Ptkm 9.4.1987, Tyark; Tasavallan presidentti ja Sdp:n 
ryhmä 6.4.1987, MKA, kotelo 9, KA. 

Tasavallan presidentti ja kokoomuksen ryhmä 
6.4.1987, MKA, kotelo 9, KA. 

Tasavallan presidentti ja keskustapuolueen ryhmä 
6.4.1987, MKA, kotelo 9, KA. 

Tasavallan presidentti ja keskustapuolueen ryhmä 
6.4.1987, MKA, kotelo 9, KA. 

Tasavallan presidentti ja RKP:n ryhmä 6.4.1987, 
MKA, kotelo 9, KA. 

HS 7.4.1987; ES 7.4.1987; Ilkka 7.4.1987. 

HS 8.4.1987. 

Rekola 1998, 322. 

HS 8.4.1987. 

Tvk 9.4.1987, KMA. 

HS 10.4.1987; ES 10.4.1987. 

HS 11.4.1987. 

Koivisto 1994, 243. 

Keski-Rauska 2020, 341-343. 

Keski-Rauska 2020, 344-345; Muistio Koiviston nä- 
kemyksistä 29.6.1987, Arto Astikaisen arkisto, Päivä- 
lehden arkisto. 

Keskustelu Holkerin kanssa 9.4.-87 klo 11.30, MKA, 
kotelo 9, KA. 

Vares 2017, 412. 

Smaa 20.5.1987; HS 21.5.1987. 

Smaa 20.5.1987; HS 21.5.1987. 

Koivisto 1994, 256; Väyrysen kirje Koivistolle 
12.4.1987, MKA, kotelo 33, KA. 

Puhelinkeskustelu Holkerin kanssa 13.4.1987, MKA, 
kotelo 9, KA. 

Tvk 14.4.1987, KMA. Vrt. Ilkka 9.4.1987: Ilkan uuti- 
soinnin mukaan kokoomuksen puoluevaltuusto antoi 
neuvottelijoille löysät valtuudet, tärkeintä oli päästä 
hallitukseen, vaikka puoluejohto käytännössä tukikin 
porvarihallitusta. Puoluejohdolla annettiin tiukka 
vaatimuslista hallitusohjelmaan. ”Puoluejohto tosin 
ilmoitti jo etukäteen, että kaikesta muusta voidaan 
neuvotella paitsi ulkopoliittisen linjan muuttamisesta.” 
Tvk 14.4.1987, KMA. 

Korhonen 2014, 677; Hokkanen 2022, 79. 

Tvk 14.4.1987, KMA; HS 15.4.1987. 

Edk 14.4.1987, KMA. 

Tvk 14.4.1987, KMA. 

Tvk 22.4.1987, KMA. 

Tvk 22.4.1987, KMA. Vrt. Harri Holkerin haastattelu 
23.11.1991, Eduskunnan kirjasto. 

Eero Lankian haastattelu 17.1.2019; HS 25.11.2000. 
HS 17.4.1987. 

Tvk 22.4.1987, KMA. 

HS 21.4.1987. 

Tvk 22.4.1987, KMA. 

Tvk 22.4.1987, KMA. 

Tvk 22.4.1987, KMA. 

Tvk 22.4.1987, KMA. 

Pernaa 2012, 12. 

HS 22.4.1987. 

HS 18.4.1987. 

ES 22.4.1987. 

HS 23.4.1987. 

Kangas 2007, 320; Hokkanen 2006, 432. 

SK 24.4.1987. 

Esim. Keski-Pohjanmaan piirin ptk 17.6.1987, KMA. 
Hallituksenmuodostamiskuvioihin kohdistui todella 
vähän kritiikkiä. Viidestätoista piiristä on pöytäkir- 
jat kyseiseltä ajalta, ja niistä vain Satakunnassa, Poh- 
jois-Hämeessä ja Etelä-Pohjanmaalla oli hienoista 
kritiikkiä. 

Apu 24.4.1987. 

Pv 25.-26.4.1987, liite Väyrysen puhe 25.4.1987, KMA. 
Pv 25.-26.4.1987, liite Väyrysen puhe 25.4.1987, KMA. 
Pv 25.-26.4.1987, liite Kääriäisen puhe 25.4.1987, KMA. 
Pv 25.-26.4.1987, liite Toropaisen puhe 25.4.1987, KMA. 
Pv 25.-26.4.1987, liite piirien puheenvuorot 25.4.1987, 
KMA. 

Pv 25.-26.4.1987, liite Juhantalon puhe 25.4.1987, KMA. 
HS 5.4.1987. 

Lalli 28.4.1987; Kainuun Sanomat 26.4.1987; Liitto 
26.4.1987: Liitto nostaa esiin Kuuskoski-Vikatmaan, 
Yläjärven ja helsinkiläisen Arja Kekkosen kritiikin. 
Esim. Ilkka 12.4.1987; Kääriäinen 2015, 78. 

HS 25.4.1987. Vrt. Lalli 26.3.1987: Myös Lalli käytti 
ilmaisua ”Väyrys-vammainen SDP”. 

HS 22.3.1987. 

Hämäläisen haastattelu 13.12.2019, KMA. 

Kääriäinen 2019, 93; Nousiainen 2006, 299; Vares 
2017, 404; Lehtilä 2009, 66. 

Paloheimo 2007, 263. 

Vk 1987, 4. 

Marttila 2016, 156, 184. 

Väyrynen 1993b, 295. 

Yli-Lahden haastattelu 3.11.2021, KMA. 

Politiikan puntari 1/87, 40. Uskosta kolmen suuren 
todelliseen mahdollisuuteen myös: Keski-Pohjan- 
maan piiri ptk 11.5.1987, KMA. Vrt. Perttulan haastat- 


Viitteet 537 


1512 
1513 
1514 
1515 
1516 
1517 
1518 
1519 
1520 
1521 


1522 


1523 


1524 


1525 
1526 


1527 


1528 


1529 


1530 


1531 
1532 
1533 


1534 


1535 


1536 


1537 


538 


https://doi.org/10.21435/ha.155 


telu 4.5.2022, KMA: Perttulan mukaan ei ajateltu, että 
kolmen suuren jälkeen porvarihallitus olisi seuraava 
vaihtoehto. 

Niemelä 1988, 56. 

HS 1.5.1987. 

SK 30.4.1993; Väyrynen 2014, 148-149. 

Lehtilä 2009, 66. 

Ahde 2013, 295. 

Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. 

HS 22.5.1987. 

Smaa 20.5.1987; Ilkka 20.5.1987; HS 21.5.1987. 
Keskisuomalainen 10.4.1987. 

Muistio keskustelusta Koiviston kanssa 23.11.1987, 
Arto Astikaisen arkisto, Päivälehden arkisto. 
Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. 

M. Koiviston puheita 24.11.1986 Santahaminassa & 
Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. 

Koivisto 1994, 237; Väyrysen kirje Koivistolle 31.3.1987, 
MKA, kotelo 33, KA. 

Väyrynen 1993b, 276. 

Salainen, Raportti matkasta Moskovaan 9.—10.10.1986, 
MKA, kotelo 32, KA. 

TPn kanslia pm 19.4.83 Jaakko Kalela, MKA, kotelo 
25, KA. 

Tasavallan presidentin kanslia, Suurlähettiläs Sobolev 
presidentin luona, Suomen hallitustilanne, muistio 
16.4.1987, MKA, kotelo 9, KA. 

Väyrysen kirje 26.10.1986 Koivistolle, MKA, kotelo 
32, KA. 

Muistio Shaposnikovin kanssa käydyistä kauppapo- 
litiikan neuvonpidosta 4.11.1986 Helsingissä, MKA, 
kotelo 32, KA. 

Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. 

Väyrysen kirje Koivistolle 27.11.1986, MKA, kotelo 32, 
KA. 

Aunesluoma 2011, 364, 371. 

PM Keskustapuolueen valtuuskunnan ja NKP:n edus- 
tajien keskustelusta NKP:n keskuskomiteassa 1.12.1986/ 
OM, NKP yhteistyö-muistiot 1954-1991, KMA. 

Vrt. Sarlundin haastattelu 2.11.2021, KMA: muille- 
kaan keskustapuolueen edustajille ei ilmaistu, että 
Neuvostoliitto oli tyytymätön Väyrysen idänkauppa- 
nostoon. Laajat yhteiskunnalliset verkostot omannut 
Suomenmaan entinen päätoimittaja Seppo Sarlund 
oli ollut idänkauppakohun aikaan vierailulla Teh- 
taankadun huvilalla, eikä asiaa ollut kritisoitu. Ks. 
Sarlundin neuvostosuhteista Sarlund 2004, 103. 

PM Keskustapuolueen valtuuskunnan ja NKP:n edus- 
tajien keskustelusta NKP:n keskuskomiteassa 1.12.1986/ 
OM, NKP yhteistyö-muistiot 1954-1991, KMA. 
Ahde 2013, 293; Politiikan puntari 1/87, 39. 

Keski-Rauska 2020, 323, 334; HS 20.11.1994: Albert 
Akulov Tehtaankadun sinipunakeskusteluista: ”En- 
nen kuin tämä hallitus tuli valtaan, meillä oli var- 
muus, että sekin hallitus jatkaa samaa ulkopoliittista 
kurssia -- ja meillä tulee varmasti olemaan yhteis- 
ymmärrys?” 

Muistio Koiviston näkemyksistä 29.6.1987, Arto Asti- 
kaisen arkisto, Päivälehden arkisto. Myös Muistio 
keskustelusta Koiviston kanssa 23.11.1987, Arto Asti- 
kaisen arkisto, Päivälehden arkisto. Vrt. myös Lehtilä 
2001, 128: Sorsa sanonut Holkerille syksyllä 1986, ettei 
Väyrysestä tule pääministeriä. 

Vares 2017, 413; Laatunen 2017, 90. 

Ph 25.4.1987, KMA. 

Tvk 29.4.1987, KMA; Etelä-Pohjanmaan piiri ptk 
30.3.1987, KMA. 

Tvk 29.4.1987, KMA. 

Tvk 29.4.1987, KMA. 

HS 25.4.1987. 

Edk 7.5.1987, KMA. 

Tvk 7.5.1981, KMA; Edk 7.5.1987, KMA. 

Apu 8.5.1987. 

Ph 25.4.1987, KMA. 

Apu 8.5.1987. 

Lalli 20.5.1987; Liitto 20.5.1987; Ilkka 20.5.1987; Kai- 
nuun Sanomat 20.5.1987. 

Ph 21.5.1987, KMA. 

Ph 21.5.1987, KMA. 

Hokkasen haastattelu 6.9.2021, KMA; Hokkanen 2022, 
81-82. Hokkanen 1976, 77-78: keskustapuolueen ja ko- 
koomuksen hallitusyhteistyön suotavuudesta. 

Ph 21.5.1987, KMA. 

Ph 21.5.1987, KMA. 

Ph 21.5.1987, KMA. 

Edk 12.8.1986, KMA. 

Ph 21.5.1987, KMA. 

Ph 21.5.1987, KMA. 

HS 22.5.1987. 

Pohjois-Pohjanmaan piiri ptk 15.5.1987, KMA; Ph 
21.5.1987, KMA. 

ES 21.5.1987; Lalli 21.5.1987: Pokka ja Juhantalo oli- 
vat ilmoittaneet vastustavansa ylimääräistä puolue- 
kokousta. Kääriäisen mielestä siinä oli sekä huonoja 
että hyviä puolia. 

Ph 21.5.1987, KMA. 

HS 6.5.1987. 

Edk 24.4.1987, KMA. 

SK 18.6.1987. 

Edk 24.4.1987, KMA; Tvk 29.4.1987, KMA. 

Edk 24.4.1987, KMA. 

Ph 21.5.1987, liite Eduskuntaryhmän oppositiopolitii- 
kan valmisteluun liittyviä näkökohtia, KMA. 

Ph 21.5.1987, liite Eduskuntaryhmän oppositiopolitii- 
kan valmisteluun liittyviä näkökohtia, KMA. 

Edk 28.5.1987, KMA. 

Pv 24.-25.4.1982, liite poliittisen valiokunnan ehdo- 
tus kannanotoksi, KMA. 

Eduskuntaryhmän = työvaliokunta ptk 28.5.1987, 
KMA; HS 3.6.1987. 

Edk 28.5.1987, KMA. 

Edk 28.5.1987, KMA. 

Edk 2.6.1987, KMA. 

Edk 2.6.1987, KMA; HS 3.6.1987. 

Edk 2.6.1987, KMA; HS 3.6.1987; Vk 1987, 71. 

Edk 11.6.1987 & 16.6.1987, KMA; HS 3.6.1987; Kan- 
samme puolesta 6/1987. 

Kangas 2007, 319; Rusi 2022, 185. 

Väyrynen 1993b, 310-311. 

SK 18.6.1987. 

SK 18.6.1987. 

Tvk 4.6.1987, KMA. 

Edk 24.9.1987, KMA; Smaa, kuukausiliite syyskuu 
1988. 

Edk 16.6.1987, KMA. 

Ph 10.6.1987, KMA. 

Ph 10.6.1987, KMA. Vrt. Uimonen 1995, 215: hänen 
mukaansa Väyrysen ja Kääriäisen välit olisivat olleet 
katkeamispisteessä vuoden 1988 presidentinvaalien 
alla. 

KN toimintakertomus 1987, 3, KMA. 

Ph 10.6.1987, KMA. 

Ph 10.6.1987, KMA. 

HS 5.6.1987. 

Ph 10.6.1987, KMA. 

Tvk 6.8.1987, KMA. Myös Edk 11.8.1987, KMA. 

Vk 1987, 8; Ilkka 24.8.1987. 

HS 23.8.1987; ES 24.8.1987; Länsi-Savo 23.8.1987. 

Pv 22.8.1987, liite Väyrysen puhe 22.8.1987, KMA. 
ES 16.7.1987; Uusi Suomi 16.7.1987. 

Pv 22.8.1987, liite Väyrysen puhe 22.8.1987, KMA. 

Pv 22.8.1987, liite Kääriäisen puhe 22.8.1987, KMA. 
Pv 22.8.1987, liite Juhantalon puhe, KMA. 

Pv 22.8.1987, liite kannanottoehdotus Punamusta vai 
vihreä Suomi?, KMA. 

Pv 22.8.1987, liite Kääriäisen puhe 22.8.1987, KMA. 
Ph 21.10.1987, KMA. 

Ph 21.10.1987, KMA. 

Ph 21.10.1987, KMA. 

Eduskuntaryhmän työvaliokunnan ptk 22.10.1987, 
KMA. 

Tvk 5.11.1987, KMA. 

Smaa, kuukausiliite syyskuu 1988. 

Vk 1987, 72; KN hallitus ptk 22.4.1987 kannanotto, 
KMA. 

Länsi-Savo 6.11.1987; Vk 1987, 72-74. 

Vp 1987 II, 1694-1696; HS 6.11.1987. 

Vp 1987 II, 1695-1699. 

Vp 1987 II, 1699-1711. 

Vp 1987 II, 1711. 

Pv 28.11.1987, liite Juhantalon puhe 28.11.1987, KMA. 

Vk 1987, 74-77. Työllisyyslain porrastuksessa tingit- 
tiin alkuperäisen työllisyyslain mukaisesta työllistä- 
misvelvoitteesta yli 40000 työttömän osalta, mikä 
herätti SDP:n sisälläkin kritiikkiä. 

HS 18.11.1987; ES 18.11.1987; Karjalainen 7.1.2020. 

HS 18.11.1987. 

Aho 1998, 25. 

Vk 1987, 9-10. 

Ph 21.8.1987, KMA. 

Tvk 27.8.1987, KMA. 

Tvk 10.9.1987, KMA. 

Tvk 5.11.1987, KMA. 

Vk 1987, 9. 

Tvk 19.11.1987, KMA. 

Vk 1987, 9-10. 

Tilanneraportti & Suomalainen Suunta ry tuloslaskel- 
ma 25.9.1987-30.6.1988, Paavo Väyrynen tukiryhmä 
Suomalainen suunta 1987-1989, KMA. Kassakaap- 
pisopimuksen epäonnistuminen saattoi vaikuttaa 
heikentävästi tuen määrään. Toisaalta nimenomaan 
keskustapuolue, toisin kuin kokoomus, oli pitänyt 
Väyrysen johdolla sopimuksesta kiinni, joten täs- 
sä suhteessa Väyrynen saattoi olla yhä teollisuuden 
suosiossa. Tukea TKL:ltä oli tullut jo eduskunta- 
vaaleihin keskustapuolueen kansanedustajille. Tytti 
Isohookana-Asunmaan haastattelu 17.1.2019. Myös 
Seppo Kääriäisen haastattelu 17.1.2019. 

Vk 1987, 55. 

Vk 1988, 67. Kotelo Eduskuntavaalit 1985-1987 Ja1, 
KMA: Eduskuntavaaleja koskevista aineistoista löytyy 
myös paperi, jonka mukaan vaalibudjetti olisi ollut 
1,8 miljoonaa markkaa. Samoin löytyy paperi, jonka 
mukaan mainostoimiston arvio vaalikampanjan kus- 
tannuksista oli 2.155.624,80 markkaa. Näistä ei kuiten- 
kaan selviä, mikä oli todellinen käytetty summa. 

Ph 17.9.1987, KMA; Väyrynen 1993b, 117. 

Vk 1987, 9. 

Koivisto 1994, 315. 

Vk 1987, 9. 

Vk 1987, 8. 

HS 29.1.1988. 

Koivisto 1994, 315. 

Koivisto 1994, 315. 

Väyrynen 1993b, 318-321. 

Tvk 19.11.1987, KMA. 

HS 21.11.1987; Länsi-Savo 21.11.1987; Ilkka 21.11.1987. 
Väyrynen 1993b, 327. 

HS 10.1.1988; Koivisto 1994, 315-318. 

HS 10.1.1988. 

HS 12.1.1988. 

Paastela 1988, 167. 

Ph 21.12.1987 & liite Martti Miettusen kirje puolue- 
hallitukselle 19.12.1987, KMA. 

Ph 21.12.1987 & liite Martti Miettusen kirje puolue- 
hallitukselle 19.12.1987, KMA. 

Ph 21.12.1987, KMA; HS 21.-22.12.1987. 

Laukkanen 1989, 87; Paastela 1988; Salmén 1989, 
56-57; Tvk 28.1.1988, KMA. 

Väyrynen 1993b, 328; HS 30.1.1988. 

Paastela 1988, 163. 

Tasavallan presidentin ja valitsijamiesten vaalit 31.1.- 
1.2.1988, 1, Suomen virallinen tilasto. 

HS 16.2.1988. 

Edk 3.2.1988, KMA. 

Ph 4.2.1988, KMA. 

Edk 3.2.1988, KMA. 

Ph 4.2.1988, KMA. 

Paastela 1988, 163-165. 

Ph 4.2.1988 & liite vaalitulokset, KMA. 

Tvk 11.2.1988, KMA. 

Laukkanen 1989, 87. 

Ph 4.2.1988, KMA. 

Pv 22.8.1987, liite Virolaisen puhe 22.8.1987, KMA. 
Tvk 29.4.1987, KMA. 

Ph 10.6.1987 & liite ”Keskustapuolueen toiminnan 
painopisteitä lähivuosina (näinä oppositioaikoina) 
4.6.1987, KMA; Vk 1987, 55; Eduskuntaryhmän työ- 
valiokunta 16.2.1984, KMA. 

Ph 10.6.1987 & liite ”Keskustapuolueen toiminnan 
painopisteitä lähivuosina (näinä oppositioaikoina) 
4.6.1987”, KMA. 

Ph 10.6.1987, KMA. 

Ph 17.9.1987, KMA. 

Ph 17.9.1987 & Timo Toropaisen kirje puoluehallituk- 
selle 17.9.1987, KMA. 

Ph 17.9.1987, KMA. 

Ph 17.9.1987 & tasa-arvotoimikunnan selvitystä kos- 
kevat liitteet, KMA. 

Vk 1987, 31. 

Ph 17.9.1987, KMA. 

Ph 21.12.1987, liite Keskustapuolue kohti 1990-lukua, 
KMA. 

Ph 21.12.1987, liite Keskustapuolue kohti 1990-lukua, 
KMA. 

Ph 21.12.1987, liite Keskustapuolue kohti 1990-lukua, 
KMA. 

Ph 21.12.1987, liite Mikael Pentikäisen ja Olli Rehnin 
lausunto muistion ”Keskustapuolue kohti 1990-lu- 
kua? johdosta, KMA. 

Ph 21.12.1987, liite Mikael Pentikäisen ja Olli Rehnin 
lausunto muistion ”Keskustapuolue kohti 1990-lu- 
kua? johdosta, KMA. 

Ph 21.12.1987, KMA. 

Ph 4.2.1988 & liite Keskustapuolueen Naiset r.y 3.2.1987, 
KMA. 

KN:n toimintakertomus 1987, 3. 

Ph 4.2.1988, liite Keskustapuolueen Naiset r.y 3.2.1987, 
KMA. 

Ph 4.2.1988, liite Keskustapuolueen Naiset r.y 3.2.1987, 
KMA. 

Ph 4.2.1988, KMA. 

Tyk 25.2.1988, liite Suomi ja maailma, KMA. 

Tvk 11.2.1988, liite Eläköön kaupunki!, KMA. 

Tvk 25.2.1988, KMA. 

HS 3.3.1988. 

Väyrynen 1993Þb, 329. 

Tvk 10.3.1988, KMA; Liitto 4.3.1988: Liitto kritisoi 
myös, miten asia tuotiin julkisuuteen. 

Tvk 10.3.1988, KMA. 

Tvk 10.3.1988, KMA. 

Kainuun Sanomat 4.3.1988. 

Tvk 10.3.1988, KMA. 

Smaa 16.3.1988. 

Tvk 10.3.1988, KMA. 

Ph 7.4.1988, KMA. 

Keskisuomalainen 5.3.1988. 

Tvk 21.4.1988, KMA. 

Pv 23.-24.4.1988, KMA. 

HS 24.4.1988. 

Smaa 22.3.1988. 

Smaa 11.3.1988. 

Tvk 10.3.1988, KMA. 

Tvk 24.3.1988, KMA. 

HS 8.9.2020; Katajisto 2017, 318-323. 

Tvk 24.3.1988, KMA. 

Ph 7.4.1988, KMA. 

Tvk 21.4.1988, KMA. 

Ph 7.4.1988, KMA. 

Ph 7.4.1988, KMA. 

Pv 23.-24.4.1988, liite Kääriäisen puhe, KMA. Vrt. 
HS 24.4.1988. 

HS 24.4.1988. 

Pv 23.-24.4.1988, liite Kääriäisen puhe, KMA. 

Pv 23.-24.4.1988, liite Rehnin puhe, KMA. 

Pv 23.-24.4.1988, liite Juha Pentikäisen puhe, KMA. 
Pv 23.-24.4.1988, liite Väyrysen puhe 23.4.1988, KMA. 
Pv 23.-24.4.1988, KMA; puoluekokousaloite nro 9, 
liite puoluekokousaloitteet, Ph 7.4.1988, KMA. 
Smaa 9.5.1988. 

HS 24.4.1988. 

Smaa 9.5.1988. 

Tvk 24.3.1988, KMA. 

Länsi-Savo 7.5.1988; Smaa 9.5.1988. 

Tvk 12.5.1988; Länsi-Savo 11.5.1988; Smaa 22.4.1988. 
Smaa 15.4.1988. 

Smaa 27.4.1988. 

Smaa 13.6.1988. 

Smaa 17.6.1988; Pura 2017, 73. 

Smaa 9.6.1988; Ilkka 20.6.1988: Ilkan pääkirjoituksessa 
tunnistettiin puoluejohdon hiljainen kannatus Rehnille. 
Smaa 20.4.1988. 

Tvk 14.4.1987, KMA. 

Vk 1988, 12-13. 

Ilkka 20.6.1988; ES 18.6.1988. 

Pk 17.-19.6.1988 & liite Väyrysen avajaispuhe, KMA. 

HS 18.6.1988; Pk 17.-19.6.1988, liite Kääriäisen puhe 
17.6.1988, KMA. 

Pk 17.-19.6.1988, liite Kääriäisen puhe 17.6.1988, KMA. 
Pk 17.-19.6.1988, KMA. 

Smaa 20.6.1988; Vk 1988, 18-20. 

HS 18.6.1988. 

HS 20.6.1988. 

HS 18.6.1988. 

Pk 17.-19.6.1988, KMA; HS 18.6.1988. 

Pk 17.-19.6.1988, KMA; HS 18.6.1988. 

ES 20.6.1988. 

Pk 17.-19.6.1988, KMA; HS 18.6.1988. 

Pk 17.-19.6.1988, KMA; HS 20.6.1988. 

Ilkka 20.6.1988; ES 20.6.1988; HS 20.6.1988. 

HS 18.6.1988; Pk 17.-19.6.1988, KMA. 

Pk 17.-19.6.1988, liite Juhantalon puhe, KMA. 

Tvk 2.6.1988, KMA. 

HS 3.6.1988. 

Tvk 2.6.1988, KMA. 

Pk 17.-19.6.1988, liite Juhantalon puhe, KMA. 

Vk 1988, 16-17; HS 19.6.1988. 

Pk 17.-19.6.1988, liite Juhantalon puhe, KMA. 

ES 18.6.1988. 

Pk 17.-19.6.1988, liite Väyrysen puhe poliittisesta jär- 
jestelmästä, KMA. 

Kainuun Sanomat 20.6.1988; ES 20.6.1988; Keski- 
suomalainen 20.6.1988: lehden pääkirjoituksessa pi- 
dettiin myös presidentin toimikausien rajoittamista 
oikeana suuntana. 

HS 20.6.1988. 

Väyrynen 1993b, 344, 375; Koivisto 1994, 221; Tytti 
Isohookana-Asunmaan tiedonanto 28.9.2022; Seppo 
Kääriäisen tiedonanto 29.9.2022. 

Nimenmuutosta koskeva puoluekokousasiakirja on ka- 
teissa, sitä ei löydy Keskustan ja maaseudun arkistosta. 
Smaa 20.6.1988; Hufvudstadsbladet 20.6.1988; ES 
20.6.1988. 

Tosin käytännössä saattoi olla enemmän kyse siitä, 
että haluttiin varmuudella torpata Väyrysen aikai- 
semmin esittämä idea imaista pienet keskipuolueet 
keskustapuolueen sisään. 

HS 20.6.1988; ES 20.6.1988. 

Smaa 21.6.1988; ES 20.6.1988; Ph 3.3.1988, KMA. 

Vk 1988, 65. 

Pk 17.-19.6.1988, KMA. 

HS 18.6.1988. 

Vk 1988, 52. 

Ph 8.9.1986, liite Keskustan kunnallispoliittinen 
kampanja, KMA; Vk 1987, 38. 

Vk 1988, 55. 

Pv 23.-24.4.1988 & liite Kotikunta omissa käsissä, KMA. 
Pv 23.-24.4.1988, liite 11, KMA. 

Tvk 11.2.1988, KMA. 

Ph 4.2.1988, liite Keskustalainen kaupunkimanifes- 
ti — Eläköön kaupunki!, KMA; Kaupunkipoliittinen 

toimikunta ptk 21.4.1988, KMA; Pitkänen 1995, 60, 65. 
Ph 4.2.1988, liite Keskustalainen kaupunkimanifes- 
ti- Eläköön kaupunki!, KMA. 

Ph 4.2.1988, liite Kaupunkiohjelman virikepaperi, KMA. 
Pv 23.-24.4.1988, liite Juha Pentikäisen puhe, KMA. 
Kaupunkipoliittinen toimikunta ptk 21.4.1988, KMA. 
Pitkänen 1995, 66, 71-71. 

Kortelainen 1988; Pv 23.—24.4.1988, liite Juha Penti- 
käisen puhe, KMA. 

Ph 27.11.1987, liite Jussi Yli-Lahti 13.11.1987 Yhteenveto 
Suomen Gallupin neljän suurimman puolueen toi- 
meksiannosta tekemästä puoluetutkimuksesta, KMA. 
HS 21.6.1988. 

Smaa 31.5.1988; Smaa 5.5.1988. 

HS 11.10.1988. 

Tvk 12.5.1988, KMA. 

HS 11.10.1988. 

HS 8.10.1988. 

HS 8.10.1988; Uusi Suomi 8.10.1988. 

Vk 1988, 55; Tvk 12.5.1988, KMA. 

Smaa 29.8.1988; Liitto 30.8.1988; ES 29.8.1988. 

Ph 17.9.1987, liite Kunnallisvaalit, KMA; Vk 1988, 65; 
Ph 21.9.1998, KMA. 

Vk 1988, 86. 

Vk 1988, 86. 

Vp 1988 III, 2119-2123; HS 15.9.1988; Smaa 15.9.1988; 
ES 2.9.1988; Länsi-Savo 15.9.1988. 

Smaa 21.9.1988; Liitto 21.9.1988. 

Vp 1988 III, 2121. 

Vk 1987, 37; Vk 1988, 65. 

Mattila 1992, 370. 

Teesejä rakennemuutoksesta ja siihen liittyvästä po- 
litiikanteosta -keskustelun virittämiseksi Yli-Lahti 
24.7.1987, Rakennemuutosryhmä (1987), KMA. 
Keskustalaisia teesejä rakennemuutospolitiikkaan 
12.11.1987, Rakennemuutosryhmä (1987), KMA. 
Teesejä rakennemuutoksesta ja siihen liittyvästä po- 
litiikanteosta -keskustelun virittämiseksi Yli-Lahti 
24.7.1987, Rakennemuutosryhmä (1987), KMA. 

HS 15.9.1988; Smaa 16.9.1988; Smaa 20.9.1988. 

Edk 16.9.1988, KMA. 

ES 20.9.1988. 

Vp 1988 III, 2510. 

HS 5.10.1988; Vp 1988 III, 2644. 

Edk 6.10.1988, liite kannanotto, KMA. 

Vp 1988 III, 2584. 

HS 13.10.1988. 

Kunnallisvaalit 1988, Suomen virallinen tilasto, 8, 19. 
HS 19.10.1988; HS 20.10.1988; ES 19.10.1988. 
Kaivopuisto, Ullanlinna, vanha Eira, Kulosaaren ran- 
ta ja vanha Munkkiniemi. 

HS 19.10.1988; HS 20.10.1988. 

Ph 16.11.1988, vaalitilastoliitteet, KMA. 
Kunnallisvaalit 1988, Suomen virallinen tilasto, 15, 20. 
Vk 1988, 71 

KN toimintakertomus 1988, 3, KMA; Kunnallisvaalit 
1988, Suomen virallinen tilasto, 123. 

Pv 26.11.1988, liite Kääriäisen puhe, KMA. 

Vk 1988, 54. Todettakoon, että SEP:n kanssa vaaliliit- 
to oli yhdessä kunnassa. 

Smaan kuukausiliite marraskuu 1988. 

Smaa 7.11.1988; Smaa 8.11.1988; Länsi-Savo 7.11.1988. 
Ph 16.11.1988, KMA. 

Pv 26.11.1988, liite Kääriäisen puhe, KMA. 

Tvk 8.12.1988, KMA. 

Edk17.11.1988, KMA; Länsi-Savo 12.11.1988; HS 12.11.1988. 
Tvk 8.12.1988, KMA. 

Tvk 8.12.1988, KMA. 

Apu 9.12.1988. 

Smaa 8.6.1988. 

HS 6.12.1988; Tvk 8.12.1988, KMA. 

Tvk 8.12.1988, liite kirje pääministeri Holkerille 
8.12.1988, KMA. 

Tvk 8.12.1988, liite kirje pääministeri Holkerille 
8.12.1988, KMA. 

Suomen Pankin vuosikirja 1988, 5, https://helda. 
helsinki.fi/bof/bitstream/handle/123456789/9310/ 
SP Vsk 1988.pdf?seguence=1&isAllowed=y (lainattu 
22.9.2022). 

Ph 30.1.1989, liite Harri Holkerin vastaus Keskustan 
puoluehallituksen työvaliokunnalle 20.1.1989, KMA. 
Ph 30.1.1989, liite vastaus pääministeri Holkerille 
30.1.1989, KMA. 

Ph 30.1.1989, liite puoluehallituksen kannanotto 
30.1.1989, KMA. 

Kääriäinen 2002, 250. 

Pv 15.—16.4.1989, liite Väyrysen puhe, KMA; ES 16.4.1989. 
Maaseudun Tulevaisuus 16.5.1989. 

Edk 4.5.1989, KMA. 

Esim. Edk 16.9.1988, Edk 22.9.1988, Edk 6.4.1989, 
KMA; Smaa 21.9.1988. 

Kuuskosken haastattelu 13.11.2018, KMA. 

Pekkarisen haastattelu 13.11.2018, KMA. 

Tvk 9.3.1989, KMA. 

ES 11.3.1989. 

ES 15.4.1989; ES 10.6.1989. 

Tvk 2.8.1989. 

HS 31.8.1989. 

HS 1.9.1989. 

SK 1.9.1989. 

Marjatta Väänäsen arkisto 
Matti Ruokolan arkisto 

Keskustapuolue/Suomen Keskusta vuosikirjat (Vk) 
1979-1991 


Keskustapuolue, kaupunkipoliittinen toimikunta 
kaupunkitoimikunta/kaupunkipoliittinen toimikunta 
1981-1988 


Keskustapuolue, ympäristöpoliittinen toimikunta 
ympäristöpoliittinen toimikunta 1979-1985 


Rakennemuutosryhmä (1987) 
kaupunkitoimikunta & rakennemuutosryhmä (1987), 
1981-1988 


Keskustapuolue, puoluetoimisto 

Keskustapuolue, puoluetoimisto Ja 2, Tasavallan pre- 
sidentin valitsijamiesvaalit 1982 

Keskustapuolue, puoluetoimisto Ja 2, Presidentinvaa- 
lit: Vaalimateriaali piireittäin II, 1982 

Keskustapuolue, puoluetoimisto Ja 2, Presidentinvaa- 
lit: Painotuotteet 1982 

Keskustapuolue, puoluetoimisto Ja 2, Presidentinvaa- 
lit: Vaalimateriaali piireittäin I Helsinki, Uusimaa, 
Turku, 1982 

Keskustapuolue, puoluetoimisto Ja 2, Presidentinvaa- 
lit: erilaisia vaalitietoja ja tilastoja vaaleista 

Keskustapuolue, puoluetoimisto Ja 2, Presidentin- 
vaalit: Lehtikirjoittelu ennen valitsijamiesvaalia ja 
jälkeen, 1982 

Keskustapuolue, Ja 2, Presidentinvaaleihin liittyvää 
materiaalia 1988 (mm. vaalitoimiston lähettämät 
kirjeet ja Väyrysen pitämät puheet) 

Keskustapuolue, Ja 2, Presidentinvaaleihin liittyvää 
materiaalia 1988 (tiedotusmateriaali) 

Paavo Väyrynen tukiryhmä, Suomalainen suunta 
1987-1989 

Keskustapuolue, puoluetoimisto, KV-asiat, NKP-yh- 
teistyömuistiot 1954-1991 

Keskustapuolue, puoluetoimisto, KV-asiat, kirjeet, pu- 
heet etc. 1954—1991 

Keskustapuolue, puoluetoimisto, KV-asiat, NKP-yh- 
teistyö 1974-1987 

Puoluesihteeri Seppo Kääriäinen, Saapuneet 1982, 1 F 

Puoluesihteeri Seppo Kääriäinen 1 1983 

Puoluesihteeri Seppo Kääriäinen II 1983 

Puoluesihteeri Seppo Kääriäinen III 1983 

puoluesihteeri 1984 I 

Lähetettyjä kirjeitä, 1980-1982 

Lähetettyjä kirjeitä, 1983-1988 

Muistiot, tutkimukset 1986, Dd 37 


Ohjelmia 


Keskustapuolueen periaateohjelma, Hyväksytty puo- 
luekokouksessa 18.—20.6.1982. 

Keskustapuolueen kunnallisohjelma, Hyväksytty Kes- 
kustapuolueen puoluevaltuuskunnan kokouksessa 
Kemissä 26.—27.11.1983. 

Kotikunta omissa käsissä, Keskustan kunnallisohjel- 
ma. Hyväksytty puoluevaltuuskunnan kokouksessa 
23.—24.4.1988. 

”Kestävän kehityksen ja vapaan ihmisen vuosikym- 
men”, Keskustan tavoiteohjelma 1990-luvulle. 


Muut dokumentit 


Paavo Väyrysen sähköpostiviesti 8.12.2021, KMA. 

Tytti Isohookana-Asunmaan tiedonanto 28.9.2022, 
KMA. 

Seppo Kääriäisen tiedonanto 29.9.2022, KMA. 

Matti Mörttisen muistelu Porin puoluekokouksesta, 
marraskuu 2021, KMA. 


Kansallisarkisto (KA) 
Mauno Koiviston arkisto (MKA) 


Porvarillisen Työn arkisto, (PTA) 


Kokoomuksen eduskuntaryhmän pöytäkirjat (Kokoo- 
mus edk) 1981-1987 


Päivälehden arkisto 
Arto Astikaisen arkisto 


Työväen arkisto (Tyark) 

SDP puoluetoimikunnan keskustelumuistiot (ptkm) 
1981-1991 

SDP puoluetoimikunnan pöytäkirjat 1986 

SDP eduskuntaryhmän pöytäkirjat 1987 


Muut lähteet 


Valtiolliset vaalit, Kansanedustajain vaalit. Suomen 
virallinen tilasto XXIX A:35.Helsinki 1979. 

Valtiolliset vaalit, Kansanedustajain vaalit. Suomen 
virallinen tilasto XXIX A:37.Helsinki 1983. 

Suomen virallinen tilasto XXIX A:36, Valtiolliset vaalit 
1986. 

Kansanedustajain vaalit 1987. Tilastokeskus. Suomen 
virallinen tilasto SVT XXIX A 38. 

Kansanedustajain vaalit 1991. Tilastokeskus. Suomen 
virallinen tilasto SVT Vaalit 1991:2. 

Puolueiden kannatus kunnallisvaaleissa 1976-2017, 
Tilastokeskus, http://www.stat.fi/til/kvaa/2017/02/ 
kvaa 2017 02 2017-04-11 tau 001 fi.html. 

Kansanedustajain vaalit 1983, Tilastotiedotus, https:// 
www.doria.fi/bitstream/handle/10024/172880/xtds ' 
oi 1983 2 dig.pdf?seguence=1&isAllowed=y. 

Kansanedustajainvaalit 1979, Tilastotiedotus, https:// 
www.doria.fi/bitstream/handle/10024/172871/xtds 
0i 1979 4 dig.pdf?seguence=1&isAllowed=y. 

Kunnallisvaalit 1988, Vaalit 1989:1. Suomen virallinen 
tilasto, Tilastokeskus. 

Tasavallan presidentin ja valitsijamiesten vaalit 31.1.- 
1.2.1988, Suomen virallinen tilasto. 

Ääniharava - eduskuntavaaleissa 1983 eniten ääniä 
saaneet valitut ehdokkaat, Tilastokeskus, http:// 
www.stat.fi/til/evaa/2003/evaa 2003 2004-05-31 
tau 019.html 

Eduskuntavaaleissa 1987 eniten ääniä saaneet valitut 
ehdokkaat, Tilastokeskus, https://www.stat.fi/tk/he/ 
vaalit/vaalit2003/vaalit2003 vaalitilastot ashara- 
va1987.html 

Tilastollinen vuosikirja 1982. Suomen tilastollinen 
vuosikirja LXXVIII. Valtion painatuskeskus, Hel- 
sinki 1983. 

Suomen tilastollinen vuosikirja 1988. 83. vuosikerta. 
Valtion painatuskeskus, Helsinki 1988. 

Suomen tilastollinen vuosikirja 1990. 85. vuosikerta. 
Valtion painatuskeskus, Helsinki 1990. 

Suomen Pankin vuosikirjat 1985—1989. 

Pääministeri Kalevi Sorsan IV hallituksen ohjelma 
11.5.1983, https://valtioneuvosto.fi/-/63-paaministe- 
ri-kalevi-sorsan-iv-hallituksen-ohjelma. 

Säteilyturvakeskus, https://www.stuk.fi/aiheet/sateily- 
ymparistossa/laskeuma/tsernobylin-onnettomuu- 
den-vaikutukset-suomessa. 

Juice Leskinen, sanoitus Viimeinen kylähullu, https:// 
www.musixmatch.com/lyrics/Juice-Leskinen/Vii- 
meinen-kyl%C3%A4hullu. 


Lähteet 547 


https://doi.org/10.21435/ha.155 


Eduskunnan kirjasto 
Valtiopäiväasiakirjat (vp) 1981-1991 


Muistitietoarkisto, veteraanikansanedustajien muisti- 
tietoprojekti 
Harri Holkerin haastattelu 23.11.1999 
Kauko Juhantalon haastattelu 16.11.2010. 
Olavi Martikaisen haastattelu 9.2.2001 
Pertti Paasion haastattelu 21.10.1999 
Ulla Puolanteen haastattelu 18.12.1997 
Erkki Pystysen haastattelu 22.12.1997 
Matti Ruokolan haastattelu 6.4.1993 
Kalevi Sorsan haastattelu 28.4.1997 
Lea Sutisen haastattelu 23.9.1991 
Marjatta Väänäsen haastattelu 30.1.1991 


Haastattelut 


Aho Esko 10.5.2022 

Alaranta Juhani, kirjallinen haastattelu 18.5.2022 
Hokkanen Kari 6.9.2021 

Hämäläinen Unto 13.12.2019 
Isohookana-Asunmaa Tytti 13.11.2018 & 17.1.2019 
Jaakkola Lassi 17.1.2019 & 16.11.2021 
Juhantalo Kauko 13.11.2018 

Kietäväinen Timo 13.11.2018 

Kontro Lauri 19.1.2022 

Kuuskoski Eeva 13.11.2018 

Kääriäinen Seppo 17.1.2019 & 2.2.2021 
Lankia Eero 17.1.2019 & 16.11.2021 
Liikanen Erkki 6.5.2022 

Louhivuori Juha 11.11.2020 

Mattila Olli 8.9.2021 

Oinas-Panuma Eero 30.11.2021 
Palmunen Lauri 13.11.2018 

Pekkarinen Mauri 11.5.2022 & 13.11.2018 
Perttula Pekka 4.5.2022 

Pesälä Mikko 13.11.2018 

Pohjamo Samuli 1.12.2021 

Pura Martti 19.5.2022 & 13.11.2018 

Rehn Olli 17.1.2019 & 1.6.2022 

Sarlund Seppo 2.11.2021 

Tikka Erja 26.8.2021 

Vanhanen Matti 22.6.2022 

Vehviläinen Anu 17.1.2019 

Väyrynen Paavo 15.—16.2.2021 

Yli-Lahti Jussi 17.1.2019 & 1.11.2021 

Lehdet 


Avain, Etelä-Saimaa, Etelä-Suomen Sanomat (ES), Hel- 
singin Sanomat (HS), Iisalmen Sanomat, Ilkka, Ilta- 
Sanomat, Itä-Savo, Kainuun Sanomat, Kansamme 
puolesta, Karjalan maa, Keskisuomalainen, Keskusta, 
Kymen Sanomat, Lalli, Liitto, Länsi-Savo, Maaseudun 
Tulevaisuus, Pohjolan Sanomat, Politiikan punta- 
ri, Savon Sanomat, Suomen Kuvalehti (SK), Suomen 
Sosialidemokraatti, Suomenmaa (Smaa), Uusi Suomi, 
Österbottningen 


Lähdekirjallisuus 


Hokkanen Kari, Keskitie - suomalainen vaihtoehto. 
Kirjayhtymä, Helsinki 1976. 

Hokkanen Kari, Keskustalaisuuden neljät kasvot. 
Teoksessa Heräävä maa IX. Heräävä maa: 9, Hel- 
sinki 1986. 

Hokkanen Kari, Maailmansodasta lehtisotaan. Seinä- 
joen satraapin muistoja 1. Maahenki, Helsinki 2021. 

Hokkanen Kari, Sisärenkaan ulkokehällä. Seinäjoen 
satraapin muistoja 2. Maahenki, Helsinki 2022. 

Isohookana-Asunmaa Tytti, Uusi aatteellinen vaihto- 
ehto. Teoksessa Heräävä maa IX. Heräävä maa: o, 
Helsinki 1986. 

Kekkonen Urho, Urho Kekkosen päiväkirjat 1975-1981. 
Toimittanut Juhani Suomi. Otava, Helsinki 2004. 
Koivisto Mauno, Kaksi kautta. Muistikuvia ja merkin- 

töjä 1982-1994 I. Kirjayhtymä, Helsinki 1994. 

Koivisto Mauno, Historian tekijät. Kaksi kautta II. Kir- 
jayhtymä, Helsinki 1995. 

Kortelainen Kari & Juha Pentikäinen (toim.), Oikeus 
urbaaniin. Puheenvuoroja kaupunkikulttuurista. 
Helsingin kulttuuriseura: Maaseudun sivistysliitto, 
Helsinki 1988. 

Kääriäinen Seppo, Suomen oma tie. Kirjayhtymä, Hel- 
sinki 1985. 

Kääriäinen Seppo, Maalaisliitosta Keskustapuolueeksi. 
Teoksessa Heräävä maa IX. Heräävä maa: 9, Hel- 
sinki 1986. 

Kääriäinen Seppo, Haastaja, yhteistyötä ja vastavoi- 
maa. WSOY, Helsinki 1989. 

Kääriäinen Seppo, Meikäläisen mukaan. Teos, Hel- 
sinki 2015. 

Kääriäinen Seppo, Aidan toiselta puolelta. Teos, Hel- 
sinki 2019. 

Laaninen Timo, Keskustan kuiskaaja. Vuoteni politii- 
kassa. Kirjapaja, Helsinki 2021. 

Niemelä Seppo, Ihmisyyden edellytykset, Kymmenen 
luentoa keskusta-aatteesta. Satakunnan painotalo 
Oy, Kokemäki 1983. 

Niemelä Seppo, Tuntematon suomalainen. Teokses- 
sa Heräävä maa IX. Heräävä maa: 9, Helsinki 1986. 

Niemelä Seppo, Paavon aika. Suomalainen suunta, 
Helsinki 1988. 

Pesälä Mikko, Herrana on hyvä olla. Gummerus, Jy- 
väskylä 1998. 

Pihlajamäki Veikko, Kohtalona K-linja. Pohjalaisen 
patriootin muistelmia. WSOY, Helsinki 1995. 

Pura Martti, Väyrysen renki. Karisto, Helsinki 2017. 

Suomi Juhani, ”Huolehtikaa siitä, että maan ulkopoli- 
tiikka säilyttää lujan kurssinsa... Teoksessa Herää- 
vä maa IX. Heräävä maa: 9, Helsinki 1986. 

Uusitalo Eino, Jälkipeli. Henkilöitä ja tapahtumia Kek- 
kosen kaudella. Kirjayhtymä, Helsinki 1983. 

Virolainen Johannes, Keskustapuolueen ideologias- 
ta. Teoksessa Puolueiden puheenvuoro. Toim. Keijo 
Immonen. Kirjayhtymä, Helsinki 1965. 

Volanen Risto, Filanderista Alkioksi. Teoksessa Herää- 
vä maa IX. Heräävä maa: 9, Helsinki 1986. 

Väyrynen Paavo, On muutoksen aika. WSOY, Helsin- 
ki 1974. 

Väyrynen Paavo, Kansallisia kysymyksiä. WSOY, Hel- 
sinki 1981. 

Väyrynen Paavo, Heräävä maa. Teoksessa Heräävä 
maa IX. Heräävä maa: 9, Helsinki 1986. 

Väyrynen Paavo, Tietoisuus ja poliittinen julkisuus. 
Teoksessa Politiikka ja julkisuus. Keskustan lehti- 
miehet ry:n 70-vuotisjuhlakirja. Toim. Juhani Wiio, 
Bo Ahlfors, Maria Kaisa Aula, Paavo Väyrynen & 
Markku Laukkanen. Keskustan lehtimiehet, Hel- 
sinki 1989. 

Väyrynen Paavo, On totuuden aika. Tosiasioita ja muis- 
tikuvia Urho Kekkosen Suomesta, 1. WSOY, Helsinki 
19934. 

Väyrynen Paavo, On totuuden aika. Tosiasioita ja 
muistikuvia Mauno Koiviston Suomesta, 2. WSOY, 
Helsinki 1993b. 

Väyrynen Paavo, Itsenäisen Suomen puolesta. Atena, 
Jyväskylä 1999. 

Väyrynen Paavo, Suomen linja. Paasilinna, Helsinki 
2014. 

Väyrynen Paavo, Yhteinen vuosisatamme. Paavo Väyry- 
nen, Keminmaa 2020. 

Väänänen Marjatta, Suoraan eestä Suomenmaan. Otava, 
Helsinki 1996. 


Kirjallisuus 


Aalto Sari, Vaihtoehtopuolue, Vihreän liikkeen tie puo- 
lueeksi. Into, Helsinki 2018. 

Absetz Maija, Ansaitsevat ja enemmän ansaitsevat 
työttömät. Vuoden 1984 työttömyysturvalain syn- 
ty ja oikeudenmukaisuus valtaeliitin näkökulmas- 
ta. Helsingin yliopisto, pro gradu -tutkielma, 2019. 
Saatavissa: https://helda.helsinki.fi/bitstream/hand- 
1e/10138/308599/Absetz Maija Pro gradu 2019. 
pdf?seguence=2. 

Ahde Matti & Hakkarainen Timo, Matti Ahde - Säh- 
kömies. WSOY, Helsinki 2013. 

Aho Esko, Pääministeri. Otava, Helsinki 1998. 

Arter David, The Finnish Centre Party: A Case of Suc- 
cessful Transformation? Teoksessa From Farmyard 
to City Sguare? The Electoral Adpation of the Nordic 
Agrarian Parties. Toim. David Arter. Ashgate, Al- 
dershot 2001. 

Arter David, Conclusion. Teoksessa From Farmyard 
to City Sguare? The Electoral Adpation of the Nor- 
dic Agrarian Parties. Toim. David Arter. Ashgate, 
Aldershot 2001. 

Aunesluoma Juhana, Vapaakaupan tiellä. Suomen 
kauppa- ja integraatiopolitiikka maailmansodista 
EU-aikaan. SKS, Helsinki 2011. 

Bergholm Tapio, Laatua ja vapaa-aikaa. Tulopolitii- 
kan aika II. Suomen Ammattiliittojen Keskusjärjestö 
vuodesta 1977. SKS, Helsinki 2018. 

Blom Anders, Veljeskunta, lobbaus Suomen poliittises- 
sa järjestelmässä. Gummerus, Jyväskylä 2018. 

Bläfield Antti & Vuoristo Pekka, Kalevi Sorsan suuri 
rooli. Kirjayhtymä, Helsinki 1985. 

Bläfield Antti, Loistavat Erkot. Patruunat ja heidän 
toimittajansa. Otava, Seven, Helsinki 2015. 

Christensen Dag Arne, The Norwegian Agrarian- 
Centre Party: Class, Rural or Cathcall Party? Teok- 
sessa From Farmyard to City Square? The Elector- 
al Adaption of the Nordic Agrarian Parties. Toim. 
David Arter. Ashgate, Aldershot 2001. 

Elo Kimmo & Karimäki Jenni, Luonnonsuojelusta il- 
mastopolitiikkaan. Ympäristöpoliittisen käsitteistön 
muutos parlamenttipuheessa 1960-2020. Politiikka 
4/2021. 

Enbuske Matti & Esa Ruuskanen, Metsien ja soiden 
rikkaus ja raivaus. Teoksessa Suomen ympäristöhis- 
toria 1700-luvulta nykyaikaan. Toim. Esa Ruuska- 
nen, Paula Schönach & Kari Väyrynen. Vastapaino, 
Tampere 2021. 

Fellman Susanna, Miten Suomi muuttui? Teoksessa 
Vaurastumisen vuodet. Suomen taloushistoria teol- 
listumisen jälkeen. Toim. Susanna Fellman, Matti 
Hannikainen, Jaana Laine & Jari Ojala. Gaudeamus, 
Helsinki 2019. 

Grönlund Kimmo, Paloheimo Heikki, Jan Sundberg, 
Sänkiaho Risto & Wass Hanna, Kiinnittyminen po- 
litiikkaan. Teoksessa Vaalit ja demokratia Suomessa. 
Toim. Heikki Paloheimo. WSOY, Helsinki 2005. 

Haavisto Heikki, Talonpojan muistelmat. Toim. Terho 
Puustinen. Otava, Helsinki 2022. 

Haavisto Heikki, Maatalouspolitiikka ja maatalous. 
Kansantaloudellinen aikakauskirja 1/91. Saatavissa: 
https://www.taloustieteellinenyhdistys.fi/images/ 
stories/kak/KAK11991/KAK11991Haavisto.pdf . 

Hakalehto Ilkka, Kunnallisen kansanvallan kehitys, 
kunnallisvaalit ja -valtuustot. Teoksessa Suomen 
kaupunkilaitoksen historia 3, Itsenäisyyden aika. 
Suomen Kaupunkiliitto, Helsinki 1984. 

Hannikainen Matti & Eloranta Jari, Palveluiden ja tu- 
lonsiirtojen yhteiskunta. Teoksessa Vaurastumisen 
vuodet. Suomen taloushistoria teollistumisen jälkeen. 
Toim. Susanna Fellman, Matti Hannikainen, Jaana 
Laine & Jari Ojala. Gaudeamus, Helsinki 2019. 

Helkama Klaus & Seppälä Tuija, Arvojen muutos Suo- 
messa 1980-luvulta 2000-luvulle. Teoksessa Uusi 
jako. Miten Suomesta tuli kilpailukyky-yhteiskunta? 
Toim. Risto Heiskala & Eeva Luhtakallio. Gaudea- 
mus, Helsinki 2006. 

Henttinen Annastiina, Maaseudun Sivistysliitto 1952- 
2002. Maahenki, Helsinki 2002. 

Herkman Juha, Politiikan mediajulkisuus Kekkosen 
jälkeen. Teoksessa Suomalaisen politiikan murroksia 
ja muutoksia. Toim. Kari Paakkunainen. Helsingin 
yliopisto, Helsinki 2012. 

Hiilamo Heikki, Akantappolaista isäkiintiöön, perhe- 
politiikan pitkä linja Suomessa ja Ruotsissa. Stakes, 
Helsinki 2006. 

Hokkanen Kari, Ilkan vuosisata. Etelä-Pohjanmaan 
Lehtiseura ry, Seinäjoki 2006. 

Holli Anne Maria, Kriittisiä näkökulmia tasa-arvon 
tutkimukseen. Teoksessa Tasa-arvo toisin nähtynä. 
Oikeuden ja politiikan näkökulmia tasa-arvoon ja 
yhdenvertaisuuteen. Gaudeamus, Helsinki 2012. 

Häikiö Martti, Sturm und Drang. Suurkaupoilla eu- 
rooppalaiseksi elektroniikkayritykseksi 1983-1991. 
Edita, Helsinki 2001. 

Hämäläinen Unto & Terho, Lännettymisen lyhyt his- 
toria. WSOY, Helsinki 1998. 

Hämäläinen Unto, Onko tämä Skuuppi? Politiikan toi- 
mittajat ry, Helsinki 2002. 

Hämäläinen Unto, Suomi Orwellin vuonna 1984. HS 
kirjat, Helsinki 2011. 

Isohookana-Asunmaa Tytti, Maalaisliitto-Keskustan 
historia 5. Maalaisliitosta Keskustapuolue 1963-1981. 
WSOY, Helsinki 2006. 

Isohookana-Asunmaa Tytti, Yhteinen hyvä - paras 
hyvä. Kerttu Saalastin elämäkerta. Kerttu Saalasti 
säätiö, Nivala 2008. 

Jakobson Max, Tilinpäätös. Otava, Helsinki 2003. 

Jalava Jukka, Työn tuottavuus ja uusi tietotekniikka. 
Teoksessa Vaurastumisen vuodet. Suomen talous- 
historia teollistumisen jälkeen. Toim. Susanna Fell- 
man, Matti Hannikainen, Jaana Laine & Jari Ojala. 
Gaudeamus, Helsinki 2019. 

Jensen-Eriksen Niklas, Looking for cheap and abun- 
dant power: Business, government and nuclear 
energy in Finland. Business History, June 2020, 1-22. 

Jokisipilä Markku, Perussuomalaiset Halla-Ahon ja 
Purran linjalla. Otava, Helsinki 2021. 

Jutila Karina, Yksillä säännöillä, kaksilla korteilla? 
Empiirinen tutkimus Suomen Keskustan sisäisestä 
päätöksenteosta. Väitöskirja, Tampereen yliopisto 
2003. 

Järvihaavisto Jyri Pekka, Populistisen kannatuksen 

”periytyvyys”? Tutkimuslähtökohtana Suomen Maa- 
seudun Puolueen (SMP) kuntakohtainen kannatus 
eduskuntavaaleissa 1970 ja 1983. Yleisen valtio-opin 
yleisen suuntautumisvaihtoehdon pro gradu -tut- 
kielma. Helsingin yliopisto, 1993. 

Kalela Jorma, Historiantutkimus ja historia. Gaudea- 
mus, Helsinki 2002. 

Kalela Jorma, Syntyikö Suomeen 1990-luvulla uusi ala- 
luokka? Teoksessa Lamakirja. Näkökulmia 1990-lu- 

Toim. Helena Blomberg, Matti Hannikainen ja Pauli 

Oyj, Jyväskylä 2007. 

kirjoitus 2023. 

kriisin syyt ja seuraukset. VATT, Helsinki 2001. 

Kitschelt Herbert, Movement Parties. Teoksessa Hand- 
book of Party Politics. Sage Publishing Ltd, Lontoo 
2006. 

Kivimäki Ville, Harjula Minna, Malinen Antti & 
Nevalainen Pasi, Sadan vuoden kansalaisuus: yh- 
teiskunta, yksilö ja toimijuus. Teoksessa Suomalai- 
sen yhteiskunnan historia 1400-2000, osa 1. Raken- 
teet ja instituutiot. Vastapaino, Tampere 2022. 

Korhonen Jarmo, Väyrysen valtakunta. Tammi, Hel- 
sinki 2014. 

Koroma Johannes, Suomalaisten hyvinvointia raken- 
tamassa. Teollisuuden Keskusliiton historia. SKS, 
Helsinki 2015. 

Korppi-Tommola Aura, Vuosisadan naisparlamen- 
taarikkoja. Teoksessa Naiset eduskunnassa. Suo- 
men eduskunta 100 vuotta, 4. Toim. Irma Sulkunen, 
Maria Lähteenmäki & Aura Korppi-Tommola. Edi- 
ta, Helsinki 2006. 

Krouwel Andre, Party models. Teoksessa Handbook 
of Party Politics. Toim. Richard S. Katz & William 
Crotty. Sage Publications Ltd, Lontoo 2006. 

Kuuskoski Eeva, Ihmisten kanssa. Toim. Risto Lind- 
stedt. WSOY, Helsinki 1991. 

Kuusterä Antti & Tarkka Juho, Suomen Pankki 200 
vuotta. Parlamentin pankki. Otava, Helsinki 2012. 
Saatavissa: https://www.suomenpankki.fi/globalass- 
ets/fi/media-ja-julkaisut/julkaisut/muut julkaisut/ 
documents/sp200 02 nide.pdf. 

Kuusterä Antti, Rahoitusmarkkinoiden murrokset 
ja muutokset. Teoksessa Vaurastumisen vuodet. 


Suomen taloushistoria teollistumisen jälkeen. Toim. 
Susanna Fellman, Matti Hannikainen, Jaana Laine 
& Jari Ojala Jari. Gaudeamus, Helsinki 2019. 

Kääriäinen Seppo, Sitä niittää, mitä kylvää. Keskustan 
strategiset valinnat 1964-2001. Väitöskirja, Helsingin 
yliopisto. Gummerus, Jyväskylä 2002. 

Laaninen Timo, Sata vuotta sanan voimalla. Keskustan 
lehtimiehet median murroksen näkijöinä ja tekijöinä 
1919-2019. Maahenki, Helsinki 2020. 

Laatunen Lasse & Nieminen Arto, Kolmikannan ku- 
lisseissa. Art House, Helsinki 2017. 

Laukkanen Markku, Kekkos-puolueen kujanjuoksu. Si- 
säkuva vallasta ja väyrysistä. WSOY, Helsinki 1982. 

Laukkanen Markku, Poliitikko ruudussa ja ruudun 
takana. Teoksessa Politiikka ja julkisuus. Keskustan 
lehtimiehet ry:n 70-vuotisjuhlakirja. Toim. Juhani 
Wiio, Bo Ahlfors, Maria Kaisa Aula, Paavo Väyry- 
nen & Markku Laukkanen. Keskustan lehtimiehet, 
Helsinki 1989. 

Laurila Ilkka P, Maatalouden EU-Aika. Teoksessa Suo- 
men maatalouden historia, osa 3. Suurten muutosten 
aika, Jälleenrakennuksesta EU-Suomeen. Toim. Pirjo 
Markkola. SKS, Helsinki 2004. 

Lehtilä Hannu, Mainettaan parempi. Valtioneuvos 
Harri Holkeri. Otava, Helsinki 2001. 

Lehtilä Hannu, Politiikan myrskyissä Seppo Kääriäinen. 
Otava, Helsinki 2009. 

Lehtinen Lasse, Työläjärvi tasavallan tahtonainen. 
Naispoliitikon muotokuva. WSOY, Helsinki 1982. 
Levä Ilkka, Toimihenkilöt neuvottelupöydässä. Järjestöt 
työmarkkinoiden taitekohdissa 1945-2015. Gaudea- 

mus, Helsinki 2021. 

Leväniemi Veikko, Etelä-Pohjanmaan keskustapiiri 
1961-2011. Etelä-Pohjanmaan keskustapiiri, Seinä- 
joki 2013. 

Liikanen Erkki, Olin joukon nuorin. Otava, Helsinki 
2019. 

Liljelund John, Centerpartiet, väljarna och väljarvand- 
ringarna 1966-1988. Licentiat-avhandling i allmän 
statslära vid statsvetenskapliga fakulteten vid Hel- 
singfors universitet. September 1989. 

Lind Merja, Omnipotentista selviytyjästä epävar- 
muuden ajan tasapainoilijaksi. Teoksessa Lama- 
kirja. Näkökulmia 1990-luvun talouskriisiin ja sen 
historiallisiin konteksteihin. Toim. Helena Blomberg, 
Matti Hannikainen ja Pauli Kettunen. Kirja- Aurora, 
Turku 2022. 

Lipponen Paavo, Murrosten aika. Muistelmat 1979- 
1985. WSOY, Helsinki 2014. 


Lähteet 551 


https://doi.org/10.21435/ha.155 


Luukkonen Mari, Rautaesiripun varjossa. Supo idän 
ja lännen jännitekentässä 1978-1990. Otava, Hel- 
sinki 2022. 

Mainio Aleksi, Erkon kylmä sota. Helsingin Sanomat 
Moskovan varjossa. Siltala, Helsinki 2018. 

Martikainen Tuomo & Yrjönen Risto, Vaalit, puolueet 
ja yhteiskunnan muutos. Tilastokeskus, tutkimuk- 
sia 178. Helsinki 1991. Saatavissa: https://www.do- 
ria.fi/bitstream/handle/10024/176232/xtut 178 dig. 
pdf?seguence=1&isAllowed=y. 

Marttila Jouko, Hillitty markkinatalous. Kokoomuksen 
ja SDP:n talouspoliittinen lähentyminen ja hallitus- 
yhteistyö 1980-luvulla. Docendo, Jyväskylä 2016. 

Mattila Aarne, Työriitojen sovittelujen historia. Työmi- 
nisteriö, Helsinki 1992. 

Meinander Henrik, Kansakunnan kakkonen. Kalevi 
Sorsan poliittinen toiminta 1969-1993. Otava, Hel- 
sinki 2022. 

Mickelsson Rauli, Suomen puolueet. Historia, muutos 
ja nykypäivä. Vastapaino, Tampere 2007. 

Mickelsson Rauli, Suomen puolueet. Vapauden ajasta 
maailmantuskaan. Vastapaino, Tampere 2021. 

Moisio Sami, Valtio, alue, politiikka. Suomen tilasuhtei- 
den sääntely toisesta maailmansodasta nykypäivään. 
Vastapaino, Tampere 2012. 

Mylly Juhani, Metodi ja suunta. Näkökulmia poliittisen 
historian metodiin, kehitykseen ja ongelmiin. Turun 
yliopisto poliittisen historian julkaisuja E:2/1989, 
Turku 1989. 

Myllymäki Arvo, Julkistyönantajat ja virkaehtolain- 
säädäntö. Valtion, kuntien ja evankelis-luterilaisen 
kirkon virkaehtolainsäädäntö ja sen vaikutukset 
työnantajavaltaan ja virkamiesjärjestöjen asemaan. 
Finnpublishers, Tampere 1989. 

Niemi Mari K., Naisten työläs taival puolueiden johta- 
jiksi. Naisten puoluejohtajuuden mahdollistuminen 
sosiaalidemokraateissa, keskustassa ja kokoomuk- 
sessa 1987-2010. Historiallinen Aikakauskirja 1/2014. 

Niemi Mari K., Vapautumisen vuodet — vaalit 1979- 
1999. Teoksessa Kamppailu vallasta. Eduskuntavaa- 
likampanjat 1945-2015. Docendo, Jyväskylä 2016. 

Niemelä Mikko, Julkisen sektorin reformin pitkä kaari 
Valtava-uudistuksesta Paras-hankkeeseen. Sosiaa- 
li- ja terveysturvan tutkimuksia, 102. Kelan tutki- 
musosasto, Helsinki 2008. Saatavissa: https://helda. 
helsinki.fi/bitstream/handle/10250/7935/Tutkimuk- 
sia102.pdf?seguence=3 . 

Nousiainen Jaakko, Suomalainen parlamentarismi. 
Teoksessa Eduskunnan muuttuva asema. Suomen 


552 Lähteet 


eduskunta 100 vuotta, 2. Toim. Antero Jyränki ja 
Jaakko Nousiainen. Edita, Helsinki 2006. 

Numminen Juha, Julkisuuden kipeys. Kirja siitä mil- 
laista on olla kuuluisa Suomessa. WSOY, Helsinki 
1981. 

Oksanen Matti, Koiviston tasavallan tekijät. Pika-ana- 
lyysi presidentinvaaleista 1982. Sarja C 1/1982. Oy. 
Yleisradio Ab. Suunnittelu- ja tutkimusosasto 1982. 

Ovaska Juho, Mauno Koiviston idänkortti. Otava, Hel- 
sinki 2017. 

Ovaska Juho, Murroksia ja jatkuvuutta — 1980-luku 
historiantutkimuksessa ja presidentin muistelmissa. 
Ennen ja Nyt 2/2020. 

Paastela Jukka, The 1988 Presidential Election in Finland. 
Scandinavian Political Studies, Vol. 11 — No, 2, 1988. 

Palmunen Lauri, Karvetin herttuakunta. Sata vuotta 
keskustapolitiikkaa Varsinais-Suomessa. Keskustan 
Varsinais-Suomen piiri ry, Turku 2018. 

Palmunen Ritva, Aitan polulta yhteiskunnalliseksi 
vaikuttajaksi. Keskustalaisen naisliikkeen toimintaa 
1906-1985. Suomen Keskustanaiset, Helsinki 1992. 

Paloheimo Heikki, Puoluevalinnan tilannetekijät. 
Teoksessa Vaalit ja demokratia Suomessa. Toim. 
Heikki Paloheimo. WSOY, Helsinki 2005. 

Paloheimo Heikki, Eduskuntavaalit 1907-2003. Teok- 
sessa Kansanedustajan työ ja arki. Suomen edus- 
kunta 100 vuotta, 5. Toim. Anne Ollila & Heikki 
Paloheimo. Edita, Helsinki 2007. 

Paloheimo Heikki & Sundberg Jan, Puoluevalinnan 
perusteet. Teoksessa Vaalit ja demokratia Suomes- 
sa. Toim. Heikki Paloheimo. WSOY, Helsinki 2005. 

Paloheimo Heikki & Wiberg Matti, Politiikan perus- 
teet. Sanoma Pro, Helsinki 2012. 

Pernaa Ville, Kevään 2011 eduskuntavaaliasetelman 
pitkät juuret. Teoksessa Jytky. Eduskuntavaalien 2011 
mediajulkisuus. Toim. Ville Pernaa ja Erkka Railo. 
Kirja- Aurora, Turun yliopisto 2012. 

Perttula Pekka, Ahti Pekkala, poliitikko ja valtiovarain- 
ministeri. Minerva, Helsinki 2021. 

Pitkänen Weijo, Keskustan kaupunkiohjelma. Sulka 
puoluejohdon hattuun? Teoksessa Puolueohjelma- 
tutkimuksen nykysuunnat. Toim. Eeva Aarnio & 
Jukka Kanerva. Jyväskylän yliopisto, Julkaisuja 69, 
Jyväskylä 1995. 

Punnonen Olli & Pirilä Pekka. Maalaisliitto/Keskusta- 
puolue 1906-1986. Tilasto- ja taustatietoja puolueen 
historiasta ja rakenteesta. Keskustan ja Maaseudun 
arkiston julkaisuja 1/1986, Helsinki 1987. 

Pylkkänen Anu, Muodollisen tasa-arvon pitkä historia 


https://doi.org/10.21435/ha.155 


ja sen sisäänrakennetut erot. Teoksessa Tasa-arvo 
toisin nähtynä. Oikeuden ja politiikan näkökulmia 
tasa-arvoon ja yhdenvertaisuuteen. Gaudeamus, Hel- 
sinki 2012. 

Ranki Risto, Haltia vai haltija? Harri Holkerin talous- 
poliittinen ministerivaliokunta. Edita, Helsinki 2000. 

Rehn Olli, Liike vai puolue? Liikkeen ja puolueen mah- 
dollisuudet jälkiteollisessa hyvinvointivaltiossa: ta- 
paustutkimuksina keskusta/maalaisliitto ja vihreä 
liike. Pro gradu, Helsingin yliopisto 1989. 

Rekola Esko, Viran puolesta. WSOY, Helsinki 1998. 

Renko Tellervo, Naisasiaa tupailloista verkostoihin. 
Teoksessa Keskustanaisten Pohjois-Pohjanmaan pii- 
ri 60 vuotta. Elävää elämää 1945-2002. Keskusta- 
naiset Pohjois-Pohjanmaan piiri, Oulu 2005. 

Rentola Kimmo, Suojelupoliisi kylmässä sodassa 1949- 
1991. Teoksessa Ratakatu 12. Suojelupoliisi 1949-2009. 
Toim. Matti Simola. WSOY, Helsinki 2009. 

Ritvanen Juha-Matti, Mureneva kulmakivi. Suomi, 
Neuvostoliiton hajoaminen ja YYA-sopimuksen lop- 
puvaiheet 1989-1992. Siltala, Helsinki 2021. 

Ruoti Hannele, Keskellä Nurmijärveä, Maalaisliitto- 
Keskusta 1906-2006. Suomen Keskustan Nurmijär- 
ven kunnallisjärjestö, Rajamäki 2006. 

Rusi Alpo, Kremlin kortti. KGB:n poliittinen sota Suo- 
messa 1981-1991. Docendo, Jyväskylä 2022. 

Ruuskanen Esa & Vapo oy & Jäppinen Juho, Suosta 
voimaa ja lämpöä: turve Suomen energiapolitiikassa 
1940-2010. Vapo Oy, Jyväskylä 2010. 

Räsänen Tuomas, Paula Schönach & Miina Kaarkoski, 
Ympäristötietoisuuden ja ympäristöpolitiikan insti- 
tutionalisoituminen. Teoksessa Suomen ympäristö- 
historia 1700-luvulta nykyaikaan. Toim. Esa Ruuska- 
nen, Paula Schönach & Kari Väyrynen. Vastapaino, 
Tampere 2021. 

Salmen Leif, Poliittinen haastattelu. Teoksessa Politiik- 
ka ja julkisuus. Keskustan lehtimiehet ry:n 70-vuo- 
tisjuhlakirja. Toim. Juhani Wiio, Bo Ahlfors, Maria 
Kaisa Aula, Paavo Väyrynen & Markku Laukkanen. 
Keskustan lehtimiehet, Helsinki 1989. 

Sarlund Seppo, Politiikan pöydän alta. Otava, Helsinki 
2004. 

Saukkonen Pasi, Suomalaisen yhteiskunnan poliit- 
tinen kulttuuri. Teoksessa Suomalaisen politiikan 
murroksia ja muutoksia. Toim. Kari Paakkunainen. 
Helsingin yliopisto, Helsinki 2012. 

Sillantaus Pentti, Yöpakkasista jäittenlähtöön. Kokoo- 
muksen kujanjuoksu 1958-87. Gummerus, Jyväskylä 
1988. 


Skurnik Samuli, Kairamon ja Väyrysen keskusteluryh- 
mä. Kanava 6/2003. 

Skurnik Samuli, Suomalaisen talousmallin murros. Sul- 
jetusta sääntelytaloudesta kaksinapaiseen globaalita- 
louteen. Tammi, Helsinki 2005. 

Skurnik Samuli, Keskustan suhtautumisesta devalvaa- 
tioihin: kommentteja Heikki Oksaselle. Kansanta- 
loudellinen aikakauskirja 3/2017. 

Smith Julie, A Sense of Liberty. The History of the Libe- 
ral International. Liberal International, London 1997. 

Stenbäck Pär, Kriser och katastrofer. Politik och huma- 
nitärt arbete. Schildts, Helsingfors 2009. 

Suomi Juhani, Pysähtyneisyyden vuodet. Mauno Koi- 
viston aika 1981-1984. Otava, Helsinki 2005. 

Suomi Juhani, Epävarmuuden vuodet. Mauno Koivis- 
ton aika 1984-1986. Otava, Helsinki 2006. 

Suomi Juhani, Kohti sinipunaa. Mauno Koiviston aika 
1986-1987. Otava, Helsinki 2008. 

Tuomikoski Antti, Politiikan värikkäät vuodet. Teok- 
sessa Vihertyvä Uusimaa III, Keskustapuolueen Uu- 
denmaan piirin 70-vuotisjuhlajulkaisu. Uudenmaan 
maakunta- säätiö, Helsinki 1987. 

Uimonen Risto, Julkisuuspeli. Inagonrakennus politii- 
kassa. WSOY, Helsinki 1992. 

Uimonen Risto, Nuori pääministeri. WSOY, Helsinki 1995. 

Vanhanen Matti, Keskustan Uudenmaan piirijärjestö 
1977-1997. Teoksessa Vihertyvä Uusimaa IV, Suo- 
men Keskustan Uudenmaan piirin 80-vuotisjulkaisu. 
Toim. Matti Vanhanen. Uudenmaan maakunta-sää- 
tiö, Helsinki 1997. 

Vanhanen Tatu, Vihreä nuoriso, 50 vuotta keskusta- 
nuorten toimintaa (1945—1995). Nuoren keskustan 
liitto, Helsinki 1995. 

Vares Vesa, Korpivaellukselta vallan kahvaan, Kansalli- 
sen Kokoomuspuolueen historia 1966-1987. Suomalais- 
kansallinen Kokoomus IV. Docendo, Jyväskylä 2017. 

Varjamo Viivi, Suomalaisten suhtautuminen las- 
ten kotihoidon tukeen. Pro gradu -tutkielma, Jy- 
väskylän yliopisto kevät 2016. Saatavissa: https:// 
jyx.jyu.fi/bitstream/handle/123456789/50501/ 
URN%3aNBN%3afi%3ajyu-201606213260. 
pdf?seguence=1&isAllowed=y. 

Varjonen Sampo, Äidin hoiva, jaettu vanhemmuus - 
ja vapaus valita. Perhevapaiden uudistamisen ar- 
gumentointi 1970-luvulta 2000-luvulle. Sosiaali- ja 
terveysturvan tutkimuksia 118. Kelan tutkimusosas- 
to, Helsinki 2011. Saatavissa: https://helda.helsinki. 
fi/bitstream/handle/10138/27824/Tutkimuksia118. 
pdf?seguence=3&isAllowed=y 


Lähteet 553 


https://doi.org/10.21435/ha.155 


Vihinen Hilkka, Suomalaisen rakennemuutoksen maa- 
talouspolitiikka 1958-1987. Helsingin yliopisto, Mik- 
keli 1990. 

Vladimirov Viktor, Näin se oli... Muistelmia ja havain- 
toja kulissien takaisesta diplomaattitoiminnasta Suo- 
messa 1954-1984. Otava, Helsinki 1993. 

Vuorio Kaija, Savossa Savon Sanomat. Sanomalehti 
Savon Sanomat 100 vuotta 1907-2007. Savon Sano- 
mat, Kuopio 2007. 

Väänänen Jouko, MTK ja Suomen maatalouspolitiikka. 
Ohjakset omiin käsiin. Kirjayhtymä, Helsinki 1987. 

Väänänen Marjatta, Lasten kotihoidontuki. Keskustan 
ja SDP:n vuosikymmenten kädenvääntö. Teoksessa 
Vihertyvä Uusimaa IV, Suomen Keskustan Uuden- 
maan piirin 80-vuotisjulkaisu. Toim. Matti Vanha- 
nen. Uudenmaan maakunta-säätiö, Helsinki 1997. 

Webb Paul D., Poguntke Thomas & Scarrow Susan E., 


554 Lähteet 


The Conclusion: The Study of Party Organization. 
Teoksessa Organizing Political Parties. Representa- 
tion, Participation, and Power. Toim. Susan E. Scar- 
row, Paul D. Webb & Thomas Poguntke. Oxford 
University Press, New York 2017. 

Widfeldt Anders, The Swedish Centre Party: The Poor 
Relation of the Family? Teoksessa From Farmyard 
to City Sguare? The Electoral Adaption of the Nor- 
dic Agrarian Parties. Toim. David Arter. Ashgate, 
Aldershot 2001. 

Wuokko Maiju, Markkinatalouden etujoukot: Elinkei- 
noelämän valtuuskunta, Teollisuuden keskusliitto ja 
liike-elämän poliittinen toiminta 1970-1980-lukujen 
Suomessa. Väitöskirja, Helsingin yliopisto 2016. 

Wuokko Maiju, Riitaisa liitto 1956-1991. Teoksessa Lo- 
puttomat kihlajaiset, Yritykset ja kolmikantakorpo- 
ratismi Suomessa 1940-2020. Siltala, Helsinki 2020. 


https://doi.org/10.21435/ha.155 


Liite 1 


Keskustan kannatus eduskuntavaaleissa ja tasavallan presidentin vaaleissa 1982-1991. 


Vaalipiiri 


Koko maa 


Helsingin vaalipiiri 


Uudenmaan vaalipiiri 


Askola 
Artjärvi 
Espoo 

Hanko 
Vantaa 
Hyvinkää 
Inkoo 
Järvenpää 
Karkkila 
Kauniainen 
Kerava 
Kirkkonummi 
Lapinjärvi 
Loviisa 
Liljendal 
Pernaja 
Ruotsinpyhtää 
Lohja 

Lohjan kunta 
Sammatti 
Karjalohja 
Nummi-Pusula 
Myrskylä 
Mäntsälä 
Nurmijärvi 
Orimattila 
Pornainen 
Pukkila 
Porvoo 


Porvoon mlk 


TPV 1982 

16,8 i76. 
4:9 5,1 
12,0 7,2 
26,6 25,0 
37,9 32,5 
5:5 4,9 
1,7 1,9 
6,0 5,6 
7,8 6,8 
1,8 1,3 
6,3 6,8 
10,7 9,4 
4,1 2,6 
5,8 5,3 
4,2 3,5 
18,4 17,8 
2,8 2,1 
0,9 0,9 
4,2 3,1 
13,2 12,6 
5,7 4,0 
10,5 9,0 
21,5 23,1 
23,8 24,4 
23,9 24,7 
23,3 23,3 
21,6 25,5 
12,9 13,8 
20,7 22,3 
30,8 29,1 
33,0 34,3 
3,2 2,9 
6,9 5,8 


EKV 1983 EKV 1987 TPV 1988 


21,7 
7,6 
11,6 


29,5 
49,6 
8,5 
7,7 
8,7 
10,6 
21,2 
9,3 
13,2 
9,2 
8,4 
10,2 
38,2 
7,5 
40,9 
21,4 
22,9 
7,3 
12,1 
22,9 
23,4 
28,6 
37,0 
23,4 
16,5 
24,5 
29,0 
38,3 
8,3 


15,2 


EKV 1991 


24,8 

Vaalipiiri 
Karjaa 
Pohja 
Tammisaari 
Tenhola 
Sipoo 
Siuntio 
Tuusula 
Vihti 


Turun eteläinen vaalipiri 


Aura 
Kaarina 
Piikkiö 
Koski Tl 
Kustavi 
Dragsfjärd 
Kemiö 
Västanfjärd 
Laitila 
Lieto 
Tarvasjoki 
Loimaa 
Loimaan kunta 
Alastaro 
Mellilä 
Houtskari 
Iniö 
Korppoo 
Nauvo 
Parainen 
Marttila 
Masku 
Askainen 
Lemu 
Mynämäki 
Mietoinen 
Naantali 


Merimasku 

29,9 
16,3 
38,2 
11,1 
31,9 
28,7 
31,5 
2,5 

0,0 

3,1 

4,8 

4,9 

40,3 
22,3 
38,4 
32,8 
27,9 
36,2 
7,3 

28,9 


EKV 1983 


1,7 
2,7 


5,1 

39,5 
20,2 
38,4 
36,2 
29,3 
35,7 
6,5 

29,3 


EKV 1987 


1,6 
2,7 
0,7 
1,3 
3,1 
7,5 
7,0 


13,2 
14,6 


25,7 
8,3 
15,4 
48,5 
26,7 
1,1 
8,5 
1,1 
35,0 
17,8 
40,1 
15,7 
36,5 
30,5 
37,8 
0,4 
0,0 
1,9 
3,2 
5,5 
43,4 
29,9 
41,5 
33,9 
33,6 
42,1 
8,3 


29,1 


TPV 1988 


11,7 
8,8 

9,1 

22,1 
15,0 
18,3 
11,8 
16,8 


20,1 


12,9 
8,2 

15,9 
41,3 
22,5 
9,5 

28,5 
25,3 
31,6 
16,2 
37,8 
16,6 
37,0 
33,4 
38,0 
22,7 
19,3 
20,3 
21,9 
15,1 
43,1 
21,0 
38,1 
30,3 
30,6 
32,5 
8,4 

23,7 


EKV 1991 


4,9 
6,8 
2,6 
5,4 
7,6 
10,0 
16,5 


20,7 
22,9 


38,9 
14,6 
24,2 
57,6 
32,7 
2,4 

14,0 
2,8 

44,1 
27,0 
50,0 
29,0 
56,0 
50,3 
54,1 
3,0 

1,9 

7,7 

6,3 

9,6 

56,1 
33,1 
46,7 
40,8 
42,7 
43,0 
15,0 


34,5 

Vaalipiiri TPV 1982 EKV 1983 EKV1987 TPV1988 EKV 1991 
Rymättylä 31,1 33,0 43,6 36,5 52,1 
Velkua 35,1 51Ä 31,6 23,7 39,0 
Nousiainen 31,9 31,2 34,5 30,9 43,1 
Oripää 29,6 29,3 30,1 32,5 44,3 
Paimio 22,4 22,2 21,3 21,0 31,3 
Pyhäranta 24,1 23,3 22,0 24,7 34,6 
Pöytyä 30,9 31,5 32,1 32,3 44,9 
Karinainen 28,3 29,4 32,3. 29,6 44,7 
Yläne 37,2 37,9 41,2 36,7 50,4 
Raisio 7,5 hi 8,9 8,1 16,4 
Rusko 18,4 17,2 19,0 18,3 29,6 
Vahto 32,8 36,5 38,8 33,0 46,5 
Salo 9,8 8,8 9,5 11,2 16,6 
Halikko 235 22,1 23,6 24,0 29,0 
Kiikala 40,0 39,3 41,2 44,7 56,0 
Kisko 27,4 29,4 28,3 27,8 40,5 
Kodisjoki 32,8 37,0 35,3 38,0 50,8 
Kuusjoki 40,4 41,5 41,8 46,1 49,7 
Muurla 21,2 22,6 22,4 23,6 30,1 
Perniö 22,0 20,9 21,5 21,9 29,3 
Pertteli 31,7 31,2 30,3 30,2 40,5 
Suomusjärvi 28,9 33,8 34,6 31,7 44,4 
Särkisalo 12,5 14,3 13,5 16,7 16,1 
Sauvo 37,6 39,8 40,4 36,3 46,4 
Somero 34,2 36,1 40,7 38,5 57,7 
Taivassalo 28,4 30,3 33,4 30,2 45,5 
Turku 5,1 4,3 6,0 6,7 11,5 
Uusikaupunki 10,1 10,0 11,7 12,6 18,7 
Kalanti 34,9 33,9 37,6 35,9 44,5 
Vehmaa 28,8 29,0 33,2 34,1 41,2 
Turun läänin 16,7 16,7 16,6 20,1 24,1 


pohjoinen vaalipiiri 


Eura 20,2 21,2 21,5 23,2 28,8 
Kiukainen 27,1 32,6 34,5 30,7 42,1 
Eurajoki 29,2 30,1 29,8 33,3 39,7 
Luvia 21,9 21,8 22,4 28,0 31,1 
Harjavalta 8,8 9,3 8,6 11,6 15,4 
Honkajoki 41,7 38,4 44,2 50,3 59,6 

Vaalipiiri TPV 1982 EKV 1983 EKV1987 TPV1988 EKV 1991 
Hämeenkyrö 20,7 21,0 18,3 24,5 35,4 
Huittinen 25,5 29,3 29,2 29,5 34,1 
Ikaalinen 29,6 31,5 30,6 34,4 40,8 
Vampula 39,0 39,4 41,8 39,7 48,2 
Jämijärvi 41,6 38,9 39,5 46,8 46,4 
Kankaanpää 19,9 19,5 25,8 27;1 32,1 
Karvia 47,5 42,5 43,2 53,6 50,9 
Kihniö 28,1 24,3 15,0 40,9 24,0 
Kiikoinen 35,3 34,4 37,0 45,5 51,9 
Kokemäki 24,8 25,5 23,8 572 38,4 
Parkano 22,4 20,9 17,9 29,7 23,7 
Merikarvia 23,4 22,8 23,2 29,7 33,4 
Mouhijärvi 27,6 23,7 28,0 31,8 33,1 
Nakkila 20,3 18,9 20,7 22;7 27,3 
Pomarkku 25,4 23,2 31,2 29,4 33,7 
Punkalaidun 29,4 35,1 40,0 332 44,5 
Pori 6,1 5,0 4,4 8,5 10,4 
Noormarkku 16,2 15,2 14,0 19,4 23,9 
Lavia 27,4 24,9 28,9 34,5 38,1 
Rauma 4,6 4,2 2,4 5,8 7,2 
Vammala 15,8 16,0 15,9 19,6 22,0 
Rauman mlk 15,2 14,4 12,2 15;5 19,1 
Lappi 32,7 35,0 33,7 345 41,5 
Siikainen 33,7 30,3 41,5 41,6 45,3 
Suodenniemi 34,5 30,4 32,5 38,1 39,9 
Säkylä 19,1 22,6 22,3 22,3 32,6 
Köyliö 39,2 41,8 46,0 42,5 53,8 
Ulvila 12,5 11,2 10,2 15,2 17,6 
Kullaa 28,8 27,7 27,8 31,9 39,5 
Viljakkala 26,7 28,1 24,2 32,7 40,5 
Äetsä 15,6 17,7 14,9 18,5 21,6 
Hämeen läänin 11,9 11,6 121 TAVO) 19,2 


eteläinen vaalipiiri 


Asikkala 21,9 22,9 23,0 24,2 29,2 
Forssa 12,9 15,0 17,6 14,6 24,6 
Hattula 15,3 15,1 14,1 16,3 20,9 
Hausjärvi 18,4 16,8 18,7 20,9 26,1 
Hollola 12,5 10,9 10,3 14,8 20,7 

Vaalipiiri 


Hämeenkoski/Koski HL 


Humppila 
Hämeenlinna 
Hauho 
Kalvola 
Lammi 
Renko 
Tuulos 
Janakkala 
Jokioinen 
Kärkölä 
Lahti 
Nastola 
Loppi 
Padasjoki 
Riihimäki 
Tammela 
Ypäjä 
Hämeen läänin 
pohjoinen vaalipiiri 
Toijala 
Viiala 
Kylmäkoski 
Juupajoki 
Kangasala 
Sahalahti 
Kuhmalahti 
Kuorevesi 
Lempäälä 
Mänttä 
Vilppula 
Nokia 
Orivesi 
Pirkkala 
Pälkäne 
Luopioinen 
Längelmäki 


Ruovesi 

TPV 1982 


27,0 
29,5 
6,0 

23,6 
16,2 
22,2 
30,5 
26,1 
16,6 
27,4 
16,1 
4,8 

11,2 
25,6 
13,9 
6,7 

26,4 
37,0 


8,1 


6,3 
5,0 
24,0 
20,3 
9,0 
15,7 
28,9 
19,5 
9,2 
5,5 
15,9 
7,1 
17,3 
6,1 
17,8 
17,4 
15,9 
17,8 


EKV 1983 


27,0 
31,6 
4,5 

22,6 
15,3 
23,1 
30,1 
24,4 
15,4 
29,5 
15,7 
3,4 

10,3 
25,6 
13,7 
5,9 

31,9 
38,5 


7,6 


6,0 
5,4 
22,4 
17,3 
8,9 
14,9 
34,0 
16,9 
7,3 
4,1 
14,9 
7,7 
16,9 
4,5 
15,5 
16,1 
14,7 
19,7 


EKV 1987 


30,0 
35,3 
4,3 

24,8 
16,2 
23,1 
33,1 
26,6 
15,6 
33,7 
15,6 
3,6 

11,6 
26,5 
15,5 
4,4 

36,5 
43,3 


6,7 


4,8 
3,8 
24,7 
15,9 
6,4 
13,4 
28,7 
18,0 
7,6 
5:4 
19,4 
4,1 
15,2 
5,6 
14,9 
18,7 
14,8 
19,4 


TPV 1988 


32,7 
30,7 
7-4 

26,1 
17,4 
24,0 
34,0 
25,6 
18,5 
29,8 
19,6 
7,4 

15,6 
26,9 
16,6 
8,2 

29,7 
39,4 


10,6 


8,7 

7,3 

27,8 
22,0 
11,2 
18,3 
30,0 
21,8 
12,9 
9,0 

21,0 
8,3 

19,3 
8,9 

18,7 
21,8 
19,9 


22,0 


EKV 1991 


39,9 
41,0 
9,5 

31,4 
22,8 
31,6 
40,5 
34,2 
22,6 
40,1 
28,0 
10,2 
21,0 
35,1 
21,4 
13,1 
43,2 
49,3 


11,4 


9,5 

8,8 

35,3 
26,8 
11,8 
21,6 
38,5 
24,9 
14,2 
8,7 

25,0 
7:9 

24,4 
11,3 
19,7 
26,1 
28,4 
27,7 

Vaalipiiri TPV 1982 EKV 1983 EKV 1987 TPV1988 EKV 1991 
Tampere 4,3 3,3 2,4 6,7 6,3 
Urjala 26,6 33,7 27,5 27,0 36,2 
Valkeakoski 6,1 5,5 4,9 8,6 9,3 
Vesilahti 27,4 27,6 26,0 33,4 38,6 
Virrat 28,6 34,0 35,1 35,0 41,4 
Ylöjärvi 8,4 7;5 5,8 10,6 10,8 
Kuru 19,8 20,6 19,8 22,9 27,0 
Kymen läänin vaalipiiri 34,4 16,8 17,0 20,0 23,8 
Hamina 8,1 6,2 6,0 9,5 11,1 
Imatra 6,8 4,7 4,3 9,4 10,4 
Kotka 3,6 3,5 2,7 6,2 6,9 
Kouvola 7,7 6,2 5,2 10,5 14,6 
Kuusankoski 4,6 4,1 4,0 7,8 9,6 
Lappeenranta 13,5 15,5 14,4 18,8 22,9 
Anjalankoski 18,1 18,8 21,5 21,2 27,6 
Elimäki 35,2 35,0 36,5 36,7 43,5 
Iitti 24,4 28,8 35,2 29,3 42,8 
Jaala 32,5 34,1 37,4 39,6 46,9 
Joutseno 22,6 22,6 22,4 27,3 31,3 
Lemi 53,8 51,8 49,3 55,5 56,6 
Luumäki 43,2 39,2 40,0 45,3 56,8 
Miehikkälä 51,9 50,5 54,7 59,5 62,2 
Nuijamaa 61,9 61,2 62,8 67,1 * 
Parikkala 42,7 48,2 55,9 49,7 52,3 
Pyhtää 13,9 13,9 15,9 18,2 26,1 
Rautjärvi 34,4 35,5 35,7 36,3 40,4 
Ruokolahti 35,4 32,5 34,0 34,9 38,8 
Saari 57,4 58,9 66,3 65,0 61,2 
Savitaipale 42,7 42,1 43,0 51,4 52,3 
Suomenniemi 37,6 41,0 43,9 47,0 55,5 
Taipalsaari 29,4 30,8 30,9 35,4 38,3 
Uukuniemi 50,6 48,8 54,9 55,1 55,3 
Valkeala 31,3 32,5 29,2 32,4 40,3 
Vehkalahti 26,7 25,9 26,3 29,9 32,3 
Virolahti 43,9 42,9 45,4 44,4 49,4 
Ylämaa 60,3 60,6 60,6 61,9 67,2 


* Liitetty Lappeenrantaan v. 1998. 

Vaalipiiri TPV 1982 EKV 1983 EKV1987 TPV1988 EKV 1991 
Mikkelin läänin vaalipiiri 2217) 24,5 26,0 27,4 DAY 
Heinola 4,6 5,2 4,2 8,3 11,2 
Mikkeli 8,0 7,9 7,6 13,6 15,5 
Pieksämäki 11,9 9,0 19,6 17,0 21,7 
Savonlinna 14,6 20,0 21,8 20,1 28,6 
Anttola 36,3 37,6 36,6 35,9 42,4 
Enonkoski 37,8 42,5 43,4 43,0 47,5 
Hartola 28,3 26,7 27,6 34,6 40,4 
Haukivuori 38,1 35,9 39,7 42,7 49,5 
Heinola mlk 16,1 15,6 14,0 20,4 23,5 
Heinävesi 31,5 31,6 34,2 36,8 44,8 
Hirvensalmi 33,3 34,0 38,0 40,4 55,0 
Joroinen 30,8 31,2 21,5 36,1 49,5 
Juva 38,5 42,0 43,9 44,4 49,6 
Jäppilä 47,1 50,4 50,8 50,9 57,3 
Kangasniemi 39,4 44,2 48,2 44,2 48,4 
Kangaslampi 32,8 33,6 26,8 36,7 44,3 
Kerimäki 32,2 33,0 36,9 36,3 42,2 
Mikkelin mlk 26,2 29,6 30,5 32,9 39,6 
Mäntyharju SAA! 23,6 28,1 27,6 33,6 
Pertunmaa 29,3 32,9 31,4 35,5 43,2 
Pieksämäen mlk 35,1 33,9 41,3 40,0 45,7 
Punkaharju 31,3 33,3 38,9 34,2 39,9 
Puumala 36,8 40,4 41,6 43,7 47,5 
Rantasalmi 39,6 46,4 47,5 42,7 51,2 
Ristiina 28,2 28,2 27,0 29,8 36,2 
Savonranta 30,4 30,3 32,3 31,7 42,9 
Sulkava 38,1 41,1 44,0 45,2 52,6 
Sysmä 24,0 23,0 25,4 29,2 33,8 
Virtasalmi 42,4 40,1 45,2 45,8 51,4 
Pohjois-Karjalan läänin vaalipiiri 22,9 25,0 26,9 28,0 34,6 
Joensuu 10,3 12,0 12,8 14,7 20,9 
Outokumpu 16,8 20,4 26,2 23,7 23,8 
Lieksa 19,3 19,5 23,3 22,9 29,1 
Nurmes 26,2 27,2 29,4 32,9 41,2 
Eno 17,7 18,1 19,4 21,2 27,3 
Ilomantsi 22,9 23,1 27,7 30,7 39,8 

Vaalipiiri 
Juuka 
Kesälahti 
Kiihtelysvaara 
Kitee 
Kontiolahti 
Liperi 
Polvijärvi 
Pyhäselkä 
Rääkkylä 
Tohmajärvi 
Tuupovaara 
Valtimo 


Värtsilä 


Kuopion läänin vaalipiiri 


Tisalmi 
Kuopio 
Suonenjoki 
Varkaus 
Juankoski 
Kaavi 
Karttula 
Keitele 
Kiuruvesi 
Lapinlahti 
Leppävirta 
Maaninka 
Nilsiä 
Pielavesi 
Rautalampi 
Rautavaara 
Siilinjärvi 
Sonkajärvi 
Tervo 
Tuusniemi 
Varpaisjärvi 
Vehmersalmi 
Vesanto 


Vieremä 

TPV 1982 


32,9 
34,3 
35,1 
33,8 
22,0 
33,0 
42,3 
28,9 
43,1 
30,9 
26,8 
34,4 
30,0 


26,7 


23,1 
16,6 
31,9 
5,9 

33,0 
35,0 
32,0 
39,3 
42,6 
39,4 
34,7 
44,5 
45,0 
40,3 
35,7 
31,7 
28,6 
35,3 
43,3 
36,1 
43,0 
46,7 
43,5 
43,5 


EKV 1983 EKV 1987 TPV 1988 


36,2 
36,3 
38,1 
38,8 
24,7 
36,1 
45,0 
31,8 
47,0 
31,8 
28,1 
34,4 
31,7 
27,4 
22,8 
15,7 
35,9 
6,9 

31,6 
33,0 
32,3 
39,7 
50,9 
38,1 
38,5 
42,8 
41,4 
41,4 
40,3 
29,7 
28,0 
34,0 
48,7 
36,8 
41,8 
46,1 
47,4 


42,1 


37,4 
41,4 
41,7 
37,9 
24,5 
38,5 
45,9 
33,3 
47,0 
34,8 
30,3 
39,8 
36,2 


29,1 


24,3 
15,5 
39,2 
5,2 

33,6 
35,9 
33,8 
41,0 
53,3 
38,6 
45,3 
47,3 
57,2 
40,9 
42,5 
32,5 
33,8 
34,7 
52,1 
37,0 
43,4 
45,5 
47,3 
45,0 


39,6 
41,8 
39,6 
39,3 
27,0 
37,7 
46,6 
34,7 
46,8 
37,9 
34,9 
42,4 
40,7 


30,6 


30,2 
19,5 
34,4 
9,0 

36,4 
42,3 
36,1 
44,7 
49,4 
44,6 
39,0 
49,4 
50,0 
45,2 
39,9 
35,8 
31,9 
43,0 
46,3 
42,4 
46,8 
49,6 
46,6 
51,3 


EKV 1991 


47,3 
46,2 
50,3 
46,4 
35,6 
42,7 
52,2 
43,8 
53,6 
43,8 
37,3 
46,2 
44,8 


37,3 


32,6 
25,8 
45,4 
12,4 
45,4 
53,4 
44,2 
49,9 
58,1 
47,7 
46,2 
57,8 
59,6 
48,5 
47,5 
45,9 
39,5 
45,2 
51,0 
52,4 
51,8 
56,2 
58,1 
57,0 


Vaalipiiri 
Vaasan vaalipiiri 


Alajärvi 
Lehtimäki 
Alavus 
Töysä 
Evijärvi 
Halsua 
Himanka 
Ilmajoki 
Isojoki 
Isokyrö 
Kannus 
Karijoki 
Kaskinen 
Kauhajoki 
Kauhava 
Alahärmä 
Kortesjärvi 
Ylihärmä 
Kaustinen 
Kokkola 
Kälviä 
Lohtaja 
Ullava 
Korsnäs 
Kristiinankaupunki 
Kruunupyy 
Kuortane 
Kurikka 
Jurva 
Jalasjärvi 
Laihia 
Lappajärvi 
Lapua 
Lestijärvi 
Luoto 
Maalahti 

TPV 1982 


25,5 
52,2 
57,7 
39,5 
44,7 
53,3 
58,9 
50,0 
35,4 
46,8 
42,6 
46,7 
48,3 
6,3 

40,4 
41,2 
54,1 
60,9 
41,1 
63,3 
14,2 
52,3 
58,1 
63,5 
0,9 

10;1 
3,2 

43,4 
32,4 
41,9 
41,8 
32,8 
60,7 
31,4 
51,1 
0,3 

3,5 


EKV 1983 
26,4 


64,9 
61,8 
46,0 
49,0 
55,0 
62,9 
52,7 
35,4 
45,5 
38,8 
54,3 
48,9 
5,3 

45,2 
43,0 
49,4 
61,7 
38,1 
63,1 
13,9 
51,0 
59,6 
62,5 
0,2 

9,7 

1,7 

44,2 
32,9 
48,5 
41,2 
31,1 
63,1 
31,5 
50,2 
0,2 


2,3 


EKV 1987 TPV1988 


27,2 


47,5 
61,8 
49,9 
49,2 
55,6 
61,8 
52,4 
36,4 
49,2 
49,7 
54,4 
48,6 
4,3 

50,8 
49,7 
54,6 
68,8 
39,9 
55,4 
14,8 
49,4 
59,4 
61,9 
0,0 

10,0 
2,1 

44,2 
35,5 
39,8 
40,4 
35,9 
60,1 
46,8 
48,9 
0,3 

1,9 


37,8 


53,5 
65,4 
46,8 
54,2 
59,1 
67,4 
56,7 
40,1 
54,6 
48,6 
54,0 
55,5 
10,7 
46,1 
49,4 
60,1 
68,7 
43,9 
65,5 
29,3 
60,0 
65,4 
71,2 
34,0 
37,0 
60,4 
50,2 
38,6 
46,2 
48,2 
37,0 
62,9 
40,2 
58,2 
18,0 


40,5 


EKV 1991 


33,9 


40,5 
64,2 
56,2 
64,2 
64,6 
70,0 
63,9 
47,6 
59:4 
60,9 
64,4 
57,0 
76 

48,5 
62,0 
63,3 
75:5 
52,5 
66,1 
24,4 
59,3 
67,1 
71,4 
1,5 

14,4 
6,6 

56,1 
7,3 

51,9 
54,1 
42,1 
62,0 
50,2 
63,8 
1,8 

4,8 

Vaalipiiri 
Mustasaari 
Närpiö 

Perho 
Pietarsaari 
Pedersören kunta 
Seinäjoki 
Peräseinäjoki 
Nurmo 
Ylistaro 

Soini 

Teuva 
Toholampi 
Uusikaarlepyy 
Vaasa 
Vähäkyrö 
Veteli 

Vimpeli 
Oravainen 
Maksamaa 
Vöyri 

Ähtäri 
Keski-Suomen läänin vaalipiiri 


Hankasalmi 
Joutsa 
Leivonmäki 
Jyväskylä 
Säynätsalo 
Jyväskylän mlk 
Korpilahti 
Jämsä 
Jämsänkoski 
Kannonkoski 
Karstula 
Keuruu 
Kinnula 
Kivijärvi 


Konnevesi 

EKV 1983 


1,3 
1,0 
71,5 
3,0 
1,0 
18,1 
43,7 
30,6 
36,5 
51,6 
34,6 
59,0 
1,1 
4,1 
32,8 
64,9 
47,4 
1,4 
0,0 
5,4 
28,0 


2183 


39,9 
29,5 
33,9 
10,1 
3,5 

14,4 
32,5 
17,6 
9,7 

34:9 
40,1 
25,1 
59,5 
44:7 
31,7 


EKV 1987 


1,5 
0,8 
68,0 
3,9 
1,3 
17,5 
48,7 
31,9 
42,3 
51,5 
37,0 
60,5 
1,0 
3,2 
36,6 
59,4 
48,9 
0,9 
0,0 
5,1 
30,9 


19,7 


38,1 
28,7 
33,7 
8,8 

3,9 

12,6 
31,0 
14,7 
8,8 

44,5 
42,7 
17,2 
60,0 
46,0 


31,2 


TPV 1988 


27,7 
43,7 
63,0 
13,7 
41,6 
24,7 
53,3 
37,2 
46,5 
59,5 
43,4 
62,7 
35,6 
10,5 
37,8 
62,9 
53,5 
42,2 
27,7 
48,1 
34,1 


24,3 


41,7 
35,9 
38,3 
13,9 
6,3 

18,6 
36,2 
20,5 
14,2 
41,2 
41,1 
24,9 
56,8 
50,6 
38,5 


EKV 1991 


4,6 
3,4 
71,5 
8,8 
4,4 
30,6 
57,3 
44,2 
51,1 
55,3 
47,1 
68,6 
3,9 
6,5 
44,0 
58,6 
52,5 
5,7 
1,9 
9,7 
42,9 


31,5 


53,9 
42,4 
38,5 
18,9 
10,6 
23,0 
43,5 
25,7 
18,2 
62,1 
54,0 
50,2 
64,9 
59,0 
40,7 


Vaalipiiri 
Kuhmoinen 
Kyyjärvi 
Laukaa 
Luhanka 
Multia 
Muurame 
Petäjävesi 
Pihtipudas 
Saarijärvi 
Pylkönmäki 
Toivakka 
Uurainen 
Viitasaari 
Äänekoski 
Konginkangas 
Sumiainen 


Suolahti 
Oulun läänin vaalipiiri 


Alavieska 
Haapajärvi 
Haapavesi 
Hailuoto 
Hyrynsalmi 
Ii 
Kuivaniemi 
Kajaani 
Vuolijoki 
Kalajoki 
Kempele 
Kuhmo 
Kuusamo 
Kärsämäki 
Liminka 
Lumijoki 
Merijärvi 
Muhos 


Nivala 

TPV 1982 


15,5 
52,2 
23,9 
31,3 
28,0 
18,3 
27,7 
38,7 
34,1 
44,7 
34,3 
31,8 
27,2 
15,5 
28,4 
42,0 


9,1 
31,7 


63,6 
38,8 
46,1 
41,7 
44,5 
28,2 
48,1 
19,1 
32,2 
48,9 
27,3 
32,3 
52,9 
55,5 
39,4 
49,2 
64,8 
30,3 
52,2 


EKV 1983 


16,4 
50,8 
25,6 
33,9 
31,8 
16,7 
28,3 
41,5 
39,5 
45,6 
40,7 
33,2 
28,0 
13,8 
28,3 
44,7 
7,9 


34,7 


65,3 
38,0 
52,4 
46,7 
47,2 
30,9 
51,3 
23,3 
35,2 
46,0 
29,6 
38,1 
55,8 
56,2 
39,3 
50,4 
76,8 
31,9 
54,2 


EKV 1987 TPV1988 EKV 1991 


22,3 
53,3 
26,6 
33,2 
29,7 
16,1 
25,2 
42,3 
30,9 
32,2 
40,2 
21,9 
28,7 
12,3 
30,4 
45,5 
7,4 


36,6 


68,6 
54,5 
51,9 
48,0 
49,2 
33,0 
47,3 
21,4 
38,0 
47,8 
30,3 
33,0 
66,0 
69,2 
45,3 
52,8 
65,8 
32,3 
55:5 


21,5 
56,2 
26,8 
35,9 
36,3 
20,8 
32,7 
42,3 
37,4 
48,9 
38,2 
40,0 
32,9 
17,9 
36,0 
49,2 


12,7 
41,0 


69,7 
47,1 
53,3 
47,6 
55,0 
37,6 
58,1 
29,0 
39,6 
53,1 
35,5 
46,1 
64,3 
62,7 
47,9 
54,0 
70,7 
39,1 
58,1 


29,2 
61,0 
38,1 
43,5 
46,2 
27,4 
35,5 
58,2 
42,2 
50,8 
38,5 
29,9 
41,1 
22,0 
38,5 
57,3 
15,4 


46,8 


69,5 
61,0 
62,6 
50,2 
62,5 
41,2 
65,3 
36,8 
40,3 
57,5 
39,8 
57,7 
71,0 
77,3 
54,9 
62,0 
78,8 
42,5 
64,8 

Vaalipiiri TPV 1982 EKV 1983 EKV1987 TPV1988 EKV 1991 
Oulainen 42,0 48,7 48,6 50,5 58,0 
Oulu 4357 15,9 15,3 23,5 25,0 
Ylikiiminki 47,2 46,8 55,3 58,8 61,9 
Haukipudas 20,2 22,8 25,6 28,4 34,3 
Kiiminki 28,3 29,8 32,9 38,7 42,4 
Oulunsalo 31,3 34,3 35,2 41,6 45,6 
Yli-Ii 55,3 57,8 61,0 64,1 71,0 
Paltamo 36,7 44,5 40,8 47,5 56,6 
Pudasjärvi 45,8 46,4 57,6 56,0 66,4 
Puolanka 42,3 45,9 44,8 51,7 61,8 
Pyhäjoki 55,5 62,8 58,1 59,1 63,8 
Pyhäjärvi 38,5 42,8 35,7 44,3 50,4 
Pyhäntä 54,7 54,5 54,3 59,8 66,8 
Raahe 20,3 21,7 25,4 26,7 30,0 
Pattijoki 36,4 36,2 41,0 40,1 47,0 
Vihanti 40,1 43,1 45,2 49,0 56,6 
Reisjärvi 56,8 56,0 62,0 62,6 70,5 
Ristijärvi 49,4 52,2 55,3 62,6 72,0 
Sievi 52,9 53,1 55,6 61,5 67,9 
Siikajoki 51,1 49,3 55,1 57,4 67,6 
Ruukki 43,6 46,2 50,7 53,3 60,2 
Sotkamo 34,3 37,5 37,2 43,6 48,4 
Suomussalmi 36,6 41,0 41,6 50,2 56,3 
Vaala 33,6 34,4 52,1 43,9 53,1 
Kestilä 53,3 53,7 58,1 63,1 67,9 
Piippola 42,9 42,2 49,8 53,5 59,2 
Pulkkila 42,9 45,3 44,1 50,5 57,2 
Rantsila 53,9 56,7 62,9 63,8 70,5 
Taivalkoski 39,9 39,5 44,7 49,8 56,0 
Tyrnävä 50,9 52,3 54,2 58,7 62,6 
Temmes 51,0 50,6 49,7 53,1 61,3 
Utajärvi 39,9 41,2 44,3 52,2 54,7 
Ylivieska 39,0 45,0 45,3 44,5 53,1 
Lapin läänin vaalipiiri 32,0 38,1 37,9 41,8 49,8 
Enontekiö 43,7 49,1 44,1 48,6 62,8 
Inari 24,1 32,9 30,8 32,6 41,9 
Kemi 12,9 14,6 18,1 23,6 23,6 

Vaalipiiri TPV 1982 

Keminmaa 35,8 41,6 
Kittilä 36,1 38,4 
Kolari 35,7 38,3 
Kemijärvi 35,1 45,9 
Muonio 38,0 40,1 
Pelkosenniemi 43,1 49,6 
Posio 57,5 65,7 
Ranua 57,0 63,9 
Rovaniemi 19,6 27,3 
Rovaniemen mlk 38,9 45,0 
Salla 38,5 43,9 
Savukoski 36,6 43,9 
Simo 50,7 56,2 
Sodankylä 39,5 45,2 
Tervola 47,1 50,4 
Tornio 40,0 45,4 
Pello 40,8 43,9 
Utsjoki 43,2 53,6 
Ylitornio 44,8 46,5 

Lähteet: 


Valtiolliset vaalit, Tasavallan presidentin valitsijamiesten vaalit. Suomen virallinen tilasto XXIX A:36. Helsinki 1982. 
Valtiolliset vaalit, Kansanedustajain vaalit. Suomen virallinen tilasto XXIX A:37.Helsinki 1983. 
inen tilasto SVT XXIX A 38. 


Kansanedustajain vaalit 1987. Tilastokeskus. Suomen vira 


Presidentin vaalit 1988. Tilastokeskus. Suomen virallinen t: 


ilasto SVT. Helsinki 1988. 


Kansanedustajain vaalit 1991. Tilastokeskus. Suomen vira 


44,9 
38,7 
38,5 
39,0 
38,6 
37,5 
56,5 
68,4 
26,3 
43,9 
42,6 
42,8 
56,9 
41,4 
50,6 
48,1 
43,6 
46,6 
44,7 


inen tilasto SVT Vaalit 1991:2. 


50,8 
42,4 
41,3 
44,1 
45,1 
48,6 
65,0 
66,6 
30,5 
46,1 
46,2 
47,6 
58,2 
46,2 
55,3 
50,6 
49,4 
49,7 
50,8 


53,3 
49,8 
49,2 
56,3 
57,6 
55,6 
72,1 
77,2 
39,4 
55,7 
53,2 
60,9 
67,0 
55,5 
63,4 
56,1 
65,8 
58,7 


60,0 

EKV 1983 EKV 1987 TPV 1988 EKV 1991 

Vaalipiiri 

Helsingin kaupunki 
Helsingin kaupunki 
Uudenmaan lääni 
Uudenmaan lääni 
Uudenmaan lääni 
Uudenmaan lääni 
Uudenmaan lääni 
Uudenmaan läänin 
Turun läänin eteläinen 
Turun läänin eteläinen 
Turun läänin eteläinen 
Turun läänin eteläinen 
Turun läänin eteläinen 
Turun läänin eteläinen 
Turun läänin pohjoinen 
Turun läänin pohjoinen 
Turun läänin pohjoinen 
Turun läänin pohjoinen 
Hämeen läänin eteläinen 
Hämeen läänin eteläinen 
Hämeen läänin eteläinen 
Hämeen läänin eteläinen 
Hämeen läänin pohjoinen 
Hämeen läänin pohjoinen 
Hämeen läänin pohjoinen 
Kymen läänin 

Kymen läänin 

Kymen läänin 

Kymen läänin 

Kymen läänin 

Kymen läänin 

Liite 2 


Keskustan kansanedustajiksi valitut 1979-1991. 


Edustaja 


Kulhia Liisa 

Rehn Olli 

Väyrynen Paavo 
Mölsä Tero 
Vanhanen Matti 
Virolainen Johannes 
Viljanen Pekka 
Väänänen Marjatta 
Laivoranta Jarmo 
Palmunen Lauri 
Järvilahti Timo 
Ala-Nissilä Olavi 
Kuuskoski-Vikatmaa Eeva 
Tähkämaa Taisto 
Juhantalo Kauko 
Kalli Timo 
Korkeaoja Juha 
Nieminen Einari 
Tenhiälä Hannu 
Anttila Sirkka-Liisa 
Lindgvist Maija-Liisa 
Äikäs Lasse 
Vuorensola Markku 
Morri Helmi 
Maijala Matti 
Kaarna Mikko 
Pesälä Mikko 
Laukkanen Markku 
Liikkanen Raimo 
Puhakka Raili 


Saukkonen Juhani 


1979 


Lappi 


x 


1983 
X 


Lappi 


x 


1987 


Lappi 


1991 


x i > > 


x m > 


Vaalipiiri 

Kymen läänin 

Mikkelin läänin 
Mikkelin läänin 
Mikkelin läänin 
Mikkelin läänin 
Mikkelin läänin 
Mikkelin läänin 
Pohjois-Karjalan läänin 
Pohjois-Karjalan läänin 
Pohjois-Karjalan läänin 
Pohjois-Karjalan läänin 
Pohjois-Karjalan läänin 
Pohjois-Karjalan läänin 
Pohjois-Karjalan läänin 
Kuopion läänin 
Kuopion läänin 
Kuopion läänin 
Kuopion läänin 
Kuopion läänin 
Kuopion läänin 
Kuopion läänin 
Kuopion läänin 
Kuopion läänin 
Keski-Suomen läänin 
Keski-Suomen läänin 
Keski-Suomen läänin 
Keski-Suomen läänin 
Keski-Suomen läänin 
Vaasan läänin 

Vaasan läänin 

Vaasan läänin 

Vaasan läänin 

Vaasan läänin 


Vaasan läänin 

Edustaja 


Kokko Heikki 
Pekonen Esko 
Poutanen Pentti 
Kietäväinen Timo 
Kauppinen Riitta 
Lehtosaari Markku 
Komi Armas 
Kauppinen Markku 
Kuittinen Tuula 
Sutinen Lea 
Jokiniemi Esko 
Väistö Matti 

Puska Pekka 
Karpola Reino 
Röntynen Kalle 
Kääriäinen Seppp 
Ryynänen Mirja 
Huuhtanen Jorma 
Eskelinen Katri-Helena 
Martikainen Olavi 
Savola Petter 
Yläjärvi Toivo 
Rossi Markku 
Pekkarinen Mauri 
Vesterinen Paavo 
Ikonen Pirkko 
Leppänen Johannes 
Suhola Aino 
Kangas Orvokki 
Linna Heimo 
Pihlajamäki Veikko 
Tuomaala Juhani 
Uusitalo Fino 


Aho Esko 


1979 


K K > > 


X > > > 


1983 
X 


x 


1987 
X 


x 


x > > 


1991 


x 


x > > > 

Vaalipiiri 
Vaasan läänin 
Vaasan läänin 
Vaasan läänin 
Vaasan läänin 
Vaasan läänin 
Vaasan läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Oulun läänin 
Lapin läänin 
Lapin läänin 
Lapin läänin 
Lapin läänin 
Lapin läänin 
Lapin läänin 
Lapin läänin 


Lapin läänin 


Lähteet: 


Valtiolliset vaalit, Kansanedustajain vaalit. Suomen vira 
Valtiolliset vaalit, Kansanedustajain vaalit. Suomen vira 

Edustaja 


Vihriälä Jukka 
Jäätteenmäki Anneli 
Saari Aapo 

Sillanpää, Juho 
Björkenheim Rose-Marie 
Virrankoski Kyösti 
Alaranta Juhani 
Kemppainen Hannu 
Isohookana-Asunmaa Tytti 
Manninen Mauno 
Mattila Kalevi 

Pekkala Ahti 
Raudaskoski Väinö 
Ruokola Matti 

Saapunki Pauli 
Siuruainen Eino 

Renko Tellervo, o.s. Nousiainen 
Heikkinen Kauko 
Koistinen Annikki 
Saukko Alvar 

Koski Markku 

Jokela Mikko 

Pokka Hannele 
Väyrynen Paavo 

Pelttari Seppo 

Korva Timo 

Näsi Lasse 

Aula Maria Kaisa 


Sarapää Kimmo 


Kansanedustajain vaalit 1987. Tilastokeskus. Suomen virallinen tilasto SVT XXIX A 38. 


Kansanedustajain vaalit 1991. Tilastokeskus. Suomen vira 

